
Pratarmė 


Savo rankose laikote Maironio kritinės recepcijos istorijos rinktinę. 
Nors joje rasite didžiąją dalį klasikinių maironianos straipsnių, leidi- 
nio tikslas nėra pateikti geriausius ir svarbiausius Maironio kūrybai 
skirtus darbus. Šia knyga veikiau siekiama pristatyti Maironio verti- 
nimų panoramą 1890-2010 m. Atrinkti straipsniai, kurie, sudaryto- 
jo manymu, reprezentuoja Maironio kritinių vertinimų istoriją bei 
raidą. 

Daugiau kaip prieš šimtmetį lietuvių literatūros kanone svarbiau- 
sio lietuvių poeto statusu įkurdintas Maironis ten lieka ir nūdien. 
Kartu išlieka statiškas, prie tokio statuso derantis poeto vaizdinio ir 
vertinimų rimtumas, kuris jau nuo mokyklos suolo dažnam tapo nor- 
ma. Tiesa, tokį vertinimą skatina ir pati Maironio kūryba bei asmuo, 
jo polinkis siekti solidumo, saiko, normos, dėl ko kartais atrodo, kad 
Maironis jau nuo pat pradžių buvo laikytas klasiku. 

Esamo Maironio vaizdinio ši knyga nepakeis. O štai kantriam ir 
nuosekliam skaitytojui ji gali atverti Maironio portreto gelmę, t. y. jo 
istoriškumą, bei parodyti, kad šis portretas nėra savaiminis ir monoli- 
tiškas, o buvo kurtas iryra tebekuriamas perklojant skirtingus skirtin- 
gų laikotarpių vertinimus, interpretacinius konfliktus bei sandraugas. 
Dėl to, skaitant šią knygą, vertėtų turėti minty kiekvieno straipsnio 
istorinį kontekstą bei parašymo aplinkybes, leisiančias adekvačiau 
suvokti turinį. 

Turint omenyje Maironio statusą, egzistuojantis vertinimų daugis 
bei jų prieštaravimai rodo, kad poeto svarba išlieka, o kultūra nėra 
sukaustyta vieno „teisingo“ požiūrio prievartos ar daugiau skirtingų 
žvilgsnių tiesiog nesugebančios pateikti apatijos. 

Maironio kritinės recepcijos istoriją galima skaityti ir kaip savitą 
lietuvių kultūros istorijos metonimiją, nes Maironis, nebūdamas di- 
džiausias lietuvių poetas (dėl šio, estetiniu kriterijumi grindžiamo 
matavimo konsensusą rasti sudėtinga), neabejotinai yra svarbiausias 


lietuvių poetas, kurio tekstai persmelkę visą mūsų kultūrą. jis nėra tas 
rašytojas, kurio knygos laikomos po pagalve, tačiau jautri klausa ne- 
sunkiai atpažįsta jo kūrinių dalyvavimą kasdieniame mūsų bendruo- 
menės gyvenime. Tai tampa ypač akivaizdu kiekvienu sunkmečiu. 

Ši rinktinė skaitytojui gali suteikti progą pamatyti, kad nėra labiau 
politinio (plačiąja prasme) lietuvių poeto nei Maironis. Ir kad beveik 
90 metų senumo Julijono Lindės-Dobilo teiginys apie Maironį kaip 
didesnį veikėją nei Atgimimo herojai Vincas Kudirka ar Jonas Basana- 
vičius vis dar atlaiko istorijos išbandymus. 

Na, ir paskutinis dalykas, kurį gali pasiūlyti ši knyga - tai suprati- 
mas, kad istorija yravienas įdomiausių pasakojimų apie mūsų dabartį. 

Rinktinės sudarytojas išreiškia padėką dr. Brigitai Speičytei atskirai 
bei visiems Lietuvių literatūros ir tautosakos instituto Naujosios lite- 
ratūros skyriaus žmonėms imtinai už pastabas, nuorodas bei įžvalgas, 
padėjusias rinkti medžiagą ir rengti knygą. Jis taip pat dėkoja bei geru 
žodžiu mini tuos ir tas, kurie ir kurios skirtingais knygos rengimo 
etapais kantriai bei rūpestingai dirbo, kad šis leidinys atsidurtų jūsų 
rankose, o jūsų akys skaitytų šį sakinį. 

Ypatinga padėka reiškiama dr. Jurgitai Raškevičiūtei-Andriukonie- 
nei - pirmajai ir reikliausiai knygos (visais jos rengimo etapais) skai- 
tytojai, didžiausiai rėmėjai bei nuolatinei pagalbininkei. 

Suprantama, kad už visas klaidas, netikslumus ir kitus neišvengtus 
suklupimus bei netobulumus atsakingas yra tik knygos rengėjas. 


Įvadas 


Maironis neabejotinai yra viena svarbiausių lietuvių literatūros fi- 
gūrų, o jeigu kalbėtume tik apie moderniąją lietuvių literatūrą, jį 
galima būtų vadinti tiesiog svarbiausiu. Dėl to neturėtų stebinti, 
kad apie šį kūrėją rašyta gausiai. Matyt, gausiau negu apie kurį kitą 
lietuvių rašytoją. Dar prieš ketvirtį amžiaus išleistoje, Romo Abro- 
mavičiaus sudarytoje Maironio bibliografijoje literatūros apie Mai- 
ronį dalį sudaro maždaug 550 pozicijų'. Per 25 metus šis sąrašas dar 
gerokai pailgėjo. 


Etapai 


Didelė Maironio kūrybai skirtų tekstų gausa bei įvairovė kiekvieną 
Maironio recepcijos istorijos nagrinėjimą daro variantišką ar aspektiš- 
ką. Tad ir šioje knygoje pristatomas tik vienas iš galimų Maironio kri- 
tinės recepcijos istorijos variantų, kuriame pasakojama, kaip Mairo- 
nis ir jo kūryba traktuoti kritiniuose tekstuose. Čia pateikiama istorija 
išsitenka formaliose 1890-2010 m. ribose, t. y. apima 120 metų, - nuo 
pirmosios Maironio knygos recenzijos 1891-aisiais iki 2008 m. pasi- 
rodžiusio straipsnio. Korpusas labai nevienalytis, todėl kuriant pa- 
grindą šioje knygoje pateikiamam recepcijos istorijos siužetui, tekstai 
skirstytini į kelis (ne visuomet chronologiškai nuoseklius) etapus: 

1. Klasiko įvaizdžio bei vaidmens (susi)formavimas. Tai laikotarpis 
nuo pirmosios Maironio knygos pasirodymo 1891 m. iki 1913 m.., kuo- 
met minėtos 25-tosios Maironio kūrybos metinės. 

2. Jaunųjų modernistų (o vėliau ir visų kitų modernistų bei avan- 
gardistų), vadinamosios pomaironinės kartos (Sofija Kymantaitė- 


* Žr. Romas Adomavičius, Maironio raštų bibliografija (1883-1989), Vilnius: 
Sietynas, 1990. Adomavičiaus pateikta bibliografija itin palengvino šios kny- 
gos sudarymo ir rengimo darbą. 

Čiurlionienė, Balys Sruoga ir kt.), maištas prieš Maironio autoritetą 
bei maironiškąją poetiką. Kaip sąlyginę šio etapo pradžią galima ma- 
tyti 1906-uosius, kai pasirodo Augustino Voldemaro recenzija Mai- 
ronio Lietuvos istorijai“ bei Sofijos Kymantaitės straipsnis „Vienu- 
žis - Maironis - Vaičaitis“. Vienas paskutinių šio laikotarpio tekstų — 
1925 m. Antano Venclovos rašyta aštuntojo Baro numerio apžvalga“. 

3. Trečiojo etapo pradžia galima laikyti Maironio mirties datą - 
1932 m. birželio 28 d. Ji Maironio recepcijos istoriją dalija į dvi ne- 
lygias dalis. Poetui mirus, iš naujo peržvelgiama ir įvertinama dabar 
jau visa jo kūryba. Šis laikotarpis baigiasi kartu su antrąja sovietine 
okupacija. 

4. Antrojo pasaulinio karo metu ir išsyk po jo atsiskyrė dvi konf“ 
rontuojančios Maironio interpretavimo linijos: viena jų, palaikoma 
išeivių, mėgino tęsti tarpukario tradiciją, tiksliau, daugiau konserva- 
tyviąją tos tradicijos dalį; antroji, suformuota sovietinės ideologijos, 
leido Maironį vertinti tik pagal iš anksto numatytus šablonus verti- 
nimus. Abi šios linijos nebuvo naujos - jos gyvavo jau tarpukariu, tik 
viena formavosi legalioje Lietuvos spaudoje, kita - komunistiniuose, 
Maskvos prižiūrimuose ir dažniausiai SSRS leistuose leidiniuose. 
Svarbu pastebėti ir tai, kad su laiku ideologinis spaudimas okupuo- 
toje Lietuvoje lėgo, tad penktojo ir devintojo dešimtmečių tekstai ne- 
menkai skiriasi. 

5. Paskutinis ar, kitaip tariant, esamasis etapas prasidėjo su Atgimi- 
mu devintojo dešimtmečio pabaigoje. Netrukus dvi minėtos atšakos 
susiliejo. Lietuvoje kurį laiką atkūrinėtos senos bei kurtos naujos kal- 
bėjimo apie Maironį formos, o tuo metu išeivijoje jau rodėsi benusi- 


stovinčius vertinimus provokuojantys tekstai. 


* Žr. šios knygos p. 82-88. 
3 Žr. šios knygos p. 94-104. 
+ Žr. šios knygos p. 210-212. 

Asmenybės 


Į etapus suskirsčius Maironio kritinės recepcijos istoriją, vertėtų pa- 
minėti ir asmenybes, kurių tekstai vienu ar kitu laiku labiausiai for- 
mavo Maironio figūros bei kūrybos vaizdinį. 

Adomas Jakštas (tikr. Aleksandras Dambrauskas, 1860-1938). Jį su 
Maironiu siejo bendros politinės pažiūros (juodu ir Pranciškus Petras 
Būčys rengė Lietuvos krikščionių demokratų partijos programos pro- 
jektą), priklausomybė dvasininkų luomui, dėmesys mokslui (kartu 
dirbo Imperatoriškojoje Romos katalikų dvasinėje akademijoje Sankt 
Peterburge)) bei literatūrai (tiesa, eiliavimas nebuvo stipriausias dau- 
gialypės Jakšto asmenybės talentas). Jakštas intensyviai veikė ir kaip 
polemikų nevengiantis bei savo literatūros sampratą ginantis kriti- 
kas5. Didžioji jo Maironiui skirtų tekstų dalis yra recenzijos, kuriose 
Maironio kūryba iš esmės vertinta palankiai. Tiesa, šis palankumas 
netrukdė išsakyti ir kritiškesnių pastabų, į kurias Maironis paprastai 
įsiklausydavo. Jakštas buvo ne tik Maironio vaizdinio kūrėjas, bet ir 
saugotojas, veikęs kartu su Maironiu. 

Galima pridurti, kad pirmieji vien Maironiui skirti leidiniai — tai 
1913 m. pasirodęs 83-iasis Draugijos bei 10-asis Ateities numeriai — 
buvo redaguojami Jakšto. O Jakšto vadovaujama Šv. Kazimiero leidy- 
kla išleido ne vieną Maironio knygą (taip pat ir iliustracijų gausa bei 
moterų nuotraukomis pagarsėjusį 1920 m. Pavasario balsų leidimą). 
1923 m. pasirodžiusiame pirmajame Jakšto knygos Mūsų naujoji lite- 
ratūra tome, skyriuje „Maironis“, skelbiamos 9 skirtingu laiku rašytos 
Maironio kūrybos recenzijos, kurios, sudėtos į vieną skyrių, tapo pir- 
muoju didesniu Maironiui skirtu tekstu. 


5 „Naujosios mūsų literatūros gyvenime A. Jakštas kaip kritikas suvaidino 
labai didelį vaidmenį. [...] jo kritika klesti naujojo laikotarpio dešimtmety 
nuo 1907 m., kai pradėjo eiti jo paties redaguojama "Draugija" Per visą eilę 
metų iki “Vaivorykštėj' pasirodžiusio E. Radzikausko-Giros A. Jakštas buvo 
vienintelis recenzentas ir kritikas sistematiškai ir reguliariai sekęs naujus li- 
teratūros dalykus ir aiškiai griežtai reiškęs apie juos savo nuomonę. Aštria 
plunksna įgijęs geriausio kritiko vardą, jis ir toliau, jau po Vaivorykštės ir 
Pirmojo Baro, vis dar turėjo gausią auditoriją konservatyviai nusiteikusiuo- 
se sluoksniuose“ (Vincas Mykolaitis-Putinas, Naujoji lietuvių literatūra, t. 1, 
Kaunas: Humanitarinių mokslų fakultetas, 1936, p. 307). 


LE] 


Juozas Tumas-Vaižgantas (1869-1933). Maironį su juo siejo mažiau 
bendrumų nei su Jakštu, tačiau tai nesudarė kliūčių Vaižgantui gana 
gausiai rašyti apie Maironį. Jakštas daugiau koncentravosi į poeto 
kūrybos nagrinėjimą, o Vaižgantas žvilgsnį perkėlė į asmenybę - jo 
tekstuose Maironis iškyla kaip kultūros veikėjas. Vaižgantas nevengė 
ir kritiškų pastabų, į kurias poetas įsiklausydavo“. 

Nors Vaižgantas apie Maironį paskelbė nemažai straipsnių, ne- 
sudėtinga išskirti svarbiausiąjį - 1924 m. pasirodžiusią studiją?. Tai 
pirmoji Maironiui skirta monografija - joje surinkta visa pagrindinė 
faktografinė medžiaga apie poetą, nemažai vietos skirta ir kūriniams 
aptarti - tačiau tai silpnoji Vaižganto veikalo dalis. Daugiau nei 40 
metų ši knyga buvo pagrindinis apie Maironį pasakojantis tekstas, o 
kadangi antrosios monografijos autorė Vanda Zaborskaitė daug kur 
rėmėsi Vaižgantu, jo įtaka, nors ir netiesiogiai, tebeveikia ir šiandie- 
nykštę Maironio recepciją. 

Vincas Mykolaitis-Putinas (1893-1967). Jis - jau nebe Maironio 
bendražygis, o jo kūrybos tyrinėtojas. Putino kartai Maironio kūryba 
darė didelį poveikį: „Mes žinome daug didesnių poetų už Maironį, 
tačiau Maironis mums kažkas daugiau negu jie“8. 

Jeigu neskaičiuotume Naujosios lietuvių literatūros 1-0jo tomo 
(jame Maironiui, palyginti su kitais autoriais, skirta daugiausia vie- 
tos), galėtume teigti, kad šiam poetui skirti Putino tekstai rodėsi ju- 
biliejų progomis - 1932 m., 1947 m. ir 1962 m. Šie straipsniai ne tik 
rodo, kaip Putinas plėtojo savąją Maironio interpretaciją, bet ir tai, 
kokiomis kryptimis buvo vykdoma priverstinė Maironio interpreta- 
vimo permaina sovietmečiu. Tai ypač vaizdu palyginus 1932 m. Mai- 


* „Savo laiku Vaižgantas uždūko, kodėl Mūsų vargų antrojoje preliudijoje au- 
torius vietoj žodžio tėvynė padėjo Danutė - radikaliai pagadino visą neregė- 
to kilnumo ir stiprumo vaizdą". Vargšas poetas paskui rankraštyje vėl braukė 
Danutę ir viršuj įrašė tėvynę“ (Antanas Vaičiulaitis, „Maironis tautos istori- 
joje“, šios knygos p. 429). 

7 Doc. p. e. J. Tumas, Lietuvių literatūros paskaitos. Draudžiamas laikas: Jonas 
Maironis-Mačiulis, Kaunas, Mariampolė: Dirva, 1924. 

š Vincas Mykolaitis-Putinas, „Maironis. 100-tosioms gimimo metinėms pami- 
nėti“, šios knygos p. 321. 

ronio minėjime skaitytą straipsnį „Visuomeninis Maironio kūrybos 
pagrindas“ ir 1947 m. Tiesoje publikuotą Maironio šimtmečiui skirtą 
tekstą“. Dar viena, 1962 m. pasirodžiusi Putino publikacija - „Mairo- 
nis. 100-tosioms gimimo metinėms paminėti“. 

Jakšto ir Vaižganto straipsniai turi daugiau istorinę vertę, o dau- 
gelis Putino įžvalgų aktualios ir šiandien - klausiant apie dabartinės 
Maironio traktuotės tradiciją ir jos pradžią, galima nurodyti Putiną. 
Svarbu paminėti ir tai, kad Putino požiūris darė didelę įtaką apie Mai- 
ronį okupuotoje Lietuvoje rašiusiems autoriams. Putino tekstai klojo 
pagrindą ir Zaborskaitės monografijai. 

Juozas Brazaitis-Ambrazevičius (1903-1974). Tai bene aiškiausias 
Jakšto-Vaižganto linijos tęsėjas tarpukariu. Ambrazevičius buvo li- 
teratūros studijų profesionalas: mokytojas, dėstytojas, skaitinių bei 
vadovėlių autorius. Nemaža dėmesio jis skyrė ir Maironiui. Jo kata- 
likiškai angažuotuose, dešiniajam politiniam sparnui priskirtinuose 
straipsniuose imamasi nagrinėti religinius, socialinius ir kt. Maironio 
kūrybos aspektus. 

Ambrazevičius turėjo tapti antrosios Maironiui skirtos monografi- 
jos, galėjusios pakeisti ar papildyti Vaižganto pasakojimą, autoriumi. 
Deja, Antrojo pasaulinio karo metais rankraštis pražuvo, o pavardę 
pasikeitusiam ir iš Ambrazevičiaus Brazaičiu tapusiam literatūrolo- 
gui emigracijoje nebebuvo tinkamų sąlygų (bibliotekų su lituanistinė 
medžiaga, archyvų etc.) knygai antrąsyk paruošti. Monografija, nors 
prie jos rašymo nesėkmingai bandyta grįžti išeivijoje, taip ir liko ne- 
parašyta. Ruoštosios monografijos fragmentai paskirais straipsniais 
liko periodikoje. 

Pasibaigus karui, okupuotoje Lietuvoje autoritetingiausias pasa- 
kotojas apie Maironį kurį laiką buvo Putinas, emigracijoje šis titulas 
teko Brazaičiui, po kurio mirties išeivijoje neatsirado asmens, galėju- 
sio perimti tokį vaidmenį. 


» Žr. šios knygos p. 250-264. 

» Vincas Mykolaitis-Putinas, „Maironio poeto kelias“, in: Tiesa, Vilnius, 
1947-07-01, Nr. 152. 

" Žr. šios knygos p. 321-329. 

Vanda Zaborskaitė (1922-2010). Nors okupuotoje Lietuvoje buvo 
ne vienas apie Maironį rašęs asmuo, tačiau po Putino kaip pirma, 
o vėliau ir kaip svarbiausia XX a. II p. Maironio tyrinėtoja iškilo Za- 
borskaitė. Tai lėmė 1968 m. pasirodžiusi monografija Maironis. Pas- 
taroji knyga, tiek ir antrasis pataisytas jos leidimas (1987), buvo svar- 
biausi maironianos tekstai tiek sovietmečio, tiek Nepriklausomybę 
atgavusioje Lietuvoje. Pastebėtina ir tai, kad net išeivijoje, kur buvo 
juntama priešprieša interpretacijoms, kurioms leista pasirodyti oku- 
puotoje Lietuvoje, Zaborskaitės monografija pateikė pasakojimo apie 
Maironį versiją, dėl kurios - kad ir su išlygomis - galėjo sutarti išeiviai 
ir Lietuvoje likusieji. Tai nemažas pasiekimas, žinant, kad kurį laiką 
vyko savotiškos varžybos dėl Maironio, nes sovietinėje Lietuvoje bei 
išeivijoje kultivuotos traktuotės ne tik smarkiai skyrėsi, bet ir buvo 
priešinamos. 

Brigita Speičytė (g. 1973). Po Nepriklausomybės atgavimo ilgai ten- 
kintasi Zaborskaitės monografija, o metodologiškai naujesnės priei- 
gos taikytos tik atskiriems Maironio tekstams ar kūrybos aspektams 
nagrinėti. Pirmuoju dideliu Nepriklausomybės laiko maironianos 
darbu tapo Speičytės monografija Anapus ribos: Maironis ir istorinė 
Lietuva (2012). Vaižganto ir Zaborskaitės darbai atpalaidavo tyrėjus 
nuo naujų Maironio biografijos pasakojimų, todėl Speičytė telkiasi 
ties nauju Maironio kūrybos bei jos kontekstų skaitymu. 


Recepcijos raida 


Išryškinus bendriausią Maironio kritinės recepcijos istorijos struktū- 
rą bei pagrindinius jos veikėjus, galima leistis į detalesnį pasakojimą. 


l 


Maironis spaudoje debiutavo ne, kaip galima būtų tikėtis, lietuviškais 
eilėraščiais, o rusiška korespondencija apie spaudos lotyniškais raš- 
menimis draudimą laikraštyje Ho60e epema“. Tai buvo 1883 m. Pirma- 


2 „Hs Bnnenckoš ry6epunn“, in: Hosoe epema, Sankt Peterburgas, 1883-10-31, 
Nr. 2757. 

sis grožinis Maironio tekstas po dvejų metų - 1885-aisiais - išspausdi- 
namas Auszroje“. Tačiau kritinės recepcijos, t. y. rašytinių, Maironio 
kūrybą vertinančių straipsnių istorija prasideda nuo pirmojo kritinio 
teksto, o jis pasirodo dar po šešerių metų - 1891-aisiais, JAV leidžiama- 
me laikraštyje Vienybę Lietuvniku“. Tai buvo atsiliepimas apie pirmą- 
ją Maironio knygą, 1880-1886 m. rašytą istorijos vadovėlį Apsakymai 
apie Lietuvos praeiga. Ši knyga sulaukė net 4 atsiliepimų, o 3 iš jų pa- 
sirodė JAV lietuvių spaudoje“. Ir nors kritikai turėjo atskirų pastabų, 
tačiau iš esmės veikalą įvertino palankiai: 


Zanavyko veikalas tūmi tarpu bus labai naudingas! Isz szitos kningos ne 
vienas lietuvis iszsimokins mylėti savo žiamę, gūdoti savo tautą.“ 


Nežiurint į tūs ir tolygius trukumus, asz nesidroviu dar sykį atkartoti 
paraginimą, kad kožnas vienžiamis pasirupintu tą veikalėlį nusipirkti ir 
perskaityti: piningas ir darbas skaitymo gausiai skaitytojui apsimokės.* 


Tokios vertintojų reakcijos buvo tikėtinos - Apsakymai apie Lie- 
tuvos praeiga pasirodė tinkamu metu: tuolaik istorinių knygų ypač 
stigo, o dėl palyginti aiškaus dėstymo ir kalbos („Atsitikimų iszguldi- 
nėjimę rupinaus kiek galint prisitaikinti prie iszgalių ir iszmonės pa- 
prastų Žmonių ir nelakioti augsztai “*) bei prolietuviškos orientacijos 
vadovėlį palankiai sutiko tiek kairioji, tiek dešinioji lietuvių inteligen- 
tija. Kitaip situacija klojosi su grožinių Maironio kūrinių vertinimu. 
XIX a. pabaigoje išryškėjo įtampa tarp dviejų lietuvių inteligentijos 
grupių - „pirmeivių“ t. y. kairiųjų pažiūrų atstovų, besitelkusių dau- 
giausiai apie Varpą, ir „atžagareivių“, t. y. konservatyviųjų, dešinių- 
jų pakraipos atstovų, daugiausia kunigų, besitelkusių apie laikraštį 


5 Zvalionis [Maironis], „Lietuvos vargas“, in: Auszra, Tilžė, 1885, Nr. 7-8. 

“4 Žr. šios knygos p. 47-51. 

5 Tiesa, JAV leidiniuose buvo dusyk atspausta ta pati Jono Šliūpo recenzija. 

*6 J. Sapalius [Jonas Basanavičius], [Apsakymų apie Lietuvos praeiga recenzija), 
in: Vienybe Lietuvniku, Plimutas, 1892, Nr. 6, p. 73. 

7 Jonas Šliūpas, [Apsakymų apie Lietuvos praeiga recenzija], šios knygos 
p. 51. 

18 [Maironis], Apsakymai apie Lietuvos praeiga, p. 6. 

Žemajcziu ir Lietuwos apžwalga (vėliau apie Tėvynės sargą). Tokioje 
konkuruojančių pasaulėžiūrų, ateities vizijų bei veikimo būdų aplin- 
koje 1895 m. pasirodo dvi Maironio knygos - pirmasis Pavasario balsų 
leidimas bei poema Terp skaiismu į garbę. 

„Pirmuosius Maironio kūrinius su dideliu pritarimu, stačiai entu- 
ziazmu priėmė dešinioji visuomenė“. Tačiau šis pritarimas spaudoje 
liko neįžodintas. Priešingai negu nepritarimas. 1895 m. Varpe pa- 
skelbiama Stasio Matulaičio recenzija poemai Terp skausmu į garbę. 
Norint geriau suvokti Matulaičio vertinimą, reikia turėti omeny tuo- 
metį kontekstą, kurį Putinas apibūdino štai taip: „Estetinio kriteri- 
jaus tuomet mūsų literatūroj nebuvo, arba jei ir būta, tai jį tučtuojau 
nustelbdavo srovinis visuomeninis kriterijus“?. Būtent taip nutinka 
ir Matulaičio atveju. Maironio knyga jam „priguli prie tokių, kurios 
nė kokio [dvasiško| procento atnešti negali; yra tai kapitalas į pur- 
vus įmestas“*, o autorius „žiuri ant svieto per klerikališkus stiklus, o 
per juos, kaip kiekviens žinoma, daugumas daigtų išrodo visai neteip, 
kaip yra pagal teisybę“*. Estetinių kriterijų Matulaitis nei kelia, nei 
taiko — pasitenkina konstatavimu, kad yra blogai: „Jo poėmoje eilės 
ir netikusios, ir sunkios, ir nuobodžios, jausmo mažai, vervos nėra, - 
nors ir rašė jas, kaip pats autorius mano, poėtas - galiunas““3. Šioj 
vietoj Matulaitis primena recenzijoje išsakytą kaltinimą Garniui (mat 
tokiu slapyvardžiu pasirašyta recenzuojamoji knyga), kad esą poemo- 
je jis aukštinąs save. Ir nors poemoje išties kalbama apie Maironį ir jo 
eiles, tačiau Matulaitis autorių tapatino ne su juo, o su Lauryno per- 
sonažu. Šiuo atžvilgiu yra įdomus ir Maironio atsakymas į Matulaičio 
recenziją, kuriame jis apžaidžia minėtą priekaištą: 


Nesuprantu, kaip galima be jokio pamato ir ant vėjo sakyti, kad tai apie 
savę kalbu 9 giesmėje, vadindamasis poėtą-galiunu; tikrai reiktu buti 


9 Vanda Zaborskaitė, Maironis, Vilnius: Vaga, 1987, p. 414. 

2 Vincas Mykolaitis-Putinas, „Visuomeninis Maironio kūrybos pagrindas“, 
šios knygos p. 257. 

2 Stasys Matulaitis, [Terp skausmu į garbę recenzija], šios knygos p. 53. 

2 Ibid., p. 56. 

3 Ibid., p. 61. 

nesakau jau be taktikos, bet be jokios sarmatos teip iszsikelti jau pirmo- 
je savo knygutėje. [...] Nenori suprasti kritikas, jog poėta apgieda netik- 
tai, kas jau yra Lietuvoje, bet ir ko jai trokszta ateigoje, prie ko ją žadina. 
Kritikui reikėjo kaip norint pažeminti raszytoją, tai galima viską versti: 
[...] galima buvo sakyti, jog ana poėtos-galiuno poėma kn. Lauryno pa- 
raszyta, kursai 'apsisėdo' Jelgavoje, nors teip aiszkei stovi ant 80 pusl., 
jog tai Maironio poėma, kurs apie kunigystę nei sapnavo [...].24 


Taigi Maironis ginasi, kad jis rašė ne apie save, oapie... Maironį. Dar 
įdomiau Maironio atsikirtinėjimai atrodo, kai žinome, kad tais pa- 
čiais metais su poema pasirodo ir pirmasis Pavasario balsų leidimas, 
kuris jau pasirašytas St. Maironio slapyvardžiu (galima prisiminti dar 
ir tai, kad pirmąkart Maironio slapyvardžiu pasirašyta Mačiulio publi- 
kacija buvo pasirodžiusi prieš 4 metus - 1891-aisiais). Taigi St. Garnio 
slapyvardžiu pasirašytoje poemoje autorius giria Maironį ir steigia jį 
kaip stiprų ir galingą poetą. Kitaip tariant, debiutuojantis Maironis 
pats sau kuriasi poeto šlovę. Turint omenyje tuometę kritikos situa- 
ciją, turbūt niekas kitas, išskyrus jį patį, to padaryti negalėjo, juolab 
kad „dešiniosios srovės skaitytojai neranda žodžių išreikšti savo entu- 
zijazmui ir įspūdžiui, paskaičius tą pačią poemą“3. Užtat nemažai šio 
entuziazmo pasirodys po 22 metų - 1913-aisiais, kuomet bus minimas 
Maironio kūrybos 25-metis. 

Nors Matulaičio kritika dėl savo šališkumo neretai vertinama kaip 
užsipuolimas, Maironis nebuvo be kaltės nuskriaustas. Savo poema, 
joje išreikštomis nuostatomis ir vertinimais jis aiškiai įsitraukė į „pir- 
meivių“ ir „atžagareivių“ ideologinius galynėjimusis. Pats Maironis 
buvo matomas kaip šių galynėjimųsi dalyvis, o ne netyčiomis kliudy- 
tas prašalaitis. 

Reikia pasakyti, kad Maironiui daugiausia kaip tik ir kliūdavo už 
kūrinius su ryškiausiu ideologiniu pamušalu, t. y. už libretą Kame iš- 
ganymas bei poemas. Tuo pat metu jo poezija, net ir to paties Matu- 
laičio, vertinta pozityviai. Tai akivaizdu pastarojo recenzijoje, skirtoje 

22 Maironis, [Atsakymas į Stasio Matulaičio recenziją], šios knygos p. 64. 

* Vincas Mykolaitis-Putinas, „Visuomeninis Maironio kūrybos pagrindas“, 


šios knygos p. 257. 

Pavasario balsams, kuri pradedama taip: „Maironis turi neabejotiną 
poetišką talentą; eilės skambios, skaitosi lengvai, rodos jauti, kad au- 
torius nekalė jas, bet, kaip tai yra sakoma, eilės pačios per save išsiliejo 
iš poeto širdies“**, Vertinimas radikaliai keičiasi, kai susiduriama su li- 
bretu Kame išganymas, kuriame atmetami bei šaržuojami tuomečiai 
kairiųjų siekiai. Galiausiai Matulaitis daro išvadą: 


[...] Pavasario Balsuose turime du Maironiu: vieną Maironį pirmoje kny- 
gelės pusėje, kitą Maironį aname libretto. Pirmasis Maironis simpatiškas 
ir brangus, nės pilnas energijos ir augštų, prakilnių idealų; antrasis-gi 
Maironis negali patikti, nės užkliudo klausymus, apie kuriuos neturi 
rimto supratimo, ir pertai „kalba neteisiai prieš artymą savo“, apskųsda- 


mas nekaltuosius.?7 


Šitoks Maironio dvilypavimas ilgainiui taps būdingas kairiųjų ver- 
tinimams (komunistinėje kritikoje jis bus radikalizuotas) - viena 
vertus, Maironio eilėraščiai (bent didžioji jų dalis) yra priimtini tiek 
ideologiškai, tiek dėl savo estetinės kokybės, antra vertus, kai kurie ei- 
lėraščiai, libretas ir poemos daugeliu atžvilgių atrodo netinkami. Dėl 
to poemos, o ypač Kame išganymas, kaip aiškesni „ideologinio fronto 
kariai“, ir kritikos ugnies gauna daugiau. Šitokia vertinimo tendencija 
buvo ilgalaikė. 

Kiek panašų ėjimą vėliau atlieka ir dešinioji kritika. Tačiau ji, pri- 
imdama Maironio kūrybą kaip vientisą bei nekritiškai traktuodama 
vėlyvosios Maironio kūrybos motyvus, dvilypuoja ne Maironį, o ben- 
druomenę, kuri tam tikru metu nebepriima poeto. Ši nuostata išryš- 
kėja po Maironio mirties ir Antrojo pasaulinio karo metais bei geriau- 
siai matoma nekrologiniame Jono Aisčio straipsnyje?š. Nesyk ji kar- 
tojama Ambrazevičiaus tekstuose“, kuriuose tvirtinama, kad laisvę 
pasiekusiai Lietuvai jau nebereikėję Maironio idealisto. Vidurio kelio, 


2 Stasys Matulaitis, [Pavasario balsų recenzija], šios knygos p. 72. 

2 Ibid., p. 81. 

28 Žr. Jonas Aistis, „Maironis“ šios knygos p. 239-243. 

2 Žr. Juozas Brazaitis-Ambrazevičius, „Maironis ir visuomenė“, šios knygos 
P. 281-291. 

t. y. vertindamas ne tik laiko, bet ir asmenybės bei kūrybos pokyčių 
dinamiką, bandė ieškoti bene vienintelis Putinas". 


II 


Estetiniams vertinimams angažuotos kritikos Maironio kūryba sulau- 
kia tik įsibėgėjus kultūriniam judėjimui ir panaikinus spaudos loty- 
niškais rašmenimis draudimą. Su šio draudimo panaikinimu sietinas 
ir antrojo Pavasario balsų leidimo pasirodymas 1905 m. Kartu su lega- 
lia spauda ėmė plėstis ir normalizuotis viešoji erdvė - reikėjo pratintis 
ir mokytis joje veikti. Ėmė reikštis ir jaunesnioji, jau pomaironinė kū- 
rėjų karta. Tuometis literatūros vertinimas buvo: 


[...] persmelktas ankstyvojo modernizmo lūkesčių: stiprios asmenybės, 
maišto, dvasinių galių, laisvesnės asmenybės raiškos. Vis aiškiau su- 
vokiama, kad ne bet koks rašymas yra literatūra, kad būtinas estetinis 
lygis, netgi negražus gražumas. Pabrėžiama, kad literatūra negali būti 


vertinama tik siaurais tikslais ar matuojama tik Lietuvos mastu [...]2' 


Ėmė kitėti ir Maironio recepcija. 1906 m. pabaigoje pasirodo Sofi- 
jos Kymantaitės straipsnis „Vienužis - Maironis - Vaičaitis“, kuriame, 
atsisakant kairiųjų ir dešiniųjų kovingo angažuotumo, kūrybos vertė 
grindžiama naujais kriterijais: 


Jei dailė tai pasaulis augščiausio tvėrimo - įkūnijanti grožės idealus, 
tai ištikro tas, kurs paims ant savęs aiškinti dailės veikalus, tas negali 
vaikščioti vienpusiškų pažiūrų, ypatiškų ar partiviškų reikalų takais, tas 


negali teisinti darbų amato, o ne tvėrimo.?* 


Taip vertinant pirmon eilėn iškeliami ne Maironio bendrakarčiams 
svarbūs, jų veikimo programą atspindėję ar / ir formavę patriotiniai 


30 Žr. Vincas Mykolaitis-Putinas, „Visuomeninis Maironio kūrybos pagrindas“, 
šios knygos p. 250-264. 

» Viktorija Daujotytė, Lietuvių literatūros kritika, Vilnius: Vilniaus universite- 
to leidykla, 2007, p. 94; kursyvas originale. 

32 Sofija Kymantaitė-Čiurlionienė, „Vienužis - Maironis - Vaičaitis“, šios kny- 
805 p. 94. 

tekstai, o lyriniai eilėraščiai. Ir visų pirma - „Vakaras (Ant ežero Ketu- 
rių Kantonų)“. 

1906 m. pasirodę Kymantaitės ir Augustino Voldemaro tekstai žy- 
mėjo atėjimą naujos, „jaunųjų modernistų“, kartos, kurios vertinimo 
kriterijai nebūtinai atitikdavo vyresniosios, Maironio bendražygių, 
kartos nuostatas bei pažiūras. Jaunųjų kilimas neišvengiamai brandi- 
no ir maištą prieš Maironį. Tokia nuostata darsyk paliudijo tiek Mai- 
ronio poezijos svarbą, tiek jo poetinių reformų sėkmę: 


Maironis sukūrė lietuvių poetinę kalbą, pajėgią užmegzti kūrybišką dia- 
logą su tradicija; jo poezijoje sukurta tam tikra tos tradicijos vienalaikė 
struktūra, kūrybos laukas, kultūrinis „kraštovaizdis“. [...] Tokia konsoli- 
duota tradicija modernistai galėjo remtis, ją neigti ir t. t.33 


Pažymėtina, kad pasipriešinimas Maironiui ir jo kartos kūrėjams 
buvo dalis didesnio proceso - jo antrąją dalį sudarė priešinga (tačiau 
pirmąją papildanti) tendencija - Maironio kanonizavimas. Naujais 
pagrindais besikuriančiai tautai, (apsi)brėžiančiai savo kalbą, terito- 
riją, istoriją, papročius, netgi abėcėlę ir dar daug ką kitą, reikėjo ir 
savo tautos poeto. Juo, be didesnės konkurencijos, pripažintas Mairo- 
nis. Formalia tokio pripažinimo dingstimi tapo 1913 m. minėtas Mai- 
ronio kūrybos 25-metis. 

Nėra visai aišku, kodėl atskaitos tašku pasirinkti būtent 1888 m. - 
jubiliejui skirtuose tekstuose šis apsisprendimas nekomentuojarnas, 
o juk Maironio publikacijų būta ir anksčiau?*. Skeptiškai į tokią datą 
žiūrėjo ir Vaižgantas: 


1884 m. Maironis išspausdino pirmąjį publicistiškąjį savo straipsnį ir 
pradėjo rašyti Lietuvos istoriją, kuri pasirodė išspausdinta 1891 m. Taigi 
šios datos yra M. darbo pradžia, o 1888-1913-XXV yra nežinia kieno iš 


piršto išlaužta jubiliejui švęsti.35 


> Brigita Speičytė, „Maironio palimpsestas“, šios knygos p. 627-628. 

34 Šią datą galima sieti su pirmosios Maironio poemos Lietuva parašymu. Ta- 
čiau kodėl ji turėtų būti atskaitos tašku - lieka neaišku. 

35 Doc. p. e. J. Tumas, op. cit., p. 2. 

Net jeigu nėra aiški tokios chronologijos motyvacija, viena iš prie- 
žasčių minėti (ar sugalvoti) jubiliejų gana aiški - tai buvo galimybė 
susikurti pirmą poetą klasiką, kuris atitiktų naujais pagrindais besi- 
kuriančios bendruomenės aspiracijas. Kitaip tariant, ne tik Maironiui 
reikėjo auditorijos, bet ir lietuvių tautai su besiformuojančia politine, 
istorine bei kultūrine savimone reikėjo Maironio. Perfrazuojant Mai- 
ronio nemėgtą Voltaireą - jei nebūtų Maironio, būtų reikėję jį išsi- 
galvoti. Dar galima pridurti, kad Maironis yra labai lietuviškas poetas 
ta prasme, kad jo kūryba dažnusyk ne tik skirta, bet ir tinkama tik 
lietuviams. Apie tai rašė ir Jakštas: 


Jaunoji Lietuva mažai tegali užinteresuoti skaitytoją ne lietuvį. Išversta 
svetimon kalbon ji būtų stačiai nuobodi. Permaž joje akcijos, nėra tikro 
dramatizmo: kur kas daugiau čia gryno lirizmo, bet ir tas tik mums, šios 


gadynės lietuviams, pilnai tesuprantamas.3* 
Jakšto mintį pratęsė ir Ambrazevičius: 


Maironis naujų žmogaus būties gelmių neatvėrė. Naujų literatūrinių 
formų, nepažįstamų pasaulio literatūrai, nesukūrė. Gyvenimo rato pa- 
saulyje nepasuko. Tačiau lietuvių tautos ribose jis ne tik atėjo su naujo- 
mis idėjomis ir literatūrinėmis formomis; jis ne tik išreiškė savo epochos 


nusiteikimus, bet virto lietuvių tautai ir gyvenimo formuotoju.37 


Jakštas yra pastebėjęs, kad savo kūryboje Maironis „po teisybei, iš 
Lietuvos ribų beveik neišeina ir augščiau Šatrijos kalno nepakįla“?. 
Tačiau ši pastaba yra susijusi ne su Maironio kaip poeto galimybėmis, 
t. y. svarbu yra ne galimybės pakilti viršum Šatrijos kalno - kurti į uni- 
versalius, „amžinuosius“ klausimus orientuotą lyriką, o tai, kad virš 
to kalno nekilta. Kaip savo mintį apie Maironio polėkį tęsė Jakštas: 
„Jo nesvajota tapti žmonijos poeta, jo benorėta vien Lietuvai dai- 
nuoti ir iš tikrųjų tapta vien Lietuvos dainium's. 


3 Adomas Jakštas, Mūsų naujoji literatūra (1904-1923), t. 1: Mūsų naujoji poezi- 
ja (1904-1923), Kaunas: Knygų leidimo komisija, 1923, p. 38. 

“7 Juozas Brazaitis-Ambrazevičius, op. cit., šios knygos p. 281. 

33 Adomas Jakštas, „Maironis lirika“, šios knygos p. 201. 

39 Ibid., p. 201. 

Su Maironio kūrybos jubiliejumi sietinas ir dar vieno Pavasario 
balsų leidimo pasirodymas. Šis leidimas, matyt, taikantis prie jubi- 
liejų minėjimo reikalavimų, gerokai suasmenintas - knygoje net trys 
Maironio nuotraukos: portretas viršelyje, prieš eilėraščius — jauno 
Maironio (Kauno gimnazijos mokinio), o prieš poemą Kame išgany- 
mas - Maironio Žemaičių (Telšių) seminarijos rektoriaus fotografija. 
Taip kuriamas retrospektyvus žvilgsnis į Maironį kaip asmenį, o sy- 
kiu ir jo kūrybą. Pavasario balsai čia aiškiausiai įgyja savo kaip rinki- 
nio istoriją. Sykiu ir Maironis pasirodo nebe kaip poetas tarp poetų, 0 
figūra, kurios svarbūs ne tik tekstai, bet ir atvaizdai, ir ne tik esamieji, 
bet ir buvusieji. Taip jau minėtas Terp skausmu į garbę fragmentas 
apie poetą-galiūną Maironį iš vienos poemos tekstinės realybės tam- 
pa visos bendruomenės realybe. 

Be naujo Pavasario balsų leidimo spaudoje pasirodė ir nemažai 
Maironiui skirtų straipsnių bei, kaip jau minėta, Draugijos ir Atei- 
ties numeriai. Pastarąjį numerį pradeda Putino publikacija „Maironis 
(25 metų literatiškojo darbo paminėjimas)“. Joje darsyk patvirtinamas 
Maironio-klasiko vaizdinys: 


O garsiausia ir kartu jautriausia tų paslaptingųjų tautos-kanklių styga 
yra, be abejo, Maironis. Štai jau ketvirta dalis amžiaus praėjo nuo to 
laiko, kuomet suskambėjo Lietuvos padangėj pirmų jo dainų aidas. Ir 
toliau vis gimė ir gema naujos, nors ir senosios nemiršta. Ir nemirs nie- 
kados. Laikui bėgant jos dar labjau jaugs į tautos dvasią ir sulaukęs ge- 
resnių laikų lietuvis su pamėgimu skaitys jausmingas Maironio dainas, 
atmins pirmuosius atgimimo laikus ir su pagarba nulenks galvą prieš tų 
dienų kovotojus didvyrius, kurie dirbdami tėvynei skundžiasi Maironio 


lupomis: 


Tarp vargų sopulių, be rasos ir žvaigždės, 
Musų mėlynos akys apteko kraujais; [...] 


O dainius išreiškęs tuos skundus, troškimus ir stiprinęs kovotojų dvasią 
bus gerbiamas kaipo „atgimimo dainius“, „geresnių laikų pranašas“. Ir 


neišsipildys tie kartųs poėto žodžiai: 

Išnyksiu, kaip dumas išblaškomas vėjo, 


Ir niekas manęs neminės!4* 


Šis Putino tekstas svarbus tuo, kad tai yra vienas pirmųjų bandymų 
nagrinėti visą ligtolinę poetinę Maironio kūrybą, išskirti bei aptarti 
pagrindines jos temas. Tiek naujasis Pavasario balsų leidimas, tiek 
spaudoje pasirodę straipsniai padėjo pamatus Maironio-klasiko vaiz- 
diniui, kuris gyvuoja ikšiolei. Tad, jeigu reikėtų pasakyti konkrečią 
datą, kuomet Maironis tapo klasiku, galima nurodyti 1913-uosius. To- 
kio statuso suteikimas buvo ne tik diktuojamas kultūrinio jaunos tau- 
tos poreikio, bet ir paremtas dideliu poeto populiarumu bei poveikiu 
jo skaitytojams bei dainuotojams. Kartu negalima nepastebėti, kad 
1913 m. nebuvo parašytas nė vienas brandesnis kritinis tekstas, kurio 
įžvalgos būtų aktualios iki šiol. Tai lėmė objektyvios aplinkybės - li- 
teratūros kritika dar nebuvo susiformavusi, tuo metu rašę gabūs kriti- 
kai, tokie kaip Putinas ar Sruoga, buvo dar visai jauni. 

Kaip minėta, Maironio autoriteto ir jo klasiko vaidmens įtvirtini- 
mas sutapo su pasipriešinimo jam (ar, tiksliau, jo reprezentuojamos 
epochos estetikai) banga. Šį dvikryptį judėjimą puikiai iliustruoja 
Maironio jubiliejaus proga rašytas Sruogos straipsnis, paskelbtas Auš- 
rinėje. Jis pradedamas redakcine įžanga: 


Maironis - tai vienas garbingiausiųjų mūsa tautos dainių. Tave, Jubilate, 
mes jaunieji šiandien sveikinti drįstame ir karštai trokštame, kad dar 
nors kartą, aitriai suskambėtų Tavo lyra galinga. Kaipo bandymą pasi- 
aiškinti Maironies tverybos ypatybes, duodame vietos šiam savo ben- 
dradarbio raštui.“ 


Po tokios įžangos galima tikėtis, kad Sruoga nueis Putino keliu, 
tačiau taip neatsitinka. Apskritai Sruoga Mėgo rašyti aštrią, atgarsį 
sukeliančią kritiką. Priešingai dalykiškai Maironio kritikos sampra- 
tai, Sruogos publikacijose gausu teatrališkumo - susidūrimai, aštrūs 


+ Vincas Mykolaitis-Putinas, „Maironis. 25 metų literatiškojo darbo paminėji- 
mas“, šios knygos p. 103-104. 

+ Balys Sruoga, „Maironis (Kun. prelatas Jonas Maculevičius). 1888-1913“, šios 
knygos p. 122. 

vertinimai bei pervertinimai, parodija ir t. t. Pripažindamas Maironio 
svarbą, tuo pat metu jis pasilieka daug laisvės kritiškam poeto kūry- 
bos svarstymui. O priekaištams vietos atsiranda, nes Sruoga Maironį 
matuoja simbolistų kūrybos masteliu ir galiausiai prieina prie pana- 
šių, tik labiau išplėtotų ir aštresnių išvadų nei Kymantaitė. Savo paly- 
ginti netrumpą tekstą Sruoga baigia tokiu pasažu: 


Galop, beliktų, rodos, suformuluoti visa, kas pasakyta, padaryt tinka- 
mos išvados ir nuspręst, kokią vietą Maironis užima mūsą literatūroje 
irt.t. 

Bet aš, manding, išsireikšdavau aiškiai ir formuoluoti nėra jokio rei- 
kalo, o daryt „reališkas išvadas“ ir spręsti būtą perdaug nemalonu ir liū- 
dna, kaip poėtui, taip ir jo tverybos apžvalgininkui.* 


Jaunųjų modernistų bruzdėjimas prieš Maironį buvo paremtas ne 
siekiu paneigti jo svarbą - priešingai, jo nuopelnai praeityje buvo pri- 
pažįstami, tačiau patį Maironį norėta ten ir palikti. Visų prieš Maironį 
„Mmaištavusiųjų“ pasisakymus vienija nuostata, kad Maironio tekstai 
tiek istoriografiniai, tiek poetiniai - nebeaktualūs, „nebe šių laikų“. 
Tačiau kartu tai nereiškia, kad jie apskritai nebuvo svarbūs. Šitokia 
reakcija - tai kaina, kurią, pasiekęs savo tikslą, t. y. tapęs institucio- 
nalizuotu poetu galiūnu, arba kitaip - klasiku, sau netikėtai turėjo 
sumokėti Maironis. 


III 


Maironis buvo poetas, kurio jaunesnieji nebegalėjo apeiti, - steigda- 
mi savo poziciją ir poetiką, jie vienaip ar kitaip turėjo nustatyti savo 
santykį su juo. O turint omenyje intensyvius lietuvių kultūros mo- 
dernizacijos tempus, šis santykis negalėjo likti pozityvus (tik vėliau 
prie Maironio grįžta neoromantikai, kas buvo savotiška maištavimo 
prieš savo laiko tendencijas forma). Tokia negalėjo likti ir jaunesnių- 
jų rašyta Maironio kūrinių kritika. Bene žinomiausias šio Maironio 
recepcijos istorijos epizodo tekstas - Antano Šmulkščio-Paparonio 


22 Ibid., p. 154. 

(1886-1951) recenzija. Tiesa, pačią recenziją, rašytą poemai Mūsų var- 
gai, nelabai kas bemena, išskyrus vieną plakatinę frazę - „Labanakt, 
Maironi!“ Visgi šis atsisveikinimas nėra vienareikšmis - jis su išlygo- 
mis. Visas Šmulkščio pasažas skamba taip: 


Maironi! Nors tavo siela žvaigždžių takus pažino ir ne vienam keleivių 
žemės nušvietė kelią, bet tave patį šios žemės kelionėje aš matau sau- 
lolaidos masinančioj šviesoj ir tariu, gerbdamas tavo vardą: „Labanakt, 


Maironi!“8 


Net jeigu tariama „labanakt“, tai daroma gerbiant vardą. Atkreip- 
tinas dėmesys, kad šis, jau 1920 m. paskelbtas, tekstas svarbus ir tuo, 
kad čia su Maironiu atsisveikina nebe ideologiniai priešininkai ar 
jaunieji maištautojai. Paparonio straipsnis paskelbiamas laikraštyje 
Laisvė - tai krikščionių demokratų laikraštis. O pats autorius - kuni- 
gas, būsimas laikraščio redaktorius ir būsimas Krikščionių demokra- 
tų partijos pirmininkas. Įdomu, kad žymioji Paparonio frazė iš dalies 
atkartoja paties Maironio pasakymą, kurį jis adresavo nepritarian- 
tiesiems tuomet naujoms lietuviško nacionalinio atgimimo idėjoms: 
„Kas vakarykščio sapno ieškotų, / Tam labą naktį galim užtraukt“ (eil. 
„Užtrauksme naują giesmę“). 

Tais pačiais metais kaip ir Paparonio recenzija pasirodo dar vienas 
Pavasario balsų leidimas, kuris iš kitų išsiskyrė gausia ir labai nevie- 
nalyte knygos puošyba. Maironio kritinės recepcijos istorijoje šis ne- 
didelis epizodas svarbus tuo, kad čia būta atvejo, kuomet daugiau dė- 
mesio skirta ne grožiniams tekstams, kurių didžioji dalis visiems buvo 
puikiai žinoma, o knygos apipavidalinimui. Daliai Pavasario balsų 
vertintojų užkliuvo tai, kad kunigo rinkinyje publikuojamos moterų 
nuotraukos. Šiuos portretus kai kurie skaitytojai tiesiogiai susiejo su 
asmeniniu Maironio gyvenimu. Jakštas šias moteris apibūdino kaip 
„Beatričes“ ir teisino tokį sprendimą: 


3 Antanas Šmulkštys-Paparonis, „Del Maironio poemos Mūsų vargai“, šios 
knygos p. 169; kursyvas - T. A. 

Jis turėjo pilną teisę tai padaryti, ir esame tikri, ilgainiui ims tąja teise 
naudotis ir kiti mūsų poetai. Nes jei moksle svarbu pažinti fenomenų 
priežastis, tai ir literatūroj, toli gražu, ne pro šalį žinoti, kas tai buvo do 
Beatričė, kuri yra dainiui įkvėpus tą ar kitą tikrai gražų poezijos dalyką.“ 


Taigi reikėtų kalbėti apie galimas įkvėpėjas, o ne - kaip kartais da- 
roma - slaptų meilių afišavimą. Visgi rengiant knygą buvo neįvertinta 
dokumentinė nuotraukų galia - jos sietos su asmenine poeto lyrika, 
kurioje aprašomų jausmų tikrumas per nuotraukas buvo „įdokumen- 
tintas“. 

Kartu 1920 m. Pavasario balsų leidimas buvo paskutinė didesnį 
viešą susidomėjimą sukėlusi Maironio knyga. Tiesa, pats Maironis 
nemenko dėmesio sulaukė 1922 m., savo 60-mečio proga, tačiau ju- 
biliatui atsisakius dalyvauti bet kokiuose šventiniuose renginiuose, 
sukaktis minėta daugiau spaudos puslapiuose“. Maironio kritinės 
recepcijos kontekste ši data svarbi tuo, kad rengdamasis minėjimui 
Vaižgantas ėmė rinkti medžiagą apie poetą. Vėliau jos pagrindu pa- 
rengė atskirą, jubiliejiniais metais skaitytą universitetinių paskaitų 
kursą, kuris savo ruožtu 1924 m. virto pirmąja Maironiui skirta mono- 
grafija. Kaip jau minėta, ši knyga daugiau nei keturiasdešimt metų - 
iki Zaborskaitės studijos pasirodymo 1968-aisiais - buvo pagrindinis 
veikalas apie Maironį. Vaižganto surinkta biografinė medžiaga tapo 
pamatu apskritai visam vėlesniam Maironio biografiniam piešiniui, 
su metais tik šiek tiek papildytam. Kartu reikia pažymėti, kad dau- 


44 Adomas Jakštas, „Maironies lirika“, šios knygos p. 206. 

4 1922 m. spalio 13 d. Maironio laiškas Vaižgantui: „Pripuolamai teko man nu- 
girsti, kad Tamstai patarus, kas tai rengiama net už Seminarijos sienų 60 gi- 
mimo metinei. Prašau ir dar karta atkartoju: nedarykite man nemalonumų 
eidami prieš mano griežtą nusistatymą! Nenoriu, nenoriu, nenoriu, Kad aš 
pragyvenau 60 metų, tai čia ne koks mano nuopelnas, o kas link mano dar- 
bų, tai jiems objektyviai spręsti - per anksti. Galop, kai mirsiu, darykite, kaip 
išmanote; bet gyvam žmogui klausyti papeikimų - ne per malonu, klausyti 
pagyrimų akyse - pažeminantis daiktas |...]. Kaip nuo 25 metų darbuotės jubi- 
liejaus, taip ir ypač nuo 60 metų amž. paminėjimo paliuosuokite mane! / Kai 
dėl paskaitos mano auklėtiniams Seminarijoje pažadėtos, mažame rately, tai 
priešją, žinoma, aš nieko neturiu; jos ir užteks!“ (Literatūra ir kalba, t. 21: Mai- 
ronis, redakcinė kolegija: Kostas Doveika [et al.], Vilnius: Vaga, 1990, p. 304). 

giausia dėmesio Vaižgantas skyrė ne Maironio figūros bei kūrybos 
konceptualiam vaizdui pateikti - jo knygą iš esmės sudaro trys dalys: 
biografija, bibliografinio pobūdžio žinios bei daugiausia vietos uži- 
mantis stambesniųjų kūrinių turinio perteikimas. 

Netrukus po Vaižganto monografijos - 1926 m. pasirodo ir pirmie- 
ji Maironio Raštų tomai. Būtent juose esančios eilėraščių redakcijos 
(užbėgant už akių galima pasakyti, kad Maironio eilėraščių redaga- 
vimas ir tekstų kaita pirmą kartą nuosekliau aptarti tik devintajame 
dešimtmetyje*“) tapo kanoninėmis, jomis paprastai naudojamės ir jas 
cituojame šiandien. Tiek Vaižganto monografija, tiek Raštai - vieni 
svarbiųjų maironianos tekstų - anuomet nebuvo naujiena, jie veikiau 
tik patvirtino esantį Maironio statusą. 


IV 


Maironis mirė 1932 m. vasarą. Nyka-Niliūnas rašė, kad „[...] Maironio 
mirtis jo skaitytojų ir dainuotojų liko beveik nepastebėta; daug kas 
iš jų gal net nė nebežinojo, kad Maironis ligi tol tebebuvo gyvas“*. 
Panašiai, galbūt parafrazuodamas Nyką-Niliūną, teigė ir Tomas 
Venclova: „Amžininkai prisimena, jog Maironio mirtis praėjo beveik 
nepastebėta“. Tačiau tokie teiginiai yra ginčytini, mat žinia apie 
Maironio mirtį tapo pirmojo puslapio naujiena laikraščiuose, apie 
tai kalbėta per radiją, o daugybę žmonių surinkusiose laidotuvėse 
(„20.000 žmonių per vieną dieną praėjo pro karstą, kuriame buvo pa- 
šarvotas šis didis lietuvių laisvės pranašas [...]. Nešant karstą į Baziliką 
[...] minios netilpo nei Rotušės aikštėje“*) vienaip ar kitaip dalyvavo 
aukščiausios valdžios atstovai. Tačiau tikėtina, kad galėjo būti tokių, 
kurie nežinojo poetą dar gyvą esant, mat Maironio tekstai bei dainos 
nemažą lietuvių dalį lydėjo nuo vaikystės bei seniai buvo tapusios sa- 
vaiminga jų gyvenimo dalimi. 


+6 Žr. Irena Slavinskaitė, „Maironio eilėraščio kelias“, šios knygos p. 405-420. 

+ Alfonsas Nyka-Niliūnas, „Maironio likimo paraštėje“, šios knygos p. 343. 

+ Tomas Venclova, „Laimei, Maironis“, šios knygos p. 436. 

+ Bernardas Brazdžionis, „Atgaivinkime patriotinį Maironio kultą“, in: XX am- 
žius, Kaunas, 1940-06-28, Nr. 145. 

Išsyk po Maironio mirties paskelbta daugybė nekrologinio pobū- 
džio straipsnių. Būta mėginimų apibendrinti ir visą Maironio kūrybą, 
ir ne tik kūrybą, bet ir laikotarpį, kuriuo jis kūrė. Štai Julijonas Lin- 
dė-Dobilas trumpoje publikacijoje pateikia Maironio svarbą dar iki 
1918-ųjų geriau suprasti padedančią įžvalgą: 


Mūsų didieji rašytojai buvo kartu ir veikėjai ir, be abejo, daugiau veikė- 
jai. Ir Maironis, nors jis šiaip nedaug tesikišė į gyvenimą ir yra žinomas 
Lietuvai daugiausiai iš dainų, bet vis tiek, mano nuomone, kaip veikė- 
jas jis didesnis, negu kaip poetas. Jei Basanavičiui ir Kudirkai priklauso 
garbė, kad jie atgimimo darbą yra pradėję, tai tas, kas žino, kokia buvo 
anais laikais Lietuva, turės pripažinti, kad labiausiai ją paveikti tegalėjo 


tik toks asmuo, kaip Maironis [...].5* 


Tai, ką pasakė Dobilas, paprastai įvardijama bendra, nuvalkiota, 
todėl tuščia tapusia fraze - „žadino tautinius jausmus“. Idant atsirastų 
1918 m. Lietuva, reikėjo ne tik signatarų, bet ir gerokai daugiau žmo- 
nių, kurie galėtų bent iš dalies įsivaizduoti Lietuvą kaip (galinčią būti) 
valstybę, o lietuvius kaip savo praeitį ir - tai ne mažiau svarbu - ateitį 
bei teises turinčią tautą. Maironio eilėraščiai, taip pat ir jo rašyta is- 
torija, buvo tekstai, kurie skatino minėtą vaizdavimosi ir galiausiai 
veikimo pagal tą vaizdinį darbą. 

Pomirtiniai įvertinimai darsyk patvirtino 1913 m. nustatytą Mairo- 
nio statusą, tik šįkart tai daryta nuosekliau ir argumentuočiau. Nuo 
to laiko Maironis turėjo atsidurti solidžioje ir kiek dulkėtoje klasikų 
lentynoje. Taip ir būtų atsitikę, jei ne didžiausioji XX a. istorinė katas- 
trofa - Antrasis pasaulinis karas. Lietuva netenka Nepriklausomybės 
ir kartu su sovietinėmis ir nacistine okupacijomis Maironis iš klasi- 
kų keliauja į aktualiųjų autorių sąrašą. Šį pokytį galima iliustruoti 
jo knygų leidimais: po Maironio mirties iki karo pradžios tebuvo iš- 
spausdinta viena knyga - baladės „Jūratė ir Kastytis“ atskiras leidimas 
(1937), o karo metais Pavasario balsai išleisti net penkis kartus (tiesa, 
nevisi tiražai pasiekė skaitytojus). 


3 Julijonas Lindė-Dobilas, „Maironis. Šis tas dėl jo kūrybos“, šios knygos p. 237. 

Kuo tuo laiku galėjo būti aktualus Maironis, išduoda karo meto 
Pavasario balsų leidimus lydėjęs Ambrazevičiaus straipsnis „Maironis 
ir visuomenė“. Parafrazuodamas Maironio mintį, kad esama dviejų 
Lietuvos epochų - iki 1918 m. vasario 16 d. ir po jos, Ambrazevičius 
(šios Maironio minties nenurodydamas) rašo: „Ne be kovos Maironis 
laimėjo dvasinio vado vardą savo epochoje; ne be skausmo pasitraukė 
antroje epochoje; ne be išvidinio triumfo kilo jo renesansas trečios 
epochos pradžioje““. Trečioji epocha - tai prarastos Nepriklausomy- 
bės laikas, kuriame Maironio raginimai telktis ir dirbti Lietuvos labui 
iš naujo tampa aktualūs. Valstybingumo praradimas buvo prielaida 
tam, ką Ambrazevičius vadina Maironio renesansu. Būtent šitokią 
Maironio interpretaciją su savimi išeivijon 1944 m. išsiveža karo pa- 


bėgėliai. 
V 


Kaip kinta Maironio interpretacija išsyk po antrosios sovietinės 
okupacijos, įmanu iliustruoti fragmentu iš Antano Venclovos įvado 
1947 m. laidos Pavasario balsams: 


Pažangiosios Maironio idėjos, jo gyvas, entuziastiškas žodis šiandien vėl 
uždega mus pasiryžimu kovoti dėl tarybinio Lietuvos atgimimo, dėl tos 
Lietuvos, kuriai sukurti atviri vartai visiems tiems, kurie su pasiaukoji- 


mu dirba, į ranką paėmę kūjį, arklą, knygą, lyrą.>* 


Tarp Maironio projektuotos Lietuvos, kurią sudaro arklu, knyga ir 
lyra metonimiškai įvardijami žemdirbiai, inteligentai bei menininkai, 
atsiranda ir priešakin stoja kūju bemosuojąs proletaras. Jo figūra Mai- 
ronio poeziją lydės beveik visą sovietmetį. 

Tiesa, bolševikinė Maironio interpretacija neatsirado pokariu - jau 
tarpukariu ji buvo įgavus savo pavidalą bei gyvavo Maskvoje leistuo- 
se komunistiniuose leidiniuose. Visgi pirmuoju sovietmečiu nespėta 
bent kiek daugiau išskleisti naujosios Maironio traktuotės (atmintyje 


3 Juozas Brazaitis-Ambrazevičius, op. cit., šios knygos p. 282. 


52 Antanas Venclova, „Maironis (1862-1932)“, šios knygos p. 301; kursyvas origi- 
nale. 

daug kam užsiliko tik vėliau nuo sovietinio režimo nukentėsiančio 
Viktoro Katiliaus straipsnis apie Jaunąją Lietuvą“), mat Antrasis pa- 
saulinis karas pereina į naują nacistinės Vokietijos ir Sovietų Sąjungos 
karo etapą ir Lietuvą perima nauji okupantai. Pastarieji nesiėmė nau- 
jų pervertinimų (buvo pats karo įkarštis). 

Nacistinės okupacijos laiku labiau tenkintasi ribojimais nei naujų 
koncepcijų diegimu. Tiesa, antisovietinės agitacijos tikslais bandyta 
pasinaudoti bolševikinėmis Maironio traktuotėmis**, Tai darsyk paliu- 
dija, kad Maironio figūra (t. y. ne tiek asmuo, kiek tam tikras vertybes 
tam tikru būdu pateikiantis autoritetingas kalbėtojas) buvo tiek svar- 
bi, kad pasikėsinimas į ją buvo ir pasikėsinimas į bendruosius dalies vi- 
suomenės susipratimo dėmenis. Nacistinės okupacijos metu Maironio 
autoritetu pamėginta naudotis ir skatinant bei įteisinant antisemitiz- 
mąs (o drauge su juo - prieš žydus nukreiptą administracijos politi- 
ką, taip pat ir holokaustą). Ne vienu pavyzdžiu galima patvirtinti, kad 
Maironio poezija nėra palanki daliai kitų tautybių (rusų, lenkų, žydų) 
bei tikėjimų (stačiatikių bei judėjų) atstovų. Visa tai įmanu aiškinti na- 
cionalistinėmis autoriaus nuostatomis, tuometėmis politinėmis reali- 
jomis, laikotarpiui būdingomis religingumo formomis ir t. t. (tautinė 
bei religinė priklausomybė anuomet buvo gerokai svarbesni tapatybės 
dėmenys, dėl to ir skirtumai keldavo didesnes trintis). Tačiau prieš žy- 
dus nukreiptos eilutės ar strofos nesiklojo į atskirą sistemą, tad anoni- 
minio straipsnio „Žydai Maironio lyrikoje“ autorius Maironio kūrinius 
tiesiog palydi su tekstu nesusijusiais teiginiais. Pvz., eilutė „Kauno 
miesto aikštėj veršis baubia griaudingai..“ palydima tokiu komentaru: 


Žydai savo nevalyvumu, parazitizmu ir nežmonišku elgesiu kėlė antise- 
mitizmą. Lietuviai taikūs žmonės, su visomis tautomis moką taikingai 
sugyventi, tačiau žydų jie nekentė. Lietuvis žydo nė žmogumi nevadino. 
Nors jokių didesnių išsišokimų prieš žydus nebūdavo, tačiau žydai jautė 


tą neapykantą. 


53 Viktoras Katilius, „Maironio Jaunoji Lietuva““, in: Raštai, Kaunas, 1941, Nr. 1, 


p. 19-17. 
54 Žr. „Bolševikų spauda apie Maironį,, in: Ateitis, Kaunas, 1944-05-24, Nr. 120. 
5 Žr. „Žydai Maironio lyrikoje“, in: Ateitis, Kaunas, 1944-06-01, Nr. 126. 

Atėjus bolševikams, antisemitizmas buvo sutapdintas su antikomu- 
nizmu. Bolševikams atrodė, kad tas, kas nemėgsta žydų, negali mėgti ir 
bolševikų. Todėl už antisemitizmą lietuviai buvo bolševikų lygiai tiek 
pat persekiojami, kaip ir už antibolševizmą5* 


Neliko užmirštas Maironis ir kitoje fronto pusėje. Poetas tam- 
pa Maskvos globoto antihitlerinio pasipriešinimo (tarp asmenų, po 
1941 m. birželio pasitraukusių Sovietų Sąjungos gilumon) dalis. Be 
atskirų Maironio kūrinių publikacijų, skelbta ir kritinei recepcijai pri- 
skirtinų tekstų. Štai toks Maironis pasirodo 1942 m. Korsako straips- 


nyje: 


Rūsti neapykanta ir pagieža, kurią per amžius jautė savo širdyje lietuvių 
liaudis vokiškiesiems grobikams, rado ryškų atspindį ir žymiausio lie- 
tuvių tautinio sąjūdžio gadynės poeto Maironio kūryboje. Šiandien, kai 
Lietuvą vėl žvėriškai kankina ir trempia hitlerinės gaujos, daugelis prieš 
vokiškuosius grobikus nukreiptų Maironio poezijos posmų skamba kaip 


naujas kaltinimas ir uždegantis kvietimas į žūtbūtinę kovą.37 


Taigi karo metais Maironio kūryba buvo „įdarbinta“ tiek antiko- 
munistinės bei antisemitinės, tiek antihitlerinės propagandos. Po- 
kariu interpretacijos imtos veržti į vis griežtesnius rėmus. Sovieti- 
nėje retorikoje komunistinio režimo įsigalėjimas buvo vaizduojamas 
kaip kokybiškai nauja epocha, pakeitusi buržuazinę fašistinę san- 
tvarką - pagal šią bendrąją formulę pristatomas ir Maironis („Bran- 
gūs mums Maironio kūriniai, kuriuose su tokia meile dainuojama 
tėvynė, kur mes gimėme, augome, kovojome dėl naujosios, Tarybų 
Lietuvos, dėl geresnės jos dirbančiųjų buities“5*), kuris, kaip teigia- 
ma, tik sovietmečiu buvo teisingai suprastas. 1947 m. Pavasario bal- 
suose Maironis prie komunistinės santvarkos „adaptuojamas“ ne tik 
įvade pateikiama traktuote, bet ir pačių kūrinių kupiūromis (pvz., 


55 Ibid. 

57 Kostas Korsakas, Prieš amžinąjį priešą, Kaunas: Valstybinė grožinės literatū- 
ros leidykla, 1945, p. 115. 

5 Antanas Venclova, „Maironis (1862-1932)“, šios knygos p. 300. 

pašalinant paskutinę „Kur bėga Šešupė“ strofą““, antrą ir trečią „Kai 
kam““? posmus ir pan.). 

Aukštas pareigas ėjęs dvasininkas, krikščionis demokratas, aiškus 
„pirmeivių“ oponentas - bent vienos iš paminėtų Maironio charak- 
teristikų užtektų, kad kūrėjas būtų nurašytas kaip buržuazinis ar 
visai nutylėtas, jo knygos pašalintos iš bibliotekų, o vardas - tiesiog 
išnyktų. Tačiau Maironis nebuvo tas, kurį būtų įmanu ištrinti iš ben- 
druomenės atminties. Tad kalbant apie Maironį derinta dvejopa tak- 
tika - kritikuoti „buržuaziniai“ jo kūrybos bei asmenybės aspektai ir 
tuo pat metu stengiamasi išnaudoti jo autoritetą sau palankia linkme. 
1957 m. Antanas Sniečkus susitikime su rašytojais sakė: „Mums reikia 
pasiekti, kad Maironis irgi tarnautų mums““'. Šis siekis atitinka ne tik 
1957-ųjų, bet ir ankstesnių metų sovietinės valdžios praktikas. 

Aptariant Maironio lyriką, dažniausiai išskirti du momentai: anks- 
tyvajai kūrybai būdingi pasisakymai už tautų išsivadavimą ir carizmo 
kritika bei Maironio satyros - per jas buvo apibendrinamas ir ilius- 
truojamas jo santykis su „buržuazine“ tarpukario Lietuva. Esą satyros 
atsiradusios po to, kai poetas susidūręs su nepriklausomos (šis žodis 
rašytas kabutėse) Lietuvos realybe, kurioje buvo įgyvendinti buržua- 
ziniai idealai. 


5 „Apsaugok, Aukščiausis, tą mylimą šalį, / Kur mūsų sodybos, kur bočių 
kapai! / Juk tėviška Tavo malonė daug gali! / Mes Tavo per amžius suvargę 
vaikai. / Neapleisk, Aukščiausis, mūsų ir brangios tėvynės, / Maloningas ir 
galingas per visas gadynes!“ 

6 „Pabūgęs žiaurios bolševikų drausmės, / Nusisavint galvos išsigandęs, / Kai 
kur kai kas / Į Lietuvą spruko; išmoktos giesmės / Iškęst čia negali neban- 
dęs; / O kai deputato mandatą laimės, / Tai, trindamas baltas rankas, / Nu- 
savinęs daug 'geradėjų, / Bešvilpaus garsingu veikėju / Ne vienas kai kas. // 
Kaip 'istinas ruskavo' caro sūnus / Su drūta gude susituokęs, / Kai kur kai 
kas, / Dabar iš Maskvos alkanos vos skvernus / Parnešęs, nors 'barinia' juo- 
kias, / Lietuvių liežuvio' mėgėjas švelnus / Ir, trindamas baltas rankas, / Pi- 
lietis šiandieną pilvotas, / Uolus Lietuvos patriotas / Ne vienas kai kas“ 

6“ Lietuva 1940-1990: okupuotos Lietuvos istorija, redakcinė kolegija: vyriau- 
siasis redaktorius Arvydas Anušauskas [et al.], Vilnius: Lietuvos gyventojų 
genocido ir rezistencijos tyrimo centras, 2007, P. 429. 

VI 


Alternatyvi, nuo valdžios nepriklausanti Maironio interpretacija oku- 
puotoje pokario Lietuvoje galėjo pasirodyti tik nelegalioje spaudoje. 
Bet partizaninio karo metai buvo itin nepalankus laikas kritinei Mai- 
ronio recepcijai. Vis dėlto poeto vardas bei jo kūrinių fragmentai ėmė 
rodytis atskiruose straipsniuose bei atsišaukimuose. 1948 m. Prisikė- 
limo apygardoje atsiranda ir Maironio rinktinė. Iki tol ji vadinta Povi- 
lo Lukšio - savanorio, pirmojo už Lietuvos Nepriklausomybę žuvusio 
kario vardu. Šitoks Lukšio ir Maironio pavardžių gretimumas nebuvo 
atsitiktinis - Maironis, kaip ir, pavyzdžiui, Vincas Kudirka, taip pat ir 
knygnešiai ar savanoriai, buvo viena tų figūrų, su kuriomis save siejo 
ir per kurių veiklą ar tekstus save aiškino partizanai“. Antai 1951 m. 
Vasario 16-osios paminėjimui skirtas atsišaukimas baigiamas taip: 


Tad visi kaip vienas drąsiai pirmyn. Skatinami Maironio ir Kudirkos bei 
kitų pavyzdžio, neleiskime numirti Lietuvai, bet, užsidegę Širvintų bei 


Giedraičių kovotojų narsumu, parneškime savo Tėvynei laisvę.“ 


Svarstant apie Maironio kūrybos poveikį partizaninio karo metu, 
dėmesys kreiptinas ne tiek į jo knygas, kiek į tuomet dar stiprią Mai- 
ronio kūrinių dainavimo tradiciją. 

1952 m., ginkluotam pasipriešinimui slopstant, Antanas Bakšys- 
Germantas įkuria „Vyčių“ sąjungą, kuri pasipriešinimą turėjo tęsti 
kita - dvasine-intelektine forma. Organizacijos pagrindą turėjo su- 
daryti legaliai gyvenantys asmenys. Ši sąjunga turėjo ir savo leidinį — 
laikraštį Vyčių keliu. Jame ir buvo paskelbtas Alekso Jurkūno-Raga- 
niaus straipsnis „20 metų be Maironio“. Įdomu ir tai, kad savo tekstą 
Jurkūnas rašė veikiausiai remdamasis jau minėtu 1947 m. sovietiniu 


2 Žr. Jurgita Žana Raškevičiūtė, „Liongino Baliukevičiaus-Dzūko dienoraštis: 
partizano sąmonės formavimosi dokumentas“, in: Prace baltystyczne: język, 
literatura, kultura, t. 6, red. Marta Grzybowska, Monika Michaliszyn, Joan- 
na Tabor, Warszawa: Wydano naktadem Wydziatu Polonistyki Uniwersytetu 
Warszawskiego, 2016, p. 246-247. 

8 Nenugalėtoji Lietuva, kn. 4: Lietuvos partizanų spauda, 1950-1956, Vilnius: 
Lietuvos gyventojų genocido ir rezistencijos tyrimo centras, 1996, p. 143- 

Pavasario balsų leidimu su Venclovos įvadu. Tiesa, šiuodu straipsnius 
jungia tik jų objektas bei kelios klaidos, kitais atvejais jie pateikia ma- 
žai kur sutampančius Maironio vertinimus. Publikaciją Jurkūnas-Ra- 
ganius baigia šitaip: 


Maironio kūrybos poveikis mūsų tautai kovoje už savo būvį nepaprastai 
didelis ir nūdienoj. Poeto ugningas kovos dvasios žadinimas, jo nepalau- 
žiamas tikėjimas pergale bei ryžtingumas ir šiandien pakelia mus į kovą 
už laisvę, už mūsų tėvų šventąjį tikėjimą, kuriuos okupantas stengiasi iš 
mūsų išplėšti. Tačiau, kol gyva mumyse Maironio dvasia, tol jokia jėga 
neįstengs mūsų palaužti, ir Lietuva taps graži ir laiminga, kokią norėjo 
matyti ir dėl kokios dirbo ir kovojo didysis poetas Maironis.“* 


Neaišku, kiek žmonių pasiekė čia aptariamas straipsnis, nes jau 
1953 Mm. sausį sunaikinamas paskutinis Vakarų srities štabas: žūsta 
Jurkūnas-Raganius, jo žmona Elena Jurkūnienė-Balanda ir vienas iš 
Lietuvos laisvės kovos sąjūdžio vadų Bakšys-Germantas. 

Maždaug tuo pat laiku iš Vokietijos stovyklų karo pabėgėliams 
ėmus skirstytis po pasaulį, susilpnėjo iki tol gana kompaktiškai gy- 
venusios lietuvių išeivijos kultūrinė veikla. Galima pastebėti, kad pir- 
maisiais pokario metais Maironis išeivijoje leistas itin intensyviai - iki 
1952 m. pasirodė net 8 įvairių kūrinių leidimai, kai per tą patį laikotar- 
pį okupuotoje Lietuvoje - 3. Tuo laiku šio poeto kritinėje recepcijoje 
atsirado ir naujas reiškinys, kurį galima pavadinti konkurencija dėl 
Maironio. Iki okupacijos sovietinė kritika Maironį mėgino nurašyti 
kaip reakcinės buržuazijos poetą; po okupacijos, atmetus netinkamus 
tekstus bei biografijos faktus, Maironio kūrybą teko įsisavinti. Šis įsi- 
savinimas (o išsyk po jo ir pasisavinimas) vykdytas per naujas Mairo- 
nio interpretacijas, į kurias išeivijoje reaguota skaudžiai, mat tokiu 
būdu kėsintasi į dalį tekstų, kurie sudarė po pasaulį išsibarsčiusios 
bendrijos tapatumo pagrindą: 


[...] veltui šiandien šie „ponai“, suradę užuovėją pas JAV imperialistus, 
išdavę savo liaudį, bando savintis Maironį. Tikrąją savo vietą Maironis 


“4 Aleksas Jurkūnas, „20 metų be Maironio“, šios knygos p. 309. 

užima mūsų literatūroje, tikrąjį pripažinimą jis surado savo liaudies 
širdyje.“ 


Maironio interpretavimo tradicija aiškiai atsišakoja. Šios atšakos 
konkuruoja ir stengiasi paneigti ar demaskuoti viena kitą. Išeivijo- 
je, kurion išsivežta tarpukario Nepriklausomybės tradicijas tęsianti 
Maironio traktuotė, reakcijų į komunistinės interpretacijas opumą 
galima suprasti - Maironis aiškia gija jungė išeivius tiek su Lietuva 
kaip šalimi, kiek su buvusia kultūrine-potitine sankloda. Bene pirma- 
sis straipsnis, skirtas Maironio kritinės recepcijos istorijai, o kartu ir 
stambiausias konkurencijos dėl Maironio tekstas, - Antano Baltara- 
gio slapyvardžiu pasirašiusio Kosto Ostrausko publikacija „Numairo- 
nintas Maironis: jo sovietinio traktavimo raida“, kuris 1963 m. skelb- 
tas per tris Aidų numerius. Jau pavadinimas rodo, kad okupuotoje 
Lietuvoje skelbiami maironianos tekstai redukuoja, „numaironina“ 
išeivijoje egzistuojančio Maironio supratimo esmę. Ostrauskas išsa- 
miai susipažino su tuomete sovietine maironiana ir ne be ironijos bei 
patoso (pastarasis neišvengiamas, mat Ostrausko tikslas - ne pateikti 
interpretacinius pokyčius, o demaskuoti sovietinį požiūrį) pateikė jos 
raidą bei specifiką (panašaus pobūdžio tekstus Ostrauskas yra para- 
šęs ir apie Jakštą bei Vincą Krėvę). Tiesa, vėliau, jau 1997 m. išleistoje 
straipsnių, laiškų ir atsiminimų knygoje Ostrauskas rašė, kad tuomet 
rašydamas iš už Atlanto jis pateikdavo pernelyg griežtus vertinimus, 
nes nebuvo iki galo suprantama, kokioje situacijoje buvo atsidūrusi 
kultūrinė bendruomenė“?. 

Minimas Ostrausko tekstas pasirodo neatsitiktinai - jis sietinas su 
1962 m. vykusiais 100-ųjų Maironio gimimo metinių minėjimais. Šia 
proga Aiduose skelbtas ne vienas Maironiui skirtas straipsnis (Aiduose 
publikuoti visi svarbiausieji išeivijos maironianos tekstai) - pastarieji 


65 Juozas Macevičius, „Ne be garbės ir ne be vardo“, in: Pergalė, Vilnius, 1962, 
Nr. 1, p. 130. Cituojama iš: Kostas Ostrauskas, „Numaironintas Maironis. Jo 
sovietinio traktavimo raida“, šios knygos p. 395. 

66 Žr. šios knygos p. 347-396. 

7 Žr. Kostas Ostrauskas, Žodžiai ir žmonės: Straipsniai, atsiminimai, laiškai, 
Vilnius: Vaga, 1997, p. 67. 

vėliau surinkti ir 1963 m. išleisti atskirai“š. Būtent šis straipsnių rin- 
kinys tapo ryškiausia bei aiškiausia (galima pridėti — ir vienintele) 
sutelkta pastanga pateikti savąją Maironio traktuotę. Šiame leidinyje 
paskelbiamas ir jau klasikiniu tapęs Nykos-Niliūno straipsnis „Mairo- 
nio likimo paraštėje““?. 

Pasirodžiusi rinktinė buvo ne tik atsvara sovietinėms interpretaci- 
joms, bet ir po skyriaus Jakšto recenzijų rinkinyje Mūsų naujoji lite- 
ratūra (1923) bei Vaižganto monografijos pirmas didesnis Maironiui 
skirtas tekstas. Kartu rinktinė tapo ryškiausiu išeivijos indėliu į mai- 
ronianą. Nors ir buvo planuotas pilnas Maironio Raštų bei Maironiui 
skirtos monografijos išleidimas - šie užmojai įgyvendinti nebuvo. 

Kritinė Maironio recepcija išeivijoje tolydžio menko, tačiau sykiu 
laisvės sąlygomis rašyti tekstai liko gerokai atsparesni laiko išban- 
dymams. Okupuotoje Lietuvoje maironianos reikalai judėjo prie- 
šinga linkme - iš suvaržyto ir riboto kalbėjimo eita link laisvesnio. 
Šio laikotarpio riboženkliais galima laikyti 1947-ųjų Pavasario bal- 
sus su kupiūruotais ar visai neįdėtais kūriniais bei Maironio Raštus, 
pradėtus leisti 1987 m., o baigtus jau Nepriklausomybę atkūrusioje 
Lietuvoje 1992 m. 


VII 


Trumpai literatūros istorijos bei mokslo - o būtent šion sritin po 
Maironio mirties persikelia jo kritinės recepcijos centras (kiek kito- 
kios sąlygos buvo emigracijoje, kur nebuvo galimybių išlaikyti lite- 
ratūros tyrimais užsiimančių institucijų) - situaciją Zaborskaitė yra 
nusakiusi taip: 


[...] interpretuojant literatūrą, buvo pripažįstama ir priimama tik soci- 
alinė tematika, socialinių santykių vaizdavimas iš „partinių“, „proleta- 
rinių“ santykių pozicijų. „Iškrito“ visa universali humanitarinė proble- 


matika, kuri sudaro literatūros esmę: ir tautinės, ir estetinės, ir etinės 


58 Maironis: jo gimimo šimtmečiui paminėti, red. Antanas Vaičiulaitis, New 
York: [J. PragulbickasĮį, 1963. 
$9 Žr. šios knygos p. 340-346. 

vertybės. Literatūros mokslas [...] turėjo visą istorinį procesą nušviesti 
marksistiniu požiūriu. Tai reiškė - kiekvieną rašytoją susieti su viena 
ar kita klase, padaryti tos klasės ideologu. |...] Korsakas buvo valdžios 
patikėtinis ir „transliavo“ valdžios pažiūras į literatūros tyrinėjimus, bet 


jis buvo žmogus, kuris suprato literatūros vertę.?* 


Bet koks legalus kalbėjimas apie Maironį turėjo taikstytis su tokiais 
reikalavimais. Tiesa, ne visą laiką reikalavimai buvo vienodai griežti ir 
ne visi vienodai jų laikėsi. Ilgainiui situacija kiek lengvėjo, antai ren- 
giant 1956 m. išleistus Maironio Rinktinius raštus nemažai svarstyta 
dėl eilėraščių bei poemų kupiūravimo ir galiausiai apsispręsta „kupiū- 
rų nedaryti, jeigu kūrinys tinka, dėti visą, jei ne - visai nedėti". 

Oficialias pareigas ėjusieji, kaip nurodo Zaborskaitė, „transliavo“ 
valdžios pažiūras. Kaip tai veikė, rodo pora tekstų. Antai 1962 m. Lie- 
tuvos komunistų partijos Centro komitetas priėmė nutarimą dėl Mai- 
ronio gimimo 100-ųjų metinių minėjimo. Pirmasis nutarimo punktas 


buvo toks: 


Maironio gimimo šimtmetį būtina panaudoti teisingam marksistiniam 
jo kūrybos nušvietimui. Pažymint teigiamus poeto literatūrinio paliki- 
mo momentus, tuo pat metu reikia atskleisti jo pasaulėžiūros naciona- 


listines, reakcingas ypatybes." 


"Taip pat šiuo nutarimu sudaroma komisija numatytiems uždavi- 
niams įgyvendinti. Po dviejų mėnesių pasirodo komisijos nario Kor- 
sako straipsnis „Poeto likimas“, kuriame suformuojami Maironio ver- 
tinimo normatyvai bei kryptys: 


7 „Literatūrologija sovietmečiu“ [diskusija], in: Lietuvos sovietinė istoriografi- 
ja: teoriniai ir ideologiniai kontekstai, sudarė Alfredas Bumblauskas ir Neri- 
jus Šepetys, Vilnius: Aidai, 1999, p. 247. 

7 Literatūra 1940-1960: Dokumentų rinkinys, leidinį sudarė, įvadą ir komenta- 
rus parašė Jonas Vosylius, Vilnius: Academia, 1992, p. 569 (taip pat žr. p. 258- 
260, 570). 

7 Lietuvos kultūra sovietinės ideologijos nelaisvėje 1940-1990: Dokumentų rin- 
kinys, sudarė Juozapas Romualdas Bagušauskas, Arūnas Streikus, Vilnius: 
Lietuvos gyventojų genocido ir rezistencijos tyrimų centras, 2005, p. 308. 

Mums šiandien pirmiausia svarbus ir brangus Maironio literatūrinis pa- 
likimas, ir būtent tai, kas jame istoriškai pažangu ir kas išlaiko nenyks- 
tančią idėjinę-meninę vertę. 

Mūsų marksistinis literatūros mokslas ir kritika jau atliko pagrindinį 
darbą įvertinant Maironio literatūrinį palikimą, išryškinant jo būdin- 
guosius idėjinius-tematinius ir meninius bruožus, atskleidžiant jo vi- 
dinius prieštaringumus ir kartu objektyvią istorinę reikšmę bei išlieka- 


mąją vertę. 


Pastebėtina, kad šis įvertinimas įvykdytas pasitelkus tam tikrus 
triukus: 


Tačiau net tie atvirai reakciniai Maironio prieš socializmą, materialis- 
tinę pasaulėžiūrą ir revoliuciją nepajėgę pakeisti geriausiųjų jo kūrybos 
posmų pažangios prasmės, susilpninti jų teigiamo visuomeninio povei- 
kio. Tad Maironis mūsų literatūros istorijoje yra vienas ryškiausių pa- 
vyzdžių tokio atvejo, kai objektyvi kūrinių reikšmė prašoka subjektyvias 


jų autoriaus tendencijas ar siekimus." 


Negatyvūs bei nepatogūs Maironio nusistatymai nebenutylimi, o 
tiesiog atskiriami „numarinus autorių“. Asmuo atsiejamas nuo savo 
kūrybos, o jo nuostatos pristatomos kaip subjektyvios, t. y. vieneti- 
nės, neįrodomos, paremtos ne faktais, o įsitikinimais; o štai poetinės 
kūrybos (kuri iš esmės yra daugiaprasmė) reikšmė - kaip objektyvi. 
Čia vėl aptinkame tolimą Matulaičio vertinimo atgarsį apie dvejopą 
Maironį. 

Kitą - laisvesnį (bet ne laisvo) kalbėjimą reprezentavo oficialių 
vadovaujamųjų pareigų neužėmęs, todėl galimybę daugiau pasakyti 
turėjęs Putinas?. Putino liniją (ne tik Maironio traktavimo, bet ir ben- 
drųjų vertybinių nusistatymų apskritai) bando tęsti ir svarbiausioji 
XXa. II p. maironianos figūra - Zaborskaitė („Maironis' į kitą krantą, 


7 Kostas Korsakas, „Poeto likimas. Minint Maironio gimimo šimtąsias meti- 
nes“, šios knygos p. 311. 

* Ibid., p. 312. 

* Žr. Vincas Mykolaitis-Putinas, „Maironis. 100-tosioms gimimo metinėms pa- 
minėti“, šios knygos p. 312. 

į negailestingai kultūros ūglius kapojusį laiką pernešė svarbiausio Lie- 
tuvos poeto kūrybą, jos interpretaciją, tarsi perimtą iš artimų Vinco 
Mykolaičio-Putino rankų“). Jos monografija pasirodo 1968 m. - lai- 
ku, pasižymėjusiu „tam tikru kūrybinės atmosferos pagyvėjimu'7". 

Ši knyga savo išsamumu bei Maironio paveikslo pateikimo nuosek- 
lumu aplenkė visus ligtolinius leidinius. Žinoma, Zaborskaitei teko 
taikytis su tuometėmis ribotomis kalbėjimo galimybėmis, tačiau ilgai- 
niui jos studija tapo svarbiausia Maironiui skirta knyga abipus Atlanto. 
Išeivijoje ji, nors su tam tikromis išlygomis, priimta teigiamai. 


VIII 


XX a. aštuntasis dešimtmetis maironistikoje buvo savotiškas štilio 
laikas. Ko jau niekaip nepavyktų pasakyti apie devintąjį dešimtme- 
tį - Maironio pakilimo laiką. 1987 m. pasirodo antrasis, pataisytas 
ir ideologiškai daug laisvesnis Zaborskaitės monografijos leidimas. 
Tais pačiais metais išleidžiama Irenos Slavinskaitės studija Mairo- 
nis bei pirmasis Maironio Raštų tomas. Išpirkus šio tomo tiražą (50 
000 egz.) - knyga išleidžiama darsyk. 1990 m. pasirodo ir Maironiui 
skirtas 21-asis Literatūros ir kalbos tomas, kuriame, be 1987 m. vyku- 
sio iškilmingo Maironio jubiliejaus minėjimo bei Maironiui skirtos 
mokslinės konferencijos medžiagos, skelbiama dar nepublikuota ar 
sunkiau pasiekiama maironianos medžiaga (atsiminimai, laiškai, do- 
kumnentai). Perleista Zaborskaitės monografija, Raštai bei Literatūros 
ir kalbos tomas - ši tekstų grupė bent 25 metus buvo atraminiai leidi- 
niai apie Maironį. 


Ūmai išaugęs dėmesys Maironiui sutapo su eiliniu jo jubiliejaus 
minėjimu, tačiau esminė šio pakilimo priežastis buvo ta, kad Lietu- 
va, perfrazuojant Brazaitį-Ambrazevičių, buvo ketvirtosios epochos 


7 Viktorija Daujotytė, „Gyvenimo aiškinimas(is)“, in: Vanda Zaborskaitė, Au- 
tobiografijos bandymas, sudarė Virgilija Stonytė, Vilnius: Lietuvos rašytojų 
sąjungos leidykla, 2012, p. 15; kursyvas originale. 

7 Elena Baliutytė, Laiko įkaitė ir partnerė: lietuvių literatūros kritika 1945- 
2000, Vilnius: Lietuvių literatūros ir tautosakos institutas, 2002, p. 101-102. 

prieangyje. Tai buvo dar vieno atgimimo metas, kuomet Maironio 
raginimai dirbti, vienytis ir veikti dėl laisvės buvo ne (tik) istorinės 
realijos, bet gyva aktualybė. „Minėjimas teatre 1587 m. ir viso to ru- 
dens minėjimai iš esmės buvo Atgimimo sąjūdžio preliudas'. Dar 
vienas, Maironio žodžiais tariant, „išauštančios naujos gadynės“ žen- 
klas buvo 1587 m. lapkričio 1 d. mitingas Kaune prie Maironio kapo. 

Sugrįžimą prie Maironio Atgimimo metu įmanu aiškinti ne tik jo 
poezijos tikimu situacijai, bet ir tuo, kad jo kūryba buvo vienas iš 
likusių santykio su tarpukario valstybingumu kanalų. Tiesa, tarpu- 
kario Lietuva nebuvo galutinė šio kanalo stotelė - maršruto pabaiga 
buvo idealizuotoje, per jauno XIX a. nacionalizmo akinius regimoje 
viduramžių Lietuvoje. Tad nekeista, kad viešumoje tuo metu Mairo- 
nio būta daug, naujais pavidalais pasirodė ankstesniosios jo poezijos 
formos: Laimono Noreikos deklamuojamas Maironis, masiniuose 
susibūrimuose giedami jo tekstai, kurie, peržengdami organizuotos 
„liaudies kultūros“ (pvz. „Dainų šventės“) formatus, virto anksčiau 
draustų bendrumo bei tapatumo formų manifestacijomis. 

Atkūrus Nepriklausomybę natūraliai atėjo ir dėmesio Maironiui 
atoslūgis. 


[...] yra tam tikras recepcijos pulsavimas - visiškai neišvengiamas. Atei- 
na tokia riba - pavyzdžiui, Maironis po Atgimimo nebeįmanomas pasi- 
darė. Tiesiog neįmanomas. Dėl to, kad ten buvo tiek sudėta - ir jausmo, 
ir susižavėjimo, ir gyvenimo, - kad turi praeiti laiko, turi bent kiek ap- 
dulkėti raštai [...].? 


„Išsivaikščiojimas“ po tokio susitelkimo fiksuojamas ir iš dalies ap- 
tariamas Martinaičio straipsnyje - šią situaciją jis apibūdina kaip per- 
ėjimą nuo bendrojo, giedamo Maironio, prie asmeniškai skaitomo““. 


78 „Profesorė Vanda Zaborskaitė: apie tai, kas sakoma, kai galima tylėti. Kalbi- 
no Brigita Speičytė“, in: Literatūra, Vilnius, 1998, Nr. 36 (1), p. 20. 

 Ibid., p. 20. 

šo Žr. Marcelijus Martinaitis, „Šiapus ir anapus Maironio“, šios knygos p. 559- 


565. 


42 


Kritikos plotmėje tai pasirodo kaip perėjimas nuo bendresnio, Mairo- 
nį saugančio skaitymo, prie atskiresnių, aspektinių tyrimų. Nors būta 
mėginimų skaityti Maironį „prieš plauką“, t. y. prieš nusistovėjusias 
vertinimo normas (pvz., Vytauto Kavolio ar Artūro Tereškino publi- 
kacijos*:), tačiau esmingiau Maironio vaizdinio jie pakeisti negalėjo. 

Pastaraisiais metais pamėginta vėl sutelkti Maironio tyrimus - iš- 
leista monografija, straipsnių rinkinys. Viena iš šio sutelkimo dalių - 
bandymas pateikti tik ką minėtų tekstų priešistorę, t. y. išleisti knygą, 
kurią dabar ir laikote savo rankose. 


8 Žr. Vytautas Kavolis, „Maironiškosios temos lietuvių gelminėje psichologijo- 
je“, šios knygos p. 522-532; Artūras Tereškinas, „Tautos kūnas ir kūno tauta. 
Keletas falologizmų apie Maironio poeziją“, šios knygos p. 533-549. 


43 


Maironio kritinė recepcija 
iki 1918 m. 


Tai ankstyviausioji Maironio knygos recenzija. Po metų - 1892 m. - ji darsyk 
pakartota Jono Šliūpo redaguojamoje Apszvietoje. 

Pirma publikacija: Bomba [Jonas Šliūpas], [Apsakymų apie Lietuvos praeiga 
recenzija], in: Vienybe Lietuvniku, Plimutas, 1891, Nr. 52, p. 623-624; skelbia- 


ma iš: Ibid. 


JONAS ŠLIŪPAS 
Apsakymų apie Lietuvos praeiga recenzija 


Vistorija arba Apsakymai apie Lietuvos praeiga. Paraszė Stanyslovas Zanavy- 
kas 1886. - Tilžė 1891 m. Kasztu Lietuvos mylėtojų spausdinta pas O. v. Mau- 
derodės. - Szalių' 186*. 


Europos lietuviszkoji apszviestunija per ilgą laiką atsižymėjo iszdavi- 
nėjimu visokių menkraszezių, kaip įvairių Raktų, Vadovų, Szaltinių ir 
t. t.; veltū tarp daugelio spausdintų kningų jieszkotum ko nors svar- 
besnio. Tiktai paskutiniame laike ima ir czion lyg nauja dvasė kvėpūti. 
Žiburėliu tos naujos dvasės pasirodo mums iszdavinėjimai kningelių 
svietiszkos įtalpos dėl pamokinimo ir apszvietimo lietuviszkosios 
visūmenės. Tokių bet kningelių iktūlaikmės3 per mažai dar ėsame su- 
silaukę. Pažymią vietą tarp apszvieczianczių musų visūmenę kninge- 
lių užima augszcziaus paminėtoji Vistorija. Pažymu“ yra ant kožnos 
szalies to raszto, jog autorius netik yra giliaus susipažinęs su Lietuvos 
veikalais, bet - kas nemenkiaus sveria - jis yra persiėmęs ne svetima 
dėl lietuvių ir lietuvystės dvase; kožnas, sakau, puslapis tos kningutės 
parodo didelę autoriaus meilę to, kas buvo ir yra lietuviszku. Skai- 
tant tą veikalėlį szirdį kožnam lietuviui džiugina taip-gi aiszki, gryna 


* Puslapių. 

2 [Maironis], Apsakymai apie Lietuvos praeiga, paraszė Stanyslovas Zanavykas 1886, 
Tilžė: Kasztu Lietuvos mylėtojų spausdinta pas O. v. Mauderodės, 1891. 

3 Iki šio laiko. 

+ Pastebima, krenta į akis. 

lietuviszka kalba, kurios sudėtinės sutinka su lietuviszkosios kalbos 
dvase. Velyju“, idant toji kningelė papūsztu namus kožno lietuvio. 
Bet raszėjas nėra iszvengęs nekuriūse dalykūse apsirikimų, pagal 
mano nūmonę. Czion asz nemislyju jam iszmetinėti? jo nesistėma- 
tiszką raszybą ar provincijonaliszkumą daugelyje aptarimų, nėsa isz 
visoko matyti dūdasi, jog daugiur“ tie dalykai yra įsibrovę ne per kal- 
czią raszėjo tos kningelės, bet per stoką atsakanczio žmogaus prie 
skaitymo korektos?. Czion gi asz noriu nurodyti ant tulų“ aplinkybių, 
kurios yra svarbesnės už kalbiszkus mažmožius. Pirmiausiai reikia 
patėmyti", jog toji Vistorija yra beveik apraszymu vien polytikiszkųjų 
pritikimų Lietuvos, įpatingai augsztieczių lietuvių. Veltū toje kninge- 
lėje jieszkotum gilesnių žinių apie stovį apszvietimo Lietuvoje, apie 
mokslaines'*, apie darbus bažnyczios, apie padėjimą tos lūimos, nū 
kurios visa ateitė musų tautos priguli, beješ apie buvį žmonių. Apra- 
szyti yra vaidai tarp kuningaikszczių, nepamirsztos vajonės“ lietuvių 
su kryžeiviais, lenkais, maskoliais, szvedais ir t. t. - bet pudymu guli 
visas laukas, kurs buvo pamatu sylos5 dėl kuningaikszczių, atrama 
priesz neprietelius; stovis ekonomiszkas, lūmiszkas ir draugijiszka- 
sis“ tik kaip kur tapė palytėtas. O ir polytikiszkūse dalykūse nėra vis- 
kas vienokia miera matūjama; nekurie dalykai, nors jie labai svarbus 
yra, tik trumpai tapė apsznekėti k. a.7, Liublino unija, Vytauto svar- 
ba Grunvaldo muszyje, kiti vėl niekur neužgauti yra pasilikę, kaip va 
lietuvių ir rusinų dalyvumas kovoje pas Vienną 1686 m., taip gi žydų 


5 Sintaksė. 

5 Siūlau, norėčiau. 
7 Priekaištauti. 

š Daugkur. 

9 Korektūros. 

*  Dažnų. 

" Pastebėti. 

" Mokslo įstaigas. 
5 Taip pat, bei. 

4 Karai. 

5 Galios. 

“ Bendruomeninis. 
7 Kaip antai. 

Lietuvoje įsiveisimas ir prisidėjimas prie nupuldymo tėvynės, kiti vėl 
yra mocziakiszkai' svarstomi, kaip pasiplatinimas reformacijos Lie- 
tuvoje. Autorius, kiek mano žinia siekia, Gedimino gadynę ne tikroje 
szviesoje perstatęs yra; vienok nežinėje“ asz jį kaltinti negaliu, kadą 
gijis patsvienur priveda** Edwardo Napierskio apgarsintus dokumen- 
tus, kurie dokumentai parodo netik Gediminą buvus broliu Vyte- 
nio, bet ir neturėjus jokių mislių apie raszymą gromatų pas popiežių 
dalykūse apsikriksztyjimo. Tie dokumentai gana aiszkiai parodo visas 
intrigas zokoninkų*! prie dvaro D. L. Kuningaikszczio. Regisi, jog au- 
torius nemėgsta į eiksztę isztraukti dalykus, nemėgius dėl klėrikalis- 
zkos lūmos. O vienok ar ankszcziaus ar vėliaus teisybė taps apskelbta 
svietui, arjau ir tapė tai padaryta per prof. Volodimirą Antonovyczių, 
kurio veikalas sziaip daugiur yra iszkraipytas pagal maskolybės vely- 
jimus. 

Isz autoriaus apsakymų regime keletą priežasczių griuvimo lietu- 
viszkosios valstijos. Pirmą vietą czion užima Lietuvos unija su len- 
kais, kas yra gražiai ir aiszkiai perstatyta. Vaisiai tos unijos atsiliepė 
nevien ant žmonies nubaudimo, bet ir ant iszleilėjimo?* didūmenės, 
kas taip gi prisidėjo prie pagramzdinimo tėvynės. Bet viena labai 
svarbi priežastis tapė beveik užtylėta, o tai įtekmė krikszczionybės ir 
jos prisidėjimas prie iszgriovimo Lietuvos. Pagal mano žinią, Lietuva 
buvo druta ir atvangi“, kol buvo stabmeldiszka. Priėmus katalikystę 
per lenkų rankas Lietuva jau žengė prapūlenės* link, kadągi visati- 
nai imant, lietuviszkoji kuningija persiėmė lenkų dvase, beje ram- 
bumu, netvarka, girtybe. Buvo vienas kelias dėl iszsigelbėjimo - beje 
reformacija; bet lietuviai pereitų gadynių, kaip ir apszviestunija szių 
dienų, to iszsigelbėjimo kelio nenorėjo matyti, įpacziai dar prisidė- 
jo užbėgti reformacijai parkviesdami į savo žiamę jezuvitus ir varu 


* Pamotiškai; t. y. klastingai, apgaulingai. 
* Nežinojimu. 

20 Pateikia. 

2 Vienuolių. 

2 Suskurdimo, sunykimo. 

3 Rami, saugi. 

“4 Prapulties, pražūties. 

atiminėdama bažnyczias ir turtus nū kalvinų ir liuterionų (cp. Že- 
majtiu wiskupiste)“. Pasiplatinant reformacijai, Lietuva butu likusi 
iszgelbėta nū lenkiszkos palaiduniszkos įtekmės, nū artesnės unijos, 
o per tai ir nū tų panczių, kokius lenkai užsitraukė isz didelės dalies 
besivajavodami su dissidentais. Ir maskolių geležiniai nagai nebutu 
mus taip labai įveikti įstengę, kaip neįveikė latvių, musų brolainių. 
Prieg tam kas galėtu prieszintiesi tam, jog lietuviai, tik pasidėkavo- 
jant plėtimuisi reformacijos Lietuvoje ir Žiamaitijoje, susilaukė ir savo 
lietuviszkų rasztų; kitaip kas žin ar veikiai butumėme įgyję lietuvis- 
zkai spaustus veikalus! Pasirodo, jog Lietuvos keliai turi linkti į kitą 
pusę neigu mės pratę ėsame mislyti, jeigu isz tiesų norime susilaukti 
geresnės ateitės. Žinoma nieks sziądien isz musų negali mislyti apie 
gaivinimą reformacijos, nės valanda, kada reformacija galėjo buti pa- 
gelbinga Lietuvai, yra seniai jau perėjusi; už tai gi sziądie tūmi druc- 
ziaus reikia klibinti žmonių nūmones prie mokslo, kurs lietuvystę 
pats vienas dabar gali gelbėti isz visokių kliuczių ir panczių. Bet plėti- 
masi mokslo, arba nors keliai į tąjį, Vistorijoje yra tik grybžtelti. 

Be to viso, Apsakymai pertraukti pasiliko su iszyrimu lietuvių ir 
lenkų valstijos 1795 m., kadą-gi - anot raszėjo - „tolesniejie atsitiki- 
mai yra daugiaus žinomi, o isz antros pusės pardaug res odiosa“**. Tai 
nesutinka su mieriu kningutės. Juk tik autoriaus mieris buvo lietuvis- 
zkąją visūmenę supažindinti su Lietuvos praeiga; o kas sziądien svie- 
tui gali buti geresniu keliarodžiu darbūse, jeigu ne neseniai pergyven- 
ti vargai, persekiojimai, teriojimai, kankynės? kas gali geriaus lietuvių 
tautą nukreipti į tikrąją vagą gyvenimo dalykūse, jei ne žinia mierių 
ir darbų vyriausybės maskolių, tos slėgėlės*?, kuri sziądien lietuvius 
ėmė smaugti su pragarine pajiega? O czia musų raszėjas nutraukia 
siulą savo „apsakymų“ tiesiog valandoje, kada skaitytojas pasirengęs 
yra iszgirsti bėgį dalykų po to, kaip Lietuva ir Lenkija pateko po jungu 
maskoliszkojo krokodiliaus. Tos spragos neužtveria autoriaus „užbai- 
ga“ pasakojimų, paszvęsta trumpai peržvalgai lietuvių raszliavos. 


2 Motiejus Valančius, Žemajtiu wiskupiste, 2 t., 1848. 
2 [Maironis], op. cit., p. 177. 
27 Slogučio. 

"Taip gi perszti szirdį skaitytojui, kada jisai užtinka tik kur-ne-kur 
iszmėtytas žinutes apie likimą lietuvių brolvaikių, beje senprusių ir 
latvių. Jei mės savo Vistorijoje galime sutrumpinti dėjas*š senprusių, 
tai to niekaip negalime daryti su latvių praeiga, tūmi labiaus, kad 
velytina yra, idant ateitė suartintu perskirtus bėgyje amžių viengen- 
czius. Laukiama yra ne tik peržvalga latvių polytiszko gyvenimo, bet 
taip-gi jų raszliavos, tikybos - įpatybių, ukės stovio ir t. t. Bet musų 
Zanavykas apie tūs gaivius ir dagius klausimus nei rupesties neturėjo. 

Butu dar szis-tas ir sziaip užtėmyti apie daigtus, palytėtus toje 
kningutėje, bet czion nėra mano mieriu įsidūti į nūdugnius perkrati- 
nėjimus iszvedžiojimų autoriaus. Gana bus to, jeigu asz visatinai už- 
tėmysiu, jog lietuviams sziądien nepakanka žinoti vien polytikiszkąją 
praeitę gyvenime savo tautos; lietuviai sziądien laukia veikalo, kuria- 
me butu perstatytas kulturiszkasis iszsilankstymas giminės lietuvis- 
zkosios. Po sziai dienai Lietuva tokio veikalo nesusilaukė, ateitei yra 
likta tai uždūtei ganėdinti. 

Nežiurint į tūs ir tolygius trukumus, asz nesidroviu dar sykį atkar- 
toti paraginimą, kad kožnas vienžiamis pasirupintu tą veikalėlį nu- 
sipirkti ir perskaityti: piningas ir darbas skaitymo gausiai skaitytojui 
apsimokės. Galime tikėtiesi, jog Vistorijos gabus autorius ateitėje pa- 
pildys tą savo veikalėlį, kuris ir dabar drąsiai gali buti vartotas lietuvių 


mokslainėse. 


2 Darbus, įvykius. 

Viena ankstyvųjų ir kartu viena dažniausiai atsimenamų Maironio recenzijų, 
kuri sykiu yra iškalbus „pirmeivių“ bei „atžagareivių“ priešpriešos pavyzdys. 


Pirma publikacija: N. [Stasys Matulaitis], [Terp skausmu į garbę recenzija], in: 
Varpas, Tilžė, 1895, Nr. 8, p. 133—136; skelbiama iš: Ibid. 


STASYS MATULAITIS 
Terp skausmu į garbę recenzija 


Terp skausmu į garbę. Poėma iš dabartinių laikų. Parašė St. Garnys". 


Kaslink materijališko kapitalo šiandien jau ir pas mus daugumas su- 
pranta, kad suvartoti jį reikia tokiam dalykui kuris didžiausią gali duo- 
ti procentą. Kitur tą patį daro ir su dvasišku kapitalu; kalbu čia ypač 
apie tą dvasišką kapitalą, kurį rašytojai įdeda į savo raštus. Daugumui 
jų rupi, kad rašto idėja, kad jo dvasia padarytų įspudį ant skaitytojaus, 
kad pakeltų jame tokią pat idėją, tokią pat dvasią, kokią perstato* au- 
torius; žinoma, kad autorius tur pažinti idėją tinkančia prasiplatini- 
mui. Tiesa, yra ir toki, kurie savo raštuose pataikaudami visuomenės 
pageidavimams, ne apie rašto dvasią rupinasi, bet vien tik apie tai, kad 
jo raštus pirktų ir iš to butų medegiška3 nauda. Pas mus tokia raštiška 
spekuliacija dar negalima, mus autoriai negali dar manyt apie pinigiš- 
ką pelną iš savo raštų, jiems prider rupintis tik apie dvasišką procentą, 
bet ant nelaimės musų rašytojai tankiai, ir da kaip tankiai, visiškai 
apie tai užmiršta. Daugelis jų mano, kad gana tik parašyti šį tą, o ką 
parašyti, kaip parašyti, ar galės kas jų raštus skaityti, arba kokią naudą 
turės skaitytojas iš jų rašto, jiems visiškai nerupi. Tai ypač galima pa- 
sakyti apie mus, poėtiškų reikalų rašytojus. Tiesa, ir prozoje yra daug 


1 St. Garnys [Maironis], Terp skausmu į garbę, Tilžė: O. von Mauderodės spaustu- 
vė, 1895. 1907 m. išleistas pataisytas bei išplėstas poemos variantas, pavadinimu 
Jaunoji Lietuva. 

2 Vaizduoja. 

3 Materialinė. 

niekam netikusių raštų, bet vis-gi jų tik mažuma. Užtai iš visų per 5 
paskutinius metus išleistų poėtiško turinio knygučių, vos tik viena Pe- 
tro Armino raštai“ yra gera; kitos - gi kaip Senkaus Jurgis, Ponas Bart- 
kus, Dainų skrynelės ir Terp skausmu į garbę priguli prie tokių, kurios 
nė kokio procento atnešti negali; yra tai kapitalas į purvus įmestas. 
Apie paskutinę knygelę (t. y. apie Terp skausmu į garbę), kurios turinį 
autorius da-gi poėma vadina, mes čia plačiaus pakalbėsime. Išleista ji 
šimet ir pašvęsta „moksliszkai apszviestai jaunūmenei'““, idant anoji, 
kaip sako autorius pratarmėje, atrastų „czia sau peną ir pažadinimą 
ant tolesnio darbo“. Pažiurėsime-gi, ar ištikro skaitytojas gali rasti 
joje tai, ką žada autorius. 

Ta poėma susideda iš g giesmių, kurias autorius-poėtas, anot jo, 
„nupynė“ brangiausiai tėvynei. Tiesa, kiekvienoje vietoje matyt, kad 
autorius labai myli savo brangiąją tėvynę, myli ir nori jai gero, bet 
gerą tą jis saviškai, įstabiai užtėmijaš tik giliam klerikalizme, tik ku- 
niguose, arba tame, kad ciecorius Vilhelmas teikėsi kalbėti su artiste- 
lietuvaite, kuri jam patikus. Štai tos poėmos turinys: Juozas Vilaitis, 
lankydamas da gimnaziją, rengiasi jau eiti į dvasišką seminariją, kur 
jo draugas Laurynas beesti jau antri metai, ir pagal autoriaus užti- 
krinimą „laimingas“. Tik štai ant lygaus Juozo kelio kliutis išdygsta. 
Vieną vasarą nuvažiavo jis su Laurynu pas Lauryno draugą Goštautą, 
į kurio seserį, Marinę, Juozas netrukęs įsimylėjo. Čia poėtas, kaip ga- 
lėdamas, stengiasi aprašyti Juozo meilę ir tą kovą, kuri jame pakilo, 
kadą-gi nenorėjo augštą, anot poėto, pašaukimą paaukauti meilei. 
Visa tą autorius gana netikusiai ir nepoėtiškai aprašo, o Juozas nežiu- 
rint ant karštų maldų, ant galo pagalios, vietoj' į seminariją, važiuoja 


+ [Petras Arminas-Trupinėlis], Petro Armino rasztai, Tilžė: O. von Mauderodės spaus- 
tuvė, 1893. 

5  Lakunas [Aleksandras Burba], Senkaus Jurgis, Ragainė: K. Voskos ir M. Jankaus 
spaustuvė, 1889; poemos Senkaus Jurgis tęsinys: [Aleksandras Burba], Ponas 
Bartkus, sumąstavo kuningas Aleksandras Burba, Plymouth: J. Paukščio spaus- 
tuvė, 1890; Adomo Jakšto eilėraščių, vertimų bei religinių giesmių knyga: Adomas 
Jaksztas, Dainų skrynelė, Tilžė: O. von Mauderodės spaustuvė, 1894. 

6 St. Garnys [Maironis], op. cit., p. 4, „Pratarmė“. 

7 Ibid., p. 4, „Pratarmė“. 

š Pastebi. 

į Varšavą, kur Marinė su tėvais teip-gi apsigyveno. Varšavoje Juozas 
augštesnius eina mokslus; išgelbi kartą savo numylėtąją iš ugnies, bet 
vesti ją neveda, nes dėl tėvynės labo butinai žada į kunigus įstot. Kai- 
po karštas patrijotas, Juozas, gyvendamas Varšavoje, yra inicijatorium 
įkurimo Varpo, kuriam duoda tokį vardą iš dalies ir dėl to, kad varpas 
į bažnyčią ant maldos šaukia, nes Juozas tas yra reprezentantu kiaurai 
klerikališkai-patrijotiško palinkimo. Pabaigęs mokslas Juozas vis-gi 
išpildo savo augštą pašaukimą ir eina į kunigus. Tapęs kunigu, buna, 
matyt, kur prefektu", nes kitokios žinios apie jo tolymesnį likimą, 
apart sekančių eilių, - nėra. Gudai“, girdi: 


Jieszkojo mažiausės senei priežasties: 
Kad grudo į cerkvę vaikus, 
Vilaitis neleido; erelis nakties 


Tada jam įgilo nagus." 


ir sako į Siberiją išgabeno. 

Toje pačioje 9 giesmėje, kurioje šitas eiles randame, yra da štai koks 
epizodas, svarbus charakteristikai musų poėmos. 

Pas Goštautą, kuris sėdi savo dvare ir yra karštas patrijotas, atva- 
žiavo jis ir Juozo sądraugas“ ir atvežė poėmą, parašytą Lauryno, kurs 
kaipo kunigus apsisėdo Jelgavoje. Poėmą, tą visi pripažino per begalo 
gerą, o Goštauta net neiškentė nesušukęs: 


Senei mums reikėjo poėtos - galiuno! 


Nors kartą krutinė suszilo! 


Dabar Lietuva jau par amžius isztvers |...].5 


Paskui juodu kalba apie savo draugus, kaip jie garsus pasidarė, na 
ir tėvynei per tai garbę daro. Viens iš jų busęs antras Rudolfas Vircho- 


9 T.y. dirba mokykloje katechetu. 
Rusai. 

" Ibid., p. 81, IX. 

2 Bendramintis. 

5 Ibid., p. 80, IX. 


54 


vas, garsus gamtos tyrinėtojas; kits jus gentium* išguldo Šveicarijoje, 
gaila tik, ėsą, kad ne Karaliaučiuje; trečias garsus kaipo istorikas. Ma- 
rinė ir-gi didelę garbę gabena tėvynei kaipo artistė nės: 


Paryžius ir Viednius ir Temzos namai5 


Godūija placzei lietuvaitę!“ 
labai didelę garbę mato autorius tame kad: 


Buk ciecoriui Vilhelmui teip ji patikus 
Jog teikės su jąją kalbėti.7 


Per tokius tai skausmus ir į tokią garbę įėjo darbininkai ir jų tėvynė. 
Garbė ta kaip matom nekokia. Tiesa, tiems kurie mokslą tyrinėja gar- 
bė ir didelė garbė, bet nedaug garbės, o ypač naudos turi iš to tėvynė, 
nes mokslas neturi tėvynės, jis yra augštesnis už tėvynę, jis pats yra 
tėvynė tiems, kurie juo užsiima. 

O kas link tokios garbės, kokią padarė Lietuvai ciecorius Vilhel- 
mas, teikęsis pakalbėti su artiste lietuvaite, tai kiekvienas protingas 
žmogus tik ramiai nusijuoks ir daugiaus nieko“. Laimė ir garbė tė- 
vynės ne karalių malonėje, ne garbėje kelių žmonių, nors jie butų ir 
augštai pakile, ne! laimė ir garbė mūs iškovojime kuonoplačiausios 
laisvės, kuonodidžiausiame išsiplatinime šviesos ir mokslo tarpe mus 
prasčiokų, o teip-gi ir tokiame ekonomiškame ir draugiškame surė- 


4 Tautų teisė (lot.). 

5 Kalbama apie Vieną ir Londoną - dviejų imperijų, Austrijos-Vengrijos bei Britani- 
jos, sostines. 

* Ibid., p. 83, IX. 

7 Ibid., p. 83, IX. 

8 Stasio Matulaičio knygą sudaręs ir komentarus rengęs Adolfas Sprindis šią vietą 
aiškino taip: „Čia turima galvoje 1878 m. gruodžio mėn. Prūsijos lietuvių delega- 
cijos, į kurios sudėtį įėjo ir 13 lietuvaičių, apsirėdžiusių tautiniais drabužiais, ap- 
silankymas pas Prūsijos karalių ir Vokietijos imperatorių Vilhelmą I (1797-1888) 
Berlyne, siekiant gauti lengvatų ir 'malonių' lietuviams, gyvenantiems Prūsijoje. 
Tą delegaciją Vilhelmas priėmė ir su jos atstovais kalbėjosi, tačiau jokių lengvatų 

Prūsijos lietuviams nesuteikė“ (Stasys Matulaitis, Atsiminimai ir kiti kūriniai, Vil- 

us: Valstybinė grožinės literatūros leidykla, 1957, p. 404). 

dyme“, kuris netrukdytų nė vieną buti žmogum, kuris visus padarytų 
lygiais ir broliais. Mus poėmos autorius apie tokią laimę ir garbę nė 
syki, neužsiminė, jam rupi ne žmonių laimė, bet kas žin kokia ten 
abstraktiška tėvynės garbė. Tik tenemano skaitytojas, kad mus poėtas 
teip guodoja** mokslą, kad jis iš mokslo vyrų tikisi tėvynei didelės 
garbės: o ne! Nors yra keletas eilučių apie garbingus mokslo vyrus, bet 
tos eilutės tarytum netyčia įspraustos, autorius lyg nenorėdamos apie 
tai kalba, užtai visas 9 giesmes poėmoje pripildo pagyrimu kunigys- 
tės, parodydamas, kad kunigystė yra tai idealas pasišventimo tėvynei. 
Autorius mus netik neparodo guodonės apšviestųjų, bet išreiškia savo 
pasigailėjimą tų kur eina augštesnius mokslus. Sako, kad Varšavoje ir 
Maskvoje: 


Ten žudo jūs mokslais tamseis.*' 
arba: 


Jaunūmenė musu gražiausė viltis 
Isz mokslu vien geria nūdus?* 


Autorius, kad įmanytų, visus į seminarijas sukištų, ir nėvienam ne- 
duotų augštesnius mokslus eiti. O mums iš to viso aišku, kad autorius 
yra tikras obskurantas (tamsunas), nes nesupranta vertės mokslo, ir 
nuodais jį vadina. Jeigu jau autorius teip labai nori rasti kur „mokslai 
tamsūs“ tepajieško jų ne Varšavoje ir Maskvoje, bet Seinuose, Kaune“ 
ir kitur. Autorius mus to nedaro, nes jis žiuri ant svieto per klerikališ- 
kus stiklus, o per juos, kaip kiekviens žinoma, daugumas daigtų iš- 
rodo visai neteip, kaip yra pagal teisybę. Viskas, kas tik neatsiduoda 
klerikalizmu, pagal jį yra negeras. Mokslas - nuodai ir tamsybė; laike 
didžiosios Prancuzų revoliucijos kada: 


» Bendruomeninėje santvarkoje. 

2 Rūpinasi. 

2 St. Garnys [Maironis], op. cit., p. 26, IV. 

2 Ibid., p. 53, VII. 

3 Anuomet tarp lietuvių studentų populiariausi universitetai priešinami Lietuvos 
kunigus rengusiomis kunigų seminarijoms Seinuose bei Kaune. 

Altorių užsėdo merga, 
Kad viskas szvencziausis pamintas gulėjo, 


Ar szvietė viltis kam tadą?*+ 


Jeigu autorius žiurėtų ant svieto ne per klerikališkus stiklus, tai jam 
butų matyt, kad ne tik neviskas, bet net nieko švenčiausio tada nebu- 
vo paminta. Tiesa, buvo paminti tada karališkas despotizmas, galybė 
aristokratijos ir privilėgijos dvasiškystės; už tai pakilo ir prašvito, tada 
tai, kas iš tiesų yra žmonėms švenčiausiu daigtu, prašvito laimė ir ly- 
gybė. Gaila, kad mus poėtas to nesupranta. Kad ne klerikališki sti- 
klai počtos nė valandėlę neabejotų, ar švietė kam viltis per Prancuzų 
revoliuciją: žinotų jis, kad prancuzai turėjo tada tokią viltį geresnės 
ateitės, kad jie su tokiu entuzijasmu ir karščiu kovojo už laisvę, ko- 
kių nėra istorijoje. Kas daugiau, jei ne ta viltis padėjo jiems sugriauti 
supuvusįjį senajį surėdymą, o ant jo vietos pastatyti naują, atsakantį 
gadynės“ dvasiai? Kas, jei ne tas įtikėjimas, kad jų idėja turi paimti 
viršų, kad jie yra pašaukti apskelbti visam svietui ir įkūnyti šventus 
žodžius - laisvę, lygybę ir brolystę? Kas, jei ne tas karštis padėjo jiems 
sulankyti?“ tukstančius begalo didelių žabangų ir išpildyti savo pašau- 
kimą, išnešioti po visą svietą savo idėją, kuri beveik visur anksčiaus 
ar veliaus sugriovė senus surėdymus? Mat ir pas mus ta viltis ir idėjos 
padarė įspudį, ne vieną širdį uždegė karštu laisvės geismu. Kad mus 
poėtas žinotų istoriją, kad neturėtų aptemdintas akis, jis nesiskustų 
ant Prancuzų, bet skustusi, dėlko tai pas mus nors ant kelių mėnesių 
neatsiranda toks karštas geismas laisvės, tokia viltis ją įgyti; tada nė 
kokios žabangos mus vergystėje sulaikyti neįstengtų, sulaužytume vi- 
sas žabangas, įgytume laisvę o su ja ir garbę laisvų, o tokia garbė yra 
didesnė už tą, kokią poėtas perstato. Tai-gi Paryžiuje mus autorius 
vilties neranda, užtai rodo jis ją Ryme; bet kas tai per viltis ir kam ji 
švietė, nė istorija, nė mus poėtas neparodo. Poėtui, teisybė, tai nė ne- 
rupi, rupi jam tik pagyrimas visko, kas priklauso prie dvasiškystės. Be 
abejonės, skaitytojau, sekdamas šitą kritiką, jau manei nekartą: „kas 

4 Ibid., p. 52, VIL 

> Epocnos. 


2 Išvengti. 

tai, kad tas dievuotas poėtas bedievių da neišniekino? ar tai jau jis teip 
ir paliks juos neišbaręs? na tai butų stebuklas!“ Kur tau: žinok skaity- 
tojau, kad visi klerikalai yra bedievėdros??, kad visi jie, kad įmanytų 
priraišiotų bedieviams akmenis prie kaklo ir į aketes sumestų, kad tik 
dievuotiejie galėtų ramiai kvėpuoti. Da lyg šiolaik išskyrimo*š nebuvo 
ir mus poėtas jo nedaro: Nepalieka ir jis bedievių be pabaudimo. Jis 
poėtiškai juos baudžia: 


Bedieviu, girtūkliu, vagiu, paleistuviu 


Priviso po szventą tėvynę [...]??, 


tai reiškia, kad bedievis tai vis tiek, ka vagis ir paleistuvis. Aš grynai 
nežinau, ar juoktis ar stebėtis iš tokių eilių. Reikėtų juoktis, jei jose 
apsireiškia tik neišmanymas autoriaus; stebėtis, jei poėtas žinoda- 
mas, ką rašo, parašė tokias eiles. Kas šiandien nežino, kad toki, kaip 
mus poėtas ir jam panašus, visus apšviestesnius vyrus, kurie nepildo 
tikėjimiškų apeigų, teip kaip to kunigai norėtų, paprastai bedieviais 
vadina. Ką-gi turėtume sakyti poėtui, jeigu jis, suprasdamas ką rašo, 
prilygino bedievius prie vagių ir paleistuvių? toks žmogus nevertas, 
kad geri žmonės su juom kalbėtų. 

Mus" autorius elgiasi teip, kaip pasakyta apie gaidį priežodyje; jis 
teipo-gi kaip tas gaidys, kaip įmanydamas giria savo mėšlyną; jis ir 
išgelbėjimą Lietuvos mato tik kuniguose: 


Kame gi pagalba? Vadovai aviu, 
Kuriems davė valdžią Dangus, 
Vieni atitrauktu nū žingsniu klaidžiu, 


Bėt panczei jiems risza ginklus 5? 


Mes su tuo sutikti negalime, jaigu ir įtikėtume, kad kunigai turi kas 
žin kokią ten valdžią iš dangaus, nes gyvenimas kitką parodo, ką net 
ir poėtams reikėtų žinoti. O tai, kad tie, kurie nori iš Lietuvių avis pa- 


27 Edantys bedievius. 
28 Išimties. 

2 Ibid., p. 53, VII. 

3 Ibid., p. 53, VII. 


58 


daryti, o patys buti avių vadovais, niekad tėvynės neišgelbės, niekad 
nepakels ją augštyn, nes nė avys nė jų vadovai da niekad nieko gero 
nepadarė, nė nepadarys. Tai padarys tik tie, kurie padarys iš Lietuvių 
ne avis, o tik žmones; kurie stos vadovais žmonių, paduos jiems vai- 
sius mokslo, kurio bijosi mus' poėtas, įkvėps laisvės geismą ir pajauti- 
mą savo žmogiškumo; o tais vadovais yra tie, kurie „tamsius mokslus“ 
išėję, arba jų išauginti pasekėjai, kurie su pasišventimu ir tvirtybe gin- 
kluoti mokslu ir energija jau paėmė viršų ant vadovų avių, iš jų avių 
jau daugumą žmonėms padarė, tolyn juos veda ir ves, nežiurint ant to, 
kad vadovai avių daro ir darys jiems kliutis. Šiandien kiekvienas pro- 
tingas žmogus žino, kad ne tie, kurie eina į kunigus daugiausia gero 
žmonėms daro, kad ne jiems ateitis priguli; tame šiandien tik retai ką 
gali pertikrinti*, nors ir kas žin kiek poėmų apie tai parašytum, nors 
ir kas žin kaip mokėtum jose teisybę atbulai pakreipt. O mus poėtas 
gerai moka saviškai teisybę perkreipti. Jis gerai žino, kad nėra nė vie- 
no atsitikimo mus gyvenime, kad koks nors, mokslus išėjęs Lietuvis, 
butų įstojęs į kunigus dėl tėvynės naudos. Atbulai, yra keli užsitarna- 
vę tėvynei vyrai, kurie pametė kunigystę, o tapo svietiškais*. Autoriui 
mus teisybė nerupi, jam rupi tik kaip savo mylimą išgirti. 

Poėtiškumo joje nė kokio nerasi, matyt autorius nekiek nusima- 
no apie poėziją. Nors, pamegzdžiodams gerus poėtus, mini kankles, 
vaideliotus?, bet ir tai menkai gelbsti, jo eilės kaip niekai, teip niekai. 
Patvirtinimui savo žodžių paduodu čia keletą vietų iš jo eilių. 

Štai, aprašydamas pavasarį, autorius sako: 


Ir praszė nū Vieszpaties apdaro kito 


Ir laukas ir girių užimas.34 


Paprastas žmogus niekad nepramanys apdaro girių užimui. 
Arba štai ką daro spinduliai įeinantiejie pro langą: 


a Įtikinti. 
3 Pasauliečiais. 
3 Vaidilas. 

34 Ibid., p. 10, II. 

Keli spindulei jau ir langą užgavo, 
Įspindę į stiklą jo sklidų; 
Primerkę akis, įvairei sužaibavo 


Ir žiuri pradrysę į vidų 5 


Poėtiški spinduliai ir akis primerkia ir žaibuoja. 
Poėmoje net paukščiai kitoki: kukuoja ten volungės: 


Kas volungei liepia verksmingai kukūti 


Ar beržui nuleisti rankas?3* 


Prieš mus poėtą, Mickevyčius gali sau šalin eiti, jis tik su sveikata 
moka Lietuvą sulyginti, o mus poėtas kad-gi sulygino tai bent sulygino: 


Szventa Lietuva, žeme mano tėvu! 
Brangesnė už varpų laukus, 
Prigėrus ne prakaito, - kaulų, kraujų! Kada tavo vaisei atbus?37 


Jei šitokiu keliu ir toliaus eis mus poėzija, tai rytoj' ar poryt man 
rodos atsiras koks nors poėtas, kuris parašys savo poėmoje, kad šven- 
toji Lietuva brangesnė už vyno statinę, arba už svarą skanaus kepsnio. 
Tiesa, tėvynė kaulų prigėrusi turi buti labai brangi. 

Bet gana jau bus pavyzdžių, pakaks ir šitų stokai poėtiškumo paro- 
dyt, ir netikumo eiliavimo toje poėmoje. Pusėtinai nusisekė autoriui 
tik dainelės, kurioms daug užmesti negalima. Kad visa poėma nors 
tokia butų, tai dar liktu pusėtina; o dabar eilės niekai, nors kaip pri- 
sipažinsta autorius pratarmėje, jam „ant vieno sakinio reikia nekartą 
rymoti ilgomis valandomis“ idėjos geros nėra. 

Čia aš laikau per reikalinga daigtą duoti rodą visiems norintiems 
eiles rašyti - tenesipuola prie eilių jei jiems, kaip mus autoriui, reikia 
po keles valandas ant vieno sakinio rymoti. Tai aiškus ženklas, kad 
jie neturi pašaukimo ant rašymo eilių, kad eilės jų bus niekai. Tokiu 


35 Įbid., p. 17, III. 
36 Ibid., p. 28, IV. 
37 Ibid., p. 75, IX. 
38 Ibid., p. 3, „Įžanga“ 

budu, vieton buti eiledirbiu, geriaus terašo prozą. Tegul p. Garnys esti 
jiems pavyzdžiu. Šiame dalyke, nors pats p. Garnys labai augštai stato 
savo poėmą. Skaitytojas atmena turbut, kad 9 giesmėje poėmos pa- 
rašyta, buk kun. Laurynas atsiuntė Goštautui savo poėmą, o tasai su 
savo svečiu labai ją giria. Ten autorius, žinoma, pats savę turi mintyje; 
per anuos pasakoja savo nuomonę apie savo poėmą. Ten pirmiausiai 
anuodu draugai, arba atviriaus sakant mus poėtai, išpeikia Senkaus 
Jurgį sakydamas: 


[...] darbszczei kalvis audė, 


Bėt gailu ir masto ir laiko 5? 


O mes, teisybę sakydami, turime stačiai pripažinti, kad abu juodu 
lygus kalviai ir p. Lakunas autorius Senkaus Jurgio ir p. Garnys auto- 
rius perkratomos*? poėmos, ir tai da toki kalviai, kurie ne kala, bet au- 
džia ir mastu mieruoja. Toki amatininkai nieko gero padaryti negali; 
ką ir parodo savo darbais musų eiledirbiai. 

Apie savo eiles abu juodu, ir p. Lakunas ir p. Garnys, visai geros 
nuomonės. P. Lakunas vienoje vietoje didžiuodamasis sako, kad jis 
pagimdė Senkaus Jurgį ir garbę įgijo, o musų p. Garnys štai ką sako 
apie savo poėma lupomis tųdviejų draugų: 


Kiek jausmu ant karto, paveikslu nauju! 
Kiek vervos ir jauno karsztumo! 
Kalba nesenei teip sunki, o eiliu, 


Apimt neapimsi lengvumo!“ 


Mes-gi tik nusišypsoję iš autoriaus lengvatikystės turime pasigai- 
lėti, kad autorius savo paveikslu** parodo ką kitą. Jo poėmoje eilės ir 
netikusios, ir sunkios, ir nuobodžios, jausmo mažai, vervos3 nėra, — 
nors ir rašė jas, kaip pats autorius mano, poėtas - galiunas. 


39 Ibid., p. 77, IX. 
49 Aptariamos. 

* Ibid., p. 79, IX. 
42 Pavyzdžiu. 

3 Įkvėpimo. 

Savo gerų minčių paragintas p. Garnys ketina da kitą poėmą para- 
šyti. Užbaigoje šitos poėmos sako, kad „Užgims apie Vaiczių poėma 
antra“**. Tai bus jau turbut kiaurai kunigiška poėma, nes Vaičius tas 
yra kunigas. 

Aš štai kokią rodą“ duočiau autoriui: jeigu da ne per vėlu, jei ta 
poėma da nenukalta, ir jei ketina buti tokios-pat tendencijos kaip ši- 
toji, tai autorius geriau padarytų, kad visai jos nerašytų, nes naudos iš 
jos nebus nė kokios. O jei jau butinai nori rašyti, tai tegul bent ne 85 
puslapius rašo, skaitytojui užmigdyt ir 20 puslapių pakaks. 


4 Ibid., p. 85, IX 
45 Patarimą. 

Maironio atsakymas Stasiui Matulaičiui, kritiškai atsiliepusiam apie jo poe- 
mą Terp skausmu į garbę. Atsakymas paskelbtas „atžagareivių“ laikraštyje 
Žemaiczių ir Lietuvos apžvalga. Kartu publikuojamas Maironio atsakymą pa- 
lydintis „Redakcijos priedas“. 

Pirma publikacija: Garnys [Maironis], [Atsakymas į Stasio Matulaičio recen- 
ziją], in: Žemaiczių ir Lietuvos apžvalga, Tilžė, 1895, Nr. 22, p. 173-174; skel- 
biama iš: Ibid. 


MAIRONIS 
[Atsakymas į Stasio Matulaičio recenziją] 


Pons St. Garnys autorius lietuviszkos poėmos Terp skausmu į garbę prisiuntė 
mums atsakymą ant Varpo „kritikos“ patilpusios 8me Varpo num.? Rasztą 


p. Garnio talpiname isztisą: 


Varpo N. 8me szių metu nesenei parskaicziau mano poėmos kritiką ir 
dar kokią! Kaip milžinas užgriuvo kritikas ant mažutėlio poėtos, na ir 
nepaleido gyvo: iszvadino jį obskurantu, nevertu, kad geri (?) žmones 
su jū kalbėtu, prilygino prie gaidžio, kurs giria savo mėszlyną (skaityk 
kunigiją); tarp kitų argumentų vartoja gana tankei: reikia jūktis, mes 
nusiszypsoję ir t. t. 

Tokia kritika nedaug ką parkalbės, o pacziam kritikui neatnesza 
garbės. Isz visos kritikos jei ko galima dasižinoti, tai tiktai jog p. N. 
apie Dievą ir kunigą nei primink, nes tada nesitveria savo kailyje, 
įkrinta į rustybę, net jam akyse temsta. Tada žut' - but' o raszytoją 
reikia su dumblais sumaiszyti. Nes ir kaip kitaip galima suprasti jo 
užmėtinėjimus?, kurie teip aiszkei neteisingi, patys sau priesztaraują 
ir nekartą visai melagingi, kaip matysime. Tegul nesamprotauja kri- 
tikas, kad noriu par tai pasakyti, jog mano poėmoje nėra ko peikti. 


1 N. [Stasys Matulaitis), [Terp skausmu į garbę recenzija], in: Varpas, Tilžė, 1895, Nr. 8 
(šios knygos p. 52-62). 
* Kaltinimus. 

Terp skausmų į garbę yra tai isz poėtiszkų mano darbų pirmasis ir 
tiktai mėginimas; szendieną patsai matau jo silpnas vietas ir pasaky- 
cziau dar acziu kritikui, kursai nurodytu ir tas, kurių nematau, nors 
žinau, jog jos yra. Nesuprantu, kaip galima be jokio pamato ir ant vėjo 
sakyti, kad tai apie savę kalbu 9 giesmėje, vadindamasis poėtą - galiu- 
nu; tikrai reiktu buti nesakau jau be taktikos, bet be jokios sarmatos 
teip iszsikelti jau pirmoje savo knygutėje. Devintoje giesmėje yra teip 
pat apie Ažukalnį musų Virchovą, Griszką gilų tiesos3 tyrėją, Klimą 
garsų vistoriką. Kodėl kritikas neprikaiszioja, jog ir czia apie savę nu- 
simanau? Nenori suprasti kritikas, jog poėta apgieda netiktai, kas jau 
yra Lietuvoje, bet ir ko jai trokszta ateigoje“, prie ko ją žadina. Kritikui 
reikėjo kaip norint pažeminti raszytoją, tai galima viską versti: 1) gali- 
ma buvo sakyti, jog ana poėtos-galiuno poėma kn. Lauryno paraszyta, 
kursai „apsisėdo“ Jelgavoje, nors teip aiszkei stovi ant 80 pusl., jog tai 
Maironio poėma, kurs apie kunigystę nei sapnavo:; 2) galima buvo dvi 
eiluti apie pasikalbėjimą Marinės su ciesoriumi Vilhelmu net tris kar- 
tus iszjūkiant atsiminti - už ką? ar kad ciecoriui priminė musų vargus 
ir praszė užtarimo? 3) Galima buvo toliaus teip argumentavoti labai 
liogiszkai: busianti Garnio poėma apie Vaiczių bus niekam verta, „nes 
Vaiczius tas yra kunigas“. (Galiu nuraminti kritiką jam primindamas, 
jog Vaičius dar ne kunigu ir kaip galima suprasti isz 63 ir 69 lapo vargei 
bus kadą). 4) Galima buvo raszyti tokį visiems suprantamą absurdą: 
autorius „gerai žino, kad nėra [?] nė vieno atsitikimo mus gyvenime, 
kad koks nors, mokslus išėjęs Lietuvis, butų įstojęs į kunigus dėl tė- 
vynės naudos. Atbulai, yra keli [?] užsitarnavę tėvynei vyrai, kurie pa- 
metė kunigystę, o tapo svietiškais7*. Teip kritikas raszo, kaip netikėti! 


3 Teisės. 

+ Ateityje. 

5  Teigdamas, kad „poeto-galiūno“ figūra su juo nesusijusi, Maironis kiek gudrauja. 
St. Garnio slapyvardžiu pasirašyta poema Terp skausmu į garbę pasirodė 1895 m. 
Tais pačiais metais išleistas ir pirmasis Pavosario balsų leidimas, kuris pasirašytas 
St. Maironio pseudonimu. O Maironio slapyvardžiu spaudoje Jonas Mačiulis pir- 
mąkart pasinaudojo dar 1891 m. 

S N. [Stasys Matulaitis], op. cit., p. 136 (šios knygos p. 62). 

?7 Pasauliečiais. 

š Ibid., p. 134 (šios knygos p. 59). 

Nors kas skaitė mano poėmą ne apgraibomis, kaip p. kritikas, tas ga- 
lėjo isz 45 pusl. kitaip apie autoriaus žinią sakyti. Matyt kritikas eina 
pagal Volterio pamokymo: „melūk, meltūk! atsiras, kurs įtikės!“ Tikrai 
prisipažinus, žinau vieną tėvynei užsitarnavusį apleidusį klierikystę 
(gerai daro, kad patys apleidžia, nejausdami paszaukimo); bet pame- 
tusiu „kunigystę“?.. ir dar kelių?.. tikrai nežinau, kad butu užsitarna- 
vę. Rasit atbulai užsitarnavę? Tai tegul sau! - Toliaus kritikas baisei 
kariauja už mokslą, ir isz tos priežasties kaipo mokslo reprezentantas 
autorių iszvadino abskurantu. Bet kokio geidžia kritikas mokslo, tai 
sunku suprasti. Poėmoje labai tankei yra sakoma apie mokslo reika- 
lingumą; pats Jūzas poėmos didvyris pabaigė visūtinyczios? mokslus 
1) yra mums reikalingas augsztas mokslas: jis „[...] dūs mums galybę! / 
Kad balsas lietuvio iszaugszto skambės, / Iszgirs ir tamsi atkaklybė!““; 
mums reikia poėtų ką pakeltų dvasią, garsių gamtos tyrėjų, tautų tie- 
sos apgynėjų, vistorikų, kurie parodytų didžią musų praeigą: apie vis 
tai kritikas atsiliepia: „Garbė ta [...] nekokia. [...] nedaug garbės, o 
ypač naudos turi iš to tėvynė [...] mokslas [...] pats yra tėvynė |...]“*. 
2) Poėta reikalauja apszvietimo ir žemesnio žmonių skyriaus (lūimos): 
„Mums reikia apszviesti ir vargdienius žmones“*. Kritikui turi buti 
dar ko kito reikia? 3) Poėta supranta mokslo reikalingumą dėl mote- 
riszkių: Jūzas gana apszvietė savo seserį Anusę, kurią galėjo imti už 
paczią teip didis ponas kaip Gosztautas; ant Vytauto didžiojo iszkil- 
mės žada buti ir lietuvaites, žinoma ne apszviestos. Bet vis dar kritikui 
neužtenka, ar rasit ko kito reikia. Tai ko gi? Teip, suprantu. Kritikas 
negali man atleisti, kad neįkalbuš to tamsaus mokslo, isz kurio jau- 
numenė vien tik nūdus geria, kurs atveda ant bedievystės. Mokslas 
kaipo mokslas nieko neatveda ant bedievystės. Ant bedievystės atve- 
da nesirupinimas apie gilesnį pažinimą ir supratimą tikėjimo dalykų, 


3 Universiteto. 

e St. Garnys [Maironis], Terp skausmu į garbę, Tilžė: O. Mauderodės spaustu- 
vė, 1895, p. 79, IX. 

" N. [Stasys Matulaitis], op. cit., p. 134. 

St. Garnys [Maironis], op. cit., p. 77, IX. 

5 Neskatinu. 


65 


nors nū to gal daugel prigulės'* po smerczio“; ant bedievystės atveda 
nemoraliszkas gyvenimas, kadą reikia iszrasti kokį nors pamatą savo 
nepagirtinam pasielgimui. Ant bedievystės atveda ant galo pseudo- 
mokslas su savo kasdieną mainancziomis rubą gipotezomis, kurios 
puna greit kaip grybai priesz saulę. Kiek tų gipotezų buvo ir jau ne- 
bėra! Priesz paczią Maižiesziaus Kosmogenija“* Prancuzų akademija 
1806 metūse skaite 80 priesztaraujanczių gipotezų, kurios jau tada 
buvo į arkioliogiszkus aktus atidėtos. Tokio mokslo arba kreivo moks- 
lo poėta nepagiria ir isz to visa kritiko neapykanta kilo. Įpatingai, kaip 
numanai, durė į szirdį kritikui dvi eili: 


Kur Varszuvos miestas, Maksva tolimoji, 


Ten žudo jūs mokslais tamseis!7 


Visupirmu kritikas neparsergėjo“, kad tai praszcziokėlių lietuvai- 
czių rauda, o jog paimta isz tikro gyvenimo, tai ir kritikas neužgįs“; 
toliaus galima suprasti mokslais sveikatos žudymą, bet jogei reikia 
suprasti ir dvasiszką ir intelektualiszką žudymą, tai pats kritikas gali 
buti paveikslu, kurs teip nupūlė, jog sako, kad par Prancuzų revoliu- 
ciją netiktai ne viskas szventas buvo pamintas bet „nieko švenčiausio 
tada nebuvo paminta“, nors po visą Prancuziją bažnyczios buvo bjau- 
rintos ir uždarytos, nors nekalti žmonės szimtais buvo žudyti, nors 
merga paleistuvė buvo užsodinta ant altoriaus** ir Maximilien de Ro- 
bespierre apsivilkęs ilgais rubais jai smilkino. 

Toliaus kritikas labai pyksta už szią eilutę, nors nereikalingai: 


4 Priklausys. 

5 Mirties. 

“ Mozės kosmogonija; t. y. pasaulio sukūrimo modelis pagal Senąjį Testamentą. 

Toks pavadinimas atsirado, nes Pradžios knyga tradiciškai traktuota kaip viena iš 

ozės rašytų Senojo Testamento knygų. 

7 Ibid., p. 26, N. 

* Nepasiebėjo. 

* Nepaneigs. 

2 Kalbama apie 1793-11-10 Paryžiuje vykusią Proto šventę, kurios metu Paryžiaus 
Dievo Motinos katedra buvo paversta Proto šventove, o pagrindinio altoriaus vie- 
toje įkurdintas altorius Laisvei. 

Bedievių, girtūklių, vagiu, paleistuviu 


Priviso po szventą tėvynę |...].* 


Už ką pykti? Bedievis, kuriam nėra Dievo, o kartu ir krikszezio- 
niszkos etikos: vienas gali sau elgtis pagal Herberto Spencero etikos, 
antras pagal Condillaco, treczias pagal Epikuro, ketvirtas kaip sau 
patinka, nes kad gali priliepti to o ne kito klausyti; ir teip ant galo 
bedievis jei norės, tai rasi iszteisinimo ir vargystės ir girtūklystės ir 
paleistuvystės. Tai už ką pykti, jei žmogus tikiąs į Dievą, jūs visus į 
vieną eilę suveda. 

Antgalo kritikui labai nepatiko, kad poėta sako, jog kunigams, avių 
vadovams davė valdžią dangus. Per tos priežasties su iszkėlimu atsilie- 
pia, jog ne kunigams, bet tiems, kurie isz avių padarys žmonės, tai yra, 
kritiko draugams priguli ateiga. Kritikas matomai nejieszko tiesos, bet 
gaudo tiktai atskirus žodžius, nes negalima tikėti, kad nesuprastu, ko- 
dėl krikszczionis vadiname avimis, o kunigus jų ganytojais ir vadovais. 
O kam prigulės ateiga, tai matysime! Bažnyczia par 19 amžių szimtais 
pargyveno tokių, ką ręžės** priesz ją. Kritikai turi ant mislies socija- 
liszką klausimą, bet nenori žinoti, jog Bažnyczia nemažiaus už kitus 
užsiima tū klausimu vakarinėje Europoje; jei pas mus to nėra, tai dėl- 
to, kad nėra tokio reikalo, kur tarp kapitalo ir darbo nėra teip baisaus 
skyriaus, ir dėlto, kad musų padėjimas yra kitoniszkas; negalimi yra 
susirinkimai, ant kuriu tiktai galima butu apmąstyti reikalus ir pragu- 
mus*. Bet Bažnyczia užsiimdama su socijaliszku klausimu, atskiria ję 
nū socijalistiszko, ir tas nepatinka raudoniems radikalams; neturėda- 
mi po savimi pamato, tikias ant ateigos, iki rasa akis iszės. - 

Bet ne vienas isz szalies skaitydamas kritiką ir antikritiką, paklaus 
peczius traukydamas, kaip tai tas visas riszas su poėmos kritika? gir- 
dėjome kritiko užmetinėjimus nt neteisingų ar visai melagingų už- 
metinėjimų, kurie vienog su tikra poėmos kritika neturi, rodos, jokio 
rysziaus. Poėmos kritika, žiuri, kokia poėmos idėja, ar ji gerai iszves- 
ta, kokie įpatų (personų) budai, ar isz tikro gyvenimo paimti, ar isz 


2 Ibid., p. 53, VII. 
2 Spyrėsi, priešinosi. 
3 Priemones. 

svetimos raszliavos** parkelti vargiszkai, koksai liežuvis“, koksai ri- 
tmas, rimas, ar yra tikra poėzija, ar vien sueiliūta proza ir t. t. 

Apie tai kritikas labai trumpai: apie idėją kaip kirviu nukirto dviem 
žodžeis: nėra idėjos; apie poėtiszzkumą sako, jog autorius nieko ne- 
nusimano, ir kelias vietas isz poėmos iszraszo, iszrinkęs žinoma ne 
geriauses; apie eiliavimą sako, jog sunkus, kelis kartus susijūkė, nu- 
siszypsojo ir po kritikos! 

Kritikas sako, jog poėmoje nėra idėjos; autorius sako, kad ideja yra; 
kritikas gal nežino, kas tai yra poėmos idėja, nes kaip-gi galėtu į akis 
priesz žmones sakyti, kas yra teip neteisinga. Poėmos Terp skausmų į 
garbę idėja yra tai apgiedoti jaunos Lietuvos kilimai isz tautiszko mie- 
go, Lietuvos vargus - skausmus, par kuriūs tiktai įgys garbę, ir par tai 
prikelti dar mieganczius. Toliaus poėmos idėja yra parodyti, jog žmogus 
turi Dievo paskirtą paszaukimą, kurio painijos“? neiszdildo, bet tiktai 
lyg laiko? kliudo (Jūzas), iki žmogaus tvirtas budas visko nepargalės. — 

Apie poėtiszkumą sako kritikas, kad autorius nieko o nieko nenu- 
simano, jog jo eilės vien niekai; kaipo paveikslą kelias vietas iszraszo, 
žinoma jau niekingiauses; szitai anos: 


Pavasario dienos iszauszo, praszvito; 
Pabudo gražus prigimimas, 
Ir praszė nū Vieszpaties apdaro kito 


Ir lankos ir giriu užimas.*š 


Toliaus: 


Pakilo saulutė, rytais atgaivinta, 
Ir braukia rasas nū kasu! 
O rasos ant medžiu tai diemantais krinta, 


Tai spindi žiedūs žolynų! 


24 Literatūros. 

2 Kokia kalba. 

26 Painiavos. 

27 Ligi laiko, laikinai. 
28 Ibid., p. 10, II. 

Keli spindulei jau ir langą užgavo, 
Įspindę į stiklą jo sklidų; 
Primerkę akis, įvairei sužaibavo 


Ir žiuri pradrysę į vidųP9 


Kritikas negali suprasti, kaip tai spindulei gali sužaibūti ir lyg pri- 
merkę akis, žiūrėti par langą į vidų. Tegul paskaito Friedrichą Schille- 
rį; ten ras ne vienoje vietoje apie žaibūjanczius saulės spindulius par 
miszką, par langą ir primerkianczius akis, ir gal teip nesistebės. — 

Toliaus nėmielaszirdingai užpūlė už eilutę: „Kas volungei liepia 
verksmingai kukūti'?? (vietoje dejūti). 

Pasinaudojo czia kritikas isz apsirikimo; ir kad butų dar daugiaus 
iszraszęs spaudos apsirikimų, kurių gana yra, tai bent iszrodytu, jog 
jo virszus. — 

Ketvirta ir paskutinė iszraszyta vieta yra iszplėszta be konteksto ir 
skaitytojas tikrai nesupras prasmės. Bet ir kritikas, skaitydamas apgrai- 
bomis, matytis jog nesuprato, nes butu ne vietoje jo prilyginimai prie 
degtinėsbosųar ko kito. Yrateip: Motiejus supranta, jog norint nepasidūt 
ateivems, Teikia tvirtai laikytis prie žemės; isz tojo szirdingas prisiriszi- 
mas prie žemės-motynos, kurią pats purena ir grudą žegnodamas į aną 
deda. Dabar raitas aplankydamas žaličjanczius rugius džiaugias ir teip 
sau samprotauja: Į žemę įmestas grudas apmirszta, kad žiema užkloja 
szaltais patalais, bet saulute užszils, rausvą diegą iszves ir ateis laikas, 
kad pjovėjas risz pėdus ant tos vietos prakaito aplaistytos. O tu, Lietu- 
va, brangesnė už rugių laukus, teip man brangius, kurioje tiek paguldė 
kaulų ir kraujo ne tik prakaito iszlieję musų pranokėjei, kada iszdūsi 
vaisius, kada isz tavo kaulų po ilgo tautiszko miego atgims didžiavyrei? 


Szventa Lietuva, žeme mano tėvu! 
Brangesnė už varpų laukus, 

Prigėrus ne prakaito, - kaulų, kraujų! 
Kada tavo vaisei atbus?3! 


2 Ibid., p. 17, UI. 
30 Ibid., p. 28, N. 
a Ibid., p. 75, IX. 

Kritikui netinka ar nesuprantamas paralėlizmas tarp žemės prakai- 
tu aplaistytos, ir žemės krauju prosenių prigėrusios; ir tai jam dūda 
priežastį vaikiszko jūkavimo ir prilygina jam žinomiems gėralams. — 

Antgalo kritikas sako, jog eilės sunkios, nėra karsztumo ir vervos**. 
Žinoma czia neiszpūla man ginczyti, kad eilės bėga visai naturaliszkai 
nelaužydamos prigimtos priegaidos (akcento) jog kur yra jausmai ten 
jausmingi, kur apraszymai ten poėtiszki, kur apsakymai ten ne be gy- 
vumo, jog rimai yra tikri, o ne teip, kaip Dievas davė ir t. t. Neiszpūla 
man ginczytis, nes vis tai, gal tiktai mano samprotavimas; o kiekvie- 
nas apie savę geriaus sąmprotauja, kaip kiti; todėl tame dalyke paliko- 
me sudą3 kitiems iszdūti. - Užbaigė kritikas savo rąsztą pasergėjimu, 
kad vietoje 85 pusl. butu gana buvus 20 užmigdyti skaitytoją. Gal tai 
ir mano kalczia, jog p. N. snaudė skaitydamas, nors žinau, jog nekar- 
tą žmonės isz kitos priežasties snaudžia. Bet snaudžiant parskaiczius 
knįgą, argi galima paskui raszyti kritiką? Mano kritikas parodė, kad 
galima, bet kartu parodė, kiek tiesos ir teisybės tokioje kritikoje yra. 
Pradžioje savo kritikos p. N. teip maž daug sako: Kaslink matėrijalisz- 
ko kapitalo, tai visi žino, kad reikia dūti ant didžiausių procentų; teip 
reikėtų, sako, ir su dvasiszku, o mano buk kapitalas Terp skausmų į 
garbę tai mestas į purvus. Žinoma, jei visi butu tokie skaitytojei, kaip 
p. N. gal tai butu ir tiesa, bet asz geresnės nūmonės apie savo vien- 
genczius! 

Norėczio, kad ir Varpas, kurs sakos neprisilaikąs jokios partijos ir 
padūdąs audiatur et altera pars“, parspaudintu isz Apžvalgos mano. 
atsakymą kritikui, kartu pridėdamas, jog toliaus nenoriu vesti polemi- 
kos su N., nes ant to man truksta laiko, užsiėmus svarbesneis dalykais. 


Redakcijos priedas. Mes nū savęs tiek galime pridėti, kad poėma Terp 
skausmų į garbę paraszyta p. St. Garnio yra viena isz visųgeriausių 
musų poėtiszkų darbų, kokie tikt ikisziolei musų raszliavoje pasirodė. 
Gili poėtiszka mislis, krikszczioniszka idėja, graži lietuviszka kalba 
liudyja, kad poėmos autorius p. St. Garnys turi tikrai poėtiszką ga- 


2 Įkvėpimo. 
3 Įvertinimą. 
34 Išklausyti antrą pusę (lot.). 

bumą, kurį jam isz szirdies velyjame“ auklėti ir ant tokių Varpininko 
„kritikų“ visai neatboti*“. Tam Varpo kritikui p. N. kolaik jis imsis ki- 
tus kritikavoti, velytumėme perskaityti aną rusiszko rasztininko Iva- 
no Krylov'o „baiką“: „Asilas ir laksztingalas“. Na, rasit jis tą baiką už- 
mirszo, o rasit ir visai jos nežino, asz jam trumpai czion papasakosiu: 
Asilas vieną kartą paregėjęs laksztingalą tarė: „prieteliau, ar žinai ką? 
tavę, sako, labai gerai mokanti giedoti, matai, ir asz norėczio paklau- 
syti tavo 'mokslo! ir apie aną kritiką iszdūti.“ 

Laksztingalas ilgai nelaukdamas, suszvilpė, sudainavo, užtraukė 
ant tukstanczių „tonų“: ir tęvai?? ir drutai ir smarkei ir lengvai, varė 
ant visokių balsų. Asilas klausės, klausės ir ant galo kaktą į žemę įdu- 
ręs iszdavė tokią „kritiką“: „Ak, brolau, gaila man tavęs, kad tu nepa- 
žįsti musų gaidžio, tu daug geriaus giedoti iszsitobulintum, kad par 
musų gaidį biszkiuko pasimokintum.“ Laksztingalas, iszgirdęs toki 
asilo sudą, pakėlė sparnus ir nulėke etc... toli... toli... 

„Iszgelbėk, Vieszpatie, ir mus nū tokių sudžių!“ szaukia ant galo 
Rusų rasztininkas. 

O asz (esmi ne poėtas) norėczio pridurti: „Iszgelbėk ir mus, 
Vieszpatie, nū tokių asilo kritikų!“ 


3 Siūlome. 
36 Nepaisyti. 
37 Plonai. 


"71 


Stasio Matulaičio recenzija pirmajam - 1895 m. Pavasario balsų leidimui. Ma- 
tulaičio teigimu, jo recenziją redagavęs Vincas Kudirka „[...] išbraukė žodžius: 
"Maironio eilės - tai perlai lietuviškos poezijos Matyt, jam nepatiko, kad taip 
iškėliau Maironį“. 

Pirma publikacija: S. [Stasys Matulaitis], [Pavasario balsų recenzija], in: Var- 
pas, Tilžė, 1898, Nr. 1, p. 9-1; skelbiama iš: Ibid. 


STASYS MATULAITIS 
[Pavasario balsų recenzija) 


Pavasario balsai. Eilės, parašė St. Maironis*. 


Maironis turi neabejotiną poetišką talentą; eilės skambios, skaitosi 
lengvai, rodos jauti, kad autorius nekalė jas, bet, kaip tai yra sakoma, 
eilės pačios per save išsiliejo iš poeto širdies. 

Prisižiurėkime arčiaus Pavasario balsams. Maironis, kaip matyt 
iš jo eilių, karštai myli tėvynę Lietuvą ir savo meilę nori parodyti ne 
jautrumu eilių, ne santimentališku dusavimu apie pražuvimą senovės 
didybės, bet pats nori kovoti kaipo tvirtas kareivis ir kitus ragina į 
kovą, žada statyti krutinę už tėvynės gerą. Teip štai eilėse „Jaunimo 
giesmė“ skaitome: 


Užtrauksme naują giesmę, broliai! 
Kurią jaunimas tesupras! 

Neteip giedosme, kaip ligsziolei! 
Kitas auklęsime dumas! 

Drąsei, augsztai 

Pakils balsai, 

Iszausz kita gadynė; 


"Stasys Matulaitis, Ats/minimai ir kiti kūriniai, Vilnius: Valstybinė grožinės literatūros 
leidykla, 1957, p. 102. 
2 St. Maironis, Pavasario balsai, Tilžė: O. von Mauderodės spaustuvė, 1895. 

Užgims darbai, 
Prašvis laikai, 


Pakils jauna tėvynėB 
baigiasi šitos eilės teip: 


Į darbą, brolei!, vyr's į vyrą! 
Szarvoti mokslu įstabiu! 
Paimsme arklą, kningą, lyrą 
Ir eisme Lietuvos keliu! 
Drąsiai, augštai 

Pakils balsai [...]+ 


ir t. t. irt. t. 
Arba vėl eilėse „Įsitikėjimas į savo galę“: 


Nelenkdams peczių po nasztos sunkumu, 
Kaip milžinas stosiu į kovą [-..]5 


Bet kova ta sunki, darbas nelengvas. Tukstančiai kliučių slėgia kie- 
kvieną lietuvį dirbantį dėl tėvynės. Nekartą milžiniški pasistengimai 
atneša teip mažus vaisius, juog nėra ko stebėtis, kad kartais ir tvir- 
čiausias vyras susilenkia „po naštos sunkumu“, kad apima jį neramios 
dumos“, kad nuliudimas įpuola į širdį. 

Eilėse Maironio teipogi sutinkame ne vieną liudną vietą. 

Sunkus Lietuvos padėjimas yra priežastimi pilnų liudnumo eilių 
vardu „Mano gimtinė“: 


Ten, kur Nemonas bangūja, 
Terp kalnų, lankų, 

Brolei vargdienei dejūja 

Nū senų laikų.7 


Ibid., p. 8 [eil. „Užtrauksme naują giesmę]. 
Ibid., p. 10 (eil. „Užtrauksme naują giesmę“). 
Ibid., p. 16 [eil. „Pasitikėjimas savimi“). 
Mintys. 

7 Ibid., p. 10. 


a Ww R 

ir t. t. 
Arba vėl eilėse „Szendieną“: 


Jei po amžių kadą skaudųs panczei nukris, 
Ir vaikams užtekės nusiblaivęs dangus, 
Musų kovos ir kanczios, be ryto naktis 
Dėl jų nesuprantamos bus. 


[...] 


O, kaip kartais sunku! Ar kas norint supras? 
Bet gana! Ne be garso mus vėtros iszgriaus! 
Užgiedokime, brolei, sau dainas linksmas! 


Kaip vyrai keliaukim toliaus!š 


Iš šitų eilių matyt, kad Maironis nepasiduoda liudnumui; energija 
jo vėl pabunda, poetas vėl šaukia: 


Ne, nenoriu sapnų, 

Vien tiesos ir darbų; 

Be atilsio noriu kariauti, 

Ir tadą vien tiktai, 

Kad suszvilpi žaibai, 

Galiu pilną dvasią atgauti!? 


ir tai vis dėlto kad poetas turi „širdį“, kuri neduoda jam atsižadėti pra- 
kilnaus darbo, nors vienkart širdis yra ir sopulių šaltiniu: 


Kad nekartą sunku, 
Skųscziaus lupu krasztu, 
Kam szirdį Augszcziausis man davė?' 


Ir tiesa, reikia tvirtumo, kad begalinės kliutys neįstengtų sulaiky- 
ti nuo darbo; reikia turėti „širdį“ kad atsižadėti ypatiškos" gerovės, 


5 Ibid., p. 26 [eil. „Jei kada pančiai nukris“]. 
s Ibid., p. 35, eil. „Ne, nenoriu sapnų...“ 

e Ibid., p. 35, eil. „Ne, nenoriu sapnų... 

* Asmeninės. 

o stoti į sunkią kovą už darbus. Ne kiekvienas įstengia tai padaryti. 
Silpnesniejie neišturi. Vieni pabugę daugybės kliučių ir kovos sunku- 
mo, o kiti, patraukti žemų geidulių, atsižada prakilnesnio darbo, meta 
jaunystės idealus ir tampa sausais egoistais. 

Tokius tai Maironis aprašo satyriškose eilėse „Mano draugams“: 


Ko ta jaunystė kvailei nesapnūja? 
Proto dar truksta dėl jos; 

Sėdžia ant knygų, darbais prakaitūja, 
Laukia gadynės naujos! 

Lauk iki iszmintį visą suprasi! 

Laiko nedaugei praeis! 

Sziltą pastogį ir lizdą atrasi, 
Žiovaudams girsis sveczeis. 


Metais isz grasziu sermėgio nutukęs, 
Gėdisis vargszo namų; 
Pilvą iszputęs, cigarą užrukęs, 


Jūksis iš savo sapnų." 


ir t. t. 

Iš to, kas augščiau pasakyta, galima nuspręsti apie prakilnumą Mai- 
ronio idealo, apie tikrai poetiškus jausmus, apie lengvą jų išreiškimą 
eilėmis. Šituo ir užbaigtume kalbą apie Pavasario balsus, kad juose 
nebutų patilpusi drama, arba kaip pats autorius vadina libretto vardu 
Kur iszganymas, o kur Maironis stengiasi parodyti, kad išganymas yra 
vien maldoje. Nekurios vietos dramoje puikiai poetiškai perstatytos, 
tik apskritas autoriaus užmanymas yra klaidingas, vienpusiškas. 

Zonis - bedievis aimanuoja, kaip tai sunku buti be tikėjimo. Mat 
pagal jį tas, kuris netiki, gyvena kad „vien [tik] užganėdinti norus 
žemus“š buti be tikėjimo tai „eiti be tikslo szios žemės keliu“*. Ma- 
rys - teipogi bedievis, ramina jį: kam čia, esą, tie augšti siekiai, kad ir 


* Ibid., p. 38 [eil. „Mano moksladraugiams“]. 
* Jbid., p. 49,1. 
“* Ibid., p. 50, L. 

be jų galima gyventi ant svieto. Tuo tarpu ant scenos pasirodo, dai- 
nuodama braminiškąs dainą, Graži. Zonis pamyli ją; jinai teipogi 
prižada neapleisti jį niekados ir abudu ramus. Marys, išgirdęs, Gražią 
sakant „niekados“, juokiasi ir nebereikalo, nės nepoilgam pavilioja 
Gražią nuo Zonio ir gyvena su jąja. Zonis, pasilikęs vienas, atranda 
susiraminimą propagandoje lygybės, liuosybės ir brolystės, bet vaisiai 
to išeina labai bjaurus. Tokia propaganda, sujudina vargdienius ant 
negerų darbų. Zoniui kartą bepasakojant apie lygybę, keli beturčiai 
pareikalavo nuo jo: 


Isz savo maksznos iszkratyk skatikus, 
Tai busime lygųs visi“ 


Persiliudyję", kad Zonis neturi piningų, pririšo jį prie medžio ir da 
grumoja, paspirgįsę jam padus. Tiems pat vargdieniams pasipina po 
kojų ir Milvydas, kuris grįžta iš seimo, kur nutarę buvo apie sulygini- 
mą ir brolystę žmonių. Vargdieniai netik ne dėkingi Milvydui už tokį 
nusprendimą, bet, pildydami autoriaus norus, pirmučiausiai pareika- 
lauja vardan nuspręstos lygybės atiduoti jiems pusę turtų, o Milvydui 
atsisakius, nutveria jį ir veda užmušti ir turbut užmuša. Žodžiu, pagal 
autorių darbininkai pirmučiausiai atima piningus ir žada užmušti vi- 
sus, kurie drįsta jiems kalbėti apie lygybę. 

Tokiu budu Zonis persiliudyja, juog neverta rupintis apie varg- 
dienius, neverta laužyti sau galvą darbininkų klausymu. Tai ką-gi 
veikti? kuo pripildyti tuštumą gyvenimo? Gal mokslu? Kur tau! Štai 
Zoniui beesant pririštam prie medžio, eina pro šali du filiozofu (su 
ilgais plaukais - sako Maironis, o man rodos, kad ir ausys jųdviejų 
ilgos buvo). Tuodu atriša Zonį ir prasideda dijaliogas, kurį čion talpi- 
nu, idant skaitytojas galėtų spręsti, kokį supratimą turi autorius apie 
mokslą ir filiozofiją. 

Zonis sako apie mokslą: 


5 Brahmanišką. 
“ Ibid., p. 62, II. 
7 Įsitikinę. 

Jis moka nūdais tik apdūt, kaip žaltys; 
Kas szventa ir augszta, jis viską naikina; 
Kiek apszvieczia protą, tiek szirdį marina; 
Jis moka iszjūkti jaunystės sapnus, 

O pelno, nežino, isz to ar pribus; 

Jis moka vien griauti, o nieko nestato; 

Ką apcziupi rankomis, tą ir temato. 
Prakeikti beduszei, mokinę manę 


Ir varvinę smertį į szirdį slapczią!š 


Ant to filiozofai atsako jam teip, kaip pridera filiozofams su ilgomis 


ausimis: 


Tu mokslą pavirsziumis tik pažinai; 

Jau Bakonas didis pasakė gerai: 

Juog mokslas vien menkas, kaip pelkių ugnis, 

Ir szirdį užszaldo ir temdo akis! 

Bet antras yra teip, kaip marios, gilus, 

Kurs szvieczia tarp mokslų, kaip žemei dangus. 


Tai filiozofija!.. ir kviečia Zonį tapti filiozofu, bet Zonis netiki jiems 
ir labai išmintingai daro, nės kiekvienas gali lengvai suprasti, kad tie 


8 Ibid., p. 67, III. Vėlesniuose Kame išganymas leidimuose 1905, 1813 


ir 1920 m. Mai- 


ronis netiesiogiai reagavo į šį Matulaičio priekaištą. Po čia pateiktos citatos buvo 
pridėta išnaša: „Kaikurie šaunųs kritikai, pasisavinę sau monopolį mokslo apginė- 


jų, jau anais metais užmetinėjo autoriui, buk jis čia pasirodąs moks 


o priešu. Naji- 


viški vyrai! Zonis tai dar nę pats autorius. Pats Zonis, klaidžiodamas ir tikro kelio dar 


tik jieškodamas, jei meilę, socijališką klausimą ir mokslą skaudžiai 
dėlto, kad į juos žiuri vienpusiškai, par tas pasekmes, kurios su ana 


apkaltina, tai 


is dalykais par 


žmonių atkaklybę musų laikuose gana tankiai eina par nelaimę greta. Kas nežino, 


kad jauni moksleiviai musų universitetuose gana tankiai nustoja ti 


kėjimo. Bet ar 


tai grynas mokslas mokina juos bedievystės? Ne, tik paviršiumis jo graibymas ir 
pasekmės jų privatiško pasielgimo!.. Kitur, kaip Vokietijoje, kur mokyklose sąlygos 
sveikesnės, jaunuomenė ir universitete neišsižada šv. tikybos“ (Maironis-Mačiulis, 
Kame išganymas, Tilžė: Jagomasto sp. „Lituania“, 1920, p. 25). Paskutinėje, 1930 m. 
pasirodžiusioje Kame išganymas redakcijoje, Maironis šios pastabos atsisakė. 


» St. Maironis, op. cit., p. 67, IV. 

filiozofai yra tai paprasti mulkiai, kurie iš visos filiozofijos žino vieną 
tik Bakono vardą. Tokiu tad budu Zonis neranda išganymo filiozofų 
zaunose??, Tuo tarpu Mariui jau nusibodo Graži ir jis pavaro aną. Gra- 
ži meldžia nepavaryti, prisiekia kad jį myli begalo, bet Marys, kaipo 
bedievis, ant to viso atsakė: 


Atstok nū manęs! jau perdaug nusibodai!*' 


Zonis, viską tai girdėdamas, teip supyksta, juog priėjęs užšauja? 
Marį. Ant šuvio balso ateina pranciškonis ir pradeda išrodinėti Zo- 
niui, juog Dievas yra: ir protas, ir sąžinė tai sako, o jeigu mokslas, esą, 
neranda Jo, tai dėlto, kad mokinti eina ne tuo keliu, kad nesirupina 
pažinti patį šaltinį tikėjimo. Toliaus pranciškonis kalba Zoniui apie 
išrišimą darbininkų klausymo. Pagal pranciškonį lygybė, liuosybė ir 
brolystė niekados negali įvykti ant žemės: 


[...] rojumi žemė nebus niekados, 

Nes žmonės - keleivei: tėvynės kitos 
Jiems reikia jieszkoti, keleis nesustoti. 
Laimingas, tasai kurs, tusztybės pamynęs, 
Mokės tos augszcziausės jieszkoti tėvynės, 


Isz skausmų naudoti, vargą neatboti.3 


Zoniui toki išrodinėjimai įpuola į širdį ir atvirsta jis prie Dievo, nės 
kada, varpams suskambėjus, pranciškonis atsiklaupia melstis ir jis 
atsiklaupia ir matyt karštai meldžiasi, nėsa** net angėlai augštybėje 
užgieda pradžiugę Gloria in excelsis Deo“5 etc. etc. Šia jums ir išga- 
nymas. 

Štai kokį libretto parašė autorius augščiaus minėtų, pilnų energi- 
jos eilių, štai kaip persikeitė Maironio pažiuros. Dėlko-gi teip atsiti- 


20 Plepaluose. 

=» Ibid., p. TL, N. 

2 Nušauna. 

3 Ibid., p. T5, V. 

4 Nes. 

> Garbė Dievui aukštybėse (lot.; Lk 2, 14); pirmoji Garbės himno eilutė. 

ko? Kame-gi priežastis tokio persikeitimo? Kodėl tas, kuris eilutėse 
šaukia: 


Ne, nenoriu sapnu, 

Vien tiesos ir darbų; 

Be atilsio noriu kariauti [...]*9, 
kuris pats nori kovoti ir kitus kviečia į kovą už tėvynę, libretto jau 
sako, kad ne ant žemės žmonių tėvynė, tik kur kitur, kad ne kariauti 
reikia žmonėms ant žemės, bet kantriai kęsti ir ramiai vargti ir laukti 
užtai gerovių posmert?? anoje tėvynėje. 

Gal buti, kad Maironis pats persikeitė, kad nulenkė „pečius po naš- 
tos sunkumu“ ir vietoje „milžiniškos“ kovos propaguoja jau budistų 
nirvaną. Ne! Autoriaus energija nepersikeitė; dramoje yra vietos pil- 
nos energijos tokios, kokia yra pirmesnėse eilėse. Visas dalykas yra 
autoriaus klaidoje; tame juog Maironis užsimanė rašyti apie tai, ko 
jisai pats gerai nesuprato. Pakol jis rašė apie tėvynę ir jos vargus, apie 
kovą ir darbą ant naudos broliams, aprašė mintis ir jausmus, kuriuos 
pats pergyveno, pats perjautė, tai ir eilės išėjo geros, gražios, bet kada 
užmanė parodyti menkumą svietiško*š mokslo, užsigeidė perstatyti 
netikumą svietiškos filiozofijos, panorėjo išrišti darbininkų klausymą, 
neturėdamas apie tai priderančio supratimo, vietoje rimtos dramos, 
parašė parodiją; klaidus takai nežinomos apygardos privedė jį iki visai 
netikėtų galų. 

Kad autorius turi klaidingą numanymą apie mokslą, puikiai paro- 
do augščiaus paduotas Zonio apie mokslą atsiliepimas, kuriame kas 
žodis, tai klaida. Pagal tuos, kurie ne paviršium, bet gerai mokslą pa- 
žįsta, mokslas ne nuodus, bet balsamą šviesos pila į širdį; jis išaugšti- 
na tai, kas yra šventą ir gerą; jis ir protą apšviečia ir širdį ramina, nės 
suteikia jai tvirtus, mokslu paremtus, doriškus pamatus; jeigu jis iš- 
juokia jaunystės sapnus apie tai, kad žemė stovi ant vištos kojos, arba 
kad kur baigiasi horizontas, ten ir žemės galas, tai tame nieks nieko 


28 Ibid., p. 35, eil. „Ne, nenoriu sapnų... 
27 Po mirties. 
2 Pasaulietinio. 

pikto atrasti negali; užtai jis suteikia mokslišką pamatą ir tuo patvir- 
tina geras, prakilnias jaunystės mintis ir idealus, kurie be mokslo ant 
visados pasiliktų sapnais; jis nesigaili sugriauti tai, kas netikę, o stato 
kas verta statyti; jis patiria giliausias gamtos paslaptis ir sunaudoja jas 
žmonių gerovei; jis nurodo žmonijai naujus geresnius kelius. Pertai 
nelaimingi tie „bedušiai“, kurie užtemdę akis sofizmais ir prietaromis, 
šalinasi nuo mokslo, šaltinio šviesos ir laimės, dvigubai „prakeikti“ 
tie, kurie, nesuprasdami mokslo, drįsta jį niekinti. 

O filiozofija? Nėra tai koks atskiras mokslas, kaip tai išrodo Mairo- 
niui; tai yra, taip sakant, mokslo viršunė. Ji, pasiremdama ant mokslo 
patyrimų, daro išvedimus, apimančius platesnį horizontą. Pertai ne- 
supranta nė mokslo, nė filiozofijos tasai, kuris, žermindamas mokslą, 
augština filiozofiją; tokio neišgelbės nė Bakono vardas. 

Kaip su mokslu ir filiozofija Maironis daro ir su darbininkų klau- 
symu. Jeigu jis butų pasirupinęs nors paviršium pažinti pamatus šito 
klausymo, tad jis butų persiliudyjęs, juog niekur ir niekados darbi- 
ninkų programas nereikalavo atimti ir pasidalinti lobius turtingujų. 
Tai yra absurdas. 

Galima nesutikti su darbininkų pažiuromis, galima nesimpatizuoti 
su jų programu, bet apkalbėti, tyčia kaltinti už tai, ko jie nepasakė 
ir nedarė, tai jau neleistina, nepadoru. Ant galo da vienas užtėmy- 
jimas*. Maironis, Zonio lupomis tvirtina, buk tas, kuris gyvena be 
tikėjimo, gyvena vien tik dėlto, kad pakakinti?? žemus norus, nės be 
tikėjimo anot jo, nėra augšto siekio ant žemės. Ir čion Maironis didei*' 
klysta. Aš nurodysiu tik vieną faktą. Maironis savo libretto pirmučiau- 
siai talpino Tėvynės sarge?*, na o T. S. ir jo sandarbininkai vadina be- 
dieviais visus svietiškus lietuvių intelingentus, kurie (šito tik turbut 
negali užginti pats Maironis) „nelenkdami pečių po naštos sunkumu“ 


2 Pastebėjimas. 

3 Patenkinti. 

Smarkiai. 

32 Pirmieji Pavasario balsai su libretu Kame išganymas pasirodė 1895 metais. Tėvy- 
nės sarge libretas buvo išspausdintas vėliau (žr. Maironis, „Kur išganymas? arba 
Paviršiumi amžiaus klausimų“, in: Tėvynės sargas, Tilžė, 1896, Nr. 11, 12; 1897, 
Nr. 1). 


80 


dirba tėvynei, kenčia persekiojimus, aukaują turtą atsižada daugelio 
ypatiškų mėgumųs, kad pakakinti norus augštus, kad išpildyti savo 
idealus. Tokiu budu matome, juog teip vadinami „bedieviai“ gali buti 
žmonės juo doriausi, juo ideališkiausi, gali pasišvęsti idejai neblo- 
giaus už dievuotuosius. 

Ant užbaigimo, da sykį atsižvelgdami atgal, atminkime, juog Pava- 
sario balsuose turime du Maironiu: vieną Maironį pirmoje knygelės 
pusėje, kitą Maironį aname libretto. Pirmasis Maironis simpatiškas ir 
brangus, nės pilnas energijos ir augštų, prakilnių idealų; antrasis-gi 
Maironis negali patikti, nės užkliudo klausymus, apie kuriuos neturi 
rimto supratimo, ir pertai „kalba neteisiai prieš artymą savo““, ap- 
skųsdamas nekaltuosius. 


3 Malonumų. 
3 „Neliudysi melagingai prieš savo artimą“ (/š 20, 16); devintas Dievo įsakymas. 

Trečiojo Maironio Lietuvos istorijos leidimo recenzija, žyminti naujo Mairo- 
nio traktavimo etapo pradžią. Recenzija paskelbta dviem dalimis, antroji pa- 
sirodė gerokai pavėlavus - praėjus net 42 dienoms:. Iki to laiko Maironis jau 
buvo spėjęs Vilniaus žinioms atsiųsti atsakymą“. 

Pirma publikacija: Augustinas Voldemaras, [Lietuvos istorijos recenzi- 
ja], in: Vilniaus žinios, Vilnius, 1906-10-31 (1906-11-13), Nr. 242; 1906-12-12 
(1906-12-25), Nr. 277; skelbiama iš: Ibid. 


AUGUSTINAS VOLDEMARAS 
Lietuvos istorijos recenzija 


Maironis. Lietuvos istorija. Su kunigaikščių paveikslais parašė (sic!) Mai- 
ronis (Š. M-lis). Trečią kartą atspausta ir partaisyta 1906. Išleista Lietuvių 


Laikraščio pinigais. 259. 1293. 


Trečias įvardytojo veikalo leidimas žymiai skiriasi nuo pirmųjų: ne- 
skaitant perdirbimo, jame randame visai naują dalį - raštijos istoriją. 
Todėl į jį galima žiūrėti, kaipo į visai naują veikalą ir statyti jam reika- 
lavimus, kurių negalėję būtumėm užreikšti prieš 20 metų pirmajam 
leidimui. 

Gerai numanau, jog negalima reikalauti iš autoriaus to, ko jis ne- 
manė daryti, arba negalėjo dėlei objektyvinių darbo išlygų. Kadangi 
mysų visuomenei vargiai ar žinomos objektyvinės išlygos, kuriose 
prisieina rašyti istoriniai veikalai, taigi turiu nors svarbesnesias pri- 
minti. Svarbiausias šiame darbe keblumas tas, kad ligšiol męs netu- 
rim Lietuvos istorijos sintezio, kurs galėtų atsispirti šiek tiek rimtes- 


"Antrosios dalies pradžioje yra išnaša su redakcijos pastaba: „Straipsnio galo patil- 
pimas užsitęsė iš Red. kaltės, už ką gerb. autoriaus atsiprašome“ 

> Maironis, „Atsakymas mano kritikui“, in: Vilniaus žinios, Vilnius, 1906-11-14 
(1906-11-27), Nr. 254, p. 1-2 (šios knygos p. 89-93). 

3 Maironis (Š. M-lis), Lietuvos istorija. Su kunigaikščių paveikslais ir žemlapiu, Pe- 
tropilis: Išleista Lietuvių Laikraščio pinigais. Pirmųjų dviejų leidimų (1891 m. ir 
1903 m.) knygos vadinosi Istorija arba Apsakymai apie Lietuvos praeiga. 

nei kritikai. Aš čia neliečiu klausimo, ar galima duoti mųsų istorijos 
sintezis dabartiniame jos žinojimo laipsnyje, bet turiu pabrėžti, jog 
rašant Lietuvos istoriją, - kad ir nedidelį vadovėlį, - vistiek be jo ne- 
galima apsieiti. Panašaus uždavinio sunkumą gerai supranta istori- 
kai bedirbantieji Lietuvos istorijoj ir pertai užsiima atskirų klausimų 
išrišimu specijališkose monograpijose. Prie to dar reikia pridurti, 
kad net pamatiniuose Lietuvos istorijos klausimuose atrasime didelį 
nuomonių įvairumą, iš kurio tegalima išeiti tik su dideliu atsargumu. 
Tokiame padėjime esti istorinė literatūra, o šaltiniai - dar blogesnia- 
me. Juk ligšiol męs neturim šiek-tiek didelesnio šaltinių rinkinio, jau 
neminint, kad jie patįs dar reikalauja dažnai daug darbo, kol tampa 
ištikimais šaltiniais. Neįsileidžiu plačiaus šian klausiman, nes manau, 
kad jau ir iš to kas pasakyta aišku, kokiame sunkiame padėjime Lie- 
tuvos istorijos rašymas. Turint omenyj šias objektyvines darbo sąlygas 
galime apsverti p. Maironio veikalą. 

Viršminėtosios sunkenybės autoriui esti tik iš dalies, arba visai jų 
nėr, nes jis istorijos uždavinį supranta savotiškai. Istorija, anot p. M. 
turi būti rašoma pragmatiškai*, t. y. pamokinančiai. Ji turi mokyti 
Dievo bei tėvynės meilės5, o šiuodu dalyku esą labai surištu: „tėvynės 
meilė negali būti be Dievo meilės““, sako toliaus autorius. Taip isto- 
riją suprazdamas, p. M. šneka apie istorines legendas, paversdamas 
jas į paktus. Patvirtinimui užteks priminus, kad ir vieną akyvesnį? 
panašų „paktą“. 

Pasakodamas apie Vytenio užpuolimą ant Varmijos, p. M. taip sako: 
„Čia [ties Voplaukiu] Vytenis, vaikščiodamas po guolį [? - stovyklą) ir 
apžiūrėdamas grobį ir imtinius [...] ir gavęs žinią, jog čia laikosi tikras 
Dievas, pradėjo tyčiotis, kad tasai Dievas negalėjęs apginti savo tarnų. 
Už tą tyčiojimos Vytenis paliko tuojau nubaustas. Kryžiuočiai artinosi 
su stipria kariumene; ištiko smarkus mušis, Lietuviai negalėjo išturė- 
ti ir pradėjo sprukti šalin; pats Vytenis su keliais vyrais vos išspruko, 


+ Ibid., p. 4. 
3 Ibid., p. 5. 
* Ibid., p. 5. 
7  Įdomesnį. 

žeistas į galvą“. Be abejo, panašųs „paktai“ nebūtų įėję istorijon, jei- 
gu autorius rašęs būtų ją ne pragmatiškai, bet genetiškai, kaip ji ra- 
šoma jau nuo pradžios XIX amž. Neįsileisdamas į skirtumų tarp pra- 
gmatiškos bei genetiškos istorijos aiškinimus", turiu pabrėžti, kad 
ir mųsų visuomenė seniai jau reikalauja istorijos genetiškai rašytos. 
Bau“ patinka ir pačiam autoriui Dmitrijaus Ilovaiskio pragmatiška 
istorija, kuri visgi kur kas geriaus parašyta. Iš to galime matyti, kad 
pas p. M. nė negalėjo kilti klausimas apie istorijos sintezį. Bet nežiū- 
rint į veikalo tendenciją, autorius vis gi turėjo jį kuo-nors pripildyti, ir 
čia jam prisiėjo semti iš istorinės literatūros. Bet ir čia jis elgiasi savo- 
tiškai. Autoriui, matyt, rodosi, jog kai-kurių istorikų nuomonės, ku- 
rios gali pažeminti ar šiaip, ar taip lietuvius, mažai tegali arba ir suvisu 
negali įkvėpti tėvynės meilės, - ir jis prieš jas kariauja. Prisistebėkim, 
kaip jis gina Vytautą nuo svetimtaučių istorikų užpuldinėjimų. 


Klysta tie, [sako p. M.], kurie sako, buk Vytautas pabaigoje savo viešpa- 
tavimo papuolęs į Vokietijos ciecoriaus Zigmanto ir Kryžiuočių tinklą ir 
tiktai par savo didybę geidęs karališko vainiko. Tokia pažvalga yra netei- 
si. Sunku tikėti, kad Vytautas[,] taip didis visuose savo darbuose, butu 
davęs įbruklinti save į spanstus tokiam Zigmantui, kursai nieku didžiu 
neatsiženklino, ir toli buvo nelygus musų Vytautui." 


Šitą citatą padariau kaipo pavyzdį p. M. tautiškos argumentacijos, 
kuri logikos reikalavimų visai nenori pripažinti. Daug dar klausimų 
apie Vytautą neišrištų istorinėj literatūroj, kurie nėr žinios kurion pu- 
sėn svers. Ir aš pats nesutinku su šiomis nuomonėmis, bet visai dėl 
kitų priežasčių, nei p. M. Nežinau, ar įtikrins ką p. M. argumentaci- 
ja. Autorius taipgi naudojasi, kur galima, pilologijos metoda su tokia 
pat pasekme, kaip ir istorijos. - Kai-kurie mokslo vyrai (Antoni Mier- 
zynskis, Aleksanderis Bruckneris) nenori pripažinti, kad lietuviai tu- 


8 Ibid., p. 61. 

9 Apiešiuoduistorijograpijos laipsniu žr. Ernst Bernheim, Lehrbuch der Histo- 
rischen Methode, Leipzig: Duncker 8: Humblot, 1903, p. 21-35. 

» Kad. 

"Maironis (Š. M-lis), op. cit., p. 12—13. 


rėję išsiplėtojusį kultą, dvasišką organizaciją; minimas metraščiuose 
miesto vardas „Romovė“ esąs kronikerio pramonė, gimusi iš raštijinės 
tradicijos. P. M., pakeitęs šį vardą į „Rūmavai, pripažįsta jį tikrai lietu- 
višku, pramintu nuo daugelio rūmų. Jeigu autorius pasiteiravęs būtų 
pas kn. d-rą Kazimierą Jaunių, būtų atsižinojęs, kad „Romovė“ tai Ruo- 
muva - vardas tikrai lietuviškas, bet su rūmais nieko bendro neturįs. 

Smulkiaus perkratinėti paktinius p. M. paklydimus neketinu, nes 
tai užimtų daug laiko ir vietos. Manau, kad užtektinai pakanka to, kas 
pasakyta, veikalui apibūdinti ir nurodyti jo vertę. 

Baigdamas svarstyti politikinę Lietuvos istoriją (apie raštijos apž- 
valgą reiks pakalbėti atskirai), turiu dar nurodyti, kad autorius neiš- 
siaiškino, ką jis rašo, ar mokslišką istoriją, ar vadovėlį. Tiesa, prakal- 
boje jis tvirtina, kad jis rūpinęsis „[...] kiek galima prisitaikinti prie 
išgalių ir išmonės mažai apšviestų žmonių ir nelakioti augštai“*, bet 
nurodinėjimas prierašuose į istorinę literatūrą ir šaltinius, vartojimas 
lotyniškų ir kitų terminų, prierašai svetimose kalbose - viskas ver- 
čia spręsti, jog veikalas plačiaus užmanyta. Šių gaivalų sumaišymas 
daro dar blogesni įspūdį beskaitant. Skaitymą dar daugiaus vietomis 
apsunkina ypatingas vardų vartojimas, iš ko gali kilti nesusipratimai 
pas skaitytoją, kurs neapsipažinęs iš kur kitur su Lietuvos istorija. 
Autorius kalbėdamas apie vieną kunigaikštį dvejai jį vadina - Man- 
dagiu ir Mindaugiu, nesakydamas, kad tai vieno asmens vardai, iš ko 
pasidaro įspūdis, lyg kalbama apie du kunigaikščiu. Toks savaiminis 
vardų kraipymas belietuvinant juos kaip-nors, paeina iš viršminėto 
patrijotinio jausmo. 


Besvarstydamas pirmąją p. M. veikalo dalį - Lietuvos istoriją, - nu- 
rodžiau į objektyvines darbo išlygas, ale šios sąlygos raštijos istorijai 
yra kitoniškos ir dėlto turiu nors trumpai jas priminti. Raštijos istoriją 
betyrinėjant reikia gražiai žinoti tautos istorija. Augščiaus nurodžiau, 
kiek męs žinom Lietuvos istoriją, o juk Lietuvos istorija tai dar ne lie- 
tuvių istorija, nes Lietuvos viešpatijon įėjo daug nelietuviško gaiva- 
lo - tiek daug, kad nelietuvių Lietuvoj buvo keletą kart daugiau nei 


= Ibid., p. 4. 

lietuvių. Išskirti istorinėj Lietuvoj lietuvius ir jų veikalus labai sunku, 
nes visi viešpatijos gyventojai vadina save lietuviais. Šis darbas ligšiol 
dar nė nepradėtas, o jis būtinai reikalingas dvasiškam tautos gyveni- 
mui pažinti. Kita didelė darbe kliūtis, kad mažai težinoma mums lite- 
ratūriškoji medžiaga. Yra senesnėsios raštijos veikalų, kurie ligšiol dar 
spaudos neregėjo, kiti vėl užsiliko tik kelete egzempliorių ir dar ne- 
perspauzdinti, arba kad ir perspauzdinti, tai tik nedidelėse ištraukose 
ir ne tose ištraukose, kurios raštijos istorikui žinotinesnės. Rašytojų 
biograpijoms medžiagos turim labai mažai - tiek mažai, kad dažnai 
beveik visai negalima įsivaizdinti rašytojaus dvasiško paveikslo. Juo 
labiaus šios žinios mums reikalingos, nes pirmutinė mųsų raštija te- 
susidėjo tik iš vertimų, o juk versti veikalai negali būdinti nei rašytojo, 
nei skaitytojų. Taigi lietuvių raštijos istorijos tyrinėjimui labai mažai 
ligšiol padaryta, o pačių tyrinėjimų šiek tiek platesnių ir rimtesnių 
visai nėr. Ligšiol mes teturim vienintelį veikalą, t. y. Jono Šliupo Lietu- 
viszkiejie rasztai ir rasztininkai“, kurs apima visą raštijos istoriją, ale 
irjų daugiausiai ką gali duoti, tai medžiagą biblijograpijai bei bijogra- 
pijoms. - Dabar pažvelkime, ką duoda p. M. raštijos apžvalga? Tiesa, 
autorius nesiima rašyti pilnos raštijos istorijos, o tik trumpą jos apž- 
valgą, ir dėlto mųsų reikalavimai iš šios veikalo dalies turi sumažėti. 
Ale ir trumpa raštijos apžvalga duoti p. M-niui nenusisekė, nes, išsky- 
rus bijograpiškai-bibliograpiškas žinias, tarp kurių randame kartais ir 
tuščias, nieko kito jo veikalas negali duoti. Juk trumpoj apžvalgoj rei- 
kia nurodyti svarbiausias raštijos istorijoj sroves ir svarbiausius jos gy- 
vavimo momentus. Autorius neva ir bando išskirstyti raštijos istoriją 
į laikmečius (perijodus), ale kuo skiriasi laikmečiai vienas nuo vieno, 
kokios jų būdinančios žymės, kokiu, galop, kriteriju besinaudoja jis 
savo skirstyrne, - nenurodo. Negalima suprasti nė kiek laikmečių ran- 
da jis mųsų raštijos istorijoj. 

Mųsų raštijos pradžią, prisilaikydamas senosios nuomonės, p. M. 
taip aiškina: „Tiktai religiška su kreivatikiais kova, XVI amžiaus gale 
Lietuvoje kilusi, liepė griebtis už rašto; nes kad liuteriai ir kalvinai 


5 [Jonas Šliūpas], Lietuviszkiejie rasztai ir rasztininkai, Tilžė: Kaszta Baltimorės M. D. 
L. M. Draugystė, 1890. 

pradėjo platinti savo mokslą par lietuviškas knygas, tuo pačiu ginklu 
reikėjo ir katalikiškai kunigijai ginti klystančias aveles“*. Ši nuomonė 
reikia atmesti, nes istorinių pamatų jai nėr. Juk jeigu būtų taip, tai pir- 
mų pirmiausiai turėtum rasti raštijos padaruose polemikos žymes, o to 
nėr. Paskui, nereikia užmiršti, kad tuomet Lietuvoj buvo dar net atvirų 
stabmeldžių, ir religinei suirutei prasidėjus, daug lietuvių pametusių 
katalikybę, grįžo į stabmeldiją. Todėl raštuose greičiaus randama kova 
su stabmeldiškais papročiais, nei su katalikybe. Visuose raštuose, kiek 
man žinoma, vos keletą galima rasti vietų, kurias galėtum suprasti 
kaip aliuziją į tikėjimišką kovą. Priminkim dar vieną paktą. Visos lietu- 
viškos knygos, kurios išėjo Prūsuose, liuterių dvasiškijos išleista, o juk 
Lietuvoj daugiausiai platinosi kalvinizmas. Daug galima būtų priminti 
istorinių paktų taip pat griaunančių šią nuomonę, ale nečia tam vieta. 
Mano nuomone mMmųsų rašliava gema dviejose vietose visai savystai". 
Prūsuose ir didžiojoj Lietuvoj. Pagimdo ją nevienodos priežastįs ir per 
tai nevienodas jos likimas abiejose vietose. Abi mųsų raštijos šaki kad 
ir susidurdavo tai mažai, ypač savo gyvavimo pradžioj, - tiek mažai, 
jog sunku patėmyti, ar buvo kokia įtekmė vienos į kitą. Juk ir lig šiai 
dienai tautinio atgijimo idėja Prūsuose neranda tvirtų pamatų. Iš to 
kas pasakyta aišku, kad visas mųsų raštijos praeities suvertimas drau- 
gėn, kaip tai rodo p. M., nemetodiškas dalykas. 

Patriotinio metodo žymes randame taip pat ir raštijos apžvalgoj. 
Anot p. M. seniausios lietuvių kalbos liekanos - parašas ant Vidie- 
vuto vėliavos, kurs esąs rūnomis padėtas. Stebėties reikia, iš kur 
p. M. pas lietuvius rado rūnas. Juk Kazimieras Būga, kurs kartu su 
kn. Jaunium skaitė šį parašą, straipsnyje, tilpusiame V. Ž.“, aiškiai 
sako, kad tas parašas senaprūsių kalboj, kurios identipikuoti su lie- 
tuviškąja negalima, ir padėtas graikiškomis raidėmis vagobūdiškai 
(bustrophė don)". 


“4 Maironis (Š. M-lis), op. cit., p. 213. 

5 Savarankiškai. 

6 K.Ulys [Kazimieras Būga], „Vidėvūto vėluva“, in: Vilniaus žinios, Vilnius, 1905-03-01 
(1905-03-14), Nr. 55. 

" Rašymo būdas su dėsningai kintančiomis rašymo kryptimis: viena eilutė rašoma 
iš kairės į dešinę, kita - iš dešinės į kairę (gr. Boustrophedon). 

Tiek dėl veikalo turinio. Baigdamas recenziją turiu pridurti apie 
veikalo kalbą ir rašybą. P. M. rodos suvisu nenori pripažinti rašybos 
reikalavimų, nes klaidų - begalė; galima jų rasti užtektinai ant kie- 
kvieno puslapio. Yra net tokių klaidų, kurios maino sakinio prasmę, 
kaip duokim, „pagražina“ vieton pagrąžina, arba „gynės su“ vieton 
gynėsi nuo. Labai keistą įspūdį daro autoriaus noras užlaikyti sveti- 
miems žodžiams jų prigimtą rašybą greta su nežinojimu lietuviškos 
rašybos. Ale ir tas autoriui nenusiseka, nes rašydamas „philologija“, 
athnologija greta rašo ir „geografija“, mitologija, o kai kur pusę žodžio 
vienaip, pusę kitaip, kaip duokim, „etnographija“. Taip gi pas p. M-nį 
randame apsčiai išvarytų iš raštijos kalbos žodžių, kaip antai: griekas, 
koronė, išsispaviedoti, apiera, smakas, pakajus, mužikas ir kiti. Kiti 
žodžiai, kad ir lietuviški, vartojami kitoj prasmėj, kaip, pav. liežuvis 
vieton kalba. Bet daugiausiai gal prisėjo nukentėti santaikai“. Kaiku- 
rių sakinių negalima suprasti be svetimų kalbų pagalbos, kaip antai: 
„tie padavimai yra pasakiški“, „atversti ant išpažinimo Dievo“, „linko 
ant Lietuvių pusės“, „taip jog tas [...] mirė“ ir t. t. Galima būtų pririnkti 
panašių p. M-nio kalbos žiedų visą litaniją, ale manau, kad ir to užten- 
ka jo styliaus ypatybėms parodyti. 


1 Sintaksei. 

Maironio atsakymas į Augustino Voldemaro recenziją. 


Pirma publikacija: Maironis, „Atsakymas mano kritikui“, in: Vilniaus žinios, 
Vilnius, 1906-11-14 (1906-11-27), Nr. 254, p. 1-2; skelbiama iš: Ibid. 


MAIRONIS 
Atsakymas mano kritikui 


Vil. Žin. Nr. 242 š. m. patilpo mano veikalo Lietuvos istorija kritika, 
p. Augustino Valdemaro parašyta!, pilna neapykantos ir vienų išmė- 
tinėjimų?. Kad p. V. nesamprotautų iš mano tylėjimo, buk jo kritika 
ir atsakymo neverta, ši kartą atsakysiu; bet toliau vesti polemikos su 
p. V-ru visai neketinu: gaila laiko ir rašalo; gerai maskolių? sakoma: 
„na vsiakoje čichanije ne nazdrastvaješsia“ (ant kiekvieno čiaudijimo 
nebespėsi „ant sveikatos“ atsakinėti). Lietuvos dirvonai par tiek metų 
mųsų vargingo gyvenimo teip apleisti, tiek yra dalykų gyvai ir neatidė- 
tinai reikalingų, tiek yra pozityviško darbo, neturime ligšiol visų va- 
dovėlių net pradinėms mokykloms, o norime savo gimnazijas steigti... 
tai kada čia beužsiimsi tuščiomis polemikomis, ypatingai su tokiais 
kritikais, kaip p. V., kursai apie logiką mažai ką benusimano ir kriti- 
ką savotiškai supranta. Prisiklausąs ant pirmojo universitatės kurso 
moksliškai skambančių žodžių, kaip: objektyvinės išlygos, istorijos 
sintezis, raštijinė tradicija, genetiškas ir pragmatiškas rašymo būdas 
ir t. t., beria juos kaip iš rankovės, kur reikia ar nereikia, tarsi, norė- 
damas prieš visuomenę pasigirti savo gilia erudicija. Skaitant p. Val- 
demaro giliai moksliškus protavimus, nežinau per kokį idėjų sąryšį 


* Augustinas Voldemaras, [Lietuvos istorijos recenzija], in: Vilniaus žinios, Vilnius, 
1906-10-31 (1906-11-13), Nr. 242; 1906-12-12 (1906-12-25), Nr. 277. Maironio at- 
sakymas Vilniaus žiniose pasirodė dar iki antrosios Voldemaro straipsnio dalies 
publikavimo. Pastebėtina, kad Voldemaro tekstas talpintas antrojoje laikraščio 
dalyje esančioje „Bibliografijos“ skiltyje, o Maironio - kaip pagrindinis, t. y. pirma- 
jamę laikraščio puslapyje. 

2 Priekaištų. 

3 Rusų. 

(associatio idearum), man atsiminė iš Nikolajaus Gogolio komedijos 
Revizor tarnas Semionas: pojdioš v teatr, a tam tebie sobaki tancujut 
(nueisi į teatrą, o ten tau šuneliai šokinėja). Teip, p. V., įsiširdijęs už 
pragmatišką mano istorijos rašymo būdą ir bemaž visą savo kritiką 
ant jo parėmęs, sąmojingai nutaria: pragmatiškai rašyti istoriją, t. y. 
pamokinančiai! Kaip tai išmintingai padarė kritikas, „neįsileisdamas į 
skirtumo tarp pragmatiškos bei genetiškos istorijos aiškinimus“*! Ne- 
mažai, kaip spėju, būtų žmones prijuokinęs! Kaipo pavyzdį p. V-ro 
argumentacijos ir logiško jo sakinių sąryšio, vieną išrašysiu vietelę iš 
eilės. „Neįsileisdamas į skirtumų tarp pragmatiškos bei genetiškos 
istorijos aiškinimus [tikrai vokiškas sakinys!], turiu pabrėžti, kad ir 
mųsų visuomenė seniai jau reikalauja istorijos genetiškai rašytos. Bau 
[?] patinka ir pačiam autoriui Ilovaiskio pragmatiška istorija, kuri vis- 
gi kur kas geriaus parašyta. Iš to [?] galime matyti, kad pas p. M. nė 
negalėjo kilti klausimas apie istorijos sintezį. Bet nežiurint į veikalo 
tendenciją, autorius vis gi turėjo jį kuo nors pripildyti [...]J“. Kaip iš to, 
kad p. V. neketina įsileisti į skirtumų... tuojau jis pabrėžia, kad ir mųsų 
visuomenė seniai jau reikalauja genetiškai rašytos istorijos? Kaip čia 
įsimaišo, tarsi Pilotas į Credo“, Dmitrijus Ilovaiskis, kurio istorija būk 
autoriui patinkanti (iš piršto p. V. tai išlaužė), kuri visgi, anot p. V., kur 
kas geriaus parašyta? Kaip paskui iš to (iš Ilovaiskio?) galime matyti, 
kad pas p. M. nė negalėjo (vienok galėjo) kilti klausimas apie istorijos 
sintezį? Kaip tuojau su istorijos sinteziu rišas sakinys: bet nežiurint į 
veikalo tendenciją?.. Vis tai gili kritiko paslaptis, kurios p. V. nenorėjo 
visuomenei pabrėžti. 

Tokio maž-daug plauko visa p. V-ro kritika. Teip, pabrėžęs visuo- 
menei, kuri anot p. V. vargiai apie tai ar žino, kaip sunkiose objekty- 
vinėse išlygose prisieina rašyti istoriniai veikalai, pasakęs, kad mųsų 
istorijos ir šaltiniai dar nėra ištikimi, ir neturime šiek-tiek didesnio jų 


+ Čia p. V. prieraše nurodo Bernheimo Lehrbuch. Tur būti tai korektos apsi- 
rikimas; nes nenoris tikėti, kad šaunas mano kritikas nebūtų mokėjęs net 
knygos antrašo vokiškai be klaidos išrašyti! (Tikrai korektos apsirikimas. 
Red.). 

3 Augustinas Voldemaras, op. cit. 

6 Tikiu (lot.); krikščionių Tikėjimo išpažinimas. 

rinkinio, ir kad net pamatiniuose Lietuvos istorijos klausimuose atra- 
sime didelį nuomonių įvairumą, p. V. turėjo logiškai rodos užmegs- 
ti, kad ir p. M-niui, duodant Liet. istorijos sintezį, prisiėjo sutikti tas 
pačias sunkenybes ir kad par tai negalima perdaug nuo jo reikalauti. 
Bet kur tau! Pas p. V. savo logikos įstatymai: „viršminėtosios sunke- 
nybės, rašo p. V., autoriui esti tik iš dalies, arba ir visai jų nėra“. Koks 
tas autorius, pasakys kas, laimingas, kuriam kepti karveliai patįs lekia 
į dantis! Nelaukdamas, ligi mųsų, mokslo vyrai, anot p. Valdemaro 
stiliaus, bedirbantieji istorijoj, prisirengs kada ir šaltinius pertikrinti, 
ir jų rinkinį sutvarkyti, ir pamatinius klausimus išrišti ir bent kokią 
monographiją parašyti, žodžiu sakant, nelaukdamas kol saulė patekės 
ir medus į gerklę varvės, parašė jau 20 metų atgal istoriją bent mažai 
apšviestiems žmonėms, o visuomenei, neatsižinojus7 pirmą, kokius 
p. V. ušreikš iš autoriaus reikalavimus ir kaip jo veikalą apibūdins, pri- 
reikė net trečiojo leidimo. 

Kad p. V., rašydamas savo kritiką, bent būtų neiškraipęs mano 
istorijos teksto! Bet tokiam šaunam vyrui kas gali tat užginti! Teip, 
mano veikalo antrašą atspaudinta visai be skirstženklių; teip kaikada 
spaudinama ir įvairio stambumo raidės ir be skirstženklių neklaidina 
skaitytojo. P. V., kaip sumanus vyras, tuojau suprato, kur skirstžen- 
klius padėti ir skaito: „Lietuvos Istorija. Su kunigaikščių paveikslais 
ir žemlapiu parašė M“ Bravo! - Kitoje vietoje p. V., būk cituodamas 
mano žodžius, teip rašo: „Ji [istorija] turi mokyti Dievo bei tėvynės 
meilės (psl. 5)“. Eikime, p. Valdemarai, į laižybas, kad ir ant 5 psl. ir 
visoje mano istorijoje nėra tokio sakinio, nėra nei tokios nuomonės 
išreikšta! Kas link patrijotinio jausmo, kurį man tankiai p. V. prikai- 
šioja ir kas link reikalingumo žmonėms Dievo meilės, apie tai neketi- 
nu su p. V. ginčitis; tai jau subjektyviškas jo dalykas: vienam patinka 
vargonai, kitam svagonai*! Trečioje vietoje išrašydamas mano tekstą 
apie Vytenio nuopolį ties Voplaukiu, p. V. apleidžia nepaženklinęs iš- 
tisą sakinį ir kritikos skaitytojui gali pasirodyti, būk autorius tikrai 
parašęs, kad grobyj ir imtiniuose laikosi tikras Dievas. Užbaigia p. V. 


7 Neatsiklausus, nesužinojus. 
8 Svogūnai. 

tą vietą tokiu giliai mokslišku ir gana žingeidingu pasergėjimu: „Be 
abejo panašus paktai' [suprask atsitikimai] nebūtų įėję istorijon, jei- 
gu autorius rašęs būtų ją ne pragmatiškai, bet genetiškai, kaip ji ra- 
šoma jau nuo pradžios XIX amž“ Kritikas aiškiau nenuroda, kokie 
tai, „paktai“ nebūtų įėję istorijon, ar kad Vytenis ties Voplaukiu apsi- 
stojęs, vaikščiojo po guolį? ar kad pamatęs Monstranciją, tyčiojos? ar 
kad paskui užpuolė Vokiečiai ir ištiko smarkus mūšis? ar kad Vytenis 
žeistas į galvą vos beišspruko, viską palikęs? Kritikas abelnai sako, kad 
beabejo panašūs „paktai“ nebūtų įėję istorijon, todėl reikia spėti, kad 
p. Valdemaras vis tai būtų išbraukęs iš istorijos, tur būti iš baimės, kad 
kas neužsimintų apie Monstranciją. Jei teip supranta p. V. genetišką 
istorijos rašymo būdą, tai galiu pasakyti p. V-rui, kad ne tik nuo pra- 
džios XIX amž., bet kur kas anksčiau teip kai-kurie rašė ir dabar rašo 
istoriją išbraukdami, kas jiems nepatinka. 

Tiek tai logikos, supratimo ir sąžiniškumo pas p. kritiką. Žinoma 
nuo p. Valdemaro, kaipo nuo pirmamečio studento ne ko labai galima 
ir reikalauti; bet visgi bent nereikėtų perdaug apie savę manyti. Tuo 
tarpu p. V. gana tankiai turi ši-tą visuomenei ar autoriui pabrėžti. Ne- 
pritardamas autoriaus motyvams, dėl kurių tasai nenori tikėti, kad 
Vytautas būtų papuolęs į spaustas? ciecoriui Zigmantui, p. Val. rašo: 
„daug dar klausimų apie Vytautą neišrištų istorinėj literaturoj, kurie 
nėr žinios kurion pusėn svers. Ir aš pats nesutinku su šiomis [?] nuo- 
monėmis, betvisai dėl kitų priežasčių, nei p. M“ Dėl kokių priežasčių, 
kritikas neaiškina. Bet ar negana to, kad teip pasakė p. Valdemaras? 
Auto-da-fė“! Tikras Vokiečių Momsenas, istorijos studijose pražilęs! 

Savo laike Liet. laikr. Nr. 18-22, rašydamas plačiai „apie mųsų kri- 
tikas ir kritikus“", nurodžiau, kiek blėdies* atneša mums tos nelai- 
mingos mysų usnis, atimdamos ne vienam net norą darbuoties dėl 
gero visuomenės! Kam malonu už savo prakaitą pragarsėti lyg kokiu 


s Spąstus. 

10 Tikėjimo aktas (portug); viešas inkvizicijos nuosprendžio paskelbimas ir įvykdy- 
mas. 

» Žr. J. M-lis [Maironis], „Mūsų kritikai ir kritikos“, in: Lietuvių laikraštis, Sankt Peter- 
burgas, 1905, Nr. 18, p. 19-22. 

= Žalos. 


092 


piktadariu? Kritika yra reikalinga, bet kritika subrendusi, teisinga, ne 
vienpusiška; kritika - tai saikas ar uolektis, kuriais atskaitome kie- 
kvienam, kas jam priguli, nurodydami silpnas ir geras puses; nėra 
tai bobų plepalas, kas papuolė ant seilės, nėra tai coūte gue coūte5 
autoriaus išniekinimas. Grįždamas prie p. V., patarčiau jam užsiim- 
ti kokiu nors naudingesniu darbu, nekaip rašinėjimu niekam vertos, 
nesubrendusios kritikos. Kad vietoje peikimo kitų darbo, būtų pats 
parašęs bent kokią monographiją iš mųsų istorijos ir parodęs, kaip 
tai rašomi istoriniai veikalai, aš pirmas jam būčiau pasakęs širdingą 
ačiu iš patriotinio jausmo. Bet kol kas bus ar galės kada būti, pirmą 
reikia pasimokyti, p. Valdemarai, ir lietuviškai geriau rašyti, ir logikos, 
ir daug dar kitų naudingų dalykų. Žinoma, studentai, dabar politika 
užsiėmę, netur kada mokintis, ar nusimano ir teip jau pardaug moką; 
bet juk tik ir tarp jų ne visi save Momsenais skaito. 


3 Bet kuria kaina (pranc.). 

Sofijos Kymantaitės-Čiurlionienės straipsnis - pirmasis bandymas įvertinti 
visą ligtolinę Maironio kūrybą, remiantis modernistų kartos estetiniais krite- 
rijais. Pirminis šio teksto variantas rašytas lenkiškai ir, regis, skirtas tik Mai- 
roniu?. Anot Ramučio Karmalavičiaus, šis straipsnis yra Sofijos Kymantaitės- 
Čiurlionienės kaip kritikės debiutas*. 

Pirma publikacija: Zofija Kymuntaitė, „Vienužis - Maironis - Vaičaitis“, in: Vil- 
niaus žinios, Vilnius, 1996-12-20 (1907-01-02), Nr. 284; 1906-12-21 (1907-01-03), 
Nr. 285; 1906-12-22 (1907-01-04), Nr. 286; skelbiama iš: Ibid.; publikuojama 
įžanga ir Maironiui skirtos straipsnio dalys. 


SOFIJA KYMANTAITĖ-ČIURLIONIENĖ 
Vienužis - Maironis —- Vaičaitis 


Labai norėčiau surinkti visas kokios tik buvo rašytos lietuviškai kri- 
tikas ir jieškočiau jose tada nors vienos tikros gudrybės kibirkšties, 
jieškočiau - nes tose, kurias man teko skaityti - neradau. 

Gal yra kas tarp tų straipsnių ir straipsnelių visur išblaškytų, bet 
man jų matyti neteko ir baisiai liūdna pasidarė, besidairant tarp tų 
visokių visokesnių balsų, tarp to nuomonių sumišimo, vienpusiškų 
pažiūrų. 

Nes kritikos užduotis tai nedrėbti purvais, arba giedoti pagirimo 
gimnus, bet atjausti, suprasti, o paskui skirti grūdus nuo pelų. 

Jei dailė tai pasaulis augščiausio tvėrimo - įkūnijanti grožės idea- 
lus, tai ištikro tas, kurs paims ant savęs aiškinti dailės veikalus, tas 
negali vaikščioti vienpusiškų pažiūrų, ypatiškų ar partiviškų3 reikalų 
takais, tas negali teisinti darbų amato, o ne tvėrimo. 


* „Vaižgantas būtinai liepė mano lenkų kalba rašinėlį apie Maironį parašyti lietuviš- 
kai. 1906 m. per žiemos atostogas būdama Vilniuje ir atidaviau "Vilniaus žinių? re- 
dakcijai savo straipsnį Vienužis, Vaičaitis, Maironis“ (Sofija Čiurlionienė-Kyman- 
taitė, Raštai, t. 3, Vilnius: Vaga, 1988, p. 340). 

2 Žr. Sofija Čiurlionienė-Kymantaitė, Raštai, t. 4: Straipsniai; Studijos; Esė, parengė 
Ramutis Karmalavičius, Vilnius: Vaga, 1998, p. 621. 

3 Partinių. 

O pas mus? 

Juokingu gal kam pasirodyti klausimas: „o pas mus?“ - nes pas mus 
nieko dar nėra arba nematome to kas yra. 

Jei kokia tauta turėtų tokias Dainas* kaip męs lietuviai - tomų 
tomus prirašytų, apie jas - metus ir metus išguldinėtų universitetuo- 
se (teisybė, męs neturime universiteto) - na, bet atsirado vokiečiai, 
kurie mokinosi lietuviškai, kad mųsų dainas pažinti - o tarp lietuvių- 
inteligentų rasime ir tokius, kurie neskaitė jų ir net rankose neturėjo 
Antano Juškevyčiaus ar Ludwigo Rhesos rinkinių. 

Reiškia tas jog neradome dar, savęs nepažinome, kur mųsų tikra 
individuališka galybė, nesėmėme iš tautiško įkvėpimo šaltinio. 

Nereikia to suprasti kaipo patarimo paskęsti senovėje - ir jaja tik 
gėrėtis, apjakus ant šios dienos reikalų. Bet suprasti dainas - tai su- 
prasti tautos vėlę, mokėsime žengti pirmyn, bet savo keliu, užlaikyti 
individualizmą; tai yra augdami iš pamatų išaugsime augštai, bet sa- 
votiškai. 

Tegu ta dailė, ta literatura, tos knygos rašytos lietuviškai esti ištikro 
lietuviškos. Nes jeigu dailė kaipo beždžionė mėgždžios svetimus pa- 
veikslus, tai kokią tiesą turėtų ji egzistuoti Lietuvoj, nešiodama vardą 
tautiškos? 

Gal kas pasakyti, jog dailė yra tarptautiška, teip, sutinku, jog jos 
"Tėvynė tai pasaulis, augštesnis negu mųsų ir liuosesnis. Bet sutikti 
reikia teipogi, kad kiekviena tauta turi savo individuališkas ypatybes 
ir pagal jas savotiškai tveria. Ant tos pačios temos kitoniškai parašys 
slavas, kitoniškai anglas, o dar kitaip lietuvis. Na ir kiekviena kalba 
turi savo psichologiją; kalba yra kaipo marmuras, kuriame artisto kū- 
jis įvairių įvairesnius išpina vainikus. Bet tenedrįsta tasai palytėti tų 
užžavėtų stygų - kalbos - kas nejunta skirtumo jos dvasios nuo kitų, 
kuriam seni paminklai - dainos nebuvo mokykla ir įkvėpimas. 

Męs to viso nematome, nardomės straipsnelių ir brošiurėlių šiukš- 
lyne, pripildytų reikalingomis tendencijomis, partiviškais reikalais; o 
jei retkarčiais prabils stipresnis talentas - tai iš po pergalių ir neišgirsi 


4 Tikriausiai omenyje turimos Liudviko Rėzos parengtos Dainos, oder Litthauische 
Volkslieder (1825) bei Antano Juškos rengtos Lietūviskos dajnos (1880). 

jo, o jei ir išgirs kas, tai atsiranda toks straipsnis, kaip Vienybėje Lie- 
tuvininkų 1904 m. apie „Viktutę“ Šatrijos Raganos (imu čia tą kritiką 
kaipo pavyzdį). Perskaičius tuos tris numerius V. L. pasidarė man tie- 
siok gėda ir už to žmogaus siaurumą, kurs rašė, ir už tai, kad laikraš- 
tyje galima teip rašyti. 

Novelia „Viktutė“ gyvas paveikslas iš mųsų kasdieninio gyvenimo - 
apysaka neperdaug varsuota, bet lygi, kaip Lietuvos laukai ir viskas 
tenai teip paprastai paimta, o per teip giliai, kaip gili, nors labai nai- 
viška pačios Viktutės širdis. Patėminkim“ prie to, jog tipas jos idea- 
liškai nupieštas, o kalba lengva ir daili. Kritikui gi anam nepatinka, 
kad „Viktutė“ meldžias bažnyčioje ir iš tos priežasties prikimšo du 
puslapiu išrodinėjimų, kokią tai blėdį? atneša kunigija Lietuvai ir prie 
to sudavė dikčiai Šatrijos Raganai už idealizavimą tokios institucijos, 
kaip bažnyčia. 

Ir tai vadinasis literariška kritika! 

Gali jis gyvenime žiūrėti, kaip tik jam patinka, bet kritikas privalo 
turėti tiek artistiško skonio ir suprasti, juk ta valanda bažnyčioje tai 
viena gražesnių vietų novelėje. 

Straipsnyje, atsišaukime tepropaguoja ką tik sau nori, bet kas imasi 
rašyti literariškas kritikas, tai terašo jas kulturališkai ir artistiškai. 

Kritikui anam nepatinka, kad dr. Antanas Viktutės sužieduotinis 
nėra karštai raudonas. Vėl atkartoju - gal jis pats elgtis kaip jam patin- 
ka, bet kritikas privalo žinoti juk yra visoki tipai ir veikalo vertė priguli 
nuo supratimo jo, nuo teisingo perstatymo ypatos, kuri tapo išvesta; 
gyvo žmogaus reikia, o ne menekino su tendencija galvoje. Jeigu gi 
autorius mėgsta tokius žmones, o ne kitokius, - tai aišku, kad niekas 
negali priversti mainyti savo skonį. 

Viktutė buvo kaipo užsakosš - juk šit prasideda pas mus literatura 
dailioji, bet jei kyla tokie balsai - kaip anas V. L. tai noroms nenoroms 


5 Žr. Sebraitis [Stasys Matulaitis], „Viktutė. Novelė. Šatrijos Raganos“, in: Vienybę Lie- 
tuvninku, Plimutas, 1905-03-15, Nr 11; 1905-03-22, Nr. 12; 1905-03-29, Nr. 13. 

* Pastebėkim. 

7 Žalą, nuostolį. 

S Užsakai. 

klausi savęs, ar priaugome prie to, kad turėti liuosią, neprigulmingą?, 
tikrą lietuvišką Dailę. 

O gal ir atėjo jau laikas pakelti galvą po tiek vargingų amžių. Gal 
atėjo jau laikas prabilti iš gelmės vėlei lietuviškai. Sakau gal, o tikiu 
stipriai, juk gyvenam laikuose brėkštančios dienos mųsų Tėvynės, nes 
širdįs jautrios yra ir darbai, kurie rytojaus nesigėdįs. 

Nejudįsiu čia tautiško turto - senųjų dainų, tai darbas platus ir be- 
dugnis, iš tos medžiagos galima sutverti gilų psichologišką studijum 
senovės Lietuvos poezijos. 

Dabar čia pasistengsiu duoti keletą kritiškų paišinių mųsų garses- 
niųjų poetų - paišinių iš mano grynai individuališko atžvilgio. 

Noriu čia kalbėti apie Vienužį, Vaičaitį ir Maironį tris „musosius“, 
kurių vardai skambės Lietuvoj ilgiau negu gyvenimas vienos ar dviejų 
kartų; tai jau vardai, kurie taps užrašyti ne vien lietuviškos literatūros 
istorijoj, bet žodžiai jų dainų gyvuos tautoje. 


[..] 


Greta Vienužio statau Maironį - bet kaipo jo anti tezą. 

Maironis rašo dailes, labai dailes eiles, bet retai dainuoja. Forma 
pas jį lengva, kalba gryna, junti kad poeta gražiai šneka ir iš persitikri- 
nimo“, kartais užsidega. O jo eilės dažnai daro ant manęs įspūdį kaip 
rodos būtų rašytos po muzikos įtekmės. 

Maironis daug filozofuoja, nors talentas jo grynai lyriškas ir todėl 
gal nepalieka galvojimai jo sausi, junti jų ryšį su jausmu. 

Gana paimti į rankas Pavasario balsus, tuojau aiškiai matyti, ką ir 
kaip poeta mano, ką ir kaip mato. Duokime „Jaunimo giesmė“ - tai 
netiktai karštas atsišaukimas ir vadinimas į darbą jaunimo, bet kartu 
ir to darbo programa: 


Į darbą broliai vyr's į vyrą! 
Šarvoti mokslu įstabiu! 
Paimsme arklą, knygą, lyrą 
Ir eisme Lietuvos keliu!" 


» Nepriklausomą. 


= Įsitikinimo. 
* Eil. „Jaunimo giesmė“ [„Užtrauksme naują giesmę“). 

Poeta ima ant savęs morališką tiesą savo brolių vadovo ir nekar- 
tą prakalba kaipo vadovas, bet tankiausiai grįžta prie savo lyrikos ir 
tada ištikro moka jausmus žadinti. Tokios švelnios eilės tai tarp kitų: 
„Putinas“, „Mano gimtinė“, „Lietuvis ir giria“, kur teip atjaustas mųsų 
žmogaus ryšys su gamta. Paveikslui paimsiu palyginimą: 


Bet žalioji - kaip Lietuvis: 
Užžavėtas jų liežuvis; 
Neatdengs skaudžios krūtinės! 
Tik kad žmonės jų nemato, 
Birt jiems ašaros paprato, 

Lyg, kad rasos sidabrinės. 


Na ir abelnai* Maironis jaučia tas virpančias pasaulio gyvasties sty- 
gas ir kartais savo atjautimuose žvaigždžių pasiekia, su medžiais kal- 
ba ir krūtinėj žmogaus atbalsius randa. Ir tada poezija jo iškįila augė- 
čiausiai. Pilniausis tos lyrikos gamtos išreiškimas - tai eilės: „Vakaras 
ant ežero keturiu kantonu“, nieko atimti - nieko pridėti, tai vienos 
gražesnių lietuviškų eilių. Einu dar toliau, poezija čia Maironio iškyla 
lig augštybių Mickevičiaus „Krymo sonetų“... 


L. 
Laivą be irklo varė, lingavo 
Vėsos dvelkimu 


[...] 

Audžiau, nurymęs, aukso svajones [...].5 

Kodėl poeta nepasilieka ant tos augštybės? 

= Eil. „Lietuvis ir giria“. 

5 Bendrai. 

4 18 sonetų ciklas, vienas žinomiausių Adomo Mickevičiaus kūrinių, kuriam būdin- 


gas peizažo ir subjekto vidinių būsenų atitikimas. 
5 Eil. „Vakaras (Ant ežero Keturių Kantonų)“. 

Maironis mėgina ir satyros, bet nors ironija jo vietomis stipri, vie- 
nok nieko didesnio apart dviejų trijų pamoksliškų eilių — nesutveria. 
Eilėse „Vintas“, „Mano draugams“ junti daug kančios ir daug teisybės, 
bet junti teipogi juk nečia tikroji Maironio dirva. Lyrikoj ir tai gamtos 
lyrikoj turėjo savo talentui pamato ir išėjimo jieškoti. 

Vėlesnės eilės nuslenka kur žemiau, poeta patsai nepatėmija to, tik 
skundžias, neberandąs tiek atjautimo kaip jaunystėje nors tada: 


Buvo norai plačiausi, begalinei tadą, - 

O vienok mus suprato visi; 

Šendien bėga siaurutė - musų norų vaga, 
O buk musų suprast negali“ 


Nėra ko stebėtis ir skųstis - jaunūmenė supras Tave Dainiau visa- 
dos, kada norai Tavo bus plačiausi. Jaunūmenės nesuturėsi prie „siau- 
rutės norų vagos“, o vienog graudus tas balsas senatvės: 


Terp suaugančių girių vienas beržas apsenęs 
Stovi liudnas terp medžių jaunų! 
Ne tai susti nenori, ne tai gailias gyvenęs: 


Liudna seniui, netekus draugų." 


Ant to pasakysiu, kas žeželkę*ė krūtinėj dangaus turi gal likti jau- 
nu - žengti vis pirmyn, nekrūpčiodamas, o juo augščiau poeta skrys, 
juo daugiau širdžių sukels juo daugiau troškimo skrysti sužadįs. 

Minėjau jau, juk Maironis daug filozofuoja trumpose eilėse, pa- 
tėmyti ką galima, bet jeigu paimti Kur išganymas (libretto keturiose 
veikmėse) - tai tiesiok filozofiškas traktatas poetiškoj formoj. 

Pati idėja tame veikale paimta giliai ir plačiai. Visas žmogaus gyve- 
nimas, kurs blaškos jieškodams „išganymo“. Visokių visokesnių idejų 
doktrinų mišinyje nori rasti gaivinančią mintį, kuri tas tamsybes ap- 
šviestų. Zonis tai vienas tų kurių šiandien tiek priviso, protas gilus, o 


6 Eil. „Senatvė“. 
7 Eil. „Senatvė“. 
8 Kibirkštį, liepsną. 

abejone perimtas, karštai grobesi kiekvienos šviesesnės minties, bet 
neužsiganėdina paviršutiniais dalykais jis giliau siekia - o giliau pa- 
žvelgęs - randa visus žemus pagedimus. 

Meilė rodėsi jam švenčiausiu jausmu, prie tos numylėtosios mer- 
gaitės atgimimo jieškojo ir jos širdyje tikėjosi kažin-kokią liepsną 
įkvėpimo rasti, o rado paprastą silpną žmogų kurį kits stipresnis pa- 
traukti ir apvilti mokėjo. Radęs gi tą amžinai nuliūdo ir į kitą pusę 
kreipėsi. Dabar pasaulį surėdys kitaip ir karštai dainuoja: 


Drąsiai, augštai 
Pakils balsai [...].9 


Nair ką? būrelį entuzjastų pasiseka paskui savęs patraukti, bet kad 
būrus alkanus sutiko, tų daina nesugraudino - tie pareikalavo, kad 
darbai pritartų žodžiams ir nuplėšę skatikus pririšo mokytoją prie 
medžio. 

O Zonis tame vargingame padėjime galvoja toliau ir išrišimo jieško. 
Čia ateina filozofai ir nori jį šaltais gudrybės žodžiais papenėti, bet 
Zonis varo juos šalyn - nes trokšta gyvą, reališką, užganėdinantį širdį, 
atsakymą. 

Gaila, kad tie klausimai teip trumpai apdirbti, ir neparodyta plates- 
nė veikimo dirva. Nes teip tai išrodo truputi naiviškai. Zonis negalėjo 
manyti, kad gana padainuoti ir jau visi supras ir širdyse savo persimai- 
nys ir kits pasaulis rasis. 

Kur išganymas - va ką galima trumpai pasakyti perdaug medžiagos 
į tokius rėmus. Skaitydamas junti žmogus, jok poeta tur būti daug 
giliau apmastė tuos dalykus, o rašydamas sutraukė teip, kad psicho- 
logiškai nekuriuose atsitikimuose trūksta gelmės. Ir nors Zonis labai 
suvargintas ir labai kenčia, bet išrišimas ateina pergreit ir todėl nega- 
lima atjausti teip, to viso ramumo žodžių pranciškono: Pax kominibus 


bonae voluntatis*?. 


9 Kur išganymas, Il. Šie žodžiai yra ir eil. „Jaunimo giesmė“. 
2 Ramybė geros valios žmonėms (lot.; Lk 2, 14); antroji Garbės himno eilutė. 

A4** 


Jei grįžti prie: Terp skausmu į garbę - tai galime pereiti visą jausmų 
gamą. 

Įžanga iškilmingai puiki, virpa ten stygos skaudžios, bet ne silpnos, 
nors poeta sušunka iš pradžios: 


Kur szendieną Jinai?.. 
Vien kapus tematai |...].* 


Viltis jame gyvoja - 


O vienog Lietuva 
Juk atbus tik kadą [...].2* 


Įžangoj tuoj prabilo pilnas lyriškas Maironio talentas ir vėl gaila, 
kad visa poema (pavadinta drama) neišturėta ant tos augštybės. Idėja 
pati pakilni ir begalo „ideališka“. 

Tas Vilaitis tai tiesiog nežmogus - tai karžigis - tai milžinas. Poeta 
nukalė pavyzdį stiprios geležinės valios. Bet nesiskaitė prie to su žmo- 
gaus psichologija. 

Jis dėl žmonių turi vis ramų veidą, nors krūtinėje jo audra verda, 
nes akys jo užkliuvo „kur teip nenorėjo“ - ir čia jau užsimezga drama, 


nes; 


Szirdis be karionės nemoka mylėti: 
Jai kliutys - druska ant ugnies! 

Kad lengva mylėti, nereikia kentėti, 
Ten rankos jinai neiszties?3 


Moka Maironis giliai ir jautriai apie tas širdies žaizdas kalbėti; bet 
Vilaičiui slėpti skausmus liepia ir veda jį akmenuotais takais per erš- 


2 St. Garnys [Maironis], 7erp skausmu į garbę, Tilžė: O. von Mauderodės spaustuvė, 
1895, p. 5, „Įžanga“. 

2 Ibid., p. 5, „Įžanga“. 

3 Ibid., p.31, IV. 

kėčius augštyn - rodo jam žvaigždę šventos priedermės Tėvynei viską 
atiduoti teip, kad nelaimingas Vilaitis - baisios abejonės valandoje 
atsimena: 


Gana jau gana! Juk tik jis ne vagis, 
Kas plesztų, ko žmones pavydžia"?* 


Ir toliau: 


Mums reikia Lietuviu, ką dirba ir tyli, 
O rasme sau ateigą didžią!5 


Vardan tos šviesios Tėvynės ateities Vilaitis išsižada gyvenimo 
džiaugsmo, nenori jokių ryšių, kurie jį pančiotų. Eis stiprus savo keliu 
dvasiško vadovo (kunigu pastojęs), nes jo akyse tai augščiausis pašau- 
kimas. Ir antgalo teip nieko nebetrokšta pats dėl savęs - juk palinks- 


“av 


mėjo, ramiai darbuojas ir baigia kaipo „didvyris“ ištremtas į žemę bal- 
tųjų sniegų. 

Vilaitis tai kreacija labai jauno idealizmo, bet kodėl, kodėl? neuž- 
gimė paskui antra poema apie Vaičių (kaip pažadėta užbaigoj), gal 
būtų užlaikiusi baltus sparnus augštyn skrendančius kaip pirmoj, o 
užbrėžta būtų plačiau ir apdirbta rimčiau. Rimčiau ne prasmėj iškil- 
mingumo, bet prasmėj psichologijos. 

Marynė? kokia gi yra ta mūsų didvyrio numylėta. Apie ją teip mažai 
tegirdžiame, nupiešta keliais anglijos patraukimais išrodo iš pradžios 
tik labai ideališko ir artistiško būdo vėlė, o paskui per meilę subręsta 
į stiprią moteriškę, kuri nors kenčia, bet kančios savo nekeikia, ji su- 
pranta numylėtąjį ir didi yra iš jo darbų, nes tas išrinktasis ją prikėlė ir 
darbas jo ir jos tai viena; abiem ta pati žvaigždė - Tėvynė žiba. 


Man laimes gana: didį vyrą mylėjau [...].29 


Sako Marynė - ir skęsta savo numylėtoj muzikoj. 


24 Ibid., p. 38, V. 
2 Ibid., p. 71, VIII 
26 Ibid., p. 83, IX. 


102 


Nuobodu būtų aprašynėti kiekvienos antraeilės ypatos būdą, ma- 
žai apie juos ten ir tėra - teip, kad greičiau tai silvetkos*, negu tipai, 
bet vis-gi silvetkos užbrėžtos aiškiai - tik paimtos iš punkto matymo 
labai ideališko. 

Pačioje formoje yra daug klasiško subrendimo. Maironis „moka“ 
rašyti eiles, todėl klaidų nėra, bet tankiai nujausti galima, kaip poema 
ir paviršutiniai imant kilsta ir leidžias. 

Atsiminti reikia dainą „Trys sesutės grėbia szieną..“ tai ištikro jau 
neb'eilės tai jau daina ir tokia paprasta graudi. 

Trįs sesytės grėbia šieną ir brolį numylėtąjį minėja, oj toli jis toli — 
kas užmatys - oj žūva - ten žūva berneliai: 


Oi gegutė, tu raiboji, 

Kam tau balsas teip verksningas? 
Ar isz skausmo teip vaitoji? 

Ar kaip musu teip szirdingas?*š 


Bet brolis pasilgęs sugrįž ir dovanas parvež: 


Dėl vyriausės aukso žiedą, 
Tai sztai rutu vainikėlį, 

Dėl treczios, ką liudnai gieda, 
Gilų aszarų upelį"? 


Kaip-gi lietuviškai suprasta dainininkų: gyvenimas jų jautrios šir- 
dies - tai skausmas ir ašaros, taigi dovanos dainininkiai „ašarų upe- 
lis“. - Kad jų nepritrūktų, kad užtektų visų skriaudoms apverkti. 

„Trys sesutės grėbia szieną..“ daina ta galėtų drąsiai tilpti į Juškevi- 
Čiaus rinkinius tai jau daug pasakyti. 

Besklaidant poemą - užtikti galima vietas, kuriomis tiesiok gerėjas 
kiekvienas, turintis truputį poetiško atjautimo. 

Priminsiu čia tik ketvirtos giesmės pradžią: 


2 Siluetai. 
28 Ibid., p. 27, N. 
2 Ibid., p. 28, IV. 

Malonios ir puikios pakalnės Dubysos, 
Iszpintos vainikais margai! 


[...] 


Brangūja Dubysa blavei vilnimis, 

O beržas nuleidęs szakas, 

Kad auszta rytai ir iszblykszta naktis, 
Jai beria sidabro rasas! 


Ne rasos, tai graudžios jam aszaros byra! 
Bet skausmas be atbalsio bus! 

Dubysa jau myli... bėt tolimą vyrą: 

Jai Nemunas amžies brangus? 


Junti Dubysos vilnių šlamėjimą ir matai liūdną beržą ant jos kran- 
to; o žodžiai plaukia teip lengvai - kaip tarytum girdi virpančias sty- 
gas užžavėtų smuikų - švelniai, o giliai. 

O gal paimsime Vytauto dainą - tai garbės gimnas Lietuvos mil- 
žinui, tai apoteoza didžiojo kunigaiščio, kurs suskambino varpą tau- 
tiškos galybės - o skambėjimas po amžių tebgirdžiamas - ir eina ir iš 
miego kelia. 

Poeta sako, kad diena, kurioje tauta supras savo genijų - bus naujos 
aušros diena, nes Vytautą suprasti - tai savo galybę suprasti, o nesu- 
pratus aukštyn kilti. 

Tiek tatai mano grynai individuališkų įspūdžių apie Maironį. 


[...] 


3 Ibid., p. 26, V. 

Vinco Mykolaičio-Putino straipsnis - pirma studijinio pobūdžio Maironio 
kūrybos apžvalga. Straipsnis publikuotas Maironio jubiliejui skirtame Atei- 
ties numeryje. 

Pirma publikacija: Putinas, „Maironis (25 metų literatiškojo darbo paminėji- 
mas)“, in: Ateitis, Kaunas, 1913, Nr. 10, p. 467-478; skelbiama iš: Ibid. 


VINCAS MYKOLAITIS-PUTINAS 
Maironis. 
25 metų literatiškojo darbo paminėjimas 


„Kaip kankliai be stygų, tauta be poėtų“ sako dainius'. Bet tų žodžių 
jau, ačiu Dievui, negalime taikinti prie savęs. Ne nuo šiandien jau 
skamba tie musų tautos kankliai, ne nuo šiandien jie kelia iš miego 
nuvargintus tėvynės sunus. O garsiausia ir kartu jautriausia tų pa- 
slaptingųjų tautos-kanklių styga yra, be abejo, Maironis. Štai jau ke- 
tvirta dalis amžiaus praėjo nuo to laiko, kuomet suskambėjo Lietuvos 
padangėj pirmų jo dainų aidas. Ir toliau vis gimė ir gema naujos, nors 
ir senosios nemiršta. Ir nemirs niekados. Laikui bėgant jos dar labjau 
jaugs į tautos dvasią ir sulaukęs geresnių laikų lietuvis su pamėgimu 
skaitys jausmingas Maironio dainas, atmins pirmuosius atgimimo lai- 
kus ir su pagarba nulenks galvą prieš tų dienų kovotojus didvyrius, 
kurie dirbdami tėvynei skundžiasi Maironio lupomis: 


Tarp vargų, sopulių, be rasos ir žvaigždės, 
Musų mėlynos akys apteko kraujais; [-..].? 


O dainius išreiškęs tuos skundus, troškimus ir stiprinęs kovotojų 
4 


dvasią bus gerbiamas kaipo „atgimimo dainius“, „geresnių laikų pra- 
našas“. Ir neišsipildys tie kartųs poėto žodžiai: 


* Liudas Gira, Tėvynės keliais, Kaunas; Švyturys, 1912, p. 15. 
* Maironis (J. M-lis), Pavasario balsai, Peterburgas: išleista Lietuvių Laikraščio 
kaštais, 1905, p. 40, eil. „Jei po amžių kadą skaudųs pančiai nukris...“ 

Išnyksiu, kaip dumas išblaškomas vėjo, 


Ir niekas manes neminėsB 

Šįmet sueina 25 metai Maironio veikimo musų raštijoje ir šiandien 
jau galime pasidžiaugti to darbo vaisiais. Per tą laiką yra išėję iš spau- 
dos šie jo veikalai: du eilių rinkiniu Pavasario balsai“ ir „Smulkme- 
nos“ (prie Reseinių Magdės)s, libretto Kur išganymas“, poėmos Jauno- 
ji Lietuva?, Reseinių Magdė“ ir, lenkiškai, bet lietuviškoje pakraipoje 
parašyta, Z nad Biruty*. Ketvirtoji Maironio poėma Musų vargai dar 
tik leidžiama“. Be to proza Maironis yra parašęs Lietuvos Istoriją“ su 
Trumpa lietuvių rašliavos apžvalga“ ir lotinų kalba teologijos traktatą 
De iustitia et iurės. 

Pirmosios Maironio eilės vardu „Daina apie senovę“ buvo iš- 
spausdintos užsienyje leidžiamojo laikraščio Apžvalgos 5 Nr., 1891 


3 Ibid,, p. 33, eil. „Išnyksiu, kaip dumas išblaškomas vėjo... 

4 Ibid.; St. Maironis, Pavasario balsai, Tilžė: O.von Mauderodės spaustuvė, 1895. 

5  Omenyje turimas knygos skyrelis su keliolika eilėraščių, pridėtas prie poemos Ra- 
seinių Magdė (žr. Maironis, Reseinių Magdė, Kaunas: Saliamono Banaičio spaustu- 
vė, 1909). 

S Kameišganymas buvo skelbtas kartu su 1895 ir 1905 m. Pavasario balsų leidimais. 
Taip pat 1296-1897 m. jis buvo išspausdintas Tėvynės sarge (Maironis, „Kur išgany- 
mas? arba Paviršiumi amžiaus klausimų“, in: Tėvynės sargas, Tilžė, 1896, Nr. 11, 12; 
1897, Nr. 1). 

7 J. Maironis (M-lis), Jaunoji Lietuva, Kaunas: Saliamono Banaičio spaustuvė, 1907. 

š Maironis, Reseinių Magdė. 

» Halina Z Polangi [Maironis], Z nad Biruty, Brooklyn: Žvaigždės spaustuvė, 1904. 

» 1913 m. Vaivorykštėje (kn. 1 ir kn. 2) publikuoti du Mūsų vargų fragmentai. Pirmas 
pilnas poemos leidimas pasirodė 1920 m. 

» Lietuvos istorija - taip pavadintas tik trečiasis Maironio istorinio veikalo leidi- 
mas (Maironis, Lietuvos istorija. Su kunigaikščių paveikslais ir žemlapiu, Petropi- 
lis: Išleista Lietuvių Laikraščio pinigais 1906). Pirmųjų dviejų leidimų (1891 m. ir 
1903 m.) knygos vadinosi Istorija arba Apsakymai apie Lietuvos praeiga. 

2 Lietuvių raštijos apžvalga buvo paskelbta vienoje knygoje kartu su Lietuvos istorija 
1906 m. 

3 Joannes Matsulevicz, Praelectiones de iustitia et iure: Ouas habuit in Caesarea Ro- 
mano-Catholica Ecclesiastica Academia Petropolitana, Petropili, 1903. 

metų“. Be Apžvalgos po spaudos atgavimo duodavo savo eiles į Pe- 
terburge ėjusį Lietuvių Laikraštį, Draugiją ir dabar į Vaivorykštę. 

Labjausiai išsiplatinę yra Pavasario balsai. Jau 1905 metais išėjo 
trečia to rinkinio laida. Taigi ir nenuostabu, kad Maironio vardas yra 
žinomas kiekvienam šiek-tiek prasilavinusiam lietuviui. Bet norint 
arčiau pažinti poėtą, neužtenka kartą perskaityti jo veikalus, neuž- 
tenka net vienas kitas eiles atmintinai išmokti, bet reikia jį skaityti są- 
moningai, jieškoti logikos ryšių tarp atskirų dalykų, sekti mintis, gru- 
puoti jas, žodžiu - norint geriau suprasti autorių, reikia jį studijuoti. 
Deja, tokiu Maironio pažinimu pas mus retai kuris tegalėtu pasigirti. 
Ypač šiais laikais musų visuomenė maž tesiinteresuoja dailiosios raš- 
tijos veikalais. Jai daugiau rupi politika. 

Šiuo savo rašiniu aš ir norėčiau atkreipti draugų bei draugių domąs 
į gerbiamojo musų poėto veikalus ir paskatinti kiek atidžiau juos pa- 
nagrinėti. Esu įsitikrinęs, kad kiekvienas, kuris tai padarys, atras netik 
malonų estetišką pasigėrėjimą, bet ir daug gilių minčių, išlavins dailės 
skonį, įgaus pasišventimo ir energijos dirbti ateičiai. Tuo budu mes 
geriausiai paminėsime taip brangias gerbiamojo dainiaus sukaktuves. 

Poėzija, kaip žinoma, dalinasi į tris didelius skyrius: lyriškąjį, epiškąjį 
ir dramatiškąjį. Sulig šio padalinimo skiriasi ir poėtai, žiurint kuris iš 
viršminėtųjų trijų elementų ima viršų jų tveryboje. Maironis yra rašęs 
visose trijose poezijos šakose. Tečiau paskaitę jo tvarinius, nemąstę pa- 
sakysime, kad Maironis yra lyrikas. Gilus iš širdies einąs jausmas tryš- 
ka kuone iš kiekvienos jo poėzijos eilutės. Visuose jo tvariniuose jauti 
autoriaus asmenį. Net gamtos aprašymuose žymu poėto upas; tas ką 
lenkai pavadintų nastrėj. Užtat jo piešiami paveikslai ne vien stato prieš 
akis gyvus gamtos vaizdus, bet kartu gimdo mintį, žadina jausmą. 


4 Iki 1891 m. spaudoje buvo paskelbti du Maironio eilėraščiai - „Lietuvos vargas“ 
(Auszra, Tilžė, 1885, Nr. 7-8) bei „Brolei, į darbą“ [„Nedaugel mūsų“] (Szwiesa, Til- 
žė, 1887, Nr. 1). Taip pat šiedu tekstai buvo paskelbti laikraštyje Wien/be Lietuwniku 
(1888, Nr. 19, p. 22). 1891 m. publikacija išsiskiria tuo, kad ji pirmą kartą pasirašyta 
Maironio slapyvardžiu. 

5 Dėmesį. 


107 


Skaitydami Maironio poėziją pastebėsime dvi kaip ir giji, apie ku- 
rias pinasi visi jo poėtiškojo vainiko žiedai. Tomis gijomis yra meilė ir 
skausmas. Iš tų dviejų šaltinių tryška visos poėto mintįs, visi jausmai. 
Meilė ir skausmas pagimdė Maironį. 

Dainius giliai myli savo išrinktąją, bet ir kenčia kartu: 


Jau niekas taves taip giliai nemylės, 

Kaip tavo jausmingas poėta! 

Nieks skausmo jau tiek niekados nekentės, 
Kiek jis dėl taves, numylėta!“ 


kaip ir motto rašo jis ant pirmo savo poezijos lapo. O taja poėto my- 
limaja yra tėvynė. Ne turtais, ne grože pavergė ji dainiaus širdį, bet 
„stačia savo skausmų gilybe“. Ji įkvėpė poėtą: 


Tadą tai jo gema pirmoji giesmė 
Liudnesnė už girių užimą, 

Nes švieti tu jam, lyg iš augšto žvaigždė. 
Ir šventą neši įkvėpimą." 


Bet nevien už tėvynę dainius kenčia. Asmeniški, vien jam žinomi 
smugiai nekartą sužeidė poėto širdį; vienas ypač buvo skaudus: 


„Sudieu“ - tiek kartų begirdėjau 
Gal iš krutinės nešaltos; 

Bet vieno, vieno negalėjau 
Ligšiol užmiršti niekados... 


Ko negalėjo užmiršti, poėtas aiškiau nepasako. Ir nors 


Nebuvo žodžių, nei dejonės; 


Nebiro ašaros, oi ne!'* 


“ Maironis (J. M-lis), Pavasario balsai, 1905, p. 3, eil. „Jo pirmoji meilė“ [„Taip 
niekas tavęs nemylės“]. 

7 Ibid., p. 4, eil. „Jo pirmoji meilė“ [„Taip niekas tavęs nemylės“). 

* Maironis, Reseinių Magdė, p. 47, eil. „Poeta“. 

*s Ibid., p.47, eil. „Poeta“. 


bet skausmas buvo didelis, nes 


[...] pasaulis ir jo žmonės 


Išrodė kaip sapnų sapne?“ 


Nuo to laiko persimainė dainius ir visi jį paliko: 


[...] nuo tų metų man ant veido 


Nevieši rytmečio juokai; 
Draugai stebėdamos apleido, 


Ir bėgo nuo manęs vaikai. 


Taip visų apleistas dainius ima „aukso lyrą“ ir buriai žmonių apstoję 
klauso jo skausmo dainos: 


Tada, paėmęs aukso lyrą, 
Pagimdžiau jos stygų aidus; 
Buriai, apstoję skausmo vyrą, 
„Poėta, tarė, gan graudus/“** 


Zmogaus gyvenimas tai kaip vilnis audringose jurėse. Kiekvienas 
pažvelgęs į savo praleistas dienas gali pasakyti: 


Mažai linksmybės čia ant žemės; 


Daug verksmo, skausmo ir kančios; 


Retai dangus, plačiai užtemes. 


Prašvinta ant našlės-galvos.* 


Tuom labjau poetas, kuris visuomet dar daugiau kenčia. Taigi ir 
Maironio gyvenimas ne rožėmis klojas; tarsi netekęs kantrybės jisai 


šaukia: 


20 
zi 


22 


23 


Ibid., p. 47, eil. „Poeta“. 

Ibid., p. 48, eil. „Poeta“. 

Ibid., p. 48, eil. „Poeta“. 

Maironis (J. M-lis), Pavasario balsai, 1905, p. 22, eil. „Mažai linksmybės čia 
ant žemės...“ [„Taip maža paramos]. 

pa 


Negana mano sielą verpetai 
Benešiojo ir daužė keliais? 

Ar ant veido daug ženklinę metai 
Bent jau kartą nurimti neleis?*4 


O buvo laikai kuomet dainius pats prašė vien audrų, karionių: 


Sapnų be kančios ir ramumo saldaus 
Teip trokšta ir jieško sau žmonės; 

O man tie šešėliai širdies neprigaus: 

Prašau vien tik skausmų, karionės.* 


Tada tai jaunimo buryje 


Nuo skaisčiu idealu, nuo saldaus įkvėpimo 
Švietė mums iš akių spinduliai.?9 


sakoja dainius. Bet gyvenimas apvylė; idealai pasirodė netikri. 


Ko jieškojo širdis, - neatrado, 
Nors betrokšti vargiai dovanos!.. 
Nepasotinęs amžino bado, 

Jį tik pridengiau rūbais šalnos!..7 


Gi 


[...] ant žemės jieškot idealo, 
Tai vien troškulį kęsti Tantalo.?š 


Nes žemės idealai yra peržemi. Galutinai jie niekados nepatenkins 


žmogaus dvasios. Kartą atsiekti jau jie ne idealai; jau kitų jieško širdis. 

“2 Maironis, Reseinių Magdė, p. 62, eil. „Liudna“ [„Liūdesys“]. 

5 Maironis (J. M-lis), Pavasario balsai, 1905, p. 51, eil. „Sapnų be kančios ir 
ramumo saldaus...“ [„Ko siekiu ir alkstu“]. 

2 Ibid., p. 62, eil. „Senatvė“. 

7 Maironis, Reseinių Magdė, p. 62, eil. „Liudna“ |„Liūdesys“]. 

28 Ibid., p. 69, eil. „Pavesta atminčiai J. St“ [„Ar aš kaltas“). 


Tikras idealas yra neatsiekiamas. Taigi ir dainius pagalios vien prie 
Dievo kreipiasi: 


Nes jis vienas yra 


[...] nęmeluota gražybė, 


Kurs amžiais be vakaro švies" 


Toks tai vidujinis poėto gyvenimas. Zmonėms, žinoma, jis nesu- 
prantamas nes jie nemato jo vidaus, o orutinės*? žymės yra netikros: 


Žmonės spėja iš veido skaistaus, 
Buk man rožėmis klojas takai; 
Jiems nematoma mano vidaus, 
Na, ...ir laimės pavydžia vaikai?! 


Nelinksmas dainiaus gyvenimas; - nelinksmai jis nei dainuoja; o 
matydamas suvargusius, prispaustus savo brolius, jis sakosi ne negalįs 
kitaip dainuoti: 


Nelaisvėj' gimę, nuskurdę žmonės. 
Varguos' sulinkę žemai! 
Kad jums beveržias tik vien dejonės, 


Nejau giedosiu linksmai ?3* 


Bet yra dar viena ir visųsvarbiausia to priežastis; ji nuo nieko nepri- 
klauso; ji gludi giliausiose poėto sielos gelmėse. Pats vidujinis gyveni- 
mas nuo jos yra prigulmingas*. Nors ir tikriausią laimę dainius apie 
save regėtu, nors ir niekas nebutu sužeidęs jo širdies, jis vistiek kęstu, 
vistiek liudnai dainuotu. O tąją priežasčia yra tie „neapriboti troški- 
mai“ ta „nesoti dvasia“ kuriai niekados nieko negana: 


2 Maironis (J. M-lis), Pavasario balsai, 1905, p. 40, eil. „Jei žemė kada širdį man 
ir vyliojo..“. 

3 Išorinės. 

* Maironis, Reseinių Magdė, p. 68, eil. „Pavesta atminčiai J. St“ [„Ar aš kaltas“). 

32 J. Maironis (J. M-lis), Jaunoji Lietuva, p. 140141, IX:XI, 

3 Priklausomas. 

"Tavo norams negana niekados; 
Negana valandos dabartinės; 
Gaila tau vakarykščios dienos, 


Gaila tau praeitos ir kančios, 
Ir, kaip marės, troškimai krutinės 
Vis siubuoja, siubuot nenustos B+ 


Poėtas kartais norėtu atsiskirti nuo žmonių, nejausti gyvenimo, 


užsidaryti vien savyje. Bet jis žino, kad tuo nenuramins savo dvasios. 

Kartais gundo nekantrys balsai, 
Nuo žmonių užrakinus duris, 
Negirdėti, nejausti visai 

Ir ant visko užmerkti akis!.. 

Bet nors trukšmas už kalnų paliktu, 
Ar-gi norai partai beužmigtų ?5 


Kas-gi sukelia tuos norus-troškimus, poėtas sakosi pats nežinąs: 


Kas tas paslaptis suprastu 
Kad krutinę taip kilnoja? 
Kas atsakymą atrastu. 

Ko ji trokšta? Ko vaitoja?“ 


Vienas Dievas supranta dainiaus širdį ir tik Jis galėtu ją nuraminti. 


Augščiausi! davei širdį man begalinę; 
Ją, vienas suprasti gali. 

Tu vienas gali atgaivinti krutinę, 

Kad kryžkeleis žuna pati.37 


Bet nuramins ją tiktai 


4 Maironis (J. M-lis), Pavasario balsai, 1905, p. 48, eil. „Neapriboti troškimai“ 
[„Troškimai“]. 

3 Maironis, Reseinių Magdė, p. 69, eil. „Pavesta atminčiai Į. St“ [„Ar aš kaltas“]. 

3 Maironis (J. M-lis), Pavasario balsai, 1905, p. 43, eil. „Kas tas paslaptis supras- 
tu...“ [„Kas tas paslaptis suprastų...“]. 

7 Ibid., p. 40, eil. „Jei žemė kada širdį man ir vyliojo..“. 


Draugės vienos — 
Grabo sienos, 
Smeltini kapai [-..].38 


Pažinę poėto sielą ir priežastis, kurių delei jis tapo „skausmo vyru“, 
atverskime kitą jo poėzijos lapą ir pažiurėkime, kokie dainiaus santi- 
kiai su jo „numylėtaja tėvyne“ ir su viešu kasdieniniu gyvenimu. 

Didesnę savo poėzijos dalį Maironis yra parašęs pirmaisiais Lietu- 
vos atgimimo laikais. Jisai buvo vienu iš pirmųjų to atgimimo pio- 
nierių. 

Šiandien mes džiaugiamės, kad tėvynė jau pabudo iš taip ilgo mie- 
go letargo, kad kiekvienas kas tik nori, gali viešai dirbti jos naudai. 
Jau vis rečiau mes atmename pirmuosius kruvinus aušros spindulius 
ir milžiniškus to laiko karžygių darbus. Gerai pasakė poėtas: 


Jei po amžių kadą skaudųs pančiai nukris, 
Ir vaikams užtekės nusiblaivęs dangus, 
Musų kovos ir kančios, be ryto naktis 

Dėl jų nesuprantamos bus.?9 


O tų kovų tikrai buta smarkių. 


Terp vargų, sopulių, be rasos ir žvaigždės, 
Musų mėlinos akys apteko kraujais [...].** 


Skundžiasi dainius. Ir nenuostabu: juk kovotojų buvo vos maža 
saujelė, o visokių priešų - nesuskaitomos gaujos. 

Bet kas skaudžiausia, kad nei savieji nesuprato kovotojų pasi- 
šventimo ir sutiko juos ne kaipo tėvynės gelbėtojus, bet kaipo jos 
priešus: 


38 Maironis, Reseinių Magdė, p. 56, eil. „Džiova mirštančiai“ [„Džiovininkė“]. 

3 Maironis (J. M-lis), Pavasario balsai, 1905, p. 40, eil. „Jei po amžių kadą skau- 
dųs pančiai nukris...“ 

+ Ibid., p. 40, eil. „Jei po amžių kadą skaudųs pančiai nukris... 

Tikėjos prikelti kapus Gedimino 
Ir kalbą senovės gadynės; 
Užtai litvomanais visi išvadino 


Ir net piktadėjais tėvynės.*' 
O toji tėvynė ištiesų buvo apverktiname stovyje: 


Ją žudo liga, o gydyklos užgintos: 
Nuodusvien begalima gerti! 
Švenčiausios teisybės ir tiesos pamintos, 


Vien leista žaizdas jai atverti.** 
Taigi nors tiek vargo, vienok 


[...]ant to 
Europoj nei šuo neužkauks.* 


Ir tai baigiantis XIX amžiui, civilizacijos bei kulturos klestėjime! 


Visa tai matydamas, skausmo perimtas poėtas sušunka: 


Lietuva nelaiminga! ir tavo šaukimas 


Be vilties sau per kalnus nueis!* 


Ir ne tik žmonės; kartais rodosi kad ir Dievas užmiršo... ir sunku ko 


geresnio belaukti: 

Ką mums žada rytojus? Tikėk, jei gali! 
Nes ir kaip begyvent ir kentėt be vilties? 
Rodos Dievas užmiršo!.. o žmonės geri, 


Palauk, iki ranką išties!..45 


1 J. Maironis (J. M-lis), Jaunoji Lietuva, p. 96, VII:IV. 

42 Ibid., p. 96, VII:IV. 

5 Ibid., p. 98, VIIV. 

+ Maironis (J. M-lis), Pavasario balsai, 1905, p. 41, eil. „Terp plačių ulyčių veršis 
baubia graudingai..“ [„Kauno miesto aikštėj veršis baubia griaudingai..“]. 

5 Ibid., p. 40, eil. „Jei po amžių kadą skaudųs pančiai nukris..“. 


Bet tai tik akimirkos nusiminimas. Poėtas žino, kad 


[...] kas prieš tiesą kariauna, 
Pats rankomis savo užmanymą griauna 4* 


ir įsitikėjęs į „savo galę“ ir Dievo padėjimą, drąsiai šaukia į darbą tau- 
tos sunus: 


Petys gi į petį, na, vyrai kas gali, 
Sustoję į darbą už mylimą šalį, 
Prikelkimę Lietuvą musųM7 


Nes 


Kas tiki į Dievo Apveizdą galingą, 

Tas baimės vaikų nepažįsta silpnos! 
Mums teko par amžius dalis nelaiminga, 
Bet niekas nežino rytojaus dienos.4* 


Pagalios, kartą įtikėjus į Dievo Apveizdą, nėr ką daug besirupinti 
rytojaus diena: 


Kam trokšti pradengti tą uždangą juodą 
Tamsiosios laikų ateigos! 

Juk Dievas teisingas ir valdo ir duoda 
Laikus iš malonės šventos! 

Kas bijo šešėlio, - šešėlius temato, 

Tas Dievo galybes tikrai nesuprato, 
Naktis tam visur, visados.*? 


Ragindamas savo tautiečius į kovą, poėtas ne plieno ginklais mano 
nuveikti priešą, bet morale jiega, mokslu; nes 


46 J. Maironis (J. M-lis), Jaunoji Lietuva, p. 78, VI: 

7 Ibid., p. gi, VI:XIV. 

48 Ibid., p. gi, VI:XIV. 

3 Maironis (J. M-lis), Pavasario balsai, 1905, p. 8, eil. „Geresnių laikų viltis“ 
[„Šalin, dūsavimai“]. 

Ne vien kalavijas jau valdo šendiena, 
Bet mokslas, tikyba šventi! 
Ne į kalaviją mes kalsime plieną, 


Nes mokslo, ir žagrės ganab“ 


Taigi ne kruvina revolucija išgelbės Lietuvą, bet ramus kulturos 


darbas, mokslas ir dailė. Tų trijų ginklų dainius ir ragina stverties: 


Į darbą, broliai, vyr's į vyrą! 
Šarvuoti mokslu įstabiu! 
Paimsme arklą, knygą, lyrą 
Ir eisme Lietuvos keliu? 


Taip šaukė poėtas savo tautiečius, prispaustos tėvynės vaikus. Bet, 


deja, toli gražu ne visi paklausė to jo šaukimo. Didesnė dalis Lietu- 


vos inteligentų, o tarp jų visa bajorija su mažomis išimtimis, vien 
tik vardą lietuvių nešiojo, o skaitėsi prie lenkų tautos. „Sum gente 
lithuanus, vienok natione polonus“**. Jie tai labjausia trukdė tautišką 


jaunos Lietuvos kilimą, o susipratusius lietuvius pravardžiavo „lit- 
vomanais“. Jiems tai poėtas meta šiuos pilnus energijos ir paniekos 


žodžius: 


O tu, kurs lietuvio tik vardą nešioji, 

O dvasią užspaustum tėvynės jaunos... 
Tegul ir tave ateitis tolimoji 

Minėja... kaip išgamą musų dienos! 


Poėtas tiki, kad pradėtas atgimimo darbas atgaivins Lietuvą nes 


„Kryžius gyvatą žadėjo“*. Bet tas atgimimas neapsieis jis be skaus- 


mų, karionių: 

> Ibid., p. 8, eil. „Geresnių laikų viltis“ [„Šalin, dūsavimai']. 

= Ibid., p. 14, eil. „Jaunimo giesmė“ („Užtrauksme naują giesmę“). 
32 J. Maironis (J. M-lis), Jaunoji Lietuva, p. 105, VII:X, 

3 Ibid., p. 92, VI:XIV. 

2 Ibid., p. 6, „Įžanga“. 


Idėjos, jei didžios, nemiršta kaip žmonės; 
Tik n'eina kaip saulė, be skausmo karionės 


Jos mėto nekartą žaibus! 


Bet tie skausmai ir karionės tik dar labjau sustiprins tautos pajiegas: 


Skausmuos' spėkos suaugs, 
Atgimimo sulauks: 
Jau blaivosi orai aptemę.“ 


Taigi 


Tik į darbą greičiaus! 
Tik mylėkim karščiaus! 
Tik, vyrai, pajudinkim žemę?? 


Taip dainavo Maironis bundant tėvynei. Ir neapsiriko: Lietuva atgi- 
jo. Bet dainius ir toliau nepaliauna rūpinęsis savo mylimąja. Visus jos 
reikalus, ydas ir silpnybes jis pastebi ir atjaučia. 

Viena iš svarbiausiųjų lietuvių ydų yra tai kitų pamėgdžiojimas, vi- 
sokių naujybių sekimas; kas tik sava - tai negražu, netinka. Pamatė 
tai ir Maironis, kad 


[...] nuo pat lenkų draugystės 

Mums netrūksta bezdžionių gentystės, 
Mums patinka kas blizga naujai. 

Kas pastumė bajorą lietuvį 

Savo vardą užmiršt ir liežuvį? 

Ar ne močės-bezdžionės kraujai?58 


Taigi pradedant seniai žinoma lenkyste, o baigiant naujausios ma- 
dos dekadentizmu, kuone visi svetimieji „izmai“, vieni po kitų gimdė 
Lietuvoje vis kitokius „istus“. Ir gimdys 


5 Ibid., p. 61, V:I. 

5 Ibid., p. 6, „Įžanga“. 

57 Ibid., p. 6, „Įžanga“. 

5 Maironis, Reseinių Magdė, p. 15-16. 

[-..] iki svetimu protu 
Bejieškosime laisvių svajotų [...].59 


Jaunimas - tautos ateitis. Nuo jo priklausys, tolimesnis Lietuvos li- 


kimas. Deja, tuo jaunimu ligšioliai negalima buvo pasidžiaugti. Vieni 
persiėmę svetimomis, kenksmingomis Lietuvai idėjomis, kiti visiškai 


ištautėję ir užmiršę savo tėvynę nieko gero ateičiai nežadėjo. 


Jau pirmaisiais kovos laikais, Maironis skaudžiai atsiliepia apie tų 


dienų jaunimą: 


Neklauskis jaunuomenės jos idealo: 
Nuskurdo, sunyko, krutinės atšalo, 
Kaip žemė be šilto lietaus! 

O, klaustumei veltui, kame jos tėvynė: 
Prabočių didžių, kaip tėvai, užsigynė 
Ant vieškelio grysto, plataus.“ 


Paskui, kad 1905 metų revolucija raudona pašvaiste nušvietė ir 


Lietuvos padangę, kuone visa mokslus einanti jaunuomenė buvo už- 
sikrėtusi pragaištingais kosmopolitizmo, socializmo bei darvinizmo 


nuodais. 

Kosmopolitai! Dienos milžinai, 
Tėvų praeigos nepažinę! 

Markso ir Darvino paikųs sapnai 
Jiems rupi daugiaus, kaip tėvynė.“ 


Ne tokia-gi jaunuomenė stos tautos priešakyj. Ji 


Iščiulpus syvus iš namų, 
Paskui tarp vilnių svetimų, 
Užmirš paskolintąją dalį; 
Susukus guštą kur Guduos, 


= Ibid., p. 16. 
6 J. Maironis (J. M-lis), Jaunoji Lietuva, p. 63, VII. 
“ Ibid., p. 134, IX:VIII. 


Tėvų iš vargo nevaduos, 
Nebesugrįš į savo šalį.“ 


Bet ir ją poėtas šaukia, kad metus kaimynų sapnus, užiuot kariavus 
už Marksą, grįžtų į tėvynę neštų broliams šviesos: 


Ir tu, jaunime, kursai į šiaurę, 

Išalkęs mokslo badu keliauji, 

O ten neturto išgėręs taurę, 

Paskui už Marksą rusčiai kariauji, 
Paliauk gyvenęs sapnais kaimynų! 
Sugrįžk į savo tėvučių šalį! 

Čia atsikvėpęs bent oru grynu, 

Nešk šviesą broliams, kiek spėkos gali!“ 


Mokslas - tai šių dienų galybė. Kuris jo daugiau yra įgijęs, tas šian- 
dien laimės: 


Mokytojų žodis 
Stebuklus parodys [...].*4 


Taigi ir musų dainius ragina savo tautiečius į mokslą: 


Lietuvi, mokinkis, 

Varguok beraminkis, 

Vilties nenustok niekados! 

O mokslas daug gali: 

Jis vargstančią šalį 

Išpančiuos iš amžių skriaudos.“ 


Ir kartu perspėja: 


Tik žemei tėvų 
Negamink svetimųjų dievų !*“ 


62 Maironis, Mūsų vargai, Vilnius: Jono Rinkevičiaus leidinys, 1913, p. 5, I [|]. 
9 Maironis, Reseinių Magdė, p. 4. 

“4 Ibid., p. 41. 

5 Ibid., p. 44. 

“6 Ibid., p. 44. 

"22. 


Iš paduotų citatų maž-daug apsipažinome su Maironio poėzija. Ma- 
tėme vieną-kitą jo mintį, bet visko, žinoma, čia negalima išnagrinėti. 
Tuom labjau, kad kiti klausimai, kaip paveizdan“7 taip opųs šiandien 
lietuvių su lenkais santikiai, paties poeto dar toliau gvildenami poė- 
moje Musų vargai. 

Paskaitę bent vieną-kitą Maironio veikalų puslapį, pamatysime, 
kad musų dainius nėra tai nutolęs nuo gyvenimo parnasistas“ė, Visi 
tautos reikalai, jos vargai ir nelaimės randa atbalsį jautrioje dainiaus 
krutinėje ir tenai apsitaisę poėzijos rubais vėl grįžta į ukanotą tėvynės 
padangę, guosdami ir stiprindami suvargusią brolių dvasią. Jo skaus- 
mai - tai musų skausmai, jo džiaugsmai - tai musų džiaugsmai. Štai 
kodel toks brangus mums yra Maironis ir taip suprantama jo poėzija. 
Tik mes gal permaža ją branginame. O ji tikrai pakeltu nekartą silps- 
tančią musų jiegą ir neleistu užgesti tai šventajai ugniai, kuria, ačiu 
Dievui, liepsnoja ir musų jaunosios krutinės. Ir tada neabejotumėm, 
ar nekris ir ant musų galvų tie rustųs poėto-teisėjo žodžiai: 


O, jųs, kurie taip daug žadėjot! 
Jausmus auklenote plačius!.. 
Kur šventą ugnį tą padėjot? 

Ir tuos užmanymus gražius?“ 


*** 


Šiandien gi nuo širdies sveikindami Gerbiamąjį Dainių ir linkėdami 
Jam kuoskaitlingiausių metų, jo paties kartojame žodžius: 


57 Pavyzdžiui. 

58 XIX a. Prancūzijos poetų grupės narys; parnasistai, reaguodami į pabrėžtą roman- 
tikų kūrinių emocingumą, poezijos neapibrėžtumą, ėmėsi kurti emociškai suverž- 
tą, objektyvaus tono siekiančią bei techniškai ištobulintos formos literatūrą. Iš 
pradžių temas kūrybai ėmusi iš savo laiko visuomenės, vėliau grupė pasuko link 
egzotiškų šalių bei išnykusių civilizacijų mitologijos. 

S Maironis (J. M-lis), Pavasario balsai, 1905, p. 52, eil. „Skausmo balsas“. 

Tu Lietuvai garsų vainiką nupynęs, 
Buk pranašu saulės dienų! 

Tarp amžių prašnek! 

Mums krutinę uždegk 

Darbais milžinų-pranokėjų! 
Aprinkę vadovu, 

Teeina į kovą 

Augintiniai tavo idėjų! 


7 J. Maironis (J. M-lis), Jaunoji Lietuva, p. 125, VIIL:XV. 

Balio Sruogos straipsnis rašytas 25-0jo Maironio kūrybos minėjimo proga. Šio 
Aušrinės redakcijoje smarkiai taisyto teksto pobūdį gerai atskleidžia vienas 
iš išbrauktųjų jo epigrafų: „Štai mūsų stovyklos (nihilistų) ultimatumas, - ką 
galima daužyti, tą ir reikia išdaužyti, kas atlaikys smūgį, tas tinka, kas subyrės 
į šipulius, tas - šlamštas“. 

Pirma publikacija: Balys Sruoga, „Maironis (Kun. prelatas Jonas Maculevi- 
čius). 1888-1913“, in: Aušrinė, Vilnius, 1913, Nr. 28, p. 197-208; skelbiama iš: 
Ibid.; redakcijai siųsta versija: Balys Sruoga, Raštai, t. 6, Vilnius: Alma Littera, 
2001, P. 497-531. 


BALYS SRUOGA 
Maironis (Kun. prelatas Jonas Maculevičius). 
1888-1913 


"E 


A 86 GrozTo uaca Ke OdUKS... 
Co mHoU npoCMOp+ HTBMbIX6 PAGHUHS, 
3emHnaa NbLAb, 32MHaA Dano, 
Hix6 Kpye6 6Ge3CMToHHSIŪ, KAK NeuanS... 


IO. Banmpyuaūmucs 


Liūdna man! Gal ir tau? O kodėl? Nežinau. 
Vien tik vėtrų prašau, kad užkauktų smarkiaus: 


* Balys Sruoga, Raštai, t. 6, Vilnius: Alma Littera, 2001, p. 530. 

2 Priešstraipsnį įdėtas komentaras: „Maironis - tai vienas garbingiausiųjų mūsa tau- 
tos dainių. Tave, Jubilate, mes jaunieji šiandien sveikinti drįstame ir karštai trokš- 
tame, kad dar nors kartą, aitriai suskambėtų Tavo lyra galinga. Kaipo bandymą pa- 
siaiškinti Maironies tverybos ypatybes, duodame vietos šiam savo bendradarbio 
raštui. / Red“ 

3 Žr. IOprwc BanTpyuiaiTKC, 3eMHola Cmynenu, MockaBa: CkopnnoHB, 1911, 
D. 165, eil. „CuporcrBO“. „Ne vienas aš eisme laikų [...] / Drauge erčia kurčių lau- 
kų / Ir žemės dulkės, toliai jos, / Jų graudžio ratas nuolatos [...]“ (Jurgis Baltrušai- 
tis, Žemės pakopos, vertė: Jonas Valaitis, Tūbingen: A. Urbonas, J. Kapočius, 1947, 
p. 124). 

Užmiršimo ramaus ir terp jų nematau, 


Vien tik trokštu sau marių prie šono arčiaus.* 


Maironis. 


Šiemet5 suėjo lygiai 25 metai, kaip pasirodė spaudoje pirmieji 
Maironies raštai. Tuo amžiaus bertainiu“ spėjo jis aiškiai apsibrėžti, 
kaipo poėtas, ingyti pasekėjų ir garbintojų. 

Ypač gi garbintojų! 

Pasiklausyk jaunų moksleivių ginčų ar senų inteligentų kalbų apie 
literatūrą - būtinai išgirsi Maironies vardą ir beriamus jam kompli- 
mentus. Paskaityk laikraščiuose redakcios atsakų jaunuoliams poė- 
tams - patars, žiūrėk, pasiskaityti Vaičaičio ir Maironies eilių... Įsidė- 
mėk vakaro prieblandoje kaimietės dainelę - dažniausia išgirsi Mai- 


ronies lyriką. 


4 


6 


Maironis (J. M-lis), Pavasario balsai, Peterburgas: išleista Lietuvių Laikraščio kaš- 
tais, 1905, p. 34, eil. „Nuo Birutės kalno“. 

Pirmutinis Maironies raštas pasirodęs spaudoje tai buvo eilės „Daina apie 
senovę“, išspauzdintos Apžvalgoj Nr. 5 1891 metų. [Iki 1891 m. spaudoje buvo 
paskelbti du Maironio eilėraščiai - „Lietuvos vargas“ (Auszra, Tilžė, 1885, Nr. 7-8) 
bei „Brolei, į darbą“ [„Nedaugel mūsų“) (Szwiesa, Tilžė, 1887, Nr. 1). Taip pat šiedu 
tekstai buvo paskelbti laikraštyje Wienibe Lietuwniku (1888, Nr. 19, p. 22). 1891 m. 
Publikacija išsiskiria tuo, kad ji pirmą kartą pasirašyta Maironio slapyvardžiu.] 
Nors yra žinių, kad keletas Pavasario balsų dainų buvo parašyta jau 1888 
metais, o Apsakymai apie Lietuvos praeigą buvo parašyta net 1886 metais, tik 
išleista 1891-siais. Taigi Maironis yra parašęs: 

1) Apsakymai apie Lietuvos praeiga. Paraszė Stanislovas Zanavykas 1886. Til- 
žėje 1891 (3 leidimas) 

2) Pavasario balsai. Kur išganymas (3 leidimai 1895-1905.) 

3) Terp skausmu į garbę. Poėma iš dabartinių laikų. Paraszė St. Garnys. Til- 
žėje 1895. 

4) Z nad Biruty, poemat. Przez Halinę z Polągi. 

5) Praelectiones de iustitia et iure. 

6) Poėma Reseinių Magdė ir „Smulkmenos“, Kaunas 1909. 

7) Kanaun. Dr. J. Maculevičius, „Krikščioniškasis socialinės tvarkos mokslas 
pagal Leono XIII encikliką“, Draugija Nr. 31-32 (1909). 

8) Poėma Mūsų vargai (spauzdinama Vaivorykštėje). 

9) Eilės įvairiuose laikraščiuose tilpusios. Lietuvių laikraštyje ir Draugijoj. 
Ketvirčiu. 

Nenoroms galvoji, kodėl jis jau taip populiaris? Ar savo dainose su- 
gebėjo pilnai suprasti, atjausti ir išlieti lietuvio dvasią, jo psichiką, jo 
intimų gyvenimą? 

Ar tai savo aistetikos grože uždega skaitytojuje ypatingai-įstabius 
troškimus ir ypatingą prakilnesnių siekimų liepsną?.. 

Ar, galop, kas kita?.. 

Mūsų kritika iki šiol mažai tesirūpino Maironimi, išskyrus Adomą 
Jakštą, kurs savo mastu netingi kiekvieno išmatuot ir kiekvienam ko- 
rektos klaidų nurodyt. 

Tiktai dabar, suėjus 25-iems metams, vienas-kitas pradeda tarti po 
žodį. 


II 


Maironis populiaris visų-pirma yra dėlto, kad jis pirmas gražiai ei- 
liuosta lietuvių kalba apdainavo tautos atgimimą. Todel kai-keno va- 
dinamas „atgimimo dainiumi“. Prisiminkime, kokie tatai buvo tuo- 
met laikai. 

Tai buvo vieną slopinančiųjų mūsų istorios gyvenimo epochų. Slė- 
gia tokiu metu visuomenę, jos geresniusius vaikus didelis dvasios nu- 
ilsimas, apsireiškia enėrgios nupuolimas. Tokia epocha, tiksliai rusu 
rašytoju 6e36peMeHnbe? pavadinta, visados pakerta net ir didžiausiu 
optimistu rankas. Savaime aišku, kad tada ytin reikalinga gyva mo- 
ralė paspirtis, gili minios, kad kas gyvu, galingu žodžiu palaikytų joje 
virpantį geresnės ateities troškimą. 

Maironis štai tasai širdžių ramintojas ir geresnės ateities gaivinto- 
jas. Ar tai lyrikoje ar vadinamose jo poėmose, visur rasi šaukimą my- 
lėti tėvynę, atgimti, kelties iš miego... Ypač tai turi intakos sodiečio 
psichikoje. 

Dažnai, atsimenu, ilgais rudens vakarais, prieš užžiebiant šviesą, 
kada kiekvienas skęsta savose vakaro svajonėse, užirauks, būdavo, 
merginos tyliu, skausmingu, ilgėjimosi pilnu motyvu „Kur bėga Še- 
šupė“ arba „Miškas ūžia, verkia, gaudžia...“. Ypatingas ūpas, būdavo, 


7 Vargmetis, sunkmetis, visuomeninio sustingimo laikotarpis (rus). 

sukildavo kiekviename; kiekvienas nujauzdavo kažkokį nerimavimą, 
kažkokį keistą sielos virpėjimą, keistą enėrgios ir jiegų pakėlimą. 

Kitaip sakant, kiekvienas nujauzdavo savotišką inkvėpimą, kiek tai 
leidžia sveika, nesugadinta sodiečio prigimtis. Seniai tuomet troško 
ramybės, jaunieji kovos. 

Inteligentams Maironies lyrika mažiau teduodavo (ir duoda). 

Kai teisingai Kleopas Jurgelionis pastebie Maironiui stoka jausmų, 
ypač eilėse, apie tėvynės meilę ar dėlei jos". 

Paimkime kad ir eiles „Jo pirmoji meilė“, kurias galima skaityti kai- 
po rėsumė viso Maironies patriotizmo. 


Jau niekas taves teip giliai nemylės, 
Kaip tavo jausmingas poėta! 
Nieks skausmo jau tiek niekados nekentės, 


Kiek jis dėl taves, numylėta! 


Kiek ašarų kęsdamis išliejo griaudžių! 
Kiek kart, kaip žvaigždė sidabrinė, 
Per kiauras naktis nesumerkė akių, 
Kad uždegei jam tu krutinę! 


Kas suteikė tau, numylėta-graži! 
Tą įstabią, paslapčią galę, 

Jog savo dvasia jį iš miego keli, 
Jog kaista jam jausmai atšalę? 


Daug žemės puikių ir gražių dukterų 
Jo širdį pasavint norėjo; 

Už žiedus giesmiu, už gražybę balsų 
Ir auksą ir vardą žadėjo.? 


Ir t. t. 


* Žr. Kleopas Jurgelionis, „Padrikos pastabos“, in: Laisvoji mintis, Skrantonas, 
1913, Nr. 42. 
9 Maironis (J. M-lis), Pavasario balsai, p. 3. 

Eilutės gražios. Bet jos tiktai gražios. Nors didžiausias būk patrio- 
tas, bet tų eilių neatjausi. Dar pirmame kuplete yra šiek-tiek grynu- 
mo, naturalumo. 

Imkime eiles „Vilnius (nakties laike) 


“ 


Antai, pažvelgki, tai Vilnius rūmais 
Dunkso tarp kalnų plačiai! 
Naktis jį rūbais tamsiais lyg dūmais 


Dengia!.. jis miega giliai! 


Kame tas garsas, kuriuo skambėjai? 
Kame galybė ir pranokėjai? 

Kame tavo, Vilniau, tie spinduliai, 
Kuriuos skleidei 


Lietuvai mūsų tėvynei? 


[...] 


Ko teip nuliudai? Ko ant krūtinės 
Ašara krinta gaili? 
Gailies gal, amžius didžius atminęs? 


Prieš ateigą rasit drebi? 


Žiūrėk iš ryto aušra jau teka! 

Pabudę paukščiai pagiriais šneka; 

Laikai jau mainos: matom visi, 

Užšvis kiti 

Lietuvai musu tėvynei. * 

Vėl tas pats dirbtinumas, netikrumas, šaltumas. Jausmų nė nebuvę. 
Tai proto produktas, bet ne inkvėpimo, ne fantazios, ne jausmų. 


Sausas tėvynės meilės „proponavimas“" vietomis stačiai pamoks- 
lu virsta. 


w Ibid., p. 5-6. 
* Siūlymas. 

Mylėk, lietuvi, tą brangią žemę, 
Kame nuo amžių tėvai gyveno: 
Čia tavo kūnas sau maistą semia, 


Čia irgi dvasiai atrasi peno! 


Mylėk jos kalbą, senovės būdą, 
Jos girių kvapą, žaliąsias pievas; 

Į jos dirvonus pasėjęs grūdą, 
Žinai, jog vaisių palaimins Dievas. 


Mylėk prabočių kapus garbingus, 
Kame amžiais ilsis tėvynės sūnūs! 
Mylėk tuos amžius vardais garsingus, 


Kurie išugdė tautos galiūnus!* 


Apie poėzią ir jausmus bereikalinga būtų kalbėti. Toliau poėtas 
tose pačiose eilėse jau sako pamokslą sulig „luomų“ skyrium, o ne to 
apskritą, kaip pažymi citata. 

Pirmiausia merginai pataria netekėti į svetimą kraštą; paskui jau- 
nuoliui, Karlo Markso palaižiusiam, įsako, kad tarp luomų karo ne- 
keltų ir, sugrįžęs į savo kraštą, jį šviestų, lenkomaną bajorą mylėtų. 

Toliau ir bajorams pamokslų netrūksta... skęsta intelektualiame 
skurde, dažnai net obskurantizme. Savaime suprantama negali jis 
turėti išlavinto aistetikos skonio. Jis instinktyviai prisiriša prie savo 
žemės, prie savo kalbos, visai to neišmanydamas. Dažnas girdi savęs ir 
lietuvių kalbos niekinimą, tėmijas visa, rengia savo širdyje kerštą ir 
neapykantą, bet pasilieka ramus ir laukia. 

Reikia jam tada tik vieno-kito skambaus žodžio - ir ateina jin“ 
savotiškas, primityvus inkvėpimas, savotiškas užsidegimas. Reikia 
tiktai jau išgirst tokius žodžius, kaip: 


2 Maironis, Reseinių Magdė, Kaunas: Saliamono Banaičio spaustuvė, 1909, 


P- 3- 
5» Dėmisi, pastebi. 
“ Lil. 

Tas ne lietuvis, kurs liežuvį 
Pamįs brangiausios Lietuvos, 
Kurs savyje užmuš lietuvį, 
Tėvynės išgama pastos.“ 


Arba: 


Tas ne lietuvis, kurs jos budo, 
Jos žemės dainų nemylės; 
Neverks, kad patys sunųs žudo, 
Kas verta meilės ir garbės.“ 


Ir jis, nežiūrint jo flegmatiškumo, jau savotiškai užsidegęs. Tiesa, 
tas jo užsidegimas aktyviai apsireiškia tik ypatinguose atsitikimuose 
ir prietikiuose“, lietuvio psichika uždara; jis tylomis daugiau pergy- 
vena, negu apreiškia. 

O kai žmogus jau prasitobulina, nebepatenkina jo skambūs žo- 
džiai, bet jau pradeda reikalaut ir gyvo. 

Štai kodel tai sausas Maironies patriotizmas tokią intaką turėjo 
epochoje, suirute (6e36pemeHnbe) vadinamoje, buvo taip prasiplatinęs 
ne tiktai sodiečių tarpe, bet ir inteligentioje. 


[111] 


Tikros lyrikos ypatybė yra tame, kad jos kiekviena eilutė, kiekvienas 
žodis, kiekvienas rymas taip ir veda, taip ir traukia į tą neapribuotą 
dainiaus minties gyvenimo viešpatios. Kiekvienos eilės vis atidengia 
naują pasaulį, naujas minčių ir jausmų sferas. Dainius įveda į jas, ir 
gyvena tada jose, sakysime, ir ne tuo gyvenimu, ne tuo ūpu, ne tomis 
mintimis, ne tais jausmais, kuriais jis gyveno, rasi gyveni savo gyveni- 
mu, bet jau ne tuo, kuriuo pirma gyvenai. 


5 Maironis (J. M-lis), Pavasario balsai, p. 13, eil. „Jaunimo giesmė“ [„Užtrauks- 
me naują giesmę“]. 

“ Ibid., p. 13, eil. „Jaunimo giesmė“ [„Užtrauksme naują giesmę“). 

7 Santykiuose. 

Perskaitai knygutę tokios poėzios, ir neišdįla ji iš širdies ir vėl trau- 
kia į save. 

Tokios tai poėzios esama ir Maironies Pavasario balsuose. 

Paimkime eiles, kad ir „Ant Berutos kalno“. Jose atsispindi dainiaus 
pasaulio platybė, jo begaliniai troškimai. 

Neiškenčiu neišrašęs visų eilučių. 


Išsisupus plačiai vakarų vilnimis, 

Man krūtinę užliek savo šalta banga? 
Ar tą galę suteik, ko ta trokšta širdis, 
Teip galingai išreikšt, kaip ir tu Baltija! 


Kaip ilgėjaus taves, begalinė, plati! 

Ir kaip tavo išgirst įstabingų balsų 

Aš geidžiau, tu pati vien suprasti gali. 
Nes par amžius plačių nenutildai bangų! 


Liudna man! Gal ir tau? O kodėl?.. Nežinau. 
Vien tik vėtrų prašau, kad užkauktu smarkiaus: 
Užmiršimo ramaus ir terp jų nematau, 


Vien tik trokštu sau marių prie šono arčiaus. 


Trokštu draugo arčiaus: jam tikėti galiu; 
Jis, kaip audrą, nujaus mano dušios skausmus; 
Paslapties neišduos savo veidu tamsiu 
Ir per amžius paliks, kaip ir aš, nebilus"š 
Be abejo, tai vienos geriausiųjų mūsų literatūroje eilės. Ypač pa- 
žymėtina išsireiškimo tvirtumas, tas energingumas, kolosališkumas. 
Tokios eilės ne vienintelės. Ne mažiau gilaus inkvėpimo sutvertos 
ir eilės „Vakaras (Ant ežero Keturių Kantonų)“. 


Ežero skaisčios bangos liuliavo 
Žaliu smaragdu, 
8 Ibid., p. 34. 

Laivą be irklo varė, lingavo 
Vėsos dvelkimu./9 


O toliau apibudinama keturiomis eilutėmis visas prigimties ūpas, 


kas retai nusiseka kitiems, net ir pačiam Maironiui. 


Medžių ant saulės kepintas lapas 
Nuspindo rasa; 
Rožių iš kalnų paputė kvapas 


Skania sveikata.?? 


Pilnai atjaučiant tai visa, savaime suprantama, kad kilsta papras- 


tame žmoguje įstabiai įstabiausių minčių. Ko gi belaukt nuo poėto. 
Nieko, rodos, įstabaus tame nėra, tad puikūs prigimties vaizdai suke- 


lia 

dainiuje visokiu minčių. 
Bet, pažiūrėkime, kaip puikiai Maironis vysto toliau savo mintis. 


Audžiau, nurymęs, aukso svajones 
Aušros spinduliais; 

Lėkė jos, skrydo pilnos malonės 
Padangių keliais. 


Vedė jas paugščiu kelias žvaigždėtas. 
Lydėjo širdis, 

Į tolimąsias, į numylėtas 

Tėveliu šalis! 


Kiek atminimų atsitikimų, 
Gyvų kitados, 
Vienas už kito brėško ir švito 


Anapus ribos!" 


s Ibid., p. 37. 
20 Ibid., p. 37. 
2 Ibid., p. 37. 


Tiki ir įsivaizdini, kaip gražios ir dainiaus numylėtos tos tolimosios 
tėvynės šalys, kaip jis ilgis jų, ir pačiam, rodos, ilgu, rodos, pats ilgiesi 
tėvynės, bet tiktai tokios, kokią gali įsivaizdint poėto vaidentuvė. 


Ten kur palangėmis stiepias sužiurę 
Žemčiugų žiedai, 

Kur raudonmargią kreipia kepurę 
Jurginų pulkai, 


Ten kur sesutės rūtom's dabina 
Kasas nuo mažens, 

Kur juodbėrėlį brolis augina 
Balnot ant rudens, 


Ten kur Dubysos mėlina juosta 


Bangūoja graži...?* 


Ir užsidega širdis gilia tėvynės meilės liepsna, nejučiomis apčiuopia 
begalinis ilgėjimosi [jausmas] ir nenoromis prisimeni Jurgio Baltru- 
šaičio raudą: 


A podunca 66 danekol cmpaHre, 
Upe npugonbe He 3HGeME MILMCL... 
Jiuub KeacHyio NaMAM 60 MHTL 


Coxpanuno u32HaKbe O Keli... 


[...] 


Ilomnio, NOMHIO 66 MAXCEJNOMO NNEHY 
Hecka3aunHo-naCKaMeNbKHbIŪ 380HB, 
Ymo ey0KA6 Uu NOoUNė MuUUuHY, 

H Gavokano Moū mpenemHblū COHS... 


2 Ibid., p. 37-38. 

H cpeOb uvyma 3a6amx U 8paxcdti, 
[ūrs a, 86 pa6cman, cnyMY Gbimiio, 
JIuuio 86 MEPUGHbU seuepHeL 367030b1 


A ympauenHnbiū C6roMG Y3HAUO... 


Ommozo a 0 danu poJKoOU, 
Taka ynopHO 636180 60 M2AT6, - 
Ommozo a, 66 MOCKI He3eMHOU 


Beznpiromno snauyco Ha 3eMNTL...3 


O Maironis, aprašęs, kaip augščiau buvo paduota, savo tėvynės il- 
gėjimosi, su blizgančiomis akyse ašaromis sušunka: 


Ten tai prabėgo mano brangiausi 
Jaunystės laikai! 

Ir po tiek metu pats savęs klausi, 
"Tai vien tik sapnai? 


Kiek atminimų atsitikimų, 
Gyvų kitados, 

Vienas už kito brėško ir švito 
Anapus ribos!** 


Koks begalinis skirtumas ūpo tu dviejų Lietuvos dainų, o vienok 
kaip aišku, kad išauklėjo juodu viena ir ta pati Lietuvos dvasia, kad 
pas juos lyg ir vieni pobūdžiai. 


3 KOpruc banrpyuašiTuC, op. cit, p. 137-138. „Aš gimiau tolimoj šalyje, / Kur netems- 
ta padangė skaisti... / Tik neaiškiai beatmenu ją, / Saugau jos atminimą tremty... 
„Į Vėl menu, vėl man sminga širdin / Neišsakomai gausmas švelnus, / Kur aidėjo 
įtylą tolyn, / Supo virpančius mano sapnus... // Ir varguos, ir vaidų klegesy, / Kur aš 
būčiai vergaut įpratau, / Tik vakarės žvaigždės spindesy / Savo prarastą šviesą ma- 
tau... // Tai todėl iš nakties sutemų / Vis šaukiuosi gimtinės dangaus, / Tai todėl su 
ne žemės skausmu / Be pastogės pasauly blaškaus..“ (Jurgis Baltrušaitis, Žemės 
laiptai; Kalnų takas, vertė: Linas Broga, Vilnius: Vaga, 1973, p. 107). 

22 Maironis (J. M-lis), Pavasario balsai, p. 38. 

Įstabi dar visiems žinamoji daina „Ar skauda man širdį?“ Ją galė- 
jo sutvert vien tiktai lietuvis protu ir širdimi, kūnu ir dvasia išaugąs 
po šiaudiniu sulūžusios lietuvio pirkelės stogu, tautinėmis dainelė- 
mis užliūliuotas, užsuptas melancholiniu girių ošimu. Šioj dainelėj 
apsireiškia lietuvio dvasia ir Maironis. Nieko negalima nei atimti, nei 
pridėti. Atimsi kanors, rasi lietuvio dvasia ir paliks, bet Maironies tai 
ir šešėlio nebeliks. 

Maironis, pasak jo, užaugintas ten, kame skurdas lietuvio viešpa- 
tauja: 


Ten, kur Nemonas banguoja 
Terp kalnų, lankų, 

Broliai vargdieniai dejuoja 
Nuo senų laikų. 


Ten močiutė užlingavo 
Raudomis mane, 
Į krutinę skausmą savo 


Liejo nežinia. 
L.) 


Ten užaugau, iškentėjau 
Aš kančias visas 

Ir pamėgau, pamylėjau 
Vargdienio dūmas. 


Tik jis, pripratintas iš mažens močiutės raudomis prie rūtų šakelės, 
tegali ištarti gracioziaitragiškus*“ žodžius: 


Tik gaila man butu visų rūtų darželio! 
Ir vieno, tik vieno, kaip uosio, bernelio ?*7 


5 Ibid., p. 14-15, eil. „Mano gimtinė“. 
26 Gracingai tragiškus. 
2 Ibid., p. 43, eil. „Daina [Ar skauda man širdį? Oi ne, oi ne!..]“. 

Arba dar gražiau: 


Nenoriu nei aukso, nei rubų šilkinių, 
Kodėl-gi tų ašarų, tų sidabrinių 
Užtvenkt negaliu niekada?*š 


Tiktai poetas tai gali atjausti pilna žodžio prasme, ar dar žmonės, 
nesuspėjusieji sugadint savo skonio ir jausmų. 


Gegute-sesute! oi ko? dėlko 

Tu man neatspėji, ar aš ryto 
Lakiosiu-vaitosiu, kaip tu, po giraitę? 
Atmint ar atmįs kas mergaitę, našlaitę? 


Vienai ar begrįžti namo?* 


Kaip giliai-tragiški jausmingi šie žodžiai vargo prispaustos našlai- 
tės merginos! 

"Taip iršnabžda kaž-kas širdyje, kad tie žodžiai ne mergelės-varguo- 
lėlės skausmu išliuliuoti, o pilkosios miško gegės skaudžiai išdejuoti!.. 

Yra Maironies dainose dar daugiau panašių tragiškų vietelių, tiktai, 
dėja, ne visados jos taip išrodo. Kaip antai dainelė „Jaunos dienos“ Iy- 
giai tragiška, bet aistetikos atžvilgiu kur-kas jau nebe taip nusisekusi. 

Dar vienas charekteringas bruožas Maironies poėzios. Maironis — 
tai kapų poėtas. 

Tai lietuvis, pamiškėje atsisėdęs, dūsauja: 


Kas mums praeigą grąžintu, 
irjos garbę, ir jos galę? 

Kas tuos kaulus atgaivintų, 
Ką po žemiu gul' nubalę?3* 


1 


Tai vėl poėtas nort prikelti iš kapų bent vieną senovės „didvyrį : 


2 Ibid., p. 43, eil. „Daina [Ar skauda man širdį? Oi ne, oi ne!..]“. 


2 Ibid., p. 43, eil. „Daina [Ar skauda man širdį? Oi ne, oi nel..J“. 
3 Ibid., p. 10, eil. „Miškas ir lietuvis“ („Miškas ūžia“). 

Aš norėčiau prikelti nors vieną seneli 
Iš kapų milžinų, 

Ir išgirsti nors vieną, bet gyvą žodelį, 
Iš senovės laikų!* 


Tokių vietų pas Maironį daugybė. O tai gali būti vienu puikiausių 
išrodymų, kad poėtas dar nenusikratė senovės romantizmo skliaus- 
tės, nors dažnai jau pasirodo esąs dailininkas realistas. 

Inkvėpimas poėto nepastovus daiktas. Kas poėtui užėjo iš netyčių 
„iš dangaus“, tą jis ir gieda, toks jo ir ūpas. 

Pažymėsiu tas vietas, išreiškiančias ūpą, kuris poėtą, matyti, daž- 
nai lankė. 

Įstabiai širdingos eilės „Nuliudimo valandoje“. Dainius jaučia ir ne 
kartą jautė baisią vienumą pasaulyje, tarpe žmonių, ir prašęs, valan- 
doje begalinio širdies skausmo, mirties. 


Ir meldžiau nebkartą, kaip didžiausios malonės. 
Kad man smertis užmerktų akis.3* 


O sunku vienok persiskirt su pasauliu, nieko nepalikus jame, ku- 
riame nieko nenorėjo suprasti. 


Apsiverkti nemoku, pasiskųst negaliu: 
Nesupras žmonės mano kančios! 

Ir nužengsiu į kapą su tuo skausmu giliu, 
Kurs be vardo paliks visados!..33 


Nors kai kada sužiba mintis ir šviesesnė ir išrodo dainiui, kad jis 
savo veikalus ainiams duoda. 


Užslėpęs krutinėje skausmo dūmas, 
Praeisiu, kaip baisųs verpetai; 
Nors žmonės šiandieną manes nesupras, 


Bet mano - užkylančiai metai B+ 


* Ibid., p. 15, eil. „Poėtos noras“ [„Aš norėčiau prikelti“). 

3 Ibid., p. 23 [eil. „Skurdžioj valandoj“]. 

3 Ibid., p. 23 [eil. „Skurdžiojvalandoj“]. 

3 Ibid., p. 26, eil. „Įsitikėjimas į savo galę“ [„Pasitikėjimas savimi“]. 

Nes užkerėjo jį dangaus dvasios ir uždegė širdį meilė šventa. 


Dvasios saldųs regėjimai, nemirštą troškimai, 
Iš dangaus man atlėkę sapnai! 
Širdį uždegėt meile, kaip šventi Seravimai, 


Bet jai nedavėt laimės visai. 


Trokšta dainius laimės ir nuraminimo savo nuvargusiai, ilgai su 
gyvenimu kovojusiai dvasiai ir gailis tų nuilsimo puolimų ir nusilpnė- 


jimo. 


Sarge Aniolas mano! Terp šių žemiškų kovų, 
Jei nupuolu, nekaltink manes! 
Aš teip silpnas ir vienas! Buk keleivio vadovu, 


Iki jam gyvata neužgesB* 


Bet toliau vėl ainiais nebeužsitiki, kad jie jį suprastų ir atmintų, ir 
alpstančiu balsu sušunka: 


Išnyksiu, kaip dumas išblaškomas vėjo, 
Ir niekas manes neminės! 

Tiek tūkstančių amžiais gyveno, kentėjo, 
O kasjų nors vardą atspės? 


Kaip vilnys ant marių, kaip mislys žmogaus, 
Teip mainos pasaulės darbai! 

Kur Sardės? Atėnai? ar Rymo garsaus 

Kur vyrai ir jų reikalai ?37 


Pasijutęs vėl skaudžioj vienumoj, nebeužsitiki nei savo poėziai, nei 
savo dainomis, nei savo jausmais. 
Užmirš mano giesmes! Poėtos kiti 


Jieškos įkvėpimo brangaus; 


35 Ibid., p. 28, eil. „Nuliudimo valandoje“ [„Skurdžioj valandoj“). 
3 Ibid., p. 28, eil. „Nuliudimo valandoje“ [„Skurdžioj valandoj“]. 
37 Ibid., p. 33, eil. „Išnyksiu, kaip dumas išblaškomas vėjo... 

Jiems vėlei žvaigždė švies ištolo graži, 


Bet vėl kaip mane ji apgaus?š 
Dėja! Nors darbai išnyksta sykiu su žmogumi, anot poeto 


Išnyko žmogus: ir svajota-sapnuota 
Išblyško, kaip ryto aušra?? 


Bet būna jam ir tokios valandos, kada pakila suspausta dvasia, gyva 
enėrgia pradeda siausti ir paslaptingos pajiegos veržte veržias aktyviai 
apsireikšti. Vienas-vienintėlis išėjimas belieka - tai begalinė kova! 


Šiandieną ne smerčio, - gyvatos prašau: 
Aš noriu gyventi, kariauti! 

[...] 

Krutinėję jaučiu, liepsnoja ugnis, 

Ir veikalo ilgias dvasia? 

Ką vargas? nelaimės? ar šiaurio naktis, 
Kas gimė su meile didžia? 

Nelenkdam's pečių po naštos sunkumu, 
Kaip milžinas stosiu į kovą [...].+ 


IV 


Dailioji tveryba būna dvejopa: sąmoninga ir nesąmoninga“. Sąmo- 
ninga tveryba bus tada, kada rašytojuje užgimsta pirma apribuota 
idėa-mintis, kurios jis pageidautų išreikšti raštu. Paskum tos idėos ve- 
damas dailininkas tveria, teisingiau - mintyje jo gimsta jau apribuoti 
paveikslai ir vaizdai, visi taip ir atsiduoda viena ir ta pačia apribuota 
idėa. Skaitai sąmoningos tverybos veikalą - jau nuo pirmojo puslapio 


38 Ibid., p. 33, eil. „Išnyksiu, kaip dumas išblaškomas vėjo... 

>» Ibid., p. 33, eil. „Išnyksiu, kaip dumas išblaškomas vėjo... 

4 Ibid., p. 25, eil. „Įsitikėjimas į savo galę“ [„Pasitikėjimas savimi“]. 

* Sąmoninga tveryba - co34amenkHoe Mmeopuecmeo, nesąmoninga - 6e3C03Ha- 
MenbKoe. 

pradedi jausti, kur ir prie ko vedama, ko norima. Iš karto pradeda 
judinti toji idėa, nesutinki su jąja, pradedi bart rašytoją, ir niekint vei- 
kalą ir t. t. 

Bet jeigu kantrybės ištenka, toliau skaitai ir mažu-pamažu pradedi 
apsiprasti ir su veikalu, ir su idėa. Galop, perskaitęs kokį dailės vei- 
kalą, jeigu pilnai su jo idėa nesutiksi, tai žymiai jai pradėsi pajausti. 

Perskaitęs veikalą vargu bežinosi, kas jame buvo, bet liks tiktai vie- 
najo idėa. 

Visai kas-kita būna su nesąmoningais veikalais. Visai nuo jo ne- 
prigulmingai berašant jį užgimsta vaizdas ir jausmas, rašytojas lieja 
juos ant popierio, visai neišmanydamas, kur ir prie ko veda. Jame nėra 
jokių tendencių - jis turi tik vieną inkvėpimą ir vaidentuvę. Juo labiau 
rašytojas bus talentingas, tuo geresnis išeis veikalas. Kad tame įsiti- 
kinti, paimkime vieną-kitą pavyzdį. Johannas Wolfgangas Goethe, 
užklaustas, ką jis norėjo pasakyti savo veikale Torkvato Tasso, atsakė, 
kad jis nieko nenorėjęs pasakyt, o tik žinojęs savo gyvenimą, gyve- 
nimą italų poėto Torguato Tasso, supynęs abudu gyvenimu ir sutvė- 
ręs savo veikalą. Taip atsitikę ir su Faustu. Žinojęs, sako, mitus, savo 
gyvenimą ir visuomenės psichiką ir sutvėręs tą milžinišką žmonijos 
papuošalą - Faustą. O Aleksandras Puškinas vidury romano Eezeniū 


Onreuns sako: 


[...] H danb ce0600h020 pomana 
A ck8036 MazuuecKuU KpUCMAa AA 


Euje he acHO paznuuan A? 


Perskaitęs nesąmoningos dailės veikalą, nežinai, ką rašytojas no- 
rėjo juo išreikšti (jis ir pats nežino), nežinai, kokia veikalo idėa, bet 
užtat lieka viduje visas veikalas, ir tada kiekvienas reikalingų išvadų 
gali ir privalo daryti. Grįžkime dabar prie Maironies. Sekantis jo vei- 
kalas - tai Kur išganymas? 


42 Aleksandras Puškinas, Eugenijus Oneginas, sk. 8, strofa L. „Laisvojoj tolumoj ro- 
mano, - / Ir magiškame kristale / Neaiški buvo jų dalia“ (Aleksandras Puškinas, 
Raštai, t. 3, vertė Antanas Venclova, Vilnius: Valstybinė grožinės literatūros leidy- 
kla, 1953, p. 190). 


138 


Šis veikalas priguli prie pirmosios rūšies dailės, tai yra prie sąmo- 
ningos. Norėta aiškiai parodyti, kaip bejiegė yra bedievybė, kaip ga- 
lingas tikėjimas, norėta sumušt į skeveldas ir į pelenus sutrinti ne- 
tikėjimą ir išaugštinti, apvainikuoti liaurų vainikais tikėjimą ir t. t. 
Ypatingos ir įstabios veikalo aplinkybės ūpas, konstrukcia. 

Iš pradžios mažyčiai išvesti, kad sukelti skaitytojaus ypatingą ūpą 
ir mintis prie Dievo, 


Saulei giedokime, rankomis plokime 
Ir, apsikaišę, žiedus nešiokime! 
Vis tai vis surėdė vien geriausis Dievas: 


Jis gaivino orą ir pagirdė pievas! 


Pasirodo scėnoje Zonis ir Marys ir iš pirmo jųdviejų pašnekesio jau 
jauti, kuo viskas pasibaigs ir prie ko vedama. Indomi Zonio psichika. 
Tai tipas psichiškai ne visai sveikas, monomanas*. Bet reikalas tame, 
kad panašių tipų, panašių žmonių mūsų objektyviam realiame gyve- 
nime daugybė. Tai žmonės, pradėję auklėti save ir nepabaigę, pradėję 
šviesties ir nepabaigę, pradėję lavinties ir neišsilavinę. Pas juos visko 
pradžia tėra. Zonis, užgimęs ir kūdikystėje buvęs pirkelėje po šiaudi- 
niu stogu, negalėjo iš mažens būti auklėjamas ir lavinamas. Jis buvo 
vien tik auginamas, nes sunku sodiečiui atskirti auklėjimas nuo au- 
ginimo, sunku auklėti, pačiam būnant neišauklėtam. Auga sūnelis, 
kaip Dievas davė. Jei dar turi progos užganėdint“ vaikišką smalsumą 
suaugusių pasakomis, o kai ne, tai patys vieni piemeniukai kitas už 
kito pasakas seka, buria, žaidžia, išgalvoja visokių baisenybių. Įsimu- 
ša tai jaunam į galvą ir mislija, kad visas pasaulis baisenybių pilnas. 
Kiekviename žingsnyje pradeda drebėti ir visur matyti baisenybių. 
Vyresniųjų gi niekinamas ir skriaudžiamas pradeda jausti ir gyvenimo 


33 Maironis (J. M-lis), Pavasario balsai, p. 2, |. Šiame Maironio knygos leidime yra dvi 
atskiros paginacijos, viena numeruojami leidinio pradžioje esantys Pavasario bal- 
sai, kita - libretas Kur išganymas? 

44 Asmuo, sergantis monomanija, - manija su vienu liguistu potraukiu. 

5 Patenkinti. 

neapykantą ir bėgti nuo jo. O vienok būdamas bejiegis turi nuoskau- 
das kentėti, turi vyresniųjų klausyti. Ir mano, kad tai Dievas ji tam ir 
tesutvėręs. Iš šių elementų, būtent iš gyvenimo baimės, jo neapykan- 
tos, nusilenkimo prieš vyresniųjų autoritetą, ir susideda tas vergišku- 
mas, nuo kurio jis ir per visą savo gyvenimą vargu beatsikratys. Paū- 
gėjusį šiek-tiek tėvas peržegnojęs veža į miestą mokyklon. Atsimaino 
jo gyvenimo aplinkybės ir atmosfera. Pakliųva dažnai ir labai negeis- 
tinon draugų srovėn ir, žinoma, „kaip galima prieš visus“ eiti! Zonis 
ir Marys tai apskritos srovės, tų pačių aplinkybių uždavinys. Iškarto 
rasi, pasirodys keista, kad po vienu ranžiru““ suvedu ir Zonį ir Marį, 
nežiūrint, to kad juodu nueina kaip tik viens kitam priešingais keliais. 
Ir nuo pat pradžios vienas nuo kito bėga, kaip du didžiausiu prieši- 
ninku. Nors vienas jų sentimentaliai ieško ir ilgis to laiko, kada jis dar 
svieto ir netikėjimo nežinojęs, kada buvę dar nepažįstamos skaudžios 
dvasios karionės, o kitas ciniškai juokias iš to. Lygiai pas juodu nieko 
savo nėra, ir abudu - tiktai vėjelio pūstelėjimo aukos. Vienam jų pasi- 
sekė suvilioti merginą ir yra jau jam tikslas gyvenimo. Antram meilė 
nenusisekė — ir nebėra gyvenimo tikslo... Nenusisekė jam meilė - ir 
įsivaizdina jau, būk neapkenčiąs visu moterų aplamai. Nebuvo dar 
Zonis įsimylėjęs - viskas buvo gerai, nereikėjo nė apie gyvenimo tikslą 
sieloties, nė ko. Įsimylėjo - pradėjo mąstyti apie gyvenimą, apie Dievo 
esybę, apie ateitį, apie praėjusias saldžias valandas ir t. t. Nepasisekė 
meilė - prapuolė gyvenimo tikslas ir viskas. Išsiima revolverį, nori nu- 
sišaut - nebėra tikslo. 

Zonis užmuša Marį ne iš kažkokio doros nubudimo, o tiesiog iš pa- 
prasto ir gyvuliško pavydėjimo. Tegu būtų buvęs Zonis Mario vietoje, o 
Marys Zonio - Marys tą pat galėjo padaryti. Bemokslis Zonis, norėda- 
mas „pirmąją priežastį suieškoti“, pavartė Pierreją Joseph'ą Proudhonją, 
Augusteą Kontą, Eduardą von Hartmaną ir, nieko juose nesupratęs, 
slankioja pakraščiais ir, dejuoja: kame gi viso ko pradžia?! Nesupratęs 
nieko knygose, įsitikina, kad mokslas reiškia tiek pat, ką ir pasakos, na, 
ir, sulaukęs klausytojų, plūsta ant mokslo, kiek įmanydamas. 


46 Žmonių, dažniausiai karinėje rikiuotėje, sustatymas pagal ūgį (nuo pranc. range); 
t. y. gretinti nepaisant individualių skirtumų. 


140 


O mokslas!.. Žinau, man nedaug atsakys: 
Jis moka nuodais tik apduot, kaip žaltys; 
Kas šventa ir augšta, jis viską naikina; 
Kiek apšviečia protą, tiek širdį marina; 
Jis moka išjuokti jaunystės sapnus, 

O pelno nežino iš to ar pribus; 

Jis moka vien griauti, o nieko nestato; 

Ką apčiupi rankomis, tą ir termnato. 
Prakeikti bedušiai, mokinę manė 


Ir varvinę smerti į širdį slapčią!7 


Visai naturališka, kad mokslas tokiems profanams, išsklaidęs ir iš- 
draikęs „jaunystės sapnus“, vienu savo dvelktelėjimu nupūtęs nuo jų 
supelėjusią mantią ir atidengęs visą jų tuštumą, sugriovęs jų pasisa- 
vintus, naivius įsitikinimus, - yra viena tik mirtis ar dar blogiau. Kad 
ir labai keistai skambėta kito lūpose žodžiai, ištarti Zonio, užmušus 
Marį ir pranciškonui Dievu griaudinant: 


O, ja! tegul šaukia!.. Nors tigru užkauks, 
Atsakymo sau nesulauks: 
Kur Dievas? Jo nėra visai.4, 


bet Zonio lūpose tai išeina visai natūraliai. Arba vėlios pranciškono 
pamokslų prisiklausius: 


Gal Dievas yra, bet apleido Jis žmones! 
Jis didis: nerupi Jam musų karionės: 
Ant žemės tiek ašarų ir sopulių!*? 


Pas jį, kaip iš širdies plaukia, ir nėra nei perdėtos afektacios, nei 
pompastiškumo, nei karikatūros. Tas viskas teka iš Zonio psichologios; 
jis psichiškai yra jau nebesveikas žmogus. Jei kas kitam atėmęs gyvybę, 


+7 Pabraukta čionai ir kitur mano B. Sr. [Maironis (J. M-lis), Pavasario balsai, 
p. 22-23, II|.] 

48 Ibid., p. 28, IV. 

+ Ibid., p. 32, IV. 

nėkiek nesigaili tai padaręs, nedreba prieš padarytą piktadėjystę, ne- 
jaučia sieloje neužsiganėdinimo, nežino sąžinės graužimo - tas nusto- 
jęs yra paprastų, doros pajautimų, jokio doros jausmo pas jį nebesama. 

Zonis gi, užmušęs Marį ne tik jokio sąžinės graužimo, jokio pa- 
sibjaurėjimo ir pasigailėjimo nejautė, bet dar mano atlikęs dorišką 
priedermę: 


O tas, kurs čia guli, nebuvo žmogus, 
Kurs vien tik gyvolio sekė geismus; 


Ko geidė, atrado šitai!..3* 


Zonis, be abejo, žmogus sergantis, jis reikia kuogreičiausia gydy- 
ti... Ateina ir gydytojas pranciškonas. Zonis, išklausęs jo pamokslą, 
vis tiktai pripildė savo sielos dykumą. Staiga jis iš aršaus bedievio 
liekti tikintis. Tiktai veltui Maironis apgalėjimo triumfą kelią. Reikia 
tik pūstelėt priešingam vėjeliui, tuoj ir išpūs iš jo kiauros sielos tą, ką 
indėjo pranciškonis, ir nulėks ten, kur vėjas pučia, nes pas jį be tuš- 
tumos ir idėa fixe“ nieko daugiau ir nėra. Zonis, kaip jau galima buvo 
pastebėti - monomanas. Tai jis įsivaizdina save moralės ir doros ap- 
gynėju ir užmuša Marį, tai vargdienių užtarytoju ir keikia vėl tą patį 
Marį už jų skriaudimą, ir studentams proponuoja vieton vita nostra 
brevis est5* - dainuoti „kas vargdienį žmogų, beturtį priglaus“3. Tai 
galop mano esąs ar bent buvęs visuomenės veikėjas ir jausmingai su- 
šunka: 


Aš troškau žmonijai kiek ranką paduoti, 
Liuosybę, brolybę, lygybę sapnuoti, 
Norėjau apsaldyti skausmų nors dalį 54 


ir f. t. 


3 Įbid., p. 28, UV. 

2 Dominuojanti, įkyri idėja (pranc). 

52 Mūsų gyvenimas yra trumpas (lot.); pirmoji studentų himno Gaudeamus igitur 
antrosios strofos eilutė. 

3 Pirmoji eilėraščio „Beturčiams“ eilutė. Librete pateikiamas trumpesnis ir pakeistas 
Pavasario balsuose paskelbto eilėraščio variantas. 

54 Ibid., p. 31, IV. 

Visai neteisingai skamba Zonio lūpose žodžiai: 


O, man nesakyk, jogiai aš nenorėjau 
Jieškoti pirmos priežasties! 

Kiek metų padėjau, nakčių iškentėjau, 
Išsmilkusios klauskis akies!5 


Tie žodžiai - jo kaukė. Jeigu jis būtų ieškojęs pirmos priežasties, 
kelius metus padėjęs, daugybę nakčių iškentėjęs, apie ką galėtą liūdy- 
ti išsmilkusios akys, tai nebūtų buvęs vien tik žodžių herojus, nebūtų 
tik iš nuobodumo troškęs „žmonijai ranką paduot“, o būtų apreiškęs 
tai gyvu darbu, nebūtų užsiganėdinęs vien trokšti, sapnuoti „broly- 
bės, lygybės, liuosybės“. 

Teisingiau pas ji išeina: 


Matau, kodėl! varginga žemė; 
Kas čia daugiau vargų kentės, 
Sulauks didesnės ten garbės [...].59 


Išgirdo pranciškono žodžius, kad juo čia bus blogiau, tuo ten bus 
geriau, ir norisi jam pamatyti to gero, ir trokšta, kad jam būtų gera. 
Jis nenumano, neturi kito džiaugsmo, kito troškimo, kito noro, kaip 
„kad man būtų gerai“. Bet Marys norėjo, kad čia jam būtų gera ir žlugo 
nuo Zonio šūvio; Zonis nori, kad ten jam būtų gera ir žlugs nuo Mario 
plieno. Tai neišvengiama, nes jiems kito išėjimo nėra! Ir jokios teisės 
neturi Zonis sakyti Mariui: 


Atstok nuo manęs tu su protu didžiu! 
Aš vien neapkęsti tave tegaliu; 


Eik lūpas mergaičių laižyti gražias!..37, 


nes ir jis pats nėra vertesnis Marys, tik „laimingesnis“. Ir jis norėjo 
„lūpas mergaitės laižyti gražias“, jam tai nepasiseka, Marys „pavi- 
lioja“. 


55 Ibid., p. 29-30, V. 
55 Ibid., p. 32, IN. 
37 Ibid., p. 20, Il. 

Arba: 


Ir nebėra, kas ranką paduotų! 

Vienintelis vienas jaučiuosiu ant žemės visos. 

Iš tiek idėalų, jaunystėje mano sapnuotų, 

Kas liko?.. Tik vien atminimai, ką keršto jieškos! 
Ir kam aš ant žemės? Kas liepė iš motinos yščių 
Man dieną išvysti ir verkti? Kam reikia manęs?53 


Nusijaučia vienas besas, kas ranką paduos, merginą Marys „pavilio- 
jo“. Skundžias, kad nelikę, esą, nieko jaunystės idėalų. Bet ar tai buvo 
idėalas, kad, nuo pirmo priešingo vėjelio pūstelėjimo išsiskirsto?! 
Savaime suprantama, kad jaunystę dykai praleidęs, nieko doro iš jos 
neišsinešęs, nieko savyje augštesnio neturėdamas, jokių įsitikrinimų, 
jokių siekimų, jokios pesauliožvalgos“*, iškentėjęs meilės krizisą, at- 
siduria ant gyvenimo kelio nuogas, plikas ir nebežino, nei kam gyven- 
ti, nei kuo, nei kaip, nei kuriuo keliu keliauti! „Ir kam aš ant žemės?.. 
Koks tikslas to būvio?“ 

Taigi bedievių sumušti nepasisekė, nuveiktas tapo tiktai vienas Zo- 
nis, kuriam vis viena kuo būti: ar ateistu, ar tikinčiu, ar dar kitokiu, bet 
tiktai būtų kame paskandinti nuvargusios, tuščios sielos rūpesčiai. 

Visi kiti asmenys išvesti, visos scėnos parodytos tuo tikslu, kad pa- 
didinti įspūdis, prirengti skaitytojas prie tokio iškilmingo atsitikimo, 
kaip sugrįžimas bedievio į tikėjimą, pavyzdžiui scėnos su Milvydu. 
Milvydas - „socialistas“, lengvatikis ir, kaip Zonis, žodžių herojus. 
Kalba, kartais ir labai gražiai kalba, bet vien tiktai ir kalba: 


"Tautų liuosybė, 
Luomų lygybė 
Eina pati!..* 


Arba: 


38 Ibid., p. 21, III. 
59 Pasaulėžiūros. 
8 Ibid., p. 17, III. 


144 


Darbuokimos lygei, kiekvienas kaip gali, 
O prakaitas lygus sulygįs visus; 
Kiekvienas teisingą atims savo dalį, 

Ir skyriaus tarp pono ir būro nebus.“ 


Visa labai gražiai skamba. Asmenyje Milvyda išvesta skelbėjai eko- 
nominės lygybės. Maironis savo Milvydą tarytum sako tiems „skalbė- 
jams“ - kai žodžiuose tai jūs labai gudrūs, o kai reikia tik prie darbo, 
pradėti dalinties, tai ir nebėra jau jūsų. 

Tokių „pašalinių“ scėnų pasitaiko veikalėlyje kai-kada ir visai vyku- 
sių. Pavyzdžiui, Marys ir Mergaitė, kai-kurios scėnos su vaikais ir kitos. 


V 


Nacios, pasak naujųjų“ tyrinėjimų, skirias tarpe savęs ne jausmais, 
ne palinkimais, ne geradėjyste ar niekšyste, apskritai, ne doros ypaty- 
bėmis, bet mąstymo ir veikimo būdu. 

Prie šio reikia pridėti dar štai kas: kaip ir viskas psichiška, taip ir 
tautiškumas turi ne tiktai savo psichologią, bet ir savo psichopatalo- 
gią. Bet yra tautinio mąstymo bei veikimo ligų ir anomalių. Prie pasta- 
rųjų priguli tautinės politikos, idėalų ir tikslo iškraipymas. Kita liga - 
tai klasinės psichologios veikimo padarytas minties iškraipymas, ypa- 
tingai, jei ta klasė pažymėtų laiku yra palinkusi regreso kelian. 

Tai įsidėmėję, pasuksime Jaunosios Lietuvos linkui. Turinys jos vi- 
siems žinomas - neaprašinėsiu. 

Rainis - indomus visų-pirma kaipo psichologinis atgimimo laikų 
tipas. Tai jis yra jų, lietuvių, tautiškumo, dvasios, minties, ūpo ir būdo 
išreiškėjas atgimimo laikais. Rainį Maironis kur-kas aiškiau, nuodu- 
gniau apibrėžia, negu Zonį, ir pirmasis labiau nusisekęs. Rainis - tai 
pilna antitėzė Zoniui. 


“ Ibid., p. 18, III. 

“ Žiūr. ĮĮmuTrpad Hukonaesuų OBcanuko-KynnKoBCKMA. 
1) Ilcuxon02UA MbICAU U Mmeopuecmea; 
2) to paties Hcmopua pycckoli unmennuzeKnyUu; 
3) C6opuuks - INcuxon02ua M6opuecmea. 

Rainis paeina iš turtingos ūkininkų šeimynos. Apie jo kūdikystės 
dienas Maironis nieko nesako, bet, tur-būt, jos praslinko tokiuo jau 
būdu, kaip ir Zonio. Apie jo senelius ir prasenelius irgi nieko nežinome. 

Su juo pasipažįstame tą valandą, kada tėvas jį veža mokyklon. Bu- 
dri ir jauna jo dvasia, lygi pirmą kartą sujudo ir praregėjo išvažiuojant 
ryto metu, ir jis pradeda tėmyti ir įsidėmėt gyvenimo apsireiškimus. 
Matušė palydėjo lig tilto ir atsisveikino, o per visą rengimosi laiką: 


Glostė vargšą-sunelį; kaip abudu verkšleno.“ 
Lydėjo matušė ir manė sulaukti tos saldžios valandos, kada sūnus: 


[...] Mišias prie altoriaus pirmąkart užgiedos 


Ir, jai verkiant iš džiaugsmo, seną galvą suspaus.“ 


Laukė ir tikėjo. Suprantamas ir giliai skurdus tas mūsų sodžiaus 
motučių padėjimas. Ne vienai jų dar teko vilkti baudžiavos jungas ir 
kęsti del jo. Laikas bėgo. Išnyko baudžiava, o mūsų moteriškės bū- 
vis ar pagerėjo nors kiek! Būdama beteisė ir paskendusi kasdieniuos 
varguos, intelektualiame skurde, gyveno ir nesuprato, kad gyveno, ir 
kantriai kentė savo skurdą ir bėdas, nes nežinojo ir negalėjo žinoti, 
kad kitoks gyvenimas yra, kad kitoks gali jis būti. Nenumanė, kad 
kitoniško gyvenimo galima norėti ir apie jį svajoti. O vienok dvasia 
augo ir nyko, siela troško ir alpo, širdis plakės ir vyto. 

Kame paguoda rasti, kame nusiraminti?! Girdi, kad iš „ambono 
kunigėlis“ skelbia kitą karalystę, kame vien brolybė ir lygybė, kame 
bus galima atsilsėti nuo žemės vargų... Tai vienas kelias joms tėra. 
Nestebėtina, kad ir gimsta ir įsivyruoja tūlas misticizmas, savo rūšies 
fanatizmas. 

Ir užsidega močiutės fanatizmu sūnelio siela dar jam lopšy bebū- 
nant, mistišką lopšinę begirdžiant, dar jam mažyčiam bebėginėjant, 
įstabių fantazios tvarinių beklausant. Visai todel natūralis daiktas, 


5 J. Maironis (J. M-lis), Jaunoji Lietuva, Kaunas: Saliamono Banaičio spaustuvė, 
1907, p. 9, I:ll). 
6 Ibid., p. 9. 

kad Rainis iš-pat mažens jau pradėjo manyt apie „Šventą kunigystės 
stoną“ ir troško jį priimti; pradėjo manyti, kaip ateityje pamokslus sa- 
kysiąs ir žmones mokysiąs. 

Ojau iš mažens pas jį pradeda apsireikšti savotiškų būdo bruožų. 


Savyje užsidaręs, su draugais maž broliavos; 

Jam nuobodžios išrodė linksmos dainos jaunimo, 
Vien tik mokslas rupėjo; vienos knygos sapnavos, 
Norint buvo jaunesnis už moksladraugius savo, 


Senio vardą jam duotą, nieks nežino kada.“ 
O paskui, kai paūgėjo, šie bruožai dar labiau išsiplėtė ir įsigalėjo. 


[...] šaltas ištolo, kurs net atskirą žodį 
Tarsi sverdamas svėrė, lyg bijodams klaidų.“* 


Jau jaunose dienose apsireiškia meilė ir patraukimas prie pozityvio 
darbo ir vengia tuščių žodžių ir kalbų. 

O vienok reikale, kada apsakinėja Onytei „Graikų ir Romėnų ka- 
rus“, „tada švietė jam veidas, kaip giedrotas dangus“, ir „Juozas buvo 
ne kartą iškalbingas tikrai“. Buvo jam, vadinas, pažįstamas inkvėpi- 
mas ir skaistus idėos užsidegimas. Jautė jis iš mažens savyje didžias 
pajiegas, auklėjo jas ir tobulino ir rengėsi jas realiai išnaudot. Pabai- 
gęs vidurinę mokyklą, manė jis liksiąs ištikimu savo siekimui, tai yra 
pasieksiąs „kunigystės stoną“, kuri iš-pat mažens nešiojo savyje, bet 
su kuriuo nesusigyveno. Atskirkime išvidinę formą, neturėjo jis nieko 
tokio, kas jį jungtų su tuo „stonu“. Motušės skaisčių padavimų ir įsta- 
bių fantazios melodių apgaubtas, jis buvo įsivaizdinęs, kad jį traukia 
„kunigystės stonas“, kad tai jo esąs pašaukimas. Jo prigimtis neturė- 
jo tų ypatingų charakterio bruožų, kurie neišvengtinai palydi kunigą 
„iš pašaukimo“. Aplinkybės pasitaikė: jis susipažįsta su Jadvyga Goš- 
tautyte. Užtiko ją prie Šopėno siaučiančiųjų neapriboton padangėn 
melodių. Išgirdo Rainis nepažįstamoje vietoje nepažįstamų melodių, 


6 Ibid., p. 10, IN. 
66 Ibid., p. 14, I:IV. 

nepažįstamos pajiegos virkdinamų! Išgirdo jis - ir apėmė jį kaž koks 
keistas ilgėjimosi ir liūdesys, kaž-kokia savotiška melancholia, ne tai 
gyva, ne tai verdanti, ne tai užšąlanti. 

Ir drauge pajunta begalinį vienumos skausmą ir milžinišką ilgėji- 
mosi. Toje valandoje tarytum veržte veržias iš jo degančios krūtinės 
sekanti dainos žodžiai: 


Apsiverkti nemoku, pasiskųst negaliu: 
Nesupras žmones mano skundos! 

Ir nueisiu pro šalį su tuo skausmu giliu, 
Kurs be žodžio paliks visados!97 


Muzikalė Jadvygos siela atjautė toje valandoje Rainio sielos dishar- 
monią, ir užsidegė ji tada tuo pačiu vienumos skausmu, šiauriniu il- 
gėjimusi, ta pačia savotiška lietuvių melancholia! 

Užsidegė - ir pajuto savyje sielos disharmonią ir slopinantį troškulį 
suvienyti sielų disharmonią, kad padaryti amžiną, augančia ir besi- 
plėtojančią harmonią. 

Jautė Jadvyga, kad: 


Jo alpstančią širdį ji žadint mokėtų, 
Jam būtų gaivinančia ryto rasa, 

Kaip Angelas-sargas karštai jį mylėtų, 
Jo siekiams augštiems atsidavus visa!*8 


Pasiekė jau ir Juozą Jadvygos širdies kibirkštys, ir tas sugrįžęs namo 
ant rytojaus: 


[-..] gėrė arbatą, esąs kaip ne čia; 
Tylėjo, kaip žemę pardavęs!“ 


Toje tylumoj, begalinėj melancholioj ir užgimė naujas, visai nepa- 
žįstamas jam jausmas. Užgimė - augo - plėtojos. Vienuma lydi jį vi- 


87 Ibid., p. 29, II:XIV. Šias eilutes Maironis į poemą perkėlė iš anksčiau publikuoto ei- 
lėraščio „Nuliūdimo valandoje“ [„Skurdžioj valandoj“]. 

68 Ibid., p.31, II:XVI. 

69 Ibid., p. 35, II:l]. 

sur ir visame. Bažnyčioje, „senų tradicių“ papratimu nebesimeldžia, 
teisingiau sakant, nusijaučia vienas esąs, kad galėtų melsties. Kūnas 
bažnyčioj dvasia begalinėj, o mintįs dar toliau. Praslinko šalia Jadvy- 
ga - ir vėlios atsikartojo vakarykštis tylus ir begalinis ilgėjimosi jaus- 
mas. Kada klebonijoj, 


Jadvygai ir Juozui vieniems pasilikus, 
Akims jų netyčia baisiai susitikus, 
Antkarto pritruko kalbos.7? 


jau aiškiai apsibrėžia, kaip viename, taip ir kitame, karštas ir ypa- 
tingas jausmas. Nuo šios tai ypatingai valandos prasideda Rainio sie- 
loje kova, arba, kitaip sakant, „dvejonė“. Senasis „kunigystės stono“ 
paveikslas, tiek metų širdyje nešiotas (pabrėžiu: nesusiliejęs su jo 
širdimi ir dvasia), atsisveikindamas paskutinį kartą, nori atsigauti ir, 
savo intaką bemėgindamas, bando dar kartą pavergti, nors ir išvidi- 
niai, individuališkumą. 

Tada kaž-koks senas, bet naujai išsivystęs vidujinis balsas griežtai 
sukįla prieš „tradicios putimą“ ir priverčia su juo gailestingai ir pasku- 
tinį syk jau atsisveikint. 

Tasai „naujas jausmas“ buvo tiktai ekstraordinaris to vidujinio 
balso atgijimo faktorius. Klaidinga būtų žiūrėt į Rainį, kaip ir į Zonį, 
kad „pamylėjimas“ ar „įsimylėjimas“ pavirto gyvenimo kelrodžiu, 
išnaikino iš mažens užauklėtą palinkimą tavęsp ir nukreipė gyve- 
nimo bėgį. Pasižiūrėkime, Zonis prieš „įsimylėjimą“ neturėjo savyje 
nieko prakilnesnio, augštesnio, neturėjo jokio gyvenimo siekimo ir 
idėalo, vėjus gaudė ir dūsavo šviesioj nakty į mėnulį bežiūrėdamas, 
o „pamylėjęs“ atrado savo gyvenimo siekimą ir idėalą, savo tikslą ir 
sistemą. Tuo gi tarpu Rainis buvo stipros enėrgios vyras, darbštus ir 
prakilnus, o besimokindamas išsidirbo gyvenimo tikslą, nesiskaity- 
damas su priemonėmis, kuriomis reiks naudoties, su tuo savo sieki- 
mu susiliejo visa savo esybe. Įsimylėjimas negalėjo būti jo psichikos 
toks „krachas“, kaip Zonio, bet tiktai tolimesnio jo siekimų vykinimo 


7 Ibid., p.41,1IL:1X. 

impulsas. Ir kada Zonis laukia, kad jį sunykusį mylimoji priglaustų 
„po savo sparnu, ir pasirengęs už tai išpildyti by kokius jos pageidavi- 
mus, tai Rainis niekados nenustojo savęs valdyti, vengia nusilenkimo 
ir, užklaustas Jadvygos, ar beaplankys ją, atsako, nors per surakintą 
skausmą, vienok drąsiai: 


„Vargiai begalėsiu“, atsakė Rainys: 
„Parpuikųs čia rūmai, o aš vargdienys! 


Man lemtas vien kelias vargų!7 


Jo šiuo atsitikimu vidujinė kova - tai tiktai lengvas atsiduksėjimas 
ir pasigailėjimas. 
Skaitau reikalingu išrašyt šią ilgoką ir žymėtiną vietelę: 


Kame mano brangųs jaunystės sapnai? 
Kame tie padangėmis skrydę sparnai? 
Kame augštas, gražus pašaukimas? 

Kaip šalčio užgauti pavyto žiedai! 

Lyg debesis tamsios užtraukė juodai? 
Beliko tiktai atminimas! 

Tik vien aiminimas!.. Ir tas nepaliaus 
Kaip sąžinė, graužti! Kur žengti toliaus, 
Kas man beparodys, oi kas? 

Kaip silpnas keleivis ant kryžkelio stojęs! 
Kaip, krušai javus bekapojant, artojas, 
Taip aš benuleidžiu rankas. 

Kame mano galė, kuriai įtikėjau? 

Kaip milžinas žengti par audrą žadėjau 
Ir vargti del gero kitų!.. 

Silpnos moteriškės akių spinduliai 
Užšvitę įsmigo į širdį giliai... 

Ir tiek po visų apžadų! 

Motušė brangiausė, kaip griaudųs varpai 
Tau bus ta žinia! Kad man lopšį supai, 


2 Ibid., p. 42, WI:IX 

Nemigus par kiauras naktis, 

Kad leidai į mokslą paskui ant skolos, - 
Ne tos betikėjais sulaukt valandos! 
Linksmesnė tau švietė viltis! 

Bet ar-gi jau viskas, kaip sapnas, išnyko? 
Nejau ant švenčiausio, brangaus man dalyko 
Paženklint kryželį palieka? 

Ir vis, ko taip troškau, dienas beskaičiau... 
Kur mano vienintelį tikslą mačiau... 

Tai viskas pavirstu į nieką? 

Bet ką? Ar aš nendrė, belankstoma vėjo? 
Ar veltui draugai visados man tikėjo? 

Ir milžinu tankiai vadina? 

Silpnos moteriškės akies spinduliai!.. 
Svajonės tuščios svetimi sopuliai!.. 

Ir viską ant karto naikina? 

Nekrūpčiočiau, regis, nuo griausmo, žaibų, 
Nei audros kaukimo, žmonių nelabų, 

Nei priešų nuožmiausios gaujos! 

Kaip milžinas, stočiau į atvirą kovą, 
Aprinkdamas Viešpatį sau už vadovą! 

Bet jos... o, taip gaila man jos! 

Tai angelas, rodos, iš apskričio kito, 

Kurs veidu aušros netikėtai užšvito 

Ir naują man praneša šalį. 

Kas jausmų gilybė! Kiek veide skundos!.. 
O ne! del manes ji kentėt niekados... 


Kentėt dėl manes ji negali!" 


Tame yra visa Rainio dramos kvintesencia, jo žmogaus gilus tu- 
rinys. Štai kuo jisai yra mums artimas ir todel brangus. Nukentė- 
jęs šiokį-tokį „krizį“ savo intymiuose reikaluose, Rainis toliau vysto 
savo idėas, toliau skečia savo ingimtas pajiegas, toliau varo išauklėtą 


= Ibid., p. 44-45, III:XI. 

širdyje darbą. Joki svyravimai nenulenkė laisvos jo galvos prieš tokius 
mecenatus, kaip Goštautas, kad gauti asmeninę laimę; jis kibo veikti 
visuomenės dirvoje, atrazdamas ten sau nusiraminimą. Rainis tam- 
pa karščiausias ir tvirčiausias iniciatorius tėvynės prikėlimo; draugus 
bežadindamas tampa jų vadovu, jų kelrodžiu. Kai jau šiokios-tokios 
pasekmės pasiektos, ištinka jį viena paskum kitos nelaimės. Pakliųva 
jis į valdžios rankas, atsiduria tvirtovėj, pradeda džiovėti? ir persiski- 
ria su šiuo margu pasauliu. 

Bet reikia pažymėti, kad fabulos siaurumas neleidžia apsireikšti vi- 
soms jo būdo ir dvasios ypatybėms. Bet Rainis yra lietuvių dvasios, lie- 
tuvių tautiškumo išreiškėjas. Visa reikšmė Maironies ir yra tame, kad 
jis Rainyje išreiškė grynai tautines lietuvių būdo žymes. Jisai Rainiumi 
išreiškė ne turinį mūsų psichikos, bet formą, mūsų valios ir mąstymo 
procesus. Paralėliai su Rainium užima žymią vietą poėmoje Jadvyga 
Goštautytė. Bet jos psichika visai kitokia, negu Rainio. Jos paveikslas 
nudažytas visai kitais dažais. Joje daugiau turinio, negu formos (formą 
suprantu savo prasmėje - tai yra valios ir protavimo procesai). Bet už- 
tatai ji ne mūsų nacionalis tipas. Ištikrųjų. Nieko joje nėra tokio, kas 
būtų tiktai joje, kad to „kas“ nebūtų nacionaliuose tipuose kitų tau- 
tų. Prisiminkime nors Tatjaną Puškino, Gretchen ir Dorotėją Gėtės, 
Amalią ir Elžbietą Šilerio“, - visos jos turi „šį-tą“, ko kitoje nerasi, turi 
„Šį-tą“ nacionalio. Jadvyga gi nieko apriboto, griežtai savo nacionalio 
neturi. Tai, kad ji buvo turtingo sulenkėjusio dvarininko duktė, vėliau 
atgimė, liko lietuvaitė, turėdama muzikos talentą, darbavos tėvynei 
ir pragarsėjo ne tiktai studentą tarpe, bet ir visuomenėj, kad asmeni- 
niam gyvenime užlaikė ištikimą Rainiui meilę ir t. t, - visa tatai būtų 
padariusi ir vokiečių „idėalė mergaitė“, ir ispanų, ir rusų ir kitų. 

Kitų moterų nėr aiškiai apibrėžtų. Tiktai viena Onytė išėjo šiek- 
tiek riškesnė. Bet Maironis, matyti, ir pats nedėjo darbo būdo išdirbi- 
man, o tiktai norėjo nupiešti Lietuvos atgimimo paveikslą. „Pašaliniai 


> Liesėti, džiūti, sirgti džiova. 

7 Tatjana - Aleksandro Puškino Eugenijaus Onegino veikėja; Gretchen, Dorotėja — 
Johanno Wolfgango von Goethes Fausto ir Hermano ir Dorotėjos veikėjos; Amalia 
ir Elžbieta - Friedricho Schillerio Plėšikų bei Marijos Stiuart veikėjos. 

procesai“ su Rainiu buvo reikalingi, jog reikėjo sukoncentruoti skai- 
tytojo domą paveikslan, atvesti į taką, kuriuo jis turi eiti prie fabulos 
išsivystymo. 

Patsai paveikslas pieštas truputį su tendencia, bet čionai ji nebe- 
taip „keistai žiūri“, kaip Kur išganymas. 

Išatgimusios jaunuomenės gyvenimo, kai-kada pasitaiko scėnų la- 
bai delto gyvų. Taip, rodos, ir ineini jų gyveniman, užsidegi jų jausmu, 
jų karščiu, susilieji su jais į vieną idėg, į vieną troškulį! Ypatingai tokia 
gyva scėna tai beržyno pavėsy susirinkimas. Padidina dar tą gyvumą 
ir narsumą studentų daina „Jau Slaviai sukilo“. Mažutis jaunuolių bū- 
relis, užsidegęs ir apimtas altruizmu ir gilia tėvynės meile, neišsigąsta 
iškėstų tamsos ir priespaudos nagų, nenusilenkia prieš gręsiančias 
kančias, nenulenkia galvos, kad darbas juodas ir begalinis, o su tvirto- 
mis, degančiomis jaunomis širdimis stoja į pasišventimo kovą, drąsiai 
atstato nesubrendusias, bet jau tvirtas ir nuo vargo sukietėjusias krū- 
tines. Stoja - ir nieko neboja ir nieko nebijo! Tiktai iš šiokios enėrgios 
galima buvo tikėties, kad laimės nelygioje kovoje! 


Jau Slaviai sukilo. Nuo Juodmario krašto 
Pavasaris eina Karpatų kalnais. 

Po Lietuvą - žiema. Nei žodžio, nei rašto 
Neleidžia erelis, suspaudęs sparnais. 
Petys gi į petį, na, vyrai kas gali, 

Sustoję į darba už mylimą šalį, 
Prikelkime Lietuvą musų!5 


Poėma parašyta su filosofiniai lyriškais naujosios poėmos stiliuje 
protarpiais, prigimties aprašymais. Prie geriausiųjų poėmos ypatybių 
reikia priskaityti ir tai, kad aprašinėjami joje papročiai ir palinkimai 
tuolaikinių dvarininkų ir „šlėktos“. Sakant Visariono Bielinskio žo- 
džiais“, Jaunoji Lietuva - tai gyva enciklopedia šlėktos ir kunigijos 
papročių ir palinkimų. 


75 J. Maironis (J. M-lis), Jaunoji Lietuva, p. 90-91, VI:XIV. 
7 Kalbama apie Visariono Belinskio frazę: „Oneginą' galima pavadinti rusų gyve- 
nimo enciklopedija ir kuo tautiškiausiu kūriniu“ (Visarionas Belinskis, „Eugenijus 


153 


Pradėjęs seniu Juška, praeidamas pro senį Goštautą, baigdamas 
Jakštu, Klimu ir Tumu, nujauti šiek-tiek nusimanąs apie mūsų gyve- 
namojo krašto žmones. 


VI 


Poėto talentas dažnai veikia periodiškai. Po tulam intempimu, pro- 
duktyviam veikimui dažnai lyg ir apsilpsta, nutilsta. Tarytum ilsis. 
Praslinko tūlas laikas, jis vėlios pradeda bujoti, neretai, tvirčiau ir ga- 
lingiau, negu pirma. Ir daugelio jau buvo pastebėta, kad paskutiniai 
Maironies veikalai - Reseinių Magdė ir Vaivorykštėje spauzdinamo- 
ji poėma Mūsų vargai silpnesni, negu, pirmieji jo raštai. Tiesa, apie 
Mūsu vargus sunku kas nors griežto pasakyti, galas dar, matyti, toli, 
bet iš Reseinių Magdės aišku. 

Sakyčiau, tai satyra į lenkomanus, išgamas, bedievius, dvarininkus 
ir vėjavaikes merginas su vaikinais kreipta, bet, kaipo satyrai, trūksta 
tikru satyros ruožų, trūksta ryškumo, trūksta spalvų ir išvadžiojimų. 
Sakyčiau, galop, kad tai yra begalinė, viena elėgia, parašyta, matant 
tėvynę beskurstant, lietuvius ištautėjant, merginas vėjus begaudant 
ir t. t., besiilgint šviesesnės ateities, ir beverkiant senovės milžinų ir 
buvusios (nors ir idealizuojamos) tėvynės galės ir garbės. 

Bet... ne vieta tada būtų toms tendencioms, kurių Maironis nie- 
kuomet neišsižada, kurias deda kiekvienan veikalan. 

Galop, beliktų, rodos, suformuluoti visa, kas pasakyta, padaryt tin- 
karmos išvados ir nuspręst, kokią vietą Maironis užima mūsą literatū- 
roje ir t. t. 

Bet aš, manding, išsireikšdavau aiškiai ir formuoluoti nėra jokio 
reikalo, o daryt „reališkas išvadas“ ir spręsti būtų perdaug nemalonu 
ir liūdna, kaip poėtui, taip ir jo tverybos apžvalgininkui. 


Oneginas“, in: Visarionas Belinskis, Rinktiniai raštai, vertė Zigmas Kuzmickis, Vil- 
nius: Valstybinė grožinės literatūros leidykla, 1961, p. 319). Tai devintasis tekstas iš 
vienuolikos Puškinui skirto Belinskio straipsnių ciklo. 

bai AN 


Juozo Tumo-Vaižganto tekstas publikuotas 25-o0jo Maironio kūrybos jubilie- 
jaus proga. 

Pirma publikacija: Vaišgantas, „Tarp skausmų į garbę" paskaičius (Iš dieno- 
raščio)“ in: Viltis, Vilnius, 1913-08-23 (1913-09-03), Nr. 98; skelbiama iš: Vaiž- 
gantas, „Tarp skausmų į garbę" paskaičius (Iš dieninio)“, in: Vaižganto raštai, 
t. 4: Vilniaus ir Kauno laikotarpis 1918-1921 m., d. 2: Aplink nepriklausomybės 
veikėjus: publicistika, Kaunas: Švyturys, 1922, p. 131-143. 


JUOZAS TUMAS-VAIŽGANTAS 
Tarp skausmų į garbę paskaičius. Iš dieninio 


I 


1895, Mintaujoje. 

„Tikras pavasaris. Popietuvė'. Kaitrūs saulės spinduliai sparčiai 
plėšo medžių pumpurėlius, o jų sakų kvapas veržte veržiasi vidun 
trobos. Oras iš giedros dreba ir drauge su kvepalais svaiginte žmogų 
svaigina... 

Bevaldžias rankas nuleidęs, skaitomą knygą ant stalo pamiršęs, 
kėpsau plačiame krėsle. Kūnas ištižęs, kone apmiręs. Dvasia lyg ver- 
žiasi aukštyn, į nežinomas sritis; veltui tačiau mėgintumei susekti, 
kame mintys klajoja. Geidimai varsto krūtinę; bet jie - neapriboti. 
Neapsakomas nuliūdimas aptraukė tik ką ramų, bemintį veidą; tik 
nežinau, ko stingu. Dieve, nejaugi aš jau tašla*? 

Pamažu, išlengva grįžta mintys atgal į vagą, vėl ima pintis į eilę. 
Tingiai, miglotai šliaužia nuovoka, kokios gi gyvenimo sąlygos daro 
mane tašla. Aukšta tarnystė svetimame krašte reikalauja, kad labai 
save pamirštumei, labai savęs išsižadėtumei. Šabloninis aptarnau- 
jamų miestelėnų gyvenimas verčia taikintis3. Tarnystė; gyvenimo 
šablonas, kai ne tarnystė. Katra katrą ėda? Neišpainioju. Iš šalies 


* Popietė. 
* Tešla. 
3 Prisitaikyti. 

žiūrintiems, vieniems gali rodytis, kad mane tarnystė ėda; kitiems, 
kad miestiškas šablonas. Ir tarp jų gali nebūti prieštaravimų, nes man 
pačiam aišku, kad tarnystė ir šablonas pirmiausia mano laiką ėda, o 
jau belaikė išėda vidurį. Ten rimties nėra, ten kažkas spurda, kovoja. 
Bet kas? Ten dirksnius“, kaip gyva ranka, trauko. Bet kas? Tašloje argi 
gali būti smarki kova ir skaudūs dirksniai? Netvarka viduje daro liū- 
ną, kurin įsmenga visa nauja; kas netikėta, ūmai pakyla. Smenga ir 
nespiria ieškoti išėjimo. Toli toli matėsi iškilmingos, aukštos, bet jau 
apleistos idėjos. Pamiršta, apie ką svajota? Taip greit? Sopa, bet noro 
grįžti nėra. 

Liūdna, neapsakomai gaila man savęs paties, kad nėra kam išva- 
duoti, įbingusį> paraginti, tašlą sukietinti ir ką dora iš jos išlipyti; nėra 
kam elektros kibirkštis per susilpnėjusią valią perleisti... 

Mintyse ir tingėjime paskendęs, kaip per sapną, juntu atsargų gra- 
baliojimą aplink durų klingę. Pamažu, patylomis prasiveria durys — 
pasirodo pasilenkusi žmogystė su ryšeliu rankoje. Akylai apsidairęs 
po kambarį ir įsitikinęs, kad esmu vienas, drąsiai jau ir linksmai taria 
paprastą pagarbinimą. 

Tai buvo jau beveik visiems lietuviams žinomas tipas pirkliauto- 
jo užgintomis lietuviškomis knygomis. Jų pasirodymas visados buvo 
laukiamas, nes visados skleidė bent vieną tautinės šviesos spindulėlį. 

- Per amžius! - Atsakau balsiai ir staigiai linksmai. - Senai laukia- 
mas svety, sveikas! Tūpkis, meldžiamasis, ilsėkis! Še tau vyno šlakas; 
atsigauk ir imk nuolatos sakyti, kas margame sviete, mūsų Lietuvoje, 
darosi. Ar atsinešei ko? 

- Žinoma. Negi tuščiomis plūksi toki gabalą - atsakė keleivis iš toli- 
mo krašto ir, nieko netrukdamas, daug žadančiu veidu ima rišti ryšelį. 
Ištraukia raudoną knygelę. 

- Regi? - sako, neduodamas. 

- Regiu puikiai aptaisytą ir paauksintą knygutę. Bet man tai ne 
naujiena: aš dar puikesnių turiu. 


+ Nervus. 
3 Įsigalėjusį, įsisenėjusį, sustingusį. 

- Oi, oi? Beg“ neturėtumei! Juk tai - „lietuviška“ poėma. 

- Senkaus Jurgis"? 

- Eik, neplepėjęs! Geriau versk nors įžangą ir ryk seilę! - Jau rūsčiai 
pridūrė nešikas. 

Skaitau: Tarp skausmų į garbę. Poėma iš dabartinių laikų. Parašė 
St. Garnys. Tilžėje. 1895. 91 pusės. 


Kur szedieną Jinai?.. 

Vien kapus tematai,; 

Ir liudna, ir skaudžia krutinę!.. 
Lyg po audru didžiu, 

Kad ant mariu placziu 
Užmiega vilnis paskutinė. 


Kur garsi ta szalis?.. 
Klausos, jieško ausis 

Ir žadą atrasti norėtų!.. 
Bėt jau amžei penki, 

Ir vis nekelias JI 

Po tiek sopoliu iszkentėtu! 


[...] 


O vienog Lietuva 

Juk atbus tik kadą, 

Nes Kryžius gyvatą žadėjo; 
Kankliu balsą iszgirs, 
Miegas kraujas užvirs, 

Juk laukia tyla vien tik vėjo.3 


Laukia tyla vien tik vėjo... per ilgus amžius. Pagaliau, susilaukė. 


S Argi, ar, gal. 

7 Aleksandro Burbos poemos (1889) pavadinimas. 

š Puslapis. 

> St. Garnys [Maironis], Terp skausmu į garbę, Tilžė: O. von Mauderodės spaustuvė, 
1895, p. 5. 

Sztai jau kaukia sziaurys, 

Jis miegus nuvarys; 

Atbusi, brangiausė tėvynė! 
Jau kilsnoji sparnus, 

O szitai tau sunus 

Ir giesmes devyneės nupynė.' 


Kas darėsi, nebeatmenu. Paskutinio posmo nebepaskaičiau - bal- 
sasužlūžo. Žiūrėk, tyla laukia vėjo... Vėją kelia geravaliai karštaširdžiai, 
pamindami po kojų asmeninius savo menkus ir nemenkus skausmus. 
Ar dabartinioji karta padės pūsti tą vėją? Ar būsimoji įvertins nepavy- 
kusi kitų darbą? Ar mokės pasaldinti nelauktą užvylį“ savo bešališku 
teisingumu? Ar atmokės garbe tiems, kurie per skausmą ėjo? Kas bus 
kaltas, jei dabartinių darbas - vėjo kėlimas - nepavyks, nei nevykėlių 
niekas nepaguos? Tu ir kiti tavo eilės!? 

Krito balsamo lašas ant ištižusios dūšios. Stebuklingai aną „išdir- 
bo“, suminkštino; valia lyg tampresnė tapo. Idėjai - kelti vėją, nuvary- 
sianti miegus ir tylą, atsiliepė jaunoje krūtinėje. Kas buvo pergalvota, 
kas neaiškiai jausta, staigiai ėmė tenėti, tvirtėti, valiai pritariant, be 
jokių samprotavimų ir svyravimų. 

Svečią pamiršęs, ryte rijau tolesnius poėmos žodžius. Jam, matyti, 
nebepirmoja buvo tokie įspūdžiai, kad nieko nesakęs, tylomis pasiša- 
lino tam sykiui, palikdamas manevieną su mano jausmais ir mintimis. 
Ir tik gražiai pabaigęs paskutinę eilelę, pakėliau pavargusias akis... 

Sykiu prarijau visą poėmą, kaip praryji seilėse tirpstantį skanėsį, 
nors reikia jį čiulpti, ilgiau gardžiuotis. Ji tirpo nasruose, nepalikdama 
grauželių nei ašakų, kurių betgi būta poėmoje gana. Ji veikė į jausmą, 
kaip muzika. Dar į ją neįsiklausai, dar neatspėji, nesupranti, o jau ji, 
muzika, savo įtaką bus padariusi. 

Visa audra troškimų gimė galvoje ir širdyje. Kas siautė tada, be- 
vaikščiojant ilgas valandas po kambarį; kokia krota* rodėsi man tas 
svetimo šono butas; kokiuo ištrėmimu - tasai netolimas, bet vis delto 


w Ibid., p. 6. 
*  Nusivylimą, apvylimą, apgaulę. 


2 Narvelis. 

svetimokas kraštas, - galėtų pasakyti tik tas, kurs mane buvo įdėjęs į 
Latvius ir kuriam tą pat dieną parašiau laišką apie nostalgiją, pasiil- 
gimą darbo tarp savųjų. Aš nieko neatmenu iš to laiško. Bet jis turėjo 
būti karštas ir įtikinąs, kad per savaitę jau buvau... paliktas visai be 
vietos... Ir tik po keturių mėnesių buvau paskirtas... per apsirikimą į 
Žemaičių Mosėdį, nors būta ketinta - į Liolius! 

Ar nę Apveizdos ranka ir ta poėma, it mielės, staigiai sukėlusi su- 
stingusioje mano sieloje reakciją, ir tas apsirikimas, mane pastūmęs 
kaip tik ten, kur galima buvo kelti vėją, šalin varantį tylą... 

Teiravaus nebe vieno, kokį įspūdį į juos darė pirmą sykį paskaity- 
ta poėma. Kas tik buvo be priešingos, laiku įgytos minties, neklaus- 
damas, kas ją parašė, paėmęs į rankas, vienodai atsakydavo, jog buvo 
pagautas, patrauktas, įkaitintas. Net ir žmogus, kurio nuomonės toli 
buvo nuo autoriaus nuomonių ir įsitikinimų, neišturėjo, neišsižodęs*: 

- Davatkiška tai davatkiška. Vis delto mes dar nieko panašaus ne- 
turime. Pradžiai, gera yra. 

Tebūnietai autoriui parodymas, jog neveltui jis darbavosi, neveltui aik- 
vojo jaunus savo kitus šildančius jausmus. Nekas, kad ne taip sumanin- 
gai juos išreiškė, kaip kad norėjo tai padaryti... (Ir kaip paskui sugebėjo.) 

Karšta tėvynės meilė žėri beveik iš kiekvieno puslapio; daugybė 
jausmų, išreikštų ne banališkai, bet bukliai, gryna mūsų kalba; liūdnai, 
lig patoso iškyląs stilius, - gerai veikia į širdį, minkština ją ir graudina. 
To labai gana. Autorius pasiekė, ko norėjo... 

Paskui paskaičiau ją dar ir dar sykį, pasiruošęs nebepasiduoti jaus- 
mų patraukimams. Išvydau ten ir fabulą netikusią ir daug kitokių trū- 
kumų. Vis delto jie negalėjo užmušti nuomonės (ir neapsirikau), kad 
tai maža, bet maloni aušrelė užtekančio nebemažo talento, stilisto, 
dainiaus lyriko... 

Lauksime nekantriai pažadėtos antrosios dalies'*, jau be pasergėtų 
pirmojoje dalyje jeibių, nes šią gadynę nebe taip lengva įtikti poėzijos 
darbais, kad ir lietuviškais... 


5 Neištaręs. 

* Omenyje turimas pažadas poemos pabaigoje: „Laikai bus kiti. Užgiedosiu tadą / 
Ir asz gal neteip kaip ligsziolei. / Užgims apie Vaiczių poėma antra; / Neras ten 
dejavimu brolei. -“ (Ibid., p. 85). 

II 


1896, gegužės m., Mosėdyje. 

Varpas Nr. 8 norėjo duoti recenziją ar net kritiką poėmos Tarp skaus- 
mų į garbę, o davė piktai polemišką straipsni apie „klierikalizmą“s. 
Atminiau, kaip aš pernai pakišau ją vienam žymesniam varpininkui; 
kaip jis griebė ją abiem rankom, džiaugdamasis, bet ūmai, rimtai 
metė klausimą: 

- O kasją parašė? 

- Kunigas... - Tariau ir kažin kodėl susigėdau. 

Dabar gailiuosi, išdavęs slapyvardę, nes vis man matosi, kad Varpas 
nebūtų davęs tokio pikto straipsnio, jei nebūtų žinojęs, jog tai - kuni- 
go darbas. Gal klystu. Ale kam tasai labai mano gerbiamas ir brangi- 
namas varpininkas taip manęs klausė? 

Ponas N. savo straipsnį į Varpą parašė su aiškia tendencija - su- 
mažinti poėmos įtaką, lyg bijodamas jos. Visomis pajėgomis Varpo 
stengtasi išrodyti, kad šioji poėma, tai „kapitalas, į purvą įmestas“, nes 
iš platinimo klierikalių nuomonių nėra naudos tėvynei ir ne klierika- 
lams, girdi, pridera ateitis, bet nebent tiems, kuriems didžioji pran- 
cūzų revoliucija ditirambus giedojo. „Jei ketina būti (antroji poėma) 
tokios pat tendencijos, kaip ir šitoji, tai autorius geriau padarytų, kad 
visai jos nerašytų, nes naudos iš jos nebus jokios“, baigia p. N. savo 
„kritiką“. Bet apie pačią poėmą tiek tepasako, kad „joje poėtiškumo nė 
kokio nėra“ ir tam patvirtinti išrašo dvi tris trumputes ištraukas, ti- 
krai nepavykusių autoriui vietų; jos turinčios spręsti apie viso veikalo 
vertybę. Dar gi ir paskutinioji ištrauka nenusisekusi. „Turinį autorius 
dagi poėma vadina“ ironizuoja Varpas... 

Iš pradžių norėjau užstoti St. Garnį. Bet paskui pasidarė taip skau- 
dus Varpo vienašalis neteisingumas, kad ėmiau manyti, jog būtų paže- 
minimas gražaus veikalo, griauti smūgius, ne iš tos pusės duodamus... 

P. N. bado autorių tuo, kuo negali įdurti. „Autorius, girdi, kad įma- 
nytų, visus į seminariją sukištų ir nė vienam neduotų augštesnius 


5 Žr. N. [Stasys Matulaitis], [Terp skausmu į garbę recenzija), in: Varpas, Tilžė, 1895, 
Nr. 8, p. 133-136 (šios knygos p. 52-62). 

mokslus išeiti“ Kas čia: ar nesąžiningumas, ar neįsiskaitymas? Aš 
St. Garnį pažįstu ir žinau, kad jis ne toks siauras. Ir veikale aš ma- 
tau idėją aukštą, prakilnią, garbės vertą ir pritaikinamą prie galvų ir 
širdžių lygiai „tamsūnų“ klierikalų, lygiai prie „ginkluotų mokslu ir 
energija“ pozitivistų. Negalėjo S. G. turėti tokių norų, nors gi del to, 
kad seminarija reikalauja iš savo kandidatų tokių kvalifikacijų, kokių 
nevisi, kad ir aukštuosius mokslus išėję, teturi. Autorius lygiai visus 
pavyzdžiais ragina tėvynę mylėti, jai tarnauti, nebijoti del jos nei 
skausmų, nei vargų, nes tik tarp jų atras kelią į garbę. Drąsinimas jau- 
nuomenės į darbą, į pasišventimą, į išsižadėjimą egoizmo savimeilės 
vardan aukštesnės tėvynės meilės, - juk lygiai prakilnus dalykas, kad 
irjis apsireikštų... įstojimu į kunigus. Tiesa, gal ir būtų buvę velytina“, 
kad intryga būtų kitaip sumegsta; bet kritiko kompetencija taip toli 
nesiekia, kad net tematų pasirinkime ir kolizijų supynime galėtų ne- 
palikti autoriui laisvės... 

Žmogus, juoba žmonijos gyvenimas nors ir taip mažoje jos dale- 
lėje, Lietuvoje, nėra vientisas. Netesėsi surasti visas aplinkybes, visus 
gaivalus, kurie, subėgę į vieną, sudaro kurią bent gyvenimo eilę. Kas 
kraštas, tai ypatingas gyvenimo būdas. Ir šios dienos būdas kitoks, 
neg nesenai pereito laiko. Vaikai nebesupranta savo tėvų, viena karta 
antros kartos. Kas vieniems rodės svarbu, šventa, be ko jie negalėjo 
apsieiti, kitiems vėliau rodosi juokinga. Ne del to, kad tai iš tikrųjų 
būtų buvę tada juokinga, bet kad paskui taip rodosi. Ir net kaltinant 
kai ką, dažnai mums tenka kaltinti ne bloga valia, tik laikas, kurs dva- 
sią į kitą pusę pakreipia... 

Laiko raštenybė“ yra ankštai susijungusi su pačiu gyvenimu. Pla- 
tus ir įvairus gyvenimas, įdomi ir turininga raštenybė. Dora ir svei- 
ka raštenybė dorai lavina ir sveikai auklėja draugiją'*. Kas raštenybe 
užsiima? Genijai; jų reta; ir paprasti žmonės; jų daug. Pirmieji savo 
dvasios galybe perregi tamsią laiko uždangą ir atspėja ateities reikalą. 
Juos ilgiau bent kelios kartos supranta. Paprastai gi laiko gyvenimo 


* Pageidautina. 
7 Raštija. 
* Bendruomenę. 

moko patsai gyvenimas, kurio įrankis - laiko ir žmonių būdrodis* — 
raštenybė, dirbama paprastų dienos žmonių... 

Nuostabu todel, kodel mūsų tik šone reikalaujama, kad tokie St. Gar- 
niai bevelytų nerašyti ir tai būsią „geriau“? Kaip Garnių katalikų, ar klieri- 
kalų, vadinkite, kaip sau norite, nebus, kad Lietuva tuo tarpu kiaurai ka- 
talikiška? Kodel tik lietuviai privalo saugotis laiko ir vietos žymių, idant 
būsimosios kartos kitaip apie juos manytų, neg iš tikrųjų kad buvo?.. 

Katalikybė kosmopolitė, ne skiria, bet veda į paskučiausią širdžių ir 
minčių vienybę. Bet ne jos dalykas naikinti laikiną žmonių skirtumą. 
Ji gyva, bevelija įsikūnyti į tuos skirtumus; visus žmones adoptuoja*. 
Ir ji turi sirgti savo vaikų sirgimu; joje turi atsiliepti vaikų nelaimės, 
priespaudos iš šalies ir pažeminimai. Skundos, kylimai ir nusileidimai 
turi aiškiai atsimušti katalikybėje ir jos išreiškėjuose. Tai ne nuodėmė, 
bet naturalus dalykas. Juo daugiau tokių St. Garnių ir tokių raštenybės 
veikalų, kaip T. sk. į G., juo didesnė garbė laiko reprezentantams: jie 
bus davę tikrą laiko ir žmonių būdrodį. Katalikybės žymės raštijoje tad 
nėra - tendencija, tik jos neatskiriama dalis. Kaip gi nesiskaitytume su 
katalikiškumu raštijoje, kad kiekvienas mūsų skaitosi su juo, sakysi- 
me, savo šeimynoje? Katalikybė yra tikro lietuviško gyvenimo atmuši- 
mas; be jos būtų melas, tiesos perkreipimas, kaip kitų tautų aiški žymė 
yra protestantizmas, be kurio jų nebesuprastume. Kad ir suomių ar 
latvių. Klaidinga tad bus p. N. nuomonė, jog lietuvio patrioto idealas 
negali būti „klierikalas“, t. y. kunigas. Jei gali būti kitas koks „alas“, bet 
tik būtų iš gyvenimo išdygęs, tai kodel negali būti klierikalas? Vienam 
dabar šis, kitam tas. Gyvenimas šakotas. Spėjimą gi busimųjų idealų 
geriau palikime genijams ir Barbikėms našlaitėms, kurios dar netekė- 
jusios jau spėja, ar sėdės jų pirmgimiai ant jų sukamų girnų... 

Bendro idealo patrioto nei mes turime įsikūnijusio, nei turėsime: 
jo nėra ir nebus. Pakaks mums turėti ir pažinti jis bent dalimis, at- 
skirais įsikūnijusiais privalumais: pasišventimu tėvynei, darbštumu, 
brolių meile ir užuojauta, nešildymu rankų prie visuomenės pečiaus 
ir d. k...*' 

w Veidrodis. 

20 Įvaikina. 


* Daug kitų. 

Tuos idealius patrioto privalumus griežtai visi vienodai idealiais 
pripažįsta. Skirtumas atsiranda tik tuomet, kai pradedama ginčytis, 
kurs privalumas yra vyriausis ir būtiniausis; kurį visų pirma sekti, kas 
tiesiausiai ir tikriausiai veda tautą į gėrybę. Čia sukyla tikra nuomonių 
dargana, privedanti net ligi neapykantos kits kito, kam ne visi taip 
mano, kaip aš. O kas tai yra - tautos gėrybė, palieka be atsakymo, kaip 
beatsakymo kitą kart palikta klausimas: kas tai yra tiesa? Konservato- 
riai sako geriau būsią, kai viską naują diegsime į išgyventą jau pievą, 
nesudraskydami vejos (katalikybės ir k.), tik nudraskydami, kas apsa- 
manojo. Novatoriai norėtų taip nuakėti gelžiniais savo pirštais senąją 
pievą, kad ten jokios senosios šaknelės nebeliktų, ir tik paskui jau 
sėti, - tai būsią geriau... 

Ir ginčas nebaigtas, kurių teisybė. Tad ir p. N. nusprendimas, kieno 
rankose bus Lietuvosateitis, yra perdrąsus irperankstyvas. Dabar dar nė- 
ra tam aiškių žymių. O jei ir yra bent kiek, tai daugiau katalikų pusėje... 

Jų daugiau ir greičiau pasirodytų, kad mes būtume sau lietuviai, o 
ne augintiniai rusų nihilistų, lenkų tautininkų politikos Ahasverų“, 
ar vokiečių materialistų. Ne sau lietuviai būdami, kai imame dirbti 
lietuviams, tai šie ir netiki mumis ir savo ateities, tikrai, mums nepa- 
veda, nes mes, ir dėdamies lietuviais, neesame lietuviams lygūs, tik 
nesuprantami, svetimi rusai, lenkai, vokiečiai... 

Nesuprantamas lietuviams toks inteligentas N., kurs sako: „gyveni- 
mas kitką parodo, nors ir įtikėtume, kad kunigai turi kažinkokią ten 
valdžią iš dangaus“. Ir demonstratyviškai nesiklaupia net prieš Šven- 
čiausi Sakramentą, kai kelių tūkstančių minia pasilenkia. Jie jaučia, 
kad „gyvenimas“ ne visam kam kriterijus. Gyvenimas iškiša mums 
sukčius ir apgavikus prisiekusius ir teisėjus, o delto neginame, kad jie 
savo teises ir valdžią gauna... iš aukščiau ir:mes jų tam tikrose ribose 
turime klausyti tol, kol iš jų vėl iš aukšto nebus autoritetas atimtas. 

Labiau suprantamesnis lietuviams krikščioniško inteligento ti- 
pas; jam greičiau kepurė kilojama, juo greičiau pasitikima. Tad ir 


2 Amžinojo žydo vardas; pagal legendą jis pasmerktas iki pasaulio pabaigos klajoti 
už tai, kad neleido į Golgotą vedamam Jėzui Kristui pailsėti prie savo namų. Ben- 
driau - nuolat klajojantis, vietos nerandantis žmogus. 

St. Garnys, jei norėjo duoti bendresni inteligento patrioto tipą, teisin- 
gai pasiieškojo jo tarpe krikščionių, pavadinkime kad ir klierikalais. 
Ieškodamas tokio, tą greičiau rado, kas aiškesnis, didesnis, kas grei- 
čiau į akį krinta. Tai naturalus dalykas... 

Jaunuomenė greitai bet kam stato sostus, bet ką ir nuo sostų per- 
greitai verčia. Lengva pastatyti, lengva ir sugriauti toks sostas, kurs 
ne savo vietoje. Vienas tik sostas negriūva, nors kaip ji norėtų bomba, 
mokslu ir apjuokimu nugriauti, tai katalikybės sostas... 

Varpas tris syk peikė St. Garnio Tarp skausmų į garbę. Nr. 8, 1895, 
priskaitė autorių prie „garsios traicės poetu kalikų: Lakūno, Jakšto 
1.1. Ir tik, kaip elgetai išmaldą, teikėsi iš aukšto mest: „nusisekė 
autoriui tik dainelės, kurioms daug užmesti negalima“*. Iš tikrųjų 
gi, kaip tos dainelės, taip ir pusė knygelės Garnį toli toli nukelia nuo 
„poėtų kalikų“ į tą Parnasą, kur retam kam tepavyksta užlipti...Taip 
apsieiti su literatūros dalykais negalima: smerkti po kelis syk visą vei- 
kalą, nepatikus kokiam vienam jo dalykui. Taip pasidaro skriauda ne 
pačiam veikalui: jo „kritika“ neužmuš, jei jis pats tikrai bus pilnas gy- 
vybės; bet skriauda visuomenei, kuri klaidingai nubaidoma nuo gero 
skaitymo. Peršiurkštūs „kritikai“ buvo kitą kartą net tokiam garsiam 
dramaturgui - Aleksanderiui Fredrai įgrisę; buvo ji nuvaikę nuo scė- 
nos. Laimė, kad tik Fredra, paniekinęs savanorių kritikų tauzijimus, 
vis delto rašė, tik publikai per dešimti metų nebedavė to peno, kuriuo 
ji ir šiandieną tebesigardžiuoja. O kur už autorių „geresnieji“ kritikai? 
Juos visuomenė pamiršo... 

Varpo kritikų norima St. Garnys nubaidyti nuo scėnos. O, nepasi- 
seks: Tarp skausmų į garbę prasimuš taką į skaitytojus ir Kiūliuos juos 
savo muzikališkumu, kaip ir mane pernai liūliavo... 

(Smulkią poėmos Tarp skausmų į garbę kritiką apleidžiame, nes 
pats autorius kitaip ją atgaivino.)“ 


3 Tokio apibūdinimo Matulaičio straipsnyje nėra. 

*4 Žr. N. [Stasys Matulaitis], op. cit. (šios knygos p. 60). 

* Kalbama apie tai, kad 1907 m. Maironis jau buvo išleidęs pataisytą bei išplėstą 
poemos variantą, pavadinimu Jaunoji Lietuva. 

Maironio kritinė recepcija 
tarpukario Lietuvoje 


Poemos Mūsų vargai recenzija, kuri atsimenama už frazę: „Labanakt, Maironi"“ 


Pirma publikacija: Paparonis [Antanas Šmulkštys], „Del Maironio poemos 
"Mūsų vargai", in: Laisvė, Kaunas, 1920-08-22, Nr. 169; skelbiama iš: Ibid. 


ANTANAS ŠMULKŠTYS-PAPARONIS 
Del Maironio poemos Mūsų vargai 


Pamačiau knygyne naują Maironio poemą: Mūsu vargai' ir nusipir- 
kau. Nors poemos vardas atrodė man per daug prozainis ir nieko ypa- 
tingo nežadąs, bet patsai autorius savo gražia, malonia praeitimi 10 
auksinų iš kišeniaus traukte ištraukė. Čia turiu pažymėti vieną, šiais 
laikais labai retą atsitikimą, kad autorius griežtai draudžia brangiau 
pardavinėti jo poemą. Vadinasi draudžiama spekuliacija" 

Tai įžanga. Manau, neprasikalsiu skaitytojams, nes ir pats autorius 
net dvi įžangas duoda, pavadinęs jas preliudijomis. 

Kas Maironis?.. 

Gražus ir jautrus Maironis Pavasario balsuose, kur jauti, kaip gyva, 
šilta ir sava dvelkia maloniai poeto siela ir siekia giliai, giliai tavo jau 
sielon. 

Gražus Maironis Jaunojoje Lietuvoje gamtos gyvais vaizdais, arti, 
arti sujungtais su žmogaus siela. 

Žodžiu - Maironis davė mūsų literatūrai gyvų gėlelių. Deja! Jisai 
nemoka tųjų gėlių bukietan surinkti ir leisti gėrėtis ne tik atskiromis 
gėlelėmis, bet ir jų visuma. Kitais žodžiais kalbant - Maironis nedavė 
mūsų literatūrai nė vieno itin gražaus veikalo, kuriame be atskirųjų, 
kartais begalo gražių lirikos žiupsnelių, visoj pilnumoj išsivystytų ir 


* Maironis-Mačiulis, Mūsų vargai, Kaunas: išleido A. Petronio knygynas, 1920. 

2 Mūsų vargų pirmojo viršelio apačioje užrašyta: „Kaina 10 Auksinų. Griežtai drau- 
džiama brangiau pardavinėti“ Antrajame viršelyje taip pat pažymėta: „Kaina 10 
Auksinų. Griežtai draudžiama brangiau pardavinėti. Knygynams ir pirkliams nulei- 
džiama 3096 rabato“ 

fabulos turtingumas ir charakterių įvairumas bei įdomumas ir viso 
veikalo majestotinis3 kilnumas. Maironio poemos Jaunoji Lietuva, 
Raseinių Magdė ir ypač Mūsų vargai - galima tais vardais vadinti tik 
tiem, kurie nežino, kas yra poema. 

Iš visa, kas jau pasakyta, skaitytojas gali spręsti, kad Mūsų vargai 
kritika, būsianti nepalanki. Taip. Ji bus nepalanki Maironiui, bet galė- 
tų būti palanki kitam poetui, nuo kurio nieku geriau neturėtume tei- 
sės laukti. Nuo Maironio, vargeli, tiek daug buvo tikėtasi, kad, atvirai 
kalbėdamas, aš turėčiau pasakyti: „Drauge, atsiimk savo poemą - jinai 
tavęs neverta.“ 

Vaje tu mano! Ir aš, kaip Maironis, dvi įžangi nejučiomis padariau. 
Taigi pradedu kritiką. 

Poemos siužetas yra toks. 

Danutė Staugailaitė, sulenkėjusio bajoro duktė, pasijunta esan- 
ti Lietuvaitė. Mat jaunas studentas, Jonas Sutkus, tiek jai prikalbėjo 
apie Lietuvą, kad Danutė pamilo ne tik Lietuvą, bet ir jos jautrų gy- 
nėją. Nors piršlių netrūko, bet Danutė laukė mylimojo. Veltui! Sut- 
kus, mokslus išėjęs, veda turtingą lenkę ir pamiršta ne tik Danutę, bet 
ir Tėvynę, kuriai tiek gero padarė bestudentaudamas ir dar daugiau 
padaryti žadėjo mokslus išėjęs. Tačiau jaunųjų dienų atsiminimai 
dažnai prasimušdavo vulkanu iš Sutkaus krūtinės ir viliodavo jį atgal 
Lietuvon iš tolimosios Šiaurės. Ir štai Sutkus važiuoja Lietuvon, bet ne 
vienas, kaip buvo žadėjęs, tik drauge su savo žmona. Nemuno garlaivy 
netikėtai susitiko Danutė. Danutė alpsta ir įkrinta Nemunan. Ją gelbs- 
ti - priderėtų gelbėti Sutkui - ją gelbsti Judrimas, seniai jau besiperšąs 
Danutei. Sutkaus žmona ši-tą atspėdama, - greit išvilioja vyrą atgal. 
Prasideda rusų karas su vokiečiais. Danutė pasišvenčia visuomenės 
darbui ir ypatingai rūpinasi Lietuvos moterimis. Vokiečiai ją išveža 
Vokietijon. Čia Danutė arčiau pažįsta lietuvių veikėją Brazdą ir... teka 
už jo. Šit ir visa fabula, kuri, tiesą kalbant, yra neturtinga, bet labai 
supainiota. Be to dar žymę poemos dalį užima rusų su Vokietija karo 
kronika. Sakau: kronika. Iš tikro! Kitaip ir pavadinti negalima aprašy- 
mą įvairių mūšių ir kitokių karo nuotikių. 


3 Didingas. 

Jeigu atsiminsime, kad Mūsų vargai buvo pradėta rašyti gerokai 
prieš karą, tai bus aišku, jog autoriaus norėta visai kas kita mūsų lite- 
ratūrai duoti. Man rodos, autoriaus buvo manyta išvesti analizė mūsų 
inteligentijos lenkinimo ir atlenkinimo. Taigi Mūsų vargai būtų gal 
buvę kur kas interesingesni, nes būtų apėmę tą vidujinę mūsų tautos 
kovą ir jos vargus, kurie kankina Lietuvą jau kelintas šimtmetis. Ryš- 
kus ir tipingas tos kovos charakterizavimas daug ką naujo būtų mum 
davęs. Pasaulinio karo suteiktieji ir tebeteikiamieji vargai ne tik kad 
nėra dar susikristalizavę, bet ir nepasibaigę. Ir man rodos - nei vienas 
dailininkas negali imtis duoti literatūrai meno analizės tųjų įvykių, 
kurių dar visa virtinė putoja ir verda ir kurio drumstan dugnan jokia 
akis pažvelgti nestengia. Be reikalo tad Maironis pasinaudojo dabar- 
tinių laikų nenusistovėjusiais įvykiais. Be reikalo mini visą eilę pa- 
vardžių, apie kurias istorija nežinia ką pasakys. Dar daugiau pasaky- 
siu — be reikalo Maironis dabartinius laikus kliudo. Jisai, man rodos, 
šių dienų nesupranta. Žiūri į jaunosios Lietuvos kovą, kaip žiūri nuo 
kranto turistas į beplaukiantį audringa jūra, laivą. Mato, tiesa, jame 
tam tikrą judėjimą, skiria gal žmonių siluetus, bet nejaučia tos mir- 
tinės kovos, kurią veda jūrininkai su įšėlusia jūra ir negirdi agonijos 
šauksmų, kurie veržiasi keleiviam iš krūtinės. Kad suprasti šių dienų 
gyvenimą, reikia jame gimti, juom kvėpuoti ir užmerktomis akimis - 
varge, ką aš pasakiau - ir užmerktomis akimis jame suktis. Taip! Mes 
sūkurio auka, kuriame dar švyturio nesimato, bet kuriame jaučiama 
naujo gyvenimo pulsavimų. 

Maironi! Nors tavo siela žvaigždžių takus pažino ir ne vienam ke- 
leivių žemės nušvietė kelią, bet tave patį šios žemės kelionėje aš ma- 
tau saulolaidos masinančioj šviesoj ir tariu, gerbdamas tavo vardą: 
„Labanakt, Maironi!“ 

Negaliu dar neminėti gana žymaus tendencijingumo, kuris reiš- 
kiasi beveik visuose Maironio veikaluose. Kalbu čia apie tikybą. Aš 
suprantu tikybinių jausmų begalinę grožę, kada jie patys vulkanu 
verčiasi iš žmogaus sielos. Bet juos lyg tyčia kelti ir kartais net pole- 
mizuoti - jie nustoja savo gilumo ir gražumo. Iš poemos Mūsų vargai 
man labai nepatinka aprašymas audiencijos pas Papą Benediktą, visa 
kaž-kaip naivu ir nenaturalu. 

Tai irvisa, ką galėjau pasakyti. Gilesnės kritikos neduodu ir abejoju 
vargu bau kas ir galėtų ją duoti. Juk nėra Mūsų varguose nė vieno cha- 
rakterio, kuris būtų galima analizuoti, nėra nei vieno tipingo mūsų 
tautos gyvenime nuotikio, nėra net tųjų pilnų paslapties pranašavi- 
mų, kuriuos randame Jaunoje Lietuvoje ir kurie jau išsipildė ar išsipil- 
dys. Žodžiu - nėra nieko, kas tiktų rimtai kritikai. Bet tasai „nieko“ - 
pakartoju - galima taikinti tiktai Maironiui. Jisai nieka nauja nedavė. 
Yra tačiau labai gražių poemoje vietelių, ir ne vienam gal skaitytojui, 
Maironio vardo aureolė ypatinga šviesa apsiaus poemą ir ji bus kurį 
laiką graži. 

Balio Sruogos recenzija penktajam Pavasario balsų leidimui!, išsiskyru- 
siam itin gausiomis, skirtingomis technikomis atliktomis, skirtingų autorių 
ruoštomis iliustracijomis bei knygoje patalpintomis moterų nuotraukomis. 
Kritikoje penktasis Pavasario balsų leidimas kaip tik ir prisimenamas dėl šio 
aspekto“. 

Pirma publikacija: B. S. [Balys Sruogal, „Knygoms apginti (Del Maironies Ma- 
čiulio „Pavasario Balsų“ penktojo leidimo)“, in: Skaitymai, Kaunas, 1920, kn. 1, 
p. 18-121; skelbiama iš: Ibid. 


BALYS SRUOGA 
Knygoms apginti. Del Maironies Mačiulio Pavasario 


balsų penktojo leidimo 


Gana skųstis: nėra mums literatūros, nėra rašytojų, nėra leidėjų, nėra 
lėšų. Yra mums ir lėšų, ir leidėjų, ir rašytojų, ir literatūros - vargas ne 
čia, ir ne del tos priežasties reikia skųstis. 

Knygų mes neturime - šit kur mūsų elgetos dalia. Neturime knygų, 
kurios be turinio jau būtų meno veiksnys, kurios savo paviršium būtų 
meno sintetinimo aidas, kurios savo forma bent turinio nebiauriotų. 
Neturime knygų, kurios savo pavidalu arba leidėjo užuodarbiu nesi- 
rūpintų, arba spaustuve nekvepėtų, arba pigios publikos į prekymetį 
nešauktų. 

Maža knygos skaityti - pamėgti jos reikia. Maža knygos mėgti - jos 
gerbti reikia. 


1 Maironis-Mačiulis, Pavasario balsai, Kaunas: Švento Kazimiero draugijos leidinys, 
1920. 

2 „Visos iki nepriklausomybės atstatymo laikų išėję Pavasario balsų laidos, įskaitant 
ir penktąją, išleistą 1920 metais, buvo neskoningai aprengtos. Bet anais laikais 
sunku buvo daugiau reikalauti. Tarp kitko, prie žemo apipavidalinimo lygio prisi- 
dėjo ir paties poeto gana abejotinas skonis. Penktoji laida yra būdinga to skonio 
išraiška“ (Alfonsas Nyka-Niliūnas, „XVII Maironio Pavasario balsų laida“, in: Alfon- 
sas Nyka-Niliūnas, Temos ir variacijos, Vilnius: Baltos lankos, 1996, p. 293). 

*kX* 


Ten, gatvėj, prekymety - ten savo gyvenimas. Ten auga ir bręsta savo 
supratimai, savo išmanymas, savo reikalavimai. 

Ateina prekymetis ir iškilmingų, grūmojančiu balsu pareiškia: 
mano yra toks jausmas. Tu eini žmonių alkio sotinti, tu eini žmonių 
jausmų jaudinti. Ir jei mano gaivalinis jausmas išaugo geiduliu, tai kas 
tau darbo! Turi mano geidulį patenkinti. Kitaip tu būsi nepripažintas, 
tu būsi atmestas, tu būsi apleistas. 

Ir mes palankiai klausome prekymečiuose šėliojančio grūmojimo, 
žemai nusilenkiame, ir einame, kur jo geidulys veda. 

Ir čia yra - mūsų elgetos dalia. 

Prekymetis, mugė mėgsta visa tai, kas marga ir pigu, ir prekymečio 
vyriausias pradas - kuo garsiausiai rėkti. Todel prekymety vyriausias 
doros ir grožio kriterijus - skatikas. 

Pirkliai mėgsta visa tai, kas pirkėją vilioja, kas į skatiką galima su- 
vynioti, kas skatiku galima pateisinti. Pirkliai dabina savo negyvas (ir 
gyvas!) prekes margai, kad prekymečiui įtiktų. 

Todel mes ir poeziją į prostitucijos rūbus įvelkame, kad prekymetį, 
pirkėjus paviliotume. Todel mes ir poeziją gašliu skatiku įvertiname, 
kad prekymety kito kriterijaus ir nėra, kaip tik prisitaikymas. 


*XkX 


Ir nėra mums leidėjų - yra vien tik vertelgų pirklių. Ne tie pirkliai, 
kuriems rūpi perkamo parduodamo daikto kokybė, tiktai tie pirkliai, 
kuriems rūpi šįvakar parduoti, kuriems rūpi prekymečio balsas. 

Ir mūsų rašytojuose nėra tiek pajėgos, kad atsispirtų prieš leidėjų 
skatiko stabą, ir nėra mūsų rašytojuose tiek pilietinės drąsos ir etinio 
kuklumo, kad savo sielos kūrinius verčiau numarintų, negu į prosti- 
tucijos rūbus vilktų. 

Mes savo leidiniais demoralizuojame jaunuomenę, demoralizuojame 
mūsų kūrybos rytojų. 

Mes dabar gyvename tą šventą kūrybos aušrą, kada mūsų jaunuo- 
menė, mūsų žmonės alksta spausdinto žodžio ir juo tiki kaip evan- 
gelija. Ir mes, paduodami mūsų žmonėms šventos kūrybos vaisius 
leidėjo godumu sauparalizuotus - ko mes siekiame? Mes mokome 
negerbt knygų, mes mokome gerbti tai, kas yra visų pigiausia. 

Kiek mūsų literatūros dvasia yra šviesi ir spindulinga, kiek ji yra 
moralinė ir idejinė, tiek mūsų knygų leidimas yra amoralinis ir žemas. 

Metas, jau metas susiprast ir atmest senas cinikų anachronizmas, kad 
knygų svarbu tik jųjų turinys, anaiptol ne jųjų forma. Metas atmesti, 
nes atžagariai mes tautą cinikų supratimų auklėsime. 

Visa tatai tenka skaudžiai pasakyti, pažvelgus į Maironies Mačiulio 
Pavasario balsų penktąjį leidimą. 

Čia sukaupta visos mūsų leidėjų ir leidimo neigiamosios savybės, 
čia su ypatingu talentu įvykdytas rusų kultūros bankroto dėsnis: dio- 
ševo i serdito (pigu ir pikta). 

Kad prekymečiui tiktum - reikia, kad būtų marga. Visos šimto 
dvidešimts puslapių knygos „paveikslų“ prigrozdotos: skripkos, arfos, 
vapsvos, kryžiai, mergos, fentikliuškos, žvirbliai, kregždės, okeanai, 
apuokai, altankos, šunys, gervės, ieroglifai, plentas, rožės, namai, 
miškai, tvoros, lieknai, upės, vaikai, šarkos, kortos, laivai, perkūnai ir 
ko tiktai tenai nėra, Dieve tu mano, viso pilnas! 

Surinkti visi spaustuvės ženklai ir kabliukai, kiek tik buvo ište- 
kliaus (daug jų ir kartojama), papildyta fotografijomis ir, matyt, tyčia 
gamintomis iliustracijomis ir iš viso to materialo išvirta tokia tyrė - 
jog nei išsrėbsi nei išspiausi. 

Lietuvių kalba dar nėra buvę, tiek gausiai iliustruotų, su tokiomis 
pretenzijomis tiek meškiškai išleistų knygų. 

Paprastame popieryje atspausdinus be jokių pretenzijų, be jokių 
gudrybių galėjo būti visai padorus, visai gražus leidinys, nors, būda- 
mas nemargas, gal ir nebūtų taip prekyvietėj giliavęs. 

Ne man Maironis senatvėj mokyti, kas yra knygos ir jų iliustracija. Bet 
mano pareiga yra šaukti, kad Maironis demoralizuoja jaunimą, nes 
Maironis labai gerai žino, kad sodžiuj iš eilių daugiausia yra skaito- 
mi Pavasario balsai, kad sodžiui del tam tikrų priežasčių daugiausia 
mėgstamos knygos „su abdarėliais“, nes Maironis savo plačiai žino- 
momis eilėmis jau turi duoti supratimą apie knygų estetiką. Ir iškilnų 
sodžiaus jaunimas turės supratimą apie knygų grožį iš pigaus kalibro 
spaustuvės ženklų, nei šiam, nei tam įterptų [į] kartais ir gražius ei- 
lėraščius. 


Nenorėtum tikėti, kad Maironis tokį negražų darbą būtų gera valia 
padaręs. Norėtum manyti, kad tai leidėjo pikta ranka Maironiui ne- 
malonumo iškrėtė. Tačiau Maironis savo Pavasario balsų penktąjį lei- 
dimą papildė ne tik „iliustracijomis“, bet ir naujais eilėraščiais, kurių 
tarpe randam ir šitokių pasakų: 


Ojczyzna jums kvepia, ne žemė-tėvynė, 
Maitinanti jūsų pilvus' 


Arba: 


O tų partijų tarp musų, 

jų programų ir barnių!.. 
Tiek vargiai pas vargšą bl... 
Atsiras už marškinių!+ 


3 Maironis-Mačiulis, op. cit., p. 100, eil. „Tautos pabėgėliams“. 
+ Ibid., p. 103, eil. „Lietuva - didvyrių žemė“. 

Ir šie dalykai įterpti į tas pačias knygas, kur sudėta „Eina garsas nuo 
rubežiaus“, „Vakaras (Ant ežero Keturių Kantonų)“, religinės maldos. 
Kuo pateisinti sujaukimas vienon krūvon tų dalykų, kurie vienas kitą 
neigia? Čia jau leidėjas vargu galėjo turėt įtakos! 

Neskaitant pacituotų pavyzdžių, visas naujų Pavasario balsų pilie- 
tinis ciklius, nekalbant jau apie tai, kad eilės žymiai nevykusios, yra 
blogas pažymys, jis žymi, kad visko būta: ir gero noro, ir padėto vargo, 
tik vieno dalyko nebūta - skonies! 

Naujais Pavasario balsais nėra ko džiaugtis. 


Xk* 


Ne tais keliais mes einame mūsų elgetos dalios skandinti. 

Adomo Jakšto studija, rašyta kaip penktojo Pavasario balsų leidimo recen- 
zija. 

Pirma publikacija: Adomas Jakštas, „Maironies lyrika“, in: Draugija, Kaunas, 
1922, Nr. 5-6, p. 201-217; skelbiama iš: Adomas Jakštas, „Maironies lirika“, in: 
Adomas Jakštas, Mūsų naujoji literatūra (1904-1923), t. 1: Mūsų naujoji poezija 
(1904-1923), Kaunas: Knygų leidimo komisija, 1923, p. 13-37. 


ADOMAS JAKŠTAS 
Maironies lirika 


Maironis-Mačiulis. Pavasario balsai. Penktą kartą atspausta ir žymiai padi- 


dinta, Tilžėje 1920, 119 p. in-8". 

Pavasario balsai yr padėję pamatą Maironies šlovei. Jie daugiausia 
mūsų publikos skaityti, dažniausiai vakaruose deklamuoti, mieliau- 
siai muzikų harmonizuoti ir chorų dainuoti. Tatai ir nenuostabu, kad 
trumpu laiku jų yr išėję penki leidimai, paties dainiaus vis taisomi, 
tobūlinami ir papildomi. Pastarame, penkiame, dainų skaičius pri- 
vesta iki šimtui. 

Bet ne savo dainų skaičium yr patraukę Pav. balsai skaitytojus, tik 
gilia jose glūdinčia poezijos dvasia. Jas pirmą kart paskaitęs, Adomas 
Jakštas yr dainiui viešai pareiškęs: 


Ei, dainos tos mieliau man ūžė, 
Neg lapų šlamesys miške, 
Garsiau skambėjo, neg gegužė 
Paukštelių čiulbančių pulke. 
Jos duoda man skanesnio peno, 


* Knygos formatas, kuris gaunamas spaustuvės lapą perlenkus 3 kartus ir taip suda- 
rant 8 mažesnius lapus (16 puslapių). Priklausomai nuo spaustuvėje naudojamo 
lapo dydžio, šio formato dydis gali varijuoti. 

Neg vaisiai žemės svetimos; 
Nuo jų banguoja siela mano, 
Kaip lauko varpos nuo audros. 
Dailus jų balsas man dabojas 
Labiau neg šienpjovių jaunų, 
Klausau aš jų susidūmojęs 


Mieliau neg pasakų senų... 


Be abejo, ir senose mūsų pasakose ir šienpjovių valiavimuose ir 
paukščių čiulbesy Lietuvos giriose esama savotiškų poezijos aidų, bet 
tie aidai tebėra ten neaiškūs, nesąmoningi. Kas kita Maironies dainos. 
Čia aiškiai jauti, dainių radus raktą nuo mūsų tautinės poezijos skry- 
nios, tuo raktu ją atidarius ir paleidus savo dainų būrį į platųjį pasau- 
lį. Jų forma, tiesa, yra naujoviška, bet jų dvasia labai artima senovės 
mūsų liaudies dainų dvasiai. 

Jau senai buvo kritikų pastebėta, kad mūsų liaudies dainos, apskri- 
tai tariant, pasižymi savo liūdnumu. Liūdnumas šis nėra kraštu- 
tinis: nerasi jame nei juodo nusiminimo, nei demoniško grumojimo 
Dievui ir pasauliui. Lietuvis liūdi daugiau dvasia, širdimi, ne nervais. 
Todel jo liūdesys visada esti tylus, švelnus, tikrai jaudinąs sielą. Tokiu 
liūdnumu pasižymi ir Maironies poezija: 


O tu tik viena širdies raktą radai 
Slapta savo skausmo gilybeB 


sako Maironis savo mūzai - ir tas pasakymas nėra tuščias žodis. Del 
to kitoj vietoj jis teisingai vadina save „skausmo vyru“, „graudžiu 
poeta““, 

Kas gi mūsų dainių graudina? Kokia yra jo skausmo priežastis? Ir 
ar nėra priemonių tam skausmui galą padaryti? Del buvimo - yra, 
dainius jas žino, nes pats prisipažįsta dainuodamas: 


* Eil. „Maironiui, perskaičius jo 'Pavasario balsus“. 

3 Maironis-Mačiulis, Pavasario balsai, Kaunas: Švento Kazimiero draugijos 
leidinys, 1920, p. 3, eil. „Pirmoji meilė“ [„Taip niekas tavęs nemylės“]. 

+ Ibid., p. 4, eil. „Pirmoji meilė“ [„Taip niekas tavęs nemylės“]. 

Kartais gundo nekantrųs balsai, 
Nuo žmonių užrakinus duris, 
Negirdėti, nejausti visai 


Ir ant visko užmerkti akis!..5 


Tai labai lengva ir patogu: užsidaryti savyje, savo asmens siaurų 
reikalų rate, tapti viršžmogiu-egoistu, nematyti leliojančios“ aplink 
neteisybės, nejausti daromų tėvynei skriaudų, negirdėti vargšų deja- 
vimų, trumpai tarus, - niekuo nesiinteresuoti, tik savim, nieko nemy- 
lėti tik savąjį „aš“, neturėti jokio idealo augštesnio už patenkinimą sa- 
vęs, - tai yra sena (odi profanum vulgus?), išbandyta priemonė dvasios 
ramumnui pasiekti, širdies skausmams išvengti. Nes kam nėra idealo, 
tam nėra nei rūpesčio, kad gyvenimas artintųs į tą idealą, tam nėra 
nei skausmo, kad realybė idealui neatitinka, kad pasaulis eina ne tuo 
keliu kaip reikėtų. Maironis nenorėjo būti tokiu viršžmogiu. Jo dvasia 
nenuilsdama ieškojo „to, kas dora, gražu, prakilnu'“*. Todel, nors kartą 


juokais ir buvo prasitaręs: 


Širdele mano suvyliota 

Ir apsiverkusi nesyk, 

Išgirsk bent kartą sveiką protą, 
Jo prityrimo paklausyk!..? 


bet iš tikrųjų to sauso, šalto „sveiko proto“ dainius niekad neklausė, 
bevelydamas eiti per gyvenimą „ašarų takais“ ir širdies nurodymais. 
Širdies gi funkcija tai meilė. Toji meilė, lyg aukso gija, spindi visuose 
Pav. balsų lakštuose - joje, galima sakyti, glūdi ir tos knygos popu- 
larumo paslaptis. Nes jei, teisingu vieno rašytojo pasakymu „knygos 
neišėjusios iš meilės, nesusilaukia meilės“, tai ir atvirkščiai - veikalai 
iš meilės gimę, randa meilės ir skaitytojuose. 


5 Ibid., p. 63, eil. „J. St“ [„Ar aš kaltas“). 

5 Plūstančios. 

7  Prastuolių minią niekinu (lot.); Horacijaus eilėraščio citata (III:1) (Horacijus, Lyrika, 
vertė Henrikas Zabulis, Vilnius: Vaga, 1977, p. 113). 

* Maironis-Mačiulis, op. cit., p. 63, eil. „J. St“ |„Ar aš kaltas“). 

2 Ibid., p. 65, eil. „Širdis ir protas“. 

Pirmoji Maironies meilė buvo jo tėvynė Lietuva“. Jai jis sudėjo pir- 
mutinę savo giesmę, apie kurią tikrai galima pasakyti paties dainiaus 
žodžiais: 


Pasklido giesmė po tą šalį toli, 
Kur Nemuno vandenis bėga; 
Pažino tave, pamylėjo visi: 


Ir rumai ir sodžių sermėga." 


Tiesa, tąja giesme kol kas tegėris vien iš sodiečių sermėgių išėję 
mūsų inteligentai; rūmų gyventojai, ponai, vis da Lietuvos savo tėvy- 
ne nelaiko. Žino tai dainius ir dainoje „Lietuva brangi“ savotiškai tai 
pažymi, tardamas: 


Kaip puikųs tavo dvarai, tėvynė, 
Baltai iš sodnų žalių sau kyšą!.. 
Tik brangią kalbą tėvų pamynę, 
Jie mūsų širdį mažai jau riša.* 


Bet žiūrėdamas savo dvasios akimis į tolimąją ateitį, dainius pra- 
mato, kad ilgainiui taip nebus, kad ir dvarų savininkai ponai pasijus 
esą Lietuvos tėvynės sūnus. 

Maironiui dainuoti bepradedant, žodis „tėvynė“ buvo naujas ir vi- 
sai nepopularus. Daug kas nenorėdami erzint lenkų ir rusų, to žodžio 
pas mus tiesiog vengė. 

Maironies nuopelnas - to žodžio supopularizavimas. Iš Maironies 
dainų lietuvis suprato, nėsąs koks girinis, iš kelmo išspirtas, bet turįs, 
kaip ir kiti, savo tėvynę ir tam tikrų jai priedermių. Tarp jų pirmoji — 
tai tėvynės meilė. Maironis nuolat buvo jos kupinas. Jis visur nešiojo 
ją savo širdyje, niekad nuo jos neatsiskirdamas. 

Net ir Šveicarijon nuvykęs ir apsuptas Keturių kantonų ežero gro- 
žybėmis, jis neužmiršta savo „numylėtos tėvynės“. Nuo Alpių milžinų, 
nuo smaragdinių ežero bangų jo mintys skrenda 


*e Žr. Ibid., p. 3-4, eil. „Pirmoji meilė“ [„Taip niekas tavęs nemylės“]. 
" Ibid., p. 4, eil. „Pirmoji meilė“ [„Taip niekas tavęs nemylės“]. 
= Ibid., p. 13. 

Ten, kur palangėmis stepias sužiurę 
Žemčiugų žiedai, 

Kur raudonmargę kreipia kepurę 
Jurginų pulkai, 


[...] 


Ten, kur Dubysa mėlina juosta 
Banguoja plati...5 


ir susigraudinęs pats klausia: 


Ko ašarėle, ko tu per skruostą 


Nužibus riedi?!4 


Tai buvo meilės ašaros, prisiminus tėvynę. Bet kas ji yra? Konkreti 
tėvynės forma - tai valstybė. Lietuviai buvo ją susikūrę, ir Maironis 
laiko savo priederme priminti tai Lietuvos sūnums. Tam tikslui savo 
gražion „Tautiškon dainon“ jis tyčia įterpia šią strofą: 


Čia Vytautas didis garsiai viešpatavo, 
Ties Žalgiriu mušęs kryžuočius piktus; 
Čia bočiai už laisvę tiek amžių kariavo; 


Čia mūsų tėvynė ir buvo ir bus.5 


Dainiaus noras aiškus: netik priminti, kad tėvynė reikia branginti 
ir mylėti, betirji ginti nuo priešų ir del jos laisvės kovo- 
ti, ne dieną, ne metus, bet ištisus amžius. 

Ta idėja puikiai išplėsta ir atskiroj „Senovės dainoj“, kur poeta žadi- 
na matušėlę neverkti, 


[...] kad jaunas sunus 
Eis gintų brangiosios tėvynės!'* 


5 Ibid., p. 61, eil. „Vakaras (Ant ežero Keturių Kantonų“). 
4 Ibid., p. 61, eil. Vakaras (Ant ežero Keturių Kantonų“). 

5 Ibid., p. 38, eil. „Tautiška daina“ [„Kur bėga Šešupė“). 

5 Ibid., p. 36 [eil. „Oi neverk, matušėle"]. 

ir nelaužyti rankų, kad jis ir galvą kovoj padėtų, nes 


[...] kas tėvynę praras, 


Antros neišverks, apgailėjęs.7 


Ir lyg norėdamas galutinai nuraminti beverkiančią motynėlę, dai- 
nius piešia kilnų vaizdą: 


Ten už upių plačių žiba musų pulkai: 
Jie mylimą Lietuvą gina; 
Kam nusviro galva, Danguje angelai 


Vainiką iš deimantų pina. 


Bet lietuvių narsumas, kaip žinom, tik laikinai teišgelbėjo galin- 
gą Lietuvos valstybę. Ilgainiui piktiems jos kaimynams pavyko ją su- 
griauti. Iš jos beliko vien kelios griuvėsiais virtę pilys ir sena jos sostinė 
Vilnius. Maironiui rūpi ir tos pilys, mačiusios „Vytauto didžio galybę“, 
o šiandien griūvančios, „apleistos, vienos““, ir da labiau pats Vilnius, 


Iš kur dar Algirdas didus 
Net kanus baudė ir gudus, 
Iš kur išėjo tiek didvyrių *e 


Sveikindamas tą senos mūsų valstybės centrą, dainius primena jo 
garbę, šaukdamas: 


Nuo čia lig Dono, lig Maskvos 
Skelbei tu vardą Lietuvos!.. 


Buvai ir būsi musų, musų!"* 


7 Ibid., p. 36, eil. „Senovės daina“ [„Oi neverk, matušėle!']. 

8 Ibid., p. 36, eil. „Senovės daina“ [„Oi neverk, matušėle!“]. 

» Ibid., p. u, eil. „Trakų pilis“. 

2 Ibid., p. 10, eil. „Vilnius“. [Šis eilėraštis tai pat skelbtas kaip Mūsų vargų III 
dalies pradžia. Vėliau jo Maironis į Raštus neįtraukė. Nėra jo ir paskutiniuosiuose 
Raštuose.] 

2 Ibid., p. 10, eil. Vilnius“. 

De jure - taip, bet de facto tą Lietuvos širdį nori išrauti lenkai. Kas 
gi daryti? Skųstis, aimanuoti? Į tai dainius atsako šiais žodžiais: 


[-..] jo skundais neatsiimsi: 

Tik darbo prakaitu karčiu, 

Tik kova ir keliu stačiu, 

Tiktai kad pats dvasia atgimsi.** 


Čia paduota ištisa mūsų veikimo programa: įtemptas darbas, kova, 
laikymasis tiesos ir moralinis atgimimas. Be to Vilniaus neatgausime, 
o ypač jei jo patys gera valia išsižadėsime. Šios pastaros alternatyvos 
dainius labiausiai bijo. Del to ir baigia savo patriotišką giesmę karštu 


priminimu: 


Iš miego keldamas, varguos; 

O, Vilniaus neužmiršk, lietuvi! 

Čia ne tiktai kad praeitis, 

Čia tavo irgi ateitis, 

Čia kovą vedama už buvį!..3 

Kuo pasibaigs ta kova? Ar galutinai kardo triumfu ir lenkų įsigalė- 
jimu? Ne. Dainius, pažvelgęs ateitin, kitą savo Vilniuj skirtą giesmę 
baigia šia džiaugsminga pranašyste: 


Pabudę paukščiai pagiriais šneka: 

Laikai jau mainos: buvo pikti, - 

Užšvis kiti 

Lietuvai, mūsų tėvynei.** 

Ar ta pranašystė neapgaulinga? Kuo ji remias? Į tai dainius kitoj 
vietoj atsako šiais kilniais žodžiais: 


Ne vien kalavijas bevaldo šiandieną, 
Bet meilė, tikyba, šviesa; 


2 Ibid., p. 10, eil. Vilnius“. 
3 Ibid., p. 10, eil. „Vilnius“. 
4 Ibid., p. 9, eil. „Vilnius (Prieš aušrą)“. 

[...] 


Kas kardu kariauja, nuo kardo ir žūva 
Ar maž po milžinkapius kaulų jų puva? 


Ne jų ateitis artima! 


Panašių pranašysčių randame pas Maironį ir daugiau; pav., dainoj 
„Nedaugel musų, jis gieda: 


Vienok tėvynė dar nepražuvus: 
Užšvis jos vėliai garbė spindėjus, 
Praūš ta audra, kaip ir nebuvus, 
Pakils saulutė mums patekėjus.?* 


Ojo garsioj „Jaunimo giesmėj“ po daug kartu pasikartoja ši prana- 
šinga strofa: 


Drąsiai, augštai 
Pakils balsai, 
Išauš kita gadynė! 
Užgims darbai, 
Prašvis laikai, 


Atgims jauna tėvynė.?7 


Ta pati Lietuvos atgimimo viltis yra išreikšta ir eilėse „Miškas ir lie- 
tuvis“: 


Atsibus tėvynės sunųs, 
Didžią praeitį atminę; 
Pagimdys vargai galiunus, 


Ugnimi uždegs krutinę!?š 
o taip pat ir kitoj vietoj: 
5 Ibid., p. 14, eil. „Geresnių laikų viltis“ [„Šalin, dūsavimai“]. 
* Ibid., p. 15. 
2 Ibid., p. 23 [eil. „Užtrauksme naują giesmę]. 


28 Ibid., p. 18 [eil. „Tu girele, tu žalioji..*]. 

Prašvis laikai ligšiol aptemę: 
Naujais didžiuosimės darbais.?9 


Pastarasis karas yr davęs progos mūsų dainiui išreikšti naują pra- 
našavimą. Štai jis: 


Eina Germanai tuo Magdeburgo, 
Eina nuo Reino vagos, 
Nuo Regensburgo, Mainco, Augsburgo 


Plaukia banga už bangos. 


[-.] 


Juodo Nevėžio vilnįs nutilo: 
Tiek dar nematė velnių; 

Ir nusiminus upė pagilo: 
Ašaras neša žmonių!.. 


Laikas ir tuosius karo galiunus 
Kaip parėjunus nušluos! 

Vien tik ištvėrę Lietuvos sunųs 
Augs ir tvirtės veikaluos.3* 


Pirmoji šios pranašystės dalis jau yra išsipildžius: karo galiūnai nu- 
šluoti. Apie antrąją jos dalį - lietuvių ištvermę, augimą ir tvirtėjimą, 
to, kol kas, pasakyti negalime. Bet tikimės, kad ir tai ilgainiui įvyks, 
nes pradžia jau padaryta, valstybė įkurta. 

Lietuvai tvirtėti ir augti kliudo du veiksniu: iš vienos šalies sulen- 
kėjusi mūsų ponija, iš kitos - egoizman nugrimzdusi arba tik vienu 
tikybos griovimo idealu tepersiėmusi mūsų inteligentija. Karšta tė- 
vynės ir bažnyčios meilė verčia Maironį ir vieniems ir kitiems tarti 
skaudžių žodžių. 

Pirmiesiems „lenkų dievų“ garbintojams, „tautos pabėgėliams“, „iš- 
gamoms“ dainius meta į akis „geležinę pirštinę“, šaukdamas: 


29 Ibid., p. 22, eil. „Jaunimo giesmė“ [„Užtrauksme naują giesmę“]. 
3 Ibid., p. 74, eil. „Nevėžis par karę“. 

Tegul gi žymė prakeikimo 
Ant jusų par amžius paliks? 


"Tam prakeikimui pateisinti, dainius aprašo beprotišką mūsų poni- 
jos gyvenimą ir baigia šia pranašyste: 


Duok Viešpatie, pranašu but melagingu: 
Nuo Volgos mužikai ateis; 

Už banko skolas, be derybų rustingų 
Nuo žemės nustums jus pečiais.3* 


Nemaloni perspektyva, bet dainius džiugina save bent tuo, kad tie 
nauji atėjūnai neintriguos prieš mus visoj Europoj ir Ryme, kad jie 
„bent vylium prieš mus nekariaus'3... 

Paskutinėj strofoj, atsisveikindamas su tais „tautos pabėgėliais“, 
dainius meta jiems šiuos karčius žodžius: 


Žinau, nesupraste jųs skausmo giesmės, 
Apsvaigę nuo pokilių tvaiko: 

Sudieu gi tada, jus vardai be garbės! 
Šešėliai užklydę lig laiko? 


Teisingai pasakyta, nes jie yra ne tiktai morituris, bet jau mortui?“, 
tikri klaidžiojantieji šešėliai. 

Da skaudžiau plaka dainius savuosius inteligentus. Jaunystėj daug 
kas iš jų dirba, prakaituoja, „laukia gadynės naujos“?, o suaugę ir pa- 
darę karierą, viską užmiršta ir lieka tikriausiais egoistais sibaritais?ė. 
Štai galutinas tos šlykščios metamorfozės etapas: 


3 Ibid., p. 101, eil. „Tautos pabėgėliams“. 

3 Ibid., p. 101, eil. „Tautos pabėgėliams“. 

33 Ibid., p. 102, eil. „Tautos pabėgėliams“, 

3 Ibid., p. 101, eil. „Tautos pabėgėliams“. 

3 Mirštantys (lot.). 

3 Mirę (lot.). 

37 Ibid., p. 98, eil. „Spjauk, jei gali, į tą visą, kas žiba.“ [„Spjauki, drauguži, į viską!“]. 
38 Išlepęs dykaduonis, prabangos išpaikintas žmogus. 

Metais iš grašių sermėgio nutukęs, 
Gėdįsis vargšo namų: 

Pilvą išpūtęs, cigarą užrukęs, 
Juoksis iš savo sapnų. 


[...] 


Dieną prastumęs, kaip Dievas beleido, 
Migsi teisingo sapnu; 
Gal rupestys koks ir bus tau ant veido, 


Mažas vienok, kaip ir tu.33 


Savuoju „aš“ beužimti egoistai inteligentai, žinoma, yra Lietuvai 
nenaudingi, bet jie nedaro bent jai žalos. Kur kas pavojingesni ma- 
žamoksliai demagogėliai, turį pretenzijų reformuoti visuomenę, būti 
minių vadais. Poeta meldžia Viešpatį apginti nuo jų mūsų tėvynę: 


Apsaugok ir nuo skystapročių, 
Kurie, raidžių bent kiek palaižę, 
Jau besiskaito tarp galvočių, 

Lyg visą išmintį išaižę! 

Doros nesekdami tėvų, 

Nulipdę sau nemaž dievų, 

Tik vieno Dievo nebemato, 

Nes knistis dumbluose paprato.** 


O dar nesimpatingesni dainiui demagogai, „pasaulio lygintojai“. 
Apie juos dainius atsiliepia šiaip: 


Nemaž priviso geradėjų: 
Lygumą, laisvę begarsina; 
Bet vietoj vargšo apgynėjų, 
Vardan augštų, šventų idėjų, 
Jie luomų kerštą bevaisina.* 


3 Ibid., p. 98, eil. „Spjauk, jei gali, į tą visą, kas žiba..“ [„Spjauki, drauguži, į 
viską!“]. 

2 Ibid., p. 106, eil. „Apsaugok, Viešpatie!“ 

»* Ibid., p. 112, eil. „Suvargusiems“. 

Kerštas sukurstyti nesunku, bet naudos iš to niekam nebus jokios, 


nes - 


Be meilės jų darbai suvys! 
Ne jie pasaulę atgaivys! 
Ne jiems Tu, Viešpatie, tarnausi!* 


Nepatenkintas dainius ir šių dienų veikėjais, pilnais didybės, iš ku- 
rios „semia / Savo naudą tik velniai“. Kuomi gi apsireiškia toji didy- 
bė? Gi paklausykime: 


Bočių liaurais pasipuošę, 

Vien temokame svajot; 

Ar didžius planus suruošę, 

Sau rimtai ant jų miegot. 
Dirbti darbą, nešti naštą, 
Braukti prakaitą dienos, 
Pasišvęst už savo kraštą, 

Jei to niekas nežinos, — 

Mums peržema negarbinga!..44 


Mat mums reikia žemės platybių „nuo Liepojos lig Brastos“, nors 
„viduj' šeimininkauja / Lenkai, žydai ir gudai“5. O kiek savytarpy pui- 
kybės! O kiek bereikalingo valdžios pinigų žarstymo!.. 


Ministerijų pritvėrę, 

Joms nesigailim kasos; 
Nors skolose pasinėrę, 
Siausti turime drąsos. 

Kas ministeriams iš musų 
Gal šykštumą beužmest?45 


2 Ibid., p. 2, eil. „Suvargusiems“. 

3 Ibid., p. 103, eil. „Lietuva - didvyrių žemė“. 

“4 Ibid., p. 103, eil. „Lietuva - didvyrių žemė“. 
5 Ibid., p. 103, eil. „Lietuva - didvyrių žemė“. 

5 Ibid., p. 103, eil. „Lietuva - didvyrių žemė“, 

Apie Lietuvos pasiuntinius svetimose valstybėse nėra kas nei kal- 
bėti: 


Mūsų užsienio atstovai... 
Demokratai jie visi... 
Na, nejau tautos vadovai 


Vaikščios pėsti, ar basi?..7 


Be rūmų, be vilų, be automobilių jie negal apseiti... 
Baigiasi daina graudojimu** del mūsų partijų, kurių esama daugiau 
neg pas „vargšą blusų“, ir del šokių manijos: 


Vargo, skurdo mums nestoka! 
Nesimato nei giedros!.. 

Bet užtat jaunimas šoka... 

Ne kasnaktį lig aušros!..+ 


Del ko tai Maironis yr parašęs? Juk šioj „pilietiškoj poezijoj“ labai 
maža tikros poezijos? Kam čia Maironiui-poetui reikėjo kištis į po- 
litiką? Atsakyti į tai visai lengva: Maironis karštai myli Lietuvą. Ją 
mylėdamas - jis nori, kad ji būtų graži, dora, stipri, turtinga, šventa, 
kad jos gyvenimas eitų kuriamojo Logoso dėsniais. Tuo tarpu, ką gi jis 
mato Lietuvoje? 

Gi viešpataujantį visur pragarinį griaujamąjį Chaosą su visomis jo 
pasekmėmis: ištižimu, egoizmu, tinginiavimu, proto apjakimu, šir- 
dies sukietėjimu ir t. t. ir t. t. Prieš tą Chaosą jis ir griebias vieninteliai 
jam prieinamo ginklo - liros, bandydamas, ar nepavyks Lietuvos gy- 
venimo griovėjus sugėdinti bent šiurkščiu satiros žodžiu, kurių švelni 
tikra poezija jau nebejveikia. Taigi kaip Aleksandras Puškinas nenu- 
sidėjo poezijai, rašydamas savo „KneserunkaM Poccun“, taip lygiai 
nepažemino savo liros ir Maironis, rašydamas „Tautos pabėgėliams“, 
„Lietuva - didvyrių žemė“, „Mano draugams“ ir k. Tuos skaudžius da- 
lykus diktavo jam meilė, o ne noras vien apmaudą nugiežti. 


37 Ibid., p. 103, eil. „Lietuva - didvyrių žemė“. 
48 Graudenimu. 
4 Ibid., p. 103, eil. „Lietuva - didvyrių žemė“. 


188 


II 


Be tėvynės, myli Maironis ir daug kitų dalykų. Būdamas poeta, jis pir- 
miausia myli karštai poeziją ir grožį. Poezija Maironiui ne žaislas, ne 
ieškojimas nepaprastumo, modernumo, ne priemonė stebinti žmo- 
nes nematytomis formomis, negirdėtais tonais, bet „nešimas išgany- 
mo kitiems“, pačiam „ramumo nepažinus““, ėjimas taku, ašaromis 
šlakstytu“, „liūdna našlystės draugė“*. Poeta yr bandęs aprašyti savo 
susitikimą su poezija ir nupiešti jos veidą. Paklausykim tad jo paties 
žodžių: 


Išvydau ją, ant marių krašto: 
Skruostai kaip marmuras išbalę; 
Išjos akių skaičiau be rašto 


Tylaus ilgėjimos begalę. 
[...] 


Gražybių paslaptis nurodžius, 
Ji širdį man jausmingą gvildė; 
Ji stebuklingus davė žodžius, 


Ir ausį dainomis pripildė.5 


Tylus ilgėjimas, grožio paslapčių supratimas, „stebūklingi“ t. y. 
stebūklus darantieji žodžiai - štai trys pamatiniai kiekvienos tikros 
poezijos elementai. Šiandien daug kas mano, kad poezijai užtenka 
prisirinkti vien stebinančių žodžių, stebinančių formų, ste- 
binančių sugretinimų... Bet tai yra klaida, nes stabalas** gali būti 
šlykštynė,negrožis. 

Mylėdamas grožį, dainius negali ramiai žiūrėti į jo darkymą. Kiek- 
vieną poezijos iškreipimą jis atjaučia lyg asmenišką smūgį. Tai žadina 


5 Ibid., p. 4, eil. „Poėta“. 
3 Ibid., p. 5, eil. „Poėzija“. 
3 Ibid., p. 5, eil. „Poėzija“. 


33 Ibid., p. 5, eil. „Poėzija“. 
54 Tai, kas stebina. 

jame noro tapti grožio vyčiu, stoti kovon del grožio teisių. Ne vel- 
tui jis kitur yra išsitaręs: 


Ne, nenoriu sapnų, 

Vien tiesos ir darbų; 

Be atilsio noriu kariauti, 

Ir tada vien tiktai, 

Kad sušvilpia žaibai, 

Galiu pilna dvasią atgauti?5 


"Tai visai suprantama, tai yra logiška pasekmė iš idealo kulto. Kam 
idealas brangus, tas ir ginti jį privalo. Ne kitaip yra ir su grožiu. Puolęs 
ton karšton del grožio kovon, Maironis maldauja Viešpatį: 


Apsaugok ir nuo dekadentų, 


Kurie varsas užuosti moka [...]59 


ir rašo aštrią satirą „Mūzos pavojuje“. Mat Lietuvoj, „visiems pašaliams 
sugiedojus“ mūzos pabūgę neteksią duonos del tiekos naujų poetų. 
Ramindamas jas Apolinis ginas, nedavęs jiems „nei pauostyti lyros“ ir 
baigia iškilminga priesaika: 


Prisiekiu: tos usnys ilgai nekeros! 
Nei ritmo, nei rimo, nei prozos geros, 


Poezijos, girdžiat, nei lašo!..37 


Usnys - tai tiesa, bet, kad jos ilgai nekerotų, tuo sunku tikėti. Iki 
kol bus tikro grožio gerbėjų, bus nemaža ir jo nesąmoningų ir net 
sąmoningų darkytojų. 

Grožio meilė naturaliu keliu veda Maironį ir į visokeriopo grožio 
amžinąjį šaltinį Dievą. Iš čia plaukia religinė Maironies lirika. Gražia- 
me sonete „Dievo meilė“ dainius šaukia: 


5 Ibid., p. 91, eil. „Ne, nenoriu sapnų..“ [„Nenoriu sapnų“). 
5 Ibid., p. 106, eil. „Apsaugok, Viešpatie!“ 
7 Ibid., p. 105, eil. „Muzos pavojuje“. 

Tu, Augščiausi, skaisčiausis mano meilės šaltinis! 
Tave myliu, kaip myli sunus tėvą geriausį; 
Ovienok, kaip tas lapas rudeniop paskutinis, 

Štai drebu, nes par teismą manę menką užklausi.33 


Kaipo asmeniški dainiaus pergyvenimai šitie Dievo meilės ir bai- 
mės jausmai, subjektyviai galėjo būti labai karšti; bet mums jie atrodo 
šaltoki, įkvėpti Senojo Įstatymo dvasios, kur viešpatavo principas: Ini- 
tium sapientiae timor Domini“. Šių dienų žmogui, dagi krikščioniui, 
labiau pritiktų Naujojo Įstatymo šventųjų obalsiai““, k. š. šv. Augus- 
tino: ama Deum, et fac guod vis“, šv. Pranciškaus: Deus meus et om- 
nia“*, arba šv. Ignaco: Omnia ad majorem Dei gloriam“. 

Be Dievo, religijoj centralę rolę vaidina taipgi du absolučiai tobū- 
lų žmogu: Kristus-Mesijas ir jo motyna Marija... Kristui pašvęs- 
ta Maironies „Didžioji Subata“. Kuo gi Kristus yr brangus dainiui? Gi 
vien tuo, kad jis „ant kryžiaus iškeltas“ yr „saldžiai patraukęs“ žmo- 
niją, kad „žmogui kaltam gailesties ašarėlę išspaudė“, kad „apskelbė 
žemei laikus atgimimo“ ir kad galop pats iš numirusių atsikeldamas 
yr „apkalęs pančiais bedugnių galybes“ ir „nešąs mums gyvatą““*. Do- 
gmatikos žvilgsniu čia pasakyta labai maža, o ir poezijos žvilgsniu 
taip pat daug ko trūksta. Kilni išganymo idėja liko beveik nepaliesta, 
lygiai kaip ir Kristaus atneštoji „linksmoji naujiena“. 

Dar silpnesnės Maironies Marijos giesmės. Pirmoj iš jų, originaliai 
parašytoj, dainius prašo, kad Marija palengvintų „vergiją, išgelbėtų 
„nuo priešo baisaus“. Kas tai per vergija, kas yr anas „baisusis priešas“, 
palikta patiems tos giesmės giedotojams atspėti. Bet ar jie atspės, la- 
bai abejojame. 


5 Ibid., p. 81, eil. „Dievo meilė“. 

5 Pagarbi Viešpaties baimė - išminties pradžia įlot.; Ps 111, 10). 

8 Šūkiai. 

“Mylėk Dievą ir daryk ką nori (lot.); tiksli citata: Dilige, et guod vis fac (Šv. Augustinas, 
Tractatus VII, 8). 

“2 Mano Dievas ir mano viskas (lot.); šie šv. Pranciškaus žodžiai tapo pranciškonų 
motto. 

S Viskas didesnei Viešpaties garbei (lot.); jėzuitų motto. 

54 Ibid., p. 111, eil. „Didžioji Subata“ [„Didysis Šeštadienis“). 

"Toliau maldauja dainius, kad Marija stiprintu „nupuolančius“: 


Tarp verkiančių marių 
Šių žemiškų karių [...].95 


Mintis teisinga, bet forma visai nevykusi. 

Antra Marijai skirtoji giesmė““ yra seno kantičkinio teksto perdirbi- 
mas. Jokios gilesnės minties joj nėra. 

Artimas religinei poezijai dalykas - tai Maironies „Roma“. Čia 
bandyta atvaizduoti hunų vado Atilos susitikimas su Romos papa 
Leonu I ir pritaikinti šis vaizdas prie pastarojo 1870 m. Rymo užėmi- 
mo naujų „barbarų-hunų“, pavertusių šią „pasaulio sostinę“ „bedie- 
viu lindyne““. Tekste ši eiliuotoji „Roma“ užima net 3 pusl.: ji dažnai 
deklamuota katalikų vakaruose; joje daug erudicijos, daug dirbtino 
patoso, bet grožio žvilgsniu - tai vienas iš pačių silpnųjų Maironies 
dalykų. 

Nejudina sielos ir jo „Malda“. Be to čia yra aiški imitacija Baranaus- 
kinės maldos: 


O, su malda dūšiai saldu, 
Širdžiai ramu, drąsu, gryna. 
Taip kaip lietus sausas vietas — 
Malda dūšią atgaivina.“ 


Pas Maironį gi dainuojama: 


Kaip balsimas sopulį kuno ramina, 
Ir ugnį gesina, ir gydo žaizdas, 


65 Ibid., p. 51, eil. „Marijos giesmė“. 

66 Įbid., p. 52, eil. „Giesmė (Prie stebuklingo Šv. Panelės paveikslo Krekenos 
bažnyčioje)“. 

67 Ibid., p. 45-47. 

“8 Kalbama apie 1870-09-20 įvykius, kuomet po mūšio su popiežiaus kariuomene 
italų kariuomenė užėmė popiežiaus iki tol valdytą Romą ir taip užbaigė Italijos 
vienijimo procesą. 

69 Antanas Baranauskas, Kelionė Petaburkan, VI. 

Taip alpstančią širdį malda atgaivina 
Ir gydo kančias paslapčiausias visas!..70 


Mintis ir ten ir Čia ta pati, skirtumas vien formoj, tik, deja, Mairo- 
nies nenaudai, nes Baranauskinė daug harmoningesnė ir lengvesnė. 

Tikrą, karštą, originalę Maironies maldą terandame 42-me psl. Ji 
pažymėta vien trimis žvaigždutėmis, bet yra tikriausia ir gražiausia 
malda. Štai jos tekstas: 


Ačiu Tau, Viešpatie, jogei mylėdamas 
Sergėjai mano gyvenimo rytą: 

Ar gi tai sykį pardaug betikėdamas 
Bėgau į tinklą, gudriai užraizgytą! 
Žuti neleido tik šventas tikėjimas, 


Tėviškas Tavo Apveizdos budėjimas. 


Sielą suvargintą žemės kelionėje 
Žadinai sursum stebėtinais tonais; 
Dainiumi pašaukei savo malonėje, 
Menką paskaitęs su dvasios valdonais; 
Ir iškentėjusioj' mano krutinėje 


Meilę įdiegei šalies begaliniąją. 


Kuo už Apveizdą, už giesmę galingąją 
Beatsilyginau? Tau suvartojau? 
Skambančią giesmę ir širdį jausmingąją 
Argi ne kryžkeliais kartais aikvojau? 
Kaltas!.. Bet teisi taip daugel kentėjusį, 
Tavo gerybėje viltį padėjusį!" 


Nemažiau karštą ir nemažiau originalę Maironies maldą randame 
Mūsų varguose: 


70 Maironis-Mačiulis, Pavasario balsai, p. 41. 
" Ibid., p. 42, eil. „Ačiu Tau, Viešpatie, jogei mylėdamas..“. 

Užką gi, Viešpatie brangus, 

Taip užsirūstinęs Dangus? 

Ant musų neturi malonės? 

Argi tai mes jau už kitas, 

Plačiau sau valdančias tautas 
Daugiau nukaltom, vargo žmonės? 


[J 


Už ką? Už ką taip mus plaki? 

Už ką gi mus ranka sunki 

"Taip spaudžia amžiais nelaimingus? 
Kad mes, nelaisviai be kovos, 

Net nebedrįstam Lietuvos 

Svajot laisvos, neprigulmingos. 


[...] 


O Dievulėl, susimylėk! 

Tos Lietuvos pasigailėk, 

Kuri Tau „Šventas Dieve“ gieda! 
Ne jau už tai, kad ji karštai 
"Tarnauja Dievui, jos skruostai 


Per amžius ašaromis rieda? 


Ar duok kantrybės! 


III 

Šiai maldai yr davę progos pastarojo karo įvykiai, visokie priešų pri- 
spaudimai. Žiūrint paviršutiniškai, galima prileist mūsų dainių- 
patriotą temylint tiktai savo brolius, kitų tautų neapkenčiant. Tai 


7 Maironis-Mačiulis, Mūsų vargai, Kaunas: A. Petronio knygynas, 1920, p. 116 
118, V [VII]. 

būtų netiesa, jo širdis yra daug platesnė: jis netik „jaučiąs už du“?, 
bet ir norįs: 


Apimti pasaulę, priglaust prie širdies, 


Su meile saldžiai pabučiuoti!** 
O kitur dar aiškiau išreiškia savo norą: 


Visą žmoniją meile apglėbsiu, 


Lietuvą visgi karščiau.5 


Taigi Lietuvos meilė nekliudo jam mylėti ir visą žmoniją. 

Kaipo poetai, Maironiui ir žmonija ir Lietuva yra ne kokios abs- 
trakcijos, bet gyvos realybės. Jo Lietuvos meilė apsireiškia labai kon- 
krečiomis formomis. Negalėdamas atsigerėti savo „brangia Lietuva“, 
jis šaukia: 


Graži tu, mano, brangi tėvynė, 

Šalis, kur miega kapuos didvyriai. 

Ne veltui bočiai tave taip gynė, 

Ne veltui dainiai plačiai išgyrė."“ 

Nemažiau jis myli ir savo gimtinę, kur močiutė ji „užlingavus savo 
raudomis“ ir kur jis pamėgęs „vargdienio dūmas“7; myli ir jos milžin- 
kapius'* ir jos ramias, malonias vasaros naktis?, ir jos dainas““, ir jos 
legendas (apie Juratę ir Kastytį, apie Čičinską, apie Šatrijos, Medviaga- 
lio kalnus) ir jos gamtą, upes (Miniją, Nerį), ežerus (Drukšės), mies- 
tus (Trakus, Vilnių), myli galop ir jos žmones, o tarp jų labiausiai - 


7 Maironis-Mačiulis, Pavasario balsai, p. 39, eil. „Ant Drukšės ežero“. 
“ Ibid., p. 19, eil. „Pavasaris“. 

* Ibid., p. 89, eil. „Nenusiminsiu“ [„Slenka debesys pilkos“]. 

7 Ibid., p. 42, eil. „Lietuva brangi“. 

7 Ibid., p. 24, eil. „Mano gimtinė“. 

8 Ibid., p. 27, eil. „Milžinų kapai“. 

"9 Ibid., p. 21, eil. „Vasaros naktįs“; Ibid., p. 55, eil. „Vasaros naktis“. 

šo Ibid., p. 16, eil. „Lietuvos dainos“ [„Tėvynės dainos“). 


195 


likimo nuskriaustuosius, k. š.* „Našlaitę““:, „Džiova sergančiąją“š, 
„Senuką“, besigėrintį net baudžiavos laikais**, beturčius“, žūnančius 
kažkur „už Uralo žemės galo“““, kovojančius del Lietuvos atgijimo... 
Prisiminęs šiuos pastaruosius, dainius išreiškia savo abejojimą: 


Jei po amžių kada skaudųs pančiai nukris, 
Ir vaikams užtekės nusiblaivęs dangus, 
Musų kovos ir kančios, be ryto naktis 
Arjiems besuprantamos bus?*? 


Jei daug kas ilgainiui tų kovų nebesupras, tai ir tų kovų dainius 
gali tapti jiems svetimas, neįdomus, pasenęs ir galop užmirštas. Tas 
galimumas žadina dainiuje liūdnų minčių: 


Išnyksiu kaip dumas išblaškomas vėjo, 
Ir niekas manęs neminės! 


[J 


Užmirš mano giesmes! Poėtos kiti 


Jieškos įkvėpimo brangaus [...].38 
O kitoj vietoj su rezignacija priduria: 


Atgyvenome amžių, savo įnešėmi dalį; 
Laikas vietą užleisti vaikams.39 


Tos liūdnos mintys, lyg gedulo šydas, užtemdo poetos intuiciją ir 
verčia jį pareikšti: 


8 Kaip štai. 

* Ibid., p. 49, [eil. „Kukavo gegutė“ ]. 

5 Ibid., p. 49, [eil. „Džiovininkė']. 

84 Ibid., p. 37. 

55 Ibid., p. 77, eil. „Beturčiams“. 

56 Ibid., p. 70, eil. „Daina [„Už Raseinių, ant Dubysos..]. 

57 Ibid., p. 68, eil. „Jei po amžių kada skaudųs pančiai nukris..“. 
88 Įbid., p. 53, eil. „Išnyksiu kaip dumas išblaškomas vėjo..“. 

89 Ibid., p. 14, eil. „Senatvė“. 

Aš nežinau, kas priešais laukia: 
Tik pilkos dienos, ar vargai? 
Bet neramios širdies netraukia 


Kita šalis, nauji draugai.?? 
Tame dvasios stovy jis teturi vieną tik troškimą - bent kartą 


[...] pažvelgti atgalios 
Ir vakarykščią brangią dieną 
Prispausti prie širdies gailios!..? 


Bet žinodamas, kad ir tai yra negalimais dalykas, dainius, „pažinęs 
šventą valią“, eina pirmyn pats vienas „Apveizdai paklusnus“**, 

Bet skaistesnėmis gyvenimo valandomis, nustūmęs šalin tas juodą- 
sias mintis, jis svajoja: 


Ankščiau ar vėliau susimąstę ainiai 
Pagerbt neapleis mūsų vardo 
Užtai, kad mylėjome mes prakilniai, 
Už tiesą kariavom be kardo.“ 


Atsikirsdamas savo šmeižikams jis tarp kitko drąsiai prisipažįsta: 


Už darbą nelaukiau, kaip tarnas, algos, 
Nei deimantais spindinčio žiedo garbės!.. 


Manoji žvaigždė ir be to gal žibės!“ 
O kitur dar kategoriškiau pareiškia: 


Užslėpęs krutinėje skausmo dumas, 


Praeisiu, kaip baisųs verpetai; 


3 Ibid., p. 64, eil. „A. P. (išvažiuojant)“ [„Išvažiuojant“]. 

“ Ibid., p. 64, eil. „A. P. (išvažiuojant)“ [„Išvažiuojant“]. 

9 Ibid., p. 64, eil. „A. P. (Išvažiuojant)“ [„Išvažiuojant“]. 

3 Ibid., p. n4, eil. „Kovoj' del šviesesnės vaikams ateities...“. 

4 Ibid., p. 96, eil. „Kad šmeižė iš apmaudo priešų minia..“ [„Taip atsilyginta']. 

Gal žmonės šiandieną manęs nesupras, 
Bet mano - ateinančiai metai! 


Nežiūrint to „įsitikėjimo į savo galę“, dainius visgi prisibijo kritikų 
knisinėjimos jo veikaluose: 


Išvilkę žmonių akyse 

Prieš sočią, žiovaunančią minią, 
Prekiauja gyva jo dvasia 

Ir rodo, parpjovę krutinę. 


|... 


O nelaimingas! Įstabia 
Pagerbęs giesme meilės rytą!.. 
Nedovanos tau nei grabe, 
Atvožę amžinatvės plytą. 


Skurdžios gyvatos sukury 
Neradęs laisvės, nei ramumo, 
Tu irgi dulkėse turi 

Besigailėt širdies jautrumo!..9* 


Skundas visai neteisingas, nes kritikas taip pat turi savo uždavinį, 
kaip ir poeta. Poeta kuria grožį, kritikas jį įvertina. Juk neveltui pasa- 
kyta, kad kartais net ir divus dormitat Homerus“?. Tas pat pasitaiko 
ir kiekvienam kitam poetai. Kritiko priedermė atskirti veikalai paga- 
minti, tikram įkvėpimui veikiant, nuo veikalų rašytų dainiui snūdu- 
riuojant, ar šaltai vien protu begalvojant. Kritika tur teisės tarti, kad 
Maironis yra par excellence*“ Lietuvos tautinio atgimimo bardas, gies- 


95 Ibid., p. 41 eil. „Įsitikėjimas į savo galę“ [„Pasitikėjimas savimi“. 

98 Ibid., p. 107, eil. „Poetui mirus“. 

97 Bonus dormitat Homerus - snūduriuoja gerasis Homeras (lot.); Horacijaus citata 
(Horacijus, „Poezijos menas“, vertė Aleksys Churginas, in: Poetika ir literatūros es- 
tetika, t. 1: Nuo Aristotelio iki Hegelio, sudarė ir įvadą parašė Vanda Zaborskaitė, 
Vilnius: Vaga, 1978, p. 93). 

98 Tikrąja to žodžio prasme (pranc.). 

mininkas, kovojąs už lietuvystės teises, poeta patriotas, dainius pilie- 
tis. Yra tai bendra išvada iš jo patriotiškų dainų analizės. Tos dainos 
mus jaunystėje žavėjo, kėlė mumyse pasitikėjimo savo jėga, skatino 
stoti į darbą tautos dirvoje, kovoti su lietuvystės priešais. Jos atliko 
svarbią misiją. Jos pažadino jaunąją kartą pamilti savo kalbą, bandyti 
kurti naujų dainų, tarti poezijoj naują žodį. Jos, galima sakyti, yr pa- 
gimdę ir Margalį, ir Mykolą Vaitkų, ir Liudą Girą, ir Motiejų Gustaitį, 
ir daugybę kitų naujų mūsų dainių. Tos patriotiškos Maironio dainos 
tebėra aktualės ir šiandiena; jos ilgai da bus mielai skaitomos ir dai- 
nuojamos mūsų visuomenėje. 

Bet Pav. balsuose, be patriotiškų, yra nemaž kitų dainų, kur kas 
gražesnių. Čion pridera „Vakaras (Ant ežero Keturių Kantonų)“: 


Ežero skaisčios bangos liuliavo 
Žaliu smaragdu, 
Laivą be irklo varė, lingavo 


Vėsos dvelkimu. 


|. 


Medžių ant saulės kepintas lapas 
Nuspindo rasa; 
Rožių iš kalno paputė kvapas 


Skania sveikata. 


Audžiau, nurimęs, aukso svajones 
Aušros spinduliais, 

Lėkė jos, skrydo pilnos malonės 
Padangių keliais. 


Vedė jas paukščių kelias žvaigždėtas, 
Lydėjo širdis 

Į tolimąsias, į numylėtas 

Tėvelių šalis!9? 


99 Maironis-Mačiulis, Pavasario balsai, p. 60. 

Šiandieną sunku įsivaizduoti, kokio įspūdžio yra darius toji daina 
mums, ją pirmą kart beskaitant. Iš jos mes supratom, kad lietuvių 
kalba, gabiose rankose, gal pasiekti augščiausio harmoningumo ir 
lankstumo ir poezijoj pralenkti net pačias kultūringiausias kalbas. 
Kaipo tikras grožio dalykas, ši daina nėra nustojusi savo vertės dar ir 
šiandieną. Net ir labai skeptiškai į mūsų naująją poeziją bežiūrinti 
Sofija Čiurlionienė negalėjo nepripažinti jai tikrų poezijos žymių“?, 
Ir čia ji yr pasakius tikrą tiesą. Klydo tik manydama, kad Maironies 
lirikoj daugiau panašių dalykų nesama. Nematyti jų tegali nebent tas, 
kas serga kritišku daltonizmu. Tik pažiūrėkim atydžiai. Imkim štai, 
kad ir Maironies „Mergaitę“. 


Pražydo, pasklido žiedai po laukus, 
Ir pievas išpynė margai; 
Aš skinsiu, sau pinsiu rausvus vainikus, 


Žydėsiu, kaip žydi laukai. 
[..] 


Sučilbo-pragydo tarp girių saldžiai 
Paukštyčių byla įvairi; 
Dainuosiu-ringuosiu su jais aš skardžiai, 


Lyg jų karalienė graži. 


Sužvengė, subildo žirgelis toli: 
Bernužis atjoja giria; 
Palėksiu ir slėpsiuos; žaibu-akimi 


Pažvelgsiu ing jį paslapčia" 


Gamta žydi žiedais - mergaitė jaunystės grožiu, gamta gieda pava- 
sario himną, mergaitė jam pritaria, gamta pilna gyvybės, meilės - ir 
mergaitės sieloj kįila meilės aidų, išgirdus bernužėlį jojant. Drovu- 


too Žr. Zofija Kymuntaitė, „Vienužis - Maironis - Vaičaitis“, in: Vilniaus žinios, Vilnius, 
1906-12-21 (1907-01-03), Nr. 285 (šios knygos p. 94-104); Sofija Čiurlionienė (Ky- 
mantaitė), „Maironies kanklių stygos“, in: Vairas, Vilnius, 1914, Nr. 1. 

“i Maironis-Mačiulis, Pavasario balsai, p. 91. 

mas neleidžia jai išeiti aikštėn, ji tedrįsta pažvelgti į jį vien paslap- 
čia... Gilesnės, tikresnės poezijos pavyzdį vargiai besurastumėm vi- 
soj mūsų literatūroj. Tas pat pasakytina ir apie „Pavasarį ““*, „Vasaros 
naktį“, „Senovės dainą““, „Jaunas dienas““, „Daina Už Reseinių, 
ant Dubysos..““** ir k. Tai yra tikros mūsų lirikos pažibos. Visose tose 
dainose turinys harmoningai atatinka formai ir forma turiniui. Tuomi 
Maironies lirika žavi skaitytoją ir teikia jam tikro estetiško pasigėrė- 


jimo. 
IV 


Rašant Maironies poezijai panegiriką, tuo, kas augščiau pasakyta, ir 
būtų buvę galima užbaigt. Bet darant kritišką jo poetiškos kūrybos 
peržvalgą, tenka tarti dar keli žodžiai ir apie neigiamąsias jo kūrinių 
puses. Šiuo žvilgsniu pirmiausia turim pažymėti, kad Maironinėj poe- 
zijoj permaža įvairumo. Tikrai sakant, mūsų dainiaus temos lengva 
ant pirštų suskaityti. Dievas, poezija, tėvynė, gamtos įspūdžiai, drau- 
gų atsiminimas, priešų papeikimas, keli asmeniški pergyvenimai - 
štai ir viskas. O kadangi tėvynė su jos praeitimi, dabartimi ir ateitimi, 
su jos dainomis, padavimais, vargais užima daugiau neg pusę visų 
Pav. balsų, tai kitoms temoms tetenka vos po vieną kitą dalykėlį. Kad 
ir sakosi dainius benorįs pasaulį pabučiuoti ir visą žmoniją priglaust 
prie širdies, bet, po teisybei, iš Lietuvos ribų beveik neišeina ir augė- 
čiau Šatrijos kalno nepakįla. Plati idėjų karalystė, amžinos žmoniją 
kamuojančios problemos mūsų dainiui yra svetimos bei neįdomios, 
jis jų visai neliečia. Nei Mefistofelio, nei Fausto dvasios elementų jojo 
poezijoj nerasi. Jo nesvajota tapti žmonijos poeta, jo benorėta 
vien Lietuvai dainuoti ir iš tikrųjų tapta vienu Lietuvos dainium. Tuo 
galima džiaugtis, bet drauge tenka pažymėti, kad universalesnių da- 
lykų, kurie galėtų Maironies poeziją aukštyn pakelti, jai trūksta. Tuo 


2 Ibid., p. 19. 
“3 Ibid., p. 55. 
"4 Ibid., p. 26 [eil. „Oi neverk, matušėle!']. 
05 Ibid., p. 26. 
“06 Ibid., p. 70. 

būdu ji turinio žvilgsniu, kad ir mums simpatinga, kaipo sava, bet 
ji toli gražiu neprilygsta pasaulinių genijų kūriniams; ji yra Lietuvos 
klonių, ne dangaus dausų poezija. 

Be to turi ji savo silpnų pusių ir formos žvilgsniu. Žymiausia iš jų - 
tai minčių miglotumas. Dainius, matyt, kad ir rašydavo lietuviškai, 
bet mąstydavo svetima kalba. Iš čia daugely vietų pasitaiko tūlo nena- 
tūralumo ir žodžiuose ir sakinių formoj bei jų sugretinime. 

Imkim pav. kad ir jo „Pirmąją meilę“. Jos šeštoji strofa skamba ši- 


taip: 


Bet jam tos negaila jaunystės liuosos, 
Kad skausmo širdis nesuprato; 
Nes veidu skaisčios užtekėjai aušros, 


Ir naują pasaulę jis mato.'*? 


Čia skaitytojas tikrai nesupras, ką autorius yr norėjęs pasakyti, 
nes žodis kad 2-oj eilutėj gali turėti dvejopą prasmę: 1) delto kad ir 
2) kada, kuomet. Trečios eilutės prasmė yra irgi paini ir neaiški. 

„Skausmo balse“ randam šitokį šauksmą: 


Gana saldainių! Meilės vietą 
Užims rustybės skaudulys? 
Užšvis žaibais!.. Bet širdį kietą 
Vargiai pajudins, atgaivys]..'0š 


Taip pritiktų rašyti nebent Faustui Kiršai ar Baliui Sruogai, ne Mai- 
roniui. 

Kitur norėdamas pasirodyti rašąs tikrai lietuviškai, jis vartoja to- 
kius posakius, kurie, kaipo turį savy aiškių trivialumo žymių, tikrai 
poezijai netinka, pav.: 


Apsaugok ir nuo piktadėjo 
Kursai užpuolęs kelnias mauna 
*7 Ibid., p. 4. 


28 Ibid., p. 95. 

[...] 
Ir be jokios varsos jaunimo, 


Kuriam gana alaus pliurpimo..**9 


Čia nusidėta ne vien poezijai, bet ir faktiškai tikrenybei, nes „pikta- 
dėjai“ paprastai mauna kailinius, iškrausto kišenius, kel- 
nių visai nemaudami; jas jie visuomet palieka savininkui; taip pat ir 
jaunimas buvo galima dailiai pabart ir be... pliurpimo. 

Nemaž gadina Maironies eiles ir nemokėjimas atskirt vardininko 
nuo šauksmininko. Čia, matyt, žalinga įsrava*? lenkų kalbos, kur to 
skirtumo tikrai nesama. Bet mūsų kalboje tuodu linksniu skiriama, 
todel niekam, net ir Maironiui, nevalia kitaip elgtis. Tuo tarpu mūsų 
dainius šiuo žvilgsniu gan dažnai klysta. Pav.: 


Tu, jo numylėta tėvynė!" viet. tėvyne. 
Daugkentėjus šalis|...] atsibuski"* viet. šalie. 
Pilis! Tu tiek amžių praleidai garsiai! v. Pilie. 
Graži tu mano, brangi tėvynė, 

Šalis, kur miega kapuos didvyriai *4 


viet. tėvyne, šalie irt.t. 


Dar daugiau kenkia Maironies eilėms sintaksės polonizmai, k. š. 
ant svieto, ant veido, ant laukų, ant kapinių, ant galo 
ir k. viet. sviete, pasauly, veide, laukuose, kapinėse, 
pagalios, galop ir t. t. Mūsų dainius gali čia teisintis tuo, kad 
seniau taip žmonių kalbėta ir dabar da tebekalbama ir kad siūlomos 
filologų pataisos ne visada būna vykusios. Tai tiesa, moka kartais nu- 
šnekėti ir kalbininkai, bet šiame atvejyje klysta Maironis, ne jie. Del to 


9 Ibid., p. 106, eil. „Apsaugok, Viešpatie!“ 

“ Įtaka. 

“Ibid., p. 4, eil. „Pirmoji meilė“ [„Taip niekas tavęs nemylės“]. 

"= Ibid., p. 6, eil. „Praeludium [Iš Danutės akių]“ [Šis eilėraštis knygoje publikuo- 
tas kaip Mūsų vargų fragmentas.) 

" Ibid., p. u, eil. „Trakų pilis“. 

"4 Ibid., p. 13, eil. „Lietuva brangi“. 


203 


visi gerbią save lietuviai literatai tų nelemtų polonizmų šiandiena yra 
jau atsižadėję. Be reikalo pats vienas Maironis juos tepalaiko. Jam čia 
reikėtų prisiminti savo paties žodžius: 


Nebeužtvenksi upės bėgimo 


[...] 
Nebsuturėsi bėgančio laiko [...].5 


Tas pats pasakytina ir del žodžių karas ir pasaulis. Pas Mai- 
ronį jie dažniausiai moteriškos giminės (karė, pasaulė). Dabartinėj 
rašomoj kalboj (atskyrus amerikiečius“) tevartojama vien karas ir 
pasaulis. To reiktų ir laikytis. 

Iš žodžių pusė ir vergas tegali susidaryti tik pusvergis (slg. 
pusdienis, pusmetis) dgsk. pusvergiai o ne pusvergai, kaip pas 
Maironį"", 

Nėra geri žodžiai: blakstienai, beprotys, surakys, at- 
gaivys; jų vieton reikėtų vartoti blakstienos, beprotis, su- 
rakins, atgaivins. Posakis: pasimelsti užprašo visus — 
yra grynas polonizmas. 

Visi tie netobūlumai, žinoma, yra mažmožiai; jie pigu ištaisyti. Mes 
neabejojam, kad naujon, šešton savo Pav. balsų laidon, Maironis mie- 
lai tas pataisas įneš, o drauge ištaisys ir rašybą, kad ji nesiskirtų nuo 
dabartinės. 

Kaipo skiriamos daugiausia dainuoti, Maironies eilės yra, beveik vi- 
sos rimuotos. Tai teikia joms skambumo ir harmoningumo, juoba kad 
Maironies rimai, apskritai tarus, yra taisyklingi, nors ir neperįvairūs. 
Naujesni dainiai, kaip šit Motiejus Gustaitis, Putinas, šiuo žvilgsniu 
Maironį žymiai pralenkia. Kai kurie rimai, pasikartodami po kelissyk, 
gadina net įspūdį, pav. Dubysos - sesutės visos"?, Dubysos - puikios 


“5 Ibid., p. 104, eil. „Nebeužtvenksi upės“. 

"6 Kalbama apie lietuvių diasporą Šiaurės ir Pietų Amerikoje. 
“7 Ibid., p. 103, eil. „Lietuva - didvyrių žemė“. 

“8 Ibid., p. 13, eil. „Lietuva brangi“. 

visos"?, knisa - žmogų visą“*. Iš konteksto aišku, kad žodis visas yr 
atsiradęs ten vien del rimo; eilių prasmei jis visai nereikalingas. 

Užtat eiliavimo formomis Maironies lirika yra labai turtinga. 
Tiek įvairumo vargiai bau rasime pas kitus mūsų dainius. Jo eilėse 
galima rasti visokių pėdų: jambų, chorėjų, anapestų, amfibrachijų, 
daktilių įvairiausiose kombinacijose. Bet arčiau įsižiūrėjus, pigu" 
pastebėti, jog mėgiamiausios Maironio pėdos - tai amfibrachijus 
ir anapestas, o rečiausiai tevartojami daktiliai. Ypatingai mūsų dai- 
niaus anapestų ir amfibrachijų pamėgimas greičiausia bus kilęs iš 
įsiskaitymo naujesnėn rusų poezijon, nes tik ten tos pėdos dažniau 
tevartojamos. 

Galop lieka dar tarti žodis apie Pav. balsų kalbą. Pasakius, kad ji 
nedaili, būtų neteisinga. Ji yra gyva, lanksti ir, apskritai tarus, taisy- 
klinga. Bet žodžių turtingumu ji nepasižymi. Matyt, Maironies su 
liaudimi arčiau gyvenime nesusidurta. Taigi veltui pas jį beieškotum 
retesnių žodžių, vaizdingesnių liaudies posakių. Šiuo žvilgsniu Mai- 
ronis, deja, mums nėra ir nebus klasikas. Mūsų prozaikai - Motiejus 
Valančius, Vincas Pietaris, Gerutis, Juozas Tumas - čia yra žymiai pra- 
lenkę Maironį poetą. Tardami tai, mes, gink Dieve, nedarom jokio 
mūsų dainiui priekaišto, mes konstatuojam vien faktą. Taip yra, nieko 
čia nepadarysi. Ak ir jis pats yra pareiškęs: 


Atgyvenome amžių, savo įnešėm' dalį; 
Laikas vietą užleisti vaikams.“* 


Maironies įneštoji dalis, kaip augščiau esam paminėję, yra didelė 
ir brangi; ją amžiais minės mūsų visuomenė. Ne jo kaltė, kad prie 
gryno poezijos aukso yra šen ir ten prisiplakę bent kiek rūdies. Tai 
yra neišvengiamas dalykas. Kaip gamtoj taip ir poezijoje nerasi gryno 
aukso be žemių. Pats dainius geriau už mus tai supranta, nes pats yr 
išsitaręs: 


* Ibid., p. 70. 

= Ibid., p. 106. 

= Lengva. 

== Ibid., p. 14, eil. „Senatvė“. 

Laimingas tasai (...] 
Kurs savo gražaus idėalo negavo 


Pažinti arčiau niekada.*3 


Jaunystėje mes Maironies poezijoje matėm idealą, gryną poezijos 
auksą - ir buvom laimingi. Pasenę ir arčiau pažinę jo liriką, pastebė- 
jom joj kur-ne-kur ir rūdžių. Tas pažinimas, nei malonumo nei lai- 
mės mums nedavė: jis tik uždėjo mums priedermę - pasakyti tiesą, 
parodyti, kame auksas, kame rūdis. Mes tai ir padarėme šioj stūdijoj, 
eidami savo numanymo ir sąžinės nurodymais. Jei kame suklydome, 
teatleidžia mums dainius ir teatitaiso tą klaidą kiti kritikai. Mes tetar- 
sime jiems už tai vien nuoširdų ačiū. 

Leisdamas pastarąją savo Pav. balsų laidą, Maironis rūpinos, kad 
ir jos išvaizda būtų, kiek galima, dailesnė. Tam tikslui jis įdėjo jon 
iliustracijų, vinječių, paveikslų, reginių, ir net kai kurių Beatričių“* 
fotografijų. Skaitymų kritikas smarkiai išbarė Maironį už tą ornamen- 
tacijos sutirštinimą ir jos neestetiškumą". Dalimi tai tiesa: vinječių 
perdaug ir nevisos gražios. Nepatiko kritikui ir viršelis, kam jis nuvar- 
sotas. Mūsų išmanymu irgi butų buvę geriau palikus jį juodai baltą. 
Bet pats savy jis yra dailus, atskyrus tik apatinę jo ornamentiką. 

Kiti yra pasipiktinę įdėtomis Beatričių fotografijomis. Ikšiol tiesa, 
kiek žinom, niekas iš poetų taip nėra daręs. Sutiktą gyvenime mote- 
rišką grožį, jie stengės atvaizduoti gražiomis eilėmis, o ne varsomis. 
Bet nuo fakto klausimo visai nepareina teisės klausimas. 
Kad ikšiol nieks to nėra daręs, tai da nereiškia, kad nieks ir neturi tei- 
sės tai daryti. Tuo remdamies, mes manom, kad del įdėjimo Beatričių 
fotografijų Pav. balsuosna nieks neprivalėtų daryti Maironiui jokių 
priekaištų. Jis turėjo pilną teisę tai padaryti, ir esame tikri, ilgainiui 
ims tąja teise naudotis ir kiti mūsų poetai. Nes jei moksle svarbu pa- 
žinti fenomenų priežastis, tai ir literatūroj, toli gražu, ne pro šalį ži- 


23 Ibid., p. 67, eil. „Jei žemė kada širdį man ir vyliojo..“. 

"4 Dante's Alighieri Dieviškosios komedijos personažas; t. y. įkvėpėja, dvasinė mūza. 

5 Žr. B. S. (Balys Sruogal, „Knygoms apginti (Del Maironięs Mačiulio 'Pavasario Bal- 
sų' penktojo leidimo)“, in: Skaitymai, Kaunas, 1920, kn. 1, p. 118-121 (šios knygos 
p.171-175). 

noti, kas tai buvo do Beatričė, kuri yra dainiui įkvėpus tą ar kitą tikrai 
gražų poezijos dalyką. Taigi, naujoj laidoj sesučių veideliai galėtų sau 
likti. Išmesti tepatartumėm vien juodą kerėblišką lirą 66 psl., pago- 
nišką trimitų pūtėją 22 psl., keistą pintinę (ne tai tvorą, ne tai krepšį), 
padėtą 5psl. poezijai ilustruoti, suraizgytus dekadentiškus žolynus 
43 psl. ir kitus panašius. O geriausia būtų visą iliustravimo darbą pa- 
vedus kokiam gabiam dailininkui, tik ne dekadentui. 


Maironio replika priskirtina diskusijai dėl penktojo Pavasario balsų leidimo 
apipavidalinimo. Diskusija buvo atsinaujinusi 1925 m., t. y. praėjus penke- 
riems metams po knygos pasirodymo, kuomet Paulius Galaunė straipsnyje 
„Knygų menas“ darsyk buvo grįžęs prie šios knygos". Į tai jam buvo atsakyta 
dviejų Adomo Jakšto tekstų fragmentuose* bei trumpa Maironio replika. 


Pirma publikacija: Maironis, „Pro domo sua“, in: Baras, Kaunas, 1925, Nr. 4, 
P. 74; skelbiama iš: Ibid. 


MAIRONIS 
Pro domo sua3 


Kai kurie mūsų kritikai su ypatingu pamėgimu, pakartodami naudo- 
jasi kiekviena proga paminėti mano Pavasario balsų“ „iliustracijas“. 
Tasai kritikų - kaip kakarikų, taip kakarikų - kitiems, iš šalies klau- 
sant, turi būti nuobodu, man pikta. 

Jei tuo būdu norima man padaryti reklamą, tai ji nereikalinga: kal- 
bamoji V laida - 8,000 egz. jau išpirkta. Jei norima man ingelti, tai 
aš to, rodos, neužtarnavau. Tiktai piktos valios ir žemo būdo žmogus 


" „Bet jei tas margutis marginamas blogais dažais, tai, panorėjus tokį kiaušinį val- 
gyti, jis ne tik pameta tikrą kiaušinio skonį, bet kartais galima juo ir užsinuodyti. 
Panašiai būna ir su mūsų knygų leidėjais, kai jie ne tik knygų viršelį margina, bet 
tuo marginimu persunkia ir pačią knygą - josios vidy. Tad turime tokių šedevrų, 
kaip Šv. Kazimiero draugijos išleistieji Maironio “Pavasario balsai“ Ko ir ko tik juo- 
se, kaipo marginimo, nėra: ir 'mergaitės lietuvaitės, ir paukšteliai, ir mėnesienos, 
ir kortos... Nedidelėje knygelėje šimtas su viršum gal tų šedevrų, senai jai senai vo- 
kiečių paskutiniausiojo, pigiausio spaustuvininko išmestų šiukšlynan. Ir žmogui, 
turinčiam šiek tiek skonio, estetinio nujautimo, nuo to viso darosi ne tik neskanu, 
bet jis jaučia, kaip jis norima užnuodyti [...]“ (Paulius Galaunė, „Knygų menas“, in: 
Baras, Kaunas, 1925, Nr. 1, p. 71). 

* Adomas Jakštas, „Bibliografija Ir kritika: Baras“, in: Rytas, Kaunas, 1925-01-28, 
Nr. 22; Adomas Jakštas, „Mano kritikams“, in: Baras, Kaunas, 1925, Nr. 5. 

3  Užsavo namus (lot.); Cicerono kalba, pasakyta šiam grįžus iš tremties; t. y. save ir 
savo reikalus. 

+ Maironis-Mačiulis, Pavasario balsai, Kaunas: Švento Kazimiero draugijos leidinys, 
1920. 

gali mane intarti, kad iliustracijos parengta pirkliškais motyvais. (Už 
pirmuosius V laid. parduotus 5,000 egz. autorius gavo 29 dol.). Būtų 
irgi perdaug naivu iš kritikų pusės intarti, atspausdintieji atvaizdai 
yra Beatričiųs atvaizdai. Negi galima manyti, kad kunigas net taip 
viešai ir tokioj šviesoj afišuotųs? Kai kurių veidų atvaizdai man visai 
nepažįstami, ir matyte nematyti. Kuo būdu tie atvaizdai pateko mano 
eilių rinkinin, palieku kritikų spėliojimams, jei dar panorės mano var- 
dą pavalkioti. Tiktai užtikrinu, kad tie atvaizdai pateko in Pavasario 
balsus be mano ir be šv. Kazimiero Draugijos kaltės; mat, habent sua 
fata libelli“. 


5  Dante's Alighieri Dieviškosios komedijos personažas; t. y. įkvėpėja, dvasinė mūza. 
* Pro captu lectoris habent sua tata libelli - priklausomai nuo skaitytojo, knygos turi 
savo likimą (lot.); Terencijaus Mauro frazė. 

Antano Venclovos tekstas skirtas 8-ojo Baro numerio apžvalgai. joje dau- 
giausia dėmesio skiriama pirmajai žurnalo publikacijai - Maironio eilėraščiui 
„Ant Punios kalno (Ties Nemunu)“ Ši teksto dalis ir yra pateikiama. 

Pirma publikacija: Stud. Antanas Venclova, „8-as "Baras", in: Lietuvis, Kau- 
nas, 1925, Nr. 34, p. 12; skelbiama iš: Ibid. 


ANTANAS VENCLOVA 
8-as Baras 


Teturime vienintelį literatūros žurnalą. Per 8 mėnesius jo išėjo 8 
numeriai. 1 Baro numeris davė nemaža vilčių: visa buvo imta dirb- 
ti nemaža energija, užsidegimu. 8 Baro num., palyginus jį su pir- 
muoju, atrodo padaręs didelę pažangą... atgal. Skaudu taip sakyti, 
bet tai yra nenuginčijamas faktas. Toji pati literatūros „ubagystė“, 
kaip ir ankstybesniuosiuose žurnaluose, jei dar ne didesnė. Turi- 
nys - perdėm „emeritų“ (anot Juozapo Albino Herbačausko) raštai. 
Kuone visi šio numerio raštai rašyti senosios ar bent senesniosios 
kartos rašytojų. Kuo tai išaiškinti? Ar Baras yra tiktai senųjų rašy- 
tojų žurnalas, ar ten jauniesiems (išskiriant Juozą Tysliavą) vietos 
nėra, ar jaunieji patys nenori eiti kartu su senąja rašytojų karta? Į šį 
klausimą, atsakymas nelengvas. Mes čia nė nesistengsime ieškoti to 
reiškinio priežasčių, bet eisime į žurnalą ir pažiūrėsime, ko gero jis 
mums šiuo tarpu davė. 

Šiame numery pirmoje vietoje debiutuoja Maironis savo eilėraščiu. 
Seniau Maironies lyrikas skaitydavom nemažu malonumu ir dvasios 
pakilimu. Apie dabartinius jo raštus, deja, to pasakyti negalima. Mai- 
ronis yra „aušrininkas“ - romantikas. Jam ir dabar sunku užmiršti savo 
romantizmas, nors... paseno jau ir Maironis, ir Maironio laikų idėjos. 
Šių dienų gyvenimas jau ko kita iš rašytojo reikalauja, negu prieš ke- 
lias dešimtis metų. Savo laiku Maironis savo raštais padarė labai nau- 
dingą tautai darbą, daugelio lietuvių širdyse žadindamas patriotizmą. 

Dabar, deja, jo kuriami kūriniai (Bare spausdinta drama Vytautas pas 
kryžiuočius, smulkesni eilėraščiai) jau nebeturi tos ugnies, kaip se- 
niau, yra neryškūs, nublukę: - jie jau nebeatatinka mūsų dienų gyve- 
nimo ir meno reikalavimams. Maironis nuseno. 

Savo Pavasario balsų eilėraščiuose jis kartais būdavo formos maes- 
tro, o dabar jam ir forma jau sunku benuvaldyti. Pav.: 


Kaip jos auka galvas padėję, 
Ilsėkit, ainiai pranokėjų 
Pastogėj mėlyno dangaus 
Sargyboj Nemuno ramaus |... 


Mintis eilėraščiuose jisai ėmė reikšti vietomis neaiškiai, neryš- 
kiai ir berašydamas kartkartėmis, ko gero, iš poezijos padaro prozą. 
Pav.: 

Amžių amžiais 

Nuo Pinsko tviksančių balų (= balų) 

Pro šitą kalną susimąstęs 

Banguoji, vengdamas salų.* 


arba: 


Ar bruko kalbą lenkai „broliai“, 


Ar pravoslaviją maskoliai [...]3 
Žodžiu sakant, Maironis paseno. 


[..] 


Bendrai imant, šis Baro num. atrodo „vasariškai“. Dėl vasaros karš- 
čių rašytojams nėrašant geresnių dalykų, jis užkimštas tuo, kas labai 


i Maironis, „Ant Punės (Margio) kalno“, in: Baras, Kaunas, 1925, Nr. 8, p. 8. 
2 Ibid., p. 5. 
3 Ibid., p. 6. 

didelės vertės neturi. Tikėkimes, kad bent rudeniui Baras sustiprės, 


nes orui atvėsus žmogus darosi kūrybingesnis*. 


Kaunas, 1925-08-075 


+ Palygink Skandinavus ir karštųjų Pietų žmonės. Skandinavai davė tokių 
žmonių, kaip Henrikas Ibsenas, Bjėrnsijerne Bjėrnsonas, Selma Lagerlėf, 
Knutas Hamsunas etc., tuo tarpu Pietūs maža ką žymu teįnešė pasaulio lite- 
ratūron. 

5 Vėliau, savo atsiminimuose, aprašydamas su šiuo tekstu susijusią istoriją, Venclova 
rašė: „Ar reikia Čia aiškinti, kad tolimesniais metais, įgijęs daugiau proto ir pajutęs, 
kad neapgalvotas žodis gali žmogų ne tik įžeisti, bet ir užmušti, aš su sielvartu 
apgailėjau nerimtus, nejautrius, net įžūlius savo žodžius, kurie taip įskaudino 
seną poetą. Deja, kol poetas buvo gyvas, neradau priemonių savo klaidą atitaisyti. 
Manydamas, kad tai atlikti niekad nevėlu, darau tai dabar“ (Antanas Venclova, 
Jaunystės atradimas, Vilnius: Vaga, 1966, p. 18). 


212 


Maironio atsakymas Antanui Venclovai, kritiškai atsiliepusiam apie jo eilė- 
raštį „Ant Punės (Margio) kalno“. 

Pirma publikacija: Maironis, [Atsakymas Antanui Venclovai], in: Lietuvis, 
Kaunas, 1925, Nr. 35, p. 16; skelbiama iš: Ibid. 


MAIRONIS 
[Atsakymas Antanui Venclovai| 


Lietuvio š. m. Nr. 34 įdėta stud. Antano Venclovos Baro kritika'. 


Kritikas, pastatęs klausimą, ar Baras tiktai senųjų rašytojų žurnalas, 
ar ten jauniesiems (išskiriant Juozą Tysliavą) vietos nėra, ar jaunieji 
patys nenori eiti kartu su senąja rašytojų karta, - to klausimo galuti- 
nai pats neriša, bet užtat seniesiems gerokai nuo kritiko tenka, visų 
pirma Maironiui, kursai pirmoje vietoje debiutuoja (sic!). 

Paprastai į kritikas nemėgstu atsakinėti, nes žinau: jos nei pridės, 
nei atims autoriui vertės, o kaip istorija rodo, gana dažnai klysta. Ge- 
riausias veikalų įvertintojas - laikas. 

Bet šį kartą perdaug man skaudu. Kad studentas į užsitarnavusį, 
jau nuo 30 metų universiteto profesorių atsiliepia iš aukšto. Mentoro 
tonu. Tiek to! Čia jau auklėjimo sritis. Mūsų demokratišku laiku tai 
paprastas dalykas, ir to imti į širdį netenka. Vis delto reikėtų vengti 
storžieviškumo: Maironio kritikoje, kuri užima vieną ketvirtį pusla- 
pio, kritikas net tris kartus prikaišioja: Maironis paseno, Maironis nu- 
seno (?), Maironis paseno. 

Paskui, kritikuojant autorių, pamatinė sąlyga - nekraipyti sauvališ- 
kai jo teksto. Pas mane yra toksai ilgokas sakinys: 


Ant aukšto aukuro - kalvos 
Už garbę - laisvę Lietuvos, 


1 Stud. Antanas Venclova, „8-as 'Baras"“, in; Lietuvis, Kaunas, 1925, Nr. 34, p. 12 (šios 
knygos p. 210-212). 

Kaip jos auka, galvas padėję, 
Ilsėkit, kaulai pranokėjų 
Pastogėj mėlyno dangaus, 
Sargyboj Nemuno ramaus, 
Vien apraudojami tik vėjo" 


Mano kritikas nukirpęs sakinio pradžią ir galą, saviškai apleidęs 
skirsnelius, dargi pačius žodžius nesąžiningai iškraipo; todel pas jį 
(ne pas autorių) išeina: 


Kaip jos auka galvas padėję, 
Ilsėkit, ainiai (?) pranokėjų. 


Bepiga paskui tokias nesąmones kritikuoti. 

Del tokio rimų netobulumo, kaip: dangaus - ramaus; padėję - pra- 
nokėjų - vėjo, kuriuos kritikui ant keturių puslapių pasisekė sužvejo- 
ti, taip pat del to, ar iš poezijos padaro prozą tokie sakiniai, kaip: 


Nuo Pinsko tviksančių balų banguoja 


su kritiku nesiginčysiu. Mat aš romantikas, kuriam Adomas Mickevi- 
čius, Aleksandras Puškinas, Johannas Wolfgangas Goethe palieka net 
formos žvilgsniu nepeiktini pavyzdžiai. Dabartiniai gyvenimo ir meno 
reikalavimai (suprask kritiko reikalavimai) tuo nepasitenkina; dabar 
reikalaujama subtiliškesne (maestro) forma (kad ir be turinio), kuri 
kiniečiams jau VIII amžiuje, rašant Vang Vei, Tu-fu, Li-tai-pe buvo 
privaloma. Bet vis tik ir čia, reikalaudamas tobulos formos, nežinau, 
kokią teisę turi kritikas reikalauti, kad poetai laikytųsi jo tarminių 
kirčių ir tartų: balų, kuomet daug plačiau Lietuvoj sakoma: bala, 
balos, balų. 

Lietuvis, kursai deda panašias kritikas ir stato Barui subtiliškesnės 
formos reikalavimus, yra nenuoseklus: tame pačiame numery, net ant 
to paties lapo spausdindamas trumputį eilėraštį, kuriame, jau nesa- 
kant apie tokius netobulus rimus, kaip: kaitrus - skliautus, važiuo- 


* Eil. „Ant Punios kalno (Ties Nemunu)“; jis cituojamas ir toliau. 

ja - dainuoja, išsklaidyti - neprašyti, aimanavo - užgavo, nevadinti - 
nuraminti, - vartojami net tokie visai netikę rimai, kaip: sužadino — 
nežino, akių - regiu, gėlių - negaliu. Apie ritmą, turinį ir poeziją to- 
kių sakinių nekalbėsiu, kaip: Žemė - juoda, dangus mėlynas, kaitrus 
(nakties metu?) arba: 


Šypsos lūpos, įsiklausę į šnekas, 
Katras džiaugsmas sužadino 


Bet iš jaunesniųjų to ir nereikalaujama. 


3 Pateikiami rimų pavyzdžiai ir citata - iš tame pačiame numeryje kaip Antano Ven- 
clovos kritika (Stud. Antanas Venclova, op. cit., p. 12) paskelbto Bronės Buivydai- 
tės eilėraščio „Žiburėliai“. 

Recenzija skirta beveik nenagrinėtai Maironio Visuotinės literatūros istorijai, 
1926 m. išleistai kaip penktas Maironio raštų tomas. 


Pirma publikacija: Balys Sruoga, „Literatūros vadovėliai“, in: Lietuvis, Kaunas, 
1927-06-11, Nr. 128; 1927-06-13, Nr. 129; 1927-06-15, Nr. 131; skelbiama iš: Ibid. 


BALYS SRUOGA 
Literatūros vadovėliai 


1. Kol nebuvo tai nebuvo literatūros istorijos vadovėlio — nė vieno, o 
dabar atsirado iš karto du. Išversta iš rusų kalbos žinomasai Ivano Gli- 
venkos vadovėlis', ir Maironis išleido savo, originalą?. Abudu vadi- 
nas Visuotinės literatūros istorija (viename dar pridėta: trumpa) abu 
kalba apie tuos pačius dalykus, ir vis delto konkurencijos vienas kitam 
nesudaro. Abu jie parašyti skirtingais tikslais ir metodais. Glivenkos 
vadovėlis buvo taikytas rusų mokyklai ir visuomenei. Jis ir turi šio tai- 
kymo kaikurias svarbias žymes. Ar mes tą vadovėlį girsim ar peiksim, 
Glivenko vis viena mūsų nepaklausys, jeigu jis ir gyvas tebėra. Gaila 
tiktai, vertėjas nepakankamai rūpestingai atliko savo darbą. Lietuvių 
kalba knygos stilius pasidarė žymiai „sunkesnis“, negu originale. Tai 
nemažas yra vadovėlio minusas. Tačiau dar labiau gaila, kad vertėjas 
beversdamas šiek-tiek pašeimininkavo po Glivenkos knygą ir pridarė 
nesusipratimų. Vertėjo šeimininkavimas įvedė, pavyzdžiui, į pagun- 
dą prof. Juozą Eretą, kuris š. m. Lietuvos 12 numery sudėstė visą eilę 
priekaištų?. Jeigu vertėjas būtų laikęsis originalo, tai ir kritika, ne- 
mokanti originalo paskaityti, būtų sužinojusi paties autoriaus inten- 
ciją ir susilaikytų nuo karo žygių. Pavyzdž. prof. Eretas bara autorių 


* Ivanas Glivenko, Visuotinės literatūros istorija: vadovėlis vidurinei mokyklai, vertė: 
Eduardas Viskanta, Kaunas: Švyturys, 1926 (Ymenua no ucmopuu aceobijet 


AUMepamypo!, 1912). 

2 [Maironis], Maironio raštai, t. 5: Trumpa visuotinės literatūros istorija, Kaunas: [„Rai- 
dės“ spaustuvė], 1926. 

3 Žr. Juozas Eretas, [Ivano Glivenkos Visuotinės literatūros istorijos recenzija], in: Lie- 
tuva, Kaunas, 1927-05-19, Nr. 112. 

už beletristišką vadovėlio toną. Tačiau Glivenkos veikalą vadovėliu 
pavadino tiktai vertėjas Eduardas Viskanta. O Glivenkos originale yra 
pasakyta Ymenua no ucmopuu eceo6ujeti numepamypoi. Ymenua — 
skaitymai ir vadovėlis - šiokis tokis skirtumėlis. Beletristika vadovėly 
nelabai girtinas daiktas, bet skaitymuose - jo - ten jai ir vieta. Taip 
pat ir su metodu. 

Vertėjas praleido Glivenkos prakalbą, ir už tai vėliai Ponas Dievas, 
pasinaudojęs prof. Ereto asmeniu, vertėją nubaudė. Prof. Eretas rūs- 
čiai barasi už Glivenkos darbo planą, už veikalų analizui parinkimą, ir, 
matyti, visai netikėdamas, kad mūsų „visuotinės literatūros istorikai“ 
vokiškai paskaityti moka, paskelbia Paulo Wiegler'io veikalo“ planą, 
kaip idealų medžiagos suskirstymą. 

Jei vertėjas būtų Glivenkos prakalbą paskelbęs, tai ir prof. Eretas 
būtų sužinojęs, kokiu tikslu autorius savo veikalą rašė. Glivenka pra- 
kalboj pažymi, kad jis savo veikalą sudaręs iš savo paskaitų, skaity- 
tų įvairiose mokyklose. Iš tų paskaitų parinkęs tiktai tąsias, kuriose 
liečiami faktai, kurių pasaulinė reikšmė yra bendrai pripažinta, arba 
faktai, kurių didesnė ar mažesnė įtaka pasireiškė rusų literatūrai. Šis 
autoriaus uždavinys pateisina ir tam tikrą specifinį literatūros faktų 
parinkimą. Kitas klausimas, kiek visa tai atitinka mūsų reikalams, bet 
rusams šis medžiagos parinkimo principas turėjo savo prasmės. Neži- 
nant šio principo negalima ir Glivenkos darbo smerkti. 

Arba, vertėjas praleidęs prakalbą, praleidžia ir veikalų sąrašą, ku- 
riais autorius naudojos. O prof. Eretas, pamatęs, kad Glivenko nuo- 
lat cituoja kitus rimtus kritikus, tyčiojas, kad autorius esąs doras 
demokratas. Tuo tarpu prakalboj Glivenko kukliai paaiškina, kad 
jis įvertindamas bei aiškindamas atskirus autorius bei jų kūrinius 
stengės kiek galėdamas vengti subjektyviškų samprotavimų ir nuo- 
lat atsižiūrėjo rusų bei Europos rašytojų ir mokslininkų objektingų 
sprendimų. 

Jeigu tai prof. Eretas būtų žinojęs, vargu bau būtų užvedęs bylą apie 
filologinį metodą, vargu bau būtų be reikalo minėjęs dorą Wilhelm'o 
Dilthey'aus vardą bei kitus vardus mobilizavęs. 


+ Tikriausiai omenyje turima: Paul Wiegler, Geschichte der Weltliteratur, 1914. 

Vadinas, Viskanta už šeimininkavimą svetimame veikale yra trigu- 
bai kaltas: gerus žmones į piktą pagundinimą veda, duoda progos ne- 
tikslias recenzijas rašyti - barti veikalą, gadina leidėjams reikalą. Šis 
paskutinis posmas yra gal itin svarbus. 

Glivenkos knyga, žinoma, tikslios pasaulio literatūros istorijos ne- 
atstos, tačiau ir jokia vidurinė mokykla be šios knygos neapseis. Gli- 
venkos darbas, nors ir rusų visuomenei taikintas, bus ir mums labai 
naudingas. Ir nauda mums bus juo didesnė, juo plačiau jisai pasklis 
po mokyklas ir sodžių. 

Glivenkos veikalą išleido mūsų kultūros darbe tiek nusipelniusi, 
dabar vėl atgijusi „Švyturio“ bendrovė. Tai geras ženklas: rimtu, ver- 
tingu žygiu pradėjo savo prisikėlimą. 

2. Maironio veikalas, priešingai „Švyturio“ leidiniui, išleistas ant 
labai gero popierio. Malonu į rankas paimti. Dar maloniau ir skaityti: 
parašė ir išleido tasai vyras, iš kurio mes visi kūrybos mokėmės, kurio 
gražios dainos mums vietoj lopšinės buvo dainuojamos. Juo labiau 
malonu jo įžangoj skaityti: „Mano svajonė - klasiškų, pasaulinės li- 
teratūros veikalų žymesnės ir gražesnes vietas lietuviškai išversti ir 
jų rinkinį pagaminti [...]“. Jei Maironis panori - jis ir padaro. Tat 
netenka abejoti, kad šis įžymusai mūsų poezijos maestro veikiai pa- 
turtins mūsų literatūrą tobulais vertimais. 

Šios perspektyvos akivaizdoj dar įdomiau, kaip atsiliepia, kaip įver- 
tina Maironis kitų kūrybą. Šio mūsų mokytojo balsas dar ilgai bus 
nusveriantis pas mus literatūros klausimais, todel ir jo vadovėly pa- 
reikštos mintys yra beveik beapeliacinės: mokytojas nusprendė - mo- 
kiniai klausys. 

Tačiau ši aplinkybė uždeda ir mokytojui ypatingų pareigų, nes iš 
turtingo daug yra ir reikalaujama. Paskaičius Maironio gražųjį veika- 
14 nenoromis prisimena patarlė: Davė Dievas daug, bet turi dar dau- 
giau. Tr Maironis savo veikale davė labai daug, bet galėjo duoti daug 
daugiau. Kodel jis savo veikale gerybių pašykštėjo, jis pats paaiškina 
įžangoj: „Neturėdamas laiko gilesnėms visuotinės literatūros stu- 
dijoms, vis delto norėdamas šiek tiek padėti šiame dalyke studijuo- 


5 [Maironis], op. cit., p. 4. 

jančiai mūsų jaunuomenei, pagaminau kad ir netobulą ir trumputę 
visuotinės literatūros istoriją“. Savaime suprantama, kai laiko nėra 
net pačiam dalykas padoriau pastudijuoti, o tuo tarpu reikia jisai aiš- 
kinti kitiems, - šitokiu atveju gali įsibrauti ir abejotinų sprendimų. 
Tat tebūnie leista čia paminėti vieną kitą abejotiną posmą iš maestro 
sprendimų. Nėra abejonės, kad jo knyga veikiai susilauks dar ne vie- 
nos laidos. Tat gal ir mokinio viena-kita abejonė duos progos moky- 
tojui, berengiant spaudai naujas laidas, kai kurias savo knygos vietas 
patikrinti... Mokinio abejonės prasideda net nuo terminų. 

Maironis, kaip ir Glivenkos veikalo vertėjas, sako „visuotinės litera- 
tūros istorija“, vadinas, turėtų būti „visuotinė literatūra“. Kokiu būdu 
literatūra galėtų būti visuotinė? Kai esti visuotinis balsavimas, tai 
nereiškia gi, kad viso pasaulio gyventojai imtų ir balsuotų. Terminas 
„visuotinis“ vargu bau galėtų turėti prasmės „pasaulinis“, „pasaulio“... 
Visuotinė literatūra tai bus greičiau vienos kurios tautos literatūra, 
visa: ir dailioji literatūra, ir gimnazisčių meilės laiškai, ir silkių par- 
davėjų sąskaitos, ir pavainikių vaikų metrikos ir t. t., žodžiu, visa, kas 
rašyta. 

Pasaulio literatūrų apžvalgai sukaupti viename žody reikia pasiieš- 
koti tikslesnio termino; „visuotinė literatūra“ - nieku būdu netinka. 

Gana keistai Maironis elgias svetimus darbus minėdamas, - iš pa- 
vardžių kartais padarydamas slapyvardį. Pavyzdžiui rusai turėjo poe- 
tą, kuris vadinos Žukovskij, o Maironis rašo - Žukauskas". Kažin, čia 
tas pat asmuo ar ne tas pat? Arba vietoj Rabelais rašo Rabelė, vietoj Jo- 
delle rašo Žodelis“. Įpratimas šitaip elgtis su svetimomis pavardėmis 
yra aiškiai ginčytinos vertybės. Bet dar labiau yra ginčytinas įpratimas 
vieną pavardę „lietuvinti“ o kitą „nelietuvinti“, arba vieną ir tą pačią 
pavardę vienoj vietoj - „lietuvinti“, kitoj - ne?. 

Vietoj termino rusai, velikorusai Maironis naudoja terminą „mas- 
koliai“?, - kam literatūros istorijoj lojotis? Arba vietoj ukrainiečiai, 


S Ibid., p. 4. 

7 Ibid., p. 36. 

Ibid., p. 74. 

9 Žr. Ibid., p. 71-75. 
» Ibid., p. 234. 

malonusai Maironis sako rusinai". Kam be jokio reikalo netiksliu 
terminu kelti painiavą? Arba - atskirų kūrinių pavadinimuose (verti- 
muose) maža tikslumo. Pavyzdžiui, Nikolajaus Gogolio garsiojo vei- 
kalo pavadinimą išvertė Negyvos sielos. Rusiškai Mjortvyje dušy turi 
gilios prasmės, lietuviškai gi „negyvos sielos“ - erezija. 

Šitokios rūšies abejonių būtų galima nemaža sukelti. Bet jas su- 
mobilizuos tur būt mūsų kalbininkai, aptardami Maironio kalbos rei- 
kalą. Pats autorius, matyti, neturėjo pakankamai laiko šiuo reikalu 
tiksliai pasirūpinti. 

3. Kad Maironis maža laiko teturėjo, matyti ir iš kitų knygos savy- 
bių. Pirmoj eilėj - iš jos plano ir iš pasakojimo būdo. Maironio pa- 
sakojimo, apibūdinimų, karakteristikų stilius kartais primena stilių 
garsiosios apysakos Šaipoko: Hcmopua cena Mopioxuna“. Čia Mairo- 
nis, kaip ir pagarsintasai Puškino herojus Bjelkin3 vienodu rūpestin- 
gumu apsistoja ties - didelės ir mažos reikšmės dalykais, visus lygiai 
iš paviršiaus tepaliesdami. Maironio raštas daro kartais įspūdžio, kad 
autorius neturėjo būtinosios visiems istorikams savybės: mokėti iš 
daugybės faktų parinkti esminguosius, reikšminguosius ir nustaty- 
ti tarp jų tam tikrus ryšius. Maironio veikale perdaug maža tepasi- 
reiškia sintetinės minties, todėl ir visa „literatūros istorija“ daro tam 
tikro įspūdžio, kurio daro ir paprastas katalogas. Nors ir katalogas 
kartais savyje turi daugiau pragmatizmo, negu kitas literatūros isto- 
rijos vadovėlis. Ar literatūros moksle verta mums grįžti į tuos laikus, 
kada visas mokslas buvo katalogo sistemos, - nepatogu būtų čionai 
svarstyti. 

Maironio vadovėly medžiaga nesistematizuota ir labai nelygiai pa- 
skirstyta. Vienur Maironis pradėdamas apie kurios tautos literatūrą 
duoda tos tautos istorijai įvadą ar jos kalbos genezį (pavyzdžiui apie 
prancūzus'*), o kitur - tokio ekskurso nėra: kalba iš karto apie litera- 
tūrą (graikai). Latvių literatūrai davė autorius daugiau vietos, negu 


n Ibid., p. 242. 

2 „Goriuchino sodžiaus istorija“ (rus.); Aleksandro Puškino apysakos pavadinimas. 

5 Puškino „Velionio Ivano Petrovičiaus Belkino apysakų“ bei „Goriuchino sodžiaus 
istorijos“ pasakotojas. k 

4 Ibid., p. 67. 


220 


suomių. Estų literatūros visai nepaminėjo, o apie tokius turkus - pri- 
šnekėjo. Kaip Maironis teisina šitokį savo darbo planą, - nežinia. 

Maironis visą aigiptiečių literatūrą atpasakoja viename puslapy, 
taip pat asiriečių ir babiloniečių, japonų literatūrai apibūdinti teduo- 
da vos 18 eilučių. Kokia nauda iš tokių apžvalgų, kuriose net nė vieno 
tikslaus apibūdinimo nėra? Ar nebūtų tiksliau: arba literatūros pobū- 
dį apibūdint taip, kad skaitytojas ką nors suprastų, arba visai neliesk? 
Maironis skiria savo vadovėlį moksleivijos reikalams, vadinas, norėjo 
jį padaryti populiariu. Tuo tarpu duoda lotyniškas citatas - ir net jų 
vertimo neprideda“. Šitaip vadovėlių rašytojai paprastai iki šiol ne- 
sielgdavo. 

Lygiai nežinia, kokiais sumetimais ar pagrindais Maironis tvarkė 
aptariamųjų autorių biografinius bruožus. Pavyzdžiui, apie Victoro 
Hugos gyvenimą iš Maironio vadovėlio sužinome: „Privatiniame gy- 
venime Hugo buvo pilnas tuštybės, savimeilės ir nemėgo sau lygių““. 
Tiek autorius ir tesako apie poeto gyvenimą. Iš šitokių biografinių da- 
vinių sunku padaryti išvadą, kad Maironis biografiškiems daviniams 
minėti būtų paėmęs gerą toną. 

Prie keistų Maironio metodologinių dalykų tenka priskaityti ir jo 
nelemtas įpratimas, kalbant apie kurį nors literatūros faktą, daryti 
paralelę su lietuviškaja dirva. Pavyzdžiui, kalbėdamas apie Ovidi- 
jaus Metamorfozes daro išvadą: „panašų veikalą galėtų sutverti la- 
bai telentingas lietuvių poeta, supoetizavęs ir į vienetą suvedęs visas 
dr. Basanavičiaus surinktas pasakas“". Šitokios pastabos tikslumo ir 
teisingumo žvilgsniu iš Visuotinės literatūros istorijos prašosi į Isto- 
rija sela Goriuchina. Kam tas balastas čia reikalingas? Juo labiau, kad 
pačios pastabos yra dažniausia daugiau negu abejotinos vertės. Tačiau 
Maironis turi ir kitą mažai tegirtiną įpratimą. 

Būtent, vieton supažindinęs savo skaitytojus su kuriuo nors litera- 
tūros kūriniu, užuot davęs to veikalo tikslią, aiškią charakteristiką, jis 
dažnai verčiasi to veikalo „ydas“ beskaičiuodamas. Juo labiau, kad ir 


5 Ibid., p. 57-59, 60 ir t. t. 
6 Ibid., p. 92. 
7 Ibid., p. 61. 

tos „ydos“ ne kartą esti abejotinos. Kartais kuri nors veikalo savybė, 
Maironio priskirta prie „ydų“, tektų priskirti prie teigiamųjų savybių, 
ypač kalbant apie naująją literatūrą. Tai nėra atsargus Maironio žings- 
nis, nes vadovėliuose yra vengtina visa, kas yra ginčytina. Pagaliau 
„ydų“ apskaitymas dar visai nieko nepadeda skaitytojo supažindini- 
mui su veikalu. 

Tenka labai apgailestauti, kad Maironis dėl laiko stokos nepasirū- 
pino nei savo knygos planingumu, nei metodingumu. Ir dar nuošir- 
džiau tenka pasigailėti, kad Maironis naudojos persenusios laidos šal- 
tiniais. Jeigu šaltiniai būtų buvę kiek naujesni, Maironis būtų priėjęs 
tų išvadų, kurių priėjo jisai p. 72, 233-234, 239 irt. t. Tų išvadų bendras 
trūkumas: nepakankamas įvertinimas, nes nežinota tų dalykų, kurie 
norėta vertinti. 

4. Dėl naudotų šaltinių senumo Maironis nekartą elgiasi nelygi- 
nant koks diplomatas parlamente: tokių ir tokių faktų aš nežinau, va- 
dinas, jų nėra. Tuo tarpu faktai gyvena ir leidimo iš istoriko neprašo. 
Pavyzdžiui, ne visai smagu skaityti, ką Maironis apie japonų poeziją 
prirašė. Pasakyta: „Nors per paskutiniuosius 50 metus japonai labai 
žymiai pažengė kultūroje, tačiau jų literatūra, galima pasakyti, sto- 
vi dar žemiau, ypač originali, už kinų literatūrą“. Kokia skaityto- 
jui nauda iš tokio japonų literatūros apibūdinimo? Juo labiau, kad 
toks apibūdinimas yra ir neteisingai sukonstruotas, ir jokio supratimo 
apie japonų literatūrą neduoda. Apie tokius poetus, kaip Chitamaro, 
Akachito, Okura, Nikada, Chendzo, Narichira, Curajuki ir d. k. buvo 
galima šis tas pasakyti. Lygiai nuostabios japonų lyrikos formos - tan- 
kos ir hačkos - tūkstanteriopai yra vertos dėmesio. Nes jos yra vienas 
tipingiausias japonų tautos kultūros reiškinys, Japonų tautos, kurios 
meniškas lygis toks aukštas. Japonijoj „visi piešia, visi dainuoja, visi ei- 
les rašo, pradedant imperatoriais ir dvaro damomis ir baigiant valstie- 
čiais bei darbininkais [...]. Iš tikrųjų ši tauta dainuoja, kaip paukšteliai 
šakose, kaip varlė vandeny; poezijos stichija neišskirta iš gyvenimo. 
Istorijos keliu sukuriama giliai meniškos formos, bet jos tuojau pavel- 


8 Ibid., p. 9. 


di tauta, supina su kasdieniu gyvenimu““. Šitomis formomis, nuosta- 
biomis gražmenomis išpuoštomis, liaudis ir reiškia savo lengvaspar- 
nius įspūdžius ir lakiąsias nuotaikas, kurias sukuria graži sunkėjanti 
gamta ir pavasario siela. 

Ir, iš tikrųjų, ar ne geresnė taktika būtų: pirma negu pasmerkus, 
smerkiamąjį objektą giliau pastudijuoti? 

Na, japonai toli gyvena. Jų kūrybos savybių nežinojimą būtų gali- 
ma ir atleisti, - pagaliau, tai ne taip juk ir svarbu. Užtat autorius jau 
nebetektų teisinti, kai jis tvirtina, kad „Borisu Godunovu“ išsisemia 
visi žymesnieji Puškino dramatiški kūriniai. Prieš tokį tvirtinimą 
aš jau norėčiau visu griežtumu protestuoti. Nes Puškino vadinamo- 
sios „mažosios dramos“ iš tikrųjų yra dramatinės kūrybos stipriausias 
reiškinys. Dramaturgijos ir literatūros žvilgsniu jos yra stipresnės už 
„B. Godunovą“. Jei „mažųjų dramų“ kūrybinė vertybė ir ne taip senai 
tebuvo suvokta, tai ši aplinkybė Maironio vis dėlto nepateisina. 

Kalbėdamas apie Persų poemą Tach-namet“ — Maironis pripasa- 
koja visko, tiktai apie pagrindinį poemos konstrukcijos principą - apie 
kovą gero ir blogo prado, apie Ivano ir Turano kovą - nieko nėra?*, Tuo 
tarpu be šios kovos negalima ir pačios poemos suprasti. 

Apie Novalį Maironio vadovėly pasakyta: „Novalis [...] nors mėgino 
ir romanų rašyti, buvo daugiau lyrikas, kursai jau Jenos universite- 
te pasidavė Šilerio idealizmo įtakai ir mistiškai panteistiškai Fichtes 
philozophijai. Sutvėręs sau idealų pasaulį, jame jausmais gyveno, iš 
jo sau sėmė ir įkvėpimo. Jaunas miręs, neturėjo laiko išvystyti savo 
talento“3. Ir tiek. Geniališkiausio iš vokiečių ankstyvųjų romantikų, 
šitokį apibūdinimą negalima laikyti nei protingu, nei sąžiningu. 

Šitokios rūšies netikskimų Maironio vadovėly - sočiai. 


9 Tpuropnū Paunuckuū, Anonckaa no33ua, MockoBa: MycareT, 1914. 

2 [Maironis], op. cit., p. 239. 

2 Poeto Abul Kasimo Ferdousi poema, kurią sudaro beveik 60 tūkst. posmų. Tai Iš- 
kilus persų literatūros kūrinys, išliekantis vienu populiariausių persiškai parašytų 
veikalų. 

2 Ibid., p. 18-20. 

3 Ibid., p. 206. 

5. Šitokie netikslumai pasitaiko Maironio knygoje ne vien dėl šal- 
tinių pasenėjimo, - jie pasitaiko dar ir dėl Maironio ypatingųjų pa- 
žiūrų. Maironio estetika kartais esti visai primityvi. Pavyzdžiui, pa- 
minėjęs keletą Williamo Shakespearo herojų Maironis sako: „[...] ir 
daug kitų asmenų pasiliks amžini visiems laikams ir tautoms meno 
šedevrai: taip jie naturalūs ir vienkart didingi, sakytum, pačios gamtos 
tvariniai **, 

Šitokia estetinė naivybė ir žudo Maironio sprendimus ir veikalą. 
Cituotasai Shakespearo asmenų apibūdinimas, mažiausia, yra tuščias. 
Maironio estetika dažnai mėgsta nusidėti ir kitu žvilgsniu. Maironis 
visų tautų ir amžių literatūrą vienu metu matuoja. Pavyzdžiui, kal- 
bėdamas apie Kalidazą“, apskaitydamas Kalidazos ojetų““ ydas („kai 
kur veiksmas eina šuoliais, nenaturališkai, be nuoseklumo ir t. t“?7), - 
kalba europiečio XIX (ne XX!) amžiaus lūpomis. Tai yra iš esmės klai- 
dinga pažiūra. Jei, pavyzdžiui, mes imtume proporcingumo žvilgsniu 
vertinti viduramžio stovylėles, tai gautumėm jas visas pasmerkti, kaip 
meno dalykus. Tuo tarpu jų neproporcingumas ir sudaro visą menišką 
įdomumą. Maironio priekaištus Kalidazai tenka laikyti bent neteisė- 
tais. Kalidaza - ne vienintelė M-nio vienašališkumo auka! 

Tačiau Maironio estetika vienpusiška ir kitu žvilgsniu. Visa, kas 
katalikiška, Maironiui atrodo gražu; visa, kas išeina iš katalikybės ir 
krikščionybės rėmų, Maironiui atrodo smerktina. Jis taip ir daro. Blo- 
ga, kai literatūros istorikas literatūros kūrinį vertina vien pasiremda- 
mas katalikybės sumetimais, bet dar blogiau, kai jis rašytojų netikėlių 
ar atskalūnų stačiai neapkenčia. Tada jo sprendimai esti liūdni: jie pa- 
našūs į „pletkus“. Taip atsitiko ir su Maironio sprendimais, pavyzdž., 
apie Voltaire. 

Bet Maironio padėtis dar įstabesnė. Jis į literatūros kūrinius žiū- 
ri ne tik kaip geras katalikas, bet ir kaip asketas, kaip moralės mo- 
kytojas. Pavyzdžiui, kalbėdamas apie Antonio Fogazzaro, Maironis 


2 Ibid., p. 126. 
5 Ibid., p. 15. 
2 Kūrinių (?). 
22 Ibid., p. 15. 

pastebi: „Geriausiai gal Fogacarai nusisekęs jo romanas II Santo, kur 
pasakojimas vystosi nepaprastai naturaliai ir nuosekliai; tik vyriausio 
tame romane asmens Piero Maironio pažiūros, nors gan simpatingos, 
nevisados sutinka su Bažnyčios pažiūromis“*. Net apie Shakespearo 
kūrybą kalbant Maironiui daugiausia rūpi, ar Shakespeare buvo angli- 
konų tikėjimo, ar katalikas: kitų neišspręstų „Shakespearo klausimų“ 
Maironis nemini, o šį pabrėžia“. Kalbėdamas apie pereitųjų laikų 
moralę Maironis vaduojas, žinoma savais sumetimais, kas yra padoru, 
kas - ne. Lev Šestov, kalbėdamas apie Šekspirą ir jo kritiką Georgą 
Brandesą, pastebi, kad Brandesas savo sprendimais primena bobą, iš 
Riazanės patekusią Maskvon į muziejų, pamačiusią Filipo Maljavino 
paveikslą, bešaukiančią: „jaka kaka namalevana'*... 

Maironis, bekalbėdamas apie atskirų rašytojų padorumą, daro fi- 
zionomiją, tarytum jis doros žvilgsniu mūsiškę Spaktyvą recenzuotų! 
Tokios jo pažiūros į Katulą, į Tibulą, į Bodlaire'ą ir daugybę kitų rašy- 
tojų. Apskritai, Maironio veikalas nekartą labiau panašus į kažkokią 
tai rašytojų prasižengimų prieš katalikybę registraciją, negu į literatū- 
ros istoriją. Kad galima būtų įsitikinti, kiek nepakenčiamai nuobodus 
šitoksai „metodas“, gana nors trumpą žvilgsnį mesti į 57, 62, 71, 74, 
85, 96, 97, 98, 108, 11, 113, 114, 115, 143, 169 ir šiems panašius puslapius. 


2 Ibid., p. 05. 

> Ibid., p. 144. 

3 Levas Šestovas savo darbe Shakespearas ir jo kritikas Brandesas kalba apie kitką: 
„Brandesas tikina, kad ir jis matė Medūzą, tačiau nesuakmenėjo, o tik tapo liū- 
dnesnis. Tačiau tai, ką jis matė - ne Medūza, o baisūs kalvio Vakulos piešti vaizdai, 
apie kuriuos bobos sako: "Oi kokia kaka numaliavota“ (/les LUlecros, „Llekcnnps 

er0 KpKTMK» bpaHAec»“ [1898], in: http://Awww.bookol.ru/nauka. obrazovanie/ 

filosofiya/50412/fulltext.htm, žiūrėta 2016-10-16). Pastaroji frazė, kaip ir kalvio 

Vakulos paminėjimas, nurodo į Nikolajaus Gogolio apsakymą „Kalėdų naktis“ (iš 

nygos Vakarai viensėdyje prie Dikankos, 1831-1832), kurio pabaiga yra tokia: „Ta- 

čiau Čia dar ne viskas: ant sienos, kairėj, kai jeini į cerkvę, nutepliojo Vakula velnią 
pragare, tokį šlykštų, jog visi spjaudydavosi, praeidami pro šalį; o bobos kai tik 
pravirkdavo ant jų rankų kūdikis, pakeldavo jį aukščiau prie paveikslo ir sakydavo: 

"Štai žiūrėk, kokia šlykštynė nutepliota!" - Ir kūdikis, sulaikydamas ašaras, šnairuo- 

davo į paveikslą ir glausdavosi prie savo motinos krūtinės“ (Nikolajus Gogolis, Va- 

karai viensėdyje prie Dikankos; Mirgorodas, vertė Motiejus Miškinis, Vilnius: Vaga, 

1979, p. 144). 

Krikščionybė, moralė - dalykai neblogi, bet juk viskas turi savo vie- 
tą. Be saiko valkiojant ir minint ne vietoj ir geriausius daiktus galima 
išniekinti. 

Ne veltui Jehova net į savuosius prisakymus įdėjo draudimą be rei- 
kalo savo vardą minėti. Jis žinojo, ką daro. Ir Maironiui, jeigu jam taip 
rūpi, ir katalikybė, ir bažnyčia, ir moralė, tai jis išmintingiau padarytų 
visa tai palikdamas ramybėj. Ir skaitytojui būtų ramiau. 

Maironis gana neatsargiai elgias su įvairiomis teorijomis, nekartą 
paimdamas kokią seną-persenusią teoriją ir paskelbdamas ją, kaip bū- 
tiną teisybę, kaip aiškią premisą tolimesniems sprendimams. Pavyz- 
džiui, jis sako: „Antra visoms literatūroms bendra žymė, tai tikybinis 
jų pradžioje elementas, kursai, kaip svarbiausias žmogaus gyvenime 
klausimas, visur užima pirmąją vietą; karžygiški pasakojimai ir indivi- 
dualio jausmo pasireiškimai lyrikoje atsiranda vėliau“*. Ar visuomet 
jau taip reikia nuspręsti, kas pirma atsirado - višta ar kiaušinis? Iš kur 
Maironis žino tai, ką jis skelbia? Jeigu jis skelbia atgyvenusią teoriją, 
tai bent turėtų duoti vieną kitą naują davinį tai teorijai paremti. Ki- 
taip - nėr jokios prasmės, Juo labiau, kad šią teoriją taikinant atski- 
riems faktams, Maironio sprendimai dar griežtesni. Pavyzdžiui apie 
graikus jis sako: „Graikų epas, vystydamasis taisyklingai, seniausiai 
buvo religiniai mytiškas, paskui karžyginis, galop visuomeninis“*. Iš 
kur jis tai sužinojo? Ar ne perdaug rizikingas reikalas XX amžy skelbti 
nabašninkę mytologininkų teoriją? 

Pradėjęs abejotinomis teorijos premisomis Maironis nueina į abejo- 
tinas išvadas, ar skelbia išvadas, jau senai mokslo atmestas. Pavyzdžiui 
apie Homerą, jis tarp kitko sako: „Kiti gi mano, Ilijadą rašęs Homeras 
darjaunas būdamas, pilnas jėgų, Odisėją gi žymiai senesniame amžiu- 
je sudėjęs“. Kam šitoks balastas konspektyviškame vadovėly reikalin- 
gas? Verčiau Maironis būtų paaiškinęs kokiu būdu Iliada (ir Odisėja) 
sukaupė savyje elementus iš keleto šimtmečių, kaip tie elementai su- 
gulė vienas ant kito, nelyginant geologiniai sluoksniai, ir vis dėlto re- 


2 [Maironisl, op. cit., p. 4. 
* Ibid., p. 31. 
3 Ibid., p. 34. 

zultate sudarė vieną išlaikytą menišką tikslumą. Tas skaitytojams būt 
buvę kur kas naudingiau, bet Maironis to padaryti nepanorėjo. 

Arba kalbėdamas apie graikų komediją Maironis nueina visai 
klaidingu keliu. Neapibūdindamas esminio skirtumo tarp senosios 
ir naujosios graikų komedijos, neapibūdinęs nei komedijos genezės 
nei priežasčių, kurios sukūrė naująją, Maironis perdaug nekritiškai 
naudoja, diletantiškų šaltinių medžiagą. Pavyzdžiui, jis sako: „Graikų 
komedija bent pačioje pradžioje nestatė sau bent kokio augštesnio 
tikslo; juokinti, linksminti, pašiepti žmones buvo vienintelis jos už- 
davinys. Tam tikslui visos priemonės buvo leistos: šlykščiausios sce- 
nos buvo perstatomos |...]“**, Maironio vadovėly šis atsitikimas nėra 
vienintelis. Iš viso Maironiui apibūdinimai formuluoti visai nesiseka. 
Lygiai nesiseka apibūdinti ir literatūros sroves, ir atskirus kūrinius. 
Pavyzdžiui apie Aischilo Prometėjų Maironis sako: „Prometiejų, ro- 
dos, reikia suprasti ne ką kitą, kaip išdidų žmogaus protą'5. Vokiečių 
romantizmą, kaipo literatūros srovę Maironis apibūdina: 


Romantizmas kultūros neneigia, tiktai į senas formas įneša savo naują 
dvasią, individualizmą. Turinio romantizmas ieško liaudies tveryboje 
(pasakose, dainose) ir viduramžiuose - kur tiek raiteliškumo ir misti- 
cizmo. 

Romantizme ne tiek vaduotasi protu ir objektyviu grožiu, kiek jaus- 


mais ir slaptingumo pamėgimu.3* 


Visi šie apibūdinimai yra jau tokia netvarka, kuri šiaip ir pado- 
riai parašytą vadovėlį galėtų niekais paleisti. Ir Maironio vadovė- 
ly tokių apibūdinimų - kas žingsnis. Tai pasikartoja, kai Maironis 
kalba apie vokiečių simbolizmą?, apie dekadentizmą-simbolizmą 
(Paul Verlaine??), prancūzų romantizmą?*, apie Moljerą“?, Nikolajų 


34 Ibid., p. 46. 
35 Ibid., p. 40. 
3 Ibid., p. 205. 
2 Ibid., p. 219. 
38 Ibid., p. 99. 
3 Ibid., p. 89. 
3 Ibid., p. 80-81. 

Karamziną*, Puškiną**, pseudoklasicizmo*3, Gustave Flauberto*“, apie 
Puškino ir caro Nikolajaus santykius“ ir t. t. irt. t. Šitokie nepaprastai 
keisti apibūdinimai turinio žvilgsniu dažnai yra įvilkti ir į gana keisto 
nuosakumo** formą. Pavyzdžiui, apie Horacijų pasakyta: „Savo gyve- 
nimo gale Horacijus vėl nukrypo į satyras, kurias rašė laiškų (episto- 
lae) formoje. Jų žymiausia: De arte poetica, kurioje nurodo savo pa- 
žiūras į poezijos teoriją“*. 

Maironio suteiktų žinių tikslumo tenka laukti daug ko geresnio. 
Pavyzdžiui užtektų bendru žvilgsniu patikrinti bent rusų literatūros 
davinius. Maironis skelbia, kad rusų literatūra prasidėjusi nuo Kante- 
miro-Lomonosovo**, Jeigu Maironis sutiks meno istoriją pradėti nuo 
renesanso („išbrauk“ viduramžio meną), tai jis gali ir rusų literatūrą 
pradėt nuo Kantemiro. Jei Maironis pripažįsta viduramžio meną, tai 
jis jokio pagrindo neturi nepripažinti senosios rusų literatūros. Mai- 
ronis Gogolį paskelbė naturalistinės pakraipos šalininku“?, tuo tar- 
pu kai iš tikrųjų naturalizmas Gogoliui buvo labai tolimas. Maironis 
skelbia, kad Puškinas mokėsi Petrogrado licejuje?, tuo tarpu kai jis 
ėjo mokslus licejuj Carskoje Selo. Maironis skelbia, kad Dostojevskio 
sesuo paskelbusi Dostojevskį esant lietuvių kilmės“, tuo tarpu kai 
šią teoriją pramanė Dostojevskio duktė. Apie Ivaną Turgenevą Mairo- 
nis tarp kitko sako: „Pirmas veikalas, kuriuo atkreipė į save visuome- 
nės atydą, buvo Medžiotojo Užrašai. Čia pirmasis iš rusų Turgienevas 
pakėlė balsą prieš baudžiavą“. Sunku tikėti, kad Maironiui nebūtų 
buvę žinomi rusai, gyvenę pirm Turgenevo, kurie kartais ne tik balsą 


+ Ibid., p. 236. 
+ Ibid., p. 239. 
3 Ibid., p. 75. 

4 Ibid., p. 96. 

5 Ibid., p. 238. 
+ Nuoseklumo. 
2 Ibid., p. 60. 

48 Ibid., p. 235. 
a Ibid., p. 242. 
5 Ibid., p. 238. 
=» Ibid., p. 245. 
5 Ibid., p. 243. 


pakėlė prieš baudžiavą, bet ir žiauriai už tai nukentėjo (Aleksandr Ra- 
diščev, pavyzdžiui). 

Arba kalbėdamas apie čekų literatūrą Maironis sako: „Dabar di- 
džiausias čekų poėta Vrchlickis [...]““, tuo tarpu kai šio poeto kaulai 
jau senai sutrunijo kapuose. O antra - toli jis nėra „didžiausias po- 
eta“. Kalbėdamas apie graikų dramaturgus Maironis saturųs* dramą 
pakrikštija į dramatišką satirą“. Savaime suprantama, kad šitoksai 
krikštas eina krikštytojo nenaudai. Apskritai, Maironio knygos pos- 
mai, liečiantys teatrą ir dramaturgiją, yra patys opiausieji. Netikslumų 
pripasakota ir apie graikų teatrą, - dramaturgiją?? ir apie romėnų", 
ir apie viduramžio*š ir t. t. Paliekant visa tai nuošaliai, negalima ne- 
pažymėti dar vienos, labai nesimpatiškos Maironio kūrybos savybės. 
Tuos poetus, kurių Maironis nemėgsta, ar kurių jis nesupranta, jis 
stačiai nevertingai niekina, Pavyzdžiui, apie Baudelaire'o Fleurs du 
Mab* (Maironis rašo: de mal) pasakyta: „Jo pamatinė mintis ta: reikia 
būti amžinai girtu; vis vien: nuo vyno, nuo poezijos, geradarybės... 
kas kam patinka! Tik reikia būti nuolatos apsvaigusiam. Su cinizmu 
ir pasigerėjimu piešia Bodlėras bjauriausius ištvirkimo ir puolimo 
paveikslus“. Arba: „Jau XX amžiaus pradžioje iš žymesnių rusų ly- 
rikų, rašiusių simbolizmo pakraipoje, galima paminėti Balmontą, 
Briusovą, Jurgį Baltrušaitį, pas kuriuos ne tiek turinio, kiek formos, 
eilių skambesio, kalbos dailumo žiūrima““. Baltrušaičiui eilių turinys 
nesvarbu! Bet dar daugiau: „Jurgis Baltrušaitis, ištautėjęs lietuvis, jei 
būtų rašęs lietuviškai, mūsų neperturtingoje literatūroje, be abejo, 


3 Ibid., p. 233. 

54 Romėnų literatūros žanras, kuriam būdingas įvairių metrų bei įvairaus turinio eilių 
bei prozos tekstų Mišinys. 

> Ibid., p. 44. 

35 Ibid., p. 39. 

57 Ibid., p. 52-53. 

58 Ibid., p. 72. 

5 Piktybės gėlės (pranc.); Charles'o Baudelaire eilėraščių rinkinio (1857) pavadini- 
mas. Ši, skandalą sukėlusi knyga neretai vadinama svarbiausiu bei įtakingiausiu 
XIX a. eilėraščių rinkiniu. 

6 [Maironis], op. cit., p. 98. 

“S Ibid., p. 247. 

būtų užėmęs garbingą vietą; rusų literatūroje pasiliks vos trečiaeilis 
rašytojas įnamys““. Šitokie sprendimai jų autoriui garbės nedaro. 
Netinka Maironiui Baudelaire ar Baltrušaitis - geriau nerašytų apie 
juos. Bet šitokie sprendimai tiktai pasipiktinimo tesukelia... 

Šios trumpos pastabos toli neišsemia visų abejonių, kurių sukelia 
Maironio veikalas. Bet ir jos gal atkreips ir paties Maironio dėmesio, 
kai jis rengs antrą veikalo laidą, ir visų tųjų, kuriems teks Maironio 
veikalu naudotis. Visiems tektų gerokai pagalvoti. 


“2 Ibid., p. 247. 

Atsakymas į Balio Sruogos recenziją, kurioje nagrinėjama Maironio Visuoti- 
nės literatūros istorija. 


Pirma publikacija: Maironis, „Keletas pastabų del mūsų kritikų“, in: Lietuvis, 
Kaunas, 1927-06-22, Nr. 136; skelbiama iš: Ibid. 


MAIRONIS 
Keletas pastabų del mūsų kritikų 


Polemizuoti su mano kritikais neturiu noro ir dažniausiai vengiu: gai- 
la laiko, kurio neperdaugiausiai turiu, gaila nervų, o susiprasti ir su 
jais susišnekėti vis viena nelengva, ypač kai tose mūsų kritikuose daž- 
niausiai vyrauja grynas subjektyvizmas, svetimų pažiūrų neapykanta, 
noras išmiklinti savo nagus svetima kaina, skaudžiau ir sąmojingiau 
įgelti autorių. Antra vertus, kaip rusai sako, negi suspėsi į kiekvieną 
nusičiaudymą beatsakinėti „ant sveikatos“. 

Todel ir į sieksninę' Balio Sruogos kritiką?, kurioje jisai mano 
trumpai visuotinės literatūros istorijai ištisą priekaištų litaniją surašė, 
papunkčiu atsakinėti, tuo labiau teisintis ar ginčytis nemanau. Norė- 
čiau tik keletą savo pastabų padaryti bendrai apie nekultūrišką mūsų 
kritikų toną. 

Sruogos kritikoje yra keletas ir teisingai man padarytų pastabų, kaip 
štai kad apie lietuvišką Fiodoro Dostojevskio kilmę rašė ne jo sesuo, bet 
duktė, kad Aleksandras Puškinas mokėsi ne Petrogrado, bet Carskoje 
Selo licejuje. Tos klaidos pateko į mano veikalą ne per nežinojimą, bet 
stačiai per neapsižiūrėjimą, nes pavyzd. Dostojevskaitės išvedžiojimus 
pats esmi skaitęs. Kitur, matomai, vienas nesusipratimas su kritiku; 


* Jei mano stilius ir tonas bent kiek šiurkštoki, tai pasiteisinimui priminsiu, 
kad užpultajam leistina nuo užpuoliko gintis paties užpuoliko ginklu ir 
būdu. Rods, kritikas pradeda savo kritiką švelniu tonu, bet, rodos, tam, kad 
paskui skaudžiau įgnybtų. 

2 Žr. Balys Sruoga, „Literatūros vadovėliai“, in: Lietuvis, Kaunas, 1927-06-11, Nr. 128; 
1927-06-13, Nr. 129; 1927-06-15, Nr. 131 (šios knygos p. 216-230). 


pavyzd. aš rašau, kad Ivanas Turgenevas pirmas iš rusų pakėlė balsą 
prieš baudžiavą; Sruoga man primena, kad, girdi, Aleksandras Radiš- 
čevas pirmiau tai padaręs, net už tai nukentėjęs. Mielas kritike, aš tai 
žinau ir pasakysiu, kad buvo vyrų, kurie ir už Radiščevą pirmiau kėlė 
balsą prieš baudžiavą. Bet aš savo vadovėly kalbu ne apie visuomenės 
veikėjus, ar pamokslininkus, tik apie literatūrą ir literatus! 

Bet pas mano kritiką nepalyginti daugiau gryno subjektivizmo, są- 
moningo tiesos ir autoriaus minčių iškraipymo; ypač jo tulžį erzina 
pasitaikęs, nors retokai, krikščionybės ar moralės paminėjimas. Kriti- 
kas rašo: „Visa, kas katalikiška, Maironiui atrodo gražu; visa, kas išei- 
na iš katalikybės ir krikščionybės rėmų, Maironiui atrodo smerktina“. 
Suprask, mielas skaitytojau, kad Maironis smerkia visą antišką, pro- 
testantišką ir kitokią poeziją, o vertina visa, kas katalikiška, net kan- 
tičkų poeziją. 

Arba štai apie Viljamą Šekspyrą ir jo kūrybą kalbėdamas per 6 pus- 
lapius, aš Sruogos nelaimei tokį trumputį sakinį esmi įdėjęs: „Iki šiol 
klausimas nėra galutinai išrištas, ar Šekspyras buvo katalikas, ar an- 
glikonų tikėjimo“* ir tiek! Tatai duoda Sruogai progos taip mano mintį 
iškreipti: „apie Shakespearo kūrybą [apie jo gyvenimą] kalbant Mai- 
roniui daugiausia [7] rūpi, ar Shakespeare buvo anglikonų tikėjimo, ar 
katalikas: kitų neišspręstų "Shakespeare'o klausimų" Maironis nemini 
[2], ošį pabrėžia [?]“. Perskaityk, meldžiamasis kritike, dar kartą, kas 
mano parašyta apie Šekspyrą! Rasit, atrasi ten ir kitus daug plačiau 
iškeltus ir neišrištus apie Šekspyro kūrybą ir jo asmenį klausimus. An- 
tras pavyzdys, kaip kritikas nesąžiningai iškraipo autorių ir sąmonin- 
gai klaidina skaitytoją, kad ir šisai (o jų yra, kritiko žodžiais tariant, 
iki sočiai!) „apie Victoro Hugos gyvenimą iš Maironio vadovėlio Įrašo 
mano kritikas] sužinome: 'Privatiniame gyvenime Hugo buvo pilnas 
tuštybės, savimeilės ir nemėgo sau lygių: Tiek autorius ir tesako apie 
poeto gyvenimą““. Mielas kritike, kam per akis sakai netiesą! Perskai- 


3 Ibid., Nr. 131 (šios knygos p. 224). 

4 [Maironis], Maironio raštai, t. 5: Trumpa visuotinės literatūros istorija, Kaunas: [„Rai- 
dės“ spaustuvė], 1926, p. 144. z 

5 Balys Sruoga, „Literatūros vadovėliai“, Nr. 131 (šios knygos p. 225). 

* Ibid., Nr. 129 (šios knygos p. 221). 

tyk dar kartą mano rašinį apie Hugo, o rasi ten visai ne tiek apie Hugo 
gyvenimą! Taigi ir grąžinu Tamstos adresu Tamstos ten padėtą pasta- 
bą: sunku padaryti išvada, kad B. S. būtų paėmęs gerą toną. 

Del kritiko subjektivizmo ir jo savotiško skonio ilgai ginčytis neverta, 
juk čia, tariant vieno žydelio žodžiais, vienam tinka, kad skamba, kitam 
netinka, kad skamba. Sruogai nepatinka, kad Maironis aukštai neverti- 
na Bodelėro Fleurs du MaP, Verlėno dekadentizmo, literatiškų Voltėro 
raštų (jo dramų ir epo, kaip štai La Henriade ir La Pucelle); mano kriti- 
kui vokiečių Novalis ne tik genialus, bet ir geniališkiausias iš vokiečių 
ankstibųjų romantikų. Mano kritikui nepatinka, kam aš latvių litera- 
tūrai daugiau davęs vietos (8 pusl.), negu suomių (tik 7 pusl.), nors la- 
tviai savo kalba mums artimesni ir suprantamesni, negu suomiai, o jų 
literatūrų vertė nėra jau taip perdaug nelygi. Nepatinka kritikui, kad 
estų literatūros visai nepaminėta (ne tik estų bet ir flomanų ir holandų 
ir bulgarų ir kitų kitokių), o apie japonus, aigiptiečius, babiloniečius 
per mažai parašęs Maironis. Kai del japonų literatūros, tai kritikas iš 
Grigorijaus Račinskio išrašo tokius poetus, kaip Chitamaro, Akachi- 
to, Okura, Nikada, Chendze, Narichira, Curajuki ir d. k., apie kuriuos 
galima buvę šis tas pasakyti! Ir vis tai trumpame vadovėly, kurį ir taip 
kritikas teikės pavadinti katalogu. Suprask gi tu, žmogau, ko kritikas 
nori! „O apie tokius turkus [rašo čia pat kritikas] prišnekėjo““. Gerbia- 
masis skaitytojas pamanys, be abejo, kad apie turkus Maironis bent 15 
puslapių prirašė. Anaiptol, kritikas taip parašė tik tiems, kurie autorių 
neskaito, pasitenkina jų kritika. Maironis apie turkų literatūrą visai nie- 
ko įžymesnio nėra parašęs, nes turkų literatūra ir nedavė nieko įžymes- 
nio, kas trumpame vadovėly reikėtų pažymėti. Nepatinka irgi kritikui, 
o galjis nesupranta, kodel autorius, kalbėdamas apie prancūzų, anglų, 
ispanų literatūras, įžangoje trumpais žodžiais pamini apie tų sudėtinių 
kalbų genezį, kaip jų literatūros įrankį, o apie graikų ar romėnų ar kitas 
vienlypes kalbas to nedaro. 


7 Piktybės gėlės (pranc.); Charles'o Baudelaire eilėraščių rinkinio (1857) pavadini- 
mas. Ši, skandalą sukėlusi knyga, neretai vadinama svarbiausiu bei įtakingiausiu 
XIX a. eilėraščių rinkiniu. 

8 Ibid., Nr. 129 (šios knygos p. 221). 

Nepatinka irgi kritikui, kam autorius, kalbėdamas apie kokį ra- 
šytoją, dažniausiai iš pradžių jo pavardę rašo taip, kaip ji jo kalboje 
rašoma, pavyzd. Shakespeare, Byron, Chaucer, Jodelle, Baudelaire, o 
paskui tekste rašo taip, kaip lietuviškoje kalboje ištariama: Šekspy- 
ras, Baironas, Čoseris, Žodelis, Bodelėras, nes ne kiekvienas skaity- 
tojas žino, kaip jas ištarti. Sruoga būtinai norėtų, kad būtų rašoma 
Žukovskij, Račinskij ir panašiai. Kadangi patys mūsų filologai čia nėra 
vienaip nusistatę, tai už ką čia pykti ant Maironio, kad jisai Sruogos 
nepasiklausė, kaip jam rašyti svetimas pavardes, tuo labiau kad patsai 
kritikas savo nustatyto principo nesilaiko: vienoj vietoj parašęs Sha- 
kespeare, šešiomis eilutėmis žemiau jau pats rašo Šekspirą. 

Bet į visas Sruogos panašios kritikos smulkmenas aš įsileisti ne- 
turiu galimybės, nei noro: būtų tai perdaug neproduktingas darbas. 
Prieš vieną tik dalyką mūsų kritikose norėčiau pakelti balsą ir griežtai 
užprotestuoti, - prieš įsivyravusį mūsų kritikų nekultūrišką ir aki- 
plėšrų toną, kenksmingą ne tik mūsų neskaitlingiems plunksnos dar- 
bininkams, bet ir mūsų rašliavai ir mūsų visuomenei. 

Mes teisingai skundžiamės, kad mūsų knygų rinkoje šiandieną sta- 
gnacija, kad mūsų net inteligentai be laikraščių nieko kito neskaito; 
tuo tarpu savo nevykusiomis kritikomis elgiamės kaip tie sakmės ne- 
raguočiai?, kurie ąžuolo šaknis patys verčia; juk kritika nors ir kvai- 
liausia, vis delto savo padaro, savo sugestija veikia į pilką visuomenę, 
užbėgdama jai už akių ir kvailindama, vietoje kad būtų jai kelrodžiu. 

Mūsų moksliškas ir literatiškas bagažas taip dar menkas, tiek yra 
ant kiekvieno žingsnio spragų, kurias gyvai reikėtų užpildyti, gyvena- 
me daugiau kaip su puskapiu gimnazijų dešimtimis metų be reikalin- 
giausių rankvedžių“! Bet vos tik atsiras kas geriausių norų, kurs nesi- 
gailėdamas kelerių metų darbo, išdrįs visai jau ne taip peiktiną veikalą 
išleisti, kaip štai mūsų kritikai, tartum, laukę progos išmėginti savo 
nagus ir pasigirti savo iš enciklopedijos pasemta erudicija, taip įkibs į 
nelaimingą auką, kad ją stačiai padarys piktadariu, arba, kaip Sruoga 
Maironiui pakartodamas prikaišios, matyt, mėgiamą Istorija sela Go- 


s  Paršai. 
1 Vadovėlių. 

riuchina ir Lva Šestovo gudrų pareiškimą. O kiek dar mentoriško tono 
ir gražių epitetų susilauksi! Išvadins tave nei protingu, nei sąžiningu, 
tavo estetiką primityvia ir nayvia, garbės nedarančia ir t. t. Po tokių 
viešų po laikraščių skiltis žmogaus valkiojimų, žinoma, reikia labai 
didžios pilietiškos drąsos ir ypatingo pasišventimo, kad neatstotų no- 
ras visuomenės labui dirbti ar ką parašyti, ypač žinant iš kalno, kad ko 
gero, o jau kritikų mums nepritrūks; o kai yra šio amato mėgėjų, tai ir 
kaltės nereikia; kas nori mušti, pagalį visados atras. Vienam kritikui 
nepatiko, kad blusa ne taip išmatuota, kaip Aristophanas ją išmata- 
vęs", na ir nelaimingas Įvado į bendr. liter. autorius be pasigailėjimo 
vanojamas, kitam kritikui nepatiko knygos luobelis* ir pakelia di- 
džiausią lermąs, trečias pyksta, kam gerb. Petras Vaičiūnas išdrįso 
visai neblogas komedijas rašyti ir tai dar patriotiško turinio ir t. t. 

Aš visai nenoriu pasakyti, kad kritikos nereikia, ar kad visą spaus- 
dintą ji vadintų diemančiukais; ji turi atskirti pelus nuo grūdų, turi 
pareigos net griežtai veikalą pasmerkti, jei mato visuomenės išnau- 
dojimą, ar jai kenksmingumą, bet ji neprivalo būti vienpusiška, už- 
gauliojanti, arena pasityčiojimui ar asmeninėms sąskaitoms suvesti. 
Vyrai, daugiau pozityvaus darbo, o mažiau tykojimo iš pasalų kur au- 
torių pačiupti ir jam skaudžiau įgnybti. 

Skaitant Sruogos kritiką, ne tik man, bet gal ir ne vienam beša- 
liškam skaitytojui veržtę veržėsi klausimas, kodėl mano kritikas tiek 
erudicijos parodęs, Maironį visa galva peraugęs, pats lig šiol nepara- 
šė be abejo geresnio pasaulinės literatūros vadovėlio; juk gyvas buvo 
reikalas. Maironis mielu noru būtų atsisakęs nuo darbo, o užsiėmęs 
poezija ar teologija. Deja, lengviau su tulžimi kritikuoti, negu pozity- 
vų darbą dirbti. 


* Omenyje turima Aristofano komedija Debesys; viename jos fragmente kalbama 
apie tai, kad Sokratas išmatavo blusos šuolio nuotolį. 

"2 Tikriausiai omenyje turima kritika, kuri buvo išsakyta penktojo Pavasario balsų 
leidimo apipavidalinimui (žr. B. S. [Balys Sruoga], „Knygoms apginti (Del Mairo- 
nies Mačiulio “Pavasario Balsų" penktojo leidimo)“, in: Skaitymai, Kaunas, 1920, kn. 
1, p. 118-121 (šios knygos p. 171-175); Paulius Galaunė, „Knygų menas“, in: Baras, 
Kaunas, 1925, Nr. 1, p. 71). 

5 Triukšmą. 

Nekrologinis Julijono Lindės-Dobilo straipsnis. 


Pirma publikacija: Julijonas Dobilas, „Maironis. Šis tas dėl jo kūrybos“, in: 
Naujoji romuva, Kaunas, 1932, Nr. 28-29, p. 658; skelbiama iš: Ibid. 


JULIJONAS LINDĖ-DOBILAS 
Maironis. Šis tas dėl jo kūrybos 


Šalia Jono Basanavičiaus, Vinco Kudirkos būtinai turi būti minimas 
ir Maironis, kaip vienas žymiausių šito laikotarpio mūsų atgimimo 
atstovas. Visiems jiems labai charakteringas vienas bendras, pagrin- 
dinis jų dvasios bruožas: gilus gilus tikėjimas geresne mūsų tautos 
ateitimi. Iš to išauga visa jų individualybė. Basanavičiaus asmeny šita 
idėja įsikūnija ramaus, bet gilaus gilaus tikėjimo pavidalu, Kudirkos - 
pasiryžimu ir veikimu, Maironies - skambia lyra. 

Prof. Juozas Eretas, rašydamas apie Johanną Wolfgangą Goethę:, 
charakterizuoja jį kaip lyriką. Tatai būtų visai teisingai, jei profesorius 
nemėgintų daryti minos, kad jis ką nauja pasako ir neįrodinėtų, kad 
Goethė ne dramaturgas, bet lyrikas, kad Frydrichas Šileris daug vyriš- 
kesnis ir panašiai. Tiesą pasakius, profesorius kartoja čia labai labai 
pasenusią nuomonę. Viena, tas skirstymas į rūšis iš esmės šiandie jau 
jokios reikšmės nebeturi. Šitos nuomonės yra Benedetto Croce, jos 
laikosi ir kiti man žinomi rimtieji kritikai ir estetai. Antra, minėta- 
sis italų filosofas kitokios poezijos nepripažįsta, kaip tik lyriką. Ar tai 
būtų drama ar epas, jei tik tai tikra poezija, - vis lyrika. Jei kiti tiek 
griežtai nepasisako, tai nežinau, ar atsiras kas iš rimtesniųjų, kuris 
pasipriešintų šiandie bendrai priimtam nusistatymui, kad kiekviena 
poezija savo pradžioj, taip sakyt, savo užuomazgoj, yra lyriška. Tik 
toliau besiplėtodama, kiekviena rūšis gauna skirtingų formų, tik ne 
esminio pobūdžio. Savo esmėj šios dienos mokslo šviesoj menas tėra 


"Tikriausiai omenyje turima: juozas Eretas, „Esmingasis Goethe“, in: Naujoji romu- 
va, Kaunas, 1932, Nr. 17, 385-388. 

tik vienas. Taigi, lyrika ne tik kad nėra žemesnės vertės poezija, bet 
savo betarpiškumu - vadinas, ir grynumu - ji nesykį pralenkia savo 
sesutes. 

Jei mes visi sutinkam - o taip, rodos, yra - kad Maironis tikras ly- 
rikas, tai jis ir didelis poetas. Jo garbei nieko nebekenkia, jei jam ne- 
pasisekė nei tikros dramos, nei tikro epo parašyti. Bet, jei mes norim 
tikrai objektyviai spręsti, turim pripažinti, kad be Adomo Mickevi- 
čiaus, kuris nevien tik mūsų, iš lietuviškai rašiusiųjų poetų nė vienas 
pilnai savo talento neišplėtojo. Ir dideliais mes turim vadinti tuos, ku- 
rie bent tiek paliko, kad iš jų veikalų galima spręsti, jog jie tikrai būtų 
galėję gal net pasaulinio masto kūrinį sukurti, jei... Bet kas tas „jei“? 
Trumpas žodelis, bet jis tiek daug verčia apie save galvoti, kad aš čia 
net ir nemėginsiu šito klausimo liesti. Priminsiu tik svarbiausią prie- 
žastį: mūsų dirva dar nebuvo išdirbta, rūmai nepastatyti, kad gražio- 
sios gėlės galėtų tarpti ir žydėti. Mūsų kritikai ir literatūros istorikai, 
sekdami V. Europos pavyzdžiu, mėgina mūsų rašytojus suskirstyti į 
sroves. Nieko čia blogo: bent ima galvoti. Tačiau tiesos maža tepasa- 
ko. Mūsų didieji rašytojai buvo kartu ir veikėjai ir, be abejo, daugiau 
veikėjai. Ir Maironis, nors jis šiaip nedaug tesikišė į gyvenimą ir yra 
žinomas Lietuvai daugiausiai iš dainų, bet vis tiek, mano nuomone, 
kaip veikėjas jis didesnis, negu kaip poetas. Jei Basanavičiui ir Kudir- 
kai priklauso garbė, kad jie atgimimo darbą yra pradėję, tai tas, kas 
žino, kokia buvo anais laikais Lietuva, turės pripažinti, kad labiausiai 
ją paveikti tegalėjo tik toks asmuo, kaip Maironis, — teologijos ma- 
gisteris, seminarijos, paskui akademijos profesorius, tai vėl seminari- 
jos rektorius, kanauninkas ir t. t. Dar viena svarbi aplinkybė: visiems 
mums, jo mokiniams, buvo žinoma, kad jis ir universitete yra buvęs. 
Anais laikais tai stiprus argumentas: visą mokslą išėjęs - dvasinį ir 
pasaulinį. O kaip veikė jo dainelės? Daugumas jų ir meniškai tobūlos, 
bet koks entuzijazmas, kokia galybė jose! Bet ne tik dainelės, net į tokį 
sausą mokslą, kaip katekizmas, jis mokėjo tiek lyrikos įdėti, kad mes 
stengdavomės užrašyti kiekvieną jo žodį. Manau, kad iš šitos pusės 
dar toli gražu nėra pilnai Maironis įvertintas. Ir kol toks partyvišku- 
mas lietuvių galvas valdo, kaip šiandie, jis negali būti greit tinkamai 
įvertintas. 

Bet ir kaip poetas, ta prasme, kaip mano aukščiau išdėstyta, jis ti- 
krai yra didelis. 

Tik anaiptol ne dėlto, kaip nevienam dar gal šiandie atrodo, kad jo 
svarbiausias poezijos motyvas yra tėvynės meilė. Kaip tik jis čia dau- 
giausiai pasireiškia, kaip veikėjas. Pasauliui vienos tautos - šiuo atveju 
tautelės - atgimimas visai neįdomu. Jis tik tada yra priverstas jos dai- 
ną išgirsti, kai iš jos suskamba bendra visai žmonijai gaida. Bet Mairo- 
nis dėlto yra didelis poetas, kad jo dainelės organiškai vieningos, kad 
jose randama gražią harmoniją tarp dalių ir visumos, kad jos kupinos 
jausmų ir, gal tai svarbiausia, kad jose aiškiai pasireiškia kilni poeto 
asmenybė. O turi jis, nors nedaug, bet gryniausios poezijos šedevrų. 
Mūsų kritikai ir literatūros istorikai vadina jį romantiku. Pilna prasme 
jis negali būti taip pavadintas. Tarp kitko ir jo horizontai per siauri. 
Bet vienu atžvilgiu jis tikras romantikas ir tuo jis ir įneša didžiausį 
turtą į mūsų literatūrą; jis iškelia individo reikšmę. Nebūdamas tikra 
prasme individualistas, net kurdamas jis amžinai žiūri, kad neper- 
žengtų tų ribų, kurias nustato teologija, tačiau ten, kur jis tikrai žino, 
kad teologijai nenusidės, jis duoda pilną laisvę savo širdžiai ir kuria 
tik iš jos (užtat jam ir nesisekė nei drama, nei poema, panašiai, kaip 
Frančeskui Petrarkai), taip kad šitą kelią, kurį pramynė romantikai, 
su kuriuo ankštai yra susiję paskesni impresijonistai ir net ekspresi- 
jonistai, jis pirmutinis yra Lietuvai nurodęs. Tikrai, didelio poeto ir 
didelio žmogaus mes esam nustoję... 

Nekrologinis Jono Aisčio straipsnis. 

Pirma publikacija: Jonas Kossu-Aleksandravičius, „Maironis ir nepriklauso- 
mybė“ in: Naujoji romuva, Kaunas, 1932, Nr. 28-29, p. 660-661; skelbiama iš: 
Jonas Kossu-Aleksandravičius, „Maironis“, in: Jonas Kossu-Aleksandravičius, 
Dievai ir smūtkeliai, Kaunas: Sakalas, 1935, p. 17-22. 


JONAS AISTIS 
Maironis 


Ar giedros išaušta pavasario dienos, 

Ar krinta po dalgiu žvangučiai lankos, 
Ar dreba nuo šalčio apleistos rugienos, - 
Mums savo tėvynė graži visados. 


Maironis 


Laisvės realybė. Realizmas ir literatūroje suprantamas, kaip tikro rea- 
laus gyvenimo pavaizdavimas, vaizdavimas visų faktų su visu gyveni- 
mo purvu, su jo šiurpia tiesa. 

Laisvės siekimas buvo, tarytum, koks žygis, jame nesijautė kasdie- 
niškos dienos nuotaikos, nesijautė sliekiško darbo pilko šiokiadienio 
sumintame take. 

Miestų namai tinkuojami tik nuo gatvės, ir dažnai galima matyti 
netinkuotas sienas, galima matyti nuogas plytas su plyšiais ir tinko 
išsikišimais. 

Kaunas statėsi. 

Maironis mėgdavo retkarčiais pereiti per miestą. Jis eidavo ir ste- 
bėdavo naujai statomus „Pieno Centro“ ir pašto rūmus. Jis kadaise 
kovojo dėl šito miesto! Kadaise buvo laisvė tik svajonėse, tos svajonės 
kvepia, kaip žaizdos. Tai buvo šventadienio nuotaika. 


* Eil. „Kur bėga Šešupė“. 

Šiandien tas miestas, dėl kurio Sibiran ėjo, auga ir gyvėja, darosi 
nors mažas, bet vis dėlto Europos šešėlis. Darosi jis tuo patim ir kas- 
dieniškas ir pilkas, jame nėra jau tos šventadienio nuotaikos. 

Žydai svajoja apie savo „pažadėtą žemę“, svajoja, kaip ją atgaus ir 
pradės joje ridikus su česnakais diegti. Bet tegu žydas įsidiegs nors 
vieną česnako daigelį, ir jam ta pažadėtoji žemė apkars, kaip česnakas. 
Geriau laisvę turėti akyse, bet ne rankoje. 

Ir aš manau, kad baigdamas septintą dešimtį senelis Maironis 
žiūrėjo į besistatantį miestą ir norėjo grįžti tan laikan, kai jis dėl jo 
kovojo. Šiandie čia statybos - kūrimosi laikas, šiandie čia niurus šio- 
kiadienis pilkas, kaip sudėvėta milinė. Šiandien čia poetas nereika- 
lingas. 

Jeigu būtų galima, tai pėsčias grįžtų į erškėčiuotus mūsų laisvės 
kalvarijos kelius, grįžtų tenai, kur buvo mėlynos ir šviesios, kaip 
bobvasario dangus, mūsų laisvės kovotojų akys. 

Laisvės idėja dingo. Yra pati reali laisvė. Į Sibirą negrįši. Sostinė sta- 
tos. Jai nereikalinga nei pakelta nuotaika, nei poetų sentimentai. Jai 
tik reikia kasdieniško darbo, jai reikia lipdytis, kaip kregždei. 

Kur tu dingai, laisvės idėja?! Mes per Sibirą į tave grįžtume, grįž- 
tume basi, pančius žvangindami, bet širdyse neštume iškentėtą 
džiaugsmą, neštume linksmą žinią, kaip Nojaus balandis. Neštume tą 
džiaugsmą, kuris šiandie jau kasdieniška duona tapo. 

Apie tuos dalykus galima buvo pakalbėti su Maironiais, kurie šian- 
die miršta. Tiesa, šiandie kitas gyvenimas ir kiti siekimai. Maironiams 
jie ir dideli ir maži. 

Kadaise lietuvis buvo kažkokio kilnumo ir verta pagarbos sąvoka, 
nes jo ateitis buvo, nes juo buvo tikima. Šiandie lietuvis paprastas pi- 
lietis. Iš jo reikalaujama ne žygių, bet šiokiadienio darbininko, šiandie 
lietuviui reikia vien pienu ir bekonais rūpintis. Ir kas pasakys, kad tai 
nereikalinga?! 

Šiandie lietuviška daina gęsta sodžiaus laukuose ir miestų pate- 
fonuose. Šiandie dainas pakeičia fokstrotai ir tango. Šiandie lietuvis 
stengiasi įsikūnyti europiečiu. Šiandie jau lyg ir svetimas Maironis su 
savo: 

Kur rausta žemčiūgai, kur rūtos žaliuoja, 
Kur mūsų sesutės dabina kasas [...].* 


Jau lietuvaitė kerpa savo gintarines kasas, kerpa pagal Europos 
madą. 

Gyvenimas savo daro, jam priešintis nėra kaip, o Maironiui visi ši- 
tie dalykai buvo svetimi ir nesuprantami. Bet vis dėlto jam buvo gera 
stebėti tą naują gyvenimą, stebėti, kaip yra stebimi vaikai bežaidžią 
smėly. Juk tai jo svajotos laisvės realybė. 

Maironis buvo jau per senas, jis negalėjo drauge su nauju gyvenimu 
ir naujais žmonėmis žaisti. Jis liko beveik ramus stebėtojas. Bet jam 
buvo malonu ir gera. 

Jis norėjo gyventi ir su šypsena stebėti, kaip statosi miestas, dėl 
kurio jis kadaise kovojo. Jis norėjo mus tėviškai pabart ir tėviškai 
pamokint, jis tai galėjo daryti, nes jis buvo laisvės kovotojas, jis taip 
narsiai kovojo, kaip tie mūsų kareiviai, kurie krito paliai Alytų ir Gie- 
draičius3. 

Todėl norisi kalbėti apie Maironį, bet ne apie tą, kuris kadaise dai- 


navo: 


Jau Slaviai sukilo. Nuo Juodmario krašto 
Pavasaris eina Karpatų kalnais [...]. 


Arba: 


Gana lietuviškos kantrybės! 
Ginkluota kelkis Lietuva 


Bet apie tą, išėjusį iš kantrybės senelį, kuris, palyginant dar ne taip 
seniai, rūsčiai prabilęs buvo: 


2 Eil. „Kur bėga Šešupė“. 

3 Kalbama apie Nepriklausomybės kovas - Alytus buvo vienas taškų, ties kuriuo 
1919 m. sustabdytas bolševikų puolimas; 1920 m. Giedraičių mūšyje įveikus Lenki- 
jos dalinius, sustabdytas Liucijano Želigovskio rinktinės veržimasis gilyn į Lietuvą. 

+ Jaunoji Lietuva, VI-X. 

5 Eil. „Želigovskiui Vilnių pagrobus“. 

O tų partijų tarp mūsų, 

Jų programų ir barnių, 
Tiek vargiai pas vargšą bl... 
Atsiras už marškinių.“ 


Štai ką padarė iš Maironies naujas gyvenimas. Rodos, ne jo šitie 
žodžiai. Lietuviui jis vartodavo tik rinktinius, tik švelnius žodžius. 
Šiandie jis lietuvį bara. Kodėl? 

Jis iki pat mirties kovojo dėl šito miesto, jis dėl jo iš lygsvaros išeida- 
vo, nes tas miestas jo. Jis jam brangus; jis, jį apverkęs, gali ir prakeikt. 
Jam Lietuva brangi ir nepamainoma ir vadinamosiose satyrose jaučia- 
ma Maironies pirmoji Pavasario balsų ir Jaunosios Lietuvos tėvynės 
meilė, tuose žodžiuose yra Dono Kichoto šauksmas: 

Dulcinėja balta kaip sniegas, tik žmonės ją aprengė paprastos kai- 
mietės rūbais! 

Lietuva jam buvo ta naivi šviesiaplaukė mėlynakė, bet partijų gin- 
čai padarė ją tokią paprastą ir kasdienišką. 

Šiandien ne vien Lietuva, bet ir lietuvis pasikeitė. Prekybininkas, 
vagis, žmogžudys, sąžiningas ir nesąžiningas valdininkas - visi lietu- 
viai. Net ir ta mergaitė, Maironio apdainuota šviesiaplaukė, kuri pi- 
giai parduoda savo kūną, juk ir ji lietuvaitė. Ir ji laukė laisvės, bet tik ją 
pagavo savo naguosna mūsų naujas gyvenimas. Juk jos kūno reikalau- 
ja tie patys „broliai artojai“, kurie „lietuviškai šneka“. Tokia tik yra 
karti gyvenimo tiesa. Gyvenimui kelio nepastosi. Jis toks įžūlus ir toks 
baisus. Bet tai yra tik toji nenutinkuota namo siena. Nevisas gyveni- 
mas tokis, bet vis dėlto, tai yra ta Lietuva, dėl kurios kovojo Maironiai. 

Arba vėl: 


Automobiliai tik dunda 

Su mergelėmis linksmi. 
Sąžinė tik tuomet bunda, 
Kai už kyšius teisiami.š 

5 Eil. „Lietuva - didvyrių žemė“. 
7 Eil. „Kur bėga Šešupė“. 

8 Eil. „Lietuva - didvyrių žemė“. 

Šio posmo didvyriai ne rusai ir ne lenkai, 0 10096 lietuviai. Taip, tie 
patys lietuviai, kurie kovėsi Žalgirio lauke, kurie pančius į Sibirą nešė. 

Maironis tų visų faktų negalėjo nutylėti, jam sąžinė neleido. Jis ne- 
tekdavo lygsvaros, nes per daug lietuvį mylėjo, iš tų žodžių matyti, 
kad Maironis norėjo atsitraukti, norėjo grįžti per Sibirą, grįžti su gele- 
žinių pančių žvangėjimu, kad nematytų visų tų smulkmenų, kurios jį 
nuo lietuvio grasė. Norėjo vėl kovoti dėl to miesto, kur statosi „Pieno 
Centro“ ir pašto rūmai, kur samanoja sodžiaus trobų stogai ir lietuvio 


širdis. 


1932-07-16. 

Nekrologinis Kosto Korsako straipsnis, polemizuojantis su Jono Aisčio tekstui, 


Pirma publikacija: Jonas Radžvilas [Kostas Korsakas], „Vietoj Maironio ne- 
krologo“, in: Kultūra, Kaunas, 1932, Nr. 8-9, p. 458-460; skelbiama iš: Kostas 
Korsakas, „Vietoj Maironio nekrologo“, in: Kostas Korsakas, Literatūros praei- 
tis, Vilnius: Vaga, 1983, p. 777-782. 


KOSTAS KORSAKAS 
Vietoj Maironio nekrologo. Fragmentas* 


Maironis lietuvių poezijoj sudarė ištisą epochą. Kai 1921 metais Kazys 
Binkis išleido tada dar naujosios mūsų lyrikos antologiją Vainikai, 
redaktoriaus vardu jis sakėsi norįs toj antologijoj duoti „poezijos vaiz- 
dą to laikotarpio, kuris jau dabar mėginamas vadinti pomaironiniu““. 
Vadinasi, ligi tol būta maironinio laikotarpio. Ir tas laikotarpis toli 
gražu nesibaigė Vainikais, nes maironizmo, jei taip galima pasakyti, 
elementų užtinkam mūsų literatūroj ligi pat paskutiniųjų dienų, tegu 
ir kitaip nušviestų ar kitokiu požiūriu pavartotų. 

Tačiau maironizmo vardas paskutiniame dešimtmetyje daug kam 
buvo virtęs tiesiog baubu ar net pašaipa. Pavadinti kritikoj kurį nors 
mūsų jaunųjų poetų Maironio sekėju, surasti jo jaunutėj kūryboj mai- 
ronizmo elementų reiškė tiesiog įžeidimą. Jaunoji rašytojų karta at- 
kakliai kratėsi Maironio vardo. Daug menkesni sūnūs įžūliai bandė 


* Žr. Jonas Kossu-Aleksandravičius, „Maironis ir nepriklausomybė“, in: Naujoji ro- 
muva, Kaunas, 1932, Nr. 28-29, p. 660-661 (šios knygos p. 239-243). 

* Vėlesnėse publikacijose Kostas Korsakas prie šio straipsnio pridurdavo tokią pas- 
tabą: „Spausdinant šį nekrologinį straipsnį pirmą kartą, jo antroji dalis cenzūros 
išbraukymų buvo labai sužalota. Nepavykus rasti rankraščio, tededama tik pirmoji 
straipsnio dalis kaip atskiras fragmentas“ (Kostas Korsakas, Literatūros praeitis, 
Vilnius: Vaga, 1983, p. 841). 

3 Kazio Binkio sudaryta poezijos antologija, reprezentavusi XX a. pr. lietuvių lyrikos 
modernizacijos charakteringiausius bruožus. Išėjo dvi knygos 1921 ir 1936 m. 

+ Kazys Binkis, „Redakcijos žodis“, in: Vainikai: naujesniosios poezijos antologija, pa- 
ruošė Kazys Binkis, Kaunas: Švyturys, 1921, p. 1. 

išsiginti savo didžiojo tėvo. Gal būt todėl, jog tie idealai, kuriais gyva 
Maironio kūryba, ne tik jau buvo realizuoti, bet, „tapę kūnu“, pasirodė 
tokie kartūs ir tokie nublukę. 

Reikia manyti, kad dabar prasidės kitas kraštutinumas. Užuot ver- 
tinus Maironio kūrybą plačios istorinės ir socialinės perspektyvos po- 
žiūriu, ji greičiausiai bus perdėtai „išblusinėta“, neteisingai idealizuo- 
ta, ir jos pagrindiniai motyvai sukanoninti. Mūsų kritikos ligšiolinė 
praktika tokiam spėjimui duoda pakankamai pagrindo. 

Kuo didelis lietuvių literatūroj Maironis? 

Jis didelis visiškai ne tuo, jog dainavo tėvynės meilę. Jis didelis to- 
dėl, kad tinkamai ir tinkamu metu sugebėjo prabilti apie tą meilę. 
Užtat toji meilė jo kūryboj buvo visiškai ne įkyri abstrakcija, kaip da- 
bar, o konkreti sąvoka, išreiškianti kylančios mūsų buržuazinės inte- 
ligentijos ir klasiškai sąmonėjančios valstietijos socialines, kultūrines 
ir politines aspiracijas. Carizmas buvo bendras visos tautos politinis ir 
kultūrinis priešas. Niekuo nemenkesnis socialinis ir kultūrinis prie- 
šas buvo sulenkėjusi dvarininkija. Prieš juos stojo kovon Maironis 
tėvynės meilės vardan. Tėvynės meilė, plačiausia prasme suprastas 
patriotizmas, tokiu būdu virto grandimi, jungiančia priešingus Lietu- 
vos visuomenės sluoksnius bendrai kovai prieš bendrą priešą, nors tos 
kovos laimėjimais buvo lemta naudotis toli gražu ne visiems lygiai. 
Tatai suteikė Maironio kūrybai, be nedidelių išimčių, plataus nacio- 
nalinio universalumo atspalvį. 

Tos idėjos, vardan kurių „jau Slaviai sukilo. Nuo Juodinario krašto“ 
ir kuriomis prisidengęs „pavasaris eina Karpatų kalnais““, - anuo 
metu buvo vienos pažangiausių epochos idėjų. Tai buvo gyvenimo 
varikliai į priekį, jos savyje turėjo daug revoliucinio įkarščio ir jėgos. 
Tėvynės meilė, plačiausia prasme suprastas patriotizmas anuo metu 
reiškė ne tik nacionalinį momentą, bet tai buvo taip pat ir buržua- 
zinės demokratijos principų deklaracija, tai buvo vadinamo „trečiojo 
luomo“ socialinių ir politinių siekimų šūkis. O „tretysis luomas“ tada 
ne tik Lietuvoj, bet ir daugelyje kitų kraštų buvo visai ne toks, koks jis 


3 Jaunoji Lietuva, VI:XIV. 
S Jaunoji Lietuva, VI:XIN. 

pasidarė dabar. Jo „tėvynės meilė“ tada dar negrėsė išvirsti reakcinių 
šovinizmu, o jo socialiniai siekimai buvo pridengti socialinio teisin- 
gumo, o ne kapitalistinės eksploatacijos uždanga. 

Stojęs pažangaus nacionalinio sąjūdžio priešakyje, tapęs to sąjū- 
džio oficialiu poetu, Maironis iš karto padėjo savo kūrybai ne tik aiškų 
visuomeninį pagrindą, bet savo žodžiui suteikė ir plačią visuomeninę 
reikšmę. Rašytojo kūrybos ideologinė reikšmė visuomet matuojama 
tuo, kiek glaudžiai ji yra susijusi su progresyviomis epochos idėjomis. 
Maironis tikrai savo poezijoje įstengė rasti sąsają su tomis progresy- 
viomis epochos idėjomis net ten, kur, rodosi, tai mažiausiai galėjo 
būti įmanoma. Net tas lyrinis peizažas, kurį Maironis pirmas mūsų 
poezijoje taip aukštai iškėlė, net ir jis Maironio kūryboje atsirado dau- 
giau iš reikalo apdainuoti Lietuvos gamtos, jos vasaros naktų, jos žie- 
mos speigų grožybę, o ne dėl grynai estetinio pasigerėjimo. Tatai buvo 
taip pat savotiška duoklė patriotizmui. 

Tėvynės meilės, patriotizmo motyvai mūsų literatūroje atsirado 
dar prieš Maironį. Jau kadaise Kristijonas Donelaitis mokė būrus my- 
lėti lietuvišką sermėgą ir vyžas. Čia lietuviškumo motyvas turėjo dau- 
giau reakcinį, o ne progresyvų atspalvį. Antanas Baranauskas, savo 
kūryboj iškėlęs daug patriotinių motyvų, vis dėlto pagaliau juos pa- 
jungė katalikiškumui. Ir tiktai Maironio lyrikoje patriotiniai motyvai 
pasireiškė kaip visiškai savarankiškos progresyvios idėjos. Jos čia įgijo 
nebe tik protesto, bet tiesiog šaukimo kovon pobūdį. Jos ne tik žadino 
nacionalinę sąmonę, bet ir revoliucionizavo ją. Ir tai buvo nuosekli 
kylančios nacionalinio sąjūdžio bangos pasekmė. 

Tačiau nevien tai nulėmė tokią didelę Maironio lyrikos reikšmę tiek 
mūsų literatūroje, tiek nacionalinio atgimimo gadynės lietuvių visuo- 
menėje. Maironio poezijoje šalia aiškiai progresyvių elementų galima 
rasti ir apsčiai reakcinių motyvų. Ypač vėlesniuoju periodu, po 1905 
metų. Katalikybė, kurią Maironis savo kūryboje nors ir degradavo ligi 
vienodo lygio su patriotizmu, vis dėlto varžė jo kūrybinių užsimoji- 
mų radikalumą. Tuo atžvilgiu jau tada buvo mūsų visuomenėje žmo- 
nių, kurie sugebėjo ne tik griežtai skirti tuos du elementus, bet ir patį 
patriotizmą suprasti daug plačiau, daug radikaliau, negu jį daugeliu 
atžvilgiu suprato Maironis. Reikia tik prisiminti kad ir Varpo grupės 

žmones. Vien savo idėjinėmis pozicijomis Maironis nebūtų pasidaręs 
toks svarbus mūsų literatūros veiksnys, koks iš tikrųjų jis buvo. 

Maironis, be to, dar buvo didelis menininkas, gilus poetas, meis- 
triškai mokėjęs valdyti žodį ir kurti norimoms emocijoms sukelti rei- 
kiamus vaizdus. Kad suprastume Maironio, kaip poeto, o ypač kaip 
lyriko didybę, bent mūsų lietuviškų mastu, turime atsiminti, kokia 
menka ir savo forma, ir savo turiniu buvo lietuvių poezija ligi Mairo- 
nio. Maironis čia padarė tikrą perversmą. Jis ne tik sugebėjo suvokti 
pagrindines savo epochos idėjas, bet ir apvilko jas tikrai meniška for- 
ma. Tos idėjos menine forma veikė visuomenę daug radikaliau negu 
sausa publicistika ar agitacija. Kūrybinis Maironio talentas darė jo ly- 
riką tokią reikšmingą ir turinčią tokį stiprų poveikį, nors, antra vertus, 
tas talentas daugeliu atžvilgių buvo žymiai siaurinamas tos aplinky- 
bės, kad jam teko meniškai išreikšti ne vieną konservatyvių, o vėliau 
net reakcingų elementų prisodrintą motyvą. Reikia atsiminti, kad ir 
patys motyvai buvo labai reliatyvaus progresyvumo. Ne vienu atveju, 
ypač susidūrę su dar radikalesnėmis idėjomis, jie lengvai išvirsdavo 
reakcijos propaganda. Maironio kūryboj galima rasti apsčiai tokių pa- 
vyzdžių. 

Lietuvių poezijoj kol kas dar nėra antro tokio masto poeto kaip 
Maironis, kurio lyrika būtų tokia visuomeniška. Maironis rašė aiš- 
kiai, prieš akis turėdamas aiškų tikslą. Jis neslėpė savo klasinio veido. 
Ir jis žinojo, ką sako ir kuriam reikalui sako. Galima nesutikti su jo 
mintimis ir nepritarti jo jausmams, bet negalima nesuprasti jų. Tuo 
atžvilgiu daugelis dabartinių mūsų poetų, paskendę visokios spalvos 
mistikoj, neturėdami jokio aiškaus idėjinio tikslo ir nematydami bur- 
žuazinėj visuomenėj jokių ateities perspektyvų, palyginti su Maironiu 
atrodo tikrai pasigailėjimo verti. 

Maironio poezijos idealas buvo laisvoji Lietuva. Be abejonės, tą 
„laisvumą“ jis suprato pagal interesus tos socialinės klasės, kurios 
poetu irideologu jis buvo. Jam teko sulaukti savo idealo realizavimosi. 
Ar buvo jis patenkintas tuo, ko siekė? 

Yra žinomi keli Maironio satyriniai eilėraščiai, kuriuose jis kriti- 
kuoja jau „nepriklausomos“ Lietuvos gyvenimo reiškinius. Be abejo, 
toji kritika teturi tik paviršutinį koregavimo pobūdį. Bet ji davė daug 


247 


kam pagrindo manyti, kad Maironis buvo stipriai nusivylęs „nepri- 
klausomybe“. 

Jau ties Maironio kapu poetas Jonas Kossu-Aleksandravičius dar 
kartą pajudino šį svarbų klausimą, - svarbų todėl, jog kiekvieno kū- 
rėjo tiek kūryboj, tiek gyvenime nėra nieko svarbesnio, kaip jo san- 
tykis su savo idealu. Vienas talentingiausių mūsų naujosios poezijos 
reprezentantų Kossu-Aleksandravičius savo straipsnyje „Maironis ir 
nepriklausomybė“? tuo klausimu prabilo daugiau negu pesimistiškai. 

Iš visų liūdniausių varpų, kurie sugaudė laidojant Maironį, šis var- 
pas liūdniausias. Ir liūdniausias ne tiek Maironio, kiek mūsų miesčio- 
nijos jaunosios kartos atžvilgiu. Kaunas statosi. Iškilo didžiuliai ban- 
ko, „Pienocentro“, pašto ir kiti rūmai. Asfaltuojamos gatvės. Gatvių 
kryžkelėj stovi savas, lietuvis policininkas. 


Maironis mėgdavo retkarčiais pereiti per miestą. Jis eidavo ir stebėdavo 
naujai statomus „Pieno centro“ ir pašto rūmus. Jis kadaisia kovojo dėl 
šito miesto! Kadaisia buvo laisvė tik svajonėse, tos svajonės kvepia, kaip 
žaizdos |...]. Ir aš manau, kad baigdamas septintą dešimtį senelis Mairo- 
nis žiūrėjo į besistatantį miestą ir norėjo grįžti, norėjo atsitraukti laike, 
kada jis dėl jo kovojo. Šiandie čia statybos - kūrimosi laikas, šiandie čia 
niurus šiokiadienis, pilkas, kaip sudėvėta milinė. Šiandie čia poetas ne- 


reikalingas. 


Ši Maironio būklės charakteristika - tik pesimistiškai nusiteikusio 
dabarties inteligento aspektas. Pats Maironis buvo daug blaivesnis re- 
alistas ir „nepriklausomoje“ Lietuvoje jautėsi daug geriau. Ir jis nebu- 
vo tik „ramus stebėtojas“, pasyviai žiūrįs į naują gyvenimą ir į naujus 
žmones, kurie tarytum vaikai, žaidžią ant smėlio krūvos. Parafrazuo- 
dami tuos Viktoro Šklovskio žodžius iš Marko Polo, - kuriuos Kossu- 
Aleksandravičius paėmė savo straipsnio motto“, - mes pilnai galime 
pasakyti: „Jis ligi paskutinės dienos statė šitą miestą“ Maironis, pasi- 
rodo, nesudarė jokios išimties būryje tų patriotų, kurie, kadaise pla- 


7 Jonas Kossu-Aleksandravičius, op. cit., p. 660-661 [šios knygos p. 239-243]. 
* Pirmojoje straipsnio publikacijoje buvo šis (vėliau pakeistas) epigrafas: „Jis kadai- 
sia kovojo dėl šito miesto. / Viktor Šklovski, Marko Polo“ (Ibid., p. 660). 

tinę Aušrą, Varpą, Tėvynės sargą šiandien pasistatė aukštus namus ir 
įsigijo plačius „centrus“. Blaiviai kovojęs, jis mokėjo „blaiviai“ iškovotu 
pasinaudoti. Tarytum pasityčiojimui iš Kossu-Aleksandravičiaus rezi- 
gnacinio pesimizmo, toje pačioj vietoje (t. y. Naujojoje Romuvoje) Juo- 
zas Tumas-Vaižgantas straipsnyje „Maironis-statytojas“ rašo: „O pre- 
latą Joną Maironį tenka visai rimtai vadinti - Kauno atstatytoju, kai 
suskaitome, jog visako jis yra pristatęs beveik už visą milijoną litų“?. 
Maironio salionai, pasak Tumo, jo nuosavuose rūmuose, buvusiame 
Pacų palociuje, Kaune, Muziejaus g-vėj Nr. 5, buvo vieni gražiausių ir 
prašmatniausių visame Kaune... 


9 Kan. Juozas Tumas, „Jonas Maironis-Mačiulis: 5. Maironis statytojas“, in: Naujoji 
romuva, Kaunas, 1932, Nr. 28-29, p. 654. 

1932 m. Maironio atminimo renginyje skaitytas Vinco Mykolaičio-Putino pra- 
nešimas, 

Pirma publikacija: Vincas Mykolaitis, „Visuomeninis Maironio kūrybos pa- 
grindas“, in: Skynimai, Kaunas, 1933, Nr. 1, p. 25-36; skelbiama iš: Vincas My- 
kolaitis, „Visuomeninis Maironio kūrybos pagrindas“, in: Vincas Mykolaitis- 
Putinas, Literatūros etiudai, Kaunas: Sakalas, 1937, p. 5-25. 


VINCAS MYKOLAITIS-PUTINAS 
Visuomeninis Maironio kūrybos pagrindas 


(Skaityta per Maironio minėjimą Valst. Teatre 1932 m. spalių 24 d.) 


Literatūros mokslas jau ne nuo šiandien yra nustatęs, kad poetas ir 
visuomenė yra sujungti stipriais tarpusavio ryšiais ir artimais santy- 
kiais. Net tokie poetai, kurių kūryba atrodo esanti tik jų pačių vidaus 
išgyvenimų ir nusiteikimų išreiškimas, šiaip ar taip atstovauja savo 
laiko visuomenei, arba kuriai nors jos grupei, žodžiu, stovi ant šiokios 
ar tokios visuomenės bazės. 

Maironis nėra tokis poetas, kuris savo kūryboj būtų vadovavęsis 
vien estetizmo sumetimais, ir jo grynoji asmeninių nusiteikimų ly- 
rika, palyginus su visu jo kūrybos lobynu, nėra gausi. Maironis iš pat 
pradžių, nuo pirmojo savo eilėraščio „Lietuvos vargas“, išspausdinto 
Aušroj', per visą savo gyvenimą tiek lyrikoj, tiek dramoj savo kūry- 
bą maitino daugiausia visuomenės idėjomis, tautos reikalais. Susekti 
visuomeninė Maironio ideologija nėra sunku. Ji aiškėja kiekvienam, 
kuris skaito jo raštus. Ir mano šio pranešimo uždavinys bus ne nagri- 
nėti visuomenines bei tautines Maironio poezijos idėjas, bet keliais 
bruožais apibūdinti tą visuomeninę bazę, kuria rėmėsi mūsų poetas, 
parodyti tą visuomeninį tautinį idealą, kuris kėlė jo kūrybinį entuzi- 
jazmą, ir pagaliau mesti žvilgsnį į jo raštus ir konstatuoti tuos pasikei- 
timus, kurie įvyko jo kūryboj, realizuojantis anam tautiniam idealui ir 
kitėjant visuomenės nuotaikai. 


" Zvalionis [Maironis], „Lietuvos vargas“, in: Auszra, Tilžė, 1885, Nr. 7-8. 

Maironis, nedaug ką jaunesnis už pirmuosius „aušrininkus“, yra ne 
tik tos pačios kartos, bet ir tos pačios tautinės ideologijos lietuvis- 
patrijotas. Aušros pasirodymo metais Maironis jau studijuoja Kijevo 
universitete. Bet sekančiais metais, universitetą pakeitęs Žemaičių 
dvasine seminarija, turėdamas laiko įsigilina į tuos pačius tėvynės 
meilės šaltinius, į lenkų kalba, bet gražiai rašiusius apie Lietuvą ro- 
mantikus ir istorikus, iš kurių sėmė patrijotizmo visa vyresnioji „Lie- 
tuvos Mylėtojų“ karta. Tokiu būdu auklėdamas savo tautinę sąmonę 
ir jau reikšdamasis kūrybiškai, Maironis sutampa su ta, šiandien jau 
vyriausia, mūsų visuomenės karta, kuri anais laikais viena atstovavo 
visai susipratusiai lietuvių tautos daliai arba stačiai net visai tautai. 
Tai grupei žmonių, kuri tuomet buvo paėmusi į savo rankas lietuvių 
tautos likimo vairą, tautiniai ir visuomeniniai interesai ėjo išvien, dėl 
to, kad luominiai ir ekonominiai skirtumai buvo užmiršti, paaukoti 
bendram darbui, Tėvynės labui. 

Ta grupė žmonių, kilimo buvo susidėjusi iš valstiečių, vidutinių 
ūkininkų, ėjusių ar tai pasaulinius, ar tai dvasinius mokslus. Ją pa- 
pildė ir vienas kitas tautiškai susipratęs bajoras. Nekeldami luominių 
ekonominių skirtumų, jie jautėsi kalbą ir veikią visos tautos vardu, ir 
kas ėjo prieš juos, ėjo prieš tautą. Čia daros suprantama, dėl ko jie visi 
stačiai liguistai geidžia vienybės ir nori į save patraukti visus, kas tik 
jaučiasi esąs lietuvis. Vienybės obalsis* skardžiai skamba visoj Mai- 
ronio poezijoj. Dar būdamas seminarijoj, jis rašo pirmąją savo poemą 
Lietuva3, kurioj į bajoriją nukreiptame posme patetiškais žodžiais 
aukština vienybę: 


Šventa vienybe, dangaus gražybe, 
Tu duodi galią, gimdai galiūnus! 
Brangi vienybe, eik su teisybe: 
Nebėgs nuo tavęs Lietuvos sūnūs. 


Irvėlesnėse savo poemose - Tarp skausmų į garbę, Jaunojoj Lietuvoj, 
Mūsų varguose, Raseinių Magdėj - poetas nuolatos skelbia vienybę ir 


2 Šūkis. 
3 Poema rašyta 1888 m., likusi rankraščiu. 

sielojasi dėl jos ardymo. Vienybės obalsis skamba ir Maironio lyrikoj 
ligi pat paskutiniųjų metų. Nepriklausomoj Lietuvoj jis skaudžiai pla- 
ka vienybės ardytojus ir partijų ginčus. Jam, Aušros ideologijos poe- 
tui, tebemaitinusiam savo kūrybą tos gadynės idealais, sunkiai buvo 
suvokiama, kad jo kartos vienybė moderniame gyvenime, deja, jau 
nebėra net galima. 

Ir kiti jo kartos patrijotų programiniai šūkiai tobuliausiai yra iš- 
reikšti ir plačiausiai paskleisti po Lietuvą jo poemomis ir dainomis. 
Patrijotiška Aušros romantikų programa buvo puikiai pritaikinta pa- 
vergtos tautos psichikai. Pirmų pirmiausia reikėjo pažadinti tautinės 
garbės jausmas. Šitą uždavinį jau buvo pradėjęs vykinti* Simonas 
Daukantas savo istoriniuose raštuose, išvesdamas garbingos praeities 
ir skurdžios dabarties paralelę. Aušrininkai tęsia jo darbą. Reikia įti- 
kinti lietuvį, kad jo tautos praeitis ir jo kalba ne tik nėra menkesnė, 
bet dargi geresnė už jo kaimyno lenko ir ruso praeitį ir kalbą. Beveik 
kiekvienas aušrininkas tampa istoriku ir lingvistu. Maironis perdaug 
buvo apkrautas mokslo darbu ir sunkiomis pareigomis, kad būtų ga- 
lėjęs žaisti ta tautiška lingvistika ir nekritiškomis teorijomis apie lie- 
tuvių tautos kilmę. O vis dėlto ir jis buvo savotiškas lingvistas ir istori- 
kas. Jis, galima sakyti, sukuria mūsų rašytinės poetinės kalbos formas, 
praturtina jos žodyną, jis taip pat, dar klierikaudamas, Aušros metais 
rašo, berods, pirmąjį mūsų istorijos vadovėlį - Lietuvos Vistorija, arba 
apsakymai apie Lietuvos praeigą“. O poezijoj kas su didesniu ilgesiu 
norėjo 


[-..] prikelti nors vieną senelį 

Iš kapų milžinų 

Ir išgirsti nors vieną, bet gyvą žodelį 
Iš senųjų laikų?“ 


+ Vykdyti. 

5 Čia kontaminuoti du skirtingi tos pačios Maironio knygos pavadinimai. 1891 m. 
leidimo pavadinimas Vistorija arba Apsakymai apie Lietuvos praeiga; 1903 m.- Iš- 
torija arba Apsakymai apie Lietuvos praeiga, 1906 m. - Lietuvos istorija. Tai pirma- 
sis Lietuvos istorijos vadovėlis lietuvių kalba. 

S Eil. „Aš norėčiau prikelti“. 

Jeigu anuos pirmuosius mūsų istorikus žavi praeities žygiai ir gar- 
bė, tai Maironis-poetas visa tai supavidalina konkrečiais vaizdais ir 
lyrinėmis emocijomis, kurios pavergia skaitytojo ne vien protą, bet ir 
širdį ir vaizduotę. 

Maironis, dar tebebūdamas klieriku, jau įsisąmonina, kad 


Retą atrasi Lietuvoj vietą, 
Nors ji žibėtų rasa tarp rūtų, 
Kur už tėvynę kraujo nelieta, 
Kur padavimais garsi nebūtų. 7 


Ir ne vienoj vietoj jis mini tą „garsiąją praeigą' ją idealizuodamas ir 
jos pasigesdamas, ir joje ieškodamas kilnių tėvynės meilės pavyzdžių. 
Jau paskutiniu savo kūrybos laikotarpiu, nepriklausomoj Lietuvoj, jis, 
tarsi bėgdamas iš nebeviliojančio jo dabarties gyvenimo, dar sykį at- 
verčia tos praeities lapus ir parašo tris istorines dramas: Kęstučio mir- 
tis, Vytautas pas kryžiuočius ir Vytautas karalius. Ir šitose dramose 
Maironis pasiliko ištikimas aušrininko uždaviniam: istorijoj paieškojo 
medžiagos ne kokiem meniškiem dramaturgijos tikslam, bet paieško- 
jo tėvynės meilės ir tautos garbės pavyzdžių. 

Taip pat ir gimtosios kalbos meilė įkvepia Maironiui ne vieną poe- 
zijos posmą. Jis ir senovę dėl to myli, kad tada „kalbos nemindžiota 
gimtinės“, ir nesigaili rūsčių žodžių tiem, kurie tą kalbą dabar yra 
pamynę. 

Visa tai yra skelbę ir visa eilė kitų Aušros gadynės poetų, bet tik 
vienas Maironis pajėgia iškelti savo visuomenines patrijotines dainas į 
aukštą literatūros meno plotmę. Taip pat, apdainuodamas ir Lietuvos 
krašto grožybes, jis eina ranka rankon su kitais tos gadynės poetais, 
žadindamas tėvynės meilę; bet ir čia tik jis vienas pajėgia iškilti į aukš- 
tybes, apmesti plačios gimtojo krašto panoramos kontūrus, juos sui- 
dėjinti, sujausminti ir išdainuoti net ir vaikui suprantamais posmais. 
Nes ar ne suidėjintą, ar ne iš aukšto vienu žvilgsniu apmestą Maironis, 
dar klieriku būdamas, mato Lietuvos gamtą, kai jis sušunka: 


7 Lietuva. 
š Eil. „Tėvynės dainos“. 

Kalnų vainikais ir miškais margą 
Lietuvą myliu, žiedais nuaustą!9 


arba kai tuo pačiu metu rašo visiems žinomas: „Graži tu, mano brangi 
tėvyne..“, „Miškas ūžia“, o vėliau „Kur bėga Šešupė“, „Ten, kur Nemu- 
nas banguoja, „Už Raseinių, ant Dubysos“ ir kitas Lietuvos grožį ap- 
dainuojančias dainas? 

Jeigu dar čia prisiminsime visą daugybę patrijotinių minčių, obal- 
sių ir arofizmų, kuriais mirga jo poemos, tai jau suprasime, koks svar- 
bus yra Maironio kūrybai jo sutapimas su ta mūsų visuomenės karta, 
kuri visam savo veikimui pasirinko vienintelę tautinės sąmonės ir tė- 
vynės meilės žadinimo programą. 

Skaitydami Maironio poeziją, šiandien mes stebimės, kiek daug 
entuzijazmo, kiek daug kilnaus patoso įkvėpė poetas į savo dainas, 
derindamasis prie gana primityvaus tautiško susipratimo laipsnio. 
Tokio entuzijazmo galime rasti tik novatoriuose, revoliucijonieriuo- 
se, naujų kelių ieškotojuose. Bet Maironis iš tiesų ir buvo novatorius, 
revoliucijonierius ir naujų kelių ieškotojas. Nematau čia reikalo piešti 
lietuvių tautos padėtį XIX a. pabaigoje. Ji mum visiem gerai žinoma. 
Taigi, esant tokiai padėčiai, paskelbti tokius šūkius, kokius paskelbė 
aušrininkai, o su jais ir Maironis, tegali tik revoliucijonieriai ir novato- 
riai. Jeigu mes panorėtume būti skeptikais ir nuo aušrininkų veikimo 
nutrintume tą kilnumo aureolę, kuria šiandien, po 50 metų, jie gau- 
biasi, jeigu mes nepatikėtume jų vieno kito nuoširdumu ir entuzijaz- 
mu archyvuose, berods, tam ir pagrindo rastume, - tai vis dėl to mes 
negalime būti skeptikais, kai skaitome Maironio poeziją. Čia mum 
darosi aišku, kad būta entuzijazmo, būta nepalaužiamų vilčių, būta 
irracijonalaus pasitikėjimo šviesia Lietuvos ateitimi, nes tokia poezija, 
kaip Maironio, nemeluoja ir neveidmainiauja. 

Iš kur tas entuzijazmas, ir racijonalus pasitikėjimas ir šviesios vil- 
tys? Juk programa nieko to negalėjo duoti. Ir štai čia prieiname kaip 
ir prie kokios Maironio tautinio idealo metafizikos, kurioj ir glūdi jo 
kūrybos šaknys. Poetas žino, ir ne vien tik žino, bet ir visa savo širdimi 


» Lietuva. 

jaučia, kad lietuvių tauta yra paniekinta ir kenčia daug skriaudų ir 
neteisybių. O kadaise ji buvo stipri ir galinga didvyrių, milžinų tau- 
ta. Už ką ji kenčia?.. Atsakymo nėr. Ji kenčia nekaltai. O kiekvienas 
nekaltas kentėjimas pelno džiaugsmą, skriauda gi turi būti atlyginta. 
Visi Aušros romantikai pasitiki kažkokia antgamtine kosmine teisy- 
be, o Maironis, karštai tikįs Dievo apvaizda kunigas, tuo labiau, nes 
jam „Kryžius gyvatą žadėjo“. Seminarijos jaunuolis klierikas jis ne- 


abejoja, kad 


Ateis tas laikas, kad Visagalis 
Pakels už mus jau rūstingą kardą, 
Ir tolimiausios vėl išgirs šalys 
Šiandien užmirštą lietuvių vardą." 


Kardo paniekinimas ir pasitikėjimas moraline pajėga, teisybės kar- 
du - štai vėl charakteringas ano laiko ideologijos bruožas. Ir kaip jis 
puikiai tiko pavergtos tautos psichikai! Ir kokiu įtikinamu poetiniu 
argumentu moka Maironis tą mintį paremti: 


Kas kardu kariauja, nuo kardo ir žūva, 
Ar maž po milžinkapius kaulų jų pūva? 


Kita ateitis artima!* 


Kokia bus lietuvių tautos ateitis, Maironis, kaip ir niekas kitas, 
nežinojo. Gana to, kad ji būsianti šviesi. Poetas tą ateitį jaučia kaip 
kontrastą dabarčiai, o kas, jei ne kontrastai, daugiausia kelia lyrinių 
emocijų? Jis kenčia su kenčiančia Tėvyne, bet tai yra kurstantis, sti- 
prinantis skausmas, nes juk ateitis būsianti šviesi. Vyriškas stiprinąs 
skausmas sudaro leitmotyvą visos Maironio lyrikos. Būtų galima pri- 
rankioti iš Maironio poezijos daug gražių vietų, kurios šituos sume- 
timus patvirtintų, bet aš pacituosiu tik porą posmų iš jau minėtos, 
niekur nespausdintos poemėlės Lietuva, norėdamas parodyti, kaip 


6 Jaunoji Lietuva, „Įžanga“. 
" Lietuva. 
2 Eil, „Šalin, dūsavimai“. 

stipriai ir stačiai tobulai moka išsireikšti Maironis dar tebesėdėdamas 
seminarijos suole: 


Spindulys karštas jau saulės rato 
Nebtrukus sveikins kiekvieną diegą. 
Praregės žiedas, kurs dar nemato, 
Pakils iš miego, kas tebemiega. 
Vienok sudėjus rankas sėdėti 

Ir tos laimingos laukiant gadynės, 
Leisti iškraustyt motinos klėtį - 
Nedora būtų sūnam tėvynės! 


Atsiminkime, kad šitaip buvo rašoma dar prieš Varpo pasirodymą! 

Tokiu būdu Maironis ankstyvu savo kūrybos laikotarpiu tampa jau 
tobuliausiu reiškėju idealų, tikslų ir obalsių tos lietuvių visuomenės 
kartos, kuri viena atstovavo visai tautai, vengdama kelti luominių ir 
ekonominių skirtumų. Neilgas tai buvo laikotarpis, bet jame sudygo 
beveik jau visi Maironio kūrybos daigai. 

Bet štai netrukus prasideda visuomenės diferencijacija. Pirmiau- 
sia išsiskiria pozityvistų-realistų grupė su Varpo organu ir katalikų, 
daugiausia dvasiškių grupė su Apžvalgos organu. Kiek vėliau pasireiš- 
kia ir socijal-demokratai. Maironis, kaip kunigas, atsiduria Apžval- 
gos grupėj. Čia jam, berods, geriau ir tiko, nes romantiškasis Aušros 
patrijotizmas geriau derinosi su katalikiškuoju idealizmu, negu su 
Varpo pozityvizmu. Nė vieno anksčiau priimto obalsio Maironis ne- 
išsižada, bet katalikiškos ideologijos pradas jo kūryboj sustiprėja, nes 
apžvalgininkai tėvynės meilę nori remti religija ir visuomeninius bei 
ekonominius santykius normuoti tolerantingoj krikščioniškojo idea- 
lizmo šviesoj. Poeto raštuose ima reikštis taip pat ir dvasiškių luomo 
interesai ar bent jo dvasia, nuotaika, 

Tuo būdu viešojo ir privatinio gyvenimo aplinkybės susideda taip, 
kad Maironis, didele savo kūrybos dalimi tebepasilikdamas lietuvių 
tautos dainiumi, kita dalimi jau atsiremia į siauresnę dešiniojo visuo- 
menės sparno bazę. Apčiuopiami šio apsisprendimo vaisiai pasirodė, 
kai 1895 m. išeina iš spaudos poema Tarp skausmų į garbę, 0 1898 m. 
Pavasario balsai ir Kur išganymas. Vinco Kudirkos Varpas Pavasario 

balsus priima palankiai, o poemą Tarp skausmų į garbę ir libretto Kur 
išganymas skaudžiai sukritikuoja ir net pajuokias. Mat, poemoje įžiū- 
rėta klerikališkų tendencijų, o librete mokslo neigimas ir netinkamas 
socijalinio klausimo sprendimas. Tuo tarpu dešiniosios srovės skaity- 
tojai neranda žodžių išreikšti savo entuzijazmui ir įspūdžiui, paskai- 
čius tą pačią poemą. Mes šiandien negalime kaltinti Kudirkos, kam 
jis buvo per siauras ir nepažiūrėjo į poetinę, lyrinę tų veikalų vertę, o 
ypač į patrijotinį poemos entuzijazmą. Estetinio kriterijaus tuomet 
mūsų literatūroj dar nebuvo, arba jei ir būta, tai jį tučtuojau nustelb- 
davo srovinis visuomeninis kriterijus. 

Dešiniosios krypties ir kunigų luomo bazei Maironis pasilieka išti- 
kimas visą gyvenimą. Jo poezijoj nekartą randame ne vien tos visuo- 
menės grupės pasaulėžvalgos ir interesų įtakos, bet taip pat ir prie- 
šingų grupių puolimo. Ypač po 1905 metų revoliucijos, kai rinkimai į 
Dūmą iškėlė praktišką partijų programų reikšmę ir visuomeninė kova 
paaštrėjo, Maironis savo poemose Jaunojoj Lietuvoj, Mūsų varguose ir 
kai kuriose satyrose nesigaili aštrių žodžių pirmeiviam ir socijalistam. 

Tačiau tie visuomeniniai luominiai pagrindai, į kuriuos atsiremia 
Maironis, pasireiškiant pirmosiom socijalinio gyvenimo srovėm, tu- 
rėjo didelės reikšmės ne vien apibrėždami idėjinę jo visuomeninės 
poezijos linkmę, bet ir atsiliepdami apskritai į visą jo kūrybą. Mai- 
ronis greit pajuto konfliktą tarp poetinių savo sielos polėkių - išgy- 
venimų ir dvasiškojo luomo idealų bei normų. Šitas konfliktas gana 
aiškiai duodas pasekamas auto-analitiniame jo lyrikos cikle. Bet aš 
susilaikau plačiau nagrinėti šį klausimą, nenorėdamas, kad jau čia 
išsipildytų poeto nugąstavimas: 


O nelaimingas! Įstabia 
Pagerbęs giesme meilės rytą!.. 
Nedovanos tau nė grabe, 
Atvožę amžinatvės plytą. 


3 Žr. N. [Stasys Matulaitis], [7erp skausmu į garbę recenzija), in: Varpas, Tilžė, 1895, 
Nr. 8, p. 133-136 (šios knygos p. 52-62); S. [Stasys Matulaitis], [Pavasario balsų 
recenzija), in: Varpas, Tilžė, 1898, Nr. 1, p. 9-11 (šios knygos p.72-81). 

Skurdžios gyvatos sukury 
Neradęs laimės nei ramumo, 
"Tu irgi dulkėse turi 
Besigailėt širdies jautrumo!* 


Neliesiu taip pat nė kito klausimo, kaip poetas-kunigas įgunda pri- 
imti gyvenimą ir pasaulį moralinio idealo šviesoj, kaip jis toj pačioj 
šviesoj vertina savo kūrybos reikšmę ir kaip visa tai atsiliepia į jo kū- 
rybos medžiagą, motyvus, nuotaiką ir net formą. Tai pagaliau per toli 
mus nuvestų nuo vyriausio šio pranešimo uždavinio. 

Pažymėsiu vien, kad pajutęs savy aną konfliktą, Maironis pasilie- 
ka ištikimas savo, kaipo kunigo, visuomeniniam ir pasaulėžvalginiam 
idealam, rezignuoja ir pasirenka tiktai Tėvynę savo kūrybos šaltiniu. 
Tai tiko laikotarpio dvasiai ir tai buvo Maironio išsigelbėjimas. Šita 
poeto rezignacija bene bus didžiausias, stačiai herojiškas, jo žygis. 
Poeto tyrikoj jis užfiksuotas plieninio kietumo posmais: 


Nelenkdams pečių po naštos sunkumu, 
Kaip milžinas stosiu į kovą. 

Pavargti už brangią tėvynę - gražu! 
Aukščiausią turėti vadovą! 


[...] 


Paslėpęs krūtinėje skausmo dūmas, 
Praeisiu kaip verdą verpetai; 
Gal žmonės šiandieną manęs nesupras, 


Bet mano - išauštančiai metai?5 


Ir ne vienoj dar vietoj tas pats motyvas skamba tokiu pat nuoširdu- 
mu, kilnumu ir jėga. 

Mums belieka pasekti, kaip keitėsi visuomeninės patrijotinės Mai- 
ronio poezijos nuotaika, besikeičiant pačiam gyvenimui. Jau matėme, 
kad mūsų tautinio renesanso dainius Aušros laikais pragydo karštu 


4 Eil. „Poetui mirus“. 
5 Eil. „Pasitikėjimas savimi". 

entuzijazmu, skelbdamas dideles viltis ir pasitikėjimą šviesia tautos 
ateitimi. Šiandien mes galėtume pasakyti, kad Maironis buvo pra- 
našas. Drąsios viltys neapvylė. Žingsnis po žingsnio tautos sąmonė 
budo, kova dėl spaudos buvo laimėta, buvo iškovota vis daugiau pi- 
lietinių ir kultūrinių lengvatų, pagaliau Lietuva tapo nepriklausoma 
valstybė. Tur būt, nė pats Maironis anais laikais nesitikėjo sulauksiąs 
tokių jo kurstomos kovos vaisių. 

Tad atrodytų, kad poeto entuzijazmas ir optimizmas turėjo jeigu 
jau ne augti, tai bent išsilaikyti tame pačiame laipsny. Tuo tarpu per- 
vertę chronologine tvarka poeto raštus, matome keistą reiškinį. Su 
kiekvienu tautos laimėjimu poetas įgrimsta į kriticizmą, į pesimizmą, 
ir aiškiai matome, kad jo kūrybinis pajėgumas menkėja. Jau čia pat 
skliausteliuose pažymėkime, kad šitas reiškinys nesiduos aiškinamas 
poeto amžiumi. Bet pažiūrėkime pirma į tą keistą evoliuciją. Paimki- 
mę pirmiausia Maironio poemas. 

Rankrašty tebepasilikusi Lietuva perdėm skamba dar jaunuoliš- 
ku entuzijazmu. Bet štai Tarp skausmų į garbę, parašyta jau autoriui 
baigus aukštąjį mokslą, profesoriaujant dvasinėj seminarijoj, 1893 m., 
vadinasi, sukakus jau 30 jo amžiaus metų. Ir čia entuzijazmo bei op- 
timizmo kupinas kūrinys. Poetas pranašauja šviesią ateitį ne vien tė- 
vynei, bet ir savo poemos veikėjam: vienas būsiąs garsus poetas, antrą 
kviečiąs Maskvos universitetas, trečias jau dėstąs Šveicarijoj gentium 
jura“, be ketvirto pagalbos negalįs apsieiti nė vienas istorikų susirin- 
kimas... O Marinės Goštautaitės muzika žavėjęsis net pats vokiečių 
kaizeris Vilhelmas! Tačiau pačiam poetui poema atrodo dar perdaug 
pesimistiška, nes, mat, kilusi tamsiais, liūdnais laikais. Baigdamas ją, 
poetas ramina save ir skaitytoją, kad 


Laikai bus kiti. Užgiedosiu tadą 
Ir asz gal neteip kaip ligsziolei. 
Užgims apie Vaiczių poėma antra; 


Neras ten dejavimų brolei. —? 


6 Tautų teisė (lot). 
7 Terpskausmu į garbę, „Užbaiga“. 

Ta kita poema, tiksliau sakant, ta pati, tik iš naujo perredaguota ir 
praplėsta, mum visiem žinomoji Jaunoji Lietuva gimė tuoj po didžiau- 
sio lietuvių laimėjimo, spaudos leidimo. Pirmosios šešios giesmės 
spausdintos jau 1905 m., o paskutiniosios trys pabaigtos taisyti 1907 
metais. Ir ką gi matome? Visas patrijotinis tos poemos įkarštis telpa 
pirmose šešiose giesmėse, o septintojoj jau ima skambėti kriticizmo 
ir pesimizmo atgarsiai: 


Gyvatos pradėdami rytmetį šviesų, 
"Tiek daug padarysią tikėjos!.. 
Bet žmonės jų siekį ir aukštą, ir tiesų 


Sulankstė, kaip siūlą verpėjos.'* 


Taip poetas sako apie tuos pačius veikėjus, kuriem pirmojoj poe- 
moj pranašavo tokią šviesią ateitį. 1907 metais džiaugsmas dėl spau- 
dos grąžinimo jau buvo praėjęs, ir devintojoj poemos giesmėj Mai- 
ronis jau nusiskundžia partinės spaudos demagogiškumu ir visa eile 
blogybių, spėjusių pasireikšti visuomenės gyvenime. Baigiasi poema 
skurdžiu, melancholišku rudens peizažu, kuriame atsispindi visoke- 
riopas krašto vargas, o paskutiniame posme pats poetas jau nebežada 
sukurti nieko linksmesnio: 


Nelaisvėj' gimę, nuskurdę žmonės, 
Varguos' sulinkę žemai! 

Kai jums beveržias tik vien dejonės, 
Nejau giedosiu linksmai? 

Užgims didvyriai laisvos gadynės: 
Linksmesnė mūza sūnums tėvynės 
Kitą poetą, 

Daugiaus numylėtą 

palaimins.'? 


Gera bent tai, kad ir čia dainius guodžiasi šviesesne ateitimi ir kitu 
poetu, kuris linksmiau dainuosiąs. 


8 Jaunoji Lietuva, VII:N. 
* Jaunoji Lietuva, IX:XI. 

Sekančioj poemoj, Raseinių Magdėj, Maironis jau nevaizduo- 
ja mum jokių didelių darbų ir pasiaukojimo tėvynės labui, kaip tai 
darė Jaunojoj Lietuvoj, bet smerkdamas ir plakdamas rodo nutauti- 
mo pavyzdžius praeity ir dabarty. Nutautimas, atskilimas nuo tautos 
kamieno esąs ne vien išsižadėjimas kalbos, bet ir papročių, ir religi- 
jos, ir bendravimo su liaudimi. Nutautimas - tai esąs prisisunkimas 
svetimos kultūros, ateizmo ir visokių kitokių izmų. Tokių tad ydų ir 
pavojų matė Maironis to laiko visuomenėj, ypač jaunojoj inteligenti- 
joj. Konkreti kritika, - konkretus pasiguodimas: poetas dar pasitiki 
jaunąja karta ir rekomenduoja jai mokslą, kuris vargstančią šalį iš- 
pančiosiąs iš amžių skriaudos, jei tik tėvų žemei nebus gaminama 
svetimųjų dievų. 

Bet ar ilgai poetas guodėsi ir jaunąja karta - tėvynės viltimi ir atei- 
timi? Deja, pakitėjęs gyvenimo fonas ir vis augąs jo pačio kriticizmas 
verčia jį suabejoti ir jaunąja karta. Paskutinėj poemoj Mūsų vargai 
Maironis ir parodo vieną tos jaunosios kartos atstovą, kuris tol dega 
idealizmu ir tėvynės meile, kol pakliūva į Maskvą aukštųjų mokslų 
eiti. Mišros šeimos vėžys, pasak Juozo Tumo-Vaižganto, ir karjerizmas 
išbloškia poemos didvyrį iš Lietuvos darbininkų eilių, ir per karą jis 
beprasmiškai žūva nuo vokiečių kulkos ant to paties Šatrijos kalno, 
kur kadaise prisiekdinėjo ištikimybę savo jaunystės idealam. Pirmoj 
šitos poemos pusėj poetas surenka tiek daug gyvenimo blogybių - tų 
mūsų vargų, - kad šviesesnės ateities viltis vos vos įstengia prasimuš- 
ti pro sutirštėjusias nusivylimo ūkanas. Dėl to idealistės Donės pa- 
veikslas, neįtikinęs skaitytojo, greit išnyksta kaip nereali abstrakcija, 
ar poeto svajonė. Neįtikina mūs nė antrosios poemos pusės idealistas 
Brazda, nepriklausomybės pradžios veikėjas. Jo kilnių žygių, ypač jo 
audijencijos pas popiežių aprašymą, galime laikyti daugių daugiausia 
paties poeto pia desideria*“. 

Šiaip ar taip, poeto visuomeninis optimizmais antrojoje poemos pu- 
sėj dar sykį suspindi, nors ir dirbtinai, nes tai juk buvo Lietuvos nepri- 
klausomybės pradžia! Šitą epochinį istorijos įvykį Maironis pasveiki- 
no, berods, tik vienu entuzijatišku eilėraščiu, stiliškai nepersklandžiu 


2 Geri, bet neįvykdomi ketinimai (lot.). 

ir neperturtingu minčių. Apsenęs jau dabar poetas romantikas, taip 
ilgai gyvenęs praeities vizijomis, džiaugias, kad 


Lyg būtų grįžęs amžius Gedimino 
Ir pilkalnių sukilę milžinai!.. 
Europos vėlei viešpačiai sužino 
Lietuvos vardą, skambantį šauniai?! 


Taip gana nereikšmingai pasveikinęs nepriklausomybę, poetas, 
kuriam laikui praslinkus, nesigaili karčių žodžių ir aštrios satyros 
nepriklausomo gyvenimo reiškiniam. Poetas tampa žlungančio idea- 
lizmo liūdininku. Jis mato įsigalint oportunizmą, karjerizmą, augan- 
čius apetitus praturtėti, abejingumą tautinės kultūros reikalam, su- 
smulkėjimą, ligi abuojumo siekiantį cinizmą, biurokratizmą, partijų 
fanatizmą ir daug dar visokių privatinio ir viešojo gyvenimo ydų. Aš 
nieko necituosiu iš tų poeto satyrų, nenorėdamas gadinti kilnios šios 
minėjimo nuotaikos, 

Bet neužsigaudami galime bent paklausti, dėl ko taip įvyko, kad 
tautinio lietuvių tautos renesanso didysis poetas savo lyra nebeakom- 
panuoja tautos laimėjimam, o grimsta į nusivylimą ir nebetenka kū- 
rybinio entuzijazmo? Gal neperdaug apsiriksiu nurodęs dvi šitokio 
reiškinio priežastis: psichologinę ir visuomeninę. 

Pirmąją priežastį bene gražiausiai bus suformulavęs pats poetas: 


Laimingas tasai, kurs be kūno sapnavo; 
Kam švietė žvaigždė tolima; 
Kurs savo gražaus idėalo negavo 


Pažinti arčiau niekada? 


Tik tolimas idealas palieka laisvę apie jį svajoti, jį puošti, juomi jau- 
dintis ir žavėtis. Iš arti idealas tampa realybe ir visa virtine kūninių 
reikalų, kur tobulumas ir ydingumas visuomet eina ranka rankon. Be 
kūno apie šviesią Lietuvos ateitį sapnavo ir Maironis, ir kiti tos kar- 


2 Eil. „Nepriklausomybę atgavus“. 
2 Eil. „Jei žemė širaj viliojo“. 

tos patrijotai, pirmiausia užgavę jausmines tautinės ambicijos, garbės 
ir romantiško skausmo stygas. Tai buvo reikalinga, bet truko neilgai. 
Kiekvienas realus laimėjimas, realizuojant idealą, pančioja vaizduo- 
tės ir jausmo lakumą ir dildo tą kontrastą tarp tamsios dabarties ir 
šviesios ateities, iš kurio kilo kūrybinis, romantiškas, kurstąs dvasios 
skausmas. 

Be to, sąmonėjant tautai ir skaldantis visuomenei, keičiasi santy- 
kis tarp poeto ir tos visuomenės. Iš pradžių, Aušros laikais jų, Tėvy- 
nės Mylėtojų, buvo saujelė. Bet jie buvo vadai. Jie kalbėjo, o visi kiti 
klausė. Bet toliau atsiranda ir kitų, kurie prabyla tautos vardu, bet jau 
kitokiais žodžiais. Tų kitų būrys vis įvairėja ir didėja, o jie, pirmieji 
pijonieriai, nyksta ir neturi pakankamai lankstumo prisiderinti prie 
naujų gyvenimo reikalų. Jie jaučiasi izoliuoti, vienišiai ir ima vertinti 
gyvenimą savo apkartusia širdim. 

Tačiau nedžiūgaukim nusiraminę šitokiais bent kiek abstrakčiais 
samprotavimais. Maironis per visą savo amžių išsaugojo pakankamai 
gyvą širdį ir lankstų protą orientuotis kitėjančiame gyvenime. Ir jeigu 
jo kūrybos čia nurodytoji linkmė iš dalies gali būt išaiškinta psicho- 
loginiais sumetimais, tai ir mūsų visuomenės, inteligentijos ydos tūri 
būt laikomos antrąja ir bene tik svarbesne priežastimi. Kai kas gali 
pasakyti, kad liūdnas, stačiai tragiškas likimas yra mūsų poeto, kuris, 
matydamas beįvykstantį savo išpranašautą tautos idealą, nusivylęs 
žarsto tik gyvenimo pelenus. Tikrai taip... Bet ar ne tragiškas likimas 
ir tos visuomenės, kuri akla ir kurčia kilnesniem reikalam, priverčia 
nutilti poetus? 

Lydėdami Maironį į kapus, mes palydėjom į istoriją visą lietuvių 
tautos kovų ir sąmonėjimo epochą, - epochą, kurią Maironis nužy- 
mėjo herojiškais obalsiais: 


Nebeužtvenksi upės bėgimo [...J.23 

Idėjos, jei didžios, nemiršta kaip žmonės [...].24 
Šalin nusiminę dūsavimai skaudūs! [...]*5 

3 Eil. „Nebeužtvenksi upės“. 

4 Jaunoji Lietuva, V:l. 


2 Eil. „Šalin, dūsavimai“. 

Užtrauksim naują giesmę broliai |...].25 
Tik, vyrai, pajudinkim žemę! [...|?7 
Prikelkime Lietuvą mūsų! |...]?š 


Mes palydėjome į istoriją epochą, kuri ir iš paties poeto pareikalavo 
herojiškos išsižadėjimo aukos ir visų jo emocijų suvedimo į vienintelį 
visai tautai priimtiną idealą - tėvynę. 

Šiandien, kai mes jau išgyvenome Maironio epochos obalsius, jos 
entuzijazmą ir kai turime jos pasiektą tikslą, pajutome aplink save 
nykią tuštumą, susmulkėjimą ir kūrybos pajėgų nykimą, nes mes ne- 
žinome ko siekti, ko ilgėtis ir už ką kovoti. Norėdami išvengti merdė- 
jimo, mes turėtume sukurti naujos epochos idealą - tolimą, chimeriš- 
ką, šviesų, irracijonalų, kuris savo kontrastais dabarčiai ligi skausmo 
žeistų mūsų sielas. Maironinės epochos pavyzdys parodė, kad ir tokis 
idealas nėra nepasiekiamas. 


26 Eil. „Užtrauksme naują giesmę“. 
27 Jaunoji Lietuva, „Įžanga“. 
28 Jaunoji Lietuva, VI:XIN. 

Straipsnyje poema Kame išganymas narinėjama politiniame-istoriniame 
kontekste. Sprendžiant iš įvadinių sakinių - tai didesnio Juozo Brazaičio-Am- 
brazevičiaus teksto (veikiausiai Maironiui skirtos monografijos) fragmentas. 


Pirma publikacija: Juozas Ambrazevičius, „Maironis priešais socialinį klausi- 
mą“, in: Židinys, Kaunas, 1938, Nr. u, p. 515-524; skelbiama iš: Ibid. 


JUOZAS BRAZAITIS-AMBRAZEVIČIUS 
Maironis priešais socialinį klausimą 


Aną grakščią idilę, kuri kyla besvarstant Maironio buvimą seminari- 
joje, tenka čia nutraukti. Tenka išvesti Maironį iš seminarijos ir pasta- 
tyti jį prieš tuos dalykus, kurių akivaizdoje Maironis jausdavosi kaip 
nemaloniuose svečiuose - prieš socialinį klausimą. 

Socialinio klausimo vardu kasdienine kalba vadiname tuos santy- 
kius, kurie susidaro visuomenėje tarp atskirų luomų ir jų skirtingų 
materialinių bei moralinių interesų. Pastangos tuos santykius išspręs- 
ti sukūrė ir tebekuria įvairių socialinių teorijų, davė įvairiausių visuo- 
menės veikėjų, pasiryžusių tomis teorijomis pertvarkyti socialinį gy- 
venimą. 

Ne vienam gali atrodyti keistas šio pranešimo uždavinys - pastaty- 
ti Maironį prieš tuos socialinius klausimus ir reikalauti, kad juos iš- 
spręstų. Keistas, nes esame pripratę matyti Maironį, pastatytą priešais 
kenčiančią ar džiūgaujančią tėvynę, priešais savus ar svetimus gamtos 
paveikslus, priešais nerūpestingą vaiko krykštavimą, priešais vyriškos 
vienatvės kančias, priešais skambančius pakasynų varpus... ir stebėti, 
kokiais jausmais tų dalykų akivaizdoje suplazdės Maironio poezija. 
Bet priešais socialinį klausimą Maironio paprastai nestatomas. Jei 
pirmu pažvelgimu galėjo atrodyti keista tema - socialinis klausimas 
ir Maironis, tai dabar jau gali nuostaba ir pasikeisti: kodėl gi visais at- 
žvilgiais Maironį vertinam, o tik vis ne šiuo pastaruoju! Argi Maironio 
laikais socialinis klausimas visai ir nebuvo aktualus? Argi Maironiui 
su juo neteko susidurti? 

Socialinis klausimas, ar bet kuri kita problema aktuali gali būti 
dvejopu būdu: 1. aktuali šviesuomenės protuose, 2. aktuali realiajame 
visuomenės gyvenime. 


X*k+ 


Kalbėdami apie Lietuvos atgimimą, paprastai nukreipiame akis į tau- 
tinį susipratimą, į tautinės sąmonės plėtojimąsi. Tačiau negalima ne- 
pastebėti, kad iš paskos ar net lygiagrečiai su tautine pradėjo plėtotis 
ir religinė, o taip pat ir socialinė sąmonė. 

Socialinė sąmonė keliama jau tuose pačiuose laikraščiuose, kurie 
žadino ir tautinę sąmonę - Aušroj, Šviesoj, Varpe ir kt. Aušroje dar 
maža. Pirmasis viešai ir aiškiai su socialiniais klausimais pasireiškė 
Jonas Šliūpas 1884 m.' Bet jau čia, kaip tiksliai pastebi Albinas Rim- 
ka savo knygoje Lietuvių tautos atgimimo socialiniai pagrindai ir 
„Auszros“-„Varpo“ gadynės (1883-93) socialekonominiai raštai, pasi- 
rodo Šliūpo simpatijos socialinei ideologijai?. 

Socialinis klausimas stiprėja Varpe. Sprendžiami jame aktualieji 
pačios Lietuvos socialiniai reikalai, bet ypačiai supažindinamas skai- 
tytojas su pačiomis socialinėmis teorijomis. Tačiau teorinis Varpo nu- 
sistatymas atremiamas į žinomuosius to meto pozityvistus: Herbertą 
Spencerį, Ernestą Renaną, Ipolitą Tainą, Aleksį de Tokvilį, Maksą Nor- 
dau ir kt. Suminėtųjų pozityvistų straipsniai kartais tiesiog išversti. 

Nors Juozas Adomaitis-Šernas išrodinėjo, kad dar ne metas svars- 
tyti ir spręsti socialistiškai luomų klausimą, nes jis gali tik suskaldyti 
beatgyjančią tautą3; nors Motiejus Lozoraitis-Joniškis išrodinėjo, 
kad Lietuvoję dar negalima pakeisti religijos mokslu“, - socialinis 


* M. [Jonas Šliūpas], „Mokslas apie tautinę ukę“ in: Auszra, Tilžė, 1884, 
Nr. 7-8. 

* Albinas Rimka, Lietuvių tautos atgimimo socialiniai pagrindai ir „Auszros“- 
„Varpo“ gadynės (1883-93) socialekonominiai raštai, Kaunas: Vytauto Di- 
džiojo Universiteto Teisių Fakulteto Leidinys, 1932, p. 52. 

3 Szernas [Juozas Adomaitis], „Tėwyniszki balsai VIII“, in: Lietuwiszkasis bat- 
sas, Šenandoa, 1887, Nr. 23. 

+ Joniškis [Motiejus Lozoraitis], „Mūsų laikraščiai. (1883-1893)“, in: Varpas, 
Tilžė, 1893, Nr. 3. 

klausimas vis dėlto buvo forsuojamas. Ypačiai, kada Jonas Šliūpas 
iš Lietuvos persikėlė į Ameriką ir savo pažiūras dėstė per Apšvietą, 
Lietuviškąjį balsą ir Naują gadynę. Lietuviškajam balse jau 1886 m. 
populiarina Čarlzo Darvino iškeltą „kovą dėl būvio“ ir atsistoja aiškiai 
vieno luomo pusėje, būtent - darbininkų luomo. Ateities santvarkoje 
autoriui jau iš tolo vaidenas turto kolektyvizacija“, nes „istoriškai kaip 
ir doriškai privatiškas turtas yra užgrėba“7. Vadinas, teisinga Rimkos 
mintis, kad Šliūpas skelbė tada pažiūras į privatinę nuosavybę, nieku 
nesiskiriančias nuo pažiūrų, savo laiku skelbtų populiariniuose so- 
cialistinės propagandos raštuoseš, o visos jo pažiūros buvo stiprioje 
istorinio materializmo ir darvinizmo įtakoje“. 

Taigi Maironio laikais, jau tais metais, kada ėmė rodytis pirmie- 
ji patriotiniai Maironio eilėraščiai, negausios lietuvių šviesuomenės 
galvose sukosi socialinis klausimas. 

Maironio akyse jau ir to klausimo sprendimas specifikavosi: vieni 
visuomenės gyvenimo pagrindu laikė darbininkų luomą, antri vals- 
tiečius ūkininkus. Jau Šliūpas 1889 m. Liet. balse Nr. 3 sakė rūpinsiąsis 
„budawoti lietuwystę ant pamatu darbininkiszkų““. 

Tai buvo jo skelbiama iš Amerikos. O ir pačioje Lietuvoje Vilniuje 
jau 1893 m. pradėjo aktyviau rodytis socialdemokratų veikimas ats- 
kiromis brošiūrėlėmis. Jie nebegalėjo sutilpti ir Varpe; nuo 1896 m. 
galutinai atskilo, sudarydami Lietuvos socialdemokratų partiją. 

Šitaip socialinius klausimus besprendžiant, išsilukšteno pirmoji 
grupė. Kita šviesuomenės dalis jautėsi kilusi iš kaimo, su kaimu ry- 
šių nenutraukusi; dėl to kaimą, ūkininką laikė atgimstančios Lietuvos 
pagrindu. Ūkininkų luomu rėmėsi tiek Aušra, tiek Varpas, tiek ir kiti 


5 Albinas Rimka, op. cit., p. 64. 

S Ibid., p. 64-65. 

7 Ibid., op. cit., p. 65. [Rimkos knygoje aptariant Šliūpo pažiūras nurodoma, kad ci- 
tuotoji mintis apie privačią nuosavybę kaip apiplėšimą priklauso ne Šliūpui, kaip 
implikuoja Brazaitis-Ambrazevičius, o Henry George'ui.] 

8 Ibid., p. 65. 

> Ibid., p. 67. 

* [Jonas Šliūpas], „Lietuwos apszwiestunai ir lietuwyste“, in: Lietuwiszkasis batsas, 
Šenandoa, 1889, Nr. 3. 

draudžiamojo laikotarpio laikraščiai, nors to explicite" ir nebūtų ku- 
ris akcentavęs. Tai buvo savaime aišku. Nors varpininkų didelė dalis 
nušviesdavo socialinius bei ekonominius klausimus, kaip minėta, so- 
cialistinę kryptimi, bet laikydami visuomeninio gyvenimo pagrindu 
ūkininką, valstietį, jie toli skyrėsi nuo socialdemokratų ir išsirutuliojo 
į Lietuvos demokratų partiją. 

Paskiausiai socialines doktrinas suformulavo Lietuvoj katalikai. 
Tačiau viena yra doktriną suformuluoti, kita yra tos doktrinos dės- 
niais gyventi. Žemaičių ir Lietuvos apžvalgoje matome, kad dar be 
specialiosios doktrinos, bet socialiniai klausimai ir ten jau svarstomi. 
Apžvalga remiasi irgi daugiau kaimu, valstiečiais. Tačiau viena pažy- 
mėtina: ji niekur neakcentuoja luomų. Jai nėra darbininko nei darb- 
davio, jai yra tik laimingas ir nelaimingas žmogus. Ji siūlo visuomenės 
vargą mažinti prieglaudomis, ligoninėmis, darbo namais, savišalpos 
draugijomis. Tuo pačiu keliu eina ir Tėvynės sargas. Jie skiriasi nuo 
kitų svarbiausia tuo, kad šitą socialinį klausimą stengiasi išspręsti 
pagal krikščioniškąją doktriną: krikščioniško solidarumo, ne luomų 
kovos, principu, kompromisine abipuse santaika. O krikščioniško- 
jo solidarumo doktriną Lietuvos katalikai galėjo matyti iš visos eilės 
popiežiaus socialiniais reikalais išleistų enciklikų: Ouod apostolici 
Muneris (1878), Rerum novarum (1891), Graves de communi (1901). 
Pasiremdami šitomis enciklikomis, nusižiūrėdami į lenkų analoginės 
organizacijas, suformulavo ir katalikai dar prieš Didįjį Vilniaus seimą 
„Lietuvių Krikščionių Demokratų susivienijimo programo projektą“ 
(paskelbtą tik Draugijoj). Joje žadama rūpintis, kad 


Lietuvos prastiems žmonėms būtų duota pilna liuosybė ant visko gero, 
kad jiems būtų geriaus gyventi; kad miestai nečiulptų visą sodžiaus ūki- 
ninko irjo šeimynos uždarbį; kad jie negadintų jo sąžinės nei sveikatos. 
Mes dirbsime, kad būtų geriaus visiems žmonėms kaimuose gyvenan- 
tiems: ūkininkams, turintiems ir neturintiems žemės, samdantiems ir 
samdomiems, dvarų kumečiams ir kitokiems tarnams. Šelpsime ir tuos, 
kurie iškeliauja į miestus. , 

w Išplėstai, aiškiai (lot.). 

* „Lietuvos Krikščionių Demokratų susivienijimo programo projektas“, in: Draugija, 


Kaunas, 1907, Nr. 1, p. 69. 

Tačiau pažymi, kad „visų šios dienos nelaimių priežastis yra ta, kad 
žmonėse sąžinės maža. Mūsų biurokratai mus skriaudė ir kankino, 
nes jie sąžinės neturėjo. Jei neturės sąžinės tie, kurie su biurokratais 
kovoja, tai, gavę viršų, ims skriausti kitus..“5 

Pažymėtina, kad socialinis klausimas čia paverstas ir sąžinės klau- 
simu. Be sąžinės reformos vargiai pasiseks gerai sutvarkyti ir patį 50- 
cialinį gyvenimą. 


**X* 


Šitas trumpas ekskursas į Maironio laikų spaudą rodo, kaip augo ir 
diferenciavosi socialinė sąmonė. Ir Maironis nuo jos negalėjo stovėti 
nuošaliai. Veltui jisai dar 1887 m. Šviesoje, prisidengęs S. Z. slapyvar- 
džiu, šaukia į darbą visus inteligentus, būti lietuviais tikrais mylin- 
čiais tėvynę“. 

Veltui ir Apžvalgoj atskirų balsų šaukiamasi į „Brolius inteligen- 
tus“: „Broliai inteligentai! Jųs kiekvienamę straipsnyje bemažko žadi- 
nate brolius į vienybę, bet patįs vienybės neužkenčiate, patįs darote 
partijas ir stumiate nuo savęs tus, kurie su jumis ieszko vienybės!.. 
jei jus tik nepradėsite laužyti, nekariauti priesz tikėjimą ir jo tarnus, 
turėsite Apžvalgoje paspirtį ir seserį “5. Veltui skatinama į tą romanti- 
nę vienybę, nes skiriasi jau pažiūros; skiriasi pažiūros ir į tą socialinį 
klausimą. Ir pats Maironis nebuvo tokis, kuriam vienoda būtų ir viena 
ir antra ideologija. Jis pats juk Šviesoje ragino visus „stoti ant tvirto 
krikszczioniszko pamato““. Jis pats, dvasinės akademijos inspekto- 
rius, su akademijos profesorium Aleksandru Dambrausku, su akade- 
mijos adjutantu Pranciškumi Būčiu - buvo parašę ir minėtąjį „Krikš- 
čionių Demokratų Susivienijimo programo projektą“ Jis pats dar toli 
prieš šitą programą nujautė aktualėjantį socialinį klausimą ir reikalą jį 
išspręsti. Nujautė ne gabaus moralinės teologijos profesoriaus protu, 


5 Ibid., p. 70. 

4 S. Z. [Maironis], „Žodis prie Lietuviu mylincziu savo tėvynę“, in: Szwiesa, Tilžė, 
1887, Nr. 1. 

5 Žemaiczių ir Lietuvos apžvalga, Tilžė, 1890, Nr. 15. [Nuoroda klaidinga] 

5 S. Z. [Maironis], op. cit., p. 7. 

bet poeto sintetiniu įžvelgimu. Socialistiškai suprantamą ir spren- 
džiamą socialinį klausimą savo poezijoj išreiškė Mačys Kėkštas". 

Šu platesniu užsimojimu ir gilumu imasi socialinį klausimą suvokti 
ir sintetiškai jį spręsti Maironis. 1896 m., vadinas, tais, kuriais pasiro- 
dė Lietuvos socialdemokratų partija, Maironis išleidžia libretto Kame 
išganymas“,. 

Šitoje mažutėje knygelėje tarp kitų problemų atskleidžiami sociali- 
nės nelygybės rezultatai, ieškoma jų priežasties ir išeities. 

Prispaustų ir nuskriaustų vargdienių likimą ir jų dvasioje susida- 
riusią pagiežos nuotaiką Maironis parodo visos varguolių minios, se- 
nių, moterų, vaikų, darbininkų, netvarkingai dainuojamoj dainoj: 


Ūkę ir kraštą didžturčiams palikę, 
Eisim, kur akys ir kojos nuves; 

Gal, nors ant kryžkelio laimę sutikę, 
Kiauras pakreipsim sau kepures! 
Sveikos tėvų pasilikite šalys, 

Ašara, prakaitu mūsų aplietos! 
Vargšą visur užmatys Visagalis; 
Kitos priglaus nepažįstamos vietos. 
Nėra teisybės ant žemės plačios, 
Auksas tik viską ir gali, ir daro: 

Nėra ant jo nei drausmės, nei valdžios 


Vargdienį žmogų kaip šunį jis varo!.. 


[l 


Ne Dievas apleido, tik žmonės pikti; 
Užtektų juk vietos ant žemės plačios! 
Bet virkdo didžturčiai; jų duona - karti 
Ir kaip-gį čia vargšui viltis neatstos? 


7 (Jonas Mačys-Kėkštas], Mačio-Kėkšto eilės, Pittsburg: Leidimas ir spauda 
Brolių Baltrušačių, 1910. 

“ Kame išganymas pirmąsyk paskelbtas kartu su 1895 m. Pavasario balsų leidimu. 
Taip pat jis buvo išspausdintas: Maironis, „Kur išganymas? arba Paviršiumi am- 
žiaus klausimų“, in: Tėvynės sargas, Tilžė, 1896, Nr. 11, 12; 1897, Nr. 1. 

Gerai sau ponaičiams, kai rūmai jų žiba: 
Gal švilpauti dainas: jiems dirba tarnai; 
Bet vargšui lopai ant pečių vien tik kyba, 
Ir jam vien Amerika kvepa tiktai. 

Marys pargabeno sau kokią ten Marę; 

Jų pokiliams reikia nemaž pinigų [...]9 


Ir kontrasto dėliai Maironis leidžia pasirodyti studentų būriui su 
daina, linksma, nerūpestinga, skatinančia tik gyvenimu naudotis, nes 
jo dienos trumpos: Gaudeamus igitur?“... 

Ir tokis kontrastas tarp anų niūrių su barkšančiais kaulais varguolių 
ir šių filisteriškai nusiteikusių studentų! Idealisto Zonio lūpomis su- 
skamba kartus priekaištas: 


Ne tas jau dainas! Ne tai išpultų, broliai! 
Skambėt iš krūtinės jaunos! 

Dainavo amžiais jaunimas taip lig šioliai, 
Bet argi ilgai taip giedos? 

Kai žmonija kasdieną vaitoja baisiau, 

Ar dainuoti be rūpesčio taip ir toliau? 
Žmonijos dejavimai, - 

Jūsų juokavimai... 

Ar ironijos reikia daugiau?! 


Kai studentai nustebę meta idealistui Zoniui klausimą, kas gi dai- 
nuoti - jis pradeda: 


Kas vargdienį žmogų, beturtį priglaus. 
Kad nulemta rūmams žibėti? 

Kas širdį parodys, varguolį užjaus, 

Kad nėra už tai kam mokėti? 

Bepigu didžturčiui: jis auksą paskleis, - 


*» [Maironis], Maironio raštai, t. 3: Dramatiški veikalai, Kaunas: [s. n.], 1930, 


p. 12-13. 
2 Taigi džiaukimės (lot.); pirmoji studentų himno Gaudeamus igitur eilutė. 


2 Ibid., p. 14-15. 

Šimtai sieks jo rankos bučiuoti. 
Beduoniai jam lauką eis dirbti būriais, 
Ojis pasiliks bekekšuoti! 

Kame-gi teisybė? Ar žmonės visi 
Nelygūs, ar vargšas, ar ponas? 
Kodėl-gi vienam šviečia rūmai keli, 


Kitam-gi nelopytas šonas?** 


Klausimas iškeltas: kodėl gi vienam šviečia rūmai keli...; kas kaltas 
dėl tos socialinės nelygybės, kame ieškoti išganymo. 

Maironis atsako netiesioginiu būdu. Jis rodo įvairių ideologijų 
žmones, norinčius tą klausimą išspręsti. Vieni su Mariu visą gyve- 
nimą, taigi ir socialinį, nori tvarkyti pagal materialistinę ateistinę 
pasaulėžiūrą. Materialistinis ateizmas jiem tėra išganymas. Jiems iš 
gyvenimo esą imtina visa, kas maloniausia materialiniam žmogaus 
pradui. Jie net nesupranta, kaip gali būti žmonių su aukštesniais, 
idealistiniais siekimais: 


Kam ieškai Dangaus, kai be jo mums gerai? 
Gyvenimas - trumpas, kaip sapnas saldus! 
O kas ten mums mirus?.. gal nieko nebus! 


Kam kvaršinti galvą tikrai ?23 


Šitokio ateisto materialisto ideologija nulemia jo santykius su gy- 
venimu ir kitais žmonėmis: jisai moteryje temato praeinamo malo- 
numo objektą, kuris galės būti pakeistas kitu, parodžiusiu daugiau 
atrakcijos. Savaime suprantama, kad tokia ateistinė materialistinė 
ideologija yra blogas pagrindas ne tik šeimos, bet ir socialiniam gyve- 
nimui. Visuomene šios ideologijos žmogus tiek tesirūpina, kiek jį patį 
paliečia. Ir kada įniršusios minios, jo paties ideologijos nuteiktos, ima 
visa žudyti ir griauti, Marys ima būkštauti: . 


2 Ibid., p. 15. 
3 Ibid., p. 8. 

Sulaukėme laiko! E, ką besakyti! 
Kaip avys apsvaigusios, žmonės sumišo * 


Tik dabar susirūpinimas miniomis! Anksčiau, kada tos minios 
badą kentė, jis tylėjo. Piktinas, kada tos minios jo paties filosofiją ima 
vykdyti gyvenime. 

Taigi materialistinis ateizmas (sprendžia Maironis) nėra išgany- 
mas - nei asmens, nei šeimos, nei socialiniame gyvenime. Bet jis nėra 
toks pavojingas gyvenime, nes yra atviras, grubus, beveik ciniškas ir 
tuo nuo savęs nubaido. 

Daug pavojingesnis yra idealistinis ateizmas, kuris eina į gyveni- 
mą su idealistiniais nusiteikimais ir siekimais. Maironio daugiausia 
ir sustota prie šito idealistinio ateizmo žmonių, kurių atstovu rodo 
Zonį. Tokie ateistai iš mažumės yra išsinešę religines tradicijas, tik 
gyvenime jų netekę. Paviršutiniškai ir grynai pozityvistiškai supras- 
tas mokslas jiems yra Dievą iš dangaus ir iš širdies išbloškęs. Tačiau 
idealisto ateisto širdis su pasiilgimu žiūri į jaunystės tvirtą nepalaužtą 
tikėjimą, kurį mato vaikuose; su liūdesiu betgi konstatuoja, kad ateis 
laikas, kada ir jų tikėjimas sugrius. Tuščią širdį nori užpildyti mote- 
rim. Bet moteris, nesaistoma religijos dėsnių, pameta Zonį, ir šisai 
su Arthuru Schopenhaueriu prakeikia moteris: esą jos visais amžiais 
gyvenimą pragaru verčiančios. Moterį jo širdyje pakeičia aukštesnis 
idealas - visuomenė. Skelbia Zonis „lygybę, brolybę visų“. Bet greitai 
susilaukia skaudžių savo propagandos vaisių ir socialiniame gyveni- 
me -- taip, kaip buvo šeimoje. Zonio sukurstyta minia pareikalauja išjo 
paties užuojautos ne žodžiais, bet pinigais, jį išjuokdama pririšo prie 
medžio, o savo tikrąjį geradarį Milvydą nužudė... Ar minia nelogiškai 
padarė? Jos žygis visai derinasi su pozityvistine ateistine Zonio ideo- 
logija, kuri gyvenimo pagrinde mato kovą visų su visais, kovą ne dėl 
dvasinių vertybių, bet dėl materialinių. Kovos tikslas jiems pateisina 
priemones, kurios tik padės turtą paimti į savas rankas. Ir nors ateis- 
tas idealistas šauks apie visų luomų lygybę, ragins minią palaukti, ko] 
bus išrinkta nauja valdžia, kuri visiems po lygiai padalins, įsisiūbavusi 


24 Ibid., p. 22. 


273 


minia nieko nelaukia. Išgriauja visa - ir kas jai kliudo ir kas padeda. 
Nušluoja ir pačius naivius luomų lygybės skelbėjus... 

Maironis čia iškėlė socialinės revoliucijos psichologiją ir jos skelbė- 
jų taip dažnai pasitaikantį žuvimą nuo tų, kuriuos skatino į revoliuci- 
nius aktus. Kodėl gi jie žūsta? Kodėl katastrofa baigias jų skelbiamos 
idėjos? Jie ir patys kalti. Jie sukėlė žmonėse geismą naujo gyvenimo, 
bet tik geismą materialinės gerovės ir materialinės lygybės; jie pažadi- 
no žmoguje žvėrį, atpalaidavo žmogų nuo dorovės varžtų, kurie būtų 
sulaikę jį nuo griaunamojo darbo. Jie sukėlė pavasario upėje vandenis, 
o nuėmė krantines. Kitus paskandino ir patys buvo paskandinti. 

Tokiu būdu Maironis išrodo, kaip idealistinis ateizmas tiesiogiai 
veda į materialistinį ateizmą. Socialiniame gyvenime, kaip ir šeimoje, 
jis nėra tikrasis išganymas, nes su savim neša taip pat ir socialines ka- 
tastrofas ir asmeninį žmogaus gyvenimą padaro nelaimingą. 

Bet Maironis nesitenkina privedęs iki absurdo teorijas, spren- 
džiančias socialinį - ir iš viso gyvenimo filosofijos - klausimą ne pagal 
krikščioniškąją ideologiją. 

Kai Zonis, nusivylęs savo socialiniu veikimu, nori pasekti Eduar- 
do von Hartmanno, Schopenhauerio filosofija ir nusižudyti, jį sulaiko 
pranciškonas su vaikais. Jį prikalbina nuo šiol ieškoti gyvenimo pras- 
mės (išganymo!) krikščioniškajame idealizme. Ir asmens, ir šeimos, 
ir visuomenės, ir tautos gyvenimas būsiąs harmoningas, jei visi eisią 
į vieną tikslą - į Dievybę, jei tarpusavio santykius tvarkys jos nužy- 
mėtais dorovės dėsniais. Krikščioniškojoj filosofijoj įprasminamas 
asmens gyvenimas ir šeima. Ir moteris, kurią Friedrichas Nietzsche 
brutaliai gretino su avim, su višta, kurią kai kurie prancūzų simbolis- 
tai laikė košmaru, krikščioniškoje Maironio ideologijoj gauna aukš- 
tesnės prasmės: 


Kas meile vyrui palengvins vargus, kaip ne ji? 


O socialiniame gyvenime: 


5 Ibid., p. 34. 

Be Dievo visur vien tik pragaras bus! 
Brolystė, lygybė - tie gražūs ryšiai 
(Žmonijai juos paskelbė Kristus seniai) 
Tik amžiais per Dievą sutaikins visus!..26 


Tą tezę Maironis ir pozityviai iliustruoja konkrečiu Milvydų šeimos 
pavyzdžiu, kur susitelkia ir asmeninė laimė, ir šeimos sugyvenimas, ir 
tiksliai išsprendžiami santykiai su visuomene. Maironio krikščioniš- 
kasis idealizmas neatmeta luomų buvimo, bet jų santykius pagrindžia 
ne tarpusavinę kova, o krikščioniškuoju solidarumu. Kada žmogus 
gyvens krikščioniškąja ideologija, gyvens pagal sąžinę, kaip paskui 
bus pasakyta „Krikščionių Demokratų Susivienijimo programo pro- 
jekte“, savaime jis atiduos, kas priklauso artimui. 

Tokiu būdu Kame išganymas jau davė principinį socialinio klausi- 
mo išsprendimą, kuris po 1 metų buvo detalizuotas ir konkretizuotas 
minėtoje programoje. 


kkk 


Pasirodžiusi šita Maironio knygelė vis dėlto nebuvo populiari švie- 
suomenėje; iš Varpo Maironis už ją susilaukė priekaištų, kad mokslą 
išniekinęs, kad socializmą iškreipęs*7. Maironis net skundėsi nebuvęs 
suprastas. Dabar atrodo, kad ir tuomet greičiau jis suprastas buvo, tik 
jo socialinio klausimo sprendimas nebuvo priimtinas priešingai ideo- 
logijai. Antra, libretto Kame išganymas pasirodė ta Maironio žymė, 
kuri to meto šviesuomenę jau skyrė - religinė, socialinė ideologija. O 
Maironis buvo populiarus kaip tik tais šūkiais, kurie visus jungė - pa- 
triotiniais, tautiniais šūkiais. 

O kad Maironio Kame išganymas nebuvo pažįstamas liaudžiai, tai 
yra vienas iš ženklų, kad socialinis klausimas buvo gyvas tuo metu 
labiau šviesuomenės galvose, nekaip lietuvių liaudies konkrečiame 
gyvenime. Lietuvių tauta šitame Aušros-Varpo laikotarpyje, jau po 


26 Ibid., p. 3. 
27 Žr. S. [Stasys Matulaitis], [Pavasario balsų recenzija), in: Varpas, Tilžė, 1898, Nr. 1, 
p. 9-11 (šios knygos p. 72-81). 

praėjusių didelių socialinių reformų - po baudžiavos panaikinimo, 
buvo beveik vienalypė: perdėm dominavo ūkininkų luomas. Darbi- 
ninkų luomas dar nebuvo išaugęs; didesnės pramonės dar nebuvo. 
Tiesa, žemės ūkyje buvo darbininkų, tačiau tais laikais darbininkas 
su ūkininku tebegyveno patriarchališkai. Luominė kova tarp bernų 
ir ūkininkų nebuvo dar labai aktuali. Šviesuomenės iš karto aktua- 
linamas, aktualinamas siauresne prasme - socialinis klausimas kaip 
darbininkų klausimas, kaip luominės kovos klausimas, atrodo, buvo 
išaugęs ne tiek iš lietuviškos dirvos, kiek atneštinis iš mokyklos, iš 
kurios lietuviai sėmė didžiąją išminties dalį. 

Gal nujausdamas tai, ir Maironis savo libretto nedavė lietuviško ko- 
lorito; tik atitrauktą nuo konkrečios vietos foną. Tejausti, kad tai XIX 
amžiaus galo dvasia. 

Vadinas, Kame išganymas buvo poetinis reagavimas į teorinius to 
meto samprotavimus. 


*k* 


Kuo gyveno šviesuomenės protas atgimstančioje Lietuvoje XX šim- 
tmečio angoje, tai pasirodys aktualu atgimusioje Lietuvoje ir masėms. 
Kuriant nepriklausomą Lietuvą, visa sparta teko vesti socialines re- 
formas. Kaip baudžiavos panaikinimas sukrėtė visą ūkininkų luomą, 
išjudino energiją ir sukūrė naujas patogias sąlygas tautiniam atgimi- 
mui, taip psichologiškai ir sociališkai turėjo sukrėsti ir duoti naujos 
akcijos masėms žemės reforma kuriant nepriklausomą Lietuvą. 
Maironis, jau gyvenimo nuskriaustas, skaudžiai apšmeižtas, iš 
gyvenimo pasitraukęs, užleidęs vietas jaunesniems, ir šiuo metu ne- 
buvo abejingas socialinėms reformoms. Poezijoje, tiesa, jau maža 
socialinius klausimus užgriebia. Platėliau paliečia nebent Mūsų var- 
guose. Tačiau naujos pagrindinės idėjos, kurios nebūtų davęs Kame 
išganymas, jau nepastebėti. Už tat su visa erudicija ir su visu Mairo- 
Niui įprastu atsargumu jisai svarstė, kiek tėologo akimis pateisinama 
žemės reforma. Šis klausimas perdaug tuo metu buvo aktualus, kad 
Maironis būtų galėjęs jo išvengti ir savo nuomonės viešai nepaskelbti. 
Aktualus, nes didieji žemės savininkai sukėlė tokį triukšmą, kad jų 

garsas turėjo pasiekti net Apaštališkąjį Sostą ir žemės reformos au- 
torius sudrausti bažnytinėmis bausmėmis - žemės reforma esąs gi 
tikrasis bolševizmas... Analizavęs S. Testamentą, Bažnyčios Tėvus, 
įžymiausius naujųjų laikų teologus, Maironis, kad ir neaiškiai, suges- 
tionavo išvadas, kad nuosavybė esąs natūralus dalykas, įgimtas kie- 
kvienam žmogui, kad viešajam labui reikalaujant, galima iš atskirų 
asmenų nuosavybės teisę atimti su priederme kiek galima jiems at- 
lyginti, pvz., prireikus geležinkelį tiesti ir t. t. Bet visa klausimo svar- 
ba, - samprotauja Maironis, - ar dabartinis Lietuvos labas tikrai ir 
būtinai reikalauja, kad dvarai net nelaukiant Steigiamojo Seimo būtų 
išparceliuoti. Bet čia savo žodį turįs jau tarti ne tiek teologas, kiek 
ekonomistas ir politikas*š. Šitokis autoritetas pateisino patį žemės re- 
formos principą, o jo kritiškų pastabų, atrodo, buvo atsižvelgta pačią 
žemės reformą vykdant. 

Kai dabar pretenduojame savo nepriklausomą valstybę išlaikyti, o 
ypačiai sukurti joje tautinę kultūrą su jaukiu visiems luomams gyve- 
nimu, jaučiamas irgi socialinio klausimo aktualumas. Jaučiama, anot 
Oto fon Bismarko kalbos, pasakytos Reichstage 1882 m., kad mūsų 
laikais į valstybės sveikatos receptą reikia įlašinti porą lašų sociali- 
nio aliejaus. Tai rodo paskutinės realios pastangos bei užsimojimai 
darbininkų, ūkininkų ar kitų luomų būviui pagerinti. Tos pastangos 
visai suprantamos - išnykus tarpusavinei socialinei kovai, kovai dėl 
duonos kąsnio, visos tautos energija galės būti sutelkta intensyviam 
kūrybiniam darbui, be kurio neįmanomas trečias mūsų tautos kelio 
etapas: po tautinio susipratimo, laimėto su baudžiavos panaikinimo 
ir aušrininkų žygiais, po politinės nepriklausomybės, laimėtos su že- 
mės reforma ir savanorių aukomis, - tautinė kultūra, kuri dar reikia 
laimėti. 

Tik žvelgiant į šitą etapą ir tam reikalui gerinant socialinį visų 
luomų būvį, visados gresia luominės dvasios pavojus. Gresia luomi- 
nė proletaro dvasia, būtent - pagiežingas neturtingojo nusiteikimas, 
kad turtingesnysis jau dėl to esąs nekęstinas, kad jis turtingesnis, o 


2 Žr. Maironis, „Žemės savastis teologijos supratimu“, in: Draugija, Kaunas, 
1919, Nr. 4-6. 

neturtingasis aukštesnis ir vertesnis jau tik dėl to, kad jis neturtingas. 
Gresia luominė kapitalisto dvasia, būtent - tie nusiteikimai, kurie tur- 
tingesniuosius skatina nepagerbti neturtingajame žmogaus ir neduo- 
ti jam pragyvenimo sąlygų, būtinų kiekvienam žmogui. 

Šitokie nusiteikimai paruošia žmones psichologiškai ne tarpusavio 
sugyvenimui, o tiktai kovai savųjų su savaisiais. Šitokie nusiteikimai 
juo labiau ir pas mus galimi, kad pramonė stiprėja, darbininkų kadrai 
auga; valstybė nebetenka pirmykščio vienalypio luominio veido. 

Nurodyto dabar socialinės psichologijos galimo pavojaus akivaiz- 
doje mintys iš naujo nukrypsta į Maironį. Net socialinės problemos 
akivaizdoje jis vėl gali būti aktualus. 

Didelis žmogus - juo ilgiau į jį žiūri - atrodo didesnis, kiekvienu 
momentu vis aktualus, nors sykiu ir toks paprastas. 

Maironio kritinė recepcija 
okupuotoje Lietuvoje ir išeivijoje 


Juozo Brazaičio-Ambrazevičiaus straipsniis, lydėjęs Maironio knygas karo 
metais ir išsyk po jų emigracijoje. Skelbtas kaip 1942 m., 1944 m. bei 1947 m. 
Pavasario balsų įvadas. Vėliau Brazaitis-Ambrazevičius tekstą gerokai taisė ir, 
pakeitęs pavadinimą, publikavo emigracijoje!. Čia dedamas ankstesnis, Mai- 
ronio recepciją Antrojo pasaulinio karo metais reprezentuojantis variantas. 


Pirma publikacija: Juozas Ambrazevičius, „Maironio metai“, in: Literatūros 
metraštis su kalendorium 1942 metams, redagavo Bernardas Brazdžionis, 
Kaunas: Valstybinė leidykla, 1941, p. 176-186; skelbiama iš: Juozas Ambraze- 
vičius, „Maironis ir visuomenė“, in: Maironis, Pavasario balsai, Wūrzburgas: 


išleido Liudas Vismantas, 1947, p. 287-295. 


JUOZAS BRAZAITIS-AMBRAZEVIČIUS 


Maironis ir visuomenė 


Paslėpęs krūtinėje skausmo dūmas, 
Praeisiu, kaip verdą verpetai; 

Gal žmonės šiandieną manęs nesupras, 
Bet mano išauštanti metai" (1895) 


Kūrėjo dydis matuojamas ne tik tuo, kiek jis savo kūryboje nauja ir 
sugestyvia forma yra atskleidęs ligi tol neiškeltas būties gelmes; ma- 
tuojamas ir tuo, kiek jis turėjo reikšmės bendruomenei - ar savo laikų, 
ar paskesnėms kartoms. Didieji kūrėjai ne tik išreiškia savo laikų ben- 
druomenės dvasią bet savo kūriniais paskatina bendruomenę prisiim- 
ti naujas gyvenimo formas. 

Maironis naujų žmogaus būties gelmių neatvėrė. Naujų literatūri- 
nių formų, nepažįstamų pasaulio literatūrai, nesukūrė. Gyvenimo rato 
pasaulyje nepasuko. Tačiau lietuvių tautos ribose jis ne tik atėjo su 
naujomis idėjomis ir literatūrinėmis formomis; jis ne tik išreiškė savo 
epochos nusiteikimus, bet virto lietuvių tautai ir gyvenimo formuotoju. 


"Juozas Brazaitis, „Maironis ir Lietuva“, in: Aidai, Bruklinas, 1957, Nr. 8, p. 285. 
* Eil. „Pasitikėjimas savimi“. 

Ne visos ir ne iki galo jo iškeltos naujo gyvenimo formos prigijo 
visuomenėje. Bet tautinės idėjos ir literatūrinės formos visiškai ap- 
sprendė lietuvių visuomenės dvasią Maironio kartai. Jo įtakos neiš- 
vengė ir paskesnės kartos, nors jos darė pastangų iš Maironio „išsiva- 
duoti“. 

Ne be kovos Maironis laimėjo dvasinio vado vardą savo epochoje; 
ne be skausmo pasitraukė antroje epochoje; ne be išvidinio triumfo 
kilo jo renesansas trečios epochos pradžioje. 


| 


„Paslėpęs krūtinėje skausmo dūmas [...]3. Tai prisipažinimai, kuriuos 
išspaudė Maironiui jo santykiai su ano laiko visuomene, kai tik jis pra- 
dėjo savo poetinę karjerą. Lenkomaniškosios visuomenės viršūnės, 
Vinco Mykolaičio-Putino romano gražiu suformulavimu, patriotinių 
eilėraščių autorių įvertino kaip „socyalista, anarchista i ateista“*. Lie- 
tuviškosios visuomenės viršūnės, atstovaujamos laikraščių, Maironio 
poemą Tarp skausmų į garbę sutiko su pasipiktinimu ir pasityčiojimu. 
Laikomas rimčiausiu laikraščiu, Varpas* tą Maironio pirmąją poemą 
pripažino nereikalinga ir net žalinga; nurodė ją kitiems pavyzdžiu, 
kaip nereikia rašyti, o pačiam jos autoriui atsisakė net poeto talentą 
pripažinti. Tačiau po trejų metų tas pats Varpas susigriebė ir paskel- 
bė: „Maironis turi neabejotiną [...] talentą“. Jaunimas savo širdimi 
Maironį geriau pažino už kritikus. Vienas iš jų į dienoraštį įsirašė: 
„Vėlu jau, o aš apie miegą nė pamanyti nenoriu: gražiausios poemos 
vietos skamba ir skamba man ausyse lyg muzika, lyg daina... Dieve, 
kaip malonu skaityti gražius veikalus savo kalba!7 

Jaunoji Lietuva nuėjo su Maironiu. Maironis laimėjo. Jo įtakoje for- 
mavosi ideologija, kūrėsi literatūrinė Maironio mokykla. 


3 Eil. „Pasitikėjimas savimi“. 

+ Kalbama apie Vinco Mykolaičio-Putino romaną Altorių šešėly. 

s  N. [Stasys Matulaitis], [Terp skausmu į garbę recenzija], in: Varpas, Tilžė, 
1895, Nr. 8, p. 133-136 [šios knygos p. 52-62]. 

* S. [Stasys Matulaitis], [Pavasario balsų recenzija), in: Varpas, Tilžė, 1898, 
Nr. 1, p. 9-u [šios knygos p. 72). 

7 Šatrijos Ragana, Viktutė, Kaunas: Lietuvos valstybinė leidykla, 1941, p. 65. 

Balsai prieš Maironio „hegemoniją“ pakyla su naujo laikotarpio pra- 
džia, spaudą atgavus. Jau 1906 m. Augustinas Voldemaras, tada studen- 
tas, su visa aitra puolė Maironio Lietuvos istorijos ideologiją*. Nutilo 
net nespėjęs savo kritikos baigti?, tačiau jo pastangos yra išraiška naujo 
laikotarpio siekimų - pasitraukti nuo Maironio, nusikratyti ne tik jo li- 
teratūrinėmis formomis, bet ir jo romantine ideologija ir užtraukti nau- 
jas savas giesmes. Sofija Kymantaitė dar su pietizmu atiduoda pagarbą 
Maironiui, bet jau labiausiai žavisi tais jo kūriniais, kurie naujam laiko- 
tarpiui yra artesni - jo gamtine poezija“. Toliau ji rodo estetizmo gai- 
res naujai Lietuvai; Juozpas Albinas Herbačiauskas smogia į senosios 
kartos ideologiją ir literatūrines tradicijas, Maironio brandintas; Balys 
Sruoga pasėja naujos poezijos ir naujos ideologijos grūdus. O prieš pat 
Didįjį karą vienas iš jaunųjų poetų (Kleopas Jurgelionis) tiesiai pareiš- 
kė: „Labai nedaug kuo iš Maironio galima gėrėtis. Aš nežinau nei vienų 
jo eilučių, kurias skaitydamas galėčiau pajausti, kad jas rašė iš jausmo 
pilnumo“ (Amerikoj Jono Šliūpo leidžiama Laisvoji mintis)". 

Kūrėsi naujas dvasinis gyvenimas, ir Maironis turėjo atitekti isto- 
rijai. 

Maironio aureolė turėjo dar labiau blankti rašytojų tarpe, kai ne- 
priklausomoje Lietuvoje diskusijose dėl literatūros tautiškumo, Mai- 
ronio Jaunoji Lietuva vėl imta neigiamu pavyzdžiu, pavydžiu veikalo, 
kuriame tautiškumo nesą“. 

Tai buvo skaudžiausias priekaištas, koks begalėjo būti epochoje, 
kurioje daugiausia buvo kalbama apie tautinės kultūros kūrimą. 

Kitas, taip pat jaunesnės kartos rašytojas viešai į Maironį kreipėsi: 


* Augustinas Voldemaras, [Lietuvos istorijos recenzija], in: Vilniaus žinios, 
Vilnius, 1906-10-31 (1906-11-13), Nr. 242; 1906-12-12 (1906-12-25), Nr. 277 Įšios 
knygos p. 82-88). 

9 Antroji Augustino Voldemaro recenzijos dalis dėl Vilniaus žinių redakcijos kaltės 
buvo paskelbta gerokai vėliau - praėjus beveik pusantro mėnesio nuo pirmosios. 

“e Zofija Kymuntaitė, „Vienužis - Maironis - Vaičaitis“, in: Vilniaus žinios, 
Vilnius, 1906-12-20 (1907-01-02), Nr. 284; 1906-12-21 (1907-01-03), Nr. 285; 
1906-12-22 (1907-01-04), Nr. 286 [šios knygos p. 94—104]. 

“ Kleopas Jurgelionis, „Padrikos pastabos“, in: Laisvoji mintis, Skrantonas, 
1913, Nr. 42. 

* Balys Sruoga, „Keli žodžiai“, in: Skaitymai, Kaunas, 1922, t. 17, p. 85. 

Maironi! Nors tavo siela žvaigždžių takus pažino ir ne vienam keleivių 
žemės nušvietė kelią, bet tave patį šios žemės kelionėje aš matau sau- 
lolaidos masinančioj šviesoj ir tariu, gerbdamas tavo vardą: „Labanakt, 


Maironi!“3 


Vėl trečias, jauniausias, kartojo prisispyręs: Maironis paseno, Mai- 
ronis nuseno, Maironis paseno“. 

Maironis iš gyvenimo buvo stumiamas. Ir nors oficialiniams ak- 
tams buvo kviečiamas, nors mėgino dar kurti balades ir dramas, nors 
jo dramos ėjo scenoje iškilmingomis progomis, tačiau naujos kartos 
akyse jis buvo jau tik praeities herojus. Net oficialioji Lietuva tai opi- 
nijai pasidavė, ryždamosi palikti senąjį poetą ramybėje, lyg daugiau 
nebeegzistuojantį. Ir 1932 m. vasario 16 d. teatre oficialusis kalbėtojas 
suminėjo eiles veikėjų, vedusių tautą į laisvę, tik neminėjo Maironio, 
kuris čia pat sėdėjo ir kurio drama turėjo tuojau pasirodyti scenoje. 

Tačiau įdomus naujas reiškinys. Kai Maironio aureolė blėso akyse 
tų, kurie Maironį matė čia pat Lietuvoje, tuo metu ji ėmė stipriau švi- 
tėti akyse tų, kurie apie jį girdėjo tik iš tolo - išeivių tarpe. Turim iš- 
tisą eilę atskirų to susidomėjimo faktų, pasireiškusių spaudoje ir laiš- 
kuose. Su geraširdišku naivumu amerikietis Kazimieras Vidikauskas 
(Vidiškis) cituoja Maironio poezijos rezignacinius motyvus ir jiems 
oponuoja. 


Maironis: Išnyksiu, kaip dūmas, neblaškomas vėjo, 
Ir niekas manęs neminės! 

Tiek tūkstančių amžiais gyveno, kentėjo, 

O kas jų nors vardą atspės? 

Vidiškis: Sakau Tau, Maironi, garsus poeta, 
Didvyri, pegaso jojiks... 

Kuriam ant Parnaso puiki yr vieta... 

Vards Tavo niekad nepranyks!5 


3  Paparonis [Antanas Šmulkštys], „Del Maironio poemos "Mūsų vargai“, in: 
Laisvė, Kaunas, 1920-08-22, Nr. 169 [šios knygos p. 169]. 

4 Stud. Antanas Venclova, „8-as Baras“, in: Lietuvis, Kaunas, 1925, Nr. 34, p. 12 
[šios knygos p. 211]. 


5 Darbininkas, Bostonas, 1925, Nr. 46. 

Ir taip per penkias strofas!.. Toje pat spaudoje siūloma naujas lai- 
kraštis pavadinti Maironio vardu. Atsiranda slapyvardžių: Maironie- 
tis, Maironio Šakelė. Dar įdomiau skaityti, kad atidaromas Maironio 
parkas, o privatūs laiškai Maironiui yra liudininkai, kaip poezija gali 
patraukti skaitytoją ir suorganizuoti jo dvasioje perversmą. Netikėtai 
pakliuvusi „Tautiška daina“ atgaivina išeiviui apmirusias patriotines 
emocijas ir sutirpdo visą kartumą, kurio buvo prisirinkę dėl to, kad 
senoji tėvynė nemokėjo respektuoti išeivių... Arba vėl: viena nepažįs- 
tama Maironiui korespondentė rašo: 

„Kalėdoms įteikta man Tamstos knyga Pavasario Balsai... Įsi- 
skaičius į ją pagauta tų eilių galingąja grože, ir išdrįstu lenkti gal- 
vą prieš Mūsų Tautos Dainių““. O po ilgesnės korespondencijos su 
Maironiu: 


Nekartą savęs klausiu, iš kur man yra teikiama tokia didi malonė, kad 
Maironis, apsuptas šimteriopai įvairiais reikalais ir rūpesčiais, betgi ran- 
da laiko atsiminti apie savo tolimąją korespondentę. 

Ir dėkinga esu tai nežinomai Galybei už suteiktą progą nors iš tolo, 
laiškuose, pažinti jį. 

Nuo seniai liejasi Maironio žodžiai galinga srove į mano širdį - tai 
Jo eilės. Dabar jo žodžiai, laiškuose tarti, ugnimi žiebia mano širdį prie 
didžių žygių, skatina sulig savo išgalės stoti sargybon lietuvystės tarp 


mūsų išeivių... 


Ir tokių liudininkų, kurie kreipėsi į Maironį, reiškė noro bent sykį 
dar pamatyti senąją tėvynę, kurie pasijuto patraukti išeivių tarpe pa- 
triotiniam darbui - ne vienas. Kai prieš pat mirtį Maironis aplankė 
lietuvių koloniją Mintaujoje, tai „buvo didžiausia šventė, šviesiausia 
diena mūsų kasdieniniame ir sunkiame užsienio lietuvių gyvenime, 
kaip rašė gimnazijos mokytojas. 


Tėvynėje savo misiją atlikęs ir jai nebereikalingas, Maironis savo 
moralinę įtaką perkėlė į išeivius. Ir tie jį suprato. O tėvynėje daug 


*  Cituojami laiškai neišlikę. 

gražių žodžių buvo pasakyta mirusiam poetui, tačiau ir mirties proga 
Lietuva nepasirūpino net, kad būtų išleisti tautinio atgimimo pranašo 
raštai. 

„Bet mano - išauštančiai metai [...Į“7. Atėjo momentas, kad Mairo- 
nis iš išeivių sugrįžo į Lietuvą. Tas momentas atėjo su Rytų galybės už- 
simojimais sulikviduoti lietuvių tautą ir valstybę. Tada dėl Maironio 
iš naujo kilo nesutarimas tarp visuomenės ir oficialiosios kritikos. Ra- 
šytojas kritikas pasišovė įrodinėti, kad Maironis nebuvęs visos tautos 
poetas ir jungėjas, kad jis tebuvęs tik buožių interesų poetas“. Tačiau 
visuomenė ir šiuo kartu nepaklausė kritikos. Instinktyviai pajuto, lyg 
iš Maironio poezijos būtų išėjusi vėl neregimoji galybė ir atsistoju- 
si tautiškumo sargyboje, nes tie, kurie Maironio poemos tautiškumą 
buvo paneigę, jau giedojo nebelietuviškai Lietuvai. 

Užteko tik vienam rašytojui pratarti: atgaivinkime Maironio kul- 
tą“, ir visoje tautoje prasidėjo Maironio renesansas. 


iš! 
Kur priežastis, kad Maironis taip nevienodai priimamas visuomenės 
ir oficialiosios opinijos, kuriai atstovauja kritika? Kur priežastis, kad 
taip nevienodai priimamas įvairių laikotarpių? 

Po Maironio mirties Julijonas Dobilas Maironio įtakai išaiškinti 
nurodė jo asmeninį profesinį bruožą. 


Jei Basanavičiui ir Kudirkai priklauso garbė, kad jie atgimimo darbą yra 
pradėję, tai tas, kas žino, kokia buvo anais laikais Lietuva, turės pripa- 
žinti, kad labiausiai ją paveikti galėjo tik toks asmuo, kaip Maironis, - 


7 Eil. „Pasitikėjimas savimi“. 

* Viktoras Katilius, „Maironio „Jaunoji Lietuva“, in: Raštai, Kaunas, 1941, Nr. 1. 

» Nėra aiškų, ar omenyje turimas Bernardo Brazdžionio staipsnis (Bernardas 
Brazdžionis, „Atgaivinkimę patriotinį Maironio kultą“, in: XX amžius, Kaunas, 
1940-06-28, Nr. 145), ar Liudo Giros, kuriame raginama: „Atgaivinkime savyje en- 
tuzijastingąjį pirmųjų “Pavasario balsų“ ir “Tarp skausmų į garbę“ Maironio kultą!“ 
(Liudas Gira, „Mirusį, bet tebegyvą mūsų tarpe Maironį prisiminus“, in: Naujoji ro- 
muva, Kaunas, 1932, Nr. 28-29, p. 657). 

teologijos magisteris, seminarijos, paskui akademijos profesorius, tai, 
vėl seminarijos rektorius, kanauninkas ir t. t. Dar viena svarbi aplinky- 
bė: visiems mums, jo mokiniams, buvo žinoma, kad jis ir universitete 
yra buvęs. Anais laikais tai stiprus argumentas: visą mokslą išėjęs - dva- 


sinį ir pasaulinį.*? 


Tokia asmeninė profesinė padėtis saugojo Maironį nuo lenkoma- 
nijos persekiojimų čia Lietuvoj, ko nebuvo išvengęs Juozas Tumas. Ta 
pati padėtis iš kitos pusės be svyravimų lenkė į Maironį visą jaunąją 
kunigiją ir traukė į pozityvų Maironio skelbiamą darbą. O laimėti 
jaunąją kunigų kartą buvo didelis dalykas, nes pasaulinės* šviesuo- 
menės tebuvo nedaug, ir ta pati liaudyje negalėjo susilyginti su ku- 
nigų įtaka. 

Betgi ta pati asmeninė profesinė padėtis Maironį darė ir svetimą tai 
lietuviškos šviesuomenės daliai, kuri sudarinėjo opiniją prieš Maironį 
jau vien todėl, kad Maironis buvo kunigas. 

Vis dėlto asmeninė profesinė padėtis negalėjo būti pati svarbioji 
Maironio pasisekimo ar nepasisekimo priežastis. Juo labiau, kad Mai- 
ronis visuomenės forume savęs neeksponavo taip, kaip Tumas. Jis vei- 
kė daugiau savo poezija. Nuo poezijos charakterio daugiausia ir pri- 
klauso tai, kad Maironis turėjo savo garbintojų ir savo nedraugų, kad 
jis virto epochos formuotoju ar kitos epochos buvo užmirštas. 

„Praeisiu kaip verdą verpetai [...]“**. Maironio poezija nėra sau tiks- 
las. Ji nėra tik grynas estetinis pasigrožėjimas. Maironio poezija yra 
verdančių verpetų, kovos poezija. Kovos nuotaika reiškiasi tiek pa- 
triotinėj, tiek asmeninėj srity. Kovoja poetas su savimi ir laimi var- 
dan etinių idealų. Kovoja su išorine priespauda ir tautos gyvenimo 
rutina vardan pažangių tautinių visuomeninių idealų. Net dvejopą 
ideologiją laužo - lenkomaniškąją ir karingą laisvamaniškąją. Mai- 
ronio naujos idėjos - vienai patriotinės, antrai religinės - lygiai buvo 


20 Julijonas Dobilas, „Maironis. Šis tas dėl jo kūrybos“, in: Naujoji romuva, Kau- 
nas, 1932, Nr. 28-29, p. 658 [šios knygos p. 237]. 

Pasaulietinės. 

2 Eil. „Pasitikėjimas savimi“. 

nepriimtinos. Nebuvo Maironis priimtinas nei naujam laikotarpiui 
po spaudos atgavimo, nes Maironio poetinė ideologija buvo svetima 
naujoms idėjoms, skelbiančioms grynąjį estetizmą, plintančioms iš 
Vakarų, tarpininkaujant lenkams ar rusams, ir vis labiau prigyjan- 
čioms lietuvių menininkų tarpe. Dar mažiau priimtina Maironio ide- 
ologija buvo bolševizmo laikais... Taigi visa kova prieš Maironį turėjo 
pirmiausia ideologinį pagrindą. 

Ideologinį bei psichologinį pagrindą turėjo ir jo pasisekimas. M. 
mokėjo atnešti tokias idėjas ir taip jas paskelbti, kad tautos daugu- 
mai, valstiečiams, ypač jos naujajai kartai, jos atrodė ir naujos gies- 
mės ir jaunimo dvasiai visiškai priimtinos. Pamilti savo kraštą, o ne 
kokią ten plačią, rzeczpospolitą, išlaikyti savo krašto kultūrinės, re- 
ligines tradicijas, būti realiais šeimininkais savo mažame krašte, o ne 
kokiais, plačiosios slavofiliškos ar kitokios valstybės įnamiais, buvo 
naujos idėjos, kurios užtvenktos mėto žaibus, kelia verpetus, audrina 
jaunimą į kurį apeliavo Maironis. Sveikam jaunimui imponuoja Žy- 
giai, idealizmas. O Maironio paskelbtoji tėvynės meilė buvo grynai 
idealistinė, riteriška. 


O tu tik viena širdies raktą radai 
Skaisčia savo skausmo gilybe! 


Mylėti dėl skausmo, mylėti kenčiantį yra riteriškas gestas. Tokia 
meilė nėra tuščia frazė. Natūralaus žmogaus etinis jausmas yra palan- 
kus tam, kuris yra silpnesnis ir skriaudžiamas. Toks jausmas lietuviui 
nesvetimas. Lietuviai dažnai vadinami romantikais, nerealiais poli- 
tikais, nes jų simpatijos visados svirdavo silpnesnės, skriaudžiamos 
tautos pusėn. Maironis, riteriškai stodamas silpnesniojo ginti, atitiko 
aną lietuvių etinį jausmą, kuris jaunimo širdyje yra juo stipresnis. 

Nuo meilės einama į veiksmą. Dobilas taria, kad Maironis esąs net 
didesnis veikėjas nekaip poetas*. Pasakymas būtų teisingas ta pra- 
sme, kad Maironis savo poezija aktyviai veikia skaitytoją. Jis suges- 


3 Eil. „Taip niekas tavęs nemylės“. 
24 Žr. Julijonas Dobilas, op. cit., p. 658 [šios knygos p. 237]. 

tionavo ne tik grožėtis savo kraštu, palankiai nusiteikti tautos reika- 
lams, bet traukė skaitytoją į aktyvią kovą. O kovą Maironis skelbė ne 
teatralinę, kuri žavi tik iki spektaklio pabaigos. Jo poezijoje pulsavo 
reali gyvenimo kova, net žūtbūtinė. Su kovojančio abejojimais, nuo- 
vargiu, suklupimais, desperacija, kuri išspaudžia prisipažinimus: ne- 
regėti aušros...; ir veltui dvasią raminti norėjau, aplinkui vien tamsią 
naktį regėjau... Perdaug didžios kliūtys, ir perdaug silpnos jėgos, kad 
nepagautų neviltis. Tačiau reikėjo drąsinti; reikėjo pačiam pirmiau- 
sia įsikalbėti, kad rytuos aušra jau teka, kad laikai jau mainos... Kai 
kada net bravūriškai reikėjo vyti pesimizmą, kuris paraližuoja jėgas 
ir kovos nuotaiką. Su įsitikinimu, su išvidine jėga ir skaitytojas buvo 
sugestionuojamas kovoti, ir tikėti laimėjimu. 

Jeigu Maironis būtų tik skundęsis negerovėmis, jeigu būtų tik jas 
kritikavęs, būtų išpopuliarėjęs taip pat. Tačiau jis nebūtų tautai va- 
dovavęs. Skundas, kritika, satyra tik griauja. Bet ji ateitin neveda. 
Tik tas, kuris išdrįsta ateities „pradengti tą uždangą juodą“, kuris 
su optimizmu rodo perspektyvas, sukelia kovos džiaugsmo ir pasi- 
tikėjimo. 

Perspektyvų Maironis turėjo. Tiesa, tos perspektyvos nebuvo kon- 
krečios. Jis neparodė galutinio tikslo, į kurį poezija skatina. Bet jis 
parodė kelią į tikslą: arklą, knygą, lyrą. Juo einant, tikslas savaime bus 
prieitas. Jeigu Maironis būtų labiau sukonkretinęs savo galutinį tiks- 
lą, galimas daiktas, jis būtų virtęs tik vienos epochos tikslu. Tada jis 
nebetrauktų šios dienos lietuvio, kaip jį dabar traukia tiek pats nujau- 
čiamasis tikslas, tiek konkrečiai nurodyti keliai. 

"Tikėjimo laimėti - Maironis taip pat mokėjo įkvėpti. Iš karto pagau- 
najo nesukta ideologija, einanti idėjiniu leitmotyvu per visą kūrybą: 


Mainos rūbai margo svieto [...].** 


O tačiau Lietuva [...].27 


2 Eil. „Geresnių laikų viltis“ [„Šalin, dūsavimai“]. Vėlesnėse redakcijose šis frag- 
mentas pakeistas į: „pradengti tą uždangą-girią“. 

2 Eil. „Tu girele, tu žalioji.“ 

2 Jaunoji Lietuva, „Įžanga“. 

Čia skelbiama gyvenimo dinamika, o tolesnėse eilutėse tos dina- 
mikos dėsniai — kilimas iš pažeminimo į gyvenimą per vargą kietą 
kiekvienam buvo akivaizdžiai matomas ir jaučiamas ne tik tautų 
gyvenime, bet ir eilinėje kaimo žmonių būtyje. Tokis gyvenimo di- 
namikos supratimas atitiko ir lietuvių tradicinį reagavimą į gyveni- 
mą - kantriai viską iškęsti smūtkeliu pavirtus; nebijoti vargo kieto, 
nes be jo galingi pūva. Už tradiciją Maironis eina dar toliau: jis mokė 
dinamikos, veiklumo; mokė nebėgti ne tik nuo kentėjimo, bet ir nuo 
triūso, kalavijo. 

Ideologija, tiesa, nedaug, kuo skiriasi nuo Jono Basanavičiaus, epo- 
chai dominavo betgi Maironis. Jis mokėjo tokia forma ideologiją pa- 
duoti, kad skaitytojas buvo sugestionuojamas, veikiamas. Maironio 
jėga glūdi ne mokėjime įtikinėti, argumentuoti, bet mokėjime mėtyti 
tezes, šūkius sentencijomis, aforizmais. Tos poetinės formulės per- 
skrodžia kaip žaibai tamsą, ir skaitytojui daros aiški perspektyva, ke- 
liai į ją irjo paties uždaviniai. Nors čia pat žaibas užges, ir atrodys dar 
tamsiau, bet žaibo šviesoje pamatyta perspektyva jau lieka atmintyje 
ir gaivina darbams. 

Taip šnekama ne į filosofus ir ne į senus žmones, ne į protą, bet į 
gryną jausmą irvaizduotę. Maironis ir kreipėsi į jaunimą, kurio logika 
yra visai kitokia. Tik Maironio spontaniškas be diskusijų griežtas su 
pasitikėjimu teigimas galėjo kaitinti riteriškai nusiteikusį jaunimą, 
lydėti į kovą, o pralaimėjus guosti naujoms kovoms ir galutiniam lai- 
mėjimui. 

Išeidamas iš tautos daugumos, atitikdamas jos etinį jausmą, reaga- 
vimo ir pasisakymo būdą, Maironis skelbė naują gyvenimą, išlikda- 
mas riteriškai karingas, idealistas, laimėti pasiryžęs. 

Tokį jautė jį atgimstančios kovojančios Lietuvos epocha. Antroji, 
trečioji epochos buvo kitokios, kitaip ir reagavo. Pats Maironis dvie- 
jų epochų skirtumą matė nuo vasario 16 d. akto. Jį „aš pavadinčiau 
siena tarp dviejų Lietuvos pasaulių: anoje pusėje Lietuva - svajota, 
pasišventimo meilėje pradėta; čia realinė, skausmuose gimusi; ana 
skaisti idealų, troškimų sritis, padangėmis skriejusi, erškėčių vainiku 
pasipuošusi, kaip kentėtoja, - ta žemiška, apčiuopiama, bent kiek nu- 
stojusi skaistumo ir aureolės; anos mylėtojai nieko nuo jos netroško, 

jai viską aukojo, - tos mėgėjų šalininkų daugiau, bet jie jau sau reika- 
lauja užmokesnio ir šiltos vietelės, kai kurie jos simpatija apsimetę, 
ją skaudžiai užvylę, naudoja; ana buvo gryna dvasia, be kūno; čia dar 
neišsivystęs su ydomis kūnas“. 

Pats Maironis yra poetas svajotosios, idealinės, dvasinės Lietuvos, 
Lietuvos kentėtojos. Iš čia aiškėja realus visuomeninis psichologinis 


pagrindas trečiosios epochos pradžioje Maironio renesansui. 


i 


2 Maironis, „Vasario 16-ją dieną aš pavadinčiau..“ in: Lietuva, Kaunas, 
1920-02-15, Nr. 37. 

Straipsnis skelbtas kaip Maironio jubiliejaus proga (1947 m.) išleistų Pavasa- 
rio balsų įvadas. Tai nėra etaloninis ankstyvojo sovietmečio Maironio trak- 
tuotės pavyzdys - vėliau autoriui teko viešai atgailauti už pernelyg laisvą Mai- 
ronio interpretaciją'. 

Pirma publikacija: Antanas Venclova, „Maironis“, in: Literatūra ir menas, Vil- 
nius, 1947, Nr. 24; skelbiama iš: Antanas Venclova, „Maironis (1862-1932)“, in: 
Maironis, Pavasario balsai, Kaunas: Valstybinė grožinės literatūros leidykla, 
1947, P. 5-17- 


ANTANAS VENCLOVA 
Maironis (1862-1932) 


Maironis - didžiausias XIX a. galo ir XX a. pradžios lietuvių poetas 
ir iš viso vienas žymiausių mūsų rašytojų. Jo poeto šlovė pirmiausia 
remiasi dešimtą kartą? leidžiamu lyrikos rinkiniu Pavasario balsais. 
Tiek savo tematikos platumu, naujumu ir aktualumu, tiek grakščia, 
ligi tol mūsų poezijoje niekieno nepasiekto tobulumo forma, tiek ir 
didžiuliu poveikiu bei sugestyvine galia Maironis lietuvių poezijoje 
užėmė išskirtinės reikšmės vietą. 

Jonas Mačiulis, vėliau mūsų literatūroje pagarsėjęs Maironio sla- 
pyvardžiu, gimė 1862 m. spalio 21 dieną3 Žemaičiuose, Raseinių aps- 
krityje, Šiluvos parapijoje, tėvo nuomojamame Pasandravio dvare. 
Anksti pajutęs patraukimą poezijai, jau būdamas Kauno gimnazijos 
šeštojoje klasėje, jis rašo eilėraščius. 1883 m. įstojęs į Kijevo univer- 
sitetą, kur studijavo literatūrą, būsimasis poetas parašo pirmąjį savo 


* Žr. Antanas Baltaragis [Kostas Ostrauskas], „Numaironintas Maironis: jo sovietinio 
traktavimo raida“, in: Aidai, Bruklinas, 1963, Nr. 4, p. 157-169; Nr. 5, p. 215 (šios 
knygos p. 347-396). ' 

2 Romo Adomavičiaus bibliografijoje šis leidimas nurodomas kaip keturioliktasis 
(Romas Adomavičius, Maironio raštų bibliografija (1883-1989), Vilnius: Sietynas, 
1990, p. 32). 

3 Data nurodyta pagal Julijaus kalendorių (senuoju stiliumi); pagal Grigaliaus kalen- 
dorių - 1862-11-02. 

straipsnį apie Lietuvos vargus, - jį išspausdina vienas rusų laikraštis. 
Nuo 1884 m., besimokydamas Kaune, dvasinėje Žemaičių seminari- 
joje, būsimasis poetas gerai susipažįsta su lenkų istorikų ir poetų ro- 
mantikų raštais apie Lietuvos praeitį. 1884-1886 m. jisai parašo trum- 
pą Lietuvos istorijos kursą, o 1885 m. Aušros laikraštyje išspausdina- 
mas pirmutinis jo eilėraštis, pavadintas „Lietuvos vargu“ (vėliau gavęs 
antraštę „Miškas ir lietuvis“) ir pasirašytas Zvalionio slapyvardžiu. 
Maironio slapyvardžiu Mačiulis pradeda pasirašinėti nuo 1891 m. 

Poetas, baigęs dvasinius mokslus ir būdamas aukštas dvasininkas, 
gyveno pakaitomis daugiausia čia Peterburge, čia Kaune. Kaune Mai- 
ronis, greta lyrikos kūrinių, parašė pirmąją savo poemą Tarp skausmų 
į garbę, kuri vėliau, Peterburge perdirbta, buvo pavadinta Jaunąja Lie- 
tuva ir iš spaudos išėjo 1907 m. Peterburge, kur Maironis gyveno nuo 
1894 m. ligi 1507 m.; buvo parašyta taip pat poema Raseinių Magdė 
ir libretas Kame išganymas. Čia Maironis sudarė ir papildinėjo savo 
lyrikos rinkinį Pavasario balsus. 

1897 m. Maironis keliavo po Vakarų Europą. Ypačiai didelį įspūdį 
poetui padarė Šveicarijos ir Italijos gamta, kurios motyvais jo kūrybo- 
ję randame keletą puikių eilėraščių („Ant Neapolio užtakos“, „Vakaras 
ant Keturių Kantonų ežero“, „Rigi Kulm“ ir kt.). 

Nuo 1909 m. ligi mirties Maironis su mažomis pertraukomis gy- 
vena Kaune. Čia, be daugybės lyrinių kūrinių, 1912-1920 m. jisai rašo 
Mūsų vargų poemą. Buržuazinėje Lietuvoje Maironis dirba kaip pro- 
fesorius Lietuvos universitete. Senatvėje jisai sukuria keletą istorinių 
dramų: Kęstučio mirtį, Vytautą pas kryžiuočius ir Vytautą karalių 
bei libretą - Nelaimingas Dangutės vestuves. Maironis mirė Kaune 
1932 m. birželio 28 d. 

Reikia pažymėti, kad Maironio gyvenimas ir kūryba ligi šiol labai 
mažai teištirta. Ligi šiol neturime platesnių ir rimtesnių Maironio 
gyvenimo ir kūrybos studijų, kurios įgalintų tiksliau nustatyti ne 
tik atskirų Maironio lyrinių kūrinių datas, bet ir jų parašymo aplin- 
kybes. Tebėra neaiškios ir daugelis tų konkrečių sąlygų, kurios for- 
mavo Maironį poetą. Nėra ištirtos taip pat ir tos literatūrinės įtakos, 
kurios Maironį poetą turėjo veikti. Aišku tėra viena - Maironis buvo 
giliai literatūriškai išprusęs žmogus, puikiai pažinęs ne tik lenkų 

romantikus - Adomą Mickevičių, Juzefą Kraševskį, Julijų Slovackį, 
bet ir įžymiausius rusų bei Vakarų Europos poezijos kūrėjus. Kaip ir 
visa to meto lietuvių inteligentija, ypač toji, kuri mokėsi aukštosiose 
Rusijos mokyklose, Maironis turėjo neblogai pažinti Aleksandro Puš- 
kino, Michailo Lermontovo ir kitų didžiųjų rusų poetų kūrybą, nes 
jų įtaka daugeliui Maironio kūrinių neabejotina. Išaugęs daugiausia 
romantinės literatūros poveikyje, Maironis didžiąja savo kūrybos da- 
limi taip pat lieka ištikimas romantinės poezijos atstovas, mūsų lite- 
ratūroje sukūręs aukštai meniškų šios literatūrinės srovės pavyzdžių. 

Literatūrinį darbą pradėjęs tuo metu, kada Lietuvoje vis plačiau 
reiškėsi buržuazinis tautinis sąjūdis, vis labiau plėtėsi Lietuvos liau- 
dies kova prieš carizmo priespaudą, prieš caro valdininkų varomą 
tautinio engimo politiką, prieš išnaudotojus dvarininkus ir fabrikan- 
tus, - Maironis visą didžiulę savo poeto jėgą atiduoda tuo metu dar 
pavergtai mūsų liaudžiai, kovojančiai dėl šviesesnės savo ateities, dėl 
savo tautinių teisių. 


Ten, kur Nemunas banguoja 
Tarp kalnų, lankų, 

Broliai vargdieniai dejuoja 
Nuo senų laikų, - 


rašė Maironis savo žinomajame eilėraštyje „Mano gimtinė“. Poetas 
gyveno lietuvių liaudies vargais, jisai giliai jautė jos sielvartus, girdė- 
jo prislėgtųjų „brolių vargdienių“ dejavimą po žiauria caro žandarų ir 
dvarininkų letena. Poetui buvo ne tik suprantamos ir artimos prislėg- 
tosios liaudies kančios - jis pats, lietuvių liaudies sūnus, tomis kan- 
čiomis gyveno ir turėjo visišką teisę apie save pasakyti: 


Ten užaugau, iškentėjau 
Aš kančias visas 

Ir pamėgau, pamylėjau 
Vargdienio dūmas.* 


+ Eil. „Mano gimtinė“. 

Iš šios gilios meilės liaudžiai, iš jos vargų, sielvartų supratimo ir 
atjautimo gimė daugelis Maironio kūrinių. „Mano gimtinė“, „Kur bėga 
Šešupė“, „Jaunimo giesmė“, „Eina garsas“, „Kur lygūs laukai..., „Graži 
tu, mano brangi tėvyne...“ ir daugelis kitų Maironio eilėraščių susilau- 
kė didžiausio įmanomo liaudies pripažinimo ir įvertinimo - jie virto 
„brolių artojų“ plačiausiai dainuojamomis dainomis, nes giliausiai ir 
plačiausiai išreiškė savo meto lietuvių liaudies jausmus, svajones ir 
troškimus. 

Maironis buvo gilus savo krašto patriotas. Jisai visa dvasios jėga 
mylėjo gimtąjį kraštą, Lietuvos gamtą, gražiąją savo kalbą ir dainas, 
didžiąją mūsų tautos praeitį: 


Graži tu, mano brangi tėvyne, 
Šalis, kur miega kapuos didvyriai: 
Graži tu savo dangaus mėlyne, 
Brangi, nes daugel vargų prityrei5 


Maironis, mylėdamas savo kraštą, nekentė amžinųjų mūsų tautos 
priešų -vokiškųjų grobikų. Kaip ir prieš Maironį gyvenę šviesiausi lie- 
tuvių tautos protai ir tauriausios širdys - Kristijonas Donelaitis, Mo- 
tiejus Valančius, Simonas Daukantas, - taip ir Maironis savo raštais 
mokė mūsų tautą su vokiečiais atkakliausiai kovoti ir neleisti jiems 
savęs pavergti. Daina virtusiame eilėraštyje „Kur lygūs laukai“ poetas 
vaizduoja kruviną kryžiuočių įsiveržimą į Lietuvą ir jų sutriuškinimą 
bei lietuvių pergalę. Nuostabios lyrinės jėgos eilėrašty „Eina garsas“ ir 
kituose, o taip pat dramose poetas primena didvyriškas mūsų tautos 
kovas su vokiečiais grobikais. Maironio poezijoje rado atspindį ne tik 
senoviniai lietuvių santykiai su vakarų kaimynais. Eilėraštyje „Nevėžis 
per karą“ poetas prisimena senovinius karus, kurių siaubą teko išken- 
tėti Lietuvai, ir lygina juos su žiauria 1914-1918 m. karo tikrove. Poetui 
pačiam teko išgyventi žiauriąją vokiečių 1915-1918 metų okupaciją. Šį 
vieną tamsiausių mūsų tautos istorijos puslapių Maironis įspūdingai 
pavaizdavo Mūsų vargų poemoje ir eilėraštyje „Nevėžis per karą“. 


5 Eil. „Lietuva brangi“. 

Poetas, kaip irvisada sunkiais mūsų tautai laikais, neprarado vilties 
nė vokiškosios okupacijos sutemose. Savo eilėraštį „Nevėžis per karą“ 
jis baigia posmu, pranašaujančiu vokiškųjų imperialistų galą ir išreiš- 
kiančiu tikėjimą mūsų liaudies gajumu: 


Laikas ir tuosius karo galiūnus, 
Kaip perėjūnus, nušluos! 
Vien tik ištvėrę Lietuvos sūnūs 
Augs ir tvirtės veikaluos. 


Maironio posmai, skirti lietuvių tautos kovai su vokiečiais grobi- 
kais pavaizduoti, Tėvynės karo“ metu kėlė mūsų tautoje kovos pasi- 
ryžimą ir kvėpė jai įsitikinimą galutine tiesos ir laisvės pergale. 

Maironio poezija prisisunkusi gilaus demokratizmo ir visuomeniš- 
kumo. Prislėgtosios liaudies reikalai, „brolių artojų, lietuviškai šne- 
kančių“ vargai ir jų kova, „prakaitu mūsų aplaistyta žemė“ - štai kam 
pirmiausia savo įkvėptus posmus skiria Maironis. Niekad Maironis ne- 
žiūrėjo į savo kūrybą kaip į „meną menui“ - jo poezija turėjo plačius 
pilietinius, visuomeninius uždavinius, ji buvo kovos įrankis. Supranta- 
ma, kodėl su tokiu aitriu sarkazmu savo satyromis Maironis puola ypa- 
čiai lietuvių inteligentus, nutolusius nuo liaudies reikalų, grimztan- 
čius į karjerizmą ir miesčioniškumą. Štai dėl ko Maironis taip aštriai 
puola liaudies prakaitu mintančius buržuazinės Lietuvos respublikos 
„valdovus“ savo satyromis „Lietuva - didvyrių žemė“ ir „Kai kam“. 

Maironio satyrą „Kai kam“ buržuazinės cenzūros kurį laiką buvo 
neleidžiama spausdinti? - joje to meto Lietuvos „valdovai“ iš karto 


5 Sovietmečiu Tėvynės ar Didžiuoju Tėvynės karu (rus. Benukaa OmevecmeeHnaa 
go0ūa) vadinta Antrojo pasaulinio karo dalis, prasidėjusi 1941 m. Vokietijai įsiver- 
žus į Sovietų Sąjungos okupuotas teritorijas ir pasibaigusi Vokietijos kapituliacija. 

7 Šio kūrinio (ne)spausdinimo peripetijos nėra aiškios - cenzūros draudimą minėjo 
vienintelis Antanas Venclova. Pirmąkart eil. „Kai kam“ išspausdintas 1923 m. (Mai- 
ronis-Mačiulis, „Kai kam (Tautiškam šokiui pritariant)“, in: Ryto Iiteratūros prie- 
das, Kaunas, 1923-12-23, Nr. 8); 1924 m. kūrinys publikuotas dar trissyk. Teorinės 
trikdžių sąlygos buvo, mat 1923 m. Lietuvoje dar galiojo karo padėtis bei veikė 
cenzūra. Iš paties Maironio dėl „Kai kam“ publikacijos turime tik vieną pastabą, 
paskelbtą sykiu su antrąja kūrinio publikacija: „Kadangi Rytas Nr. 8 šias mano eiles 

save pažino: tai jie, po Spalio revoliucijos iš Rusijos pasprukę į bur- 
žuazinę Lietuvą, „nepriklausomybę“ pavertė savo nešvaraus biznio 
objektu, iš šiltų vietų persėdųs caro Rusijoje virsdami uoliais „lietu- 
viško liežuvio“ mėgėjais: 


Sau trindamas baltas rankas, 
Sklandžių dovanų nesikrato 
Ir mūro namus sau bestato 


Ne vienas kai kas, - 


aštriai juokėsi Maironis iš buržuazinės Lietuvos dienos „herojų“. Saty- 
ros gale poetas jų adresu pratrūksta nesuvaldomu sarkazmu: 


O siurbėlės, niekšai, bastūnų gauja! 
Diplomuotų valyzų vežikai! 

Kai kur kai kas 

Net pavarde apsišarvavęs nauja! 

Be sąžinės kyšių lupikai! 

Į kūną nuodais įsisiurbus gija!.. 

O trinkite baltas rankas! 

Gal titulus, garsą sau gauste, - 
Dėmės nuo kaktos nenuplauste 


Ne vienas kai kas.? 


Tikrovė buržuazinės Lietuvos, kurios Maironis laukė ir kurią iš 
pradžių sveikino, klaidingai galvodamas, kad joje realizuosis liaudies 
svajonės ir siekimai, vėliau jį skaudžiai apvylė. Biurokratų, karjeristų, 
kyšininkų, liaudies prakaitu mintančių „diplomuotų valyzų vežikų“ 
siautėjimas Lietuvoje Maironiui, doram savo krašto patriotui, kėlė tie- 
siog pasibiaurėjimą. 


savotiškai iškraipė, tai prašyčiau Gerb. Vairo Redakcijos jas atspausdinti taip, kaip 
jos mano buvo tikrai parašytos. Jose aš nemaniau ką nors asmeniškai užgauti, tik 
norėjau nurodyti kai kuriuos mūsų nesveikus tipus. M.-M.“ (Maironis-Mačiulis, „Kai 
kam (Tarptautiniam šokiui pritariant)“, in: Vairas, Kaunas, 1924, Nr. 1, p. 8). 

š Užtvankos arba užtvaros upėje plaustams sulaikyti ar žuvims gaudyti. 

s Eil. „Kai kam“ 

Maironis niekad neprarado geresnių laikų vilties ir kovoje nenulei- 
do rankų. Jisai tikėjo mūsų liaudimi, tvyrančiomis joje neišsemiamo- 
mis kūrybinėmis jėgomis, jis tikėjo šviesesne jos ateitimi. 


Nebeužtvenksi upės bėgimo, 
Norint sau eitų ji pamažu; 
Nebsulaikysi naujo kilimo, 
Nors jį pasveikint tau ir baisu, — 


dainavo jisai“, giliai suprasdamas, kad liaudies valia ir geresnio gyve- 
nimo troškimas yra nenuslopinamas. 

Maironiui, poetui romantikui, tačiau yra svetima mistika, deka- 
dansas, išglebimas - visa tai, ko tiek daug randame kai kurių bur- 
žuazinės Lietuvos periodo poetų raštuose. Jo poezija - gaivi, giedra, 
pilna gyvybės ir sveikatos. Gimusi iš lietuvių liaudies sielvartų, ko- 
vos ir kančios, prisunkta tikėjimo liaudies pergale ir šviesos bei tiesos 
triumfu, Maironio poezija kupina jauno entuziazmo, uždegančio pa- 
sitikėjimo savo ir liaudies jėgomis, minties polėkio ir veržiumo: 


Ne, nenoriu sapnų, 

Vien tiesos ir darbų; 

Be atilsio noriu kariauti, - 
Ir tada vien tiktai, 

Kai sušvilpia žaibai, 

Galiu krūtine atsigauti." 


Jeigu Maironio poezijoje kartais ir suskamba liūdesio ar nusimini- 
mo gaida, tai ji dažniausiai esti asmeninių poeto išgyvenimų pagim- 
dyta. Būdamas dvasininkas, Maironis savo paties jausmus stengėsi 
derinti prie juos žalojančių konfesinių normų, todėl ypačiai jo meilės 
ir iš viso asmeninių jausmų lyrikoje randame liūdesio ir rezignacijos. 
Labai galimas daiktas, jog šis liūdesys kildavo ir dėl poeto įsitikini- 
mo, kad buržuazinė pasaulėžiūra ribota, jog ir lietuviškoji buržuazija 


** Eil. „Nebeuživenksi upės“. 
“ Eil. „Nenoriu sapnų“. 

nepajėgs sukurti liaudžiai geresnio gyvenimo. Dvasininko profesija ir 
pasaulėžiūra tam tikrą antspaudą uždėjo ir kai kuriems kitiems Mai- 
ronio kūriniams. 

Pirmiausia - tai eilėraščiai religinėmis temomis. Toliau, dvasininko 
pasaulėžiūros siaurumas ypačiai ryškiai iškyla aikštėn librete Kane iš- 
ganymas, kur socialinių priešginumų išsprendimo autorius ieško vien 
tik... dievuje, nors čia pat, Zonio ir Mario dialoge, duoda labai aštrų 
socialinės neteisybės paveikslą, ryškiai parodydamas, kaip turtingųjų 
nuo žemės nustumti vargingieji valstiečiai turi emigruoti į svetimus 
kraštus, ieškodami duonos ir darbo. Pernelig dažnas autoriaus palin- 
kimas visų gyvenimo negerovių, kurias pagimdė neteisingi socialiniai 
santykiai, išsprendimo ieškoti ne šioje žemėje, bet dangaus karalystė- 
je, be abejo, yra ir naivus, ir nepriimtinas. 

Dvasininko pasaulėžiūros antspaudą jaučiame taip pat ir tose Jau- 
nosios Lietuvos vietose, kur Maironis stengiasi idealizuoti kunigystę. 
Šioje poemoje taip pat dažnai prasiveržia socialinis poeto naivumas — 
noras sulenkėjusius dvarininkus, liaudies išnaudotojus, atlenkinti ir 
palenkti juos prisidėti prie buržuazinio tautinio lietuvių sąjūdžio, ku- 
ris jiems visa savo esme buvo svetimas, nepriimtinas ir kenksmingas. 

Kaip svetimos mums tik ką iškeltos, Maironio idėjos, taip svetimas 
ir jo ekskliuzivizmas, tiesa, ne per dažniausiai teprasiveržiąs, kitų 
tautų atžvilgiu. Visa tai savo laiko ir reakcionieriškos, antiliaudiškos 
ideologijos apnašos, kurios, tartum rūdys, vietomis gadina taurų ir 
skambų Maironio kūrybos metalą. 

Pažymint tai, kas Maironio poezijoje mums yra svetima, reikia pa- 
brėžti, kad Maironio poeto didybę kaip tik ir sudaro tai, kad jis didžio- 
joje savo poetinės kūrybos dalyje įstengė išsiveržti iš konfesinių savo 
pasaulėžiūros varžtų ir sukurti kūrinių, kuriuose gilų ir platų atbalsį 
rado mūsų liaudies kova ir pastangos išeiti į šviesą ir laisvę. 

Į mūsų literatūrą Maironis savo lyriniais kūriniais įnešė svarų indėlį 
ir įgijo plačiausią populiarumą. Savo lyrika Maironis iš tautinio sąjū- 
džio laikų poetų tarpo iškyla visa galva. Jo kaip poeto poveikis vėles- 
nei mūsų poezijos raidai taip pat didžiulis. Maironis pirmasis mūsų 
poezijoje įtvirtino toninę eilėdarą, iškeldamas ją ligi aukšto tobulumo 
laipsnio, sukurdamas daug naujų metrinių formų. Maironis vienas 

pirmųjų mūsų literatūroje sukūrė lyriškai epinės poemos pavyzdžius, 
duodamas Lietuvos vaizdą buržuazinio tautinio sąjūdžio laikais (Jau- 
noji Lietuva) ir prieš pirmąjį imperialistinį karą bei vokiečių okupa- 
cijos metu (Mūsų vargai). Savo dramomis Maironis stengėsi parodyti 
didingos lietuvių tautos praeities epizodus. 

Be jokio abejojimo, Maironio poeto kūryba didžiąja savo dalimi 
garbingai įeina į auksinį mūsų literatūrinio palikimo fondą. 

Mums, tarybinės visuomenės žmonėms, Maironio poezija daug 
kuo yra artima ir brangi. Pirmiausia, joje brangi mums gili ir nuošir- 
di poeto meilė liaudžiai, kurią sudaro paprasti pilki darbo žmonės. 
Mums suprantamas ir brangus tas didžiulis poeto tikėjimas liaudies 
jėgomis ir tas aistringas, šviesus, uždegantis entuziazmas, su ku- 
riuo Maironis dainuoja giedresnę mūsų tautos ateitį. Brangūs mums 
Maironio kūriniai, kuriuose su tokia meile dainuojama tėvynė, kur 
mes gimėme, augome, kovojome dėl naujosios, Tarybų Lietuvos, dėl 
geresnės jos dirbančiųjų buities. Drauge su Maironiu mes didžiuo- 
jamės šlovingąja savo tautos praeitimi, didvyriškais jos sūnumis ir 
dukterimis, kurie tėvynės laisvei negailėjo nei kraujo, nei gyvybės, 
kurie prieš amžinuosius savo tautos priešus vokiečius grobikus krau- 
ju nulaistytuose laukuose šimtmečiais grūmėsi dėl gimtosios žemės 
laisvės. Maironio dainą „Kur lygūs laukai...“ dainavo lietuviai raudon- 
armiečiai, Tėvynės karo frontuose petis į petį su visomis Tarybų 5ą- 
jungos tautomis kaudamiesi dėl savo krašto laisvės. Poeto eilėraščiai 
apie Vilnių ir Trakų pilį, apie tuos mūsų valstybiškumo ir heroiško- 
sios praeities liudininkus visada bus brangūs kiekvienam ištikimam 
mūsų liaudies sūnui. 

Brangi mums ir mūsų krašto gamta, - su tokia meile poeto dai- 
nuotas mėlynasis Nemunas, Neris, Dubysa ir Nevėžis, senieji pilia- 
kalniai, pievos ir laukai, kada jie žydi ir siūbuoja vasaros saulėje ir 
kada juos užkloja storas sniego patalas. Mums brangios tamsiosios 
mūsų girios, „naktis graži, rami, vaizdi“*, septyni šienpioviai ir „Grigo 
ratai apvirtę“* šviesiame Lietuvos danguje, ir žiemos pūgų uždumti 


= Mūsų vargai, V. 
3 Jaunoji Lietuva, VII, 1. 


300 


kaimai, ir iš sniego kyšančios eglytės, ir žiemos naktys, kada šaltis „ant 
gryčiutės langų žvaigždelėmis verpalą audžia“*. 

Brangi mums taip poeto išgarbinta sena, nuostabiai turtinga, 
lanksti ir graži mūsų gimtoji kalba, kurią per amžių audras tiktai 
mūsų liaudis savo lūpose išlaikė po šiaudine pastoge. Mielos mums 
Maironio išaukštintos mūsų dainos, toji giliausioji liaudies džiaugs- 
mo, sielvarto, kančių ir vilties srovė, į kurią visą savo širdį liaudis įliejo 
priespaudos, kovų, pralaimėjimų ir laimėjimų dienomis. 

Didžiosios tautų kovos su fašizmu metu Maironis savo kūryba au- 
klėjo geriausias mūsų tautos savybes - savo liaudies, gimtosios žemės 
meilę, taurų patriotizmą, prisirišimą prie savo tautos kultūros ir nea- 
pykantą vokiškiesiems barbarams. 

Kada Lietuva po trejų vokiškosios okupacijos metų vėl išėjo į lais- 
vą ir platų tarybinį darbo ir kūrybos vieškelį, kada mūsų liaudis di- 
dvyriškai dirba, gydydama karo padarytas žaizdas, atstatydama savo 
ūkį ir kultūrą, su gilia viltimi žvelgdama į komunistinę ateitį, kaip į 
visų jos dvasinių jėgų išplėtojimo laidą ir dirvą, Maironis greta kitų 
didžiųjų mūsų praeities rašytojų didele savo kūrybos dalimi vėl virs- 
ta mūsų kovos sąjungininku socialistinėje statyboje. Gilus tikėjimas 
darbo žmonių kolektyvo jėgomis ir tarybine ateitimi, pasiryžimas 
kovų ir darbo kelyje nugalėti visas kliūtis, šviesus optimizmas - štai 
kas būdinga mūsų krašto dirbantiesiems šiuo metu, kada, didžiosios 
rusų tautos ir kitų tarybinių tautų padedami, mes kuriame naują, 
didelį ir šviesų gyvenimą. Pažangiosios Maironio idėjos, jo gyvas, 
entuziastiškas žodis šiandien vėl uždega mus pasiryžimu kovoti dėl 
tarybinio Lietuvos atgimimo, dėl tos Lietuvos, kuriai sukurti atviri 
vartai visiems tiems, kurie su pasiaukojimu dirba, į ranką paėmę 
kūjį, arklą, knygą, lyrą. Kaip Maironis, savo metu drąsiai žvelgdamas 
į ateitį, jausdamas aplink save gyvas, pulsuojančias ir nenugalimas 
liaudies jėgas, nebijojo praeities šmėklų ir to meto reakcijos, taip ir 
šių dienų Lietuvos tarybinė liaudis supranta, kad jos didingo žygiavi- 
mo pirmyn nesutrukdys pačios istorijos pasmerktos reakcijos jėgos, 
kurios dar veltui stengiasi stabdyti istorijos ratą, kurios bergždžiai 


4 Ibid.,VII, 1. 

mėgina užtvenkti plačią ir nesulaikomą socialistinės Lietuvos kūry- 
bos upę, nes - 


Nebeužtvenksi upės bėgimo, 
Norint sau eitų ji pamažu; 
Nebsulaikysi naujo kilimo, 


Nors jį pasveikint tau ir baisu. 


Naujos idėjos - darbas ne vaiko: 
Užtvenktos mėto audrų žaibus! 
Nesustabdysi bėgančio laiko: 

Vaikas tik trukdo amžių darbūs. 


[...] 
Amžiais pavergta kelias tėvynė [...].5 


Tėvynė keliasi dideliam, laimingam ir prasmingam tarybiniam gy- 
venimui, kuriame bus galutinai realizuota didžioji geriausiųjų mūsų 
tautos žmonių svajonė - matyti savo liaudį, laisvą nuo bet kokios 
priespaudos ir išnaudojimo, sočią, sveiką, skaidrių šviesos ir kultūros 
spindulių nušviestą. Ši svajonė gali būti ir bus įvykdyta. 


5 Eil. „Nebeužtvenksi upės“. 

Retas, tačiau reprezentatyvus okupuotoje Lietuvoje kurtos rezistencinės Mai- 
ronio traktuotės pavyzdys. 


Pirma publikacija: M. Raganius [Aleksas Jurkūnas], „20 metų be Maironio“, 
in: Vyčių keliu, 1952, Nr. 1, p. 10-14; skelbiama iš: Ibid. 


ALEKSAS JURKUŪNAS 
20 metų be Maironio 


Šiemet suėjo dvidešimt metų nuo didžiojo Lietuvos atgimimo dai- 
niaus, poeto patrioto Jono Mačiulio-Maironio mirties. Su gilia pagar- 
bair meile mini lietuvių tauta šį taurųjį kovotoją dėl Lietuvos laisvės ir 
nepriklausomybės, šį amžinąjį šauklį, kvietusį ir tebekviečiantį kovoti 
ir aukotis už savo krašto laisvę ir gerovę, už mūsų garbingųjų protėvių 
skelbtuosius idealus. 

"Turbūt ne vienas lietuvis rašytojas ar poetas nebuvo ir nėra taip po- 
puliarus, taip mėgstamas ir toks artimas lietuvio dvasiai ir širdžiai, 
kaip Maironis. Sunkiausiais ir beviltiškiausias lietuvių tautai momen- 
tais Maironis sugebėjo pro gaubiančių rūkų uždangas įžiūrėti gražią 
ir šviesią Lietuvos ateitį, išpranašauti jos puikius laimėjimus, įžiebti 
vilties ir pasitikėjimo savimi kibirkštis. Pats niekad nepasiduodamas 
nevilčiai, į gyvenimą visad žiūrėjo optimistiškai, poetas kėlė lietuvių 
dvasią ir tikėjimą, ragino vieningai burtis kovon, siekiant šventojo 
Lietuvos žmonių idealo - laisvės. 

Maironio indėlis į lietuvių literatūrą buvo itin didelis bei vertingas 
ir neabejotinai turėjo lemiamos reikšmės, pasukant ją nauju keliu. 
Savo tematikos naujumu ir įvairumu, savo dailiai apšlifuota ir tobula 
forma Maironis užtikrino sau lietuvių literatūroje pirmaujančią vietą. 
Maironio kūrybos dvasia, jo puoselėtosios idėjos ir šiandieną tebegy- 
vena tarp mūsų, o jo patriotinės kūrybos tendencijas tęsė ir tęs Lietu- 
vos rašytojai ir poetai. 

Mačiulis, mūsų literatūroje daugiausia žinomas Maironio slapy- 
vardžiu, gimė 1862 m. spalio mėn. 21 d: Žemaitijoje, Raseinių aps- 
krityje, Šiluvos valsčiuje, Pasandravio dvare. Mokėsi būsimasis poetas 
Kauno gimnazijoje, studijavo kurį laiką Kijevo universitete literatūrą, 
bet galiausiai pasirinko dvasininko luomą ir mokėsi Kauno dvasinėje 
Žemaičių seminarijoje. Literatūra Maironis susidomėjo ir pajuto pa- 
traukimą poezijai gan anksti. Jo pirmieji eilėraščiai parašyti jam tebe- 
lankant Kauno gimnaziją, tačiau visa poeto kūrybos jėga, jos subren- 
dimas iškyla jam jau esant dvasininku. 

Atgavus Lietuvai nepriklausomybę, Maironis dirba profesorium 
Lietuvos universitete, tačiau ir čia, nepaisydamas senyvo amžiaus ir 
daugel darbo, jis randa laiko rašyti ir sukuria daug puikių kūrinių, 
iš kurių pažymėtinos istorinės dramos Kęstučio mirtis, Vytautas pas 
kryžiuočius ir kt. Mirė Maironis Kaune 1932 m. birželio mėn. 28 d. 

Būdamas nepaprastai jautrus ir atidus tautinio gyvenimo reiški- 
niams, Maironis savo kūryboje iškelia pavergtos lietuvių tautos gyveni- 
mo skurdą ir vargus, žiaurią carinę vergovę. Maironio lyrikos rinkinyje 
Pavasario balsai yra geriausi jo eilėraščiai, pradedant lietuvių tautos 
priespaudos vaizdais ir baigiant nepriklausomu Lietuvos gyvenimu. 

Ankstyvesniuose savo eilėraščiuose poetas vaizduoja didingą Lie- 
tuvos praeitį, jos klestėjimo ir didybės laikus. Visiems žinomi Mairo- 
nio eilėraščiai „Vilnius (Prieš aušrą)“, „Trakų pilis“, „Praeitis“ ir daugel 
kitų, kuriuose jisai nuostabia menininko jėga atskleidžia gražius se- 
novės vaizdus ir kartu apverkia jos dingusią didybę. Bet poetas nepra- 
randa vilties ir neabejoja Lietuvos prisikėlimu. Savo eilėraštyje „Ne- 
daugel mūsų“ Maironis sako: 


Tačiau tėvynė dar nepražuvus; 

Nušvis jos vėlei garbė spindėjus; 
Prauš ta audra, kaip ir nebuvus, 
Saulutė džiugins vėl patekėjus.* 


*  Datanurodyta pagal Julijaus kalendorių (senuoju stiliumi); pagal Grigaliaus kalen- 
dorių - 1862-11-02. 

2 Maironis, Pavasario balsai, Kaunas: Valstybinė grožinės literatūros leidykla, 1947, 
p. 24. Pagal šią (tokiu variantu kitur nepasitaikančią) „Nedaugel mūsų“ strofą, 

Tačiau kad visa tai atsiekus ir įvykdžius, poetas pastato ir sąlygą, 
kuri nepraranda savo aktualumo bei reikšmės ir šių dienų gyvenime: 


Nors mūsų, broliai, nedaugel yra, 
Tačiau tvirti mes, jei riš vienybė; 

Į darbą stokim vyras į vyrą: 
Sujungtos rankos suteiks stiprybę. 


Liūdesio ir širdgėlos kupinos yra Maironio eilės apie nuolatinius 
jo brangios Tėvynės vargus. Bet tas liūdesys, tas sielvartas poeto visa- 
da nukreipiami į kovą. Skriaudų, išnaudojimo, neteisybių paveikslai, 
kurie poetą lydi visą jo gyvenimą, stumia jį į kovą, verčia dainuoti ko- 
vingas dainas: 


Broliai lietuviai, auštančią dieną 
Mūsų nors sūnūs visgi išvys! 
Griaukime amžiais užverstą sieną, 
Norint gailėtųs jos beprotys!* 


Į visus tuos, kurie pasidavę nusiminimo ir nevilties nuotaikoms, 
kurie netiki nauju gyvenimu, kurie rauda ir aimanuoja, bet likimui 
pakeisti nieko neveikia, poetas prabyla šiais žodžiais: 


Tas ne lietuvis, kurs dar bijo 
Atsižadėt sapnų nakties, 

Kurs bėgs nuo žygių, kalavijo, 
Kursai didžiais darbais nešvies.5 


kurioje kontaminuotas variantas iš penktojo 1920 m. Pavasario balsų leidimo bei 
iš 1927 m. pasirodžiusių Maironio Raštų, matyti, kad Aleksas Jurkūnas naudojosi 
1947 m. Kaune išleistais Pavasario balsais (šią versiją paremia senuoju stiliumi 
pateiktos Maironio gimimo datos pakartojimas). Tad veikiausiai savo tekstą Jur- 
kūnas rašė atsispirdamas bei perrašydamas įvadinį 1947 m. leidimo straipsnį: An- 
tanas Venclova, „Maironis (1862-1932)“, in: /bid., p. 5-17 (šios knygos p. 292-302). 

3 Ibid., p. 24, eil. „Nedaugel mūsų“. 

a Ibid., p. 47, eil. „Nebeužtvenksi upės“. 

5 Ibid., p. 51, ell. „Jaunimo giesmė“ [„Užtrauksme naują giesmę“). 

Ypatingai aštriai Maironis pasisako prieš tuos, kurie, visą laiką rė- 
kavę apie patriotinius jausmus, apie meilę ir atsidavimą Tėvynei, pa- 
vojaus atveju palieka ją, išsižadėdami visko, kad tik išsaugojus savo 
kailį. Dar 1895 metais atspausdintame eilėraštyje „Jaunimo giesmė“ 
šių pseudopatriotų adresu poetas pilnai teisėto pasipiktinimo žo- 
džiais sušunka: 


Tas ne lietuvis, kurs tėvynę 
Bailiai, kaip kūdikis, apleis; 
Kursai pamins, ką bočiai gynė 
Per amžius milžinų keliais.“ 


Ir šiandien šie poeto žodžiai, pasakytieji daugiau kaip prieš pusę 
šimtmečio, neprarado savo jėgos, savo didžiulės reikšmės. Šias eilutes 
pravartu prisiminti daugeliui, kas, užmiršę savo pareigą Tėvynei, pali- 
koją pavojuje ir nuėjo ieškoti sau svetimų dievų arba, kas dar blogiau, 
dėl gardesnio kąsnio, dėl apvalesnės algos šliejasi prie pavergėjų, iš- 
duodami savo kraštą, savo tautą, jos kultūrą ir t. t. 

Ir taip daugelyje savo eilėraščių Maironis išsijuosęs be gailesčio plie- 
kia keliaklupsčiautojus, prisiplakėlius, veidmainius ir pan. Jo eilėraš- 
čiuose „Mano mokslo draugams“, „Spjauki, drauguži, į viską!“ „Vintas“, 
„Ašaros tarp juokų“ ir eilėje kitų ryšku poeto pašaipa visiems tiems 
„smulkučiams žmogeliams“, kuriems terūpi karjera, šilta vietelė, ku- 
riems mielas tik toks gyvenimas, kur nereikia rūpintis, kovoti, dirbti. 

Kiekvienam suprantamas šis pagrįstas poeto pasipiktinimas, jo 
aštrūs žodžiai, anot paties Maironio, mulkių adresu. Maironis, pats 
būdamas doras savo krašto patriotas, negalėjo nutylėti nepasijuokęs 
iš tų, kurie, patys vengdami prikišti pirštus, stengėsi pasinaudoti kitų 
žmonių darbo vaisiais, priskirti sau jų pasiektus laimėjimus. 


Sako: kibkim į tvėrimą 
Dėl tėvų šalies, 

Sako - be pasišventimo 
Saulė jau nešvies... 


6 Ibid., p. 50 [„Užtrauksme naują giesmę“). 

Kas man darbo, juk, brolyti, 
Atsiras tokie, 
Kas norės save žudyti... 


Tepasišvenč jie? 


Pilnais ironijos ir sarkazmo žodžiais kalbėjo poetas eilėraštyje 
„Ašaros tarp juokų“ apie tuos, kuriems svetimi pasiaukojimas ir kova 
dėl tautos šviesesnės ateities. Tokių žmonių rasime apsčiai ir nūdien, 
kurie, stovėdami nuo kovos nuošalėj, pasiekus laimėjimą ir atgavus 
laisvę, rėkaus apie savo „didžiulius darbus“ ir „nuopelnus“ Tėvynei, 
nors šiandien iš jų nei kraštui, nei tautai naudos nėra jokios. Todėl 
praverstų visiems to plauko žmonėms pasiskaityti tas aštrias Mairo- 
nio satyras ir nurausti iš gėdos dėl savo neveiklumo, savo abuojumo 
sprendžiant tautos likimą, jos tolesnį egzistavimą. 

Apdainuodamas gimtąjį kraštą ir jo gamtą, Maironis visa tai piešia 
nuostabiai gražiomis, bet kartu ir giliai realiomis varsomis. Su kokia 
puikia lyrine jėga ir meile kalba poetas apie senelį Nemuną, susimąs- 
čiusį Nevėžį, srauniąją Dubysą, paslaptinguosius piliakalnius, apie 
nuostabiai gražią dangaus mėlynę. Ir tas raustantis žemčiūgas, ir ža- 
liuojanti rūta, ir gėlėmis pavasariais nusagstyti slėniai, ir pagaliau nuo 
šalčio drebančios rugienos - visa taip brangu ir miela, taip artima lie- 
tuviui. Maironio eilėraščiai apie gimtojo krašto grožį, kurių daugelis 
virtę dainomis, ir šiandien dažnai galima išgirsti dainuojant: 


Graži tu, mano brangi tėvyne, 
Šalis, kur miega kapuos didvyriai: 
Graži tu savo dangaus mėlyne, 
Brangi, nes daugel vargų prityrei.š 


Lietuvai išsikovojus nepriklausomybę, Maironis neapsvaigo nuo 
laimėjimų, nesudėjo rankų, kaip daug kam įprasta po didžiulio darbo 
ir kovos, bet nauja jėga ir energija metėsi į krašto atstatomąjį dar- 
bą. Niekad nesitaikstydamas su trūkumais ir klaidomis, Maironis 


7 Ibid., p. 102-103. 
S Ibid., p. 159, eil. „Lietuva brangi“. 

įgeliančiai pliekė tuos, kurie, vaikydamiesi turto, karjeros ir kitų že- 
miškųjų gerovių, užmiršo tautos, to tikrojo šalies šeimininko, reika- 
lus, o tik žiūrėjo asmeniškos naudos. 

Aštriose savo satyrose poetas karčiai pašiepia trumparegiškus ir 
bukaprotiškus partijų partijėlių siekimus. Matydamas, į kokią siau- 
bingą padėtį pastatė kraštą partijų tarpusavio rietenos, jų kova dėl 
pirmavimo, matydamas šių partijų atitolimą nuo tautos interesų ir 
vaikymąsi kažko nesuprantamo bei neapčiuopiamo, pasmerkia jų 
veiklą, jų valdymo sistemą ir t. t. 

Satyrose „Lietuva - didvyrių žemė“, „Kai kam“, „Nuolat verkšlenan- 
tiems politikams“ Maironis apnuogina tuo metu Lietuvai vadovavusių 
asmenų menkumą, parodo jų visapusišką korupciją ir savanaudišku- 
mą. Bešališkai ir teisingai stebėdamas visas Lietuvos gyvenimo sritis ir 
matydamas tuometinių „vadovų“ klaidas, matydamas ir įvertindamas 
jų neteisingo vadovavimo padarinius, poetas meta jiems tiesiai į akis: 


Dabar šalis, nuo jūsų nusikreipus, 
Beeina savo išminties keliu, 

Ojūsų priešai užkampiais bešaipos, 
Kad tapote verkšlentoju gailiu.? 


Visą savo gyvenimą paskyręs kovai dėl krašto laisvės, o ją atgavus — 
dėl gražesnės ir šviesesnės ateities užtikrinimo, Maironis sielojasi dėl 
kiekvienos nesėkmės valstybiniame gyvenime. Jo taip mylimą Tėvynę 
ištinkančius sukrėtimus poetas išgyvena su širdgėla ir skausmu, kas 
ypatingai ryšku eilėraštyje „Skausmo skundas“, atspausdintame jau 
pojo mirties: 


Ir štai, kaip kareivis nelygioj kovoj, 

Be garbės ir be vardo tėvynėj laisvoj 

Aš parblokštas ir vienas!.. O mano tėvynė?. 
Gint ji savo sūnų kitados garbę gynė! 

Bet dabar be garbės, be sostinės pati! 

Vien tik partijų partijoms dirva plati.'? 


4 


s Ibid., p. 213, eil. „Nuolat verkšlenantiems politikams“. 
» Ibid., p. 29, eil. „Skausmo skundas“. 

Mirtis, išplėšusi iš lietuvių tarpo šį taurios sielos ir nuostabaus vei- 
klumo bei darbštumo žmogų, negalėjo sunaikinti ar užmarštin nu- 
stumti jo sukurtų eilių. Maironio kūrybos poveikis mūsų tautai kovo- 
je už savo būvį nepaprastai didelis ir nūdienoj. Poeto ugningas kovos 
dvasios žadinimas, jo nepalaužiamas tikėjimas pergale bei ryžtingu- 
mas ir šiandien pakelia mus į kovą už laisvę, už mūsų tėvų šventąjį ti- 
kėjimą, kuriuos okupantas stengiasi iš mūsų išplėšti. Tačiau, kol gyva 
mumyse Maironio dvasia, tol jokia jėga neįstengs mūsų palaužti, ir 
Lietuva taps graži ir laiminga, kokią norėjo matyti ir dėl kokios dirbo 
ir kovojo didysis poetas Maironis. 

Straipsnis skelbtas Maironio jubiliejaus proga, jame pateikiama oficialioji 
tuometė pozicija Maironio atžvilgiu. 

Pirma publikacija: Kostas Korsakas, „Poeto likimas“, in: Pergalė, Vilnius, 1962, 
Nr. 12, p. 132-138; skelbiama iš: Kostas Korsakas, „Poeto likimas (Minint Mai- 


« 


ronio gimimo šimtąsias metines)“, in: Kostas Korsakas, Literatūros praeitis, 
Vilnius: Vaga, 1983, p. 243-252. 


KOSTAS KORSAKAS 
Poeto likimas. Minint Maironio gimimo šimtąsias 


metines 


Maironis priklauso prie pačių įžymiausių lietuvių literatūros vardų. 
Tačiau jo reikšmė ir šlovė ne visų buvo ir iš dalies tebėra suprantama 
vienodai. 

Buržuaziniais laikais Maironis daug kam buvo pirmiausia aukšto 
rango dvasininkas, stambus viešpataujančių sluoksnių atstovas, o tik 
paskui - poetas, rašytojas. Tuo lengva įsitikinti, paskaičius kad ir kai 
kuriuos Juozo Tumo-Vaižganto atsiliepimus apie Maironį. Net šis, 
garsėjęs tam tikru liberalizmu, - įžymus rašytojas ir literatūros istori- 
kas, pirmasis Maironio biografas, mirus Maironiui šitaip sulaipsniavo 
jo darbus: „Kunigas Maironis nudirbo dvejus didelius darbus. Dvide- 
šimt trejus metus jis vedė Žemaičių kunigų seminariją Kaune“, ir - 
„antras didysis didžio žmogaus Maironies darbas buvo, kad jis daug 
rašė“. Taigi Maironio, kaip rašytojo, nuopelnus net Tumas-Vaižgantas 
kėlė antroje, atseit žemesnėje vietoje už jo eitąsias aukštas dvasininko 
pareigas. 

Šitaip į Maironį žiūrėjo ir daugelis kitų buržuazijos ideologų, lite- 
ratūros kritikų bei istorikų — jiems įžymusis poetas buvo pirmiausia 

i Žr. Juozas Tumas-Vaižgantas, „A. a. Jonas Maironis-Mačiulis (Vaikams pas- 

kaita)“, in: [Juozas Tumas-Vaižgantas], Vaižganto raštai, t. 19: Mūsų litera- 


tūros istorijai: ašmas būrys veikėjų: naujieji literatūros nuotykiai, Kaunas: 
Švyturys, 1933, D. 220-221. 

prelatas Mačiulis. Ir vertindami jo kūrybinę veiklą, jie stengėsi dau- 
giausia iškelti ir labiausiai pabrėžti tai, kas joje buvo pagrįsta poe- 
to religine pasaulėžiūra, konfesiniu bei klasiniu ribotumu. Maironis 
buvo traktuojamas kaip perdėm klerikalinis nacionalistinis rašytojas, 
tarnaująs tiktai lietuvių buržuazijai, klasiniams jos interesams. Šitaip 
Maironį tebevertina ir šiandien atsidūrę užjūryje buržuaziniai nacio- 
nalistai. 

Mums Maironis pirmiausia reikšmingas kaip rašytojas, ypač kaip 
didžio talento poetas. Ir ne kaip vienos kurios ideologinės srovės, luo- 
mo ar klasės atstovas, o kaip poetas, kuris geriausiuose savo lyrikos 
kūriniuose išreiškė pagrindinius visos lietuvių tautos siekimus, kovo- 
jant jai dėl savo nacionalinių teisių, atspindėjo mūsų liaudies protestą 
prieš socialinį ir politinį engimą carizmo priespaudoje, karštai žadi- 
no tėvynės meilę, įkvėptai apdainavo gimtojo krašto gamtos grožį, 
aistringai kėlė tauriuosius jausmus — aukojimąsi visuomenės labui, 
jaunatvišką veržlumą ir idealizmą, pažangos polėkius, giliai atskleidė 
jautriausius žmogaus širdies virpėjimus. 

O visa kita, kas siejasi su Maironio, kaip dvasininko, veikla, su kon- 
fesinėmis pareigomis ir jo ne kartą reikštomis atvirai reakcinėmis pa- 
žiūromis, - jau negrąžinamai yra nuėję į praeitį ir beturi tik istorinės 
reikšmės. Mums šiandien pirmiausia svarbus ir brangus Maironio li- 
teratūrinis palikimas, ir būtent tai, kas jame istoriškai pažangu ir kas 
išlaiko nenykstančią idėjinę-meninę vertę. 

Mūsų marksistinis literatūros mokslas ir kritika jau atliko pagrin- 
dinį darbą įvertinant Maironio literatūrinį palikimą, išryškinant jo 
būdinguosius idėjinius-tematinius ir meninius bruožus, atsklei- 
džiant jo vidinius prieštaringumus ir kartu objektyvią istorinę reikš- 
mę bei išliekamąją vertę. Tad nebėra reikalo čia kartoti tai, kas jau 
pakankamai išsamiai yra pasakyta apie Maironio literatūrinį paliki- 
mą akademinėje Lietuvių literatūros istorijoje? ar juo labiau mokykli- 
niuose vadovėliuose. Tai visiems lengvai prieinama ir gali būti gerai 
žinoma. 


2 Leonas Gineitis, „Maironis“, in: Lietuvių literatūros istorija, t. 2: Kapitalizmo epocha 
(1861-1917), redagavo Kostas Korsakas, Vilnius: Mintis, 1958, p. 240-278. 

Šia jubiliejine proga norėtųsi paliesti vieną kitą momentą, kuris 
padėtų labiau išryškinti Maironio santykį su savo meto visuomene, sų 
naujai atėjusiomis kartomis ir nušviestų jo kaip poeto likimą. 

Maironis pagrįstai laikomas žymiausiu lietuvių nacionalinio išsi- 
vadavimo gadynės poetu. Šį vaidmenį jam pripažino jau anuo metu 
net jo idėjiniai priešai. Jo poezijos, ypač eilėraščių patriotiniais mo- 
tyvais, poveikis tuomet buvo nepaprastai stiprus ir platus. Iš tikrųjų 
tokie Maironio posmai, kaip „Jau Slaviai sukilo. Nuo Juodmario kraš- 
to, / Pavasaris eina Karpatų kalnais“, kaip „Užtrauksim naują giesmę, 
broliai, / Kurią jaunimas tesupras [...]“*, „Nebeužtvenksi upės bėgi- 
mo, / Norint sau eitų ji pamažu; / Nebsulaikysi naujo kilimo, / Nors 
jį pasveikint tau ir baisu“, ar pagaliau - „Mainos rūbai margo svieto: / 
Silpnas kelias, tvirtas griūva“ ir visa eilė panašių, kėlė ne vien nacio- 
nalinius jausmus, bet žadino ir socialinį, politinį protestą, stiprino 
anticarinės nuotaikas. ' 

Todėl nenuostabu, kad šiuos Maironio posmus neretai galima su- 
tikti cituojamus bei parafrazuojamus ir kairiojoje ano meto spaudoje, 
skelbusioje tokius idėjinius šūkius, kurie Maironiui buvo perdėm sve- 
timi ir [prieš] kuriuos jis griežtai pasisakė ne viename savo kūrinyje. 
Tačiau net tie atvirai reakciniai Maironio išpuoliai prieš socializmą, 
materialistinę pasaulėžiūrą ir revoliuciją nepajėgę pakeisti geriau- 
siųjų jo kūrybos posmų pažangios prasmės, susilpninti jų teigiamo 
visuomeninio poveikio. Tad Maironis mūsų literatūros istorijoje yra 
vienas ryškiausių pavyzdžių tokio atvejo, kai objektyvi kūrinių reikš- 
mė prašoka subjektyvias jų autoriaus tendencijas ar siekimus. Tai pa- 
prastai rodo rašytojo kūrybos idėjinį platumą ir veiksmingumą, rodo 
jo išėjimą už savo klasės, luomo, epochos ribų į viso krašto ir visos 
tautos interesų platumas, į ateities akiračius. Kaip tik šia ypatybe la- 
biausiai ir reikšminga Maironio kūryba. 

Antra vertus, fai ir suvedė Maironį į tam tikrą koliziją su buržuazi- 
niais sluoksniais, šiems įsiviešpatavus Lietuvoje. 


3 Jaunoji Lietuva, VLXIV. 

+ Eil. „Užtrauksme naują giesmę“. 
5 Eil. „Nebeužtvenksi upės“. 

5 Eil. „Tu girele, tu žalioji... 

Argi ne paradoksas, kad rašytojas, kuris savo kūriniais bene dau- 
giausiai prisidėjo prie tos visuomenės oficialios ideologijos suforma- 
vimo bei jos įtvirtinimo gyvenime, buržuazinėje Lietuvoje buvo ap- 
šauktas atgyvenusiu ir pasenusiu?! Tai skelbė pati buržuazinė kritika, 
tai rodo ir ryškūs tikrovės faktai. Nebekalbant jau apie įvairius ano 
meto modernistinių literatūros srovių atstovų išpuolius prieš Maironį, 
vos susikūrus buržuazinei Lietuvai, dar 1920 metais, poetas Antanas 
Šmulkštys-Paparonis pareiškė suniekinamai: „|...] tave patį šios žemės 
kelionėje aš matau saulolaidos masinančioj šviesoj ir tariu, gerbdamas 
tavo vardą: "Labanakt, Maironi!“7. Tai buvo išspausdinta klerikalinia- 
me dienraštyje Laisvė, ir Paparonio slapyvardžiu čia pasirašė kunigas 
Šmulkštys - trečiaeilio masto eiliuotojas, tačiau vienas įtakingiausių 
seimokratijos laikais viešpatavusios krikdemų partijos lyderių. 

Buržuazinėje Lietuvoje „Maironis iš gyvenimo buvo stumiamas. Ir 
nors oficialiniams aktams buvo kviečiamas, nors mėgino kurti bala- 
des ir dramas, nors jo dramos ėjo scenoje iškilmingomis progomis, ta- 
čiau naujos kartos akyse jis buvo jau tik praeities herojus“, - pripažino 
vėliau nacionalistinis kritikas Juozas Ambrazevičius“. Ir nors Mairo- 
nis turėjo aukštas, gerai apmokamas dvasininko pareigas, profesūrą 
universitete, nors mokykliniuose vadovėliuose jam buvo pripažįsta- 
mas lietuvių literatūros klasiko vardas, ar net dar daugiau - jis buvo 
supamas tam tikro „tautos atgimimo dainiaus“ kulto, tačiau visa ši 
aukšta oficiali padėtis, matyt, nepatenkino poeto, kuris kadaise buvo 
pareiškęs, jog „noriu verpetų, karionių“*, „Be atilsio noriu kariauti““, 
„Tik atilsio vieno, kaip maro bijau, / Tik norai užmigti negali“". 


7  Paparonis [Antanas Šmulkštys], „Del Maironio poemos 'Mūsų vargai“, in: Laisvė, 
Kaunas, 1920-08-22, Nr. 169 (šios knygos p. 169). 

8 Žr. Juozas Ambrazevičius, „Maironis ir visuomenė“, in: Maironis, Pavasario balsai, 
Wiūrzburgas: išleido Liudas Vismantas, 1947, p. 287-295 (šios knygos p. 284). Šis 
straipsnis buvo paskelbtas trijuose (1942, 1944, 1944) Antrojo pasaulinio karo 
metu Lietuvoje bei 1947 m. Viurcburge išleistuose Pavasario balsuose. 1941 m. 
būta dar vienos publikacijos: Juozas Ambrazevičius „Maironio metai“, in: Literatū- 
ros metraštis 1942 metams, Kaunas: Valstybinė |-kla, 1941. 

9 Eil. „Ko siekiu ir alkstu“. Tiksli citata: „noriu verpetų, karionės“. 

* Eil. „Nenoriu sapnų“. 

" Eil. „Ko siekiu ir alkstu“. 

Maironis dabar juo labiau troško aktyvios idėjinės veiklos, tebesiekė 
gyvo, veiksmingo poveikio visuomenei. Tačiau šiuo atžvilgiu poeto 
norai ir siekimai buržuazinėje Lietuvoje susidūrė su nenugalimomis 
kliūtimis. Net ir tos aukštos dvasininko pareigos, kurias ėjo Maironis, 
ne kartą buvo apkartintos įvairių intrigų bei užkulisinių šmeižtų, pa- 
siekiančių ir Romos kuriją. „Aš ne toks baisus, kaip mane prieteliai 
Romoje išjuodino“, - rašė viename savo laiške (1931-03-12)* Maironis. 
Ir dvasininko karjeroje šiuo metu sudužo Maironio reikštos aspiraci- 
jos. Vatikane skiriant Lietuvai vyskupus, - kaip liudija amžininkai, - 
jis buvo nurungtas kunigų politikierių. 

Visa tai Maironį stūmė į nusivylimą ir desperaciją, kuri bene ryš- 
kiausiai atsispindi žinomajame jo eilėraštyje „Skausmo skundas“, pa- 
rašytame 1927 m., bet autoriaus pageidavimu tepaskelbtame tik po jo 
mirties. Su tragišku kartėliu sako čia Maironis: 


Ir šitai kaip kareivis nelygioj kovoj, 
Be garbės ir be vardo tėvynėj laisvoj 
Aš perblokštas ir vienas!.. 


Šitokia depresinė, pesimistinė nuotaika lydėjo poetą jau iki pa- 
skutiniųjų gyvenimo dienų. Apie tai liudija ir neseniai paskelbti kai 
kurių Maironio giminaičių atsiminimai. Štai ką rašo užsienyje atsi- 
dūrusi Danutė Lipčiūtė-Augienė apie savo dėdę poetą: „Mano atmi- 
nimuose Maironis užsidaręs, tylus, abejingas, prislėgtas, nusivylęs, 
apkartęs. Lyg aras pažeista širdim, nuvertintas poetas [...]“3 - ir savo 
atsiminimus autorė baigia tuo pačiu Maironio posmu, kurį ką tik pa- 
citavome. 

Šios slogios poeto nuotaikos nebepataisė nei kai kurie dvasinės 
vyresnybės jam suteikti vos ne prieš mirtį paaukštinimai. Ta proga 
Maironis rašė vienam savo konfratrų į gimtąją Žemaitiją: „Pats aš as- 
meniškai neturiu kuo džiaugtis, ypač tuščiu titulu ir teise pasipuošti 


Žr. Literatūra ir kalba, t. 21: Maironis, redakcinė kolegija: Kostas Doveika [et al], 
Vilnius: Vaga, 1990, p. 324. 

5 Žr. Danutė Lipčiūtė-Augienė, „Maironis giminės atsiminimuose“, in: Draugas, Čika- 
ga, 1962-05-12, Nr. 112. 

feoletiniais rūbais; galėjo tai sudaryti man šiokį tokį malonumą prieš 
15 metų; dabar senatvėj tai vanitas vanitatum“! (iš 1931-03-12 laiško 
kan. Juozui Gudzinskui)5. 

Tačiau bene ryškiausiai Maironio, kaip rašytojo, nepakankamą 
vertinimą buržuazinėje Lietuvoje rodo tai, kad savo raštų penkiato- 
mį rinkinį poetas turėjo išleisti savo lėšomis, o po jo mirties, viešpa- 
taujant buržuazijai, naujai nebepasirodė nė vienas Maironio poezijos 
rinkinys! Tai beveik neįtikėtina, tačiau tai faktas. 

Vėliau, hitlerinės okupacijos metais, nacionalistiniai kritikai ban- 
dė ir iki šiol tebebando visaip dangstyti bei teisinti šiuos gėdingus 
faktus, tačiau jokie sukti jų aiškinimai negali ištrinti iš įžymaus poeto 
kelio juodų buržuazinės visuomenės nekultūringumo ir, pasakytume, 
nedėkingumo dėmių. 

Kaipgi iš tikrųjų aiškinti šį Maironio konfliktą su savo meto buržu- 
azine visuomene? Net jeigu ir pripažinsime, kad tam tikrą vaidmenį 
šiuo atveju vaidino ir kai kurie lietuvių literatūros raidos dėsningu- 
mai, pavyzdžiui, naujai pasireiškusios literatūrinės kryptys su savo 
modernistiniais ieškojimais, naujos rašytojų kartos pasirodymas lite- 
ratūroje, kuris paprastai visada yra susijęs su naujos estetikos, naujų 
literatūrinių kanonų ir kartu su naujo skaitytojo sluoksnio iškilimu — 
tai vis dėlto vien tuo negalėsime paaiškinti to grubaus nuvertinimo, 
kurio susilaukė Maironis, kaip poetas, buržuazinėje Lietuvoje. 

Šios literatūrinės diskriminacijos priežastis glūdi žymiai giliau - 
tame prieštaringume, kuris susidarė tarp Maironio kūrybos geriausių- 
jų, pažangiausiųjų motyvų ir tarp buržuazijos, įsiviešpatavusios Lie- 
tuvoje, klasinių interesų bei poreikių. Tas laisvos, atgimusios, naujos, 
anot poeto - jaunosios, - Lietuvos idealas, kurį puoselėjo savo kūry- 
boje Maironis ir kurį jis, kad ir neprašokdamas buržuazinės ideolo- 
gijos ribų, vis dėlto grindė nuoširdaus, pasiaukojančio patriotizmo, 
liaudiškumo ir humanizmo principais, išgaišo it miražas buržuazinėje 
Lietuvoje klasinė dik- 


A 


tikrovėje. Buržuazijos įvesta „nepriklausomoj 
tatūra, jos perdėm egoistiškas, engėjiškas valdymas, politinių partijų 


4 Tuštybių tuštybė (lot.; Koh 1, 2). 
5 Žr. Literatūra ir kalba, p. 325. 

demagogija, viršūninių valstybės sluoksnių karjerizmas, savanaudiš- 
kumas bei amoralumas iš esmės kirste kirtosi su tais tauriais patrioti- 
niais šūkiais, kuriuos dar carizmo laikais skelbė Maironis. Tai vedė po- 
etą į neišvengiamą koliziją su viešpataujančia buržuazine visuomene, 
0 tą visuomenę darė veidmainiškai nepalankią arba, geriausiu atveju, 
abejingą Maironio kūrybai. Deja, poetas nepajėgė suprasti šios meta- 
morfozės istorinio dėsningumo ir šį faktą vertino daugiau idealistiniu, 
moraliniu požiūriu, skaudžiai dėl jo krimtosi ir desperavo. 

Gerai visiems žinomi kartūs, pilni pasipiktinimo ir sielvarto Mai- 
ronio satyriniai eilėraščiai, pliekią „nepriklausomosios“ Lietuvos bur- 
žuazinius veikėjus - tuos, anot poeto, - „siurbėles, niekšus, bastūnų 
gaują!“ Tačiau ir šis toks griežtas antagonizmas karjeristų vadeivų 
bei politikierių atžvilgiu, aštri poeto kritika, vis dėlto tesiekusi tik pa- 
taisyti buržuazinę visuomenę, o ne paneigti jos socialinius pagrindus, 
negalėjo iš esmės išspręsti nei Maironio kolizijos su buržuazine aplin- 
ka, nei juo labiau įkvėpti jo naujiems kūrybiniams polėkiams, kurie to 
meto Lietuvoje būtų taip suskambėję, kaip skambėjo poeto kūriniai 
nacionalinio judėjimo laikotarpiu. Maironis 1926 metais giliai sukrės- 
tas tai pripažino: 


Seniai aš laukiu išsiilgęs, 

Dažnai meldžiuos karšta malda: 
Sugrįžk, sugrįžki valanda, 

Kad, skruostus ašara suvilgęs, 
Paliesiu lyrą, kaip tada, 

Kai žėri jaunas įkvėpimas, 

Jos balsui pritarė jaunimas." 


Deja, toji jauno įkvėpimo valanda, kurios taip troško poetas, jau 
niekada nebeaplankė jo, o buržuazinės Lietuvos jaunimas dainavo jau 
kitas - nebe Maironio - dainas, dažniausiai miesčioniškas dainuškas 


ar užsienietiškus šlagerius. 


6 Eil. „Kai kam“. Tiksli citata: „O siurbėlės, niekšai, bastūnų gauja!“ 
7 Eil. „Seniai aš laukiu išsiilgęs..“ 

Taip Maironis iš tikrųjų atsidūrė būklėje, kurią pats buvo nuspėjęs 
dar savo poetinio kelio pradžioje: „Užmirš mano giesmes! Poetai kiti / 
Ieškos įkvėpimo brangaus“*. Ši būklė sudarė ne vien visuomeninę 
bei literatūrinę, bet ir giliai psichologinę poeto dramą - ji su skau- 
džiu aiškumu tartum galutinai patvirtino tas rezignacines nuotaikas, 
kurios ne kartą ir anksčiau reiškėsi Maironio lyrikoje, atspindėdamos 
tiek tam tikrą poeto konfliktą su savo meto visuomene, tiek ir aps- 
kritai žmogiškos būties santykį su realybe, nuotaikas, kurios bene 
ryškiausiai nusakytos poeto aforistiniu palyginimu: „Išnyksiu, kaip 
dūmas, neblaškomas vėjo, / Ir niekas manęs neminės“?. Tačiau šios 
pesimistinės nuojautos akivaizdus patvirtinimas toje visuomenėje, iš 
kurios Maironis pagrįstai turėjo teisę reikalauti sau aukštos pagarbos 
bei pripažinimo, teikė jam ypatingai aštrų skausmą, nepaprastai giliai 
žeidė visą jo individualybę. Šioje situacijoje Maironis iškyla prieš mus 
kaip tragiško likimo poetas. 

Bet tai buvo tik laikinas šio didelio poeto primiršimas ir neverti- 
nimas. „Gal žmonės šiandieną manęs nesupras, / Bet mano - išauš- 
tančiai metai!“ - buvo pareiškęs Maironis eilėraštyje „Pasitikėjimas 
savimi“. Ir jo eilės vėl suskambo nauja galia ir nauja prasme, kai tikrai 
atėjo tie „išauštančiai metai“. O jie atėjo greičiau, negu galėjo numa- 
tyti ar tikėtis Maironis - jie atėjo kartu su didžiaisiais istoriniais įvy- 
kiais, kartu su lietuvių tautos posūkiu į naują savo istorinio vystymosi 
tarpsnį. Tai buvo ne tik socializmo statybos, bet ir lemtingų išbandy- 
mų, aštriausių kovų metai. 

Jau Didžiojo Tėvynės karo metais, kai Lietuvos liaudžiai teko stoti 
į žūtbūtinę kovą su hitleriniais grobikais dėl savo gyvybės ir dėl socia- 
listinės ateities, Maironio literatūrinis palikimas, geriausieji jo patrio- 
tinės lyrikos posmai vėl ėmė vaidinti veiksmingą vaidmenį. Didžiajai 
pergalei tarnavo ne vien žinomieji poeto eilėraščiai apie senovės lietu- 
vių kovas su kryžiuočiais ar apie kaizerinę vokiečių okupaciją Lietuvo- 
je. Ženklus tas faktas, kad pirmasis tarybinių lietuvių poetų eilėraščių 
rinkinys Gyvajai Lietuvai, išleistas 1942 m. Maskvoje, prasideda kaip 


* Eil. „Išnyksiu kaip dūmas“. 
» Eil. „Išnyksiu kaip dūmas“. 

tik Maironio klasišku posmu: „Kur bėga Šešupė, kur Nemunas teka“*?, 
paimtu to rinkinio moto. Ar galėjo Maironis tikėtis tokios kovinės są- 
jungos?! 

Šia iškilminga jubiliejine proga noriu paliudyti, kad lietuvių tary- 
biniai rašytojai, pasitraukę karo metais į Tarybų šalies gilumą, sėmėsi 
iš Maironio poezijos patriotinių impulsų savo kūrybai. Perleisdami 
per socialistinę pasaulėžiūrą, per tarybines pažiūras bei nuotaikas su- 
vokdami ir pajausdami Maironio lyrikos sveikuosius liaudiškus pra- 
dus, joje sukauptą karštą meilę gimtajam kraštui, jos krištoliškai aiš- 
kų poetinį skambėjimą, jie Maironio poeziją tuo metu laikė vienu iš 
sektinų pavyzdžių, kaip reikia atsakingu istoriniu momentu tarnauti 
liaudžiai, kaip į ją veiksmingai prabilti ir kaip ją uždegti lemiamai ko- 
vai. Tad mūsų literatūros istorikai bei kritikai, reikia manyti, lengvai 
atseks ir tam tikrą maironinę tradiciją lietuvių tarybinėje poezijoje 
Didžiojo Tėvynės karo metais. 

Iškovotoji pergalė prieš nuožmiausius lietuvių tautos priešus - vo- 
kiečių imperialistus, naujo socialistinio gyvenimo statyba ant karo 
griuvėsių, - kai reikėjo didelio ryžtingumo bei pasiaukojimo tėvynės 
labui, jaunatviško veržlumo ir entuziazmo, tikėjimo šviesia ateitimi ir 
liaudies kūrybinėmis galiomis, - darė ir toliau Maironio poeziją gyvą 
ir aktualią. Todėl pokario laikotarpiu poeto literatūrinis palikimas su- 
silaukė didelio populiarumo bei aukšto pripažinimo tiek Tarybų Lie- 
tuvoje, tiek ir už jos ribų. Jau 1947 m. buvo išleistas naujas Pavasario 
balsų leidimas, o po poros metų Maskvoje pasirodė stambi Maironio 
poezijos rinktinė rusų kalba. Praėjus nepilnam dešimtmečiui, 1956 
metais, buvo išleistas Maironio rinktinių raštų dvitomis, į kurį įėjo 
ne tik jo lyrika, bet ir poema Jaunoji Lietuva. Dar po poros metų vėl 
buvo išleisti meniškai apipavidalinti Pavasario balsai, o XIX amžiaus 
lietuvių poezijos rinkinyje, neperseniai pasirodžiusiame Maksimo 
Gorkio įsteigtos „Poeto bibliotekos“ serijoje, įdėtas stambus pluoštas 
ir Maironio eilėraščių, pakartotinai išverstų į rusų kalbą. Dabartinis 
poeto jubiliejus vėl pažymimas naujais jo poezijos leidiniais lietuvių 
ir rusų kalbomis. 


2 Eil. „Kur bėga Šešupė“. 


318 


Šie sausi bibliografiniai duomenys, kurie tikriausiai nustebintų 
patį poetą, yra geriausias įrodymas, kad Maironis tarybinės santvar- 
kos sąlygomis tikrai susilaukė „išauštančių metų“. Bendras Maironio 
knygų, išleistų pokario laikotarpiu, tiražas jau seniai toli prašoko jo 
raštų išplitimą buržuazinėje Lietuvoje, o per vertimus į rusų kalbą 
Maironio lyrika jau seniai išėjo į visą plačiąją Tarybų šalį. Ir tai yra 
visiškai dėsninga, nors kai kam gal ir atrodytų paradoksalu, kad Mai- 
roniui priešingos ideologijos žmonės taip didžiai vertina ir taip plačiai 
skleidžia jo literatūrinį palikimą. Tai yra dėsninga todėl, kad tarybinė 
visuomenė, kurdama naują, komunistinę kultūrą, paveldi iš praeities 
viską, kas joje buvo pažangu ir vertinga, tauru ir tikrai patriotiška, 
kilnu ir humaniška, viską, kas tarnavo liaudžiai veržiantis į švieses- 
nę ir teisingesnę ateitį. Tad tarybinė praktika akivaizdžiai paneigia 
Tumo-Vaižganto žodžius, pasakytus mirus Maironiui: „Dainių tega- 
li įvertinti jo amžininkai; tie, kurie drauge su juo virpėjo tais pačiais 
susigraudinimais, kurie baime tirpo dėl tų pat nelaimių, kurių širdys 
salo tais pat laukimais. Dabar kiti žmonės, kiti reikalai, kitų tenka 
dairytis ir pranašų-skatintojų“**. Mes žinome, kaip Maironį vertino jo 
amžininkai buržuazinėje Lietuvoje ir kokiais „pranašais-skatintojais“ 
jie buvo pakeitę taurų, įkvėptą poetą. 

Tarybinė visuomenė pasirodė mokanti vertinti Maironį geriau ir 
teisingiau negu jo buržuaziniai amžininkai, oficialiai vadinę poetą 
„Lietuvos atgimimo dainiumi“, „tautos prisikėlimo pranašu“ bei ki- 
tokiais panašiai išpūstais vardais, tačiau iš tikrųjų mažai tesirūpinę 
nuoširdžiai pajausti ir deramai pagerbti įžymųjį poetą. 

Vertindama Maironio kūrybinį palikimą nauju ir kartu kritišku 
žvilgsniu, ssmdamasi iš to palikimo naujų, socialistinio gyvenimo po- 
reikius atitinkančių aspiracijų bei polėkių, naujais aspektais suvokda- 
ma poeto skelbtus idealus, tarybinė visuomenė šiandien suteikia dau- 
geliui Maironio kūrinių naują įprasminimą ir naują skambėjimą. Bet 
juk tai ir yra bet kurio didelio poeto požymis ir lemtis, kad kiekviena 


4 


2 Juozas Tumas-Vaižgantas, „Maironiui mirus (Radio paskaita), in: [Juozas 
Tumas-Vaižgantas|, Vaižganto raštai, t. 19: Mūsų literatūros istorijai: ašmas 
būrys veikėjų: naujieji literatūros nuotykiai, Kaunas: Švyturys, 1933, p. 228. 

nauja epocha, priimdama ir vertindama jį savitai, randa jame tai, kas 
jai artima ir brangu. O pats poetas nuo to darosi tik dar reikšminges- 
nis ir turiningesnis. 

Maironis žinomame eilėraštyje „Jei kada pančiai nukris“ nuogąsta- 
vo, ar jo išgyventos „kovos ir kančios, be ryto naktis“ bus besupran- 
tamos ateities vaikams. Šiandien galim aiškiai pasakyti, jog tarybiniai 
žmonės gerai supranta Maironio atliktą reikšmingą vaidmenį lietuvių 
tautos istorinėje raidoje ir kartu didžiai brangina geriausią išliekamą- 
jąjo kūrybinio palikimo dalį. 

Tekstas 1962 m. lapkričio 1 d. skaitytas Maironio minėjime. 


Pirma publikacija: Vincas Mykolaitis-Putinas, „Maironis. 100-tosioms gimi- 
mo metinėms paminėti“, in: Vincas Mykolaitis-Putinas, Raštai, t. 10: Poezija; 
Literatūros istorija ir kritika; Laiškai, dokumentai, Vilnius: Vaga, 1969, p. 592— 
601; skelbiama iš: Ibid. 


VINCAS MYKOLAITIS-PUTINAS 
Maironis. 100-tosioms gimimo metinėms paminėti 


Mano kartos žmonėms Maironis daugiau negu poetas. Mes žino- 
me daug didesnių poetų už Maironį, tačiau Maironis mums kažkas 
daugiau negu jie. Ne savo raštų gausumu, ne tematikos svarumu, ne 
poetiniu artizmu, o savo lietuviško žodžio galia ir poveikiu mūsų 5ą- 
monei, - žodžio, padėjusio mums rasti save, apsispręsti ir visą amžių 
pasilikti su savo kraštu, su savo tauta. 

Kai mes stebime tautų, ypačiai mažųjų tautų gyvenimą ir santy- 
kius, tai susiduriame su vienu labai įdomiu psichologiniu reiškiniu, 
ypač išryškėjusiu XIX a. antroje pusėje ir XX a. pradžioje. Būtent, dėl 
ko tam tikros tautos žmogus, tautos paniekintos, pavergtos, užgui- 
tos, mažos, - vakarykščių baudžiauninkų tautos žmogus - nebenori 
priklausyti nė vienai didelei, viešpataujančiai tautai, kartais net ima 
ją neapkęsti, ima didžiuotis ta savąja pavergta maža tautele ir vien jai 
nori priklausyti. Taip yra atsitikę su mažomis Balkanų tautomis, taip 
atsitiko ir su tautiškai sąmonėjančiais lietuvių tautos žmonėmis. Dėl 
ko? Kas juos taip paveikė? 

Nesileisiu čia į įvairias tautinio sąmonėjimo priežastis bei veiks- 
nius. Savo reikalui, susiedamas tai su Maironiu, noriu čia paminėti 
tris tokius veiksnius, ypačiai reikšmingus lietuvių tautai - tai praeitis- 
senovė, gimtoji kalba ir kova prieš carizmą dėl tautos teisių. Prie jų 
galėtume pridėti dar vieną, kaip anų pasekmę - tai prisirišimas prie 
gimtojo krašto. Maironis savo raštais visus šiuos veiksnius ugdė, skie- 
pijo į savo skaitytojų širdis, - buvo vienas iš tų, kurių žodis skambėjo 


įspūdingiausiai, įtikinamiausiai. 


321 


Mūsų poetas nebuvo istorikas. Tačiau jis suprato istorijos reikšmę 
pavergtai tautai, senovės žavesį, ypač kad piešiant senovės paveikslą, 
vaizduotė gali laisvai skrajoti idealiose fantazijos srityse. Praeities to- 
liuose gali rodyti patraukliausius heroizmo pavyzdžius. Visi Maironio 
raštai nusagstyti lietuvių tautos praeities motyvais. Pradėdamas savo 
literatūrinį darbą, jis pajuto reikalą duoti trumpą istorijos vadovėlį. 
Jis jį parašė 1884—1886 m. Ta jo Vistorija' buvo išspausdinta 1891 m., 
vėliau pakartota dar tris kartus. Viename savo eilėraštyje Maironis sa- 
kosi, kad jis norėtų „prikelti nors vieną senelį / Iš kapų milžinų / Ir 
išgirsti nors vieną, bet gyvą žodelį / Iš senovės laikų“. Noras atgai- 
vinti, pavaizduoti praeitį įvairiais variantais skamba lyrinėj ir epinėj 
Maironio poezijoj. Jį lengvai išgirs kiekvienas, peržvelgdamas poeto 
raštus. Tas pats noras paskatino jį rašyti dramų trilogiją Kęstučio mir- 
tis, Vytautas pas kryžiuočius ir Vytautas Karalius. 

Sąmoningas subrendusios tautos istorikas ieško praeity istorinės 
tiesos, analizuoja socialinius santykius, nužymi progreso linkmes. 
Tauta-kūdikis ieško praeity pasakų ir pamokymų. Maironis, tai žino- 
damas, prologe į trilogiją taip savo uždavinį ir aptaria: 


Paliki už durų kasdieninius vargus 

Ir pilko gyvenimo naštą! 

Lakius pabalnojęs vaizduotės žirgus, 
Nuskriski į tolimą kraštą! 

Į kraštą tamsių, neįžengiamų girių, 

Į kraštą prabočių, tėvų-didžiavyrių! 
[...] 

Ir ten, iš prabočių, didžios praeities 
Mokinkis paguodos, ieškok išminties5 


1 [Maironis], Apsakymai apie Lietuvos praeiga, paraszė Stanyslovas Zanavykas 1886, 
Tilžė: Kasztu Lietuvos mylėtojų spausdinta pas O. v. Mauderodės, 1891. 

* Eil. „Aš norėčiau prikelti“. 

3 Tai yra ne visos trilogijos, o dramos Kęstučio mirtis prologas (žr. [Maironis], Mairo- 
nio raštai, t. 3: Dramatiški veikalai, Kaunas: [S. n.l, 1930, p. 91). 

Vaizduodamas senovės lietuvių barzdočių kovas su priešais, Mai- 
ronis įsakmiai nurodo du pikčiausius priešus - kryžiuočius ir lenkų 
šovinistus-endekus*. Tiedu priešai ir jo jaunystės laikais grėsė di- 
džiausioms lietuvių vertybėms - žemei ir tautiškumui. 

Tačiau, be tų dviejų, buvo dar trečias priešas - poeto gyvenamoj 
dabarty. Tas priešas - tai carinės Rusijos imperijos režimas — cariz- 
mas, pavertęs, kaip žinoma, Rusiją tautų kalėjimu. Kova prieš carizmo 
užmačias Lietuvoje skamba Maironio poezijoj garsiausiais, karingiau- 
siais tonais tiesiogiai, atvirai, o kai kur pridengta alegoriniais, simbo- 
liniais įvaizdžiais bei metaforomis. Štai vienas būdingas posmas: 


Neregėti aušros!.. Taip prailgo naktis! 
Beldžia vėjas į langą bailiai; 
Nebenori jau miego pabudus akis, 
Nors negreit patekės spinduliai.5 


Kovingieji, nukreipti prieš carizmą eilėraščiai bei dainos pelnė 
Maironiui didžiausią populiarumą Lietuvos visuomenėj, nes atitiko 
plačiųjų liaudies masių siekimus bei nuotaikas. Geriausioje savo kū- 
rybos dalyje Maironis tapo kovotoju už liaudies teises, už pavergtos 
tautos laisvę ir tautiškumą. 

Konkretus, visuotinis tautiškumo elementas yra gimtoji kalba. 
Lietuvių tautos istorija, kaip žinoma, ėjo tokia linkme, kad gimtoji 
kalba ėmė pamažu nykti pirmiausia bajorijoje, o paskui ir liaudyje. 
Vyko polonizacijos ir germanizacijos procesas. Maironis šį procesą 
sekė skaudama širdimi. Jis norėjo jam užkirsti kelią. Jis norėjo sulai- 
kyti lietuvių kalbos nykimą valstiečių pirkiose. Nepaisydamas dvari- 
ninkų priešiškumo liaudžiai, jis norėjo lietuvių kalbą grąžinti net ir 
į dvarus. Poetas rūstauja, kad dvarininkų dukros, patekę į Varšuvos 
pensionus: 


Lietuviškai, rods, neišmoks prakalbėti, 


Ar austi, ar braukti rasas, 


4 Lenkų nacionalistų politinio judėjimo Narodowa Demokracja atstovai. 
5 Eil. „Rusų laikais priešaušris“. 

Ar prosenių žemę, jos būdą mylėti, 
Bet... užduotį savo supras: 


Per pokylius kaip karalienės žibės.“ 
Jis smerkia išsigimėlius, kurie išsižada savo žemės ir jos papročių: 


Tas ne lietuvis, kurs jos būdo, 
Jos žemės dainų nemylės; 
Neverks, kad patys sūnūs žudo, 
Kas verta meilės ir garbės.? 


Jis skatina kovą už gimtąją žemę, jos būdą ir kalbą: 


Ginkime kalbą, žemę, jos būdą! 
Stokim į darbą kaip milžinai!š 


Ir džiaugiasi, kad Nemuno ir Šešupės krašte „broliai artojai lietu- 
viškai šneka“. Šitokiais kalbos aukštinimo ir gynimo motyvais per- 
pintos ir visos Maironio poemos. 

Tačiau jis buvo ne vien gimtosios kalbos gynėjas, bet ir ja rašąs poe- 
tas. Lietuviškas žodis jam buvo svarbiausia ir vienintelė reiškimosi 
priemonė. Deja, kai Maironis pradėjo rašyti poeziją, tas žodis buvo 
dar labai netobulas, moderniajai poetinei kūrybai nepritaikytas. Pir- 
mosios savo poemos Tarp skausmų į garbę pratarmėje Maironis taip 
skundžiasi, turėdamas galvoje jaunųjų skaitytojų reikalavimus: 


Bėt jauni, pardaug įsitikėję į savo galę, pardaug teip jau reikalauja ir 
nū kitu; ir mano poema nevisai jūs užganėdįs: jos rubai pasirodys dar 
sziurksztųs ir stori, eisiena gana sunki. Bet neužmirszkite, brolei, jog 
einu keliu visai nauju ir neiszmintu, jog lietuviszkas liežuvis įpatingai 


poezijoje visai dar neiszdirbtas, ir ant vieno sakinio reikia nekartą rymo- 


* Eil. „Tautos pabėgėliams“. 

7 Eil. „Užtrauksme naują giesmę“. 
š Eil. „Nebeužtvenksi upės“. 

9 Eil. „Kur bėga Šešupė“. 

ti ilgomis valandomis, iki iszrandi atsakantį iszreiszkimą savo mislies. 
Sergėjaus, kiek galėdamas nauju ir mažai suprantamu žodžiu, bet kad 
palengvinti skaitymą ir supratimą ir tiems, kurie mažai temoka lietu- 
viszkai, patalpinau ant galo trumpą paaiszkinimą truputį sunkesniu 


žodžiu.'? 


Tame žodynėly šalia šiandien jau nebevartojamų žodžių, kaip atei- 
ga, gyvata, karionė, liuosybė, praeiga, užganėdinti, valandrodis, vi- 
sotnyčia (universitetas), randame ir tokių, šiandien visų vartojamų, 
kaip anga, banga, begalinis, būdas, diduomenė, gaivalas, įkvėpimas, 
išgama, karta ir daug kitų. Versdami Maironio raštus, matome, kad 
jis visą gyvenimą stengėsi turtinti, įvairinti savo kalbą. Tačiau poezi- 
jai svarbiau negu žodynas kalbos stiliaus lankstumas, emocingumas, 
ekspresija, muzikalumas. Ir šiuo atžvilgiu poetinės kalbos kūryboje 
Maironio laimėjimai yra labai reikšmingi. Jis pirmas ir, galima sakyti, 
vienintelis iš savo amžininkų pasiekė tokio poetinės kalbos ir formos 
tobulumo. Rašęs klasikine tonine eilėdara, jis ilgiems laikams ją pri- 
gydė lietuvių literatūroje. Jis sukūrė būdingas maironiškas strofas, 
savotišką ritminę intonaciją, daug ligi jo nežinomų, nevartotų 5ąS- 
kambių-rimų. Maironio poetinės kalbos vaizdingumas, emocingu- 
mas, metaforika kartu su paprastumu darė jo turinį įtaigų, jaudinantį, 
lengvai suprantamą. Štai dėl ko Maironio poezija veikė lietuvių tautą 
sąmoninančiai, ugdydama jos nacionalinį susipratimą. Ji sudaro ištisą 
epochą, šiandien vadinamą maironine lietuvių literatūroje. 

Lietuvių nacionalinio judėjimo laikais, Maironio jaunystėje, jo 
talento suklestėjimo metais, visi svarbiausieji jo patriotiniai šūkiai - 
mylėti savo tautos praeitį ir kalbą, kovoti su priespauda, liaudies nu- 
tautimu - buvo visuotinai priimtini. Kai kurios Maironio patriotinės 
dainos ir šiandien skamba lietuvių liaudyje, o daugelis jo poezijos 
posmų ir šiandien tebejaudina skaitytoją. 

Pradėdamas savo kalbą, sakiau, kad Maironis yra didis ir brangus 
ypačiai mano kartos žmonėms. Mes esame maždaugtrimis dešimtimis 


o St. Garnys [Maironis], Terp skausmu į garbę, Tilžė: O. von Mauderodės spaustuvė, 
1895, p. 3-4. 

metų jaunesni už Maironį. Kai mes pradėjome sąmoningai, intelektu- 
aliai gyventi apie 1907-1910 metus, Maironis buvo pačiame savo talen- 
to subrendime. Buvo pasirodę visi reikšmingiausieji jo kūriniai. Mes 
juos skaitėme, mes jais gėrėjomės, mes jais auklėjomės. Jie mus vei- 
kė giliau negu vyresniųjų ir jaunesniųjų kartų žmones. Vyresniosios 
kartos, Maironio amžininkai, nesutarė su juo daugeliu ideologinių 
klausimų. Tai buvo lietuvių visuomenės diferenciacijos laikotarpis. 
Paliovė ėjusi Aušra, kurioje Maironis išspausdino pirmąjį eilėraštį. 
Pasirodė pozityvistinis liberalinis Varpas, klerikalinė Apžvalga ir Tė- 
vynės sargas, socialistiniai Lietuviškasis balsas, Lietuvos darbininkas, 
Darbininkų balsas, vėliau Žarija, Skardas, Naujoji gadynė. Maironis 
pritapo prie klerikalinės spaudos. Už klerikalines jo kūrinių idėjas jį 
aštriai puolė Stasys Matulaitis“, šnairavo Vincas Kudirka, Jonas Šliū- 
pas ir visi kairiosios krypties žmonės. 

Jaunesniosios už manąją kartos laikė Maironį jau pasenusiu, atgy- 
venusiu, nebeaktualiu rašytoju. Jos tarėsi esą išsivadavusios iš Mairo- 
nio pažiūrų bei poetikos poveikio. 

Ištikimiausia Maironiui pasirodė manoji karta. Didžiuma jos 
žmonių buvo nusiteikusi laisvamaniškai religijos atžvilgiu. Kad Mai- 
ronis - kunigas, ji žinojo, tačiau žiūrėjo į tai atlaidžiai. Mumyse dar 
ilgą laiką buvo gyva Maironio įdiegta Lietuvos senovės romantika, 
praeities heroizmas, bočių-didvyrių šlovė. Mes pakilia nuotaika skai- 
tydavome: 


Kur šiandieną Jinai? 

Miega jos milžinai; 

Po žemių jų ilsis krūtinė! 
Kaip po audrų didžių, 

Kad ant marių plačių 
Užmiega vilnis paskutinė." 


* Žr. N. [Stasys Matulaitis], [7erp skausmu į garbę recenzija], in: Varpas, Tilžė, 1895, 
Nr. 8, p. 133-136 (šios knygos p. 52-62); S. [Stasys Matulaitis], [Pavasario balsų 
recenzija], in: Varpas, Tilžė, 1898, Nr. 1, p. 9-11 (šios knygos p. 72-81). 

2 Jaunoji Lietuva, „Įžanga“. 

Mes ilgai prisiminėm tamsius carinės priespaudos metus — ir vėl 
deklamuodavom: 


Jau Slaviai sukilo. Nuo Juodmario krašto 
Pavasaris eina Karpatų kalnais. 
Po Lietuvą žiema. Nei žodžio nei rašto 


Neleidžia erelis, suspaudęs sparnais... 


Maironio poezijos patriotizmas visuomeniškai pilietiškai nusitei- 
kusius jaudino kone visą gyvenimą. Poetiškų sielų skaitytojai gėrėjosi 
dainiškais, skambiais jo eilėraščiais, gamtiniais bei individualiniais 
motyvais. Maironis mano kartos žmonių sąmonėj įsitvirtino kaip di- 
delis lietuvis ir poetas. 

Aš pats Maironį pirmą sykį pamačiau Marijampolės bažnyčioje per 
mokinių pamaldas. Jis, matyt, buvo atvažiavęs atlankyti savo bičiu- 
lio, o mūsų mokytojo kapeliono, taip pat poeto Motiejaus Gustaičio. 
Maironis po pamaldų pasakė mums pamokslėlį. Atsimenu tik vieną 
to pamokslėlio vietą. Tais laikais gimnazistai nešiodavo uniformas su 
nikelinėmis spindinčiomis sagomis. „Žiūrėkite, kalbėjo Maironis, gal 
tai jūsų tėvų, brolių ir seserų ašaros spindi: Aš tada galėjau būti tre- 
čioje ar ketvirtoje tuometinės gimnazijos klasėje. 1909 metų vasarą, 
išvažiuodamas atostogų, atlankiau savo klasės draugą Petrą Šalčių. Jis 
man parodė Maironio poemą Jaunoji Lietuva ir kai ką iš jos paskaitė; 
bene „Jau Slaviai sukilo“. Knygelę aš įsigijau ir, važiuodamas namo, ve- 
žime godžiai ją skaičiau. Netrukus po to nusipirkau Pavasario balsus, 
paskui Raseinių Magdę - ir Maironis tvirtai įsišaknijo mano vidaus 
pasaulyje. 

Neprisimenu, kuriais metais buvo išleistas pirmasis Maironio por- 
tretas ir pardavinėjamas knygynuose. Buvo tai padidinta fotografi- 
ja - gražus, amžiaus stiprume vyras, tankiais garbanotais plaukais, 
apsirengęs kunigiškai, su kanauninkišku ar pralotišku medalionu ant 
krūtinės. Šitas medalionas, matyt, aukso grandinėle pakabintas ant 
kaklo, visą laiką man rėžė akis: ar tai tinka poetui tokios puošmenos?! 


5 Jaunoji Lietuva, VI:XIV. 

Ir aš neiškentęs sykį ėmiau ir juodai užtušavau tą kanauninkišką ar 
pralotišką ordiną - nuėmiau jį nuo poeto krūtinės. Jei aš tada pasiel- 
giau nepagarbiai, čia viešai atsiprašau bent jo atminimą. Tą portretą, 
laimingai išlikusį per karų suirutes, aš saugau ir šiandien. 

Su gyvu Maironiu man teko susitikti žymiai vėliau - tik 1923 m., kai 
aš pradėjau dirbti Lietuvos universitete Kaune. Maironis skaitė Teo- 
logijos- Filosofijos fakulteto studentams senosios lietuvių literatūros 
kursą - apie Donelaitį. Susitikdavau su juo posėdžiuose. Jis laikėsi 
santūrai, maža kalbėjo. Į lietuvių rašytojų draugiją jis nebuvo įsira- 
šęs. Sakydavo, kad rašytojas turi rašyti, o ne leisti laiką posėdžiuose ir 
pobūviuose. 

Artimesnių asmeninių santykių su Maironiu aš taip ir nesumez- 
giau. Man buvo nedrąsu prie jo, tokio oraus, pirmam prieiti, o jis ne- 
turėjo į mane jokio reikalo... Atsimenu, tik vieną kartą esu buvęs jo 
ištaigingame bute jo namuose pas jį vaišėse su daugeliu kitų svečių. 
Tame pobūvyje nieko specifiškai maironiško, poetiško, literatūriško 
nepatyriau. 

1932 m. pavasarį pasklido žinia, kad Maironis serga. 

Vieną kartą, birželio 28 d., ėjau Vaižganto gatve. Staiga susitinku 
patį Juozą Tumą-Vaižgantą. Jis stabtelėjo ir su jam būdingu išviršiniu 
nerūpestingumu, bet su tragiška potekste ištarė tik šiuos du žodžius: 
Maironis „pomior“... Ir nuėjo, palikęs mane sukrėstą, apstulbusį. 

Trečią dieną Maironį laidojo. Palaidojo jį slegiančiuose mūruose, 
Kauno Katedros kriptoje. Marmuro lentoje įrašė: 


Kaip man gaila to balto senelio, 
Kurs, užstojęs ant amžino kelio, 
Jau nebkelsis ant balso varpų 

Ir, ant kelių ainius pasodinęs, 
Nebepasakos, bočius atminęs, 
Nepratars iš šaltųjų kapų!“ 


4 Raseinių Magdė. 

Bet tai ne būdingiausi poeto žodžiai. Man atrodė, daug labiau pri- 
tiktų palaidoti Maironį atviroj Lietuvos gamtoj, kalnely, tarp šlaman- 
čių beržų. Jo bareljefas turėtų būti ne seno, bet poeto pačiame am- 
žiaus stiprume, o antkapy iškalta: 


Mylėk, lietuvi, tą brangią žemę, 
Kame nuo amžių tėvai gyveno.5 


5 Raseinių Magdė. 

Straipsnis skirtas iki tol menkai nagrinėtai Maironio kūrybos sričiai - jo isto- 
riniams veikalams. 

Pirma publikacija: Pranas Pauliukonis, „Maironis istorikas“, in: Aidai, Brukli- 
nas, 1962, Nr. 7, p. 312-315; skelbiama iš: Pranas Pauliukonis, „Maironis istori- 
kas“, in: Maironis: jo gimimo šimtmečiui paminėti, red. Antanas Vaičiulaitis, 
New York: [J. Pragulbickas], 1963, p. 31-42. 


PRANAS PAULIUKONIS 
Maironis istorikas 


Maironį kaip poetą žino visa lietuvių tauta. Kaip neeilinį teologą jį 
gerai pažįsta kunigai, ypač buvę jo studentai. Maironio parašytas trak- 
tatas De justitia et jure! yra nemažas įnašas moralinėje teologijoje 
apie teisės ir teisingumo supratimą. Savo laiku buvo geriausias veika- 
las moralinės teisės klausimu visoje Rusijos imperijoje. Bet Maironis 
kaip istorikas ar teisingiau, kun. dr. Jono Matuso žodžiais tariant, Lie- 
tuvos istorijos rašytojas, mažai kieno dėmesį yra atkreipęs. O vis tik 
anuo metu jo parašytoji Lietuvos istorija buvo geriausias vadovėlis. 


Maironis tautinio atgimimo veikėjas 


Maironis yra brendęs prasiskleidžiančio lietuvių tautinio susipratimo 
laikotarpyje, kada lietuvių veikėjų dėmesys ypatingai buvo nukreip- 
tas į tautos istoriją. Caro valdžios varginama ir kankinama tauta buvo 
gaivinama garbingos praeities vaizdais. Simonas Daukantas knygo- 
je apie lietuvių būdą rinko kuo gražiausius žodžius nušviesti lietu- 
vio praeities gyvenimui ir papročiams, kad atsvertų tuometinį rusų 
priespaudos vargą Lietuvoje. Net lietuvių dignitoriai vyskupai, Mo- 
tiejus Valančius ir Antanas Baranauskas, augštino pagonišką Lietuvą. 
Dr. Jonas Basanavičius, iš profesijos gydytojas, visą gyvenimą pašventė 

1 Joannes Matsulevicz, Praelectiones de iustitia et iure: Ouas habuit in Caesarea Ro- 


mano-Catholica Ecclesiastica Academia Petropolitana, Petropoli: Officina Typ. J. A. 
Mansfeld, 1903. 

lietuvių tautos praeities tyrinėjimams. Pirmo Aušros numerio virše- 
lyje jis padėjo motto: Žmonės, nepažįstą istorijos, visada yra vaikai. 
Įžanginiame laikraščio straipsnyje pasisakė, kad Aušros didžiausias 
rūpestis būsiąs supažindinti brolius lietuvius su garbingais sentėvių 
veikalais, ir ragino visus domėtis lietuvių praeities žygiais, gyvenimu, 
tikyba, papročiais... Ir kiti aušrininkai studijavo Lietuvos istoriją: Jo- 
nas Šliūpas parašė dviejų didelių tomų veikalą, Vincas Pietaris — isto- 
rinę apysaką Algimantą ir pora studijėlių iš Lietuvos praeities. 

Pats Maironis Lietuvos istorijos trečiosios laidos prakalboje rašė, 
kad suprasdamas, „kaip yra reikalinga Lietuviui žinoti savo istoriją, 
turėjau atliekamu laiku 1880 m. pasiimti už to darbo, nors jaučiau, 
jog jisai pereina mano išgales“. Paraštėje nurodo, kad pasiimtą Lie- 
tuvos istorijos rašymo darbą užbaigęs 1886 m. ir po ketverių metų 
Tilžėje atspausdinęs Zanavyko slapyvardžiu. Iš tikrųjų pirmą kartą 
Maironio istorija išėjo 1891 metais antrašte „Vistorija, arba Apsaky- 
mai apie Lietuvos praeiga. Paraszė Stanyslovas Zanavykas 1886. Tilžė 
1891 m. Kasztu Lietuvos mylėtojų spausdinta pas O. v. Mauderodės“. 
186 p. Atspausdinta 3,000 egz. Antra laida išleista 1903 metais Tilžėje 
be jokių pataisymų, net ir be autoriaus žinios. 1906 metais Petrapily- 
ję Lietuvių laikraščio išleista trečia laida antrašte: „Lietuvos istorija 
su kunigaikščių paveikslais ir žemėlapiu. Parašė Maironis (Š. M-lis). 
Trečią kartą atspausta ir pertaisyta. 1906. Išleista Lietuvių Laikraščio 
pinigais“ 259 p. Turėjo būti J. M-lis, bet, matyt, leidėjai buvo pamiršę 
tikrąjį autoriaus vardą. Tad per penkiolika metų Maironio Lietuvos 
istorija susilaukė trijų laidų po 3,000 egz., dviejų spaudos draudimo 
metu. Ketvirtoji laida išėjo 1926 metais Kaune Maironio raštų ketvir- 
tuoju tomu 235 p. Pastaroji laida „žymiai perdirbta“ ir be literatūros 
apžvalgos. 


Krikščioniškai patriotinė istorijos ideologija 


Reikia tikėti Maironio žodžiais, kad pasiimtas darbas parašyti Lietuvos 
istoriją prašoko jo jėgas, nes jis ėmėsi jo dar prieš Aušros pasirodymą, 


2 Maironis (Š. M-lis), Lietuvos istorija: su kunigaikščių paveikslais ir žemlapiu, Petropi- 
lis: išleista Lietuvių Laikraščio pinigais, 1906, p. 4. 

tebūdamas vos 18 metų amžiaus ir dar sėdėdamas gimnazisto suo- 
le. Jis aiškina, kodėl ėmėsi istorijos rašymo; esą, svetimos kalbos ne- 
mokant, labai sunku iš knygų pažinti Lietuvos praeitį, nes tik vienas 
Daukantas lietuviškai plačiau yra rašęs apie lietuvių tautos praeitį, 
bet jo darbas Pasakojimai apie veikalus lietuvių (1850 m. parašyti ir 
1893 m. Amerikoje išleisti - Pr. P.) esąs nepragmatiškas ir daugiau yra 
medžiaga istorijai, o ne pati istorija. 

Maironio Lietuvos istorija parašyta krikščioniško patriotizmo dva- 
sioje. Jau įžangoje, nurodęs istorijos pažinimo svarbą tėvynės meilei, 
pabrėžia, kad tėvynės meilė negali būti be Dievo meilės. „Todėl klysta 
labai tos karštos jaunos galvos, kurios sako, jog Lietuviams užtenka 
vieno moksliško apšvietimo [...]. Teip tai suprasdamas musų žmonių 
reikalus, nekiteip rašiau irsavo Apsakymus'“. 

Maironis buvo giliai religingas ir visur, net kasdieniniuose gyveni- 
mo reikaluose, įžvelgė Dievo Apvaizdos veikimą. Tad ir Maironio is- 
torijoje matyti tas jo tvirtas tikėjimas Dievo Apvaizda. Kai lietuviams 
pavyksta iš gresiančio pavojaus išsigelbėti, autorius tai aiškina Dievo 
valia. Aprašydamas Saulės mūšį, pasakoja, kaip kalavijuočiai galvojo 
pavergti visus lietuvius. „Bet Dievas skyrė kitaip“. Mindaugo laikais 
buvo sudaryta didelė koalicija prieš Lietuvą ir jai grėsė pavojus žūti, 
„vienok Dievas davė jai tuomet tvirtą vyrą Mindaugą, kursai matyda- 
mas save priešų apsuptą iš visų pusių, nenusiminė, nenupuolė dva- 
sioje, bet drąsiai išėjo ginti tėvynės, išgelbėjo Lietuvą nuo visiškos 
pražūties“. Vytautui patekus į kalėjimą, „Augščiausias Dievas nelei- 
do taip niekingai pražūti vyrui, kuris garbe kaip saule paskui apšvietė 
mūsų tėvynę“. Dievas nubaudęs Vytenį, kuris, sumušęs kryžiuo- 
čius, pasityčiojo iš jų atimta monstrancija su Švenčiausiu. Jis buvęs 
kryžiuočių užpultas ir sumuštas, pats vos pasprukęs?. 

Kryžiuočių imperialistinius tikslus ir žiaurius jų darbus Lietuvoje 
Maironis smerkia, o lietuvių kovas teisina, jų narsumą giria. „Todėl 


3 Ibid., p. 5. 

+ Ibid., p. 38. 
5 Ibid., p. 44. 
S Ibid., p. 95. 
7. Ibid., p. 61. 

nėra ko stebėtis, jei mūsų sentėviai, pirmai geresnei aplinkybei iški- 
lus, pamesdavo krikščionių tikėjimą ir užmokėdavo gerai savo vargin- 
tojams, kardami juos ir galuodami [žudydami - Pr. P.Į“8. Jei Gedi- 
minas būtų apsikrikštijęs, „būtų atnešęs Lietuviams nesuskaitomas 
laimes ir kitaip būtų gal virtusi Lietuvių tautos ateiga“, bet jis ne- 
apsikrikštijęs tik dėl „Kryžiuočių atkaklybės“*. Jogailos kviečiamas 
susitarti, „Vytautas ilgai nesididžiavo, nes neapkęsdamas kryžiuočių, 
tiktai per Jogailos neteisybę buvo priverstas jieškoti jų draugystės ant 
galo, mylėdamas tėvynę, matė kiek nelaimių atneša Lietuviams jo vie- 
nybė su Kryžiuočiais, ir pasiruošė gryžti į Lietuvą, o Kryžiuočiams už 
jų nedorybes neskaitė sau už pikta atkeršyti“". Pašiepia Maironis ir 
kryžiuočių karingumą: girdi, jie „tik tuokart tvirti ir drąsūs, kai sulau- 
kia atplūstančių maldininkų minių“*. 

Ypatingai iškeliamas Vytautas, jis vadinamas Didžiuoju. Maironis 
pirmasis Vytautą pavadino Didžiuoju. Remdamasis lenkų istoriku 
Antoni Prochaska, Maironis nurodo, kad Vytautas yra lyginamas su 
Aleksandru Didžiuoju. Vytautas Didysis statomas pavyzdžiu kitiems 
valdovams. Aprašydamas Aleksandro vainikavimą Vilniaus katedroje 
didžiuoju Lietuvos kunigaikščiu, cituoja Jokimo Liutauro Chrepta- 
vičiaus pasakytą kalbą, kurioje jis prašęs Aleksandrą valdyti Lietuvą, 
kaip ją valdė Vytautas Didysis: jei neseksiąs jo pavyzdžiu, būsiąs visos 
tautos pražūties priežastimis. / 

Būdingai Maironis aprašo pas Henriką Valois nuvykusius Lietuvos 
ir Lenkijos pasiuntinius, kurie Prancūzijoje „buvo sutikti labai žmo- 
niškai ir iškilmingai, ir visi Prancūzai stebėjosi, matydami šaunius vy- 
rus, puikiai apsidariusius, švelnaus apsėjimo ir šnekančius visokiomis 
kalbomis kaip prigimtomis“*. 


š Ibid., p. 48. 
> Ateitis. 

“ Ibid., p. 70. 

“ Ibid., p. 97. 
= Ibid., p. 71. 

5 Ibid., p. 152. 
4 Ibid., p. 179. 

Iš Daukanto raštų paimta kaip tik ta vieta, kur Daukantas kalba, 
kaip lietuvės motinos išlaikiusios lietuvybę. Jos, išleisdamos vaikus 
į pasaulį, sakydavo: „mirk vaikeli ar doru žmogumi būk ir savo namų 
neužmiršk. Tos, sakau, užlaikė mūsų senovės kalbą, kuria mes šian- 
dien jų vaikai galime didžiuotis ir girtis“5. 

Maironis piktinasi, kad Kauno katedroje vysk. Valančiui, „mūsų 
didvyriui, kuris taip buvo karštai pamylėjęs savo tėvynės kalbą, pa- 
statytas paminklas su lenkišku užrašu“. 

Knygos kalba lengva ir vaizdi. Senovės lietuviai ir jų vadai kovėsi 
narsiai kaip liūtai, mūšyje lietuviai kaip ąžuolai stovi nepajudinami“", 
„Žemaičiai jau buvo papratę kariauti ir į karą ėjo kaip į medžioklę; ka- 
ras rodės jiems įgimtas darbas; vargai, karo rūpesčiai ir pati gyvybė 
jiems rodės nieku, jei tik savo laisvei pavojų regėjo Š. 

Rašydamas Lietuvos istoriją, savaime suprantama, Maironis turėjo 
naudotis kitų istorikų veikalais: rusų Volodimiru Antanavičiumi, Mi- 
kola Daškevičiumi, lenkų Prochaska, Joachimu Leleveliu ir Juozapu 
Ignotu Kraševskiu. Vietomis mini Petrą Dusburgą ir Janą Dlugošą, - ar 
jų veikalus buvo skaitęs, sunku pasakyti. Atrodo, kad jis buvo skaitęs ir 
Motiejų Strijkauskį su Teodoru Narbutu. Daukantą jis gerai pažinojo, 
lietuvių literatūros istorijos santraukoje jį vadina pirmuoju mūsų istori- 
ku, bet nekritišku: „pas jį nėra tikro istoriško pragmatizmo, nėra taip pat 
gilesnės šaltinių kritikos [...| sunku kartais atskirti tikrai istoriškas tie- 
sas [...] nuo paties autoriaus protavimų ir išbuojojusios vaidentuvės“?. 
Todėl vargiai jis bus rašęs savo istoriją Daukanto pavyzdžiu, kaip Lietu- 
vių Enciklopedijoje tvirtinama (XVII t., 113 p.)*?. Ten paduotos ir nevisai 
tikslios žinios apie Maironio Lietuvos istorijos rašymo laiką. 


5 Ibid., p. 237. 

* Ibid., p. 239. 

7 Ibid., p. 39. 

8 Ibid., p. 58. 

9 Ibid., p. 236-237. 

2 Enciklopediniame straipsnyje taip teigia Juozas Brazaitis: „Šiame laikotarpyje 
parašyta ir minėta Lietuvos istorija, kurioje Lietuvos praeities vaizdą M. susidarė 
pagal Strijkovskį, Narbutą, ypačiai Daukantą“ (Juozas Brazaitis, „Maironis“, in: Lie- 
tuvių enciklopedija, t. 17, Boston: Lietuvių enciklopedijos leidykla, 1959, p. 113). 

Maironis pralenkė kitus istorikus 


Maironio Lietuvos istorija baigiama 1795 metais ir pridėta labai vertin- 
ga Trumpa Lietuvių rašliavos apžvalga, kur rūpestingo kultūros isto- 
riko kruopštumu suregistruoti visi lietuvių rašytojai, pradedant prū- 
siškiais Stanislovu Rapagelioniu, Martynu Mažvydu, Baltramiejumi 
Vilentu ir Jonu Bretkūnu ir baigiant moterimis Šatrijos Ragana, Bite, 
Lazdynų Pelėda, Žemaite bei „geriausia originališka“ „Keturakio ko- 
medija Amerika pirtyje“". Tai nors sutraukta, bet sistematinga ir pilna 
lietuvių literatūros istorija. Literatūros apžvalgoje suminėti ir visi svaT- 
besni XIXa. lietuvių kultūriniai bei politiniai įvykiai. Tuo būdu Mairo- 
nis pirmas yra parašęs visą lietuvių tautos istoriją iki paskutinių laikų. 

Maironio veikalas dar ir tuo būdingas, kad jame Lietuvos valstybės 
tęstinumas išvestas iki paskutinio padalijimo, ir tuo būdu jis pralenkė 
visus, drauge su Daukantu, ano meto Lietuvos istorijos rašytojus. Nar- 
butas lenkiškai parašytus devynių tomų Lietuvių tautos darbus (Dzie- 
je narodu litewskiego), išleistus 1835-1841 m. Vilniuje, baigė Liublino 
unijos įvykiais ir čia savo kaip istoriko plunksną sulaužė. Daukanto 
1850 metais parašyta ir 1893 m. Amerikoje išleista dviejų tomų Lie- 
tuvos istorija baigta Zigmanto Augusto mirtimi, o Pasakojimų apie 
veikalus Lietuvių tautos senovėje gale parašyta: „Su Liublino unija pa- 
sibaigia Lietuvos istorija. Visi vėlesnieji Lietuvos atsitikimai rokuoja- 
mi prie Lenkijos istorijos, prie kurios Lietuvių tautystei nėra dalies“. 
1887 m. Amerikoje Lietuvių balso išleista Konstancijos Skirmuntaitės 
Lietuvos istorija? aprašo lietuvių tautos įvykius tik iki Liublino unijos. 


2 Žr. Maironis (Š. M-lis), op. cit., p. 256; parafrazė. 

22 Simonas Daukantas, Pasakojimai apie veikalus lietuvių tautos senovėje, [Bitėnai]: 
szleista per J. K. Kauniszkį, 1893, p. 199. Pauliukonis cituoja Jurgio Bielinio tęsi- 
nį, parašytą laisvai atpasakojant Amerikoje išleistą Daukanto Istoriją žemaitiškąją, 
urią „iš kitų šaltinių pratęsė net ligi XIX a. pabaigos“. Spaudinys įrištas kartu su 
pirmuoju, palikus Daukanto pavardę, senąjį pavadinimą ir datą 1893, nors išleis- 
tas buvo 1899, taip pat tęsiama paginacija: pirmasis leidinys buvo 96 puslapių, 
antrasis - tęsiamas nuo 97 (žr. Simonas Daukantas, Raštai, t. 2, Vilnius: Vaga, 1976, 
0. 796-797). 

3 Omenyje turima knyga Ozieje Litwy (1886), kurios papildytas lietuviškas vertimas 
pasirodė JAV 1887-1888 m. 

Ir dr. Šliūpo 1904-1905 metais atspausdintas dviejų tomų Lietuvių 
tauta senovėje ir šiandien veikalas savo siūlą nutraukė „Žigmanto Au- 
gusto mirtimi ir nupuolimu Lietuvos““*. Paminėti Lietuvos istorijos 
veikalai buvo parašyti lenkų istorikų įtakoje. Lenkų istorikai vienin- 
gai skelbė, dar ir šiandien jų dauguma tebeskelbia, kad po Liublino 
unijos Lietuva atskiru valstybiniu gyvenimu nebegyveno, o buvo tik 
Lenkijos provincija. 

Maironis, rašydamas Lietuvos istoriją, stengėsi atsipalaiduoti iš len- 
kų istorikų įtakos, prie Liublino unijos nesustojo, Lietuvos valstybės 
gyvenimą pasakojo iki 1795 metų. Teisiškai jis nesugebėjo išaiškinti Lie- 
tuvos valstybės savarankiškumo ir po 1569 m., tačiau jam, kaip patrio- 
tui aušrininkui, atrodė nepriimtina lenkų skelbiama koncepcija. Tad jis 
trumpai aprašo Liublino seimą, kuriame buvo išleista daug įstatymų 
„vienybės tarp Lenkų ir Lietuvių sutvirtinimui“. Tačiau „lietuviai užlai- 
kė savo ypatingus karo ir ūkio įstatymus, savo kariuomenę, savo iždą 
ir savo ypatingus vyresniuosius“. Lietuva ėmė silpnėti, nes Lietuvoje 
pradėjo kurtis lenkai ir skleisti lenkišką kultūrą, o lietuvišką niekinti. 

Pirmąją Maironio Lietuvos istorijos laidą Šliūpas pasveikino šiais 
šiltais žodžiais: 


autorius netik yra giliaus susipažinęs su Lietuvos veikalais, - kas nemen- 
kai sveria - jis yra persiėmęs ne svetima dėl lietuvių ir lietuvybės dvasia; 
kožnas, sakau, puslapis tos kningutės parodo didelę autoriaus meilę to, 
kas buvo ir yra lietuviška. Skaitant tą veikalėlį širdį kožnam lietuviui 
džiugina taip gi aiški gryna lietuviška kalba [...|. Vėlyju, idant toje kny- 
gelė papuoštų namus kažno lietuvio.?* 


1906 metais trečiajai laidai pasirodžius Adomas Jakštas Draugijo- 
je rašė, kad Maironio Lietuvos istorija „trečią kartą perspausdintoji 


22 Jonas Šliupas, Lietuvių tauta senovėje ir šiądien, Plymouth: Spauda ir kaštai „Vie- 
nybės Lietuvninkų“, 1905, p. 563. Tiksli citata: „Su mirtimi Zyg. Augusto įr su nu- 
puolimu Lietuvos pertruksta teip-gi siulas musų piešinio“. 

* Maironis (Š. M-lis), op. cit., p. 174. 

2 [Jonas Šliūpas], [Apsakymų apie Lietuvos praeiga recenzija), in: Apszvieta, 
Tilžė-Plimutas, 1892, Nr. 6, p. 489-490 [šios knygos p. 47-51]. 

pasilieka po šiai dienai geriausiu Lietuvos istorijos vadovėliu; geres- 
nių kol kas mes neturime“". Ir istorikas kun. dr. Matusas pripažįsta, 
kad Maironio parašytoji Lietuvos istorija tuo metu buvusi geriausia“. 
Buvo ir nepalankių pasisakymų. Dar studentas Augustinas Voldema- 
ras gana aštriai kritikavo Maironio istorijos ideologiją“. Maironis 
plačiu straipsniu kritikui atsakęs*?. Žinoma, Maironio istorija turėjo 
tam tikrų ir trūkumų, stokojo tam tikro kritiškumo. Ne visai teisingai 
jis kaltinamas, kad praleidęs Švitrigailos laikotarpį. Iš tikrųjų tas lai- 
kotarpis yra paminėtas, tik nežinia dėl kurių priežasčių 1430-1432 val- 
dymo metu didysis kunigaikštis pavadintas ne Švitrigaila, o Skirgaila 
Boleslovu. Taip pat aprašytas ir 1435 metų prie Ukmergės (Pabaisko) 
jo mūšis su Zigmantu Kęstutaičiu. 

Nė vienas tuo metu parašytas Lietuvos istorijos vadovėlis negalėjo 
prilygti maironiškajam. Jį išstūmė 1911 metais Kaune išleista kun. An- 
tano Aleknos Lietuvos istorijos knyga, vėliau susilaukusi daug laidų, 
vienos jų buvo siauresnės, kitos praplatintos. Aleknos vadovėliais 
Lietuvos mokyklos naudojosi iki 1936 metų, kol pasirodė prof. Adol- 
fo Šapokos redaguota istorija. Kun. Alekna, vėliau Vytauto Didžiojo 
Universiteto Lietuvos istorijos profesorius, Lietuvos istoriją rašė pilną 
irvalstybės tęstinumą vedė iki 1795 metų. 191 m. laidoje Liublino uni- 
jos susitarimų trečiam punkte rašo: „Lietuviai turi skyrium savo vy- 
resnybę, atskirus savo įstatus (Lietuvos Statutą) ir pilną autonomiją - 
savivaldą'*!). 1919 m. praplatintoje laidoje dar aiškiau apibūdina Lie- 
tuvos valstybės savarankiškumą. Pagaliau Šapoka jau visai išryškino 
Lietuvos valstybės savarankiškumą ir jos tęstinumą po Liublino unijos. 


2 Druskius [Adomas Jakštas], „Naujų knygų recenzijos: Lietuvos istorija“, in: 
Draugija, Kaunas, 1907, t. 1, Nr. 2, p. 181. 

2 Jonas Matusas, „Maironis istorikas“, in: Draugas, Čikaga, 1957-06-15, Nr. 140, 
p.1. 

2 Augustinas Voldemaras, [Lietuvos istorijos recenzija], in: Vilniaus žinios, 
Vilnius, 1906-10-31 (1906-11-13), Nr. 242; 1906-12-12 (1906-12-25), Nr. 27 [šios 
knygos p. 82-88]. 

30 Maironis, „Atsakymas mano kritikui“, in: Vilniaus žinios, Vilnius, 1906-11- 
14 (1906-11-27), Nr. 254 (šios knygos p. 89-93). 

»* Antanas Alekna, Lietuvos istorija, Kaunas: Saliamono Banaičio spaustuvė, 
1911, p. 54. 

Visuotinė Maironio literatūra 


Kalbant apie Maironį kaip istoriką, tenka paminėti ir jo parašytą vi- 
suotinės literatūros istoriją. 1922 m. Maironio iniciatyva reformuota 
Kauno kunigų seminarija, įvesti septyneri mokslo metai, o mokslo 
kursas sulygintas su universiteto kursu. Pirmieji trys vadinamieji 
„filosofijos kursai“ skirti išeiti vyresniųjų gimnazijos klasių mokslo 
dalykams su sustiprinta lotynų k. ir filosofija, likusieji keturi kursai 
teologijai - Teologijos fakultete. Nuo tų metų šalia Lietuvos istorijos 
Maironis žemesniuose kursuose pradėjo dėstyti visuotinę literatūrą. 
Kadangi tuo laiku dar nebuvo reikiamo vadovėlio, tai jis pats ir paren- 
gė visuotinės literatūros vadovėlį, 1923 m. jis buvo baigtas. Jei jis būtų 
buvęs išleistas, būtų tikęs ir gimnazijoms, kurios beveik dar jokio 
vadovėlio tam dalykui neturėjo. Kaip kartą klierikams prisipažinęs, 
Maironis neišleidęs minėto vadovėlio, bijodamas Jakšto kritikos, kuri 
kaip tik tais metais išėjusį doc. Vlado Dubo Įvadą į literatūrą smarkiai 
apipešiojusi. Maironio parašytą visuotinę literatūrą klierikai šapiro- 
grafu atspaudė ir iš jos mokėsi. Antrą kartą išleista 1926 m. Kaune su 
Maironio raštais V t. 280 p. Ji yra labai suglausta: trumpi į kiekvienos 
tautos literatūrą įvadėliai, taip pat trumpi ir gana būdingi autorių bei 
jų veikalų apibūdinimai. Kadangi Maironis ir per pamokas ne ką dau- 
giau pasakydavęs, kiek vadovėlyje parašyta, tad klierikams visuotinė 
literatūra buvo vienas iš sunkesnių dalykų. Maironis perdaug nesi- 
leisdavęs į platesnius literatūros nagrinėjimus, patardavęs vieną kitą 
svarbesnį literatūros veikalą paskaityti, bet ir pridurdavęs, kad būsi- 
mam kunigui yra svarbiau gerai susipažinti su dvasine literatūra negu 
su pasaulietiška. Jis dėstęs visuotinę literatūrą, berods, iki mirties. 
Lietuvos mokyklų programa reikalavo visuotinę literatūrą pradėti 
nuo graikų ir romėnų literatūrų, o Maironis, tik supažindinęs su kinų, 
japonų, indų, persų, arabų, asiriečių-babiloniečių, žydų ir egiptiečių 
literatūra, pereidavęs prie graikų ir romėnų. 

Šiaip jaučiamos moralisto išvados apie literatūros veikalus. Pasitai- 
ko ir klaidų faktuose bei sprendimuose. Tarp geresnių galima nurody- 
ti skyrių apie lenkų literatūrą. Įdomu, kad įdėta ir latvių literatūra šį 
skyrelį paruošė prel. Kazimieras Jasėnas. Beje, rusų literatūroje mini 

Jurgį Baltrušaitį: „Jurgis Baltrušaitis, ištautėjęs lietuvis, jei būtų rašęs 
lietuviškai, mūsų neperturtingoje literatūroje, be abejo, būtų užė- 
męs garbingą vietą; rusų literatūroje pasiliko vos trečiaeilis rašytojas 
įnamys“3*, 

Maironio Lietuvos istorijos studijos atsispindi jo literatūrinėje 
kūryboje. Garbingos praeities momentų nušvietimu savo lyrika kėlė 
tautoje patriotizmą, tėvynės meilę. Dramas rašė savo labiausiai ger- 
biamiems istorijos asmenims Kęstučiui ir Vytautui iškelti. 


32 [Maironis], Maironio raštai, t. 5: Trumpa visuotinės literatūros istorija, Kau- 
nas: [s. n.], 1926, p. 247. 

Tai vienas dažniausiai prisimenamų bei cituojamų maronianos tekstų. 
Pirma publikacija: Alfonsas Nyka-Niliūnas, „Maironio likimo paraštėje“, in: 
Aidai, Bruklinas, 1962, Nr. 7, p. 283-286; skelbiama iš: Alfonsas Nyka-Niliū- 
nas, „Maironio likimo paraštėje“, in: Alfonsas Nyka-Niliūnas, Termos ir varia- 
cijos, Vilnius: Baltos lankos, 1996, p. 3-8. 


ALFONSAS NYKA-NILIŪNAS 
Maironio likimo paraštėje 


Maironį su tauta jungė poezija, ir nuo jos skyrė kartais tiesiog fata- 
liška tarpusavio nesupratimo bei įvairiausių nesusipratimų grandinė. 
Nuo pat jaunystės jį persekiojo niekuomet nepaliekantis nesupratimo 
grėsmės šešėlis. Jau savo ankstyvojo periodo eilėraščiuose Maironis 
Čia patetiškai skundėsi būsimojo nesupratimo galimybe, čia vėl save 
ramindamas guodėsi atsigriebimu ateisimose kartose (plg. „Išnyksiu 
kaip dūmas“, „Jei kada pančiai nukris“ „Pasitikėjimas savimi“ etc.), 
tuo išreikšdamas savo ilgesį būti suprastam. Tačiau nežiūrint to, Mai- 
ronio, žmogaus ir poeto, santykis su savo skaitytojais ir dainuotojais 
visuomet buvo ir pasiliko tipingu vienišojo santykiu su minia. Poetas 
nesistengė ar neįstengė išeiti iš savo tour d'ivoire' vienatvės, o mi- 
nia savo ruožtu jokiu būdu nesutiko įsivaizduoti savojo poeto kasdie- 
nybės plotmėje bei fone, ir šitaip buvo sudarytas tarsi abiem pusėm 
priimtinas tarpusavio nepažinimo paktas. Minia, arba, tiksliau išsi- 
reiškiant, tauta, gyvu Maironiu nesidomėjo ir tą savo nesidomėjimą 
nedviprasmiškai išreiškė, nerasdama jam vietos savo tarpe ir ištrem- 
dama šį pusdievį į abstrakčios legendinės egzistencijos Parnasą. 

Nes kas gi domisi asmeniniu pranašo gyvenimu? Pagaliau ar pra- 
našas turi teisę turėti tokį gyvenimą? Juozas Tumas-Vaižgantas - sa- 
vas žmogus, tos pačios gatvės, to paties kiemo gyventojas - galėjo sau 
leisti senamiesčio gatvėmis gainioti paukštį sugavusį katiną arba eiti 
basas per Aleksoto tiltą; Maironiui tokius nusižengimus „pranašų eti- 
ketui“ tauta vargu ar būtų atleidusi. 


* Dramblio kaulo bokštas (pranc.). 

Ir taip jis visą gyvenimą pasiliks savo paties, t. y. oficialaus Maironio 
nelaisvėje, tautos jam specialiai pastatytame auksiniame narve. 

Maironiui tatai buvo gal pirmas tikrai sunkus nusivylimas bei pra- 
laimėjimas. Nežiūrint išdidžios odi profanum vulgus* kaukės bei lai- 
kysenos, ši „dieviškoji tremtis“ buvo skaudus smūgis, nes emocinė jo 
prigimtis ieškojo žmogiškų kontaktų, kurių plėtoti neleido kunigystė 
ir kuriuos eventualiai būtų galėjusi pakeisti betarpiškai gyvu jausmu 
reaguojanti tauta, toji pati tauta, kuriai jis buvo tiek daug paaukojęs. 

Tauta žinojo ir mokėjo jo populiariausias dainas bei eilėraščius — 
„Kur bėga Šešupė“, „Daina (Už Reseinių, ant Dubysos...)“, „Jau slavai 
sukilo“, „Mano gimtinė (Ten, kur Nemunas banguoja...), „Užmigo 
žemė“, „Nuo Birutės kalno („išsisupus plačiai vakarų vilnimis...)“, „Va- 
karas (Ant ežero Keturių Kantonų)“ „Vasaros naktys“ etc., bet užtat 
visiškai nesidomėjo jų sukūrimo kaina, neįvertino jo aukos. Bet argi 
galėjo tuometinis skaitytojas arba dainuotojas įvertinti? Net ir šian- 
dien daug kam tebėra sunku teisingai suprasti, kokia didelė buvo toji 
auka. Ne veltui ir pats Maironis savo poezijoje, čia sunkaus nusivyli- 
mo, čia prigesinto skundo, o kartais net ir atviro pasipiktinimo forma 
nuolat ir nuolat grįžta prie aukos temos (plg. jo tik po mirties leistą 
paskelbti eilėraštį „Skausmo skundas“). Pagrindinė Maironio auka 
buvo tai, kad jis išdrįso savo poeziją rašyti merdėjančia, visų nieki- 
nama leisgyvės tautos kalba ir nedviprasmiškai pasisakyti už lenkų 
romantikų su Adomu Mickevičium priešaky tik fiktyviai egzistencijai 
pasmerktą savo tautą, nė kiek neatsižvelgdamas į galimus pralaimė- 
jimus grynai asmeninėje, t. y. dvasininko karjeros plotmėje. Ir čia pat 
tenka pastebėti, kad Maironis savo karjeros požiūriu prarado lygiai 
tiek, kiek rizikavo. Jo „litvomanija“ ir ne paskutinėje vietoje jo poezija 
užkirto kelią į vyskupystę, kuri, šalia poeto garbės, buvo viena pagrin- 
dinių jo gyvenimo ambicijų. Ir tai poetui buvo antras skaudus smūgis, 
Ypač žinant (tatai liudija jo bendralaikių prasitarimai), kad jis niekuo- 
met gerai nesijautė antraeiliame vaidmenyje. 


2 Prastuolių minią niekinu (lot.); Horacijaus eilėraščio citata (Ill:1) (Horacijus, Lyrika, 
vertė Henrikas Zabulis, Vilnius: Vaga, 1977, p. 113). 
3 Tai ne atskiro eilėraščio, o dainos iš Jaunosios Lietuvos (VI:XIV) pavadinimas. 


341 


Trečias ir ne mažiau skaudus smūgis Maironiui buvo jo poezijos 
reikšmės ir net vertės kvestionavimas, pirmajai modernizmo bangai 
Lietuvą pasiekus. Pirmojo prieškario, karo meto ir nepriklausomo 
gyvenimo pradžios literatūriniam jaunimui, kurio ryšiai su tautinio 
atgimimo epocha buvo palyginti jau silpni, bene pirmą kartą mūsų 
literatūros istorijoje gyvai ir betarpiškai paliestam svetimų, iš ana- 
pus rusų imperijos sienų atėjusių įtakų, oficialaus tautinio atgimimo 
Pranašo šešėlis tolydžio ėmė darytis per sunkus, tarsi uždengiąs nau- 
jus kūrybinius horizontus. Šios kartos idealas buvo nebe absoliutus 
nuskambėjusios herojinės epochos patriotas, bet gyvas, pilnakrau- 
jis žmogus, glaudžiai susijęs su gyvenamojo laiko tikrove. Neilgai 
trukus Maironis, kaip senojo režimo ir ordre ėtabli+ simbolis, tapo 
pirmųjų mūsų literatūros revoliucijų auka. Kiekvienas naujas litera- 
tūrinis sąjūdis laikė šventa pareiga savo žygį pradėti ritualiniu atsiri- 
bojimu nuo Maironio. Šį žmogiškai ir istoriškai visiškai suprantamą 
bei pateisinamą jaunosios kartos revoliucinį nusiteikimą ir to nusi- 
teikimo padiktuotą jo poezijos atmetimą Maironis palaikė asmeni- 
niu įžeidimu, bet tylėjo. Ir tik vėliau, antimaironinėms nuotaikoms 
vis labiau įsisiūbuojant, paskiriems antagonistų balsams susijungus 
į didžiulį chorą, poetas, nelyginant medžiotojų ir skalikų supamas 
žvėris, ėmė trauktis į savo „olą“ ir reaguoti asmeniškai: atsisakymu 
dalyvauti viešame 60 metų sukakties paminėjime, replika Venclo- 
vai? etc. 

Tarp kitų dalykų Maironis negalėjo nepastebėti, kad nuo jo nusi- 
gręžia ne tik modernistai, bet ir konservatoriai. Kaip žinoma, efektin- 
giausią su Maironiu ir jo epocha atsisveikinimą suformulavo ne Balys 
Sruoga, ne Keturi vėjai, bet jo paties kadaise kurtos Krikščionių de- 
mokratų partijos atstovas Seime Antanas Šmulkštys-Paparonis. 1920 
metais Laisvėje paskelbtoje Mūsų vargų'recenzijoje jis kaltino sens- 
tantį poetą, kad šis nebesuprantąs dienos problemų ir į „jaunosios 
Lietuvos kovą“ žiūrįs kaip „nuo kranto turistas į beplaukiantį audrin- 


+ Nusistovėjusi tvarka (pranc.). 
5 Žr. Maironis, [Atsakymas Antanui Venclovai], in: Lietuvis, Kaunas, 1925, Nr. 35, p. 16 
(šios knygos p. 213-215). 

ga jūra laivą“, ir baigė drastiškai familiariu ir arogantišku „Labanakt, 
Maironi!“* 

Paskutinis ir gal skaudžiausias Maironio nusivylimas buvo nepri- 
klausomybę atgavusios tautos laisvo gyvenimo realybė. Išsipildžius 
pranašiškiems poeto lūkesčiams bei žodžiams, išsivadavusi tauta, 
vadovaudamasi realistinė nemirtingojo ginklanešio Sancho Pansos 
išmintim lavonus ko greičiausiai guldyti į grabą, o gyviesiems pulti 
prie ragaišio, buvo per daug užimta kasdieniškais rūpesčiais, kad dar 
galėtų rūpintis praeities liekanomis bei sentimentais. Kokio nors dė- 
mesio galėjo tikėtis tik aktyvus kovotojas ir praktinės veiklos žmogus. 
Maironis dar kartą buvo apeitas: naujai atkurtoje valstybėje ne atokus 
pranašas Maironis, bet judrus nenuorama Vaižgantas užėmė laisvo 
gyvenimo simbolio bei jungties su „nakties be vilties“ kovų epocha 
vietą. Vaižgantui mirus, gedėjo visa tauta, gedėjo ilgai; tuo tarpu me- 
tais ankstesnė Maironio mirtis jo skaitytojų ir dainuotojų liko beveik 
nepastebėta; daug kas iš jų gal net nė nebežinojo, kad Maironis ligi 
tol tebebuvo gyvas. 

Tautai šitoks santykis su savo didžiausiu poetu buvo daugeliu pras- 
mių nepaprastai patogus. Iš tiesų būtų buvę nelengva surasti jam 
vietą ar poziciją, atitinkančią jo nuopelnus ir reikšmę. Todėl visi be 
žodžių sutiko, kad senstantis poetas naujam gyvenimui nebetinka ir 
turi pasitenkinti statiška praeities kovų paminklo situacija. Maironiui 
tatai buvo paskutinis lašas kartybių taurėje. Po trumpo apstulbimo ir 
džiaugsmo (plg. „Nepriklausomybę atgavus (Nejaugi tai ne sapnas? 
Ne svajonė..“) jam, kaip tipingam idealistui, nepripažįstančiam tikro- 
vės ir idealo nesuderinamybės, nepriklausomos Lietuvos gyvenimo 
praktika ėmė atrodyti esanti ne visą amžių puoselėto idealo įsikūniji- 
mas, bet greičiau to paties idealo parodija. Viso to akivaizdoje Mairo- 
nis - ir šį kartą jau galutinai - pasitraukė į viską pralaimėjusio prince 
d'Aguitaine d la Tour abolie7 buitį, ir paskutinė jo kūrybos duoklė vos 


S Žr. Paparonis [Antanas Šmulkštys], „Del Maironio poemos "Mūsų vargai“, in: Lais- 
vė, Kaunas, 1920-08-22, Nr. 169 (šios knygos p. 169). 

7 Akvitanijos princas iš sugriauto bokšto (pranc.); antroji Gėrardo de Nervalio sone- 
to „El Desdichado“ eilutė. 

tik pradėjusiai laisvą gyvenimą tautai buvo visoje mūsų literatūros 
istorijoje aštriausios satyros: „Lietuva - didvyrių žemė“, „Kai kam“, 
„Nuolat verkšlenantiems politikams“ etc. 


XX 


Šiandien visa tai jau tiktai praeitis. Ankstyvesnioji poeto baimė būti 
nesuprastam, lygiai kaip ir vėlesnis tos baimės pasitvirtinimas realy- 
bėje seniai jau tapo istorija. Mirtis atpalaidavo nuo visų įsipareigoji- 
mų asmeniui; liko tiktai poezija, kuri, deja, ir toliau lieka paženklinta 
tam tikro nesusipratimo: daugumos mūsų sąmonėje ji vis dar tebėra 
ne tiek estetinė, kiek patriotinė vertybė. Kone kiekvienas šios dienos 
lietuvis, paklaustas, kas yra didžiausias mūsų lyrinis poetas, nė ne- 
mirktelėjęs atsakytų, kad Maironis. Paprašytas šią savo nuomonę pa- 
grįsti, jis neabejotinai griebtųsi tradicinės tautinio atgimimo poeto 
formulės, tuo akivaizdžiai paliudydamas, kad Maironio poezija mūsų 
akyse iki šiol tebenešioja nelaisvės metais užvilktą patriotinį rūbą, 
trukdantį įžvelgti ir suvokti tikrąją jos prasmę bei vertę. Tuo tarpu 
Maironio, kaip ir bet kieno kito, poezija pirmiausia yra poezija, viena 
ir nedaloma, egzistuojanti tik tiek, kiek ji yra poezija. Visuomeninė, 
ideologinė ir patriotinė jos reikšmė buvo grynai funkcinė, t. y. pri- 
taikomoji, nesąlygojanti jos kūrybinės vertės. Jeigu jos vertė iš tiesų 
tebūtų buvusi tik funkcinė, nesvarbu, kokiam kilniam tikslui ji būtų 
tarnavusi, šiandien ji nebeturėtų jokios reikšmės ir jos vertė nebūtų 
didesnė už muziejuje laikomo praeities kovų ginklo. Dėl to tiesiog 
nesuprantama daug kieno šiandien skelbiama tezė, jog Maironio poe- 
zija esanti ypatingai aktuali tik tautos nelaimių metais etc. Čia dar 
tenka pridėti, kad visi ligšioliniai Maironio poezijos suaktualinimo 
bandymai didele dalimi nepavyko kaip tik dėl to, kad buvo skelbiami 
aukščiau minėtos tezės pagrindu. 

Gyvas būdamas Maironis nemėgo kritikų; jį ypač gąsdino išvilkimo 
„prieš sočią žiovaujančią minią“? perspektyva. Asmeninio pobūdžio 
būgštavimai pasirodė buvę be pagrindo. Bet, apskritai imant, Mai- 


8 Eil. „Poetui mirus“. 

ronio kritika nebuvo teisinga poetui, mažų mažiausia - vienašališka. 
Beveik visi jo vertintojai naudojo tą patį istorinį-visuomeninį metodą, 
pagrindinį dėmesį skirdami istorinių aplinkybių analizei, visuomeni- 
niam-ideologiniam poezijos svoriui, grožinių kūrybos aspektų nagri- 
nėjimą nustumdami į antrąjį ar trečiąjį planą. Krinta į akį ir mairo- 
ninės kritikos negausumas: vos keliolika straipsnių (kurių dauguma 
fragmentiniai) ir nė vienos studijos (Vaižganto šios rūšies darbas ge- 
riausiu atveju tėra tiktai medžiaga), apimančios poeto kūrybos visu- 
mą, nagrinėjančios visus jos aspektus. Net ir visuomeninės-ideologi- 
nės poeto reikšmės klausimu paskutinis žodis toli gražu nepasakytas. 
Šia prasme daug naujų duomenų bei faktų atskleistų platesnės poeto 
biografijos bei korespondencijos paskelbimas, kurio, galimas daiktas, 
dar ilgai teks laukti. 

Trūkstant išsamesnių Maironio kūrybos nagrinėjimų, ir toliau lie- 
ka kaip reikiant neišryškintas jo tiesiog neišmatuojamai didelis vai- 
dmuo lietuvių poezijos evoliucijoje. Milžiniškai jo reikšmei nusakyti 
užtenka tiktai prisiminti, kad prieš Maironio atėjimą lietuviškai rašyti 
poeziją dar buvo beveik neįmanoma, nes trūko pačių elementariausių 
priemonių. Poetai rašė taip, kaip jiems gamta bei tradicija diktavo, nė 
kiek nesirūpindami nei kalbos, nei poetinės dikcijos individualumu; 
formos problema jiems dar neegzistavo. Kitaip sakant, reikėjo Kris- 
tijono Donelaičio arba Antano Baranausko talento įmanomesniam 
rezultatui pasiekti. Kas šiandien, kuomet „eilėraščius gali rašyti kie- 
kvienas“, yra tarytum amžinai egzistavę, savaime suprantami dalykai, 
anuomet tebuvo svajonė. Maironis kaip tik ir buvo tasai žmogus, ku- 
ris šią svajonę realizavo, mūsų dainuotinės liaudies tradicijos stadi- 
joje tebesančiai poezijai suteikdamas rašytinės poezijos įrankius bei 
normas: literatūrinę kalbą ir prozodiją. Maironio reformų komplek- 
se reikšmingiausias momentas buvo mūsų kalbos struktūrai netin- 
kančios, iš lenkų paimtos silabinės eilėdaros pakeitimas tonine ir jos 
normų (metrų, strofų etc.) konkretus kūrybinis pritaikymas. Naujai 
įvestos eilėdaros principų Maironis teoriškai neformulavo; tatai atliko 
kiti; bet kelią jiems paruošė Maironio poezija. 

Nuo pirmosios Pavasario balsų laidos paskelbimo (1895) iki anksty- 
vųjų simbolizmo apraiškų pasirodymo Maironio įtaka buvo centrinis 

faktorius lietuvių literatūroje. Jos veikiama išaugo vadinamoji pomai- 
roninė poezija, kurios žymiausi atstovai buvo Liudas Gira, Mykolas 
Vaitkus, jaunasis Vincas Mykolaitis-Putinas etc. Simbolizmo ir este- 
tizmo banga Maironio įtaką gerokai apmažino, bet ji vis dar pasiliko 
reikšminga iki pat nepriklausomybės paskelbimo. Nepriklausomybės 
laikotarpio poetams Maironio įtaka buvo visai nebežymi, bet ir jie, 
prieš pasiekdami sūnų palaidūnų amžių, vienu ar kitu būdu išėjo jo 
poezijos mokyklą ir pirmuosius savo poezijos skiemenis tarė mairo- 
niškai. 

Baigiant dar kartą tenka grįžti prie pagrindinės šio rašinio temos: 
Maironis ir šiandien tebėra nežinomas, neįvertintas, neatskleistas ir, 
iki tam tikro laipsnio, nesuprastas. Ir čia kaltas ne kas kitas, kaip tik 
tam tikras iš kartos į kartą paveldimas „patriotinis kompleksas“, vis 
dar fatališkai tebežlugdantis gyvo ir iš anksto nenulemto kontakto su 
Maironio poezija galimybę. 

Straipsnyje pateikiama sovietinio Maironio traktavimo apžvalga tarpukariu 
bei pirmaisiais sovietinės okupacijos dešimtmečiais. 

Pirma publikacija: Antanas Baltaragis [Kostas Ostrauskas], „Numaironintas 
Maironis: jo sovietinio traktavimo raida“, in: Aidai, Bruklinas, 1963, Nr. 4, 
p. 157-169; Nr. 5, p. 205-215; Antanas Baltaragis [Kostas Ostrauskas], „Dar kiek 
apie numaironintą Maironį“, in: Aidai, Bruklinas, 1963, Nr. 8, p. 376; skelbia- 
ma iš: Kostas Ostrauskas, „Numaironintas Maironis: jo sovietinio traktavimo 
raida“, in: Kostas Ostrauskas, Žodžiai ir žmonės, Vilnius: Vaga, 1997, p. 18-66; 
pastaba „Dar kiek apie numaironintą Maironį , pateikta paskutinėje išnašoje, 
skelbiama iš pirmos publikacijos. 


KOSTAS OSTRAUSKAS 
Numaironintas Maironis. Jo sovietinio traktavimo 


raida 


Maironis yra vienas iš tų mūsų literatūros klasikų, su kuriais sovieti- 
niam kritikui ir apskritai režimui ypač sunku susidoroti. Jo kūryba ir 
tautinis vaidmuo taip jaugę į lietuvių kultūrą ir istoriją, kad ir geriausių 
norų turėdamas Maironio patyliukais neapeisi, lengva ranka nenura- 
šysi: jau vien jo vardas tautoje per daug gyvas ir reikšmingas, dažnai 
ne be simbolinės reikšmės. Tyla šiuo atveju būtų menka byla. Tad su- 
sidoroti - vienaip ar kitaip - reikia. Jeigu Maironis būtų, pavyzdžiui, 
Adomas Jakštas, jo traktavimas sovietiniam kritikui būtų gana lengvas 
uždavinys'. Tačiau Maironis - ne Jakštas. Todėl tenka jį dėti ant so- 
vietinių kultūrinio palikimo svarstyklių ir, pasitelkus partinę dialekti- 
ką, sverti atsargiai ir apsukriai, atseikėti tai, kas atmestina, ir nustatyti 
savą svorį bei interpretaciją tam, kas priimtina bei toleruotina. Žodžiu, 
nurodyti, kuo „Maironis vertingas šiandien, tarybinei visuomenei *. 


"Žr. Antanas Baltaragis [Kostas Ostrauskas], „A. Jakštas dabarties Lietuvoje“, 
in: Aidai, Bruklinas, 1960, Nr. 9. 

* Leonas Gineitis, „Maironio poezija“, in: Maironis, Rinktiniai raštai, t. 1: Lyri- 
ka, redakcinė komisija: Leonas Gineitis [et al.], Vilnius: Valstybinė grožinės 
literatūros leidykla, 1956, p. 5. 

Pradžioje pravartu trumpai pažvelgti, kaip Maironis buvo aptariamas 
ir vertinamas tam tikros marksistinės kritikos pačioje Lietuvoje ir lie- 
tuvių komunistų Sovietų Sąjungoje dar prieš pirmąjį bolševikmetį. 
Pirmajam atvejui ryškiausiai atstovauja Kostas Korsakas. 
Maironiui mirus, jis prabilo straipsniu „Vietoj Maironio nekrolo- 
go“, kuriame, atsakydamas į savo paties klausimą, „kuo didelis lie- 
tuvių literatūroj Maironis“, Korsakas rašė: 


Jis didelis visiškai ne tuo, jog dainavo tėvynės meilę. Jis didelis todėl, 
jog tinkamai ir tinkamu metu sugebėjo prabilti apie tą meilę. Užtat toji 
meilė jo kūryboj buvo visiškai ne įkyri abstrakcija, kaip dabar, o kon- 
kreti sąvoka, išreiškianti kylančios mūsų buržuazinės inteligentijos ir 
klasiškai sąmonėjančios valstietijos socialines, kultūrines ir politines 
aspiracijas. Carizmas buvo bendras viso krašto politinis ir kultūrinis 
priešas. Niekuo nemenkesnis socialinis ir kultūrinis priešas buvo su- 
lenkėjusi dvarininkija. Prieš juos stojo kovon Maironis tėvynės meilės 
vardan. Tėvynės meilė, plačiausia prasme suprastas patriotizmas, tokiu 
būdu virto grandimi, jungiančia priešingus Lietuvos visuomenės sluoks- 
nius bendrai kovai prieš bendrą priešą, nors tos kovos laimėjimais buvo 
lemta naudotis toli gražu ne visiem. Tatai suteikė Maironio kūrybai, be 
nedidelių išimčių, plataus nacionalinio universalumo atspalvį. [...] 

Tačiau [...] Maironio poezijoje šalia griežtai progresyvių elementų 
galima rasti ir apsčiai reakcinių motyvų. Ypačiai vėlesniame periode, po 
1905 metų. Katalikiškumas, kurį Maironis savo kūryboje nors ir degra- 
davo ligi vienodo lygio su patriotizmu, vis dėlto varžė jo kūrybinių užsi- 
mojimų radikalumą. [...] 

Maironis, be to, dar buvo didelis menininkas, poetas, meistriškai 
mokėjęs valdyti žodį, kurti ir norimoms emocijoms sukelti reikiamus 
vaizdus. Kad suprastumėm Maironio, kaip poeto, o ypač kaip lyriko, di- 
dybę, bent mūsų lietuviškuoju mastu, turim atsiminti, kokia menka ir 


savo forma, ir savo turiniu buvo lietuvių poezija ligi prabylant Mairo- 


3 Jonas Radžvilas [Kostas Korsakas], „Vietoj Maironio nekrologo“, in: Kultūra, 
Kaunas, 1932, Nr. 8-9, p. 458 [šios knygos p. 244-249]. 

niui. Maironis čia padarė tikrą revoliuciją. Jis ne tik sugebėjo suvokti 
pagrindines savo epochos idėjas, bet ir apvilko jas tikrai meniška forma. 
Tos idėjos menine forma veikė visuomenę daug radikaliau negu sausa 
publicistika ar agitacija. Kūrybinis Maironio talentas darė jo lyriką tokią 
reikšmingą ir taip stipriai veikiančią, nors, antra vertus, tas talentas dau- 
geliu atžvilgių stipriai susiaurėjo nuo to, jog jam teko meniškai išreikšti 
ne vieną konservatyviškų, o vėliau net reakciškų elementų prisigėrusį 
motyvą. [...] 

Lietuvių poezijoje nėra antro tokio masto poeto kaip Maironis, kurio 
lyrika būtų tokia visuomeniška. Maironis rašė aiškiai prieš akis turėda- 
mas aiškų tikslą. Jis neslėpė savo klasinio veido. Ir jis žinojo, ką sako 
ir kuriam reikalui sako. Galima nesutikti su jo žodžiais ir nepritarti jo 
jausmam, bet negalima nesuprasti jų. [...] 

Maironio poezijos idealas buvo laisvoji Lietuva. Be abejonės, tą „lais- 
vumą“ jis suprato išeidamas iš interesų tos visuomenės klasės, kurios 
poetu ir ideologu jis buvo. Jam teko susilaukti savo idealo realizavimosi. 
Ar buvo jis patenkintas tuo, ko siekė? 

Yra žinomi keli Maironio satyriški eilėraščiai, kuriuose jis kritikuo- 
ja jau vadinamosios nepriklausomos Lietuvos gyvenimo reiškinius. Be 
abejonės, toji kritika teturi tik paviršutinį koregavimo charakterį. Bet 
tatai davė daug kam progos manyti, jog Maironis stipriai nusivylė ne- 


priklausomybe. 


Šioje ilgesnėje ištraukoje jau aptinkame vėlesnės sovietinės Mai- 
ronio interpretacijos užuomazgą: „progresyvūs“ kūrybos bruožai iš 
vienos pusės, „konservatyvūs“ ir „reakciniai“ — iš kitos; formos iški- 
lumo ir jos naujovių reikšmės pripažinimas mūsų eilėdaros raidai; ir, 
pagaliau, Maironio - kai kurių nepriklausomos Lietuvos gyvenimo 
reiškinių kritiko - pabrėžimas. Tiesa, ši interpretacija yra palyginti 
dar gana švelni, nes, kaip ten bebūtų, čia dar kalba ano meto Korsa- 
kas - marksistas-plechanovininkas, nę šiųdienis Korsakas - partinis 


sovietinis kritikas“. 


+ Nors Kostas Korsakas ir reprezentavo oficialiąją poziciją literatūros moksle, tačiau 
pats nebuvo Komunistų partijos nariu. 

"Tad tikros to meto sovietinės Maironio interpretacijos reikia ieškoti 
pačioje Sovietų Sąjungoje. Jau 1924 m. Zigmas Aleksa-Angarietis, no- 
rėdamas įrodyti, kad kartais „buržuazinių pažiūrų rašytojai“ peržen- 
gia savo ideologiją, pavyzdžiu pasirinko Jaunąją Lietuvą ir pareiškė, 
jog „ji iškelia aikštėn tą, ką slepia klerikalai politikai“. Esą, jei pastarie- 
ji žodžiais kovoja prieš dvarininkus, meilinasi valstiečiams, tai „kle- 
rikalai poetai (Maironis) savo poezijoj prieš savo norą nuima kaukę 
nuo klerikalų politikų ir parodo, kad klerikalams rūpi ne darbininkai, 
bet vien stiprus buožė, pasiturintis bajoras, turtingas dvarininkas“. 
Šitoks metodas vėliau tapo ypač dažnas įrankis Maironį traktuojant 
jau okupuotoje Lietuvoje. 

Tačiau šis atvejis tėra tik trumpas epizodas. Gana išsamų Maironio 
interpretacijos vaizdą Sovietų Sąjungoje pateikia Bronius Pranskus 
atskiru straipsniu sovietų literatūrinėje enciklopedijoje“. Pripažinęs, 
jog Maironis yra „vienas iš stambiausių lietuvių vadinamojo “tautinio 
sąjūdžio' poetų“, Pranskus rašo: 


Pirmieji jo eilėraščiai, parašyti lenkų kalba, kurią jis puikiai valdo, yra 
romantiško charakterio ir išreiškia dvarininkijos nuotaikas jos nuopuo- 
lio metu. Artimai bendravęs tuo laiku su stambiąja lietuvių buožija, 
pergyvenusia po baudžiavos žlugimo stiprų pakilimą, Maironis vėliau 
tampa buržuazinio tautinio sąjūdžio dainium, [...] aplenkėjusios lietu- 
vių dvarininkijos ideologu, glaudžiai susirišusiu su bekylančia lietuvių 


buožija irjos inteligentija. 


Toliau, kalbėdamas apie paskirus Maironio kūrinius, Pranskus juos 
štai kaip aptaria: 


Poema „Lietuva“ pateikia feodalinės Lietuvos galybės idealizavimą ir 
šaukia į naują sąjūdį. Tačiau Maironis nemato tikrosios jėgos, galinčios 


grąžinti kraštui buvusią galybę. Tad visa jo kūryba apgaubta sielvartu 


5 M. Beržas [Zigmas Aleksa-An garietis], „Maironio Jaunoji Lietuva“, in: Kibirkštis, 
Smolenskas, 1924, Nr. 4, p. 34. 
S Jlumepamypnaa >4ųuKnoneduA, t. 6, MockBa: CoBeTCKaa 3HI(HKNONeJAKA, 


1932, skiltys 704-705. 

ir liūdesiu. Pagrindinė viltis - Dievas ir religija. Tokiu būdu Maironio 
poezija, nežiūrint tautinio sąjūdžio skleidimo, yra giliai reakcinio cha- 
rakterio, šaukianti į praeities grąžinimą. [-..] „Pavasario balsai“ yra per- 
sisunkę tokiais pat tautiniai romantiškais „tautos“ šlovinimo motyvais 
(„tauta“ čia suprantama pirmiausia kaip buožija). [...] Pirmasis Mairo- 
nio dramatinis kūrinys „Kur išganymas“ yra nukreiptas prieš progre- 
syviąją inteligentijos dalį. Šioji drama ragina pasitikėti ir nusižeminti 
dievui ir religijai... Pagrindinė („Jaunosios Lietuvos“) mintis - dvari- 
ninkijos ir reakcinės buožijos susivienijimo idėja, pagrįsta žemės ūkio 
kapitalistiniu pertvarkymu ir sukūrimu buržuazinės dvarininkiškosios 
kultūros. [...] Į XX a. pradžios (1905 m.) revoliucinį judėjimą ir dalies 
lietuvių inteligentijos susižavėjimą socializmu Maironis atsiliepė pikta 
sarkastiška poema „Raseinių Magdė“, kuria išjuokė užsidegimą darvi- 
nais ir marksais. 

Po trumpalaikio lietuvių tarybinės respublikos gyvavimo ir po buržu- 
azinės dvarininkiškosios kontrrevoliucijos laimėjimo Maironis visiškai 
pereina į romantiškuosius Lietuvos feodalinių viduramžių siužetus. Šios 
krypties yra visi to laikotarpio Maironio kūriniai - jo dramatinė trilogija: 
„Kęstučio mirtis“, „Vytautas pas kryžiuočius“ ir [...] „Vytautas“. „Nepri- 
klausomos“ Lietuvos sąlygose šie kūriniai šlovina monarchizmą, į kurį 
linkę dabartiniai? lietuvių buržuazinės dvarininkijos tautiniai fašistai, 


turi didelį reakcinį charakterį. 
Viską Pranskus sumuoja šiais žodžiais: 


Maironis buvo pradininkas lietuvių literatūroje vad. „tautinio romantiz- 
mo“, viešpatavusio XIX a. pabaigoje ir XX a. pradžioje, kuris didžiuma 
nėra išgyvendintas ir šiandienŠ ir kuris yra suvaidinęs ryškų vaidmenį 
lietuvių buržuazijos ir tam tikros dalies dvarininkijos bei inteligentijos 


sutelkime po buržuazinio nacionalizmo lozungais. 


Taip Maironis buvo interpretuojamas ir vertinamas pačioje So- 
vietų Sąjungoje dar prieš Antrąjį pasaulinį karą oficialiame, partijos 


7 Straipsnis rašytas apie 1932 m. 
8 Straipsnis rašytas apie 1932 m. 

aprobuotamę leidinyje. Palyginti su Korsaku, Pranskus jau yra žymiai 
griežtesnis, agresyvesnis - aiškiai sovietiškas?. 

Pagaliau trumpą ir drūtą Maironio aptarimą prabėgomis duoda dar 
oficialesnis to meto leidinys - pirmasis leidimas Didžiosios sovietų 
enciklopedijos: 


Pačiam dešiniajame (XIX-XX a. sąvartos lietuvių literatūros) sparne yra 
poetas kunigas Maironis (1862-1932), savo kūriniais („Jaunoji Lietuva“, 
trilogija apie kunigaikštį Vytautą) šaukęs vienybėn dvarininkiškąją aris- 
tokratiją ir buržuaziją bei romantiškai idealizavęs Lietuvos viduramžių 


praeitį.“ 


Iš šių pavyzdžių jau numanu, kas Maironio laukė pirmojo bolševi- 


kmečio metu. 


II 


Ko galima buvo tikėtis, tas ir įvyko. 

Petro Cvirkos redaguojamam žurnale Raštai (1941, Nr. 1) tuoj pat 
imta įrodinėti, jog „Maironis nebuvęs visos tautos poetas ir jungėjas, 
kad jis tebuvęs tik buožių interesų poetas“", „svetimas "liaudies" reika- 
lams, o liaudis" svetima jo palikimui“, kuris tokiu būdu esąs „bereikšmis 


9 Kiek vėliau Pranskus išspausdino sovietinėje lietuvių periodikoje atski- 
rą straipsnį apie Maironį (Bronius Pranskus, „Maironis ir proletarinė lite- 
ratūra“, in: Priekalas, Maskva, 1933, Nr. 5), kuriame svarstydamas, ką vad. 
proletariniai lietuvių rašytojai galėtų pasisavinti iš Maironio, priėjo išvados, 
jog jie galėtų pasimokyti tik eilėdaros. Tačiau pastaruoju metu ta išvada jau 
suabejota: esą „šį klausimą kritikas [Pranskus] gvildena per siaurai ir kiek 
suprastintai“ (Adolfas Sprindis, „Literatūros kritika 1917-1940 metų lietuvių 
komunistinėje spaudoje“, in: Pergalė, Vilnius, 1959, Nr. 11, p. 146). 

» „JinTOBCKa3 A1HTepaTYPA H AHTOBCKHH A3BIK“, in: Bonburaa CosemcKaA 3H- 
ųuknonedua, t. 37, MockBa: CoBeTCKas >HIHKNONEAHI, 1938, skiltis 216. 
Straipsnis be autoriaus parašo. Atskiro straipsnio apie Maironį toje enciklo- 
pedijos laidoje nėra. 

" Cituojama iš: Juozas Ambrazevičius, „Maironis ir visuomenė“, in: Maironis, 
Pavasario balsai, Kaunas: Sakalas, 1944, p. 273 [šios knygos p. 286). 

ir menkas“*. Natūrali šitokio vertinimo seka buvo dar prieš pirmąjį bol- 
ševikmetį (1940 m.) pradėto ruošti naujo Pavasario balsų leidimo liki- 
mas. Nors Valstybinė leidykla ir stengėsi, kad knyga būtų išspausdinta, 
tačiau nepasisekė: „Kompartijos cenzoriai išbraukė beveik pusę visos 
Maironio poezijos, ir leidyklai nieko daugiau neliko, tik išspausdinti 10 
egzempliorių korektūros teisėmis ir laukti lietuviškam poetui palan- 
kesnių laikų“*. (Tad gana keistasyra Teofilio Tilvyčio šiųdienis teigimas, 
jog, girdi, „Maironio "Pavasario balsai' po 1927 m. leidimo buvo pakarto- 
ti tik tarybiniais laikais“ (t. y. 1947 m.), nekalbant jau apie tai, kad jie 
buvo išleisti, nors ir išcenzūruoti, vokiečių okupacijos metu (1944 m.), 
o taip pat 1946 m. (faktiškai 1947) Meerbecke ir 1947 m. Wuerzburge, 
Vokietijoje“. O gal Tilvytis yra tiek „išsamus“, kad jis turi galvoje minėtą 
1940 metų korektūrinį dešimties egzempliorių leidimą, kuris, nors ir 
paminėtas (be jokių komentarų) Maironio Rinktinių raštų bibliografi- 
joje“, faktiškai nėra įtrauktas ne tik į to paties leidinio Pavasario balsų 
bibliografinius paaiškinimus, bet net Maironio ir į sovietinę to meto 
Lietuvos valstybinę bibliografiją?) Pagaliau bėdon pakliuvo ir muziejus. 


Užplūdusi komunistinė okupacija muziejaus kūrimo darbą visai nu- 
traukė. Iš Švietimo ministerijos muziejus perėjo Švietimo komisariatan, 
kuris netrukus „nebeturėjo“ iš ko mokėti vedėjui algos, patį vedėją ta- 
čiau palikdamas už muziejaus tvarkymą atsakingą. Tuo būdu muziejus 
formaliai neuždarytas išbuvo iki 1941 metų pavasario, kada jį perėmė 
Vilniaus Mokslų akademija." 


 Kelmiensis [Jurgis Gliauda], „Tebespjaudoma į Maironį“, in: Draugas, Čika- 
ga, 1947-11-28, Nr. 277; Juozas Brazaitis, „Maironis ir Lietuva“, in: Aidai, Bruk- 
linas, 1957, Nr. 8, p. 285 [šios knygos p. 281-291]. 

5 Juozas Brazaitis, „Pavasario balsų leidimai“, in: Maironis, Pavasario balsai, 
Wūrzburgas: išleido Liudas Vismantas, 1947, p. 285. 

4 Teofilis Tilvytis, „Pavasario lyrika ir rudens aistros. Iš atsiminimų, in: Perga- 
lė, Vilnius, 1962, Nr. 11, p. 126. 

5 Žurnalas Karys jau 1945 m. Weimare buvo išleidęs Pavasario balsus, tačiau 
šio leidimo teišliko vos keletas korektūrinių egzempliorių. 

16 Maironis, Rinktiniai raštai, t. 2: Epas, redakcinė komisija: Leonas Gineitis [et 
al.], Vilnius: Valstybinė grožinės literatūros leidykla, 1956, p. 246. 

7 Bernardas Brazdžionis, „Maironio muziejus“, in: Lietuvių dienos, Los Andže- 
las, 1962, Nr. 8, p. 17. 

Tad pirmasis Maironio susitikimas su sovietais pačioje Lietuvo- 
je buvo nekoks. Tačiau ir trumpas: toliau šia kryptimi, bent kol kas, 
nespėta pažengti. Prasidėjo karas ir kartu naujas, netikėtas Maironio 
sovietinio traktavimo etapas. 

Matant šitokį Maironio sutikimą pirmojo bolševikmečio metu, 
darosi drūčiai neaišku, ką Korsakas šiandien turi galvoje, sakyda- 
mas, jog „|...] Maironio eilės vėl suskambo nauja galia ir nauja pra- 
sme, kai lietuvių tauta pasuko nauju istoriniu keliu — socializmo 


keliu“'?? 


II 


Sovietų Sąjungos nesėkmės pirmaisiais karo metais privertė partiją 
griebtis naujų, neįprastų metodų. Siekiant sustiprinti gyventojų mo- 
ralę ir pasipriešinimą vokiečiams, šalia sovietinio patriotizmo imta 
ryškiau pabrėžti tautinį patriotizmą, griebtasi paspirties iš praeities — 
iššaukta Aleksandro Suvorovo, Michailo Kutuzovo ir Aleksandro 
Nevskio vardai, atlaidžiau toleruota religija ir apskritai kiek sušvel- 
ninta politinė ir ideologinė kontrolė. Tai buvo laikai, kada pats Josifas 
Stalinas kreipėsi 1941 metų kalboje į gyventojus ne tik kaip į „drau- 
gus“, bet ir „brolius ir seseris“?. 

Tai palietė ir kūrybinį gyvenimą. Literatūra, šiaip jau „vienas iš 
įrankių komunizmo statyboje“, šiuo atveju buvo perorientuota į gink- 
lą karinei pergalei pasiekti. „Terminas "karinė tema' yra netikslus“, aiš- 
kiai nurodė /Iumepamypa u uckyccm68o““. 


Mums reikia ne karinės tematikos, bet kovojančios literatūros. |...] Nuo 
šio laiko literatūra yra pašaukta tarnauti vienam vieninteliam tikslui 
sutriuškinti priešą. [...] Ji turi skatinti kovos dvasią, suvienyti bei sustip- 


* Kostas Korsakas, „...kaip kareivis nelygioj kovoj“, in: Tiesa, Vilnius, 1962-11-02, 
Nr. 259. 

» Ilpas0a, 1941-07-03, Nr. 182, cituojama iš: Harold Swayze, Political Control 
of Literature in the USSR, 1946-1959, Cambridge: Harvard University Press, 
1962, p. 28. 

20 Literatūra ir menas (rus.). 

rinti patriotizmo jėgą, kurstyti neapykantą vokiečių fašistiniams grobi- 


kams ir šaukti keršto.* 


Šie reikalavimai sudarė sovietinės karo meto literatūros teminį, 
ideologinį ir nuotaikos pagrindą. Tad tie patys bruožai savaime nusi- 
driekė ir lietuvių sovietinėje literatūroje, puoselėtoje į Sovietų Sąjun- 
gą pasitraukusių lietuvių komunistų ir jų bendrakeleivių. Ypač ryš- 
ki buvo antivokiškoji tematika, atitinkamai susieta su lietuviškuoju 
patriotizmu, savaip įkinkytu į „Didžiojo Tėvynės karo“ propagandą. 
Tokios tematikos kūrinių ar bent paskirų ištraukų imta specialiai ieš- 
koti ir praeities lietuvių literatūroje, klasikų kūryboje ir net kai kurių 
nepriklausomos Lietuvos „buržuazinių“ rašytojų kūriniuose. 


Ilgaamžė lietuvių tautos kova prieš vokiškuosius grobikus, - paaiškina 
Korsakas, - kurie jau nuo seniausių laikų nesiliauja kėsinęsi į Lietuvą, 
lietuvių širdyse išugdė gilią neapykantą vokiškajam imperializmui. [...] 
Lietuvių literatūroje - tame ryškiausiame lietuvių tautos gyvenimo, 
kovų irsiekimų veidrodyje - Lietuvos žmonių širdyse deganti neapykan- 
ta vokiškiesiems grobikams rado ypatingai ryškų atspindį, kaip tai rodo 
mūsų žymiausiųjų rašytojų veikalai. Amžius trunkanti lietuvių tautos 
kova su vokiškųjų grobikų veržimusi į Rytus davė šimtus kilnių patrio- 
tizmo ir didvyriškumo pavyzdžių, kurie vėliau įkvėpė geriausius lietuvių 
rašytojus, suteikdami medžiagos jų veikalams ir skatindami juos savo 
kūriniuose išreikšti tai, kas glūdėjo lietuvių liaudies dvasioje vokiškųjų 


grobikų atžvilgiu. 


Remiantis šitokiu kriterijum, moralei pakelti, buvo išleista keletas 
tokio turinio (antivokiško ir patriotinio) lietuvių literatūros rinkinių, 
kuriuose, be sovietinių rašytojų, šalia Kristijono Donelaičio, Motiejaus 


" Jlumepamypa u uckyccm6o, 1942-09-19, Nr. 38; 1942-10-17, Nr. 42. Cituojama 
iš: Gleb Struve, Soviet Russian Literature, 1917-1950, Norman, Okla.: Univer- 
sity of Oklahoma Press, 1951, p. 300. 

2 Kostas Korsakas, Literatūra ir kritika, Vilnius: Valstybinė grožinės literatūros 
leidykla, 1949, p. 450. Faktiškai tai įvadinis straipsnis anksčiau pasirodžiu- 
siam rinkiniui Didysis lietuvių liaudies priešas (Brooklyn: Laisvės spauda, 
1943). 

Valančiaus, Simono Daukanto, Vydiino, Adomo Jakšto, Fausto Kiršos 
ir kitų, pasirodė ir Maironis. Staiga jis tapo, Cvirkos žodžiais, „mūsų 
Maironis“, „su genijaus ugnimi“, o Lietuva virto „Algirdo, Kęstučio, 
Vytauto, Maironio, Būgos žemė“3. Pats pirmasis sovietinių lietuvių 
poetų rinkinys (Gyvajai Lietuvai, 1942) buvo pradėtas motto „Kur bėga 
Šešupė“ Tarsi pats dvejodamas šitokia kombinacija, Korsakas šian- 
dien klausia: „Ar galėjo Maironis tikėtis tokios kovinės sąjungos?“** 
Atsakymą jis yra davęs jau anksčiau: 


[...] žymiausiojo mūsų tautinio sąjūdžio gadynės poeto Maironio kūrybo- 
je [...] vokiškieji grobikai taip pat vaizduojami kaip amžinas lietuvių tau- 
tos priešas. Maironis, žadindamas lietuvių tautą naujam visuomeniniam 
gyvenimui, kovos prieš carinį režimą metu sukūrė tokias populiarias ir 
visoje Lietuvoje dainuojamas dainas kaip „Kur lygūs laukai“, „Eina garsas 
nuo rubežiaus“, kuriose apdainuojamos senovės lietuvių kovos su vokie- 
čių riteriais, daugiau kaip 200 metų ugnimi ir kardu teriojusiais Lietuvos 
žemę. Kaip klaikus hitlerininkų sukeltojo karo simbolis iškyla tose Mai- 
ronio dainose plėšikiško kryžiuočių žygio į senovės Lietuvą vaizdai |... 
Šios Maironio dainos, žinomos kiekvienam lietuviui jau iš pradinės 
mokyklos suolo, pasidarė mūsų liaudyje taip populiarios tikriausiai to- 
dėl, kad jose ypač gerai išreikšti tie jausmai vokiškųjų grobikų atžvilgiu, 


kurie giliai glūdi kiekvieno lietuvio širdyje.*5 


Toliau tas pats Korsakas dėsto, jog „vokiškuosius grobikus Maironis 
atvaizdavo ir savo romantinėse, feodalinės Lietuvos praeitį perdėtai 
idealizuojančiose dramose“ „griežčiausią kaltinimą vokiškiesiems 
grobikams |...| pateikė vėlesniuose savo kūriniuose, vaizduojančiuosę 
vokiečių okupaciją Lietuvoje Pirmojo pasaulinio karo metu“, o „tikrą 
kaltinamąjį aktą vokiškiesiems grobikams randame Maironio poemo- 
je Mūsų vargai'“**. 


3 Petras Cvirka, Raštai, t. 1: Publicistika, Vilnius: Valstybinė grožinės literatū- 
ros leidykla, 1953, p. 142, 174, 219. 

*4 Kostas Korsakas, „Poeto likimas“, in: Pergalė, Vilnius, 1962, Nr. 12, p. 137 [šios 
knygos p. 318]. 

> Kostas Korsakas, Literatūra ir kritika, p. 463. 

*6 Ibid., p. 463-464. Šitokių atskirų Maironio kūrinių klausimu Korsakas yra 

Iš tų rinkinių pavyzdžiu galime paimti Bekoeaa nenasucmo - /lu- 


mo6CKaa AUMepamypa 6 6opb6e npomus HEMeUKUX ZAXBAMMUKOS 
(Maskva, 1943)*7. Jau įvadiniame žodyje redaktorius Korsakas tiesiog 


su patosu šaukia: 


Kas Lietuvoje nežino tautinio sąjūdžio žymiausiojo poeto Maironio 


ugningų dainų apie barzdočius lietuvius, kurie galanda kalavijus ir kir- 


vius kovai su grobuoniškaisiais vokiečių riteriais? |...] 


Tartum pergalės himnas skamba šiandien krauju paplukusios Lie- 


tuvos laukais ir miškais kovinga, karinga Maironio daina apie senovės 


lietuvių žygius prieš kryžiuočius. Jo eilėraščiai ir poemos apie lietuvių 


tautos kančias po vokiečių padu vėl iš naujo šaukia lietuvių jaunimą į 


mirtiną kovą su amžinuoju priešu? 


Pats rinkinys pradedamas Maironio eilėraščiu „Kur lygūs laukai“, 
kurio paskutinysis posmas (šiaip jau be jokių politinių ar ideologinių 
implikacijų) nugnybtas. Rinkinį sudaro, šalia Maironio, vienuolikos 
autorių (Donelaičio, Valančiaus, Daukanto, Prano Vaičaičio, Jono Joni- 
los-Žiliaus, Jakšto, Vydūno, Liudo Giros, Ievos Simonaitytės ir Kiršos) 
dvidešimt kūrinėlių, iš kurių Maironio dar esama „Nevėžis per karą“ ir 
ištraukos iš Mūsų vargų - keli posmai, išplėšti iš įvairių, vokiečių oku- 
paciją vaizduojančių, poemos vietų. Neapsieita be Maironio ir visuo- 
se kituose tokio turinio rinkiniuose??. Juose, šalia „Kur lygūs laukai..., 


27 


28 


parašęs straipsnį, išspausdintą jo knygoje Prieš amžinąjį priešą (Kaunas: 
Valstybinė grožinės literatūros leidykla, 1945), kurios nepavyko gauti. 
Faktiškai tai kiek sutrumpintas rusiškas rinkinio Amžinoji neapykanta 
(Maskva: LTSR valstybinė leidykla, 1942) vertimas. Lietuviškasis leidimas 
buvo neprieinamas. | 

Kocrac Kopcakac, Bekosaa nenasucmo - /IumoecKaa Aumepamypa 6 6op6e 
NpoMUS KeMeUKUX 3axeam4uKos, MockBa: Orus 1943, p. 4, 8. 

Gyvajai Lietuvai, Maskva: LTSR valstybinė leidykla, 1942; rusiška šio rinkinio 
versija JKusaa /lumea (MocxBa: TocnuTH32aT, 1942); Amžinoji neapykanta 
(Maskva: LTSR valstybinė leidykla, 1942), Dainų rinkinys (Balachna: „Tė- 
vynė šaukia“ leidinys, 1942), Kovos dainos (Maskva: Karinė leidykla, 1942), 
Didysis lietuvių tautos priešas (Brooklyn: Laisvės spauda, 1943) ir Lietuva 
ugnyje (Brooklyn: Laisvės spauda, 1944). Pastarieji du rinkiniai, nors išleis- 
ti Brooklyne, yra paruošti sovietinių lietuvių rašytojų - žr. Didžiojo Tėvynės 

„Nevėžis per karą“ ir Mūsų vargų ištraukų, išspausdinta dar „Eina gar- 
sas“ ir „Kur bėga Šešupė“. Pagaliau, aptinkamas Maironis ir 1944 m. 
periodikoje: tie patys „Kur lygūs laukai“, „Eina garsas“ ir „Kur bėga Še- 
šupė“ ir du nauji dalykai - ištraukos iš Jaunosios Lietuvos - „Palaimin- 
tas laikas, kada vieversys.“ ir „Žiemos naktis“ („Ir kas do naktis!.*)*, 
Tai vis tas pats Maironis - „buožių interesų poetas“, kurio kūrybinis 
palikimas tik ką buvo nurašytas kaip „bereikšmis ir menkas“*. 

Pagaliau, įdomu dar ir tai, kad karo metu Maironio taip prireikė, 
jog net kai kurių to meto sovietinių lietuvių poetų kūryboje „gana aki- 
vaizdžiai pasireiškė Aleksandro Puškino - o iš dalies taip pat ir Mai- 
ronio - poetinė tradicija, kuri čia glaudžiai susipynė apskritai su kla- 
sikine poetika, uždėjusia ryškų atspalvį visai ano laikotarpio lietuvių 
poezijai“. Tai, girdi, „buvo ne atsitiktinis, o tam tikrų laikotarpio dės- 
ningumų sąlygotas reiškinys“?*. Galų gale sakoma, kad „neišvengė to 
poveikio ir mūsų karta, atėjusi į literatūrą sunkiais pokario metais'3. 

Vėliau, karui pasibaigus, toks išskirtinis ir ribotas Maironio ir kitų 
„buržuazinių“ rašytojų traktavimas susilaukė aštrios kritikos. Korsa- 
kas, kuris kaip tik daugiausia pasidarbavo žvejodamas antivokiškos 
tematikos ištraukas praeities literatūroje bei nagrinėdamas jas ir kuris 
suredagavo ne vieną tokį rinkinį, 1950 m. Rašytojų draugijos valdybos 
plenume turėjo aiškintis (ypač dėl mūsų cituoto straipsnio) ir viešai 
prisipažinti: 


karo laikotarpio Lietuvos TSR spauda 1941-1944, Vilnius: Valstybinė politinės 
ir mokslinės literatūros leidykla, 1955, pozicijos Nr.: 95-97, 113, 121, 123 ir 139. 

3 Literatūra ir menas, Vilnius, 1944, Nr. 6; Pionierius, Kaunas, 1944, Nr. 2; 
Coeemckaa JIumea, 1944-11-14, Nr. 14; Komjaunimo tiesa, Vilnius, 1944-12-14, 
Nr. 7 - žr. Didžiojo Tėvynės karo laikotarpio Lietuvos TSR spauda 1941-1944, 
pozicijos Nr.: 2876-2877; Lietuvos TSR žurnalų ir laikraščių straipsniai 1944— 
1945, Vilnius: Valstybinė politinės ir mokslinės literatūros leidykla, 1956, po- 
zicijos Nr.: 4785, 4923. 

» Kadangi rinkinių ir periodikos faktus galima buvo nustatyti daugiausia tik iš 
bibliografinių duomenų, nežinia, ar kai kurie eilėraščiai apkarpyti, ar ne. 

> Kostas Korsakas, „Jubiliejui praėjus. Dėl lietuviškos puškinianos“, in: Lite- 
ratūra ir menas, Vilnius, 1962, Nr. 9; Kostas Korsakas, „Poeto likimas“, p. 137 
Išios knygos p. 310-320]. 

3 Juozas Macevičius, „Ne be garbės ir ne be vardo“, in: Pergalė, Vilnius, 1962, 
Nr. 11, p. 129. 

Nemaža esminių klaidų įsibrovė į kai kuriuos mano knygos Literatūra ir 
kritika straipsnius, rašytus jau tarybinės santvarkos sąlygomis. Kaip vie- 
nas ydingiausių iš tų straipsnių teisingai nurodomas straipsnis „Didžioji 
lietuvių literatūros tradicija“ Šitame straipsny, rašytame 1943 m., iške- 
liant kovos prieš hitlerizmą reikalui tuos lietuvių literatūros motyvus, 
kuriais demaskuojami ir pasmerkiami vokiškieji grobikai, nebuvo iš- 
vengta „vieningos srovės“ požiūrio, ir todėl skirtingi ir priešingi klasinių 
bei ideologinių pozicijų rašytojai - net kai kurie reakciniai buržuaziniai 
literatai - jame atsidūrė vienoje eilėje su pažangiaisiais rašytojais. Tai 
šiurkšti klaida, kurios žala padidėjo ypač dabartiniu metu, kai mes dar 


neturime marksistinio daugelio tų buržuazinių rašytojų įvertinimo. 


Tačiau vis dėlto šia kritika ir išpažintimi buvo atmesta ne pats an- 
tivokiškosios tematikos kūrinių iškėlimas, bet tik metodas, kuriuo 
jie buvo skaitytojui pristatyti. Kitaip tariant, net ir šiuo ribotu atveju 
nevalia buvo rodyti Maironį greta su, pavyzdžiui, tame straipsnyje mi- 
nimais Juliumi Būtėnu, Juozu Paukšteliu arba su kažkokiu M. Šalna. 
Štai čia būta tos Korsako „šiurkščios klaidos“. Šiaip jau šie atskirų Mai- 
ronio kūrinių elementai iki šių dienų liko sovietų kritikoje kaip teigia- 
mi, priimtini jo kūrybos bruožai, specialiai iškeltini ir pabrėžtini. Tai 
aiškiai matyti iš visų vėlesnių leidinių bei straipsnių, kuriuose nors ir 
prabėgomis paliečiama Maironio kūryba ir jos reikšmė. Tai, pagaliau, 
šiandien, Maironio jubiliejaus proga, pareiškė, ir tas pats Korsakas: 


Didžiojo Tėvynės karo metu, kai Lietuvos liaudžiai teko stoti į žūtbūtinę 
kovą su hitleriniais grobikais dėl savo gyvybės ir dėl socialistinės atei- 
ties, Maironio literatūrinis palikimas, geriausieji jo patriotinės lyrikos 


posmai tarnavo šiam didžiam reikalui. 


Toks buvo antrasis Maironio susitikimas su sovietine kritika. 


1 Kostas Korsakas, „Dėl mūsų literatūros kritikos klaidų ir uždavinių“, in: Tie- 
sa, Vilnius, 1950-11-18, Nr. 272. Cituojama iš: Juozas Girnius, „Lietuvių sovie- 
tinės literatūros pobūdis“, in: Aidai, Bruklinas, 1956, Nr. a, p. 9. 

5 Kostas Korsakas, „..kaip kareivis nelygioj kovoj“. Šią mintį ta pačia proga 
kartoja ir Juozas Žiugžda (Juozas Žiugžda, „Poetas ir visuomenė, in: Tiesa, 
Vilnius, 1962-1-02, Nr. 259). 

IV 


Karo eigai pakrypus sovietų pusėn ir ypač karui pasibaigus, - t. y. bai- 
mei praėjus, - pirmųjų karo metų kai kurio atlydžio poreiškiams tuoj 
pat padaryta galas. Literatai pasmerkti už „lygybės ženklo dėliojimą 
tarp senojo patriotizmo ir sovietinio patriotizmo““, griebtasi šią klai- 
dą ištaisyti. Kitaip tariant, politinės ir ideologinės kontrolės varžtai 
vėl tvirtai užveržti, vėl grįžta prie „normalios tvarkos“ literatūriniame 
gyvenime. 

Lietuvoje tai reiškė ne tik grįžimą prie senų metodų, bet ir jų sis- 
temingą įvedimą, nes pirmojo bolševikmečio tam būta dar per trum- 
po. Tad jau pirmojoje Mokslų akademijos sesijoje (1946 m. vasario 
20-23 d.) buvo aiškiai nustatyta, jog Lietuvių literatūros instituto 
penkmečio plane būtiniausiai turi būti nagrinėjimos tos temos ir pro- 
blemos, „kurių įvykdymo uždavinys yra sukurti marksistinę lietuvių 
literatūros istoriją; ir „dabartiniu metu ypačiai svarbi tema - rusų 
literatūros poveikio lietuvių literatūrai išryškinimas ir rusų lietuvių 
literatūrinių santykių nušvietimas“*. Spręsdami pirmąjį uždavinį, 
minėto instituto „tiriamieji darbai ir leidiniai turi iškelti aikštėn ti- 
krai demokratišką, liaudišką lietuvių literatūros raidos kelią, [...] iš- 
ryškinti, kaip geriausiųjų lietuvių rašytojų klasikų veikalai - Done- 
laičio, Poškos, Strazdelio, Valančiaus, Maironio, Kudirkos, Žemaitės, 
Lazdynų Pelėdos, Vaižganto, Biliūno, Janonio ir kitų išaugo kovoje su 
išnaudotojais už Lietuvos liaudies reikalus“. 

Maironis šiuo atveju tapo ypač aštri problema. Ją nusako šie diplo- 
matiški, bet ir užtektinai aiškūs žodžiai: 


4 


3 „Hgežuo-BocnNKTaTexBHAa3 paGoTa cpezH nucaTenef“, in: /Jumepamypnaa 
2a3ema, 1946-07-27, cituojama iš: Harold Swayze, Political Control of Lite- 
rature in the USSR, 1946-1959, Cambridge: Harvard University Press, 1962, 
P. 35- 

37 Kazimieras Bieliukas, „TSR Mokslų Akademijos pagrindinių mokslinių 
problemų penkmečio plano apžvalga“, in: Lietuvos TSR Mokslų Akademi- 
jos visuotinio susirinkimo pirmoji sesija, Kaunas: Valstybinė enciklopedijų, 
žodynų ir mokslo literatūros leidykla, 1947, p. 166. 

38 Juozas Žiugžda, „Tarybinių mokslininkų darbo linkmė“, in: Ibid., p. 43. 

Mūsų pažintis su Maironiu vyko labai sudėtingomis sąlygomis, sunkiu 
klasių kovos metu. Šiandien niekam ne paslaptis, kad tuo metu bur- 
žuaziniai nacionalistai stengėsi panaudoti atskirus Maironio kūrybos 
momentus savo žemiems tikslams. Ne paslaptis, kad būta kai kurio „ap- 


sidraudėliškumo“ ir iš kitos pusės.3? 


Be to, artinosi Maironio 15-ųjų mirties metinių sukaktis. „Susipa- 
žinti“ su Maironiu reikėjo. Tad ta sukaktimi ir pasinaudota. Spaudoje 
pasirodė keletas trumpų (išskyrus vieną) straipsnių“?. Vilniuje paga- 
liau išleisti Pavasario balsai, o Maskvoje - rinktinė rusų kalba, abu 
leidiniai su atitinkamais įvadiniais straipsniais“. Iš šios medžiagos 
(bent tos, kuri buvo prieinama) susidarome štai kokį vaizdą. 

Pasak Pranskaus, nors Maironis ir „buvo buržuazijos dainius, o, 
be to, dar kunigas“, idealizavo dvarus, nematė „vargstančio kumečio, 
prislėgto mažažemio“ ir „darbininkų revoliucinės kovos“, - jis vis dėl- 
to prisimintinas ir dabartinei „darbo liaudžiai“, nes gražiai vaizdavęs 
Lietuvos gamtą, pakritikavęs „Lietuvos buržuaziją“ ir svarbiausia „jo 
eilėraščiai “Kur lygūs laukai" “Eina garsas, "Kur bėga Šešupė" rado pla- 
čiausio atgarsio lietuvių liaudyje, pavirto liaudies dainomis ir karo 
prieš vokiškuosius fašistus metais įkvėpė mūsų karius nekęsti grobikų 
vokiečių ir juos mušti taip, kaip juos mušė lietuviai senovėje“; todėl 
„mums brangus jo neapykantos kupinas kovų prieš vokiškuosius gro- 
bikus apdainavimas“**. Venclova, iš esmės pabrėžęs tuos pačius daly- 
kus, davė šitokį Maironio kūrybos vertinimo raktą: 


3 Juozas Macevičius, op. cit., p. 129. 

+ Alpas Liepsnonis, „Maironis“, in: Tarybų Lietuva, Vilnius, 1947-06-29, 
Nr. 153; Vincas Mykolaitis-Putinas, „Maironis“, in: Pergalė, Vilnius, 1947, 
Nr. 3, p. 44-61; Vincas Mykolaitis-Putinas, „Maironio poeto kelias“, in: Tie- 
sa, Vilnius, 1947-07-01, Nr. 152; Bronius Pranskus, „Honac Makponuc“, in: 
Cosemckaa JIumea, 1947-07-01, Nr. 152; Antanas Venclova, „Maironis“, in: 
Literatūra ir menas, Vilnius, 1947, Nr. 24 [šios knygos p. 292-302]. 

1 Antanas Venclova, „Maironis (1862-1932)“ in: Maironis, Pavasario balsai, 
Kaunas: Valstybinė grožinės literatūros leidykla, 1947 (šios knygos p. 292-302]; 
Mažponuc, H36pannoe, MocxBa: TocxuTH3AaT, 1948; naujas leidimas - 
1949 m. su Mykolaičio-Putino įžanga. 

+ Bronius Pranskus, „Maironis“, in: Valstiečių laikraštis, Kaunas, 1947-06-28, 
Nr. 56; Kelmiensis [Jurgis Gliauda], „Tebespjaudoma į Maironį“, in: Draugas, 

Pažymint tai, kas Maironio poezijoje mums yra svetima, reikia pabrėžti, 
kad Maironio poeto didybę kaip tik ir sudaro tai, kad jis didžiojoje savo 
poetinės kūrybos dalyje įstengė išsiveržti iš konfesinių savo pasaulėžiū- 
ros varžtų ir sukurti kūrinių, kuriuose gilų ir platų atbalsį rado mūsų 


liaudies kova ir pastangos išeiti į šviesą ir laisvę.“ 


Kad neįvyktų nesusipratimas dėl „šviesos ir laisvės“, pats Venclova 


toliau paaiškino: 


Kada Lietuva po trejų vokiškosios okupacijos metų vėl išėjo į laisvą ir 
platų tarybinį darbo ir kūrybos vieškelį, kada mūsų liaudis didvyriškai 
dirba, gydydama karo padarytas žaizdas, atstatydama savo ūkį ir kul- 
tūrą, su gilia viltimi žvelgdama į komunistinę ateitį kaip į visų jos dva- 
sinių jėgų išplėtojimo laidą ir dirvą, Maironis greta kitų didžiųjų mūsų 
praeities rašytojų didele savo kūrybos dalimi vėl virsta mūsų kovos są- 
jungininku socialistinėję statyboje. [...] Pažangiosios Maironio idėjos, jo 
gyvas, entuziastiškas žodis šiandien vėl uždega mus pasiryžimu kovoti 


dėl tarybinio Lietuvos atgimimo.“ 


Didžiausia Maironio vertinimo našta tuo metu teko (galimas daik- 
tas, neatsitiktinai) Mykolaičiui-Putinui. Šis uždavinys jam buvo žymiai 
sunkesnis negu Pranskui arba Venclovai. Šiaip jau iškėlęs, nors ir kiek 
švelniau, maždaug tuos pačius, kitų pabrėžtus, bruožus, Mykolaitis 
(tarsi prisiminęs savo 1932 m. per Maironio minėjimą Kaune skaitytą 
paskaitą „Visuomeninis Maironio kūrybos pagrindas““) bandė kiek 
plačiau ir giliau aiškinti Maironio kūrybos reikšmę visuomeninio gy- 
venimo, ypač tautinio atgimimo, raidai. Tačiau, neišmanydamas sovie- 
tinio metodo bei mėgindamas traktuoti Maironį sovietiškai, jis neiš- 
vengė ir objektyvių teigimų. Pavyzdžiui, pirmuoju atveju, taikydamasis 


Čikaga, 1947-11-28; Juozas Brazaitis, „Maironis ir Lietuva“, p. 340 [šios knygos 
p. 281-291]. 

+ Antanas Venclova, „Maironis (1862-1932)“, p. 13 [šios knygos p. 299). 

+ Ibid., p. 15-16 [šios knygos p. 301]. 

a Vincas Mykolaitis-Putinas, Literatūros etiudai, Kaunas: Sakalas, 1937, p. 5-25 
Įšios knygos p. 250-264]. 

prie sąlygų ir pasitelkęs sovietinę terminologiją, jis teigė, kad Maironis, 


būdamas dvasininku, atsidūręs dešiniausioje visuomenės grupėje, grei- 
tai atsilieka nuo lietuvių visuomenės raidos, nebesupranta pažangiųjų 
jos reiškinių, ir jo kūryboj ima gausėti ne tik reakcinių klerikalinių idėjų, 
kurių, tiesa, randame jau ir ankstyvesnėse poemose, bet ir rezignacijos, 


pesimizmo bei defetistinių nuotaikų.*? 
Antra vertus, jis pabrėžė, kad 


nėra reikalo rašyti mūsų skaitytojams, kas buvo Maironis. Ne tik senes- 
nioji karta, kuri dar atsimena gyvą poetą, bet ir jaunimas pažįsta jį iš 
jo raštų, skaitomų ir nagrinėjamų mokyklose, ir dainų, ligi šios dienos 
tebeskambančių ir mūsų Tarybų Lietuvoje. Maironio reikšmė, populia- 
rumas ir svoris lietuvių literatūros istorijoje remiasi ne vien jo kūrybos 
grožiu, poetiškumu bei dainiškumu, bet dar daugiau jo glaudžia sąsaja 
su laikotarpiu ir tuo visuomeniniu sąjūdžiu, kuris, susiformavęs XIX a. 
pabaigoje, kurį laiką turėjo pažangią reikšmę lietuvių tautos kovoje 


prieš carizmą.? 


Šitokių vadinamųjų „vieningos srovės recidyvų“ ir apskritai tokio 
dvilypumo esama ir rusiškajai Maironio rinktinei Mykolaičio para- 
šytame įvade““, taip pat ir ilgiausiame Maironio sukakčiai skirtame 
Mykolaičio rašinyje“. Šiaip abiem atvejais pakartota, tik kiek plačiau, 
tas pats, kas pasakyta tik ką cituotame straipsnyje. Kiek vėliau dėl tų 
„recidyvų“ Mykolaičiui teko aiškintis. 


46 Vincas Mykolaitis-Putinas, „Maironio poeto kelias“, in: Tiesa, Vilnius, 
1947-07-01, Nr. 152. Cituojama iš: Vincas Mykolaitis-Putinas, Raštai, t. 8: Li- 
teratūros istorija, kritika, publicistika, Vilnius: Valstybinė grožinės literatū- 
ros leidykla, 1962, p. 309. 

7 Ibid., p. 303; „Sužalotas Maironio veidas: Maironio sukaktis "Tiesos" pusla- 
piuose“ in: Tėviškės garsas, Švainfurtas, 1947-07-31, Nr. 83. 

48 Žr. Bunuac MukonaūTuc-IyTunac, „Maiponnc“, in: Maūponnc, H36pan- 
uoe, MockBa: TocygapcTBeHHOe H32ATENbCTBO XYJOMKECTBEHHOH JIHTĖ- 
paTYPSI, 1949. 

+ Žr. Vincas Mykolaitis-Putinas, „Maironis“, in: Pergalė, Vilnius, 1947, Nr. 3; 
taip pat - Vincas Mykolaitis-Putinas, Raštai, t. 8. 

Pavasario balsų ir rusiškosios rinktinės pasirodymas atskleidė dar 
vieną Maironio sovietinio traktavimo metodą - jo kūrybos cenzū- 
ravimą. Išsamus šios operacijos nagrinėjimas pareikalautų atskiro 
straipsnio, todėl čia tenka pasitenkinti tik bendraisiais bruožais. 

Ruošiant Pavasario balsų laidą, pagrindu imta šeštasis jų leidimas, 
t. y. pirmasis Maironio raštų tomas (1927)**. Tuo būdu iš karto išveng- 
ta tokių „nepatogių“ eilėraščių kaip „Federantų himnas“ ir „Jauno- 
sios Lietuvos himnas“, kurių šeštajame leidime dar nebūta. Iš 131 tą 
leidimą sudarančio eilėraščio „atrinkta“ 100, ir jie papildyti paimtais 
iš rankraščių ir periodikos dar šešiais eilėraščiais, tarp jų „Skausmo 
skundu“, kuriuo užbaigiamas pats rinkinys. Į rinkinį nepatekę eilė- 
raščiai yra daugiausia religiniai (pvz., „Marija, Marija..“, „Kad širdį 
tau skausmas...“ „Ačiū Tau, Viešpatie“ ir kt.), be to, patriotiniai („Pir- 
myn į kovą!“, „Nepriklausomybę atgavus“, „Žiemos rytas“ „Neregėti 
aušros!.“, „Želigovskiui Vilnių užėmus“), satyros „Kauno miesto aikš- 
tėj“, „Laikinosios sostinės skerdyklai“ ir „Tautos pabėgėliams“, bala- 
dės „Roma“, „Užkeiktas Skapiškio varpas“ ir „Čičinskas“ (mat tasai 
bajoras, „sako, Maskvai parsidavęs!“) ir visi šeši vertimai iš Rigvedos. 
Paskutinysis atvejis rodo, kad nepriimtina buvo ne tik krikščioniško- 
sios minties religiniai eilėraščiai, bet ir indų religijos bei filosofijos 
kūrybiniai pavyzdžiai. Atskirą būdingą atvejį sudaro minėtų satyrų 
atmetimas. Šiaip jau, kaip matėme, satyras, ypač kritikuojančias pas- 
kirus nepriklausomybės laikotarpio reiškinius, sovietinė kritika spe- 
cialiai iškelia kaip teigiamą Maironio kūrybos dalį. Tad kodėl tos trys 
satyros atmestos? Mat pirmojoje („Kauno miesto aikštėj..“) ir ypač 
antrojoje („Laikinosios sostinės skerdyklai“) nekaip atsiliepiama apie 
žydus, o trečiojoje („Tautos pabėgėliams“) Maironis bara „lenkišką 
tvaiką“ ir svarbiausia būgštauja, kad, ko gero, „nuo Volgos mužikai 
ateis“. 

Tačiau vien tik kai kurių eilėraščių išmetimu nepasitenkinta. Net ir 
kai kurie įdėti eilėraščiai yra faktiškai ne tokie, kokie jie iš tikrųjų tu- 
rėtų būti. Dėl tų pačių sumetimų (dėl patriotinių ir religinių motyvų, 
tiesaus rusų bei Rusijos ir nepalankaus žydų traktavimo) išcenzūruo- 


50 Maironis, Pavasario balsai, Kaunas, 1947. 


364 


ta10 eilėraščių: „Kur bėga Šešupė“, „Lietuva brangi“, „Daina (Už Resei- 
nių, ant Dubysos...)“, „Lietuva Didžiojo karo metu“, „Senelio skundas“, 
„J. St. (Aš nežinau, graži sesute!..)“ ir satyros „Vintas“ „Lietuva - di- 
dvyrių žemė“, „Ašaros tarp juokų“ ir „Kai kam“. Pavyzdžiui, „Dainai 
(Už Reseinių, ant Dubysos...)“ nugnybta paskutinysis, tuo metu ypač 
nepatogus aktualus posmas: 


Daugel žūva, daugel pūva, 
Kas apverks jų dalį? 
Už Uralo, žemės galo: 


Ne po savo šalį! 


Dėl atitinkamo rusų figūravimo „Lietuva Didžiojo karo metu“ 
neteko paskutiniojo posmo, o satyra „Kai kam“ - antrojo ir trečiojo; 
užuomina apie žydus panaikino „Vinto“ penktąjį ketureilį, o religinių 
moralinių motyvų derinys trečiąjį „Senelio skundo“ posmą; dėl aiš- 
kiai religinių arba religinių patriotinių motyvų „J. St“ yra be pirmojo 
ir trečiojo ketureilio, „Lietuva brangi“ be dviejų priešpaskutiniųjų, o 
„Kur bėga Šešupė“ - be populiaraus paskutiniojo posmo („Apsaugok, 
Aukščiausias [...]“). Iš satyros „Lietuva - didvyrių žemė“ išplėšta net 
ištisi trys ketureiliai (penktas, šeštas ir septintas): 


Mums platybių reikalauja 
Bočių sienos, jų vardai, 
Bet viduj šeimininkauja 


Lenkai, žydai ir gudai. 


Nors lietuvis besijaustų 

Čia kaip svetimoj trobaj, 

Kad tik mažumų neskriaustų 
Joms užtikrintoj globoji!.. 


Servilizmo atėjūnų - 
Svetimtaučių dar ilgai 
Nenustosme mes, galiūnų 


Vakarykštieji vergai. 

Beveik visus nepriimtinus motyvus galima rasti satyros „Ašaros 
tarp juokų“ originale. Tad cenzūros atitinkamai ir pasidarbuota - iš 25 
tos satyros posmų išmesta net 7: trečias, penktas, septintas, aštuntas, 
dešimtas, tryliktas ir keturioliktas posmai. 

Apskritai, palyginti su šeštuoju leidimu, galutinis tos Pavasario 
balsų laidos cenzūros balansas štai koks: išmesta beveik ketvirtadalis 
eilėraščių, o iš paliktų - dešimtadalis apkarpyta. 

Ne geriau ir su Maskvoje 1949 m. pasirodžiusia rusiškąja Maironio 
kūrybos rinktinę - H36pannoe?!. Jos turinį sudaro 60 eilėraščių, saty- 
ros „Mano moksladraugiams“, „Spjauki, drauguži, į viską!“, „Vintas“, 
„Apsaugok, Viešpatie!“ „Mūzos pavojuje“, „Lietuva - didvyrių žemė“ 
ir „Kai kam“, baladės „Šatrijos kalnas“, „Jūratė ir Kastytis“, „Medvėgalio 
kalnas“ ir „Dyvitis“, ištraukos iš poemų Jaunoji Lietuva, Raseinių Mag- 
dė ir Mūsų vargai ir libretas Nelaimingos Dangutės vestuvės. Kadangi 
tai buvo rinktinė, o ne kuri nors ištisa Maironio knyga, redakcija sa- 
vaimę turėjo laisvesnes rankas. Tačiau, nors ir taip, vis tiek ir čia kyšo 
ne literatūriškai iškilesnių ir Maironiui būdingesnių kūrinių atrinki- 
mo metodas, bet cenzūrinė atranka. Apskritai tariant, tos atrankos 
kriterijai yra tokie patys kaip ir Pavasario balsų. Pavyzdžiui, ir rink- 
tinėje nėra tų pačių baladžių: „Romos“, „Užkeikto Skapiškio varpo“ ir 
„Čičinsko“ Įdėtų eilėraščių cenzūravimas arba toks pats kaip Pavasa- 
rio balsuose (pvz., „Daina (Už Reseinių, ant Dubysos...)“, „Lietuva — 
didvyrių žemė“), arba, dažniau, dar drastiškesnis. Sakysim, „Lietuva 


» Ankstesnis jos leidimas nebuvo prieinamas. Apskritai jis kelia kai kurių klau- 
simų. Išskyrus absoliučiai bibliografinius leidinius, šis leidimas sistemingai 
nutylimas, - net ir akademinėje Lietuvių literatūros istorijoje, - nors šiaip 
lietuvių literatūros vertimai į rusų kalbą paprastai išskirtinai pabrėžiami, jais 
tiesiog didžiuojamasi. Nemini jo net ir specialus leidinys - Peisacho Freid- 
heimo ir Stasio Tomonio /Iumosckax numepamypa: peKoMeKDJaMeAnbKHoLŪ 
ykasamėno npOUzBeJeHUU AUMOBCKUX nucamenei, UMEIOUJUXCA 6 nepe800e 
Ha pycckuū a3bIk (MockBa: TocyxapcTBeHHaa 6GH6xKoTeKa CCCP nm. B. H. 
Jlenuua, 1955), kuriame nurodoma (p. 11) tik1949 m. leidimas. Iš bibliografi- 
nių duomenų matome, kad 1948 m. leidimas turi 256 p., 01949 - 232 p. Tad 
gal kartais į pirmąjį pateko tokių dalykų (iš Maironio kūrybos arba Mykolai- 
čio-Putino įvade), kad teko juos skubiai išmesti ir tuoj pat išleisti naują leidi- 
mą? Neturint galimybės palyginti abiejų leidimų, aišku, lieka tik spėliojimai. 

brangi“ Pavasario balsuose yra be dviejų priešpaskutiniųjų ketureilių, 
orinktinėje trūksta dar ir ketvirtojo; „Kur bėga Šešupė“, šalia Pavasa- 
rio balsuose išcenzūruoto paskutiniojo posmo, rinktinėje netenka ir 
priešpaskutiniojo: 


Čia Vytautas didis garsiai viešpatavo, 

Ties Žalgiriu mušė kryžiuočius piktus; 

Čia bočiai už laisvę tiek amžių kariavo; 

Čia mūsų tėvynė ir buvo ir bus. 

Čia, kur Vytautas Didysis mus ir Vilnių gynė, 


Bus per amžius, kaip ir buvus, Lietuvos tėvynė! 


Beto, esama ir tokių eilėraščių, kurie Pavasario balsuose įdėti ištisai, 
orinktinėje jie jau išcenzūruoti, dažniausiai dėl religinių ir patriotinių 
motyvų. Pavyzdžiui, „Apsaugok, Viešpatie!“ rinktinėje yra be trečiojo 
posmo, „Jei po amžių kada..“ išmesta antras ir ketvirtas, „Oi neverk, 
motušėle!“ - trečias ir šeštas, „Rigi Kulm“ - antras, „Skausmo balsas“ - 
penktas, „Vasaros naktys“ - paskutinysis posmas. Pagaliau pasitaiko ir 
pernelyg laisvų vertimo atvejų. Štai satyros „Kai kam“ eilutės: 


Dabar iš Maskvos alkanos vos skvernus 
Parnešęs, nors „barinia“ juokias, 


Lietuvių „liežuvio“ mėgėjas švelnus... 
Pavirsta: 


Tenepb npe8paiųeHHbl BhHe3aNnKHo 6 HUYMO, 
Bexcum, nod06paBuru NoAbI nanbmMoO, 


B /Iumey om Kanacmu npoknAMOUI 5* 
(Pažodžiui: 


Dabar virtęs staiga į nieką, 
Bėga, pasibrukęs apsiausto skvernus, 
Į Lietuvą nuo prakeiktos bėdos.) 


5 Mahponuc, Ha6paHHoe, p. 126. 

Abejotina, kad „iš Maskvos alkanos“ būtų aplenkta vien tik siekiant 
kūrybingo vertimo. 

Atskirą atvejį sudaro poemos. Jos apskritai yra tokios pilnos įvai- 
rių sovietams nepriimtinų posmų, kad iki to laiko pačioje okupuoto- 
je Lietuvoje visai nebuvo spausdinamos. Tačiau rinktinėje stengtasi 
duoti šiek tiek pavyzdžių, Raseinių Magdės atveju net nenurodant, 
kad tai tik ištraukos. Vienok tie pavyzdžiai, paskiri posmai, taip lais- 
vai parankioti, kad atrankos nagrinėjimas šiuo atveju būtų beveik be- 
tikslis. Antra vertus, ir ištisinėse ištraukose neapsieita be cenzūros. 
Štai duodama Jaunosios Lietuvos įžanga („Kur šiandieną jinai?“), bet 
be antrojo posmo: 


Kur garsioji šalis, 

Varius savo vilnis 

Lig Dono ir Marių Juodųjų?.. 
Vienas garsas tiktai, 

Vien apžėlę kapai 

Beliko iš amžių senųjų! 


O tos pačios poemos šiaip jau ištisai išversta pabaiga („Jau Slaviai 
sukilo“) neteko šių eilučių: 


Prikelkim darbais Gedimino tėvynę! 
Priminkime Vytauto Didžio ribas! 
Prižadinkim kalbą, ką proseniai gynė, 
Ir vardą, kurs vietą Europoj atras! 


Tai taip atrodo Maironio kūrybos to meto leidiniai. Jų redaktoriai, 
matyt, ypatingo skrupulo neturėjo, nes, pasirodo, „daininga ir talen- 
tinga lietuvių liaudis pati vykusiai iškupiūravo kai kuriuos dainomis 
virtusius Maironio eilėraščius, ir tai nė kiek nepakenkė nei jų kompo- 
zicijai, nei skambėjimui'3, 

Belieka paliesti dar vieną šiame laikotarpyje išryškėjusį Maironio 
sovietinio interpretavimo bruožą. Kaip jau anksčiau minėta, pirmo- 


33 Juozas Macevičius, op. cit., p. 128. 

joje Mokslų Akademijos sesijoje 1946 m. buvo nutarta, jog vienas bū- 
tiniausių lietuvių literatūros instituto uždavinių yra „rusų literatūros 
poveikio lietuvių literatūrai išryškinimas ir rusų lietuvių literatūrinių 
santykių nušvietimas“. Tad Korsakas jau toje pačioje sesijoje savo pra- 
nešime pareiškė, kad „naujosios lietuvių literatūros raida negali būti 
objektyviai ir moksliškai nušviesta be rusų literatūros įtakos atsklei- 
dimo“, nes, pavyzdžiui, „Puškino, Lermontovo, Nekrasovo poezijos 
poveikis žymu Maironio, Mačio-Kėkšto, J. Janonio ir kitų mūsų poetų 
kūryboje“. Be to, kaip ypatingą įvykį Korsakas pabrėžė tai, kad pir- 
mąjį savo spausdintą darbą (straipsnį apie spaudos draudimą) Mairo- 
nis paskelbė rusų laikraštyje (Hoeoe epema, 1884)*. Tas pačias mintis 
netrukus pakartojo ir Venclova: 


Kaip ir visa to meto lietuvių inteligentija, ypač toji, kuri mokėsi aukšto- 
siose Rusijos mokyklose, Maironis turėjo neblogai pažinti A. Puškino, 
M. Lermontovo ir kitų didžiųjų rusų poetų kūrybą, nes jų įtaka dauge- 
liui Maironio kūrinių neabejotina.5* 


Nustačius tokią eigą ir užsiangažavus bendro pobūdžio teiginiais, 
bandyta eiti prie jų konkretizavimo. Tačiau Lermontovo-Maironio 
atvejis paliktas nenagrinėtas, o su Nikolajum Nekrasovu išėjo dar 
keisčiau. Tas pats Korsakas, kuris prabilo apie Nekrasovą, davė apie 
jo poveikį lietuvių poezijai ištisą studijinį straipsnį, tačiau jame Mai- 
ronio net nepaminėjo: esą tame straipsnyje „buvo suminėti tik pa- 
tys ryškieji ir šiuo metu jau paaiškėję atvejai“7. Žodžiu, Nekrasovo- 


1 Kostas Korsakas, „Lietuvių literatūros mokslo uždaviniai penkmečio plane“, 
in: Lietuvos TSR Mokslų Akademijos žinynas, t. 1, Kaunas: Spindulys, 1947, 
p. U5. 

5 Ibid., p. 14. 

5 Antanas Venclova, „Maironis (1862-1932)“, p. 7 [šios knygos p. 294]. 

57. Kostas Korsakas, „N. Nekrasovas ir lietuvių poezija“, in: Lietuvių literatūros 
instituto darbai, t. 1, Kaunas: Valstybinė enciklopedijų, žodynų ir mokslo 
literatūros leidykla, 1947, p. 49. Pastaruoju metu ši tema vėl kiek paliesta: 
A. Adiklytė, „Nauji duomenys apie N. Nekrasovo poezijos atgarsius Lietu- 
voje“, in: Literatūra ir kalba, t. 6: Literatūra ir dabartis, Vilnius: Valstybinė 
grožinės literatūros leidykla, 1962, p. 257-265. Tačiau ir šiuo atveju Maironio 
vardas visai nefigūruoja. 

Maironio atvejis arba neryškus, arba dar nepaaiškėjęs, o poveikis jau 
iš anksto konstatuotas. Tad susitelkta prie Puškino, nes „Maironis 
išugdė savo talentą žymiame Puškino genijaus poveikyje“*. Venclova, 
kalbėdamas apie Maironio reikšmę mūsų eiliavimo raidoje, pareiškė, 
jog Maironio „įvestoji ir meistriškai išplėtota silabinė-toninė eilėdara, 
be abejo, pagrindiniais bruožais pasisavinta iš rusų poetų ir pirmiau- 
sia iš Puškino“. 

Vienok kita proga Venclova pridūrė, kad nors tematikos, poetinio 
žodyno ir formos atžvilgiu mūsų poeziją Maironis žymiai pastūmėjo 
pirmyn, vis tiek „jo poetinis žodynas, palyginti su Puškino žodynu, 
yra labai ribotas. Maironis nesukūrė daugybės tų poetinių įvaizdžių, 
kuriais tokia turtinga klasikinė rusų poezija ir ypačiai Puškinas“. 

Šiaip didžioji šio uždavinio dalis ir šį kartą, šalia Korsako, teko My- 
kolaičiui-Putinui. Jis paskelbė platoką straipsnį „Puškinas ir lietuvių 
literatūra““, kuriame palietė ir Puškino poveikį Maironiui. Nepasi- 
tenkindamas vien tik bendru teigimu, Mykolaitis bandė jį šiek tiek 
pagrįsti, tačiau, stengdamasis būti bent minimaliai objektyvus, neką 
tepasiekė. Jis rašo: 


Sunku būtų konkrečiais pavyzdžiais įrodyti Puškino poveikį Maironiui 
tematikos, motyvų, poetinių vaizdų, nuotaikų ir idėjų atžvilgiu. Primyg- 
tinai ieškodami, galėtumę rasti keletą vietų iš gamtos aprašymų Jauno- 
joje Lietuvoje, primenančių Eugenijaus Onegino gamtovaizdžių moty- 
vus, arba dar Petrapilio nakties vaizdo nuotrupą Jaunojoje Lietuvoje, iš 
tolo primenančią Varinio raitelio pradžios Petrapilio aprašymą: 

„Ir kas do naktis!.“ 

Viena kita panaši paralelė pasitaikytų ir Maironio lyrikoje, bet visa tai 
dar neduoda pakankamos medžiagos kalbėti apie Puškino įtaką Mairo- 


5 Kostas Korsakas, Literatūra ir kritika, Vilnius: Valstybinė grožinės literatūros 
leidykla, 1949, p. 49. 

59. Antanas Venclova, Laikas ir rašytojai, Vilnius: Valstybinė grožinės literatū- 
ros leidykla, 1958, p. 472. 

6 Ibid., p. 489-490. 

“Vincas Mykolaitis-Putinas, „Puškinas ir lietuvių literatūra“, in: Puškinas ir 
lietuvių literatūra, redagavo Kostas Korsakas, Vilnius: Valstybinė grožinės 
literatūros leidykla, 1950, p. 17-42. 

niui bent tematinių motyvų atžvilgiu. Per didelė spraga skyrė Maironį 
nuo Puškino daugeliu požiūrių. Tačiau Maironio eilėraščių lengvumas, 
skambumas ir paprastumas apskritai primena Puškiną ir jo mokyklos 


poetus.“ 


Tarsi pajutęs paskutiniojo teigimo trapumą (kodėl tos Maironio 
eilėraščių savybės būtinai turinčios būti išskirtinai siejamos su Puški- 
nu?), Mykolaitis toliau pripažįsta, jog „mums, tiesa, stokoja įrodymų, 
kad tai būtent Puškino poveikis Maironiui“, ir pagaliau griebiasi spė- 
liojimo: „Vis dėlto galima spėti, kad Puškino poezijos lektūra padėjo 
Pavasario balsų autoriui pasiekti tokio aukšto savo poezijos formos 
lygio“93, 

Tad ir Mykolaitis jokių konkretesnių argumentų taip ir nesurado - 
galutinėse išvadose turėjo pasitenkinti spėliojimu““. 

Tiesa, vienokio ar kitokio Puškino poveikio Maironiui klausimas 
yra, atrodo, pagrįstas. (Antra vertus, šiuo atveju reikia turėti galvoje 
skirtumą tarp tiesioginės įtakos ir netiesioginio poveikio, susijusio 
su bendrąja Maironio kūrybinio brendimo literatūrine aplinka.) Ta- 
čiau kad objektyviai atsakytume į šį klausimą, reikia konkrečios me- 
džiagos, studijinių nagrinėjimų. Pasitenkinti vien tik pliku teigimu 
negana. Tuo tarpu sovietinėje kritikoje iki šiol nuolatos kartojama 
tos pačios Lermontovo ir ypač Puškino poveikio Maironiui bendry- 
bės, vis be jokių konkretesnių duomenų. Tai jaučia ir patys kritikai. 
Korsakas, Puškino jubiliejui praėjus ir Maironio artėjant, plačiai už- 
simojęs, siūlo: 


Štai šiemet minėsime vieno didžiausių mūsų poetų - Maironio - gi- 
mimo 100-ąsias metines. Argi šios sukakties proga nederėtų paskelbti 
arba bent pradėti ruošti išsamesnį darbą - Maironis ir Puškinas? Šitokio 
darbo pagrindinę temą turėtų sudaryti ne mechaniškas įtakų ar povei- 


kių ieškojimas, o atskleidimas tų kūrybinių impulsų bei sugestijų, to 


“= Ibid., p. 23-24. 

S Ibid., p. 25. 

“4 Juozas Kubilius, „Puškinas ir lietuvių literatūra“, in: Aidai, Bruklinas, 1954, 
Nr. 5, p. 228. 

poetinio meistriškumo momentų, kuriuos mūsų įžymusis poetas. vai- 
singai patyrė iš didžiojo rusų poeto, iš visos jo sukurtosios mokyklos. 
Pagaliau - ir tai gal svarbiausia - ši tema suponuoja didelės ir svarbios 
problemos sprendimą. Tai poeto kūrybos santykio su visuomene, jo pa- 
likimo reikšmės, jo literatūrinės tradicijos poveikio ir panašių problemų 
klausimų sprendimas, kuriam daug reikšmingų paralelių bei sugretini- 
mų galėtų duoti dviejų poetų kūrybinio kelio ir literatūrinio likimo paly- 
ginimai. Nuo tokio sugretinimo mūsų Maironis tik dar labiau išryškėtų 


ir iškiltų.“ 


Būdinga, kad Korsakas čia jau kalba ne apie „technišką įtakų ar 
poveikių ieškojimą“, bet apie „atskleidimą [...] kūrybinių impulsų bei 
sugestijų“, ir bene svarbiausiu uždaviniu laiko Maironio ir Puškino 
kūrybos santykio su visuomene sugretinimą. Bet juk pastaruoju atve- 
ju Maironį galima gretinti beveik su kiekvienu atitinkamos reikšmės 
turėjusiu rašytoju, ne tik su Puškinu. Kaip ten bebūtų, įdomu, kas iš 
šių Korsako sugestijų išeis. Kol kas - tik tvirtinimai ir sugestijos. 

Aptariant bendrais bruožais pokarinį Maironio sovietinio interpre- 
tavimo laikotarpį, tenka pasakyti, kad, palyginti su karo metu, pasi- 
darbuota gerokai daugiau. Žymiai praplėsta interpretavimo apimtis, 
išrankiota ir iškelta arba pasmerkta nemaža priimtinų arba atmesti- 
nų Maironio kūrybos bruožų. Tačiau darbuotasi padrikai, viskas liko 
gana primityviame lygyje, be išsamesnių bei įtaigesnių ideologinių 
argumentavimų bei apibendrinimų. Svarbiausia, ir vėl neišvengta 
ideologinių „recidyvų“. Tai aiškiai matyti ne tik iš pačios Maironį ver- 
tinusios medžiagos, bet ir iš puolimų, kurių susilaukė to meto Mai- 
ronio interpretatoriai. Ypač kliuvo Mykolaičiui-Putinui. Užpultas Ra- 
šytojų sąjungos pirmininko Jono Šimkaus 1950 m.'sąjungos plenumo 
posėdyje, jis teisinosi, 


nurodė į jo padarytas klaidas vertinant Donelaičio ir Maironio kūrybą, 
teisingai pažymėjo, kad jam ir eilei kitų rašytojų kūrybiniam darbui 


kliudo nepakankamas įsigilinimas į šių dienų darbo žmonių gyvenimą ir 


“5 Kostas Korsakas, „Jubiliejui praėjus. Dėl lietuviškos puškinianos“, in: Litera- 
tūra ir menas, Vilnius, 1962, Nr. 9. 

vykdomus didžiuosius socialistinės statybos darbus. Tačiau kalbėdamas 
apie nacionalinį judėjimą, drg. Mykolaitis vėl pakartojo senas klaidas ir 
svarstė tą judėjimą, atitraukęs jį nuo konkrečių klasių kovos sąlygų.“ 


Tie „recidyvai“ apskritai buvo tiek opūs, kad pajuto būtinybę dar 
konkrečiau prabilti net pats Antanas Sniečkus: 


Lietuvos darbo žmonės įsisąmonina visa, kas pažangų Maironio kūry- 
boje, tačiau tai nereiškia, kad reikia užtušuoti tokias aplinkybes, kad 
kaip tik Maironis idealizavo feodalinę Lietuvos praeitį, mėgino sutai- 
kinti klasinius prieštaravimus Lietuvoje, kėlė į padanges buržuazinę 
nepriklausomybę. 

Viso to negalima užmiršti, ir mūsų uždavinys yra ne užtrinti tai, kas 
buvo reakcinga Maironio kūryboje, bet, atvirkščiai, atmesti, ir iškelti 


visa tai, kas yra iš tikrųjų vertinga jo kūryboje.“ 


Štai čia ir glūdi pagrindinė Maironio pokarinio vertinimo padriku- 
mo, seklumo ir „vieningos srovės recidyvų“ priežastis: aiškių ir tvirtų 
sovietinės ideologijos pagrindų ir sugebėjimo juos atitinkamai panau- 
doti bei pritaikyti literatūriniams svarstymams stoka. Pasak Šimkaus 
žodžių tam pačiam plenume, „mums vis dar nepavyko atsistoti ant 
kojų taip, kad teisingai išspręstume tokius svarbius klausimus kaip, 
pvz., Valančiaus kūryba, išsivaduojamojo nacionalinio sąjūdžio pra- 
džios literatūra, Vaičaičio, Vaižganto, Kudirkos ir eilės kitų praeities 
rašytojų literatūrinis palikimas““. Žodžiu, Lietuvių literatūros insti- 
tutui 1946 m. nustatytas penkmečio planas šiuo atveju liko neįvykdy- 
tas. Ne be reikalo 1951-1953 m. laikotarpiu pasirodė spaudoje nemaža 


6 „Lietuvos Tarybinių rašytojų sąjungos valdybos III plenumas“, in: Tiesa, Vil- 
nius, 1950-10-15, Nr. 245. Cituojama iš: J. Gintautas [Jonas Staugaitis], „Kri- 
zė sovietinėj lietuvių literatūroj ir kritikoj“, in: Aidai, Bruklinas, 1951, Nr. 3, 
P. 134. 

“7 Antanas Sniečkus, Apie ideologinio darbo pagerinimą: pranešimo LKP(b) CK 
15-me plenume sutrumpinta stenograma, Vilnius: Tiesa, 1948, p. 25. 

98 Jonas Šimkus, „Mums reikia bolševikinės literatūros kritikos“, in: Literatūra 
ir menas, Vilnius, 1950, Nr. 10. Cituojama iš: J. Gintautas [Jonas Staugaitis], 


Op. cit., p. 134. 

vedamųjų ir straipsnių tema „už marksistinį-lenininį literatūrinio pa- 
likimo vertinimą““?. 

"Tad trečiasis sovietų susitikimas su Maironiu, galutinai apibendri- 
nant, žymiai praplėtė priimtinos ir atmestinos Maironio kūrybos nu- 
statymą bei aiškiau jį konkretizavo. Tačiau ir vėl neišvengta ideologi- 
nių klaidų ir, svarbiausia, tas atseikėjimas dar nebuvo giliau pagrįstas, 
t. y. nepaaiškintas sovietine literatūrinio palikimo, ypač tautinio at- 
gimimo laikotarpio, interpretacija, kurios stokojo. O tai būtina, nes, 
„horint nustatyti Maironio kūrybos pažangumą, pirmiausia reikia nu- 
statyti lietuviškojo buržuazinio nacionalinio sąjūdžio pažangumą", 


V 


To uždavinio ir griebtasi. Tačiau iš pradžių reikėjo pagrindinių paruo- 
šiamųjų darbų: nustatyti tautinio sąjūdžio interpretacijos ir aptarti to 
laikotarpio kultūrinio, tad ir literatūrinio, palikimo pobūdį. Tų dar- 
bų išeities taškas buvo vadinamosios „vieningos srovės“ teorijos at- 
metimo būtinumas. Šio uždavinio iniciatyva teko Romui Šarmaičiui, 
Partijos istorijos instituto direktoriui. Sekdamas Sovietų Sąjungos Ko- 
munistų partijos XIX-ojo suvažiavimo nurodymais, kaip interpretuo- 
ti praeities tautinius sąjūdžius, ir reikalavimu „demaskuoti marksiz- 
mui-leninizmui svetimų nacionalistinių pažiūrų, liekanų pasireiški- 
mus“, jis paskelbė straipsnį - „Kai kurie XIX a. antrosios pusės lietuvių 
nacionalinio išsivadavimo judėjimo istorijos klausimai". Paliekant 
nuošalyje autoriaus dialektines smulkmenas, pakaks pačių bendrųjų 
teigimų ir išvadų. 


69 Tarybinis lietuvių literatūros mokslas ir kritika apie literatūrinį palikimą: 
(1944-1958), sudarė Emilija Stanevičienė, Vilnius: Valstybinė politinės ir 
mokslinės literatūros leidykla, 1959, p. 9-13. 

7 Zakarijas Grigoraitis, „Apie marksistinį-lenininį požiūrį į literatūrą“, in: Jau- 
nieji, kn. 2, Vilnius: Valstybinė grožinės literatūros leidykla, 1949, p. 160. 

" Romas Šarmaitis, „Kai kurie XIX a. antrosios pusės lietuvių nacionalinio iš- 
sivadavimo judėjimo istorijos klausimai“, in: Lietuvių literatūra, t. 1, Kaunas: 
Valstybinė pedagoginės literatūros leidykla, 1954, p. 106, 122. Iš tikrųjų, Šar- 
maičio straipsnis buvo paskelbtas 1953 m. pradžioje beveik visoje vadinamo- 
joje centrinėje spaudoje, taip pat išleistas atskira brošiūra. 

Anot Šarmaičio, marksizmas-leninizmas nurodo, „kad bet kurį na- 
cionalinį judėjimą reikia vertinti“, Stalino žodžiais tariant, „ne formaliu 
požiūriu, ne abstrakčių teisių požiūriu, bet konkrečiai, revoliucinio ju- 
dėjimo interesų požiūriu“. „Kelias į nacionalinį išsivadavimą lietuvių 
tautai, kaip ir kitoms carinės Rusijos tautoms, ėjo per carizmo nuver- 
timą, dvarininkų žemvaldystės likvidavimą, šalies valdymo demokra- 
tizavimą [...]. Tačiau šis uždavinys galėjo būti pasiektas tik bendroje 
visų Rusijos darbininkų ir valstiečių, visų pavergtųjų tautų kovoje prieš 
patvaldystę, vadovaujant šioje kovoje darbininkų klasei priešakyje su 
jos revoliucine marksistine partija“. Kaipgi į visus šiuos pagrindinius 
epochos iškeltus uždavinius atsakė lietuvių nacionalinio judėjimo 
buržuaziniai ideologai?“- klausia Šarmaitis. - „Ar kėlė jie svarbiau- 
sius tuo metu carizmo nuvertimo, feodalizmo likvidavimo, pilnutinio 
šalies sudemokratinimo uždavinius?“ Ir atsako: „Ne, nekėlė. Būdami 
bekylančios, besiformuojančios lietuvių buržuazijos atstovai, jie buvo 
priešingi bet kuriam savarankiškam darbininkų klasės judėjimui, bur- 
žuazijos interesų vardu skelbė klasių taiką, siekė idėjiškai ir organiza- 
cinių atžvilgiu pajungti prasidedantį darbininkų judėjimą buržuazijos 
interesams“7. Tad „XIX a. pabaigoje mūsų krašte [...] tikrieji liaudies at- 
stovai, pažangių idėjų skleidėjai, tikrieji patriotai“ buvo ne „lietuviškojo 
buržuazinio nacionalizmo ideologai liberalai J. Basanavičius, V. Kudir- 
ka ir kiti aušrininkai bei varpininkai, nekalbant jau apie reakcionie- 
rius klerikalus“, bet „marksizmo mokslo skleidėjai, marksistinių ratelių 
organizatoriai, revoliucinių socialdemokratinių organizacijų kūrėjai *. 
Pirmieji „sudarė kadrus vėliau susikūrusioms buržuazinėms naciona- 
listinėms partijoms, kurių atplaišos šiandien liko Amerikos ir Anglijos 
imperialistų samdiniais, pikčiausiais mūsų tėvynės priešais“, o antrųjų 
„Ipėdiniais šiandien yra Tarybų Lietuvos komunistai, ištikimi mūsų tė- 
vynės patriotai, kurie, vadovaujami Tarybų Sąjungos Komunistų par- 
tijos, veda lietuvių tautą broliškų tarybinių tautų šeimoje socializmo 
keliu į skaisčią ir šviesią komunistinę ateitį 7. 


7 Ibid., p. 106. 

3 Ibid., p. 1m1-u2.. 
2 Ibid., p. 18-u9. 
5 Ibid., p. 121-122. 

Tad štai, remiantis šitokia lietuvių tautinio atgimimo interpretaci- 
ja, atitinkamai turi būti svarstoma bei vertinama ir to meto kultūrinis, 
tad ir literatūrinis, palikimas. Toks dvilypis griežtas klasinis suskirs- 
tymas savaime suponuoja ir atitinkamą dvilypę kultūrą: „pažangiąją“ 
ir „reakcinę-buržuazinę“ Jau 1949 m. Zakarijas Grigoraitis nurodė, 
kad kultūros pobūdį apsprendžia Lenino teiginys, jog „yra dvi nacio- 
nalinės kultūros kiekvienoj nacionalinėj kultūroj“, ir kad, Lenino 
žodžiais, „mes iš kiekvienos nacionalinės kultūros imame tiktai jos 
demokratinius ir socialistinius elementus, imame tiktai ir besąlygiš- 
kai juos, priešingai kiekvienos nacijos buržuazinei kultūrai, buržuazi- 
niam nacionalizmui“. Tad, anot Grigoraičio, 


tik tokiu klasiniu požiūriu vertindami kiekvieną nacionalinę kultūrą, 
[-..] galime teisingai marksistiškai įvertinti kiekvieną konkretų kultūros 
reiškinį ir nustatyti jo vietą bendroje kultūros istorijoje. Ne mažiau svar- 
bus momentas, nagrinėjant praeities kultūrinį ir literatūrinį palikimą, 
yra iškelti ir parodyti rašytojo politinės ir meninės pasaulėžiūros san- 
tykį, jo meninės pasaulėjautos sąlygotumą ir ribotumą |...], kaip visuo- 
meninės socialinės sąlygos, klasiniai praeities epochų prieštaravimai, 
pagaliau kiek visa nuo tų sąlygų priklausanti ribota praeities rašytojo 
ideologija atsispindi jo kūryboje.7 


Remdamasis šiais teiginiais, Grigoraitis duoda tris galimus atvejus: 
„Kai praeities rašytojas, būdamas savo politinėm pažiūrom ir įsitiki- 
nimais ribotas ir suvaržytas savo klasės ideologijos varžtų, savo kūry- 
boje lieka toks pat ribotas ir ištikimas savo klasės pasaulėžiūrai; kai 
praeities rašytojas, būdamas kad ir ribotos ideologijos, savo realisti- 
nio talento jėga realią tikrovę atvaizduoja giliau, įtikinamiau, pilniau, 
teisingiau, „negu tai leidžia jo paties klasinės simpatijos ir politiniai 
prietarai“ (Frydrichas Engelsas); ir kai praeities rašytojas, jausdamas 
savo klasinės pasaulėžiūros ribotumą, atvirai maištauja, išsiveržia iš 
siaurų savo klasinės ideologijos varžtų, nutraukia visus ryšius su savo 


76 Zakarijas Grigoraitis, op. cit., p. 152. 
77 Ibid., p. 153. 

klase ir pereina į kitos, pažangesnės, revoliucinės klasės pozicijas“"*. 
Pažymėjęs, kad „labai svarbu marksistiniam literatūros moksle paro- 
dyti, kas praeities kūryboje yra tikrai pažangu, kas yra reakcinga', ir 
tuoj pat pabrėžęs, „kad tai dažniausiai sutampa su tos klasės, kuriai 
atstovauja rašytojas, pasaulėžiūros pažangumu“, Grigoraitis pagaliau 
duoda literatūrinio palikimo meninio lygio nustatymo formulę, kuri 
ypač įsidėmėtina. Būtent, „ten, kur rašytojas yra tikrai pažangus, kur 
jis tęsia geriausias, progresyvines savo literatūros tradicijas, ten jis ir 
meniškai stipriausias, įtikinamiausias, o ten, kur reakcingas, atseit, 
ten, kur jo klasiškai ribota reakcinė pasaulėžiūros pusė pasireiškia 
visu ryškumu, ten jis yra ir meniškai silpniausias'?. 

Šiame kontekste Grigoraitis prabėgom, šalia kitų autorių, paliečia 
ir Maironį. Tačiau, be paties bandymo įsprausti Maironį į to konteks- 
to rėmus, jis nieko nauja nepasako. Maironis tebėra „pirmoj eilėj |...] 
buržuazinio nacionalinio sąjūdžio kylančios lietuviškosios buržuazi- 
jos, dainius ir kaipo tokį jį reikia vertinti““?. Jo kūryba, pagal tik ką 
minėtą meninio lygio nustatymo formulę, 


stipriausio meninio efekto [...] pasiekia ne ten, kur jis šlovina buržua- 
zinio gyvenimo santykius, kur jis stengiasi užtušuoti praeities klasinius 
prieštaravimus, kur jis pagaliau neteisingai sprendžia socialinę proble- 
mą, taigi ne ten, kur jo ribota buržuazinė ideologija pasireiškia visu ryš- 
kumu, o ten, kur jis tikrai pažangus, kur jis artimas liaudžiai, kur jis 
išreiškia liaudies tikslus ir siekimus, pvz., eilėraščiuose, šaukiančiuose 
į kovą prieš carizmą, prieš vokiškuosius grobikus, piešdamas puikius 
Lietuvos gamtovaizdžius, skatindamas liaudį mylėti savo tėvynę. Labai 
stipraus efekto Maironis pasiekia ir savo eilėraščiuose, išjuokiančiuose 


lietuviškąją buržuaziją.*! 


Kadangi tautinio atgimimo literatūros interpretacija turi esmi- 
nės reikšmės ne tik Maironio, bet ir kitų to meto rašytojų sovietinio 


78 Ibid., p. 153-154. 
» Ibid., p. 159. 
8 Ibid., p. 159. 
8 Ibid., p. 163-164. 

vertinimo supratimui, todėl šį klausimą reikia kiek daugiau pasekti. 
Tuo labiau kad Grigoraičio ankstyvi svarstymai gana paviršutiniški ir 
kai kuriais atvejais neužtektinai rafinuoti. 

Kur kas vėliau, 1956 m., atsakymą į šį klausimą davė Pranskus, auto- 
ritetingasasmuo sovietiniame lietuvių literatūros istorijos moksle, savo 
straipsniu „Nacionalinis judėjimas ir lietuvių literatūros klausimai'**, 
Remdamasis, kaip ir Grigoraitis, Lenino teiginiu apie „dvi kultūras kie- 
kvienoje nacionalinėje kultūroje“, Pranskus pastebėjo, kad, „kalbant 
apie grožinę literatūrą ir jos klasinį pasiskirstymą, reikalingas taip pat 
ne paviršutinis mechanistinis, o dialektinis priėjimas“, todėl „negalima 
žiūrėti į vienas ar kitas literatūrines kryptis (romantinę ar realistinę) 
arba į vienus ar kitus rašytojus kaip į ištisai demokratinius, arba kaip 
į ištisai buržuazinius“s. Pastarasis teigimas yra ypač patogus, nes jis 
leidžia sovietiniam kritikui neva objektyviai pažvelgti į kurį nors ra- 
šytoją ir, išrankiojus priimtinus ir atmestinus jo kūrybos bruožus, pa- 
aiškinti tai „prieštaringumais“ Tiesa, Pranskus pažymi, kad pasitaiko 
ir tokių, ypač antraeilių, rašytojų, kurių (pvz., Jakšto) kūryboje beveik 
nėra demokratinių bruožų, tačiau vėl tuoj pat pabrėžia, kad „dau- 
gelio kitų rašytojų, ypač įžymesniųjų menininkų, toks beatodairinis 
priskyrimas šiuo laiku prie buržuazinės literatūros atstovų negalimas, 
net jei savo visa kita visuomenine veikla jie būtų stovėję buržuazinėse 
pozicijose“**. Šio teigimo yra štai kokia, ypač įsidėmėtina, priežastis: 
„Čia reikia turėti galvoj tą marksizmo-leninizmo estetikos teiginį, kad 
didis menininkas negali neatspindėti kai kurių pažangių savo meto 
idėjinių tendencijų, šiuo atžvilgiu - lietuvių nacionalinio išsivadavi- 
mo judėjimo pažangių demokratinių tendencijų““. Ir pagaliau išvada: 


3 Bronius Pranskus-Žalionis, „Nacionalinis judėjimas ir lietuvių literatūros 
klausimai“, in: Pergalė, Vilnius, 1956, Nr. 12, p. 70-83. 

* Ibid., p. 80. 

84 Ibid., p. 80. 

8 Ibid., p. 80. Remiamasi Vladimiru Leninu, kuris, aptardamas Levo Tolstojaus 
kūrybą, yra pasakęs: „Ir jeigu prieš mus tikrai didelis menininkas, tai bent 
kai kurias esmines revoliucijos puses jis turėjo atspindėti savo veikaluose“ 
(Leninas apie kultūrą ir meną, Vilnius: Valstybinė grožinės literatūros lei- 
dykla, 1960), cituojama iš: Kazys Umbrasas, Literatūros kryptys ir metodai, 
Vilnius: Valstybinė politinės ir mokslinės literatūros leidykla, 1962, p. 4-5. 

„Šitokiu požiūriu nagrinėtina visų žymesniųjų XIX a. pabaigos lietuvių 
literatūros atstovų kūryba: Maironio, V. Kudirkos, A. Fromo-Gužučio, 
G. Petkevičaitės, A. Kriščiukaičio-Aišbės, K. Sakalausko-Vanagėlio ir 
t. t. Iškeliant jų kūrybos prieštaravimus, pažymint buržuazinės ten- 
dencijas, negalima nepažymėti ir net ypatingai nepabrėžti tų jų kūry- 
bos bruožų, kuriais jie išreiškė visaliaudines demokratines nacionali- 
nio išsivadavimo judėjimo tendencijas“**. 

Pažymėjęs, kad tuo pačiu metu, nors taip pat ne be buržuazinės 
ideologijos poveikio, reiškėsi literatūroje ir „demokratinė srovė“ (pvz., 
Jonas Mačys-Kėkštas, Vaičaitis, Žemaitė), kuri vėliau „revoliucioniza- 
vosi“, jos atstovai (pvz., Stasys Matulaitis, Mačys-Kėkštas, Jonas Bi- 
liūnas, Vincas Mickevičius-Kapsukas) „ar iš dalies, ar visiškai įsiliejo 
į revoliucinį darbininkų judėjimą“, - Pranskus aptaria“? ir XX a. pra- 
džios literatūrinio palikimo interpretaciją, kuri reikalinga ir Maironio 
vėlesnės kūrybos sovietiniam traktavimui pažinti. Pasak Pranskaus, 
„paskutinė sąlyga, integravusi lietuvių nacionalinio išsivadavimo ju- 
dėjimą, kaip visatautinį judėjimą, nustojo egzistavusi tuoj po to, kai 
1904 m. buvo panaikintas spaudos draudimas ir kai lietuviškoji bur- 
žuazija gavo nevaržomo vystymosi laisvę [...]. Kadangi šiuo laikotar- 
piu neliko jokių sąlygų ir uždavinių, kurie jungtų, integruotų visus 
lietuvių nacijos sluoksnius, tai nedera iš viso kalbėti apie naciona- 
linio išsivadavimo judėjimą. Dabar tegalima kalbėti jau apie grynai 
buržuazinį nacionalinį (tiksliau - nacionalistinį) judėjimą, - iš vienos 
pusės, ir revoliucinį darbininkų, vedančių paskui save plačiąsias dar- 
bo valstiečių mases, judėjimą, — iš kitos pusės. Šio laikotarpio lietu- 
vių literatūros nagrinėjimo atžvilgiu taip pat reikalingos kai kurios 
naujos metodologinės prielaidos“. Būtent, priešingai ankstyvesniam 
laikotarpiui, šio meto literatūroje „išryškėja buržuazinės nacionalis- 
tinės ir proletarinės socialistinės tendencijos, tarp kurių vyksta aštri 
kova“, todėl „pagrindiniai šio laikotarpio lietuvių literatūros nagrinė- 
jimo uždaviniai reikalauja pabrėžti tolesnį demokratinės realistinės 
literatūros augimą ryšium su visos revoliucinės kovos kilimu“. Tačiau 


35 Ibid., p. 80. 
37 Bronius Pranskus-Žalionis, op. cit., p. 82-83. 

ir čia, kaip ir anksčiau, Pranskus patogiai apsidraudžia: „Šitas nau- 
jas lietuvių literatūros pobūdis XX a. pradžioje ir ypač po 1905-1907 
metų revoliucijos anaiptol nereiškia, kad ir šiuo laikotarpiu daugelio 
rašytojų kūryba nebūtų turėjusi didelių prieštaravimų tarp pažangių- 
jų demokratinių ir reakcinių buržuazinių bruožų, kad ir šiuo laiko- 
tarpiu rašytojo pasidavimas buržuazinei ideologijai neturi suvaržyti 
atskirų pažangių vertingų bruožų ir iškėlimo to rašytojo kūryboje“. 
Vienok, palyginti su ankstesniu atveju, esama skirtumo: „Seniau tie 
pažangieji rašytojo bruožai siejosi dažniausiai su tų pažangiųjų ben- 
dranacionalinių bruožų atspindėjimu, kurie buvo ano meto pačios 
buržuazijos ideologijoje (lietuvių nacionalinio sąmoningumo ugdy- 
mas, akcija prieš nacionalinę priespaudą ir t. t.), dabar gi rašytojas 
išreikšti pažangius demokratinius bruožus tegalėjo tik peržengdamas 
savo buržuazinės ideologijos ribotumus“. 

Tad štai pagaliau tie principai, kuriais turinti būti sovietiškai sei- 
kėjama visa Maironio kūryba. Praktiškai, nugriebus Grigoraičio ir 
Pranskaus daugiažodžio išvedžiojimo putas, lieka štai kas: iškilus ra- 
šytojas, kad ir priešiškos ideologijos (tebūna ji buržuazinė, naciona- 
listinė, klerikalinė ir t. t.), negali neatspindėti savo kūryboje bent kai 
kurių „pažangių“ elementų, ir tie „pažangieji“ (ne „reakciniai“) ele- 
mentai savaime yra meniškai stipriausi bei įtikinamiausi jo kūrybos 
bruožai; o kai galai nesueina, tada pasiaiškinama „prieštaringumais“, 
atsiradusiais dėl rašytojo ideologinio „ribotumo“. Tokiu būdu pato- 
giai susidorojama su Maironiu ir kitais iškiliais praeities rašytojais, 
kurie kitaip turėtų būti visiškai atmesti, ir sovietiškai traktuojamoje 
mūsų praeities literatūros istorijoje teliktų daugiausia tik tokie tikrai 
„pažangūs rašytojai“, kurių kūryba yra ne tiek grožinė literatūra, kiek 
„pažangi“ propaganda. 

Pranskaus straipsnis nebuvo atsitiktinis ar tik šiaip sau jo nuomo- 
nė, Nors po straipsniu Pergalės redakcija įdėjo prierašą, jog „spaus- 
dindama šį straipsnį, redakcija tikisi, kad šiuo svarbiu ir mažai nagri- 
nėtu klausimu pasisakys literatūros darbuotojai, istorikai, mokytojai 
ir kt“, daugiau niekas taip ir nepasisakė. Matyt, buvo jaučiama, kad 


8 Ibid., p. 83. 

tai yra ne tik vieno asmens, bet, kaip sovietinėje tvarkoje dažnai pasi- 
taiko, ir kolektyvo užkulisiuose apsvarstytų klausimų beveik oficialus 
sprendimas. Reikia atsiminti, kad tuo metu Mokslų Akademijos Lie- 
tuvių kalbos ir literatūros institutas ruošė antrąjį daugiatomės lietu- 
vių literatūros istorijos tomą, apimantį 1861-1917 m. laikotarpį. Tad 
žūtbūt reikėjo nustatyti bendruosius to laikotarpio literatūros trak- 
tavimo principus. O Pranskus buvo ne eilinis instituto bendradarbis, 
pagrindinis to tomo autorius, parašęs, šalia kitų, ir apibendrinamuo- 
sius skyrius apie XIX a. pabaigos ir XX a. pradžios literatūrą. Todėl, 
taip pat ne atsitiktinai, tie skyriai sutampa su minėtu jo straipsniu, 
kuris taip pat aidi ir to tomo Korsako įvade ir kurio mintys apskritai 
driekiasi pervisą knygą. Žodžiu, jau susipažinus su Grigoraičio ir ypač 
Pranskaus straipsniais, Lietuvių literatūros istorija šiuo atveju nieko 
naujo neduoda. Šiaip, aišku, čia tie principai yra žymiai detalizuoti 
ir svarbiausia praktiškai pritaikyti to laikotarpio literatūros bendrajai 
raidai ir paskiriems rašytojams, tad ir Maironiui. Jam paskirta atski- 
ras, Leono Gineičio parašytas, skyrius“, kuris, tarp kitko (regis, ne 
be reikšmės), yra vos šešiais puslapiais ilgesnis už Lazdynų Pelėdos 
skyrių ir tik keturiais už Janonio, o antra vertus, net dvidešimčia pus- 
lapių trumpesnis už Žemaitės skyrių. Tačiau ir čia, išskyrus vieną kitą 
nežymų atvejį, pakartojama, plačiau ir sistemingiau, tie patys priim- 
tini ir atmestini Maironio kūrybos bruožai, kurie jau anksčiau buvo 
išrankioti. Tik čia jau Maironis pagaliau įvilktas į nustatytą tautinio 
atgimimo ir XX a. pradžios literatūros interpretaciją, ir viskam tartum 
uždėta oficialumo antspaudas. Kadangi Maironio kūrybos forma ir 
eilėdara yra daugiau klasikinio (ne „dekadentinio“!) pobūdžio, todėl 
šie elementai knygoje traktuojama neutraliai: pabrėžiama Maironio 
silabinės-toninės eilėdaros įtvirtinimas bei kitų poetinių priemonių 
išugdymas ir reikšmė mūsų poetikos raidoje, o kita vertus, pagrįstai 
konstatuojama poemų ir dramų kompoziciniai trūkumai, veikėjų psi- 
chologiškumo stoka, schematiškumas ir kt. Kas kita idėjiniame temi- 
niame kūrybos svarstyme. Čia, kaip įprasta, „prieštaringa“ Maironio 


39 Lietuvių literatūros istorija, t. 2: Kapitalizmo epocha (1861-1917), redagavo 
Kostas Korsakas, Vilnius: Mintis, 1958, p. 240-278. 

kūryba dirbtinai suskaldoma į dvi dalis. Viena, teigiamai pabrėžia- 
ma „geriausios pažangiojo romantizmo tradicijos“: tėvynės meilės, 
gimtojo krašto gamtos grožio ir herojiškosios Lietuvos praeities (kol 
tai netampa „perdėtu, nekritišku tos senovės idealizavimu“!) apdai- 
navimas, kovos prieš caro priespaudą ir kovingo nusiteikimo prieš 
kryžiuočius ir „kaizerinius okupantus“ motyvai, raginimas ugdyti 
gimtąją kalbą, krašto kultūrą ir švietimą, taip pat intymūs asmeninės 
lyrikos bruožai, pasisakymas prieš „buržuazijos moralinį smukimą, 
„Lietuvos buržuazinės visuomenės“ kritika, „nusivylimas Lietuvos 
"nepriklausomybe" ir nusistatymas prieš 'dekadentizmą“. Antra, su- 
darkant Maironio kūrybos organišką visumą, paneigiama ir atmeta- 
ma „buržuaziniai klerikaliniai“ motyvai, „tautinės vienybės“ skelbi- 
mas, religinių pažiūrų „deklaravimas“, kritikuojama „perdėtas“ hero- 
jinės Lietuvos praeities vaizdavimas, „nacionalistinis ribotumas“ (t. y. 
kritiškas požiūris ypač į rusus) ir apgailestaujama, kad Maironis „ne- 
neigė buržuazinės santvarkos iš esmės“. Ypač stengiamasi teigiamai 
pabrėžti, išplėšiant iš konteksto ir peržengiant bet kokias proporcijos 
ribas, Maironio „Lietuvos buržuazinės visuomenės“ kritika ir „nusi- 
vylimas Lietuvos nepriklausomybe“. Kur tai taikoma, matoma kad 
ir iš šio pavyzdžio. Mokykliniam vadovėlyje-skaitiniuose, šalia vieno 
posmo „Nebeužtvenksi upės bėgimo../, teįdėta vos vienas vienintelis 
Maironio eilėraštis - satyra „Kai kam“ (tarp kitko, be antrojo ir trečio- 
jo posmų, reiškia, išcenzūruotas, kaip ir 1947 m. Pavasario balsuose). 
Jį perskaičius, mokiniams duodama dar štai kokie klausimai-uždavi- 
niai: „Kurio meto “visuomenės veikėjus' pliekia Maironis savo satyroje 
"Kai kam? Kas jie tokie, kokiu būdu jie pralobo? Išnagrinėkite, kokias 
poetines priemones pavartoja poetas, norėdamas išryškinti buržuazi- 
nių veikėjų niekšybes“*. Žodžiu, Maironis paverčiamas ir atitinkama 
„pedagogine“ priemone. 

Lietuvių literatūros istorijos paruošimas ir pasirodymas šiek tiek 
plačiau atvėrė duris ir Maironiui. Oficialiai nustačius, ką ir kaip gali- 
ma apie jį sakyti ir ką reikia nutylėti, jaukiau pasijuto ir eiliniai „lite- 


so Skaitiniai VII klasei, sudarė: Jovita Čenienė ir Vincas Eidukaitis, Kaunas: 
Valstybinė pedagoginės literatūros leidykla, 1955, p. 123. 

ratūros darbuotojai“. Pagaliau buvo išleista Lietuvių literatūros vado- 
vėlis vidurinėms mokykloms“', kurio antrojoje dalyje (1958 m.) šešio- 
lika puslapių paskirta ir Maironiui. Vadovėlio autorius Būtėnas parašė 
ir atskirą brošiūrėlę - Maironis“*. Vienu ir kitu atveju Būtėnas, aišku, 
sutapo su akademine Lietuvių literatūros istorija, kurios turinys jam, 
kaip oficialaus literatūros vadovėlio autoriui, jau buvo žinomas iš jos 
rankraščio aptarimų, t. y. tam tomui dar nepasirodžius. 

Naujas reiškinys buvo tuo metu kiek pagyvintas Maironio kūrybos 
spausdinimas. Reikia atsiminti, kad nuo 1947 m. Pavasario balsų lei- 
dimo iki 1956 m. Lietuvoje teišėjo tik viena Maironio knygelė - moky- 
klai skirtas rinkinėlis Eilėraščiai“ (1951 m.). O dabar, 1956-1958 metų 
laikotarpyje, pasirodė dviejų tomų Rinktiniai raštai (1956 m.), Jūratė ir 
Kastytis (1957 m.), Pavasario balsai (1958 m.) ir mokyklinis rinkinėlis 
Maironis (1957 m.), išleistas „Mokinio bibliotekos“ serijoje ir pakartotas 
1958, 1959 ir 1960 metais. Reikšmingiausi, aišku, yra Rinktiniai raštai - 
plačiausias, iki šiol okupuotoje Lietuvoje pasirodęs, Maironio kūrybos 
leidinys, entuziastingai sutiktas kritikos?*. Jis pradedamas gana išsamiu 
įvadiniu straipsniu „Maironio poezija“, kuris, palyginti su Lietuvių lite- 
ratūros istorijos Maironio skyriumi, nieko naujo nepasako: abiejų au- 
torius tas pats Gineitis (paraštėje nebent paminėtina štai koks kuriozas, 
kartojamas ir Lietuvių literatūros istorijoje. Gineitis rašo, kad „buržua- 
zijos viešpatavimo Lietuvoje metais įvairūs literatūriniai 'modernistai' 
niekinamai žiūrėjo į Maironį, laikė jį pasenusiu; skleidė šūkį Šalin nuo 
Maironio!“ o „Progresyvioji inteligentijos dalis ir buržuazijos viešpa- 
tavimo laikais gėrėjosi geriausiais Maironio poezijos kūriniais“5. Negi 


9" Iki tol reikėjo tenkintis Korsako redaguotomis konspektinėmis apybraižomis, 
išleistomis rankraščio teisėmis (!) vos 500 ir 1000 egz. tiražu: Lietuvių literatū- 
ros istorijos konspektas, d. 1: Feodalizmo epochos literatūra, redagavo Kostas 
Korsakas, Vilnius: Valstybinė politinės ir mokslinės literatūros leidykla, 1952. 

92 Julius Būtėnas, Maironis, Vilnius: Valstybinė politinės ir mokslinės literatū- 
ros leidykla, 1957. 

33 Maironis, Eilėraščiai, Vilnius: Valstybinė grožinės literatūros leidykla, 1951. 

4 Jonas Lankutis, „Maironio raštų dvitomis“, in: Tiesa, Vilnius, 1956-12-15, 
Nr. 292; Antanas Jonynas, „Tėvynės meilės dainius“, in: Pergalė, Vilnius, 1957, 
Nr. 7, p. 82. 

5 Leonas Gineitis, „Maironio poezija“ p. 48. 

autorius užmiršo, kad posakis: Maironis paseno, Maironis nuseno, 
Maironis paseno... buvo nukaltas ne kieno kito, kaip Venclovos?59) 
Pirmąjį Rinktinių raštų tomą sudaro Pavasario balsai, o antrąjį - Jau- 
noji Lietuva ir Nelaimingos Dangutės vestuvės. Į šiuos Pavasario bal- 
sus taip pat nepateko tie patys eilėraščiai, kurie neįdėti ir į 1947 m. 
leidimą (pvz., „Marija, Marija..“, „Kad širdį tau skausmas..., „Pirmyn 
į kovą! „Nepriklausomybę atgavus“, „Tautos pabėgėliams“ ir kt.), 
su keliomis išimtimis: pagaliau aptinkama „Bažnyčioj gieda 'aleliu- 
ja“ (nejaugi todėl, kad tai vertimas iš rusiško „Xpucroc Bockpec“?), 
baladės „Čičinskas“ ir „Užkeiktas Skapiškio varpas“ ir vienas iš šešių 
Rigvedos vertimų - „Čaura pančasika“, kuris, anot Gineičio, „ypač pa- 
sižymi [...] aukštu vertimo lygiu“? (anksčiau, matyt, nepasižymėjo). 
Kita vertus, čia nepateko satyros „Lietuva - didvyrių žemė“ ir „Ašaros 
tarp juokų“, kurios yra, nors ir labai išcenzūruotos, 1947 m. Pavasario 
balsuose. Matyt, nutarta jų geriau visai nedėti, negu taip išbraukyti 
kaip anksčiau. Tačiau kiti eilėraščiai, kurie ankstesniuose Pavasario 
balsuose buvo išcenzūruoti (pvz., „Lietuva brangi“, „Daina „Už Resei- 
nių, ant Dubysos...“)“ ir kt.) Rinktiniuose raštuose jau duodami ištisai, 
be išbraukymų, neišskiriant ir „Kur bėga Šešupė“ paskutiniojo pos- 
mo, Nors jį esą Maironis „pridūrė“ tik dėl religinių sumetimų, ir ku- 
ris „visiškai nesisiejo su kūrinio tematika“. Ištisai pateikta ir Jaunoji 
Lietuva ir Nelaimingos Dangutės vestuvės, iki tol okupuotoj Lietuvoj, 
regis, visai nespausdintos. Tad Rinktiniai raštai yra ne tik plačiausias, 
bet ir reliatyviai „Liberaliausias“ sovietinis Maironio kūrinių leidinys. 
Pagaliau, lygiai tokio pat turinio kaip ir Rinktiniuose raštuose yra ir 
1958 m. Pavasario balsų leidimas. 


96 Juozas Brazaitis, „Maironis ir Lietuva“, p. 340 [šios knygos p. 284]. [Taip pat 
žr. Stud. Antanas Venclova, „8-as 'Baras“, in: Lietuvis, Kaunas, 1925, Nr. 34 (šios 
knygos p. 211).] Tiesa, tai nepilnas Venclovos to meto pažiūrų apie Maironį 
vaizdas. Savo atsiminimuose Venclova pasakoja, kaip jam, renkant parašus 
Korsakui iš kalėjimo paleisti, tekę eiti ir pas Maironį. Tasai atvėrė duris, ir 
svečiui pasidarę „truputį nedrąsu“. Venclova pasiaiškina: „Prieš mane di- 
džiausias Lietuvos poetas!“ (Antanas Venclova, Epochos vėjas, Vilnius, Vals- 
tybinė grožinės literatūros leidykla, 1962, p. 87). 

97 Leonas Gineitis, „Maironio poezija“, p. 20. 

98 Ibid., p. 26. 

Šie Maironio kūrybos leidiniai sudarė jau šiokią tokią pažangą. At- 
rodo, kad čia savo pėdsakus paliko tuo metu Sovietų Sąjungoje pasi- 
reiškęs ir Lietuvą pasiekęs vadinamasis atlydys. Jei taip, tai didesnės 
įtakos jis, deja, neturėjo. Atlydys pasibaigė - baigėsi ir „liberalumai ': 
už Rinktinius raštus pilnesnio, tikrovei artimesnio Maironio kūrinių 
rinkinio iki šiol taip ir neišleista. Jubiliejaus proga pasirodė Vilniuje 
lietuviška, o Maskvoje rusiška Maironio kūrybos rinktinė. Pastarosios 
dar neteko matyti. Lietuviškąją kišeninio formato, dail. Vytauto Va- 
liaus iliustruotą rinktinę Poezija (su trumpu Venclovos įvadu „Mai- 
ronio poezijos gyvybė“) sudaro „geriausi eilėraščiai“? iš Pavasario 
balsų ir trumpos, daugiausia grynai lyriško pobūdžio arba socialinio 
turinio, ištraukos iš poemų Jaunoji Lietuva, Mūsų vargai ir Raseinių 
Magdė, libretų Kame išganymas ir Nelaimingos Dangutės vestuvės ir 
prologas iš dramos Kęstučio mirtis. Šio leidinio Pavasario balsai at- 
rankos ir cenzūros prasme, bendrai tariant, sutampa su Rinktiniuose 
raštuose išspausdintais, be 9 eilėraščių: „Nedaugel mūsų“ (!), „Mūzos 
pavojuje“ „Akys“ „Apsaugok, Viešpatie!“ „Lietuva brangi“ (!), „Suo- 
lelis miške“ „Dainų šventei“, „Nuolat verkšlenantiems politikams“ 
ir „Laiškai“, - jų esama Rinktiniuose raštuose (ir 1958 m. Pavasario 
balsuose), tačiau nėra Poezijoje. Mūsų vargai, Raseinių Magdė, Kame 
išganymas ir Kęstučio mirtis sovietiškai lietuviškuose Maironio lei- 
diniuosę yra nauji vardai. Tai gerai. Tačiau vis dar tik „ištraukos“, o iš 
Pavasario balsų vis teberankiojama „geriausi“ eilėraščiai. 

Šio meto Maironio kūrinių cenzūravimo padėtį, nors ir ribotai, at- 
skleidžia ir 1562 m. Maskvos-Leningrado serijos „Bu6xuoTeKa 103Ta“ 
išleista lietuvių XIX a. poezijos antologija - /Ilumogckue noamoi XIX 
seka“, Priešingai 1955 m. Vilniuje pasirodžiusiai panašiai antologijai 
lietuvių kalba (Lietuvių poezija: XIX amžius), kurioje Maironio visai 
nėra“', rusiškoje antologijoje jis įtrauktas, jam skiriama daugiausia 


9 Naujos knygos, Vilnius, 1962, Nr. 5, p. 14. 

0 Tumosckue nodmoi XIX seka, MockBa, Jlenunrpan: CoBeTCKHH NHCaTeNB, 
1962. 

** Antologijos redaktorius Pranskus paaiškinimuose teigia, jog „visais atžvil- 
giais turėtų būti įdėtas į šį rinkinį ir Maironis, bent jo XIX a. pabaigoje sukurti 
eilėraščiai. Tačiau jie nededami, turint galvoje tai, kad su Maironiu prasideda 

vietos ir juo užbaigiama pati knyga. Joje dažniausiai sekama 1949 m. 
rusiškąja Maironio rinktine: kaip ir pastarojoje, antologijoje lygiai taip 
pat išcenzūruota „Kur bėga Šešupė“, „Lietuva brangi“, „Lietuva - di- 
dvyrių žemė“ ir ištraukos iš Jaunosios Lietuvos. Kita vertus, atvirkščiai 
negu rinktinėje, ištisai įdėta „Oi neverk, matušėle!“ ir „Jei po amžių 
kada“. Tačiau paimkime „Čičinsko“ atvejį. Ši baladė, tartum remiantis 
Rinktiniais raštais, duodama, galima sakyti, visa: tik kelios nežymios 
kupiūros priešpaskutiniuosiuose posmuose. Tačiau štai kas atsitiko 
su pačiomis „jautriausiomis“ eilutėmis. 


Ginti žūstančios tėvynės 
Nuo Kazokų ir Maskvos 
Stojo sūnūs. Vien negynęs 
Tik Čičinskas Lietuvos. 
Liaudos išrinktas balsais, 
Seime riejos su visais, 
Gavęs vardą išdaviko; 
Nepermaldomas kitų, 
Ant sumanymų aukštų 
„Veto“ velniškai užriko 


išversta: 


Bsicmynanu Ha 3aujumy 
Ckop6noli poduMs! CbiHbi, 

Ho mazKam 80CCMax oMKPbIMO 
H ne noxcaneA cmpanvi. 

Ewin Yuvunckac u36pan Jiaysi000, 
B ceūme ou 3acnopun c npaedoii 


Hi, kak Ovae0A, KpuKHyn: „BETO!“* 


lietuvių poezijoje visa eilė naujų reiškinių, būdingų jau XX a. lietuvių poe- 
zijai, kad Maironis pateikė senesniųjų savo eilėraščių redakcijas. Vadinas, jis 
gali būti skiriamas prie XX a. poetų“ (Lietuvių poezija: XIX amžius, sudarė it 
pastabas paruošė Bronius Pranskus, Vilnius: Valstybinė grožinės literatūros 
leidykla, 1955, p. 657). Ar čia tik nebus tas „apsidraudėliškumas“? 

w /lymosckue NO3Mo! XIX BeKa, p. 421. 

(Pažodžiui: 


Stojo sūnūs ginti 

liūdinčios tėvynės, 

tačiau magnatas atvirai pasipriešino 
ir nepagailėjo šalies. 

Išrinktas Čičinskas Liaudos, 

seime susiginčijo su tiesa 

ir, tartum velnias, suriko: „Veto!“) 


O kito posmo pradžia: 


Sako, Maskvai parsidavęs! 
Skleidžia Varšuva gandus, 
Kad už tai nuo priešų gavęs 
Aukso kupinus puodus 


pavirto į: 


Ilo JTlumee Mon6a xodUNa 
H e Bapurase 6bin cAyUOx, 
Bydmo nonyuun 34 amo 


Ilonnbiū 3010mMa 20pWuOK.!93 
(Pažodžiui: 


Po Lietuvą sklido gandas 
ir Varšuvoj būta paskalos, 
būk tai gavęs už tai 

pilną puodą aukso.) 


Žodžiu, dingo kazokai, dingo Maskva... 

Tad pagaliau po ilgų ir sunkių pastangų, kovos su „apsidraudėlišku- 
mu“ „buržuazinio nacionalizmo liekanomis“ ir „ideologinėmis klai- 
domis“, sudaryta reliatyviai baigta sovietinė Maironio interpretacija: 


3 Ibid., p. 421. 

jo kūryba ne tik suskirstyta į priimamą („pažangią“) ir atmetamą 
(„buržuazinę nacionalistinę klerikalinę“), bet ir tas suskirstymas „pa- 
grįstas“ bendrąja, sovietų nusikalta, Maironio laikotarpio visuomeni- 
nio politinio gyvenimo ir kultūrinio literatūrinio palikimo traktavimo 
samprata. 

Tačiau ir tai dar nereiškia, kad toji interpretacija yra visiškai saugi. 
Štai, ją jau suformulavus, vėl įsivėlė „ideologinių klaidų“. Trečiajame 
rašytojų suvažiavime, 1959 m. pradžioje, svarstant literatūros mokslo 
ir kritikos problemas, ypač plačiai buvo paliesta ideologiniai klausi- 
mai. Apie tai išsamiai kalbėjęs jau profesorius ir Vilniaus universiteto 
literatūros katedros vedėjas Pranskus ypač atkreipė dėmesį į vadina- 
mąjį revizionizmą ir pareiškė: 


Akivaizdi revizionistinė tendencija lietuvių literatūros moksle pasireiš- 
kė pirmiausia tuo, kad mėginama pažeisti pagrindiniai marksistinės-le- 
nininės metodologijos dėsniai. Pasitaiko, kad po kovos prieš vulgarųjį 
sociologizmą priedanga pradedama neigti sociologinis ideologinių reiš- 
kinių, o taip pat ir literatūros reiškinių pagrindimas apskritai. Neabe- 
jotinai revizionistinės yra ir tendencijos vertinti literatūros reiškinius 


atplėšiant juos nuo konkrečios istorinės tikrovės, kurioje jie atsirado.“* 


Esą tokių klaidų būta nagrinėjant ir Maironio kūrybą'“. Tų klaidų 
Pranskus konkrečiai nenurodė, todėl sunku pasakyti, ką jis iš tikrųjų 
turėjo galvoje. Kas ten bebūtų, aišku, kad vadinamasis revizionizmas 
buvo palietęs ir Maironio interpretaciją. Nenuostabu: jo kūryba „re- 
vizionistinėms“ ir apskritai visokioms „ideologinėms klaidoms“ yra 
ir pasiliks labai imli, nes toks yra jos idėjinis-teminis pobūdis. Todėl 
panašių „recidyvų“ gali pasitaikyti ir ateityje. Antra vertus, reikalui 
esant, gali pasirodyti ir šiokių tokių „liberalumo“ prošvaisčių. Paga- 
liau dėl tų pačių tikslų toji interpretacija galinti būti net dar daugiau 
sugriežtinta ir iškreipta. Čia viskas priklauso, plačiai žvelgiant, nuo 
sovietų ideologijos, nors ir nežymių, svyravimų ir taktikos lietuvių 


14 „Tarybų Lietuvos rašytojų III-jo suvažiavimo aprašymas“, in: Pergalė, Vilnius, 


1959, Nr. 2, p. 164. 
105 Ibid., p. 165. 

tautos atžvilgiu. Tačiau visa tai dar nereiškia, kad keisis pačios Mairo- 
nio interpretacijos esmė: ji jau esanti įtvirtinta: 


Mūsų marksistinis literatūros mokslas ir kritika jau atliko pagrindinį 
darbą, įvertinant Maironio literatūrinį palikimą, išryškinant jo būdin- 
guosius idėjinius-tematinius-meninius bruožus, atskleidžiant jo vidi- 
nius prieštaringumus ir kartu objektyvią istorinę reikšmę bei išlieka- 


106 


mąją vertę““, 


patikino Korsakas jubiliejaus proga. Tai matyti ir iš kitų ta pačia 
proga spaudoje pasirodžiusių straipsnių“". Jų autoriai, nors ir rašyda- 
mi skirtingais klausimais, visi kaip susitarę remiasi tuo pačiu Mairo- 
nio kūrybos „dvilypumo“, „prieštaringumo“, „dviejų kultūrų susidū- 
rimo“ principu. Tiesa, pasitaiko kai kurių nevienodumų, tačiau tai 
yra daugiau tono, stiliaus ir akcentavimo klausimas, ne esmės. Tuo 
labiau, kad vis dėlto esama šiokio tokio skirtumo tarp, sakysime, Kor- 
sako ir Žiugždos: pirmasis, kaip ten bebūtų, yra literatūros istorikas, 
o Žiugžda tėra - Žiugžda. Vienok interpretacijos principas lieka tas 
pats. O to principo pagrindas, prasiyrus pro visas dialektikas, labai 
aiškus: numaironinti Maironį ir palenkti jį savo tikslams. 


VI 


Šalia šitokio Maironio vertinimo ir tokio jo kūrybos cenzūravimo, 
Lietuvoje beveik kiekviena proga pabrėžiama, kad, skirtingai negu 
„buržuazijos valdymo metais“, „tarybinė visuomenė didžiai vertina 
geriausiąją Maironio literatūrinio palikimo dalį“, ją verčia „žymūs 
rusų vertėjai“, kad jos „geriausieji pavyzdžiai įėjo į daugianacionalinės 


6 Kostas Korsakas, „Poeto likimas“, p. 133 [šios knygos p. 311]. 

“7 Adolfas Sprindis, „Dviejų kultūrų susidūrimas Maironio kūryboje“, in: Li- 
teratūra ir menas, Vilnius, 1962, Nr. 43; Leonas Gineitis, „Poeto pažiūros į 
literatūrą“, in: Literatūra ir menas, 1962, Nr. 44; Antanas Venclova, „Apie 
Maironio poezijos tradiciją“, in: Ibid.; Juozas Gaudrimas, „Maironis muziko- 
je“ in: Ibid.; Kostas Korsakas, „..kaip kareivis nelygioj kovoj“; Juozas Žiugžda, 
„Poetas ir visuomenė“; Teofilis Tilvytis, „Pavasario lyrika ir rudens audros“, 
in: Pergalė, Vilnius, 1962, Nr. 11; Juozas Macevičius, op. cit. 

tarybinių tautų literatūros lobyną“**. Kaip įrodymas pateikiami jo kū- 
rybos leidinių nemaži tiražai. Pavyzdžiui, pasirodžius Rinktiniams 
raštams, buvo pareikšta: 


Dvitomis išleistas ligi šiol mūsų poezijoje negirdėtu 25.000 egz. tiražu, 
apie kurį senasis mūsų dainius, savo dienas pabaigęs obskurantiškosios 
buržuazijos valdymo metais, turbūt net ir svajoti nesvajojo. Dar niekada 
geriausieji Maironio kūriniai nebuvo taip plačiai pasklidę liaudyje, dar 
niekada paprastas darbo žmogus taip visapusiškai nepažino savo myli- 


mo poeto.'*? 


Palikus nuošaly gražbylystę ir atmetus „visapusiško“ pažinimo vi- 
sišką netiesą, pravartu pažvelgti į tiražų klausimą kiek akyliau. Ar iš 
tikrųjų tie tiražai tokie įspūding;, kaip jie iš paviršiaus atrodo? 

1940-1955 metais išleistos tik dvi Maironio knygos (Pavasario bal- 
sai, 1947 m. ir Eilėraščiai, 1951 m.) bendru 16.000 egz. tiražu, antroji 
iš jų - vos 32 p. knygelė mokykloms. Pagal Lietuvos TSR spaudos sta- 
tistiką 1940-1955", palyginti su kitų praeities rašytojų tuo metu išleis- 
tomis knygomis, Maironio leidinių tiražas yra vos 3.000 egz. didesnis 
už Broniaus Laucevičiaus-Vargšo tiražą, lygus „rašytojo“ Mickevi- 
čiaus-Kapsuko tiražui, mažesnis knygų skaičiumi ir tiražu už Dionizo 
Poškos (3 knygos, 21.200 egz.) ir Vaižganto (3 kn., 25.200 egz.) ir kur 
kas mažesnis už Donelaičio (6 kn., 35.000 egz.), Daukanto (5 kn., 
41.200 egz.), Antano Strazdo (4 kn., 64.000 egz.), Antano Baranausko 
(5 kn., 68.000 egz.), Juliaus Janonio (10 kn., 99.600 egz.), o ką jau 
bekalbėti apie Lazdynų Pelėdos (13 kn., 127.200 egz.), Biliūno (12 kn., 
164.600 egz.), Kazio Binkio (1 kn., 218.200 egz.) ir ypač Žemaitės 
(22 kn., 531.400 egz.) tiražus. Mat visi pastarieji rašytojai yra mažiau 
„pavojingi“ už Maironį, jų kūryba lengviau atrenkama. Ši tiražų pro- 
porcija dar daugiau nusvyra Maironio nenaudai, kai palygini jo tiražą 


“8 Lietuvių literatūros istorija, p. 278. 

'09 Antanas Jonynas, op. cit., p. 82. 

vw Lietuvos TSR spaudos statistika, Vilnius: Valstybinė politinės ir mokslinės 
literatūros leidykla, 1957. Į šią statistiką neįeina vokiečių okupacijos metais 
pasirodę leidiniai. 

su net ir menkiausių sovietinių lietuvių rašytojų leidinių ir vertimų iš 
rusų literatūros tiražais. Skaičiai aiškiai byloja tame pačiame statisti- 
kos leidinyje", todėl nebūtina juos čia cituoti. Pakaks tik vaizdingumo 
dėlei paminėti, kad net ir Rojus Mizara tuo metu susilaukė trijų knygų 
bendru 35.000 egz. tiražu. Tačiau gal nejaukiausias yra tas faktas, kad 
Maskvoje išleisto Maironio (abiejų rusiškos rinktinės leidimų) tiražas 
buvo didesnis (20.000 egz.) negu Lietuvoje (16.000 egz.). 

Nuo 1956 m. Maironio kūrinių leidimas kiek pagausėjo, pakilo 
ir jų tiražai: Rinktinių raštų dvitomis (1956 m.) ir Jūratė ir Kastytis 
(1957 m.) išleista 25.000 egz., Pavasario balsai (1958 m.) ir 1962 m. 
Poezija po 15.000 egz. Be to, taip pat 15.000 egz. tiražu išleistas rinki- 
nėlis Maironis (1957 m.) mokyklai, kuris pakartotas tris metus paeiliui 
po 6.000 egz. Tačiau ir šiuo atveju, kai pamatai, kad, pavyzdžiui, Sa- 
lomėjos Nėries rinkinys Širdis mana - audrų daina (1959 m.) išleista 
20.000 egz. tiražu, Janonio Naujas rytas (1960 m.), Alfonso Bieliausko 
Rožės žydi raudonai (1960 m.), Halinos Korsakienės Laikinoji sosti- 
nė (1961 m.) ir Mykolo Sluckio Geriau mums nesusitikti (1961 m.) po 
15.000 egz., to paties Sluckio Geri namai (1960 m.) 12.000 egz., Edu- 
ardo Mieželaičio Broliška poema (1960 m.), Tilvyčio Usnynė (1962 m.) 
ir Jonyno - Juozo Požėros Tu - mano kraujas gyvas (1961 m.) po 
10.000 egz., kad Mizaros romanai leidžiami po 10.000-15.000 egz., ir 
t. t., - kai visa tai matai, Maironio tiražų išorinis blizgesys, patekęs į 
tikrovės perspektyvą, gerokai nublanksta. Be to, tikrovę akivaizdžiai 
atskleidžia ir tai, kad štai, apsiribojant tik kai kuriais tolimesnės pra- 
eities ir neseniai mirusiais rašytojais, išleisti arba leidžiami dažniau- 
siai daugiatomiai Žemaitės, Lazdynų Pelėdos, Biliūno, Janonio, Balio 
Sruogos, Giros, Nėries ir Cvirkos, nors ir daugiau ar mažiau atran- 
kioti, raštai, - o Maironis dar vis tebeturi tenkintis visiškai ribotais 
1956 m., Rinktiniais raštais, kuriuos keliomis ištraukomis šiek tiek 
papildo 1962 m. rinktinė. Svarbiausias žingsnis į tikrą, nemeluojantį 
rašytojo įvertinimą yra pilnas ir kritiškas jo raštų leidimas. Teoriškai 
kalbant, Lietuvoje tam yra visos sąlygos. Tačiau tai, aišku, tik teorija. 
O praktika, atvirais Korsako žodžiais, štai kokia: „Mums būtina viską 


"“ Ibid., p. 71-80. 

marksistiškai pervertinti ir tik tada pateikti mūsų plačiajai visuome- 
nei. Leidžiamas knygas reikia aprūpinti gerais įvadiniais straipsniais 
ir komentarais. Objektyvumas prie nieko gero neprives“*, Taigi kad 
neprives. O be to nelemto objektyvumo pilno Maironio (ypač Mairo- 
nio!) raštų rinkinio neparuoši ir neišleisi. 

Ne geriau ir su Maironio kūrybos studijomis. Tai puikiai jaučiama 
ir tuo - ne taip, kaip tiražais - nebandoma girtis. Prieš pasirodant 
akademinei Lietuvių literatūros istorijai, t. y. nesuformulavus oficia- 
lios Maironio interpretacijos, jo kūrybos studijos buvo beveik neįma- 
nomos. Apžvelgdamas lietuvių literatūros tyrinėjimus sovietų metais, 
Korsakas 1958 m. atvirai nusiskundė, kad „dar nėra parašyta stambes- 
nių monografinių veikalų apie tokius įžymius rašytojus kaip Žemaitė, 
Maironis, V. Kudirka, J. Janonis, V. Krėvė-Mickevičius, L. Gira ir kt“ 
Esą „bandymai parengti kai kuriems iš šių rašytojų skirtas monogra- 
fijas kol kas nedavė teigiamų rezultatų“3. Vienok po trijų metų aukš- 
tųjų mokyklų dėstytojai pagaliau jau rengė „monografinius darbus 
apie įžymųjį lietuvių raštijos pradininką M. Daukšą, apie Žemaitės, 
Maironio, B. Sruogos ir kitų rašytojų kūrybą“. Konkrečių rezultatų 
vis dar nematyti, bet reikia manyti, kad pagaliau pasirodys koks nors 
darbas ir apie Maironį. Tačiau, turint galvoje Maironio kūrybos visuo- 
meninį idėjinį turinį ir griežtą jo interpretaciją, sunku tikėtis iš bet 
kokio studijinio darbo ko nors objektyvesnio. Kaip ten bebūtų, kol 
kas vienintelis atskiras leidinys apie Maironį tebėra jau minėta Būtė- 
no populiaraus pobūdžio 38 p. brošiūrėlė - Maironis (1957 m.). Tuo 
tarpu išleidžiama atskiros knygelės ir net monografijos ne tik apie ne- 
palyginamai menkesnius už Maironį kai kuriuos praeities ir dabarties 
rašytojus, bet net ir apie tokius kaip Aleksas Jasutis, Artūras Regratis 
ir kt., kurių rašinius dažniausiai sunku atskirti nuo grafomanijos, - 


“2 „Tarybų Lietuvos rašytojų III-jo suvažiavimo aprašymas“, p. 165. 

"5 Kostas Korsakas, „Lietuvių literatūros tyrinėjimas tarybiniais metais“, in: Li- 
teratūra ir kalba, t. 3, Vilnius: Valstybinė grožinės literatūros leidykla, 1958, 
p. 22. 

"4 Jonas Lankutis, „Tarybinio lietuvių literatūros mokslo pasiekimai“, in: Moks- 
las Tarybų Lietuvoje, Vilnius: Valstybinė politinės ir mokslinės literatūros 
leidykla, 1961, p. 112. 

bet jie mat yra „revoliuciniai, proletariniai rašytojai“5. Kultūrinio 
palikimo traktavimo bendroji politika matyti ir štai kur: su ypatin- 
gu kruopštumu paruošti, leidžiami ne kieno kito kaip Mickevičiaus- 
Kapsuko daugiatomiai raštai, o jų autorius sistemingai nagrinėjamas. 
Šitaip reikalams susiklosčius, daug ko tikėtis Maironis negali. 
Paprastai ten, kur rašytojo kūryba yra tikrai mylima ir vertinama, 
ten ji tikrai gausiai ir pilnai leidžiama ir išsamiai nagrinėjama. Nėra 
abejonės, kad lietuvių „liaudis“ Maironį ir vertina, ir myli: kitaip jo 
kūrybos leidiniai, vos tik jiems pasirodžius, nebūtų tuoj pat išgrobs- 
tomi. Dar daugiau. Partizanavimo laikais, „sunkiu klasių kovos metu 
[...] buržuaziniai nacionalistai stengėsi panaudoti atskirus Maironio 
kūrybos momentus savo žemiems tikslams“"“, o vengrų revoliucijos 
dienomis Vilniaus universitete suskambėjo „Jau Slaviai sukilo. Nuo 
Juodmario krašto / Pavasaris eina Karpatų kalnais [...]“*". Tad tauta 
ne tik vertina Maironį - jis jai reikalingas. Ir kaip tik dėl to iškraipyta 
interpretacija ir išcenzūruotais jo kūrybos leidiniais sovietai neprilei- 
džia Maironio nei prie „liaudies“, nei prie „darbo žmogaus“ tiek, kiek 
jis tikrai norėtų, neprileidžia Maironio tokio, koks jis iš tikrųjų yra. 
Tai kur čia tasai „visapusiškas savo mylimo dainiaus pažinimas“?"š 
Nors ir numaironintas, Maironis vis dėlto yra Maironis. Šimtmečio 
sukakties neaplenksi. Tad jubiliejus buvo minimas. Taip žymiai pa- 
togiau. Buvo sudarytas „respublikinis jubiliejaus komitetas“, kuriam 
pirmininkavo Venclova. Kaune, Šiauliuose, Panevėžyje ir Klaipėdoje 
suruošta minėjimai. Pagrindinis minėjimas įvyko sukaktuvių išvaka- 
rėse (lapkričio 1 d.) Vilniuje, Akademiniame dramos teatre, kur, da- 
lyvaujant Justui Paleckiui, partijos sekretoriams Albertui Barauskui 
ir Antanui Barkauskui, Ministrų Tarybos pirmininko pavaduotojai 
Leokadijai Diržinskaitei, Tiesos ir Cogemckaa JTumea redaktoriams 


5 Andrius Baltaragis, „A. Jakštas dabarties Lietuvoje“, in: Aidai, Bruklinas, 
1960, Nr. 9, p. 390, 393. 

“6 Juozas Macevičius, „Ne be garbės ir ne be vardo“, in: Pergalė, Vilnius, 1962, Nr. 11, 
p. 129. 

7 Jaunoji Lietuva, VI:XIV. 

* Antanas Jonynas, „Tėvynės meilės dainius“, Pergalė, in: Vilnius, 1957, Nr. 7, 
p. 82. 

Genrikui Zimanui ir Vasilijui Meščeriakovui, kalbėjo Venclova, Kor- 
sakas, Mykolaitis-Putinas"* ir Rašytojų sąjungos pirmininkas Mieže- 
laitis, o po to buvo atlikta literatūros ir muzikos programa. Politinių 
ir mokslinių žinių skleidimo draugija ta proga išleido „studiją“ - rota- 
torium spausdintą Gineičio paskaitą apie Maironio gyvenimą ir kū- 
rybą, o Mokslų Akademijos Lietuvių kalbos ir literatūros institutas 
suruošė parodą, kurioje „išstatyti poeto rankraščiai, įvairūs jo kūrinių 
leidimai, retos fotonuotraukos, kritinė bei mokslinė literatūra apie jo 
kūrybinį palikimą“**. Tačiau tuo pačiu metu vyko pasiruošimas kitai, 
žymiai reikšmingęsnei, šventei: po kelių dienų Vilniuje, prie Dailės 
muziejaus, su didelėm iškilmėm buvo atidengtas paminklas - ne Mai- 
roniui, bet Mickevičiui-Kapsukui. 
Maironis yra nuogąstavęs: 


Išnyksiu, kaip dūmas, neblaškomas vėjo, 


Ir niekas manęs neminės!*! 


Deja, dabarties Lietuvoje jį ištiko gal dar didesnė nelaimė negu už- 
marštis: jo vardas minimas, tačiau ne toks, kokį jis savo kūryba yra pali- 
kęs. Tiesa, dažnai rašytojas būna nesuprastas. Bijojo to ir Maironis: „Gal 
žmonės šiandieną manęs nesupras |[...|“*, - rašė jis. Tačiau Maironio 
kūryba kaip tik yra labai aiški. Taip, vienu metu ji buvo nustojusi „ak- 
tualumo“, bet tai nereiškė jos nesupratimo. Todėl bergždžiai šiandien 
Korsakas mėto pėdas, tvirtindamas, kad Maironio „reikšmė ir šlovė ne 
visų buvo ir iš dalies tebėra suprantama vienodai“. Negi jis užmiršo 
savo paties teisingą teigimą, tartą Maironiui mirus, kad „galima nesutik- 
ti su jo žodžiais ir nepritarti jo jausmam, bet negalima nesuprasti jų“'**? 


s Žr. Vincas Mykolaitis-Putinas, „Maironis. 100-tosioms gimimo metinėms paminė- 
ti“, in: Vincas Mykolaitis-Putinas, Raštai, t. 10: Poezija; Literatūros istorija ir kritika; 
Laiškai, dokumentai, Vilnius: Vaga, 1969, p. 592-601 (šios knygos p. 321-329). 

o Juozas Žiugžda, „Poetas ir visuomenė", in: Tiesa, Vilnius, 1962-n-02, Nr. 259. 

“Eil. „Išnyksiu kaip dūmas“. 

2 Eil. „Pasitikėjimas savimi“. 

3 Kostas Korsakas, „Poeto likimas“, p. 132 Įšios knygos p. 310]. 

24 Žr. Jonas Radžvilas [Kostas Korsakas], „Vietoj Maironio nekrologo“, p. 459 

Įšios knygos p. 247). 

Neabejotinai šią tiesą Korsakas žino ir šiandien. Ją suvokia ir kiti litera- 
tūros istorikai. Tai puikiai žino ir sovietinis režimas. Tad iš tiesų nuosta- 
bu, kai jubiliejaus proga patetiškai tvirtinama, kad „tarybinė visuomenė 
pasirodė mokanti vertinti Maironį geriau ir teisingiau negu jo buržuazi- 
niai amžininkai“, ir su patosu šaukiama, jog „veltui šiandien šie 'ponai, 
suradę užuovėją pas JAV imperialistus, išdavę savo liaudį, bando savin- 
tis Maironį. Tikrąją savo vietą Maironis užima mūsų literatūroje, tikrą- 
jį pripažinimą jis surado savo liaudies širdyje“*“. Vis kalbama „liaudies“, 
„tarybinės visuomenės“ vardu. Ir užmirštama, tikriau, nenorima žinoti, 
kad „savintis“ kūrėjo apskritai neįmanoma. Jis yra. Ir yra toks, kokia jo 
kūrybos visuma. Taip ir su Maironiu: jis yra - ne „mūsų; ne „jūsų“, bet 
lietuvių literatūroje visa savo kūryba, kuri aiški kaip kristalas. Ir jokie 
„pervertinimai“ čia nieko nepakeis", 


"5 Kostas Korsakas, „Poeto likimas“, p. 138 [šios knygos p. 319]. 

26 Juozas Macevičius, op. cit., p. 130. 

27 Rašant apie sovietinį Maironio traktavimą, buvo atkreipta dėmesys į Pavasa- 
rio balsų 1947 m. leidimo išspausdintą įvadą, kuriame jo autorius Venclova 
stengėsi duoti sovietiškai sukirptą Maironio kūrybos aptarimą. 

Papildant pravartu pastebėti, kad ir Venclova, šiaipjau apsukrus sovietinė- 
je „dialektikoje“, tuo metu (1947 m.) dar nebuvo pakankamai išprusęs ir dėl to 
įvado pateko į bėdą. Pasirodo, ir jo nepataikyta į toną. 1949 m. pavasarį įvy- 
kusiame rašytojų susirinkime Venclova „pilnu balsu“ (jo paties žodžiai) atliko 
viešą išpažintį ir atgailą. Paaiškėjo, kad, šalia kitų nuodėmių (klaidingo Žę- 
maitės kūrybos aptarimo ir neteisingo Nėries - „Trečio Fronto“ ryšių nušvie- 
timo bei apskritai to sąjūdžio pervertinimo), jis padaręs stambių, „principinę 
reikšmę turinčių klaidų“ vertindamas tame įvade ir Maironio kūrybą. 

Venclova kalbėjo (Antanas Venclova, „Už marksistinį lietuvių literatūros 
palikimo įvertinimą“, in: Tiesa, Vilnius, 1949-05-29, Nr. 125; taip pat - Litera- 
tūra ir menas, Vilnius, 1949, Nr. 20; cituojama iš: St. Devenis, „Nužmoginto 
žmogaus balsas: Rašytojo A. Venclovos bolševikinis atgailavimas“, in: Drau- 
gas, Čikaga, 1949-07-09, Nr. 158): „Mano klaida savo metu buvo padaryta 
straipsnyje apie Maironį ir jo kūrybą, išspausdintame prie Pavasario balsų 
leidimo. Tame straipsnyje mano buvo pernelyg iškelti aikštėn pažangieji 
Maironio kūrybos motyvai, o nutylėti jo kūrybos reakcingieji, atžagareiviš- 
kieji motyvai. Maironis, būdamas lietuviškosios buržuazijos atstovas, be to, 
dvasininkas, savo gyvenimiškąja praktika ir klerikaliniais įsitikinimais susi- 
jęs su vienu reakcingiausių visuomenės sluoksnių. Maironio kūryboje mums 
daug svetima. Maironis turėjo daugybę reakcinių buržuazijos idėjų, kurios 
vyravo tautinio sąjūdžio laikais“. 

Toliau Venclova nurodė tuos „reakcinguosius, atžagareiviškuosius“ Mai- 
ronio kūrybos motyvus: Maironis kėlęs feodalinės Lietuvos kultą, garbinęs 
jos kunigaikščius ir nieko nerašęs apie prieš juos nukreiptas lietuvių liaudies 
kovas, nes, kaip kunigas, jis niekad nesupratęs darbo žmogaus ir visą amžių 
kovojęs dėl buržuazijos interesų: jo kūryboje esą motyvų, kurie sudaro lietu- 
viškosios buržuazijos pagrindą, nemaža klerikalinių elementų, siauros kuni- 
giškos pasaulėžiūros pareiškimų; be to, Mūsų varguose jis reiškęs neapykan- 
tą rusams, o „kaip vienas nešlovingiausių Maironio kūrinių turi būti primin- 
tas jo eilėraštis "Nuolat verkšlenantiems politikams, parašytas po 1926 m. 
fašistinio perversmo, šis eilėraštis išspausdintas “Pavasario balsų' naujame 
leidime (1947 m.), kurį paruošė L. Starevičiūtė, redagavo E. Matuzevičius, 0 
atsak. redaktorius buvo V. Drazdauskas. Man, kaip knygos įžangos autoriui, 
irgi krinta atsakomybė už tai, kad aš nepatikrinau spausdinamo teksto“. 

Savo „klaidas“ Venclova susumavo šiais žodžiais: „Štai tie reakciniai Mai- 
ronio kūrybos elementai, kurie mano straipsnyje buvo nutylėti arba neišryš- 
kinti. Tai labai rimta mano klaida. Juo labiau toji klaida kenksminga, kad ji 
suklaidino daugelį skaitytojų, mokytojų, besimokančios jaunuomenės“. 

Žinoma, sunku būtų patikėti, kad Venclova pats staiga praregėjo ir išvy- 
do visas savo „principinės reikšmės turinčias klaidas“, čia reikėjo apšvietos iš 
šalies. Ir, aišku, jos būta - nedviprasmiškos ir įsakmios. Tokios „klaidos“ tuo 
metu apskritai buvo taip dažnos ir opios, kad partijos centro komiteto pen- 
kioliktajame plenume tuo reikalu prabilo pats Sniečkus, kurio žodžiai jau 
buvo cituoti minėtame straipsnyje (Antanas Baltaragis [Kostas Ostrauskas), 
„Numaironintas Maironis: jo sovietinio traktavimo raida“, in: Aidai, Brukli- 
nas, 1963, Nr. 4, p. 157-169; Nr. 5, p. 205-215 [šios knygos p. 347-396]. 


Straipsnyje peržvelgiamos Maironio politinės dramos - tai paskutiniai dides- 
ni Maironio kūriniai, mažai tenagrinėti tyrinėtojų. 

Pirma publikacija: Jonas Lankutis, Lietuvių dramaturgijos raida, Vilnius: 
Vaga, 1974, P. 248-256; skelbiama iš: Jonas Lankutis, Lietuvių dramaturgijos 
tyrinėjimai, Vilnius: Vaga, 1988, p. 231-239. 


JONAS LANKUTIS 
Maironio istorinės politinės melodramos 


Maironis - vienas stambiausių lietuvių poezijos atstovų - pretendavo 
užimti solidžią vietą ir mūsų dramaturgijos istorijoje. Kartu su Pava- 
sario balsais 1895 m. išleistą libretą Kame išganymas jis visada laikė 
pačiu mylimiausiu, rimčiausiu ir geriausiu savo veikalu!. Su šiuo mu- 
zikinei scenai taikytu kūriniu Maironis galėtų būti statomas ir į mūsų 
dramaturgijos pirmtakų gretą. Vėliau poetas sukūrė dar antrą libretą 
Nelaimingos Dangutės vestuvės (1930) ir istorinę trilogiją: Kęstučio 
mirtis (1921), Vytautas pas kryžiuočius (1925), Didysis Vytautas - Ka- 
ralius (1930). Prieš pat mirtį jis buvo pradėjęs veikalą apie Barborą 
Radvilaitę, kuri traukė ir tebetraukia daugelio lenkų ir lietuvių dra- 
maturgų dėmesį. Tačiau visi šie kūriniai liko Maironio poezijos šešė- 
Iy. Net ir geriausių norų kupini Maironio kūrybos vertintojai beveik 
visada atsiliepdavo apie jo dramas ir libretus gana kritiškai, kartais 
netgi ironiškai bei piktai (Juozas Tumas-Vaižgantas, Adomas Jakštas- 
Dambrauskas, Stasys Matulaitis, Balys Sruoga, Vincas Mykolaitis-Pu- 
tinas, Vytautas Bičiūnas ir kt.). Labai rimtą ir autoritetingą istoriko 
sprendimą apie svarbiausią Maironio dramaturgijos dalį yra padariusi 
Vanda Zaborskaitė: 


Lietuvių dramaturgijos raidoje Maironio trilogija nuskamba kaip ana- 
chronizmas. Rašyti istorine tematika vien tik tam, kad pasigėrėtum 


* Zr. Maironis, Pavasario balsai, Kaunas: Saliamono Banaičio spaustuvė, 1913, 


p. 82. 

ir pasidžiaugtum idealizuotais senovės karžygiais, buvo dar natūralų 
ir pateisinama XIX a. pabaigoje, gal pirmaisiais XX a. metais. Fromo- 
Gužučio dramaturgija yra būdingas šios rūšies literatūros pavyzdys, o 
M. Šikšnio „Pilėnų kunigaikštis“ - aukščiausioji jos pakopa. Bet paskum 
atėjo Vydūno „Probočių šešėliai“, o ypač V. Krėvės „Šarūnas“ ir „Skirgai- 
la“ - su komplikuotais charakteriais, aštriomis draminėmis kolizijomis 


ir visai nauju požiūriu į istorinį žanrą.* 


Ši išvada iš esmės teisinga. Maironis savo dramomis tikrai neprita- 
po nei prie Vinco Krėvės šarūniškojo psichologizmo, nei prie Putino 
prometėjiškų kolizijų bei simbolikos, nei prie Sruogos lyrizmo. Tačiau 
negalima taip pat pamiršti, kad Maironis sąmoningai buvo pasirinkęs 
kitą kelią. Jis rašė politinės problematikos ir politinius konfliktus vaiz- 
duojančias dramas (tuo keliu vėliau ėjo ir Krėvė, rašydamas Mindaugo 
mirtį). Dramaturgijoje visais laikais egzistavo ir egzistuoja politinės 
problematikos kūriniai su savo idėjinėmis funkcijomis bei tendencijo- 
mis, formaliniais ypatumais ir epochos požymiais. Jie taip pat įsijungia 
į bendrą dramaturgijos raidos procesą, atspindi jo dėsningumus. 

Savo pirmąjį draminės formos kūrinį - Kame išganymas - Maironis 
parašė kaip lyrinę dramą apie jauno idealisto kilnius užmojus, roman- 
tiškus jausmų polėkius ir skaudžią rezignaciją, susidūrus su šiurkščia 
gyvenimo realybe. Kartu autorius čia deklaravo dešiniojo visuomenės 
sparno doktrinas, palietė opias gyvenamojo meto socialines, politines 
ir pasaulėžiūros problemas. Tai būta konkretaus poleminio atsakymo 
į Jono Šliūpo politinio ideologinio turinio knygelę išganymas vargdie- 
nio. Kūrinio dramatizmą nulemia vidinė minties įtampa, „gyvųjų pa- 
veikslų“ kaita. Vienur tie paveikslai gretinami vienas su kitu kontrasto 
principu be jokios tiesioginės jungties (pvz., Milvydų šeimos idilė ir 
Zonio monologas apie krūtinėn įsigėrusį „abejonės žaltį“ libreto pra- 
džioje), kitur sukuriamos veikėjų bendravimo scenos su dialogais ir 
nuomonių dvikovomis. 

Šitoks meninis sprendimas buvo visai tinkamas dramatiškai iškel- 
ti kai kurias socialines bei politines laikotarpio problemas. Tai ypač 


* Vanda Zaborskaitė, Maironis, Vilnius: Vaga, 1968, p. 400. 

stipriai pajaučiame tuose epizoduose, kur pagrindinis herojus Zonis 
susiduria su klajojančia vargdienių minia. Nors vargdieniai įvedami 
į sceną kaip choras, kaip kolektyvinis veikėjas, tačiau jų žodžiuose 
(kaip muzikinis leitmotyvas jie kartojami keliose kūrinio vietose) 
emocingai išreikšta dramatiška socialinio gyvenimo kolizija, antago- 
nistinis klasinio konflikto aštrumas. 

Rūstūs, vietomis net šiurkščiai ekspresyvūs Vargdienių ir Būrų cho- 
rai, Zonio kupletai apie „bekekšuojančius“ darbo žmonių engėjus libre- 
te skamba kaip ir kokioje naujesnių laikų groteskinėje pjesėje, kur taip 
pat dažnai panaudojamos muzikinės priemonės (pvz., kabareto ele- 
mentai arba zongai Bertoldo Brechto socialinėse bei politinėse dramo- 
tikrų analogijų su ankstyvosios lietuvių revoliucinės poezijos stiliums. 

Tačiau čia pat ryškėja ir kitokia kūrinio stilistika, susijusi su reak- 
cinėmis autoriaus koncepcijomis. Publicistinis laiko aktualijų svars- 
tymas, kuriame paliečiami Pjero-Žozefo Prudono, Čarlzo Darvino, 
Frensio Bekono, Artūro Šopenhauerio ir kitų filosofų bei sociologų 
teiginiai, yra užbaigiamas su klerikalinės didaktikos akcentais. Kūri- 
nio finalas skamba kaip religinio pobūdžio misterija su maldingomis 
vaikų giesmėmis, herojų atgailomis, dievobaimingais dvasiškio pa- 
graudenimais ir bažnytinių varpų gaudesiu. 

Politiniai konfliktai vyrauja Maironio istorinėje trilogijoje: Kęs- 
tučio mirtis, Vytautas pas kryžiuočius, Didysis Vytautas - Karalius. 
Patriotine dvasia šie kūriniai, be abejonės, artimi ankstyviesiems lie- 
tuvių dramaturgijos istoriniams veikalams. Tačiau ne visai norėtųsi 
sutikti su anksčiau cituota Zaborskaitės išvada, kad Maironis eina 
vien Aleksandro Fromo-Gužučio ir Marcelino Šikšnio Pilėnų kuni- 
gaikščio pėdomis, vien gėrisi „idealizuotais senovės karžygiais“. Tiesa, 
be idealizacijos čia neapsieita. Pats Maironis trilogiją dedikavo Vytau- 
to Didžiojo jubiliejui. Be to, visos trys dramos buvo statomos teatre 
valstybinių švenčių bei jubiliejų progomis, specialiai stengiantis pa- 
brėžti herojines bei patriotines nuotaikas. Bet tai neturėtų užkirsti 
kelio ieškoti ir kitokių prasmės niuansų šiuose veikaluose. 


3 Ibid., p. 199. 

Nors trilogiją jungia Vytauto Didžiojo figūra, vis dėlto ne ji suda- 
ro probleminę visų trijų veikalų ašį bei dramatizmo šaltinį. Vytauto 
asmenybė čia beveik statiška ir nėra giliau analizuojama (kaip ir kiti 
istoriniai personažai - Kęstutis, Jogaila, Skirgaila ir kt.). Didysis Lie- 
tuvos kunigaikštis yra tik vaizduojamų istorinių įvykių dalyvis. Į pa- 
grindinę vietą iškyla politinė to meto Lietuvos gyvenimo situacija ir 
apskritai sudėtingas krašto likimas. Dėl to Maironiui buvo net prie- 
kaištaujama oficialiojoje buržuazinėje spaudoje, nurodant, kad „kūri- 
nio dramatiškoji akcija“ menkai pasitarnauja „Vytauto geniališkuosius 
proferansus iškelti, - jo asmenybę, kaip galingiausio anų laikų valdo- 
vo, nušviesti *. 

Trilogijos įvykiai bei žmonės vaizduojami be paradinio blizgesio 
ir majestotiškų užmojų. Pirmoje dalyje Kęstutis ir Vytautas kupini 
didžiausio ryžto išsaugoti krašto savarankiškumą, tačiau kryžiuočių 
ir lenkų įtaka, taip pat Lietuvos kunigaikščių vidaus nesutarimai yra 
tokie grėsmingi ir neįveikiami, kad visos Trakų valdovų pastangos 
pasibaigia tragiškai - Kęstutis klastingai nužudomas Krėvos pilyje. 
Antroje trilogijos dalyje Kęstučio sūnus Vytautas, ištrūkęs iš Jogailos 
nelaisvės, bėga ieškoti pagalbos pas kryžiuočius, čia pasiekia svarbių 
diplomatinių pergalių, bet netenka savo sūnų, ir tas netekimas tra- 
gišku šešėliu krenta ant tuometinės Lietuvos likimo, nes didysis jos 
kunigaikštis nepaliks įpėdinio. Trečioje dalyje Vytautas yra pasiekęs 
šlovės zenitą, laukia karališkojo vainiko, bet žūsta politinių intrigų 
tinkle. Su jo mirtimi žlunga ir paskutinės viltys apginti kunigaikštys- 
tės valstybinį savarankiškumą bei senąją šlovę. 

Nors šios kolizijos ir nėra giliau įprasmintos, tautos istorinio liki- 
mo skausmas čia išreikštas stipriau negu patriotinio heroizmo šūkiai. 
Šiaip ar taip, tai buvo platesnis mėginimas atskleisti feodalinės Lie- 
tuvos politinio gyvenimo dramatiškuosius momentus. Nei Fromas- 
Gužutis istorinėse dramose, nei Šikšnys Pilėnų kunigaikštyje tokio 
uždavinio nesprendė, o tenkinosi vien romantine senovės karžygių 
poetizacija. 


+ Vikt. Pr. [Pranas Lubickas], „Maironio Didysis Vytautas - Karalius" V. teatre“, 
in: Lietuvos aidas, Kaunas, 1930-10-08, Nr. 229. 

Maironio trilogija išsiskiria ir iš kai kurių tos pačios tematikos isto- 
rinių dramų, parašytų po Pirmojo pasaulinio karo. Juozas Balčiūnas- 
Švaistas Lenkų karalaitėje dėmesį sukoncentravo į asmeninę valdovės 
dramą komplikuotoje politinėje situacijoje (jaunutė lenkų karalaitė 
Jadvyga, iš vaikystės mylinti austrų sosto įpėdinį, didikų verčiama 
tekėti už lietuvių kunigaikščio Jogailos)“. Tuo tarpu lietuvių tautos 
likimas čia tepaliečiamas visai paviršutiniškai. 

Panašiu keliu ėjo mažai težinomos dramos Jogaila“ autorius Jonas 
Skruodys. Jis iliustratyviai ir naiviai bandė pavaizduoti dramatišką 
Jogailos kelią į Lenkijos-Lietuvos karaliaus sostą (Jogaila rodomas ge- 
raširdis kunigaikštis, kurio politines aistras kursto motina Julijona su 
savo klastingu patarėju Mitrofanu). Vytauto-Jogailos laikų feodalinė 
Lietuva vaizduojama Bičiūno istorinėje dramoje Žalgiris". Tai politi- 
nių intrigų pjesė, vietomis su nemaža veiksmo įtampa. Tačiau autoriui 
rūpi ne dramatiškas tautos likimas, ne istorijos vidiniai prieštaravi- 
mai, o politinių konfliktų pergalingas finalas ir kunigaikščio Vytauto 
apoteozė Žalgirio mūšyje. Tai tipiška oficialių buržuazijos sluoksnių 
skatinamo „kunigaikščių kulto“ pjesė. Tuo tarpu Maironio trilogijoje 
yra ir valdovo tragedijos, ir istorijos tragizmo momentų. 

Neatsitiktinai Maironis krypo ir į klasikinį eiliuotos tragedijos 
modelį. Tiesa, jo trilogijoje personažai mažai dalyvauja herojiniuose 
žygdarbiuose, nepatiria didelių jausmo polėkių ar išgyvenimų. Tačiau 
jų būtis daug kur sukelia tragizmo įspūdį vien todėl, kad veiksmo 
atmosferą visą laiką slegia pikto likimo grėsmė. Kai Kęstučio mirties 
pradžioje Nemuno pakrantėje besilinksminančių žemaičių širdis su- 
spaudžia išgąstis, stebint netikėtai pasirodžiusius ir į Vilnių pas Jogai- 
Ią traukiančius kryžiuočių pasiuntinius, tai nerimo, šiurpaus netikru- 
mo dvasia nebepranyksta viso trilogijos veiksmo eigoje iki pat kraupių 
Vytauto karsto apiplėšimo scenų paskutiniosios dalies epiloge. Dra- 
moje Didysis Vytautas - Karalius didinga, beveik oratorinė senosios 


5 Juozas Švaistas, „Lenkų karalaitė“, in: Skaitymai, Kaunas, 1921, kn. 12, p. 3-34; 
1922, kn. 13, p. 55-66. 

* Jonas Skruodys, Jogaila, Vilnius: Motus, 1923. 

7 Vytautas Bičiūnas, Žalgiris, Kaunas: Vytauto Didžiojo komitetas, 1932. 

Lietuvos valdovo apoteozė ritmingai perkertama vis stiprėjančiais 
nelaimės tonais. Šis tragizmas netirštinamas, nehiperbolizuojamas, 
tačiau jis sukelia vidinę veiksmo įtampą, apgaubia rimtimi daugelio 
veikėjų mintis ir poelgius. Kaip šešėlis slenka jis ir pagrindinio he- 
rojaus Vytauto veidu, gąsdinamai užtemdydamas jo mintis dvasinės 
depresijos akimirkomis: 


O, nelaimingas aš, kaip vergas surištas retežiais, 


Kurių sutraukyt nepajėgsiu, negaliu.š 


Vyraujant netikrumo ir grėsmės atmosferai, Vytautas ir jo artimieji 
bendražygiai negreit patiki pergalių džiaugsmu ir neskuba pasiduoti 
savo laimės akimirkų iliuzijoms (Ona Vytautienė, Ringailė, Enrikas 
ir kt.). Antroje trilogijos dalyje, pasibaigiančioje laimingu Vytauto 
žygiu, finale skamba pikta lemiantis kryžiuočių magistro Valenrodo 
monologas. Sarkastiška likimo ironijos gaida pasigirsta paskutinėse 
trilogijos dalyse. 

Tragedinio stiliaus bruožai savaip ryškūs tose Maironio veikalų 
vietose, kur autorius atitolsta nuo konkrečių istorinių, politinių bei 
idėjinių realijų ir ima reiškinius vertinti platesniu žmogaus būties 
požiūriu. Tokiais atvejais jo herojai tarsi išvysta įvykius ir savo pačių 
išgyvenamas kolizijas kitu aspektu, pakyla į „aukštesnę“ filosofinių 
svarstymų erdvę. Kone šekspyriškomis Hamleto intonacijomis skam- 
ba žmonėmis nusivylusio, prie medžio pririšto Zonio monologas 
librete Kame išganymas. Kontrastingai iš „amžinybės taško“ į kuni- 
gaikščių rūmų sukrėtimus pažvelgia Juokdarys dramoje Vytautas pas 
kryžiuočius. Antro veiksmo finale jo monologas ir dainelė skamba 
kaip žaismingas ir teatrališkas tragikomizmo akcentas: 


Tiek buvo triukšmo!.. O dabar tyla!.. 
Ir taip tai visados pasaulio sūkuriuos: 
Užeis audra, net griūva ąžuolai! 


Gyvenimo, manai, nebėra ateity!.. 


8 [Maironis], Maironio raštai, t. 3: Dramatiški veikalai, Kaunas: [s. n.], 1930, 
p. 282. 

Bet nusiblaivė... užsimiršo viskas!., 
Tik vos istorijos pageltęs lapas 

Du žodžiu apie tai 

Lyg nenoroms beužrašys!.. 

Cha, cha, cha!? 


Nesvetimas Maironiui buvo ir individualinės žmogaus lemties tra- 
gizmas, kurio pradai ryškūs librete Nelaimingos Dangutės vestuvės. 
Į centrinę vietą čia iškyla herojės - kunigaikščio Manvydo dukters — 
jausmų susidūrimas su jai nepalankiomis politinėmis aplinkybėmis“. 
Kūrinio fabuloje nemaža tragiško šiurpo, tačiau jis ryškinamas išorinė- 
mis priemonėmis, sentimentaliais veiksmo efektais (vaidilutės įžadai, 
pagrobimas nuo šventosios ugnies aukuro, kryžiuočių smurtas, susi- 
deginimas ant laužo ir t. t.), nekoncentruojant dėmesio į personažų 
vidinius išgyvenimus, neieškant gilesnio konflikto įprasminimo. 

Kad ir krypdamas į tragizmo motyvus bei tragedinės formos ele- 
mentus, Maironis iš esmės vis dėlto liko tolimas šiam žanrui. Net 
jo istorinė trilogija, nepaisant solidaus užmojo, stokoja rūstaus mo- 
numentalumo. Joje nėra ryškių ir didingų veikėjų, neįgyja didesnės 
įtampos personažų tarpusavio santykių kolizijos. Vaizduojamoms 
rūmų intrigoms ir veiksmo peripetijoms trūksta komplikuotesnio 
aštrumo bei vingrumo. Konfliktai ir problemos nepasiekia didesnės 
tragedinės platumos ir visuotinumo. Trilogijoje dominuoja (ypač pir- 
moje jos dalyje) tautosakinė stilizacija. Kitaip, negu Krėvės Šarūne, 
kur toji stilizacija jungiasi su giliu psichologizmu ir sodriu istoriniu 
koloritu, Maironio personažų pasaulėjautoje vyrauja naivus papras- 
tumas, daug kur tiesiog sentimentalumas. Daugelį pačių svarbiausių 


» Ibid., p. 200. 

0 Kūrinio siužetas artimas rusų rašytojo Gavrilo Chruščiovo-Sokolnikovo is- 
toriniam romanui Grunvaldo kova. To kūrinio motyvais pasinaudodama ir 
Ona Pleirytė-Puidienė parašė istorinę dramą Skirmunda, kurios fabula be- 
veik ištisai tokia pat, kaip ir Maironio libreto Nelaimingos Dangutės vestu- 
vės. Įdomu pažymėti, kad Pleirytė-Puidienė, kaip ir Maironis, akcentuoja 
politikos vaidmenį dramatiškame Lietuvos kunigaikščių ir viso krašto liki- 
me, nors veikalas meniniu atžvilgiu gana silpnas. Žr. Ona Pleirytė Puidienė, 
„Skirmunda“, in: Skaitymai, Kaunas, 1921, kn. 3, p. 20-49. 

valstybinės reikšmės sprendimų herojai daro emocinių impulsų pa- 
gauti, jų dialogams ir monologams trūksta koncentruotos minties ir 
valingo mosto. 

Nors ir kurdamas plataus sceninio užmojo istorines drobes su su- 
dėtingais politiniais konfliktais, Maironis tebebuvo susijęs su lietuviš- 
kojo romantizmo pasaulėjauta ir meninėmis formomis. Dramatiškas 
situacijas ir personažų santykius jis daug kur supaprastino, perteikė 
sentimentaliomis intonacijomis, retoriniu stiliumi su išorinio emo- 
cingumo efektais, retai kur teišgaudamas tokio meninio įtaigumo, 
koks būdingas geriausiems Maironio poezijos posmams. Kartu čia 
jaučiama ir autoriaus orientacija į melodeklamacinę vaidybos ma- 
nierą, kuri, paveldėta iš mėgėjų scenos, dar gerą dešimtmetį gyvavo 
ir profesionaliajame lietuvių teatre. Netgi 1930 m. statant Maironio 
dramą Didysis Vytautas - Karalius, buvo stengtasi pademonstruoti 
spektaklyje išviršinius dalykus: Vytauto kilnumą, jo valstybinę išmin- 
tį, jo priešų nuožmumą. 

Romantinė melodrama, kurios lygmenyje iš esmės liko Maironio 
veikalai, nebuvo beviltiškai atgyvenusi ir neperspektyvi. Įgijusi nau- 
jų turinio ir raiškos bruožų, ji daug kuo atitiko ką tik susiformavusio 
lietuvių profesionaliojo teatro poreikius. Maironis šį žanrą pakreipė 
gilesnio dramatizmo linkme, įvedė į sudėtingų politinių konfliktų ir 
problemų sferą, priartino prie tragedinio pasaulėvaizdžio ir stiliaus, 
tačiau nepajėgė įveikti kai kurių idėjinio ir meninio inertiškumo bar- 
jerų. Maironio veikalai atsidūrė ne magistraliniuose, o šalutiniuose 
mūsų dramaturgijos raidos keliuose. 

Įvadas 1982 m. Pavasario balsų leidimui, kuriame buvo skelbiami skirtingų 
redakcijų Maironio eilėraščiai su išsamiais komentarais. Įvadinio straipsnio 
pradžia, kurioje pateikiami bendresnieji Maironio gyvenimo faktai bei (Mai- 
ronio kritinės recepcijos rinktinės kontekste) mažiau esmingi pastebėjimai, 
praleidžiama. Tekste taip pat kupiūruota nuoroda į knygos - kurioje skelbtas 
tekstas - komentarus. Kupiūra pažymėta laužtiniais skliaustais. 


Pirma publikacija: Irena Slavinskaitė, „Maironio eilėraščio kelias“, in: Mairo- 
nis, Pavasario balsai, Vilnius: Vaga, 1982, p. 27-49; skelbiama iš: Ibid. 


IRENA SLAVINSKAITĖ 
Maironio eilėraščio kelias 


[...] 


Ruošdamas kiekvieną naują Pavasario balsų leidimą, Maironis ati- 
džiai peržiūrėdavo viską, kas anksčiau jo parašyta. Jis be galo rūpes- 
tingai, sakytume, pedantiškai taisė savo kūrinius, nuolat sugrįžda- 
mas prie tų pačių tekstų, tvarkydamas tai, kas jam atrodė mažiau 
pavykę. 

Redaguodamas eilėraščius, Maironis vadovavosi estetiniais, taipogi 
lingvistiniais tikslais. Kalbinis ir poetinis redagavimas ėjo ranka ran- 
kon. Kalbinis reiklumas nė vienam kūriniui nėra pakenkęs. Taisant 
kalbos trūkumus, teksto poetiškumas kilo. Priešingų atvejų nėra. 
Dažniausiai redagavimo procese eilėraštis tarsi atgimdavo, įgaudavo 
didesnio raiškumo, naujų jėgų. Suprantama, kad autoriaus budrumas 
nebuvo visagalis: jis negalėjo įkvėpti gyvybės išsyk silpnai parašytiems 
kūriniams. Tačiau iš viso Pavasario balsų kalba lingvistiniu požiūriu 
vis tobulėjo. Jos kaita atsispindi bendrą lietuvių literatūrinės kalbos 
formavimosi raidą. Jeigu ne ilgas ir atkaklus, kartais keturis kartus vy- 
kęs kūrinių redagavimas, šiandieną Maironio Pavasario balsai atrody- 
tų daug menkiau. Tuo skaitytojas akivaizdžiai įsitikins, skaitydamas 
ne vieną šiame Pavasario balsų leidime išspausdintą senąjį Maironio 
eilėraščio variantą. Turbūt beveik neatpažintume Maironio ir iš šio 


posmo: 

O kas mano jausmai? ar tie pagavimai, 
Ką išneša dvasia aukštai? 
Širdies tik drebėjimai, kraujo virimai, 


Kuriems nebužilgui - kapai! 


Taip skambėjo 1895 m. redakcijoje trečioji eilėraščio „Išnyksiu 
kaip dūmas“ strofa. Rengiant 1905 m. Pavasario balsus, jau bent kiek 
tvarkyta antroji eilutė, užrašant - „Nors neša jie dvasią aukštai“, prie- 
veiksmis nebužilgui užrašomas nebužilgu. 1913 m. Pavasario balsuose 
pataisyta trečioji eilutė „Tekėjimas kraujo, širdies tik plakimas, / Ku- 
riems nebužilgo - kapai!.“ Ir tik 1927 m. tekste posmas įgauna grakš- 
Čią poetinę formą: 


O kas mano kančios? Ar tas įkvėpimas? 
"Tie dvasios sumirgę žaibai!.. 
Tik kraujas sujudęs, širdies tik plakimas, 


Kuriems nebužilgo - kapai! 


Jau iš šio pavyzdžio paaiškėja, kad Pavasario balsai formavosi laips- 
niškai, kad negalime be atodairos girti 1895 m. Pavasario balsų: jie 
atrodė gerokai kitaip, negu kad esame įpratę juos matyti. Daug kas 
iš Maironio poetinio meistriškumo atėjo į juos vėliau, kai susidarė 
atitinkamos prielaidos: išaugo kūrėjo profesinis lygis, ištobulėjo pati 
literatūrinė lietuvių kalba. Kaip nepoetiškai, „nemaironiškai“ skam- 
bėjo 1895 ir 1905 m. Pavasario balsuose eilėraštis „Milžinų kapai“! 
Šiandieną šis eilėraštis - chrestomatinis, tobulas Maironio lyrikos pa- 
vyzdys. Bet tada jis skambėjo visai kitaip. Pacituosime porą ankstes- 
nių šio kūrinio strofų: 


Nuo Prūsų šalies, 

Kaip sparnai debesies, 
Padangiais gaisru eina dūmai; 
Pakilo ugnis, 

Ir nušvito naktis: 

Liepsnoja ir girios, ir rūmai. 

Terp tyrų plačių 

Kaukia meškos vaikų! 

Ne meškos, tai našlės lietuvės: 
Gal verkia sūnaus 

Ar bernužio brangaus, 

Kurs jų nebegins gal pražuvęs. 


Šias strofas poetas redagavo net kelis kartus: leisdamas 1913, 
1920 m. Pavasario balsų laidas. Kai ką dar taisė, net redaguodamas 
Raštų I tomą:. [...] 

Kūrinius taisyti Maironis pradėjo labai anksti: vos pasirodžius pe- 
riodikoje pirmiesiems eilėraščiams. Pavyzdžiui, 1885 m. Aušros 7-8 
numeryje Zvalionio slapyvardžiu išspausdintą eilėraštį „Lietuvos 
vargas“ Maironis vėliau iš naujo perrašė ir antrašte „Giria ir lietuvis“ 
paskelbė 1891 m. Žemaičių ir Lietuvos apžvalgoje. Pavasario balsuose 
kūrinys vadinamas vėl kitaip - „Miškas ūžia“. Raštų I tome kaip sa- 
varankiškas kūrinys nuo jo atskirtas fragmentas, prasidedąs žodžiais 
„Tu girele, tu žalioji..“, kurį šiandieną žinome kaip atskirą kūrinį. Jau 
vien čia minėto eilėraščio kelias rodo didelį Maironio nepakantumą 
sau ir savikontrolę. Šias savybes rašytojas išsaugojo visą gyvenimą, bet 
kūrybinio darbo pradžioje jos buvo itin reikalingos. 

Prieš pasirodant pirmajam Pavasario balsų leidimui, spaudoje 
buvo paskelbti ir kiti Maironio eilėraščiai. Po vienerių ar dvejų metų 
juos skelbdamas iš naujo, poetas rasdavo ką taisyti ir tobulinti. Tokį 
atkaklų, kelių redagavimo pakopų kelią nuėjo nemažas skaičius da- 
bar plačiai žinomų gražiausių Maironio eilėraščių. Iš jų galima mi- 
nėti: „Kur bėga Šešupė“, „Lietuva brangi“ „Mano gimtinė“ „Milžinų 
kapai“, „Taip niekas tavęs nemylės“, „Trakų pilis“, „Uosis ir žmogus“, 
„Užtrauksme naują giesmę“, „Vilnius“, „Vintas“. Jų tekstologinę istoriją 
skaitytojas ras komentaruose*. 

Antra vertus, ne mažiau svarbu pastebėti, kad Maironis yra su- 
kūręs daug beveik neredaguotų kūrinių. Tarp jų: „Užmigo žemė“, 


"Pirmasis Maironio Raštų tomas išleistas 1927 m. 


2 1982 m. Pavasario balsų leidimo pabaigoje pateikiama Irenos Slavinskaitės suda- 
ryta kiekvieno knygos eilėraščio publikacijų bei redagavimo istorija. 

„Pavasaris“ „Nuo Birutės kalno“, „Augo putinas“, „Daina (Už Reseinių, 
ant Dubysos...)“, vėliau publikuoti tekstai: „Vakaras (Ant ežero Ketu- 
rių Kantonų)“, „Rudens dienos“, „Džiovininkė“, „Liūdesys“. 

Jau aprioriškai galima tikėtis, kad beveik nesikeitė vėlesnieji kūri- 
niai, parašyti sukaupus didesnę darbo patirtį, pasirodę spaudoje, sa- 
kykime, apie 1920 metus. Iš tikro Maironis, rengdamas Raštų I tomą, 
visiškai netaisė eilėraščių „Alpių viršūnės“, „Iš Danutės akių“, „Ant Pu- 
nios kalno“, „Duetas“ Tačiau kitoks likimas ištiko baladę „Čičinskas“, 
publikuotą atskira knygele vos 1919 m. ir jau gerokai taisytą, ruošiant 
ją1920 m. leidimui. Analogiškai buvo tvarkoma ir baladė „Medvėgalio 
kalnas“, pasirodžiusi vos 1920 m. Tokio likimo neišvengė nė baladė „Jū- 
ratė ir Kastytis“. Tad redagavimo požiūriu griežtos ribos tarp anksčiau 
parašytų ir vėlesnių kūrinių lyg nėra: ir vieni, ir kiti autoriaus nuožiū- 
ra galėjo būti taisomi. Čia norėtųsi pažymėti, kad Maironio Pavasa- 
rio balsų redagavimas buvo labai vieningas. Autorius, koreguodamas 
savo eilėraščius, nuolat paisė pastovių, jo nuomone, svarbių estetinių 
kriterijų. Vis dėlto teksto istorija rodo, kad ir čia būta kelių ryškesnių 
etapų. Bene daugiausia kalba taisyta 1913 m. Pavasario balsų laidoje ir 
paskutinėje Maironio lyrikos redakcijoje, Raštuose. 1913 m. Pavasario 
balsuose išnyko daugybė svetimybių, barbarizmų. Nuo tada Mairo- 
nis nevartojo žodžių mislys, sūdas, dūšia, smertis, aniolas, apcūgai, 
rubežius ir pan. Pavyzdžiui, eilėraščio „Pasitikėjimas savimi“ 1895 m. 
redakcijoje dar buvo tokia strofa: 


Į darbą! į darbą: kol smerčio ašmuo 
Jaunos neaitkirto galvos; 
Juk dienos ir vėkos - tai upės vanduo: 


Ir bėga, ir bėgt nesustos. 


1905 m. ketvirtos eilutės pradžioje vietoje jungtuko ir, vengiant tų 
pačių žodžių pasikartojimo, įrašomas įvardis jos. 1913 m. eilutė reda- 
guojama galutinai, vietoje jos įrašius vis. Tuo pačiu trečioje eilutėje 
atsisakoma barbarizmo vėkos, o pirmoje - smertis. Nuo 1913 m. strofa 
galutinai skamba taip: 

Į darbą! Į darbą, lig kolei mirtis 
Jaunos neatkirto galvos! 

Juk dienos ir jėgos kaip upės vilnis 
Vis bėga ir bėgt nesustos. 


Antra ribinė data - 1926 metai, kai Maironis, redaguodamas Raš- 
tus, iš naujo perrašė visus savo eilėraščius, prieš tai atitinkamai patai- 
sęs tekstą viename iš jo bibliotekoje esančių 1920 m. Pavasario balsų 
egzempliorių. Tuomet poeias dar daug ką ir labai vaisingai keitė. Tie- 
sa, nepasakytum, kad dėl to jo kūriniai keitėsi iš esmės. Ne, jie išliko 
apytikriai tokie patys, bet jų poetinė išraiška dar patobulėjo, mintis 
labiau išryškėjo. 

Rašytojui parūpsta pakeisti ne vieną ankstesnį eilėraščio pavadini- 
mą. Apskritai kūrinių antraštės keitėsi ne vieną kartą. Raštuose satyra 
„Mano draugams“ buvo pavadinta „Mano moksladraugiams“, „Miškas 
ir lietuvis“ - „Miškas ūžia“, „Broliai, į darbą!“ - „Nedaugel mūsų“, „Ant 
Birutės kalno“ - „Nuo Birutės kalno“, „Senovės daina“ - „Oi neverk, 
matušėle!“, „Įsitikėjimas į savo galę“ - „Pasitikėjimas savimi“, „Ant sau- 
lės laidos“ - „Saulei leidžiantis“, „Senuko daina“ - „Senelio skundas“, 
„Liūdna“ - „Liūdesys“. Kai kurių eilėraščių pavadinimai ėmė skambėti 
tiesiog literatūriškiau, kiti labiau pakito. 
kus, patikslino vieną kitą žodžio formą. Buvo sumanęs atsisakyti net 
įprastų jo lyrikai žodžių poeta, pasaulė, pakeisdamas juos vyriškos gi- 
minės lytimis. Daiktavardį smuikis užrašė smuikas, vietoje prakilniai 
įrašė kilniai, vietoje divanas - kilimas, moteriškos giminės daiktavardį 
kaima pakeitė vyriškos giminės žodžiu. 


Lietuvių pulkai, 

Kaip apsako sargai, 

Ties Kauno per Nemuną plaukia; 
Po kaimas šauklys 

(Jo po putų arklys) 

Į kovą lietuvninkus šaukia. 

Taip tekstas skambėjo iki 1927 m. leidimo. Dabar šiame posme skai- 
tome „ties Kaunu“ ir „po kaimus“. Abu taisymai priklauso 1926 m. Tuo 
pačiu metu poetas redagavo prielinksnines konstrukcijas (prielinks- 
nių ing, ant vartojimą), vyriškos giminės daiktavardį pastogis pakeitė 
moteriška gimine, vietoje kielikas įrašė sinonimą puodukas, vietoje 
būdvardžio formos paklusna - paklusni, užviltas - apviltas, norint - 
nors, girdžiasi - girdisi, žūna, pūna - žūva, pūva, subata - šeštadienis, 
grabas - karstas. Įdomi daiktavardžio kryžiuotis vartosena Pavasario 
balsuose. 1905 metų tekstuose poetas rašė kryžokas, 1913 m. - kry- 
žeivis, 1920 m. - kryžiuotis. Vietoje daiktavardžio galė Raštuose jau 
rašoma galia, vietoje veiksmažodžio žavėja - žavi, vietoje kai kur dar 
likusio po 1913 m. taisymo žodžio mislys - mintys. Tokio pobūdžio 
gramatinių taisymų buvo padaryta ir daugiau. Literatūrinės kalbos 
požiūriu paskutinieji Maironio redakciniai taisymai iškėlė jo lyriką į 
dar aukštesnę poetinio meistriškumo pakopą. 

Bet poetui jau buvo atėjusios „rudens dienos“. Pamažu išblėso jau- 
nystės energija, vis rečiau aplankydavo drąsus įkvėpimas. Kai kurių 
kūrinių negelbėjo nė redakciniai taisymai. Pildėsi paties poeto pra- 
našystė, išsakyta 1905 m. publikuotame eilėraštyje „Jaunos dienos“: 


O tačiau jūs mano vienos 
Širdžiai brangios, jaunos dienos, 
Aušra gimusios rytuos! 

Pirmos laimės ir karionės! 
Meilės pirmgimės svajonės!.. 


Jūsų nieks neužvaduos. 


Ir šiandieną Pavasario balsuose atrandame vieną kitą archaiškesnę 
leksikos, morfologinę formą. Bet tie žodžiai mums Maironio eilėraš- 
čių meniško įspūdžio negadina. Jie savotiškai stilizuoja tekstą, sutei- 
kia jam individualių bruožų, istorinio kolorito. Sunku turbūt visiems 
būtų įsivaizduoti Pavasario balsus be žodžių vaidentuvė, obalsis, 
moksladraugis, vilyčia, poeta. Poetiškai skamba Maironio lyrikoje kai 
kur likęs daiktavardis dūmos: 

Užtrauksim naują giesmę, broliai, 
Kurią jaunimas tesupras! 
Ne taip giedosme, kaip lig šiolei: 


Kitas mąstysime dūmas. 


O tos dūmos vargdieninės 
Griaužia kai kada, 
Tartum rūdys geležinės, 


Amžina žaizda.* 


Matyt, dėl objektyvių aplinkybių poetas ne viską spėjo galutinai 
suredaguoti. Nuo dabartinės literatūrinės kalbos skiriasi ir žodžiai: 
tuščia (prasme tuščiai), griaudus (graudus), griaužia (graužia), ma- 
tušėlė (motušėlė), matutė (motutė), Apolinas (Apolonas), Zeusas 
(Dzeusas), gražybė (grožybė), vaidelutė (vaidilutė), mūšys (mūšis), 
rūpestys (rūpestis), ančkeliai (šunkeliai), diemantas (deimantas), 
antkrančiai (pakrantės), smeltys (smiltys), pritirti (patirti). 

Pavasario balsų taisymai labai palietė semantiką. Maironis nuolat 
ieškojo tikslesnių prasmės niuansų ir juos atspindinčių žodžių. Nors 
apskritai rašytojo poetinės kalbos logiškumas netolygus. Kartais jis lo- 
giškas tiesiogine šio žodžio prasme, o dažnai - sąlyginis, paremtas poe- 
tiška logika. Ar verta ieškoti tikslios logikos, sakykime, šiame posme: 


Ko ieškojo širdis, neatrado, 
Nors betrokšti vargiai dovanos! 
Nepasotinęs amžino bado, 
Jį tik pridengiau rūbais šalnos.5 


Ką šiuo atveju reiškia žodžių junginys rūbai šalnos, galime aptarti 
tik apytikriai. Tai sąlyginė metafora, kurioje dominuoja ne konkreti, 
o bendroji prasmė. Toks žodžių ryšys paprastai grindžiamas senes- 
ne poetine tradicija. Jos šaltinį Maironis, matyt, bus radęs to meto 


3 Eil. „Jaunimo giesmė“ [„Užtrauksime naują giesmę“). 
4 Eil. „Mano gimtinė“ 
5 Eil. „Liūdesys“. 


Vakarų Europos lyrikoje arba Puškino laikų bei dar ankstesnėje rusų 
poezijoje. 

Kita vertus, Maironis pastoviai šalino teksto dviprasmybes. Pavyz- 
džiui, 1895 m. redakcijoje eilėraščio „Vilija“ trečia strofa skambėjo taip: 


Vilijai Kauno pakalnės už nieką; 
Nemuno ieško ir žiedus palieka. 
Liūdnai lietuvei ašarėlės byra, 


Nes numylėjo kito krašto vyrą. 


1913 m. variante ketvirta eilutė jau pataisyta, vietoje numylėjo įra- 
šius pamylėjo. 

Kokie įvairūs bebūtų Maironio eilėraščių taisymai, juose išliko vie- 
na pastovi gija - orientacija į kūrinio poetiškumą. Tai buvo pagrindinė 
autoriaus redakcinio darbo prasmė, generalinė jo kūrybos programa, 
kurią jis vykdė su geležine valia ir stebinančiu pedantizmu. Maironis 
paliko ateities kartoms ne bet kokias, o būtent poetiškąsias poetinės 
kalbos normas. Jam reikėjo, kad viskas, kas pasakyta, būtų gražu. Dėl 
to poetas taip atkakliai svėrė kiekvieną žodį, dailino frazę, ieškojo ati- 
tinkamos ritmikos. Taip Maironis aiškiai išsiskyrė iš viso ankstesnio 
lietuvių poezijos konteksto. Kiekviena knyga poetas vis labiau tolo 
nuo XIXa. poezijos kranto, pradėdamas naują lietuvių poezijos raidos 
etapą, atvėrusį kelius XX a. poezijos novacijoms. 

Geriausiems Pavasario balsų eilėraščiams svetima poetinio žodžio 
amorfija, konkreti, daiktiška kalba. Poetas nemėgo sausos retorikos, 
bijojo grubesnio, tiesiai iš šnekamosios kalbos sūkurio atėjusio Žo- 
džio. Išimtį sudaro tik atskiri kūrinių tipai, pavyzdžiui, satyros, ku- 
rioms savaimę reikėjo kitokios intonacijos ir leksikos. Ten, kur Mairo- 
nis siekė kitų tikslų, norėjo smerkti, demaskuoti, nesivaržė panaudoti 
ir tokius žodžius, kaip kelnės, alaus pliurpimas, kąsnis riebus (satyra 
„Apsaugok, Viešpatie!“), šilta pastogė, cigaras, persų kilimai, minkšta 
kėdė (satyra „Spjauki, drauguži, į viską!“). Šiaipjau Maironio lyrikos 
daiktiškoje leksikoje dominuoja tradiciniai poetizmai. Jų daiktišku- 
mas arba pats savaime poetiškas, arba prislopintas ilgo šios leksikos 
funkcionavimo poetinėje kalboje. Tų žodžių ryšys su tautosakine arba 

literatūrine lietuvių, rusų, ukrainiečių, lenkų, prancūzų, vokiečių Iy- 
rikos kalba, veikusia Maironį per lektūrą, bent pačiais bendriausiais, 
tipologiniais bruožais, akivaizdus. Jos poveikį Pavasario balsams įti- 
kinamai pagrindė Regina Mikšytė studijoje „Literatūrinės įtakos lie- 
tuvių silabinei-toninei eilėdarai (XIX a. antroje pusėje)““. Vainikas, 
rūbas, pančiai, karstas, šilkas, lopšys, kalavijas, kardas, gija, nuodai, 
žiedas ir pan. - leksika, kurios meninis tradiciškumas Maironiui, 
taip tvirtai savo poetiką kreipusiam suidealinto, savotiškai stilizuoto 
vaizdo linkme, buvo labai patogus. Kaip rodo eilėraščių kontekstai, 
įprasmindamas tokio pobūdžio leksiką, Maironis ėjo klasicistinei ir 
romantinei tradicijai giminingais keliais. Vartodamas tradicines rea- 
lijas, poetas beveik visada buvo linkęs jas aukštinti. Daiktiškumo pa- 
brėžimas jam svetimas. Eidamas išbandytu poetizacijos keliu, auto- 
rius tradiciniams įvaizdžiams sugebėjo suteikti naujo, nepakartojamo 
grožio. Dažnai daiktišką žodį pakylėti padėdavo tautosakinė stilisti- 
ka. Įdomi šiuo atžvilgiu visiškai proziško žodžio rūbas poetinė trans- 
formacija eilėraštyje „Tėvynės dainos“: 


Sesutės mūsų nuo senovės 
Dėvėjo margus rūbelius; 
Dūzgeno plonas, baltas drobes 
Ir koja suko ratelius. 

O iš karštos jaunos krūtinės 
Skambėjo dainos sutartinės. 


Tautosakinis, etninis kūrinio koloritas, margų rūbelių formulei su- 
teikia tauriai kuklaus paprastumo. Tėvynės dainos, malonios sesutės, 
aukštinama Lietuvos praeitis ir etniniai tautos pradai atsiduria auto- 
riaus idealizuojamų vertybių lauke. Patekęs įtaiporganizuotą eilėraš- 
čio struktūrą, ir konkretus žodis suvokiamas ne daiktiškai, o kaip lie- 
tuvių poetiniame menialitete giliai įsišaknijęs ženklas. Jis yra ne tiek 
daikto, kiek eilėraščio idėjos, emocinio patoso išraiška. 

“ Regina Mikšytė, „Literatūrinės įtakos lietuvių silabinei-toninei eilėdarai“, 

in: Literatūra ir kalba, t. 13: Lietuvių poetikos tyrinėjimai, redakcinė kolegija: 


Ambraziejus Jonynas (ats. redaktorius) [et al.], Vilnius: Vaga, 1974, p. 51-74. 

Maironis sugebėjo apsaugoti savo lyriką nuo pernelyg konkrečių 
detalių, kuriomis, kartais ir visai neskoningai, mirgėte mirgėjo jo am- 
žininkų kūriniai. Nesujungta pakili intonacija su daiktišku, konkre- 
čios reikšmės žodžiu labai kenkė aušrininkų, Prano Vaičaičio poezijai. 
Maironio sąmoningą, pastovią kovą su natūralistiniu žodžio konkre- 
tumu, labiau apibendrintos prasmės ieškojimą bene įtikinamiausiai 
liudija Pavasario balsų teksto istorija. 

Eilėraščio „Miškas ūžia“ 1891 m. redakcijoje buvo tokia strofa: 


Miškas verkia didžiagirių, 

Nes jas žmonės - kirviais skynė... 
Verk lietuvis didžiavyrių, 

Nes juos užkasė tėvynė! 


Maironis šį posmą vėliau atkakliai taisė. 1895 m. variante randame 
padailintą antrą eilutę - „Baisūs kirviai jas išskynė“. Trečioje eilutėje 
atsisakyta santrumpos, pasiekta žymiai didesnio poetinio apibendri- 
nimo - „Verkia Lietuva didvyrių“. 1913 m. Pavasario balsuose supoetin- 
ta ir ketvirtoji eilutė. Įrašius žodžius „Jų neprikelia tėvynė“, strofa ėmė 
skambėti darniai, poetiškai, pakiliai. 

Nuolat kylančią kūrinio poetiškumo liniją parodo ir sekantis pa- 
vyzdys. Eilėraštyje „Pavasaris“ trečios strofos pirmą eilutę poetas per- 
rašė net tris kartus. Ir kiekvieną kartą ji skambėjo vis sklandžiau: 


Kaip linksma ant dūšios! gražu dėl akies! (1895, 1905) 
Taip dūšioje linksma! gražu dėl akies! (1913) 
Taip giedra ir linksma! Tiek šviečia vilties! (1920, 1927) 


Kartais tekstą gerokai pakylėdavo, rodos, vos pastebimas taisymas, 
vienas kitas žodžio niuansas. Eilėraščio „Mano gimtinė“ ketvirtoji 
strofa 1895-1905 m. redakcijoje skambėjo taip: 


Ten apleistos pilys griuvo 
Ant kalnų aukštai; 
Milžinų ten kaulai puvo, 
Verkė jų kapai. 

Užteko 1913 m. leidime pakeisti tekste esančius būtojo kartinio 
laiko veiksmažodžius esamuoju laiku, ir posmas suskambo daug sti- 
priau, aktualiau, priartindamas senų legendų realybę prie šių laikų. 

Maironis puikiai mokėjo kaupti poetinę žodžio energiją. Iš tikro jo 
eilėraščiuose galioja toks poetinės energijos kaupimo dėsnis. Tai buvo 
daroma labai įvairiai. Šio dėsnio pasekmės išryškėja ir atskirų kūrinių 
struktūroje, ir žodyno sudėtyje. 

Kaupdamas poetiškumą, Maironis linko kartoti savo pamėgtuo- 
sius, išrinktuosius įvaizdžius, atskiras jam įstrigusias frazes. Taip pat, 
kaip vėliau simbolistai, jis įtvirtino Pavasario balsuose tam tikrą pa- 
stovių žodžių-temų fondą. Šį reiškinį intuityviai yra pastebėjęs Vincas 
Mykolaitis-Putinas. Jį paliudija ir Maironio leksikos dažnumo tyrinė- 
jimai7. Kadangi rašytojui labai rūpėjo emocinis jo lyrikos patosas, 
pasireiškęs daugiausia jausmingomis ir iškilmingomis gaidomis, jo 
lyrikoje gausu sinonimiškų, vienas kitą papildančių, pastiprinančių 
žodžių. Jie irgi pasitarnavo poetinės energijos kaupimui. 

Labai akivaizdus poetinės energijos kaupimo dėsnis eilėraštyje 
„Taip niekas tavęs nemylės“. Čia tiesiog visiškai nėra neutralių žodžių. 
Autorius atitinkama nuotaika nuspalvina ne tik pagrindinius seman- 
tinius vienetus, bet ir papildomą vaizdo medžiagą - nesavarankiškus 
žodžius, atliekančius, kaip įprasta teorijoje sakyti, rišamosios funkci- 
jos vaidmenį. 

Kiek ašarų jam išriedėjo griaudžių! 

Kieksyk kaip žvaigždė sidabrinė 

Per kiauras naktis nesumerkė akių, 


Kai uždegei jauną krūtinę! 


Kokia jausminga šio posmo leksika! Jame atrasime ir sentimenta- 
lią atributiką - ašaros griaudžios, ir romantišką metaforą - žvaigždė 
sidabrinė. Vėliau šie žodžiai perėjo į kitus Maironio eilėraščius, tapo 
savotiškais jo poezijos signalais. Žodžių junginys ašarėlė griaudi pri- 
mena ir „Vakarą (Ant ežero Keturių Kantonų)“, ir kitus poeto kūrinius. 


7 Irena Slavinskaitė, „Poetinė žodžio transformacija lietuvių lyrikoje“, in: Li- 
teratūra ir kalba, t. 16: Poetika ir metodologija, redakcinė kolegija: Kostas 
Doveika (ats. redaktorius) [et al.], Vilnius: Vaga, 1980, p. 65-166. 

Žvaigždė sidabrinė šviečia ir kituose posmuose. Jos spinduliai palietė 
ir eilėraštį „Užmigo žemė“: 


Užmigo žemė. Tik dangaus 
Negęsta akys sidabrinės, 

Ir sparnas miego malonaus 
Nemigdo tik jaunos krūtinės. 


Kaip įprasta sąlyginiame poezijos stiliuje, tokie jausmingi žodžiai 
greitai užmezga nuotaikos sąsajomis pagrįstus ryšius, suformuodami 
naujus, labai artimus junginius (žvaigždė sidabrinė, ašarėlė sidabri- 
nė, dangaus akys sidabrinės ir pan.). Tokios metaforos atitiko bendrą 
Maironio eilėraščių tonaciją, patraukdavo savo romantiška dvasia. 
Vaizdingas veiksmažodis riedėjo, epitetas per kiauras naktis taip pat 
stiprino kūrinio jausmingą toną. Aukščiau minėtoje „Taip niekas ta- 
vęs nemylės“ strofoje atrandame dažną metonimiją jauna krūtinė. Ji 
simbolizuoja jaunystę, atstovauja jaunimui, jo energijai, pažangioms 
idėjoms, jautriai ir neramiai širdžiai. Uždegti krūtinę - toks žodžių 
junginys labai intensyvus, atėjęs iš XIX a. rusų poezijos fondų, galbūt 
net iš lenkų poezijos. Ši metonimija pavartota ir eilėraštyje „Užmigo 
žemė“, ir kituose kūriniuose. 

Vaizdo idealizacijos tendencija motyvavo Pavasario balsuose pa- 
plitusias daiktavardžių ir veiksmažodžių samplaikas (pračiulbo pra- 
gydo, žaibu akimi, sužvengė subildo ir pan.). Jos irgi savotiškai puošė 
kūrinį, suteikdavo jam ypatingos plastikos, intensyvino įspūdį: 


Sučiulbo pragydo tarp girių saldžiai 
Paukštelių byla įvairi; 
Dainuosiu ringuosiu po girią skardžiai 


Ir aš, karalienė graži. 


Sužvengė subildo žirgelis toli: 
Bernužis atjoja giria; 
Palėkusi slėpsiuos; žaibu akimi 


Pažvelgsiu tiktai paslapčia. 
5 Eil. „Mergaitė“. 

Samplaikos Maironio lyrikoje susiformavo ne iš karto. Tai buvo poe- 
to įsisąmonintas, jo poetinės praktikos pateisintas ir įtvirtintas daly- 
kas. Eilėraštyje „Taip niekas tavęs nemylės“ dvieilis „Dėl dainų žiedų, 
dėl eilių įkvėptų / Ir auksą, ir vardą žadėjo“ (1927) skambėjo kitaip: 


Už žiedus giesmių, už gražybę balsų 
Ir auksą, ir vardą žadėjo. (1895-1920) 


Eilėraštyje „Tėvynės dainos“ samplaika „Dainavo gerbė žalią rūtą, / 
Kęstučio žirgą ir Birutę“ atsirado tik 1913 m. redakcijoje. Seniau teks- 
tas atrodė: 


Tada dainuota žalią rūtą, 
Kęstučio žirgą ir Birutę. 


Maironis buvo ištikimas Veimaro klasicizmo normatyvinei poe- 
tikai, reikalavusiai atmesti subjektyvų ekspresyvumą vardan api- 
bendrinto kilnumo. Atrodytų, kad Veimaro poetikoje, su kuria, kaip 
spėjama, Maironį siejo glaudūs ryšiai, ir reikia ieškoti „mūsų klasiko 
poezijos retoriškumo šaknų“, ir apskritai klasicizmo sankcionuoto 
aukštojo stiliaus žymių?. Romantinio pasaulėvaizdžio ypatybės, ku- 
rios pastebimos daugiau Pavasario balsų turinyje negu stiliuje, sykiu 
su klasicistine ir apskritai suidealinta žodžio tradicija sudarė dvi nuo- 
lat susipinančias rinkinio vaizdines gijas. Tiesa, jų santykis Maironio 
eilėraščiuose paslankus. 

Klasikinius Pavasario balsų poetikos bruožus atspindi ir epiteto 
vartosena. Maironis mėgo operuoti puošybinį, tipišką, idealų daikto 
požymį pabrėžiančiu meniniu pažyminiu. Ši poetinė stiliaus ypaty- 
bė būdinga vėlyvajai Johano Volfgango Getės lyrikai ir galėjo ne tik 
tiesiogiai, bet ir per kitą lektūrą ateiti į Maironio kūrybą. Pastoviais 
Pavasario balsų epitetais tapo būdvardžiai puikus, brangus, mielas, 
malonus, gražus, taigi patį bendriausią poeto santykį su vaizduoja- 
muoju reiškiniu atspindintys meniniai pažyminiai. Šitoks požymio 


95 Vanda Zaborskaitė, Maironis, Vilnius: Vaga, p. 450; Leonas Gineitis, Klasiciz- 
mo problema lietuvių literatūroje, Vilnius: Vaga, 1972, p. 286. 

tipiškumas ir idealumas emocinei ekspresijai labai palankus, nes juo 
užtemdoma pagrindinė žodžio reikšmė, juo išryškėja emociniai ats- 
palviai. Ir atvirkščiai, Maironis nemėgo neutralių, išblėsusių žodžių. 
Emocinės epiteto spalvos, redaguojant Pavasario balsus, buvo vis ryš- 
kinamos. To paties eilėraščio redakcijoje pirmieji variantai skambėjo 
silpniau už vėlesnius. Plg.: 


Nes veidu tu jam užtekėjai aušros (1892) 
Nes jam užtekėjai tu veidu aušros (1895) 
Nes veidu skaisčios užtekėjai aušros (1913) 


Nes veidu žydros užtekėjai aušros (1927) 


Šitaip, vis kaupdamas poetiškuosius žodžio atspalvius, Maironis 
redagavo eilėraštį „Taip niekas tavęs nemylės“. Panašių pavyzdžių Pa- 
vasario balsų teksto istorijoje rastume daug. 

Atskiro dėmesio nusipelno eilėdaros redagavimas. Pavasario bal- 
sais Maironis padėjo lietuvių silabotonikos pagrindus. Pradėjęs savo 
poetini kelią silabiniais eilėraščiais („Lietuvos vargas“, „Daina apie se- 
novę“, „Lietuvis ir giria“, „Nedaugel mūsų“, „Sunku gyventi“, „Nebeuž- 
tvenksi upės“, „Saulei tekant“ „Oi neverk, matušėle!“ ir kt.), rašytojas 
greitai perėjo prie silabotoninių metrų. Jis negalėjo pakęsti monoto- 
niškų, neritmingų eilių. Koks jautrus poetas buvo ritmo sutrikimams, 
akivaizdžiai liudija redakciniai teksto taisymai. Maironis suformavo 
lietuvių lyrikai klasikinį, skambų, grakštų eilėraštį. Bet jo struktūra 
anaiptol ne iš karto buvo tobula. Pavyzdžiui, 1892 m. redakcijoje eilė- 
raščio „Taip niekas tavęs nemylės“ antroji strofa atrodė taip: 


Kiek ašarų kęsdams išliejo graudžių! 
Kiek kartų su žvaigžde naktine 
Per kiauras naktis nemerkė akių, 


Kad uždegei jam tu krūtinę! 
1895 m. antra ir trečia posmo eilutės skamba jau kitaip: 


Kiekkart kaip žvaigždė sidabrinė 


Per kiauras naktis nesumerkė akių. 

Trečios eilutės sutrikęs amfibrachinis metras antroje redakcijoje 
ėmė skambėti visiškai taisyklingai (kirčiuoti antras, penktas, aštun- 
tas, vienuoliktas skiemenys). 

Eilėraščių ritmika tobulėjo ir išvengus netikusių sintaksinių kons- 
trukcijų, bereikalingos inversijos. Jau cituotame eilėraščio 1895 im. va- 
riantę yra buvusi tokia žodžių tvarka: 


Nes jam užtekėjai tu veidu aušros, 


Ir naują pasaulę jis mato. 


1892 m. pirma dvieilio eilutė skambėjo kitaip: „Nes veidu tu jam 
užtekėjai aušros“. Ši buvo sklandesnė, todėl 1913 m. poetas grįžo prie 
artimesnio teksto: „Nes veidu skaisčios užtekėjai aušros“. Kitas šio ei- 
lėraščio fragmentas 1892 m. atrodė: 


Ir švieti tu jam lyg iš aukšto žvaigždė, 


Ir šventą duodi įkvėpimą! 


1895 m. redakcijoje poetas, pajutęs ritmo sutrikimą, įrašė kitą žodį: 
„Ir šventą neši įkvėpimą“. Kirtis atsistojo į reikiamą vietą. 

Siekdamas ritmingo, sklandaus eilėraščio skambėjimo, Maironis 
nepakentė į smulkius žodelius sutrupėjusio teksto: jis būdavo sun- 
kiai skaitomas, žodžiai jame vėlėsi, atrodė neryškūs. Tokiais atvejais 
poetas ieškodavo svaresnių žodžių. Antai nuo 1895 m. iki 1920 m. 
eilėraštyje „Saulei tekant“ pirmoje strofoje skaitytojas rasdavo tokią 
eilutę: „Tvinksta, rausta ir dega lyg kad veidas mergaičių“. Raštuose ši 
eilutė užrašyta svariau ir dailiau: „Tvinksta, rausta ir dega lyg veideliai 
mergaičių“. Tokio tipo taisymų Pavasario balsų istorijoje apstu. Poetas 
galėdavo užkliuvusį, ne vietoje stovintį žodelytį taisyti daugybę kartų. 
Kovodamas už sklandų eilių ritmą, siekdamas minties ir išraiškos har- 
monijos, jis stebėtinai greitai išujo nenatūraliai sutrumpintus žodžius 
(replėm's, verk' ir pan.), taip atitoldamas nuo nedarnios aušrininkų 
poetų kūrybos ir, anot Vinco Kudirkos, jų molinių eilių. 

Siekdamas sukurti kilnių dvasios aspiracijų ir tobulos poetinės 
formos eilėraščius, Maironis priekaištavo netgi Kristijonui Donelai- 
čiui, kad šis „tankiai apsilenkia su aistetiška pajauta ir per daug žemai 

nusileidžia, vartodamas net triviališkus sakinius““. Nors išvis Mairo- 
nis Donelaičio kūrybą labai vertino. Su ja susipažino dar Kauno dva- 
sinėje seminarijoje. Pirmoje savo Lietuvos istorijos laidoje (1891 m.)“ 
rašė apie jį, kaip apie „didžiausią mūsų poetą“, „kurio vardas nepragaiš 
iki bus lietuviai“, bet prikišo būrų dainiui, kad šis „išmargino savo kal- 
bą vokiškais, lenkiškais ir rusiškais žodžiais, tokiu būdu nepasikelda- 
mas aukščiau už savo amžiaus prozaikus“*. Poemoje Tarp skausmų į 
garbę randame ir Donelaičiui skirtas eilutes: „Man tinka tas prusas- 
poeta garsingas, / Kurs Lietuvą buriszkai gyrė“3. Jaunosios Lietuvos VI 
giesmė byloja apie Maironio pagarbą nacionalinės kultūros kūrėjams: 


[...] kas plėšė vargingas 

Pirmąsias vagas rašliavos? 

Tai Širvydas, Daukša, Tolkiemio klebonas, 
Juška, Valančiauskas, Antanas Baronas. 


Šiandieną prie šių garsių vyrų vardų prijungiame ir patį Maironį. 
Geriausi jo kūriniai tvirtai įėjo į lietuvių tautos kultūrinį lobyną. 

Kiekviena epocha skaitė ir skaitys Maironio lyriką savaip. Jo ideo- 
logijoje mūsų metui yra nemaža nepriimtinų momentų. Bet Pavasa- 
rio balsuose viršų ima stipriausias, optimaliausias Maironio kūrybos 
pradas - patriotinis jo eilių turinys, veiklusis tėvynės meilės aspektas 
įr šiandien aktualus žmogiškasis jo eilių turinys. Visada brangi Mairo- 
nio pagarba tautos etinėms vertybėms, aukšta poetinio žodžio kultū- 
ra. Poeto lyrika ne vien istorija, bet ir ištisų poetų kartų pradžia. 


Zigmas Toliušis, „Asmeniniai motyvai jo kūryboje. Medžiaga Maironio bio- 
grafijai“, Lietuvių literatūros ir tautosakos instituto rankraštynas, f. 11-248, 
L. 53. 

“ 1891 m. šis veikalas vadinosi Apsakymai apie Lietuvos praeiga. 

= Zigmas Toliušis, op. cit., |. 53. 

5 Terpskausmu į garbę, XVIII. 

Straipsnis skirtas 50-osioms Maironio mirties metinėms. Jame, iš esmės tęs- 
damas tarpukario tradiciją, Antanas Vaičiulaitis bando darsyk peržvelgti ir 
įvertinti Maironio darbus. 

Pirma publikacija: Antanas Vaičiulaitis, „Maironis tautos istorijoje“, in: Aidai, 
Bruklinas, 1982, Nr. 5, p. 318319, 322-325; skelbiama iš: Antanas Vaičiulaitis, 
„Maironis tautos istorijoje“, in: Antanas Vaičiulaitis, Knygos ir žmonės, Vil- 
nius: Vaga, 1992, p. 77-86. 


ANTANAS VAIČIULAITIS 
Maironis tautos istorijoje 


I. Istorija 


Ant šios temos užbėgau nelauktai. Bernardas Brazdžionis paprašė, 
kad šiais Maironio metais žvilgtelėčiau į kitų kraštų enciklopedijas ir 
literatūros leksikonus, kas ten rašoma apie mūsų tautos poetą. Kaip 
iprasta tokiuose leidiniuose, tekstai panašūs: kada gimė, mokslas, 
svarbiausi veikalai, kūrybos pobūdis ir svoris. Maloniai nustebino 
viena ispanų enciklopedija. Žiūriu: Maironis! Net širdis šoktelėjo: pa- 
galvokite, ir tenai, kur baigiasi Europa, žmonės žino apie mus. Tačiau 
pasirodė, kad tai buvo kitas Maironis: viduramžių filosofas, gimęs 
Provanse, Dunso Scoto mokinys ir Sorbonos profesorius, dažniau su- 
tinkamas kaip Francisco de Mayronis. 

Kiek nusivylęs verčiau kitus įvairių tautų tomus ir užkliuvau ties 
šiais žodžiais Alfredo Kroenerio 1963 metais Štutgarte išleistame pa- 
saulio literatūros leksikone: „Jo įtaka buvo tokia didelė, kad lietuviš- 
koji epocha tarp Aušros ir Lietuvos nepriklausomybės (1918) žymima 
kaip Maironio epocha“. 


i! Lexikon der Weltliteratur. Biographisch-bibliographisches Handwėrterbuch 
nach Autoren und anonymen Werken, Hrsg. Gero von Wilpert, Stuttgart: 
Alfred Kr6ner Verlag, 1963, p. 854. 


Kitur Maironio vaidmuo aptariamas siauriau: savo kūryba jis „daug 
prisidėjo prie tautinės sąmonės sustiprinimo'*. 

Ši antroji mintis kartojama įvairiuose leksikonuose ir enciklope- 
dijose. Pagaliau turbūt mes visi nuo mokyklos suolo esame išsaugoję 
tiesą apie Maironį, kaip apie lietuvių tautos atgimimo poetą ir pra- 
našą. Tokią sau misiją jis pasirinko savo jaunystės žydėjime, o savo 
amžiaus saulėleidyje „Skausmo skunde“ apie savo meilę Lietuvai rašė: 
„kaip pranašas tau atgimimą skelbiau“. 

Bet kaip su Maironio epocha Lietuvos istorijoje apskritai, kaip su 
maironiniu laikotarpiu tos istorijos lapuose? - paklaus vienas kitas. 
Juk valstybių ir tautų istoriją, jos kelius kūrė ir ardė imperatoriai, ka- 
raliai, diktatoriai, generolai, sukilimai, karai, revoliucijos, ideologai, 
okupacijos, gamtos katastrofos. O dabar čia - poetas? 

Tokiems vieta literatūros, o ne visos tautos ar valstybės istorijoje, - 
kas nors pagalvos. Lietuvių tautos istorija dar nė neparašyta. 

"Tačiau poetas Maironis Lietuvos istorijoj nebūtų naujiena: prieš jį 
buvo rašytojas vyskupas Motiejus Valančius. Istorikas Antanas Ale- 
kna apie Valančių ir Simoną Daukantą rašo, kad tai „pirmieji tautos 
vadovai tr švietėjai iš valstiečių 3. Maironio jis nė neužsimena. Mūsų 
poetas tėra pabiromis įspraustas be jokio didesnio vaidmens tarp ei- 
lės pavardžių ir paskiausioje Prano Čepėno Naujųjų laikų Lietuvos is- 
torijoje pirmame tome“. Atsivertę ankstesnę Lietuvos istoriją, kurią 
suredagavo Adolfas Šapoka, apie Pavasario balsų autorių rasime tiek 
tepasakyta: „Kauno kunigų seminariją galutinai sulietuvino jos rekto- 
rius poetas pralotas Mačiulis Maironis'“: 

Ovis dėlto nuo pirmųjų Maironio poezijos knygų pasirodymo 1895 
metais skaitytojams ir jauniesiems veikėjams buvo aišku, kad atėjo 
daugiau negu didelis poetas. Iškilo ir lietuvių tautos atgimimo šauklys 


2 Dizionario universale della letteratura contemporanea, t. 3, redattore capo 
Orlando Bernardi, Verona: Arnoldo Mondadori Editore, 1961, p. 292. 

> Antanas Alekna, Lietuvos istorija, Kaunas: Šviesa, 1931, P. 94. 

4 Žr. Pranas Čepėnas, Naujųjų laikų Lietuvos istorija, t. 1, Chicago: Kazio Griniaus 
fondas, 1977. 

5 Lietuvos istorija, redagavo Adolfas Šapoka, Kaunas: Švietimo ministerijos 
knygų leidimo komisija, 1936, p. 529. 

bei vėliava. Įspūdingai šį poveikį jau tada užrašė Juozas Tumas-Vaiž- 
gantas, perskaitęs Maironio poemą Tarp skausmų į garbę: „Kas buvo 
pergalvota, kas neaiškiai jausta, staigiai ėmė tenėti, tvirtėti, valiai pri- 
tariant, be jokių samprotavimų ir svyravimų *. Toliau šioje knygoje 
skaitome: „Teiravaus ir kitų, kokio jie įspūdžio yra prityrę, beskai- 
tydami pirmąją Maironio poemą. Visi vienodai sakės buvę pagauti, 
patraukti, įkaitinti. Karšta tėvynės meilė, žėrinti kone iš kiekvieno 
puslapio, daugybė jausmo... visų širdis veikė gerai, minkštino jas ir 
graudino“. Tarp tokių jaunų poemos skaitytojų buvo ir Šatrijos Ra- 
ganos Viktutė, kuri taip išsakė jausmus to pat vardo kūrinyje: „[...] 
gražiausios poemos vietos skamba ir skamba man ausyse, lyg muzi- 
ka, lyg daina“*. Tad pagrįstai Vaižgantas savo monografijoje padarė 
išvadą, kad Maironiui „priderėjo darbo vainikas už obalsius?, kuriais 
vadovavomės kovoje su mūsų priešininkais““, 

Kaip Vaižgantui ir kitiems ano šimtmečio pabaigoje, taip ir vėliau 
literatūros istorikams buvo aiškus epochinis Maironio vaidmuo ir jo 
įtaka tautai. 

Poeto mirties metais Juozas Ambrazevičius (Brazaitis) rašė Židiny- 
je, kad Maironio kūrybos vaisius pasklinda aplinkoje ir ją pačią for- 
muoja". 

Tuo pat laiku rašytojas Julijonas Dobilas taip kalbėjo Naujosios ro- 
muvos skiltyse: 


Jei Basanavičiui ir Kudirkai priklauso garbė, kad jie atgimimo darbą 


yra pradėję, tai tas, kas žino, kokia buvo anais laikais Lietuva, turės 


S ĮVaižgantas), Doc. p. e. J. Tumo lietuvių literatūros paskaitos. Draudžiama- 
sis laikas. „Apžvalgos“ grupė. Jonas Maironis-Mačiulis, Kaunas-Mariampolė: 
Dirva, 1924, p. 110. 

7 Ibid., p. 11-12. 

8 Šatrijos Ragana, Raštai, t. 1: Viktutė; Vincas Stonis; Sename dvare, Vilnius: Margi 
raštai, 2006, p. 83. 

s  Šūkius. 

1 [Vaižgantas|, op. cit., p. 03. 

» Žr. Juozas Ambrazevičius, „Maironio lyrikos sociologija“, in: Židinys, Kaunas, 1932, 
Nr. 8-9. 

pripažinti, kad labiausiai ją paveikti tegalėjo tik toks asmuo kaip Mai- 


ronis [...].* 


O jau arčiau į mūsų laikus Pranas Naujokaitis savo Lietuvių litera- 
tūros istorijoje štai kaip nusako Pavasario balsų autoriaus nuopelnus 
lietuvių tautai: „Maironis tampa ne tik epochos idealų reiškėju, bet ir 
pats kuria epochą'3. 

Tarptautinėse enciklopedijose ir leksikonuose, kur tik rašoma apie 
Maironį, visur pažymimas jo vaidmuo, kaip tautinio atgimimo poeto 
ir pranašo. Naujoji katalikų enciklopedija (New Catholic Encyclopedia) 
mūsų poeto Pavasario balsus laiko „vienintele įtakingiausia knyga 
Lietuvos metraščiuose“ (the most influential single book in the annals 
of Lithuania“). 

Maironis kaip tautinio atgimimo poetas pokario metais sudarė 
rakštį jo aiškintojams Lietuvoje, kad net prireikė paties Antano Snieč- 
kaus paramos. Anot jo, „Maironis idealizavo feodalinę Lietuvos praei- 
tį, mėgino sutaikinti klasinius prieštaravimus Lietuvoje, kėlė į padan- 
ges buržuazinę nepriklausomybę“. Visa tai, aiškinant Maironį, - sakė 
Sniečkus 1948 metais, - reikia atmesti5. 

Kaip caro žandarai iš Vinco Kudirkos kapo paminklo išgraužė Lie- 
tuvos himno žodžius, taip dabartiniai nuo Maironio antkapio išėdė 
įrašą „Didysis Lietuvos atgijimo dainius““. 

Šiaip Maironio vertinime padarytas milžiniškas šuolis nuo tos die- 
nos, kai Petras Cvirka tvirtino, kad šio poeto palikimas yra „bereikš- 
mis ir menkas“", ligi paskesnių metų, kada apie Maironį skaitome: 
„Jo poezija atitiko plačiausių tautos sluoksnių poreikius, žavėdama, 


2 Julijonas Dobilas, „Maironis. Šis tas dėl jo kūrybos“, in: Naujoji romuva, Kau- 
nas, 1932, Nr. 28-29, p. 658 [šios knygos p. 237). 

5 Pranas Naujokaitis, Lietuvių literatūros istorija, t.1: Nuo Mažvydo iki Mairo- 
nio, Čikaga: JAV LB Kultūros Taryba, 1973. 

4 New Catholic Encyclopedia, t. 9, New York: McGraw-Hill, 1967. 

5 A. Baltaragis [Kostas Ostrauskas), „Numaironintas Maironis. Jo sovietinio 
traktavimo raida“, in: Maironis: jo gimimo šimtmečiui paminėti, red. Antanas 
Vaičiulaitis, New York: [J. Pragulbickas], 1963, p. 161-162 [šios knygos p. 373]. 

6 1951 m. keičiant Maironio kapo lentą, šios eilutės nebeliko. 

7 Ibid., p. 136. 

džiugindama, guosdama... Jo poezija įėjo į pagrindinių, nuolatos ak- 
tualių dvasinių vertybių tarpą. 


II. Tautos atgimimo programa 


Kaip atsitiko, kad Maironis taip perskverbė tautą, - kai kas ėmė šaukti 
apie jo hegemoniją? Naujosios kartos poetas Faustas Kirša net 1924 m. 
skundėsi: „Mūsų visuomenė dar Maironinė“*. Nebus klaida tarus, kad 
ir mės esame maironiniai, kad mums savos ir brangios tos vertybės, 
kurias poetas skelbė ir dainavo. 

O taip atsitiko todėl, kad Maironis anksti, dar mokslus eidamas, 
jau turėjo Lietuvos atgimimo gaires, o drauge ir priemonę joms skleis- 
ti: savo poeziją. 

Pagrindiniai šios programos punktai jau glūdi nepaskelbtoj poe- 
moj Lietuvoj'?. Tai - Tėvynės meilė: „Myliu aš tave, brangi šalelė“. — 
„Lietuvą myliu, žiedais nuaustą“. 

Lietuvos istorija: „Atsimenat, rasit, Palemono žmones“. - Ta praei- 
tis (praeiga) „milžinus davė“. - „Praeigos ieškai mislim sparnuota... / 
Kokių didvyrių čia nežingsniuota“. 

Istorija Maironiui buvo ne tiktai praeitis, ne tiktai Vytauto Didžiojo 
galybė, bet ir gyvoji versmė ateičiai. Čia jis skyrėsi nuo savo pamėgto- 
jo Adomo Mickevičiaus, kuriam „Lietuva jau yra visiškai praeityje“*. 
Maironiui, kaip ir Vincui Kudirkai, Lietuvos praeitis, jos istorija 
yra stiprybė, kuri turi prikelti miegančią šalį: „Prikelkim Gedimino 
tėvynę!“ — „Laisvė praeityje Maironiui tampa istorinės ateities lais- 
vės laidas“3. Poeto žodžiai skambėjo kaip pranašystė, „ištryškusi iš 
visos lietuvių tautos širdies'**. 


8 Vanda Zaborskaitė, Maironis, Vilnius: Vaga, 1968, p. 490. 

"Faustas Kirša, „Pavojingi užrašai“, in: Klaipėdos žinios, Klaipėda, 1924-08-10, Nr. 
157. 

2 Poema rašyta 1888 m., likusi rankraščiu. 

* Konrado Valenrodo pratarmė. 

22 Jaunoji Lietuva, VI:XIV. 

3 Vanda Zaborskaitė, op. cit., p. 120. 

4 Ibid., p. u9. 

Todėl Lietuvoje Maironis po savo posmo apie šalies praeitį įrašo 
šiuos viltingus žodžius: 


Išilgai pereik Lietuvą didžią! 
Jauti jau kvepiant ten dvasią jauną, 
Jauti, lietuviui jau aušra žydžia, 


Jog jau gyvybę kaskart atgauna! 
Ir dar aiškiau kitoje vietoje: 


Širdis man sako, nors protas tyli, 
Jogei gadynė turi užstoti, 

Kad diplomatų pasibaigs vyliai 
Ir iš savųjų gaus tautos sotį. 


Toj pat Lietuvoj randam ir vėliau poeto kartotus atgimimo šūkius: 


Į darbą, broliai! Norint be kardo, 
Sau iškariausme geresnį būvį! 
Puikūs iš savo tėvynės vardo 


Grąžinsime savo tėvų liežuvį. 


Čia turime dar vieną Maironio vertybę - lietuvių kalbą. Jis gailisi, 
kad Mickevičius nesuprato, „jogei lietuvis / mylėti kalbą tur pranokė- 
jų..“ Mūsų poetas viliasi, kad kai jauni lietuviai „Lietuvai naują iška- 
riaus kelią“, tada „tėvų kalbą namams ir lyrai / Mūsų mergelių grąžins 
dainelė“. ' 

Lietuvoj užtinkam ir kitą svarbią Maironio temą - mūsų šalies gam- 
tos grožį: „Gražios pakalnės kalnų Dubysos!“ 

Pagaliau jis Lietuvoj aiškiai iškelia laisvės mintį: 


Geriausis Dieve, atmink ant mūsų 
Ir tarp tamsybių parodyk kelią! 
Išgelbėk, Tėve, iš globos Rusų 

ir duok išvysti šviesią saulelę! 


Po kelių metų šias savo idėjas Maironis išleido į lietuvių tautą Pava- 
sario balsuos ir poemoj Tarp skausmų į garbę. Pirmoje knygoje tokie 

eilėraščiai kaip „Jaunimo giesmė“ yra tiesiog programiniai. Prie minėtų 
temų pridėję asmeninę ir religinę lyriką, turėsime apytikrę Maironio 
poezijos idėjų skalę. Vėliau beveik visas jas, savo kovų vėliavą, jis su- 
traukė į keletą posmų Raseinių Magdėje, tardamas - „Mylėk, lietuvi, tą 
brangią žemę |...]“. Toliau tautos atgimimo dainius liepia mylėti savo 
kalbą ir tradicijas („Mylėk jos kalbą, senovės būdą“), gamtą („jos girių 
kvapą, žaliąsias pievas“) ir istoriją („tuos amžius, vardais garsingus“). 

Jaunojoj Lietuvoj Maironis tiki, kad Lietuva amžių istorijai nepasa- 
kė „Dar savo minties paskutinės“, kad „Užgims didvyriai laisvos gady- 
nės“ ir kad „Už laisvę kariauti padės Visagalis“. 

Čia kas nors paklaus: apie kokią laisvę Maironis dainavo? 


Maironiui visų pirma rūpi nacionalinė laisvė, konkrečiai nacionalinės 
kultūros vystymo laisvė, kurios taip stoka buvo carinėje imperijoje, 


tame „tautų kalėjime“.* 


Šioj vietoj ne pro šalį bus pakartoti, kaip šiandien Lietuvoje su- 
prantama nacija. Tai „istorinė žmonių bendrija, susidaranti jų kalbos, 
teritorijos, ekonominio gyvenimo, kultūros ir kai kurių charakterio 
ypatybių bendrumo pagrindu; tauta“**. Tuo būdu nacionalinė laisvė 
apimtų tautos ir teritorijos laisvę, o tai jau būtų valstybė. 

Valstybės idėja Maironio raštuose ryški nuo pat pradžios. Kaip 
jau matėme, Lietuvoj jis prašė: „Išgelbėk, Tėve, iš globos Rusų“. Tarp 
skausmų į garbę poemoj jis svajojo apie garsų vaideliotą, kuris prikel- 
tų „Gedimino laikus“*7, Pavasario balsuos skelbė, kad „Atgims jau- 
na tėvynė“?, Jaunojoje Lietuvoje šaukė „Prikelkim darbais Gedimino 
tėvynę!“*9 Šioj poemoj randame žodį autonomiją*, o Mūsų varguose - 
nepriklausomybę, kai poetas skundžiasi - 


5 Ibid., p.120-121. 

2 Dabartinės lietuvių kalbos žodynas, redakcinė kolegija: Jonas Kruopas (at- 
sak. redaktorius) [et al.], Vilnius: Mintis, 1972, p. 414. 

27 Tarp skausmų į garbę, „Įžanga“. 

2 Eil. „Užtrauksme naują giesmę“. 

2 Jaunoji Lietuva, VI:XN. 

32 Jaunoji Lietuva, VIII! 

Kad mes, belaisviai be kovos, 
Net nebedrįstam Lietuvos 
Svajot laisvos, neprigulmingos!* 


III. Poetas 


Visos šios idėjos irvizijos būtų galėjusios virsti teorija ar pasilikti siau- 
rame rate, jeigu Maironis nebūtų jų įvilkęs į savo poezijos rūbą. Juk ir 
Daukanto knygose turime didžią Lietuvos senovę, puikius girių apra- 
šymus ir liuosybę (čia Daukanto žodis), bet jo mintys buvo išsakytos 
sunkoka kalba ir sudėtingais sakiniais, ir gražūs bei didingi vaizdai 
bei regėjimai gaivino tik tokius rinktinius kaip Jonas Basanavičius ar 
Maironis. 

Anais laikais buvo ir daugiau poetų, kurie rašė patriotinėmis temo- 
mis, bet jie nebuvo tokie geri kaip Maironis. Ten, kur jis geras, jis yra 
kone tobulai geras. Tas iš paviršiaus toks santūrus, korektiškas ir man- 
dagus vyras savo dvasioje buvo lyg koks žaizdras - su savo audromis, 
kentėjimais, nusivylimais, svajonėmis ir Lietuvos ateities viltimis. Kuo 
daugiau susipažįsti su jo gyvenimu, tuo labiau matai, kaip nuoširdžiai, 
tikrai ir drąsiai jis išliejo savo jausmus ir įsitikinimus Pavasario bal- 
suose ir kituose raštuose. Tegul ne visi jo eilėraščiai yra šedevriniai, 
ten gali užeiti lėkštesnių ir prozaiškesnių, tačiau visi jie yra nemeluoti. 

Antras dalykas, kuris ypač iškyla iš paskiausių Maironio kūrybos 
nagrinėjimų, yra šisai: tos poezijos, iš pirmo žvilgsnio tokios lengvos, 
skambios, aiškių aiškiausiai suprantamos ir tiesiogiai tave veikiančios, 
autorius yra savo meno meistras - formos, struktūros, niuansų, me- 
lodijos, spalvos, vaizdo. Visi tie dalykai dabar vaidenas tokie paprasti 
ir savaime aiškūs todėl, kad jis nedemonstruoja savo meistriškumo, 
nerodo, kaip jo eilėraščiai „padaryti“ - ten nematyti, kaip, sakysime, 
siurrealizmo mokykloj, siūlių. 

Kaip galima susivokti iš pirmųjų Maironio bandymų, tas meno ir 
kalbos įvaldymas jam nebuvo lengvas. Savo kūrinius jis su kiekviena 
laida taisė ir gerino, kai kuriuos ir kiaurai perdirbo: Tarp skausmų į 


3 Mūsų vargai, VII. 


428 


garbę išaugo į Jaunąją Lietuvą. Ir reikia tarti, kad šiame triūse Mai- 
roniui sekėsi — naujos versijos ar net smulkūs pakeitimai eilėraštį pa- 
keldavo. Čia jam gelbėjo didelis jo lyrinis skonis ir jausmų tikrumas, 
nors tarpais ir nepataikydavo. Savo laiku Vaižgantas uždūko, kodėl 
Mūsų vargų antrojoje preliudijoje autorius vietoj žodžio tėvynė pa- 
dėjo Danutė - „radikaliai pagadino visą neregėto kilnumo ir stipru- 
mo vaizdą“*. Vargšas poetas paskui rankraštyje vėl braukė Danutę ir 
viršuj įrašė tėvynę. Lygia dalia Bernardas Brazdžionis, redaguodamas 
septynioliktą Pavasario balsų laidą (1952), grąžino pluoštą Maironio 
pakeistų žodžių, nes tos eilutės ne tik mums „širdyje prigiję, bet ir au- 
toriui artimesnės, charakteringesnės“*. Eilėraštyje „Vakaras (Ant eže- 
ro Keturių Kantonų)“ Brazdžionis vietoj Maironio paskutinės versijos 
„Ten, kur Dubysa mėlyna juosta“ atstatė ankstesnį ir lankstesnį tekstą 
„Ten, kur Dubysos mėlyna juosta“. Tame pat posme, kur anksčiau buvo 
„Ko, ašarėle, ko tu per skruostą, / Nužibus riedi“, atsirado „Kaip perlas 
riedi?“- jau šabloniškesnis vaizdas. Seniau Maironis ten pat turėjo tokį 
savą suasmenintą saulės paveikslą - „Saulė už Alpių leidos sutingus“. 
Vietoj „sutingus“ įvestas ne toks gyvas įvaizdis - „sustingus“. 

Vienaip ar antraip tu į jį bežiūrėsi, „Vakaras ant ežero keturių kan- 
tonų“ yra vienas iš gryniausių mūsų lyrikos kūrinių ir formos, ir iš- 
gyvenimo prasme. Su ežero bangavimu suderintas viso eilėraščio ri- 
tmas - jį skaitydami, pasijuntame, lyg patys liūliuotume ant vilnių. 
Ilgesingais mostais, padangių keliais poetas savo svajonėj veda mus į 
Lietuvą, ir kai jau mes gėrimės tėvynės upėmis ir jurginų pulkais, stai- 
ga meistriškas tono, vaizdo ir emocijos pakeitimas, lūžis: „Ko, ašarėle, 
ko tu per skruostą [...J“. 

Eilėraštis „Nuo Birutės kalno“ yra pavyzdys, kaip poetas savo sielos 
audras taip didingai ir natūraliai sulieja su gamtos, Baltijos, audromis. 
Neveltui Balys Sruoga, pats audringas žmogus, kėlė šį kūrinį į aukšty- 
bes**, o Vaižgantui jis yra „Maironio kūrinių kūrinys“35. 


32 [Vaižgantas], op. cit., p. 219. 

3 Maironis, Pavasario balsai, Roma: Pr. Juras, 1952, p. 280. 

4 Žr. Balys Sruoga, „Maironis (Kun. prelatas Jonas Maculevičius). 1888-1913“, in: 
Aušrinė, Vilnius, 1913, Nr. 28, p. 197-208 (šios knygos p. 122-154). 

5 [Vaižgantas], op. cit., p. 229. 

„Trakų pilyje“ Maironis kuria ir plečia vaizdus, juos įvairindamas 
savo jausmais ir praeities dvelkimu. Jonas Aistis sakė, kad visoje lietu- 
vių lyrikoje jam gražiausia yra ši vieta iš „Trakų pilies“: 


Kai vėjas pakyla ir drumzdžias vanduo, 
Ir ežeras veržias platyn, - 

Banga gena bangą, ir bokšto akmuo 
Paplautas nuvirsta žemyn. 


Gamtos ir asmeninėje lyrikoje Maironis yra nepalyginamas nuo- 
taikų poetas. Iš jo ankstyvųjų „Užmigo žemė“ yra nuostabus tokios 
lyrikos kūrinys, o iš vėlesnio periodo - „Ant Drūkšės ežero“ ar „Va- 
saros naktys“. Viena jo meno stiprybė yra tai, kad tokiuose gamtos 
eilėraščiuose, taip pat daugiausia ir kitur, jis išsyk, pirma eilute duoda 
intonaciją, įveda į nuotaiką ir pagauna melodiją. 

Įdomus jis ir tenai, kur gamtos vyksmas siejasi su Žmogaus gyve- 
nimo keliais. Štai eilėraštis „Uosis ir žmogus“. Jį gal mažiau žinome, 
bet kai įsiskaitai, jis darosi vis gražesnis ir prasmingesnis. Tai, kaip 
sako Vanda Zaborskaitė, „be galo vientisos ir išbaigtos koncepcijos 
kūrinys“. 

Lygiai taip išbaigtos jo baladės „Jūratė ir Kastytis“ ir „Čičinskas“. 
Pastarojoje Maironis yra virtuozas, kaitaliodamas ritmus, nuotaikas, 
vaizdus ir intonacijas - „nors visus posmus šok“?, gyrė Vaižgantas. 
Net ir moralinis intarpas puikiai įsiderina į visumą: Čičinsko, išdaviko 
(„Sako, Maskvai parsidavęs!“), žudiko; niekšo, darbus - 


Ant svarstyklių jau pasvėrė 
Dievo teisė amžina 
Ir atrado, kad gana 


Zemė ašarų prigėrė!.. 


Dievo rykštė poetinę baladės struktūrą sustiprina ir paįvairina, su- 
teikdama rūstesnę spalvą ir kitokį katarsį: toksai niekingas žmogus 
juk pagaliau turi būti nubaustas! 


3 Vanda Zaborskaitė, op. cit., p. 157. 
37 Žr. Vaižgantas), op. cit., p. 244. 

Dar vieną Maironio poezijos bruožą rastume Jaunojoje Lietuvoje, 
kur garsėjo savo patriotinėmis vizijomis ir tokiais lyrikos perlais kaip 
„Baigės rugsėjis“??. Tačiau šalia pakelto tono patriotinių posmų, šalia 
gaivios lyrikos ten galime skaityti ir tokius kaimietiško šmaikštumo ir 
realizmo žodžius, kaip: „Be reikalo, Mauša, neaušink burnos“3?. Savo 
esme betgi ši poema pasilieka tautos atgimimo idėjų knyga. 

O kai sakome: tautos atgimimo poetas, mintyje ir turime kaip tik 
tai - pačią tautą, kiti dar tartų - liaudį. „Liaudis matė, kad šioje poe- 
zijoje išidealizuota, išaukštinta, apgaubta didžiausia pagarba visa, 
kas jai pačiai buvo brangu: gimtoji žemė, jos istorija, žmonių būdas 


ir papročiai...“ 
IV. Liudijimai 


Matėme, kaip ano šimtmečio gale Maironis uždegė Vaižgantą, Šatri- 
jos Raganą ir kitus. O jau vėliau Kirša liudijo apie savo kartą: 


Muzikas Stasys Šimkus [...] organizavo jaunimo chorą. Be kitų, mokė- 
mės Maironio dainų. Pvz., „Kur bėga Šešupė“ Suvalkiečiams tai jau be- 
veik regioninio patriotizmo himnas. Aukštaičiai, kurie nežinojom, nei 
kaip ji atrodo, nei kaip vingiuoja bėga, „Šešupę“ priėmėm kaip lietuvišką 
budėjimą, himnišką dvasios pakilimą. Tai buvo pasididžiavimas Mairo- 


niu ir Lietuva.“ 


Taip Šešupė, Dubysa, Nevėžis ir kitos vietos Lietuvoje iš po Mai- 
ronio plunksnos išėjo lyg stebuklingos upės, kurias norėjai pamatyti 
lyg užburtus vandenis ar žavinčius slėnius ir Šatrijos kalnus. Poetas 
atvėrė akis, kad Lietuva graži šalis, ir čia vėl ateina mintin Nobelio 
laureato Česlavo Milošo žodžiai, kad Lietuva šalia Airijos yra poetiš- 
kiausias Europos kraštas. 


38 Jaunoji Lietuva, IXN. 

39 Jaunoji Lietuva, I:XI. 

40 [Vaižgantas], op. cit., p. 170. 

2 Žr. Faustas Kirša, „Maironis mano kartos akimis“, in: Maironis: jo gimimo šimtme- 
čiui paminėti, p. 84. 

Kirša mus užveda ir ant kelio, kuriuo Maironis pasiekė ir gaivino 
tautą: tai daina. Esą tokių dainų, kurias klierikai, grįžę atostogų, pa- 
skleidė žmonėse, Maironis buvo rašęs dar seminarijoje ir paskui pat- 
sai jų neatminė. 

Dabar nusileiskimę į kukliausią tautos sluoksnį, į anksčiausią jos 
darbininkėlį ir pasiteiraukime patys savęs: piemenukas - ar jis bus 
tautos ir liaudies narys? 

Sakyčiau: taip - pats apatinis jos klodas. 

Štai liudijimas apie Maironį pačiuose mažiausiuose tautos žmogu- 
čiuose. 

Ir aš buvau piemenukas. Tą profesiją pradėjau gal šešerių ar septy- 
nerių metų vyrukas, dar prieš aną karą. 

Kartais visas būrys mūsų, ganytojų, susibėgdavom į pievas ar pū- 
dymus, ir taip atsitikdavo, kad mus pagaudavo lyg įkvėpimas - pradė- 
davom dainuoti. Kaip dabar atsimenu, lakstydavom narsūs ir greiti, 
šaukdami, kiek gerklės nešė: 


Kur lygūs laukai, 
Snaudžia tamsūs miškai, 
Lietuviai barzdočiai dūmoja, 


Galanda kirvius [...].* 


Atbėgęs šaukė ir vokietukas Otas Šileris. 

Mes tada nežinojom, kad tai Maironio daina ir kad kur nors Kaune 
sėdi toksai poetas. Bet Maironis savo poezija jau buvo atėjęs į kaimą 
ligi apatinio liaudies nario - piemenuko. 

Anaiptol tuo nenoriu pasakyti, kad Maironis mane padarė patrio- 
tu. Aš praregėjau truputį anksčiau. 

Mamytė kartą nusiuntė mane nupirkti degtukų krautuvėn už ge- 
ležinkelio stoties, ir ant tos nupirktos dėžutės buvo rusiški užrašai. 
Nešdamas ir žiūrėdamas į tas svetimas raides, kurių nė įkirsti nega- 
lėjau (lietuviškai jau skaičiau), ėmiau ir pagalvojau: Kodėl čia nega- 
li būti parašyta lietuviškai! Ir paskui, stovėdamas prie kaimenių, aš 


42 Eil. „Milžinų kapai“. 

kentėjau: kodėl Lietuva maža, kodėl ji negarsi, kodėl ant degtukų 
dėžutės nėra lietuviško užrašo. Ir dar svajojau, jei galėčiau taip surik- 
ti, kad visas pasaulis išgirstų apie Lietuvą, arba jei sparnus turėčiau 
kaip paukštis, pakilčiau iki debesų ir išrašyčiau didžiulėmis raidėmis 
„Lietuva“. Ir visi, nuo žemės krašto iki krašto, skaitytų tą nuostabų 
žodį - ir žinotų. 

Antras liudijimas - kaimo mergaitės, ar jos yra liaudis? 

Atrodytų, kad taip. 

Taigi, seserys ir kitos mergaitės turėjo sąsiuvinius, į kuriuos rašy- 
davo dainas, - mat knygų pirktis neturėjo iš ko. Tarp tų dainų buvo ir 
Maironio. Konkrečiai neatsimenu jo lyrikos tuose sąsiuviniuose mūsų 
kaime, Didžiuosiuose Šelviuose, tad prisišauksiu liudininką iš kito 
Lietuvos šono - Balį Sruogą. Jis Aušrinėje 1913 metais rašė: 


Dažnai, atsimenu, ilgais rudens vakarais, prieš užžiebiant šviesą, kada 
kiekvienas skęsta savose vakaro svajonėse, užtrauks, būdavo, mergi- 
nos tyliu, skausmingu, ilgėjimosi pilnu motyvu „Kur bėga Šešupė“ arba 
„Miškas ūžia, verkia, gaudžia..“ Ypatingas ūpas, būdavo, sukildavo kie- 
kviename; kiekvienas nujauzdavo kažkokį nerimavimą, kažkokį keistą 
sielos virpėjimą, keistą enėrgios ir jiegų pakėlimą. 

Kitaip sakant, kiekvienas nujauzdavo savotišką inkvėpimą, kiek tai 


leidžia sveika, nesugadinta sodiečio prigimtis.43 


Maironis tapo „priebėga ir stiprybė“ tautos nelaimių laikais. Štai 
neseniai knygoje Lietuviai Sibire keliose vietose galėjome rasti, kaip į 
tolimą šiaurę bloškiami lietuviai giedojo Maironio „Marija, Marija...“ 
Teisingai sako Mykolas Biržiška savo knygoje Lietuvių tautos kelias į 
naująjį gyvenimą: „Maironis lyrikas ėjo su tauta - ir dabar jos neaplei- 
džia, toliau su ja žengia“**, 

Ir štai trečias liudijimas. 

Jau esu kalbėjęs, kad Vilniuje neseniai Aušros Vartuose ir bažny- 
čioje didingai skambėjo Maironio giesmės. Tarp jų buvo ir „Apsaugok, 


+ Balys Sruoga, op. cit., p. 197-208 [šios knygos p. 124-125]. 
44 Mykolas Biržiška, Lietuvių tautos kelias į naująjį gyvenimą, t. 2: Atbundanti 
tauta - darbai, žygiai ir veikėjai, Los Angeles: Lietuvių dienos, 1952, p. 76. 

Aukščiausias“ — kaip galingas himnas, kaip malda, chorų ir vargo- 
nų balsais šaukianti ir besiplėšianti, norėtum tarti, ligi pat mėlyno 
dangaus. 

Kaune būtinai turėjau užbėgti į Baziliką, prie kurios palaidotas 
Maironis - netoli nuo vyskupo Valančiaus. Mane sugraudino, kai pa- 
mačiau, kad Maironio antkapis viršuj apdėtas smulkiomis, žydromis, 
tokiomis mielomis gėlutėmis. Tai gal buvo tos neužmirštuolės, kurias 
jis taip mylėjo ir kurioms eilėraštį sudėjo. Aš tada galvojau: tauta myli 
savo poetą irjuo guodžiasi, ir kas yra ta gera ranka, kuri puošia jo kapą 
šiais žydrais žiedais. 

Pačioje Bazilikoje žiūrėjau į vietą, kur prieš penkiasdešimt metų 
stovėjau garbės sargyboje prie Maironio karsto, iškelto ant katafalko. 
Nors konkrečių įspūdžių neišliko, bet atsiminiau tas žvakes, vainikus, 
giedojimus, minias, valdžias, vyskupus ir kunigus, ir aną jausmą, kad 
štai kažko visi netekom, kad tautoje užgeso didelė šviesa: jos atgimi- 
mo dainius gulėjo grabe. 

Ten pat nuo Bazilikos, per aikštę, vieną iš gražiųjų bet kuriame 
mieste, stovėjo Maironio paminklas ir jo rūmai, dabar - Literatūros 
muziejus. 

Rodė ten mums ir tuos kambarius, kur poetas gyveno ir kūrė. Kam- 
bariai stovi, kaip buvo prie Maironio. Yra paveikslai, vazos, biblioteka, 
stalai, kėdės, net ir lazdos, kurias jis imdavo, eidamas pasivaikščioti. 

O kai pasiekėme darbo kambarį, mums tarė: 

„Rytmečiais, saulei tekant, Maironis čia, prie šio lango, rašydavo. 
Tai šventa vieta“ 

Šventi yra ir poeto kūriniai, kuriais jis iš miego kėlė tautą, skelbė 
jai geresnių laikų viltį, įstatė į naujus istorijos kelius, stiprino ir guodė 
varguose ir išpuošė ją savo poezijos menu. 


+ Kalbama apie paskutinę „Kur bėga Šešupė“ strofą, prasidedančią eilute „Apsau- 
gok, Aukščiausias, tą mylimą šalį“. 

Straipsnis paskelbtas 120-0jo Maironio jubiliejaus proga. Vėliau, kelissyk pa- 
kartotas skirtinguose leidiniuose, jis tapo vienu žinomiausių XX a. pabaigos 
maironianos tekstų. 

Pirma publikacija: Tomas Venclova, „Laimei, Maironis“, in: Aidai, Bruklinas, 
1982, Nr. 5, p. 311315; skelbiama iš: Tomas Venclova, „Laimei, Maironis“, in: 
Tomas Venclova, Pertrūkis tikrovėje. Straipsniai apie literatūrą ir kultūrą, Vil- 
nius: Lietuvių literatūros ir tautosakos institutas, 2013, p. 39-45. 


TOMAS VENCLOVA 
Laimei, Maironis 


Poetai, anot Boriso Pasternako, būna dviejų rūšių: vieni miršta dar 
gyvi būdami, kiti nemiršta niekad. 

Nepriklausomybės epochoje daugeliui atrodė, jog Maironis pri- 
klauso pirmajai poetų rūšiai. Gyvenimo gale jis buvo neginčijamas 
klasikas, bet drauge ir praėjusių laikų relikvija. Pradedantis autorius, 
apsilankęs anuomet pas Maironį, tirpte tirpo iš nedrąsumo: „Prieš 
mane didžiausias Lietuvos poetas!“ Tačiau į savo vizito aprašymą" jis 
vis dėlto pribarstė komiškų detalių (pirmieji Maironio žodžiai buvę: 
„Jeigu aukų, tai neduodu“). Ir ne kas kitas, o tas pats pradedantis au- 
torius, - vėliau virtęs gana maironišku, - rėžė spaudoje: „Paseno |...] 
ir Maironis, ir Maironio laikų idėjos“*. 

Šita nuomonė anaiptol nebuvo išskirtinė. Panašiai tuomet galvo- 
jo ir Balys Sruoga, ir dauguma keturvėjininkų, ir Kazys Boruta, tik 
ne kiekvienas ryždavosi tai viešai pasakyti. Maironis gyveno užsida- 
ręs, patyręs nemažai asmeninių ir politinių nusivylimų, literatūros 
procese beveik nedalyvavo, ir jo paskutinieji veikalai - su retomis 


"Kalbama apie Antano Venclovos - Tomo Venclovos tėvo - atsiminimų epizodą, 
pasakojantį apie vizitą pas Maironį; Antanas Venclova tuomet rinko parašus dėl 
išankstinio Kosto Korsako paleidimo iš kalėjimo (žr. Antanas Venclova, Epochos 
vėjas, Vilnius: Valstybinė grožinės literatūros leidykla, 1962, p. 87-88). 

2 Stud. Antanas Venclova, „8-as Baras“, in: Lietuvis, Kaunas, 1925, Nr. 34, p. 12 (šios 
knygos p. 210). 

išimtimis — buvo silpnoki. Poezija, tapusi paminklinė vertybe, stelbė 
autoriaus asmenį. O Maironis ir šiaip jau nepriklausė prie judriųjų ir 
aktyviųjų. Jis buvo normos ir etalono žmogus. Dialogas su Maironiu - 
toks, kaip su Juozu Tumu-Vaižgantu ar netgi Adomu Jakštu - atrodė 
nebeįmanomas: su bronzine statula nebendraujama, ji tegali, tarsi [e- 
gendose, stingdyti savo prisilietimu. Amžininkai prisimena, jog Mai- 
ronio mirtis praėjo beveik nepastebėta. 

Nuo tos mirties praslinkus vos aštuoneriems metams, suiro beveik 
visa, kuo Maironis tikėjo, kas buvo jo idealas - netobulai įgyvendin- 
tas, kaip ir visi idealai, bet vis dėlto neabejojamas. Galėjai pagalvo- 
ti, kad dabar Maironis galutinai nutols nuo mūsų. Ne tik todėl, kad 
naujieji valdovai stengsis jį nutylėti; pirmiausia todėl, kad naujoji ka- 
tastrofiška patirtis nebegali būti apimta ir įprasminta maironiškomis 
kategorijomis. 

Kaip elgėsi su Maironiu komunistiniai ideologai - atskira, jau ne 
sykį nagrinėta tema. Kiekvienas žino, kad iš pradžių jie Maironį agre- 
syviai neigė. Zigmas Angarietis, Bronius Pranskus, Romas Šarmaitis 
(o per pirmąją okupaciją ir kai kurie inteligentiškesni žmonės, pavyz- 
džiui, Viktoras Katilius?) vadino jį buožijos poetu ir panašiais nieko 
gero nežadančiais vardais. Tačiau visa tai praeityje. Ilgainiui įsivyravo 
kur kas liberalesnė linija. Mat Maironio vis dėlto neapeisi. Be to, nuo 
Josifo Stalino laikų yra bendra direktyva: kiekvienai tautai reikia turė- 
ti savo klasiką, savo nedidelį Aleksandrą Puškiną, reiškusį pažangias 
idėjas ir pranašavusį - tegu ne visada sąmoningai - tarybinę aušrą. 
Ukrainiečiams todėl buvo leistas Tarasas Ševčenka, gruzinams Šota 
Rustavelis, latviams Janis Rainis; Lietuvoje „mažojo Puškino“ vietai, 
kad ir kaip žiūrėsi, geriausiai tiko Maironis. Marksistiniai kritikai — 
dažnai netgi tie patys - turėjo keisti savo pažiūras: Maironis, žinoma, 
yra prieštaringas, bet iš esmės, nepaisant ideologinių ribotumų bei 
sutanos varžtų, gana priimtinas. Beveik kaip Eduardas Mieželaitis 


3 Kalbama apie straipsnį: Viktoras Katilius, „Maironio Jaunoji Lietuva“, in: Raštai, 
Kaunas, 1941, Nr. 1, p. 119-117); Raštai - pirmosios sovietinės okupacijos metu 
leistas oficialus literatūrinis žurnalas, turėjęs perauklėti rašytojus į naujo, tarybinio 
tipo literatūros darbuotojus. 

arba Justinas Marcinkevičius, nors ir truputį blogesnis. Vis dėlto eilė- 
dara, gamtos vaizdai, antiburžujiškos satyros, kova prieš vokiškąjį im- 
perializmą (pastarasis argumentas, populiarus karo ir pokario metais, 
dabar yra kiek išblėsęs). 

Nesunku pajuokti šiuos tragikomiškus manevrus. Nors juose jun- 
tama ne tik oficiozinė veidmainybė, bet ir padoresniųjų intelektualų 
taktika, bandant išsaugoti Maironio palikimą ligi geresnių laikų. Sta- 
lino epochoje - ir vėliau, net šiandien - lituanistai priminė Robinzo- 
ną, atsidūrusį negyvenamoje saloje: jie stengėsi pasiimti iš sudužusio 
laivo visa, kas įmanoma, ir bet kokiomis priemonėmis. Nedera už tai 
jų peikti. 

Todėl Maironio likimas pokarinėje Lietuvoje labai kitėjo. Po vul- 
garių marksistinių tiradų, po negailestingo kupiūravimo ir darkymo, 
nutylėjimų ir konfiskacijų (netgi 1948 metų Maironio rinkinys rusų 
kalba buvo konfiskuotas ir pavirto bibliografine retenybe) atėjo nau- 
ja gadynė. Cenzoriai kiek sušvelnėjo ir paprastai nebegnaibo atskirų 
strofų - iškerpa visą eilėraštį. Daugmaž prieinama Jaunoji Lietuva, 
netgi šis tas iš kitų poemų bei dramų. Ypatingo suliberalėjimo aki- 
mirką išleista didžiulė, 510 puslapių, Vandos Zaborskaitės studija apie 
Maironį“, kuriai net ir reikli akis nedaug tegalėtų prikišti. Po kelių 
apgailėtino vegetavimo dešimtmečių atnaujintas muziejus Maironio 
namuose - nors ta pačia proga paretušuoti memorialiniai kambariai, 
kad lankytojams nekiltų pagunda prisiminti, jog Maironis vis dėlto 
buvo kunigas ir nepriklausomybininkas. Jau ir nuosaikiai moderni 
Gedimino Jokūbonio darbo statula stūkso priešais tą muziejų. Jau ir 
Virgilijus Noreika įvairiuose pasviečiuose traukia „Lietuva brangi“, 
glostydamas išeivių širdis. 

Turbūt tai geriau už Maironio plėšimą iš. atminties. Net galėtum 
pasakyti, kad Maironis - kaip dauguma lietuvių klasikų - įveikė ta- 
rybų valdžią. Tačiau visa tai, be abejonės, turi ir išvirkščiąją pusę. 
Oficiali pagarba, rodoma klasikui, apramina ir nukreipia norima 
linkme patriotinius jausmus. Idėjiškai bankrutavusi partija griebia- 
si kiekvieno šiaudo, ir nepaskutinėje vietoje tautiškumo. Ji geidžia 


41 Vanda Zaborskaitė, Maironis, Vilnius: Vaga, 1968. 

Maironį (Mikalojų Konstantiną Čiurlionį, Vaižgantą, Tyt poryt gal 
net Jakštą ar Stasį Šalkauskį) pasisavinti ir prijaukinti. Ir tuo pačių 
galutinai palaidoti. 

Vis dėlto nedėkingas sovietologo darbas. Nusibosta sekti veržlių 
priveržimus ir atleidimus. Nusibosta bukaprotės formulės, guminiai 
žodžiai apie „pažangių ir reakcinių tendencijų“ mišinį (lyg Maironis, 
kaip ir kiekvienas rimtas rašytojas, nebūtų organiška visuma, kurioje 
kiekvienas dėmuo yra visų kitų nulemtas ir su visais kitais susijęs). Jau 
nebe nuobodį, bet šaltą panieką kelia nesibaigiantys cenzūros me- 
nuetai: Jaunąją Lietuvą dabar galima praleisti, Raseinių Magdės dar 
negalima, rytoj gal ir Jaunąją Lietuvą uždrausime, bet gali atsitikti, 
kad praleisime ką nors iš religinių eilių... 

Neslėpsiu, kad ir man pačiam ne prie širdies vienas kitas Maironio 
posmas ar posakis, kuriame pasigirsta kategoriško - sakytum, net bio- 
loginio - nacionalizmo gaida. Lygiai taip pat kiekvienam, pratusiam 
prie modernesnio mąstymo, kartkartėmis užkliūva ir Vincas Pieta- 
ris, ir Vincas Kudirka. (Ir Ševčenka, ir Nikolajus Gogolis, ir Fiodoras 
Dostojevskis.) Taip pat neginčytina, kad Mūsų vargai ar Vytautas pas 
kryžiuočius literatūriniu požiūriu nėra labai didelės vertybės. Tačiau 
yra abėcėliška tiesa: bet koks žymus rašytojas turi būti prieinamas vi- 
sas, su visomis silpnesnėmis vietomis, pasenusiais, abejotinais ar kam 
nors nemaloniais teiginiais. Kitaip nesuprantamas ir jis pats, ir jo gy- 
venamasis metas, ir jo tautos istorinė plėtotė. Ne maži vaikai - patys 
atskirsime, kas gera, kas bloga! Deja, ko jau ko, o Maironio pilno aka- 
deminio leidimo teks laukti ilgokai - ligi tarybinės sistemos žlugimo 
ar labai esminių jos reformų. Kiek tai užtruks - niekas nežino. 

Tačiau ir pešiojimai, ir bandymai prijaukinti, ir amžinai nepilnas, 
apytikris pristatymas Maironiui nėra nei labai baisūs, nei labai pavo- 
jingi. Nes šiandien jau visiškai aišku, jog Maironis priklauso antrajai 
poetų rūšiai - tiems, kurie gyvena amžinai. 

Tiesa, Maironio poetinė kalba netinka naujajai istorinei situacijai. 
Gulago ir susideginimų laikais nebepridera senoji simbolika. Nena- 
tūralu ir tragikomiška šiandien šnekėti apie vaidilas, bočius milžinus, 
pančių žvangėjimą, nors vienas kitas dar verčiasi tomis klišėmis. Rei- 
kia kažkokios kitos kalbėsenos - aštresnės, niūresnės, ironiškesnės. 

Taip visada būna literatūroje - senieji rašymo būdai sustabarėja ir su- 
byra į dulkes, kartais net labai greitai; ką jau šnekėti apie mūsų metą! 
Irvis dėlto Maironio rašymo būde yra kažkas amžino. Jo kalbėsena, jo 
simbolika ne tik tobulai tiko jo istorinei situacijai, bet ir išliko mūsų 
sąmonės podirvyje - kaip norma, nuo kurios atsispiriama, bet kuri 
visada yra būtina; kaip krantas, nuo kurio išplaukiama į kelionę; kaip 
etalonas, kuriuo gali ir turi būti matuojami nauji pasiekimai. 
Sakome, kad Maironis buvo tipiškas konservatorius - tiek savo bui- 
tiniais įpročiais, tiek socialinėmis bei etinėmis pažiūromis, tiek litera- 
tūriniu skoniu. Bet mūsų poezijoje jis radikaliausias iš radikaliausių. 
Didesnis revoliucionierius už simbolistus, už keturvėjininkus, žemi- 
ninkus (visiems po Maironio buvo jau žymiai lengviau). Jis sukūrė 
tobulus poetinio pasakymo būdus ten, kur jų praktiškai nebuvo. Pa- 
kanka jį sulyginti su bet kuriuo jo amžininku, kad išryškėtų kokybi- 
nis skirtumas - kaip tarp ledo luito ir gyvo, tekančio vandens. Šalia 
bejėgių eilučių, kurias šiandien skaitome tik iš pagarbos tėvams ar 
istorinio smalsumo, atsiranda tikslūs, amžinai įsimenantys posmai, 
nenusileidžiantys jokios tautos klasikinei poezijai. Atsiranda tiesiog 
iš nieko. Maironio gretinimas su Puškinu, peršamas šių dienų Lietu- 
voje, turi tam tikro pagrindo, nes Puškinas panašiai sukūrė normas, 
etalonus rusų poezijai; tačiau spraga tarp Maironio ir jo tiesioginių 
pirmtakų dar didesnė, taigi ir jo laimėjimas reliatyviai stambesnis. 
Puškinui išpureno dirvą keli puikūs poetai - Gavrila Deržavinas, 
Konstantinas Batiuškovas, Vasilijus Žukovskis; o Maironiui? Prieš jį 
buvo tik Kristijonas Donelaitis (beje, irgi išaugęs neartoje dirvoje), 
Antanas Baranauskas, gal dar Dionizas Poška ir Antanas Strazdas; bet 
jie priklauso kitoms epochoms, Maironis jų nesekė, tarp jų ir Mairo- 
nio nėra to tiesioginio ryšio, kuris yra tarp Puškino ir jo mokytojų. 
Tiesa, Maironiui padėjo kitataučiai. To negalima ginčyti: jis ati- 
džiai skaitė Friedrichą von Schillerį, Adomą Mickevičių, tą patį 
Puškiną (kažin ar jam nebus suteikę impulsų ir Fiodoras Tiutčevas, 
ir Aleksejus Konstantinovičius Tolstojus). Gal Maironis netgi dau- 
giau pasisavino iš kitataučių poetų negu modernistai, nors iš pir- 
mo žvilgsnio taip ir neatrodo. Tačiau kitakalbių patirtis negali būti 
mechaniškai perkelta į savąją tradiciją. Jų įtaka visada yra antraeilė. 

Pagaliau tuos pačius poetus anuomet skaitė, netgi vertė visi; prilygo 
jiems tiktai Maironis. 

Todėl! Maironio eilės atrodo tikras literatūrinis stebuklas, tikras 
tour deforce?. Beveik tuštumoje gimsta dalykai, gyvi ne vien savo 
laikui, bet ir visiems laikams: „Nuo Birutės kalno“, „Uosis ir žmogus“, 
„Užmigo žemė“... Jis išreiškia ir formuoja pačią lietuvių kalbos dvasią - 
taigi atlieka tą darbą, kurį romėnams atliko Horacijus, italams Dante 
Alighieri. 

Prisimenant Maironio poveikį jo bendralaikiams, dažnai cituo- 
jamas sakinys iš Šatrijos Raganos Viktutės: „Pirmą sykį išgirdau to- 
kią gražią lietuvių kalbą, ir pasirodė ji man šimtą sykių gražesnė už 
lenkišką ir visas kitas““. Gal ne visada pastebime, jog čia atkreiptas 
dėmesys kaip tik į kalbą (ne į Maironio tautines idėjas, ne į jo etinę 
programą, ne į religinį jausmą, o į kalbą - į tai, kas yra poezijos esmė). 
Kaip tik šiuo atžvilgiu Maironis iškėlė lietuvių literatūrą ligi pasauli- 
nių standartų. Jis nesijautė mažas, ir su juo lietuviai jau nebegalėjo 
jaustis atsilikę, pasmerkti nutausti ir išnykti. Kaip tik todėl Maironis 
buvo ne tik poetas, bet ir reikšmingas istorijos veiksnys. Jis parengė 
Lietuvą nepriklausomybei ne mažiau (gal daugiau) už Joną Basana- 
vičių ir Kudirką. Jei tauta pati sau garantuoja pilnavertį dvasinį gyve- 
nimą, ji jau yra nepriklausoma: okupacijos tada virsta tik praeinančia 
istorine nelaime. Visiškai pilnavertis mūsų tautos dvasinis gyvenimas 
prasideda su Maironiu (nes kalbos brandumas reiškia ir dvasios bran- 
dumą). Ir po Maironio tas pilnaverčio dvasinio gyvenimo siūlas jau 
niekada nebenutrūko. Tiesa, tai ne vien jo, bet ir bendrosios krašto 
plėtotės nuopelnas; tačiau didele dalimi ir jo. 

Dėl to ne kas kitas, o Maironis yra centrinė mūsų literatūros figū- 
ra, tasai židinys, į kurį sueina ir kuriame persilaužia visi spinduliai. 
Martynas Mažvydas, Donelaitis, Baranauskas yra dar vieniši. Jie di- 
deli, bet jie dar nesukuria visuotinės kultūrinės normos, „atskaitos 
sistemos“. Po jų pasirodymo lietuvių kultūra vėl ištisus dešimtmečius, 


5  Žygdarbis (pranc). 
6 Žr. Šatrijos Ragana, Raštai, t. 1: Viktutė; Vincas Stonis; Sename dvare, Vilnius: Margi 
raštai, 2006, p. 83. 

netgi šimtmečius vos vegetuodavo, netgi nykdavo. Po Maironio ji ne- 
benyksta ir nebeišnyks. 

Maironio eilėmis ir šiandien gali alsuoti; ir šiandien gyvas malonu- 
mas skalauti gerklę jų garsais, pasiduoti jų ritmui, sekti jų atbalsį ore. 
Jų struktūra stebėtinai nepajudinama ir atspari: ne tik nesukeisi vie- 
tomis eilučių, neišmesi šio ar kito fragmento (ką palyginti lengva pa- 
daryti modernistui), bet netgi poeto pavartoto žodžio dažniausiai ne- 
pavaduosi jokiu kitu. Pasakyta taip, kaip turėjo būti, ir geriau pasakyti 
negalima. Šiuo požiūriu gal tik Henrikas Radauskas mūsų poezijoje 
prilygsta Maironiui. Maironio meistriškumas toks, jog jis nelyginant 
Midas įstengia bet ką paversti auksu. „Vakaras (Ant ežero Keturių 
Kantonų)“ daugeliui atrodo poetiškas - ir tikrai yra poetiškas - savo 
sinesteziniais vaizdais, savo dinamiškomis, persiliejančiomis viena į 
kitą metaforomis, savo priebalsių ir dvibalsių harmonija: 


Medžių ant saulės kepintas lapas 
Nuspindo rasa; 

Rožių iš kalnų papūtė kvapas 
Skania sveikata. 


Audžiau nurimęs aukso svajones 
Aušros spinduliais; 
Lėkė jos, skrido, pilnos malonės, 


Padangių keliais. 


Bet lygiai su tokiu pat pavydėtinu laisvumu Maironis kuria poeziją 
„Iš nulio“ - iš pavardžių sąrašo; kaip šiandien pasakytume, iš telefonų 
knygos. Jo rankose tas sąrašas išeina griežtas lyg formulė, įsimenantis 
lyg aforizmas, grakštus tarytum muzikinė frazė: 


Mantvydaitis juokdarys, 
Bartkaus posūnis Kairys, 
Ožkabarzdis - jaunikaitis, 
Aldadrikas Jonuška, 
Žnairas kūtvėla Tiška 

Ir naktibalda Valaitis? 


7 Eil. „Čičinskas“. 

Maironis parodė, kaip sklandžiai, skambiai, reljefiškai galima rašy- 
ti lietuvių kalba. Su juo mūsų literatūra, sakytum, visam laikui atga- 
vo amą: jis pademonstravo puikią dikciją ten, kur kitiems dar gerokai 
pynėsi liežuvis. Jis pateikė lietuvių poezijai pirmąjį išbaigtą ženklų, 
simbolių, frazeologizmų repertuarą. Galima dar pridurti: jis pasiūlė 
mąstysenos, jausenos, elgsenos modelius, kurie ilgam laikui nulėmė 
lietuvio, taigi ir Lietuvos, būtį. 

Savo mitologiją, istoriją, net geografiją didele dalimi tebematome 
pro Maironio prizmę, Kaip ir dera pirmajam tikrai tautiniam poetui, 
Maironis buvo enciklopediškas, universalus. Donelaitis ir Baranaus- 
kas dar ribojasi savuoju kampu, savuoju regionu, nors ir daug pasa- 
ko. Maironis supoetina, pasisavina, paverčia visų mūsų namais ir pa- 
likimu Lietuvą nuo Drūkšės ežero ligi Minijos, nuo Trakų pilies ligi 
„Žemygalos medžių trijų“*; ir dar pasižvalgo už Lietuvos ribų, leidžia 
pajusti, jog Lietuva yra Europos dalis. Čia simboliška ir tai, kad jis 
gimė geografiniame Lietuvos centre, ir tai, kad nemėgdavo pabrėžti 
savo žemaitiškumo. Lygiai taip pat jis įvaldo, apgyvendina visą mūsų 
istorinį laiką. Jo poetinis mostas aprėpia pirmykščius archetipus (ligi 
seniausiojo indoeuropietiško ir ne tik indoeuropietiško įvaizdžio - 
pasaulio medžio eilėraštyje „Uosis ir žmogus“), vėlesnę labiau rafi- 
nuotą mitologiją (eil. „Jūratė ir Kastytis“), kunigaikščių epochą (eil. 
„Eina garsas“), unijos laikus (eil. „Čičinskas“), stagnaciją carinės Ru- 
sijos globoje (eil. „Spjauki, drauguži, į viską!“), tautinį sąjūdį, Pirmąjį 
pasaulinį karą, nepriklausomojo gyvenimo problemas, nusivylimus ir 
galimybes. Kaip tik Maironio dėka visa tai virto mūsų kolektyvinės 
pasąmonės dalimi. Kritikų berods jau pastebėta, kad Maironio laiko 
modelis yra ne tik visa apimantis, bet ir kryptingas. Donelaičio lai- 
kas - statiškas žemdirbio laikas, kuriame amžinai atsikartoja tie patys 
ritualai; Baranausko laikas - tragiškas žengimas iš aukso amžiaus į 
bevaisę žemę, „išgriuvusią pūstynę“; ir tik Maironio laikas yra tikrojo 
istorinio proceso laikas su praeitimi, dabartimi ir ateitimi. 

Maironis suteikė mūsų sąmonei universalią dimensiją, įnešė į ją 
europietiško platumo. Ir nenuostabu, kad jis vos ne pirmasis Lietu- 


š Eil. „Šatrijos kalnas“. 

voje suvokė literatūrą kaip reikšmingą nepavaduojamą misiją. Rašy- 
tojas pagal Maironį yra charizmatinė esybė, šauklys ir pilietis, pilnu- 
tinis ir harmoningas žmogus. Kaip mitinis mediatorius, jis suvienija 
priešingybes ir išsprendžia prieštaravimus. Turbūt neatsitiktinis da- 
lykas, kad dažniausias Pavasario balsų daiktavardis - širdis?. Tai ne 
vien romantiškas štampas. Širdis logiškai ir etimologiškai siejasi su 
centru, harmonija, pusiausvyra: joje susitinka, per ją persilaužia mi- 
krokosmas ir makrokosmas. Poetas, tapdamas pasaulio širdimi - ar 
šerdimi - paverčia visą savo egzistenciją mitologema, ženklu būsi- 
majam laikui. 

Tokie dalykai, be abejo, nepakartojami. Jiems reikia ypatingai susi- 
dėjusių aplinkybių - ir istorinių, ir grynai biografinių. Dažnas mūsų 
literatūroje pretendavo ar pretenduoja būti „antruoju Maironiu“, ta- 
čiau tokios pretenzijos yra beviltiškos: geriausiu atveju pretendentas 
lieka savimi, blogiausiu - virsta netikru epigonu. Tiesioginis Maironio 
poveikis yra labai pavojingas. Jo ženklai lengvai išvirsta banaliomis 
klišėmis ir štampais, jo patosas - tuščia retorika, jo emocijos - senti- 
mentais, jo harmonija - lėkštumu. Bet panašiai atsitinka kiekvienam 
tikram klasikui, ir gal tai netgi yra vienas iš didybės požymių. 

Andrė Gide'as (ar Jeanas Toulet), paklaustas, kas yra geriausias 
prancūzų poetas, atsakė: Victor Hugo, hėlas! (Deja, Victoras Hugo)“. 
Atsimindami neabejotiną Maironio didybę, o drauge šį sunkų, pavo- 
jingą irreiklų jo šešėlį, galėtume panašiai pasakyti. Geriausias lietuvių 
poetas yra Maironis. Deja, Maironis. Laimei, Maironis. 


9 Žr. Irena Jurgaitienė, „Maironio Pavasario balsų' dažnuminis žodynas“, in: Litera- 
tūra, Vilnius, 1970, Nr. 13 (1), p. 134. 
ww Ši frazė priskiriama Andrė Gide'ui. 

Vienas pirmųjų semiotinių Maironio kūrybos nagrinėjimų. 

Pirma publikacija: Kęstutis Nastopka, Lietuvių eilėraščio poetika, Vilnius: 
Vaga, 1985, p. 24-36, 39-46; skelbiama iš: Ibid.; pateikiamas skyriaus įvadas 
ira, 3 ir 4 dalys. 


KESTUTIS NASTOPKA 
Maironio poetikos repertuaras 


Naujosios lietuvių lyrikos istorija iš tradicijos pradedama Maironio 
Pavasario balsais, kurie, pasak Vandos Zaborskaitės, įtvirtino lyri- 
ką „kaip savarankišką žanrą, atkuriantį tikrovę per poeto sąmonės 
paveikslą“. Dabartinėje poezijoje ikimaironinė tradicija nę mažiau 
aktuali. Sigitas Geda ne be pagrindo yra protestavęs prieš „vienos li- 
teratūrinės krypties ar mokyklos pasiekimų suabsoliutinimą“: „Ar ne 
romantizmo poetiniais idealais remiantis |...] tvirtinama, kad, pavyz- 
džiui, Maironis Pavasario balsuose suformavęs lietuvių lyrinio eilė- 
raščio pagrindus? Kur tuomet dėsime Antaną Vienažindį...* 

Tačiau senosios tradicijos aktualumas nepaneigia Maironio eilėraš- 
čio kaip žanro orientyro. Maironio poeziją laikome klasikine norma 
dėl to, kad ji duoda eilėraščio „išeities tipus“ - tam tikrą išraiškos for- 
mų repertuarą. Kultūros srityje normos deformavimas nenutraukia 
tradicijos, o priešingai — ją suaktualina. „Prieš įprastinį (buitišką') 
galvojimą“ „Juo toliau nuo tradicijos, juo drąsesnis novatoriškumas“ - 
struktūrinis požiūris iškelia kitą principą: „Juo toliau nuo tradicijos 
vieno ir to paties kultūros tipo ribose, juo arčiau jos“. Pagal Maironio 
eilėraštį vertiname ir pomaironinės poetikos poslinkius, ir ikimairo- 
ninės tradicijos aktualizavimą. 


1 Vanda Zaborskaitė, Maironis, Vilnius: Vaga, 1968, p. 447. 

2 Sigitas Geda, „Eilėtyros laukuose“, in: Literatūra ir menas, Vilnius, 1975-03-29, 
Nr. 13. 

3 IOpuū Jlorman, Cmpykmypa xy00xecmBeKHozo MeKcCMma, MockBa: Hckyc- 


CTBO, 1970, p. 372. 

Poetikos repertuaras, vartojant šią sąvoką kaip terminą, - tai bū- 
dingas tam tikrai tradicijai išraiškos formų sąrašas. Jis nurodo pagrin- 
dines komunikacines situacijas, stilistines atmainas, žanro pavidalus, 
bet nenumato tokios griežtos jį sudarančių elementų priklausomybės 
kaip sistema. „Jis yra tiek struktūriškas, kad apriboja atsitiktinius nu- 
krypimus, bet taip pat tiek laisvas, kad lieka atviras įvairiems poetinio 
diskurso, vienkartinės prigimties reiškinio, impulsams“*. 

Maironio poetikos repertuaro istorinį rangą apibūdina lyrinio su- 
bjekto struktūrinė reikšmė. Atvėręs literatūrai „asmenybės sąmonės 
turinį“ (Zaborskaitė), Maironis sukūrė naujo tipo eilėraštį, pakeitu- 
sį išorinį pasakojimą, aprašinėjimą ir komentavimą vidiniais poeti- 
nės kalbos santykiais, privertusį referencinę kalbos funkciją paklusti 
poetinei. Lyrinis subjektas jo eilėse egzistuoja ne greta teksto kaip 
pasakojimo komentatorius, o įeina į poetinę struktūrą - „yra ne pa- 
vienių pasakymų ar sakinių, arba bet kurių kitų diskurso segmentų 
reikšminis koreliatas, bet ištiso diskurso - nuo pirmojo iki paskutinio 


žodžio“, 
I 


Maironio oratorinėje poezijoje, kaip apskritai viešoje kalboje, kalban- 
tysis „stoja ne kaip asmuo priešais asmenį, lygiateisį partnerį, bet kaip 
individas priešais grupę, [...] prabyla ne kaip privatus, bet kaip viešas 
asmuo, reprezentuojantis tam tikrą grupę ar instituciją: kalba arba 
vardu tų, į kuriuos kreipiasi, tai yra laikosi MES, suprantamo kaip AŠ 
su JUMIS, pozicijos, arba vardu kolektyvinio MES, stojančio priešais 
JUS“. Už Maironio eilėraščių „mes“ slypi realūs ar potencialūs buržu- 
azinio tautinio sąjūdžio dalyviai, žmonės, kuriuos sieja bendra dalia, 


4 


bendri kovos tikslai: „jaunimas“, „vyrai“, „broliai“, „lietuviai“, „artojai“. 


+ Michai Glowinski, „Poetyka a socjolingwistyka“, in: Teksty, 1979, Nr. 4, 
p. 30-31. 
5 Janusz Slawinski, Dzielo. Język. Tradycja, Warszawa: Panstwowe Wydawn. 


Naukowe, 1974, p. 85. 
6 Janusz Lalewicz, Komunikacja językowa i literature, Wroclaw-Warszawa- 
Krakėw-Gdansk: Zaktad Narodowy Im. Osslolinskich, 1975, p. 85. 

Etninį bendrumą akcentuoja „mūsų“ ir praeities kartų - „bočių“, „pra- 
bočių“, „prosenių“, „žemės dainų“ - ryšys. Laiko perspektyvoje „mes“ 
atsigręžia į „rytojų“ „dienas šviesesnes ateities“, „aušrą naujos gady- 
nės“, „meilės rytmetį“, „vaikus“, „sūnus“. Įvairius sutelktinio subjekto 
pavidalus jungia atraminis Maironio poezijos žodis - „tėvynė“: „Nors 
mūsų, broliai, nedaugel yra“ - „Kapuose bočiai, kurie ją gynė“ - „Ta- 
Čiau tėvynė dar nepražuvus“7. „Užtrauksim naują giesmę, broliai, / 
Kurią jaunimas tesupras“ - „Jį meilės kerštas tekūrena / Tėvynės mei- 
lės ugnimi““, „Vyrai lietuviai, auštančią dieną / Mūsų nors sūnūs visgi 
išvys!“ - „Ginkim, ką mūsų proseniai gynė!“ - „Amžiais pavergta ke- 
lias tėvynės“?. „Tėvynė“ įvardyta beveik visuose eilėraščiuose, kuriuo- 
se kalbama kolektyvinio subjekto vardu. Maironio Rinktinių raštų 1 
tome - tai dešimtas pagal dažnumą daiktavardis“. 

Politinėje poezijoje „tėvynė“ dažnai tampa retorine emblema. Um- 
bertas Ekas pateikia ją kaip pastovios emocinės konotacijos pavyzdį: 
„Iš anksto nustatytos emocinės žodžio vartosenos įrodymas - žymiklio 
pakeitimas, reikšmės esmingiau nepakeičiant, pavyzdžiui, žodžio šalis' 
. Ideologinis šių leksinių sinonimų kon- 


M 


pavartojimas vietoj "tėvynė 
tekstas nevienodas. „Žodis „tėvynė“ konotuoja ištisą moralinių ir poli- 
tinių nuostatų sistemą, nes tokiu šalies pavadinimu išreiškiamas tam 
tikras asociacijų ir įspūdžių suvokimo būdas“*. Tai žodis - signalas, ku- 
rio ideologinį kontekstą skaitytojas iš karto atpažįsta. Jo žadinamos aso- 
ciacijos daugiau veikia vidinius teksto santykius negu nuo jų priklauso. 
Kaip ir kiti žodžiai signalai, jis turi „išplėstinę sugestinę reikšmę“. 


7 Maironis, Rinktiniai raštai, t. 1: Lyrika, redakcinė komisija: Leonas Gineitis 
[et al.], Vilnius: Valstybinė grožinės literatūros leidykla, 1956, p. 55, eil. „Ne- 
daugel mūsų“. 

5 Ibid., p. 83, eil. „Užtrauksme naują giesmę“. 

» Ibid., p. 86, eil. „Nebeužtvenksi upės“. 

*» Irena Jurgaitienė, „Maironio Pavasario balsų dažnuminis žodynas“, in: Lite- 
ratūra, Vilnius, 1970, Nr. 13 (1), p. 134. 

" Umberto Eco, Pejzaž semiotyczny, Warszawa: Panstwowy Instytut Wy- 
dawniczy, 1972, p. 132. 

= Ibid., p. 140. 

5 Tpuropnū [ykoscknū, Iywukun u pycckue pomanmuku, MockBa: XyzoxKeCT- 
BeHHaa AKTEpPaTYPA, 1965, p. 180. 

Į lietuvių poeziją žodis „tėvynė“ ateina kartu su nacionalinio išsi- 
vadavimo sąjūdžio ideologija. XIX a. pradžios poetai jo dar neištaria. 
Dionizas Poška gimtąjį kraštą vadina „tėvyste“, Silvestras Valiūnas, 
Kiprijonas Nezabitauskas, taip pat ir Andrius Vištelis — „tėviške“. Si- 
monas Daukantas greta „tėvainės“ panašia prasme vartoja „tėvomę“, 
„tėviškę“, „namus“. Žodis „tėvynė“ bene pirmąsyk pasirodo Adomo 
Mickevičiaus vertimuose - Valerijono Ažukalnio verstoje Konrado Va- 
lenrodo „Giesmėje“ („Vilijoje“4) ir Pono Tado pradžiojes, Eduardo 
Daukšos „Vilijoje““ (kituose Daukšos tekstuose vartojami sinonimai 
„tėvainystė“, „gimtinė“). „Laiške P. Viksvai“ „tėvynę“ mini Klemensas 
Kairys", vėliau šį žodį nuosekliai vartoja Julius Anusavičius. Bet ti- 
krąją žodžio istoriją lietuvių poezijoje pradeda Antano Baranausko 
Anykščių šilelis: 


Visos buvę viršūnės vienybėn suspynę, 
Kaip lietuvnykų širdys į vieną tėvynę.'š 


Iš čia per Aušros poeziją (Stanislovas Dagilis, Liudmila Malinaus- 
kaitė-Eglė, Ksaveras Sakalauskas-Vanagėlis; Juozas Andziulaitis ly- 
giagrečiai vartoja „tėvynę“ ir „tėviškę“) ir publicistiką „tėvynė“ ateina į 
Maironio ir Vinco Kudirkos eiles, suteikusias šiam žodžiui ermbleminę 
reikšmę. Pranas Vaičaitis, debiutavęs vos metai po Pavasario balsų, bet 
priklausantis kitai literatūrinei epochai, jau skiria „tėvynę“ ir „tėviškę“. 
„Tai lyg du poliai, kurie negali vienas be kito egzistuoti, bet negali ir 
sutapti. Su tėviške susiję visa, kas jauku, paprasta, šilta, miela ir buitiš- 
ka; su tėvyne - visa, kas didinga, komplikuota, tragiška ir neaišku““. 


4 Valerijonas Ažukalnis, Raštai lietuviški, Vilnius: Vaga, 1968, p. 256. 

5 Ibid., p. 258. 

“ Mykolas Biržiška, „Jokūbas Daukša“, 
P. 295. 

7 Lietuvių poezija: XIX amžius, sudarė ir pastabas paruošė Bronius Pranskus, 
Vilnius: Valstybinė grožinės literatūros leidykla, 1955, p. 272. 

** Antanas Baranauskas, Raštai, redakcinė komisija: Kostas Korsakas (pirm.) 
[et al.], paruošė Regina Mikšytė, t. 1, Vilnius: Vaga, 1970, p. 37. 

9 Albertas Zalatorius, „Poeto dalia ir dainos“, in: Pranas Vaičaitis, Lėkite, dai- 
nos, Vilnius: Vaga, 1975, p. 30-31. 


in: Tauta ir žodis, Kaunas, 1926, kn. 4, 


447 


Maironio poezijoje tokios priešpriešos nėra. Tėvynė jam lygi Lie- 
tuvai. Vienintelis „tėvynės“ sinonimas „šalis“, jei neskaičiuosime tik 
eilėraščio antraštėj paminėtos „gimtinės“ ir keliskart artima „šaliai“ 
prasme pavartotos „žemės“ („pasišvęsti ir vargti už žemę mylėtą“*“, 
„daug kentėjus šalis, žemė bočių senų“*), duoda diskursyvinę „tė- 
vynės“ definiciją**. Emocinį santykį pabrėžia deminutyvinės formos 
(„tėvynės“ deminutyvo neįmanoma įsivaizduoti); „tėvučių šalelę“, 
„tėvų šalelę“, „tėvelių šalis“, vertinamieji epitetai: „šalį jauną“, „šalį 
mielą“, „tą mylimą šalį“, „žilą senovės [...] šalį“. Loginį sąvokos tūrį api- 
brėžia metoniminiai santykiai: „po tą šalį toli, / Kur Nemuno vande- 
nys bėga“*, „prabočių šalis“, „Žemaičių žaliuojančią šalį“, „šalis, kur 
miega kapuos didvyriai“*“. Tai, kas pasakoma išplėstiniu aprašymu, 
sukaupta poetinėje emblemoje - „viename tų nervinių mazgų, kurių 
prisilietus, mumyse ima busti tikri vaizdiniai, vienam daugiau, kitam 
mažiau ryškūs, priklausomai nuo mūsų išsilavinimo, patirties ir gebė- 
jimo papildyti bei suderinti vaizdo sukeltas asociacijas'*7. 

Kalbėdamas tėvynės vardu, Maironio poezijos subjektas vengia 
asmeniškumo. Eilėraštyje „Taip niekas tavęs nemylės“ į tėvynę krei- 
piamasi antruoju asmeniu, apie save kalbama - trečiuoju. Lyrinis „jis“ 
(„tavo nuliūdęs poeta“) tartum susilieja su kitais tėvynės reprezen- 
tantais („Pažino tave ir pamilo visi: / Ir rūmai, ir sodžių sermėga'). 
Eilėraščio meninę erdvę įrėmina „žemės“ („daug žemės puikių ir gra- 
žių dukterų“, „dainų - žiedų“, „girių ošimą“, „Kur Nemuno vandenys 
bėga“) ir „dangaus“ („žvaigždė sidabrinė“, „aukštybių žvaigždė“, „į 
dausas“) priešprieša, laiko ribas - paros ciklas („per kiauras naktis“ — 


> Maironis, Rinktiniai raštai, p. 108, eil. „Mano moksladraugiams“ [Mano 
draugams]. 

2 Ibid., p. 206, eil. „Iš Danutės akių“. 

2 Plg. Algirdas Julien Greimas, Sėmantigue structurale. Recherche de mėthode, 
Paris: Larousse, 1966, p. 73. 

3 Maironis, Rinktiniai raštai, p. 62, eil. „Taip niekas tavęs nemylės“. 

22 Ibid., p. 124, eil. „Kur bėga Šešupė“. 

3 Ibid., p. 145, eil. „Šatrijos kalnas“. 

28 Ibid., p. 173, eil. „Lietuva brangi“. 

7 Anekcanp Becenosckuū, Hcmopuueckaa noamuxa, JNenunrpaj: XyxokecT- 
BeHHas JIHTEpATYPA, 1940, p. 376. 

„veidu žydros užtekėjai aušros“), koreliuojantis su žmogaus gyvenimo 
tarpsniais („jauną krūtinę“, „jaunystės giedros“, „švieti jaunam“). 

Pasakojimo požiūriu „tėvynė“ atlieka veiksmo lėmėjo, o lyrinis su- 
bjektas - vykdytojo funkciją. Tėvynė žadina kūrybines galias, dvasinį 
atgimimą, nustato vertybių matą. Tėvynės įvertinimas - aukščiausioji 
subjekto veiklos sankcija. Ji nėra akivaizdi, kaip mitiniame pasakoji- 
me, ir tai sąlygoja išgyvenimo dramatizmą: 


Poetams kitiems numylėta ranka 
Iš laurų vainiką nupynė, 
Tu jį nors atmint ar atminsi kada? 


Tu, jo numylėta tėvyne š 


Lyrinio vyksmo partneriai apibūdinti emociniais epitetais. Tėvy- 
nė - keturissyk pakartotu „numylėta“, turinčiu sakralumo atspalvį??, 
emfatiniu „graži!“ „skaisčia savo skausmo gilybe“. Emocinė poe- 
to atributika - „nuliūdęs“, „liūdnesnė“, „kančių“, „ašarų griaudžių“, 
„skausmo“. Erdvinis skausmo epitetas („gilybe“) suartėja su „aukšty- 
bių žvaigžde“, į dausas kylančia dvasia, paneigdamas nekonfliktišką 
jaunystės „giedrą“, išorinę „gražybę“. Lyrinis „tu“, su kuriuo bendrau- 
jama kaip su konkrečiu asmeniu, įvardijamas tik paskutinėje eilutėje. 
Svarbiausias eilėraščio žodis, ištartas pačioje pabaigoje, intymiems 
santykiams suteikia visuotinę prasmę. Iš pajausto dalios bendrumo 
gimusi giesmė sujungia poetą, tėvynę ir visus, kurie ją, giesmės pa- 
veikti, atpažįsta ir pamilsta, 

Kultūros vertybės Maironio poezijoje dažniausiai atskleidžiamos 
„tolimo vaizdo“ zonoje - grindžiamos šlovingos praeities legenda. Kal- 
bėdamas apie praeitį, nukeltą į nepasiekiamą aukštumą, poetas uži- 
ma ją „dievinančio palikuonio“ poziciją?*. Šia prasme Maironio poe- 
zija lietuvių nacijos konsolidavimosi procese atliko panašų vaidmenį 


*8 Maironis, Rinktiniai raštai, p. 62, eil. „Taip niekas tavęs nemylės“. 

2 Saulius Žukas, „Maironio meilė“, in: Poezijos pavasaris, Vilnius: Vaga, 1983, 
P. 174. 

3 Plg. Muxann BaxTrHH, Bonpocbi Aumepamyp»i u acmemuku, MockBa: Xypo- 
>KECTBEHHaA NIHTEPaTYPA, 1975, P. 456-457. 

kaip kaimyninėse Pabaltijo šalyse tautinis epas: Frydricho Kroicvaldo 
Kalevo sūnus, Andrejaus Pumpuro Lačplėsis. Kaip ir mitologiniame 
mąstyme, Maironio eilėraščiuose išskirtinę reikšmę turi vertybinė 
„absoliučios pradžios“ kategorija: supriešinama gyva, bet tolima pra- 
eitis ir sustingusi dabartis. Mitinė praeitis - ne šiaip senesnis laikas, o 
ypatinga kūrimo epocha, „pradinis“, „pirminis“ laikas, nuo kurio pra- 
dedama empirinio laiko atskaita? 

Komunikacinio kanalo tarp praeities ir dabarties vaidmenį atlieka 
atmintis*. Kalbama apie tai, ką verta atsiminti, išsaugoti būsimoms 
kartoms. Tai suponuoja tam tikrą vertybių nuostatą. Žodis apie mi- 
rusią ir ginamą nuo užmaršties praeitį kito stiliaus negu žodis gyvie- 
siems. „Dabartis dabarčiai (nepretenduojanti į atmintį) įkūnijama 
molyje, dabartis ateičiai (palikuonims) - marmure ir varyje“3, Ne- 
įėjusiame į paskutiniąją „Jaunimo giesmės“ („Užtrauksme naują gies- 
mę“) redakciją posme Maironis skiria kalbą apie „tėvų kapus“ ir apie 
„vyrus ir darbus“: 


Ilgai miegojo mūsų žemė; 
Didžiavos vien tėvų kapais; - 
Prašvis laikai lig šiol aptemę: 
Didžiuosmės vyrais ir darbais.34 


Ryšys su dabartim praktinis, reikalaujantis konkrečios veiklos, su 
anksčiau gyvenusiomis kartomis - idealus, dvasinis. „Istoriniai pra- 
eities ženklai“ (Zaborskaitė) Maironio poezijoje „kalba“ ne kaip kon- 
krečios istorinės epochos liudininkai, o kaip nekintančios „tautos 
dvasios“ reiškėjai. Atstovaudami mirusiai praeičiai („kas tuos kaulus 


* Ezeazsap MenerunckKū, Ioamuka mugba, MockBa: Hayka, 1976, p. 171-176. 

32 „Atminimas“ - mėgstamas Maironio žodis: „Dvasia, ko ieško, kas atspės, / 
Kai skęsta ji tarp atminimų!“ (Maironis, Rinktiniai raštai, p. 91, eil. „Užmigo 
žemė“), „Čia tiek atminimų atranda širdis!“ (Ibid., p. 124, eil. „Kur bėga Šešu- 
pė“), „Kiek atminimų atsitikimų, / Gyvų kitados“ (Ibid., p. 129, eil. „Vakaras 
ant ežero Keturių Kantonų“), „O vis tik, man rodos, gražiausias iš jų - / Jo 
vardas: gėlė atminimo!“ (Ibid., p. 98, eil. „Neužmiršuolė gėlė“). 

3: Muxann baxTuH, Bonpocbi AUMepamypb! U 3CMeMmukuU, P. 462. 

34 Maironis, Pavasario balsai, Vilnius: Vaga, 1982, p. 61. 


atgaivintų“, „amžiai užmigę tyli“, „pelėsiais ir kerpe““, „ten apleis- 
tos pilys griūva“?, „iš kapų milžinų“š), jie atgyja menamo adresato 
sąmonėje: „Kartais prašneka širdžiai amžiais kerpėtas kapas / Ir sušil- 
do krūtinę ir vaidentuvę jauną. 

Protėvių šlovė reikalauja garsaus žodžio“, superliatyvų („didžiagi- 
rės“, „didvyriai“ „milžinai“, „galiūnai“, „aukšti valdovai“), hiperbolių 
(„Bet nei bus, nei tekės Nemune tiek vandens, / Kiek priešų ten kraujo 
tekėjo“*). Kalba apie praeitį ypatinga, „pakylėta nuo kasdieninių šne- 
kamųjų intonacijų, sutaurinta, pateikta plačiais, ryškiais mostais“*. 

Oratorinė poezija orientuojama į viešą kalbinį kontaktą. Ekspo- 
nuojama sakymo situacija, išgyvenimas atsiskleidžia per patį kalbėji- 
mo aktą, santykius su išoriniu pasauliu. Kalbėjimą „mūsų“ vardu nuo- 
lat pertraukia kreipiniai, imperatyvai, siekiantys paveikti klausantį- 
jį, priversti jį tam tikru būdu elgtis“: „Į darbą stokim vyras į vyrą“, 
„Užgiedokime, vyrai, sau dainas linksmas! / Kaip vyrai keliaukim 
toliaus!““, „Uždekim meile sau krūtinę! / Į kovą stokim milžinais!“+* 
Kalbą dialogina kolektyvinio subjekto kreipimasis į menamą pašne- 
kovą, metonimiškai atstovaujantį tėvynei - girias, Vilnių, Trakų pilį, 
Baltiją ar Vytauto laikų matušėlę. 


5 Maironis, Rinktiniai raštai, p. 63, eil. „Vilnius (Prieš aušrą)“. 

38 Ibid., p. 65, eil. „Trakų pilis“. 

27 Ibid., p. 71, eil. „Mano gimtinė“. 

38 Įbid., p. 19, eil. „Aš norėčiau prikelti“. 

3 Ibid., p. 68, eil. „Praeitis“. 

+ „Garsumas“ Maironiui - „galios“ sinonimas: „Kas mums praeitį grąžintų, / 
Ir jos garsą, ir jos galią?“ (Ibid., p. 53, eil. „Miškas ūžia“), „Kame tas garsas, 
kuriuo skambėjai?“ (Ibid., p. 63, eil. „Vilnius (prieš aušrą)“), „Tu tiek amžių 
praleidai garsiai!“ (Ibid., p. 65, eil. „Trakų pilis“). 

* Ibid., p. 69, eil. „Oi neverk, matušėle!“ 

42 Vanda Zaborskaitė, op. cit., p. 181182. 

4 „Imperatyvas nėra veiksmažodžio laikas, jis nenurodo nei laiko, nei refe- 
rencinio santykio su asmeniu. Tai nuoga semantema, kuri, esant ypatingai 
intonacijai, vartojama kaip užkeikimo forma“ (3Mnn» BenBeaucT, Odijaa 
Aunzeucmuka, MockBa: Tlporpecc, 1974, p. 309). 

44 Maironis, Rinktiniai raštai, p. 55, eil. „Nedaugel mūsų“. 

5 Ibid., p. 80, eil. „Jei kada pančiai nukris“. 

+ Ibid., p. 84, eil. „Užtrauksme naują giesmę“. 

Nuo „mūsų“ („aš su jumis“) pasaulio kategoriškai atribojamas „jų“ 
pasaulis. „Opozicijos „MES-JIE pagrindu supriešinama tai, kas mūsų, 
sava, įprasta arba normalu, su tuo, kas jų, svetima, neįprasta, keista, 
egzotiška arba nenormalu“. Priešais kolektyvinį subjektą (mes- 
broliai-bočiai-proseniai-tėvynė) atsiduria „priešai“ („O priešas lau- 
kia jos prapuolimo“*š), „svetimi“ („Numesk, tėvyne, rūbą seną, / Kurį 
užvilko svetimi“*, „Svetimą rūbą kas dar nešiotų, / Tam nusibostų 
galo belaukt'“?), įvairūs anomaliniai „jo“ pavidalai („Vaikas tik trukdo 
amžių darbus“, „Griaukime amžiais užverstą sieną, / Norint gailė- 
tųs jos beprotys!“*). Maironio eilėraščiuose galioja retorinis vertini- 
mo matas, pagal kurį „yra besąlygiškai teisūs ir besąlygiškai kalti, yra 
visiška pergalė ir priešininko sunaikinimas“. 

Oratorinio kalbėjimo situacija transformuojama intymiojoje ly- 
rikoje. Išplėtotais lyrinio subjekto ir menamo pašnekovo santykiais 
grindžiamas eilėraštis „Nuo Birutės kalno“. Autoriaus pašnekovas - 
Baltija - toks pat tėvynės ženklas kaip girios, Trakų pilis, Vilniaus 
rūmai. Bet čia jis nebėra hierarchiškai atskirtas nuo lyrinio subjek- 
to. „Tu“ ir „aš“ - lygiaverčiai partneriai. Tai rodo įvairūs simetriniai 
atitikmenys: pirmosios strofos „kaip ir tu“ - paskutiniosios „kaip ir 
aš“, pirmojo trieilio „vilnimis“, „banga“ - „krūtinę“, „širdis“; retorinių 
figūrų „Liūdna man! Gal ir tau?“ sandūrą kulminacinėje eilutėje ana- 
gramiškai apibendrina rimuojamas žodis „NeMATAU“. Pirmose dvie- 
jose strofose adresantas paklūsta adresatui, nusveria antrojo asmens 
morfemos („man“, „ilgėjaus“, „aš“ „geidžiau“ - „užliek“, „suteik“, „tu“, 
„tavęs“, „tavo“, „tu“, „gali“, „nenutildai“). Paskutinėse vyrauja pirmo- 
jo asmens formos („man“, „nežinau“, „prašau“, „nematau“, „trokštu“, 
„galiu“, „mano“, „aš“), adresatas pažymėtas tik vienu asmeniniu įvar- 


7 Janusz Lalewicz, op. cit., p. 30. 

48 Maironis, Rinktiniai raštai, p. 55, eil. „Nedaugel mūsų“. 

+ Ibid., p. 83, eil. „Užtrauksme naują giesmę“. 

5 Ibid., p. 87, eil. „Nebeuživenksi upės“. 

= Ibid., p. 86, eil. „Nebeužtvenksi upės“. 

> Ibid., p. 86, eil. „Nebeužtvenksi upės“. 

>  Muxann BaxTuH, Dcmemuka cno8eCHo20 Mmeopuecmea, MockBa: HekycCTBO, 


1979, P. 355. 

džiu („tau“) ir trimis leksemomis („vėtrų“, „marių“, „audrą“). Jūros atri- 
butiką nustelbia žmogiškoji („trokštu sau marių prie šono arčiau“ — 
„trokštu draugo arčiau“), antrąjį asmenį - apibendrintas trečiasis 
(„juo tikėti galiu“, „jis, kaip audrą, nujaus [...] neišduos [...] nepaliks“). 
Trimis skirtingomis referencinėmis reikšmėmis vartojamas sangrąži- 
nis įvardis: „užliek savo šalta banga“ - „trokštu sau marių“ — „neišduos 
savo veidu“. 

Įvardžių diferenciaciją atitinka semantinių priešpriešų tinklas. Ak- 
tualizuojami įvairiausi širdies ir jūros paralelės aspektai: jūros platu- 
mas („išsisupus plačiai“, „per amžius plačių nenutildai bangų“, „be- 
galine plati“) ir nenumaldomi žmogaus siekiai („ilgėjaus“, „geidžiau“, 
„trokštu“), stichijos ir jausmo galia („galią suteik“ - „galingai išreikšt“), 
jūros audringumas („vėtrų“, „audrą“, „nenutildai“) ir žmogaus širdies 
neramumas („užmiršimo ramaus“, „neramus“), „šalta banga“ ir „sie- 
los skausmai“, paslaptingi balsai ir neišduodanti paslapties draugystė. 
Paskutiniame posme suartinti „draugo“ ir „marių“ įvaizdžiai palieka 
eilėraštį atvirą keleriopai interpretacijai - nepasakoma, kas tas drau- 
gas - marės ar išsiilgtas žmogus, ar „veidas tamsus“ nuo slepiamos 
paslapties, ar nuo audros debesų, pagaliau apie kokią audrą kalba- 
ma - jūros ar sielos. 

Retorinį Maironio poezijos kategoriškumą atsveria „kurstantis, sti- 
prinantis skausmas“* - abejonės, klausimas. Socialinių rolių reper- 
tuare greta ryžtingai smerkiamų „jų“, „jūsų“ yra ir problemiškas „jų“ - 
„kitų“ variantas. Tai objektyvizuotas požiūris, kuriuo lyrinis subjektas 
matuoja savo užmojų vertę iš ateities perspektyvos. Jis gali sutvirtinti 
įsitikinimą savo teisumu („Gal žmonės šiandieną manęs nesupras, / 
Bet mano - išauštančiai metai!“) arba dengtis neretoriniu klausimu 
būsimosioms kartoms: „Tiek tūkstančių amžiais gyveno, kentėjo, / O 
kas jų bent vardą atspės?““, „Ar tai viskas užmirs vien svajonių sa- 
pne? / Ar žūstame keliais be darbų?“*?, 


1 Vincas Mykolaitis-Putinas, Literatūros etiudai, Kaunas: Sakalas, 1937, p. 13. 
5 Maironis, Rinktiniai raštai, p. 103, eil. „Pasitikėjimas savimi“. 

5 Ibid., p. 76, eil. „Išnyksiu, kaip dūmas“. 

57 Ibid., p. 82, eil. „Jei kada pančiai nukris“. 


453 


Jei po amžių kada skaudūs pančiai nukris 
Ir vaikams užtekės nusiblaivęs dangus, 
Mūsų kovos ir kančios, be ryto naktis 
Arjiems besuprantamos bus?3 


Maironio „himniškas eilėraštis“ daugeliu bruožų artimas odei - 
klasikiniam oratoriniam žanrui, kurio deklamacinį pavidalą apibū- 
dina įvairūs „intonaciniai gestai“, „klausiamosios, šaukiamosios ir 
pasakojamosios intonacijos kaita“?. Klausimas, sušukimas ir pasa- 
kojimas suponuoja kiekvienas kitokį kalbančiojo ir klausytojo santy- 
kį. Pasakojimas yra nežymėtasis opozicijos narys: iš klausančiojo ne- 
laukiama tiesioginio reagavimo, apsiribojama intonacijos perdavimu. 
Pagal Džono L. Ostino klasifikaciją - tai ilokucinis kalbėjimo aktas. 
Sušukimas ir klausimas - žymėtieji nariai. Jais siekiama pakeisti klau- 
sytojo būseną („perlokucinis aktas“), laukiama tam tikro reagavimo, 
emocinio atgarsio. 

Sušukimais „suponuojamas kažkas, į ką kreipiamasi, ką siekiama 
įtikinti, paveikti, pasmerkti, kam norima su didele jėga ir pabrėžtumu 
išsakyti save“. „Veržlios emocijos gūsiai“ eina iš „džiaugsmingo, prieš- 
taravimų nepažįstančio entuziazmo“. Metami aforistiniai lozungai, 
embleminės metaforos: „Jį meilės kerštas tekūrena / Tėvynės meilės 
ugnimi!“, „Naujos idėjos - darbas nevaiko: / Užtvenktos mėto audrų 
žaibus!““ Įsitikinimą teisumu pabrėžia oratorinis „ne“, pradedantis ei- 
lėraštį: „Ne, nenoriu sapnų““, „Jau niekas tavęs taip giliai nemylės“““, 
„Nebeužtvenksi upės bėgimo...“95, 


5 Ibid., p. 82, eil. „Jei kada pančiai nukris“. 

>» IOpuK Terganos, Nosmuka; Hcmopua numepamypo; Kuno, MockBa: Hay- 
Ka, 1977, P. 233, 237. 

“o Vanda Zaborskaitė, op. cit., D. 175, 444, 149. 

8 Maironis, Rinktiniai raštai, p. 83, eil. „Užtrauksme naują giesmę“. 

6 Įbid., p. 86, eil. „Nebeužtvenksi upės“. 

5 Ibid., p. 99, eil. „Nenoriu sapnų“. 

“+ Ibid., p. 61, eil. „Taip niekas tavęs nemylės“. 

S Ibid., p. 86, eil. „Nebeužtvenksi upės“. 

Panašus ir retorinių klausimų vaidmuo. Nuo sušukimų jie skiriasi 
tik formaliai. Tikras klausimas suponuoja prielaidą, kad kalbanty- 
sis nežino atsakymo, nėra tikras, ar jo pasakymas teisingas, kad jam 
stinga informacijos, kuri leistų suformuluoti tvirtinimą“. Retorinis 
klausimas priešingai - grindžiamas manymu, kad kalbančiojo teigi- 
nys akivaizdus (jei pateiktas ironiškai - akivaizdžiai neįmanomas), iš 
klausytojo informatyvaus atsakymo nelaukiama“?. Maironio retori- 
niai klausimai, derinami su sušukimais, paįvairina eilėraščio intona- 
ciją. Eilėraščiai „Praeitis“ „Minija“ prasideda verčiančių susimąstyti 
klausimų serija. Sonete „Troškimai“ tris pirmos strofos klausimus ati- 
tinka trys sušukimai antroje. Klausimų virtinė emocinėje „Varpų“ kul- 
minacijoje („Kur jie šiandieną? Kur ta minia? / Tie milijonai, amžiais 
išmirę? / Ar, atsikvėpę vėl krūtine, / Kelsisi kūnais kaulai subirę?“) 
koreliuoja su pasikartojančios strofos sušukimais („Vėl paviliojo auką 
kapai! / Diena į dieną tiek jų atranda!.“). 

Įsitikinimas savo teisumu - ne vienintelė Maironio klausimo prie- 
laida. Neretai į jį ieškoma atsakymo: „Kur lakioja mintis? / Ko taip 
žiba akis? / Kam ašaros veržias ir byra?“ - „Aš patsai nežinau [...]“*. 
Prieštaravimų nepripažįstantis entuziazmas pasiekiamas kančių ir 
abejonių kaina“. Pavasario balsuose, kaip ir XIX amžiaus politinėje 
rusų ir engiamųjų slavų tautų poezijoje, galutinių tiesų (arba tariamai 
diskusinių tiesų) stilių komplikuoja „prisodrintos abejonių, klausimų 
ir tvirtinimų lyrinės išvados“, universaliu „poezijos principu, pagrin- 
dine jos forma tampa susimąstymas“"?, 

Neatidėliojamo poveikio prielaida reikalauja suvokti oratorinį ei- 
lėraštį, neišeinant iš bendro komunikacijos partneriams kodo. „Skir- 
tingai nuo poetinio teksto, kuris, remdamasis minimaliu pertekliumi 


66 John R. Searle, Speech acts: an essay in the philosophy of language, Cam- 
bridge: Cambridge University Press, 1970, p. 66. 

* Marek Šwidzinski, „Analiza semiotyczna wypowiedzieh pytajnych we 
wspėlczesnym języku polskim“, in: Studia semiotyczne, 1973, t. 4, P. 234-238. 

68 Maironis, Rinktiniai raštai, p. 99, eil. „Nenoriu sapnų“. 

“9 Vanda Zaborskaitė, op. cit., p. 150. 

7 Mapk [onaxos, Bonpocbi no>MuKu U xyd0MeCMBeKKOU ceMaHMmuKUu, MoCk- 
Ba: CoBeTCKHHA NHCaTENIB, 1978, p. 158. 

(arba kuo mažiau atsižvelgdamas į numatomą adresatą), reikalauja iš 
suvokėjo tam tikrų interpretavimo pastangų, tam tikro kodų pertvar- 
kymo (tai dabartinį meną kartais priveda prie paskutiniosios galimo 
bendravimo ribos), retorika kodifikuoja tam tikrą racionalios infor- 
macijos, reguliuoto stebinimo tipą, kur stebinimas ir informatyvu- 
mas siekia ne pažeisti ir pakirsti suvokėjo žinojimą, o tik iš dalies jį 
pertvarkyti“?. 

Beveik visi rašiusieji apie Maironį nurodo du skirtingus jo poezijos 
pradus - jausminį atvirumą ir racionalumą. Šis prieštaravimas eina iš 
retorinio žodžio specifikos. Siekiant kuo didesnio poveikio, „retorinės 
priemonės ne tiek vaizduoja, kiek vertina, emocionaliai nuspalvina 
nurodomus jausmus ir reiškinius“, bet, norint įtikinti, joms ieškoma ir 
loginės atramos, „nediskutuojamų formulių ir tezių“. Viename ora- 
torinės poezijos poliuje telkiasi jausminės sąvokos, kitame - semanti- 
niai stereotipai, numatantys vienareikšmę adresato reakciją. 

Emocinį Maironio eilėraščio foną sudaro žodžiai - temos, parinkti, 
„kiek leidžia jausmingumo, iškilmingumo, patoso ribos“*. Pavasario 
balsuose iš dvidešimties dažniausiai vartojamų daiktavardžių emoci- 
nį atspalvį turi „krūtinė“ „dangus“, „tėvynė“, „dievas“, „meilė“, „saulė“, 
„kapas“, „ašara“, „žvaigždė“, o dažnai ir tokios laiko sąvokos kaip „die- 
na“, „naktis“, „amžiai“. Dažniausiai vartojami būdvardžiai arba savai- 
me yra vertinantys, arba įgyja tokią prasmę Maironio eilėraščiuose: 
brangus, gražus, jaunas, senas, liūdnas, aukštas, baltas, didis, amži- 
nas, platus, tamsus, puikus, mielas... 

Kai kurios Maironio oratorinės poezijos emblemos yra atėjusios iš 
publicistikos ir žadina konkrečias politines asociacijas: „skaudūs pan- 
čiai“, „jungą dienos“, „ranka mus spaudžia geležinė“, „sulaužėme gran- 
dį geležinę“. Dažnai vaizdinį jų ekvivalentą sudaro gamtos reiškiniai: 
žaibas, ugnis, verpetai, viesulai, vilnis, ledas. Vienur akcentuojamas 
veržlumas, kaita („Naujos idėjos - darbas ne vaiko: / Užtvenktos mėto 


" Umberto Eco, Pejzaž semiotyczny, Warszawa: Pafstwowy Instytut Wy- 
dawniczy, 1972, p. 129-130. 

7 Mapx Monaxos, op. cit., p. 135, 158. 

3 Vincas Mykolaitis-Putinas, Naujoji lietuvių literatūra, t. 1, Kaunas: Humani- 
tarinių mokslų fakultetas, 1936, p. 253. 

audrų žaibus!““, „Kur šventą ugnį tą padėjot / Ir tuos sumanymus 
plačius?“, „Aš noriu verpetų, karionės!““, „Prabėgo pro šalį, kaip 
marių vilnis, / Jaunatvė ir jos viesulai“7), kitur - sustingimas („Vien 
atstatom krūtinę, apkaltą ledu“, „Galybė meilės viską griauna: / 
Žiemos ledus ji sutirpys“??, „Kas vakarykščio sapno ieškotų, / Tam 
labą naktį galim užtraukt“*?). 

Prasmingai įvedami įvairūs laiko ženklai. Įvykių, sudarančių pasi- 
kartojančius ciklus (paros, metų laikas, biologiniai gyvenimo tarps- 
niai), seka, renkantis atitinkamą regėjimo tašką ir laiko skaidymo 
principą, gali modeliuoti ciklinį arba progresyvinį laiką. Naudoda- 
masis laiko konceptais, poetas kreipia skaitytojo sąmonę vienokia ar 
kitokia linkme“. Maironio poezijoje istorinio progreso idėją atitinka 
atvira laiko sąvokų grandinė. 

Eilėraštyje „Nedaugel mūsų“ iš paros ciklo išskiriama viena kryptis: 
„Pabudę naktį varykim rūstą: / Dienos šviesesnės ateitis rausta“. Su 
„naktim“ asocijuojasi mirtis, sustingimas, negalia („Kapuose bočiai, 
kurie ją gynė“, „Mes gi prislėgti nusiminimo“), su bundančia diena - 
atgimimas, darbas. Eilėraštis „Užtrauksme naują giesmę“ prasideda 
ryto, jaunystės, atgimimo įvaizdžiais. Vidurinėje dalyje kontrastą 
jiems sudaro „žiemos ledai“, „sapnai nakties“. Paskutinėje strofoje - 
vėl ištisinė „ryto“ paradigma: „iškils“, „išauš“, „užmigs“, „nušvis“. 

Eilėraštis „Vilnius“ yra turėjęs kelias paantraštes: „Vilnius (Nak- 
tis)“ — „Vilnius (Nakties laike)“ — „Vilnius (Prieš aušrą)“. Paskutinioji 
paantraštė meninę laiko sampratą tiksliausiai apibūdina. Eilėraštyje 
atkuriama ne viena laiko būsena, o kaita. Dviejose kompozicijos spi- 
ralėse „naktį“ keičia „aušra“ („naktis“, „miega“ - „spinduliai“, „rytas“ - 


* Maironis, Rinktiniai raštai, p. 86, eil. „Nebeužtvenksi upės“. 

5 Ibid., p. 106, eil. „Skausmo balsas“. 

76 Ibid., p. 101, eil. „Ko siekiu ir alkstu“. 

7 Ibid., p. 102, eil. „Pasitikėjimas savimi“. 

7 Ibid., p. 8i, eil. „Jei kada pančiai nukris“. 

“ Ibid., p. 84, eil. „Užtrauksme naują giesmę“. 

šo Ibid., p. 87, eil. „Nebeužtvenksi upės“. 

8 B. Ierpos, „JiekcHKO-ceMAHTHYECKOS MOAENNHPOBAHHE pea/IbHOTO BpeMeHH 
B No33KH“, in: Bonpocbi 2paMMAMUUECKO2O CMpPOA 2€PMANCKUX A3bIKO8, 
Omck: H3paTe1bCTBO OMCKOFO Ne arOTHYeCKOTO HHCTHTYTA, 1974, p. 54-56. 

„naktis“, „mėnuo“, „užmigę“ - „švietė“), nugalinti paskutinėje strofoje: 
„aušra jau teka“, „pabudę paukščiai“, „laikai juk mainos“, „nušvis“. Lek- 
sinį laiko modeliavimą palaiko gramatinio laiko kaita: esamasis - bū- 
tasis - būsimasis. 

Eilėraštį „Trakų pilis“ įrėmina „nakties“ konceptai: „Jos aukštus val- 
dovus užmigdė kapai“ - „Aplinkui vien tamsią naktį regėjau“. Į asocia- 
tyvinį „nakties“ lauką įeina mirties, nykimo, negyvos tylos įvaizdžiai: 
„pelėsiais ir kerpe apaugus“, „kapai“, „griūvančios sienos“, „nyksta“, 
„nutilusios sienos, apleistos visų“, „mėlynas temdė akis“. Uždaram lai- 
ko ratui priešinasi istorijos kryptis - „Ant vieškelio amžių plataus“. 
„Nakties“ ir „ramybės“ tapatumas suardomas. „Dvasia“ nepasiduoda 
sustingusiam laikui: „Ir veltui dvasią raminti norėjau, / Aplinkui vien 
tamsią naktį regėjau“**. 

Kuriantis meninių konstrukcijų išeities tipams, tam tikras turinio 
sritis atitinka tam tikri meninės kalbos tipai. Literatūros raidoje kei- 
čiasi pirminės kodifikacijos ribos. „Ten, kur išeities tipas davė vieną 
struktūrinę galimybę, atsiranda pasirinkimas“. Lietuvių poezijos 
„pagreitintos raidos“ (Georgijus Gačevas) sąlygomis Maironis tuo pat 
metu sukuria kelis eilėraščio „išeities tipus“. 

Maironio poezijoje labiausia išplėtota oratorinio eilėraščio siste- 
ma. Jai pirmiausia taikytas lakus Mykolaičio-Putino apibūdinimas: 
„Iškilmingumas ir retoriškas patosas yra svarbiausias išvidinis Mai- 
ronio poezijos savumas, nulemiantis jo kūrybos stilių ir formą“**. 
Oratoriniu eilėraščiu siekiama ne „sužavėjimo“, o „atviro įtikinimo“, 
jis grindžiamas ne intymių kontaktu, o viešumo ir privatumo, reto- 
rikos ir lyrikos, diskursyvumo ir poetiškumo opozicija“. Iš principo 
daugiareikšmis poetinis žodis palenkiamas diskursyvinei minčiai (fi- 
losofinei, politinei, etinei). 


[...] 


82 Maironis, Rinktiniai raštai, p. 66. 

85 IOpud JloTrMau, op. cit., p. 127. 

84 Vincas Mykolaitis-Putinas, Naujoji lietuvių literatūra, p. 253. 
85 Mapx Monakos, op. cit., p. 166. 

III 


Oratorinio ir meditacinio eilėraščio santykis Maironio poezijoje ko- 
reliuoja su tiesos sakymo, įtikinėjimo ir susimąstymo, abejonės prieš- 
prieša. Maironio žmogaus poziciją apibūdina kelios alternatyvos: 
gamtinė neišvengiamybė ir sąmoningas pasirinkimas akistatoje su 
istorija, nusiraminimas ir romantinis veržlumas, ryžtingas apsispren- 
dimas ir abejojantis klausimas. Tokių kolizijų Maironio pirmtakai dar 
nebuvo patyrę. 

Baranausko Anykščių šilelyje vienas emocinių leitmotyvų - „ramu- 
mas“ - eina iš žmogaus ir gamtos sutapimo: „Ė tas visas ramumas po 
lietuvių dūšias, / Lyg lygumoj vėjelis po žoleles trąšias“, „Lyg tarytum 
ramumas taip dūšion įslinko, / Kad net dūšia kaip varpa pribrendus 
nulinko“““. „Ramumo“ motyvas lydi cikliškąjį gamtos laiką ir Mairo- 
nio poezijoje: „ramiai be karionės“ eina dangaus skliautu saulė (Jau- 
noji Lietuva), ramumą teikia gamtos darna („Nesigirdi garsų! Kiek 
ramumo danguos! / Nieks nebaido svajonių gamtos!'*7). Tačiau pri- 
klausydamas istoriniam laikui, žmogus Maironio poezijoje nebegali 
nekonfliktiškai sutapti su gamta („Veltui, nugręžęs akis atgali, / Tarp 
atminimų ieškai ramumo““š). Eilėraštyje „Rigi Kulm“ su gamtos idile 
disonuoja „keleivio širdis“, kuri, „nenurimusi veržias toli“ iš egzotiš- 
kos gamtos į tėvynę. „Gamtos ramumo“ nepripažįsta „iškentėjusi krū- 
tinė“ (eil. „Poezija“), atilsio nerandanti dvasia (eil. „Saulei leidžian- 
tis“), neužmigdomi troškimai (eil. „Vasaros naktys“). „Užmiršimas 
ramus“ nepasiekiamas romantiniam poetui: „Patsai ramumo nepaži- 
nęs, / Kitiems išganymą nešu““, „Neradęs laimės nei ramumo“““, 
Ramybė tolygi nebūčiai, nykimui („Išnyksiu, kaip dūmas neblaško- 
mas vėjo“?'). „Nurimti“ ir „numirti“ - paroniminiai sinonimai: „Iš kur 
numnirę sugrįžt nebgali, / Ramybę amžiną sau pasirinkę“**. 


86 Antanas Baranauskas, op. cit., p. 34. 

57 Maironis, Rinktiniai raštai, p. 17, eil. „Rigi Kulm“. 

88 Ibid., p. 60, eil. „Sunku gyventi“. 

š9 Ibid., p. 134, eil. „Poeta“. 

o Ibid., p. 204, eil. „Poetui mirus“. 

»* Ibid., p. 76, eil. „Išnyksiu, kaip dūmas“. 

2 Ibid., p. 148, eil. „Ne vienas metas, risčia prabėgęs..“ Ramybės ir laimės 


459 


Konfliktišką žmogaus situaciją apibūdina meninės erdvės orien- 
tyras - „žemės“ ir „dangaus“ priešprieša, matyt, taip pat sietina su 
romantinę tradicija ir įgyjanti semantinės klišės požymių. „Dangus“ 
Maironio eilėraščiuose - įkvėpimo, poezijos šaltinis: „Kas suteikė tau, 
numylėta, graži! / Tą įstabią, slaptąją galią, / Kuria į dausas jojo dvasią 
neši'“, „Bet kas pažino įkvėpimą, / Jo aukštus, dangiškus jausmus, 
[-..] / Tas iškentėjusią krūtinę / Apkaitins giesmėmis dangaus“**, „Dva- 
sios saldūs regėjimai, nemirštą troškimai, / Iš dangaus man atskridę 
sapnai!“ Aukštą dangų atitinka širdies gelmė: „Nieks nuraminti ta- 
vęs negali / Nei išmatuoti širdies gilumo““, „Skaisčia savo skausmo 
gilybe!“?, „Neras tik atilsio širdis: / Viltis nežvelgs į jos gilybes!..“*š, 
„Vien žavi bekalbė širdis paslapti, / Kurios nepasieksi gilybės!./99 Kei- 
Čiantis priešpriešos įprasminimui ir niuansams, poetinė jos funkcija 
lieka ta pati: nubrėžti idealo perspektyvą. Idealiųjų orientyrų pra- 
radimas veda į neviltį, desperaciją: „Tarp vargų sopulių, be rasos ir 
žvaigždės, / Mūsų mėlynos akys apteko kraujais““*, „Jei prašnektų, tai 
skųstis tegali / Tarp laukų be rasos ir žvaigždės““!. 

Pirmajame Pavasario balsų leidime „gryniausias“ meditacinio ei- 
lėraščio pavyzdys - „Užmigo žemė“. „Pagrindinis atskaitos taškas“, 
iš kurio žvelgiama į fiksuojamą realybę“*, čia pakylėtas virš subjek- 


priešprieša būdinga romantinei poezijai. Tęsdamas Vasilijaus Žukovskio ir 
Jevgenijaus Baratynskio tradiciją, lakoniškai ją apibendrino Aleksandras 
Puškinas - Ha ceeme cuacmba Hem, HO eCmb nokoti u sona (žr. Cepref 
Bosapos, Nosmuka MNywukuna, Mocksa: Hayka, 1974, p. 18-19). [„Pasauly 
laimės nėr, tik laisvė ir ramybė“ (žr. Aleksandras Puškinas, Poezija; Proza, Vilnius: 
Vaga, 1999, p. 184, vertė Antanas Venclova). 

= Maironis, Rinktiniai raštai, p. 61, eil. „Taip niekas tavęs nemylės“. 

4 Ibid., p. 75, eil. „Taip maža paramos“. 

85 Ibid., p. 135, eil. „Skurdžioj valandoj“. 

6 Ibid., p. 60, eil. „Sunku gyventi“. 

7 Ibid., p. 61, eil. „Taip niekas tavęs nemylės“. 

98 Ibid., p. 91, eil. „Užmigo žemė“. 

39 Ibid., p. 101, eil. „Ko siekiu ir alkstu“. 

“00 Ibid., p. 81, eil. „Jei kada pančiai nukris“. 

* Ibid., p. 151, eil. „Liūdesys“. 

'02 Tamapa ChnbMaH, 3ūmemku o Aupuxke, JlenuHrpas: CoBeTCckHH NACaTeJB, 
1977, P. 9. 


460 


tyviojo „aš“, apie vidinius išgyvenimus kalbama trečiuoju asmeniu: 
„Dvasia ko ieško, kas atspės, / Kai skęsta ji tarp atminimų!, „Neras 
tik atilsio širdis: / Viltis nežvelgs į jos gilybes!.“ Eilėraštis prasideda 
simetriška gamtos ir išgyvenimo paralele: 2 „gamtiškąsias“ eilutes 
atliepia 2 „žmogiškosios“, 3 daiktavardžiais įvardyti gamtos („žemė“, 
„dangaus“ „sparnas“), 3 - žmogaus („akys“, „miego“, „krūtinės“) atri- 
butai. Antrojoje strofoje „nakties“ ir „širdies“ paralelizmą pažeidžia 
nebeturintis gamtinės atsvaros „dvasios“ motyvas. Žmogiškoji atri- 
butika („širdis“, „troškimų“, „dvasia“, „atminimų“) dukart gausesnė už 
gamtiškąją („naktis“, „žvaigždės“). Paskutinė strofa simetriją atstato: 
3 gamtos („aušra“, „saulėtekio“, „nakties“) - 3 žmogaus („atilsio“, „šir- 
dies“, „viltis“) atributai. Strofos sintaksė sutvarkyta veidrodinės sime- 
trijos principu: veiksnio ir tarinio seka pirmose eilutėse apverčiama 
paskutinėse: „aušra [...] nušvis“, „užsimerks [...] šviesybės“ - „neras 
[...] širdis“, „viltis nežvelgs“. Už formalaus panašumo slypi semantinė 
priešprieša: dviem neiginiais („neras“, „nežvelgs“) žmogaus pasaulis 
atskiriamas nuo gamtos. 

Kontrastas simetriškai eilėraščio erdvei - dinamiška laiko struktū- 
ra. Iš 12 veiksmažodžių tik 3 gali būti taikomi greta žmogaus esan- 
čiai realybei: negęsta - skęsta (tolimas nepozicinis rimas) - nušvis. 
Žmogaus pasaulį apibūdina miego ir budėjimo priešprieša, palaikoma 
pagrindinio semantinio motyvo gramatinių variacijų (užmigo, užsi- 
merks - nemigdo, neužmigdys, nežvelgs). Ją papildo nerimo ir ieško- 
jimo opozicija (nenuramins, neras - ieško, atspės). Teigiamos ir nei- 
giamos veiksmažodžių formos alternatyviai kaitaliojamos: užmigo - 
negęsta, nemigdo, neužmigdys, nenuramins - ieško, atspės, skęsta, 
nušvis, užsimerks - neras, nežvelgs. Strofas prasmingai diferencijuoja 
gramatinio laiko kategorijos. Pirmoje būtąjį laiką (užmigo) paneigia 
esamasis (negęsta, nemigdo). Antroje kaitaliojasi būsimasis ir esama- 
sis (neužmigdys, nenuramins - ieško - atspės - skęsta). Trečioji ištisai 
atgręžta į būsimąjį. „Pagrindinis atskaitos taškas“ lokalizuojamas ties 
teigimo ir neigimo, praeities - dabarties - ateities riba. 

Eilėraščio rimų sistemoje „ramumo“ principą atitinka rimuojamų 
balsių monotonija moteriškuose rimuose, „nerimo“ - įvairuojantys 


vyriškieji rimai. 

Nors lyrinis „aš“ nė karto nepaminėtas, subjektyvusis pradas veiks- 
mingas įvairiuose eilėraščio lygiuose. Dėl to eilėraštis palieka sudva- 
sinto kalbėjimo įspūdį. 

Tokios tobulos vaizdo ir jausmo pusiausvyros nėra kituose į me- 
ditaciją linkstančiuose Maironio eilėraščiuose. Vėlyvesnėje poezijoje 
mintis paprastai formuluojama atviro emocinio vertinimo lauke, ly- 
dima jausminių epitetų, emfatinių sušukimų: „Taip liūdna man kar- 
tais ant saulės laidos!““, „Kaip tie metai prabėgo!.. Taip ant melsvo 
dangaus / Ir nušvinta, ir gęsta žaibai!““*, „Šalin, šalin!.. Ištiesęs ran- 
ką, / Tuščia, kas bėga, grąžini!.*5 Eilėraštyje „Vasaros naktys“, kaip 
ir „Užmigo žemė“, brėžiama žmogaus ir gamtos („žemės“ ir „širdies“) 
artumo ir atskirumo riba. Bet tai, kas anksčiau buvo pasakyta pus- 
balsiu, šnekamuoju stilium, dabar įjungiama į melodines variacijas. 
Vieninteliame Maironio eilėraštyje, parašytame baltosiomis eilėmis, 
rimo funkciją atlieka sintaksiniai ir leksiniai pakartojimai („Ramios, 
malonios vasaros naktys“ - „Vasaros naktys, ramios malonios“ - „Jūs 
tiktai vienos ramios, vienodos“, „Ko man taip ilgu, ko man taip liū- 
dna?“ - „Ko gi taip liūdna? Ko gi taip ilgu?, „Viskas nutilo, viskas nu- 
rimo“ - „Viskas užmigo, viskas nurimo“), priešpriešos („Tiek tų ant 
žemės sielvartų, vargo!.“ - „Jūs tiktai vienos ramios, vienodos“, „Mig- 
dote gamtą saldžia svajone!“ - „Kam gi nemigdot mano troškimų ?“). 

Meditaciniame eilėraštyje retorinės figūros, adresuojamos ne po- 
tencialiam klausytojui, o pačiam sau, kuria nutrūkstančios šnekos 
įspūdį. Klausimų ir sušukimų seką motyvuoja susimąstymo situacija: 


Negana mano sielą verpetai 
Benešiojo ir daužė keliais? 
Arant veido daug ženklinę metai 
Bent jau kartą nurimti neleis? 


O, tie norai širdies begaliniai! 
Argi jie be kapų neužmigs? 


3 Maironis, Rinktiniai raštai, p. 141, eil. „Saulei leidžiantis“. 
04 Ibid., p. 131, eil. „Senatvė“. 
“5 Ibid., p. 159, eil. „Rudens dienos“. 

A 


Argi valandai vien paskutinei 
Šaltą atilsį jie tepaliks?** 


Mintį apibrėžia įvairios semantinės opozicijos. „Liūdesyje“ sielos 
verpetai, „norai širdies begaliniai“ supriešinami su „šaltu atilsiu“, „rū- 
bais šalnos“, veidą ženklinantys metai - su praradusia ženklumo galią 
ir balsą gamta („Bet ten ąžuolas, metais šlamėjęs, / Neprašneks! Ry- 
tmečiais neatbus!“). „Senatvėje“, išreiškiančioje rezignacinį supratimą, 
kad istorinė kartos misija baigta“, opoziciją sudaro cikliškai sugru- 
puoti laiko konceptai („Vien tik budi žvaigždė naktimis! — „Tegul švie- 
čia žvaigždė jų kapams!“; „šaltas kapas“, „pakrypusio kryžiaus“, „patalą 
šaltą kapų“ - „pražus“, „kaulai bepus“) ir žmogaus „keliai“, nykimas 
(„beržas apsenęs“, „susti nenori“) ir jaunystė („tarp linksmo jaunimo“, 
„Žiebė mums iš akių spinduliai“, „Laikas vietą užleisti vaikams“). 

Eilėraštyje „Rudens dienos“ išgyvenimo ir aplinkos priešprieša pa- 
suka lyrinį vyksmą iš įprastos Maironiui gamtos erdvės į uždarą inter- 
jerą. Žmogus, atitvertas nuo didžiojo pasaulio „neprietelių - sienų“, 
„pastogės svetimos“, praradęs kolektyvinius siekius ir širdies troškimų 
begalybę, bene pirmąsyk Maironio poezijoje atsiduria priešais tuštu- 
mą. Jos neatveria nė gamtos laikas, sustingęs nuobodžiame „pilkų 
dienų“ kartojimesi. Kalbėjimas antruoju asmeniu įveda pašalinio ste- 
bėtojo požiūrį, abejingą konkretybę: „O šaltas, purvinas vanduo / Už 


“108 


lango teška. Tai ruduo! 


IV 


Maironio poezija, atsiskyrusi nuo lyrinio pasakojimo (aušrininkų 
eilės), sustiprino paradigminius teksto organizavimo principus. Pa- 
sakojimo tekste žodis orientuojamas mažiausiai dviem kryptimis - į 
pasakotojo asmenybę, pasakojimo situaciją ir pavaizduotąjį pasaulį. 


“96 Įbid., p. 151, eil. „Liūdesys“. 

17 Irena Kostkevičiūtė, Kritinis realizmas lietuvių prozoje XIX a. pabaigoje — 
XXa. pradžioje, Vilnius: Valstybinė grožinės literatūros leidykla, 1956, p. 287; 
Vanda Zaborskaitė, op. cit., p. 320-322. 

198 Maironis, Rinktiniai raštai, p. 159, eil. „Rudens dienos“. 

„Juo ryškesnė pavaizduotojo pasaulio struktūra, juo labiau paslėpta 
naracinė situacija, ir antraip - atvirą pastarosios manifestavimą lydi 
atitinkamas herojų pasaulio „pritildymas““?. Pasakojimo struktūrose 
pirminis reikšmės vienetas - sakinys įeina į aukštesnio lygio reikšmės 
derinius, aukštesnės pakopos segmentai įtraukia, prislopina žemes- 
niojo lygio segmentus. Poezijoje už stambesniųjų lingvistinių vienetų 
matyti smulkesnieji. „Už sakinio - savarankiška žodžio vertė. Už žo- 
džio reikšmės - semantinės dalelytės, koreliuojančios su žodžių dary- 
bos komponentais. Už eilutės - jos statybiniai vienetai: skiemenys ar 
kirčių ansambliai“**, 

Maironio eilėraščiuose, kaip apskritai romantizmo poezijoje, ma- 
tyti šių dviejų kompozicijos principų sintetinimo tendencija. Akivaiz- 
džiai ji pasireiškia „antrojo personažo“ įvedimu eilėraščiuose - kaukė- 
se. Kitur personažų santykiai sudėtingesni. 

Istorinės tematikos eilėraščiuose veikiančiųjų asmenų rolės pa- 
skirstomos hierarchiškai. Lėmėjo vaidmenį atlieka tėvynė - pa- 
šaukianti savo sūnus į žygį („kas tėvynę praras, / antros neišmels 
apgailėjes“") ir jį sankcionuojanti („Mylimasis už tėvynę galvą ten 
padėjo“**). Sankcijos galią turi ir dangiškieji (pagoniški arba krikščio- 
niški) personažai: „Užtemęs dangus / Mėto tankius žaibus“, „Sutrinko 
miškai, / Lyg Perkūnas aukštai“, „Kam nusviro galva, tam dangaus 
angelai / Vainiką iš deimantų pina““, „Ir paguldė daug brolių greta 
milžinų, / O viešpats jų priglaudė dvasią““. Eilėraštyje „Oi neverk, 
matušėle!“ transcendentinį regėjimo tašką, iš kurio vertinama istori- 
jos eiga, žymi „teismo diena paskutinė“. 

Kaip lėmėjo valios vykdytojai pasirodo istoriniai arba tautosakiniai 
personažai: Vytautas, „mūsų pulkai“, „kareiviai“, „lietuviai barzdočiai“ 
ir „jaunas sūnus“, „sesutė“, „bernužėlis“. 


“09 Janusz Slawinski, op. cit., p. 83. 

ve Ibid., p. 141142. 

w Maironis, Rinktiniai raštai, p. 69, eil. „Oi neverk, matušėle!“ 
“2 ĮIbid., p. 126, eil. „Eina garsas“. 

"5 Ibid., p. 13, eil. „Milžinų kapai“. 

4 Ibid., p. 69, eil. „Oi neverk, matušėle!“ 

"5 Ibid., p. 70, eil. „Oi neverk, matušėle!“ 

Epinio vaizdavimo ir lyrinio vertinimo santykis įvairuoja. Eilėraštyje 
„Eina garsas“ „bernelio“ ir „mergelės“ balsai pateikiami be autoriaus 
komentaro, diferencijuojami lyrinės raiškos priemonėmis. „Mergelės 
tariamuose žodžiuose ritminis kirtis daug rečiau sutampa su metriniu, 
užtat jos kalba lengvesnė, skubesnė, labiau sujaudinta, o bernelio - 
griežtesnė, valingesnė. Tuos skirtumus paryškina dar ir 'šiurkštesnė' 
pirmųjų dviejų posmų orkestracija“**, Eilėraštyje „Oi neverk, matušė- 
le!“ pasakotojas, reprezentuodamas kolektyvinį subjektą („mūsų pul- 
kai“), neutralizuoja istorinę distanciją, ornamentuoja pasakojimą re- 
torinėmis figūromis: „Oi neverk, matušėle“, „Taip nelaužyk sau rankų, 
„Baltveidės oi verks, nes mylėjo!“. „Milžinų kapuose“ lyrinio „aš“ balsas 
girdėti pasakojimą nutraukiančiuose sušukimuose („Tarp tyrų plačių / 
Ne staugimas žvėrių; O ne!“ „Klaidu tarp miškų!“ „O, buvo mūšys!“), 
dabarties požiūrį reiškiančioje paskutinėje strofoje. 

Istoriniame pasakojime chronologinę priešpriešą „prieš tai“ - „po 
to“ atitinka turinio inversija. Tematinė išvada apverčia pradinę situa- 
ciją"7. Šiuo principu grindžiamas kompozicinis rėmas eilėraščiuose 
„Milžinų kapai“ („Galanda kirvius, / Kalavijus aštrius / Ir juodbėrį žir- 
gą balnoja“ - „Tik kūnų šimtai, / Suvartyti keistai, / Ilgai, dar ilgai ten 
ilsėjos“), „Eina garsas“ („Pasilik, sesute, sveika! Nuramink širdelę: / Aš 
pagrįšiu nepražuvęs į tėvų šalelę“ - „Nekalbėsi, bernužėli, man mei- 
lių žodelių! / Neužmausi aukso žiedo ant baltų rankelių!“), baladžių 
„Čičinskas“, „Jūratė ir Kastytis“ siužetinė perspektyva. Chronologinę 
priešpriešą silpnina polinkis į kompozicinę simetriją. Eilėraštyje „Oi 
neverk, matušėle!“ priešpaskutinės strofos semantika realizuoja pir- 
mosios numatymą („Kad pavirtęs, kaip ąžuolas girių puikus, / Lauks 
teismo dienos paskutinės“ - „Ir paguldė daug brolių greta milžinų, / 
O viešpats jų priglaudė dvasią“), o kompozicinis žiedas grąžina į pra- 
dinę poziciją. „Milžinų kapuose“ pavaizduotojo pasaulio lygyje su- 
priešinama praeitis (siužetinis vyksmas) ir dabartis („Dabar ten bai- 
su“). Pasakojimas šią priešpriešą neutralizuoja. Apie epinę praeitį ir 


"6 Vanda Zaborskaitė, op. cit., p. 314. 
“7 Algirdas Julien Greimas, Du sens: essais sėmiotigues, Paris: Ėditions du 


Seuil, 1970, p. 187. 

dabartį kalbama esamuoju laiku, apie „mūšį“ - būtuoju. Iš būdingos 
mitiniam pasakojimui „kovos“ ir „pergalės“ opozicijos pašalinamas 
antrasis narys. „Mūšys“ svarbus ne rezultatais, o kaip vykdytojo nar- 
sumo charakteristika. 

„Buitinės“ tematikos eilėraščiuose akcentuojama ne laiko kaita, 
o pastovumas, kartojimasis. Eilėraštis „Uosis ir žmogus“ iki 1927 m. 
buvo spausdinamas iškalbinga antrašte „Gyvenimas eina ratu“. Pasi- 
kartojantis gimimo ir mirties ratas čia jungia Žmogų ir gamtą: „augo 
uosis gražus“, „lapais žaliavo“, „uoselis žalsvutis išdygo“ - „vygė“, „lop- 
šys“, „kūdikis klykti pradėjo“, „auk, maželi gražus“; „daužė jį viesulai“, 
„baidos šiaurio aštraus“, „lenkias žemyn“, „kirvis aštrus“ - „karstui“, 
„tėvai susenėjo“. Eilėraštyje nėra personifikuoto personažo, atliekan- 
čio lėmėjo funkciją, nebent lėmėju laikytume uosį, kuris, kaip pasau- 
lio medžio analogas, įkūnija gyvenimo principą. Tada vykdytojo vai- 
dmenį atliktų „žmogus“, „tėvai, „pati“. 

Eilėraštyje „Augo putinas“ gyvenimo kartojimąsi nurodo augan- 
tis, žaliuojantis, skleidžiantis prieš saulę žiedus ir sirpinantis uogas 
putinas. Paralelizmo pagrindu prie jo šliejasi gamtos metaforomis 
apibūdinamos „mergaitės“ („Kaip lelijų, baltų ir aukštų“, „Žydi veidu, 
kaip putinas“ „Kaip aguonos“, „veidu, kaip rožė, žydėjo“, „lyg gėlelė“) 
ir įvardyti personažai - Marytė, Juozas. 

Maironio poetikos repertuare struktūriškai dominuoja oratorinis 
eilėraštis. Jis davė tiesioginių impulsų šio tipo raidai XX a. lietuvių 
poezijoje. Tačiau Maironio eilėraštis sinkretiškai jungia ir kai kuriuos 
dainiškumo, lyrinės meditacijos, lyrinio pasakojimo principus. Po- 
maironinėje poezijoje šie tipai išsiskiria ir įvairiai transformuojami. 

Straipsnis, apibendrinantis „zaborskaitiškąją“ Maironio traktuotę. Jis pareng- 
tas pagal 1987 m. lapkritį skaitytą pranešimą. 

Pirma publikacija: Vanda Zaborskaitė, „Istorija, kultūra, žmogus Maironio 
poezijoje“ in: Literatūra ir kalba, t. 21: Maironis, redakcinė kolegija: Kostas 
Doveika [et al.], Vilnius: Vaga, 1990, p. 13-21; skelbiama iš: Vanda Žaborskaitė 
„Istorija, kultūra, žmogus Maironio poezijoje“, in: Vanda Zaborskaitė, Tarp 
istorijos ir dabarties: literatūra, atsiminimai, publicistika, Vilnius: Tyto alba, 
2002, p. 74-83. 


VANDA ZABORSKAITĖ 
Istorija, kultūra, žmogus Maironio poezijoje. 
Maironio gimimo 125-0osioms sukaktuvėms 


Jauantras šimtas metų nuo to laiko, kai 1885 m. Aušroje buvo išspaus- 
dintas pirmasis Maironio eilėraštis. Antrą šimtmetį jis gyvena mūsų 
literatūrinėje sąmonėje, veikdamas ją tai akivaizdžiomis įtakomis, tai 
vien daugiau ar mažiau įsisąmonintu pačiu savo buvimo faktu. Kartu 
jaučiame, kad Maironio spinduliavimo erdvė yra platesnė negu tik li- 
teratūra. Prieš ketvirtį amžiaus, Maironio gimimo 100-ųjų sukaktuvių 
minėjime, Vincas Mykolaitis-Putinas sakė: „Mes žinome daug dides- 
nių poetų už Maironį, tačiau Maironis mums kažkas daugiau negu 
jie“. Pritariame tiems žodžiams. Maironio poezija tikrai yra vienas iš 
reikšmingiausių tautos dvasinio gyvenimo komponentų, formuojan- 
tis tautos pasaulėvaizdį, motyvuojantis jos socialinę elgseną. Daugelis 
mūsų vaizdinių, emocinių reakcijų ir sprendimų, etinių ir estetinių 
nuostatų įsišakniję Maironio poezijoje. 

Maironis nebuvo teoretikas, ideologas, naujų politinių ar filosofi- 
nių idėjų kūrėjas, bet, kaip menininkas, buvo jų reiškėjas. Jis suėmė 
savin epochos dvasią ir su nepaprasta menine įtaiga ją išsakė — išsa- 
kė, kas atitiko istorinio proceso kryptį, kas joje buvo gyvybingiausia, 
svarbiausia tautos egzistencijai. 

Maironio meninis pasaulis susiklostė 1885-1905 metais. Nors vėliau 
dar parašyta iškiliausių kūrinių, bet šis dvidešimtmetis yra laikas, kai 

Maironio poetinis pasaulis įgijo visus esminius bruožus. Kartu tai be 
galo svarbus lietuvių poezijos raidos etapas. Anksčiau buvo Kristijo- 
nas Donelaitis ir Antanas Baranauskas, paskui - Putinas, Balys Sruo- 
ga ir ketvirtojo dešimtmečio lyrikų plejada, o toliau ir visa lietuvių 
poezija iki pat mūsų dienų. Maironis - būtina grandis tarp šių dviejų 
istorinių blokų. Be jo ankstesnis literatūros etapas būtų buvęs tarsi 
neužbaigtas, ir nebūtų galėję būti to, kas atėjo vėliau. 

Minėtame dvidešimtmetyje lemiama data - 1895-ieji. Tada pasiro- 
dė Pavasario balsai, Tarp skausmų į garbę, Kame išganymas - lyrika, 
poema, poetinė drama. Maironis atskleidė meninio žodžio galimybes 
visose trijose literatūros rūšyse ir sukūrė meninį universumą, su ku- 
riuo prasmių horizontais ir žodžio įtaiga ano meto lietuvių literatū- 
roje susilyginti negalėjo niekas. Šito tad universumo centre atsistojo 
žmogus, pasižymintis esminiais savo būties parametrais. Jo santykis 
su tauta, jos istorija ir kultūra čia yra svarbiausias. 

"Tauta Maironio poezijoje - pagrindinė pasaulio istorijos kategorija. 
Pasaulio istorija jam yra tautų istorija. Iš čia kiekvienos tautos savai- 
minis būtinumas ir reikšmingumas. Istoriją Maironis apibūdina etikos 
kategorijomis ir žvelgia į ją kaip į kelią, kuris veda į teisingumo būklę, 
atitinkančią aukščiausiojo būties principo tikslus. Ši būklė - tautų ly- 
giateisiškumo įgyvendinimas. Lietuvos atsistojimas greta kitų tautų 
jam yra ir poetinė svajonė, ideali vizija, ir įvykusio fakto džiaugsmas. 
Tauta poetui - ne vien savo tauta. Visų tautų pastangos išsivaduoti iš 
priespaudos, išsikovoti savarankišką būtį gauna aukščiausią - Amži- 
nosios Teisybės ir Meilės - sankciją. Jis poetizuoja vengrų, suomių ir 
graikų, pietų slavų ir sorbų tautinius sąjūdžius („Laimėkite, jaunos 
pakylančios šalys!“). 

Tautiniai sąjūdžiai suvokiami kaip būtina pasaulio istorijos pro- 
ceso grandis. Iš čia ir džiaugsminga Maironio poezijos tonacija, jau- 
čiant, jog lemta gyventi tokiame laike, kai aiškiai girdimas pasaulio 
istorijos pulsas, sutampąs su savo tautos istorijos tėkme („Aplinkui 
jau žydi visur atgimimas, / Išpančiotos tautos gyvuoja laisvai. / Ir Lie- 
tuvai lemtas ne kitas likimas, / Ir Lietuvai laisvės išauš rytmečiai!'?). 


"Jaunoji Lietuva, V-I. 
2 Jaunoji Lietuva, VI:XIV. 

Gyvenamasis laikotarpis Maironiui ryškiai atskleidžia tautų vertę, 
ypač mažų tautų, kurios ilgai buvo iškritusios iš pasaulio istorijos 
vyksmo, o dabar vėl į jį sugrįžta, manifestuodamos visų tautų lais- 
vės, apsisprendimo, lygybės principų visuotinį galiojimą ir reikšmin- 
gumą. Savo tautą jis mato didžiojoje tautų bendrijoje kaip bendro 
proceso dalyvę, seseriškų tautų likimo bendrininkę, anų likimuose 
ir žygiuose atsiveria jo tautos kelias. Išvesti tautą į šį kelią yra jo kar- 
tos istorinė misija, kurios sunkumas ir garbingumas uždeda ypatingą 
atsakomybę. 

Tautos istorijos reflektavimas - viena iš esminių Maironio kūrybos 
atramų. Lietuvos istorijos poetinėje idėjoje išryškėja trys atžvilgiai: 
yra herojiškoji praeities Lietuva, yra tragiški tautos „užmigimo“, „ap- 
mirimo“ amžiai ir yra atgimimo laikas. 

Maironio kuriama senosios Lietuvos vizija iš dalies tęsia XIX a. pra- 
džios ir vidurio tradiciją, kuriai poetas randa lakonišką ir įspūdingą 
išraišką. Jam būdingas savitas atrankos ir koncentracijos menas, davęs 
tautai „senovės mitologiją“ - Gedimino, Kęstučio, Birutės Lietuvą, kur 
„[...] Vytautas didis garsiai viešpatavo, / Ties Žalgiriu priešus nuveikęs 
piktus“, kur „bočiai už laisvę tiek amžių kariavo“, kur „mūsų tėvynė ir 
buvo, ir bus“. Tai Lietuva, plytinti mitiniame laike, kai „Kalbos ne- 
mindžiota gimtinės, / Nė dainų mūsų Lietuvos“. Šių vaizdų įtaigos 
šaltinis - ne tik poetinė energija, bet ir autoriaus bei adresato gyvai 
suvokiama analogija su savo epocha. Tolimų laikų karinė heroika ir 
šlovinga karžygių mirtis siejosi su pasipriešinimu carizmui ir jo au- 
komis („Ten už upių plačių žiba mūsų pulkai; / Jie mylimą Lietuvą 
gina; / Kam nusviro galva, tam Dangaus angelai / Vainiką iš diemantų 
pina“). 

Senoji Lietuva pagal Maironio istoriosofinę koncepciją pasaulio 
istorijos procese labiausiai dalyvavo karinėmis ir politinėmis formo- 
mis. Ji sukūrė valstybę, lėmusią Žalgirio pergalę, gynusią Europą nuo 
turkų ir totorių antplūdžio. Kultūros sferą ji praturtino unikalaus 


3 Eil. „Kurbėga Šešupė“. 
3 Eil. „Tėvynės dainos“. 
5 Eil. „Oi neverk, matušėle!“ 

poetiškumo mitologija ir dainomis, kurias, anot Maironio, „didžiau- 
sias vokiečių poetas Goethe [...] vadino poezijos perlu““. Bet dėl tra- 
giškų istorinių aplinkybių jai nebuvo lemta įsitvirtinti Europos tautų 
bendrijoje. Pragaištingą vaidmenį atliko tai, kad, pavėluotai priėmusi 
krikštą, lietuvių tauta pasijuto „tarytum perblokšta, mirtinai nuga- 
lėta, neteko pasitikėjimo savimi ir ėmė merdėti'7. Pamažu ji neteko 
savo šviesuomenės, valstybinio savarankiškumo, tarsi apmirė ir pen- 
ketą amžių laukė atgimimo. 

Šio laikotarpio tautos būtis siejama su mirties ir prisikėlimo mito- 
logija - ir bibline, ir senosios agrarinės kultūros. Tuo pagrįstos istori- 
nės koncepcijos optimizmo negali nustelbti jokie kentėjimai, nelai- 
mės, vargai, nes prisikėlimas yra nenugalima pasaulio vyksmo jėga: 
po žemę sukausčiusios žiemos visados ateina pavasaris, žemėje palai- 
dotas grūdas visados pakyla gyvybės želmenimis, po nakties visados 
išaušta rytas - iš tokių ir panašių vaizdinių formuojasi būdingiausios 
Maironio metaforos. 

Idealus pasaulio būvis poetui - laisvų tautų bendrija, į kurią veda 
objektyvus istorinės pažangos dėsnis. Galutinių istorijos tikslų požiū- 
riu jis yra moralus. Užtat tautų pavergimas tai nusikaltimas „šven- 
čiausioms teisybėms ir tiesoms“š, ir už jį baudžia pati istorinio pro- 
ceso eiga: 


Bet amžių baisi Nemezida užslinks! 
Ji eina kaip Dievo rūstybė. 

Galingą pirmiausiai gal sau išsirinks: 
Prieš ją krito Romos galybė? 


Teisybę, teisingumą Maironis išpažįsta kaip aukščiausią pasaulio 
principą, kuriuo pagrįsta moralinė pasaulio tvarka. Užtat teisinė są- 
monė poetui yra svarbi kultūros sudėtinė dalis. Su juridinės veiklos 


6 [Maironis], Maironio raštai, t. 4: Lietuvos praeitis, Kaunas: „Raidės“ spaustuvė, 
[1926], p. 21. 

7 Ibid., p. 99. 

š Tarp skausmų į garbę, VII. 

s  Tarpskausmų į garbę, „Užbaiga“. 

sfera susiję daugelis Maironio poemų personažų, be to, ir paties Mai- 
ronio daktaro disertacijos tema Paskaitos apie teisingumą ir teisę. VI- 
soms tautoms jis linki teisėtumu pagrįstos demokratinės tvarkos: 


perblokšta 
Karalių! Josios ateitis, 
Ir jos valdžia, ir jos likimas 


"Tur prigulėt nuo jos žmonių!“ 


Atgimimas Maironiui yra esminis posūkis tautos istoriniame ke- 
lyje. Tai sugrįžimas į pasaulio istorijos eigą, atbudimas iš ilgaamžės 
neistorinės būties. Maironio istorinės koncepcijos naujumą žymi jos 
atvirumas. Poeto suvokime tautos istorija nukreipta į ateitį. Jis teikia 
tautai naujus laiko matmenis, kalba apie ją ne tik būtuoju, bet ir bū- 
simuoju laiku. 

Silpnas kultūros prado reiškimasis pakirto senąją Lietuvos valsty- 
bę - tokia, pasak Maironio, svarbiausioji Lietuvos istorijos pamoka. 
Dabartis privalo visas tautos jėgas sutelkti kultūros kūrybai - vien tai 
garantuoja tautos gyvybę ir ateitį. Maža tauta yra stipri kultūros didu- 
mu. Kultūros vertės motyvas skamba ankstyviausiuose poetiniuose 
kūriniuose. Poemėlėje Lietuva“ greta praeities istorijos didvyrių iš- 
kyla Donelaitis, Liudvikas Rėza, broliai Juškos, Adomas Mickevičius 
irypač Baranauskas, kuris laikomas didžiausiu atbundančios Lietuvos 
dainium, pirmuoju atgimimo reiškėju. Keičiasi žmogaus asmeninės 
vertės kriterijai. Su senovės Lietuva siejosi „didvyrių“ „milžinų“ figū- 
ros. Dabar didvyriai ir milžinai - nebe karinių žygių herojai, o kovoto- 
jai ir kentėtojai už naują tautos būtį, už pergales dvasios regionuose, 
kovotojai ne ginklu, ovalios jėga ir ištverme, kultūros vertybių kūrėjai. 

Dvasinę kultūrą Maironis laiko tautos gyvybės apraiška ir garantu. 
Šitoks požiūris - jo tautinės programos kertinis akmuo. 

Pirmoji, aukščiausioji kultūrinė vertybė Maironiui yra kalba. Ją 
jis ne tik poetizuoja savo eilėraščiuose, bet visa kūryba atveria jos 


e Mūsų vargai, V. Šios eilutės yra tik 1920 m. Mūsų vargų leidime; variante, paskelb- 
tame 1926 m. pasirodžiusiame antrajame Raštų tome, šio fragmento neliko. 
" Poema rašyta 1888 m., likusi rankraščiu. 

galimybes. Jo talentas pirmiausia ir pasireiškė kalbos sferoje. Poeti- 
nis žodis, liaudies dainoje žėrėjęs daugelį šimtmečių, rašto kalboje 
gludintas nuo Abraomo Kulviečio, Stanislovo Rapolionio ir Marty- 
no Mažvydo laikų, Maironio kūryboje prasiskleidė iki tol neregėtu 
skambumu, vaizdingumu ir raiškumu. Jis sukūrė tokių įvaizdžių ir 
metaforų, tokį žodžio intonacinį ir ritminį lankstumą, kuriuo galėjo 
išsakyti visą Žmogaus gyvenimo pilnatvę. Jis kalbėjo apie tokius daly- 
kus, kurių ištarti ir pavadinti iki jo niekas nemokėjo ir net nebandė. 
Jis suvokė svarbųjį savo laiko tikslą - lietuvių kalbą iš buitinės kalbos 
paversti kultūros kalba. Šitai laikė esmine savo, kaip poeto, misija ir 
ją vykdė su didžiausia atsakomybe. Pirmosios poemos Tarp skausmų 
į garbę pratarmėje jis 1893 m. rašė būgštaująs, kad skaitytojams poe- 
mos „rūbai pasirodys dar šiurkštūs ir stori, eisena gana sunki“, ir dar 
priduria: 


Bet neužmirškit, broliai, jog einu keliu visai nauju ir neišmintu, jog lie- 
tuviškas liežuvis ypatingai poezijoje visai dar neišdirbtas, ir ant vieno 
sakinio reikia ne kartą rymoti ilgomis valandomis, iki išrandi atsakantį 


išreiškimą savo mislies.* 


Maironio poezijos leidimai rodo, kaip rūpestingai jis dailino ir to- 
bulino savo kalbą, kol ji lietuvių poezijai tapo klasikine norma. 

Maironiui rūpėjo ne tik meno, bet ir mokslo kalba. Jis rungėsi su 
kalbine medžiaga, versdamas iš lotynų kalbos į lietuvių savo Paskai- 
tas apie teisingumą ir teisę, stengdamasis turtinti filosofinę termini- 
ją. Džiaugėsi 1920 m. steigiamu Lietuvos universitetu, o pirmiausia 
tuo, kad mokslas čia bus kuriamas lietuvių kalba, turėdamas minty- 
je, jog kuo platesnės intelektualinio gyvenimo sritys atsivers lietuvių 
kalbai, tuo kalba taps tobulesniu, tikslesniu ir lankstesniu dvasinio 
tautos gyvenimo instrumentu. Maironiui rūpėjo lietuvių kalbos būklė 
mokyklose, ir kai tik po 1905 m. revoliucijos atsirado galimybė įvesti 
Lietuvoje lietuvių kalbą bent kaip atskirą discipliną, jis dalyvauja su- 
darant lietuvių kalbos pirmąją programą. 


> Žr. Maironis, Raštai, t. 2: Poemos, knygą parengė, komentarus parašė Irena Sla- 
vinskaitė, Vilnius: Vaga, 1988, p. 344. 

Poetinėje kultūros koncepcijoje, kurią Maironis skelbė lyrikoje, 
deklaravo poemose, į „kultūros“ vietą jis dažnai metonimiškai deda 


„mokslą“. 


Daugiau mokslo vyrų! Galingas jų žodis, 

Ką gal Lietuva, svetimtaučiams parodys, 

Jos vardą aukštai užrašys! Į mokslą! Į mokslą su norais giliais! 
jis vardą lietuvių apdengs spinduliais! 


Jis mūsų didvyrių lopšys.5 


Maironio poemose aukštinami mokslininkai, menininkai. Bet rūpi 
jam, žinoma, tautos dvasinės kultūros visuma — visa, kas gali augti, 
nešti vaisių tik kaip visuminio tautos gyvenimo dalis, susieta su tautos 
istorine patirtimi, paremta praeities kultūrine tradicija. 

Per kultūrą reiškiasi tautos gyvybė, ir kultūros nacionalinis sa- 
vitumas Maironiui nėra problemiškas, toks jis taps ateinančiai me- 
nininkų kartai. Lietuvių kultūra remiasi neabejotinu savitu etniniu 
valstietišku pagrindu („Jei nori atrasti lietuvį šiandieną, / Ieškok, kur 
aprūkę šiaudiniai stogai“). Kalba, tautosaka, papročiai, dorovinės 
normos - visa tai, pakelta į aukštesnį sąmoningumo lygį, susieta su 
istorinio tęstinumo mintimi, su pilietine ir politine savivoka, ir sudaro 
jam lietuvių kultūros visumą, kurią jis reiškia ir aukština poetinėmis 
emblemomis. Jo santykio su tautos kultūra poetinė kvintesencija yra 
Raseinių Magdės įžangos pirmieji posmai: 


Mylėk, lietuvi, tą brangią žemę 
[...] 
Mylėk jos kalbą, senovės būdą 


[...] 
Mylėk prabočių kapus garbingus |...]. 


Tautos kultūros savitumas Maironiui ne tik savaime suprantamas, 


bet ir labai svarbus. Tačiau toji kultūra nefunkcionuoja poetui užda- 


5 Jaunoji Lietuva, VI:XN. 
4 Jaunoji Lietuva, V:lI. 

roje ir apribotoje erdvėje. Ji yra atvira pasaulio kultūrai, dar daugiau - 
jos egzistavimo prasmė ir pateisinimas yra jos įnašas, jos dalyvavimas 
visuotinėje pasaulio tautų kultūroje. 

Maironio tautos ir kultūros samprata esmingai susijusi su augimo 
ir tobulėjimo idėja. Tikroji tėvynės meilė jam yra norėjimas, rūpestis 
ir pastanga, kad tautos kultūra įgautų universalią vertę, taptų žmoni- 
jos kultūros dalimi. 

Tautos gyvenimas ir skleidimasis istoriniame laike nėra sklandus 
ir savaiminis, jis „neina kaip saulė ramiai, be karionės“s: tai grumty- 
nės tarp melo ir tiesos, istorinio regreso ir pažangos jėgų. Keitimasis, 
mainymasis ir drauge augimas, tobulėjimas yra istorinis dėsnis. Bet 
žmogus šiame procese nėra bevalė ir bejėgė istorijos jėgų blaškoma 
būtybė. Maironio kūryboje, visų pirma poemose, svarbi yra tautinio 
apsisprendimo situacija. Ji įtraukia individą į pasaulio istorijos pro- 
cesą, rodo žmogaus priaugimą arba nepriaugimą prie gyvenamojo 
momento, istorinio proceso krypties suvokimą arba nesuvokimą. 
Šis apsisprendimas nėra vien intelektualinis aktas. Maironiui jis yra 
susijęs su etinėmis pareigos ir atsakomybės kategorijomis. Žmogui 
neduota kitokios buvimo formos, kaip buvimas tautoje. Tradicinėje 
kultūros fazėje šis būvis natūralus, instinktyvus, nereflektuojamas 
(„čia močiutė užlingavo raudomis mane [...]“, „čia užaugau, iškentė- 
jau aš kančias visas [...]““). Bet vėlesnėse ir dinamiškesnėse kultū- 
ros stadijose tautinė priklausomybė tampa problemiška. Jau reikia 
sąmoningo identifikavimosi su viena ar kita tauta; reikia mąstymo, 
argumentuoto pasirinkimo, reikia neužsisklęsti bemintėje, inertiš- 
koje buityje, nepasiduoti žemiems savanaudiškumo ir servilizmo po- 
traukiams. Šis apsisprendimas pastato žmogų prieš išdavystės-išti- 
kimybės dilemą. Pasirinkti savo tautos išsižadėjimą Maironiui tolygu 
išduoti motiną. „Išgamos“, „tautos pabėgėliai“ Maironio smerkiami 
pikčiausiose satyrose. Priešingai - žmogaus sutapimas su tauta vi- 
sados aukštinamas ir poetizuojamas. Šią žmogaus situaciją pasauly- 
je Maironis savo poezijoje ypač pabrėžia ir sureikšmina. Suvokiame 


5 Jaunoji Lietuva, V. 
6 Eil. „Mano gimtinė“. 

mūsų kultūroje būtent Maironį kaip iškiliausią žmogaus ir tautos 
ryšio reiškėją. 

Maironio poetinio pasaulio žmogus įsišaknijęs savo istoriniame lai- 
ke, o kartu esti universalioje žmogiškos paskirties ir lemties situacijo- 
je. Žmogus čia nėra savo paties matas, jis susietas su kažkuo didesniu 
ir bendresniu. Pasaulio vyksmas yra žmogaus, jo individualios būties 
reiškimosi scena, ir jo gyvenime galioja tie patys kovos ir įtampos dės- 
niai. Kaip istorijos procese neteisybė, priespauda, smurtas žadina ir 
tvirtina viltingas, gyvybines tautos jėgas, taip ir žmogaus gyvenime 
kliūtys, kančia, skausmas sužadina dvasinę energiją, kuriamąsias jėgas: 


Taip prūdas, platus ir tamsus nuo vandens, 
Kad audra paleidžia upes, 

Išlauždamas spragą - kastinę akmens, 
Krantus, rodos, savo pames. 


Bet audra prabėgo: sušvito dangus; 
Vėl užtvenktas prūdas plačiai; 
Tik mala, sujudinęs girnų sparnus, 


Ir miltais išeina rugiai." 


Istorijos procese šis žmogus - ne dalyvis, o veikėjas, klausąs vidinio 
sielos balso, verčiančio kurti naujas gyvenimo formas. Esamybė nie- 
kados jo nepatenkina. Veiklos orientyrai - Tiesos ir Meilės principai. 
Gyventi pagal Tiesos reikalavimą — tai visomis savo dvasios pajėgo- 
mis stengtis suprasti pasaulį ir savo vietą jame. O tiesą suradusį protą 
veiklai, kūrybingam ir pilnatviškam gyvenimui įkvepia meilė. Ji yra 
pagrindinė gėrį kurianti jėga. Ką žmogus daro iš meilės, mylėdamas, 
tas lemia gėrio ir teisybės laimėjimą: 


Į darbą, vyrai! Šalį jauną 
Prižadins meilės rytmetys; 
Galybė meilės viską griauna: 
Žiemos ledus ji sutirpdys.* 


7 Tarp skausmų į garbę, VIII. 
8 Eil. „Užtrauksme naują giesmę“. 


475 


Meilė - universali jėga, sujungianti žmogų ir pasaulį: 


[...] 


Vien meilę norėtum dainuoti, 
Apimti pasaulį, priglaust prie širdies, 
Su meile saldžiai pabučiuoti!'? 


Mylėdamas žmogus pajunta dvasios jėgą, išgyvena šviesiausias 
dvasios akimirkas: 


Man ranką padavei jautriai 
Ir jauną širdį atdarei 
Bendros žvaigždės vardu; 
Dabar ar juokias ateitis, 

Ar sopa verkia mums širdis, 


Jaučiu ašai už du.*? 


Poetinėje pasaulio sampratoje aukščiausia meilės forma - tėvynės 
meilė. Maironio poezijoje ji nėra retorinė deklaracija, o pavergia ypa- 
tinga poetine energija ir temperamentu. Tai aistra, gimininga Platono 
Erotui, keliančiam sielą į grožio ir gėrio sferas. 

Maironio talento prigimtis, jausenos pobūdis lėmė, kad jo poezi- 
joje tėvynė ir mylimoji dažnai susipina viename švytinčiame ir be- 
sikeičiančiame vaizde, kad tėvynė personifikuojama moters idea- 
lizuota figūra. Šitaip yra jo ankstyvojoje poezijoje, šitaip ir vėlesnio 
laikotarpio kūryboje. Antroji Mūsų vargų preliudija prasideda meilės 
lyrika („Iš Danutės akių tai dangus, tai naktis; / Jų gelmė - amžina 
paslaptis!.**). Toliau šis motyvas keičiasi, įgyja naują prasmę ir pa- 
baigoje išsilieja jaudinančia tėvynės meilės giesme: 

Daug kentėjus šalis, žeme bočių senų, 


Pasiilgusi saulės dienų! 


s Eil. „Pavasaris“. 

2 Eil. „Ant Drūkšės ežero“. 

2 Maironis, Mūsų vargai, Kaunas: A. Petronio knygynas, 1920, p. 4, „Praeliudium“, II. 
Paskutinėje poemos redakcijoje antrosios preliudijos neliko. 

Atsibuski ir kelkis, džiaukis veidu viešu: 
"Tau pavasario gandą nešu. 

Aš tau giesmę nešu, giesmę pilną vilties 
Po sunkios vakarykščios nakties! 

Daug kentėjus, tėvyne, užmirški vargus! 


Juk tu mano naktis ir dangus?* 


Taip Maironio poezijoje susilieja asmeniškiausi širdies išgyveni- 
mai ir, pasak Georgo Hegelio, „tautos interesų, vaizdinių ir siekimų 
visuma“3. Čia skleidžiasi būsenos, kuriomis žmogus pasireiškia tau- 
toje, o kartu atsiveria universalios sielos gyvenimo situacijos. Visa 
tai turi, kaip sakėme iš pradžių, ne tik literatūrinę vertę. Tai ne vien 
formuoja tautos estetinį jausmą. Maironio poezijos veikiama klos- 
tėsi pastaruoju šimtmečiu visa dvasinė lietuvių kultūra. Per tą laiką 
ne kartą keitėsi meninis skonis; keitėsi tautos istorinės-socialinės 
egzistavimo sąlygos; keitėsi gamta, prarasdama savo pirmapradį ty- 
rumą; keitėsi pagaliau ir žmogus, tapdamas vis daugiau rafinuotas ir 
vis mažiau harmoningas, gal ne vienu atveju prarasdamas gilumos ir 
aukštybių matmenis. O Maironio poezija tebėra orientyras, pastovus 
atskaitos taškas, kurio negalime išleisti iš akių, jei norime suprasti 
save, įvertinti savo mokėjimą paklusti pareigai, pajausti atsakomybę, 
jei norime pažvelgti į savo gyvenimą didžiųjų Tiesos ir Meilės vertybių 
šviesoje. 


2 Ibid., p. 4, „Praeliudium“, II. 

3 Georgas Hegelis, „Estetikos fragmentai“, in: Poetika ir literatūros estetika, t. 1: Nuo 
Aristotelio iki Hegelio, sudarė ir įvadą parašė Vanda Zaborskaitė, Vilnius: Vaga, 
1978, p. 381. 

Straipsnyje aptariamas nedaug tegarinėtas Maironio kūrybos aspektas — są- 
sajos su muzika. 

Pirma publikacija: Vytautas Landsbergis, „Maironis ir muzika“, in: Literatūra 
ir kalba, t. 21: Maironis, redakcinė kolegija: Kostas Doveika [et al.], Vilnius: 
Vaga, 1990, p. 179-184; skelbiama iš: Ibid. 


VYTAUTAS LANDSBERGIS 
Maironis ir muzika 


Ėmusis tokios temos, tenka svarstyti, ką reiškė muzika Maironiui ir 
ką jis davė muzikai. Istoriškai konkrečiai - lietuvių muzikai. Tiedu 
aspektai galėtų būti ir ne ką tesusiję: pavyzdžiui, įsivaizduotinas poe- 
tas, neturįs didesnio sąlyčio su muzikos menu; jis rašo eilėraščius, 
kurie dėl savo turinio tinka kompozitoriams, virsta dainomis. Betgi 
Maironio atveju tie aspektai, atrodo, buvo stipriai susiję. Muzika jam 
buvo didelės reikšmės dalykas - girdimas, juntamas ir gyvenime, ir 
poezijoje. Juoba daina, dainos žanras. Ir muzikus turėjo traukti ne 
vien žodinis Maironio eilių turinys, bet ir skambumas, muzikalumas, 
patogumas dainuoti. Aišku, tokia teigiama savybė nemažina grynai 
poetinio įkvepiančio jo eilių svorio, bet, manau, kad tais laikais (ir 
ypač Lietuvoje!) poezija dar tebebuvo irskambėjimas, neatskiria- 
mas nuo žodinės, grafinės ir kitokios eilių semantikos. 

Tapęs miestiečiu, Maironis mėgo namų muziką: fortepijoną, daina- 
vimą. Jaunystėje, be abejo, gimtąją liaudies dainą. Ir vėliau dainuoda- 
vo - pats dainuodavo - anuometinį populiarų repertuarą, ilgėdavosi 
gimtųjų vietų su jų dainomis. Štai jo, Peterburgo dvasinės akademijos 
profesoriaus, 1897 m. laiškas: 


Atsisėdau prie rašomojo stalo dirbti kasdieninio paprasto darbo, tačiau 
protas šį kartą atkakliai atsisakinėjo man paklusti; mintis kaip paukštis 
skrido kažkur toli toli... į gimtąją šalį, į Dubysos pakrantes, po pažįsta- 


mais stogais!.. 

Kur banguoja Nemunėlis, kur Dubysa miela plaukia, 

Ten Lietuva mano miela, ten ir širdį mano traukia! 

[J 

Aratsimenat, Ponia, tą vakarą, sodą, upeliuką ir tą kūdrą, kurioje varlės 


kurkė? Jau gerai nebeprisimenu, ką ten dainavome [...]? 


1919 ar 1920 m. vasarą, pasikliaujant Valerijos Čiurlionytės-Karu- 
žienės pasakojimu, Maironis viešėjęs Skapiškyje ir sykį vakare, irsty- 
damasis laiveliu po ežerą, nepaprastai gražiu balsu dainavęs „Plaukia 
sau laivelis“ ir kitas dainas“. 

Kaune Maironis turėjo gerą fortepijoną, smuiką, savotišką muzi- 
kinį saloną. Čia skambėdavo vėlgi populiaresnė, tačiau rimta ir nuo- 
taikinga romantinė muzika, kaip antai Frederiko Šopeno noktiurnai 
(minimi ir Maironio poezijoj). Visa tai nėra be ryšio su Maironio poe- 
zijos muzikalumu. Šį ne visai tikslų žodį reikėtų suprasti kaip plačią - 
giminingą muzikai - Maironio ritmų, asonansų, prozodijos resursų 
skalę. Čia ne tik „Varpai“ (ar panašūs atvejai), kur skambesys tiesiogiai 
susijęs su kitais poetinio turinio aspektais. (Antai tolydinė galinga ri- 
tmika: „Išsisupus plačiai [...]“.) Čia ir juntami - esu tuo įsitikinęs - 
eilių tempo kitimai, išretinimai bei sutankėjimai, kone girdima, net 
akimis teskaitant, alsavimo, atodūsio dinamika: 


Išvydau ją, kai vakarinė [...]+ 


>>>>>>2>>5>>5>5>>222>2>>>>> 


Praeisiu, kaip verdą verpetai [...]5 


><>< >< >< >< >< >< >< >< >< >< ><> 


Visa tai galėtų būti specialaus tyrinėjimo tema - Maironio eilių 
intuityvioji muzika. Kitas klausimas, kokia gi muzikos vieta poeto 


* „Nežinomas Maironio laiškas“ [1897 m. lapkričio 4 d., laiškas iš Peterburgo), 
in: Švyturys, Vilnius, 1972, Nr. 21, p. 11. 

*  Užrašyta 1981-12-22. 

3 Eil. „Nuo Birutės kalno“. 

+ Eil. „Poezija“. 

5 Eil. „Pasitikėjimas savimi“. 

pasaulėžiūroje, jo išpažįstamose estetinėse ir etinėse vertybėse? Paž- 
velkime, kas yra Maironiui žmogaus laimė: 


[-..] jei kada sapnuoja 
Užburtas pasakas ir amžinas dausas, 
Kai stygos virpančios jo sielai sudainuoja 


Ar rūta kvepiančias prisimena kasas.“ 


Taigi - einant atgal nuo paskutinės eilutės - meilė, muzika irar- 
chetipinis žmonijos sapnas apie amžino gėrio šalį. Muzika iš tiesų ir 
tegali geriausiai, daugiausiai pasakyti apie tuodu kitu, tarpusavy juo- 
baaartimu dalyku. 

Muzikos reikšmę žmogui, kultūrai Maironis ypatingai teigia visur, 
kur kalbama apie dainas. (Gal ir ten, kur jo eilėse žmogui prabyla 
gamtos muzika, pavyzdžiui, miškai, ošiantys apie senovę ir dabartį.) 
Liaudies dainas Maironis, kaip regis, labai mylėjo, idealizavo, kelerio- 
pai akcentuodavo jų reikšmę. 


Tėvynės dainos, jūs malonios [...]7 


- taip teigiama estetikos ir etikos vienybė, įkūnyta lietuviškoje dai- 
noje, liaudies dainų kultūroje. „Mūsų gražios ponios“, atsižadėjusios, 
pamiršusios, nebevertinančios viena - dainų grožio, praranda ir kita - 
natūralų brolišką žmonių ryšį. 


Ten močiutė užlingavo 


raudomis mane [...]š 


- Čia daina, graudi kaip rauda, įkūnija giliausią poeto ryšį su Tėvyne ir 
tauta; ir jis tai suvokia kaip lemtį - nuo kūdikystės, nejučiomis... Ste- 
bėtinai panašiai yra kalbėjęs Mikalojus Konstantinas Čiurlionis: „[...] 
kompozitoriai [...], būdami savo Tėvynės sūnūs, gauna iš savo tėvų 


S Eil. „Dienų sielvartai“. 
7 Eil. „Tėvynės dainos“. 
8 Eil. „Mano gimtinė“. 

draugę su krauju savo dainų meilę ir dažnai patys nejausdami mėgsta 
jų būdą ir ypatybes'?. 

Na, ir Tėvynės identifikacija, geografinė, etnografinė... „Ten, kur Ne- 
munas banguoja [...]“*, „Kur bėga Šešupė [...] / čia skamba po kaimus 
Birutės daina“", Iš tiesų nerasi kitos šalies, kur po kaimus būtų skam- 
bėjus - jau veik šimtą metų! - daina apie Birutę. Šis Lietuvos tapatybės 
ženklas (minimas ir „Tėvynės dainose“) apima daug ką: dainą, istoriją, 
istorinę poeziją, virtusią daina, grįžusią į liaudį. Panašiai Maironis žino- 
jojau ir savo poeziją grįžtant, anonimiškai sklindant („niekas manęs ne- 
minės“*). Kita vertus, taip ryškėja Lietuvos esminiai ženklai Maironio 
sampratoj: gamta, istorija, daina. Ji turėjo ir po šalis plačiausias aidėti, 
skambėti, skelbdama apie Lietuvą, simbolizavo visą tautos kultūrą. 

Ir pats Maironis kūrė dainas. Ankstyvoji, neužrašytoji arba nebran- 
gintoji poeto kūryba iš karto rado savo žmones, virto dainuojamomis 
dainomis. (Jis tą žinojo - liudija Juozas Tumas-Vaižgantas.) Gal jau tas 
jaunatviškas eiles, o vėliau išties nemaža brandžios poezijos Maironis 
kūrė būtent dainavimui. Apie tai liudija pavadinimai, toli gražu ne 
šiaip sau metaforiški, kai kada ir struktūra (priedainiai, duetas), ir net 
vienas kitas žinomas faktas. 

Antai Maironio „Lyrikoje“ su visais Pavasario balsų redakciniais va- 
riantais randame: dukart „Dainą“ („Ar skauda man širdį?.., „Už Resei- 
nių, ant Dubysos...“), dukart „Senovės dainą“ („Oi neverk, matušėle!“, 
„Eina garsas“), darvieną „Dainą apie senovę“, „Putino dainą“, „Tautišką 
dainą“ „Jaunimo giesmę“, dukart „Marijos giesmę“, du giesmės varian- 
tus „Šv. Aušros Vartų Marijai“... 

Iš žinomų faktų priminsiu du. „Kur bėga Šešupė“ atsiranda - pa- 
sidaro žinoma - jau 1898 m. ir iš sykio su gaida. Tai privatus užsaky- 
mas Česlovui Sasnauskui, Peterburgo šv. Kotrynos bažnyčios vargo- 
nininkui ir lietuviškų vakarų dalyviui, suharmonizuoti šią dainą 
pagal pridedamą melodiją (iš Elžbietos Dausinaitės, Antano Smilgos 


9 Žr. Mikalojus Konstantinas Čiurlionis, Straipsniai, parengė Vytautas Lands- 
bergis, Vilnius: Lietuvos rašytojų sąjungos leidykla, 2013, p. 60. 

Eil. „Mano gimtinė“. 

"Eil. „Kur bėga Šešupė“. 

2 Eil. „Išnyksiu kaip dūmas“. 

svainės, laiško Česlovui Sasnauskui). Tai daroma su Maironio žinia 
arba tiesiog jam pageidaujant, mažų mažiausia, žinant apie gaidą. 
Galėjo būti ir taip, kad gaida gimė kartu su žodžiais arba net anks- 
čiau, kad buvo niūniuojama, kai poetas rašė eiles. Jis juk nenorėjo 
ir neskelbė eilėraščio, tiktai sykiu su muzika - kaip dainą - gerokai 
vėliau, 1902 m. Žinyčioje". 

Sasnauskas sukūrė dvi dainas „Kur bėga Šešupė“: vieną paprastu- 
tės, elementarios melodijos, matyt, tą gautąją suharmonizavęs, o kitą 
skambią, himnišką, kurią ir dabar pažįstame. Pirmoji pasirodo antrą- 
syk kaip „Tautiška daina“ 1905 m. Pavasario balsuose (be natų) ir - tuo 
pačiu pavadinimu! - Šaltinyje (1907, Nr. 1) bei Sasnausko Lietuviškoj 
muzikoj“. Aišku, su Maironio žinia, jam ir tekstą gerokai perdirbus, 
praplėtus. 

Pastarajame leidiny, Sasnausko kūrinių serijoje, pasirodė ir „Jau 
slavai sukilo“ net trimis versijomis, vienareikšmiu tiesioginiu pava- 
dinimu: Himnas. Jau XIX a. paskutiniame dešimtmety lietuvių in- 
teligentijai rūpėjo himno problema. Antano Baranausko daina „Nu, 
Lietuva, nu, Dauguva“ su protesto, pasipriešinimo ir vilties žodžiais 
vis dar skambėdavo kaip himnas lietuvių studentų, kitos miesto in- 
teligentijos, net kaimo jaunimo suėjimuose (prisiminkime sceną iš 
Vaižganto Pragiedrulių). Betgi ne viskas joje beatitiko laiko dvasią. 
Dar anksčiau, negu Vincas Kudirka rašo ir skelbia - su gaida ir har- 
monizacija! - „Tautišką giesmę“, Maironis įteikia Juozui Naujaliui 
himno žodžius „Jau slaviškos šalys iš miego pakilo..“ Sukurtai Nau- 
jalio dainai, tiksliau, jos autografui žuvus (sudeginta laukiant kratos; 
laimei, liko nuorašas, 1963 m. paskelbtas JAV), tik po keliolikos metų 
vėl turime Sasnausko dainą pagal naujai redaguotus žodžius. Tai bū- 
tent „Himnas“, kurtas ilgesnį laiką, bene nuo 1905-ųjų metų, tikriau- 
siai šiuo pavadinimu atspindintis ir poeto neatsisakytas intencijas. O 
prieš tai dar buvo „Kur bėga Šešupė“, antrojoje publikacijoje, kaip ma- 
tėme, siūlanti visuomenei „Tautiškos dainos“ pavadinimą ir paskirtį. 


3 Žr. Žinyčia, Tilžė, 1902, Nr. 4-5. 
1 Česlovas Sasnauskas, „I. "Kur bėga Šešupė" [Natos]", in: Česlovas Sasnauskas, Lie- 
tuviška muzika, Kaunas-Marijampolė: Dirva, [1909]. 

Neaplenkė Maironio nė minėtoji Baranausko daina. Tai visai tiks- 
liai žinomas atvejis, kai Maironis kūrė eiles, taikydamas jau esamai 
gaidai. „Senovės dainą“ jis ir paskelbė 1903 m. su nuoroda visiems Tė- 
vynės sargo skaitytojams: „Gaida kaip: 'Tu Lietuva, tu Dau- 
guva, pasilikit sveikos". To teksto, pritaikyto melodijai, buvo 
prašę peterburgiečiai lietuviai. Dainą chorui tuoj sukomponavo nau- 
jas tenykštis muzikas Mikas Petrauskas, o vėliau, ko gero, revoliucijos 
peripetijose prarado natas, todėl nepaskelbė. (Juodraštis yra išlikęs.) 
Bet žmonės jau dainavo naujus Maironio žodžius, nebežinodami nei 
melodijos, nei kompozicijos autorių; veik po dvidešimties metų dainą 
„Eina garsas“ iš naujo harmonizavo chorvedys Stasys Navickas. 

Maironio Raštų“ komentaruose klaidingai nurodomi kiti du kom- 
pozitoriai, neva naudoję šiuos žodžius - Sasnauskas ir Naujalis. Tą 
reikia atitaisyti, o sykiu patikslinti dar porą dalykų. Populiariausią, 
ligi šiol giedamą „Marija, Marija..“ sukūrė Sasnauskas (komentaruo- 
se - tik Aleksandras Kačanauskas). „Kur bėga Šešupė“ savo ruožtu yra 
sukomponavęs ir Naujalis, „Tupi šarka“ - ir Juozas Gruodis, o „Tu girele, 
tu žalioji.“ — ir Ignas Prielgauskas. „Už Reseinių..“ - Naujalis. 

Maironis siūlė plunksną stambesniems muzikos žanrams — „nū- 
dienės tematikos“ muzikinei dramai Kur išganymas, istorinei operai 
Nelaimingos Dangutės vestuvės - bet buvo ir liko dainius. Pats tą su- 
vokė. Pažvelkime, kokia reikšminga poeto atributika jo eilėse: tai lyra 
irkanklės. Rapsodo - dainiaus - vaidilučio instrumentai. Bendra- 
tautis, klasiškas - ir tautinis muzikos, dainų kūrybos pradas. 
Kanklės įsitaisė Kaune prie durų, kad garsas ženklintų, pas ką įeinama. 

Daug lietuvių muzikų kūrė pagal Maironio žodžius. Daugybė jo 
eilių - kai kurios kompozitoriams padedant, kai kurios ir mėgėjams 
pritaikius kokią gaidą - virto liaudies dainomis. Statistika čia irgi būtų 
įdomi (tik autoriui šįsyk rodėsi ne tokia svarbi) ir keltų naują klausi- 
mą - kodėl taip netolygiai? 


5 Maironys, „Senovės daina“ [„Eina garsas“], in: Tėvynės sargas, Tilžė, 1903, 
Nr. 11-12, p. 30-31. 

“ Maironis, Raštai, t. 1: Lyrika, įvadą, komentarus parašė ir knygą parengė Ire- 
na Slavinskaitė, Vilnius: Vaga, 1987, p. 275. 

Maironis - tam tikro laikotarpio kompozitorių mėgstamas poe- 
tas, dainų tekstų autorius. Tai jo metas, lyrinės patriotinės poezijos 
aktualumo metas. Tada jis daugelį inspiravo, ir geriausias Sasnausko, 
Naujalio dainas bei chorus žymi tokia autentika bei populiarumas, su 
kuriais nepigu būtų buvę varžytis kad ir kokio talento vėlesniems lie- 
tuvių kompozitoriams. (Savotiškas pavyzdys - mūsų laikų faktūriniai 
papildymai, peraranžavimai, ne ką tepridedantys senoms Naujalio, 
Sasnausko dainoms, o būtent nuskriaudžiantys autentiką). Iš tiesų, 
dar Maironiui gyvam esant, palyginti nebedaug kas imasi jo tekstų. 
Muzika, nepastovi mylimoji, apleidžia senstantį poetą. Tačiau Mai- 
ronio poezija ir netiesiogiai veikia lietuvių muziką, visą kultūrą. 
Visus nejučiom auklėja jo mintis, jo poezijos įskiepytas dvasinis žygio 
pradas. Žinoma, tai ir epochos reikmė, bet Maironio konkretizuota. 
Jau tuo pat metu, kai Maironio poezija byloja apie žygio ilgesį, Čiur- 
lionio muzika teigia analogišką žmogaus vertę: dvasios galią, didybę, 
kitokio pasaulio troškimą. Kai jaunesnė poetų karta suskanta ieškoti 
prarasto didvyrių epo, bent jau buvusių herojinių liaudies dainų (juk 
ne baudžiauninkų raudos lydėjo bočius į Žalgirį, prieš mozūrus ar 
švedus), Gruodis skelbia reikalingumą lietuviams herojinės muzikos, 
kviečia - kaip Muzikos mokyklos direktorius - šią profesiją pasirinkusį 
jaunimą: „Apsišarvoję mokslu stokim į darbą, kam krūtinės nešaltos!“ 

Maironio žodžių gal ir nebesąmoningos parafrazės čia aiškios (ypač 
iš „Jaunimo giesmės“), juoba aiški pozityvių kvietimų, idealų tąsa. 

O dabar - nejau Maironis neinspiruoja lietuvių kompozitorių? Ka- 
žin, ar taip galima būtų sakyti. Jo baladės ne kartą stimuliavo lietu- 
vių programinę simfoninę muziką („Jūratė ir Kastytis“, „Čičinskas“), 
Maironio žodį rasime Broniaus Kutavičiaus, Giedriaus Kuprevičiaus 
kūryboje. Bet ir ne tai svarbiausia. Ar ne iš Maironio dvasios kyla tie, 
kurie panūsta, drįsta ir net pajėgia prikelti kokį prūsų, jotvingių ar dar 
senesnį senelį iš kapų milžinų? O ir tie, kurie pasirinkę apolonišką 
muzikos lyrą eina tiesiu, valingu darbo keliu, kuriems Tėvynė yra kon- 
kreti jų gyvenimą įprasminanti atrama? Be Maironio etikos pamokų 
kažin ar jie būtų išaugę. 

Maironio kritinė recepcija 
vėl Nepriklausomoje Lietuvoje 


Straipsnis skirtas visuotiniams Maironio poetinės programos aspektams. 


Pirma publikacija: Viktorija Daujotytė, „Maironio poetinės programos visuo- 
tinumas“, in: Literatūra ir kalba, t. 21: Maironis, redakcinė kolegija: Kostas 
Doveika [et al.], Vilnius: Vaga, 1990, p. 55-68; skelbiama iš: Viktorija Daujo- 
tytė, „Maironio visuotinumas“, in: Viktorija Daujotytė, Tautos žodžio lemtys, 
Vilnius: Vaga, 1990, p. 264-274. 


VIKTORIJA DAUJOTYTĖ 
Maironio visuotinumas 


Nors Maironio gyvenimas ir kūryba gerokai įžengė į XX amžių, savo 
dvasinėmis aspiracijomis jis liko XIX amžiaus kūrėjas. Lygiai taip 
pat XIX amžiui priklauso ir Žemaitė. XX amžiaus pradžios literatū- 
ra, šiems rašytojams dar tebekuriant, žvelgė į juos kaip į klasikus - ir 
neigdama, ir adoruodama. Vėliau ši situacija dar labiau ryškėjo. „Api- 
bendrindami Maironio poezijos charakterį, galime pasakyti, kad joje 
atsiskleidžia tokie XIX a. lietuvių poezijos bruožai, su kuriais vėly- 
vesnioji poezija santykiaus kaip su “klasikai. Šis santykis bus ne vien 
pagarba, bet taip pat opozicija, priešiškumas“. Pirmasis Maironio vi- 
suotinumo aspektas ir yra susijęs su klasika. 

Maironio kūryba augo lietuviškoje dirvoje, kartu buvo veikiama 
didžiausių XIX a. poetų klasikų: Johano Volfgango Gėtės, Frydricho 
Šilerio, Aleksandro Puškino, Adomo Mickevičiaus. Tai artimų este- 
tinių idealų klasika, todėl Maironio santykis su ja yra harmoningas. 
Maironis yra rašęs: „[...] aš romantikas, kuriam Mickevičius, Puškinas, 
Goethe palieka net formos atžvilgiu nepeiktini pavyzdžiai'*. Nesigi- 
linant į romantiko sąvokos turinį (jis atskleistas Vandos Zaborskaitės 
monografijoje), mūsų temai svarbus Maironio ryšys su šiais poetais, 
programiškai siekusiais visuotinumo. Tokio siekimo įspūdis kyla iš 
kūrėjo pastangų aprėpti žmogaus ir pasaulio visumą, atskleisti jos 


* Vanda Zaborskaitė, Maironis, Vilnius: Vaga, 1968, p. 459. 
* Cituojama iš: /bid., p. 440 (šios knygos p. 214). 

esmę. Lietuvių estetikoje visuotinumo sąvoką įtvirtino Vincas Myko- 
laitis-Putinas, straipsnyje „Getė - visuotinumo poetas“ (1932) rašęs: 
„Getė pasauly ir visuose jo reiškiniuose ieškojo tai, kas dėsninga, to- 
bula ir nekintama. Dėl to ir jo kūryba yra tokia visuotinė, tarsi iškelta 
iš vietos ir laiko ribų“. Maironio kūryboje dėsninga, tobula ir vi- 
suotina pirmiausia tai, kas priklauso Dievui, jo meilei ir gailestingu- 
mui. Žmogaus pasaulyje visuotinumo vertę Maironis suteikia tautai ir 
tėvynei. Gėtės visuotinumas yra labiau filosofinis, Maironio - labiau 
tautinis. 

Visuomenės raidoje nuolat keliamos naujos idėjos, turinčios pa- 
keisti tautos padėtį, kartu paveikti ir meno likimą. Kuriamos drau- 
gijos, visuomeniniai sąjūdžiai, leidžiami leidiniai. Tokios idėjos ne- 
vienodu laiku formavosi per visą XIX a. Svarbų impulsą joms suteikė 
romantizmas, ypač savitai reiškęsis Vokietijoje ir Rusijoje. Ir Vilniaus 
universitete veikė filaretų ir filomatų draugijos, kilo lituanistinis są- 
jūdis. Įvairūs visuomeniniai ir literatūriniai judėjimai sudaro savotiš- 
ką brendimo terpę dideliems menininkams, netgi savaip pranašau- 
ja talento pasirodymą. Talentingas menininkas turi bendras idėjas 
susintetinti arba išgryninti, suteikti joms visuotinio reikšmingumo. 
Stebėtinu dėsningumu šis procesas vyksta visose pagrindinėse Eu- 
ropos literatūrose. Vokiečių literatūroje, peržengdamas romantikų 
mokyklos ribas, iškyla Gėtė. Rusų literatūroje liubomudrų“ veiklos 
kontekste bręsta Puškino universalus talentas. Filaretų ir filomatų 
ideologijos momentus savitai sublimuoja ir meniškai išreiškia Micke- 
vičius. Svarba lietuvių tautinei savimonei ir literatūrai šiems kūrėjams 
prilygsta Maironis. Poetas buvo atokiai nuo aušrininkų sąjūdžio, bet 
kūryboje meniškai išreiškė pagrindines jų idėjas. Kartu Maironis kūrė 
universalią lietuvių tautinės poezijos programą. Panašiai kaip rusų 
literatūroje Puškinas, taip ir lietuvių literatūroje pagrindinis vardas 
yra Maironis. Maironis yra klasikinių lietuvių lyrikos normų kūrėjas 


3 Vincas Mykolaitis-Putinas, Raštai, t. 8: Literatūros istorija, kritika, publicis- 
tika, Vilnius: Valstybinė grožinės literatūros leidykla, 1962, p. 425. 

+ Išminties mylėtojai (rus.); Rusijos imperijoje 1823-1825 m. gyvavusios Liubomudrų 
draugijos nariai, užsiiminėję estetinių, filosofinių bei istorinių romantizmo idėjų 
aptarimu bei sklaida. 

ir kartu naujosios lietuvių lyrikos pradininkas. „Maironio poeziją lai- 
kome klasikine norma dėl to, kad ji duoda eilėraščio išeities tipus' - 
tam tikrą išraiškos formų repertuarą. Iš tiesų - šio poeto lyrikoje su- 
tinkame visus pagrindinius eilėraščių tipus - pradedant dainiškuoju, 
baigiant meditaciniu. Meditacinė būsena Maironio lyrikoje išreiškia 
aukštesnį kūrėjo savimonės laipsnį: ne tik jausti, galvoti, bet ir suvokti 
save jaučiantį, galvojantį, esantį. Impulsyvų balsą aiškiai papildo at- 
balsio refleksija. Jausmais, emocijomis žmogus įsilieja į gamtos ritmą. 
Bet mintis lemtingai žmogų atskiria. Maironis pirmas lietuvių lyriko- 
je įprasmino minties ir jausmo dualizmą kaip žmogaus dramatinės 
savivokos faktorių. Šis konfliktas yra itin svarbus filosofinei lyrikai. 
Gryniausiu pavidalu jis išreikštas Fiodoro Tiutčevo lyrikoje. Tiutče- 
vas yra viena iš Maironio poetinių atramų. Tarp abiejų poetų kūrybos 
yra prasminių, sintaksinių ir metrinių sąlyčių. Tiutčevo eilutės /Iuu 
naymunbi monKuO sonoc / Bnecmum Ha npasdnot 6opo30e (Ecmb 6 
oceHu NepsonauaacKoU...)“ atsiliepia Maironio Jaunojoje Lietuvoje: 
„Baigės rugsėjis. Po orą bailiai / Voratinkliai draikės be vėjo“. Pa- 
naši intonacinė ir ritminė tendencija jungia Tiutčevo Tam, 20e 20ps1 
y6eeaa...3 ir Maironio „Mano gimtinė“. Maironio „Išvažiuojant“ nuo- 
taika, įvaizdžiai, intonacija irgi primena Tiutčevo eilėraštį Iowsnu, 
Tocnodv, ceoro ompady...? Iš tiesų, kaip teigia šiuos ir kitus artimumo 
atvejus išanalizavusi Regina Mikšytė, yra pakankamai faktų, leidžian- 
čių galvoti „apie gilų, nedylantį įspūdį, kurį teikė Maironiui Tiutče- 
vo kūryba - jos kosminis žvilgsnis į pasaulį, tragizmo ir skepticizmo 
gaidomis paženklinta gamtos lyrika, sudėtingą žmogaus būtį pra- 
skleidusi meilės poezija“. Rūpimu visuotinumo aspektu žvelgiant, 


5 Kęstutis Nastopka, Lietuvių eilėraščio poetika, Vilnius: Vaga, 1985, p. 24. 

8 „Tik švyti pro ražienų tarpą / Ploni voratinklių tinklai“ (rus.) („Yra rudens pradžioj 
toks laikas..“) (Fiodoras Tiutčevas, Lyrika, Vilnius: Vaga, 1982, p. 81, vertė Jonas 
Strielkūnas). 

7 Vanda Zaborskaitė, op. cit., p. 88. 

5 „Kur padangėje kuprojas..“ (Fiodoras Tiutčevas, op. cit., p. 37). 

9  „Atsiųski, Viešpatie, paguodą... (Ibid., p. 65). 

“ Regina Mikšytė, „Literatūrinės įtakos lietuvių silabinei-toninei eilėdarai“, 
in: Literatūra ir kalba, t. 13: Lietuvių poetikos tyrinėjimai, redakcinė kolegija: 
Ambraziejus Jonynas (ats. redaktorius) [et al.], Vilnius: Vaga, 1974, p. 65. 

svarbiausia ir yra kosminis žvilgsnis į pasaulį, kosminės vienybės pa- 
jauta. Ar ne tos vienybės ieškodamas Maironis gręžėsi į nemirtingąją 
indų Rigvedą? Kaip tik visuotinumo sferoje mezgėsi Maironio ryšiai 
su pasaulio filosofine kūryba. 

Maironis dvasinius, moralinius žmogaus principus susiejo su vi- 
suomeniniais idealais ir suteikė jiems visuotinumo matą. Gyvenimo 
prasmė - kova už tėvynės laisvę, už tautos išlikimą. Ši didžioji žmo- 
gaus ir jo tautos ryšio visuotinybė Maironio suformuota ir išsakyta 
lietuvišku būdu ir forma. Po tiesiogine politine deklaracija plasta 
susimąstymas, tylus įsiklausymas. Nerami žmogaus mintis žvaigždė- 
toje nakties platybėje - taip būtų galima nusakyti vieno iš pačių me- 
niškiausių poeto eilėraščių „Užmigo žemė“ poetinę situaciją. Gamta 
šiame eilėraštyje - ne fonas, ne akstinas išgyvenimui ir ne atrama, o 
didžiosios visuotinybės pajauta, neišsakoma, nepaaiškinama. „Uosyje 
ir žmoguje“ mintis apie besikartojantį gyvenimo ratą jau yra tokia api- 
bendrinta, kad jausmas nė negali jos aprėpti. Tad atsiremiama į tvir- 
tesnį pagrindą, į tautosakiškąją žmogaus ir gamtos vienybę. Bet ar toji 
gamtinės vienybės išmintis begali nuraminti žmogų, patyrusį idealų 
šviesą, kovos kančią, pralaimėjimo kartėlį? Kas pateisina žmogaus gy- 
venimą, kas lieka po jo fizinės baigties? Nejaugi viskas išnyksta? 


Išnyksiu, kaip dūmas, neblaškomas vėjo, 
lr niekas manęs neminės! 
Tiek tūkstančių amžiais gyveno, kentėjo, 


O kasjų bent vardą atspės?* 


Maironis skaudžiai jautė žmogaus praeinamybę, būties nepasto- 
vumną, atminties trapumą. Tačiau jo mintis buvo klausianti, bet ne 
desperatiška, išgyvenimas pilnas kilnios rimties, o susitaikymas su 
būties neišvengiamybe blaivus, nors ir rezignuojantis. Psichologinė 
pusiausvyra yra visuotinybės atrama. Maironis lietuvių lyrikoje atvėrė 
bendrąją dramatiško žmogaus likimo versmę - trapumo, laikinumo 
jausmą. „Išnyksiu kaip dūmas“ yra pirmas aukšto meninio lygio lie- 


5 Eil. „Išnyksiu kaip dūmas“. 

tuvių filosofinis eilėraštis. Visai atviras yra poetas nebūčiai, nuo ku- 
rios nepridengia nei darbai, nei garbė, nei tikėjimas. Žmogaus būties 
dramatizmo suvokimas valingai keičia aiškumu, žinojimu pagrįstą 
eilėraštį. 

Maironio santykis su vaizduojamu objektu tarsi dvilypis. Tai ypač 
jaučiama dramose, išskirtinai ryškiai librete Kame išganymas. Poetas 
objektą vaizduoja, piešia, konstruoja, kol giluminė banga sustabdo 
vyksmą (toks sustabdytas vyksmas - lyrinis eilėraštis poemoje ar dra- 
moje) ir mintis pasineria į žmogaus ontologijos klausimus: „Ir kam 
aš ant žemės? Kas liepė iš motinos ysčiaus / Man dieną išvysti? Kam 
reikia manęs?“* Žmogaus gyvenimo Maironis neskaido į atskiras aki- 
mirkas, jo mintį žadina bendri būties prasmės klausimai. Ieškodamas 
jų sprendimo, poetas gręžiasi į praeitį, į praėjusias žmonių kartas, 
atminčiai, atminimui, atsiminimui suteikdamas išskirtinę žmogiš- 
kumo vertę. Atmintis yra žmogiškumo pasireiškimas, jungiantis ben- 
drumas, būties prasmės vidinė konsolidacija: gražiausia gėlė - „gėlė 
atminimo“ („Neužmiršuolė gėlė“). Giliausia dvasios meditacinė bū- 
sena, „kai skęsta ji tarp atminimų“ („Užmigo žemė“). Gamtos laikas 
žmogiškąja prasme yra belaikis, amžinas („Nes šviesūs jos keliai tarp 
amžinų žvaigždynų, / Nežinančių, kas toji laiko atmaina“ - „Vakaro 
mintys“). Žmogus laiką sužmogina, atsimindamas, susigrąžindamas 
praeitį, žvelgdamas į ateitį. Pirmąkart lietuvių lyrikoje laikas yra tri- 
jų matavimų, atitinkančių pagrindinius žmogaus būties parametrus: 
dabarties, praeities, ateities. Žmogaus būtis baigtinė (žmogus „marus 
ir nuodėmingas“ - „Vakaro mintys“) ir tik dalyvavimas tautos istorijo- 
je, ją išgyvenant ir keičiant, įprasmina „aklos gamtos veikalus“. Mairo- 
nio lyrikos žmogus yra tarsi panardintas į tautos istorijos visuotinybę, 
jis pats įgyja istorinio visuotinumo matą. 

Mykolaičiui-Putinui atrodė, kad Maironis „ne refleksijos, bet emo- 
cijų poetas, Maironio kuriamoji galia - ne vaizduotė, ne filosofuojąs 
intelektas, bet jausmas“. Pagal asmenybės tipą Maironis būtų arčiau 


= Kame išganymas, III. 
5 Vincas Mykolaitis-Putinas, Naujoji lietuvių literatūra, t. 1, Kaunas: VDU Hu- 
manitarinių mokslų fakultetas, 1936, p. 252. 

filosofuojančio intelekto negu spontaniško jausmingumo. Bet jaus- 
minį, netgi šiek tiek egzaltuotą XIX a. pabaigos lietuvių lyrikos pa- 
tosą stiprino romantizmo tradicijos ir nacionalinio išsivaduojamojo 
judėjimo idėjos. Ir Maironis siekė jas išsakyti tautai, ne abstrakčiai 
filosofuodamas, o nuoširdžiai įsijausdamas, tarsi ir pats dalyvauda- 
mas kovoje už politinių ir poetinių idėjų realizavimą. Maironio lyri- 
koje galima įžvelgti ne vieną filosofinės lyrikos elementą, susijusį su 
specifine XIX a. pabaigos visuomenine situacija ir kartu jos suvaržytą. 
Filosofinio visuotinumo galimybė tapo visuomeninio, tautinio visuo- 
tinumo realybe. 

Maironio kūryba tarsi sublimavo XIX a. antrąją pusę, epochą po 
1863 m. sukilimo. Jis sujungė būtišką gamtiškumą (Antanas Bara- 
nauskas), eleginę asmenybės rezignaciją (Antanas Vienažindys, Pra- 
nas Vaičaitis), pozityvų pasiryžimą dirbti ir kovoti (Vincas Kudirka), 
ironišką atodairą (Jonas Mačys-Kėkštas). Žmogaus ir tėvynės ryšį 
Maironis iškėlė ne tik kaip pagrindinį prasmingos būties argumentą, 
bet ir pavertė jį meniniu visuotinumo argumentu. 

Maironis susintetino romantines lietuvių literatūros tendencijas, 
einančias nuo Simono Daukanto, Baranausko, suteikė joms lyrinio 
intensyvumo galią. Jis užbaigė lietuvių lyrikos, kaip savarankiškos li- 
teratūros rūšies, formavimosi procesą, atskleidė pagrindinius lyrikos 
„išeičių tipus“, harmonizavo kalbą ir eilėdarą. Maironis iškėlė lyriką iki 
visuotinio nacionalinio reikšmingumo, kuriuo paprastai pasižymi tik 
tautinis epas. Tarp lietuvių tautinės savimonės formavimosi ir Mai- 
ronio lyrikos yra ypatingas, sakytume, metoniminis ryšys, leidžian- 
tis vienu kalbėti apie kitą. Kaip tik šis ryšys Maironio lyrikai suteikė 
didžiausią visuomeninį reikšmingumą. Jis neįmanomas be poezijos 
ryšio su tautos gyvenimo aktualijomis. 

Maironis gimė ant pačios ribos, kuri skiria aukštaičius ir žemaičius, 
formaliai žemaičiams jau nepriklausydamas. Raseinių Magdėj sutin- 
kamos konkrečios Raseinių detalės. „Ties Raseiniais, prie dulkančio 
kelio, / Kurs ateina nuo Kražių miestelio ..“ Šioje poemoje ir Raseinių 
kraštas suvokiamas kaip Žemaičių kraštas: 

Kas buvai gi tu, Magde pirmoji? 
Ir kodėl iki šiol beklajoji 
Po Žemaičius užkeikta dvasia?“ 


Tačiau kartu Raseinių Magdėj gimtinės „nepaprasta šalis“ yra ir ša- 
lis, „Kur dainuoja lietuvė sesutė / Apie Vytautą, gražią Birutę“. Dau- 
kantas „Birutę“5 vadino žemaičių istorine daina. Maironio tautinės 
priklausomybės sąvoka yra lietuvis. Pirmajame Pavasario balsų leidi- 
me žemaitybių dar nemaža, ypač gramatinių, pačiam poetui nepaste- 
bimų: negailias („Jo pirmoji meilė“), nepuošias („Niezapominajki“), 
ridi (vietoj riedi - „Vakaras (Ant ežero Keturių Kantonų)“, kningą 
(„Jaunimo giesmė“), šarkyti (vietoj šarkyte - „Žavėjimas“) ir kt. Ta- 
čiau Maironis yra Lietuvos poetas, per didelis atskiram regionui. Ir čia 
atsiskleidžia jo tautinis visuotinumas. Leidžiant Žemaičių antologiją 
(1938), sudarytojams nekilo mintis į ją dėti Maironį. Bet Maironio že- 
maitiškumo klausimą vėliau iškėlė Vytautas Mačernis: 


[...] dėl Maironio žemaitiškumo mes galime ginčytis, kai iškyla jo gim- 
tosios vietos klausimas, tačiau viskas pasidaro aišku, kai pasiskaitai jo 
kūrybą. Tiek reiškimosi priemonėse, tiek jo poetiškojo pasaulio logikoje 
ir struktūroje žymu Maironio žemaitiškas charakteris. O tačiau jis ne- 
rašė nei žemaitiškai, nei apie žemaitiškumą galvojo. Žemaitiškumas jo 


kūryboje išplaukė savaime, be specialių pastangų.“ 


Mačernis galvojo apie gilųjį, pasaulėjautinį Maironio žemaitišku- 
mo klodą, charakteryje prasimušusį kieta valia, gyvenimo principų 
racionalumu, o poezijoje - harmonijos, tvarkos, pusiausvyros princi- 
pais. Kaip iškalbų ženklą interpretuojame tai, kad, gimęs ant tarmių 
ribos, Maironis iškilo kaip pirmasis lietuvių bendrinės kalbos poetas, 
jos poetinių normų kūrėjas ir įtvirtintojas, ir šiuo aspektu išreiškian- 
tis savo poetinės programos visuotinumą. Iš tėviškės, dominavusios 


4 Maironis, Raseinių Magdė, Vilnius: „Žaibo“ spaustuvė, 1918, p. 13. 

5 Kalbama apie Silvestro Valiūno baladę „Birutė“. 

“5 Vytautas Mačernis, „Žemaitiškas charakteris mene“, in: Žemaičių žemė, 
Telšiai, 1544-05-20, Nr. 20. 

XIX a. lietuvių poetų kūryboje, Maironio žmogus išėjo į tėvynę, iki jos 
išplėsdamas ir gimtinės sąvoką: siauresnį Dubysos akcentą („Ten, kur 
Dubysa, mėlyna juosta ..*7 papildydamas Nemunu: „Ten, kur Nemu- 
nas banguoja / Tarp kalnų, laukų [...]“ - „Mano gimtinė“). Maironio 
lyrikoje tėvynės sąvoka galutinai įsitvirtino kaip aukščiausia moralu- 
mo, teisybės instancija, kaip gamtos, istorijos, kalbos, mąstymo, jau- 
timo individualios tautinės integracijos sąvoka. 

Romantinę XIX a. antrosios pusės lietuvių lyrikos dominantę, ku- 
riai pozityvistine „Laboros“ programa priešinosi ir Kudirka, Maironis 
papildė konstruktyvios idėjos, racionalios poetinės minties pradais. 
Ir šiuo požiūriu Maironis siekė visuotinumo, pilnumo, jausmo ir min- 
ties harmonijos. 

Maironis yra vieno eilėraščio rinkinio poetas. 1895 m. išėję Pavasa- 
rio balsai poeto buvo papildomi ir leidžiami iš naujo. Kodėl? „Argi ne- 
stebina jo prisirišimas prie vienos knygos - Pavasario balsų“? - klausė 
Irena Slavinskaitė „Versmių“ serijos Pavasario balsų įvade. 1905 metų 
leidimas papildytas 13 naujų eilėraščių ir libretų Kame išganymas“, 
1913 m. leidimas - 20 naujų eilėraščių, nors dalis jų ir buvo publikuoti 
anksčiau, 1920 m. leidime - 26 nauji kūriniai. Ir vienu, ir kitu atve- 
ju Maironis galėjo išleisti naujus nedidelės apimties rinkinius, kokių 
amžiaus pradžioje būta nemaža. Pavasario balsų pildymas, atnaujini- 
mas turėjo būti konceptualus. Taip ir yra, jei į Pavasario balsų likimą 
žiūrėsime iš visuotinumo siekimo pozicijų. Ruošdamas naujus leidi- 
mus, Maironis kūrinių nepridėjo mechaniškai, o žiūrėjo ankstesnės 
tvarkos, derino prie konteksto. Jau kalbėjome apie tai, kad Maironis 
siekė sukurti Pavasario balsus kaip lietuvių nacionalinio atgimimo ly- 
rinį epą. Jo išeities taškas - poeto ir tėvynės santykis, adekvačiausiai 
išreikštas pirmuoju einančiame eilėraštyje „Taip niekas tavęs nemy- 
lės“. Vienintelis, šriftu išryškintas žodis „tėvynė“: „Tu jį nors atmint ar 
atminsi kada? / Tu, jo numylėta tėvyne!“ Iš poeto ir tėvynės ryšio kyla 


7 Eil. „Vakaras (Ant ežero Keturių Kantonų)“. 

18 Irena Slavinskaitė, „Maironio eilėraščio kelias“, in: Maironis, Pavasario bal- 
sai, Vilnius: Vaga, 1982, p. 17 [šios knygos p. 405-420]. 

2 Kame išganymas pirmąsyk paskelbtas kartu su 1895 m. Pavasario balsų leidimu. 

meilės, pareigos, pasiaukojimo patosas. Poeto ir tėvynės ryšys užmez- 
gamas Aušroje išspausdintame eilėraštyje „Lietuvos vargas“ („Miškas 
ir lietuvis“). Aukščiausias šio ryšio raiškos taškas - tik 1920 metų lei- 
dime paskelbtas elegiškas himnas „Lietuva brangi“ (ta pati elegijos 
ir himno sintezė, kuri Viačeslavui Ivanovui atrodė originali Jurgio 
Baltrušaičio kūryboje ir kuri galbūt sietina su tautine lietuvių pasau- 
lėjauta). Epinį užmojį pasiekiantys meilės, pareigos motyvai papildo- 
mi moraliniais raginimais („Nebijokim vargo kieto, / Juk be jo galingi 
pūna“*), išaugančiais iki filosofinės paguodos: „gyvenimas eina ratu“. 
Intymioji poeto gaida - epo atokvėpis, prakilnios dvasios šviesa ir re- 
zignacija. Visumos, visuotinumo siekiančiame lyriniame epe ir vidinė 
žmogaus dvasios melodija yra konsoliduojanti, jungianti. 

„Ar gali lietuvis mūsų poezijoje rasti savo tėvynę? Istorinę? Geogra- 
finę? Etnografinę?“ - Dienoraštyje be datų yra klausęs Justinas Mar- 
cinkevičius*. Atsakymo pirmiausia ieškotume Maironio lyrikoje. Ji iš 
tiesų apima Lietuvos istoriją nuo jos žodinių ištakų - nuo Vaidevu- 
čio iki Vytauto Didžiojo ir iki baltalenkių atplėšto Vilniaus. Itin ryški 
geografinė Lietuva - su savo didžiausiomis upėmis (Nemunu, Nerimi, 
Dubysa, Šešupe), su savo aukščiausiais kalnais (Šatrija, Medvėgaliu, 
Girgždūte), su pagrindinėmis sakralinėmis vietomis - Trakais, Vilniu- 
mi, Birutės kalnu. Iš kalbos, iš dainų, iš rūtų žaliuojančių po langais 
atpažįstama ir etnografinė Lietuva. Apsakymuose apie Lietuvos praei- 
gą Maironis sakė: „Kur dabar teka Nemunas, Nerys, Nevėžis, Duby- 
sa, Szventoji ir kitos mažesnės upės, buvo szirdis senovės Lietuvos“. 
Maironiui buvo aišku, kad negalime tikrai ir išmintingai mylėti savo 
žemės, nežinodami jos praeigos ir istorijos. Programiškai siekiant 
visuotinumo, išmintingos meilės akcentas atrodo itin svarbus. Tėvy- 
nės jausmas yra įgimtas („... mylime ją kaip vaikai savo motiną ..“), jis 
prasideda nuo ašarų, nuo suspaustos širdies gimtinę paliekant, bet 


2 Eil. „Tu girele, tu žalioji...“. 

2 Justinas Marcinkevičius, Dienoraštis be datų, Vilnius: Vaga, 1985, p. 13. 

22 [Maironis], Apsakymai apie Lietuvos praeiga, paraszė Stanyslovas Zanavykas 
1886, Tilžė: Kasztu Lietuvos mylėtojų spausdinta pas O. v. Mauderodės, 1891, 


p. 11. 
3 Ibid., p. 7. 

turi augti iki išminties. Lietuvos istoriją Maironis rašė panašiu metų 
kaip ir savo ankstyvąją lyrinę poemą Lietuva?*, Juozo Tumo-Vaižgan- 
to žodžiais tariant, kone visos savo kūrybos gemalą“. Visuotinumo 
požiūriu tas „gemališkumas“ atrodo itin svarbus. Šiame kūrinyje Mai- 
ronis siekia apimti visą Lietuvą: pradeda nuo Žemaičių šalies, dar ats- 
kirai sustodamas prie Raseinių: „Gražu Raseiniuos ant švento Jono, / 
Kad žirgai žvengia Žemaičių žemės““ (Raseiniuose per šventą Joną 
būdavusi paroda geriausių žemaičių veislės arklių). Už Dubysos - 
Aukštoji Lietuva, ten Šventoji, „Ką giesmių savo vyskupo klausės“. 
Užsimenami kapsai, veliuoniškiai, dzūkai ir „Kraštas už Vilniaus nuo 
grikų baltas; / Ten lig už Lydos lietuviai broliai [...]'*š. Labai tiksliai 
apibūdinamas „didžiausias tarpo poetų, / Garsus Adomas“*, mylėjęs 
Lietuvą, bet nesupratęs, jog „tautos būdu yr jos liežuvis“. 

Maironis neužmiršta ir lietuvių kraujo brolių: prūsų ir „juodvy- 
žių“ - jotvingių. Lietuvos istorija pradedama nuo legendinio Palemo- 
no, atkreipiamas dėmesys į tai, kad dzūkai „dainose savo dar lig šiolei 
Dunojų atmen, lyg tenai buvę““. Lietuvos istorija eina per Trakus, 
Vilnių. Vytautas yra aukščiausias Lietuvos istorijos taškas. Poema turi 
dar vieną svarbų visumos aspektą - lietuvių kultūros: tas klodas su- 
sideda iš senų padavimų, iš liaudies dainų, iš garsių poetų kūrybos: 
Kristijono Donelaičio, Mickevičiaus, Baranausko. 

Kaip meno kūrinys Maironio Lietuva nėra stipri - ji sudaryta iš ats- 
kirų fragmentų, nenuosekli, pats poetinis žodis ne visur lankstus ir 
tikras. Bet jos reikšmė Maironio kelyje - didelė. Jau šiame jaunystės 
kūrinyje Maironis bylojo kaip pranašas: 


22 Poema rašyta 1888 m., likusi rankraščiu. 

5 Žr. Vaižgantas], Doc. p. e. J. Tumo lietuvių literatūros paskaitos. Draudžiamasis lai- 
kas. „Apžvalgos“ grupė. Jonas Maironis-Mačiulis, Kaunas-Mariampolė: Dirva, 1924, 
p. 48. 

26 Maironis, Raštai, t. 2: Poemos, knygą parengė, komentarus parašė Irena Slavins- 
kaitė, Vilnius: Vaga, 1988, p. 300, „Lietuva“. 

2 Ibid., p. 303, „Lietuva“. 

28 Ibid., p. 333, „Lietuva“. 

2 Ibid., p. 336, „Lietuva“. 

3 Ibid., p. 336, „Lietuva“. 

3 Ibid., p. 326, „Lietuva“. 


Tėvynė mūsų kitiems nelygsta: 

Jai vidutinis netinka kelias: 

Kad dar ji miega, rodos, jau nyksta, - 
Stebias galingi, kad jau ji kelias. 


Galvojant apie Maironio poetinės programos visuotinumą, tėvy- 
nės sąvoka neapeitina ir kaip ontologinis to visuotinumo pagrindas. 
Nors Lietuva Maironio kūryboje apibrėžta geografiškai, etnografiš- 
kai ir istoriškai, bet tik ontologinis išskirtinumas įprasmina tėvy- 
nę - vienintelę žemės vietą, kur „broliai artojai lietuviškai šneka“, 
„kur skamba po kaimus Birutės daina“*. Tėvynė siejama su labiausiai 
pažįstama vieta, su sodyba, kiekvienam ji konkreti, o tautos žmogui 
ontologiškai visuotinė. Tėvynė siejama su siela, tėvynės jausmas tam- 
pa žmogaus dvasingumo matu. Žmogus girdi, kaip jo tautos dainos 
žodžiais ir melodija teka atmintis: „Atminimais taip turtinga ir brangi 
kaip siela“. Giliau įsiklausius į eilėraštį „Kur bėga Šešupė“ (1920 m. 
Pavasario balsų leidime - „Tautiška daina“) atrodo, kad šiuo kūriniu 
siekiama įvardyti, identifikuoti sunkiai apčiuopiamą tėvynės visuo- 
tinumo jausmą. Tarsi senovinio žynio sakraline formule kreipiamasi 
į aukščiausią valią, prašant tėvynę apsaugoti. Maironio pasaulėvaiz- 
džio teocentriškumas išreikštas ne tik religinėmis sąvokomis, bet ir 
ypatingu dvasiniu susitelkimu. Jungdamas kovos ryžtą ir dvasinį susi- 
telkimą, Maironis irgi siekė žmogaus būties visuotinumo. Juozas Am- 
brazevičius yra teigęs, kad „Maironis naujų žmogaus būties gelmių 
neatvėrė“*“, Šiandien sunku sutikti su šia mintimi. Maironis konso- 
lidavo pačius žmogaus būties pagrindus, dramatišką žmogaus atski- 
rumą sujungė su tėvynės būtimi, kaip pačia didžiausia žmogiškumo 
visuotinybe. Žmogaus būčiai Maironis suteikė aukščiausią - Tėvynės 
matą, jos amžinumu pridengė žmogaus laikinumą. Tačiau Tėvynės 


3 Ibid., p. 337. 

33 Eil. „Kur bėga Šešupė“. 

34 Eil. „Kur bėga Šešupė“. 

3 Eil. „Kur bėga Šešupė“. 

35 Juozas Ambrazevičius, „Maironis ir visuomenė“, in: Maironis, Pavasario bal- 
sai, Kaunas: Sakalas, 1944, p. 269 [šios knygos p. 281]. 

sąvokos ideologinis turinys ir pačiam Maironiui nebuvo vienodas: dar 
1919 m. jis kalbėjo apie sieną tarp „dviejų Lietuvos pasaulių“: vienoje 
pusėje - Lietuva svajota, skaisti idealų, troškimų sritis, kitoje - žemiš- 
ka, nustojusi aureolės: „ana buvo gryna dvasia be kūno; čia dar neišsi- 
vystęs su ydomis kūnas“?. Maironis liko išsvajotosios Lietuvos poe- 
tas, ir vėlesnis jo konfliktas su išsipildžiusia svajone kilo iš šio pagrin- 
do. Bet Maironio Tėvynės ontologija yra visuotinesnė už konkrečios 
epochos ideologines aktualijas. Kartu ji žmogiškai konkreti, pagrįsta 
dėmesiu istorijai, kalbai, tautosakai, tautinio epo nuojauta, užpildyta 
ne tik galimais epiniais motyvais, bet ir ypatinga tautinio charakte- 
rio (jausmų, reagavimo, išsisakymo būdo) menine konsolidacija. Visa 
tai ir iškelia Maironį kaip didžiausią lietuvių tautinį poetą, o jo lyriką 
kaip aukščiausią XIX a. lietuvių kūrybos viršūnę. 


37 Ibid., p. 277 Įšios knygos p. 290]. 

Straipsnyje aptariamas Maironio kūrybos ir veiklos visuomeniškumas bei 
poeto ir visuomenės santykis. 

Pirma publikacija: Marijus Jonaitis [Marijus Šidlauskas], „Poetas irvisuomenė 
Maironio Pavasario balsuose““, in: Literatūra ir kalba, t. 21: Maironis, redakci- 
nė kolegija: Kostas Doveika [et al.], Vilnius: Vaga, 1990, p. 105—120; skelbiama 
iš: Marijus Jonaitis [Marijus Šidlauskas], „Tarp skausmų ir garbės: Maironis“, 
in: Marijus Jonaitis [Marijus Šidlauskas], Poetas ir visuomenė XIX-XX amžių 
sankirtose, Klaipėda: Eldija, 1994, p. 87-104. 


MARIJUS ŠIDLAUSKAS 
Tarp skausmų ir garbės. Maironis 


Maironis - tipiškas ir sykiu išskirtinis aptariamos epochos reiškinys, 
tipiškas visuomeniniu aktualumu, o išskirtinis meniniu visuotinumu. 
Maironis ne tik padėjo nacionalinės lyrikos pagrindus. Jis užtikrino 
mūsų dvasinės kultūros kontinuumą, tarsi sukūrė atskaitos sistemą, 
suimančią pavienes Kristijono Donelaičio, Antano Baranausko, Mo- 
tiejaus Valančiaus, Simono Daukanto figūras ir kartu teigiančią kon- 
krečią istorinę perspektyvą. Su Maironiu vargana tautinės kultūros 
būtis perėjo į natūralios, nebepertraukiamos plėtotės etapą. Šuolis, 
kurį atliko Maironio poetinis žodis, vaizdžiai matomas palyginant 
Vinco Kudirkos „Gražu, gražiau ir gražiausia“ su šiomis eilutėmis iš 
Jaunosios Lietuvos šeštosios giesmės: 


Gražu, kai pavasaris, griaudamas ledą, 
Pažadina gamtą skaisčiais spinduliais; 
Gražiau, kai didvyriai mylėdami veda 


Tėvynę naujais atgimimo keliais! 


Vargu ar atrasime kitą lietuvių poetą, kurio santykis su savo meto 
visuomene būtų toks nevienareikšmis, dažnai įtemptas ir kontro- 
versiškas, kurio kūryba vėliau būtų taip aktyviai interpretuojama ir 
karts nuo karto aktualizuojama. Irena Slavinskaitė pabrėžia: „Iki tol 

lietuvių literatūroje nebuvo antro tokio visuomeniško poeto“. Į Mai- 
ronio kūrybos visuomeniškumą yra atkreipę dėmesį Vincas Mykolai- 
tis-Putinas, Juozas Ambrazevičius, Kostas Korsakas ir daugelis kitų. 
Tai pirmasis mūsų poetas, specialiai domėjęsis sociologija ir etika, 
parašęs tais klausimais mokslinių studijų (Paskaitos apie teisingumą 
ir teisę, Historiškoji morališkosios teologijos apžvalga), publicistinių 
straipsnių, skaitęs paskaitas. Jo rūpesčiu Peterburgo dvasinėje akade- 
mijoje 1906 m. įsteigta sociologijos katedra. Neatsitiktinai visą gyve- 
nimą taip brangintas libretas Kame išganymas, kuriame asmenybės 
tapsmas parodomas būtent socialiniu-moraliniu aspektu. Apie Mai- 
ronį galėtume pasakyti jo paties žodžiais, skirtais George'ui Byronui: 
„L...] pataikė savo laikotarpio visuomenei į pačią širdį, užgavęs jos jau- 
triausias ir sopančias stygas'*. Kartu Maironio lyrika alsuoja pasitikė- 
jimu ir meile būčiai, nors tos būties idealas ir iškeliamas už empirinio 
gyvenimo ribų. Šitaip poeto ir visuomenės byla tampa gyvai pulsuo- 
jančiu procesu, kuriame paskutinis žodis priklauso laikui. 

Pirmieji žmonių bendrumo, meilės ir atsakomybės daigai buvo 
įskiepyti dar šeimoje, kur vyravo darnumo ir sveiko praktiškumo 
atmosfera. „Labai svarbu, kad dar vaikystėje Maironis buvo mylimas 
ir išmoko mylėti“, — akcentuoja Slavinskaitė. Veržli būsimo poeto 
prigimtis anksti pradėjo ilgėtis aktyvios ir kilnios veiklos. Neįsikūni- 
jusios meilės idealas, sudrumstęs vidaus pasaulį ankstyvoje jaunys- 
tėje, stūmė nuo pasaulietinio gyvenimo tuštybės, aštrino ontologinį 
mąstymą. Trumpam palikęs Lietuvą, iš Kijevo Maironis sugrįžta jau 
asmenybiškai subrendęs, nulėmęs savo ateitį. Apsispręsta visuomeni- 
nių dvasinių idealų vardan buvo tvirtai, tesėta nuosekliai (jau per pir- 
muosius dvejus metus seminarijoje parašyti Apsakymai apie Lietuvos 
praeiga) ir iki galo. 


* Irena Slavinskaitė, „Maironis (1862-1932), in: Maironis, Raštai, t. 1: Lyrika, 
įvadą, komentarus parašė ir knygą parengė Irena Slavinskaitė, Vilnius: Vaga, 
1987, p. 31. 

2  ĮMaironis], Maironio raštai, t. 5: Trumpa visuotinės literatūros istorija, Kau- 
nas: [„Raidės“ spaustuvė], 1926, p. 164. 

3 Irena Slavinskaitė, op. cit., p. 10. 

Konsoliduojantis nacijai, vis aštrėjo tautos dvasinio vadovo, inteli- 
gentų, reikmė. Lietuvių inteligentija formavosi ne iš miestelėnų, įprastu 
Vakarų Europai būdu, bet iš valstiečių, orientuodamasi į Rytų ir Vidu- 
rio Europos tautinius sąjūdžius. Pastarieji jau buvo iškėlę nemaža tokių 
vadovų - inteligentų pavyzdžių: Alessandro Manzonis Italijoje, Vukas 
Karadžičius Serbijoje, Janas Kolaras su Pavelu Šafaržyku Slovakijoje ir 
Čekijoje, Frydrichas Kroicvaldas Estijoje, jaunalatviai Krišjanis Valde- 
maras, Krišjanis Baronas, Juris Alunanas Latvijoje. Lietuvių tautiniam 
atgimimui tuomet aktualesnis buvo kultūrinis, o ne politinis aspektas. 
Todėl už revoliucinį Šandoro Petefio, Hristo Botevo ar Taraso Ševčenkos 
maištingumą patrauklesnė atrodė Moro Jokajaus kūryba, Čekų Maticos* 
(Jozefas Jungmanas, Františekas Ladislavas Čelakovskis, Františekas Pa- 
lackis ir kt.) ar Johanno Ernsto Smolerio veikla. Iškeliant šią veiklą kaip 
pavyzdį, buvo ieškoma demokratinių kultūros paskatų, būdingų visam 
„tautų pavasario“ regionui. Antanas Kriščiukaitis-Aišbė 1885 m. Aušroje 
rašė: „Kas kitose šalyse padaryta tapo salonuose turtingos aristokratijos, 
arba dosnia ranka mecenatų, tai vis darė čekuose vyrai, prasčiokų grin- 
telėse užauginti“. Apie sorbų-lužitėnų atgimimo tėvą Smolerį Maironis 
1885 m. Aušroje paskelbia didžiulį straipsnį, kurį baigia tokiais žodžiais: 
„Lietuviai, aprašymas gyvenimo Jono Smolerio teeina jums ant naudos! 
Kelias, kurį jis sorbams parodė - teesti ir jūsų keliu“. 

Brandinant tautinę savimonę nepalankiomis sąlygomis, itin reikš- 
mingas Pavasario balsų vaidmuo. Galima tarti, jog Lietuvoje istorinę 
tautos vadovo misiją atliko Maironio poezija, meniškai susintetinusi 
Baranausko pasitikėjimą Apvaizda, Aušros pasididžiavimą lietuviš- 
kumu, Varpo praktinę ištvermę ir asmeninę herojinę valią. Mairo- 
nio rinkinį įdomu palyginti su ryškiausia čekų ir slovakų „žadinto- 
jų“ („buditele“) sąjūdžio knyga - slovakų pastoriaus Kolaro sonetų 


+ Matice českd - 1831 m. Františeko Palackio įkurta draugija, vykdžiusi mokslinę ir 
švietėjišką veiklą. Viena pagrindinių veiklos krypčių - literatūros čekų kalba bei į 
čekų kalba verstos literatūros leidyba. 

5 A. Kriscziukaitis, „Czeku Mocziutės“, in: Auszra, Tilžė, 1885, Nr. 7-8, p. 184. 

6 Žr. Maironis, Raštai, t. 3, kn. 2: Lietuvos praeitis; Trumpa visuotinės literatūros istori- 
ja; Apsakymai apie Lietuvos praeigą; Straipsniai apie visuomenę ir literatūrą, įvadą, 
komentarus parašė, knygą parengė Irena Slavinskaitė, Vilnius: Vaga, 1992, p. 602. 

poema Slavijos dukra (1824), kuri buvo išleista keturis kartus, kas- 
kart papildant naujais sonetais. Pavasario balsai įtvirtina kokybiškai 
naują poezijos ir visuomenės sąmonės ryšį, kurį Viktorija Daujotytė 
taikliai pavadina metonimišku, t. y. dalies ir visumos, priežasties ir 
pasekmės sąveika: „Maironis iškėlė lyriką iki visuotinio nacionalinio 
reikšmingumo, kuriuo paprastai pasižymi tik tautinis epas. Tarp lie- 
tuvių tautinės savimonės formavimosi ir Maironio lyrikos yra ypa- 
tingas, sakytume, metoniminis ryšys, leidžiantis vienu kalbėti apie 
kitą“7. Aušrininkams galėtume taikyti dar tik alegorijos, t. y. netiesio- 
ginio, paslėpto ryšio sąvoką. Neabejotina, jog „poetos-galiūno“ naštą 
Maironis buvo blaiviai suvokęs, o gal ir netiesiogiai prisiėmęs. „Tik 
užmirusios mūsų krūtinės be žado, / Be idėjos, be vado“? - būdinga 
poetinė užuomina. Karštai išsigindamas šio vaidmens?, poetas pir- 
miausia kratėsi pigaus sensacingo viešumo (charakteringas asmeny- 
bės požymis), betgi akivaizdu, jog buvo pataikyta į skaudžią vietą. 
Beje, tautos mokytojo vardas Maironiui, rašiusiam pirmuosius isto- 
rijos, literatūros vadovėlius, auklėjusiam jaunąją kunigų kartą, tinka 
ir tiesiogine prasme. 

Šitaip buvo duotas poetinis atsakymas į Baranausko klausimą 
„koks keliavedys ves kelią?“ Nebeužtvenkiamas maironiškos upės 
bėgimas ima pradžią iš šėlstančių, antgamtinę galią slepiančių Bara- 
nausko alegorijų: 


7 Viktorija Daujotytė, Tautos žodžio lemtys, Vilnius: Vaga, 1990, p. 269 [šios 
knygos p. 492). Tokio ryšio konkreti iliustracija - vieno „Lietuvos tarnų drau- 
gijos“ nario laiškas, kuriame rašoma apie Pavasario balsų sužadintą norą 
įkurti „tikrą draugiją“ ir užsibrėžti tvirtus tikslus. Žr.: Vytautas Merkys, Lietu- 
vos valstiečiai ir spauda XIX a. pabaigoje - XX a. pradžioje, Vilnius: Mokslas, 
1982, D. 146. 

* Eil. „Aš norėčiau prikelti“. Vaižgantas, cituodamas šias eiles, klausė: „Kam 
skaitant jas širdis nespursteli tikru pasiilgimu patriotinės idėjos, vado, žado, 
galiūnų?“ ([Vaižgantas], Doc. p. e. J. Tumo lietuvių literatūros paskaitos. 
Draudžiamasis laikas. „Apžvalgos“ grupė. Jonas Maironis-Mačiulis, Kaunas- 
Mariampolė: Dirva, 1924, p. 241). 

9 Garnys [Maironis], [Atsakymas į Stasio Matulaičio recenziją], in: Žemaiczių 
ir Lietuvos apžvalga, Tilžė, 1895, Nr. 22, p. 173—174 [šios knygos p. 63-71]. 

* Eil. „Dainu dainelę“. 

Ūžia šileliai, kriokia upeliai 

Ir kalnai staugia tarp vėjų; 
Pievos žaliuoja, girios linguoja — 
Auklėja kelio vedėją." 


Poeto-kelio vedėjo idėją Baranauskas programiškai iškėlė Pasikal- 
bėjime giesminyko su Lietuva (1859), kur buvo suformuluotos lietuviš- 
kosios visuomenės kūrimo perspektyvinės gairės. 

Pavasario balsuose bundančios visuomenės ideologija tampa iš- 
reikšta, poetiškai sukonkretinta ir suformuluota. Kartu ji platinama 
ir gilinama, t. y. aktyviai formuojama. Tad Maironis yra ir sąmonėjan- 
čio etnoso reiškėjas, ir energingas tautinio solidarumo formuotojas. 
Išreikšti padeda poetinė intuicija, formuoti - valinga pastanga. Pa- 
vasario balsus galime laikyti būdingiausiu XIX-XX amžių sandūros 
lietuviškuoju kūriniu. Jo įtaigą lėmė tiek gyvybiškai svarbūs ir dauge- 
riopi kontaktai su anuometine tikrove, tiek universalaus visuotinumo 
perspektyva, sintetinanti klasiko prigimtis. 

Pirmieji poetiniai kūriniai - poema Tarp skausmų į garbę, libretas 
Kame išganymas ir Pavasario balsai (visi išspausdinti 1895 m.) - susi- 
laukė beprecendentinio, tačiau kitokio, negu tikėjosi pats Maironis, 
visuomeninio rezonanso. Autorius tuomet labiausiai vertino poemą 
ir ypač libretą, kurį ir brandaus amžiaus sulaukęs laikė savo myli- 
miausiu, rimčiausiu ir geriausiu veikalu. Pastarajame atviriausiai 
atsiskleidė poeto visuomeninės pažiūros ir pozicijos, tačiau ideolo- 
ginis tiesmukumas gerokai nustelbė meniškumą, sukeldamas aštrią 
opozicinio sparno reakciją. Būtent dėl idėjinių, o ne dėl meninių 
ypatumų kryžiavosi nuomonės ir dėl Tarp skausmų į garbę. Stasiui 
Matulaičiui poema atrodė „kapitalas, į purvus įmestas“*, o Vaižgan- 
tui ji tuometinės literatūros fone - „pirmos skaistybės kometa“, „ano 
laiko šedevras“. Šatrijos Ragana Viktutėje bene pirmoji atkreipė dė- 
mesį į estetinę poemos vertę“, o laiške Povilui Višinskiui piktinosi 


" Eil. „Dainu dainelę“. 

= N. [Stasys Matulaitis], [Terp skausmu į garbę recenzija], in: Varpas, Tilžė, 1895, Nr. 8, 
p. 133-136 (šios knygos p. 52-62). 

5 Žr. Šatrijos Ragana, Raštai, t. 1: Viktutė; Vincas Stonis; Sename dvare, Vilnius: Margi 
raštai, 2006, p. 83. 

Matulaičio kritika'*. Pavasario balsai tarsi atsidūrė nuošalyje, ir tai dar 
kartą patvirtina, kaip sunkiai ir pavėluotai kristalizavosi estetinė są- 
monė, meniškumo kriterijai. Iškalbingas yra šio kūrinio vertinimo „vė- 
luojantis grafikas“. Matulaitis pirmąją išsamesnę recenziją paskelbia 
tik 1898 m.5 (nors suspėja „laiku“ sutriuškinti poemą Tarp skausmų 
į garbę). Viešo žodžio netarė Višinskis. Katalikiškoji spauda, kurioje 
Maironis gan aktyviai bendradarbiavo, apskritai nerecenzavo Pava- 
sario balsų - kaip paradoksalu tai beatrodytų. Kartu su kitais stipriai 
vėlavo ir Vincas Kudirka (tuomet aukščiausios literatūrinės kultūros 
kritikas), besiremiantis epochos suformuotais pozityvistiniais kriteri- 
jais, teikiančiais pirmenybę realistinei prozai. 1892 m. jam nepadarė 
įspūdžio „Giria ir lietuvis“ („[-..] eilelės nė šio, nė to, tik ne dėl skai- 
tytojų Lietuviško kalendoriaus“ - plg. su Varpo atsakymu Pranui 
Vaičaičiui). Recenzuodamas 1893 m. kalendorius didysis varpininkas 
visiškai suniekina sonetą „Dievo meilė“ („Surinkimas žodžių, kokius 
gali paveisti tik egzaltacija senos įpratusios' davatkos [...]“7, nors čia 
pat palankiai įvertina kitą Maironio eilėraštį „Vilnius“ (beje, šių dviejų 
eilėraščių publikacija Lietuvos ukinįku kalendorius, Maironio Raštų t. 1 
1987 m. leidime neužfiksuota). Įdomu, jog Kudirkos supeiktąjį sone- 
tą Daujotytė priskiria prie stipriausių Maironio religinių eilėraščių“, 
nors pastarasis ir laikomas Gavrilos Deržavino odės Dievas sekimu. 
Pavasario balsai 1895 m. Kudirkai taipogi nepasirodė verti recenzijos, 
nenusipelnę Matulaičio „perlų lietuviškos poezijos“ metaforos“. Tik 


4 Žr. Šatrijos Ragana, Laiškai, Vilnius: Vaga, 1986, p. 45-46 [laiškas Povilui Višinskiui, 
1895 m. spalio 3ir 7 d.]. 

5 S. [Stasys Matulaitis], ĮPavasario balsų recenzija], in: Varpas, Tilžė, 1898, Nr. 1, 
p.9-11 (šios knygos p. 72-81). 

“ Vincas Kudirka, „Literališka peržvalga“, in: Varpas, Tilžė, 1892, Nr. 1, p. 10. 

7 Žr. Vincas Kudirka, Raštai, parengė Aldona Vaitiekūnienė, t. 2, Vilnius: Vaga, 1990, 
p. 684. 

* Viktorija Daujotytė, „Lietuvių religinės poezijos pradžios ir vagos“, in: Nauja- 
sis židinys, Vilnius, 1991, Nr. 4, p. 51. 

*» Stasio Matulaičio teigimu, jo recenziją redagavęs Vincas Kudirka „išbraukė žo- 
džius: "Maironio eilės - tai perlai lietuviškos poezijos! Matyt, jam nepatiko, kad 
taip iškėliau Maironį“ (Stasys Matulaitis, Atsiminimai ir kiti kūriniai, Vilnius: Valsty- 
binė grožinės literatūros leidykla, 1957, p. 102). 

1898 m. „Tiesose eilėms rašyti“ Maironio eilės statomos greta V. Kapso, 
iškeliant jų silabotonikos pavyzdingumą. Apskritai santūrų Kudirkos 
požiūrį į Maironį bus nulėmęs ne tik pasaulėžiūros išsiskyrimas, bet ir 
kūrybinė bei psichologinė įtampa, apie kurią kalbėjo Charles-Augus- 
tinas Sainte-Beuve'as. Juk dvasinės vadovystės požiūriu, kad ir skirtin- 
gais aspektais (Kudirka asmeniu ir organizacine veikla, Maironis - kū- 
ryba), tai buvo varžybos „tarp lygių ar beveik lygių“. 

Ilgam išliko gajus proginis, perdėm emocionalus ir ideologizuotas 
santykis su Maironio kūryba, jos visuma ir meninė reikšmė buvo ne- 
pakankamai suvokiama ar net atmetama (pvz., Bronius Pranskus-Ža- 
lionis įrodinėjo Maironio žalingumą proletarinei poezijai?*). Tarybi- 
nių metų priekaištai „Lietuva brangi“ autoriui dėl „juodos rezignaci- 
jos“, „verkšlenančio religingumo“ primena Vaičaičio kaltinimus Anta- 
nui Vienažindžiui“, tik čia esama esminio skirtumo: Vaičaičio kritinė 
aistra kilo iš gilaus ir asmeniško idealizmo, tuo tarpu socrealistiniai 
priekaištai atstovavo nuasmenintą, dogmatizuotą požiūrį ir tarnavo 
sparčiai išsigimstančiai oficialiajai ideologijai. 

XX a. pradžioje greta visuotinio pripažinimo bangos ir povandeni- 
nių ideologinio priešiškumo srovių formavosi ir aiški literatūrinė opo- 
zicija Maironiui (Sofija Kymantaitė, Juozapas Albinas Herbačiauskas, 
Balys Sruoga, Kleopas Jurgelionis ir kt.). Giedantys svirpliai, „kuriems 
šluoti gatvę reikėtų“, pasirodė beturį aštrų snapą ir nagučius. Mairo- 
nis buvo riba, skyrusi XIX a. romantinę-klasikinę poeziją nuo „pomai- 
roninės“ kūrybos. Jis nebandė diferencijuoti sudėtingo modernizmo 
proceso. Etikoje ir ontologijoje absoliučiai pasikliaudamas iraciona- 
lios prigimties religinėmis dogmomis, kategoriškai atmetė bet kokį 
iracionalumą estetikoje. Poetui priimtinas tik toks menas, kuris reiš- 
kia ne destruktyvų, o konstruktyvų žmogaus ir visuomenės santykį, 


2 Bronius Pranskus, „Maironis ir proletarinė literatūra“, in: Priekalas, Maskva, 
1933, Nr. 5, p. 225—231. 

= Pranas Vaičaitis, reaguodamas į rezignacinį Antano Vienažindžio eilėraštį „Jau 
žvaigždė vilties žibėt nustojo..“, sukūrė atsakymą „Man vis taip pat / Ant kun. Vie- 
nožinio dainos“, kuriame, parafrazuodamas Vienažindžio tekstą, priekaištauja jam 
dėlindividualistinio užsidarymo rezignacijoje. ' 

2 Eil. „Mūzos pavojuje“. 

teigia pozityvią ideologiją, „tvarkingos“ formos idėją. Savo epochos 
visuomeninės raidos požiūriu Maironis, be abejo, konservatorius, 
Tačiau humanistinio visuotinumo prasme poeto etinis ir netgi esteti- 
nis konservatyvumas kelia pagarbą savo stoišku idealizmu ir natūra- 
liai dera su asmenybės moraliniu vientisumu. Kita vertus, Maironis, 
pasiekęs kultūros sutapimo su kalba (Algirdas Julius Greimas tai ver- 
tino kaip savotišką kultūrinę revoliuciją) yra gal net radikalesnis už 
visą lietuviškąjį modernizmą ir avangardizmą kartu sudėjus. Likimo 
ironija, jog užgauliausius žodžius - „labanakt, Maironi'“**+ - 1920 m. 
jam metė krikdemų partijos aktyvistas Antanas Šmulkštys-Paparo- 
nis — tos pačios partijos, kuriai Maironis drauge su Adomu Jakštu- 
Dambrausku ir Pranciškum Būčiu 1905 m. buvo parengęs programos 
projektą. Beje, Paparonis savo jaunystės eiliavimuose uoliai imita- 
vo maironiškąją patriotiką. Priešingo ideologinio sparno atstovas 
Antanas Venclova 1925 m. 34-ajame Lietuvio numeryje su jaunys- 
tės beatodairiškumu nusendinęs Maironį“, 1947 m. Pavasario bal- 
sų įžanginiame straipsnyje jau pavadina jį „vienu žymiausių mūsų 
rašytojų“*, visą gyvenimą jausdamas jam moralinę skolą??. Sruoga, 


3 Maironio psichologinį konservatyvumą, ištikimybę normai ir tvarkai įdo- 
miai atspindi jo persergėjimai jauniesiems klierikams visada vilkėti sutano- 
mis ir niekad nevažinėti dviračiais. „Jam rodėsi labai neestetiška, kai dvasiš- 
kis plavėsuoja ant tokio “vežimo, o be to, šitai piktiną žmones“ ([Stasio Ylos 
atsiminimai apie Maironį], in: Literatūra ir kalba, t. 21: Maironis, redakcinė 
kolegija: Kostas Doveika [et al.], Vilnius: Vaga, 1990, p. 523). 

24 Paparonis (Antanas Šmulkštys], „Del Maironio poemos "Mūsų vargai“, in: Laisvė, 
Kaunas, 1920-08-22, Nr. 169 (šios knygos p. 169). 

2 Stud. Antanas Venclova, „8-as Baras“, in: Lietuvis, Kaunas, 1925, Nr. 34, p. 12 (šios 
knygos p. 00-00). 

26 Antanas Venclova, „Maironis (1862-1932)“, in: Maironis, Pavasario balsai, Kaunas: 
Valstybinė grožinės literatūros leidykla, 1947, p. 5-17 (šios knygos p. 292). 

2 Savo atsiminimuose Antanas Venclova, gailėdamasis dėl straipsnio „8-as 'Baras“, 
rašė: „Ar reikia čia aiškinti, kad tolimesniais metais, įgijęs daugiau proto ir pajutęs, 
kad neapgalvotas žodis gali žmogų ne tik įžeisti, bet ir užmušti, aš su sielvartu ap- 
gailėjau nerimtus, nejautrius, net įžūlius savo žodžius, kurie taip įskaudino seną 
poetą. Deja, kol poetas buvo gyvas, neradau priemonių savo klaidą atitaisyti. Ma- 
nydamas, kad tai atlikti niekad nevėlu, darau tai dabar“ (Antanas Venclova, Jau- 
nystės atradimas, Vilnius: Vaga, 1966, p. 18). 

maištingoje jaunystėje apkaltinęs poetą patetika ir pamokslavimu, 
gyvenimo pabaigoje sakosi buvęs „poetas visiem lietuviam“ kaip ir 
garbusis klasikas. Šie faktai kiekvienas savaip patvirtina maišto ir 
susitaikymo įtampą, kurioje įsielektrinęs dramatizmas buvo ir Pa- 
vasario balsų varomoji jėga. Į Maironį galima žiūrėti kaip į klasikinį 
poeto visuomenėje modelį, kurio skiriamasis bruožas - sutramdytas 
skausmas. 

Visuomeninės situacijos poveikis anaiptol nevienareikšmis. Mairo- 
nis visuomenę diferencijavo ne pagal ekonominius, ovisų pirma pagal 
ideologinius ir ypač dorovinius kriterijus, vadovaudamasis dažniau 
jausmais, o ne loginiu nuoseklumu (Vaižgantas jo pažiūras yra pa- 
vadinęs „naiviai ortodoksiškomis“*). Nėra įmanoma tiksliai pasverti, 
kada poetas konfliktavo su savo meto visuomene ar jos dalimi, t. y. 
išorine tikrove, o kada su ta tikrove, kuri slypėjo jame pačiame. Ar, 
atgavus spaudą, Maironis susidūrė su tuo, kas būtų tiesiogiai slopinę 
jo kūrybiškumą, ideologiškai šantažavę, cenzūravę ar varžę, tarkim, 
satyrų publikavimą? Ar individualaus išgyvenimo ir adekvačios kal- 
binės raiškos įtampa - sunkiausioji lyrikos lygtis - laikytina išimtinai 
vidiniu konfliktu? Palikdami šiuos klausimus atvirus, apčiuopiamiau 
tegalime justi Maironio lyrikos žmogų - turtingą ir daugiabriaunę as- 
menybę, subordinuojančią savo ego aukščiausiems visuomeniniams 
etiniams idealams. Asmeninis poeto gyvenimas tekėjo žymiai rames- 
ne vaga, kurios krantų neišgriovė nei 1905 m. Vilniaus Seimas, nei 
Nepriklausomybės paskelbimas, nekalbant apie 1905 m. ar 1917 m. 
revoliucinius sukrėtimus. 

Be asmenybės autentiškumo lyrika nustoja gyvybės, taigi ir vi- 
suomeniškumo. Pavasario balsuose organiškai pasireiškia platus as- 
menybės diapazonas - materialumas ir idealumas, emocija ir racija, 
maištingumas ir valia, dvasinis komfortas ir askezė. Šią banguojančią 
priešybių stichiją pažaboja klasikinis pusiausvyros leitmotyvas, „auk- 
so vidurio“ pozicija, kuria poetas taip diplomatiškai pasinaudodavo 


28 Žr. Juozas Tumas-Vaižgantas, „Keletas Maironies būdo bruožų“, in: [Juozas Tu- 
mas-Vaižgantas], Vaižganto raštai, t. 19: Mūsų literatūros istorijai: ašmas būrys vei- 
kėjų: naujieji literatūros nuotykiai, Kaunas: Švyturys, 1933, p. 250. 

kasdieniniame gyvenime. Maironį galima pavadinti romantiniu kla- 
siku, kurio konfliktiškas turinys priverstas paklusti harmoningos for- 
mos valiai. Simboliška ir dėsninga, jog atraminiai poetikos įvaizdžiai 
yra krūtinė ir širdis. Jie žymi vidinio pasaulio centrą, iš kurio kyla ir į 
kurį sugrįžta visi prieštaravimai (beje, Maironis gimė etnografiniame 
Lietuvos centre, nemėgo pabrėžti savo žemaitiškumo). Kuo arčiau 
žemės, savojo laiko žmonių, tuo balsas energingesnis, kategoriškes- 
nis. Juo aukščiau kylama į visuotinumo sritis, idealybę, juo daugiau 
melancholijos ir refleksijos, stipresnė elegijos gaida. Tačiau kraštuti- 
nėse būsenose lyrinis subjektas ilgiau neužsibūva. Ieškantis ir dina- 
miškas, jis „ir per amžius paliks, kaip ir aš neramus“*, tačiau „nera- 
mumo“ ribų, t. y. norma tapusios formos, niekad neperžengs. Tarsi 
nujaučiant būsimą nusivylimą idealais, įvardijamas ne pats idealas, o 
tik kryptis, kelias jam pasiekti: „Paimsme arklą, knygą, lyrą / Ir eisim 
Lietuvos keliu!“* Kūrybą kaip auką suprato Jurgis Baltrušaitis. Mai- 
ronio atveju auka gali tapti pats gyvenimas, aukojamas amžinosioms 
tiesoms (eil. „Jei žemė širdį viliojo“). Tačiau per eilėraštį tos tiesos 
sugrįžta gyveniman kaip integruojanti dvasinė jėga. Suprantama, vi- 
suotinumo ženklu pažymėta ne visa Maironio lyrika. Ne vienu atveju 
poeziją stelbia patriotiškumo deklaracijos, ortodoksiškas moralizavi- 
mas, nesolidūs išpuoliai idėjų fronte. Tačiau, ir likęs vien tik piliečiu, 
autorius savo priedermes atlieka garbingai, nė nemanydamas savo 
kanklių skolinti kokiam partiniam Protui, Garbei ar Sąžinei. Poetas 
tarp skausmų grūmėsi dėl savo tautos garbės ir kliovėsi savuoju protu 
bei sąžine. 

Maironiui iš principo svetimas buržuazinės naudos siekimas, aps- 
kritai savanaudiškumas, neturėta materialinių išskaičiavimų (nors 
buvo taupus ir apdairus), ekonominių-politinių ambicijų (nors oriai 
jautė savo vertę). Jo kūryba, kaip autonomiškos ir moraliai vientisos 
asmenybės išraiška, aukštai pakyla virš luominės padėties, tai du skir- 
tingi, nors ir susisiekiantys, pasauliai. Nepajudinamų piliečio prieder- 
mių ir neramiųjų žmogaus troškimų nesutapimas ilgainiui, ypač po 


2 Eil. „Nuo Birutės kalno“. 
3 Eil. „Užtrauksme naują giesmę“. 

1905 m., darėsi vis skaudesnis. Lyrikoje visuomeninės temos užleidžia 
vietą gamtos, intymiesiems meilės išgyvenimams. Tačiau tie eilėraš- 
čiai, kuriais Maironis papildydavo naujus Pavasario balsų leidimus, 
tik praplėtė bendrąjį lyrikos turinį, esmingiau jo nepaliesdami. Gilu- 
sis asmenybės pasaulis liko įkūnytas tokiuose pirmojo leidimo eilė- 
raščiuose kaip „Mano gimtinė“, „Tėvynės dainos“, „Taip niekas tavęs 
nemylės“, „Pavasaris“, „Nuo Birutės kalno“, „Pasitikėjimas savimi“, „Iš- 
nyksiu kaip dūmas“, „Užmigo žemė“, „Uosis ir žmogus“. 

Aukščiausias visuomeninės būties idealas Maironiui - tėvynė. 
Anot Jakšto, iki Maironio šis žodis buvęs naujas, nepopuliarus, jo 
netgi gėdintasi*, Maironis geografinę, etnografinę, istorinę tėvynę 
pripildo intymaus psichologinio turinio, suaudžia su meilės, moters 
tema, paversdamas tėvynę ne vien etine, bet ir estetine kategorija. 
Suidealintoje tėvynės sampratoje ypač ryški nacionalinio integralu- 
mo idėja. „Nedaugel mūsų“ - jau pavadinimų sulydomas sielvartas 
ir ryžtas, egzistencinė būtinybė dirbti susitelkus. Palyginus sų Ku- 
dirkos „Maniemsiems“, išryškėja šio eilėraščio romantinis himniš- 
kumas, kontrastuojantis Kudirkos moraliniam testamentiškumui. 
Progresyviausia nacijos dalis poetui buvo jo karta, jaunieji „Lietuvos 
mylėtojai“. Poetinį-idėjinį sutapimą su tauta Pavasario balsų išėjimo 
metu laidavo ir Maironio profesinė padėtis. Išėjęs aukštus akademi- 
nius mokslus, jis svariai reprezentavo jaunąją kunigiją, kurios įtaka 
liaudyje buvo dar labai stipri. Poeto dainos veržiasi iš jaunos krūti- 
nės, jo giesmę jaunimas tesupras. Ne kam kitam, o „moksliškai 
apšviestai jaunuomenei“ (suprantamai kaip būsimos visuomenės 
sinonimas) skiriama poema Tarp skausmų į garbę, vėliau tapusi Jau- 
nąja Lietuva. Itin skaudžiai išgyvenamas būtent jaunystės idealų 
išdavimas (eil. „Spjauki, drauguži, į viską!“). Veiklos trokštančiam 
jaunimui artimiausias ir geriausiai suprantamas buvo Maironio ro- 
mantiškasis maištingumas, kovos ir veikimo programa, demokratiš- 
kumas ir altruizmas, iš Adomo Mickevičiaus ir Friedricho Schillerio 


3 Adomas Jakštas, Mūsų naujoji literatūra (1904-1923), t. 1: Mūsų naujoji poezija 
(1904-1923), Kaunas: Knygų leidimo komisija, 1923, p. 16 (šios knygos p. 176-207). 

paveldėtas jaunystės ir meilės kultas?*. Meilėje, „galima sakyti, glūdi 
ir tos knygos [Pavasario balsų - M. J.] popularumo paslaptis“, - teigė 
Jakštas?. Jaunajai inteligentijai, taigi visuomenės vadovams, asmeni- 
nės laimės atsisakymas visuomeninio idealo vardan buvo etinė nor- 
ma, todėl negalėjo neimponuoti tėvynės pasirinkimas meilės objek- 
tu. Negalėjo nejaudinti riteriškas silpnesnio, neteisingai kenčiančio 
užtarimas ir viltingas drąsinimas. Pavasario balsuose įtaigiai pynė- 
si romantizmo įkvėptas pavergtų tautų išsivadavimo patosas ir ro- 
mantiškumas kaip pasaulėjautos bruožas, būdingas jaunimui visais 
laikais“, Maironio šūkiai veikė ne protą, bet pirmiausia jausmus ir 
vaizduotę, kuriais taip pasitiki jaunystės maksimalizmas. Silpnumo 
akimirkomis poetas grumiasi su tokia jaunatviška jėga, jog ir skai- 
tytojas pasijunta jaunas, kovojąs ir tikįs laimėjimu. Neatsitiktinai 
1913 m. Maironį ypač entuziastingai sveikino jaunimo spauda, tiesa, 
neatimdama tribūnos ir literatūrinės opozicijos balsams (Sruogos 
straipsnis Aušrinėje“). Tad pomaironinės kartos akibrokštą „Mairo- 
nis paseno!““ poetas galėjo suvokti ir kaip kaltinimą asmenine iš- 
davyste. Atsakydamas į Venclovos kritiką, įžeistas klasikas guodėsi: 
„Bet šį kartą perdaug man skaudu. [...] Vis delto reikėtų vengti stor- 
žieviškumo: Maironio kritikoje, kuri užima vieną ketvirtį puslapio, 
kritikas net tris kartus prikaišioja: Maironis paseno, Maironis nuseno 
(?), Maironis paseno“. 


* Jau vėliau, apie 1924 m. Maironis prasitaręs Mykolui Vaitkui: „Su jaunaisiais 
(Mykolas Vaitkus, Nepriklausomybės saulėj: 1918-1940, t. 7, d. 3, (ser. Nidos 
knygų klubo leidinys, Nr. 69), London: Nida, 1969, p. 30). 

3 Adomas Jakštas, Mūsų naujoji literatūra (1904-1923), p. 15 (šios knygos p. 178). 

32 Maironis romantizmą suvokė daugiau kaip idealiosios pasaulėjautos tipą, o 
ne kaip meno, kultūros stilių, nesigilindamas į jo teoriją. Antai, apibūdin- 
damas Sofoklio tragedijas, pažymi, kad „jo kūryboje daug idealizmo ir, taip 
sakant romantizmo, kiek jisai priešingas realizmui ir natūralizmui“ ([Mairo- 
nis], Maironio raštai, t. 5, p. 43). 

3 Balys Sruoga, „Maironis (Kun. prelatas Jonas Maculevičius). 1888-1313“, in: Aušri- 
nė, Vilnius, 1913, Nr. 28, p. 197-208 (šios knygos p. 122-154). 

3 Stud. Antanas Venclova, op. cit., p. 12 [šios knygos p. 211]. 

7 Žr. Maironis, (Atsakymas Antanui Venclovai], in: Lietuvis, Kaunas, 1925, Nr. 35, p. 16 
(šios knygos p. 213). 

Kertinis ateities pastato akmuo romantikui Maironiui yra paslapčių 
kupina praeitis. Tarsi patvirtindamas savo klasikinės pusiausvyros na- 
tūrą, poetas atsigrįžta ir į „senovės tėvų“ gadynę, trokšdamas „išgirsti 
nors vieną, bet gyvą žodelį / iš senųjų laikųš. 1905 m. Pavasario balsų 
laidoje randame eilėraščius „Jaunos dienos“ ir „Senatvė“, pavadinimais 
simbolizuojančius kartų perimamumą, kuriuo pačiam Maironiui, 
deja, neteko pasidžiaugti. Ryškų visuotinumo atspalvį turi Maironiui 
taip brangi tautinės vienybės idėja. Tai ne tiek politinis uždavinys, 
kiek esminė tautinės kultūros sąlyga (partijų kivirčai Maironiui yra 
panašaus rango blogybė kaip ir moderniški jaunimo šokiai — žr. eil. 
„Lietuva - didvyrių žemė“). Pagarbą kelia pastangos grąžinti lietuvių 
kultūrai nutautusius sluoksnius (jos akivaizdesnės poemose, ypač 
Znad Biruty). Rašydamas lenkiškus laiškus kai kurioms „maloningoms 
ponioms“, Maironis griebdavosi ir diplomatinių ėjimų: „būtų be galo 
graudu, jeigu lietuviškasis sąjūdis leistų daigus tiktai žemesniuose 
sluoksniuose ir sutaptų su demokratiniu judėjimu'3?. Senosios ir jau- 
nosios Lietuvos kultūrinio susivienijimo metafora laikytinas pomėgis 
parinkti moteris iš aristokratų, jas įsimylinčius vyrus - iš valstietiškos 
kilmės inteligentų. Vyriškojo ir moteriškojo pradų sąšaukos aidi per 
visą Maironio lyriką, kartkarčiais jos pabrėžtinai stilizuojamos (eil. 
„Duetas“). Pavasario balsuose atrandame ir savotišką lyrinės būties 
centrą - eilėraštį „Lietuva brangi“, įspūdingai sulydantį jaunąjį ir vėly- 
vąjį Maironį (anot Vaižganto, šis eilėraštis, paskelbtas 1920 m., išaugo 
iš pirmųjų plunksnos bandymų - poemėlės Lietuva“? dedikacijos*!). 


38 Eil. „Aš norėčiau prikelti“. 

39 [Maironio laiškas Stanislavai Paškevičienei, Peterburgas, 1901 m. kovo 28 d.], 
in: Literatūra ir kalba, t. 21: Maironis, redakcinė kolegija: Kostas Doveika [et 
al.], Vilnius: Vaga, 1990, p. 302. 

+ Poema rašyta 1888 m., likusi rankraščiu. 

» Žr. Vaižgantas], op. cit., p. 48. Vėliau Juozas Girdzijauskas teigė, kad šis paplitęs 
teiginys atsirado dėl netiksliai suprastos Vaižganto minties. „Taigi visiškai neteisin- 
ga sakyti, kad Maironio eilėraštis "Lietuva brangi atrado iš jo poemėlės ,Lietuva' 
dedikacijos. Eilėraštis “Lietuva brangi" atsirado iš Varpe paskelbto eilėraščio ,Lietu- 
vos gražybė“, kuris savo ruožtu buvo sukomponuotas iš poemėlės 'Lietuva' atskirų 
posmų“ (Juozas Girdzijauskas, „Maironio eilėraščio 'Lietuva brangi" genezė“, in: 
Archivum Lithuanicum, Vilnius, 2002, t. 4, p. 152). 

Lietuva kaip bendroji istorinė, geografinė, etninė sąvoka čia sušildo- 
ma jaukiais namų motyvais. „Dainuodamas Lietuvą brangią, Maironis 
pirmiausia dainavo savo gimtinę, savo gimtąjį Raseinių kraštą““, - rašo 
Maironio Raštų įvade Irena Slavinskaitė. Meilė tėviškei išauga į šileriš- 
ką troškimą apglėbti visą pasaulį: „Visą žmoniją meile apglėbsiu, / Ją 
pamylėsiu skaisčiau“. Poetas organiškai juto bendrybės ir atskirybės 
saitus, kurie padeda giliau suvokti ir individo-visuomenės santykį. 

Maironiovisuomenės sampratoje svarbią vietą užima liaudis. Jo liau- 
diškumas - tai ne Vaičaičio sutapimas su apskurusių, alkanu vargdie- 
niu ar Jono Mačio-Kėkšto radikalus protestas prieš masių užguitumą. 
Gyvenime oriai laikęsis šūkio odi profanum vulgus et arceo“*, kūrybo- 
je Maironis susilieja su broliais artojais ir kukliomis sesutėmis, tiesa, 
juos gerokai idealizuodamas bei estetizuodamas. Broliškumo jausmas 
vargdieniui pirmiausia yra dvasinė jungtis, kuriai literatūrinį pavidalą 
suteikė jau Martynas Mažvydas (plg. su krikščioniškąja mažutėlių, ar- 
timo samprata). Į liaudį žvelgiama ne socialiniu aspektu (nors ir jis ne- 
ignoruojamas), bet pirmiausia bendražmogiškuoju, kaip į gyvą etinių 
ir etninių vertybių saugyklą. Taikliu Vandos Zaborskaitės pastebėjimu, 
„liaudis yra Maironiui toks pat antipodas poniškajai dvarininkijai [pri- 
durtume; ir miesčioniškai miniai - M. J.], kaip tiesa, paprastumas ir 
nuoširdumas - melui, pasipūtimui ir tuščioms pretenzijoms“, Sykiu 
jis energingai demaskuodavo „paslaptis tų demagogų, kurie vien ap- 
driskėlį laiko per žmogų“““ ir pats visą gyvenimą puoselėjo aristokra- 
tinės kultūros ūglius. Vis dėlto poemoje Raseinių Magdė aristokratija 
parodoma kaip Jaunajai Lietuvai beviltiškai prarastas luomas. 

Poetui rūpėjo liaudies kultūros pagrindu kurti tautinę kultūrą ir 
šitokiu būdu įsijungti į Europos bei pasaulinės kultūros sistemą“. Ši 


42 Irena Slavinskaitė, op. cit., p. 9. 

3 Eil. „Slenka debesys pilkos“. 

44 Prastuolių minią niekinu ir genu (lot.); Horacijaus eilėraščio citata (III:1) (Žr. Horaci- 
jus, Lyrika, vert. Henrikas Zabulis, Vilnius: Vaga, 1977, p. 113). 

45 Vanda Zaborskaitė, Maironis, Vilnius: Vaga, 1987, p. 243. 

45 Jaunoji Lietuva, VI:VII. 

4 Įsijungimo į Europą kontekste Maironis yra pademonstravęs ir įžvalgaus 
politinio mąstymo blyksnių. Antai poemoje Mūsų vargai keliama šiandien 

idėja vėliau rado atgarsį Vaižganto Pragiedruliuose, ją savo tautos ug- 
dymo teorijoje vaisingai plėtojo Stasys Šalkauskis. Gerai žinoma, jog 
Pavasario balsų autorius, kalbantis kenčiančios liaudies vardu, savo 
pažiūromis, socialine padėtimi ir gyvenimo būdu buvo toli gražu ne 
brolis vargdienis. Tačiau atplėšti poeziją nuo asmens taipogi nelen- 
gva. Tuo įsitikinome, pabandę iš kai kurių eilėraščių (pvz.: „Lietuva 
brangi“) išmesti „blogus“ posmus, pasilikdami sau „gerus“. Negerb- 
dami to, kas autoriui buvo šventa (šalia kita ko, ir jo rašybos), mes tik 
palikome apie save įtarimą ateinančioms visuomenėms. Maironio fe- 
nomene, šalia giliausių sutapimų, esama lemtingo asmens ir kūrybos 
išsiskyrimo. Tačiau žmogaus ir poeto tiesa visuomenine vertybe (ne 
nuosavybe!) tampa tik tada, kai ji nedalijama ir nedangstoma. 

Maironio liaudiškumas tarsi atkartoja donelaitiškąjį „mes lietuvi- 
ninkai vyžoti, mes nabagėliai“, prasmingai tęsdamas būrų dainiaus 
demokratizmo tradiciją. Liaudies patarlės parafraze nusakoma tau- 
tinio atgimimo ir apskritai žmogaus veiklos egzistencinio pagrindo 
idėja: 


Mainos rūbai margo svieto: 
Silpnas kelias, tvirtas griūva; 
Nebijokim vargo kieto, 


Juk be jo galiūnai pūva Mš 


Būdami istoriški turime pastebėti, jog šis natūralus dėsningumas 
Maironio grindžiamas, žinoma, ne socialinės dialektikos analize, o 
pirmiausia romantinėmis tautinėmis bei religinėmis emocijomis. 
Panašiai religinė ideologija buvo žadinusi Baranausko tautinį-politi- 
nį revoliucingumą. Liaudyje, kurią tuomet iš esmės sudarė religingi 
valstiečiai, kaip lietuviška marselietė buvo giedama Baranausko „Nu 
Lietuva, nu Dauguva, kur yra toks posmas: 


tokia aktuali „Europos namų“ idėja: „Ir gal laikai - nebtolimi, / Kad bus Eu- 

ropoj renkami / Didžios respublikos atstovai / Į bendrą seimą nuo tautų, / 

Visų be skyriaus pašauktų, / Išnykus tarptautinei kovai“ (Mūsų vargai, VII). 
48 Eil. „Tu girele, tu žalioji... 

Nupuls kalnai, o slėneliai 
Išsikels aukštybėn, 

Visos galybės eis dulkėn, 
Silpnumas galybėn.? 


Pagal šios (cenzūros uždraustos) giesmės ritmiką ir melodiją Mai- 
ronis parašė populiarųjį eilėraštį „Eina garsas“ („Senovės daina“), 1905 
ir 1913 m. Pavasario balsų laidose turėjusį paantraštę: gaida kaip „Tu 
Lietuva, tu Dauguva“. Pastarąjį eilėraštį Mykolaitis-Putinas laikė to- 
bula liaudies dainos esmės išraiška. Cituoto Baranausko ketureilio 
prasmę Maironis, kaip matėme, išsako gyvu dviejų eilučių aforizmu. 
Toliau jis ragina nebijoti vargo kieto, tuo tarpu Baranausko tolesnia- 
me tekste pabrėžiama - „bus, kaip Dievas duos“. Baranausko tikėji- 
mas Apvaizda šiame Kelionės Petaburkan fragmente absoliutus, tame 
tikėjime ištirpusi ir žmogaus sąmoninga valia. Tuo tarpu Maironio 
pasitikėjimas antgamtiškumu čia perdėm abstraktus, visas posmas 
alsuoja aistringa realybės pajauta, apsisprendimas kovai vyksta tarsi 
mūsų akyse. Žinia, šiuo atveju veikia ir formos dalykai - Maironio sila- 
botonika atrodo kone tobula palyginus su dar klumpančia Baranaus- 
ko silabika. Taigi Pavasario balsų autorius žadino liaudį iš neistorinės 
būties remdamasis natūraliais, o ne metafiziniais argumentais, ir tai 
reiškė kokybiškai naują tautinio sąmoningumo pakopą, lyginant su 
Baranausko išreikštomis liaudies aspiracijomis. 

Kilimas į gyvenimą per vargą kietą buvo pamatinis valstiečio būties 
dėsningumas, puikiai (neretai tragiškai) pažįstamas ir tos epochos in- 
teligentams. Maironis susieja šį kilimą su Europos „tautų pavasario“ 
idėjomis, tradicinį liaudies atsparumą pasitelkdamas kaip sunkios, 
bet prasmingos kovos ir laimėjimo stimulą: 


Pagimdys vargai galiūnus, 
Ugnimi uždegs krūtinę?" 


39 Kelionė Petaburkan, V. Ši poemos dalis paplitus ir kaip atskira giesmė. 
3 Kelionė Petaburkan, V. 
3 Eil. „Tu girele, tu žalioji...“ 

Maironio eilėraščiai liaudiški ne tiek savo stiliumi, išorine poeti- 
ka, kiek giliu liaudies kultūros, archainio bendrumo išjautimu, tram- 
domu jausmingumu, kur skaudus lyrizmas eina greta pasitikėjimo 
ateitimi ir būtimi. Jakštas, pabrėždamas Maironio lyrikos artimumą 
dainuojamajai tautosakai, yra vaizdžiai pastebėjęs: „Lietuvis liūdi 
daugiau dvasia, širdimi, ne nervais“ (plg. su Šatrijos Raganos min- 
timi: „Lietuvis jaučia giliai, tik patylomis. Ramybė ir saikas... Nieko la- 
bai, nieko per daug'“*). Taikliai apibendrindamas etninį charakterį ir 
nacionalinį kraštovaizdį, Maironis buvo tvirta atrama tolesnėms Vy- 
dūno, Vinco Krėvės, Vaižganto, apskritai neoromantikų pastangoms 
smelkiantis į lietuviškumo esmę. Daugelį poeto eilėraščių mes ne tik 
dainuojame kaip liaudies dainas, bet ir panašiai nešiojamės atminty- 
je, ssmdami tą pačią Tėvynės gaivą, širdžių bendrumo dvasią. Vis dėl- 
to Maironio liaudiškumo neleidžia absoliutinti tokie eilėraščiai, kaip 
„Ant Neapolio užtakos“, „Rigi Kulm“ ir pan. Pastarieji kūriniai toli nuo 
demokratinio turinio, tai sielos aristokrato, jaučiančio žmogaus ir 
gamtos harmonijos mistiką, kalba (Vaižgantas juos vadino ne kūryba, 
o gražbylyba). Tačiau manydami, jog tokia subtili „gražbylyba“ kenkia 
pačiai poezijai, atimtume teisę konkrečios visuomenės piliečiui pa- 
sijusti „visatos piliečiu“ (taip Visarionas Belinskis vadino Aleksandrą 
Puškiną) ir visuotinumą primygtinai priešintume visuomeniškumui, 
tuo tik nuskurdindami abi puses. 

Įdomu konstatuoti, jog jau Maironio amžininkai užsidegę ieškojo 
„tikrojo Maironio“, atrasdami jį čia tarp „visuomenininkų utilitaris- 
tų“ čia tarp „parnasistų“*. Tarybiniais metais poeto visuomenišku- 
mas buvo akcentuojamas kovinguose agitacinio-patriotinio pobūdžio 


52 Adomas Jakštas, „Maironies lyrika“, in: Draugija, Kaunas, 1922, Nr. 5-6, p. 201-217 
(šios knygos p. 177). 

53 Šatrijos Ragana, „Mintys apie dailę“, in: Vilčis, Vilnius, 1910, Nr. 64-67. 

5 Netgi sintetikas iš prigimties Vaižgantas čia jautėsi kebliai. Palyginkime jo 
įžvalgų pastebėjimą: „Ir pinasi dainius-pilietis naudininkas, su dainiumi 
parnasistu, neverčiančiu savo amato pritaikomąja daile“, arba „Jei ugninė agi- 
tacija už Lietuvos atgaivinimą susyk sudarė jam garbingą vietą visuomenėje, 
tai tik dainomis, tik grynąja poezija jis laikos pirmykštėje aukštybėje ir laiky- 
sis ten dar labai ilgai“ su: „Maironis ir iš viso daugiau didaktikas, utilitaristas, 
neg parnasistas“ ([Vaižgantas], op. cit., p. 80, 78, 253). 

eilėraščiuose, tokiuose kaip „Užtrauksme naują giesmę“, „Nebeuž- 
tvenksi upės“, tuo tarpu ta „buržuazinė“ visuomenė, kurią panašūs 
posmai budino ir kūrė, atsidurdavo „istorijos šiukšlynė“. Lyrinio su- 
bjekto (čia tinka ir herojus) radikalus visuomeninis kovingumas, soli- 
darumas su kovos draugais, kolektyvumo dvasia šiuose eilėraščiuose 
akivaizdūs. Tačiau už viso šito justi kilni asmenybė, tauri gyvenimo 
pozicija, iškyla patrauklus žmogaus psichologinis tipas. Justi visą 
Maironio kūrybą persmelkiantis asmenybės moralinis integralumas. 
Neabsoliutindami paviršinio visuomeniškumo klodo, kuriuo dangs- 
tosi ir vienas kitas silpnesnis eilėraštis, pastebėsime, jog ir egocentriš- 
kiausia lyrika turi galimybę pavirsti sociocentriška - tereikia autoriaus 
išgyvenimus palaikyti savais. Maironio atveju taip atsitinka dažnai, ir 
ne viskas čia racionaliai paaiškinama. Krinta į akis, jog iš skausmo 
gimusiuose eilėraščiuose apeliuojama ne tiek į išorinio pasaulio (su- 
prask, visuomenės), bet į savo paties netobulumą: „Daug nenoriu!.. O 
tiek noriu!“. Atmetus retas išimtis (eil. „Taip atsilyginta“), sunkiausia 
ne todėl, kad kiti nesupranta ar neįvertina - pats lyrinis subjektas jau- 
čiasi kankinamai tolstąs nuo kitų. Todėl nevalia pataikauti savajam 
„aš“ — ir nesutramdomasis ego įauga į tokias kolektyvines kategorijas 
kaip mes,vyrai, broliai ir pan. 


O, kaip kartais sunku! Ar kas norint supras? 
Bet gana, ne be vardo mus audros išgriaus! 
Užgiedokime, vyrai, sau dainas linksmas! 


Kaip vyrai keliaukim toliaus 9 


Atsietos nuo Maironio asmenybės, šios eilutės skambėtų vien kaip 
patetiškas savęs žvalinimas. O suvoktos kaip asmenybės laikysena, 
priešingai - jos paliudija nesumeluotą asmenybės dramatizmą ir Vy- 
rišką valią. 

Būdinga, jog Pavasario balsų autorius, būdamas giliai visuome- 
niškas savo kūrybos esme, vengė tiesmukai formuluoti visuomeninę 
poeto paskirtį - skirtingai nuo Mačio-Kėkšto ar Jakšto, traktavusio 


55 Eil. „Kas tas paslaptis suprastų... 
55 Eil. „Jei kada pančiai nukris“. 

poetą kaip „socialinį veikėją par excellence'*". Šalia charakteringos iš- 
tarmės „Patsai ramumo nepažinęs, / Kitiems išganymą nešu““*, į poe- 
ziją egzaltuotai kreipiamasi kaip į liūdną našlystės draugę (eil. „Poe- 
zija“) arba šitaip pareiškiama: 


Ne pranašas, aš ne kovot, 
Aš ne žmonių mokinti,- 
Aš Dievo įkvėptas giedot, 


Su lyra giesmes pinti.59 


Palyginę šią sampratą su poeto paveikslu eilėraštyje „Taip niekas ta- 
vęs nemylės“ matome, jog lyginimo svarstyklės pusiausvyros neišlai- 
ko. Maironio kūrybos kontekstas ir patosas nusveria pastarojo pusėn, 
kur skaitome: 


Tada tai jo gema pirmoji giesmė, 
Liūdnesnė už girių ošimą, 
Nes švieti jaunam kaip aukštybių žvaigždė 


Ir šventą neši įkvėpimą.“ 


Abu posmus sieja dieviškas įkvėpimo pobūdis, antrajame nusaky- 
tas epitetu „šventą“ tačiau pats įkvėpimo šaltinis suvokiamas skir- 
tingai. Antrajame eilėraštyje įkvėpimas jau ne Apvaizdos rankose, jį 
neša tėvynė, kurios tema, pasak Daujotytės, yra „svarbiausias etinio 
ir visuomeninio aspektų sąlyčio taškas lyrikoje““. Poetas renkasi savo 
mylimąją tėvynę kaip ir poemos Tarp skausmų į garbę herojus Juo- 
zas Vilaitis. Eilėraštyje „Pasitikėjimas savimi“ tėvynė ir „Aukščiausias“ 
(tai substantyvinė būdvardžio forma, pirmoji redakcija - „Aukščiau- 
sis“) tarsi susilieja: 


>7 Jakštas Maironį yra šitaip apibūdinęs: „|...] Maironis yra par excellence Lie- 
tuvos tautinio atgimimo bardas, giesmininkas, kovojąs už lietuvystės teises, 
poetas patriotas, dainius pilietis“ (Adomas Jakštas, Mūsų naujoji literatūra 
(1904-1923), p. 30 [šios knygos p. 198-199]). 

5 Eil. „Poeta“. 

59 Eil. „Ne pranašas, aš ne kovot..“ 

66 Eil. „Taip niekas tavęs nemylės“. 

“Viktorija Daujotytė, Lyrikos būtis, Vilnius: Vaga, 1987, p. 122. 

Pavargti už brangią tėvynę - gražu! 
Aukščiausią turėti vadovą! 


Pastaruosiuose eilėraščiuose aukštą meninę kondiciją vėlgi garan- 
tuoja specifinis visuomeniškumo ir visuotinumo lydinys, ir net nekyla 
pagunda svarstyti, kas nuo ko priklauso. 

Įsidėmėtina, jog „pasaulio žmonės“ Maironiui nėra svetimi, jie 
ne kartą pavadinami vaikais (vyro ir vaiko dramatinė pora - viena iš 
mėgstamų visuomeninės orientacijos priešpriešų). Tokia lyrinio „aš“ 
pozicija užfiksuota, pavyzdžiui, eilėraštyje „Ar aš kaltas“, kur skaito- 
me tėviška atsakomybe ir altruistine meile paženklintas eilutes: 


Na... ir laimės pavydi vaikai! 
Bet ar saulė kitaip betekėtų, 
Nors jie pragarą mano regėtų? 


Individo ir minios (ne pasaulio žmonių!) situaciją, įtvirtintą tuo- 
met dažnai verčiamu Puškino eilėraščiu „Poetas ir minia““*, stebime 
satyrose ir tokiuose joms gimininguose eilėraščiuose kaip „Poetui mi- 
rus“, „Apsaugok, Viešpatie!“ „Taip atsilyginta“. Maironio minia, kaip ir 
reikėtų laukti, neturi aiškesnės socialinės charakteristikos. Tai mora- 
liniu minusu pažymėta inertiška, sumiesčionėjusi visuomenės dalis, 
kurioje gali atsidurti „bepročiai ar žiaurūs žmonės“, gražios ponios 
ar lėbaujantys išgamos, tautos parsidavėliai ir nuolat verkšlenantys 
politikai. Po minios įvaizdžiu gali būti slepiama ir vidinė intelektu- 
alinė disharmonija: „E, jūs nenaudėlės, siurbėlės - dielės, / Slenkan- 
čios juoda minia!“ - sušunka poetas, susiremdamas su įkyrių minčių 
antplūdžiu. Grūmodamas tamsiajai masei, Maironis kartais nebesu- 
valdydavo rankos, čia paieškoję rastume ir provincinio patriotizmo 
apraiškų, ir aršokų išpuolių prieš pirmeivius, ir įkyroko moralizavimo 
iš dvasiškio sakyklos. Tačiau ir norėdami neaptiksime visuomeninės 
konjunktūros žymių. Poeto akiratyje ir toliau išlieka tėvynės bėdos, 


5: Esama neabejotinų paralelių tarp šio Aleksandro Puškino kūrinio ir Mairo- 
nio eilėraščio „Poeta“, kurias nurodė Eduardas Viskanta, Kostas Korsakas. 
5 Eil. „Slenka debesys pilkos“. 

jos ateitis, nuolat rūpi dalykai, praaugantys egocentriškąjį „aš. Šitaip 
atsiliepdamas į visuomenines aktualijas Maironis realizavo jau ne iš 
romantizmo, bet iš pozityvizmo paveldėtus poeto sampratos bruo- 
žus. Bene ryškiausias tokio nusiteikimo pavyzdys - satyra „Nuolat 
verkšlenantiems politikams“. 

Teigdami, jog Maironio kūrybos pesimistiniuose momentuose at- 
sispindėjo pozityvistinių idealų krizė, visuomeninių pervartų nesu- 
pratimas ir pan., turėtume būti atsargūs. Jau librete Kame išganymas 
Zonio socialinis nusivylimas siejamas su bendresniu nusivylimu su- 
svetimėjusiu pasauliu, kuris neįvertina idealizmo aukos: 


Mylėjau, bet meilė apvylė mane, 
Visuomenės labo ieškojau, minia 


Už tai geradarius kryžiuoja;“ 


Eilėraštyje „Poeta“, paskelbtame 1905 m., jau atgavus spaudą ir nu- 
švitus kultūrinio darbo perspektyvoms, socialinis konfliktas subli- 
muotas į kūrybinį: 


Nebuvo žodžių nei dejonės, 
Nebiro ašaros, oi ne! 

Tiktai pasaulis ir jo žmonės 
Išrodė kaip sapnų sapne. 


Kūryba gimsta iš tramdomo skausmo, kurio paslaptis neprieinama 
nei „pasauliui ir jo žmonėms“, nei nustebusiems draugams, nei bū- 
riui, „apstojusiam skausmo vyrą“. Telieka paimti aukso lyrą ir valingai 
suformuluoti dramatiškąjį kūrėjo paskirties paradoksą: „Patsai ramu- 
mo nepažinęs, / Kitiems išganymą nešu“. 

Maironio liūdesys paprastai turi egzistencinę potekstę, akistata su 
mirtimi atėjo į jo lyriką jau kartu su pirmuoju Pavasario balsų leidi- 
mu („Mažai linksmybės čia ant žemės..“, „Šiandieną“ „Kas tas paslap- 
tis suprastų...“ „Užmigo žemė“, „Išnyksiu kaip dūmas“). Pastarajame 
eilėraštyje žmogaus egzistencijos menkumas įvertinamas su tauria 


“4 Kame išganymas, III. 


519 


rezignacija ir didinga rimtimi. Šiame pavyzdyje itin iškalbingai atsi- 
skleidžia Maironiui būdinga dramatiškoji pusiausvyra tarp disharmo- 
niško turinio ir valingai harmonizuojančios formos (aštuoni šauktu- 
kai!). Poetas, nuosekliai laikydamasis savo idėjos (gyvenimas tragiškai 
apgaulingas), turėtų nustoti vaikęsis šešėlius ir, atsisakęs „menkos“ 
poetinės paguodos, padėti plunksną. Bet eilėraštis jau parašytas ir savo 
buvimu byloja ką kita, už pasakytų žodžių slėpdamas kažką amžines- 
nio ir svarbesnio nei trumpas mūsų buvimas. Šūksnį „ir niekas ma- 
nęs neminės“ juk išgirstame atvirkščiai - poetas bus minimas tol, kol 
gyvuos jo tauta, kalba, poezija. Panašiai atsitinka ir skaitant eilėraštį 
„Užmigo žemė“ - kažkas pažvelgia į mūsų širdies gilybes, išvysdamas 
dramą, vykstančią visais laikais ir visose visuomenėse. Liūdėdamas ant 
Birutės kalno, poetas jauste jaučia esantį šalia: „Liūdna man! Gal ir 
tau?“ Paprastutis atliepimas - „O kodėl, nežinau“, tačiau tuose keliuo- 
se skiemenyse išgirstame ne tik poeto ir jo lyrinio pašnekovo balsus. 
Čia netikėtai nusmelkia visų mūsų nežinojimas, kodėl žmogui liūdna. 

Maironis budriai saugoja asmeninę vidinės nerimasties neliečia- 
mybę, kurią įdomiai interpretuoja Vytautas Kavolis: „Žmonės nenu- 
jaučia žmogaus neramumo paslapties - to, kas žodžiais neišreiškia- 
ma - ir, jeigu ją suprastų, tą paslaptį išplepėtų, biografijose iškraipytų. 
Todėl 'per amžius' tenka likti šalia žmonijos, nepasitikint žmogaus 
solidarumu žmogui, vien neramios gamtos artumoje““. 

Donelaitis, kurio reikšmę Maironis pabrėždavo savo literatūros 
paskaitose, yra prisipažinęs: „Kad negyvenčiau skandalingai dažnai 
turėdavau panaudoti Samsono jėgą: ir vis dėlto kartais norėdavau 
pasiduoti, bet niekuomet taip neatsitikdavo““. Samsono jėga pa- 
gimdė ir Pavasario balsus. Maironis atsiduoda, bet niekada nepasi- 
duoda, tramdo save, bet netaupo. Su Maironiu lietuviškojo lyrizmo 
upė tapo nebeužtvenkiama. Poetas, be abejo, numanė savo visuo- 
meninės būties prasmingumą, tačiau už jos, galime spėti, skaudžiai 


“5 Vytautas Kavolis, Epochų signatūros, Chicago: Algimanto Mackaus knygų 
leidimo fondas, 199! p. 137. 

66 Leonas Gineitis, Kristijonas Donelaitis ir jo epocha, Vilnius: Valstybinė poli- 
tinės ir mokslinės literatūros leidykla, 1964, p. 212. 

slėpėsi užslopinta ir nerealizuota asmeninė būtis. Šitaip manyti duo- 
da pagrindo ir eilėraštis „Vakaro mintys“, minorine nata užbaigiantis 
eilėraščio kelią, kadaise pradėtą viltingais Pavasario balsais. Šios ne- 
senstančios knygos lyrizmo skalė aprėpia daugybę žmogiškosios bū- 
ties - visuomeninės ir individualiosios - niuansų. Klausytis ir girdėti 
Maironio kalbą - vadinasi, nuolat budėti visuomenėje ir, įsiklausant į 
kitus, išgirsti save. 

Tai pirmasis bandymas Nepriklausomoje Lietuvoje Maironį nagrinėti iš fe- 
mMinistinės kritikos perspektyvos. Pateikiamas fragmentas iš atskira knyga 
išleisto Vytauto Kavolio paskaitų kurso „Moterys ir vyrai lietuvių kultūroje“. 


Pirma publikacija: Vytautas Kavolis, „Maironiškosios temos lietuvių gelmi- 
nėje psichologijoje“, in: Vytautas Kavolis, Moterys ir vyrai lietuvių kultūroje, 
Vilnius: Lietuvos kultūros institutas, 1992, p. 67-74; skelbiama iš: Ibid. 


VYTAUTAS KAVOLIS 
Maironiškosios temos lietuvių gelminėje 
psichologijoje 


Žvelgsime į XIX a. pabaigos lietuvių psichologiją, pasvarstysime jos 
ribas istoriniame laike ir sociologinėje erdvėje, bandysime klausti, kur 
ir ką šitokia analizė įtikina. Išeities taškas - Maironis, kuris savo poe- 
zijoje kalbėdamas ir vyro, ir moters balsu, tačiau pirmuoju asmeniu, 
mums pasako, kuo tuomet galėjo skirtis vyriškasis ir moteriškasis su- 
bjektyvumas bei savivoka. 

Vyrišku balsu Maironis išreiškia galingą ilgesį: 


Išsisupus plačiai vakarų vilnimis, 

Man krūtinę užliek savo šalta banga 

Ar tą galią suteik, ko ta trokšta širdis, 
Taip galingai išreikšt, kaip ir tu, Baltija! 


Kaip ilgėjaus tavęs, begaline, plati! 

Ir kaip tavo išgirst paslaptingų balsų 

Aš geidžiau, tu pati vien suprasti gali, 
Nes per amžius plačių nenutildai bangų" 


Vyriškas balsas tapatinasi su begaline jūra, su jos galia, su tuo, kuo 
jis pats nėra ir negali būti; jis siekia susilieti su paslaptimi, amžinu 


* Eil. „Nuo Birutės kalno“. 

bangavimu, su tuo, kam nėra vietos jo visuomenėje, siekia išsiveržti iš 
visuomeninio gyvenimo rutinos, gyventi ne taip, kaip verčia žmogaus 
prigimtis ir socialinė atsakomybė. Jūros neramumas - tai, kas traukia 
vyrišką ilgesį. 

Galingas, realybę transcenduojantis ilgesys — tai pirmoji vyriškojo 
subjektyvumo forma Maironio psichologijoje. Maironis siekia ne tik 
transcenduoti ribą tarp visuomenės, bet taip pat atšaukti istorines, 
panaikinti laiko ir gamtinių procesų nulemtas ribas, skiriančias gy- 
vuosius nuo mirusiųjų: 


Aš norėčiau prikelti nors vieną senelį 
Iš kapų milžinų 

Ir išgirsti nors vieną, bet gyvą žodelį 
Iš senųjų laikų 


Tai irgi neįmanoma. Šitaip kalba vyras Maironio poezijoje. Beri- 
bės aspiracijos išsiveržti iš visiems privalomų visuomeninio gyvenimo 
rėmų Maironio poezijoje reiškiamos tik vyro. 

Tas vyriškas beribių aspiracijų „aš“ turi silpnybę. Jis, kaip ir Kristi- 
jono Donelaičio vyrai, verkia, pats nežinodamas dėl ko: 


Kam ašaros veržias ir byra? 
Aš patsai nežinau, 

Tik Aukščiausio prašau, 

Kad stiprintų verkiančią lyrą.3 


Beribių aspiracijų vyras savyje negali rasti atramos, kurios vėliau 
ieškos Vytautas Mačernis. Maironio vyras, siekdamas begalybės, kaip 
individas jaučiasi silpnas. Jis prašo Aukščiausiojo pagalbos, nes nori 
gyventi ir kariauti: „Dabar ne mirties, o gyvatos prašau: / Aš noriu 
gyventi, kariauti!“* Gyvenimo ir kariavimo sugretinimas vienoje eilu- 
tėje lyg ir reikštų, kad vyrui, kurio vardu kalba Maironis, gyvenimas — 


2 Eil. „Aš norėčiau prikelti“. 
3 Eil. „Nenoriu sapnų“. 
+ Eil. „Pasitikėjimas savimi“. 

aktyvus dalyvavimas istorijoje - drauge yra ir kova. Kariavimo moty- 
vas pakartojamas Maironio šauksme savo atgimstančiai kartai: 


Vyrai lietuviai, auštančią dieną 
Mūsų nors sūnūs visgi išvys! 

[...] 

Ginkim, ką mūsų proseniai gynė! 
Žadinkim brolius meile drąsia5 


Tik vyrai, sūnūs, proseniai, broliai. Apie moteris, dukteris, prose- 
nes šiame šaukime į kovą - nė žodžio. Kariavimas, aktyvus istorijos 
formavimas yra būdingas vyrams. 

Jaunojoje Lietuvoje, tiesa, yra ir kovoje dalyvaujanti moteris - Ja- 
dvyga Goštautaitė, kuri įsijungia į tautinio atgimimo sąjūdį savo en- 
tuziazmu ir lėšomis, tačiau iš meilės Juozui Rainiui, dar ničnieko ne- 
žinodama, ko šis siekia (Rainys yra vienas iš Aušros, Varpo, tautinio 
atgimimo veikėjų). Pirmąkart sutikusi jaunąjį Rainį, ji jau žino: 


Jo alpstančią širdį ji žadint mokėtų 
[-..] 

Kaip angelas-sargas karštai jį mylėtų, 
Jo siekiams aukštiems atsidavus visa!“ 


Taigi moteris įsijungia į veiklą, nes myli vyrą. Vyras veikia pagal 
savo principus, išreikšdamas savo įsitikinimus, o moters veikla - ero- 
tinė sublimacija tarnaujant aukštiems vyro siekiams. Ir tokiu būdu - 
per vyrą, kurį myli - moteris dalyvauja kovoje. 

Įdomu, kad čia su Maironiu sutinka Žemaitė, kuri šiaip jau visais 
atžvilgiais nuo Maironio skiriasi. Radikali (kiek tai įmanoma neatsi- 
sakant demokratijos), realistė, prozaikė, vis dėlto į savo amžiaus galą, 
1913 m. laiške dukters vyrui rašė: 


|...] kaži kaip užsiimk kokiu darbu ar sumanymu, norėk visai visuome- 


nei tarnauti, visiems gera daryti kiek galint, pirm visa ko, vis prieš akis 


5 Eil. „Nebeužtvenksi upės“. 
5 Jaunoji Lietuvo, |I:XV. 

— i amiknai 


ir širdyje, ir mintyje vis tik vienas ir vienas tas pats vaidinasi, prie viso 
darbo, prie viso triūso tas, kurį myli širdyje, ir visos mintys vis prie jo 


grįžta [...].7 


Ir Žemaitė, ir Maironis sutaria, kad moters dalyvavimą visuomeni- 
nėje veikloje lemia santykis su vyru, o ne jos pačios apsisprendimas. 
Kovoti būdinga vyrams. 

Nekovojančios moters modelį patvirtina Aleksandras Dambraus- 
kas-Jakštas, 1907 m. pirmojo moterų suvažiavimo proga rašydamas: 
„kova, kovojimas, tai vyrų, ne moterų pašaukimas“*. Kad šio mode- 
lio laikosi ne vien konservatyvūs vyrai, kaip Maironis ir Dambraus- 
kas-Jakštas, įžvelgiame iš Jono Šliūpo laiško, 1885 m. rašyto iš Ame- 
rikos žmonai į Lietuvą. Tame laiške Šliūpas cituoja žmoną: „Šiandien 
jau mano mylimoji Liudytė man rašo, kad blogai atsitiko, kad tu su 
manimi susirišai, tau dabar nieks nerūpėtų... o tau, kaip man regi- 
si, yra sunku su manimi. Tu esi jaunas, kur tau būtų namie sėdėti ir 
meilauti moterį, kuri nemėgia tų kovų“. Liudmila Malinauskai- 
tė-Šliūpienė sutinka su Dambrausku-Jakštu, kad moteris nemėgsta 
kovos. Skirtumas tarp konservatyvaus ir radikalaus XIX a. pabaigos 
inteligento, viena vertus, tarp Maironio ir Dambrausko-Jakšto ir, kita 
vertus, - Šliūpo yra tas, kad Šliūpas skatina savo žmoną kovoti, o Mai- 
ronis ir Jakštas sutaria, kad kovoti yra vyrų uždavinys, ir kai vyksta 
kova, moteris reikia evakuoti (kaip buvo pasiūlyta moterims deputa- 
tėms pasišalinti iš Aukščiausiosios Tarybos, kai grėsė užpuolimo pa- 
vojus). Šliūpas skatina žmoną dalyvauti toje kovoje, bet ši jam atsako 
konservatyvių vyrų balsu. 

Taigi maironiškajame vyro psichologijos modelyje yra du motyvai: 
galingas, realybę transcenduojantis ilgesys, kurio neįmanoma reali- 
zuoti šioje žemėje, ir kariavimas - aktyvus dalyvavimas formuojant 
istoriją, kuriant tautos ateitį. 


7 Laiškas Konstantinui Petrauskui, Vilnius, 1913(7)-12-11. 

š Druskius [Adomas Jakštas], „Pirmasis lietuvių moterų suvažiavimas Kaune“, in: 
Draugija, Kaunas, 1907, Nr. 11, p. 293. 

9 Jonas Šliūpas, Rinktiniai raštai, (ser. Lituanistinė biblioteka, 20), Vilnius: Vaga, 1977, 
p. 455. 

O koks yra moteriškas subjektyvumas? Kalbėdamas moters balsu, 


Maironis visai kitoks: 


Aš skinsiu, sau pinsiu rausvus vainikus, 
Žydėsiu, kaip žydi laukai. 
Dainuosiu-ringuosiu po girią skardžiai 


Ir aš, karalienė graži.“ 


Gegute-sesute! oi ko? dėl ko 
Tu man neatspėsi, ar aš ryto 
Liūdėsiu-dejuosiu kaip tu po giraitę?" 


Čia Maironis irgi kalba pirmojo asmens vardu, sakydamas „aš“, bet 
atskleisdamas savąjį moteriškumo suvokimą. Vyro poeto įsivaizduotos 
moters subjektyvumą galima apibūdinti kaip pasitenkinimą natūralia 
būtimi. Maironiui pasaulio tokio, koks jis yra, neužteko, jam reikėjo 
peržengti realybės - laiko ir socialinių rutinų - ribas. Kaip vyrui ir poe- 
tui, jam nepakanka šio pasaulio. Moteriai užtenka girių ir laukų, jos 
būtis harmoninga šiame ribotų dimensijų, ūkininko kasdieninio gyve- 
nimo aplinkoje, namų pasaulyje, ji nepatiria transcendencijos ilgesio, 
jai nereikia kelti senelių iš kapų, aktyviai dalyvauti istorijoje, kovoti. 

Vieną šitokios natūralioje būtyje telpančios ir ja pasitenkinan- 
čios moters implikaciją 1914 m. išreiškia Dambrauskas-Jakštas savo 
korespondencijoje Stasiui Šalkauskiui. Jakštas kritikuoja tuometinį 
Šalkauskio susižavėjimą trečiaeiliu filosofu Ernestu Hello ir ta proga 
išsitaria, kad „prasti filosofai tinką tik moterims“, o ne Šalkauskiui, 
nes moterys „ex professo“ neieško tiesos“. Moterys neieško tiesos, 


“ Eil. „Mergaitė“. 

“ Eil. „Daina [Ar skauda man širdį? Oi ne, oi ne!..]". 

2 Tiesiai, atvirai, kaip dalyko žinovas, išmanydamas dalyką (lot.). 

5 Žr. Stasys Šalkauskis, Raštai, t. 3, Vilnius: Mintis, 1993, p. 381-382. Tiksli citata: „Iš- 
minties (Sofija) iš jo neišmoksi, išmokti gali tik sofistikos. Bus ji katalikiška, pa- 
tentuota, bet visgi savo esybėje liks ji niekas kitas kaip sofistika. Nekenksminga 
jitiems, kurie tiesos ex professo nę ieško (pav., moterims geresnio filosofo' nei 
nereikia), bet kurie Išminties ieškojimo daro sau gyvenimo tikslą, prastai išeitų 
pasirinkę sau Hello į vadovus“. 

nemąsto tiek, kad joms reikėtų tiesos pažinimo, neturi intelektua- 
linio poreikio sąmoningai suvokti savo gyvenimo reikšmę ir kohe- 
rentiškai interpretuoti savo patirtį filosofiniu galvojimu. Šalkauskis 
su šitokia pažiūra tuomet nesutiko. Jis moteriškame jausminiame 
intensyvume įžvelgė net pranašavimo galią. Šalkauskis skiria mo- 
teriškąjį ir vyriškąjį pažinimą, bet moteriškąjį pažinimo būdą laiko 
pranašesniu už vyriškąjį. Moteriškąjį pažinimą jis sieja su emocine 
jausmine intuicija, vyriškąjį pažinimo būdą - su protu. Šiuo atžvilgiu 
jis sutinka su Jakštu, kad pasikliovimas protu yra vyriškojo pažinimo 
būdo bruožas, tik Jakštas daug dogmatiškiau vertina racionalumą. 
Jis yra pirmos kartos racionalistas - racionalistas iš kaimo, ir galbūt 
dėl to per daug dogmatiškas. Jakštas čia kalba XIX a. pabaigos balsu, 
o Šalkauskis jau išreiškia XX a. pradžios sąmoningumą. Šalkauskis 
aiškina, kad moteriškasis, jausminis intuityvus pažinimas sugeba 
pažinimo galia pasinaudoti daug anksčiau negu vyriškasis protas 
sugeba suteikti jam geometriškai užbaigtą formą. Pranašavimo ga- 
lia prasiveržia anksčiau už protą, ir todėl moteriškasis pažinimas net 
turi privalumų prieš vyriškąjį. 

Šalkauskis čia šiek tiek susisiekia su Vydūno XX a. pradžios moterų 
egzaltacija ir iš esmės išreiškia jau kitą galvojimo būdą negu Jakštas 
su Maironiu. XIX a. pabaigoje Maironio „karalienė graži“ nėra labai 
toli nuo Jakšto nemąstančios moters. Tame psichologiniame mode- 
lyje, kurį Maironis aprašo ir priskiria moteriai, nėra impulso mąstyti. 
Moteris pasineria į girių ir laukų aplinką, kurios struktūra folklorinė - 
viskas joje harmoninga, ji ilgesingai dainuoja ir nėra impulso, kuris 
skatintų galvojimą. Vyriškoje struktūroje yra tas begalinis ilgesys, no- 
ras kovoti, transcendencijos poreikis - visa tai verčia žmogų mąstyti. 
Taigi Jakštas išreiškia maironiškosios psichologijos implikaciją. 

To meto vyro supratimu, jis pats yra mąstanti būtybė, o moteris tik 
egzistuojanti harmoningame ir estetiškame būties lauke. Iš kur atsi- 
randa šitoks psichologinis moterų ir vyrų modelis, toks vyrų ir mote- 
rų skirtumų suvokimas? Šiek tiek su juo susišaukia Liudviko Jucevi- 
čiaus žemaičių bajorų aprašymas (parašyta lenkiškai, XIX a. pirmoje 
pusėje). Jucevičius, gana kruopštus stebėtojas, tuometinio elgesio 
etnografas, apie žemaičius dvarininkus teigia: 

Koks ten, pavyzdžiui, gali būti sugyvenimas susituokus, jeigu vyras ap- 
dovanotas aukštesniais jausmais, entuziastas, poetas, o žmona - tuščia 
pašvaitų ir pramogų mėgėja, striuko sumetimo, siauro proto ir kiekvie- 


nu atžvilgiu kuo proziškiausia būtybė?.,'4 


Čia susišaukia XIX a. pabaigoje iš kaimo kilusių, lietuviškai rašiu- 
sių ir XIX a. pradžioje lenkiškai rašiusių autorių vyrų konservatyvus 
mąstymas. 

Manyčiau, kad šitoks psichologinis modelis gali būti kilęs iš roman- 
tinės tradicijos, kuri XIX a. pradžios bajoriškoje kultūroje vyrus veikė 
labiau nei moteris todėl, kad vyrai galėjo būti lankę universitetus arba 
pakeliavę, ir nebuvo tiek įtraukti į šeimos ūkio reikalus, į vaikų augi- 
nimą ir kitus kasdieninius namų rūpesčius. Vyras dvarininkas turėjo 
šiek tiek pasirūpinti dvaro reikalais, bet tam buvo ūkvedys. Daugelis 
bajorų kišimąsi į ekonominius reikalus laikė nelabai garbingu dalyku, 
todėl dažnai bankrutuodavo - prarasdavo savo turtą. O moteris neiš- 
vengiamai buvo įtraukiama į šeimos rūpesčių ratą, dėl ko skaudžiai 
išgyveno Šatrijos Raganos motina. Todėl man atrodytų, kad XIX a. 
pradžios bajorų vyrų psichologiją, savęs supratimą romantizmo dva- 
sia galėjo paveikti giliau negu to paties laikotarpio bajorių moterų. 

O XIX a. pabaigoje panašus procesas kartojasi jau tarp lietuviškai 
rašančių lietuvių inteligentų. Tuo metu lietuvės bajorės buvo jau la- 
biau paveiktos romantinės tradicijos, bet tarp inteligentų, kilusių iš 
kaimo, manyčiau, liko ta pati situacija: romantinis galvojimas vyrų 
savimonėje galėjo būti ryškesnis. Ir dėl labai panašių priežasčių: vy- 
rai jau baigę universitetus, moterys dar tik pradeda lankyti aukštes- 
niąsias bitininkystės ar gailestingųjų seserų mokyklas, ir jeigu jos yra 
ištekėjusios, kaip Žemaitė ar Lazdynų Pelėda, tai turi rūpintis šeima. 
Maironiui išsilaisvinti iš kasdieninės rutinos lengviau, jam padeda 
kunigo socialinė padėtis. 

Maironiška gelminė psichologija, aišku, negali būti kilusi iš kai- 
mo kultūros. Ji neturi jokių panašumų su šia, ypač suvokiant vyriškąjį 


4 Liudvikas Adomas Jucevičius, Raštai, Vilnius: Valstybinė grožinės literatūros leidy- 
kla, 1959, p. 467. 

identitetą. Moteriškasis individas dar gana artimas kaimo kultūrai, 
folklorine tradicija dar gali būti remiamasi suvokiant moterį, bet vy- 
ras nuo tos tradicijos jau atitrūkęs. Kaip kadaise anksčiau atitrūko 
nuo pagoniškos kultūros, pereidamas į krikščionybę, taip dabar jis iš- 
trūksta iš folklorinės kaimo tradicijos ir veržiasi į Vakarų civilizaciją, 
o šio amžiaus pradžioje - į kosmosą. Tad manyčiau, kad ši psicholo- 
gija kyla iš romantinės tradicijos. Ši psichologija turi ribas. Ji veikia, 
visų pirma, konservatyviuosius inteligentus, o radikalieji labiau linkę 
neigti gilius psichologinius vyrų ir moterų skirtumus, ieškoti panašių 
į save žmonių ir apskritai per daug nesigilinti į psichologinę analizę. 

Moterų rašytojų kūriniuose irgi neatsispindi šitoks moterų ir vyrų 
skirtumo suvokimas. Ne tik Žemaitė ir Gabrielė Petkevičaitė-Bitė, bet 
net ir Šatrijos Ragana kitaip suvokia vyrų bei moterų skirtumus: Šat- 
rijos Raganos kūryboje vyras nėra transcendentinio ilgesio žmogus, 
kokį jį vaizduoja Maironis, veikiau - priešingai. 

O kadašis modelis nustoja veikti Lietuvoje? Galėtume manyti, kad 
Salomėja Nėris atmeta maironiškąją moters sampratą. 1921 metais, 
dar būdama ateitininkė ir giliai, jautriai tikinti, beveik norinti būti 
vienuole, rašo savo dienoraštyje: „Daugiausia ateina galvon romanuo- 
se išskaityti atsitikimai... kova... kova... baisi gyvenimo kova..“5 Tai 
yra tai, ko Maironis moteriai nepripažino. O kiek vėliau ji rašys: 


Ak, ta begalinė aistra gyventi, gyventi laisvai kaip žmogus erelis! Toji 
aistra liepsnoja lyg didžiulis laužas, kurios šviesoj visi šešėliai ir visa 
aplinkuma paskęsta lyg skardus karo trimitas, kurio garsuos visi pa- 
saulio garsai pranyksta lyg vėjas, kuris į erdvias padanges iškelia, taip 
ji mane stumia į gyvenimą, į tą didį, platų, laisvą gyvenimą, tąjį lais- 
vąjį kūrėjo pasaulį. Jei koki pasaulio siūlai taisyklėmis vadinami, norė- 
tų varžyti laisvę - sutraukyti juos kaip niekingus voratinklius! Kas gali 
varžyti laisvę, kai žmogus savyje esi laisvas, kai išdidus savęs valdytojas 


palieki?!“ 


5 Salomėja Nėris, Raštai, t. 3, Vilnius: Vaga, 1984, p. 169, 1921-07-01 (penktadienio) 
įrašas. 
"6 Ibid., p. 211, 1925-03-19 (ketvirtadienio) įrašas. 

Čia prabyla tos moters savybės, kurias Maironis yra paneigęs: ne 
ribotumas, o begalinė aspiracija peržengti visas ribas, varžančias 
žmogaus laisvę. Čia drąsiau negu Vincas Mykolaitis-Putinas Altorių 
šešėly kalba moteris. Tai jau nepriklausomoje Lietuvoje, žymiai vėles- 
niu laiku, bet atrodytų, kad čia ir pasibaigia maironiškoji gelminė psi- 
chologija. Sakoma, kad Maironis mirties patale prakeikęs Nėrį. Jei jis 
būtų tai padaręs, tai turbūt ne dėl to, kad ji sukomunistėjo (tuo metu 
ji dar nebuvo parašiusi himno Stalinui; Maironis mirė 1932 m.). Jei 
jis ją ir prakeikė, kitų komunistais tapusių ateitininkų neliesdamas, 
tai galbūt todėl, kad ji turėjo tas moters savybes, kurių jis specifiškai 
moterims nepriskyrė. Savo gyvenimu, egzistencija ji paneigė, atmetė 
pagrindinius Maironio gelminės psichologijos motyvus. Tad lyg gali- 
ma tvirtinti, jog su Nėrimi baigiasi šitoks vyrų ir moterų charakterių 
modeliavimas. Nors tai nebūtų visiška tiesa. Vytautas Mačernis dar 
Antrojo pasaulinio karo metu rašė: „Dėl sapnų, kurie nuo jos dienų 
nutolę, / Moteris didžiuojasi ir myli vyrą“. Moteris tokių sapnų ne- 
sapnuoja, juos sapnuoja vyras. Ir moteris myli vyrą dėl jo vizijų, dėl jo 
aukštų siekių nebe 1895 metais, o puse šimtmečio vėliau. Tie sapnai 
nutolę nuo moters ir abstraktūs, esantys aukštesnėje sferoje. Mačer- 
nis tai pripažįsta: „Vien tik vyras nesuranda žemėj vietos“Š, moteris 
jąjau suradusi, kaip Maironio laikais rūtų daržely, laukuose ir pievo- 
se, kuklioj folklorinėj aplinkoj, kur viskas harmoninga, gražu ir jauku. 
„Vien tik vyras nesuranda žemėj vietos: / [-..] / Tuštumon įsmeigda- 
mas akis liūdnas“?. Mačernis labai avangardiškas, drąsus, išsilavinęs 
poetas, pirmasis autentiškai išsilavinęs, anot Alfonso Nykos-Niliūno. 
Mykolaitis-Putinas tiktai simbolizavo išsilaisvinimą (čia aš kalbu Ny- 
kos-Niliūno žodžiais), o Mačernis jau egzistenciškai išgyveno šitą 
išsilaisvinimą iš tradicijos, iš konvencionalių galvojimo būdų, jis jau 
pajėgia likti su savimi ir savo vaizduote, nereikalauti jokios pagalbos 
iš kitur, kaip Maironis reikalavo. Mačernis sugeba vienas grumtis su 
nežinia, su likimu, bet moterį dar suvokia kaip Maironis. Vyrą kanki- 


2 Eil. „Šokėja ir asketas, 5“. 
“8 Eil. „Šokėja ir asketas, 5“. 
Eil. „Šokėja ir asketas, 5“. 

na ilgesys, ir jis nesutelpa žemėje, moteris išmoko gyventi savo ribo- 
toje sferoje. 

Tad maironiškoji gelminė psichologija tęsiasi iki Antrojo pasauli- 
nio karo ir ją užbaigia tiktai Nyka-Niliūnas. Tai jau žymiai vėlesni lai- 
kai, 1944-1945 metai, nutolę nuo Maironio, bet arti Mačernio. Tiktai 
pora metų skiria jų tekstus. Aš pacituosiu Nyką-Niliūną todėl, kad tai 
jau pabaiga to sąmoningumo modelio, kuris Lietuvoje buvo įsitvir- 
tinęs (su tam tikrais Nėries iššūkiais, gal dar keliais) nuo 1895 m. iki 
Antrojo pasaulinio karo. Pusę šimtmečio išliko pastovus psichologi- 
nis modelis. Nyka-Niliūnas jį galutinai sugriauna: 


Dažnai tavo dvasia išsimuša iš šio dienų kalėjimo 

Ir vėl nuėjus sėdi tarp išmėtytų žaislų, 

Kur guli švino kareivėlis 

[...] 

Todėl tegu dar kartą amžinos Tiesos siekimui kyla rankos 
Ir lūžta, neišlaikę viso žemės liūdesio sunkaus; 

Tegu idėjų audros blaško tavo kūną melodingai lankstų, 
Tegu jis pasirodo ringuose šalia kovojančio žmogaus 

Ir tik tada tegu ant žemės krinta 

Ir miega supamas vėlyvo rudenio naktų giesmės... ?? 


Moteris čia jau šalia kovojančio žmogaus, jos ilgesys pralaužęs kas- 
dienybės rutiną, ji gyvena idėjinių kovų, idėjinių audrų pasaulyje ir 
siekia, kaip ir vyras, atnešti nuostabią šviesą visiems. Ko gero, čia ir 
pasibaigia maironiškasis ciklas, bent jau išeivijoje. Lietuvoje dar ir 
šiandien ši psichologija nėra visiškai pamiršta. 

Ar šie vyrų ir moterų psichologijos skirtumai, kuriuos aprašė Mai- 
ronis, kyla iš prigimties, ar jie laikytini istorijos produktu? Tas faktas, 
kad vėliau imta manyti kitaip, liudija, jog tai nėra prigimtiniai skir- 
tumai. Maironis išreiškė ne natūralius vyrų ir moterų psichologijos 


2 Alfonsas Nyka-Niliūnas, Praradimo simfonijos, Tūbingenas: Patria, 1946, p. 113- 
114, eil. „Trečioji elegija“. Vėlesnėse redakcijose, išskyrus antologiją Žemė 
(1951 m.), „Elegijos“ publikuojamos kaip eilėraščių ciklas „Berlyno improvizaci- 
jos“, į kurį čia cituojama „Trečioji elegija“ nepateko. 

skirtumus, bet savo laikmečio mąstymą. Psichologiniai vyrų ir mote- 
rų skirtumai geriausiai paaiškintini tuo, kad moterys vėliau pradeda 
vaduotis iš tradicijos gniaužto. XX a. pradžioje jau buvo išsilaisvinusių 
moterų, tokių, kaip Sofija Čiurlionienė ir kai kuriais atžvilgiais - Šat- 
rijos Ragana. 

Dėl neįprastos metodologijos bei nagrinėjamų Maironio kūrybos aspektų Ar- 
tūro Tereškino straipsnis tapo bene kontroversiškiausiu maironianos tekstu 
Nepriklausomoje Lietuvoje. 


Pirma publikacija: Artūras Tereškinas, „Tautos kūnas ir kūno tauta: kele- 
tas falologizmų apie Maironio poeziją“, in: Metmenys, Čikaga, 1995, Nr. 69, 
p. 9-25; skelbiama iš: Artūras Tereškinas, „Tautos kūnas ir kūno tauta: keletas 
falologizmų apie Maironio poeziją“, in: Artūras Tereškinas, Kūno žymės: sek- 
sualumas, identitetas, erdvė Lietuvos kultūroje, Vilnius: Baltos lankos, 2001, 


ARTŪRAS TEREŠKINAS 
Tautos kūnas ir kūno tauta. Keletas falologizmų apie 


Maironio poeziją 


I 


Šis straipsnis radosi iš noro kurti naujus kontekstus. Maironio poezi- 
ja gali būti tokiu kontekstu XIX amžiaus antros pusės lietuvių tautos 
kūrimosi simbolikai suvokti. Maironio žodyne įmanu atsekti besiku- 
riančio lietuvių tautinio gyvenimo kodus, kurie savo archajiška tikrybe 
mus persekioja ir šiandien. Sykiu Maironio poezija padeda mums per- 
mąstyti teksto / konteksto opoziciją: ar ji prasminga ir daug sakanti? 
Kadangi Maironio kūriniai ir istorinė situacija, kurioje jie parašyti, 
yra vienodai socialiniai ir ideologiniai reiškiniai, jie suvoktini kaip ly- 
giateisės jėgos, derančios ar kovojančios tarpusavyje. Vadinasi, lietu- 
vių tautos dainiaus kūryba dalyvavo (ir nūnai tebedalyvauja) formuo- 
jant ir deformuojant tautinę istoriją; ji nebūtinai laikytina jos aidu ar 
atvaizdu. Maironio tekstai yra toks pat kontekstas įvairiems kultū- 
ros ar materialinio gyvenimo aspektams, kaip ir pastarieji - Mairo- 
nio tekstams'. Poeto kūryboje susikirto (susikerta) daugybė lietuvių 
"Žr. Jean E. Howard, „The New Historicism in Renaissance Studies“, in: Re- 
naissance Historicism, edited by Arthur F. Kinney, Dan S. Collins, Amherst: 
The U of Massachusetts P, 1987, p. 15. 

kultūros balsų, joje vyko (tebevyksta) institucijų ir ideologijų kovos. 
Sykiu lietuvių dainiaus tekstai priklauso didesnei simbolinei tvarkai, 
per kurią įmanoma suprasti XIX amžiaus lietuvių tautinio kūrimosi 
laiką. Maironio kūriniai - vaizduotės ir ideologinių struktūrų, kurios 
juos sukūrė, artikuliacijos. 

Tad liūdno „poetos“ likimas ne toks jau liūdnas: nors, dainuoda- 
mas apie tautos utopijas ir fikcijas, jis žino, kad patį dainininką už- 
mirš („Užmirš mano giesmes! Poetos kiti / Ieškos įkvėpimo brangaus 
[...]7), jo dainoms suteikta galia formuoti lietuvį ir galia kontroliuo- 
ti jo identitetą. Maironis perkuria savo skaitytoją į tautinį „pilietį“, ku- 
rio pasaulio centre - tautinio mentaliteto vaizdiniai. Šitaip konstruo- 
jama erdvė objektyviai politinei tautos realybei. Sukurdama Maironį, 
tauta kuria pati save: poeto kūryba suteikia tautinei simbolikai kūną 
ir kraują, ugdydama bendruomenės pasaulėjautą. 

Maironio kūryboje tauta tampa diskursyvinių konvencijų rinkiniu, 
kuris suteikia vidinę logiką tautinei simbolikai. Toje simbolikoje itin 
svarbios rodosi metafizinės galios schemos, įlietos į vyriško ir mote- 
riško prado, individo ir kolektyvo, viešos ir privačios erdvės opozici- 
jas. Kadangi kiekvienas identitetas yra santykinis, kuriant tautos 
identitetą pabrėžiamas jos skirtumas nuo kitų tautų (ar jos išskirtinu- 
mas) ir visada formuojamos hierarchijos: tarp formos ir medžiagos, 
esmės ir atsitiktinumo, vyro ir moters. 

Maironio kūryba aiškiai artikuliuoja tai, ką reiškia būti tautos dali- 
mi. Kalbama apie tautiškumo skausmus ir malonumus: kančią ir gar- 
bę būti tautos nariu. Tėvynę Maironio eilėraščiuose apibūdina ne tik 
vieta ar laikas, ne tik istorija ar archeologija, bet ir kolektyvinė lietu- 
vių patirtis, jų kolektyviniai veiksmai. T. y. tautos subjektus vienija ne 
tik bendra istorija ar politinė ir dvasinė atsakomybė už tautą ir tėvynę, 
bet ir formų bei jausmų rinkinys, kuris daro jų veiksmus prasmingus 
ir leidžia jiems suprasti vienas kitą. 


2 Maironis, Pavasario balsai, Vilnius: Vaga, 1982, p. 76, eil. „Išnyksiu, kaip dū- 
mas išblaškomas vėjo.“ 

3 Apie tautinės simbolikos veikimą žr. Lauren Berlant knygą The Anatomy of 
National Fantasy, Chicago: The U of Chicago P, 1991, p. 29-35. 

Kaip Maironis vartoja šią kolektyvinę formų ir jausmų patirtį? Kaip 
jo kūryboje įsivaizduojama tauta ir tėvynė, kokiose formose jos įku- 
riamos? Kokia maironiška kolektyvinės fantazijos technologija“? 
Kaip veikia maironiška tautinės atminties sistema? Kaip joje įsipynę 
tautinio peizažo, tautinės istorijos ir tautinio seksualumo vaizdiniai? 

Kaip vyras ir moteris figūruoja XIX amžiaus antros pusės nacio- 
nalinio kūrimosi poezijoje ir nacionaliniame judėjime? Kokiomis 
formomis moteriškumas ir vyriškumas įkalbami lietuvių nacionaliz- 
man? Kokią vietą tautinės fantazijos technologijoje užima moteris ir 
vyras?? 

Prieš pradedant svarstyti šiuos klausimus, reikia apibrėžti kai ku- 
riuos terminus. Seksas (lietuvių k. neadekvatus giminė) reiškia tam 
tikrą grupę neištrinamų biologinių skirtumų, kurie egzistuoja tarp 
žmogiškų būtybių“. Seksas šia prasme tėra tik žaliava, kurios pa- 
grindu socialiai konstruojama lytis (anglų k. gender). Lytis yra griež- 
tai dichotomizuotų vyriško ir moteriško identitetų bei elgsenų socia- 
linė produkcija bei reprodukcija. Lyginant su chromosomine gimine 
(seksu), kuri yra laikoma nekintama ir biologiškai nulemta, lyties 
reikšmės esti kultūriškai kaičios, įvairuojančios ir santykinės (to pa- 
ties lygmens kaip ir lytis terminai yra klasė ir tauta). 

Kitas svarbus ir itin daugiaprasmis terminas yra seksualumas. 
Seksualumas šiame straipsnyje bus suvoktinas kaip istorinis dirbi- 
nys, kaip sudėtinga sistema, kurioje pagal keletą bendrų žinojimo ir 
galios strategijų tarpusavyje susiję kūnų stimuliavimas, malonumų 


+ Pastarasis terminas yra pasiskolintas iš Berlant knygos The Anatomy of Na- 
tional Fantasy, p. 5. Kai kurie kiti mano svarstymai taip pat inspiruoti šios 
puikios knygos. 

5 Šie klausimai lietuvių kultūros ir literatūros mastu svarstomi Viktorijos 
Daujotytės knygoje Moters dalis ir dalia: moteriškoji literatūros epistema, 
Vilnius: Vaga, 1992, ir Vytauto Kavolio studijoje Moterys ir vyrai lietuvių kul- 
tūroje, Vilnius: Lietuvos kultūros institutas, 1992. 

S Apie tai Eve Kosofsky Sedgwick, Epistemology of the Closet, Berkeley: U of 
California P, 1990, p. 27-28. Tad seksas būtų tolygus chromosomų skirtu- 
mui žmogiškoje būtybėje. Šios knygos autorė nesutinka su šiuo visuotinai 
priimtu sex / gender skyrimu (žr. Ibid., p. 28-35). Apie lytį ir giminę taip pat 
žr. Jeffrey Weeks, Sexuality, London: Tavistock Publications, 1986. 

stiprėjimas, kvietimas tuos malonumus išreikšti, specifinio žinojimo 
formavimas, kontrolės ir pasipriešinimo stiprinimas?. Seksualumas 
kalba ir apie žodžius, vaizdinius, ritualus, fantazijas, ir apie kūną. Jis 
apima ir atspindi plačiausią spektrą veiksmų ir pozicijų, nuo pačių 
fiziškiausių iki pačių simboliškiausių, nuo pačių intymiausių iki la- 
biausiai socialinių, nuo pačių įgimčiausių iki labiausiai išmoktų. Tai, 
kas seksualu ar susiję su seksualumu, įgyja reikšmes tiktai tam tikrose 
ir per tam tikras kultūros formas. 


II 


Tad tautinės savikūros stereotipais. Kolektyviškumo formos, kurios 
iki šiol įsispaudę lietuvio galvosenoje: tėvynė apibūdinama kaip mo- 
teris, motina („Tu gražiausia, maloniausia, Lietuva-matute“?), kaip 
ta, kuri apglėbia, šildo, neužmiršta. Bet tauta - iš esmės vyrų ben- 
druomenė. Lietuvių ankstyvo nacionalizmo įpročiai ir įgūdžiai, tai 
regėti ir Maironio poezijoje, - aistringai homosocialiniai“. Tautinė 
brolija garbinama (pvz., iš Jaunosios Lietuvos: „Štai dvidešimt vyrų 
pavėsy beržyno, / Susėdę į ratą ant pilko žolyno, / Raštus įsigilinę var- 
to; [...]; „Jau dvidešimts vyrų greta, tartum broliai / Susėdo; dar 
Rainio nebėra lig šioliai; / Jo žvalgos, kaip skęstąs salos! / Be jo susi- 
rinkę ne ką benuveiktų; / Kas dvasią pakeltų, vienybę suteiktų / Be jo 
sumaningos kalbos?“*). Adoruojamas vyriškos draugystės idealas: 


7 Michel Foucault, The History of Sexuality, t. 1, New York: Vintage Books, 
1990, P. 105-106. 

s Šiame straipsnyje bus remiamasi Maironio Pavasario balsais ir Jaunąja Lie- 
tuva. 

9 Maironis, Pavasario balsai, p. 121 eil. „Tautiška daina“ [„Kur bėga Šešupė“). 

w Žodis „homosocialinis“ dažnai vartojamas apibrėžti socialiniams tos pačios 
lyties asmenų santykiams. Kaip neologizmas šis žodis yra padarytas pagal 
analogiją su žodžiu „homoseksualinis“, stengiantis aiškiai atskirti „homoso- 
cialinį“ nuo „homoseksualinio“. Tačiau Kosofsky Sedgwick mano, kad tarp 
homosocialumo ir homoseksualumo egzistuoja tam tikras nenutrūkstamas 
ryšys. Apie tai žr. Eve Kosofsky Sedgwick, Between Men: English Literature 
and Male Homosocial Desire, New York: Columbia UP, 1985. 

" Maironis, Jaunoji Lietuva, Meerbeck: J. Narbuto ir P. Indreikos leidinys, 1948, 
p. 58, VI:V. 

* Ibid., p. 59, VI:V. 

O laimingi tie metai, kurių pirmos draugystės, 
Lyg ant vaško, ant dvasios neišdildomų pirštų 
Idealus išrašo, kaip teises karalystės, 

Kad senatvė pati jų paskui neužmirštų!8 


Aistringa brolystė Maironio poezijoje išreiškiama fizinio artumo 
gestais (pvz., „Atsakymas Juozo Motiejui patiko / Užtai, kad skolingas 
šis jam nepaliko, / Ir ėmė bučiuoti, karštai apkabinęs, / Lyg būtų nuo 
šimto jį metų pažinęs““). Tačiau bet kokį slaptą homoerotinį vyrų 
santykių aspektą stengiamasi rūpestingai nutrinti“. 

Vyrų draugystė Maironio poezijoje laikoma vertingesne nei hete- 
roseksuali meilė, kadangi draugystė labiau remiasi protu ir „aukštais 
idealais“ nei jausmais. Vyro ir moters draugystė - antraeilė, jai neski- 
riama didesnio vaidmens. Pastaroji - kontrastas vyrų draugystei (nors 
vyras ir supranta „sesutės“ sielą, jam „skirta eiti, mano miela, / Kitu 
gyvenimo keliu““; „šeimyninis“ pavyzdys: brolio ir sesers Motiejaus 
ir Jadvygos Goštautų santykiai: „Nors nėra tarp brolio ir jos atviru- 
mo, / Nors juokias dažnai iš sesutės jautrumo; / Bet jos nenuskriaus 
niekados“"). Vyrų draugystė Maironio poezijoje, apskritai nacio- 
naliniame judėjime, tampa kone atsidavimo ir religinės skaistybės 
aktu: jaunystės idealai, aukšti siekiai, svajonės žiūrint į dangų“). Ši 
draugystė - neišvengiamai vyriškos lyties, nes tik vyriškumas gali per- 
žengti aistras ir nugalėti seksualinius geismus. Aišku, kad katalikybė 
rėmė tokios tyros draugystės idealą. 

Tautinės brolijos gali būti laikomos esminėmis vietomis, kur sklei- 
džiasi kultūrinis vyriškumas. Įdomu, kad vyriška draugija vaizduojama 


5 Ibid., p.10, I:XII. 

4 Ibid., p. 17, IL:VIII. 

* Apie tai žr. George L. Mosse, Nationalism and Sexuality: Middle-Class Mora- 
lity and Sexual Norms in Modern Europe, Madison, WI: The U of Wisconsin 
P, 1985, p. 16-18. 

6 Maironis, Pavasario balsai, p. 148, eil. „J. S“ 

7 Maironis, Jaunoji Lietuva, p. 30, II:XI. Vyro ir moters draugystės antraei- 
liškumą liudija ir Rainio kaltės jausmas dėl to, kad moters kerai sugriovė jo 
pašaukimą kunigystei. 

8 Ibid., p. 9, IXII. 

gamtos aplinkoje; XIX amžiaus antros pusės tautinėse literatūrose, 
tarp jų ir lietuvių, miestas simbolizuoja grėsmę ir dekadansą. Gamtoje 
ir kaime tauta ir vyriškumas jaučiasi namie". 

Taigi tautos savikūros metas, kaip matyti iš Maironio poezijos, pri- 
taikė vyriškumo idealą ir juo remdamasis žiedė kultūrinius stereoti- 
pus: vyriškumas čia esti dorybė. Vyriškumas, kuris savo „kietoje krū- 
tinėje“ užspaudžia aistras, vyriškumas, kuris valdo savo seksualinius 


įgeidžius: 


Ne, nenoriu sapnų, 
Vien tiesos ir darbų; 
Be atilsio noriu kariauti [...].? 


Embleminė šiuo atžvilgiu yra Jaunosios Lietuvos situacija: Juozas 
Rainys ir Jadvyga Goštautaitė įsimyli vienas kitą; Juozo planai tapti 
kunigu sušlubuoja; jis negali patikėti, kad „Silpnos moteriškės akies 
spinduliai“ visus įžadus ir pažadus naikina“. Juozas nutaria stu- 
dijuoti teisę; bet socialinės kliūtys (Goštautaitė - bajorė, turtinga, 
Glinskis - iš valstiečių) neleidžia jiems būti kartu. Juozas atsisako as- 
meninės laimės, visą save paaukodamas tautos „idealams“: „Verčiau 
idealams gyvatą pašvęsti! / Tik oro plačiau jam, tik oro!.“** Gilios 
meilės žaizdos kankina vyrą, bet jis nuo jų „[...] kaip milžinas, gynės 
dvasia [...]“3. Seksualinė meilė „vyriškai“ sublimuojama į atsidavimą 
ir meilę tėvynei: 


Sudaužęs jam širdį, kapais palydėjęs, 
Kai Lietuvą sau mylimąja aprinko, 

Ir garsią ir brangią didžiais pranokėjais, 
Prisiekęs prižadint užmigusią šalį, 


Dar vis gi Jadvygos užmiršti negali.*+ 


Žr. George L. Mosse, op. cit., p. 13-15. 

2 Maironis, Pavasario balsai, p. 95, eil. „Ne, nenoriu sapnų...“ 
2 Maironis, Jaunoji Lietuva, p. 32-33, UL:XIV. 

2 Ibid., p. 51, V:X. 

3 Ibid., p. 52, V:XI. 

4 Ibid., p. 54, V:XIII. 

Taigi XIX amžiaus nacionalizmas, atsidavęs tėvynės vizijai, kontro- 
liuoja vyro seksualinius instinktus, jo aistras nukreipdamas į aukš- 
tesnį tikslą: žmogiškumo stereotipas čia esmiškai išvaduotas nuo 
juslumos. Tačiau iš poemos Jaunoji Lietuva matyti, kad seksualiniai 
jausmai yra ir priemonė įgyvendinti tautines fantazijas ir užsimoji- 
mus (sublimacija), ir kliuvinys šį uždavinį sėkmingai realizuoti (pvz., 
jei Rainio ir Jadvygos meilei nebūtų buvę kliūčių). 

Seksualinės aistros sublimacija ryški ir Maironio eilėraštyje „Jo pir- 
moji meilė“: 


Taip niekas tavęs jau giliai nemylės, 
Kaip tavo apleistas poeta! 
Nieks skausmo jau tiek niekados nekentės, 


Kiek jis dėl tavęs numylėta !?* 


Iš šio eilėraščio akivaizdu, kad tėvynė Maironio poezijoje ne tik 
„Lietuva-matutė“, bet ir moteris kaip seksualinės įtampos bei erotinės 
fantazijos dalis. „Jo pirmojoje meilėje“ tautinis vyras kuria savo tėvynę 
kaip idealizuotos meilės objektą. 

Tėvynės galioje - disciplinuoti individo kūną. Vyriškumas ir Mai- 
ronio poezijoje, ir ją formavusiame bei jos formuotame nacionalinia- 
me judėjime reiškia laisvę nuo seksualinių aistrų ir juslinių troškulių 
(prisiminkime dažnai pasikartojančius „Užslėpęs krūtinėje skausmo 
dūmas“; „Nei vaitoti, nei verkti nepratę visai / Vien atstatom krū- 
tinę, apkaltą ledu!“*). Juslingumas transformuojamas į vadovavimą 
visuomenei ir tautai. Subjekto kūnas ir jo juslingumas išstumiamas iš 
kolektyvinio subjektyvumo ribų. Kitais žodžiais tariant, asmuo prisi- 
verčia ar yra priverstas gyventi ne pagal savo jausmus ir pojūčius, bet 
atsiduoti tautos „pajautoms“ ir tvarkyti savo gyvenimą pagal jas. Jus- 
lumas ir jausmingumas privalo nutilti, arba jie, kaip ir moteris, iš viso 


* George L. Mosse, op. cit., p. 1. 

26 Maironis, Pavasario balsai, p. 52, eil. „Jo pirmoji meilė“ [„Taip niekas tavęs 
nemylės“]. 

27 Ibid., p. 74, eil. „Įsitikėjimas į savo galę“ [„Pasitikėjimas savimi“. 

2 Ibid., p. 81, eil. „Šiandieną“ [„Jei kada pančiai nukris“]. 

neturi balso (nei skausmas, nei džiaugsmas „neturi liežuvio“, lietuvis 
niekam neatidengia savo „skaudžios krūtinės“??). 

Atsiduoti raudoms ir vaitojimams - nevyriška. Tik moterims, kaip 
„gamtos padarams“, leista graudentis (mergelė sako, kad ji kaip gegu- 
tė lakiosianti vaitosianti po giraitę??). O pats poetas, tautinio judėji- 
mo vardu kalbėdamas, taria: 


[...] Neapkenčiu jausmų silpnybės; 
Graži vien tiktai man širdis paslapti, 
Kurios nepasieksi gilybės!* 


Prašoma „vien tik skausmų, karionės'3*. Eilėraštyje „J. ST“: 
J 


Nebesupusi aukso sapnais, 

Jau verčiau tegul audra užkauks 
Ir, prašnekus žaibais milžinais, 
Ji kaip vyrą į kovą pašauks! 
Bent plačiau atsikvėptų krūtinė 


Ir man širdį nukaltų gelžinę!3 


Pabrėžtina, kad pagrindinis Jaunosios Lietuvos herojus Rainys pie- 
šiamas kaip „amžinai“ vyriškas: 


[...] nuo mažens niekados 

Nei skųstis, nei ašarom's savo skundos, 
Kaip vaško, tirpyt nemėgino: 

Kaip ežero stiklas - jo veidas ramus! 

Kaip užtvenkta upė, karčiausius skausmus 


Jis savo širdyj užrakino 334 


2 Ibid., p. 93, eil. „Lietuvis ir giria“. 

3 Maironis, Pavasario balsai, p. 85, eil. „Daina [„Ar skauda man širdį? Oi ne, oi 
ne!...“]. 

* Ibid., p. 97, eil. „Sapnų be kančios ir ramumo saldaus..“ [„Ko siekiu ir alkstu“]. 

2 Ibid., p. 97, eil. „Sapnų be kančios ir ramumo saldaus.“ [„Ko siekiu ir alkstu“). 

3 Ibid., p. 151. 

34 Maironis, Jaunoji Lietuva, p. 31, UL:XII. 

Gebėjimas tyliai iškęsti skausmus išugdo didvyrius; kančia - vyriš- 
kumo mokykla, teigiama Jaunojoje Lietuvoje: meilės kančia gali pada- 
ryti tave didžiavyriu: 


Kas daugel mylėjo, tas daugel kentėjo, 
Tas, vyru išaugęs, nelinksta nuo vėjo: 
Kančia - tai didvyrių mokykla. 


Vienas iš būdų tapti didvyriu yra įveikti savo nerimstantį kūną. 

Vyriškumas Maironio poezijoje neišvengiamai susyja su viduram- 
žiškų karžygių tvirtais kūnais, jų sumanumu kovose. Tad į tautinio 
idealo pamatą įeina ir kovojąs vyriškumas. Poetas modeliuoja kovo- 
jantį vyriškumą aristokratiniu karžygių kultu remdamasis. Apleistos 
pilys, kapai ir dainos primena Lietuvos kunigaikščių didybę („Milžinų 
ten kaulai puvo, / Verkė jų kapai“). Senovės didžiavyriai, pasak po- 
eto, buvę moraliai pranašesni už kitas gentis, todėl jie „Išvarė piktųjų 
* galybę“?7. Moralinis tvirtumas - tautinio identiteto dalis. 

Įdomu, kad karo motyvas taip pat būdingas XIX amžiaus antros 
pusės - XX pradžios Vakarų Europos nacionalinių judėjimų vaizdy- 
nui: jis suvokiamas kaip priemonė asmeniui ir tautai atgimti, peržen- 
giant seksualinę aistrą ir iškeliant kovos ir agresyvumo instinktus. 
Buvo manoma, kad karo patirtis nužiedžia naujo tipo vyrą, pasiau- 
kojantį ir savimi pasitikintį. Rašytojai Walteris Flexas Vokietijoje ir 
Rupertas Brooke'as Anglijoje buvo laikomi tokio vyro simboliais. Jų 
kūryba adoruoja jaunuolio, atsidavusio savo tėvynei ir gerbiančio savo 
praeitį, idealą; tai nesuteptos prigimties, asmeniško grožio ir seksua- 
linio skaistumo asmuo?“ Todėl ir didžiavyrių kūnai Maironio poezi- 
joje yra „nuerotinti“; tarp retų palyginimų rasime tik „Lietuvos sūnus", 
lyginamus su „ąžuolais girių puikiais“?. 


3 Ibid., p. 51, V:XI. 

35 Maironis, Pavasario balsai, p. 64, eil. „Mano gimtinė“. 

37 Ibid., p. 69, eil. „Senovės daina“ [„Oi neverk, matušėle!“]. 

38 George L. Mosse, op. cit., p. 17-18. 

3 Maironis, Pavasario balsai, p. 69, eil. „Senovės daina“ [„Oi neverk, matu- 
šėle!“]. 

Lietuvos kunigaikščių garbinimas - „oficialios“ (vyriškos) atminties 
vaisius. Didvyrių prisiminimas padeda šiuolaikiniam suvargusiam ir 
prispaustam lietuviui iškęsti sunkias gadynes. „Oficialios“ atminties 
tikslas - „gaminti“ tautiškai sąmoningus subjektus, orkestruojant ir 
choreografuojant tautinį mentalitetą. Į bendros atminties katalogą 
įrašomos tradicinės tautiškumo ikonos, metaforos (Vilnius, Nemunas, 
Trakų pilis, Dubysa, etc.), tautos herojai (Kęstutis, Vytautas, Algir- 
das), tautos ritualai (dainos apie „žalią rūtą, Kęstučio žirgą ir Birutę“, 
dainuojamos skaisčių mergaičių, maldos ir giesmės, jungiančios baž- 
nyčioje besimeldžiančius ir begiedančius). Visa tai suteikia kryptį ir 
formą nacionaliniam subjektyvumui, kuriame vyrauja vyriška istorijos 
versija su moteriškumui primestais stereotipais (apie juos vėliau). 

„Oficialūs“ tautinio judėjimo dalyviai - vyrai, pasisavinę teisę do- 
minuoti patriarchalinę, homosocialinę tautinio gyvenimo sferą. Tad 
nacionalizmas Maironio poezijoje yra vieta, kur yra už/su-kuriama ir 
pateisinama homosocialinė aistra: vyrų draugystė čia išskirtinai svar- 
bi, kadangi tauta - vyrų bendruomenė. 

Poetas iškelia utopinę vyrų bendruomenės svajonę (prisiminki- 
me vien tik vyrų tautinius susirinkimus Varšuvoje iš Jaunosios Lie- 
tuvos“): čia aukštesnės rūšies meilė (tėvynės) privalo transformuoti 
vyrų santykius į idealius, bekūnius, dvasinius santykius. Tikra mei- 
lė peržengia intymius individų ryšius ir apglėbia visą tautą. Tokioje 
homosocialinėje utopijoje vyro galia ir malonumas yra išlaisvinti nuo 
kūno“. Vyriškumui, bet ne vyro kūnui čia suteikiama aukštesnė 
prasmė. Šiame vyrų pasaulyje svetimi yra moterys ir pats vyro kūnas 
(prisiminkime seksualinių troškimų sublimacijas ir „kietas krūti- 
nes“). Kūnas paneigiamas (nužudant „netikrą“ vyrą, valdomą jausmų 
ir seksualinių troškimų), drauge išlaisvinant vyrą nuo savo paties da- 
lies, kuri neatskiriama nuo jo esybės. 

Tautinė erdvė yra esmiškai nuerotinta, išdalyta į „širdies“ ir „proto“, 
„kūno“ ir „dvasios“ opozicijas**. Ironiška, bet kūnas nėra priemonė ar 


+ Žr. Maironis, Jaunoji Lietuva, p. 59-68, VI:VI-XIV. 

4 Lauren Berlant, The Anatomy of National Fantasy, p. 120-122. 

+ „Veltuo ilgias, nerimsta iškentėjus dvasia; / Nor padangėmis skleisti spar- 
nus; - / Kūnas riša ją pančiais ir nedora valia / Nekalčiausius apskundžia 

vieta, kuria ir kurioje patiriama tauta. Išmokti tautos reiškia discipli- 
nuoti savo kūną, vadovaujantis apibendrinančios ir totalizuojančios 
patriarchalinės logikos taisyklėmis. Vyro kūnas gali būti (įsi)vaizduo- 
jamas tik tokios logikos rėmuose. 


III 


Oficiali „vyriška“ atmintis konstruoja savą viešo gyvenimo versi- 
ją, kurioje moteriai ne itin daug vietos. Vyrų prerogatyva - įsileisti 
moterį tauton ar ne („Čia truput nuraudęs ir glostydams plaukus, / 
[Jakštas] Pridurė: 'ir ją į ratelį įtraukus, / Mums būtų žvaigždė 
nemenkiausia!“3). Tačiau moteris, kuri priimama vyriškan naciona- 
linian judėjiman, netelpa į „autentiško“ moteriškumo ribas. Poemos 
Jaunoji Lietuva veikėja Jadvyga Goštautaitė - baigusi mokslus; ji 
pianistė, kompozitorė. Tai moteris, pasidavusi minties gyvenimui, 
sykiu pasidariusi nebe „autentiška“ moteris. Tai moteris, atsisakiusi 


meilės: 


Tarytumei, marmuras, be kibirkšties, 
Išblyškus, be ašarų akys!.. 
Žiednas suprato: nuo meilės-vilties 


Ta bus amžinai atsisakius!44 


Kitos poemos bei Pavasario balsų moterys suprojektuojamos į vi- 
suotinai priimtas lietuvių tautinio identiteto formas. Onytė ir Vanda 
iš Jaunosios Lietuvos - asmeninės šeimos sferos supančiotos. Jų gyve- 
nimai — už nacionalinio judėjimo diskursyvinių ribų. Jos - bebalsės. 
Jų bebalsiame kalbėjime žiba tik namų židinys. Nors moteris ideali- 
zuojama, ji tvirtai įstatoma į jai paskirtą vietą - šeimos ir kasdienybės 
plotmę. Šeimos židinio simbolizmas dominuoja, pavyzdžiui, Jauno- 
joje Lietuvoje. 


sapnus“ (Maironis, Pavasario balsai, p. 123, eil. „Nuliūdimo valandoje“ 
[„Skurdžioj valandoj“], išskirta mano - A. T). 

3 Maironis, Jaunoji Lietuva, p. 59, VI:VI. 

«4 Ibid., p. 100, IX:X. 

Šalia šeimos erdvės, moteris dažnai įrėminta gamtos sferos, kaip 
toji mergaitė iš eilėraščio „Mergaitė“, kuri įsivaizduoja esanti „gamtos 
karalienė“: „Dainuosiu ringuosiu su jais [paukštyčiais| aš skardžiai, / 
Lyg jų karalienė graži“. „Moteriškos“ atminties archyve - tik gamti- 
nės aplinkos įvaizdžiai, mitologinės figūros (pvz., deivė Jūratė), mo- 
tinos ir seserys, raudančios iš karo negrįžusių sūnų ir brolių. Dau- 
giausia, ką vyriška tautinė vaizduotė pasiūlo moteriai, yra Lietuvos 
Didžiojo kunigaikščio Kęstučio žmona Birutė. 

Maironio poezijoje, kaip ir apskritai XIX amžiaus Europos nacio- 
naliniuose judėjimuose, moteris vaizduojama kaip tyra, pareiginga, 
gera sesuo ir motina““. Onytės aprašymas: 


Atviro būdo, širdutės lipšnios, 
Bečiauškanti nuo rytmetėlio: 

Niekas ant veido jaunutės ponios 
Nematė tamsaus debesėlio. 

Vos, kaip pavasaris linksmas, skaistus, 
Į Goštauto įžengė rūmą, 

Laužo ant karto namiškių ledus, 


Įnešdama naują gyvumą.*7 


Jadvyga Goštautaitė, dar prieš atsisakydama meilės ir tapdama „vy- 
riško“ tautinio judėjimo dalimi, buvusi „Meili kaip pavasario pirmas 
dvelkimas“*“. „Nacionalinis“ vyras žino, kas tinka ir kas netinka mo- 
teriai: „Gvaizdikais mergaitė jei kaišosi, - klysta! / Jie vyrams pritin- 
ka kaip ženklas tvirtybės“; todėl: „Lietuvei pritinka tik rūta žalioji“. 
Embleminis moteriškumas: skaistybė, trapumas, paprastumas. Sti- 
prybė tinka tik vyrui. Moteris simbolizuoja tik grožį ir tyrumą. 


+ Maironis, Pavasario balsai, p. 94, eil. „Mergaitė“. Apie moterišką subjekty- 
vumą Maironio kūryboje žr.: Vytautas Kavolis, op. cit., p. 69-70 [šios knygos 
p. 522-532]. 

46 Žr. Nationalisms and Sexualities, edited by Andrew Parker [etal.], New York: 
Routledge, 1991, p. 6. 

2 Maironis, Jaunoji Lietuva, p. 93, IX:II. 

48 Įbid., p. 13, III. 

+» Maironis, Pavasario balsai, p. 89, eil. „Rūtų vainikas“. 

„Autentiška“ moteris Maironio poezijoje pastebima savo nepaste- 
bimumu. Svarbiausias tokios moters uždavinys - motinystė. Nėščia 
moteris, vaiko gimimas - tautiniai stereotipai. Ne savo „dvasia, 
bet savo kūnu „autentiška“ moteris dalyvauja tautiniame atgimime. 
Moters svarba išrėžta ant jos vaisingo kūno. Tiksliau tariant, moters 
kūnas tėra tik simbolinė forma, peržengianti seksualinį instinktą ir 
išreiškianti gamtą bei tėvynę. Nacionalizmo sukurtame autentiško 
moteriškumo ideale moteris yra pasyvi, nesikeičianti jėga, fiziškai 
sergėjanti tautos gyvybingumą. 

Į autentiško moteriškumo apibrėžimą įeina ir perdėtas jausmin- 
gumas bei jautrumas. Eilėraštyje „Daina“ poetas mergaitės balsu rau- 
da, kad „Taip žmonės atšalę!““, kad atšalusios širdys negali suprasti 
jausmingo moteriškumo. Eilėraštyje „Lietuvos dainos“ į akis krinta 
Maironio skundas apie dabarties moteris, kurios prarado „tikrą mo- 
teriškumą“: nors jų akys melsvos, o rankos baltos, jų „širdys kietos, 
šaltos“. Tokiam „gražių“, bet „šaltų“ ponių vaizdiniui priešpriešinamos 
„senovės sesutės“, iš kurių „karštos jaunos krūtinės / Skambėjo dainos 
sidabrinės“. Tokia tikro ir netikro moteriškumų opozicija aiškiai pa- 
triarchalinės logikos / iškalbos įkoduota. Tuose eilėraščiuose, kuriuo- 
se Maironis kalba moters / mergaitės balsu, jos balsas išimtinai vyro 
nu/api-brėžiamas. 

Atsisakydamas būti patriarchalinės logikos dalimi, esi paliekamas 
už tautinio identiteto, koks jis vyrų įsivaizduojamas, ribų. Pavyzdžiui, 
Vanda Juškytė iš Jaunosios Lietuvos nepritinka prie vyriškai tvirtos, 
savo idealus tautiškan darban sublimuojančios personos, todėl tau- 
tą įsimylėjusių vyrų akyse ji yra menkesnė už, sakykim, Onytę, kuri 
tampa tautos dalimi, „aukodama“ tautai savo kūną - gimdydama 
vaikus“. Kadangi tauta griežtai sergėja realų moters kūną nuo jo 


3" Maironis, Jaunoji Lietuva, p. 94, IX:III. 

» Maironis, Pavasario balsai, p. 85, eil. „Daina [Ar skauda man širdį? oi ne, oi 
nel...]“ 

> Ibid., p. 56, eil. „Lietuvos dainos“ [„Tėvynės dainos“). 

3 Žr.: Maironis, Jaunoji Lietuva, p. 94, IX:1II. Nėščia moteris - aiškus tautinis 
stereotipas, randamas ne tik lietuvių literatūroje. Tad motinystė gali būti 
studijuojama kaip vienas iš tautos formavimosi atvejų. Mechanizmą šiai 

seksualinių instinktų (panašiai kaip ir vyro), gimdanti moteris daug 
vertingesnė už tą, kurios „dorybė“ - tiktai „viliokės akutės“ (Vandos 
iš Jaunosios Lietuvos?*) („Juk kalbant tarp mūsų, broliuk, atvirai, / Už 
Vandą [Onytė] vertesnė daug kartų“). Vandos aprašymas: 


Sau čiauški ir skraido tarp meilės tarnų, 
Lyg kregždė užmačiusi uodą. 
Rods, Dievas, neskriausdamas veido skaistumo, 


Sutvėrė jai kūną5“ 


Iš tautos išbraukiamos ir tos moterys, kurios ieško „meilės sveti- 
mos“ (suprask, išteka už svetimtaučių, eil. „Lietuvos dainos“; to- 
kios moterys pasmerkiamos mazochistinei kančiai (žr. eil. „Vilija“?š). 
Vadinasi, moteris yra pažymėta patriarchalinio dviprasmiškumo: į ją 
investuojama motinystės prasmė, bet jon įgrūdama ir monstro, nusi- 
dėjėlės (ta, kuri „numylėjo kito krašto vyrą“?) motyvas. 

Jaunosios Lietuvos moterų paveikslai padeda įsivaizduoti mairo- 
nišką moters tipologiją. Čia dominuoja trys moters tipai: „autentiška“ 
moteris (gimdanti, Onytė), neautentiška (atsisakiusi meilės jausmų, 
Jadvyga), autentiškai apgaulinga (viliokė ir suvedžiotoja, Vanda). Tre- 
čiojo tipo moterys (kaip ir Vanda) tikriausiai galėtų paliudyti, kad 
tauta nėra vienintelė ir kad ji ne visada būtina individo troškimams ir 
reikmėms patenkinti. Ne visada tauta reikalinga ir individo identite- 
tams at(si)rasti. 

Antrojo tipo moterys, atsisakiusios šeimos ir „tikro“ moterišku- 
mo (Jadvyga), įtraukiamos tautinėn „brolijon“. Savo kūnu prie tautos 
tarnystės prisijungia ir pirmojo tipo — „autentiškos“ - moterys, ga- 
minančios besikuriančios tautos piliečius. Tačiau šios „autentiškos“ 


studijai galėtų pasiūlyti Lauren Berlant straipsnis „America, "Fat, the Fetus“, 
in: Boundary 2, 1994, t. 21, Nr. 3, p. 145—195. 

34 Maironis, Jaunoji Lietuva, p. 73, VIL:V. 

5 Ibid., p. 76, VILIX. 

58 Ibid., p. 70, VIL:II 

7 Maironis, Pavasario balsai, p. 56-57 [„Tėvynės dainos']. 

> Ibid., p. 54-55. 

3 Ibid., p. 54, eil. „Vilija“. 

moterys visiškai atsiduoda patriarchalinei tvarkai - jos hierarchijoms, 
istorijai, kolektyviniam identitetui. Natūraliai įbrūkšniuodama šias 
moteris kasdieninio gyvenimo sferon, patriarchalinė erotika padaro 
jas kasdienybės piliečiais, kurie griauna didvyriško nacionalinio ju- 
dėjimo patosą (pabrėžtina, kad kasdienis gyvenimas yra išbrauktas iš 
pakylėto nacionalizmo sferos). Į klausimą, kaip moteris gali tarnau- 
ti savo tautai, atsakoma teigiant, kad moteris yra asmeninėje sferoje 
uždaryta būtybė. Vyriškas tautinio identiteto charakteris neleidžia 
išsiskleisti „neoficialiai“ tautos daliai su jos moteriška anti-atmintimi. 

Į moterį Maironio poezijoje, kaip ir lietuvių tautiniame atgimime, 
projektuojamos patriarchalinės tvarkos įtampos ir baimės dėl vyro 
vyra-vimo viešo gyvenimo sferoje. Kaip matėme, pagrindinė tautinio 
subjekto lytis esti vyras. Tautos lytis taip pat vyriška. Vyriškas kūnas, 
nors ir represuojamas, lieka privilegijuotas: jame susiliejusios vyriš- 
ka seksualinė potencija (sublimuoti seksualinius pojūčius į taurią tė- 
vynės meilę) ir socialinė patriarchalinė galia, kuri valdo nacionalinį 
identitetą. Todėl nenuostabu, kad vyriškam pradui Maironio poezi- 
joje yra lemta prikelti moteriškąjį (eil. „Jaunimo giesmė““*). Broliai, 
apsišarvavę „vyriška meile“ ir paėmę rankosna „arklą, kningą, lyrą“, 
prikels Lietuvą“. Kolektyvinėje tautos fantazijoje tėvynė - pasyvi ir 
visad atsiduodanti tam, kuris pasiryžęs tarnauti tautai. Tad Lietuva — 
visada pasiekiamas vyrų kolektyvinės (dažnai erotinės) fantazijos 
objektas. 


IV 


Tokia Maironio kūryboje besiskleidžianti lietuvių nacionalizmo di- 
namika. Nors nacionalizmas sukūrė vyriškumo ir moteriškumo idea- 
lus, tauta buvo renčiama iš vyriško prado, kuris simbolizavo tautos 
dvasinį ir materialinį gyvybingumą. Moteriškumo idealas: moteris iš 


So Ibid., p. 61-63. 

“ Ibid., p. 63, eil. „Jaunimo giesmė“ [„Užtrauksime naują giesmę“. 

62 Embleminės yra ir eilutės iš Jaunosios Lietuvos: „Neleidžia erelis, suspaudęs 
sparnais. / Petys gi į petį, na, vyrai, kas gali, / Sustoję į darbą už mylimą šalį. / 
Prikelkime Lietuvą mūsų! (Maironis, Jaunoji Lietuva, p. 67, VI:XIV). 

esmės pasyvi, atspindinti „amžinąsias“ tautos jėgas, jos pastovumą, 
fizines tautos išgales. Moters galia įsikūnijusi jausmo ir aistros, bet 
ne minties sferoje. Idealizuojama kaip motina, moteris konstruojama 
kaip statiška, nesikeičianti sistema. Tėvynė - moteris - apgyvendina- 
ma vyro sieloje. 

Ne moters, bet vyro prerogatyva - įgyvendinti tautines fantazijas. 
Nacionalizmas skatina vyrišką broliją. Tačiau vyriškas erosas discipli- 
nuojamas; jį stengiamasi nutrinti, iškeliant santūrumą ir jausmų su- 
tvardymą. Būti vyru reiškia sutramdyti savo aistras. Tad tautai - vyrų 
bendruomenei, - įlietai į vyrišką kūną, trūksta tautinių genitalijų. 
Tauta, kaip vyrų bendruomenė, peržengia seksualinius jausmus; drau- 
gystė yra išlaisvinama nuo erotinio elemento. Asmeniniai vyrų santy- 
kiai ištirpinami tautoje, vyriškumas iš asmeninės sferos perkeliamas 
į tautinės tarnystės plotmę“. Šitaip kuriama ne tik įsivaizduojama, 
bet ir galima įsivaizduoti bendruomenė su individą represuojančiais 
ir (galbūt išlaisvinančiais?) tautiniu bei lytiniu identitetais. Tikimasi, 
kad jų saugume išsipildys at/gimstančios bendruomenės pažadas. 


V 


Eilutėmis „Užmirš mano giesmes! Poetos kiti / Ieškos įkvėpimo bran- 
gaus [...Į““4 Maironis kalba apie kultūrinę užmarštį: tautinio kūri- 
mosi pirmeivių, tokių kaip pats poetas, darbai ir dainos bus užmiršti. 
Apie kultūrinę amneziją liudija ir naujųjų laikų sugedimas; nūn myli- 
mąja renkamasi ne tėvynę, bet kitas ideologijas: 


Kosmopolitai! Dienos milžinai, 
"Tėvų praeities nepažinę! 
Markso ir Darvino paikūs sapnai 


Jiems rūpi daugiau, kaip tėvynė.5 


6 Apie tai Vakarų Europos nacionalizmuose, žr. George L. Mosse, op. cit., 
p. 80-85. 

“+ Maironis, Pavasario balsai, p. 76, eil. „Išnyksiu, kaip dūmas išblaškomas 
vėjo...“ 

6 Maironis, Jaunoji Lietuva, p. 98, IX:VIII. 

Triūsiama ne tėvynės labui, bet savo gerovei (eil. „Mano 
draugams“““). Užuot projektavus savo seksualinius jausmus tėvynėn 
ir tauton, laisvai tiems jausmams atsiduodama: 


Nebuvo laisvės, bet neregėta 
Nei tiek be drausmės ištvirkimo; 
Nebuvo rašto, bet negirdėta 

Nei tokio bedievių augimo.“? 


Vyriška kūno ir dvasios stiprybė vis labiau nyksta. Sveikas ir lai- 
mingas pasaulis eižėja. Renkamasi kitokios tautos galimybės: tau- 
tos piliečių nebejtikina bendros ateities vizijos; priklausomybės tai 
pačiai bendruomenei pojūtis silpsta. Atsisakoma būti supančiotam 
tradicinių tapatybės apibrėžimų, atmetamas nacionaliniam diskursui 
būdingas utopinis troškimas sukurti visa ką apimantį tautinį identi- 
tetą““. Užmirštama tai, kas tautos statytojams buvo brangu ir šventa; 
nebetikros atrodo jų išnešiotos tautos vizijos. Tačiau skausmas dėl 
kultūrinės atminties praradimo, skambantis senstančio Maironio 
balse, slepia ir malonumo grūdą: užmiršti ir nuolat užmirštami poe- 
to eilėraščiai - jo gimtoji žemė - šnabžda apie buvusias ir ne visada 
išsipildančias tautines fikcijas bei atskiro tautos individo fantazijas, 
kurios, laimei, nuolat perkuriamos. 


6 Maironis, Pavasario balsai, p. 100. 
S Ibid., p. 142, eil. „Senuko daina“ [„Senelio skundas“). 
68 Apie tai žr. Lauren Berlant knygą The Anatomy of National Fantasy, p. 58-60. 

Recenzija 1995 m. perleistam pirmajam Pavasario balsų leidimui. 


Pirma publikacija: Sigitas Geda, „Pirmieji "Balsai", in: Metai, Vilnius, 1995, 
Nr. 10, p. 14-18; skelbiama iš: Ibid. 


SIGITAS GEDA 
Pirmieji Balsai 


Dvidešimt septintasis leidimas'. Per šimtmetį. Pirmas - 1895, antras — 
1905, trečias - 1909. Paskui - 1913, 1920 metais. Maironis jau nekeitė 
knygos pavadinimo. Įdėdavo naujų eilių, taisydavo, kas parašyta. Pir- 
majame leidinyje buvo 45 eilėraščiai. Dabar visi žinos, kad pradžioje 
buvo „Jo pirmoji meilė“, pabaigoje - „Didžioji Subata“. Dar keturių da- 
lių libretas Kur išganymas? Jį autorius labiausiai vertinęs iš visų savo 
kūrinių ir labiausiai sielojęsis, kad liko nesuprastas. 

Šis leidinys parengtas pagal pirmąjį, yra Vandos Zaborskaitės įva- 
das „Pradžios knyga“ ir du priedai: Alfonso Nykos-Niliūno „Maironio 
likimo paraštėje“* bei Tomo Venclovos „Laimei, Maironis'“. 

Metai, Anykščių šilelis, Pavasario balsai... Ką dar galėtume priskirti 
prie šventųjų mūsų poezijos knygų? Aš pridėčiau Jono Kossu-Alek- 
sandravičiaus Imago mortis, Vytauto Mačernio Sonetus, Kazio Bra- 
dūno Morenų ugnis ir Sidabrinės kamanas, Henriko Nagio Mėlyną 
sniegą. Kiti - tegul dar palaukia. Žinoma, plonytį Bernardą Brazdžio- 
nį, Antano Miškinio Psalmes. Tačiau vos pradedi plėsti - galo jau ir 
nematyt. 

Kiekvienas turi savo galvą, tačiau maniškėj niekaip netelpa, kodėl 
Maironio Balsai yra pradžios knyga. Kokios pradžios? Ar lietuviai iki 
Maironio nemokėjo sudėti eilių? Tai jau išties keista tauta esame. 


1 Maironis, Pavasario balsai, Vilnius: Baltos lankos, 1995. 

2 Žr. Alfonsas Nyka-Niliūnas, „Maironio likimo paraštėje“, in: /bid., p. 147-156 (šios 
knygos p. 340-346). 

3 Žr. Tomas Venclova „Laimei, Maironis“, in: Ibid., p. 157-169 (šios knygos 
p. 435-443). 

Sunku ginčytis su Zaborskaitės cituojamu ano meto kritiku, kad 
Maironis „pirmo skaistumo kometa“ lietuvių poezijos danguje, bet 
sunkoka sutikti su mintimi, kad pirmasis Pavasario balsų leidimas — 
„tautos Atgimimo manifestas“*. Tokiu jis tik ilgainiui tapo. Nežinau, 
beje, ar pirmasis leidimas „labai daug reiškė žmonių gyvenime“. Ko- 
kiu tiražu jis išėjo? Kas skaitė? O kiek suprato? Paveldėta retorika 
mus tebepjauna. 

Prieš 33 metus Maironio gyvenimo ir kūrybos paradoksą Aidų žur- 
nale gal kiek apčiuopė Alfonsas Nyka-Niliūnas: „Maironis ir šiandien 
tebėra nežinomas, neįvertintas, neaiskleistas ir, iki tam tikro laipsnio, 
nesuprastas. Ir čia kaltas ne kas kitas, kaip tik tam tikras iš kartos į kar- 
tą paveldimas patriotinis kompleksas; vis dar fatališkai tebežlugdantis 
gyvo ir išanksto neapspręsto kontakto su Maironio poezija galimybę“. 

Regis, kad būtent neapspręsto kontakto galimybę ilgam palaidojo 
ir Venclova 1982 metais rašytame straipsnyje „Laimei, Maironis“. Čia 
įprastu akademiniu gestu pagal analogiją, kad rusai turi Aleksandrą 
Puškiną, o prancūzai - Victorą Hugo, tai mes irgi privalom turėti savo 
didžiausiąjį, - Maironis dar kartą kanonizuojamas ir paliekamas ant 
garbingos pakylos. Testovie! 

Bet ar ne geriau būtų ir jam, ir jo poezijai be šitų privalomų „mis 
Lietuvos“ rinkimų? Šiandien, skaitydamas pirmus jo eilėraščių varian- 
tus, lygindamas juos su vėlesniais, aiškiai žmogus matai, kad poetas 
„tautiškėjo ir patriotiškėjo“ su visa tauta (Nyka-Niliūnas šiuo atveju 
netgi deda lygybės ženklą tarp minios ir tautos). Grynėjo, lietuviš- 
kėjo jo kalba, kristalizavosi Lietuvos vizija, bet tas pats, tik gilesnis ir 
platesnis tautinių idėjų kompleksas išreikštas ir Antano Baranausko 
poemose. Tad nejau maironiškas optimizmas yra tokia didelė poezi- 
jos vertybė? Galop - ar toji aplinkybė, kad Baranauskas, Antanas Vie- 
nažindys ir Antanas Strazdas rašė aukštaičių tarme, o Maironis labai 
nelygia bendrine kalba, ką nors lemia? Regis, kad nieko. Kaip ir kokių 
nors naujų eilėdaros formų įvedimas. 


+ Vanda Zaborskaitė, „Pradžios knyga“, in: /bid., p. 5. 
5 Ibid,, p. 5. 
S Alfonsas Nyka-Niliūnas, op. cit., p. 156 [šios knygos p. 346]. 

Griūva mūsų akyse ir daugelio (ne vien Zaborskaitės) kartojama 
chrestomatinė tiesa apie Maironį kaip modernios poezijos pradinin- 
ką. Visiškai nesuderinami dalykai - Maironis ir XX amžiaus pradžios 
ar XIX amžiaus pabaigos europinis modernizmas. O modernumo 
(naujumo) prasme - kiekvienas geras poetas yra modernus. „[...] kai 
eilėraštis galutinai atsiskiria nuo tautosakos ir ima byloti individualiu 
savo autoriaus stiliumi“?. 

Šį teiginį autorė čia pat ir supainioja: 


Teisybė, dainiškoji poezijos genezė juntama, ji nemaža dalimi lemia net 
viso rinkinio pasaulėvaizdį, tačiau jame nėra dainų imitavimo ar stiliza- 


cijos - tautosakos dvasia ištirpsta Maironio stiliuje.* 


Visa tai tiesa, bet ne visada. Pavyzdžiui, lyginant Maironį su Liudu 
Gira, kuris savo stiliaus niekad neturėjo. Liūdna ar linksma tiesa, kad 
akademinė lietuvių literatūros periodizacija ir klasifikacija sugriuvo, 
ir dėl to kaltas ne tik mūsų literatūros mokslas, bet ir istorinė bei es- 
tetinė savimonė. Išgyvenome ir tautinį atgimimą, ir pirmąjį Nepri- 
klausomybės laikotarpį, bet negi dėl to reikia užmiršti arba ignoruoti 
ir savuosius viduramžius, ir folklorą, ir mitologiją? 

Ir Strazdas, ir Vienažindys, ir Baranauskas buvo pakankamai atsi- 
plėšę nuo tautosakos, jų poetika ganėtinai individuali. Jeigu kas saky- 
tų, kad Anykščių šilelis ar Kelionė Petaburkan yra poemos, o ne eilė- 
raščiai, tai galima teigti, kad ir į Pavasario balsus galima žiūrėti kaip 
į lyrinę poemą. Man regis, kad šiandien beveik neturime argumentų, 
kurie lemtų kokią nors išskirtinę, prioritetinę vietą Maironiui. 

Paskaitykime pirmąjį leidimą ir apstulbsime, kiek daug čia knygi- 
nių, verstinių palyginimų, klišių ir intonacijų, tiesiog kičo, saloninių 
banalybių. Ir nebūtina dėl tokio supeikimo „galąsti kirvius, pentinus 
varinius“ (taip skamba pirminis variantas). Esame pakerėti ne Mai- 
ronio tekstų, o jo įvaizdžio, poetinės jo legendos. Ne vienas tekstas 
kelia ironiją. 


7 Vanda Zaborskaitė, op. cit., p. 5. 
š Ibid., p. 5. 
9 Maironis, op. cit., p. 26, eil. „Milžinų kapai“. 

Teip niekas tavęs jau giliai nemylės, 
Kaip tavo apleistas poėta! 
Nieks skausmo jau tiek niekados nekentės, 


Kiek jis dėl tavęs, numylėta! 


Kiek ašarų kęsdams išliejo graudžių! 
Kiekkart kaip žvaigždė sidabrinė 
Par kiauras naktis nesumerkė akių, 


Kad uždegei jam tu krūtinę!“ 


Yra toks Gottfriedo Benno straipsnis „Lyrikos problemos“, teisin- 
giau - paskaita, kurią jis skaitė 1951 metais Marburgo universiteto 
studentams (lietuviškai visas tekstas paskelbtas 1990 metų gegužės 
mėnesio Krantuose). Garsus dvidešimto amžiaus lyrikos ir poezijos 
teoretikas čia išvardija keturis diagnostinius simptomus. Kad ir kaip 
mes piktintumės, ketvirtasis tinka Maironiui: 


Ketvirtasis dalykas - serafiminis (pakilus, į dangų nukreiptas - vert.) 
tonas. Jeigu iš pat pradžių arba neilgai trukus imama kalbėti apie šaltinio 
ošimą, apie arfas, apie nuostabią naktį ir tylą, apie vėrinius be pradžios, 
troškimų išsipildymą, skrydį į žvaigždes, apie naujo dievo sukūrimą ir 
panašius bendro pobūdžio jausmus, tai dažniausiai tėra pigi spekulia- 
cija skaitytojo sentimentalumu ir minkštaširdiškumu. Šis serafiminis 
tonas - tai ne žemiškumo nugalėjimas, tai bėgimas nuo jo. Didelis poe- 
tas yra didelis realistas, labai tikroviškas - pats tikroviškiausias, jis labai 
žemiškas, cikada, pagal padavimą, gimusi iš žemės, atėniškasis vabzdys. 
Jis ezoterinius serafiminius vaizdus be galo atsargiai paskirstys ant kieto 
realistinio pagrindo. - Ir tada atkreipkite dėmesį į žodį „kilti“ — tūlas 
nori aukštai pakilti, bet nepajėgia." 


Man regis, kad Maironio poezijoje šios dvi sferos tarsi atplyšta 
viena nuo kitos. Arba, švelniau tariant, jo retortoje tauriausios poe- 
tinės dalelytės natūraliai nėra susijungusios su žemesnės prigimties 


*» Ibid., p. 11, eil. „Jo pirmoji meilė“ [„Taip niekas tavęs nemylės*]. 
"Gottfried Benn, „Lyrikos problemos“, in: Krantai, Vilnius, 1990, Nr. 17, p. 14. 

druskomis ir mineralais. Kas įsigilins į eilėraščių tobulinimą, šlifavi- 
mą, pajus, kad autorius ieškojo sintezės, tačiau ne visuomet jam tai 
pavyko. Ir ne dėl jo vieno kaltės. Nebuvo aplinkos, terpės, skaityto- 
jo. Daug ko nebuvo, daug ko trūko. Daug kur stabčiojo, atsiprašinėjo 
ir teisinosi pats poetas. Simptomiškas yra jo atsiprašymas eilėraščio 
„Dėl išrinktųjų“ pabaigoje: 


Sergėk mane Dieve, kad norėčiau pažeminti ir atstumti diduomenę! Ge- 
rai suprantu jos morališką įtekmę ir gale neesmi iš principo jos priešu. 
Eilės mano bėgo pačios, nenoroms. Žinau, sukils prieš mane ir mėtys 
akmenimis, bet ar teisingai? Jei pasakiau tiesą, už ką pykti? Jei netiesą, 


tai būk ramus: ne apie tave čia sakoma." 


Jeigu Maironį laikome didžiausiu lietuvių poetu, tai - pagal analo- 
giją - ar įsivaizduojame dėl tokių dalykų atsiprašinėjantį Puškiną ar 
George'ą Byroną (pastarąjį Thomas Stearnsas Eliotas labai supeikė dėl 
tų pačių serafiminių dalykų). 

Atmetęs pritaikomąją (patriotinę) Maironio poezijos vertę, Nyka- 
Niliūnas palieka jam literatūrinės kalbos ir prozodijos nuopelnus. Iš 
dalies galima sutikti, kad „iš lenkų paimta silabinė eilėdara pančiojo 
XIX amžiaus poeziją Lietuvoje“3. Bet Baranausko ji visai nepančiojo! Si- 
labotonika čia tik iš paviršiaus. Užtenka paklausyti dainuojamo Anykš- 
čių šilelio (tarmiškai, paties autoriaus melodika), perskaityti bent porą 
Skirmanto Valento straipsnių, analizuojančių pirminį poemos variantą 
ir prozodiją, kad suvoktum Baranausko dydį, vietą ir reikšmę. 

Taigi Maironis nesuprastas ir neįvertintas dar ir todėl, kad nesu- 
prasti ir neįvertinti jo pirmtakai. 

Tą pakilųjį, dangop nukreiptą Maironį įžemina lietuviški gamto- 
vaizdžiai ir topografija, galop laiko reikmės. Man Maironis įdomiau- 


2 Maironis, op. cit., p. 85 [eil. „Tautos pabėgėliams“). 

5 Alfonsas Nyka-Niliūnas, op. cit., p. 155-156. Pateikta netiksli citata arba šaltinis kitas 
nei nurodyta. Nyka-Niliūnas teigia: „Maironio reformų komplekse reikšmingiausias 
momentas buvo mūsų kalbos struktūrai netinkančios, iš lenkų paimtos silabinės 
eilėdaros pakeitimas tonine ir jos normų (metrų, strofų etc.) konkretus kūrybinis 
pritaikymas. Naujai įvestos eilėdaros principų Maironis teoriškai neformulava; tatai 
atliko kiti; bet kelią jiems paruošė Maironio poezija“ (šios knygos p. 345). 

sias toks, koks jis buvo, o ne toks, koks ilgainiui pasidarė, kokį jį no- 
rėjo matyti kiti. Pavyzdžiui, dainuotinis Maironis dar labiau „suapva- 
lėja“. Mat kiekviena žodžio forma ir lytis dainoje praranda išskirtinį 
individualumą, kas labiausiai brangintina. 

Ar tikrai Maironis gerino savo eilėraščius? Viena yra netinkamų ir 
netikusių žodžių keitimas, susijęs su bendrinės kalbos tendencijomis, 
ir kita - poetinė ekspresija, asociatyvinis žodžio laukas. Kad ir kaip 
būtų keista, bet neturime Lietuvoje nė penkių gerų poetų, kūrusių 
bendrine, konvencijų nualinta kalba. Gal todėl, kad tokia kalba išvis 
kūrybai ne itin tinka? Norminė (ar literatūrinė) kalba tėra tam tikras 
vidurkis, iš kurio veržiasi ištrūkti net geriausiai ją mokantys (Salomė- 
jos Nėries pavyzdys). 

Jaunas Maironis turėjo daugelį galimybių ir tik pamažu, ne be atgi- 
mimo įtakos, jame nugalėjo kelios tendencijos, savaip jį pakreipusios 
ir suformavusios. Kas perskaitys libretą Kur išganymas?, įsitikins, kad 
jame esama netgi socialistiškos dvasios, klasinio požiūrio į visuomenę. 
Jeigu ne savotiškas visuomenės „diktantas“, kažin ar iš jo nebūtų išėjęs 
lietuviškas Ėmile'is Verhaerenas - sodrus urbanistas, ekspresionistas: 


Terp plačių ulyčių veršis baubia graudingai 
Aukštelnykas ant ratų grynų: 

Žydas veža jį pjaut, ir parduoti naudingai 
Vien sapnuoja dėl gojmų paikų.“ 


Žemąjį poetinį stilių Maironis, regis, nuolat slopino, - publika įti- 
kėjo esant jį ne iš šito pasaulio. Tuo tarpu tikroji poetinė įtampa atsi- 
randa tik aukštojo ir žemojo stilių sandūroj. Kitados Rusijoj Puškino 
aplinkos žmonės pastebėjo, kad jam trūksta žemųjų - bosinių regis- 
trų, bet Puškinas juos kompensavo savo proza. Ogi Maironio drami- 
niai veikalai kaip tik to ir stokoja - rupaus žemiškumo, psichologijos 
ir detalių. 

Jeigu trokšti būti didžiausiuoju, privalai pasikelti į nežemišką sritį, 
o kaipgi ilgai ten gali išbūti?.. Šita liūdna tiesa ir ištiko Maironį. Jis tai 


* Maironis, op. cit., p. 55, eil. „Terp plačių ulyčių veršis baubia graudingai..“ 
[„Kauno miesto aikštėj veršis baubia griaudingai..]. 

gal ir žinojo, bet kas publikai rūpi, kad „tam tikram poezijos lygmeny 
nėra hierarchijos“ (Josifas Brodskis)5! 

Kokias čia išvadas galėtume padaryti? Kad šnekamosios kalbos 
ujimas dar niekam kūryboje neišėjo į naudą? Nedidelė tai naujiena. 
Būtų gerai kaip nors perskaityti visą Maironį kartu, neskaidant jo, ne- 
išdalijant. Čia iš romantizmo, čia iš klasicizmo, čia iš realizmo. 

Klasicistinis ar neoklasicistinis, renesansiškas Maironis kyla ne tik 
iš tam tikrų eilėdaros formų. Man pačiam ilgai dingojos, kad senovės 
Lietuvos vizija jo poezijoje yra lokalinė, daukantiška ir baranauskiška. 
Įsiskaičius elegišką „Romą“, dingtelėjo, kad tai lygia dalimi ir iš vėly- 
vojo romantizmo Europoje. Galop koks skirtumas - senovės Roma ar 
Trakų pilis („Pelėsiais ir kerpe apaugus aukštai [...]“). 


Užmigo ant amžių cezarų galybė; 
Nutilo seniai Koliozėjo linksmybė; 
„Circenses!“ neklykia balsai: 

Jau nieks gladiatorių mirti nevaro, 
Nesveikina ten morituri cezaro - 
Vien kryžius tik spindi aukštai!“ 


Ir šiuo atveju bus suveikęs Mačernio mėgstamas dėsnis: kiekvienas 
susilietimas su antika gimdo renesansą. 


Tada dainuota žalią rūtą, 
Keistučio žirgą ir Birūtą [...].7 


Šiaurinis renesansas būtų daug patrauklesnis išlaikius pirmykštės 
kalbos lytis. Keistutis savaime siejasi su keistumu, kitoniškumu (die- 
viškumo ženklas), o Bi-rūta ir masyvesnė, ir ne tokia išdailinta. Beje, 
Jono Biliūno „Baltajame šešėlyje“ yra vardas Ramūta. 

Jeigu turime Rūtą, tai kodėl negali būti Birūtos? 

Į kiekvieną Maironio taisymą reikėtų žvelgti ir su įtarimu. 


5 Šią mintį Josifas Brodskis nesyk kartojo skirtinguose tekstuose. 
16 Ibid., p.36 [eil. Trakų pilis“). 
7 Ibid., p-15, eil. „Lietuvos dainos“ [„Tėvynės dainos“]. 

Iškilo į dangų aukštai veversiai, 
Čyrena, sparneliais plusnoja [...]28 


Ir veversiai, ir plusnoja, regis, daug geriau. Jie įžemina šilerišką pa- 
tetiką, globalinį siekį „Apimti pasaulę, priglaust prie širdies [...]““. 
Įspūdis beveik toks, kaip girdint iš scenos Hamletą, kalbantį žemaičių 
ar aukštaičių tarme! 

„Jaunimo giesmė“ gal prarastų savo dainišką plakatiškumą, jeigu grą- 
žintume „Ne taip giedosme, kaip lig šiolei! / Kitas auklęsime dūmas!** 

Negaliu šioje vietoje nesuabejoti ir pats savimi. Ar pirminis varian- 
tas netraukia dar ir dėl to, kad mumyse jau apsigyveno tam tikra nor- 
ma, kad norėtųsi ją šiek tiek sugriauti, t. y. pajusti kalbos dinamiką? 


"Ten, kur Nemonas banguoja 


Terp kalnų, lankų [...J.* 


Kazimieras Būga Nemuno vardą siejo su nemuoge - šiluoge, pelkių 
ir raistų uoga. Tada šilas ir raistas sietųsi su kokia nors nema, niema, 
nemumu, tylumu. Sakoma dar žmonėse: o man net rankos nuniemo, 
net nuniemau... O Mėmelė iš „mėmė“? Mokslinė, lingvistinė etimolo- 
gija ir poetinis kalbos lizdas toli gražu ne tas pats. Visa žodžio skalė, 
savotiškas spektras, gyvoji vaivorykštė - gal tai irgi poezija? 

Kad iš pradžių Maironis netaikęs į kokį nors vidurkį, bendrybę, ne- 
apibrėžtą formulę, liudytų ir pataisos „Senovės dainoj“ — 


Vedė Vytautas ten didžiavyrių pulkus 
Ir parlaužė gudo smarkybę [...].?* 


Čia, kaip ir priekiniam posme, „gudų“ ir „gudo“ išvirto į „priešų“ ir 
„priešo“. Tai tipiškas pavyzdys, kaip marinami pirminiai vaizdiniai ir 
poezija virsta ideologija, taikomuoju menu. 


* Įbid., p. 19, eil. „Pavasaris“. 

» Ibid., p. 19, eil. „Pavasaris“. 

20 Ibid., p. 20, eil. „Jaunimo giesmė“ [„Užtrauksme naują giesmę“). 
2 Ibid., p. 24, eil. „Mano gimtinė“. 

2 Ibid., p. 29, eil. „Senovės daina“ [„Oi neverk, matušėle!*]. 

Kartais Maironis koreguoja ne tik žodį ar žodelytį. 1895 metais — 


Kaip čia tyku, gražu!.. Vien keleivio širdis 
Neatranda ramumo ilgai, 

Ir tą šalį norėtų pasiekti akis, 

Kur Šventosios žaliuoja laukai!..3 


Vėliau vietoj Šventosios atsiranda „Dubysos atkrančiai žali!“ Kodėl? 
Tikriausiai taip padarė ryškindamas vizijos centrą. Šventoji irgi bran- 
gu, bet „Už Raseinių ant Dubysos / Teka saulė, teka..** 

Neprisimenu, kas sakė, kad bet kokie poezijos taisymai - skaudi 
operacija skaitytojui. Regis, Nagys yra prasitaręs, kad jis neįsivaizduo- 
ja, kaip galima taisyti eilėraštį. Tačiau ko tik nepasitaiko! Girdėjau 
pasakojant, kad artimieji į senatvę slėpdavę nuo Antano Gudaičio jo 
paties tapytas drobes, nes dailininkas būtinai norėjęs taisyti ir - su- 
gadindavęs. Būta atvejų, kai poetas rašydavo keliolika vieno eilėraščio 
variacijų (Georgas Traklis), dailininkas piešdavo keliolika to paties pa- 
veikslo variantų. Pirmiausia - niekas jiems to negali uždrausti. Jonas 
Juškaitis yra kalbėjęs, kad dažnai daugybė pataisų išbandomos tam, 
kad sugrįžtum prie pirmojo varianto. 


3 Ibid., p. 49, eil. „Ant kalno Rigi Kulm“ [„Rigi Kulm“). 
24 Ibid., p. 56, eil. „Daina [Už Reseinių, ant Dubysos...J“. 

Straipsnyje siekiama įvertinti Maironio ir jo poetinių reformų svarbą bei ap- 
čiuopti Maironio recepcijos pokytį Nepriklausomybę atgavusioje Lietuvoje. 
Pirma publikacija: Marcelijus Martinaitis „Šiapus ir anapus Maironio“ in: Li- 
teratūra, Vilnius, 1998, Nr. 36 (1), p. 5-9; skelbiama iš: Ibid. 


MARCELIJUS MARTINAITIS 
Šiapus ir anapus Maironio 


Žymiausi poetai, jų kūriniai skatina išpažinti, prisipažinti, kalbėti, ra- 
šyti apie dalykus, kurių, rodos, iki jų nebuvo. Tokia poezija praplečia 
kalbos ribas, su ja tarsi atsiranda nauji pojūčiai, vaizdiniai, spalvos, 
augalų ir daiktų pavidalai, laiko ir erdvės supratimas. Toks yra Mairo- 
nis, kuris daugelyje kultūros sričių reiškiasi kaip laiko matmuo - iki jo 
ir po jo. Nė vienas žymus praeities poetas - nei Kristijonas Donelaitis, 
nei Antanas Baranauskas - neužima tokios ryškios vietos istorinio lai- 
ko išklotinėje kaip Maironis. Galima matyti, jog jis į lietuvių kultūrą 
ir poeziją įvedė linijinio, iš praeities į ateitį tekančio laiko sampratą ir 
šioje srityje yra didžiausias laiko reformatorius. Tai jis eilėmis paža- 
dino mąstyti labiau istoriškai, negu tai galėjo padaryti pati istorija. 
Laikas senojoje tradicinėje lietuvių kultūroje tarsi stovėdavo vietoje 
(tautosaka), paklusdavo kalendorinių ciklų ritmui (Donelaičio Me- 
tai), o kartais nutrūkdavo, nulūždavo (Baranausko Anykščių šilelis). 
Maironio poezija atsirado tokiame laiko tarpsnyje, kai lietuvių lai- 
ko galėjo jau nebūti. Tad poetas yra ir visada bus siejamas su mūsų 
galvosenos, mąstymo, jausenos, skonio bei vaizduotės virsmu, sąmo- 
nės lūžiu dviejų amžių sandūroje. Jo poezijos praeitis buvo išrasta ne 
kaip intriguojančių įvykių sąrašas, o kaip savęs įsivaizdavimo būdas 
istorijoje, kultūros vidinė sąriša, jos iš kartos į kartą perduodama su- 
gestija. Čia ir iškyla Maironio lyrikos fenomenas: žmogus, veikiamas 
jo poezijos, ėmė jaustis teisėtas istorijoje, kurioje jam priklausė ir 
priklauso nę paskutinė vieta ir niekas neturi galios iš ten jo išvaryti, 
pavergti jo praeitį. To paprastai nepadaro nei mokslas, nei kruopštus 

praeities faktų pažinimas, kol nepraregi poetas ar poetai, kol jie neat- 
sistoja akistaton su istorija. 

Taigi Maironis ištiesino istorinį laiką, įveikęs jo uždarumą, kalen- 
dorinį cikliškumą. Laiko išklotinėje istorija tęsiasi, primena save, ne- 
sibaigia savimi, kartais - kaltina dabartį („Trakų pilis“, „Milžinų ka- 
pai“, „Eina garsas“ ir kt.), o tai jau projekcijos į ateitį. 

Maironis yra mūsų įvesdintojas į naująją pasaulio istoriją, eschato- 
loginę laiko sampratą - svarbiausią krikščionybės ir Vakarų kultūros 
veikmės laiką. Kitaip sakant, į krikščioniškojo laiko sampratą buvo 
įrašyta tautos istorija ir žmogaus likimas. Tad jo kūryboje pasirodė 
žmogus, atsakingas už praeitį ir siekiantis istorijos išsipildymo, to, 
kas brendo ir bręsta jame, tautoje ir pasaulyje. Taip akivaizdžiai pir- 
mą kartą istorinis žmogus buvo pakviestas įsijausti į visa, kas sudaro 
jo praeitį, dabartį ir ateitį. 

Su Maironio poezija negausioje to meto literatūroje įvyko dar vie- 
nas svarbus lūžis. Lygiai taip gerai jaučiame kalbinę ribą iki Maironio 
ir po Maironio. Jo kūryba bus paveikusi lietuvių kalbos erdvę, o ypač 
jos literatūrines galimybes. Žodis, kuris, atrodė, tinka vien etnogra- 
finiams vaizdeliams, kaimo žmonių charakteriams ir jų kalbėsenai 
atskleisti - tai vyravo tiek prozoje, tiek poezijoje, - bene pirmą kartą 
ėmė tikti sudėtingoms vidinėms refleksijoms reikšti („Taip niekas ta- 
vęs nemylės“, „Užmigo žemė“, „Vakaras (Ant ežero Keturių Kantonų)“ 
ir kt.), kurti įvaizdžiams ir vaizdiniams, kurių dar nebuvo mūsų meni- 
nėje kultūroje, keisti kalbos ritmines bei intonacines savybes, taikyti 
pasiskolintas išraiškos priemones. 

Stipriai Maironio sugestijos veikiamas lietuviškas žodis buvo išvestas 
į naujas vartojimo lankas, išviliotas iš etninės aplinkos, liaudies dainos 
ir sakytinės kalbos, kur jo reikšmes labiau saugojo bendruomeninės 
tradicijos, apeigos ir papročiai, o ne knyga, raštas, kultūros instituci- 
jos, mokykla, universitetų katedros. Didelis įvykis yra kalbos vartojimas 
kultūroje ir per kultūrą, ją įrašant į naujus kontekstus. Tokia įvesdintoja 
dažnai tampa poezija. Baranauskas, pakurstytas Adomo Mickevičiaus 
Pono Tado, irgi tikėjosi praplėsti lietuviško žodžio kultūrinį lauką. 

Kalbėti bei rašyti vien etninių motyvų neužtenka. Religija per gies- 
mes ir maldynus asimiliavo kalbą siaurame specifiniame vartosenos 

ruože, o literatūroje nebuvo apčiuopta ryškesnių jos projekcijų į įvai- 
rias gyvenimo ir kultūros sritis. Galima sakyti, gana ilgai mūsų kalba 
įvairių išorinių veiksnių atžvilgiu buvo uždara sistema. 

Iki Maironio, su Maironiu ir po Maironio sukrutus rašyti ir skai- 
tyti lietuviškai, pasikeitė kalbos ir kalbėjimo motyvai, prasidėjo 
profesionalus kalbos vartojimas ne vien literatūroje, poezijoje, bet ir 
kultūroje, visoje raštijoje. Toks kalbinis perversmas įvyksta pakitus 
kalbos orientacijoms, o tai dažniausiai ir prasideda literatūroje, ypač 
reformuojant poeziją, plečiant jos raiškos galimybes. Juk Maironio 
lyrika ir suvokama kaip ypatingas gimtosios kalbos pavartojimas lie- 
tuvių kultūroje ir literatūroje. Neatsitiktinai poetai laikomi kalbos 
reformatoriais, tiksliau - jos įvesdintojais į kultūrą. Tad su Mairo- 
niu akivaizdžiai atsiranda savotiškas aukštasis išraiškos stilius, ku- 
rio kiek polonizuoti pavidalai iki tol reiškėsi tik giesmynuose, jei 
neminėsime vieno kito bandymo XIX a. poezijoje. Manau, jog tai 
geriausiai galėjo padaryti kunigas, jautęs aukštuosius giesmių regis- 
trus. Šitai patvirtina Maironio poezijos sklaida, ją beveik visą amžių 
giedant. 

Poezijos, meninės kalbos priemonėmis turbūt akivaizdžiausiai 
įveikiamas kalbos chaosas. Tarsi nuplėšiant jos vidines išgales slėpu- 
sias uždangas, kokios būna sakytiniame lygmenyje, ir atskleidžiama 
tai, ką gali žodis naujose kultūrose ir gyvensenos erdvėse. Didelis da- 
lykas yra atrasti tam tikrus kalboje slypinčius, neišryškėjusius mode- 
lius, kurie veikia plačius išraiškų laukus, kol tas vartojimo būdas iki 
galo neišnaudojamas. 

Maironio prisukta vidinė žodžio spyruoklė pradėjo veikti, ir kažin 
ar be jo būtume turėję simbolizmą, visą šio amžiaus modernizmą su 
įvairiomis priešpriešomis, sugestijomis, nuosmukiais ir pakilimais. 
Kalba išmėginta ir mėginama įvairiausiais, o kartais keisčiausiais bū- 
dais, nebijant jos prarasti šiuolaikinėje poezijoje, nes vienaip ar kitaip 
išlieka Maironio fonas. 

Ir dar - su Maironiu lietuviškas žodis įgyja praeitį, ypač išviliotas 
iš ciklinio laiko. Jį įtvirtina ištarimo vieta, laikas ir veiksmas. Kaip ir 
mūsų pasaulio samprata, jis įgijo laiko matmenį, jame įsitvirtino. 

Iš tikrųjų poezija yra tai, kas kalboje turi praeitį. 

Perkeltas iš folkloro veikmės lauko, žodis net ir literatūroje, poezi- 
joje reiškęs ir išreiškęs bendruomeninį sambūvį, buvo pradėtas indi- 
vidualizuoti, įgavo tembrą, spalvą, be galo daug atspalvių. Jis ėmė at- 
siverti savo slaptąja puse, atgręžta į nematomą tautos, pasaulio, žmo- 
gaus esmę, pervesdamas mus per kalbos ribas, kurias peržengdavo tik 
dievai, pranašai ir patriarchai. Mūsų tautoje jas peržengė Maironis. 
Šitaip buvo patirta laisvė kalboje ir per kalbą. 

Pagal tai, kaip elgiamasi su poetais ir jų poezija, kur, kaip ir kada 
jie matomi ar įsivaizduojami, kas daroma su tekstais ir ką apie juos 
mano žmonės, jų kūrėjus būtų galima surašyti į kelias skirtingas by- 
las. Stambiausi būtų du sąrašai. Viename atsidurtų tie, kurie yra tik 
skaitomi, spausdinami, pažįstami vien iš knygų, o kitame - poetai, 
kurie dar ir girdimi, kartais labiau negu skaitomi. 

Pastarajame sąraše atsidurtų Maironis, kuris yra girdimas, tarsi 
įgarsintas visoj mūsų kultūros erdvėj, kalboj, žmonių klausoje ir at- 
mintyje, neretai jo tekstus mokantis ne iš knygų, o vienam iš kito. Tai 
choro balsas, girdimas nuo vaikystės, įsimenamas ir priimamas kaip 
savaime esantis kalboje, gyvensenoje, rodos, net gamtoje. Į tą erdvę 
savaime įžengiama ir tampama dalyviu, choristu - dažnai nejučia, 
nesąmoningai. 

Tai kitas Maironis, kurio nėra knygose. Tai gyvojo žodžio poetas, ne 
vien skaitomas, bet ir perduodamas iš lūpų į lūpas. Tokias bendruo- 
menines, sakytines išraiškas įgyjantys kūriniai tampa nepavaldūs vien 
literatūrologinėms procedūroms, nes erdvėje „įgarsinti“ tekstai tarsi 
kaupia įvairiausio pobūdžio informaciją, skatina išraiškas, kurių nėra 
tekstuose, bet kurios būna susijusios su vietos ir laiko parametrais, 
išreiškia grupinius nusiteikimus. Tai Maironio fenomenas, nes jaučia- 
mės esą jo poezijos dalyviai, tekstų veikėjai, tariantys žodžius, kurie 
yra daugiau negu poeto žodžiai, daugiau negu sako parašyti ar per- 
skaityti, jie yra ir visų kitų balsas. Tokių bendruomeninių aktų metu 
Maironis yra daugiau ir labiau, o ypač neramiu metu, kai daromos 
kliūtys knygai, raštui, kai įvedami laisvės apribojimai. Tada tekstų 
skaitymą tuoj pakeičia choras. Poeto vaizdinys, jo kūryba tampa vi- 
diniu dalyvių ryšiu, visuomenės komunikacija, kai niekas kitas jau 
nepajėgia sutelkti išsibarsčiusių žmonių. Tokiu būdu visuomenėje 

veikia Maironio institucija, reprezentuojanti istorijos, kalbos, vietos 
ir laiko sąrašą, o ne vien literatūrą. 

Tačiau grynai literatūrologinėms teksto analizės procedūroms toks 
Maironis lieka neatpažįstamas. Semantinių arba bendruomeninių iš- 
raiškų sankaupos neretai lieka už kūrinio, jo vidinės sąrangos. Taigi 
skaitymas dažnai nepatvirtina to, ką mes girdime ir kas atsiranda sa- 
kytiniuose lygmenyse. Tai ypatinga, gana reta tekstų savybė turėti be 
galo daug intertekstinių reikšmių - tai būdinga psalmėms, giesmėms, 
himnams, pranašų ištarmėms, kurių prasmė neįrodoma arba neįrodi- 
nėjama pasitelkus vien kūrinio struktūrinės analizės priemones. Tai 
kažkas, kas yra arba kas atsiranda genties, bendruomenės ar tautinės 
sąmonės lygmenyse ir prisiriša arba yra pririšama prie tekstų pagal 
tam tikrus motyvus. Tekstas pripildomas reikšmių tarsi iš išorės, ir jis 
jas priima. 

Nesakau, kad Maironio lyrika neturi savo vidinių reikšmių. Jų yra, 
ir gana komplikuotų, kylančių iš tuo metu gan naujos eilėraščio są- 
rangos. Tačiau galima sakyti, jog Maironio poezija priklauso savaip 
šventiems tekstams, kokių turi dažna tauta ir kurie nekontroliuojami 
nuolat kintančių literatūros madų bei sampratų, individualių ir vi- 
suotinių permainų. Tokie tekstai gali būti tik atmetami, kaip tikėjimo 
ištarmes atmeta eretikai, skelbdami savo ir tik savo tiesas, o ypač kai 
siekiama grynų literatūrinių reikšmių. 

Todėl yra suprantami keli labai ryškūs, o kartais net piktoki atsi- 
metimai nuo Maironio, ypač kai pasirodo jauna literatūrinių „eretikų“ 
karta, pasišovusi formuluoti ir projektuoti radikalias tekstų pertvar- 
kas. Štai tada paliekamas ne tiek poetas, kiek bendruomeninis Mairo- 
nis, atsimetama nuo jo choristų, nes po tam tikrų laiko tarpų išsenka 
struktūriniai tekstų modeliai, ištisi kalbos klodai, įvairios semantinės 
išgalės. Dar gyvam esant, Maironis savo sekėjų jau buvo išgramdytas 
iki dugno. 

Rodos, yra ne vienas, o keli Maironiai. Tik nežinia, kuris stipres- 
nis - literatūrinis ar gyvojo žodžio poetas, kai jis tampa vidiniu, tarsi 
nematomu ryšiu tarp žmonių. Kartais tarp tų dviejų poetų atsiranda 
didžiulė spraga, pradėjus giedoti ar deklamuoti ne tai, kas jo para- 
šyta. Atidūs tekstų perskaitymai dažnai būna visiškai netikėti, nes 

patetinės ar retorinės figūros kartais yra apgaulingos, pridengia skau- 
džius asmeninius dalykus, neatitikimus tarp to, kas privaloma, ir to, 
kas individualu. Tokios yra užgniaužiamos meilės temos, pirmą kartą 
lietuvių poezijoje išreiškiamos kaip vidinė asmens sugestija bei drama 
be įprasto folklorinio nuspalvinimo, ką dar darė Antanas Vienažindys. 
Moteris, mylimoji Maironio kūryboje, kad ir kaip kunigui būtų ne- 
paranku, atsidengia veidą, turi vardą, vėliau ji didelės sugestijos įgyja 
Vinco Mykolaičio-Putino Altorių šešėly. 

Maironio figūros vizija kultūroje, nepaisant įvairiausių atsimetimų 
nuo jo ir jo kūrybos, yra stebėtinai pastovi, kiekvienam poetui tar- 
si privaloma ką nors apie jį pasakyti. Pagal jį iki šiol modeliuojami 
poetų vaidmenys bei laikysena ne tik literatūroje, bet ir visuomenėje. 
Pats Maironis yra savotiškas poeto modelis, jo vaizdinys ar net kūri- 
nys, kaip sakė Putinas - daugiau negu poetas". 

Kartu su Maironiu lietuvių kultūroje atsirado naujas vaidmuo, jos 
institucija - poeta, kaip jis pirmą kartą ištarė praėjusio amžiaus pabai- 
goje, beje, neprarasdamas ir dainiaus, dainuojančiojo vizijos. 

Todėl Maironio ir jo poezijos projekcijos nėra užbaigtos, uždaros, 
jo vaizdinys slankioja plačiose laiko erdvėse, čia netikėtai išnirdamas 
iš prieblandų, čia sustingdamas klasiko poza savo veikaluose, moky- 
klų skaitiniuose, universitetų auditorijose. O būna, kad staiga susieja 
laikus ir tolimas kartas, kaip neseniai abu Atgimimus - praėjusio ir šio 
amžiaus pabaigos ir abi Nepriklausomybes. 

Su Maironio vardu yra susijęs „užimtos vietos“ literatūroje sindro- 
mas. Savo Pavasario balsais jis užsiėmė didelius lietuviškos žemės ir 
istorijos plotus, kuriuose vėliau čia pasirodantiems lieka tik tvarky- 
mo, apkarpymo, vaisinimo, dirvos kultūrinimo darbai, tenka nuolat 
valyti šulinius, perkėlinėti savo ožius iš juodai nugraužtų ganyklų. 
Maironis dar galėjo rinktis svarbiausius, visuotiniausius bei bendriau- 
sius dalykus, kurie kitose kultūrose gerokai anksčiau ir savaip buvo 
išreikšti, pinti gražiausius žemčiūgų vainikus, kai tuo tarpu kitiems, 


1 Žr. Vincas Mykolaitis-Putinas, „Maironis. 100-tosioms gimimo metinėms pami- 
nėti“, in: Vincas Mykolaitis-Putinas, Raštai, t. 10: Poezija; Literatūros istorija ir kriti- 
ka; Laiškai, dokumentai, Vilnius: Vaga, 1969, p. 592-601 (šios knygos p. 250-264). 

einantiems po jo, tenka tupinėti prie mažų neišvaizdžių gėlyčių ir mė- 
ginti iš jų sudėti puikias puokštes, siekiant kaip nors pralenkti ar pri- 
lygti pirmajam lietuvių lyrikos klasikui. Galbūt paradoksalu, bet jau 
po savęs einančią literatūrinę kartą Maironis, pats to nenorėdamas ar 
net burnodamas, stūmė modernizmo, individualizmo linkme, naujus 
poetus ir jų poeziją atpalaidavo nuo retorikos, patriotikos, nes visi, 
kurie tuos dalykus bandydavo daryti, įsirašydavo į epigonų sąrašus. 

O dabar vėl atėjo laikas skaityti Maironį, nes choristai išsibėgiojo 


po partijas, draugijas, verslus. 

Fragmentas iš paskutinės Donato Saukos monografijos, už kurią 1998 m. 
autoriui paskirta Nacionalinė premija. Šis fragmentas yra knygos poskyrio 
„Maironio eilėraštis Goethės paraštėje“ skyrelis. Knygoje šis skyrelis pavadin- 
tas „Protu apibrėžti barai“ Nors čia skelbiamas tik skyrelis, nutarta palikti 
viso poskyrio pavadinimą, kuris aiškiau apibrėžia Saukos kalbėjimo kryptį 
bei kontekstą. 

Pirma publikacija: Donatas Sauka, „Maironio eilėraštis Goethės paraštėje“, in: 
Donatas Sauka, Fausto amžiaus epilogas, Vilnius: Tyto alba, 1998, p. 112-123; 
skelbiama iš: Ibid.; pateikiamas tik poskyris „Protu apibrėžti barai“. 


DONATAS SAUKA 
Maironio eilėraštis Goethės paraštėje 


Į Lietuvą Johannas Wolfgangas Goethe atėjo per Adomą Mickevičių - 
lenkų literatūroje ir per Maironį. Vienas ir kitas laikė jį rimčiausiu au- 
toritetu ir kūrybos pavyzdžiu. Galimybė užmegzti su Goethės klasika 
mūsų profesionaliosios literatūros pradžią - gera lemtis. 

Maironis prisimenamas neramumuose, sunkumuose. Maironis vėl 
apkarsta ir greitai jis užmirštamas padangei pragiedrėjus. Maironio 
prasmė išskaitoma atodūsyje: „Amžini Aušros! ir "Varpo' laikai“. Tais 
žodžiais Antanas Škėma 1947 metais nusakė išeiviškuosius vargus, 
kada viešasis gyvenimas, netekęs bet kokių institucinių rėmų, laikėsi 
vien kelių entuziastų užsikraunamos visuomeninės naštos dėka. Kada 
gūdu ir tuščia ir rytdiena netikra, kada vėl godžiomis akimis gaudo- 
mas drąsinantis, tiesą skelbiantis spausdintas žodis, tada vėl priartėja 
ir „didžiavyrių“ laikai. Kliūva žodynas, kliūva perdėtas patosas, bet at- 
randama artima bendra idėjinė tonacija ar, kaip Karlas Popperis būtų 
pasakęs, - ta pati bendra situacijos logika. 

Visuomeninio, idėjinio darbo heroizavimas tautinio judėjimo lo- 
zungus vertė apvilkti šlovinga istorine draperija. Skatino kurti legen- 


* Antanas Škėma, Raštai, t. 3, Chicago: Algimanto Mackaus knygų leidimo 
fondas, 1985, p. 287. 

dą apie poetą - laisvės kovų šauklį. O juk jo šūkiai buvo kiti, jam rūpė- 
jo tik kasdieniško švietėjiško darbo programa: „Ginkim liežuvį, žemę, 
jos būdą!“ Tiktai deklamacinio patoso užkrėsti norime to paties 
posmo kitą eilutę girdėti ne kaip: „Stokim į darbą kaip milžinai!“, o 
tartum kaip - „Stokim į kovą kaip milžinai!“ Žinoma, turėjo reikšmės 
kitų eilėraščių kaimynystė! Ypač tų - apie Vytauto viešpatavimo, karų 
su kryžiuočiais laikus. Jie kurstė amžininkų narsą, nors, ginkdie, ir 
nešaukdami jų tiesiog į kovą: 


Čia, kur Vytautas Didysis mus ir Vilnių gynė, 
Bus per amžius, kaip ir buvus, Lietuvos tėvynė" 


Turėtume patikslinti, kad beveik visi narsą kursčiusieji „kovingie- 
ji“ eilėraščiai jau tik vėlesniais laikais papildė Pavasario balsus, o jų 
kovingą optimistinį skambesį visuomenė išgirdo iš dainų, kai Juozas 
Naujalis pritaikė jiems melodijas. 

Maironio eilių patosas, metams einant, yra augęs, stiprėjęs, ir vis la- 
biau jose tauta girdėjo tai, ką norėjo išgirsti, o ne visai tą patį, kas jose 
iš tiesų buvo. Maironio romantizmas buvo perdėm nuosaikus, protin- 
gas, kad būtų galima jį sutapatinti su radikalių nacionalizmu. O jeigu 
negalima dėti lygybės ženklo tarp literatūros ir ideologijos, - tokiu 
atveju ar galima kalbėti apie Vidurio ir Rytų Europai būdingą roman- 
tizmo tipą, nors archetipais, simbolika Maironis ir išsitenka pagrin- 
dinių romantinių leitmotyvų - miško, pilies, jūros, žemės - rate“. 

Maironio legenda, ko gero, yra nenuilstamų pastangų save gražinti, 
taurinti ir ūpą sau kelti iškalbus pavyzdys. Czeslawo Mitoszo Tėvynės 
ieškojime taikliai pasakyta: „Daug kas iš to, ką lietuviai rašo ir mąsto 
apie save, rodo stiprų mitologizavimo poreikį, o kartais ir tam tikrų 
legendų palaikymą tiesiog valios pastangomis“. 


* Eil. „Nebeužtvenksi upės“. 

3 Eil. „Nebeužtvenksi upės“. 

+ Eil. „Kur bėga Šešupė“. 

5 Žr. Vytautas Kubilius, Romantizmo tradicija lietuvių literatūroje, Vilnius: 


Vaga, 1993, p. 67-93. 
6 Czeslaw Milosz, Tėvynės ieškojimas, vertė: Algis Kalėda, Vilnius: Baltos lan- 


kos, 1995, p. 214. 

Būtų be galo liūdna, jeigu ir XX amžiaus merdėjimai, sukrėtimai, 
totalitarizmo, okupacijos metai nieko iš tiesų nebūtų mūsų išmokę. 
Ir atodūsyje „Amžini "Aušros" ir Varpo" laikai“ pro sustingusių idė- 
jų fantomus negirdėtume ne vienos, o kelių kartų išgyventų, išbūtų 
absoliučiai tikrų ir neatšaukiamų penkių likimo smūgių. Lietuvybės 
idėja? Ją įmanoma atgaivinti, jeigu ji, apėmusi savo pačios atspindį, 
naujų laikų patirties įkvėpta refleksija prisodrins tuščių žodžių garsą. 
Vorkuta ir Sibiras turėtų suteikti kitą prasmės gilumą atodūsiui: am- 
žini Aušros ir Varpo laikai... 

Viktoras Katilius, lagerinės biografijos žmogus, paliko įsimintiną 
pavyzdinę monografiją apie vieną iškiliųjų aušrininkų - Vinco Pieta- 
rio akiračiai (1992). Knygos įstabumas glūdi nuosekliai įteigiamame 
įsitikinime, kad: Pietario kūrybinė veikla - perdėm mėgėjiška didak- 
tinė bei istorinio turinio grožinė kūryba, tokie pat mėgėjiški prois- 
torės tyrinėjimai ir etimologizavimai, - nepaisant viso mėgėjiškumo, 
mokslinį interesą stelbiančio beletrizavimo ir poetizavimo, yra, tegu 
ir nedidelio masto, vis dėlto rimto dėmesio nusipelniusi vertybė. Ver- 
tybė, dažnu atveju ir ne tokia graudžiai naivi, nes atitinka ir kitų, civi- 
lizuotesnių, tautų panašias fantazijas (net ir tokias kaip tautų pirmgi- 
mystės pretenzijos į rojų ir žmonijos lopšį) arba ir kitų tautų iškiles- 
niųjų rašytojų (kaip Henryko Sienkiewicziaus) tendencingumą. Na o 
kada visur išlaikomas kritiškas ir pašaipus požiūris į svaičiojimus apie 
žiląją mūsų senovę, 0, antra vertus, kada naujosios mokslinės hipote- 
zės pateisina ir absurdiškiausias fantazijas, išsiskleidęs Pietario isto- 
rinio romantizmo pumpuras leidžia, savo ruožtu, pasigėrėti „jo gyvu 
ir detaliu smalsavimu, o kai kuriais atžvilgiais ir akylumu, priverčian- 
čiu štai beveik po šimto metų pasakyti, jog čia tebėra ir nūdien netgi 
principinių neaiškumų, kuriuos, pasak V. Sedovo, dar reikia ištirti 7. 

Sakykime: negudrus likimo pokštas - vietovardžių semantinėmis 
asociacijomis, papročių, aprangos stebėjimais Demjanskos Ustiuž- 
noje braižyti vaizduotėje tautų susikryžiuojančius kelius, kurie vė- 
liau netikėtai pasirodys vedą kažkur arti tiesos. Nors Kazimieras 
Būga buvo visų tų paikysčių pagrįstai išsižadėjęs ir minėjo juos kaip 


7 Viktoras Katilius, Vinco Pietario akiračiai, Vilnius: Vaga, 1992, p. 121. 

aušrininkams vienintelę beįmanomą išeitį - „ieškotis suraminimo ir 
paguodos vien senovėje, nors ji būtų ir išsvajota“s. Katiliaus garbei 
turime pasakyti, kad iki jo niekas iš literatūros istorikų nesugebė- 
jo pasinaudoti šituo pokštu - mitologinės fantastikos panašumu į 
mokslinę hipotezę. Jis leidžia sau padaryti ir stebinančią, nors argi 
ne pamatuotą! išvadą - kad kaip tik protų smalsavimas, sunkiai at- 
skiriamas nuo paikysčių, pramanų, yra Pietario ir jo vienminčių (visų 
pirma „daktarų etimologų“ - Jono Basanavičiaus, Jono Šliūpo, Viliaus 
Bruožio) gyvasis intelektualinis kapitalas. Prisimename, beje, Algirdo 
Juliaus Greimo atsiliepimą apie Basanavičių: „Vienintelis mitologas 
europiniu mastu Lietuvoje |...]“?. Turėkime galvoje, ir kaip apskritai 
pakils spėjimų, papročių, idėjų akcijos mūsų XX amžiuje, kada, anot 
Norberto Wienerio, įsigalės „protinis feodalizmas“. Tad ir anaiptol ne 
šiukštu yra pasakyti apie Pietarį: 


Ir jis akimis apibėgo visas laiko platumas - pelazgoetruskais bei trakoi- 
lyrais pradedant, mįslingais senųjų baltų ryšiais su Vakarais bei Rytais 
pratęsiant, ties didžiųjų kunigaikščių istorine Lietuva įdėmiau sustojant 
ir XIX amžiaus „Suvalkija“ baigiant ir nepabaigiant, nes „technochemi- 
niai“ receptai kaimietiškai šaliai tempia jį ir toliau - į ateities projekciją. 
Kiekvienas iš šitų apsižvalgymo etapų - tai vis kitas akiratis - daug aki- 
račių. O bendra visų jų suma - tai vienas labai erdvus V. Pietario akiratis, 
kuris čia ir svarstomas. 
Visiems „basanavitiečiams“ yra būdingas akiračio erdvumas“ 


Čia duodamas atspirties taškas netiesiog tinka apmesti ir Mai- 
ronio portretui. Maironio, kaip ir kitų aušrininkų, įsitikinimų pa- 
matas yra patriotizmas, kurio įkvėptas Algimanto autorius įrodi- 
nėjo, „jog tėvynės išsižadėjimas gimdo aršiuosius, vytartus, vuode- 
gas, o tėvynės meilė subrandina algimantus, basuosius, erdvilus, - 
patriotizmas yra socialumo, visuomeniškumo, moralės versmė ir 


s Ibid, p. 298. 

9 Algirdas Julius Greimas, „Intelektualinės biografijos bandymas II“, in: Metmenys, 
Čikaga, 1985, Nr. 51, p. 25. 

* Viktoras Katilius, op. cit., p. 338. 

mokykla“". Patriotizmas, - teigia Katilius, - atsisuka prieš meninę 
tiesą ir prieš mokslinę intuiciją, kada jame ima viršų grynai emo- 
cinis užsidegimas - nacionalromantinis svaigas. To neegzaltuoto, 
racionalaus, socialaus patriotizmo ryškiausias atstovas, nors ir kaip 
atrodytų paradoksalu, - yra poetas. Maironio literatūriniame paliki- 
me „gerai matomi racionalistiniai realistiniai, didaktiniai bruožai, 
kurie iš vienos pusės nuromantina jo raštus, o iš antros - suteikia 
jiems tvirčio, formiškumo, solidumo, ir kalti čia ne vien socialiniai ir 
profesiniai sąlygojimai“*. 

Taigi įsidėmėtina Katiliaus samprotavimuose - kad Maironio - poe- 
to - veikalais svariausiai argumentuojama teigiamai aušrininkuose iš- 
siskirianti pozityvistinė, racionalistinė kryptis. Nenešamas anuome- 
tinės visuotinės bangos - surasti savo tautai ir kalbai senąją tėvynę, 
Maironis iškiliesiems aušrininkams būdingo akiračio erdvumo siekė 
nuosekliau nei kiti. Maironis - gyvenimo praktikas, proto žmogus. 

Pagrindinė intelektualinė jo veikla šalia kūrybos yra akademinio 
objektyvumo sritis - mokslo, istorijos dalykai. Kaip istorikas, net jau- 
nystėje rašytuose kompiliaciniuose apsakymuose apie Lietuvos „pra- 
eigą“ poetas geba nepasiduoti bet kokioms fantazijoms, akivaizdžiai 
išsivaduoja iš Simono Daukanto emocingųjų praeities regėjimų. 

Dramoje Maironis galėjo garbstyti Vytautą Didįjį „didvyriu tėvy- 
nės“, lyrikoje ar straipsnyje apie čekų šviesuolį Johanną Ernstą Smolerį 
galėjo aistringai minėti didžiavyriuss. Bet Maironis žinojo: toks žo- 
dynas netinka istorijos veikale. Iš J6zefo Kraszewskio paimtas pakilias 
liaupses, kuriom baigiamas Vytauto portretas, Apsakymuose apie Lie- 
tuvos praeigą jis palieka nė neišverstas į lietuvių kalbą (tik vėliau, IV 
leid. bus išversta), bene kad nekenktų aprašymo solidumui. 

Poetą ir mokslo žmogų, istoriką, Maironis savo asmenyje geriau dar 
mokėjo derinti nei jo pasekėjas Vincas Mykolaitis-Putinas. Ketvirtasis 
Lietuvos istorijos leidimas, Lietuvos praeities pavadinimu, bei univer- 


" Ibid., p. 36. 

* Ibid., p. 18. 

3 V. B. [Maironis], „Jonas Ernestas Smoler'is“, in: Auszra, Tilžė, 1885, Nr. 6; Nr. 7-8; 
Nr. 9. 

sitetinis kursas Trumpa visuotinės literatūros istorija (parašyta 1922 
1923 M.) mūsų mastais yra kapitalinio užmojo veikalai. Faktografinis 
darbas, naujų teorinių požiūrių įvertinimas, iš beletrizacijos pakopė- 
jimas iki griežtai akademinio stiliaus nusako sistemingą, disciplinuo- 
tą proto kryptį. Pridurkime dar atkaklias ir sėkmingas kalbinės raiš- 
kos paieškas. Pastarąsias nesunku įvertinti. Koks šuolis padarytas nuo 
XIX a. pabaigos raštų, kartais tiesiog primityvaus kantičkinio stiliaus: 
„Ant bedievystės atveda nesirupinimas apie gilesnį pažinimą ir supra- 
timą tikėjimo dalykų, nors nū to gal daugel prigulės po smerczio [...]“ 
(1895, atsakymas į Stasio Matulaičio kritiką'). Iki gražiai nugludinto, 
tiesiog skaidraus stiliaus, kokiu rašoma literatūros istorija ar štai emo- 
cingas nekrologas Būgai. 

Pavasario balsų pirmasis leidimas, liudijantis jau subrendusį poe- 
tą, pasirodė 1895 metais. Trumpa visuotinės literatūros istorija rašyta 
beveik po trijų dešimtmečių. Rašyta su išmanymu, pasveriant žodį 
ir sakinį, kad lengva būtų suprasti ir įsiminti. Reikėtų pasiaiškinti, 
kokiais šaltiniais naudotasi ir ypač kiek vadovėlis išsako paties poeto 
menines simpatijas ir orientyrus. Kad ir paviršutiniškai pasidomė- 
ję, turime stabtelti prie vardų, kuriems autorius aiškiai neabejingas. 
Visų pirma prie lyrikų - Alphonso de Lamartine'o ir ypač prie Alfre- 
do de Musset. Šalia Walterio Scotto - prie Gordono Byrono. Goethe, 
jau pirmųjų eilėraščių autorius, apibūdinamas „didžiu poetu artis- 
tu“ ir palydimas pagarbiu, kupinu susižavėjimo žvilgsniu. Tuo tar- 
pu apie Friedrichą Schillerį skaitome, kad - pagarsėjęs gražiausiu 
lyrikos perlu „Varpo giesme“, o ypačiai esą pavergiąs jaunimo širdis. 
Asmenišku vertinimu persmelktas dviejų didžiųjų lenkų romantikų 
palyginimas: „Jei Slowackis toli gražu su Mickevičiumi nesusilygina 
epe, tai lyrikoje kalbos turtingumu ir nuoširdumu stovi už jį, rodos, 
aukščiau“5. 


“ Žr. Garnys [Maironis], [Atsakymas į Stasio Matulaičio recenziją], in: Žemaiczių ir 
Lietuvos apžvaiga, Tilžė, 1895, Nr. 22, p. 173-174 (šios knygos p. 65-66). 

5 Maironis, Raštai, t. 3, kn. 2: Lietuvos praeitis; Trumpa visuotinės literatūros 
istorija; Apsakymai apie Lietuvos praeigą; Straipsniai apie visuomenę ir lite- 
ratūrą, įvadą, komentarus parašė, knygą parengė Irena Slavinskaitė, Vilnius: 
Vaga, 1992, p. 417. 

Taigi už Pavasario balsų plyti visas pasaulinės literatūros vandeny- 
nas, pradedant senaisiais kinų išminčiais, poetais, į kuriuos Maironis 
yra ir kitais atvejais apeliavęs, ir baigiant jau į XX amžių įkopusiais 
latviais Aspazija bei Janiu Rainiu, Karliu Skalbe bei Viliu Plūdoniu, 
natūralistais bei neoromantikais; baigiant suomių didžio talento poe- 
tu Johanu Ludvigu Runebergu, po kurio eina „svajotojas romantikas“ 
Zacharias Topelius, Aleksis Kivis, padėjęs pamatą suomių teatrui, ir 
dar gražus pulkelis kitų. Negali neimponuoti enciklopedinio pločio 
žinojimas, kauptas neabejotinai dar nuo studijų metų. Savaime per- 
šasi išvada: Maironį aptardami, labiau negu kalbėdami apie kitą kurį 
jo laikų ir net apie jaunesnius poetus, turime pabrėžti profesinį litera- 
tūrinį išprusimą, sąmoningą kūrybos sampratą. 

Nuo čia, nuo pasaulinės kultūros horizonto, galėtų atsiskleisti kiek 
kitoks nei įprastinis Maironis. O tokios panoramos labiausiai prirei- 
kia aptariant pirmą stambesnį kūrinį, įdėtą kartu su eilėraščiais į Pa- 
vasario balsus. Turime galvoje libretą Kur [vėliau - kame] išganymas. 
Fausto įkvėptą kūrinėlį, kaip interpretuoja Vanda Zaborskaitė, rašytą 
mokantis Peterburgo dvasinėje akademijoje, kada Maironis, anot Juo- 
zo Tumo-Vaižganto, buvo įsiskaitęs Goethę. 

Taigi užuot žiloje senovėje ieškojus „suraminimo ir paguodos“, ga- 
lima siekti eilėraščio minties erdvumo tose būties problemose, ku- 
rias kėlė pasaulinės poezijos veikalai. Tuo grįstą savimi pasitikėjimo 
nuostatą norėtume įžvelgti šitame Goethės Fausto įkvėpto kūrinėlio 
užmojuje, tegu užmojo rezultatas ir ganėtinai kuklus. 

Konkrečiai įsižiūrėję į libreto kompoziciją, personažų santykius, - 
atliepiančią jai Fausto siužetinę struktūrą sudarytume iš kelių epi- 
zodų. Tai Fausto pasivaikščiojimas mieste Velykų rytą, kuriam dra- 
matinę įtampą suteikia neatpažįstamai perkurto Fausto ir Margari- 
tos - Zonio ir Gražios - meilė, pasibaigianti I dalies finalu. Finalas 
sustiprinamas rezignaciniais herojaus svarstymais, atskambančiais iš 
Fausto pradžios. 

Kenčiantis sielos išdidumas neįstengiant būti Dievo atšvaitu ty- 
riausiu Maironio poemėlėje spraudžiamas į daug ankštesnius minties 
rėmus. Pasaulio plano pateisinimas dieviška valia - štai neišspren- 
džiama mįslė, kurią Zoniui gali paaiškinti tik Pranciškonis. Kūrinėlio 

idėjiniame židinyje - pasaulėžiūrinis apsisprendimas dėl Dievo bu- 
vimo, dėl socialinių problemų - brolybės, lygybės - rakto ieškojimo 
bažnytinėje doktrinoje ar socialistiškai revoliucingoje (poemėlėje 
tiksliai neapibrėžiamoje) programoje. Užaštrintas tendencingumas, 
artinantis poemėlę prie publicistinės polemikos, leidžia laikyti ją tik 
labai „liesu“ skurdžiu Goethės kūrinio atšvaitu. 

Vis dėlto tiek pasakyti per maža. Ypač jeigu neužmiršime paties 
poeto sentimentų poemėlei praėjus jau keliolikai metų, kai buvo pa- 
rašytos jau kitos trys, žymiausiosios, poemos: „Šiais metais, - rašė 
Maironis Pavasario balsų 1913 m. leidimo pratarmėje, - visuomenė 
man priminė, kad prabėgo 25 metai nuo to laiko, kad pradėjau šį- 
tą bespausdinti. Kritika iš tos priežasties atkreipė visuomenės atydą 
į mano veikalus, kai kuriuos savotiškai suprasdama, net par daug 
pagirdama. Man skaudu, kad aplenkė ar net nustelbė mano myli- 
miausį, rimčiausį ir, kaip esmi persitikrinęs, geriausį veikalą 'Kame 
išganymas, kurį pavedu įpatingai skaitančiųjų atydai [...]““. Poemėlės 
apologija, pabrėžiama autoriaus „persitikrinimu“, krinta ypač į akis 
lyginant su pasikeitusia autoriaus nuomone dėl kitos poemos - Tarp 
skausmų į garbę, dėl kurios taip pat karštai kaip ir dėl anos poemėlės 
buvo polemizuota su tuo pačiu Matulaičiu". 1907 m. leisdamas Jauną- 
ją Lietuvą, Maironis prašė senąją poemą visai užmiršti. 

Dar kartą įdėmiai įsiskaitykime į poemėlės Kame išganymas dia- 
logus. Pripažinkime: esama juose tikro minties įkarščio. Pirmuose 
veiksmuose dar tik ieškojimas apčiuopomis, skausminga melancholi- 
ja pramaišiui su optimistiniais jaunystės šūkiais bei sarkastiniais tam- 
saus gaivalo grūmojimais. Įtampa nuosekliai kaupiasi į kūrinėlio pa- 
baigą, ketvirtąjį veiksmą, kuris išsilieja sutelktu, prasmės prisodrintu 
ir energingu angažavimu savo tiesai. Štai vienoje iš trijų Pranciškonio 
kalbų poemėlės kulminacijoje sakoma Zoniui, nušovusiam Gražios 
suvedžiotoją Marį ir ištiktam visiškos dvasinės sumaišties (cituokime 
šį gabaliuką iš pirmojo leidimo, beje, ir vėliau ne ką tetaisytą): 


16 Maironis, Pavasario balsai, Kaunas: S. Banaičio spaustuvė, 1913, p. 82. 

7 Žr. N. [Stasys Matulaitis], [Terp skausmu į garbę recenzija], in: Varpas, Tilžė, 1895, 
Nr. 8, p. 133-136 (šios knygos p. 52-62); Garnys [Maironis], op. cit., p. 173-174 Įšios 
knygos p. 63-71). 

Vien protui tiki, ar jo klausei kada, 
Kad virpi žvaigždėta pasaulė visa, 
Kas pirmas jos stūmė kampus? 
Surėdymą gal pažinai prigimimo... 
Ar darbas tai vien tik atsitikimo? 
Ar teip sako protas gilus? 

Paklausk tik materijos! ji atsakys, 
Jog amžiais gyvybės pati neįgys: 
Jai dvasios reikėjo gyvos! 

Ir protas, ir mokslas visur priežasties 
Ir ieško, ir randa! Bet tarsi ugnies 


Baisu paieškoti pirmos!..8 


Kas prieštaraus, kad šituose svarstymuose pulsuoja grūdas filosofi- 
nės prasmės, dėl kurios yra ko ginčytis ir aiškintis? Ir kaip tik dėl šitos 
prasminės įtalpos, dėl sugebėjimo koncentruoti į ją emocines kūrinio 
gijas, - įvairiaplanio, pakankamai sudėtingos ritmų ir nuotaikų orkes- 
truotės ir kartu kompoziciškai darnaus, muzikaliai sustyguoto veika- 
liuko, - poetas galėjo laikyti poemėlę našiausiu savo kūrybos indėliu. 
Esama čia ne bet kokio užsimojimo - dainišką eiliavimą apie brolių 
artojų vargus pratęsti politinių lozungų apsvarstymais, idealizuotą 
tėvynės vaizdą patarpstyti literatūrinėmis užuominomis, citatomis — 
daina apie gražiąją Damadžantę, studentiškų Gaudeamus, sarkastiška 
aliuzija į „pornografiškąjį“ Musset“, 

Ko Maironis šitoje poemėlėje nepasiekė ir ko jis pats negalėjo blai- 
viai įvertinti, priklausė ne nuo jo talento, o nuo objektyvių aplinky- 
bių. Nuo mūsų civilizuotumo ir kalbos brandos lygio, nes tai, pasak 
Thomo Stearnso Elioto, tiek pat, kiek ir poeto intelektinis imlumas, 
lemia tą kūrybos brandumą, kurį vadiname klasika**. 


Maironis, Pavasario balsai, Vilnius: Baltos lankos, 1995, p. 130. 

» „Gardžiau joms Musset'o klausyti!“ - šioje eilutėje iš libreto Kame išganymas mi- 
nimą Alfredą de Musset Maironis komentare apibūdina taip: „Pornographiškas 
prancūzų poėta“ (Maironis, Pavasario balsai, Vilnius: Baltos lankos, 1995, p. 134). 

2 Thomas Stearns Eliot, „What is a classic?“ in: Thomas Stearns Eliot, On poetry 
and poets, New York: The Noonday Press, 1967, p. 55. 

Papročių sankloda, laiduojanti vispusišką asmenybės išsiskleidi- 
mą sociume, ir kalbos ištobulinimas, leidžiantis atverti visus proto ir 
širdies resursus, labiausiai būtinas stambesnėms poezijos formoms. 
Poemose neįsivaizduojame herojaus, kaip savarankiško meninio pa- 
veikslo, jeigu jis nejaugęs į socialinę, psichologinę dirvą, tautos men- 
talitetą. Juk neturėta aristokratinio luomo išminties, jos labiausiai 
stigo neprisikvietus į tautinį judėjimą bajorijos. Pagaliau - kalba! tik 
visais jos registrais, jos funkciniais stiliais laisvai operuodamas, poe- 
tas gebės duoti kalbos kūną individualybei, charakterio stuburui, kur- 
ti natūralios gyvenimo tėkmės įspūdį. O kalba, apraizgiusi sąmonę 
kantičkinėmis grandinėmis, - kiek ji gali duoti erdvės? Palyginkime 
svarstymų, apmąstymų lygį - mūsų inteligentijos ir Mykolo Rome- 
rio - Lietuvoje ir daug vėliau Dienoraštyje, ar suprasime, kiek mūsų 
visuomenės intelektualinis nebrandumas „kaltas“ dėl Maironio poe- 
mos personažų schematiškumo. 

Nelaisvumas kalboje dar visuotinai ir jaučiamas, tad negi galima 
laukti, kad literatūriniai personažai reikš mintis sklandžiai, šmaikš- 
čiai, tauriai. Šituo atžvilgiu akivaizdus anuometinės ir vėlyvesnės kri- 
tikos neryžtingumas, rodos, užgniaužiant savyje klausimą: o kokios 
poemos savo literatūroje apskritai galėtume tikėtis, iki kokios esame 
paūgėję? Septyniasdešimt metų praeis nuo Maironio kūrinėlio pasi- 
rodymo, kol Justinas Marcinkevičius duos šito žanro brandžius kūri- 
nius. Tik tuomet įgysime vertinimo argumentus. 

Tuo tarpu Maironio dalia buvo manytis esamais ištekliais. Tiek 
šitoje Kame išganymas, tiek vėlesnėse poemose poetui reikėjo įsigu- 
drinti apeiti neiškalbėjimo rifus. Iš šnekamosios kalbos reikėjo kalti 
retorines figūras bei meditacines formules paliekant nepaliestus ne- 
apvaldytus, nesukultūrintus kalbos masyvus. Iš neaprėpiamų dina- 
minių ir melodinių srautų buvo užčiuopiamos sintagmos, žyminčios 
ritminę kalbinio mąstymo sandarą, ryškėjo kontūrai simetrinių blokų 
kaip emocinės tėkmės segmentavimo būdai. Tai buvo milžiniško dar- 
bo parengtinė stadija. Kiek tuo atžvilgiu pasistūmėta lyginant poemė- 
lę-libretą su paskutiniąja Mūsų vargų (pradėta 191 m. — baigta 1920 
m.) poema? Įdėmiai patyrinėję, ko gero, sakytume, kad - nedaug. 
Poemų kalbinė raiška laikytina dar ne savarankiška vertybe. Daugiau 

verta ji dėmesio savo ruošiniais, kurie vėliau panaudojami eilėraš- 
čiams („Lietuva brangi“, „Vakaras (Ant ežero Keturių Kantonų)“, arba 
irį poemas įterpiamu jau baigtu lyriniu kūriniu („Nebeužtvenksi upės 
bėgimo..“). 

Na, o kadangi ir Maironio lyrikoje svarbiausia eiliuotinės kalbos 
formavimas ir struktūrinimas, ir akivaizdu, kaip šiuo atžvilgiu anaip- 
tol ne viskas sekasi, - kokie, štai pažiūrėkime, dar blankūs, netaisy- 
klingi eilėraščių rimai, pro kuriuos geranoris tyrėjas praeis užsimer- 
kęs... - tad šiandien Maironis turėtų būti pirmiausia įsiklausomas 
ir pasitikrinamas, kiek jis mums gyvas girdimojoje atmintyje. Gal- 
būt kiekviena karta turi teisę ginčytis su pirmuoju poezijos klasiku, 
galbūt... Šiaip ar taip tokio ginčo būtinoji sąlyga - klausos reakcija 
į padalas dinaminių kalbos srautų - į neužmirštamąjį jūros bangas 
kilnojantį anapestą, į „Poezijos“ kanoninio jambo ketureilį, į metro ir 
eilutės varijuojančius santykius - dviskiemenių ir triskiemenių metrų 
įvairovę (visa tai išlukštenta Juozo Girdzijausko eilėtyros studijose). 
Atitrauktai nuo Maironio įnašo ritmikos ir intonacijos baruose, negir- 
dint to įnašo, apie Maironio klasiką nėra reikalo nė kalbėti. 

Maironio mūzą maitinantys intakai - dvasiniai ištekliai, jaunystę 
svaiginantis knyginis idealizmas. Tas grynas sielos fermentas išsi- 
skleidžia tvirtu ir iškilniu mostu: 


Antai pažvelki. Tai Vilnius rūmais |...J.** 


Maironio jėga - pasitikėjimas savimi nepasiduodant rezignacijai ir 
abejonėms. Taip, tąja niūria rezignacija kas kartas patikrinamas va- 
lingasis nusiteikimas, optimistinė savijauta. Bet energinga, tvirta yra 
eilučių rikiuotė! Ji taiko į šilerišką, mažiau į mickevišką paradigmą. 
Aiški joje kaip ir Schillerio himniškoje poezijoje - sentimentaliojo 
prado persvara prieš naivųjį. Taip kūrybine valia siekiama atsispirti 
despotiškiausios šalies varganiausio užkampio tikrovei. 

Reikėtų iš tiesų nedaug. Tik minimalių minimaliausių veiklos gali- 
mybių šviesuoliui - mokyklų tinklo, darbo pagal profesiją, kultūrinius 


2 Eil. „Vilnius (Prieš aušra)“. 

interesus palaikančios aplinkos. Ir to pakaktų, kad būtų nebereikalin- 
ga poetinė agitacija į darbą ir mokslą, ir poezijoje galėtų laisvai vešėti 
išmonės ir minties grūdas. Ar ne stebuklai! Artimiausioje kaimynys- 
tėje gyvenanti tauta turėjo tokias galimybes. „Kada dasižinojau, jog 
Latviai, kurių tiktai 800 tūkstančių, turi savo poeziją, savo teatrą ir 
daugybę moksliškų knygų, tai negalėjau užmigti, mislydamas, argi tai 
galimas daiktas, idant jie stovėtų aukščiau mūsų, kurių skaitosi apie 
tris milijonus, o vienok taip yra per mūsų snaudimą, - graudinosi 
Maironis, geriems dviem dešimtmečiams praėjus po spaudos uždrau- 
dimo (1864-1904), 1887 m. rašytoje „Gromatoje lietuvio“**. 

Pietariui advokataujantis Katilius būtų pridūręs, kad latviai tuo 
tarpu jau turėjo dešimtis periodinių leidinių ir buvo užplūdę Tartu 
universitetą. Mes, savo ruožtu, pasitenkintume dar pasitelkę kad ir 
tokių iliustracijų: XIX a. pabaigoje latviai turėjo savo kalba jau išleis- 
tus Immanuelio Kanto Grynojo proto kritiką (1890), Fiodoro Dosto- 
jevskio Brolius Karamazovus (1898), o mums šitų veikalų reikės laukti 
ilgai, iki pat 1982 m. ir 1960 m. Latvija jau aname amžiuje turėjo tokį 
skaitytojų kontingentą, kokį Lietuva išsiaugino tiktai štai prieš trejetą 
dešimtmečių. Grubokas palyginimas, bet orientuoja į esmę. 


2 Maironis, Raštai, t. 3, kn. 2, p. 608. 

Aušros Jurgutienės straipsnis, nagrinėjantis estetines Maironio nuostatas. 


Pirma publikacija: Aušra Jurgutienė, „Maironio estetikos antropologiškumas, 
arba Pelikanai kruvinomis krūtinėmis“, in: Lietuvos kultūra: romantizmo va- 
riantai: mokslinės konferencijos, skirtos Adomo Mickevičiaus 200-0sio0ms 
gimimo metinėms ir įvykusios 1998 gruodžio 4 dieną, medžiaga, sudarytoja 
Aušra Jurgutienė, (ser. Colloguia), Vilnius: Lietuvių literatūros ir tautosakos 
institutas, 2001, p. 160-173; skelbiama iš: Ibid. 


AUŠRA JURGUTIENĖ 
Maironio estetikos antropologiškumas, 
arba Pelikanai kruvinomis krūtinėmis 


Gal dėl to, kad Maironio estetinis galvojimas, siekiantis atskleisti 
tikrovės grožį ir darnumą (Vanda Zaborskaitė) ir besilaikantis Ado- 
mo Mickevičiaus ir Johanno Wolfgango Goethės kūrybos, buvo labai 
pažeidžiamas modernios estetikos ir kūrybos kontekste, jis susilaikė 
nuo kritikos rašymo ir didesnės polemikos su savo amžininkais. Jis 
pasirinko artimesnį literatūros istoriko darbą, parašydamas Trumpą 
visuotinės literatūros istoriją (1926). Tai ne tik pakankamo suinte- 
resuotumo literatūra ir erudicijos pareikalavęs darbas, bet ir darbas, 
padėjęs jam išlaikyti tradicinius estetinius įsitikinimus. Literatūros 
praeityje jis jautėsi kaip savas, ja savotiškai kompensuodamas savo 
susvetimėjimą fin de sičcle' kūrybai ir kūrybos programoms. Kūrybinė 
dabartis Maironiui buvo neaiški ir nesuprantama, subjektyvių požiū- 
rių iškraipyta, o literatūros istorija - objektyvybė, sauganti ir paliudi- 
janti tikrąsias estetines vertybes. Maironis išreiškė teigiamą santykį 
su literatūros tradicija. Jis žavisi literatūros praeitimi, laisvai jai taiko 
savo vertinimo mastelius, o apie modernistinę literatūrą, be vienaša- 
liškos kritikos, nelabai ką daugiau turi pasakyti. 


* Amžiaus pabaiga (pranc); XIX a. pabaigos kultūros reiškinių visuma, kuriai būdin- 
gas estetizmas, eskapizmas, literatūroje labiausiai siejamas su simbolizmu. 

Maironio Trumpoje visuotinės literatūros istorijoje, kurioje daugiau 
moralizavimo nei teoretizavimo, užfiksuoti bendrieji romantizmo 
estetikos principai: istorizmo, antropologizmo ir idealistinės grožio 
sampratos, susijusios su „dvasingosios gotikos“ ir „tautos dvasios“ kon- 
cepcijomis. Joje daug vietos yra skiriama Tolimųjų Rytų senosioms li- 
teratūroms: kinų, indų, japonų, persų, arabų, babiloniečių, egiptiečių, 
žydų. Graži simpatija autoriui išsprūsta vertinant senąją indų poeziją. 
Romantizmas, šias idėjas atnešęs XVIII-XIX amžių sandūroje, atrodė 
itin novatoriškas, o po šimtmečio Maironis, jas pratęsiantis, - itin atsi- 
likęs. Net Kauno kunigų seminarijos klierikams, kurie žavėjosi jo poe- 
zija, jo Lietuvos istorijos ir moralinės teologijos paskaitomis, pasaulio 
literatūrų paskaitos atrodė „sausos ir neįdomios“. Nenuostabu, kad jų 
leidimas susilaukė ir griežtai kritiško Balio Sruogos įvertinimo*. Išties 
tai labai konspektyvi literatūrų istorija su bendriausiomis rašytojų 
biografijomis ir dar bendresnio pobūdžio jų kūrinių charakteristiko- 
mis. Jos autorius įžangoje rado reikalo pasiteisinti: „Neturėdamas laiko 
gilesnėms studijoms, pagaminau kad ir netobulą ir trumputę visuo- 
tinės literatūros istoriją, skirdamas ją studijuojančiai jaunuomenei 3. 
Maironio istorijos veikale dominuoja dvi tendencijos: ištikimybė isto- 
rinei tiesai ir moralinio kodekso kūryboje adoracija. 

Romantinės tradicijos rašytojai kuo toliau, tuo labiau nuo visų kitų 
išsiskyrė savo moralizuojančios kūrybos nuostatomis*. Jie jautėsi esą 
„visuomenės sąžine“, serginčia tautiečius nuo materializmo pavojų, 
moralės nuosmukio, dekadentinės kūrybos. Jie - negailestingi dabar- 
ties kritikai, sielvartaujantys dėl sumenkusios moralės, kuri buvusi to- 
kia stipri praeities Didžiojoje tradicijoje. Be to, vien visuomenės kritika 
neapsiribojama. Nes romantikui svarbu priminti ir tvirtinti dvasines 


2 Žr. Balys Sruoga, „Literatūros vadovėliai“, in: Lietuvis, Kaunas, 1927-06-11, Nr. 128; 
1927-06-13, Nr. 129; 1927-06-15, Nr. 131 (šios knygos p. 216-230). 

3 Maironis, „Trumpa visuotinės literatūros istorija“, in: Maironis, Raštai, t. 3, kn. 2: 
Lietuvos praeitis; Trumpa visuotinės literatūros istorija; Apsakymai apie Lietuvos 
praeigą; Straipsniai apie visuomenę ir literatūrą, įvadą, komentarus parašė, knygą 
parengė Irena Slavinskaitė, Vilnius: Vaga, 1992, p. 218. 

+ Donald H. Reiman, „The romantic critical tradition“, in: Encyclopedia of li- 
terature and Criticism, (ser. Routledge Companion Encyclopedias), London: 
Routledge, 1991, p. 691-692. 


579 


vertybes. Jų kūrybinėje vaizduotėje vyko nuolatinė „naujojo amžiaus“ 
ir „patriarchalinių laikų“ sintezė, ieškant būdų atstatyti pažeistą visuo- 
menės dvasinę pusiausvyrą. Percy Bysshe Shelley A Defence of Poetry 
(1821) rašė, kad poezija yra gyvenimo veidrodis, išreiškiantis jo tikrąją 
tiesą. Tas veidrodis sugeba atspindėti paslėptąjį grožį, kuris gyvenimo 
rutinos dažniausiai būna subjaurotas. Tokios kūrybos nuostatos išryš- 
kėja ir iš Maironio Trumpos visuotinės literatūros istorijos. 

„Jisai kiekvieną kūrinį vertindamas, atsižvelgia į laiką, į apysto- 
vas, į tautos kultūrą, stengiasi susipažinti su poeto asmenybe, jo 
pergyvenimais“ - taip Maironis apibūdino Johanną Gottfriedą Her- 
derį, pavadinęs jį literatūros istorijos tėvu. Į jį lygiuodamasis Maironis 
rašė literatūrų istoriją. Jis siekė išdėstyti literatūros faktus kuo objek- 
tyviau, prisilaikydamas istorinės stilių kaitos chronologijos. Visuoti- 
nė literatūra jo pateikiama kaip tautinių literatūrų įvairovė, o kiekvie- 
na tautinė literatūra aprašoma kaip rašytojų individualybių įvairovė. 
Iš romantizmo atėjęs toks literatūrų istorijų rašymas greit visiems jas 
rašantiems tapo bendriausia norma. Gal labiau romantiški Maironio 
istorijoje atrodo prasprūstantys teiginiai apie literatūrą kaip sielos 
veidrodį, apie kūrybos misiją pakelti žmogų nuo kasdienės realybės 
į idealistiškesnę sritį, sugrąžinti jam būties krikščionišką jausminį iš- 
gyvenimą, tautinio savitumo ir natūralumo kūryboje akcentavimai. 

Jau pirmieji Maironio literatūros istorijos sakiniai demonstruoja jo 
antropologinę kūrybos sampratą: „literatūra gyviau už istoriją atvaiz- 
duoja tautos gyvenimą, jos kultūrą, jos sielą; literatūra - tai viso kul- 
tūrinio tautos gyvenimo veidrodis, begalinė gyvų ir įvairių tipų galeri- 
ja“. Jam, kaip ir Jean-Jacgues Rousseau bei jo paveiktiems XIX amžiaus 
rašytojams, ne ars poetica“, o žmogiškojo pradmens raiška kūryboje 
atrodė pačia esmingiausia. Literatūros istorijose atkreiptas dėmesys 
į tai, kokią didelę reikšmę pirmiesiems prancūzų romantikams pa- 
dariusi Blaise'o Pascalio mintis, jog kūrinyje norėtųsi susitikti ne tik 
su autoriumi, bet ir su žmogumi". Antropologinė kūrybos traktuotė 


5 Maironis, „Trumpa visuotinės literatūros istorija“, p. 370. 

“ Poezijos menas, poetika (lot.). 

7 Dememuka panHezo bpanyyackoz0 Pomanmusma, cocT. B. A. MunbunHa, 
MockBa: HckyccTBO, 1982, p. 14. 

dominuoja beveik visose XIX amžiaus meno filosofijose, įtvirtinusio- 
se estetinį pažinimą kaip patį tobuliausią, kuris tiksliausiai įprasmina 
žmogaus būties dvasiškumo ir gamtiškumo dialektiškąją sintezę. Pri- 
siminkime čia charakteringus Georgo Wilhelmo Friedricho Hegelio 
samprotavimus: „pagrindinis poezijos uždavinys yra padėti suvokti 
dvasinio pasaulio galias ir aplamai visą žmogaus vaizdinių, darbų, 
poelgių, likimų viešpatiją - šio pasaulio maišatį ir dievišką pasaulio 
tvarką. Tokiu būdu poezija buvo, o dar ir dabar tebėra universaliausia 
ir visapusiškiausia žmonių giminės mokytoja“. Romantinis (ir iš jo 
atsiradęs realistinis) menas-veidrodis yra atviriausias žmogaus gyve- 
nimui. Pranašumas jo prieš istoriją tas, kad jis duoda ne tik išorinio, 
bet ir vidinio žmogaus gyvenimo aprašymus. 

XIX amžiaus meno teorijos, kaip ir pats menas, anot Josė Ortegos 
y Gasseto, elgėsi nesąžiningai, sumažindami iki minimumo esteti- 
nius elementus ir hiperbolizuodami žmogiškuosius, taip kūryba buvo 
paversta tikrovės atkartojimu, menas buvęs ne menu, 0 gyvenimo 
ekstraktu. Žmogiškasis etiškasis turiningumas, žadinantis žmogišką 
jautrumą ir kilnias idėjas, nusvėręs mene estetiškąjį. Šiame kūrybos ir 
kūrybos teorijų kontekste, humanizavusiame kūrybą ir hiperboliza- 
vusiame žmogiškąjį fenomeną, regėtina ne tik Maironio poezija, bet 
ir jo literatūrų istorija. Maironis „sužmogina“ ne tik literatūrą, bet ir 
jos istoriją, tvirtindamas, kad ji ne tik tobulina grožio skonį ar lavina 
protą, bet ir auklėja širdį švelniais jausmais“. 

Nemėgdamas nei kritikos, nei kritikų, Maironis vėlgi iš antropolo- 
ginių pozicijų išjuokia jų pretenzijas prekiauti gyva poeto dvasia: 


Prieš sočią, žiovaujančią minią, 
Prekiauja gyva jo dvasia 
Ir rodo perpjovę krūtinę.“ 


š Georgas Hegelis, „Estetikos fragmentai“, in: Poetika ir literatūros estetika, 
t. 1: Nuo Aristotelio iki Hegelio, sudarė ir įvadą parašė Vanda Zaborskaitė, 
Vilnius: Vaga, 1978, p. 330. 

» Maironis, „Trumpa visuotinės literatūros istorija“, p. 217. 

o Eil. „Poetui mirus“. 

Kuriančiojo prigimtis (individo biografija, tautos būdo savitumas) 
Maironiui būtinas atspirties taškas kūrybos savitumui įvertinti. Pa- 
vyzdžiui, aprašydamas senąsias kinų ir indų literatūras jis gilinasi į jų 
tautinį charakterį ir romantiškai įrodinėja, kad tos tautos literatūra 
gausesnė ir geresnė, kurią sukūrusi tautos dvasia turi daugiau idealiz- 
mo: „kinų literatūra nėra turtinga, nes kinas vadovaujasi šaltu protu, 
ne širdimi, gyvena proza, ne poezija; trūksta jam lakios vaizduotės, 
aukštesnių idealų, poetiškos tvėrybos |...] o indai - daugiau svajotojai 
su gyva nevaržoma vaizduote... orientalė vaidentuvė juose begalinė". 
Panašiai pagal tautinį būdą daromas skirtumas tarp senųjų graikų ir 
romėnų literatūrų: „romėnai palyginti su graikais buvo daugiau prak- 
tiški žmonės, ne svajotojai; mažiau jiems rūpėjo dailė, grožis [...] to- 
dėl literatūroje pasiliko [...] graikų mokiniais“*. 

"Tuo pačiu principu Maironis vertino ir individualią rašytojo kūry- 
bą, nes tik didesnė asmenybė (kuri jo dar kartais pavadinama „dvasios 
milžinu“) sugeba sukurti reikšmingesnio turinio ir tuo pačiu meninės 
tobulybės kūrinį: „Petrarka ir kaip žmogus be pastovesnių principų ir 
būdo, ir kaip poeta be gilesnio turinio, stovi daug žemiau už Dantę“3. 
Palankiai vertindamas Friedricho Schillerio kūrybą visų pirma joje 
mato „stebėtinai skaidrią ir kilnią jo sielą“*, o Charles Baudelaire'o 
kūryba, dėl autoriaus asmenybės trūkumų Maironiui palieka visai ne- 
pasiekiama: „Jo pamatinė mintis ta: reikia būti amžinai girtu; vis vien: 
nuo vyno, nuo poezijos, geradarybės [...]. Tik reikia būti nuolatos ap- 
svaigusiam. Su cinizmu ir pasigėrėjimu piešia Bodleras bjauriausius 
ištvirkimo ir puolimo paveikslus“. Aptardamas Goethės kūrybą, šalia 
formos grožio, akcentuoja žmogiškumo reikšmingumą: 


[..] jo tvariniuose nieko dirbtinio, tik nuoširdus ir natūralus jausmas 
[...] o vienkart viskas taip vokiška jaučias [...] parodė sugebėjimą įsigi- 
linti į kitų pergyvenimus ir psichiką |...] Faustas tai žmonijos nuo amžių 


2 Maironis, „Trumpa visuotinės literatūros istorija“, p. 219-223. 
= Ibid., p. 256. 
5 Ibid., p. 298. 
4 Ibid., p. 375. 
5 Ibid., p. 292. 


tragedija, tos žmonijos, kuri klaidžioja, nupuola, nerami kovoja, veržiasi 


prie idealo, per skausmus siekia Dangaus.“ 


Iš tokių Maironio komentarų Goethės kūryba skleidžiasi tarsi bet 
kokios kūrybos tobulybės pirmavaizdis. Jo paties kūrybos, aišku, 
taip pat. 

Ypač akivaizdžiai Maironio antropologinis kūrybos vertinimas yra 
pareikštas paskaitų cikle apie Donelaitį. Jis lietuvių literatūros pradi- 
ninką aptaria dviem aspektais: kaip sugebantį meistriškai pamėgdžio- 
ti gyvenimą artistą (vaizdingai perteikti gamtos peizažai, „kaip gyvi“ 
pavaizduoti įvairiausi veikėjai bei atskleisti lietuvių kalbos turtai) ir 
kaip savo pažiūromis simpatišką žmogų, kuriam brangi praeities ga- 
dynė, meilė Lietuvai, tikėjimas ir dora bei demokratinės pažiūros". 
Ir daro apibendrinimą, pabrėždamas kūrybinės prigimties reikšmę 
Donelaičio ir apskritai kiekvieno rašytojo kūryboje: „Juo poeta gi- 
lesnis, juo daugiau jisai neišsiamamas, nesenstąs, turtingai savitas. 
Tų turtų gamtos paslapty yra begalės; jie greta mūsų, bet mes jų ne- 
pastebime; tik stebimės, kuomet poeta juos nušviečia, kodėl mes jų 
nebuvome pastebėję arba kodėl mes jų nesugebėjome taip aiškiai 
suformuluoti“*. Maironis pratęsia ir itin romantizuotą kūrybinio ge- 
nijaus, t. y. dvasios milžino, mitą: „Bet ateina į gyvenimą tokių, kurie 
atsineša didžius dvasios turtus, jais kaip pelikanai kruvinomis krūti- 
nėmis pena minias“?. 

Vertindamas literatūros raidos istorinius periodus Maironis irgi 
tvirtai laikosi antropologinio principo. Ir, regis, kad iš visų literatūri- 
nių periodų jį labiausiai atliepiantis buvo romantizmas, kurio kūrybos 
būta „arčiausiai žmogaus“. Nei klasicizmas su mimesio, nei moderniz- 
mas su estetizmo nuostata negalėjo atitikti Maironio įsivaizduojamo 
kūrybos idealo. Nei realizmas, kurį tik su išlygomis priėmė Maironis: 
„Darbštūs ir sumanūs rašytojai be ypatingo talento gali daug sukurti 
tokio [t. y. realistinio, A. J.] romano srity, kur reikalaujama daugiau 


* Ibid., p. 371-373- 
7 Ibid., P. 741-745- 
š Ibid., p. 783. 
9 Ibid., p. 791. 

tėmymo dovanos nekaip kūrybinės vaizduotės, reikalaujama ne idea- 
lų srities siekti, bet piešti, ką mato aplinkui akis“*. Goethe, pripa- 
žindamas gamtos imitacijų reikšmę kūryboje, labai panašiai pabrėžė, 
kad tai žemesnės pakopos menas, skirtas neišprususiam žiūrovui ir 
skaitytojui. Maironiui, kaip Goethei, tobulas kūrinys - tai visų pirma 
žmogaus dvasios vaisius, ją atspindintis ir ja spinduliuojantis, šia pra- 
sine jis pranoksta gamtą, peržengia jos ribas, susiliesdamas su dvasine 
idealybe ir antgamtiškumu. Romantizmą Maironis ir apibrėžia kaip 
„kilnių idealų siekiančią literatūrą'*. "Tai artima Juozo Tumo-Vaižgan- 
to, romantizmą tapatinusio su idealizmu, galvojimui. Bet ir ne visa 
romantizmo kūryba Maironiui yra vertinga: ten, kur ji pernelyg pasi- 
duoda svajonėms, atitrūksta nuo realybės pamato, nuo žmogaus arba, 
kaip Goethe pasakytų, tampa pernelyg manieringa, praranda meninį 
vertingumą. 

Terminas antropologinė estetika yra perimtas ir susijęs su filosofi- 
ne antropologija, kurios pradininku laikomas Sokratas, sureikšminęs 
Delfų šventykloje iškaltus žodžius „pažink pats save“ ir priešprieši- 
nes antropologinę problematiką iki tol dominavusiai kosmologinei. 
Tačiau beveik iki XX amžiaus filosofinėse teorijose antropologi- 
ja buvo susijusi su kosmologija. Grynoji antropologija, atsiribojusi 
nuo kosmologijos ir atsiskyrusi nuo psichologijos, pasireiškė kelio- 
mis sritimis: kaip egzistencinė (Martino Heideggerio Būtis ir laikas, 
1927), kultūrinė (Ernsto Cassirerio Esė apie žmogų, 1944) ir socialinė 
(Claude'o Lėvi-Strausso Struktūrinė antropologija, 1961, 1973). Nors 
tai skirtingos mokslinių tyrinėjimų sritys, jas artina dėmesys tam pa- 
čiam objektui žmogiškumo apraiškų kalboje, mene, religijoje siste- 
minei analizei. Anot Cassirerio, „žmogaus filosofija“ turėtų būti tokia 
filosofija, kuri leistų mums prasiskverbti į bet kokią žmogaus veiklos 
fundamentalią struktūrą ir padėtų mums ją suvokti kaip dalį orga- 
niškos visumos, kad visas žmogaus veiklas būtina interpretuoti kaip 
vienos - abstrahuoto žmogiškumo - temos variacijas**. Antropologi- 


> Ibid., p. 386. 
2 Ibid., p. 430. 
2 Ernstas Kasireris, „Esė apie žmogų“, in: Filosofijos istorijos chrestomatija: 

nė tendencija ima vyrauti ir šiuolaikinėje modernistinės pakraipos 
katalikiškoje filosofijoje ir teologijoje, o jos didžiausiais aktyvintojais 
praeityje laikomi Martinas Liuteris, Pascalis, Sorenas Kierkegaardas, 
kurie institucinį bažnytinį religingumą keitė žmogaus vidinio pasau- 
lio religingumu??. Antropologinė estetika - tai pamatas XIX amžiaus 
meno filosofijų ir teorijų, kurios sureikšmino kūrybinę žmogaus pri- 
gimtį, sukurdamos kūrybinio genijaus (ir maištingo prometėjizmo) 
koncepciją. Jose įprasta svarbiausiais kūryboje laikyti subjektyvizmą, 
originalų individualizmą, kūrybinės prigimties savitumą. Jų ištakos — 
Rousseau ir Immanuelio Kanto kultūros teorijos, kuriose žmogiškasis 
pažinimoakiratis pradėtas traktuoti kaip problema. Tai meno teorijos, 
stipriai hiperbolizavusios kūryboje žmogiškąjį faktorių, meno pažin- 
tinę ir moralizuojančią (humanizuojančią) funkcijas, plačiai demo- 
kratizavusios kūrybos procesą. Antropologinė problematika yra glau- 
džiai susijusi su Kito apmąstymo problematika, kai Kitas suvokiamas 
skirtingai nuo Aš, bet abu vienijami bendrosios žmonijos sampratos. 
Antropologinė estetika grindė pernelyg žmogišką iš „skausmo balso“ 
atsirandančią kūrybą, pakeisdama senąsias „gamtos pamėgdžiojimo“ 
bei „naudos ir malonumo“ ir pasipriešindama modernistinėms „me- 
nas menui“ teorijoms, susitelkusioms prie estetinės funkcijos tyrinė- 
jimų. Antropologinės estetikos suklestėjimo periodas - romantizmo 
kūryba ir jos teorijos. Vėliau - realizmo ir natūralizmo. Šia estetika 
rėmėsi visos ekspresinės meno teorijos, meno esme nurodydamos 
menininko jausmų ir intencijų išraišką. Jų pradžia - romantikų kri- 
tikoje, tąsa - Benedetto Crocės, Levo Tolstojaus meno teorijose, at- 
gimimas - psichoanalizės ir interpretacinės kritikos mokyklose (apie 
tai plačiau žr. Wtadystawo Tatarkiewicziaus, Keno Wilbero, Alfonso 
Andriuškevičiaus estetikos veikaluose). 


XIX ir XX amžių Vakarų Europos ir Amerikos filosofija, redakcinė kolegija: 
Juozas Barzdaitis, Bronius Genzelis (sudarytojas) [et al.|, Vilnius: Mintis, 
1974, p. 246, 249. 

3 Bronislavas Kuzmickas, „Krikščioniškosios filosofijos antropologinis atsi- 
naujinimas“, in: Žmogus šiuolaikinėje filosofijoje, parengė Romualdas Ozo- 
las, Vilnius: Mintis, 1984, p. 126-141. 

Maironio estetinė mąstysena, kiek ją galima apčiuopti iš kūrybos 
ir literatūrų istorijos veikalo, būtent ir pasižymi tokiu antropologi- 
niu kryptingumu. Iš Schillerio ir Goethės kūrybos jis perima kūry- 
bos kaip žmogiškosios prigimties saviraiškos sampratą, susaistytą 
su transcendentalaus „amžinojo grožio“ idėja. Maironis manė, kad 
kūryboje reikštis turėtų ne visa žmogiškoji prigimtis, o tik jos racio- 
nalizuota, sukilninta forma. Tačiau jei Shilleriui ir Goethei, sužavė- 
tiems antikos meno, atrodė, kad kūrybos centre turi būti „gražioji 
siela“, kuri pajėgi įveikti realybės ir idealybės dramatinę priešpriešą, 
paversdama tai mene estetinę žaisme ir harmonija, tai Maironio kū- 
rybos centre - „kenčianti siela“, pripildyta krikščioniško jausmingu- 
mo ir vaizdinių, aistringo harmonijos ilgesio, idealybės ir realybės 


dramatinės įtampos: 


O nelaimingi, nesupratot, 


Jog žemė - tai šalis vargų! 


[...] 
Kurs veido ašara neplovė: 
Jam uždarytas bus Dangus!“ 


Maironiui artima bendroji romantikų grožio formulė, kalbanti 
apie idėjos spindesį jutiminiame vaizde ir apie sintetinio meninio iš- 
gyvenimo tobulybę. Bet Maironis, kūrinį suprasdamas kaip fakto ir 
idėjos sintezę, labiau jį siekė pakreipti idealizacijos pusėn - ten, kur 
tikroji tiesa, t. y. kur susitelkęs paslėptasis pasaulio grožis. Maironis, 
rašydamas apie labiausiai jo vertinamus klasikus, mėgdavo kartoti tą 
pačią mintį, kad jų kūryba „pakelia aukščiau gyvenimo prozos“, Jo 
estetinis idealas labiau pakrypęs idealaus, moralizuojančio grožio pu- 
sėn. Šiame geste daug barokiškos aistros ir katalikiško jausmingumo. 
Maironio poezija - banguojanti, ir įdomiausia tada, kai nusprūsta 
nuo aiškaus žinojimo ir nuo kilnių deklaracijų aukštumos, priartė- 


24 Maironis, Raštai, t. 1: Lyrika, įvadą, komentarus parašė ir knygą parengė Ire- 
na Slavinskaitė, Vilnius: Vaga, 1987, p. 156, eil. „Skausmo balsas“. 
* Maironis, „Trumpa visuotinės literatūros istorija“, p. 747, 790. 

dama prie silpnojo ir nuodėmingojo žmogiškumo temos, abejonės ir 
net ironijos persmelktų intonacijų: „Bet ant žemės ieškot idealo, / Tai 
vien troškulį kęsti Tantalo“*“. 

Literatūra Maironiui dar atrodė esanti labai reikšminga žmonių 
gyvenime ir todėl turinti kalbėti tik apie pačius reikšmingiausius 
dalykus. Tai priešingybė modernistinės estetikos pradėtai kūrybos 
nureikšminimo tendencijai (kurios paaiškinimas suformuluotas 
Gasseto: „Naujos kartos žmogui menas yra nereikšmingas [...]. Ir ne 
todėl, kad šiandieniniam žmogui menas atrodo nesvarbus ar ne toks 
svarbus nei vakarykščiam, bet todėl, kad menininkas mano, jog jo 
darbas yra netekęs transcendentalumo“*). Maironio konfliktas su 
modernistais buvo dėsningas ir neišvengiamas. Modernistinė este- 
tika ir kūryba, pasišovusi atsikratyti tradicinės vertybių retorikos, 
jam atrodė kaip tikrosios kūrybos nuosmukis - dekadentizmas. Joje 
vietoje kilnių idėjų - amoralumas, gyvenimo purvas, paleistuvystė; 
vietoje turiningumo - neaiškių prasmių migla, vietoj grožio formos 
tobulybės —- nepaprastumo, kad ir bjauraus, vaikymasis. Maironis 
tokioje kūryboje nemato nieko kito, tik jos išniekinimą: „Simboliz- 
mas, siekdamas vis didesnio neaiškumo, nustoja galop turinio [...]. 
Dekadentizmas galop absurdo pasiekia futurizme, kur beprasmių, o 
dažnai net nežmoniškų garsų suderinimas skaitosi poetinės kūrybos 
perlu. Toliau tos nesąmonės keliu eiti jau nebegalima“š. Maironio 
idealistinės grožio sampratos ištakos - kunigų seminarijose puose- 
lėjama teologinė grožio teorija. Tačiau jeigu prisimintume ginčą tarp 
Adomo Jakšto ir Vinco Mykolaičio- Putino, kur pirmasis tvirtino, kad 
„menas - grožio kūryba“, o antrasis, kad „menas - žmogiškoji kūry- 
ba“ - Maironis jame tarsi užimtų tarpinę vietą. Maironio poezijos 
antropologinis centras - eilėraštis „Išnyksiu kaip dūmas“, kur netikė- 
tai ir labai tiksliai išgryninamas Žmogaus egzistencijos trapumas ir 
egzistencinio unikalumo vertė: 


26 Maironis, Raštai, t. 1, p. 61, eil. „Ar aš kaltas“. 
27 Ortega y Gassetas, „Meno dehumanizavimas“, in: Metai, Vilnius, 1996, Nr. 1, 


p. 132. 
2 Maironis, „Trumpa visuotinės literatūros istorija“, p. 388. 

O kas mano kančios? Ar tas įkvėpimas? 
Tie dvasios sumirgę žaibai!.. 
Tik kraujas sujudęs, širdies tik plakimas, 


Kuriems nebužilgo - kapai! 


[-..] 


Ir kas ta garbė, giesmėmis apdainuota? 
Šešėlis, kurs bėga greta! 

Išnyko žmogus: ir svajota-sapnuota 
Išblyško kaip ryto aušra! 


Jam kūryba ir žmogaus gyvenimo veidrodis (tuo jis būtų artimas 
Putinui), ir gražiosios sielos, įkvėptosios Dievo, atspindys (tuo jis su- 
artėja su Jakštu). Maironis, kaip ir Jakštas, dar yra tradicionalistinės 
(būsmo - pagal Paulą Ricoeurą) kultūros reprezentantas, kuriam 
mąstymas apie būtį ir būtis nėra tapusi filosofine problema kaip mo- 
dernios (tapsmo) mąstysenos ir refleksinio santykio su būtimi rašy- 
tojui Putinui. Maironiui literatūroje įdomiausia buvo matyti, kaip 
žmogiškoji prigimtis susiliečia su grožio idealu, kaip iš gyvenimo 
sklindantis „skausmo balsas“ per kūrybos stebuklą tampa „paguodos 
balsu“. Jo estetinis idealas: moraline gyvastimi nušviesta žmogaus 
natūra. Tai - ne tiek etiškumo ir gamtiškumo žaismė, kiek sunki it 
kryžiaus kelias etiškumo pergalė („Patsai ramumo nepažinęs, / Ki- 
tiems išganymą nešu“*). Todėl ir estetinį išgyvenimą Maironis aiš- 
kina labai iškilmingai, jis turįs pažadinti žmogui, net ir sunkiausią 
jo gyvenimo minutę, „aukštus dangiškus jausmus“*. Taip kūryba 
priartėja prie religijos, kas buvo aktualu romantizmui, iškėlusiam 
sugrįžimo į mistiškuosius viduramžius idėją, o ypač krikščioniško 
romantizmo linkmei (William Blake'o, Novalio, Friedricho Schleier- 
macherio, Francois-Renė Chateaubriand'o ir kt. kūrybai). Maironis, 
kaip ir Blake'as, proto amžiaus krizę bandė įveikti naivaus religinio 
jausmo adoracija. Tik Maironis savo religinėje poezijoje išliko daug 


2 Eil. „Poeta“. 
3 Eil. „Taip maža paramos“. 

ortodoksiškesnis palyginti su kitų romantikų kūrybos metafiziniu vi- 
zionizmu. Bet visi romantikai, švietėjiškos kultūros paveldą saistyda- 
mi su viduramžių dvasingumu, labai stipriai antropologizavo krikš- 
čionybę, pabrėždami jos dėmesį individo moralinei problematikai, 
kai kalbama apie Dievo dovanotą žmogui laisvę rinktis, ir Šventraščio 
antropologinio pobūdžio terminiją, kai žmonės pavadinami Dievo 
vaikais. Maironio kūrybos supratimo esmę patikslinti padėtų Hege- 
lio, subjektyvybės kūryboje teoretiko, mintis: 


Krikščioniškame pasaulyje subjektą reikia suprasti ne kaip paprastą die- 
vybės akcidenciją, bet kaip begalinį tikslą patį savyje, tad čia visuotinis 
tikslas, dieviškasis teisingumas, pasmerkiantis ir išganantis, gali pasiro- 
dyti kaip kažkas imanentiška, kaip pavienio individo amžinasis intere- 
sas ir būtis. Šiame dieviškajame pasaulyje viskas sukasi tik apie individą: 
valstybėje jį galima paaukoti, kad būtų išgelbėta visuotinybės dalykas, 
tai yra valstybė; bet santykyje su dievu ir dievo valstybe individas yra 


tikslas pats sau ir savyje.?' 


Maironio poezijos religinė tedencija su populiariausia giesme „Ma- 
rija, Marija..“ pralaužia patriotinį tėvynės vaizdinių kevalą, jį keičia 
bei papildo biblinė klaidžiojančios žmonijos ir „neramios“ transcen- 
dentuojančios individualybės problematika. Maironio kūryba ir jos 
supratimas tautiniu romantizmu nesiriboja, jam ne mažiau yra arti- 
mos krikščioniško bei humanistinio romantizmo tradicijos. 

Tokios Maironio estetinės pažiūros yra susilaukusios prieštarin- 
giausių komentarų. Čia norėtųsi paminėti tik du charakteringiausius. 
Vytautas Kavolis, sutelkęs dėmesį į lietuvių kultūros liberalizavimąsi 
ir modernėjimo reiškinius, Maironį įvertina kaip konservatyvų poe- 
tą: „Maironio religinė poezija - viena iš ankstyvųjų antimodernizmo 
apraiškų lietuvių kultūroje“*. Visai iš kitos vertybių pusės žvelgian- 
tis į Maironį Sigitas Geda tvirtino priešingai: „paskutinysis iš titanų, 
dar gebėjusių kalbėtis su Dievu, išsaugojęs klasikinio grožio pojūtį, 


> Georgas Hegelis, op. cit., p. 335. 
32 Vytautas Kavolis, Sgmoningumo trajektorijos, Chicago: A. Mackaus knygų 
leidimo fondas, 1986, p. 104. 

pajėgęs poetiniam gamtovaizdžiui suteikti idealybės projekciją ir 
nežemiškumą'3. 

Čia susiduriame su viena dar neįveikta komparatyvistine proble- 
ma: Vakarų kultūros sampratos ir terminai yra ne visada adekvačiai 
pritaikomi lietuvių kultūros istorijos fenomenams. Todėl ir tyrinėtojų 
išvados kartais atrodo labai subjektyvios ir prieštaringos. Leonidas 
Donskis, aptardamas Maironio istoriografijos sampratą, pasiremda- 
mas plačiu kultūrologiniu kontekstu ir Tomo Venclovos įžanga, daro 
labai griežtą išvadą: „Maironis iš tikro ne archaizavo, o, priešingai, 
modernizavo Lietuvą“**. Šiame darbe taip pat norėta aiškinti Maironio 
estetinio mąstymo antropologiškumą susiejant jį su Vakarų kultūros 
modernizacijos dėsningumais. Tačiau vargu ar įmanomas Maironio, 
kaip ir bet kokio to meto lietuvio švietėjo, toks radikalus įvertinimas. 
Šiaip ar taip, jis išaugo iš pakankamai vėluojančio kultūros paveldo, 
todėl ir jo modernizavimo pastangos visada buvo pusinės ir ribotos. 
Kaip ir jo darbuose įtvirtinamas istorizmas, kai Vokietijoje ėmė kilti 
istorizmo kritika. 

Šiandieninėje kultūroje istorija vis labiau praranda mokslinio 
objektyvumo statusą: ji pajėgi skleistis tik kaip muzikuojančių in- 
terpretacijų, deformuotų hermeneutinio rato ir fenomenologinio 
akiračio įvairovė. Vis dėlto norint suvokti kitos kultūros meną būti- 
na atsiriboti nuo savo epochos vertinimo stereotipų. Gal todėl šia- 
me darbe pamėginta iš literatūros istorijos išsprūstantį istoriškumą 
kompensuoti antropologiniu konceptualumu. Kaip teigia neokan- 
tininkas Cassireris, pasiremdamas formalios estetikos mokyklos ša- 
lininku Heinrichu Wėlfflinu, struktūrinis požiūris į kultūrą turi eiti 
pirma grynai istorinio požiūrio. Pati istorija paskęstų padrikų faktų 
amorfinėje masėje, jei nedisponuotų bendra struktūrine schema, ku- 
rios pagalba tuos faktus ji gali klasifikuoti. „Intelektualinė savisauga 
reikalauja iš mūsų, kad klasifikuotume įvykių begalybę, nurodę kelis 


3 Sigitas Geda, „Paskutinysis iš titanų“, in: Literatūra ir kalba, t. 21: Maironis, 
redakcinė kolegija: Kostas Doveika [et al.], Vilnius: Vaga, 1990, p. 22-24. 

4 Leonidas Donskis, Modernios sąmonės konfigūracijos: kultūra tarp mito ir 
diskurso, Vilnius: Baltos lankos, 1994, p. 259. 

pavyzdžius““. Šiuo atveju Maironio estetinės pažiūros yra savitos 
tuo, kad idealistinė grožio samprata, paremta katalikiška ontologine 
tradicija, derinama su antropologine kūrybos interpretacija, tiksliau, 
su XIX amžiaus Goethės ir Schillerio estetikos tradicija. Tai tradicija, 
kuri ne tik įtvirtino teksto ir gyvenimo bendrumo antropologinę idėją, 
bet ir saugojo jų distancijos būtinybę, siūlydama rašytojui teksto vei- 
drodyje gaudyti Tobulybės atspindį. Maironio estetikos ir kūrybos an- 
tropologiškumas nėra grynas, jis susietas su kosmologiniu matmeniu. 
Maironis įdomiausias kaip tokio estetinio konteksto rašytojas, bet jo 
estetinė mintis silpna tuo, kad pajėgia laikytis tik vakarykštės dienos 
kūrybos ir pernelyg kategoriškai bei dramatiškai reaguoja į modernių 
laikų kūrybą, prarandančią transcendentalumą ir sukančią į pavojin- 
gą jai pačiai dehumanizavimo kelią. 


» Ernstas Kasireris, op. cit., p. 248. 

Straipsnis, nagrinėjantis ašaros įvaizdį Maironio kūryboje. 


Pirma publikacija: Marijus Šidlauskas, „Maironio ašara“, in: Nuo Maironio iki 
Bern. Brazdžionio: tarp tradicijų ir modernizmo: Mokslinės konferencijos me- 
džiaga, parengė Raminta Antanaitienė, Kaunas: Maironio lietuvių literatūros 
muziejus, 2007, p. 53-58; skelbiama iš: Ibid. 


MARIJUS ŠIDLAUSKAS 


Maironio ašara 


Atsakydama į Tomo Sakalausko klausimą apie kultūrą, kultūras ir jų 
sąveiką su visuomene profesorė Viktorija Daujotytė pokalbių knygo- 
ję Duetai svarsto: „Kalbėjimas apie kultūrą, kultūros refleksijos taip 
pat yra kultūra. V. Kavolis, kaip Jūs žinote, yra gražiai ironizavęs, kad 
Lietuvoje yra itin daug kultūrų': gal reikėtų įvesti tokias sąvokas kaip 
kentėjimo kultūra ir aimanavimo kultūra. Ašarų kultūrą, berods, ti- 
krai turime. Atidžiai įsiskaitykime į verkiantį Maironį [...]“. Taigi, 
įsiskaitykime, tik gražiai ironizuodami neužmirškime, kad Maironio 
„ašarų kultūra“ užkliūva nebe pirmą kartą - neblogai pamename, 
kaip sovietmečio ideologai keiksnodavo Maironį dėl „verkšlenančio 
religingumo“ ir „juodos rezignacijos“, kaip principingai neleisdavo už- 
miršti klasiko „pasaulėžiūros ribotumo“. Atidžiau įsiklausę į verkiantį 
Maironį, galime pasitikrinti ir savo pačių neribotos epochos bei pa- 
saulėžiūros (viskas įmanoma, viskas tinka) akcijas. 

Vytautas Kavolis išties yra pastebėjęs perdėtą lietuvių - prakeiktų 
lyrikų tautos - polinkį į ašaras ir bandęs šį polinkį aiškinti kultūros so- 
ciologijos bei antropologijos sąvokomis. Įžvalgus jo žvilgsnis pirmiau- 
sia pasigauna Kristijono Donelaičio veikėjų hiperbolizuotus verks- 
mus, „daugiau vyrų savybę“. Pabrėžęs, jog ir Donelaičio, ir Maironio 
tekstuose anksčiau pasirodo mes negu aš (o tai liberaliojo individua- 


* Tomas Sakalauskas, Duetai, Vilnius: Lietuvos rašytojų sąjungos leidykla, 
1998, p. 299. 

lizmo požiūriu jau įtartina), toliau Kavolis apibendrina su sau būdin- 
gu kandumu: „Į XIX a. lietuviškojo konservatyvizmo sąmonę žmonių 
kolektyvas įžengia uniformuotai verkdamas (bet vis dėlto jau nebe 
miegodamas)“. Čia derėtų pridurti, kad toje epochoje urmu ašarojo 
ne tik konservatyvizmo sąmonė. Pakanka prisiminti Aušros pratarmę 
parašiusį Joną Basanavičių („parašęs ją [...] graudžiai apsiverkiau ir iš 
akių byrančiomis ašaromis sušlapinau rankraštį 3) arba tą pačią Aušrą 
beskaitantį ir lietuviu beatgimstantį Vincą Kudirką („Paskui pasidarė 
man taip graudu, kad, apsikniaubęs ant stalo, apsiverkiau“*). 

Savo teiginiui iliustruoti Kavolis pasirenka posmą iš Maironio eilė- 
raščio „Sunku gyventi“ (kurio pats Maironis, beje, nemėgo): 


Lopšy mes verkiam, saulę išvydę; 
Verkiame, meilės pančius pažinę; 
Verkiam, nuo kelio tiesaus nuklydę; 


Verkiame, karstą sau prisiminę.5 


Kartu su daugeliu kitų Maironio kūrinių, šis eilėraštis buvo mielai 
dainuojamas. Šatrijos Raganos (priminsime, kad ji yra parašiusi apsa- 
kymą „Ašaros“) Viktutės liudijimas: „Paėmėm lietuvišką dainelę 'Sun- 
ku gyventi žmogui ant svieto... [...] Neblogai išėjo, daina labai graži 
[..]““. Skirtingai nei Viktutė, Kavolis panašiose lietuviškose dainelėse 
nemato jokių estetinių ar metafizinių privalumų - jam rūpi socialinės 
ir ideologinės jų implikacijos, kurias laiko dogmatiškai konservaty- 
viomis ir beviltiškai anachroniškomis. 

Jis čia neįžvelgia (ar nenori įžvelgti) senosios biblinės idėjos, kad 
ašaros lydi žmogaus gyvenimą nuo gimimo iki mirties ir kad visa ci- 
vilizacijos bei kultūros istorija - nuo Jeremijo raudų iki dabartinių 


2 Vytautas Kavolis, Žmogus istorijoje, Vilnius: Vaga, 1994, p. 202. 

3 Jonas Basanavičius, Rinktiniai raštai, paruošė Danutė Krištopaitė, Vilnius: 
Vaga, 1970, p. 32. 

+ Vincas Kudirka, Raštai, parengė Aldona Vaitiekūnienė, t. 2, Vilnius: Vaga, 
1990, p. 542. 

5 Maironis, Raštai, t. 1: Lyrika, įvadą, komentarus parašė ir knygą parengė Ire- 
na Slavinskaitė, Vilnius: Vaga, 1987, p. 96, eil. „Sunku gyventi“. 

s Šatrijos Ragana, Sename dvare, Vilnius: Vaga, 1969, p. 41. 

Raudų sienos griuvėsių, nuo trenų iki ašarinių dujų - tai patvirtina. 
Betgi civilizacijos pažanga, kuria pasitikėdamas Kavolis braižo savą- 
sias sąmoningumo trajektorijas, yra, kaip žinome, itin reliatyvus da- 
lykas. Dar neaišku (o gal aiškiau nė nebūna), kas šiandien yra šiuolai- 
kiškesnis ir pažangesnis, pasakydamas daugiau tiesos apie gyvenimą 
ir mirtį: ar bulvariškai išsireklamavęs literatas (literatė), nešvankiai 
rakinėjantis savo tapatybės krizę, ar Maironio ašara, nuriedanti gal 
ir pernelyg dažnai, tačiau sugėrusi visą žmogiškųjų būsenų spektrą 
nuo šventos meilės iki švento pykčio. Žinia, Maironis mokėjo ne tik 
ašaroti: „Gana verkšlent jums, milžinai svajonių, / Išlepinti ir sotūs 
tinginiai!“7 

Galima tik spėlioti, kokias asociacijas toji ašara sukeltų tiems mūsų 
broliams ir sesutėms, kurie jau seniai gyvena norma-aaaa-liai ir vis 
dažniau juokiasi, kai reikėtų verkti, ir graudinasi (lieja krokodilo 
ašaras), kai derėtų tik nusijuokti. Taip, Maironis šiandienos Lietuvoj 
apsiverktų, bet liūdniausia, kad ne vienam kai kam tai pasirodytų juo- 
kinga. Taip, Maironis išgirstų daug verksmo ir dantų griežimo (ypač 
pastarojo), jam verktų iš skausmo širdis matant nesibaigiantį absurdo 
karnavalą politiniame ir kitokiuose teatruose, o nuo televizoriaus ar 
kompiuterio ekranų Jaunosios Lietuvos autorių reikėtų laikyti per pa- 
trankos šūvį, idant vargšo neištiktų apopleksija. Ką gi, istorija n-tąjį 
kartą kartojasi: ir vėl, kaip kadaise Salomėjai Nėriai, Maironis iškyla 
kaip sprendžiamoji sąžinės instancija?, ir vėl, kaip Vincui Mykolai- 
čiui-Putinui, jis mums regisi daugiau negu poetas?. 

Štai čia stabtelėkime. Kai šiandien ironizuojame Maironio ašarų 
kultūrą, suvokdami ją tiktai kaip retorinę klišę psichologizuotuose 
kontekstuose arba tiktai kaip atgyveną socialiniuose ideologiniuose 
kontekstuose - ar šitaip neišstumiame klasiko ten, kur jis darosi ma- 
žiau negu poetas? Ar nepasiduodame savo drumzlinos epochos iner- 
cijai, nebematydami Maironio ašaros išgaubtumo ir jos egzistencinio 


7 Eil. „Nuolat verkšlenantiems politikams“. 

8 Žr. Salomėjos Nėries eil. „Maironiui“. 

9 Žr. Vincas Mykolaitis-Putinas, „Maironis. 100-tosioms gimimo metinėms paminė- 
ti“, in: Vincas Mykolaitis-Putinas, Raštai, t. 10: Poezija; Literatūros istorija ir kritika; 
Laiškai, dokumentai, Vilnius: Vaga, 1969, p. 592-601 (šios knygos p. 321-329). 


594 


talpumo? Juk ir Kavolio kritines pastabas, tarkim: „Vienintelis taškas, 
kuriame vyriškojo aš ir moteriškojo aš sferos susijungia, yra liūdesys' 
ir 'ašara"“““, įmanu interpretuoti kaip semantinio išgaubtumo, o ne 
plokštumo argumentą. 

Lietuvių kalboje ašara žymi ne tik akių liaukų skystį. Savo demi- 
nutyvinę metaforiką šis žodis dosniai paskolina daugybei daiktų ir 
reiškinių, o ašarėlėmis lietuviai vadina ir pievų augalą plokščiomis šir- 
diškomis varputėmis, pakibusiomis ant plonų šakelių (kiškio ašarėlės, 
Briza media), ir raktažolę pelenėlę (Primula farinosa), ir pelkių žolę 
saulašarę (Drosera), savo plaukeliais gaudančią smulkius vabzdžius. 
Mūsų literatūros istorijoje taip pat būta knygos Ašarėlės - taip vadi- 
nosi 1918 m. išėjęs Margalio (Juozo Šnapščio) eilių rinkinėlis, kuklus, 
kaip irjo autoriaus talentas, perdėm atsikreipęs į Maironį. Maironišką 
mariologinių giesmių tradiciją tęsia Lacrimos (lot. lacrima - ašara) 
slapyvardžiu pasirašanti Marija Katiliūtė. Šiuolaikiška poetine ašaros 
rekonstrukcija galėtume laikyti Marcelijaus Martinaičio Gailile raso 
(1990), kuri, sykiu su tūkstantmete folkloro patirtimi, „atsimena“ ir 
Margalio Ašarėles. Ašaros poetinės semantikos šaknys veda ne tik gi- 
lyn ir platyn, jos dažnai tarpsta literatūrinės dirvos paviršiuje, išleis- 
damos gausių jausmingojo kičo ūglių. Šiuokart mums rūpi užčiuopti 
šios semantikos vertikalę, į kurią kreipia brandžiausių Maironio eilė- 
raščių eilutės: 


Kada tik keliu važiavau pro Trakus, 
Man verkė iš skausmo širdis; 
Gaili ašarėlė beplovė skruostus 


Ir mėlynas temdė akis." 


Ko taip nuliūdai? Ko ant krūtinės 


Ašara krinta griaudi?* 


* Vytautas Kavolis, op. cit., p. 206. 
* Eil. „Trakų pilis“. 
= Eil. „Vilnius (Prieš aušrą)“. 

Tačiau įspūdingiausiai ašaros kristalas sušvyti eilėraštyje „Vakaras 
(Ant ežero Keturių Kantonų)“: „Ko, ašarėle, ko tu per skruostą / Kaip 
perlas riedi?“ Regis, šioje retorinio klausimo akimirkoje įsitempia 
visa lietuviškojo lyrizmo šerdis, persmelkianti mūsų dainuojamą- 
ją tautosaką, ir nuo Antano Baranausko, Antano Vienažindžio, per 
Maironį ateinanti iki Vinco Mykolaičio-Putino („Ko gi ašara rieda 
skaidri / Ir manuoju įdubusiu skruostu?“*) ir Jono Aisčio („O nieko, 
nieko pasakai nestinga - / Dėl ko tu, ašara, rities? / Šaltinio krištolas 
lakštingala / Ir džiaugsmas liejas iš nakties““). 

Aisčio ašarą, išskaidrintą iki būties pilnatvės, nuostabos ir džiaugs- 
mo (plg. su psalmės eilutėmis: „Kas sėja ašarodamas, ims derlių džiū- 
gaudamas“ - Ps 126, 5), galima laikyti šios linijos kulminacija, kūrią 
savaip perfrazuos Justinas Marcinkevičius: „Ir neišverksi, ir neišdai- 
nuosi, / gal tiktai ištylėsi tą gerumą / prieš savo veidą vienas““. Popu- 
liariosios eilutės „Ašara Dievo aky / Lietuva ką tu veiki“ jau susilaukė ir 
priešiškos reakcijos (plg.: Saulius Žukas tiesiai sako: „jei eilėraštyje yra 
paminima 'ašara, viskas baigta...“7). Salomėja Nėris, savo pirmosios 
knygos paskutinįjį skyrių pavadinusi „Be ašarų“, pasiūlė kitą - mote- 
riškai dramatišką, maginį ašaros kodą: „Ir mano dienos - žėrinčios 
ašaros / laumių akyse“. Tačiau ji nuolat jautė romanso trauką ir prie 
ašarų motyvo kaskart sugrįždavo. 

Riedėdamas per patį lyrikos centrą, Maironio ašarėlės perlas yra 
jautriai užgavęs ir mūsų lyrinės prozos stygas. Juozas Aputis prisi- 
mena, kaip skaudžiai ši eilutė įsirėžė jam, Balčių pradinės mokyklos 
mokinukui: 


Man rodos, iš tos eilutės ėjo lyg ir koks atsakymas mano anam veržimui- 
si, ilgėjimuisi iškeliauti už miškų, už tolių: skaitydamas supratau, kad 
tas, kuris parašė eilėraštį, yra ne namie, net ne Lietuvoj, kad ilgėjimasis 


3 Maironis, op. cit., p. 186, eil. „Vakaras (Ant ežero keturių kantonų)“. 

** Eil. „Nusileido ant žemės giesmė“. 

5 Eil. „Lakštingala“. 

6 Eil. „Saulele mano, vakarop eini“. 

7 [Juozo Apučio pokalbis su Valdu Kukuluj, in: Juozas Aputis, Maži atsakymai 
į didelius klausimus, Vilnius: Alma littera, 2006, p. 141. 

8 Eil. „Žvaigždė - jaunystė“. 


per tuos keisto vardo ežerus eina iš tenai link mūsų, link trobos, kur 
sėdžiu aš, skaitau tą knygą, retkarčiais pažvelgdamas pro šakaliais su- 


ramstytą virtuvės langą.* 


Šitaip ašaros tema iš lyrinės impresijos pereina į fenomenologinę 
savistabą, o tai tik patvirtina šio maironiškojo topo meninį produk- 
tyvumą. Tokia ašara savyje sutelkia ne tik lyrinę, bet ir moralinę, eg- 
zistencinę, apskritai dvasinę ir galbūt pačią tauriausią žmogaus galią. 
Bent jau iki šiol sutelkdavo... 

Maironiui su ašara esmingai susijusi pati kūrybos prigimtis ir pa- 
slaptis, turinti ryškų sakralinį kryptingumą ir vedanti maldos link. 
Vienas meniškiausių kūrybos temos eilėraščių „Poezija“ baigiamas 
posmu, kur susipina ir amžinojo idealybės ilgesio, ir kūrėjo išskirti- 
numo, ir įkvėpimo ekstazės motyvai: 


Oji padavusi man lyrą, 
Į tą užburtą vedė šalį, 
Kur takas ašaromis byra, 


Kuriuo retai kas eiti gali.?* 


Būdingas šiuo požiūriu eilėraštis „Nenoriu sapnų“, tik čia daugiau 
valingos energijos ir dramatinės ekspresijos: 


Kur lakioja mintis? 

Ko taip žiba akis? 

Kam ašaros veržias ir byra? 
Aš patsai nežinau, 

Tik Aukščiausio prašau, 


Kad stiprintų verkiančią lyrą.*" 


Mūsų temai taip pat svarbi Maironio satyra „Skausmo balsas“, ku- 


rios lyrinis „aš“, nesitenkindamas perspektyva „nutilti, / Ar verkt už 
išgamas skaudžiai“, ryžtasi prašnekti žaibais ir aistringai primena, 
» [Juozo Apučio pokalbis su Valdu Kukulu], p. 12. 
20 Maironis, op. cit., p. 54, eil. „Poezija“. 


2 Ibid., p. 128, eil. „Nenoriu sapnų“. 

Jog žemė - ašarų vietovė! 
Ir nelaimingas tas žmogus, 
Kuris veido ašara neplovė: 


Jam uždarytas bus dangus! 


Kaip pastebėta Reginos Mikšytės, ši strofa artima Adomo Mic- 
kevičiaus Vėlinių eilutėms Kto nie doznal goryczy ni razu, / Ten nie 
dozna slodyczy w niebie** ir Johanno Wolfgango Goethes pirmajai 
Arfininko dainai iš romano Vilhelmo Meisterio mokymosi metai: Wer 
nie sein Brot mit Trūnen af$3. Šiuokart šalia dažnai minimų autorių, 
formavusių Maironio poetiką, dar paminėsime Fiodorą Tiutčevą, su 
kuriuo Maironį sieja ir filosofinė pasaulio dvilypumo idėja, ir dienos / 
nakties, poeto / minios priešstata, dūmo, šešėlio, gamtos motyvai, ir 
tobula klasikinė metrika. Įdomumo dėlei cituotą Maironio tekstą pa- 
lyginkime su Tiutčevo išversta Arfininko daina, kuri rusiškai skamba 
šitaip: 


Kmo c xne60M CN1ė3 CE0UX He e, 

Kmo 6 xCU3HU UeN5IMU HOUAMU 

Ha n0xce, nnaua, Ke CuJen, 

Tom He3HAaKOM C HeGECHbIMU GAACMAMU"* 


Apie „šventąjį ašarų šaltinį“ ir „ašarų angelą“, transformuotą am- 
žinojo moteriškumo vaizdinį, kalbama Tiutčevo eilėraštyje „Cne3b1“ 
(1823): 


H monbKo cMEeDMHOe0 3eHUŲ 
Toi, aHeEN CNE3, domponewubca KpbI1AMU — 


2 „Kas šios žemės vargų nepatyrė, / Tas saldybių dangaus neragaus“ (Adomas Mic- 
kevičius, Vėlinės, vertė Justinas Marcinkevičius, Vilnius: Vaga, 1998, p. 47). 

3 Regina Mikšytė, „Literatūrinės įtakos lietuvių silabinei-toninei eilėdarai 
(XIX a. antroje pusėje)“, in: Lietuvių poetikos tyrinėjimai, redakcinė kolegija: 
Ambraziejus Jonynas (ats. redaktorius) [et al.], Vilnius: Vaga, 1974, p. 67- 

24 „Kam duona ašarom netaps, / Kas sielvarto naktų gilybės / Neišverkė ant lovos, 
tas / Nežino jūsų, dangaus galybės“ (Johanas Volfgangas Getė, Poezija, vertė Jo- 
nas Juškaitis, Vilnius: Vaga, 1986, p. 57). 

Tyman pacceemca C1e30MU, 
H nebo cepapuMckUux Nuų 


BOpye pa3086emca npe0 o1ūMu.?5 


Tiutčevas taip pat yra parašęs eilėraštį (be pavadinimo), kurio idėją 
atkartoja Maironio „Sunku gyventi“: 


Cne3b1 AIO0CKUE, O C1e3bI AIODCKUE, 
JIbemecb 66! panHeT u no30HeU nopod... 
JIbemecb 6e386CmHble, AberMeCb HE3PUMDIE, 
Heucmoujumble, HEUC4UCAUMoIė, — 
JIvemecb, KAk Abi0MmCA cmpyu J0X0e8b1e 


B oceHb 2NYXYIO, NOPOIO HOuHoli 39 


Grįžtant prie eilėraščio „Skausmo balsas“ pabaigos, pabrėžtina, 
kad čia biblinė idėja (jog žemė, šiapusinė būtis tėra ašarų pakalnė, 
vargų slėnis) išsakyta valingai, kategoriškai, stilistika nesentimentali, 
„vyriška“. 

Maironiškoji verksmo, kančios semantika susijusi su poeto - skaus- 
mo vyro vaizdiniu, išplėtotu eil. „Poeta“: 


Tada, paėmęs aukso lyrą, 
Pravirkdžiau stygomis aidus, 
Būrys, apstojęs skausmo vyrą: 


„Poeta, - nutarė, - graudus!“ 


Skausmo vyras (Vir Dolorum) - tai Jėzaus Kristaus ikonografinis 
tipas, susiformavęs Bizantijos dailėje ir paplitęs Vakarų Europoje 


5 Genop Tior4eB, Cmuxomeopenua, Mock8a: XypoxkecTBeHHaa AHTepaTYPA, 
1986, p. 30. [Pažodžiui: „Ir vos mirtingojo vyzdžius / Sparnais tu, angele ašarų, 
paliesi, / Ašaromis rūkas išsisklaidys / Ir serafimiškų būtybių dangus / Išsiskleis 
staiga prieš akis] 

26 Ibid., p. 153. [„Ašaros, ašaros, žmogui žadėtos, / Krintat iš jauno ir seno akių... / 
Krintat nežinomos, nesuskaičiuojamos, / Krintat nematomos, neišeikvojamos, - 
/ Krintat, kaip krinta vidurnakčio lietūs / Rudenį vėlų tamsybėj laukų“ (Fiodoras 
Tiutčevas, Lyrika, vertė Jonas Strielkūnas, Vilnius: Vaga, 1982, p. 61.)] 

(plg. Albrechto Dūrerio „Vir Dolorum“). Apie skausmo vyrą kalbama 
Senajame Testamente, Izaijo knygoje: „Jis nebuvo nei patrauklus, nei 
gražus: matėme mes jį, bet nepamėgome. Jis buvo paniekintas, žmo- 
gaus vardo nevertas, skausmų vyras, apsipratęs su negalia, - toks, ku- 
ris prieš žmones užsidengia veidą. Jis buvo paniekintas, laikėme mes 
jį nieku. Tačiau jis mūsų negalias prisiėmė, mūsų skausmus sau užsi- 
krovė“ (Iz 53, 2-4). 

Paprastai nurodomos šio eilėraščio sąsajos su garsiuoju Aleksan- 
dro Puškino kūriniu „Poetas ir minia“, tačiau sąšaukos su kur kas es- 
mingesniais Biblijos archetipais ir topais lieka neatskleistos. O juk 
eilėraštį „Poeta“ galima skaityti kaip pacituotos Izaijo knygos poetinę 
iliustraciją, plg.: 


Izaijas Maironis 
Nors ir buvo žiauriai Nebuvo žodžių nei dejonės; 
kankinamas, bet pakluso, - Nebiro ašaros, oi ne! 


burnos nepravėrė. 

Kaip tyli ėriukas, vedamas pjauti, 
kaip tyli avis kerpama, 

taip jis nepratarė žodžio. (Iz 53, 7) 


Jis buvo paniekintas, laikėme Draugai stebėdamies apleido, 
mes jį nieku. (Iz 53, 3) Ir bėgo nuo manęs vaikai. 
Bausmė ant jo krito Patsai ramumo nepažinęs, 
mūsų išganymui, Kitiems išganymą nešu. 


Mes buvome išgydyti jo žaizdomis. (Iz 53, 5) 


Su verksmu siejamas skausmas, kentėjimas, vargas yra svarbi Mai- 
ronio pasaulėjautos ašis, kuri išryškėja jau pirmajame Maironio eilė- 
raštyje „Miškas ūžia“ (pirmoji redakcija - „Lietuvos vargas“). Šis nepa- 
prastai išpopuliarėjęs (Mykolaitį-Putiną pastūmėjęs imtis plunksnos) 
eilėraštis yra įspūdinga tautinės priespaudos ir artėjančio pabudimo 
alegorija, kurios pirmojoje dalyje įmanu atpažinti Jeremijo raudų in- 
tertekstą. Plg.: 

Jeremijas: Maironis: 


[...] tesrūva mano akys ašaromis Miškas ūžia, verkia, gaudžia; 
nakčia ir dieną, be perstojo, Vėjas žalią medį laužo; 
nes baisus nuniokojimas ir Nuliūdimas širdį spaudžia, 


nepagydoma žaizda nukankino mergelę Lyg kad replėmis ją gniaužo. 


dukrą, manąją tautą. (Jer 14, 17) 


Nesvarbu, kad šiuo atveju verkia ne asmuo, lyrinis subjektas, o miš- 
kas. Personifikuotas verkiantis miškas tik pabrėžia žmogaus neatski- 
riamą ryšį su gamta ir tautos bendruomene. Nelaisvėje kenčiančios 
ir raudančios tautos vaizdinys Biblijoje taip pat siejamas su gamtos 
(upės, kalno) topika: „Prie Babilonijos upių - ten mes sėdėjome verk- 
dami, Ziono kalną atsiminę“ (Ps 137, 1). 

Ašara neabejotinai priklauso Maironio poetikos širdies poliui, ku- 
rio priešstata - protas (plg. eil. „Kam širdį davei?“, „Širdis ir protas“). 
Iš esmės pirmenybę atiduodamas širdžiai, romantikas Maironis vis 
dėlto ne kartą valingai įsipareigoja žemiškiesiems, visuomeniniams 
rūpesčiams, įsijaučia į milžinų dvasią, ir tuomet „ašara baili“ tampa 
„moteriško“ silpnumo požymiu. Ankstesni jausmų protrūkiai („Kodėl 
gi tų ašarų, tų sidabrinių, / Užtvenkt negaliu niekada*“*7) tam kartui 
užtvenkiami ir peršokama į „vyriškąją“ paradigmą („Apsiverkti nemo- 
ku, pasiskųst negaliu [...]“*). Būdingas „vyriško“ sapnų išsižadėjimo 
eilėraštis -— „Pasitikėjimas savimi“: 


Dabar ne mirties, aš gyvatos prašau: 
Aš noriu gyventi, kariauti! 
Man suteikė jėgas Aukščiausias, žinau, 


Ne ašaroms veidą beplauti.?? 


Širdies ir proto priešstata yra bendresnio individualumo-visuo- 
meniškumo santykio variantas, kurį savo ruožtu galima interpre- 
tuoti kaip vita contemplativa / vita activa* sąveiką. Tarp šių polių 


2 Eil. „Daina [Ar skauda man širdį? Oi ne, oi nel...l“. 

28 Eil. „Skurdžioj valandoj“. 

29 Maironis, op. cit., p. 130, eil. „Pasitikėjimas savimi“. 
e Aktyvus gyvenimas / kontempliatyvus gyvenimas (lot.). 


Nr 

tvyro dramatinė įtampa, kuri tolydžio komplikuojama - asmeninis 
skausmas slepiamas, o viešasis veikimas, aukojimosi entuziazmas, 
nesusilaukia įvertinimo ir nebeteikia dvasinės paguodos (plg. „Sunku 
gyventi“ - „Šalin, dūsavimai“; „Taip maža paramos“ - „Pasitikėjimas 
savimi“). Vidinę šios įtampos spyruoklę atpažįstame prisipažinime 
„Daug nenoriu!.. O tiek noriu"*! 

Viduramžių krikščionybė ašarose įžvelgė savo charizmą, vadina- 
mąją donum lacrymarum, ašarų dovaną. Pamoksluose ašaros mini- 
mos kaip sudedamoji gyvenimo dalis, lydinti žmogų nuo gimimo iki 
mirties (plg. „Sunku gyventi“). Antai Jurgio Ambraziejaus Pabrėžos 
pamoksluose pabrėžiama, jog Šventasis Raštas „beveik ant kiekvie- 
no nabašninko liepia verkti ir ašaras lieti, o tai dėl parodymo, jogei 
tas turi znoką prapulties, kurs be ašarų ir verksmo žmonių į duobę 
nueitų“. Ašarų nebuvimas netgi galėjo reikšti netiesioginį įkaltį 
sudarius suokalbį su šėtonu (plg. Raganų kūjį - susidorojimo su ra- 
ganomis vadovėlį). Maironio ašara, neabejotinai „atsimenanti“ šią vi- 
duramžišką tradiciją, sietina ir su viduramžių krikščionybės saldumo 
kategorija (meilės ir kančios saldybė), o taip pat su XIII a. itališkojo 
dolce stil nuovos* poetika. Šio stiliaus klasikas Dantė, Naujo gyve- 
nimo subjektas, nuolat kalba apie „saldų troškimą“, širdies paslaptis, 
skausmą ir sielvartą, o jo platoniškos meilės Beatričei nuolatiniai pa- 
lydovai yra verksmas ir dūsavimai (plg. sonetą „Raudokit, mylintieji“), 
tokie būdingi Maironiui. Įdomu, kad Naują gyvenimą vertęs poetas 
Sigitas Geda“ nevengia pasinaudoti maironiška leksika bei intona- 
cijomis („[...] jaučiu kaip skausmas užgula krūtinę“). Suprantama, 
Maironio „ašarų kultūroje“ nebūtina matyti vien viduramžių, baroko 
ar šviečiamojo sentimentalizmo kanonų iliustracijas. Šalia giluminio, 
gyvastingojo klodo esama ir šios kultūros periferijos, kuomet klasikas 


* Eil. „Kas tas paslaptis suprastų...“ 

3 Jurgis Ambraziejus Pabrėža, Kninga. - Toręti sawiey Kozonius [...], 1822, 1233. 
Rankraščio kopija, saugoma Klaipėdos universiteto Kazio Pemkaus archyve. 

3 Naujasis saldus stilius (it); XIII-XIV a. grupės italų poetų stilius, kuriam būdingi 
sudvasinti bei idealizuoti meilės bei moteriškumo vaizdiniai. Žinomiausi atstovai: 
Guido Cavalcanti ir Dante Alighieri. 

34 Kartu su Sigitu Geda šią knygą vertė ir Inga Tuliševskaitė. 

niūniuoja „krauju ir ašara dėmėtą“ romanso melodiją“. Ką gi, ir Ho- 
merui pasitaikydavo užsnūsti... 

Maironio pamėgtoji ašaros-rasos paralelė taip pat turi pirminę reli- 
ginę sąsają. Lietuvoje ji sietina su rytmetinėmis Advento pamaldomis 
ir giesmėmis-rarotomis (plg. Bernardo Brazdžionio „Rarotų giesmė“). 
Poezijoje šią paralelę įtvirtino Vienažindys ir Baranauskas („gaili rasa 
krinta“). Advento liturgija pabrėžia Kristaus atėjimo ilgesį gamtoje, 
rasojanti - ašarojanti žemė tarsi šaukiasi Dievo: 


Rasokite, dangūs, iš aukštybių 

Ir, debesys, išlykite teisumą. 

Žemė teprasiveria, tedygsta išganymas, 

Drauge tegu išželdina teisumą. 

(Iz 45, 8. Plg. lot.: Rorate, coeli desuper... iš čia rarotos - katalikų anksty- 


vosios mišios Marijos garbei, laikomos per Adventą.) 


Apšvieta ir Naujieji laikai ašaros motyvą pradeda energingai seku- 
liarizuoti, kol galiausiai post-gadynėje ašara nebetenka savo sakrali- 
nės vertikalės ir tampa arba dekoratyvaus poetizmo, arba konjunk- 
tūrinio afrodiziako atitikmeniu. Postmodernizmo sugestijos trukdo 
atverti Maironio ašaros gelmę ir verčia į ją žiūrėti kaip į tam tikrą 
emocinę klišę, įkyroką „maironizmą“ (dažnas šio topo varijavimas ir 
jo semantinio paviršiaus eksploatavimas teikia tokiai nuostatai tam 
tikro pagrindo). Tačiau žvelgti giliau trukdo ir mūsų interpretacijų 
kultūra (inercija?), daug šnekanti apie transcendenciją, tačiau ne- 
betikinti, kad įmanu ieškoti ir atrasti „anapus ribos“. Maironio ašara 
dažnai trykšta iš tekste nebematomų egzistencinių, kultūrinių, psi- 
chologinių versmių, kurių estetinis įforminimas ne visuomet tobulas. 
Išties, mūsų lyrikos tėvo retorika turi pasikartojimų inercijos. Tačiau 
viena iš kartojamų tiesų nesensta - mažytėje tobulos formos ašaroje 
gali sutilpti beribis žmogaus pasaulis. 


35 Eil. „Nutrūko - nesumegsi“, „Sudieu“. 

Straipsnis, nagrinėjantis Maironio kūrybos kultūrines atramas bei sąsajas. 


Pirma publikacija: Brigita Speičytė, „Maironio palimpsestas“, in: Metai, Vil- 
nius, 2008, Nr. 3, p. 75-88; skelbiama iš: Ibid. 


BRIGITA SPEIČYTĖ 
Maironio palimpsestas 


Maironio seminaro 1994-1996 m. vedėjai ir dalyvėms 


Palimpsesto terminas pasitelktas kaip teorinė metafora aptarti Mairo- 
nio kūrybos santykiui su tradicija. Ši metafora įprasmina savitą rašy- 
mo būdą - rašymą ten, kur būta ankstesnio teksto, kuris yra ištrintas 
ar išsitrynęs, bet prasišviečia pro tai, kas parašyta. Maironio poezijos 
analizei adekvačiau perkelti palimpsesto sampratą ne tiek iš senovės 
(antikos, viduramžių) raštijos istorijos (tekstai ant papirusų, perga- 
mento - nuplaunami, išskutami), o tokią, kokia vartojama architek- 
tūros srityje: performuotas, perstatytas kraštovaizdis (dažniau - urba- 
nistinis) išlaiko ankstesnių statinių, jų architektonikos pėdsaką, šešėlį. 
Palimpsesto terminas literatūros srityje padeda įvardyti specifinį san- 
tykį su paveldu: santykį, kurio neužtenka apibrėžti citatos, nuorodos, 
aliuzijos į jo tekstus terminais. Tai formų suliejimas, kontaminacija, 
derinimas - kaip būdas apgyvendinti negyvenamą vietą, įkomponuo- 
ti į naują statinį griuvėsius, nuoskilas, dabarčiai naujame ansamblyje 
atverti praeities erdves ar detales. Ir perstatyti, uždengti, slėpti pėdsa- 
kus; pristatyti dar vieną aukštą. Palimpsestas yra, pavyzdžiui, Vilniaus 
Arkikatedros varpinės bokštas, išlaikęs gynybinio, galbūt ir ritualinės 
paskirties bokšto - ankstesnės formos - pėdsaką. Ir Vilniaus universi- 
teto senasis ansamblis: Filologijos fakulteto rūsy (gaila, kadaise dėl rū- 
korių uždarytas) grindyse yra paliktas seno grindinio fragmentas, nuo 
dabartinio kultūrinio sluoksnio paviršiaus nugrimzdęs kelis metrus. 
Palimpsestas bet kuriuo atveju yra tradicijos lūžio reiškinys. Tai 
yra naujovės dominavimo, tradicijų kvestionavimo, netgi atsisakymo 


604 


laiko ženklas. Palimpsestiškame tekste (tiek kalbiniame, tiek erdvi- 
niame) ryškesnis, dominuojantis, pirmesnis yra naujas sluoksnis. Pa- 
limpsestas nėra restauracija. Literatūros tradicijoje tai toks rašymas, 
kuris paviršiuje atrodo besikuriąs pats iš savęs, ištrinąs ir atšaukiąs 
praeities tekstus kaip jam nebūtinus, bet iš tiesų persiima jų simboli- 
neenergija, ją perduoda ateičiai. Literatūros istorijoje yra aptarta, kad 
tokia rašymo forma aktualiai iškilo romantizmo epochoje". 

Lietuvių literatūroje poetinio palimpsesto poreikį motyvavo ir spe- 
cifinė kultūrinė situacija. Maironiui reikėjo ne tik rūpintis savo poe- 
zijos kalbos gramatiškumu, derinantis prie sparčiai kintančių bendri- 
nės kalbos normų, bet ir vienakalbiame kūrybos korpuse suderinti 
paveldėtus kultūrinius dialektus. Antano Strazdo, Dionizo Poškos, 
Antano Baranausko palikimas akivaizdžiai rodo, kad tai, kas buvo sa- 
koma ir rašoma lietuviškai, nebuvo taip pat tų pačių autorių sakoma 
ir rašoma lenkiškai. Dar plačiau žvelgiant - tai, ką rašė Strazdas, Poš- 
ka, Baranauskas, nebuvo visiškai tas pat, ką rašė Adomas Mickevičius, 
Vladislovas Sirokomlė ir Juozapas Ignotas Kraševskis, nors neabejoti- 
nai visų šių autorių kūryba sudarė Maironio kūrybai artimą bei svar- 
bų tradicijos kontekstą. Tad Maironis ne tik kūrė bendrine lietuvių 
kalba, ne tik pritaikė jai silabotoninę eilėdarą, ne tik sukūrė lyrikos 
formų repertuarą. Savo kūryboje jis performavo tradicijos perspekty- 
vą: išsiskaidžiusį, kartais jau į „priešingus balsus“, anot Tomo Venclo- 
vos metaforos, besiskiriantį paveldą jis sutvirtino savo tekstu, padarė 
jį vientisą, rašydamas ant viršaus. Ne tuščioje vietoje, bet nerestau- 
ruodamas jokio dekoro. Skaitydami Maironio poeziją, skaitome tarsi 
daugiasluoksnį palimpsestą - žemaičių lituanistus, Mickevičių ir Ba- 
ranauską kartu - ir lietuviškai. 

Palimpsesto pobūdžio santykį su tradicija atskleidžia pirmasis 
stambesnis Maironio kūrinys - rankraščiu likusi poema Lietuva (1888). 
Itin iškalbinga tai, kad poemoje kultūros tradicija modeliuojama kaip 


Algis Kalėda, „Romantizmo palimpsestiškumo klausimu“, in: Lietuvos kul- 
tūra: romantizmo variantai: mokslinės konferencijos, skirtos Adomo Mic- 
kevičiaus 200-0si0ms gimimo metinėms ir įvykusios 1998 gruodžio 4 dieną, 
medžiaga, sudarytoja Aušra Jurgutienė, (ser. Colloguia), Vilnius: Lietuvių 
literatūros ir tautosakos institutas, 2001, p. 19-27. 

kraštovaizdis, o jos pažinimas, pristatymas - kaip kelionė po kraštą. 
Tokiu būdu aktualizuojamas savitas santykis su tradicija: tai gyveni- 
mo erdvė, gyvenamasis pasaulis, ne koks nors archyvas ar muziejus; 
todėl ji yra ir simbolinis atminties tekstas, nužymėtas paminklais, 
kurie sužadina atmintį ir iš jos iškelia gyvenimo orientyrus, ekspona- 
tus. Tradicija yra kūrybos erdvė (žemė - vientisas plotas), ne praeitis. 
Galima sakyti, kad savo pirmuoju didesniu tekstu Maironis sukūrė 
sau tarsi poetinę „kanvą“ — kultūrinį Lietuvos reljefą. Jame matyti 
Maironio užmojis - sujungti tai, kas yra atskira ir ką nėra paprasta 
sujungti, - nebuvo anuomet, nėra ir šiandien: Maironio Lietuvos kul- 
tūrinė panorama apėmė tokias daugialypio paveldo kraštines kaip 
Kristijonas Donelaitis (Prūsijos Lietuva) ir Mickevičius (lenkiškoji ir 
plačiau - kitakalbė LDK tradicija). 

Šį kultūrinį kraštovaizdį Maironis detalizavo svarbiausiuose debiu- 
tinio rinkinio Pavasario balsai tekstuose. 1891 m., studijuodamas Pe- 
terburgo Romos katalikų dvasinėje akademijoje, Maironis nelegalioje 
lietuvių spaudoje publikavo du eilėraščius, kurie įėjo į Pavasario balsų 
ir apskritai visos Maironio poezijos kanoną: „Vilnius (Prieš aušrą)“ ir 
„Trakų pilis“. Galima manyti, kad Peterburgas Maironiui buvo visais 
atžvilgiais - tautiniu, politiniu, civilizaciniu, konfesiniu - kita, kita- 
rūšė aplinka. Tokia aplinka paprastai sustiprina savasties refleksiją. 
Neatsitiktinai šiedu eilėraščiai, parašyti imperijos sostinėje, yra susiję 
su Lietuvos sostinėmis, istoriniais, kultūriniais, dvasiniais tradicijos 
centrais. Su Vilniumi buvo susietas pirmasis XIX a. klasicistinis pa- 
triotinis eilėraštis - žemaičių bajorų tautinis-kultūrinis manifestas - 
Simono Stanevičiaus odė „Šlovė žemaičių“ („Mačiau Vilnių, šaunų 
miestą..“). Vilnius XIX a. pabaigoje jau buvo suvokiamas ir kaip Lie- 
tuvos bei Lenkijos romantikų, visų pirma Maironiui svarbaus Micke- 
vičiaus, dvasinė tėvynė. 

Maironio „Vilnius“ primena Stanevičiaus klasicistinio eilėraščio 
„Šlovė žemaičių“ retorinį patosą, panaši ir tekstų pradžia - odei bū- 
dingas plačiai aprėpiančio žvilgsnio motyvas. Tačiau emocinis patoso 
turinys ir regėjimo lauką apibrėžianti tamsos-šviesos semantika es- 
mingai skiriasi. Stanevičiaus odėje žvilgsnis sujungia ir dabartį - že- 
maičius Vilniuje, ir praeitį - regi LDK valdovus, kunigaikščius. Teks- 

tas kupinas optimizmo, visuomeninio entuziazmo ir, anot Audronės 
Žentelytės, jaunatviškos bravūros*. Maironio Vilnius skendi nakty 
prieš aušrą: 


Antai pažvelki! Tai Vilnius rūmais 
Dunkso tarp kalnų plačiai! 
Naktis jį rūbais tamsiais kaip dūmais 


Dengia! Jis miega giliai 


Tamsa, dengianti Vilnių, pabrėžtinai gretinama su dūmais - Mai- 
ronio poezijoje tai istorinio laiko, žmogaus būties nykimo, praeina- 
mumo įvaizdis (plg. „Išnyksiu kaip dūmas“). Sukuriama įspūdinga 
metafora - Vilnius yra užgesusi tėvynės akis: 


Norėtum brangią išvysti pilį, 
Kur garsūs amžiai užmigę tyli, 
Kai Vilnius buvo mums kaip akis, 


Kai švietė jis Lietuvai, mūsų tėvynei. 


Atsinaujinimo viltis siejama su gamtiniu laiku (aušra), natūraliu 
jo ciklu bei vitališkąja jos energija, nors Stanevičiaus odė išreiškė 
herojinį užmojį pataisyti, „ką amžiai pagadino“. Maironio eilėraštyje 
naujo laiko slenkstį žymi prieš aušrą suskambusi kasdieniška pabu- 
dusių paukščių šneka „pagiriuose“ vietoj kadaise Vilniuje skambėju- 
sio, visame pasaulyje pasklidusio „Šlovės žemaičių“ antikinio „šimta- 
balsio garso“. 

Maironio eilėraščio retorinį patosą galima aiškinti ne odės, bet trė- 
nų situacija — tai garbingo mirusiojo, Vilniaus, kaip užgesusio tradi- 
cijos kūno, apraudojimas. Maironio eilėraštyje - patetiško gedėjimo 
situacija, analogiška herojiniam žuvusiųjų pagerbimo vaizdui iš isto- 
rinės dainos „Oi neverk, matušėle!“: 


2 Audronė Žentelytė, „Lietuvių tautinio atgimimo mitologija“, in: Literatūra, 
Vilnius, 1998, t. 36 (1), p. 62. 

3 Maironis, Raštai, t. 1: Lyrika, įvadą, komentarus parašė ir knygą parengė Ire- 
na Slavinskaitė, Vilnius: Vaga, 1987, p. 173, eil. „Vilnius (prieš aušrą)“. 

Saulė leidos raudona ant Vilniaus kapų, 
Kai duobę kareiviai ten kasė, 

Ir paguldė daug brolių greta milžinų, 

O Viešpats jų priglaudė dvasią.4 


Bailaus mėnesio, netikra šviesa nušviečiančio Vilniaus mūrus, mo- 
tyvas primena istorinės giesmės „Milžinų kapai“ finalą, kur saulė gė- 
disi parodyti mirusiųjų kūnais nusėtą lauką: 


O, buvo mūšys! 
Apsiniaukus naktis 

Jį dienai parodyt drovėjos; 
Tik kūnų šimtai, 
Suvartyti keistai, 

Ilgai, dar ilgai ten ilsėjos.3 


Pirmajame šio eilėraščio variante buvo ryškesnis, nors ne toks me- 
niškas, sukrautų mirusiųjų kūnų kalnų motyvas, atliepiantis kalvotą 
Vilniaus peizažą: „Tik kūnų šimtai, / Suguldyti aukštai.“ Ši frazė jau 
atrodo tarsi aliuzija į pagonišką laidotuvių laužą. 

Vilniaus, taip pat senosios Lietuvos sostinės Trakų sąsaja su mir- 
ties, tamsos, lyg tam tikro ciklo pabaigos, vaizdiniais, viena vertus, ga- 
lėtų atrodyti kaip atsisveikinimas su istorine bei politine Vilniaus tra- 
dicija, netgi savotiškas jos atsisakymas. Praeitį apgaubusioje tamsoje 
neleidžiama išryškėti jokiems konkretiems daiktų kontūrams. Tačiau 
ši Vilniaus vaizduosena į teksto paviršių iškelia itin seną, ikiistorinį 
Vilniaus mito tekstą, kurį yra rekonstravęs Vladimiras Toporovas. 
Vilniaus kraštovaizdis ir su juo siejami išlikę senieji pasakojimai (Ie- 
gendos apie Šventaragį ir jo įsteigtą mirusiųjų deginimo ritualą, apie 
Vilniaus įkūrimą), Vilniaus, Neries ir Vilnios vardų semantika iškelia 
Vilnių, Vilniaus kraštovaizdį kaip mitinio gyvybės-mirties-gyvybės 
virsmo vietą, kaip gyvybės ir mirties misterijos erdvę ir topografi- 


4 Ibid., p. 12, eil. „Oi neverk, matušėlę!“. 
5 Ibid., p. 200, eil. „Milžinų kapai“. 

nį mito tekstą“. Atrodo, kad misterijos nuotaiką Maironis pagavo 
cituotoje „Oi neverk, matušėle!“ eilutėje: „Saulė leidos raudona ant 
Vilniaus kapų [...]“ Taigi ir Vilniaus apraudojimas suvoktinas kaip 
dvasinio apsivalymo ritualas, padedantis išgyventi gyvybės-mirties- 
gyvybės virsmą, anot Toporovo, šis ritualinis „atsigręžimas į chaosą 
ir mirtį paremia kosmoso elementų regeneraciją“. Drauge lietuvių 
moderniajai poezijai sugrąžinamas lietuvių tradicijos mitinės pra- 
džios matmuo ir jos šaltinis. Norint sujungti tai, kas istorijoje yra išsi- 
skaidę, grįžtina prie visiems bendros pradžios. Maironio poezijoje šis 
įvairiomis formomis realizuojamas, skirtingus naujesnius palimpses- 
to sluoksnius ir jo paties kūrybinę energiją sujungiantis pra-tekstas 
yra mitas. Vilniaus mitas - t. y. Vilniaus kraštovaizdyje įrašytas mitas. 

Vilniaus mitiškumą ir jo kraštovaizdžio misteriškumą Maironis, 
suprantama, buvo suvokęs dar iki mokslinių Vilniaus mito rekons- 
trukcijų; šį suvokimą skatino gausi mitologinės Vilniaus temos per- 
dirbimo, peraiškinimo istoriniuose veikaluose tradicija (Tado Čackio, 
Mykolo Balinskio, Teodoro Narbuto, Kraševskio darbai)š. Maironis jau 
poemoje Lietuva Vilniaus peizažą pažymėjo pirmiausia mitologinių 
ar mitologinių-istorinių veikėjų, tokių kaip Šventaragis, Lizdeika, Ge- 
diminas, vardais. Vis dėlto įspūdingiau, kad Maironis junta gilųjį šio 
teksto lygmenį; iškelia ne tik pagonišką paviršinį Vilniaus ornamen- 
tą („Ugnis Šventragio čionai rusėjo. / Garbingų vyrų čia kaulai smil- 
ko“), bet ir gelminio archetipo generuojamą, nors iki galo nepasakytą, 


* Interpretuodamas Vilniaus, Vilnios ir Neries toponimus kaip „pagrindinio 
mito“ pėdsakus, mokslininkas rašo: „Be abejonės, mitologiniu požiūriu Vil- 
niaus įkūrimas ir yra tas perėjimas nuo ano, svetimo pasaulio, prie šio, savo, 
kuris suponuoja du polius: *ner- ir *vel- 'apačia, 'chtoniškumas; mirtis" 
*ner- ir *vel- 'gyvybinė galia) “vaisingumas, “turtas; 'didvyriškumas, 'valdžia'; 
mitologinės nomenklatūros lygmenyje šiems poliams atstovauja pabaisos 
(gyvatės, slibino) ir jo nugalėtojo, naujos Visatos (taip pat ir miesto) įkūrėjo, 
naujos tvarkos opozicija, kuriai esant, atsigręžimas į chaosą ir mirtį paremia 
kosmoso elementų regeneraciją: stirb und werde, Goethes žodžiais tariant“ 
(Vladimir Toporov, Baltų mitologijos ir ritualo tyrimai: Rinktinė, sudarė Ni- 
kolai Mikhailov, Vilnius: Aidai, 2000, p. 88). 

7 Ibid., p. 88. 

8 Ibid., p. 41. 


609 


simbolį - žaibuojantį kryžių: „Ant Nerio upės Vilnius žaibuoja, / 
Bažnyčių kryžiais aukštai iššovęs“?. Į žaibuojančio kryžiaus simbolį 
Mickevičiaus poetinėje apysakoje Konradas Valenrodas ypatingą dė- 
mesį atkreipė mitologas Gintaras Beresnevičius ir iškėlė Valenrodo 
paveikslo sąsajas su Perkūno figūra: „Jis [t. y. Valenrodas - B. S.] api- 
būdinamas besikryžiuojančių žaibų arba trenkiančios iš kryžiaus per- 
kūnijos metaforomis. Kryžius su jo centre susikryžiavusiais žaibais ar 
du susikryžiavę žaibai yra Perkūno simbolis“*. Perkūnas ir jo atribu- 
tas - ugnis (žaibas) yra centriniai „pagrindinio mito“, kurį rekonstravo 
Toporovas, analizuodamas senuosius pasakojimus ir Vilniaus krašto- 
vaizdį, veikėjai, jie dalyvauja esminėse šio mito struktūrose, tokiose 
kaip Perkūnas-Velnias, ugnis-vanduo, gyvybė-mirtis. Atrodo, kad 
panašų į Mickevičiaus Valenrodą - dichotomišką epinį-mitologinį 
herojų - savo poetinėje vaizduotėje jaunas Maironis regėjo Vytautą; jo 
figūrą nusakė keista - pagoniškai krikščioniška Perkūno-Saliamono 
(Šventojo Rašto Giesmių giesmės citata) - vaizdinija: „Rūstybė buvo 
jo kaip Perkūno, / Meilė kaip smerčio kvėpims galinga!“ Vytautas 
poemoje pasirodo ir kaip būsimas literatūros personažas - Vilniaus 
mitas juntamas kaip būsimų literatūrinių siužetų branduolys. Nors 
Maironiui geriausiai sekėsi iš šio branduolio skleisti lyrinius, daug 
silpniau - epinius ar draminius siužetus, tačiau bet kuriuo atveju 
įspūdinga, kad pra-tekstą, besiilgimą „naują poezijos šaltinį“ žymin- 
tis simbolis tokia lengva ranka, lyg tarp kitko įrašytas jau pirmosiose 
jauno poeto sukurto Vilniaus peizažo eilutėse. 

Vilniaus mito svarba Maironiui paaiškina ir tai, kodėl tokią išskirti- 
nę vietą savo kūryboje jis teikė Mickevičiaus Konrado Valenrodo poe- 
mos fragmento - „Dainos“ vertimui („Vilija“). Platesniu mastu — kodėl 
šis Mickevičiaus tekstas buvo toks neįtikėtinai populiarus lietuvių 
literatūroje XIX a. pab. - XX a. pr. Moderniajai literatūrai kaip atra- 
mos reikia tradicijos, turinčios gelmės matmenį, kaip laiko ir patirties 


9 Maironis, Raštai, t. 2: Poemos, knygą parengė, komentarus parašė Irena Sla- 
vinskaitė, Vilnius: Vaga, 1988, p. 331, Lietuva. 

Gintaras Beresnevičius, „Konrado Valenrodo' dvinarės struktūros“, in: Dar- 
bai ir dienos, t. 9 (18): Adomo Mickevičiaus Lietuva, Kaunas, 1999, p. 93. 

"Maironis, Raštai, t. 2, p. 340, Lietuva. 

„santraukos“. Mickevičiaus „Daina“ yra tarsi tokios tradicijos metoni- 
mija, mažytis palimpsestas: ir Vilniaus mito teksto dalis (upių santa- 
kos motyvas), ir tautos likimo, ir modernaus individo subjektyvumo 
istorija. Maironio kūryba atskleidžia, jog tokia tradicija modernybei 
reikalinga kaip tam tikras literatūrinės, kultūrinės vaizduotės „geno- 
mas“, kaip sutrauktų ir galimų įvairiopai išskleisti siužetų archyvas. 
Todėl upių santakos motyvas, figūruojantis Vilniaus mito tekste, tam- 
pavidiniu ne vieno Maironio eilėraščio siužetu. 

Kaip atskleidžia Toporovas, Vilniaus „reljefo ypatybės atvėrė rea- 
lią galimybę "pagrindinio" mito turinio schemą perkelti į topografijos 
kalbą, susieti su konkrečiais lokaliniais objektais. Būtent čia mitas 
naujai prabilo: reljefo elementai įgavo naują semantinę funkciją, o šių 
elementų visuma tapo savotišku mitologiniu tekstu“*. Kraštovaizdi- 
niame Vilniaus mito tekste svarbiausias veikėjas yra Vilnia - srauni 
upė kalvų „kulisuose“5; jos santakoje su Nerimi esąs Šventaragio slė- 
nis aktualizuoja žemumo lygmenį; su Perkūnu yra siejama aukštuma, 
kalnas“. Itin svarbu tai, kad, viena vertus, „Vilniaus reljefas išsamiau- 
siai įkūnijo mito schemą, bet, kita vertus, ši schema buvo perkeliama 
į kitas vietas, „į vakarus nuo Vilniaus, dažnai iki pat jūros“5. Panašus 
erdvinis judrumas pastebimas ir šią mitologinę struktūrą eksploatuo- 
jančioje poezijoje: Maironio kūryboje kraštovaizdinė Vilniaus mito 
struktūra - kalnas, srauni upė, lėta gili upė - yra ne kartą perkeliama 
į kitą geografinę vietovę. Šį perkėlimą skatino ir Mickevičiaus „Daina“, 
mitinės upių poros Vilnios-Neries struktūrą realizavusi Neries-Ne- 
muno santakos prie Kauno vaizdiniu. Mitinės upių poros realizacija 
laikytinas toks atvejis kaip Maironio Nemunas ir Šešupė: „Kur bėga 
Šešupė, kur Nemunas teka [...]“ Arba „Susimąstęs tamsus Nevėžis“ ir 


2 Vladimir Toporov, op. cit., p. 65. 

5 Ibid., p. 87. 

4 „[...] Vilniaus siejimas su pagrindinio mito schema išplaukia iš miesto ir 
upės, pagal kurią miestas buvo pavadintas, vardo analizės ir iš ankstyvųjų 
istorinių mitologizuotų liudijimų. Šios schemos šerdį, žinoma, atspindi ele- 
mentų Perkūn- (Taur-) (viršus, kalnas) ir Vel-n-, Vil-n- (apačia ir vanduo) 
priešprieša“ (Ibid., p. 85). 

5 Ibid., p. 85. 

„srauni Dubysa“, kurios balsą ir šviesią - sraunumo - energiją yra per- 
ėmusios lietuvės „sesutės visos“ eilėraštyje „Lietuva brangi“. Tas pats 
prie Dubysos dainuojančių lietuvių merginų motyvas pakartotas eilė- 
raštyje „Daina“ (analogiškai Mickevičiaus „Dainoje“ gretinama Vilija 
ir lietuvė): 


Už Raseinių, ant Dubysos, 
Teka saulė, teka; 
Geltonplaukės puikios visos 
Šneka ten, oi šneka.“ 


Mito perspektyvoje Maironio Dubysa ir Vilnia, Nevėžis ir Neris yra 
izomorfizmai. Todėl eilėraštyje „Lietuva brangi“ poetinė Lietuvos pa- 
norama yra modeliuojama pagal kraštovaizdinį Vilniaus mito tekstą: 
jo struktūrą sudaro kalnai-kapai, srauni upė kalvų kulisuose, gili lėta 
upė. Upės - kaip kraštovaizdžio - sąmonės modusai, paviršiaus-gel- 
mės, dainos-minties, emocinio atvirumo ir refleksyvaus uždarumo 
sankirta; kalnai (kapai) - kaip patirties sankaupa; mitinė šventybės, 
gyvybės-mirties-gyvybės virsmo paslaptis transformuojasi į moder- 
nią grožio pajautą: 


Graži tu, mano brangi tėvyne, 
Šalis, kur miega kapuos didvyriai: 
Graži tu savo dangaus mėlyne! 


Brangi: tiek vargo, kančių prityrei. 


Kaip puikūs slėniai sraunos Dubysos, 
Miškais lyg rūta kalnai žaliuoja; 

O po tuos kalnus sesutės visos 
Griaudžiai malonias dainas ringuoja. 


"Ten susimąstęs tamsus Nevėžis 
Kaip juosta juosia žaliąsias pievas; 
Banguoja, vagą giliai išrėžęs; 

Jo gilią mintį težino Dievas." 


“ Maironis, Raštai, t. 1, p. 121, „Daina [Už Reseinių, ant Dubysos...]“. 
7 Ibid., p. 108. 

Vilniaus kraštovaizdis kaip mito tekstas nulemia visos Lietuvos 
kultūrinio kraštovaizdžio panoramą. Lietuva-Tėvynė yra izomorfiška 
Vilniaus kraštovaizdžiui. Eilėraštis yra suformuotas iš rankraštinės 
poemos Lietuva pradžios vaizdų, pirmą kartą publikuotas 1920 m. Pa- 
vasario balsuose: toks Vilniaus mito įtvirtinimas, grįžtant prie jaunys- 
tės teksto, gali būti suvokiamas ir kaip sąmoninga ar nesąmoninga, 
intuityvi reakcija į istorinį to meto kontekstą. 

Mito siužeto struktūra gali realizuotis įvairiais figūratyviniais va- 
riantais. Maironio poetiniame tėvynės kraštovaizdyje Neries - gilios 
tamsios upės — funkciją kai kuriais atvejais atlieka ežero vaizdinys. 
Eilėraštyje „Trakų pilis“ ežero gelmė paglemžia istorijos - gyvenimo - 
formas: 


Kai vėjas pakyla ir drumzdžias vanduo, 
Ir ežeras veržias platyn, — 

Banga gena bangą, ir bokšto akmuo 
Paplautas nuvirsta žemyn. 

Taip griūva sienos, liūdnesnės kas dieną, 


Griaudindamos jautrią širdį ne vieną.*3 


Judriosios, balsingos upės transfigūracija šiame eilėraštyje laikyti- 
nas kelias, kuris atveda į šią vietą keliautoją. Todėl eilėraštyje akivaiz- 
desnė mitinio teksto režisuojama vidinė, keliautojo, stebėtojo - ritu- 
alo dalyvio - transformacija: istorijos akmuo, įkritęs į ežero gelmę, 
įkrenta ir į stebėtojo sąmonės gelmę, į paviršių sugrįžta ašara - emo- 
cine reakcija („Gaili ašarėlė beplovė skruostus / Ir mėlynas temdė 
akis!“9). Bet ašara jau yra atsakas, dar ne žodis, bet žodžio riba, perė- 
jimas į iškalbingą, kalbantį vandenį. Subjektas patiria vidinę naktį - 
analogišką situaciją kaip eilėraštyje „Vilnius“, kur naktis turi tiesiogi- 
nių paros laiko semantinių motyvacijų. Tik pastarojo eilėraščio finale 
ryškesnis išgirstamo balso, išsklaidysiančio nakties tamsą, akcentas. 
Jis priartina kitą tradicijos palimpsesto sluoksnį, lenkiškojo Lietuvos 
romantizmo tekstą - Mickevičiaus eilėraštį „Akermano stepės“ su 


8 Ibid., p. 174. 
» Ibid., p. 174. 

analogišku nakties garsų iš Lietuvos klausymosi motyvu; tačiau ten — 
„niekas nešaukia“. 

„Trakų pilis“ yra eilėraštis apie mito-istorijos ritualą, vidines sąmo- 
nės iniciacijas, iš kurių formuojasi modernaus individo pasaulio su- 
vokimas ir gimsta kūryba. Ypač dramatiškasis, tamsusis „Trakų pilies“ 
(1892) pabaigos akcentas, - visa nyksta, ne viskas sugrįžta - inversiš- 
kas klasikos kultūriniam optimizmui - Non omnis moriar“* - galimas 
dalykas, skatino ir savos kūrybos apmąstymą eilėraštyje „Išnyksiu kaip 
dūmas“ (1895). Vilniaus mito tekstas iškelia ne tik virsmo ir regene- 
racijos, bet ir modernios estetinės savivokos temą - estetinis išgyve- 
nimas telkiasi ties nesančiu objektu, estezė įsižiebia nesaties įtampo- 
je: kaip Mickevičiaus Pono Tado invokacijoje tėvynė, tobulojo grožio 
forma, yra prarasta (|...] kto cię straciP'), Baranausko Anykščių šilelio 
estetinis objektas yra „prapuolęs“. Grožio yra tiek, kiek jo atsigamina 
jo besiilginčio (Mickevičius), juo tikinčio (Baranauskas) asmens są- 
monėje. Neatsitiktinai šiai figūratyvinei pra-teksto realizacijai Mairo- 
nis pasitelkia senosios, buvusios, nebesančios sostinės kraštovaizdį. 
Žvelgiant pragmatiškai, Maironio gyvenamuoju metu tiek Vilniaus, 
tiek Trakų pilys buvo griūvančios, Vilniaus gal net labiau sugriuvusi, 
tačiau Maironio poezijoje griūva tik Trakų pilis, Vilniaus - atrodo, yra 
visa, tik pasislėpusi tamsoje: „Norėtum brangią išvysti pilį [...]“ Ne- 
saties patirtis - kuriančiojo išbandymas istorija Maironio poezijoje. 

Ir pro „Trakų pilį“ prasišviečia vėlyvesnis sluoksnis - Mickevičiaus 
egzotiškieji „Baladžių ir romansų“ ežerai. Šiame cikle prie ežero, ežere 
nutinkančius nepaaiškinamus įvykius galima interpretuoti kaip ke- 
lionės į psichikos gelmę, susitikimo su gelminės psichologijos realijo- 
mis ir „gyventojais“ simbolinius siužetus („Svitezis“). Maironio „Trakų 
pilies“ ežeras - taip pat nebyli pasąmonės gelmė, paryjanti gyvenimo 
formas. Tik gelminis psichikos vanduo Maironio poezijos subjekto 


* Nevisas mirsiu (lot.); Horacijaus citata (Il, 30, 6), tapusi klasikine poezijos tema. 

“Kas tavęs neteko (lenk.). Citata iš Adomo Mickevičiaus Pono Tado invokacijos: „Tė- 
vyne Lietuva, mielesnė už sveikatą! / Kaip reik tave branginti, vien tik tas pamato, / 
Kas jau tavęs neteko“ (Adomas Mickevičius, Ponas Tadas, vertė Justinas Marcinke- 
vičius, Vilnius: Vaga, 1998, p. 21). 

netraukia į keliones ir nuotykius - išties pavojingus, jis pavirsta į emo- 
cinį-fiziologinį vandenį - ašaras. Psichikos gelmei Maironio poezijoje 
neleidžiama nekontroliuojamai veržtis į tekstų paviršių; jos energi- 
ja klasicistiškai sublimuojama kūrybiniais impulsais. Nesuvaldytos 
energijos liekana - ašaros, kaip žodžio galimybė. Dėl to Maironio poe- 
zija „ašaringa“ nemažiau nei, pvz., Mickevičiaus ankstyvoji kūryba - 
egzotiška ir sakmiška. 

Ežero-upės kraštovaizdinis siužeto variantas itin savitai išsisklei- 
džia eilėraštyje „Vakaras (Ant ežero Keturių Kantonų)“. Ežeras čia, 
kaip ir „Trakų pily“, yra vartai į sąmonės - atsiminimų gelmę. Ritua- 
linis-emocinis virsmas įvyksta tada, kai į siužetą įsitraukia antrasis 
kraštovaizdžio veikėjas - aktyvusis pradas, sraunioji upė: 


Ten, kur Dubysa mėlyna juosta 
Banguoja plati!.. 

Ko, ašarėle, ko tu per skruostą 
Kaip perlas riedi?? 


Anot Sofijos Kymantaitės-Čiurlionienės, šis eilėraštis jau yra mo- 
derniosios lyrikos „kūdikis“ todėl, kad čia poetinis ritualas su jo 
kraštovaizdiniu siužetu galutinai perkeliamas į vidinę - sąmonės - 
plotmę, atpalaiduojamas nuo išorinių duotybių, jas įveikia. Poetinė 
būsena, išgyventa „Vilniaus“, „Trakų pilies“ kraštovaizdyje, čia išsi- 
skleidžia, mintyse „perkėlus“ gimtinės upę į Šveicariją. Tai - vidinis 
kraštovaizdis, kurį subjektas susikuria individualiai, nors ir veikiant 
tam tikrai gelminei programai (Alpės, Keturių kantonų ežeras, Du- 
bysa izomorfiški Vilniaus kalvoms, Neriai, Vilniai). Eilėraščiuose 
„Vilnius“, „Trakų pilis“ emocinė būsena, pasirodančios ašaros inter- 
pretuotinos ir kaip gedėjimo veiksmas, atsisveikinimas su tam tikra 
istorine praeitimi. Tam, kad pradėtum, kad galėtum ištarti naują 
žodį ar, anot poeto, „poezijos naują pasemti šaltinį“3 (plačiąja Mai- 
ronio reikšmės lietuvių tautai prasme), reikia tinkamai atsisveikinti, 


2 Maironis, Raštai, t. 1, p. 186. 
3 Žr. eil. „Aš norėčiau prikelti“. 

palydėti tai, kas mirę. Šiuose tekstuose atsisveikinama su istorine 
Lietuva. Eilėraštyje „Vakaras“ - anapus ribos perkeliama folklorinė 
Lietuva. Tai atsisveikinimas ir su ikimodernistine Lietuvos etnine 
kultūra. Atsisveikinama su tam tikru atsiminimų turiniu, tačiau iš- 
ryškėja modernios epochos realija - subjekto sąmonės aktyvumas, 
pačios būsenos sodrumas: 


Kiek atminimų-atsitikimų, 
Gyvų kitados, 

Vienas už kito brėško ir švito 
Anapus ribos! 


Tai, kas, pvz., eilėraštyje „Vilnius“ buvo subjekto išgyventa kaip 
vienas virsmas, vienas ritualinis žingsnis (naktis ir sąmonės-pasą- 
monės pariby - „pagiriais“ - balsai, aušrą skelbianti paukščių šneka), 
čia maksimaliai sutankėja: „Vienas už kito brėško (jei skaitytume že- 
maitiškai - kaip „temo“) ir švito [...j“ Atsisveikinimas su folklorine 
Lietuva, kuriančiojo subjekto vidinio išgyvenimo intensyvumas - tai 
vėlesnės kartos menininkų, neoromantikų kūrybos siužetas, poetinė 
„kanva“. 

Dar norėčiau sustoti prie „Vilniaus“ kraštovaizdyje pasirodančių 
„pagirių“. Baranausko, Simono Daukanto kūryboje sureikšminta Lie- 
tuvos fizinio ir lietuvių tautos mentalinio kraštovaizdžio detalė - gi- 
ria, miškas - Maironio poezijoje tampa sąmonės gelmės, pasąmonės 
vaizdiniu, panašiai kaip ir ežeras ar jūra. Į akis krenta unikali dvinarė 
metafora „uždanga-giria“ („Šalin, dūsavimai“), žyminti laiko (ateities) 
gelmę. Šioje metaforoje transformuojamas ir Daukanto Būdo „neiš- 
žengiamų girių“, kaip istorijos pradžios, pirminės materijos, iš kurios 
susikuria lietuvių kultūros kosmosas, vaizdinys. Tik Maironio poeti- 
niame Lietuvos kraštovaizdyje giria yra labiau atribota nuo miesto; 
miestiškoji, konkrečiai - Vilniaus kraštovaizdinė forma (gamtinė, mi- 
tinė, ne urbanistinė!) yra gyvybingesnė. Maironio pirmtakų kūryboje 
miškas, giria buvo sinkretiškai absorbavę miesto formas. Baranausko 
Anykščių šilelio miškas yra tarsi „miesto išgriuvus pūstynė“, Daukan- 
to Būde senovės lietuvių, kalnėnų ir žemaičių pirmapradė giria yra 

ir pilis, miesto gemalas, pradmuo**; čia išgriuvę „perkaršę medžiai“, 
„mirkdami vandeny į plieną pavirtę““. Daukanto lietuvių kultūros 
vizija tarsi remiasi Vilniaus mito tekste glūdinčia medžio-geležies 
(medžioklės, Gedimino sapno, geležinio vilko) simboline logika - for- 
mų perėjimo, virsmo kryptimi. Šį pirminį lietuvių gamtos-kultūros 
sinkretiškumą tiksliai užfiksavo Mickevičius Pono Tado IV dalyje, kur 
Vilnius iškeliamas iš girių; geležies-medžio (miško) dichotomija įvar- 
dijama kaip būtinoji Lietuvos reikmė, pirminė būties forma, gyvybės 
matrica, panašiai kaip ir žaibuojantis kryžius. Tai tarsi patvirtina ryš- 
ki aliteracija tekste želaza i lasėw: Sen mysliwski nam odkryt tajnie 
przysztych czasėw, / Že Litwie trzeba zawsze želaza i lasėw““. Mai- 
ronio poezijoje Vilnius akcentuotas kaip aktyvus, epinis pasaulėvaiz- 
džio pradas, jis yra tas lygmuo, iš kurio, kaip matėme, gali formuotis 
moderni individo pasaulėvoka - tai yra tam tikras sąmonės centras, 
kuriame vyksta svarbiausi individo savivokos įvykiai. 

Šie individo vidujybės įvykiai apima ir asmeninę, ir bendruomeninę 
plotmę. Pastarosios linkmės pra-teksto variacija šmėkšteli eilėraštyje 
„Daina (Už Reseinių, ant Dubysos...) 1895). Tekstas jau pačiu pavadi- 
nimu modeliuojamas kaip Mickevičiaus „Dainos“ - „Vilijos“ variantas. 
Jis iškelia upių santakos - susitikimo-išsiskyrimo - temą kaip bendro- 
jo mitinio gyvybės-mirties-gyvybės virsmo, užkoduoto Neries hidro- 
nimo semantikoje, interpretaciją. Nors Maironio tekste tiesiogiai ne- 
pasirodo upių santakos motyvas, bet, kaip minėta, Dubysa poetiniame 
kraštovaizdyje gali perimti Vilnios (taigi ir Mickevičiaus Vilijos) vai- 
dmenį. Be to, Dubysos ir Nemuno santaka yra iškelta į teksto paviršių 
tais pat metais publikuotos poemos Tarp skausmų į garbę ketvirtoje 
giesmėje; čia Dubysa-Nemunas visiškai atitinka Mickevičiaus Nerį- 
Nemuną: „Dubysa jau myli [...] bet tolimą vyrą: / Jai Nemunas amžiais 


24 „Todėl senieji kalnėnai ir žemaičiai, apsikapėję savo giriose ir versmėse it 
pilyse, ilgus amžius laimingai gyveno, liuosybe savo bočių džiaugdamos ir 
vieną dievą pasaulio Perkūną garbindami“ (Simonas Daukantas, Raštai, t. 1, 
(ser. Lituanistinė biblioteka, 16), Vilnius: Vaga, 1976, p. 428). 

5 Ibid., p. 423. 

26 Adam Mickiewicz, Dzieta, t. 4, Warszawa: Czytelnik, 1955, p. 103. Pažodžiui: 
„Medžioklės sapnas mums atvėrė būsimų laikų slėpinį, / Kad Lietuvai visuo- 
met reikės geležies ir girių“ 

brangus“. Maironio „Daina“ savitai išplėtoja tam tikrą Maironiui ir 
Mickevičiui bendrą siužeto geną, susijusį su savasties-svetimybės, sa- 
vos-svetimos žemės patirtimi. 

Į akis krenta tai, kad Maironio „Dainos“ siužete ne tik pridengtas 
upių santakos motyvas, bet atidėta ir susitikimo-išsiskyrimo drama. 
„Geltonplaukės“ merginos atrodo tarsi kolektyvinis Konrado Valenro- 
do jaunos Aldonos, dar nesutikusios Alfo-Valenrodo, atitikmuo; pas- 
tarąjį ypač pagrįstų dangaus motyvas, aukštybės trauka: 


Aukštą dangų pamylėjo, 
Blaivią jo skaistybę; 
Sau akis užsižavėjo mėlyna gilybe. 


Mickevičiaus poetinėje apysakoje Aldona išgyvena aukštybės, dan- 
gaus trauką kaip pirmąją savo būsimo likimo, lemtingo susitikimo, 
išėjimo iš namų ir likimo virsmo nuojautą. Maironio tekste pabrėžia- 
mas lietuvių merginų sėslumas, buvimas savoje žemėje - išaukštintas, 
išgražintas iki antikinio idealaus skulptūriškumo formų: 


Akys blaivios, gelsvos kasos, 
Širdys, oi, nešaltos, 
Aukštas ūgis, kojos basos, 


Nuo rasų taip baltos. 


Tačiau kad ir transformuota, inversiškai pakreipta (merginos lieka 
savoje žemėje, neiškeliauja su „tolimu vyru“), vis dėlto siužeto logika 
išlieka ta pati: ir likusios savoje žemėje lietuvės merginos yra „be vil- 
ties našlelės“ Svetimumo, sutrikdžiusio namų idilę, svetimos žemės, 
paglemžiančios savuosius, motyvas vis tiek lieka įrašytas tekste; tik 
pabrėžtas tarsi kitas bendrojo mitinio siužeto elementas: Konrado Va- 
lenrodo Aldonos mylimasis yra tas, kuris grįžta iš svetimos žemės jau 
pasikeitęs, kitas, galintis imtis politinės misijos. Maironio „Dainos“ 
siužetas sustabdytas, o gal lieka įstrigęs ties grįžimo-grįžimo negali- 
mybės momentu: 


27 Maironis, Raštai, t. 2, p. 370, Tarp skausmų į garbę, N. 

Daugel žūva, daugel pūva, 
Kas apverks jų dalį? 

Už Uralo, žemės galo: 

Ne po savo šalį! 


Uralo vietovardį galima perskaityti ir kaip turintį tiesioginių XIX a. 
politinių tremties, represijų implikacijų. Politinės linijos svarbą pa- 
ryškina ir dainos „Birutė“ inkrustacija: merginos dainuoja istorinę 
dainą, iškeliančią lietuvių tautos politinės genealogijos - organiškos 
tąsos — momentą. Kartu su šia daina jos aprauda neišsipildysiančias 
prasitęsimo (ir politinio, LDK linijos), palikuonių, kito likimo galimy- 
bes. Silvestro Valiūno „Birutėje“ Kęstučio ir Birutės susitikimas - kaip 
ir Mickevičiaus „Dainoje“ - taip pat yra kitokybių jungtis, pažeidžian- 
ti tvarką - bendruomeninį tabu, tačiau tuo pažeidimu sukurianti 
naujas tvarkos galimybes. Mickevičiaus tekste labiau išryškinta lem- 
tingo susitikimo individuali kaina, kuri sumokama už naują patirtį: 
I ty utoniesz w zapomnienia fali, / Ale smutniejsza, ale sama jedna 
(„Plaus užmiršties tave vandenys gilūs / Dar graudingiau, nes viena tu 
išnyksi“?3). Maironio „Daina“ yra neišsipildymo drama - nepilno, ne- 
baigto siužeto. Apraudamas mirusysis, tačiau nėra jo kūno. Kai mirtis 
neturi tikrumo, ji netampa ir gyvybės slenksčiu. Tad jei čia „Uralą“ 
suvoksime ne tik kaip XIX a. politinę realiją, bet ir kaip apskritai sve- 
timybės riboženklį, anapus šios ribos liktų ir visi nutautėję, emigravę, 
pasirinkę kitas, su gimtąja žeme nesusijusias politines tapatybes. Vi- 
sus tuos, kurie negali sutapti su kraštovaizdžiu, jame įsikūnyti, mirę 
persikūnyti. Kultūros erdvės logika yra visiškai kita: Lietuvoje gali 
stūksoti Uralas, kaip ir Šveicarijoje tekėti Dubysa. Todėl siužetas bai- 
giamas esminiu klausimu: „Kas apverks jų dalį?“ Vėl grįžtama, kaip ir 
eilėraštyje „Vilnius“, į raudos situaciją, nors tekstas pradėtas itin švie- 
siu, ryškiu vaizdu. 

Šią interpretacijos linkmę motyvuotų poema Tarp skausmų į gar- 
bę, minėtoji ketvirta giesmė, kurioje varijuojama ir Mickevičiaus „Vi- 
lija“, ir savosios „Dainos“ siužetas. Čia išėjimo iš tėvynės geografija ir 


28 Adomas Mickevičius, Konradas Valenrodas, vertė Vincas Mykolaitis-Puti- 
nas, Vilnius: Lietuvių literatūros ir tautosakos institutas, 1998, p. 36-37. 

priežastys detalizuotos - tai ir XIX a. pabaigai būdinga ekonominė bei 


kultūrinė emigracija: 


Kur Temza, Laba, Niagara plačioji, 
Ten skursta lietuviai keliais! 
Kur Varšuvos miestas, Maskva tolimoji, 


Ten žudo juos mokslais tamsiais! 


Poemoje viena „sėsliųjų“, prie Dubysos dainuojančių merginų yra 
„Vilaitučė“, pagrindinio veikėjo Juozo sesuo, kurios balsą pagal uto- 
pišką Maironio interpretaciją išgirdo vienas tų, esančių už simboli- 
nės Uralo ribos - šiuo atveju iš už kito kalbinio-socialinio slenksčio - 
ponų luomui priklausąs Motiejus Goštautas. Tai tarsi valingas Mairo- 
nio atsakymas Mickevičiaus „Akermano stepėms“: girdėkite, šaukia. 

Jei poemoje Maironis kuria socialinę utopiją, tai eilėraščiu „Daina“ 
siūlo kultūrinį ritualą, steigiantį adekvatų santykį su itin skausminga 
istorine ir politine tikrove. Likusieji „už Uralo, žemės galo“ neturi būti 
pamirštami, bet apraudami, su jais turi būti tinkamai atsisveikinta. 
Kad gyvenimas, nors ir nusekęs, nesustotų, „eitų ratu“ - toks ankstes- 
nis eilėraščio „Uosis ir žmogus“ pavadinimo variantas: 


Iš kamieno tiesaus 

Dročiai karstui išpjaus 
Lentų, nes tėvai susenėjo; 
O viršūnę tašys: 

Vygė bus ir lopšys, 

Nes kūdikis klykti pradėjo.29 


Todėl toks išdidintas „Dainoje“ yra moterų paveikslas. Panašiai 
kaip Mickevičiaus Gražinoje - kai vyriškoji kultūros pasaulio dalis 
įstringa, susipainioja, aktualizuojamas moteriškasis pradas. Netgi 
išorinis Gražinos ir Maironio „geltonplaukių“ vaizdas panašus este- 
tiniu patosu. Atrodo, kad tai tas pats tėvynės gražumo variantas kaip 
eilėraštyje „Lietuva brangi“, turinčiame tą patį mitinį genetinį pradą. 


22 Maironis, Raštai, t. 1, p. 79. 

Grožis atitinka tai, kas mitologinėje sąmonėje figūruoja kaip gyvybin- 
gumas. Šią dichotomiją vėlgi užfiksavo Mickevičius Pono Tado invo- 
kacijoje neprilygstama tėvynės kaip sveikatos ir grožio išplėstine me- 
tafora. Jos poliai susisiekia, tačiau perėjimas tarp jų yra dramatiškas — 
praradimas. Kas slypi tame pertrūkyje, kokia yra tos grožio patirties 
kaina - šiek tiek Mickevičiaus užsiminta poemos „Epiloge“: „liūčių ir 
perkūnijos sūkuriai“, „šviežiai pralietas kraujas“, „ašaromis paplūdusi 
Lenkija“ Ar Maironio eilėraščio merginos tokios gražios ne todėl, kad 
kažkam jos yra prarastos? Gal Maironis čia bando modeliuoti žvilgsnį 
iš už „Uralo“ kaip Mickevičius - nuo „Paryžiaus grindinio“? 

Maironio eilėraštyje moterims paliekamas tradicinis vaidmuo: ap- 
raudoti mirusiuosius. Tam tikrą įtrūkį pažymi tai, kad raudoti turi 
jaunos merginos, „laistydamos rūtą“: raudoti augindamos, marinti, 
užuot gimdžiusios, gedėti, būdamos našios jaunystės. Vis dėlto rauda 
yra dvasinis veiksmas, pratęsiantis nutrūkusį siužetą, perauginantis jį 
į kitą kokybę. Per kančią atrandami vidiniai tąsos resursai: eilėraštyje 
„Mano gimtinė“ rauda padeda aptikti vidinę „geležį“ (tai jau epinio 
aktyvumo žymuo), suvokti, kas rūdija: 


O tos dūmos vargdieninės 
Griaužia kai kada, 

Tarsi rūdys geležinės 
Amžina žaizda? 


Suvokti žaizdą, norint sukurti naują tvarką ar atkurti pažeistą. Net 
jei ta žaizda išgyvenama pasyviai, nežiniomis, per moteriškąją liniją - 
„Ten močiutė užlingavo raudomis mane, / Į krūtinę skausmą savo / 
liejo nežinia“ (Konrado Valenrodo herojus griauna savo ir mylimosios 
gyvenimus, kad atstatytų tam tikrą aukštesnio lygmens tvarką). 

Stabtelkime prie teksto tekste - „Dainoje“ inkrustuotos „Birutės“. 
Maironis nestilizavo tikrų ar tariamai archajinių tekstų, tačiau ke- 
lis jų - būtent antrinės poetinės autorystės iš pirmos XIX a. pusės - 
įtraukė į savo poetinį pasaulėvaizdį kaip pastovius orientyrus. Tai 


3 Ibid., p. 64. 

tekstų pavadinimai-simboliai: „Birutė“, „Kęstučio žirgas“ (eilėraščiuo- 
se „Tėvynės dainos“, „Kurbėga Šešupė“). Abu tekstai - Valiūno „Birutė“ 
ir Mickevičiaus „Kęstučio žirgas“ - populiaraus XIX a. pradžioje litera- 
tūros žanro, gyvavusio klasicistinės ir ankstyvosios romantinės stilis- 
tikos paribyje - istorinės dainos ar istorinės giesmės - pavyzdžiai. Šie 
vardai-simboliai, įrašyti į Maironio eilėraščius, veikia kaip tradicijos 
jungtys, atminties gelmės „zondai“. Jie suteikia plačią istorinę-epinę 
perspektyvą, kurios Maironis specialiai nerekonstruoja, tačiau palie- 
ka šiems vardams skleisti savo simbolinę energiją, tam tikrą prasmi- 
nę aurą. Maironio kūryboje šie tekstai funkcionuoja kaip dainos - iš 
istorijos tikimasi emocinio sugestyvumo ir kuriamas patiklumo san- 
tykis su ja. Atsisakoma paviršinio epizavimo, ištęsto „gavendos“ tipo 
pasakojimo, būdingo XIX a. vidurio lenkiškajai poezijai, kai kuriems 
Maironio amžininkų poetų istorinės tematikos eilėraščiams (pvz., Sil- 
vestro Gimžausko, Prano Vaičaičio). Tradicijos verbalizavimas, galima 
manyti, paliekamas kitiems diskursams (ir pats Maironis yra parašęs 
Lietuvos istorijos konspektą Apsakymai apie Lietuvos praeiga, kuris 
buvo išspausdintas 1891 m.). Maironio palimpsesto kūrybinis princi- 
pas - kurti emocinį santykį su praeitimi, tradicijos tekstą sodrinant 
simboline energija, o ne figūratyviai plečiant. Galima manyti, kad ir 
dėl to Maironis yra vieno eilėraščių rinkinio autorius. 

Poemoje Tarp skausmų į garbę varijuojant „Dainos“ siužetą neįvy- 
kusio susitikimo kaltininkai įvardyti lietuviai vyrai: 


Lietuvės neieško kaip vilnys Dubysos 
Sau meilės už girių, kalnų; 

Bet širdį ir meilę atranda ne visos, 
Nes bėga lietuviai nuo jų 3! 


Maironis yra parašęs ir darvieną pirminio mitinio siužeto realizaci- 
ją iš moteriškosios perspektyvos - tai eilėraštis „Mergaitė“. Susitikimas 
ir šiame tekste lieka nepilnas, tarsi iki galo neįvykęs, tačiau nedrama- 
tiškas, lyg koketiškas - jo vengia kaip tik moteriškoji veikėja. Susiti- 
kimo kraštovaizdinė scenerija apima būtinuosius mitinės struktūros 


* Maironis, Raštai, t. 2, p. 370, Tarp skausmų į garbę, IV. 

dėmenis: kalnus, sraunią, banguojančią upę, gelmės matmenį išreiš- 
kiančią girią (kaip minėta, Maironio kraštovaizdyje giria priklauso tai 
pačiai gelmės vaizdinių linijai kaip ežeras, gili tamsi upė, jūra): 


Banguoja ir mainos tarp kalnų žalių 
Upelis nuo margo dangaus; 
Stebėsiuos, gėrėsiuosi vilnių blaivių 


Ir savo vainiko gražaus. 


Sučilbo-pragydo tarp girių saldžiai 
Paukštelių byla įvairi; 
Dainuosiu-ringuosiu po girią skardžiai 


Ir aš, karalienė graži3* 


Mergaitė slepiasi, išgirdusi, kad „bernužis atjoja giria“, tačiau kaip 
tik su ja susiejamas ugnies, aktyvaus prado, staigios metamorfozės 
pradmens motyvas: „žaibu-akimi / Pažvelgsiu tiktai paslapčia“ Ne- 
atsitiktinai moteriškas personažas parodomas kaip turįs esminės po- 
tencijos - dar kartą maironiškasis moters vaizdinys iškyla tarsi „Gra- 
žinos“ atitikmuo; lietuvių kultūra savu ruožtu interpretuojama kaip 
turinti galių atsinaujinti iš moteriškosios linijos (plg. Konrade Valen- 
rode žaibas trenkia iš Alfo-Valenrodo kryžiaus). 

Jei šį eilėraštį skaitysime kaip tam tikrą bendresnės prasmės šifrą 
(ypač dėl to, kad jis turi mito geną), galėtume interpretuoti jį kaip siu- 
žetą apie kolektyvinėje pasąmonėje (girioje) slypinčias, į sąmonės ir 
valios paviršių neiškeliamas, užspaustas kultūros galias ir energijas. 
Moteriškasis pradas yra galingas - „žaibuojantis“, bet nedrąsus, besi- 
slepiantis. Mergaitė - tam tikras kolektyvinės pasąmonės simbolinis 
personažas - lieka savo žydinčiame slėnyje, tačiau, prasilenkusi su „to- 
limu vyru“, neišėjusi į „laukines platybes“ (prisiminkime „Viliją“), lieka 
infantili, užsižaidusi „karalienė graži“. Pagal mitinę logiką šiai idilei 
trūksta kraujo, pažeidimo - kad galėtų transformuotis, - gimdyti. 

Kraujo motyvas į tą patį siužetą yra įrašytas eilėraštyje „Augo 
putinas“. Čia taip pat pasirodo Dubysa, neatsiejama nuo merginų, 


2 Maironis, Raštai, t. 1, p. 82, eil. „Mergaitė“. 

įvaizdintų žiedais, gėlėmis; jos savo aukštumu, balsais primena „Dai- 
nos“ („Už Reseinių, ant Dubysos...“) veikėjas: 


Daug mergaičių pakrančiais Dubysos 
Kaip lelijų baltų ir aukštų; 
Žydi veidu kaip putinas visos; 


Gražesnių neišgirsi balsų.3 


Tačiau čia upių santakos siužetas savitai kontaminuojamas su dar 
vienu mitologiniu tekstu - „Eglės“ pasakos užuomina (pieno-kraujo 
motyvas). Pirmiau nei upė eilėraštyje iškeliamas augalas - putinas, 
įvaizdinantis baltumo-raudonumo (kraujo), paviršiaus-gelmės, vei- 
do-širdies metamorfozės linijas: 


Augo putinas, augo, žaliavo; 
Skleidė žiedus prieš saulę baltai; 
Kai mergaitės aplinkui dainavo, 


Sirpo uogos kaip kraujo lašai.3* 


Putino uogų kraujas kitoje strofoje įgauna metaforinį atitikme- 
nį - jis yra ir širdies ugnis. Ugnis ir kraujas - dvilypė putino uogų 5e- 
mantika anksčiau nagrinėtų Maironio eilėraščių kontekste gali būti 
suvokiama kaip įvykusio susitikimo užuomina, - savo tikslą pasieku- 
sio ugnies išlydžio, pažeidimo, kuriančio naujos tvarkos galimybes, 
implikacijos. Eilėraštyje putino uogų (ne žiedų) šakelė turi būti prise- 
gama „prie širdies - / atminties“: 


Kam gi putinas teks? 
Kas prisegs? 
Raudonasis kam širdį uždegs? 


Šis simbolinis segimo judesys visiškai atitinka mitologinį Aldonos 


ir Valenrodo įsimylėjimo vaizdinį poemoje Konradas Valenrodas — 


3 Ibid., p. 80. 
33 Ibid., p. 80. 

trenkiantį žaibą. Maironis šį virsmą modeliuoja labiau kaip natūralų, 
neišvengiamą - jį įvaizdija augalas: to paties putino yra ir balti žiedai, 
ir raudonos uogos. Vis dėlto kiekviena virsmo situacija yra rizikinga, 
todėl eilėraščio siužetas baigiamas perspėjimu - panašiai kaip ir Mic- 
kevičiaus „Dainoje“ tik kiek daugiau didaktiniu: 


Oi, dabokite širdį, sesytės, 
Kai nešioste žalius vainikus! 
Vienas žodis, į širdį įkritęs, 


Sužavės nekalčiausius sapnus. 


Kam šilkų melagystė, - 

Jums brangesnė mergystė; 
Tegul jums pavydės 

Tos garbės 

Putinai, kai prieš saulę žydės. 


Šį perspėjimą galima būtų interpretuoti kaip persergėjimą apie 
melagingą žodį, melagingą pašaukimą - gundymą (viena iš „žavėji- 
mo“ reikšmių). Taigi įspėjama apie situaciją, analogišką „Eglės“ pasa- 
kai, kurioje broliai melagingai šaukia Žilviną. Metafora „šilkų mela- 
gystė“ primena eilėraščio „Taip niekas tavęs nemylės“ profaniškosios 
ir sakraliosios meilės nuosaką: 


Tau puikūs pečių neapsupo šilkai, 
Tu proto netemdai gražybe, - 
Otu tik viena širdies raktą radai 


Skaisčia savo skausmo gilybe?35 


Eilėraščio pabaigos didaktika išsklaido dramatinę meilės iniciaci- 
jos įtampą: Maironis nesileidžia į jos komplikacijas. Tokio tipo - nu- 
dramatintų eilėraščių - yra Maironio kūryboje, pavyzdžiui, „Draugo 
liūdesys“. Tačiau šiuo atveju svarbu, kad eilėraštis „Augo putinas“, tu- 
rintis stiprią, mitologinės genetikos pradžią panašiai kaip ir „Daina 


35 Ibid., p. 51. 

(Už Reseinių, ant Dubysos...)“, gali būti gretinamas su debiutine Mai- 
ronio poema Tarp skausmų į garbę (abu tekstai publikuoti tais pačiais 
1895-aisiais). Meilės iniciacija eilėraštyje „Augo putinas“ individua- 
lizuoja asmenis, išskiria merginą iš bevardžio būrio (vaikinas, beje, 
neįgauna vardo, o jį turi); individualizuoti veikėjai gali tapti epinio 
pasakojimo herojais. Eilėraščio veikėjų vardai yra tokie patys kaip pa- 
grindinės poemos poros: Juozas ir Marytė (poemoje vartojama bajo- 
riška vardo forma - Marinė; neabejotina, kad šis vardas „turi minty“ ir 
Mickevičiaus Marilės, jų biografinės legendos atšvaitą). Poemoje susi- 
tikimo mitologema išsiskleidžia epine intriga - veikėjų meilės trikam- 
piu: Juozas, Marinė, Jadvyga - pastaroji atstovauja netikros meilės, 
„šilkų melagystės“ poliui. Tikroji meilė, perkeitusi poemos veikėjus, 
juos išskiria „žemėje“, bet atveria ir sujungia jų kūrybines galias. 

Šia linkme mitologinis pra-tekstas realizuotas ir vadinamojoje in- 
dividualiojoje Maironio lyrikoje. Eilėraščio „J. St.“ vidinis siužetas 
atliepia Mickevičiaus „Dainoje“ ir bendriau - poetinėje apysakoje 
Konradas Valenrodas išskleistos asmeninės istorijos, Aldonos liki- 
mo, kontūrą. Tai lemtingo susitikimo, išardžiusio pirminę paprastą 
laimę, motyvas, perėjimas į kitą būseną per savotišką mirtį kaip mo- 
teriškosios iniciacijos slenkstį. Mickevičiaus „Dainoje“ Nemunas Nerį 
iš žydinčio namų slėnio nuneša į „laukines platybes“, lietuvė Aldona 
užsidaro atsiskyrėlės bokšte; Maironio eilėraščio „gražios sesutės“ 
veidas praranda gyvybę, tampa panašus į antkapinę statulą - „veido 
marmuras išbalęs“. Kartu ji tampa jau ir nežmogiška lunarine būtybe, 
mūza, panašia į keleriais metais anksčiau parašyto eilėraščio „Poezi- 
ja“ heroję, kurios „Skruostai kaip marmuras išbalę“?. Tai savitas r0- 
mantinis-misterinis meilės dramos motyvas - susitikimas, kuris yra ir 
išsiskyrimas-mirtis, suvedantis herojus kitoje, metafizinėje plotmėje 
(Mickevičiaus poemoje herojai tiki, kad „susijungs vėlei, tik ne žemė- 
je“ - Zlgczym się znowu — ale nie na ziemi)*“. Šis motyvas išsakomas 
Maironio eilėraščio pabaigoje: 


* Ibid., p. 75. 
7 Ibid., p. 54. 
3 Adomas Mickevičius, Konradas Valenrodas, p. 16. 

Širdis man verkia: tavo sielą 
Suprasti vienas aš galiu; 
Bet skirta eit man, mano miela, 


Kitu gyvenimo keliu. 


Taigi eilėraštyje „J. St“ „graži sesutė“ atveda subjektą į tą pačią „Po- 
ezijos“ „užburtą šalį“ - „Kur takas ašaromis byra, / Kuriuo retai kas 
eiti gali“ tačiau ten atsiveria ir „gražybių paslaptys“, ausis „dainomis 
prisipildo“. Mito kelias prie kūrybos šaltinio. 

Daugybinės mito teksto variacijos Maironio poezijoje palimpsestiš- 
kai susieja skirtingus tradicijos klodus (Vilniaus mito ir XIX a. klasiciz- 
mo bei romantizmo sluoksnius), neleidžia jiems vienam nuo kito ati- 
trūkti, išsiskaidyti. Kartu Maironio poezijos tikslą - konsoliduoti tra- 
diciją - išryškina tai, kad savo poezijoje atkurdamas, įprasmindamas 
santykį su istorine praeitimi Maironis vengė restauracijos - paviršinio 
dekoratyvumo, kuris buvo itin būdingas antrosios bangos lenkiškajam 
Lietuvos poetiniam romantizmui (Kraševskio, Sirokomlės kūrybai). 
Dekoratyvus istoriškumas, pseudomitologinis dekoras minėtų autorių 
poezijoje žymi veikiau muziejinį santykį su lietuvių kultūra, stokojan- 
tį gyvybinio potencialo, sąsajų su aktualiu tautos (klausimas - kokios 
tautos?) gyvenimu ir ateities perspektyvomis. Pavyzdžiui, XIX a. vi- 
dury lietuvių istorinės tradicijos mirties ir jos atsinaujinimo virsmą - 
„kapų ir lopšio giesmę“ - Kraševskis siekė įprasminti ištisa daugiau 
nei 1000 p. poetine trilogija Anafielas, tačiau šiame kūriny autoriui 
nepavyko autentiškai susieti vaizduojamo tradicijos ciklo pabaigos ir 
pradžios - t. y. praeičiai atverti ateities perspektyvos, kad istorija iš pa- 
viršinio dekoro taptų žmogaus egzistencijos gelmės maimeniu. Tegul 
ir nedetalizuojamu, tačiau veikiančiu gyvenamajame pasaulyje kaip 
prasmės „rezervas“, gyvenimo orientyrų, kūrybos siužetų šaltinis. Kaip 
tik taip praeitis figūruoja Maironio poezijoje. 

Maironis sukūrė lietuvių poetinę kalbą, pajėgią užmegzti kūrybiš- 
ką dialogą su tradicija; jo poezijoje sukurta tam tikra tos tradicijos vie- 
nalaikė struktūra, kūrybos laukas, kultūrinis „kraštovaizdis“. Iš esmės 
Maironio kūrybinį principą galima apibrėžti modernaus neoklasiko 
Thomo Stearnso Elioto straipsnio „Tradicija ir individualus talentas“ 

terminais. Arba, kaip teigiama modernizmo literatūros teoretikų, jei 
modernizmo meno pakraipas galima išskirti pagal jų santykį su tradi- 
cija, tai Maironis savo poezijoje sukūrė kaip tik tokią stabilią, nefrag- 
mentišką tradicijos struktūrą. Tokia konsoliduota tradicija modernis- 
tai galėjo remtis, ją neigti ir t. t. 

Kita vertus, tai, kad Maironio poezija turi tokį stiprų, nors anaiptol 
nepaviršinį, neiškart įžvelgiamą mitinį pradą, bent iš dalies paaiškina 
Maironio vaidmenį lietuvių kultūros istorijai, jo simbolinės figūros 
funkcionavimą XX a. lietuvių kultūrinėje atmintyje. 


628 


Apie straipsnių autorius 


Aistis Jonas (tikr. Jonas Aleksandravičius, 1904-1973) - poetas neoroman- 
tikas, vienas lietuvių eseistikos pradininkų. XX a. 3-4 deš. buvo vienas 
populiariausių lietuvių poetų. 

1927-1932 m. studijavo lituanistiką Lietuvos universitete (nuo 1930 m. — 
Vytauto Didžiojo universitetas (VDU), vėliau Grenoblio universitete ap- 
gynė daktaro disertaciją. Prasidėjus Antrajam pasauliniam karui, į Lietu- 
vą nebegrįžo. Dirbo Paryžiaus nacionalinėje bibliotekoje, vėliau Kongre- 
so bibliotekoje Vašingtone. 


Brazaitis-Ambrazevičius Juozas (1903-1974) - literatūros tyrinėtojas, kri- 
tikas, politinis veikėjas, antisovietinio bei antinacistinio judėjimo dalyvis. 
1922-1927 m. Lietuvos universitete studijavo lituanistiką (vėliau jame dės- 
tė), po to žinias gilino Bonos universitete. Vienas iš tarpukarinės lietuvių 
literatūros teorijos, literatūros istorijos bei kritikos kūrėjų, vadovėlių bei 
mokymo priemonių autorius, lietuvių rašytojų knygų rengėjas. Geriausiai 
žinomas dėl prieštaringai vertinamo vadovavimo 1941 m. Lietuvos laiki- 
najai Vyriausybei. 

Nemažai dėmesio skyrė Maironiui: rengė Pavasario balsų leidimus, rašė 
straipsnius maironianos temomis, rengė Maironiui skirtą studiją, kuri 
pradingo Antrojo pasaulinio karo metu. 


Daujotytė Viktorija (g. 1945) - literatūros mokslininkė, kritikė, poetė. 
1968 m. Vilniaus universitete (VU; tuomet vadintas Vilniaus valstybiniu 
Vinco Kapsuko universitetu) baigė lituanistikos studijas, ilgametė VU 
Lietuvių literatūros katedros darbuotoja (kurį laiką ir katedros vedėja). 
Daugybės knygų ir straipsnių autorė, viena žymiausių ir populiariausių 
dabartinio literatūros mokslo lauko figūrų. Savo tekstuose daugiausia dė- 
mesio skiria lyrikai ir jos problemoms. Yra išleidusi poezijos knygų. 


Dambrauskas Aleksandras žr. Jakštas Adomas 

Dobilas žr. Lindė-Dobilas Julijonas 


Geda Sigitas (1943-2008) - poetas, dramaturgas, vertėjas, kritikas, eseis- 
tas. 

1966 m. baigė lituanistikos studijas VU, dirbo įvairių leidinių redakcijose. 
Viena svarbiųjų XX a. II p. lietuvių literatūros figūrų - jo kūrybos bran- 
duolį sudaro poetiniai tekstai, tačiau nemažai reiškėsi ir kaip kritikas bei 
eseistas. Pasižymėjo ir kaip vaikų literatūros autorius. 


Jakštas Adomas (tikr. Aleksandras Dambrauskas, 1860-1938) - įvairialypė 
Lietuvos kultūros figūra: nors rašė ir eilėraščius, tačiau daugiau reiškėsi 
kaip kritikas, publicistas, filosofas, matematikas, teologas, redaktorius. 
Lietuvių katalikų mokslo akademijos bei Esperantininkų sąjungos stei- 
gėjas. 

Sankt Peterburge studijavo matematiką, tačiau vėliau perėjo į Žemaičių 
(Telšių) kunigų seminariją, po to baigė ir Imperatoriškąją Romos katalikų 
dvasinę akademiją Sankt Peterburge; po studijų buvo seminarijos ir aka- 
demijos dėstytojas. 1889 m. 5 metams buvo ištremtas. 

Jakštas vadinamas pirmuoju normatyvinės lietuvių kritikos kūrėju. Iš kri- 
tikų Jakštą galima išskirti kaip bene artimiausią Maironio bendražygį - jis 
ne tik recenzavo Maironio tekstus, bet ir polemizavo su jo kritikais bei 
modernistinėmis tendencijomis lietuvių mene. 


Jurgutienė Aušra (g. 1956) - literatūros mokslininkė. 
1979 m. baigė lituanistikos studijas VU. Dirba mokslinį bei pedagoginį 
darbą, pagrindinė interesų sritis - literatūros teorija. 


Jurkūnas-Raganius Aleksas (1923-1953) - partizanas. 

Studijavo stomatologiją, 1944 m. mėgino trauktis į Vakarus, tačiau liko 
Lietuvoje, partizanavo, buvo paskutiniu Vakarų srities štabo viršininku. 
1953 m. likviduojant paskutinį Vakarų srities štabą, žuvo kartu su žmo- 
na Elena Jurkūniene-Balanda bei vienu iš Lietuvos laisvės kovos sąjūdžio 
vadų, „Vyčių“ sąjungos įkūrėjų Antanu Bakšiu-Germantu. 


Kavolis Vytautas (1930-1996) - sociologas, kultūrologas. 
1944 m. su tėvais pasitraukė į Vakarus. Studijavo sociologiją Viskonsino ir 

Čikagos universitetuose bei sociologiją ir antropologiją Harvardo univer- 
sitete. Ilgametis Dickinsono kolegijos dėstytojas. Daugelio (daugiausia 
anglakalbių) mokslinių knygų bei straipsnių (nagrinėjančių sociologijos, 
civilizacijų studijų, kultūros sociologijos ir psichologijos etc. klausimus) 
autorius. Lietuviškai rašytose studijose svarstė lietuvių kultūros raidos 
klausimus. 

Aktyvi ir ryški išeivijos kultūros figūra, įtakingas Nepriklausomybę at- 
gavusios Lietuvos intelektualas, vienas iš „Santaros-Šviesos“ federacijos 
įkūrėjų ir vadovų, ilgametis žurnalo Metmenys redaktorius. 


Kymantaitė-Čiurlionienė Sofija (1886-1958) - literatūros ir meno kritikė, 
prozininkė, dramaturgė, klasikinės prancūzų literatūros vertėja, viena iš 
lietuviškojo modernizmo teoretikių. 

Studijavo mediciną ir filosofiją Krokuvos universitete. Mokytojavo, dėstė 
Lietuvos universitete. Reiškėsi kaip meno (literatūros, dailės, teatro) te- 
oretikė bei kritikė, taip pat nagrinėjo pedagogikos, visuomeninio gyveni- 
mo problemas. Aktyvi moterų sąjūdžio dalyvė. 


Korsakas Kostas (1509-1986) - literatūros mokslininkas, kritikas, vertė- 
jas, poetas, sovietmečio politinis veikėjas. 

Už priklausymą slaptam kairiųjų moksleivių rateliui 1928 m. buvo paša- 
lintas iš gimnazijos bei nuteistas 4 metams kalėjimo, vėliau amnestuotas. 
Kaip laisvasis klausytojas studijavo VDU. 

Buvo vienas gabiausių tarpukario Lietuvos kritikų, atstovavęs kairiajam 
politiniam sparnui. Sovietmečiu užėmė aukštas vadovaujamas pareigas 
(ilgametis Lietuvių kalbos ir literatūros instituto vadovas, LSSR AT depu- 
tatas) ir daugiausia užsiėmė literatūros mokslu, kūrė sovietinę ideologiją 
atitinkantį lietuvių literatūros raidos modelį. Dalis tarpukarinių Korsako 
tekstų įžvalgų aktualios ir šiandien, priešingai nei ideologizuoti sovie- 
tmečiu rašyti darbai. 

Taip pat rašė eilėraščius bei vertė - daugiausiai latvių - literatūrą. 


Landsbergis Vytautas (g. 1932) - politikas, visuomenės veikėjas, meno, 
muzikos ir kultūros istorikas. 

1955 m. baigė studijas Valstybinėje konservatorijoje. Ilgą laiką dėstė įvai- 
riose aukštosiose mokyklose, daugybės knygų bei straipsnių (didelę jų 

dalį sudaro čurlionianos darbai) autorius. Vienas tautinio atgimimo lyde- 
rių — Lietuvos Sąjūdžio tarybos pirmininkas, Kovo 11-osi0s akto signata- 
ras, vėliau - Lietuvos Aukščiausiosios Tarybos bei Lietuvos Seimo pirmi- 
ninkas, ilgametis Tėvynės Sąjungos vadovas. 


Lankutis Jonas (1925-1995) - literatūros tyrinėtojas, kritikas. 

1953 m. baigė lituanistiką VU. Pagrindinė tyrimų sritis - dramaturgija. 
Lankutis - vienas pagrindinių lietuvių dramaturgijos tyrinėtojų, parašęs 
lietuvių dramaturgijos, o vėliau ir išeivijos dramaturgijos istorijos, atskirų 
autorių draminių kūrinių studijas. Šiame kontekste nagrinėjo ir Maironio 
draminius veikalus. Yra parašęs monografijų apie įvairių rašytojų kūrybą. 


Lindė-Dobilas Julijonas (1872-1934) - prozininkas, dramaturgas, publicis- 
tas, kritikas. 

1898 m. baigė Žemaičių (Telšių) kunigų seminariją. Kurį laiką kunigavo 
(daugiausia Latvijoje), daug laiko skyrė savišvietai. Vėliau mokytojavo. 
Geriausiai žinomas kaip pirmojo psichologinio lietuvių romano Blūdas 
(1912) autorius. Taip pat skelbė ir kultūrologinius, kritinius tekstus - iš jų 
daugiausia atgarsio bei diskusijų sulaukė studija Ar paseno Tenas? (1927). 


Martinaitis Marcelijus (1936-2013) - poetas, eseistas, vertėjas. 

1964 m. baigė lituanistiką VU. Dirbo įvairių leidinių redakcijose, dėstė VU 
Lietuvių literatūros katedroje. 

Geriausiai žinomas ir vertinamas už savo poetinę kūrybą - jis vienas svar- 
besniųjų XX a. II p. lietuvių poetų. Tai pat rašė esė, mokslinius straips- 
nius, pjeses, skelbė vertimus. 


Matulaitis Stasys (1866-1956) - gydytojas, lietuvių kultūros bei tautinio 
atgimimo veikėjas, istorikas. 

1891 m. baigė medicinos studijas Maskvoje, bendradarbiavo lietuviškoje 
spaudoje - Auszroje, Ukinįke, Varpe (kurį laiką buvo pastarųjų dviejų lei- 
dinių redaktorius) ir kituose leidiniuose. Svarbiausias veikalas - Lietuvių 
tautos istorija (1918). 

Kairiosios inteligentijos atstovas, iš pradžių veikęs su socialdemokratais, 
po 1917 m. - su bolševikais. Nepriklausomoje Lietuvoje buvo suimtas, bet 
paleistas už užstatą pabėgo į Sovietų Sąjungą, į Minską, kur užsiėmė isto- 

rijos tyrimais (parašė studiją apie 1863 m. sukilimą), gavo istorijos mokslų 
daktaro laipsnį. 1937 m. Josifo Stalino režimui vykdant vieną iš „valymų“ 
(valdžiai neparankių asmenų šalinimą, represavimą), buvo ištremtas į 
Kazachstaną. Po Antrojo pasaulinio karo grįžo į Lietuvą, dirbo Lietuvos 
mokslų akademijos Istorijos institute. 


Mykolaitis-Putinas Vincas (1893-1967) - poetas, prozininkas, literatūros 
mokslininkas, vertėjas. 

Studijavo Seinų kunigų seminarijoje, Peterburgo dvasinėje akademijo- 
je, Fribūro universitete, kuriame apgynė disertaciją. Po to žinias gilino 
Miuncheno universitete. Dėstė Lietuvos universitete (nuo 1930 m. - 
VDU). Ryškiausias simbolizmo atstovas lietuvių literatūroje. Didelio po- 
puliarumo sulaukė jo romanas Altorių šešėly. 

Nemažai jo pateiktų lietuvių autorių kūrybos interpretacijų (tarp jų ir 
Maironio) tapo klasikinėmis. 


Nastopka Kęstutis (g. 1940) - literatūrologas, kritikas, vertėjas. 

1962 m. baigė lituanistiką VU, dirbo Lietuvių kalbos ir literatūros insti- 
tute, dėstė Vilniaus pedagoginiame institute, vėliau tapo dėstytoju VU. 
Ryškiausias literatūros semiotikos atstovas Lietuvoje. Daug dėmesio sky- 
rė ir literatūros kritikai - daugiausia rašė apie savo bendrakarčius (Tomą 
Venclovą, Marcelijų Martinaitį, Juditą Vaičiūnaitę, Sigitą Gedą). 


Nyka-Niliūnas Alfonsas (tikr. Alfonsas Čipkus, 1919-2015) - lietuvių poe- 
tas, literatūros kritikas, vertėjas, diaristas. 

Studijavo romanistiką ir filosofiją VDU ir VU. Karui einant į pabaigą pa- 
sitraukė į Vakarus. 

Iškilęs kartu su žemininkų karta, tapo vienu svarbiausių išeivijos poetų. 
Išsiskyrė kaip reiklus bei pastabus kritikas. Atskirą palikimo dalį sudaro 
jo dienoraščių tomai - vienas įspūdingiausių lietuvių diaristikos kūrinių. 


Ostrauskas Kostas (1926-2012) - dramaturgas ir kritikas. 
Studijavo Pabaltijo ir Pensilvanijos universitetuose. Geriausiai žinomas 


kaip dramaturgas, iškiliausia lietuvių absurdo teatro figūra. 


Paparonis žr. Šmulkštys-Paparonis Antanas 

Pauliukonis Pranas (1904-1970) - istorikas, mokytojas. 

Studijavo Žemaičių (Telšių) kunigų seminarijoje bei VDU, mokytojavo. 
Buvo aktyvus visuomenininkas, aritmetikos ir istorijos vadovėlių auto- 
rius. Didelė jo darbų dalis parašyta jau išeivijoje. 


Putinas žr. Mykolaitis-Putinas Vincas 


Sauka Donatas (1929-2015) - tautosakos ir literatūros tyrinėtojas. 

1953 m. VU baigė lituanistiką, ilgametis VU Lietuvių literatūros katedros 
dėstytojas. Iškili mokslo figūra, savo interesus paskirstęs tautosakai bei 
lietuvių literatūrai. Paskelbė monografines Salomėjos Nėries, Žemaitės, 
Jurgio Savickio kūrybos studijas, tautosakai skirtas knygas. Už knygą 
Fausto amžiaus epilogas (1998) gavo Nacionalinę premiją. 


Slavinskaitė Irena (g. 1934) - literatūros mokslininkė, viena gausiausiai 
sovietmečiu apie Maironį rašiusių tyrėjų. Dauguma maironianos darbų 
publikuoti XX a. g deš. Be atskirų tyrimų, užsiėmė ir Maironio tekstų ren- 
gimu - ji yra ir kol kas paskutinių, 1987-1988 m. pasirodžiusių Maironio 
Raštų rengėja. 


Speičytė Brigita (g. 1973) - literatūros tyrinėtoja, kritikė, vertėja. 

VU absolventė bei dėstytoja, tyrimus koncentruojanti ties XIX a. Lietuvos 
literatūra. Nemažai dėmesio skiria Maironiui, parašė jam skirtą mono- 
grafiją Anapus ribos (2012). Šioje knygoje atnaujinamas Maironio kūrinių 
perskaitymas, išsamiai apžvelgiamas kultūrinis ir istorinis jų kontekstas. 


Sruoga Balys (1896-1947) - poetas, dramaturgas, prozininkas, literatūros, 
tautosakos bei teatro tyrinėtojas. 

Studijavo Sankt Peterburgo ir Maskvos universitetuose, vėliau Miunche- 
no universitete. 

Aktyviai domėjosi ir bendradarbiavo su rusų „sidabro amžiaus“ poetais. 
Buvo vienas pomaironinės poetinės reformos iniciatorių. Daug reiškėsi 
kaip kritikas, atskiri darbai skirti folkloristikai, teatrui, literatūros istorijai. 


Šidlauskas Marijus (iki 1998 m. - Marijus Jonaitis, g. 1953) - literatūros 
tyrinėtojas, kritikas, vertėjas. 

1976 m. VU baigė anglistiką, dėsto Klaipėdos universitete. Pagrindinė 
tyrinėjimų sritis - literatūros sociologija. Nemažai dėmesio skiria Mai- 


roniui. 


Šliūpas Jonas (1861-1944) - sociologas, publicistas, literatūros tyrinėtojas, 
kritikas, visuomenės veikėjas. 

Studijavo filologiją ir teisę Maskvos bei gamtos mokslus Sankt Peterburgo 
universitetuose, gyvendamas JAV baigė medicinos studijas. Vienas iš Aus- 
zros steigėjų bei redaktorių. Vėliau daugelio kitų kairiąsias idėjas propa- 
guojančių leidinių redaktorius ir bendradarbis, aktyvus visuomenės veikė- 
jas, daugelio mokslo bei kairiąsias idėjas populiarinančių veikalų autorius, 
draugijų steigėjas, pirmosios lietuvių literatūros istorijos autorius. 


Šmulkštys-Paparonis Antanas (1886-1951) - kunigas, poetas, politinis vei- 
kėjas, vertėjas. 

1908 m. baigė Seinų kunigų seminariją. Buvos Steigiamojo Seimo, taip 
pat I, II bei III Seimo narys - atstovavo Krikščionių demokratų partijai. 
1925 m. buvo šios partijos pirmininkas. 

Skelbė kritinius straipsnius, poeziją, rašė istorijos populiarinimo knygas. 
Bene svarbiausias kūrybinis užmojis - pastanga parašyti tautinį epą. Iš 
sumanytos trilogijos spėjo sukurti tik pirmąją dalį. 


Tereškinas Artūras (g. 1965) - kultūrologas, poetas. 

1990 m. VU baigė lituanistiką, vėliau studijavo Harvardo bei Ilinojaus 
universitetuose. Yra paskelbęs darbus seksualumo, lyčių, nacionalizmo, 
populiariosios kultūros temomis. Dviejų poezijos rinkinių autorius. 


Tumas-Vaižgantas Juozas (1869-1933) - prozininkas, publicistas, literatū- 
ros istorikas, kritikas. 

1893 m. baigė Žemaičių (Telšių) kunigų seminariją, kunigavo, buvo akty- 
vus tautinio atgimimo veikėjas - įvairių leidinių redaktorius, bendradar- 
bis bei draugijų narys, vienas iš Vilniaus Didžiojo seimo organizatorių. 
Didelę Vaižganto darbų dalį sudaro publicistika, tačiau labiausiai išgar- 
sėjo savo grožiniais kūriniais. Yra vienas iš gausiausiai tarpukariu apie 
Maironį rašiusių asmenų. Buvo Maironio bendramintis ir bendražygis. 
Išskirtinę vietą Maironio kritinės recepcijos istorijoje užima kaip pirmo- 
sios monografijos apie Maironį autorius. 

Vaičiulaitis Antanas (1906-1992) - prozininkas, vertėjas, poetas, kritikas. 
1927-1933 m. Lietuvos universitete (nuo 1930 m. - VDU) studijavo lie- 
tuvių ir prancūzų literatūras. Vėliau žinias gilino Grenoblio ir Sorbonos 
universitetuose. Ilgą laiką JAV Marijanapolio kolegijoje bei Skrantono 
universitete dėstė prancūzų kalbą, dirbo „Amerikos balso“ lietuviškoje 
redakcijoje. 

Labiausiai išgarsėjo kaip prozininkas, ypač kaip romano Valentina (1936) 
autorius. Buvo daugybės leidinių redaktorius - ilgiausiai (1950-1964) re- 
dagavo žurnalą Aidai, kuriame skelbtos svarbiausios maironistikos publi- 


kacijos išeivijoje. 
Vaižgantas žr. Tumas-Vaižgantas Juozas 


Venclova Antanas (1906-1971) - poetas, prozininkas, literatūros kritikas, 
vertėjas, sovietinis visuomenės ir politikos veikėjas. 

1932 m. baigė VDU, kur studijavo lietuvių literatūrą ir pedagogiką. Dirbo 
įvairiuose leidiniuose, mokytojavo, vertėjavo. Reiškėsi kaip kairiųjų pa- 
žiūrų kritikas bei rašytojas. Sovietinės okupacijos laikotarpiu ėjo aukštas 
pareigas - buvo švietimo ministras, vėliau - švietimo komisaras, dalyvavo 
TSRS Aukščiausiosios Tarybos VII sesijoje, priėmusioje Lietuvą į TSRS su- 
dėtį, iki 1962 m. rinktas TSRS Aukščiausiosios Tarybos deputatu. 


Venclova Tomas (g. 1937) - poetas, vertėjas, literatūros mokslininkas, 
publicistas. 

Baigė lituanistikos studijas VU, čia kurį laiką dėstė. Emigravo į Vakarus, 
Jeilio universiteto slavistikos profesorius. Geriausiai žinomas kaip poetas, 
visuomenės veikėjas, disidentas. 


Voldemaras Augustinas (1883-1942) - istorikas, Lietuvos politinis veikė- 
jas. Baigė klasikinės filologijos ir istorijos studijas Sankt Peterburgo uni- 
versitete, vėliau jame dėstė. Po 1918 m. užsiėmė akademine bei politine 
veikla Lietuvoje. 

Geriausiai žinomas kaip politinis veikėjas - ne kartą ėjo Vyriausybės pir- 
mininko bei užsienio reikalų ministro pareigas, vienas iš Tautininkų są- 
jungos kūrėjų bei 1926 m. perversmo idėjinių įkvėpėjų. Po konflikto su 
Antanu Smetona nušalintas nuo valdžios - 1930 m. ir 1934 m. karinių 

pučų metu nesėkmingai bandytas grąžinti į valdžią. Vėliau ištremtas iš 
šalies. Bandė sugrįžti į SSRS okupuotą Lietuvą, buvo suimtas, mirė Butyr- 
kų kalėjime Maskvoje. 


Zaborskaitė Vanda (1922-2010) - iškili literatūros mokslininkė, kultūros 
veikėja. 

1946 m. baigė lituanistikos studijas VU. Vėliau čia dėstė, bet vykdant 
ideologinį lietuvių literatūros „valymą, atleista. Vėliau dirbo Istorijos ins- 
titute bei Vilniaus pedagoginiame institute. 

Daugiausia darbų paskelbė literatūros istorijos bei teorijos temomis. Apie 
Maironį rašė palyginti nedaug, tačiau maironianoje jos svarba remiasi 
ne tekstų gausa, o visų pirma monografija Maironis (pirmas leidimas — 
1968 m., antras papildytas - 1987 m.), kuri nuo pasirodymo 7 deš. iki pat 
šių dienų bene labiausiai veikia Maironio vaizdinį. 

Redakcinės pastabos 


1. Tekstų atrankos principai 


Šioje knygoje surinkti tekstai apima laikotarpį nuo 1895 iki 2010 m. Juose 
ir jais pasakojama, kaip formavosi Maironio figūros bei jo tekstų supra- 
timas carinės okupacijos, tarpukario Nepriklausomybės, nacistinės bei 
sovietinės okupacijų laikotarpiais, taip pat pateikiamos Maironio trak- 
tuotės išeivijoje bei Nepriklausomybę atgavusioje Lietuvoje. Rinktinėje 
norėta parodyti ne tik požiūrių raidą, bet ir jų daugį, sankirtas, sąsajas 
bei konfliktus. 

Atrenkant knygon pateksiančius straipsnius, remtasi šiais kriterijais: 

a) tam tikru laikotarpiu tekstas turėjo būti svarbi kritinės Maironio 
recepcijos dalis (pvz., Stasio Matulaičio recenzija); 

b) rodo Maironio recepcijos pokyčius (pvz., Antano Šmulkščio-Papa- 
ronio recenzija); 

c) sulaukė Maironio atsakymo (pvz., Antano Venclovos recenzija); 

d) atskleidžia Maironio interpretacijų susikirtimus (pvz., Jono Aisčio ir 
Kosto Korsako tekstų pora); 

e) aptaria mažiau nagrinėtus Maironio kūrybos aspektus (pvz., Prano 
Pauliukonio straipsnis); 

f) pateikia netipiškus Maironio vertinimus (pvz., Artūro Tereškino 
tekstas); 

g) parodo naujas Maironio interpretacijos kryptis (pvz., Brigitos Spei- 
Čytės straipsnis); 

h) skirti Maironio recepcijai aptarti (pvz., Kosto Ostrausko tekstas); 

i) iki šiol aktualūs maironianos darbai (pvz., Alfonso Nykos-Niliūno 
straipsnis). 

Atrenkant kūrinius laikytasi nuostatos, kad Maironio recepcijos raidą 
geriausiai reprezentuoja bendresnio pobūdžio, apibendrinimo siekiantys 
straipsniai. Anksčiau išvardytus reikalavimus atitinka nemažai maironia- 
nos darbų, todėl vykdant atranką ne mažiau svarbūs buvo ir negatyvieji 
kriterijai, remiantis kuriais tekstai nebuvo įtraukti rinktinėn. 

Į rinktinę nedėti: 

a) fragmentai iš monografijų apie Maironį; nors šios knygos bene la- 
biausiai veikė Maironio recepciją (ypač Juozo Tumo-Vaižganto ar Vandos 
Zaborskaitės veikalai), tačiau laikytasi nuostatos, kad ši rinktinė turi būti 
šalia monografijų apie Maironį, o ne vietoj jų. Be to, knygose publikuoja- 
mi Vaižganto, Zaborskaitės bei Speičytės straipsniai bent metonimiškai 
reprezentuoja monografijas bei leidžia suvokti, kokia kryptimi rašydami 
apie Maironį judėjo studijų autoriai bei kaip jie traktavo Maironio figūrą 
ir kūrybą; 

b) skyriai apie Maironį iš vadovėlių, žinynų bei literatūros istorijų; 
nors šie tekstai, ypač mokykliniai vadovėliai, buvo bene plačiausiai skai- 
tomi maironianos darbai, tačiau juose nuolat kartojami bendrieji Mai- 
ronio gyvenimo ir kūrybos faktai, o pateikiamos bendrosios traktuotės 
atsispindi ir čia skelbiamuose straipsniuose; 

c) straipsniai, kurie nėra skirti vien Maironiui; 

d) tekstai, kuriuose koncentruojamasi ties detalesnėmis Maironio kū- 
rinių analizėmis; 

e) komparatyvistinio pobūdžio darbai. 

Yra atvejų, kai knygon atrinktas tekstas atitinka tiek atrankos, tiek 
atmetimo kriterijus. Pvz., Sofijos Kymantaitės-Čiurlionienės straipsnis 
skirtas ne tik Maironiui, bet ir Antanui Vienažindžiui su Pranu Vaičaičiu, 
tačiau kartu jis žymi jau kitokio - modernistiniais kriterijais paremto — 
Maironio vertinimo pradžią. 

Dėl negatyviųjų kriterijų knygon pateko tik vienas Zaborskaitės teks- 
tas (tiesa, Zaborskaitės svoris maironianoje nesiremia tekstinių vienetų 
gausa), knygon nepateko ir Leono Gineičio ar nemažai apie Maironį ra- 
šiusio Juozo Girdzijausko straipsniai. Panašių atvejų yra daugiau. 

Tačiau įtraukti kone visi Sruogos rašyti darbai; taip atsitiko dėl to, kad 
jis nagrinėjo kitų mažiau aptartą Maironio kūrybos dalį (1920 m. Pavasa- 
rio balsų leidimo apipavidalinimą ar Maironio rašytą literatūros istoriją). 

Lengva ranka ar sunkia širdimi knygon neįtraukti tekstai (kiekvienas 
bent kiek maironianą išmanantis veikiausiai pasigestų, jo manymu, bū- 
tino straipsnio) darsyk paliudija, kad tokio pobūdžio rinktinė visada yra 
kompromisinis variantas tarp leidinio apimties, formalių kriterijų bei to, 
kaip literatūrą ir jos kritiką suvokia knygos sudarytojas. 

2. Rengimo principai 


Knygoje surinktus tekstus skiria laikotarpiai, rašymo siekiai ir aplinkybės, 
rašybos, skyrybos bei leksikos normos, (ne)citavimo tvarka bei citatų pa- 
teikimo būdai ir t. t. Sudarant knygą tokie skirtumai bei savitumai atrodė 
svarbūs ir saugotini. 

Siekta taikyti vieningą knygos redagavimo tvarką, mėginant ją suba- 
lansuoti taip, kad ji kuo adekvačiau tiktų publikuojamų straipsnių įvairo- 
vei. Didžiausia tokio sprendimo silpnybė ta, kad vieniems tekstams ade- 
kvačios redagavimo praktikos (pvz., Maironio kūrinių citatų sutikrinimas 
ir atitaisymas pagal citavimo šaltinį) kitais atvejais gali pasirodyti proble- 
miškos (pvz., Varpo straipsniuose atstatant originalią Maironio kūrinių 
formą, teko naudoti šiam laikraščiui svetimą ir jame nenaudotą rašybą). 
Visgi ieškota balanso tarp trijų esminių (ir ne visuomet sutampančių) sie- 
kių: 1) saugoti tekstų istoriškumą, 2) formuoti knygos vientisumą, 3) kny- 
gą padaryti patogią skaitytojams. 


2.1. Variantų atranka ir pateikimas 


Jeigu knygon atrenkamas straipsnis publikuotas daugiau nei kartą, o skir- 
tumai sąlyginai nežymus - dėtas vėlyviausias paties autoriaus redaguotas 
variantas. Kuomet tokia praktika kirtosi su knygos uždaviniu parodyti 
Maironio recepcijos raidą, pasirinktas publikuoti: 

a) pirmasis variantas - Jono Šliūpo recenzija Apsakymams apie Lie- 
tuvos praeiga. Šiuo atveju ankstyvesnioji redakcija pasirinkta siekiant 
pristatyti patį pirmą, t. y. chronologiškai ankstyviausią Maironio kritinės 
recepcijos tekstą; 

b) nepaskutinis, bet tam tikrą laikotarpį reprezentuojantis variantas - 
knygoje skelbiamas Juozo Brazaičio-Ambrazevičiaus straipsnis „Maironis 
ir visuomenė“. Tai penktoji teksto publikacija, kuri nedaug skyrėsi nuo 
ankstesniųjų variantų, tačiau smarkiai skiriasi nuo paskutinio, 1957 m. 
paskelbtojo, pavadinto „Maironis ir Lietuva“. Pastarasis straipsnis yra išsa- 
mesnis bei brandesnis. Tačiau pasirinktas variantas reprezentuoja kritinę 
Maironio recepciją Lietuvoje Antrojo pasaulinio karo metu ir išsyk po jo 
išeivijoje; 

c) paskutinis variantas su papildymu iš ankstesnės redakcijos - Kos- 
to Ostrausko straipsnis „Numaironintas Maironis“. Pirmąsyk paskelbtas 

1963 m. Aidų 4 ir 5 numeriuose. Tų pačių metų 8-ajame numeryje pasiro- 
dė papildoma pastaba, pavadinta „Dar kiek apie numaironintą Maironį“. 
Vėlesnėse straipsnio publikacijose 1963 ir 1997 m. priedo nebuvo. Nors 
šioje knygoje skelbiamas 1997 m. variantas, išnašoje pridedama ir minė- 
toji pastaba. 

Knygoje tekstai rikiuojami chronologiškai pagal pirmojo paskelbimo 
datą, net jei dedamas ne pirmasis straipsnio variantas. Vietomis atsiran- 
dantis neatitikimas tarp straipsniu reprezentuojamo Maironio kritinės 
recepcijos laikotarpio ir teksto redakcijos datos, dažnusyk (Nykos-Niliū- 
no, Zaborskaitės, Tereškino ir kt. straipsniuose) nesusijęs su bent kiek 
žymesnėmis teksto permainomis. Kitokia situacija su Adomo Jakšto ir 
Vaižganto straipsniais. Praėjus keletui metų po pirmosios publikacijos, 
jie buvo taisyti. Korekcijos nepakeitė įžvalgų bei vertinimų, tačiau vėly- 
vesniuose variantuose smarkokai kito rašyba ir - kiek menkiau - leksika. 
Tokiais atvejais stipresniojo knygos sudarymo principo (paskutinė auto- 
rinė redakcija) persvara prieš silpnesnįjį (pirmoji publikacija) lėmė ne- 
tolygumus, kuomet tekstų rašyba bei leksika yra modernesnės nei dalies 
greta skelbtų ir vėliau autorių netaisytų tekstų. 


2.2. Citavimas 


Tais atvejais, kai nustatytas Maironio kūrinio citatos šaltinis, publikacjoje 
citata ištaisyta pagal jį. Iki Antrojo pasaulinio karo pradžios paskelbtuo- 
se straipsniuose, kuriuose nenurodomas Maironio eilėraščių citavimo 
šaltinis, korekcijos atliekamos remiantis publikavimo laikui chronologiš- 
kai artimiausia redakcija'. Kitais atvejais taisytos tik korektūros klaidos. 
Daugiausiai korekcijų atstatant originalią Maironio kūrinių formą daryta 
ankstyvuosiuose maironianos tekstuose - tuomet dažnas leidinys turė- 
jo savą rašybos tvarką, pagal kurią pateikdavo tekstus, todėl pvz. Varpe 


* Iki Antrojo pasaulinio karo skelbtos paties Maironio rengtos ir pagal korekcijas daž- 
nai viena nuo kitos galimos atskirti knygų laidos (tiesa, praėjus 5 metams po Mairo- 
nio mirties - 1937 m. atskira knyga išleista baladė „Jūratė ir Kastytis“, tačiau minimo 
leidinio tekstas šioje knygoje necituojamas). Vėliau, nesat aiškių nuorodų, išskyrus 
pavienius atvejus, atskirti leidinius dėl daugybės leidimų darosi nebeįmanoma - antai 
vien Antrojo pasalinio karo metais pasirodė 5 Pavasario balsų laidos, kai iki Maironio 
mirties, įskaitant Raštus, pasirodė iš viso 6 leidimai. Intensyviai Maironio lyrika leista 


ir pokariu. 

Maironio cz virto č, sz > š, ū — uo; taisytos ir kai kurios žodžių for- 
mos - Augszcziausis > Aukščiausias ir t. t. Tuo metu vyko intensyvus 
bendrinės lietuvių kalbos formavimasis, todėl apie Maironį rašiusiems ir 
jį citavusiems, jo kūrinių kalba neretai būdavo jau per sena ir taisytina, 
nors kūrinys galėjo būti publikuotas vos prieš (kelerius) metus. 

Taisoma ir palyginti neretai cituojama giesmės iš Jaunosios Lietuvos 
(VI:XIV) pirmoji eilutė - Maironio rengtuose Raštuose ji yra tokia: „Jau 
Slaviai sukilo. Nuo Juodmario krašto“. Vėliau šios eilutės rašyba įvaira- 
vo - šie (jau po Maironio mirties pasirodę) variantai (išskyrus atvejus, kai 
citatos šaltinis pateikia kitokį variantą) taisomi pagal kanoninės eilutės 
pavyzdį. 

Vengiant painiavos, vidinės kabutės keistos į viengubas. Suvienodinti 
citatose esantys praleidimo ženklai: ..., (...), <...> — [...]. Stengtasi sužy- 
mėti ir tuos praleidimus, kurių patys autoriai nenurodė. 

Suvienodintas citatų atvaizdavimo būdas: trumpesnės pateikiamos 
kabutėse, ilgesnės pertvarkytos į iškeltines (pvz., Kosto Ostrausko teks- 
te „Numaironintas Maironis“, kurio šaltinyje visos citatos buvo išskirtos 
kursyvu). 

Siekiant išvengti atvejų, kuomet parafrazė gali būti suvokta kaip citata, 
atlikti tokie keitimai: ten, kur įmanoma be didesnių intervencijų išlaikyti 
gramatiškai suderintą sakinį, buvo atstatytos tikslios citatos (pvz., Mai- 
ronio atsakyme Stasiui Matulaičiui, kurio šaltinyje kursyvu buvo išskirtos 
ir citatos, ir parafrazės); jeigu iš konteksto galima suprasti, kad esama 
netiesioginės nuorodos į kitą tekstą, kabučių atsisakyta; vienu atveju 
(Maironio atsakyme Matulaičiui) jos buvo pakeistos kursyvu: yra mums 
reikalingas augsztas mokslas: jis mums suteiks galybę, apdengs garbės spin- 
duleis ir kad lietuvio balsas isz augszto skambės, iszgirs ir tamsi atkaklybe —> 
yra mums reikalingas augsztas mokslas: jis „[...] dūis mums galybę! / Kad bal- 
sas lietuvio iszaugszto skambės, / Iszgirs ir tamsi atkaklybė!“; kitais atvejais 
parafrazės paliktos kabutėse, tikslią citatą nurodant išnašoje. 

Visų tekstų išnašų žymėjimo simboliai vienodinami ir pateikiami ara- 
biškais skaitmenimis. 

2.3. Maironio kūrinių pavadinimai 


Straipsnių pagrindinėse dalyse pasitaikius nekanoniniams eilėraščių pa- 
vadinimų variantams, vienodinta jų ortoepija ir didžiųjų raidžių rašyba 
(išskyrus tuos atvejus, kai pats Maironis keitė šią rašybą); taip pat taisy- 
ta, jei autorius buvo nurodęs nepilną pavadinimą ar nepilną paantraštę 
(pvz. „Vakaras ant ežero“ — „Vakaras (Ant ežero Keturių Kantonų)“; „Auš- 
ros vartų Marijai“ — „Šv. Aušros Vartų Marijai“), tačiau nepildoma, jei 
straipsnio autorius nurodo tik pavadinimą be paanštaštės (pvz., „Daina“, 
„Vakaras“, „Vilnius“); jei vietoj pavadinimo autorius nurodo eilėraščio pra- 
džią, pridedamas (paliekamas) daugtaškis. Eilėraščio paantraštė visada 
pateikta paprastuose skliaustuose. 


2.4. Pavardžių, vietovardžių, leidinių pavadinimų rašymas 


Pavardžių ir vietovardžių rašybos sistemos tekstuose nekeistos, tačiau ko- 
reguojama asmenvardžių pateikimo tvarka - pirmąkart minimas asmuo 
pristatomas vardu ir pavarde, vėliau straipsnyje nurodoma tik pavardė. 
Įrašomo vardo forma (originali rašyba ar fonetinė transkripcija) pritaiko- 
ma prie straipsnyje esančios. Jeigu autorius naudoja daugiau nei vieną už- 
rašymo būdą, sistema minimaliai apvienodinama (pvz., Balys Sruoga re- 
cenzijoje „Literatūros vadovėliai“ vartoja formas „Shakespeares'as“ ir „Sha- 
kespeare'as“, tad paliktas tik pirmasis variantas). Jei originale lietuviška 
galūnė pridėta tik prie pavardės, ji publikacijoje pridedama ir prie vardo. 

Keletą kartų, kai nebuvo aiški vardo rašybos tvarka, vardas neįrašytas 
(pvz., prie „Verlėnas“ ar „Bekonas“). Pastebėtais atvejais klaidingai nuro- 
dyti asmenvardžiai tikslinami (pvz., prel. M. Jasėnas —> prel. Kazimieras 
Jasėnas). 

Laikraščių bei knygų pavadinimai pateikiami kursyvu, didžiąja raide 
rašomas tik pirmasis pavadinimo žodis (pvz., Tėvynės Sargas > Tėvynės 
sargas), smulkesni teksto vienetai (skyriai, eilėraščiai) nurodomi kabutė- 
se. Jeigu teksto autorius pateikia pakeistą, bet jau tradiciškai nusistovė- 
jusią leidinio pavadinimo formą (pvz. Aušra) arba trumpina pavadinimą 
(pvz.: Žemaičių ir Lietuvos apžvalgos forma Apžvalga), tai koreguojama 
tik bibliografinėje nuorodoje, bet ne pagrindiniame tekste. Bibliografinė- 
se nuorodose pateikiama laikotarpį atitinkanti pavadinimo rašyba. 

2.5. Bibliografinės nuorodos 


Knygoje įvesta vieninga citatų bei leidinių metrikų pateikimo tvarka. Dėl 
to išnašos buvo ne tik vienodinamos, bet ir - kiek įmanoma - pildomos, 
tikslinamos, taisomos, suvienodinta jų numeravimo tvarka, o skliaustuo- 
se pateiktos bibliografinės nuorodos iškeltos į išnašas. Pvz.: „Apšvieta“, 
489-490 p. —> [Jonas Šliūpas], Apsakymų apie Lietuvos praeiga recenzija), In: 
Apszvieta, Tilžė-Plimutas, 1892, Nr. 6, p. 489-490; Literaturnaja enciklopedija 
[rusų k.J. - M., 1932. - T. 6. - Sk. 704-705 —> /WTepaTyDHAA 3HUKKNONEAKI, 
t. 6, Mocksa: CoseTcKaa 34UKWkKnonenua, 1932, skiltys 704-705. Kai straipsny- 
je daugiau nei vieną kartą nurodoma į tą patį tekstą, naudojami standar- 
tiniai bibliografinės nuorodos trumpinimo būdai (op cit., Ibid., pavadi- 
nimo sutrumpinimas ir pan.). Jei tame pačiame tekste minimos kelios to 
paties leidinio publikacijos, bibliografinėje nuorodoje papildomai nuro- 
domi ir leidimo metai ar publikavimo vieta. 

Kuomet straipsnio autorius cituoja Maironio eilėraštį nenurodydamas 
(arba neaiškiai nurodydamas) jo pavadinimo, pastarasis pridedamas prie 
bibliografinės išnašos, arba - jeigu tokios išnašos nėra - pateikiamas kaip 
rengėjo pastaba. 

Eilėraščio paantraštė visada rašoma paprastuose skliaustuose. Jeigu ci- 
tatos šaltinyje Maironio eilėraščio pavadinimas reikšmingai skiriasi nuo 
kanoninio varianto, pastarasis nurodytas šalia laužtiniuose skliaustuose; 
tais atvejais, kai yra keli eilėraščiai vienodais pavadinimais (pvz. „Daina“), 
laužtiniuose skliaustuose pridėta pirmoji eilėraščio eilutė. Tais atvejais, 
kai nenurodant nei leidinio, nei pavadinimo cituojamas Maironio eilė- 
raštis, išnašoje pateikiamas tik kūrinio pavadinimas. Apsispręsta, kad 
tokiais atvejais nebūtų tikslinga nurodyti naujausią ar lengviausiai pasie- 
kiamą leidinį - esama daugybės nesunkiai pasiekiamų Maironio kūrybos 
leidimų (tiek fiziniu, tiek skaitmeniniu pavidalu), todėl skaitytojui netu- 
rėtų būti sunku rasti jį sudominusį tekstą. 

Cituojant didesnės apimties Maironio veikalus - idant rūpimą vietą 
būtų lengviau rasti ir kitame nei cituojamas šaltinyje - po citatos pus- 
lapio nurodymo romėniškų skaičiumi pateikiamas poemos giesmės ar 
libreto akto numeris. Jeigu giesmės papildomai suskirstytos į skyrius, po 
dvitaškio romėniškų skaičiumi nurodomas ir jis. Libretą Kame išganymas 
Maironis skirstė aktais ir veiksmais, tačiau veiksmų nurodymo nuspręsta 
atsisakyti, kadangi paskutinėje redakcijoje libretas suskirstytas tik aktais. 

Papildoma tvarka taikoma Mūsų vargų atveju - pirmoji ir antroji poe- 
mos redakcijos smarkiai skyrėsi, todėl tais atvejais, kai cituojamas pirma- 
sis Mūsų vargų leidimas, po giesmės numerio laužtiniuose skliaustuose 
pateikiamas numeris giesmės, kurioje cituotasis fragmentas atsidūrė pa- 
skutinėje poemos redakcijoje. Jeigu cituojamas antrasis leidimas - nuo- 
rodos į ankstesnįjį variantą nededamos. 

Jeigu cituojant nenurodomas šaltinis, tačiau jį galima rekonstruoti 
(dažniausiai taip būna knygos recenzijos atveju), stengiamasi pateikti 
visą metriką. Kuomet nėra aiškus citavimo šaltinis, redakcinėje pastabo- 
je nurodoma žiūrėti („žr“) į vieną iš publikacijų. Pvz., Kostas Korsakas 
straipsnyje „Poeto likimas“ be nuorodos cituoja Maironio laišką, kuris 
tuo metu viešai dar nebuvo paskelbtas - redakcinėje išnašoje nurodoma 
pirmoji laiško publikacija spaudoje: Žr. Literatūra ir kalba, t. 21: Maironis, 
redakcinė kolegija: Kostas Doveika [et al.), Vilnius: Vaga, 1990, p. 324; ten pat 
Korsakas nepateikdamas šaltinio cituoja Danutės Lipčiūtės-Augienės at- 
siminimą, kuris iki to laiko skelbtas tik išeivijos spaudoje. Nors Lipčiū- 
tės-Augienės atsiminimas lengviausiai pasiekimas 21-ajame Literatūros ir 
kalbos tome, tačiau redakcinėje išnašoje nurodoma iki to laiko vienintelė 
vieša atsiminimo publikacija (ir dėl to labiausiai tikėtinas citatos šaltinis): 
Danutė Lipčiūtė-Augienė, „Maironis giminės atsiminimuose“, in: Draugas, Či- 
kaga, 1962-05-12, Nr. 112; ten pat Korsakas cituoja ir Ambrazevičiaus teks- 
tą, kuris iki Korsako straipsnio pasirodymo buvo paskelbtas bent pen- 
kissyk. Nesant galimybės nustatyti citatos šaltinį, redakcinėje išnašoje 
nurodoma pirmoji publikacija, skliaustuose pateikiant straipsnio šioje 
knygoje puslapius. Atskirai paminimas ir ankstesnių publikacijų faktas, 
pvz.: Žr. Juozas Ambrazevičius, „Maironis ir visuomenė“, in: Maironis, Pava- 
sario balsai, Wūrzburgas: išleido Liudas Vismantas, 1947, p. 287-295 [...] Šis 
straipsnis buvo paskelbtas trijuose (1942, 1944, 1944) Antrojo pasaulinio karo 
metu Lietuvoje bei 1947 m. Viurcburge išleistuose Pavasario balsuose. 1941 m. 
būta dar vienos publikacijos: Juozas Ambrazevičius „Maironio metai“, in: Lite- 
ratūros metraštis 1942 metams, Kaunas: Valstybinė |-kla, 1941. 


2.6. Rašyba ir skyryba 


Laikytasi nuostatos, kad knygon atrinkti tekstai turi ir istorinę vertę 
(bent jau Maironio kritinės recepcijos kontekste), tad nesiimta norminti 
jų kalbos ar rašybos (tik retesni žodžiai atskirai paaiškinti išnašose). Tai 

apsunkina straipsnių, rašytų iki bendrinės kalbos leksikos bei rašybos 
normų nusistovėjimo, skaitymą, tačiau kartu leidžia skaitytojui adekva- 
čiau suvokti laikmetį. Tad pagarba originalui bei nenoras kurti anachro- 
nizmus sulaikė nuo bandymų modernizuoti rašybą. Ji, kaip viena iš teks- 
to raiškos formų, yra neatsiejama Maironio kritinės recepcijos istorijos, 
o kartu ir lietuvių kultūros istorijos dalis. 

Pvz., pirmuose tekstuose naudojama grafema „ū“ (ja žymimas dvibal- 
sis „uo“); viename Putino tekste dabartinė „Ž“ užrašoma kaip „Z“; anks- 
tyvosiose publikacijose dabartinių „€“ ir „š“ pozicijose rašoma „cz“ ir „SZ; 
kitur atskirai nežymimas balsių ilgumas (pvz., rašoma „musų“); įvairuoja 
ir nosinių raidžių rašyba: vienur ja (kaip lenkų kalboje) žymimi dvigar- 
siai (pvz., „pamįs“, t. y. pamins), kitur - ilgosios balsės (pvz., „neišdįla“); 
Augustino Voldemaro recenzijoje dabartinėje „f“ pozicijoje rašoma lietu- 
viams priimtinesnė „p“ (pvz., „paktai“, t. y. „faktai). 

Straipsniuose taisytos tik akivaizdžios korektūros klaidos (įskaitant 
ir pasikartojančius žodžius, pvz., tačiau jų literatūra, galima pasakyti, stovi 
dar žemiau, ypač originali, už kinų literatūrą apibūdinimo? Kokia skaitytojui 
nauda iš tokio japonų literatūros apibūdinimo? — tačiau jų Literatūra, gali- 
ma pasakyti, stovi dar žemiau, ypač originali, už kinų literatūrą. Kokia skaity- 
tojui nauda iš tokio japonų literatūros apibūdinimo?), suvienodinti įvairūs 
netikslumai (pvz., originale pramaišiui pasitaikant formoms „žudimas“ 
ir „žudymas“, pirmoji forma pakoreguota; dėl tokios pačios priežasties 
„jaunumenė“ taisyta į „jaunūmenė“), santrumpų rašyba (pvz., tt, tt., 
t.t. — t.t; N? — Nr.). Aiškumo dėlei pagal dabartines taisykles sutvar- 
kyta citatos pradžios ir galo, brūkšnio su brūkšneliu bei sakinio galo 
skyryba, taip pat jau aptartoji citavimo tvarka ir kabutės. 

Vienodinti straipsnių antraščių bei poskyrių užrašymo būdai: visos 
paantraštės atskiriamos tašku, nors originaluose tai įvairuoja (taip pat 
pasitaiko skliaustų ir dvitaškių), poskyriai, jei originale sunumeruoti, 
rinktinėje numeruojami romėniškais skaitmenimis be taško. 


2.7. Kitos korekcijos 


Prireikus atstatyti asmenvardį, kūrinio ar leidinio pavadinimą, atskirais 
atvejais koreguota žodžių tvarka sakinyje (pvz., poezija čia Maironio išky- 
la lig augštybių Krymo Mickevičiaus sonetų —> poezija čia Maironio iškyla 

lig augštybių Mickevičiaus „Krymo sonetų“; Lozoraitis > Motiejus Lozoraitis- 
Joniškis; Apžvalgoje Žemaičių ir Lietuvos > Žemaičių ir Lietuvos apžvalgoje). 

Vienu atveju, vengiant dviprasmybės ir tikslinant pavadinimą, į for- 
muluotę įterptas žodis bei pakeistos dvi galūnės: Jis pats, dvasinės aka- 
demijos inspektorius, su akademijos profesorium Aleksandru Dambrausku, 
su akademijos adjutantu Pranciškumi Būčiu - buvo parašę ir minėtąją „Krikš- 
čionių Demokratų Susivienijimo programą“ — Jis pats, dvasinės akademijos 
inspektorius, su akademijos profesorium Aleksandru Dambrausku, su aka- 
demijos adjutantu Pranciškumi Būčiu - buvo parašę ir minėtąjį „Krikščionių 
Demokratų Susivienijimo programo projektą“ (Juozas Brazaitis-Ambrazevi- 
čius, „Maironis priešais socialinį klausimą“). Straipsnyje dar porąsyk pa- 
minėtas nepilnas teksto pavadinimas buvo tikslinamas, tačiau papildo- 


mų korekcijų neprireikė. 

Publikacijoje išlaikyti skirtingi grafiniai teksto išryškinimo būdai (kur- 
syvas, pajuodinimas, išretinimas). Išimtys darytos kitakalbiams intar- 
pams (visi nelietuviški žodžiai išskiriami tik kursyvu) ir citatoms. 

Suvienodintas datų rašymas trumpuoju būdu (pvz.: 1987-16-16; ilguo- 
ju būdu paliekant kaip originale) ir amžių rašymas (arabiški skaitmenys 
pakeisti į romėniškus). 

Kitakalbių intarpų rašyba kirilica atstatyta tik Ostrausko straipsnyje, 
kurio šaltinyje rusiškos citatos bei rusiškų leidinių pavadinimai ir jų me- 
trikos fonetiniu pagrindu buvo transliteruoti. 

Dalis čia skelbiamų straipsnių buvo publikuoti moksliniuose žurna- 
luose ir turėjo tokiems tekstams būtinas kitakalbes santraukas - jos šioje 
knygoje neskelbiamos. 

Citatoms išvardytosios nuostatos netaikomos. 

Visų tekstų išnašų žymėjimo simboliai vienodinami ir pateikiami išti- 
sine numeracija arabiškais skaitmenimis. 


3. Komentarai 


Šalia originalaus teksto išnašose pateikiamos rengėjo pastabos, kurios iš- 
skirtos šriftu be serifų. Išnašose pateikiamas kitakalbių intarpų vertimas. 
Citatų atveju nurodomas nebūtinai naujausias, tačiau, knygos sudarytojo 
vertinimu, adekvačiausias vertimo variantas. Vienu atveju, pateikiant ko- 
mentarą Horacijaus frazei non omnis moriar, esančio vertimo atsisakyta, 

pateikiant pažodinį variantą, mat Henriko Zabulio vertimas („Aš nemir- 
siu visai“, - Horacijus, Lyrika, vertė: Henrikas Zabulis, Vilnius: Vaga, 1977, 
p. 160) be konteksto gali lemti klaidingą Horacijaus frazės suvokimą. 


3.1. Naudota literatūra 


Rašant komentarus ir rengiant rodykles naudotasi: 

Encyclopedia Britannica Ultimate Reference Suite, [CD-ROM], 2014; 

Lietuvių enciklopedija, 37 t., Boston; Lietuvių enciklopedijos leidykla, 
1953-1985; 

Lietuvių kalbos žodynas (t. I-XX, 1941-2002): elektroninis variantas, 
redaktorių kolegija: Gertrūda Naktinienė (vyr. redaktorė), Jonas Paulaus- 
kas, Ritutė Petrokienė, Vytautas Vitkauskas, Jolanta Zabarskaitė, Vilnius: 
Lietuvių kalbos institutas, 2005 (atnaujinta versija, 2008), in: www.lkz.lt; 

Lietuvių literatūros enciklopedija, Kostas Aleksynas, Arvydas Andri- 
jauskas, Algirdas Titus Antanaitis [et al.], redaktoriai: Vytautas Kubilius 
[et al.], Vilnius: Lietuvių literatūros ir tautosakos institutas, 2001; 

Tarptautinių žodžių žodynas, Vilnius: Alma littera, 2013; 

Visuotinė lietuvių enciklopedija, 27 t., Vilnius: Mokslo ir enciklopedijų 
leidybos institutas, 2001-2015. 

Summary 


This book is an anthology of critical reception of the works of one of 
the most famous Lithuanian writers Jonas Mačiulis-Maironis (1862- 
1932). The texts, originally published from 1891 to 2008, explore how 
the interpretation of Maironis and his works changed during the Tsarist 
Russian occupation of Lithuania, the interwar period, the Nazi occupation 
and the Soviet occupation, as well as in independent Lithuania and in 
Lithuanian ėmigrė communities. 

Even though this book includes most of the classic texts that analyse 
and interpret Maironis' body of work, it is not an anthology of the best 
and most important critigues of the writer. The articles included in this 
tome were selected to portray the history and evolution of his critical 
reception. 

The vast number and variety of texts that examine Maironis and his 
works means that every attempt to systemise the history of the relevant 
critical reception creates a version or studies an aspect of said history. 
Therefore, this book is also but a version of the critical reception of 
Maironis. 

This anthology includes fifty texts which are chronologically grouped 
into four chapters, although the development of the critical reception to 
Maironis can be split into five stages: 

The shaping of the image and the role of the classic writer. This is a 
period from 1891, when Maironis' first book was published, to 1913, the 
25th anniversary of the creative work of Maironis. 

Critics received the writer's first book, Apsakymai apie Lietuvos praeiga 
(Short Stories about the Past of Lithuania), with enthusiasm. On the 
other hand, his poetry, especially the longer, more ideologically charged 
poetic works, earned him some negative criticism from the members of 
the left-leaning intelligentsia like Jurgis Matulaitis. Regardless, during 
this period Maironis established himself as one of the most popular and 
talented Lithuanian writers. His exceptional status was cemented in 1913, 
when the 25th anniversary of his creative activity was commemorated. 

The commemoration was followed by articles (most notably by Juozas 
Tumas-Vaižgantas and Vincas Mykolaitis-Putinas) and publications that 
finally formed Maironis' image as that of a living classic. 

The revolt of the so-called post-Maironis generation, made up of young 
modernists as well as other modernists and the avant-garde against the 
authority of Maironis and poetry inspired by Maironis. The publication 
of a review of Maironis" Lietuvos istorija (The History of Lithuania) by 
Augustinas Voldemaras and the article “Vienužis - Maironis - Vaičaitis" by 
Sofija Kymantaitė, both published in 1906, can be considered the start of 
this period. Probably the best phrase to describe this period was coined ina 
review by Antanas Šmulkštys-Paparonis: 'Goodnight, Maironis! 

The third period began on 28 June 1932, the day of Maironis' death. 
Critical reception to Maironis works split into two unegual parts: his 
works were re-examined and re-evaluated (notably by Julijonas Lindė- 
Dobilas, Kostas Korsakas and especially by Putinas), and Maironis was re- 
established as a classic of Lithuanian literature and as the most important 
Lithuanian writer of the late-nineteenth and the twentieth century. This 
period lasted up until the second Soviet occupation. 

During the Second World Warand directly after it, two opposing trends 
of interpreting Maironis emerged. The first, supported by the ėmigrė 
community, attempted to continue the interwar tradition, especially the 
more conservative side of said tradition (for example, the works of Juozas 
Brazaitis-Ambrazevičius). The second trend was formed by the Soviet 
ideology and was permissive only of strict, ideologically pre-determined 
template reading of Maironis (for example, articles by Korsakas and 
Antanas Venclova). Both of these trends were not new, as they were born 
in the interwar period. 

After the war, critical reception of Maironis was more intensive in 
ėmigrė communities. lt culminated in 1962, when an anthology of'articles 
examining the works of Maironis was published. However, as the creative 
power of the ėmigrės dwindled, so did critical reception of Maironis. In 
Soviet Lithuania, an opposite process was taking place: the ideological 
pressure was slowly diminished and Stalinist texts were replaced by less 
controlled studies (this change is obvious when one compares articles by 
Putinas written for Maironis' anniversaries in 1947 and 1962). 

The fifth and final period began at the end of the 1980s, at the same 
time as Atgimimas (the Rebirth). In independent Lithuania, traditional 
interpretations of Maironis were recreated and new approaches to 
Maironis came to light (as seen in the studies of Marijus Šidlauskas or 
Brigita Speičytė). In the meantime, the ėmigrė community was already 
challenging the contemporary, semi-established interpretations of 
Maironis (articles by Vytautas Kavolis or Andrius Tereškinas). 

Maironio kūrinių rodyklė 


Eilėraščių pavadinimo dalis, esanti standartiniuose skliausteliuose, nurodo anks- 
tesnį to pavadinimo variantą, minimą literatūros kritikoje. Laužtiniuose skliaus- 
teliuose — pirmoji eilėraščio eilutė, jei būtent pagal ją jis dažnai atpažįstamas ir 


minimas knygos tekstuose. 

299, 351, 385, 397399, 402, 483, 491, 
494, 500, 503, 519, 555, 572-575 

Kęstučio mirtis (1921) 253, 293, 304, 322, 
351, 385, 397, 399, 401 

Lietuva (1888) 22, 251, 253-256, 259, 
350, 425-427, 471, 496, 497, 51, 605, 
610, 613 

Lietuvos praeitis (1926) 570, 571 


Mūsų vargai (1920) 14, 27, 106, 119, 120, 
123, 154, 167-170, 193, 194, 251, 257, 
261, 293, 295, 300, 342, 343, 357, 358, 
360, 385, 396, 427-429, 438, 471, 473, 
470, 477, 512, 513, 575 

293, 366, 384, 385, 397, 403, 483 

Pavasario balsai 18, 24, 25, 30, 33, 30, 72, 
80, 97, 105-15, 123, 125, 132, 139, 171, 
173-176, 193, 194, 199, 200, 205, 208, 
209, 211, 235, 256, 270, 282, 286, 292, 
293, 305, 313, 345, 353, 301, 364, 366, 
384, 385, 390, 391, 397, 405, 408-410, 
412, 416, 417, 419, 422, 423, 426, 450, 
499, 502, 503, 510, 514, 516, 534, 536- 
549, 552, 573; 574 

Praelectiones de iustitia et iure (1903) 106, 
123, 330, 366, 471, 472, 500, 500, 507 

Raseinių Magdė (1909) 106, 108, 110-115, 
117, 119, 123, 127, 154, 168, 251, 261, 293, 
327-329, 351, 366, 368, 385, 427, 438, 
473, 492, 493, 512 

Tarp skausmų į garbę (1895) 18, 24, 52 
71, 101-104, 123, 155, 157—160, 162, 164, 
251, 256, 257, 259, 282, 286, 293, 324, 
325, 326, 420, 423, 426-429, 470, 
472, 475, 503, 504, 509, 517, 573, 617, 
619, 622, 626 

Trumpa lietuvių 
(1906) 106 


rašliavos apžvalga 

Trumpa visuotinės literatūros istorija 
(1926) 216-235, 338-339, 500, 571, 

441, 442, 465, 484 

oi ne!“) 133, 134, 481, 526, 540, 545, 
601 

481, 483, 558, 612, 617-622, 624, 625 

„Duetas“ 408, 51 

„Džiova sergančiai“) 113, 195, 408 

„Eina garsas“ („Senovės daina“) 175, 295, 

514, 560 

„Federantų himnas“ 364 

„Iš Danutės akių“ („Praeludium“) 203, 
408, 448 

509, 519, 534, 548, 607, 614 

365, 537, 540, 626, 627 

„Jaunos dienos“ 134, 201, 410, 51 

508 

„Jūratė ir Kastytis“ 30, 366, 391, 408, 
430, 442, 465, 484 

„Kai kam“ 34, 296, 297, 308, 316, 344, 
365, 366-368, 382 

519, 602 

457, 460, 540 

„Kukavo gegutė“ („Našlaitė“) 195 

„Kur bėga Šešupė“ („Tautiška daina“) 
34, 124, 180, 239, 241, 242, 254, 285, 
295, 318, 324, 341, 356, 358, 361, 365, 
367, 384, 386, 407, 431, 433, 434, 448, 
450, 469, 481-483, 497, 536, 567, 6u, 
622 

„Laiškai“ 385 

„Lietuva brangi“ („Graži tu, mano bran- 
gi tėvynę..“) 179, 195, 203, 204, 254, 
295, 307, 365, 367, 384-386, 407, 437, 
448, 495, 505, 511, 513, 576, 612, 620 

„Lietuva - didvyrių žemė“ 174, 187, 188, 
204, 242, 296, 308, 344, 365, 366, 
384, 386, 51 

„Lietuva Didžiojo karo metu“ 365 

„Lietuvis ir giria“ 98, 418, 540 

„Lietuvos vargas“ 17, 107, 123, 250, 293, 
407, 418, 495, 600 

„Liūdesys“ („Liūdna“) 10, 408, 409, 4u, 
460, 463 

„Mano gimtinė“ 73, 98, 133, 195, 254, 
294, 295, 341, 407, 411, 414, 451, 474, 
480, 481, 494, 509, 541, 557, 621 

gams“) 75, 99, 306, 366, 409, 448, 
549 

Marijos giesmė“ („Marija, Marija..“) 

192, 364, 384, 433, 481, 483, 589 

„Medvėgalio kalnas“ 366, 408 

„Mergaitė“ 200, 416, 526, 544, 622, 623 

Milžinų kapai“ („Kur lygūs laukai..“) 


» 


„ 

195, 295, 300, 356, 357, 361, 406, 407, 
432, 464, 465, 552, 560, 608 

„Minija“ 455 

„Miškas ūžia“ 124, 134, 254, 407, 409, 

414, 433, 451, 600, 601 

„Mūzos pavojuje“ 190, 366, 385, 505 

„Nebeužtvenksi upės“ 204, 263, 298, 

302, 305, 312, 324, 382, 418, 446, 452, 

„Pavasaris“ 195, 201, 408, 414, 476, 509, 

„Poeta“ 108, 109, 189, 459, 517, 518, 588, 
599, 600 

„Poetui mirus“ 198, 258, 344, 459, 518, 

„Poezija“ 189, 459, 479, 517, 576, 597, 

„Praeitis“ 304, 451, 455 

„Rigi Kulm“ 367, 459, 515, 558 

„Roma“ 192, 364, 366, 556 

„Rudens dienos“ 408, 462, 463 

422 

174, 185, 324, 364, 384, 554 

„Trakų pilis“ 181, 203, 304, 407, 430, 451, 
458, 556, 560, 595, 606, 613-615 

